
i ■ . , ■ . 

Die VI mensis decembris 1961 omnibus Sodalibus Pontificiae Commissionis Cen- 
tralis Praeparatoriae Concilii Vaticani II « Notificatio » et « Calendarium Ses- 
sionum anno Domini mcmlxii » una cum fasciculis schematum mittuntur. 
(Prot. N. 705-830 Centr./61). 


NOTIFICATIO 

A die 15 ad diem 23 mensis ianuarii a. 1962 (excepta Dominica), 
h. 9,30, in Aedibus Vaticanis (Sala delle Congregazioni) habebuntur 
coetus plenarii Commissionis Centralis Praeparatoriae Concilii Vati- 
cani II, quibus praeerit SS. D. N. IOANNES PAPA XXIII. 

Disceptatio fiet iuxta normas a Sanctissimo Domino statutas. 

Omnes, qui coetibus intererunt, habitu piano induentur. 

Ceterae Commissionis Centralis sessiones habebuntur diebus et men- 
sibus in adnexo Calendario indicatis. 

De mandato SS. D. N. loannis Papae XXIII Commissionis Centra- 
lis Praesidis. 

© Pericles Felici 
Archiepiscopus tit. Samosatensis 
Secretarius 


Romae, die 1 decembris 1961. 

CALENDARIUM SESSIONUM 
Anno Domini mcmlxii 


MENSE IANUARIO 

MENSE FEBRUARIO 

MENSE MARTIO - APRILI 

15 feria II 

19 feria II 

26 feria II 

16 feria III 

20 feria III 

27 feria III 

17 feria IV 

21 feria IV 

28 feria IV 

18 feria V 

22 feria V 

29 feria V 

19 feria VI 

23 feria VI 

30 feria VI 

20 sabbato 

24 sabbato 

31 sabbato 

22 feria II 

26 feria II 

2 apr. feria II 

23 feria III 

27 feria III 

3 apr. feria III 

MENSE MAIO 


MENSE IUNIO 

3 feria V 


11 feria II 

4 feria VI 


12 feria III 

5 sabbato 


13 feria IV 

7 feria II 


14 feria V 

8 feria III 


15 feria VI 

9 feria IV 


16 sabbato 

10 feria V 


18 feria II 

11 feria VI 


19 feria III 


12 sabbato 

II 

Die IV mensis ianuarii 1962 omnibus Sodalibus « Ordo quaestionum » de quibus 
disceptabitur in sessione eodem mense habenda mittitur. (Prot. N. 1093 
Centr./62). 


ORDO QUAESTIONUM 

DE QUIBUS DISCEPTABITUR 
IN SESSIONE MENSIS IANUARII 1962 

I. Quaestiones theologicae 

De ordine morali (Card. Ottaviani) 

II. Quaestiones de disciplina Sacramentorum 

1. De sacramento Confirmationis (Card. Aloisi Masella) 

2. De sacramento Poenitentiae (Card. Aloisi Masella) 

3. De sacramento Ordinis (Card. Aloisi Masella) 

III. Quaestiones de Ecclesiis Orientalibus 

1. De Ecclesiae sacramentis (Card. H. I. Cicognani) 

2. De ritibus in Ecclesia (Card. H. I. Cicognani) 

3. De Patriarchis Orientalibus (Card. H. I. Cicognani) 

4. De communicatione in sacris (Card. EI. I. Cicognani) 

5. De usu linguarum vernacularum in liturgiis (Card. H. I. Ci- 
cognani) 

VI. Quaestiones theologicae 

De deposito fidei pure custodiendo (Card. Ottaviani) 

Pericles Felici 
Secretarius Generalis 




ACTA SESSIONIS TERTIAE 


1 - PROCESSUS VERBALES CONGREGATIONUM 


I 

Die 15 ianuarii 1962, hora 9, Secretarius Generalis, Exc.mus Peri- 
cles Felici, Archiepiscopus tit. Samosatensis, una cum Officialibus Se- 
cretariae Commissionis Centralis, se confert in aulam Congregationum 
ad Palatium Apostolicum Vaticanum et invigilat ut omnia parata sint. 

Hora 9,30 in aulam conveniunt Membra et Consiliarii Commis- 
sionis Centralis. Omnes induunt habitum pianum. 

Adsunt 57 Membra et 18 Consiliarii, nempe: 

A) Membra: 35 S. R. E. Cardinales: Em.mi Tisserant, Micara, 
Pizzardo, Aloisi Masella, Ferretto, Lienart, Tappouni, Copello, Aga- 
gianian, McGuigan, Pia y Deniel, Frings, Ruffini, Valeri, Siri, Quiroga 
y Palacios, Leger, Montini, Cento, Godfrey, Confalonieri, Richaud, 
Dopfner, Marella, Testa, Muench, Meyer, Traglia, Alfrink, Ottaviani, 
Di Jorio, Jullien, Larraona, Heard, Bea. 

2 Patriarchae: B.mi Gori, Cheikbo. 

14 Arcbiepiscopi: Exc.mi Felici, 0’Connor, Silva Santiago, An- 
tezana y Rojas, Beras, Lefebvre, Perrin, Seper, Bazin, Bernard, Bernier, 
Yago, Rakotomalala, Ngo-dinh-Thuc. 

2 Episcopi: Exc.mi Verwimp, Suhr. 

4 Superiores Generales: Rev.mi Gut, Browne, Sepinski, Jans- 

sens. 

B) Consiliarii: Exc.mi Carpino, Samore, Staffa, Principi, Zerba, 
Palazzini, Philippe, Dante, Bartoccetti, Brennan. 

Rev.mi Rossi, Tinello, Romani, Camagni, Giusti, Cavagna, Albareda, 
Salmon. 

Adest etiam Rev.mus P. Sebastianus Tromp S. I., Secretarius Com- 
missionis Theologicae. 

Praeest Card. Eugenius Tisserant, Decanus S. Collegii, qui oratio- 
nem legit « Adsumus », deinde Patres alloquitur: « Cum tertiam Ses- 
sionem Commissionis Centralis incipimus, per octo dies duraturam, 
animadvertendum est quod schemata decem nobis proponuntur ex sexa- 
ginta quae sunt distributa. 

Unusquisque Patrum quidquid voluerit dicere potest sed in nomine 
caritatis, rogantur omnes ut breviter loquantur et non diffuse, voce 
plena et distincta. Qui in disceptationibus partem habere optabunt nomen 
dent, si fieri potest, ante coetus initium. 

Antequam Em.mus Relator De Ordine Morali dicat, Exc.mus ac 
Rev.mus Archiepiscopus a Secretis quaedam referet de labore post Ses- 
sionem secundam absoluto ». 

Tunc Secretarius Generalis monitum legit: « Officio nobis gratissimo 
est communicare cum Em.mis et Exc.mis Sodalibus et Consiliariis Com- 
missionis Centralis ea quae per Subcommissiones nostras et Secretariam 
Generalem a novissimis coetibus facta sunt. 

In sessione mensis iunii superioris anni plures quaestiones exami- 
natae sunt de Concilio celebrando. Porro vota data a Sodalibus in sy- 
nopsim redacta, examini subiciuntur, de mandato Summi Pontificis, a 
Subcommissione de Normis condendis pro celebratione Concilii. Haec 
Subcommissio iam quattuor coetus habuit et sapiens dedit votum, quod 
Summus Pontifex adoptavit, de personis ad Concilium convocandis. 

In sessione mensis novembris elapsi primo examinata est quaestio 
de non-catholicis ad Concilium invitandis. Etiam de votis circa hanc 
rem prolatis facta est sylloges, quae tradita est tum Commissioni de 
Ecclesiis Orientalibus, tum Secretariatui ad christianorum unitatem fo- 
vendam; ut, re magis investigata, iuxta vota Sodalium, normas propo- 
nerent iudicio Summi Pontificis subiciendas. 

Omnes aliae quaestiones in sessione mensis novembris examinatae 
praeter unam, scilicet de habitu ecclesiastico et tonsura, cuius inoppor- 
tunitas quoad Concilium a maiore parte Sodalium agnita est: omnes, 
uti dicebamus, a Sodalibus probatae sunt, licet plures emendationes 
propositae sint. Hae porro emendationes a competenti Subcommissione 
expensae sunt atque communicatae Commissionibus praeparatoriis, a 
quibus schemata proposita fuerant. Commissiones materiis iterum stu- 
duerunt suique studii fructus Subcommissioni Nostrae detulerunt, quae, 
iuxta munus sibi a Romano Pontifice commissum, de emendandis sche- 
matibus hisce diebus decernet. 

Denique Commissio technico-organizativa iam schemata apparavit 
de Basilica Vaticana sessionibus Concilii aptanda: exquisivit pariter quae- 
nam habitationes Urbs Roma ad recipiendos Patres Concilii haberet. In 
sessione, habenda proxima feria IV, Commissio deliberabit quae ad exse- 
quendum necessaria et utilia videbuntur. 

Post publicatam Constitutionem Apostolicam Humanae salutis , qua 
Concilium indicitur, ut fieret satis desideriis Summi Pontificis, statu- 
tum est mitti ad singulos Patres Concilii elegans exemplar typis im- 

pressum eiusdem Constitutionis: quod sub His diebus cum sollicitu- 
dine fiet. 

Antequam incipiat discussio de primo schemate proposito, notum 
facio omnibus quod aliqua immutatio facta est in ordine quaestionum 
tractandarum. Em.mus Praeses Commissionis de Ecclesiis Orientali- 
bus maluit ut quaestio de Sacramentis pro Ecclesia Orientali tracta- 
retur post alias quaestiones de Ecclesia Orientali. Itaque ordo de quae- 
stionibus de Ecclesiis Orientalibus hic erit: 

1) De ritibus in Ecclesia. 

2) De Patriarchis Orientalibus. 

3) De communicatione in sacris. 

4) De usu linguarum vernacularum in Liturgiis, denique 

5) De Ecclesiae Sacramentis. 

Alia immutata remanent ». 

Hora 9,40 Card. Ottaviani incipit relatio « de Ordine Morali ». 
Deinde Secretarius Commissionis Theologicae, P. Tromp S. I., de man- 
dato Card. Ottaviani, expositionem legit de redactione schematis. 

Hora 10 incipit disceptatio et loquuntur ex ordine Em. mi Cardi- 
nales Lienart, Frings, Dopfner, Richaud, Alfrink, Larraona et Rev.mus 
P. Browne, Magister Generalis O. P. 

Hora 11,05 coetus interrumpitur per quartam horae partem. 

Hora 11,20 coetus resumitur et antequam suffragia colligantur, 
Exc.mus Secretarius Generalis coetum sic alloquitur: « Rogantur omnes 
qui adsunt Em. mi Patres Cardinales ut subscribant Apostolicae Consti- 
tutioni “ Humanae salutis ” qua Ioannes XXIII Summus Pontifex Con- 
cilium Oecumenicum Vaticanum II indixit. Quapropter Regens Can- 
cellariae Apostolicae, qui praesens hic adest, Em. mos Patres Cardinales 
alloquetur, ut cum iis conveniat de die et de hora ad subscriptionem in 
suo cuiusque domicilio faciendam ». Deinde Em.mus Praeses coetui 
finem imponit. 

II 

Die 16 ianuarii 1962, hora 9,30 Membra et Consiliarii Commis- 
sionis Centralis in aulam Congregationum ad Palatium Apostolicum 
Vaticanum conveniunt. 

Adsunt 57 Membra et 16 Consiliarii, nempe: 

A) Membra: 34 S. R. E. Cardinales: Em.mi Tisserant, Micara, 
Pizzardo, Aloisi Masella, Ferretto, Lienart, Tappouni, Copello, Agagia- 
nian, McGuigan, Pia y Deniel, Frings, Ruffini, Valeri, Siri, Quiroga y 
Palacios, Leger, Montini, Cento, Godfrey, Confalonieri, Richaud, Dopf- 



16 


SESSIO III - ACTA 


ner, Marella, Muench, Meyer, Traglia, Alfrink, Ottaviani, Di Jorio, 
Jullien, Larraona, Heard, Bea. 

3 Patriarchae: B.mi Maximus IV Saigh, Gori, Cheikho. 

14 Archiepiscopi: Exc.mi Felici, 0’Connor, Silva Santiago, An- 
tezana y Rajas, Beras, Lefebvre, Perrin, Seper, Bazin, Bernard, Bernier, 
Yago, Rakotomalala, Ngo-dinh-Thuc. 

2 Episcopi: Exc.mi Verwimp, Suhr. 

4 Superiores Generales: Rev.mi Gut, Browne, Sepinski, Jans- 

sens. 

B ) Consiliarii: Exc.mi Carpino, Stafla, Zerba, Palazzini, Philippe, 
Dante, Bartoccetti, Brennan. 

Rev.mi Rossi, Tinello, Romani, Camagni, Giusti, Cavagna, Alba- 
reda, Salmon. 

Adest Rev.mus P. Bidagor S. I., Secretarius Commissionis de disci- 
plina Sacramentorum. 

Praeses, Card. Tisserant, orationem legit « Adsumus » et deinde 
rogat Card. Aloisi Masella ut referat « de sacramento Confirmationis ». 

Hora 9,40 incipit disceptatio. Loquuntur Em.mi Cardinales Fer- 
retto, Ruffini, Siri, Godfrey, Meyer et B.mus Patriarcha Maximus IV, 
qui lingua utitur gallica. Praeses petit an quis Pater translationem in 
latinam linguam desideret; nemo illam requirit. Tandem loquitur 
Card. Ottaviani. 

Hora 10,15 omnes Patres, ex ordine, votum suum proferunt. 

Post breve temporis intervallum, resumitur coetus hora 11 et Card. 
Aloisi Masella refert « de sacramento Poenitentiae ». 

Hora 11,10 incipit disceptatio. Loquuntur Em.mi Cardinales Ruf- 
fini, Leger et Beat.mus Patriarcha Maximus IV. Tandem loquuntur 
Em.mi Cardinales Larraona et Ottaviani. 

Hora 11,55 vota feruntur. 

Hora 12,20 Praeses orationem dicit « Angelus Domini... » et ses- 
sioni finem imponit. 


III 

Die 17 ianuarii 1962, hora 9,30 Commissionis Centralis Membra 
et Consiliarii in aulam Congregationum ad Palatium Apostolicum Va- 
ticanum conveniunt. 

Adsunt 57 Membra et 18 Consiliarii, nempe: 

A ) Membra: 34 S. R. E. Cardinales: Em.mi Tisserant, Pizzardo, 
Aloisi Masella, Ferretto, Lienart, Tappouni, Copello, McGuigan, Pia y 
Deniel, Frings, Ruffini, Valeri, Siri, Quiroga y Palacios, Leger, Montini, 
Cento, Cicognani H. I., Godfrey, Confalonieri, Richaud, Konig, Dopf- 

ner, Marella, Muench, Meyer, Traglia, Alfrink, Di Jorio, Roberti, Jullien, 
Larraona, Heard, Bea. 

3 Patriarchae: B.mi Maximus IV Saigh, Gori, Cheikho. 

14 Archiepiscopi: Exc.mi Felici, 0’Connor, Silva Santiago, An- 
tezana y Rojas, Beras, Lefebvre, Perrin, Seper, Bazin, Bernard, Bernier, 
Yago, Rakotomalala, Ngo-dibn-Thuc. 

2 Episcopi: Exc.mi Verwimp, Suhr. 

4 Superiores Generales: Rev.mi Gut, Browne, Sepinski, Jans- 

sens. 

B) Consiliarii: Exc.mi da Costa Nunes, Carpino, Stafla, Principi, 
Zerba, Palazzini, Philippe, Dante, Bartoccetti, Brennan. 

Rev.mi Rossi, Tinello, Romani, Camagni, Giusti, Cavagna, Alba- 
reda, Salmon. 

Adsunt Rev. P. Bidagor S. I., Secretarius Commissionis de disciplina 
Sacramentorum et Rev. P. Welykyj O. S. B. M., Secretarius Commis- 
sionis de Ecclesiis Orientalibus. 

Praeses, Card. Tisserant, orationem dicit « Adsumus ». Deinde ad 
orandum invitat pro animabus 18 Missionariorum qui occisi sunt in 
Congo et « de profundis » recitat. Card. Aloisi Masella relationem fa- 
cit « de sacramento Ordinis ». 

Hora 9,45 incipit disceptatio. Loquuntur Em.mi Cardinales Frings, 
Ruffini, Siri, Richaud, Dopfner, Alfrink, Larraona, Jullien, B.mus Ma- 
ximus IV Saigh et Exc.mus Lefebvre. 

Hora 10,55 coetus suspenditur per quartam horae partem. 

Hora 11,10 omnes Patres, ex ordine, votum suum proferunt. 

Hora 11,40 Em.mus Card. Hamletus Cicognani refert « de Ritibus 
in Ecclesia », schemate proposito a Commissione de Ecclesiis Orienta- 
libus. Relatione peracta, hora 11,55 incipit disceptatio. Loquuntur 
Em.mi Cardinales Tisserant, Ruffini, Larraona, B.mus Maximus IV 
Saigh et Rev.mus P. Browne, Magister Generalis O. P. 

Hora 12,20 Praeses sessioni finem imponit. 

IV 

Die 18 ianuarii 1962, hora 9,30 Membra et Consiliarii Commis- 
sionis Centralis in aulam Congregationum ad Palatium Apostolicum 
Vaticanum conveniunt. 

Adsunt 57 Membra et 16 Consiliarii, nempe: 

A) Membra: 33 S. R. E. Cardinales: Em.mi Tisserant, Micara, 
Pizzardo, Aloisi Masella, Ferretto, Lienart, Tappouni, Copello, Aga- 
gianian, McGuigan, Pia y Deniel, Frings, Ruffini, Valeri, Siri, Leger, 


2 



18 


SESSIO III - ACTA 


Montini, Cento, Cicognani H. I., Godfrey, Confalonieri, Richaud, Ko- 
nig, Marella, Muench, Meyer, Ottaviani, Di Jorio, Roberti, Jullien, 
Larraona, Heard, Bea. 

3 Patriarchae: B.mi Maximus IV Saigh, Gori, Cheikho. 

14 Archiepiscopi: Exc.mi Felici, CLConnor, Silva Santiago, An- 
tezana y Rojas, Beras, Lefebvre, Perrin, Seper, Bazin, Bernard, Bernier, 
Yago, Rakotomalala, Ngo-dinh-Thuc. 

3 Episcopi: Exc.mi Verwimp, Jelmini, Suhr. 

4 Superiores Generales: Rev.mi Gut, Browne, Sepinski, Jans- 

sens. 

B ) Consiliarii: Exc.mi da Costa Nunes, Staffa, Zerba, Palazzini, 
Philippe, Dante, Bartoccetti, Brennan. 

Rev.mi Rossi, Tinello, Romani, Camagni,, Giusti, Cavagna, Alba- 
reda, Salmon. 

Adest Rev.mus P. Welykyj O. S. B. M., Secretarius Commissionis 
de Ecclesiis Orientalibus. 

Praeses, Card. Tisserant, orationem dicit « Adsumus »., qua peracta 
colliguntur vota de priori schemate, scilicet « De Ritibus in Ecclesia » 
proposito a Commissione de Ecclesiis Orientalibus. 

Hora 10,05 incipit relatio Card. Hamleti Cicognani « De Patriar- 
chis Orientalibus ». In disceptatione loquuntur Em .mi Cardinales Tis- 
serant, Ferretto, Tappouni, Frings, Ruffini, Siri, Confalonieri, Otta- 
viani, B.mi Maximus IV Saigh et Gori necnon Exc.mus Yago. 

Hora 11,20 coetus suspenditur per breve intervallum. 

Hora 11,40 sessio resumitur et omnes Patres, ex ordine, vota sua 
proferunt. 

Hora 12,10 Praeses « Angelus Domini » recitat et finem sessioni 
imponit. 

V 

Die 19 ianuarii 1962, hora 9,30 Membra et Consiliarii Commis- 
sionis Centralis in aulam Congregationum ad Palatium Apostolicum 
Vaticanum conveniunt. 

Adsunt 59 Membra et 16 Consiliarii, nempe: 

A) Membra: 35 S. R. E. Cardinales: Em.mi Tisserant, Micara, 
Pizzardo, Aloisi Masella, Ferretto, Lienart, Tappouni, Copello, Aga- 
gianian, McGuigan, Pia y Deniel, Frings, Ruffini, Valeri, Siri, Quiroga 
y Palacios, Leger, Montini, Cento, Cicognani H. I., Godfrey, Confalo- 
nieri, Richaud, Konig, Dopfner, Marella, Muench, Meyer, Alfrink, Di 
Jorio, Roberti, Jullien, Larraona, Heard, Bea. 

3 Patriarchae: Beat.mi Saigh Maximus IV, Gori, Cheikho. 

14 Archiepiscopi : Exc.mi Felici, 0’Connor, Silva Santiago, An- 
tezana y Rojas, Beras, Lefebvre, Perrin, Seper, Bazin, Bernard, Bernier, 
Yago, Rakotomalala, Ngo-dinh-Thuc. 

3 Episcopi: Exc.mi Verwimp, Jelmini, Suhr. 

4 Superiores Generales: Rev.mi Gut, Browne, Sepinski, Jans- 

sens. 

B ) Consiliarii: Exc.mi da Costa Nunes, Staffa, Principi, Zerba, Pa- 
lazzini, Dante, Bartoccetti, Brennan. 

Rev.mi Rossi, Tinello, Romani, Camagni, Giusti, Cavagna, Alba- 
reda, Salmon. 

Adest Rev. P. Welykyj, O.S.B.M., Secretarius Commissionis de 
Ecclesiis Orientalibus. 

Post orationem « Adsumus » a Praeside Card. Tisserant dictam, 
omnibus Sodalibus distribuitur fasciculus « Elementa declaratoria sche- 
matis: De Communicatione in sacris cum Christianis Orientalibus non 
catholicis ». 

Praeses rogat Card. Hamletum Cicognani ut referat « de communi- 
catione in sacris ». Relatione peracta, incipit disceptatio et animadver- 
siones proponuntur ab Em.mis Card. RufEni et Konig, a Beat.mo Pa- 
triarcha Maximo IV et a Rev.mo P. Browne, Magister Generalis O. P. 

Hora 10 omnia Membra ex ordine vota proferunt. 

Hora 10,30 Card. Hamletus Cicognani incipit secundam relationem 
« de usu linguarum vernacularum in Liturgiis ». 

Hora 10,40 fit disceptatio. Loquuntur Card. Ruffini et Jullien, 
Beat.mus Patriarcha Maximus IV et Rev.mus P. Browne, Magister Ge- 
neralis O. P. 

Hora 10,50 vota colliguntur. 

Post breve intervallum, Card. Hamletus Cicognani, hora 11,20, 
tertiam relationem exponit « de Ecclesiae Sacramentis ». In discepta- 
tione loquuntur Card. Ruffini et Larraona, et Beat.mus Patriarcha Ma- 
ximus IV. 

Hora 12 dantur vota et hora 12,20 Em. mus Moderator orationem 
« Angelus Domini » dicit, qua finis sessioni imponitur. 

VI 

Die 20 ianuarii 1962, hora 9,30, Commissionis Centralis Membra 
et Consiliarii in aulam Congregationum apud Palatium Apostolicum 
Vaticanum conveniunt. 

Adsunt 58 Membra et 15 Consiliarii, nempe: 

A) Membra: 34 S. R. E. Cardinales: Em.mi Tisserant, Pizzardo, 
Aloisi Masella, Ferretto, Lienart, Tappouni, Copello, Agagianian, McGui- 

gan, Pia y Deniel, Frings, Ruffini, Valeri, Siri, Quiroga y Palacios, Le- 
ger, Montini, Cento, Godfrey, Confalonieri, Richaud, Konig, Dopfner, 
Marella, Muench, Meyer, Alfrink, Ottaviani, Di Jorio, Roberti, Jul- 
lien, Larraona, Heard, Bea. 

3 Patriarchae: B.mi Maximus IV Saigh, Gori, Cheikho. 

14 Archiepiscopi: Exc.mi Felici, 0’Connor, Silva Santiago, An- 
tezana y Rojas, Beras, Lefebvre, Perrin, Seper, Bazin, Bernard, Bemier, 
Yago, Rakotomalala, Ngo-dinh-Thuc. 

3 Episcopi: Exc.mi Verwimp, Jelmini, Suhr. 

4 Superiores Generales: Rev.mi Gut, Browne, Sepinski, Jans- 

sens. 

B ) Consiliarii: Exc.mi Staffa, Principi, Zerba, Palazzini, Dante, 
Bartoccetti, Brennan. 

Rev.mi Rossi, Tinello, Romani, Camagni, Giusti, Cavagna, Alba- 
reda, Salmon. 

Adest Rev.mus P. Tromp, S. I., Secretarius Commissionis Theolo- 
gicae. 

Praeses, Card. Tisserant, orationem « Adsumus » dicit et rogat 
Card. Ottaviani ut referat « de deposito fidei pure custodiendo »: prooe- 
mium et cap. I: «de veritate ». Post brevem expositionem, Card. Ot- 
taviani rogat Secretarium Generalem, Exc.mum Periclem Felici, ut le- 
gat relationem ab ipso redactam, ne suos oculos nimis defatiget. 

Hora 9,40 incipit disceptatio. Loquuntur Card. Lienart, Frings, 
Ruffini, Dopfner, Konig, Alfrink et P. Browne, Magister Generalis O. P. 

Hora 10,23 Card. Ottaviani respondit quibusdam animadversioni- 
bus a Patribus factis, et hora 10,33 vota colliguntur. 

Post breve intervallum coetus resumitur et Card. Ottaviani rela- 
tionem facit « de deposito fidei pure custodiendo », capita II et III: « de 
Deo et Creatione ». Denuo Secretarium Generalem rogat ut expositio- 
nem schematis ab ipso paratam Commissioni legat; qua lectione peracta, 
hora 11,33 incipit disceptatio. Loquuntur Card. Ruffini, Leger, Dopfner 
et Rev.mus P. Browne. Tandem Card. Ottaviani quaedam adnotat. 

Hora 12,03 Membra ex ordine vota sua proferre incipiunt. 

Hora 12,30 oratione « Angelus Domini » dicta, Praeses congrega- 
tioni finem imponit. 

VII 

Die 22 ianuarii 1962, hora 9,30 Commissionis Centralis Membra 
et Consiliarii in aulam Congregationum ad Palatium Apostolicum Va- 
ticanum conveniunt. 

Adsunt 37 Membra et 16 Consiliarii, nempe: 

A) Membra: 34 S. R. E. Cardinales: Em.mi Tisserant, Pizzardo, 
Aloisi Masella, Ferretto, Lienart, Tappouni, Copello, Agagianian, McGui- 
gan, Pia y Deniel, Frings, Ruffini, Valeri, Siri, Quiroga y Palacios, Le- 
ger, Montini, Cento, Godfrey, Confalonieri, Richaud, Konig, Dopfner, 
Marella, Meyer, Traglia, Alfrink, Ottaviani, Di Jorio, Roberti, Jullien, 
Larraona, Heard, Bea. 

2 Patriarchae: B.mi Gori, Cheikho. 

14 Archiepiscopi: Exc.mi Felici, 0’Connor, Silva Santiago, An- 
tezana y Rojas, Beras, Lefebvre, Perrin, Seper, Bazin, Bernard, Bernier, 
Yago, Rakotomalala, Ngo-dinh-Thuc. 

3 Episcopi: Exc.mi Verwimp, Jelmini, Suhr. 

4 Superiores Generales: Rev.mi Gut, Browne, Sepinski, Jans- 

sens. 

B ) Consiliarii: Exc.mi da Costa Nunes, Carpino, Staffa, Principi, 
Zerba, Palazzini, Dante, Brennan. 

Rev.mi Rossi, Tinello, Romani, Camagni, Giusti, Cavagna, Alba- 
reda, Salmon. 

Adest Rev.mus P. Tromp S. I., Secretarius Commissionis Theolo- 
gicae. Conventui praeest Card. Tisserant, qui orationem « Adsumus » 
dicit, deinde rogat Card. Ottaviani ut referat « de Revelatione et de pro- 
gressu doctrinae ». Secretarius Generalis, Exc.mus Pericles Felici, rela- 
tionem legit. 

Hora 9,45 incipit disceptatio; loquuntur Em.mi Cardinales Ruffini 
et Leger, Exc.mus Silva Santiago et P. Browne, Magister Generalis O. P. 

Hora 10,10 Membra, ex ordine, vota sua proferunt. 

Hora 10,35 Card. Ottaviani refert « de ordine naturali et super- 
naturali, de spiritismo et novissimis ». 

Exc.mus Secretarius Generalis relationem legit; deinde incipit di- 
sceptatio. Loquuntur Em.mi Cardinales Ruffini, Leger, Richaud, Dopf- 
ner et P. Browne, Magister Generalis O. P. 

Post breve intervallum, coetus resumitur hora 11,15 et Card. Otta- 
viani quasdam explicationes affert, deinde rogat Exc.mum Secretarium 
Generalem ut relationem legat « de peccato originali et de monoge- 
nismo ». 

Hora 12 incipit disceptatio et ex ordine loquuntur Em.mi Cardinales 
Lienart, Ruffini, Dopfner, P. Browne, Mag. Gen. O. P. et Exc.mus Perrin. 

Post brevem explicationem Card. Ottaviani, hora 12,25 Membra 
ex ordine vota sua proferunt et Card. Tisserant, oratione « Angelus Do- 
mini » recitata, sessioni finem imponit. 

VIII 

Die 23 ianuarii 1962, hora 9,30 Commissionis Centralis Membra 
et Consiliarii in aulam Congregationum apud Palatium Apostolicum 
Vaticanum conveniunt. 

Adsunt 60 Membra et 19 Consiliarii, nempe: 

A) Membra: 36 S. R. E. Cardinales: Em.mi Tisserant, Micara, 
Pizzardo, Aloisi Masella, Cicognani C, Ferretto, Lienart, Tappouni, 
Copello, Agagianian, McGuigan, Pia y Deniel, Frings, Ruffini, Valeri, 
Siri, Quiroga y Palacios, Leger, Montini., Cento, Godfrey, Confalonieri, 
Richaud, Konig, Dopfner, Marella, Testa, Meyer, Traglia, Alfrink, Ot- 
taviani, Di Jorio, Roberti, Jullien, Larraona, Heard. 

3 Patriarchae: B.mi Maximus IV Saigh, Gori, Cheikho. 

14 Arcbiepiscopi: Exc.mi Felici, CTConnor, Silva Santiago, An- 
tezana y Rojas, Beras, Lefebvre, Perrin, Seper, Bazin, Bernard, Bernier, 
Yago, Rakotomalala, Ngo-dinh-Thuc. 

3 Episcopi: Exc.mi Verwimp, Jelmini, Suhr. 

4 Superiores Generales: Rev.mi Gut, Browne, Sepinski, Jans- 

sens. 

B ) Consiliarii: Exc.mi da Costa Nunes, Carpino, Samore, Staffa, 
Principi, Zerba, Palazzini, Philippe, Dante, Bartoccetti, Brennan. 

Rev.mi Rossi, Tinello, Romani, Camagni, Giusti, Cavagna, Alba- 
reda, Salmon. 

Adest Rev.mus P. Tromp S. I., Secretarius Commissionis Theolo- 
gicae. Conventui praeest Card. Tisserant, qui orationem « Adsumus » 
dicit, deinde rogat Card. Ottaviani ut referat « de sorte infantium 
absque baptismo decedendium ». Exc.mus Secretarius Generalis, Peri- 
cles Felici, relationem legit. 

Hora 9,45 incipit disceptatio. Loquuntur ex ordine Em.mi Cardi- 
nales Frings, Ruffini, Konig, Dopfner, Alfrink et B.mus Patriarcha Ma- 
ximus IV. 

Hora 10,05 Membra ex ordine vota sua proferunt. Postea loquitur 
Rev.mus D. Camagni, Consiliarius. 

Hora 10,30 coetus suspenditur per quartam horae partem. 

Hora 10,45 Card. Ottaviani refert « De satisfactione Christi ». 
Exc.mus Pericles Felici relationem legit. 

Hora 10,55 incipit disceptatio et loquuntur Exc.mus Lefebvre et 
Rev.mus P. Browne. 

Hora 11,05 vota colliguntur; suffragatione peracta, Em.mus Prae- 
ses, Card. Tisserant, enuntiat IV Sessionem haberi die 19 mensis fe- 
bruarii. 

Hora 11,25 ingreditur Aulam Summus Pontifex, Ioannes XXIII; 
illum comitatur Secretarius Generalis, Exc.mus Pericles Felici, et Rev.mus 
D. Loris Capovilla, Secretarius privatus eiusdem Summi Pontificis. 

Summus Pontifex congregatos alloquitur. Illos laeto animo salutat, 
omnibus gratulatur et gratias Deo reddit de laboribus hucusque peractis, 
caelestia auxilia precatur et horum pignus Apostolicam Benedictionem 
peramanter impertit. 

Oratione « Angelus Domini... » dicta, Summus Pontifex congrega- 
tionibus mensis ianuarii finem imponit. 



2 - ALLOCUTIO SUMMI PONTIFICIS IOANNIS XXIII 
DIE 23 I ANU ARII 1962 PROLATA 


Venerabiles Fratres et dilecti filii, 

Iam octo mensium spatio Romam ex omnibus orbis terrarum partibus 
tertium convenistis, ut labores tam magni utilisque momenti, ad Oecu- 
menicum Concilium apparandum, cum officii conscientia susciperetis. 

Oculis Nostris patent, immo, ut rectius dicamus, in animo Nostro, 
in mente Nostra congesta et disposita sunt omnia, magnifica quidem 
exurgentia mole, quae in huiusmodi praemoliendum opus catholici 
orbis ex Oriente et Occidente Antistites, Nostra Romana Curia, studio- 
rum Universitates, atque e clero laicorumque coetu clari spectatique 
viri ex universis nationibus contulerunt. Omnium horum una consen- 
sione congruerunt nisus, cum eximius fidei caritatisque spiritus adflaret 
communi operae, ut gravis ponderis eventum apte praepararetur. 

Postremis hisce diebus, cum uno vel altero vestrum familiari usi 
colloquio, probe ac plane animadvertimus, quantum hactenus peractum 
esset, ea ratione, ut multiplicia et varia undecumque profecta ad felicem 
compositionem deducerentur. 

Hac de re vobis, venerabiles Fratres et dilecti filii, gratias agimus, 
non sine laudibus, quas ipsi non exquiritis, neque Nos iteramus. Saepe- 
numero enim in privatis colloquiis et in publicis sermonibus ex ore 
Nostro defluunt verba, quibus summo honore navitatem vestram prose- 
quimur. 

Commoto cum animi affectu, qui e recto exemplo sumebat sola- 
cium, nuper homiliam legimus sancti Ioannis Chrysostomi, quae inci- 
pit verbis: Moyses , magnus ille famulus ... 

Utique Nobis aptare cupimus eius dulcissima verba, quae, felici huic 
temporis momento congruentia, Nostrum vividum exprimunt sensum: 
« Si enim mea unius viri praesentia tantam plebem tali replevit volup- 
tate, quantum putatis mihi ex visione vestra gaudium cumulatum. Et 
Iacob quidem unum filium videns loseph gaudebat senex et recreabatur 
spiritu, ego autem non unum loseph, sed omnes vos similes illi video ... 
Ego servus sum vestrae caritatis »/ 


1 A. Wenger, Vhomelie de Saint ]ean Chrysostome « A son retour d’Asie » 
in Melanges Raymond Janin, Institut Frangais d’Etudes Byzantines, Paris, 1961, 
n. 7, 9, p. 117. 

In illius orationis contextu duo praelucent verba: gaudium et servi- 
tium . Gaudium quod e fraterna animorum consensione oritur, pergravia 
quoque incepta facilia reddit; servitium sane, quod Ecclesiae Sanctae 
exhibemus, veri nominis illud affert gaudium quod unum habetur in 
terris, ac semper integrum incorruptumque permanet. Quam ob rem, 
hic Sacri Psaltae verba iterare iuvat: « Ecce quam bonum et quam 
iucundum habitare fratres in unum! ». 2 Huiusmodi vero laetitia effu- 
sior fit, cum conscii sumus nos officio nostro omni cum sedulitate 
functos esse, atque in commissi muneris partibus explendis alacrem 
generosamque navasse operam. Quam ob rem periucundum est verba 
Constantinopolitani illius Patriarchae iterum Nobis aptare: « Ego ser- 
vus sum caritatis vestrae ». Iesu Christi Vicarius pergrati animi offi- 
cio se obstrictum esse sentit erga eos, quorum adiutrice utitur opera, 
itemque erga omnes dilectos filios, qui religiosas Eius curas et sollici- 
tudines, ad Concilium spectantes, penitus intellexerunt. Id sane suavis- 
simum est vinculum, unum omnium artissime devinciens, siquidem 
caritatis affectus quodlibet iugum levius reddit. Qua de re gratum vobis 
pandimus animum, profitentes Nos summopere opera vestra delectatos 
esse. « Ipsum sanctificantes aerem civitatem fecistis Ecclesiam ... Quia 
magna laetitia est matri cum exultant filii et grande gaudium pastoris 
cum exultant agni gregis ... ». 3 

Communis sane laetitia spectabili ex mole oritur peracti laboris: 
haec ideo sit causa, cur pectoris Nostri gaudia iterum vobis significemus 
atque confirmemus iisdem S. Chrysostomi verbis: « Vester enim pro- 
fectus meum gaudium, mea gloriatio, mea corona est ». 4 

Re enim vera in tertio hoc vestro Conventu quaedam summi momenti 
capita pertractata sunt, quae Ecclesiae doctrinam, morum disciplinam, 
et apostolatus rationes spectant, quae hodierni temporis necessitatibus 
congruant. Ingens sane ac perampla fuit praecipuorum negotiorum ma- 
teries, quam penitus accurateque praeteritis diebus ponderavistis. 

Nam, si peracti laboris argumenta vel summatim enumerentur, illico 
patet eorum magnitudo. Etenim in Pontificia Commissione Theologica, 
quae dicitur, de morum disciplina deque iis omnibus, quae moralem 
ordinem respiciunt — gravissimis sane quaestionibus — cogitationes et 
studia collata sunt. Pontificia Commissio, Sacramentorum disciplinae 
praeposita, de Confirmatione, de Paenitentia ac de sacris Ordinibus 
disceptavit; in Pontificia Commissione, Orientalium Ecclesiarum rebus 


2 Ps. 132, 1. 

3 A. Wenger, Op. cit., nn. 9-10, pp. 117-119. 

4 Ibid., n. 11, p. 119. 

consulenti, relatum est de Ecclesiae Sacramentis, de sacris ritibus, de 
Patriarchis, de communicatione in sacris, ac de lingua vulgari in sacris 
Liturgiis adhibenda; denique quaestiones theologicae institutae sunt de 
fidei deposito integre fideliterque custodiendo. 

Haec omnia, etsi presse breviterque tantum explicavimus, tamen 
tranquillam sinunt haberi conscientiam de adhuc peracto labore, si- 
quidem, hac ratione, apta subsidia comparata sunt ad rerum summam 
conficiendam, qua Concilii Patribus facilior futura reddetur opera. 

Rerum omnium, quae perpendenda sunt, ratio diligenter est habenda, 
atque hucusque ita factum est. Etenim, iure merito affirmandum est 
singula Oecumenica Concilia initium sumere e communibus optatis, quae 
meliora usque efficienda respiciunt; haec autem ab Episcopis significantur 
ac referuntur, qui cleri populique christiani necessitates, expectationes, 
ac flagrantissima vota una simul colligunt atque interpretantur. Id, 
inter cetera, plane testantur sedecim volumina, Episcoporum quoque 
sententias continentia, quae vobis praesto sunt. 

Insuper Provincialia Concilia ac dioecesanae Synodi, quorum postre- 
mis hisce annis tam auctus est numerus, plurimum conferunt ut rerum 
experientia et usus accrescat; ex iis enim egregia omne genus incepta et 
opera laetissime floruerunt, quae rectae animorum moderationi atque 
utilitati magnopere prosunt. 

Quod autem ad volumina commentationes attinet, quae sive sacer- 
dotes sive viri e laicorum ordine in vulgus ediderunt, haec, ut patet, 
privato tantum nomine et auctoritate pollent. Iam locuples librorum 
numerus, ad celebrandum Concilium spectantium, in lucem proditus 
est, ab iis etiam, qui extra Ecclesiae saepta magnum illud praestolantur 
eventum: qua super re paterno oblectamento animadvertimus, scripto- 
res fere omnes probe compertum habere quid sit Concilium, quid sibi 
proponat, quo contendat. 

Ut autem singulorum opera utilitatem re vera habeant, optandum 
sane est ut prudentiae ac veritatis studio semper praedita sint — prae- 
sertim si scriptores aliqua valeant auctoritate — ne eorum agendi ratio 
perturbationem ac sollicitudinem pariat. 

Ceterum, hac quoque in rerum provincia, Pauli Apostoli adhorta- 
tionem sequantur omnes, quotquot fideles Ecclesiae filios se esse cu- 
piunt: « perfecti estote, exhortamini, idem sapite, pacem habete, et Deus 
pacis et dilectionis erit vobiscum... Gratia Domini nostri Iesu Christi, 
et caritas Dei, et communicatio Sancti Spiritus sit cum omnibus vobis ». 5 

Antequam colloquio huic Nostro finem imponimus, liceat Nobis 


5 2 Cor. 13 , 11 . 13 . 

oblatam opportunitatem, laetissimam sane atque solemnem, nancisci, ut 
vos iam nunc certiores faciamus de duobus Pontificalibus Documentis mox 
edendis, quae quidem peculiares ac paternas curas Nostras testentur. 

Alterum, quod in lucem quam primum prodibit, proxime ad Conci- 
lium spectat, cum ad eius felicem exitum precibus impetrandum omnes 
totius terrarum orbis sacerdotes invitet. Agitur de epistula ad clerum 
universum, ut ubique terrarum sacrorum administri veluti uno ore 
unaque mente, secundum suos cuiusque ritus ac normas, preces Deo 
admoveant ex munere recitandas; Divinum Officium dicimus, quod psal- 
mis Sacraeque Scripturae locis contextum, instar mirae pulchritudinis 
poematis divinas laudes celebrat, ad perennem Dei opem conciliandam, 
ad praebendum cotidie spirituale animis pabulum, ad religionis denique 
spiritus in universa Ecclesia excitandos atque promovendos. Nostra 
adhortatio eo spectat, ut eximia hac usi precandi forma, vertente hoc 
anno, omnes cuiusvis dignitatis gradus sacerdotes, cum Vicario Christi 
animo coniuncti, uberrima a Deo devocent praesidia, ad fortunandos 
celebrandi Concilii labores. 

Alterum Documentum ad linguam Latinam pertinet, ut magis magis- 
que in sacris Seminariis incrementa capiat usus huius linguae, quae 
Romanae Ecclesiae propria est, et cuius cultum praesertim sacri admi- 
nistri, debita ratione habita consuetudinum et necessitatum rituum 
alius linguae, religiose servare ac promovere tenentur. 

V ener abiles Fratres ac dilecti filii, 

Dum in eo est ut hodiernus hic coetus dimittatur, perplacet Nobis 
ipsis S. loannis Chrysostomi verbis vestras totiusque Ecclesiae preces 
implorare, ut Deus Omnipotens proximo magno eventui benigne faveat: 
« Iste meus thesaurus, hae sunt meae divitiae et ideo vestras orationes 
requiro. Orationes vestrae murus mihi et munimen sunt ». 6 

Ac non vos solummodo et dilectum sacerdotalem ordinem, sed cunc- 
tum etiam christianum populum ad precandum adhortamur: « Noli 
dicere: ego laicus sum, quomodo potero pro sacerdote orare? Audi 
Scripturam dicentem: oratio autem fiebat continua ... Tale a vobis 
munimen exquiro, talem gratiam postulo et Deus gloriae suscipiens 
orationes vestras det mihi in apertiorem oris mei sermonem, quo possim 
creditum mihi populum instruere ad salutem per Christum Dominum 
Nostrum, cum quo est Deo Patri cum Spiritu Sancto honor, gloria et 
potestas in saecula saeculorum. Amen ». 7 


6 l. c. n. 20, p. 123. 

7 Ibid. nn. 21-22, p. 123. — A.A.S. 54 (1962), pp. 97-101. 

I 

DE ORDINE MORALI 
(Prima Congregatio: 15 ian. 1962) 

1) SCHEMA PROPOSITUM A COMMISSIONE THEOLOGICA 

Caput 1 

DE FUNDAMENTO ORDINIS MORALIS 

1. \_De indole obiectiva ordinis moralis~\. S. Concilium memor effati 
apostolici: « Haec est enim voluntas Dei sanctificatio vestra » (I Thess. 4, 3), 1 
sollemniter profitetur exsistere ordinem moralem, ipsius Dei infinite boni et 
infinite sancti ordinationem, qua mensuratur honestas vel inhonestas actuum 
humanorum. Quae ordinatio ab hominibus per cognitionem participata iis- 
dem fit regula et norma sanctitatis, ut testantibus Scripturis sancti sint sicut 
ipse Deus sanctus est. 2 Hunc ordinem iuvante divina gratia observando, homo 
suam voluntatem conformat voluntati Dei et participando legem libertatis 
(cf. Iac. 1, 25) non solum fit servus fidelis Dei, sed gaudet quoque libertate 
filiorum Dei illa, qua solutus a potestate peccati 3 tendere possit in finem 
suum ultimum, qui in hac oeconomia salutis est ipse Deus, Pater et Filius 
et Spiritus Sanctus, in patria contemplatione et amore possidendus. Non 
ergo ordo moralis figmentum est mere humanum, sed ille ordo reapse exsi- 
stit, sicut reapse exsistit voluntas Dei, infinite boni ac sancti. 

2. [ Ordo moralis absolutus~\. Est autem ordo moralis non solum obiecti- 
vus sed etiam absolutus, vario tamen modo et gradu. Procedit enim ex 
ordinatione Dei, qui ob infinitam suam sanctitatem necessario amat bonum 
et odio habet malum, et « apud quem non est transmutatio nec vicissitudinis 
obumbratio » {Iac. 1, 17). Refertur quoque in finem absolute, ut videlicet 
homo cum Deo maneat inseparabiliter coniunctus. Est insuper absolutus, 
normas fundamentales quod attinet,/ eas videlicet quae non dependent ab 
adiunctis mutabilibus rerum, quae normis istis reguntur, sed radicitus inhae- 
rent in ipso Deo, summa sanctitate et aeterna sapientia, et quibus relationes 
determinantur necessario exsistentes inter creaturas rationales cum inter 
se tum maxime cum suo Creatore. Suo quoque modo absolutus ille ordo 
est in iis quae Deus pro supremo dominio suo immutabiliter statuere voluit, 
licet aliud statuere potuisset. Nec solum absolutus dicatur in praeceptis et 

vetitis, sed etiam in consiliis divinis. Nam licet Deus non omnes et singulos 
vocet ad exsequenda ea, quae consiliis evangelicis proponuntur, tamen con- 
silia Dei ab omnibus ut bona divinitus nobis oblata agnoscenda sunt ac vene- 
randa, Quam ob rem non obstantibus aspectibus diversis quos habuit ordo 
moralis olim in paradiso, habet nunc hic in terra in genere humano lapso 
et redempto, habebit tandem in patria; non obstantibus quoque diversis 
normarum applicationibus in diversis circumstantiis et vitae adiunctis, S. Sy- 
nodus reprobat quamlibet doctrinam qua sive toti ordini morali abiudicetur 
valor absolutus, sive cuivis parti essentiali. 

3. [ Deus custos, iudex, vindex ordinis moralis']. Quodsi universus mun- 
dus per legem aeternam, in Deo exsistentem regitur, 4 multo magis illa lege 
aeterna regatur necesse est creaturarum rationabilium operositas in iis quae 
spectant actionis honestatem. Ideo Deus ordinis moralis non tantum est 
auctor et finis, sed est et esse debet etiam eiusdem custos, iudex et vindex, 5 
secundum ea quae Patres Concilii Vaticani Primi docuerunt de providentia, 
qua Deus universa quae condidit tuetur quoque ac gubernat. 6 

4. [ Ordinis moralis duplex manifestatio]. Docet quoque et profitetur 

S. Synodus ordinem moralem duplici modo creaturis fieri manifestum: al- 
tero per legem naturalem, quatenus videlicet voluntas Dei sanctificatrix inno- 
tescit per lumen naturale rationis, reflectentis in humanam naturam eiusque 
tendentias et essentiales relationes imprimis ad suum Creatorem; altero per 
legem Dei positivam, sub utroque Testamento divinitus datam. Quod enim 
Apostolus de gentibus attestatur, eas nempe, licet legem Moysis non ha- 
beant, tamen, nisi sint obscurati corde, ea quae legis sunt naturaliter facere 
(cf. Rom. 1 , 21-22 et 2, 14), sana quoque ratione et experientia compro- 
batur vulgari: in obviis et quotidianis, quid honestum sit et licitum, quid 
inhonestum et prohibitum, homines sani iudicii, etiam inculti, veluti spon- 
tanee et quasi innato instinctu morali, diiudicant et agunt. Revelatione autem 
Deus effecit, ut lex naturalis ab omnibus filiis Adae, peccato protoparentis 
in rebus moralibus cognoscendis et exsequendis misere debilitatis, expedite, 
firma certitudine et nullo admixto errore cognosci posset. 7 Loquens tandem 
per Filium suum, qui praecepta Decalogi, gentibus quoque naturaliter licet 
imperfectius innotescentia, non venit solvere sed adimplere, legem natura- 
lem restauravit, dilucidavit, perfecit, sanctificavit et ad altiorem ordinem 
evexit. Nulla ideo oppositio est inter legem naturalem et legem evangelicam: 
sed lex naturalis in lege evangelica continetur et perficitur. 8 Hac quoque de 
causa magisterio Ecclesiae, cui Christus depositum fidei concredidit et quam 
per Paraclitum docet omnem veritatem (cf. Io. 16, 13), ius et obligatio 
competit legem etiam naturalem auctoritative explicandi et definitive inter- 
pretandi, 9 aut, ubi hoc postulatur bono communi Ecclesiae, decretis disci- 
plinaribus lites de obscurioribus exortas, in determinatum sensum non sine 
auxilio Spiritus Sancti, dirimendi. 

3. [ Contentum ordinis moralis]. Continet autem ordo moralis, prout 
per gratiam Christi apparet in lege evangelica, omnia quibus homo simplici- 

ter vel facilius vitam aeternam obtineat: praescripta, vetita, permissa, con- 
silia: quae quidem Christus Dominus recapitulavit ad duo magna mandata: 
dilectionis Dei et proximi. 10 Insigne eius gloriosum notaque distinctiva est 
via perfectionis illa christiana, qua fideles a Deo vocati in consiliorum evan- 
gelicorum observatione Christum pauperem, castum, ad mortem usque oboe- 
dientem, quam proxime sequi eique quam maxime adsimilari conantur. Te- 
statur igitur S. Synodus observationem consiliorum, a divino Fundatore 
commendatorum, pretiosum esse Sponsae Christi decus atque ornamentum. 11 

6. [Damnantur errores ]. Gaudet S. Synodus ob magnum numerum filio- 
rum Ecclesiae in observatione ordinis moralis legisque evangelicae, toto 
corde adhaerentium Deo Filioque eius Unigenito: dolet multos saepe magis 
ex fragilitate quam ex pravitate, haud raro tamen non absque gravi culpa, 
legem Dei transgredi. Summopere autem horrescit cogitando ubique terra- 
rum spargi errores, quibus dilatatur via perditionis, clauditur porta salutis. 
Sunt qui negantes Deum personalem, legem naturalem privant suo funda- 
mento; 12 sunt qui repudiantes missionem Christi, reiiciunt legem evangeli- 
cam; 13 sunt qui ordinem moralem unice explicant e principiis humanis, 
ideoque eum spoliant genuina et ultima obligatione et sanctione; 14 sunt 
qui denegant in re morali intellectum certitudine re vera gaudere posse; 15 
sunt qui asserunt legem moralem etiam in rebus fundamentalibus exsistere 
vicissitudinibus evolutionique obnoxiam; 16 sunt qui docent personam hu- 
manam esse talis altitudinis, ut nulli legi ab extra impositae sit subiecta; 17 
sunt qui statuunt legem moralem imponi non posse nisi ex conventione vel 
a collecti vitate vel a « totalitate », 18 sive ut maior pars civium, sive ut 
Status, sive ut populus, sive ut stirps, sive ut natio, sive ut factio, sive ut 
classis consideretur socialis. Sunt et qui censeant legem moralem mere exsi- 
stere ex nuda, crassa, et bruta potestate et hanc suam ideologiam opere exse- 
quuntur. 19 Qui omnes sibi inter se contradicunt nisi in eo quod claudunt 
portam regni caelorum nec alios sinunt introire (cf. Mt. 23, 13). Dum autem 
error serpens est versicolor et capite multiplici, veritas, quae liberabit nos 
(cf. Io. 8, 32), est una ut unus est Christus. Sed sicut olim de semetipso 
testatus est Ecclesiae Fundator, sic etiam hodie Ecclesiae coram mundo ex- 
clamandum est: « Ego veni in nomine Patris mei, et non accipitis me: si 
alius venerit in nomine suo, illum accipietis » (Io. 5, 43). 

NOTAE 

1 I Thess. 4, 3 non agit de sola castitate, sed de sanctitate in genere, ut patet 
ex versiculo sexto, ubi de dolo et fraude. Notat S. Thomas in Commentario ad 
vers. 3: « Omnia praecepta Dei sunt ad hoc quod sitis sancti. Sanctitas enim dicit 
munditiem et firmitatem. Et omnia praecepta Dei inducunt ad ista, ut quis mundus 
sit a malo, et firmus in bono ». 

Vide omnino Commentarium B. Rigaux, O. F. M. in I Thess. 

Cf. etiam Lev. 11, 44: « Ego enim sum Dominus Deus vester: sancti estote, 
quia ego sanctus sum »; 



DISCEPTATIO - DE ORDINE MORALI 


31 


Lev. 20, 7-8: « Sanctificamini et estote sancti, quia ego sum Dominus... qui 
sanctifico vos »; 

Eph. 1,4: «... in Christo, sicut elegit nos in ipso ante mundi constitutionem, 
ut essemus sancti et immaculati in conspectu eius in charitate »; 

I Petr. 1, 14-15: « ... quasi filii oboedientiae, non configurati prioribus igno- 
rantiae vestrae desideriis: sed secundum eum, qui vocavit vos, Sanctum: et ipsi 
in omni conversatione sancti sitis: quoniam scriptum est: Sancti eritis, quoniam 
ego Sanctus sum »; 

1 Io. 3, 3: «Et omnis, qui habet hanc spem in eo, sanctificat se, sicut et 
ille sanctus est »; 

Io. 17, 17-19: « Sanctifica eos in veritate ... Et pro eis ego sanctifico meipsum: 
ut sint et ipsi sanctificati in veritate ». 

2 Cf. supra notam 1. 

3 Cf. Rom. 6, 20 ss.: « Cum enim servi essetis peccati, liberi fuistis iustitiae ... 
Nunc vero liberati a peccato, servi autem facti Deo, habetis fructum vestrum in 
sanctificationem, finem vero vitam aeternam. Stipendia enim peccati, mors. Gratia 
autem Dei, vita aeterna, in Christo Iesu Domino nostro »; 

Coi. 1, 13: « Qui eripuit nos de potestate tenebrarum »; 

Io. 8, 31-36: « Si vos manseritis in sermone meo, vere discipuli mei eritis: et 
cognoscetis veritatem, et veritas liberabit vos. Responderunt ei: Semen Abraham 
sumus, et nemini servivimus umquam: quomodo tu dicis: Liberi eritis? Respondit 
eis Iesus: Arnen, amen dico vobis, quia omnis, qui facit peccatum, servus est pec- 
cati, servus autem non manet in domo in aeternum: filius autem manet in aeternum. 
Si ergo vos filius liberaverit, vere liberi eritis »; 

I Io. 3, 7-8: « Qui facit iustitiam, iustus est: sicut et ille iustus est. Qui facit 
peccatum, ex diabolo est: quoniam ab initio diabolus peccat »; 

Rom. 6, 18: « Liberati autem a peccato, servi facti estis iustitiae »; 

Cone. Trid., Sess. VI, c. 11: Denz. 804; 

Cone. Moguntinum (a. 1549): Mansi 32, 1407 (Doc. Eccl. Christ. Perf., n. 347); 

S. Thomas, I-II, q. 108, a. 1, ad 2: « Quia igitur gratia Spiritus Sancti est 
sicut interior habitus nobis infusus inclinans nos ad recte operandum, facit nos 
libere operari ea quae conveniunt gratiae, et vitare ea quae gratiae repugnant ». 

4 Cf. S. Thomas, I-II, q. 91, a. 1. 

5 Ps. 7, 12: «Deus iudex iustus, fortis, et patiens »; cf. Ps. 118; 

Act. 10, 42: « Et praecepit nobis praedicare populo, et testificari quia ipse est, 
qui constitutus est a Deo iudex virorum, et mortuorum »; 

II Tim. 4, 8: « In reliquo reposita est mihi corona iustitiae quam reddet mihi 
Dominus in illa die iustus iudex: non solum autem mihi, sed et iis, qui diligunt 
adventum eius »; 

I Thess. 4, 6: «... Quoniam vindex est Dominus de his omnibus ... »; 

Rom. 12, 19: « ... Scriptum est enim: mihi vindicta: ego retribuam, dicit 
Dominus »; 

Mt. 25, 31-46, ubi de iudicio ultimo; 

Apoc. (passim); 

videas quae in S. Scriptura de peccato, de peccatore, de iudicio, de Deo iudice, 
de remuneratione, etc. dicuntur. 

Pius IX, Allocutio 9 iunii 1862: Maxima quidem : Acta I, vol. I p. 454: 
« Quare hi turbulentissimi perversorum dogmatum cultores blaterant, morum leges 

divina haud egere sanctione, et minime opus esse, ut humanae leges ad naturae ius 
conformentur, aut obligandi vim a Deo accipiant, ac propterea asserunt, nullam 
divinam existere legem ». 

6 Cone. Vat. I, Sess. III, c. 1: Denz. 1784: «Universa vero, quae condidit, 
Deus providentia sua tuetur atque gubernat, attingens a fine usque ad finem fortiter 
et disponens omnia suaviter (cf. Sap. 8, 1). “Omnia enim nuda et aperta sunt oculis 
eius ” ( Hebr . 4, 13), ea etiam, quae libera creaturarum actione futura sunt »; 

Pius XII, Summi Ponti f catus, 20 oct. 1939: A.A.S. 31 (1939), p. 423: « Haec 
naturalis lex veluti fundamento innititur Deo ... eodemque et supremo perfectissi- 
moque legum latore et sapientissimo iustissimoque humanarum actionum vindice » 
(Denz. 2279). 

7 Cone. Vat. I , Sess. III, c. 2: Denz. 1786: « Huic divinae revelationi tribuen- 
dum quidem est, ut ea, quae in rebus divinis humanae rationi per se impervia non 
sunt, in praesenti quoque generis humani conditione ab omnibus expedite, firma 
certitudine et nullo admixto errore cognosci possint »; 

Pius XII, Humani generis, 12 aug. 1950: Denz. 2305: « Quapropter divina 
“revelatio” moraliter necessaria dicenda est, ut ea, quae in rebus religionis et morum 
rationi per se impervia non sunt, in ... ». 

8 Mt. 5, 17: « Nolite putare quoniam veni solvere legem, aut prophetas: non 
veni solvere, sed adimplere »; 

Pius XI, Divini illius Magistri, 31 dec. 1929: A.A.S. 22 (1930), p. 58 
(Denz. 2206): «... supernaturalis ordo, in quo iura Ecclesiae nituntur, tantum abest, 
ut naturalem ordinem, ad quem aha pertinent, quae memoravimus, iura, destruat 
atque extenuet, ut, contra, eumdem extollat ac perficiat, quorum quidem ordinum 
alter auxilium et quasi complementum alteri praestat, suae cuiusque naturae ac 
dignitati consentaneum, cum ambo a Deo profluant, qui non constare sibi non 
potest ... », coli. Ioannis XXIII, Synodus Romana, art. 300, n. 1. 

9 Pius XII, Humani generis-. Denz. 2325: «Has quidem a veritate aberra- 
tiones deplorare supervacaneum esset, si omnes, etiam de rebus philosophicis, qua 
par est reverentia ad Magisterium Ecclesiae animum intenderent, cuius profecto 
est, ex divina institutione, non solum veritatis divinitus revelatae depositum custo- 
dire et interpretari, sed ipsis etiam philosophicis disciplinis invigilare, ne quid 
detrimenti ex placitis non rectis catholica patiantur dogmata »; 

Cone. Vat. I, Sess. IV, c. 4; Denz. 1839; 

Cone. Vat. I, Primum Schema Const. De Eccl. Christi-. Mansi 51, 580. 

10 Mt. 22, 37; M.c. 12, 30; Lc. 10, 27 collato Deut. 6, 5. 

11 Pius XII, Sacra Virginitas, 25 martii 1954: A.A.S. 46 (1954), pp. 161-191. 

12 Iam Pius IX, Allocutio 9 iunii 1862 Maxima quidem.-. Acta I, vol. I, 
pp. 451 s. et 454, deinde: « Atque eo opinandi temeritate progrediuntur, ut omnem 
veritatem, omnemque legem, potestatem et ius divinae originis audacissime dene- 
gare non metuant ... At vero eo impietatis et impudentiae deveniunt, ut coelum 
petere, ac Deum ipsum de medio tollere conentur. Insigni enim improbitate ac pari 
stultitia haud timent asserere, nullum supremum sapientissimum providentissimum- 
que Numen divinum exsistere ab hac rerum universitate distinctum ... »; cf. supra 
notam 5; 

idem, Quanta cura, 8 dec. 1864: Denz. 1691; 

Syllabus, prop. 3, 56, 58: Denz. 1703, 1756, 1758. 

Iam antea Pius IX, Maxima quidem-, ibid,, p. 453: « Summa praeterea 

impudentia asserere non dubitant, divinam revelationem non solum nihil prodesse, 
verum etiam nocere hominis perfectioni ... »; 

Syllabus, prop. 6, 57: Denz. 1706, 1757. 

14 Cf. supra notas 12 et 13; 

Pius IX, Maxima quidem : ibid., p. 454: «... affirmant, humanam rationem, 
nullo' prorsus Dei respectu habito, unicum esse veri et falsi, boni et mali arbitrium, 
eamdemque rationem sibi ipsi esse legem »; 

Syllabus , prop. 56: Denz. 1756. 

15 Pius XII, Humani generis-. Denz. 2320-2321. 

16 Ibid.: Denz. 2306. 

17 Pius IX, Quanta cura -. Denz. 1690; 

Pius XII, Allocutio 10 apr. 1958: AAA. 50 (1958), pp. 268 ss. 

18 Pius IX, Quanta cura -. Denz. 1691. 

Syllabus, prop. 39: Denz. 1739. 

Pius XI, Divini Redemptoris, 19 martii 1937: A.A.S. 29 (1937), pp. 65-106; 
Mit brennender Sorge, 14 martii 1937: A.A.S. 29 (1937), pp. 145-167; 

Pius XII, Allocutio 13 sept. 1952: A.A.S. 44 (1952), pp. 779-789; Allocutio 
30 sept. 1954: A.A.S. 46 (1954), pp. 587-598, praesertim pp. 590 ss. 

19 Pius IX, Maxima quidem-. « ... nihil dubitant in veri legitimique iuris locum 
substituere falsa ac mentita virium iura, ac morum ordinem rerum materialium 
ordini subiicere ... »; 

Syllabus, prop. 59-61: Denz. 1759-1761; 

Pius XI, Firmissimam constantiam , 28 martii 1937: Denz. 2278. 


Caput 2 

DE CONSCIENTIA CHRISTIANA 

7. \_Quid conscientia ]. Hic ordo moralis christianus, de quo fideles luce 
rationis et revelationis edocentur, eosdem diriget et ducit in eorum iudiciis 
practicis de honestate propriarum actionum per singulorum conscientiam, 
quippe quae si est recte efformata, eos momento decisionis videre facit, 
quid secundum Dei voluntatem iudicare et agere debeant. 1 Haec autem Dei 
voluntas cum nobis clarius appareat doctrina Christi magisterioque Eccle- 
siae, conscientia veluti praeco Dei, Christi, Ecclesiae constituitur. 2 Cum 
igitur tota vita christiana, ad mores quod spectat, in singulis christifidelibus 
conscientiae singulorum subest, et per eam regitur ac ducitur: propterea 
ad conscientiam quoque applicari potest quod Christus de oculo humano 
dixit: « Lucerna corporis tui est oculus tuus. Si oculus tuus fuerit simplex, 
totum corpus tuum lucidum erit » ( Lc . 11, 34). 

8. [ Conscientia recte ejformanda~\. Nec minus ad conscientiam appli- 
cari licet verba Christi mox sequentia: « Si (oculus) autem nequam fuerit, 
etiam corpus tuum tenebrosum erit: Vide ergo ne lumen, quod in te est, 
tenebrae sint» {Lc. 11, 34-35). Manifestant vero, quam gravem ob causam 
in recte efformanda conscientia, sedulo habenda sit diligentia. Curandum 
autem imprimis est ut conscientia sit recta et vera. Vera autem non erit 

ex eo quod efformatur ad singulorum placitum personalemque persuasionem, 
quantumvis seriam et sinceram: sed idcirco quod concordet cum normis a 
Deo constitutis, uti reapse sunt, ideoque manifestet Dei voluntatem nobis 
in voluntate, doctrina, vita Christi clare expressam. 3 In efformanda igitur 
conscientia homo non est autonomus, ac ne tentamen quidem fiat adaptandi 
voluntatem Dei placitis hominis, ubi homo adaptandus est Deo. 4 

9. [De conscientia erronea ]. Nec principium basilare: normam nempe 
efformandae conscientiae esse ordinem moralem obiectivum, non autem 
persuasionem mere subiectivam, derelinquitur in casu conscientiae male ef- 
formatae. Errare etenim etiam christifidelis potest in efformanda conscientia; 
at dictamen conscientiae erroneae non mutat, ne respectu ipsius errantis 
quidem, ordinem moralem obiectivum, sicut etiam non solvit vinculum quo 
errans huic ordini adstringitur, etiamsi forsitan inculpabiliter secundum fal- 
sum dictamen conscientiae errorem exsequatur. Minime igitur in casu er- 
roris bona fide commissi, homo sibi in foro conscientiae fit fons atque 
norma moralitatis obiectivae. Immo quod homo conscientiam suam erro- 
neam sequi possit ac debeat: hoc non ex subiectiva persuasione habetur, 
sed quia ipse ordo obiectivus hoc postulat, dicente Apostolo: « Omne autem, 
quod non est ex fide, peccatum est » ( Rom . 14, 23). Tanta igitur est ordi- 
nis obiectivi in conscientia vis et valor. Nihilominus qui bona fide circa 
honestatem obiectivam errat, tamdiu a culpa alienus manet, quamdiu haec 
bona fides sine culpa perdurat, 5 tamen non sine aliquo damno ipsius hominis 
aut communitatis. 

10. [Pseudoconscientia autonoma~\. Quod si vero, ne conscientia quidem 
bona fide erronea subiectionem illam tollit qua conscientia legibus in ordine 
obiectivo contentis subordinatur: multo minus illam tollere valet delibera- 
tum tentamen semet scienter et volenter subtrahendi huic ordini obiectivo, 
inepte provocando ad propriae conscientiae ius, libertatem, dignitatem. 6 Non 
enim tale ius, talis libertas, talis dignitas exsistit, neque in humana natura, 
neque in homine ut persona est: etsi contrarium plures falsis principiis et 
ideologiis ducti, non sine animarutii gravi damno contendunt. 7 

11. [Conscientia signata Christi veritate ac caritate ]. Monet tandem 
S. Synodus, ut in conscientia sequenda non solum veritas, sed etiam caritas 
christiana prae oculis habeatur: scientia enim absque caritate, teste Apo- 
stolo (cf. I Cor. 8, 1) inflat, non vero aedificat. Quare factis omnibus, ut 
fratres de errore convincamus, non solum cum caritate iudicandum est de 
iis qui bona fide errant et legem Dei transgrediuntur; sed etiam eorum ratio 
habenda est, qui erronee ibi peccatum vident, ubi peccatum non est; ne 
forsan iis scandalo simus, exemplo nostro eos conducentes ad ea quae erro- 
nee peccatum existimant. 8 Vera enim caritas exigit, ut ubi fratres de errore 
convincere nequimus, semper, salvis utique iuribus veritatis et communitatis, 
omnia ea omittamus, quibus lucrifieri nequeant Christo, qui propter eos 
quoque mortuus est. Genuina conscientia christiana signetur oportet Christi 
veritate et caritate. 

NOTAE 

1 Cf. Gen. 3, 7-10; 4, 12 ss.; II Sam. 24, 10; Ps. 25, 1-7; Sap. 12, 18; 
lob. 21, 6; Mc. 9, 44. 46. 48; Rom. 2, 15: Gentes « qui ostendunt opus legis 
scriptum in cordibus suis, testimonium reddente illis conscientia ipsorum . . »; 
Rom. 1 3,5: « Ideo necessitate subditi estote non solum propter iram, sed etiam 
propter conscientiam»; Rom. 14, 20-23; I Cor. 8, 7-12; I Tim. 1, 5: «Finis 
autem praecepti est charitas de corde puro, et conscientia bona, et fide non ficta »; 
I Tim. 3, 9; Act. 24, 16: « In hoc et ipse studeo sine offendiculo conscientiam 
habere ad Deum, et ad homines semper »; 

Pius XII, Nuntius Radiophonicus , 23 martii 1952: A.A.S. 44 (1952), pp. 270- 
278; Allocutio 18 apr. 1952: A.A.S. 44 (1952), pp. 413-419. Versio latina Nuntii 
Radiophonici necnon Allocutionis invenitur in: Periodica ... 41 (1952), pp. 183-223. 

2 Pius XII, Nuntius Radiophonicus , 23 martii 1952: l. c., pp. 272-275; Allo- 
cutio 18 apr. 1952: l. c ., pp. 418 ss. 

3 Pius XII, Nuntius Radiophonicus , 23 martii 1952: l. c., pp. 272-276; Allo- 
cutio 18 apr. 1952, l. c., p. 418 s. 

4 Gregorius XVI, Mirari vos , 15 aug. 1832: Denz. 1613: « Atque ex hoc 
putidissimo indifferentismi fonte absurda illa fluit ac erronea sententia seu potius 
deliramentum, asserendam esse ac vindicandam cuilibet libertatem conscientiae »; 

Pius IX, Maxima quidem, 9 iunii 1862: Act. I, vol. I, p. 454: « ...homini 
quoddam veluti primarium ius tribuunt, ex quo possit libere de religione cogitare 
et loqui, eumque Deo honorem et cultum exhibere, quem pro suo libito meliorem 
existimat »; 

Syllabus, prop. 15: Denz. 1715; 

Leo XIII, Libertas prae st antis simum, 20 iunii 1888: A.A.S. 20 (1887), 
pp. 608-609. 

5 Rom. 14, 22 s.: « Tu fidem habes? penes temetipsum habe coram Deo. 
Beatus, qui non iudicat semetipsum in eo, quod probat. Qui autem discernit, si 
manducaverit, damnatus est: quia non ex fide. Omne autem quod non est ex fide, 
peccatum est»; Io. 9, 41: « Numquid et nos caeci sumus? Dixit eis Iesus: Si 
caeci essetis, non haberetis peccatum, nunc vero dicitis: Quia videmus. Peccatum 
vestrum manet »; Io. 15, 22: « Si non venissem, et locutus fuissem eis, peccatum 
non haberent: nunc autem excusationem non habent de peccato suo »; 

Alexander VIII: Decr. S. Off. 7 dec. 1690, Errores Iansenistarum, prop. 2: 
Denz. 1292: « Tametsi detur ignorantia invincibilis iuris naturae, haec in statu 
naturae lapsae operantem ex ipsa non excusat a peccato formali »; 

Leo XIII, Immortale Dei, 1 nov. 1885: Denz. 1875: « Atque illud quoque 
magnopere cavere Ecclesia solet, ut ad amplexandam fidem catholicam nemo invitus 
cogatur, quia quod sapienter Augustinus monet: “Credere non potest (homo) nisi 
volens” »; 

Pius IX, Singulari quadam, 9 dec. 1854: Denz. 1647: «...sed tamen pro 
certo pariter habendum est, qui verae religionis ignorantia laborent, si ea sit invin- 
cibilis, nulla ipsos obstringi huiusce rei culpa ante oculos Domini »; 

Pius IX, Quanto conficiamur moerore, 10 aug. 1863: Denz. 1677: «Notum 
Nobis vobisque est, eos, qui invincibili circa sanctissimam nostram religionem 
ignorantia laborant, quique naturalem legem eiusque praecepta in omnium cordibus 

a Deo insculpta sedulo servantes ac Deo oboedire parati, honestam rectamque 
vitam agunt, posse, divinae lucis et gratiae operante virtute, aeternam consequi 
vitam, cum Deus, qui omnium mentes, animos, cogitationes habitusque plane 
intuetur, scrutatur et noscit, pro summa sua bonitate et clementia minime patiatur, 
quempiam aeternis puniri suppliciis, qui voluntariae culpae reatum non habeat ». 

6 Cf. supra notam 1: Pius XII, Nuntius Radiophonicus necnon Allocutio 
ibidem citata; 

Pius IX, cf. supra notam 4; Gregorius XVI, ibid. 

7 Innocentius XI: Decr. S. Ojf., 4 martii 1679, Errores varii de re morali, 
prop. 4: Denz. 1154: «Ab infidelitate excusabitur infidelis non credens, ductus 
opinione minus probabili ». 

8 I Cor. 8, 12-13: « Sic autem peccantes in fratres, et percudentes conscien- 
tiam eorum infirmam, in Christum peccatis. Quapropter si esca scandalizat fratrem 
meum: non manducabo carnem in aeternum, ne fratrem meum scandalizem ». 


Caput 3 

DE SUBIECTIVISMO ET RELATIVISMO ETHICO 

12. [ Lex evangelica et conditiones individuales\. Quia fundamentales 
Legis evangelicae obligationes partim ipsi naturae humanae immutabili in- 
nituntur, partim vero, quatenus nempe excedunt obligationes Legis natu- 
ralis, radicantur in indole propria ordinis supernaturalis, a divino Redemptore 
constituti: hac de causa illae obligationes valent, ubicumque et quibusvis 
in conditionibus homo versetur. 1 Quamvis igitur humana actio necessario 
sit singularis, temporisque ac locorum adiunctis subiecta, tamen ipsa indoles 
Legis evangelicae postulat, ut per hanc Legem singulis conscientiis impe- 
retur, quid in singulis casibus in variis circumstantiis decernere debeant. 2 
Numquam ergo, quandocumque divinus Legislator aliquid imperaverit aut 
interdixerit, res in deliberatione poni poterit, at semper valent verba a 
primaevis martyribus prolata: « In re tam iusta nulla est consultatio ». 3 
Quod si vero in casu particulari, norma universalis applicanda rerum tem- 
porumque adiuncta transcendens, qua diiudicetur actionis honestas, non 
clare appareat, prudentiae virtus est maxime necessaria, 4 quippe quae non 
tantum universalia sed etiam particularia considerat, ut ex accurata et 
diligenti ponderatione finis atque mediorum statuatur, quid in casu liceat 
vel secus. 

13. [ Necessaria cognitio individualium\. Haec autem diligens rerum 
inquisitio postulat ut conscientia recte efformetur non de lege evangelica 
dumtaxat eiusque obligationibus, sed etiam de iis, quae singulo cuique ho- 
mini sunt propria. 5 Sibi autem conscii maneant fideles hanc individualem 
diversitatem inter certos iustosque limites circumscribi, nec tollere univer- 
salia: secus enim Iesus Christus per Ecclesiam suam Dominus, Caput, Magi- 
ster uniuscuiusque hominis, aetatis et conditionis non remaneret, nec virtu- 
tum omnium pro omnibus exemplar altissimum. 

14. [Adagia falsa]. Caveant igitur Christifideles a falsis adagiis hodie 
nimium sparsis: quorum unum sonat dictamen conscientiae non esse nisi 
intimum et immediatum dialogum cum Deo, cui colloquio nulla externa lex, 
nulla auctoritas, nulla confessio religiosa intervenire possit. 6 Aliud autem, 
introducta falsa oppositione inter Deum Patrem Deumque legislatorem sug- 
gerit, potius audiendam esse Patris vocem quam Legislatoris praecepta, 
ideoque ultimam agendi rationem non esse ordinem obiectivum rectum, 7 
sed intimum uniuscuiusque sentimentum, quo in concreta situatione sciat, 
quid sibi agendum sit, seu potius quid agi a Deo non postuletur. Quam perni- 
ciosa sint animorum saluti huiusmodi dicta, ex fructibus cognoscere Salvator 
nos docet: ex praetextu enim servandi sinceritatem erga semetipsum et co- 
ram Deo, deducitur licitum esse perficere graviter atque universaliter prohi- 
bita, ut sunt catholicam fidem cum alia commutare, divortium attentare, 
praegnationis cessationem procurare, 8 auctoritati legitime iubenti oboedien- 
tiam recusare, suicidium directe committere. Neminem latet quam graviter 
haec omnia contradicant Apostolo dicenti non esse facienda mala, ut bona 
eveniant (cf. Rom. 3, 8). Pater, qui revera filios amat, praecipit ut mala in 
omni casu vitent. Nec minus perniciosum est tertium effatum, Deum vide- 
licet scrutatorem et iudicem conscientiarum unice ad intentionem attendere 
et ad habitudinem fundamentalem, qua quis universe loquendo a Dei offen- 
sione abhorreat. Nam Deus praeter huiusmodi intentionem ipsum opus bo- 
num requirit. Secus enim homo per opera sua bona vel prava, nec melior nec 
peior fieret, 9 omniaque essent bona, dummodo « intentio amoris » vel « ha- 
bitudo generaliter bona » retineretur. Contra: sic oritur vir ille duplex ani- 
mo, inconstans in omnibus viis suis, de quo loquitur Iacobus Apostolus 
(cf. lac. 1, 8). « Qui autem perspexerit in legem perfectam libertatis et per- 
manserit in ea, non auditor obliviosus factus, sed factor operis, hic teste 
eodem Apostolo, beatus in facto suo erit » {ibid. 1, 25). 

15. [ Falsum adagium de amore criterio moralitatis]. Sunt tandem qui 
amorem ita faciunt unicum criterium moralitatis normamque eius unicam, 
ut alias virtutes parvipendant. Reapse divina caritas, qua iusti Deum super 
omnia diligunt et proximum propter Deum, fidei, spei ceter arumque virtu- 
tum « maior » est ( I Cor. 13, 13): attamen nec has nec illas tollit, sed ita 
nutrit et fovet, ut perveniamus « in mensuram aetatis plenitudinis Christi » 
{Eph. 4, 13). Exhortatur igitur S. Concilium fideles, ut omnes eorum actio- 
nes « in caritate fiant » (J Cor. 16, 14). Ne tamen falso aestiment ex solius 
caritatis motivo hominem « modo christiano agere », ceterasque virtutes esse 
parvipendendas, ac si Deus non coronaret nisi actum explicitum caritatis. 
Nam, iustorum actus « ex alio motivo vel impulsu » virtuoso procedentes, 
modo condigno augmentum gratiae et gloriae merentur, non tamen sine 
ipsa caritate. 10 Nec minus cavendum est, ne simplices, adagio illo: « Ama 
et fac quod vis » male intellecto, falso credant nonnisi unum praeceptum, 
videlicet: Diliges , in christiana vita esse retinendum. Talis enim vita ad 
incertum quemdam amoris affectum reduceretur, neglecta omnino praecepto- 

rum observantia, contradicente ipso Domino: « Si autem vis vitam ingredi, 
serva mandata » ( Mt . 19, 17), et alibi: « Qui habet mandata mea et servat 
ea: ille est qui diligit me » {Io. 14, 21). 

NOTAE 

1 Cone. Trid., Sess. VI, c. 11: Denz. 804: «Nemo autem, quantumvis iusti- 
ficatus, liberum se esse ab observatione mandatorum putare debet »; ibid. can. 20: 
Denz. 830: «Si quis hominem iustifiicatum et quantumlibet perfectum dixerit non 
teneri ad observantiam mandatorum Dei et Ecclesiae, sed tantum ad credendum ...: 

A.S. »; 

Pius XII, Allocutio 18 apr. 1952: A.A.S. 44 (1952), p. 417: « On demandera 
comment la loi morale, qui est universelle, peut suffire, et meme etre contraignante 
dans un eas singulier, lequel en sa situation concrete est toujours unique et d’“une 
fois”. Elie le peut et elle le fait, parce que justement a cause de son universalite 
la loi morale comprend necessairement et “intentionnellement” tous les cas parti- 
culiers, dans lesquels ses concepts se verifient ... »; 

Instr. S. Off. 2 febr. 1956: A.A.S. 48 (1956), pp. 144-145. 

2 Pius XII, Allocutio cit., ibid., pp. 414 s. 

3 Acta Proconsularia S. Cypriani, n. 3: Kirch, Enchir. n. 303; 

Passio Martyrum Scillitanorum , Ibid. n. 72: « In re tam iusta nulla est deli- 
beratio »; 

S. Ignatius Loyol., Exerc. Spirit.: De tribus humilitatis modis. 

4 Pius XII, Allocutio cit., ibid., p. 418: « La ou il n’y a pas de normes 
absolument obligatoires, independantes de toute circonstance ou eventualite, la 
situation d’“une fois” en son unicite requiert, il est vrai, un examen attentif pour 
decider quelles sont les normes a appliquer et en quelle maniere. La morale catho- 
lique a toujours et abondamment traite ce probleme de la formation de la propre 
conscience avec examen prealable des circonstances du cas a decider. Tout ce qu’elle 
enseigne offre une aide precieuse aux determinations de conscience, tant theoriques 
que pratiques. Qu’il suffise de citer les exposes, non depasses, de S. Thomas sur 
la vertu cardinale de prudence et les vertus qui s’y rattachent » (S. Thomas, II-II, 
q. 47-57). 

5 Pius XII, Allocutio cit., ibid., p. 418: « L’education chretienne de la con- 
science est bien loin de negliger la personnalite, meme celle de la jeune fille et de 
1’enfant, et de juguler son initiative ... ». 

6 Pius XII, Allocutio cit., ibid., pp. 415 ss. 

7 S. Off. Instr. 2 febr. 1956: A.A.S. 48 (1956), p. 144. 

8 Pius XII, Allocutio cit., ibid., pp. 416-417. 

9 Cone. Senonense, prop. 13: « Quod propter opera nec melior nec peior 
efficiatur homo » (Denz. 380). 

10 Clemens XI, Unigenitus, 8 sept. 1713, prop. 53-56: Denz. 1403-1406: 

« 53. Sola caritas christiano modo facit (actiones christianas) per relationem 

ad Deum et Iesum Christum. 

54. Sola caritas est, quae Deo loquitur; eam solam Deus audit. 

55. Deus non coronat nisi caritatem: qui currit ex alio impulsu et ex alio 
motivo, in vanum currit. 

56. Deus non remunerat nisi caritatem: quoniam caritas sola Deum honorat ». 

Caput 4 

DE NATURALI ET SUPERNATURALI DIGNITATE 
PERSONAE HUMANAE 

16. [ Homo jactus ad imaginem Dei]. Fulget humanae personae digni- 
tas, cum ad imaginem et in similitudinem Dei factus, homo rationis lumen, 
liberae electionis potestatem, amoris flammam, rerumque corporalium do- 
minium a Deo acceperit. 1 Immo consors divinae naturae (cf. II Petr. 1 , 4), 
vocatur ad eam participationem filiationis divinae Christi, qua et nos filii 
Dei nominamur et sumus (cf. I Io. 3, 1). Absit autem ut humanae personae 
dignitas 2 fide dogmatum, morum disciplina, legibus ecclesiasticis obnubi- 
letur; immo iisdem magis splendet, cum servire Deo regnare sit. 3 

17. [ Arbitrii libertas vindicatur]. Arbitrii libertatem Ecclesia catholica 
iam ab initio contra paganos atque Gnosticos firmiter vindicabat, 4 illamque 
peccati originis labe minime exstinctam sollemni iudicio Tridentinae Synodi 
declaravit. 5 Et licet a multis quoque coaevis nostris extra Ecclesiae saepta 
magni habeatur, 6 tamen ad eam defendendam haud minor hodie urget neces- 
sitas. Propagantur enim sententiae prorsus repudiandae, quibus docetur 
ob immania hodiernae vitae adiuncta, impetuum violentiam, ingentem influ- 
xum modernae propagationis ideologicae in mentem et affectus hominis, 
ac praesertim ob in dies grassantes morbos psychopathicos, plerosque in ho- 
diernis conditionibus esse plane incapaces ponendi actum vere liberum, ideo- 
que rarissimos esse homines reapse adultos in ordine morali. Neminem latet 
per huiusmodi effata non solum evanescere humanam libertatem, sed una 
cum ea meritum ac demeritum, moralem et iuridicam responsabilitatem, ideo- 
que christianae vitae possibilitatem necessario pessumdari. Facta et causas 
ex quibus erronee procedunt praedictae sententiae, dolet pia Mater Ecclesia, 
et pro posse remedia afferre contendit; nec ignorat sententias illas ex zelo 
quodam indiscreto exoriri: sublata videlicet responsabilitate, tolli quoque 
offensionem formalem Dei et vitae aeternae periculum. At iam Apostolus 
(cf. Rom. 10, 2) reprehendit zelum, qui non sit secundum scientiam, et 
aliud est libertatem minui, aliud est eam tolli: quo facto homo privatur sua 
dignitate, Dei autem gloria obscuratur. 

18. [ Defensio dignitatis humanae contra artificia falsa]. Ut hanc liber- 
tatem humanam tueatur, providet quoque Sancta Ecclesia, ut quaecumque 
eidem repugnant, a praxi morum arceantur. Etiam iis, qui publica vel iudicia- 
ria potestate potiuntur, numquam licet adhibere media physica, chimica, psy- 
chica, quae iuri naturali personae humanae ad corporis mentisque integri- 
tatem retinendam opponuntur. 7 Insuper « nemini licet semetipsum incon- 
ditionate et indiscriminatim iis subiicere, qui curationibus psychoanalyticis 
utantur, neve iis medicis se tradere, qui aegrotis prospiciant rebus uti, 
quae praeceptis catholicis obstent ». 8 

19. \Scientia, artes liberales, technica~\. Sibi conscia est Sacra Synodus, 
Ecclesiam de scientia et artibus liberalibus semper alte et gratulanter cogi- 
tare, non solum quia tantopere inserviunt gloriae Dei et saluti animorum, 
sed etiam quia in sese sunt adumbratio quaedam divinae scientiae et pul- 
chritudinis. Nec minus artes technicas et disciplinas exactas, quae dicuntur, 
magni aestimat: cum enim Deus ab initio constituerit hominem ut domina- 
retur creaturae ( Sap . 9, 2 coli. Gen. 1, 28-30), per se laudanda sunt tenta- 
mina, quibus humanum genus naturae secreta perscrutatur, et ingentibus 
naturae viribus in bonum humanitatis frui magis magisque contendit. 9 Hac 
investigatione non solum multa commoda dimanant ad vitam humanam, sed 
etiam technicae disciplinae, si recte pertractentur, ad Deum iuvante gratia 
perducere possunt; 10 immo ad ipsam doctrinae christianae diffusionem et 
gloriam Dei augendam inserviant oportet. Quare omnibus viribus conandum 
est, ne ea quae Deus ad suam gloriam hominumque felicitatem destinavit, 
deturpentur superbia humana, qua proprio ingenio tribuitur, quae sunt 
tribuenda Deo, et inserviant errori depravatisque humanae naturae passio- 
nibus: quae quidem passiones, si rectae rationi subsunt, conferunt ad ho- 
minis in vero et bono progressum. 

20. [ Progressus technicus et Regnum Dei ]. Impium quoque et fidei 
contrarium est permagnum disciplinarum exactarum et artium technicarum 
augmentum cum ipso Regno Dei in terris identificare, quia humanae cultu- 
rae augendae sunt instrumenta. Augmentum illud non constituit regnum Dei 
sed Regno Dei suo modo inserviat oportet. Quamvis enim omnia sunt Christi 
et Dei, omniaque in Christo instauranda (cf. Eph. 1, 10), non tamen eodem 
modo. Nam res sacrae, ut gratia qua « divinae consortes naturae » existimus 
(II Petr. 1, 4), Sacramenta et alia huiusmodi, plene et immediate respiciunt 
vitam aeternam, ad quam vocati sumus; res vero profanae non immediate 
ad regnum Dei, ad vitam gratiae et gloriae, ordinantur, sed ab homine iusto 
ad illa referri possunt ac debent, immo Regno Dei suo modo subservire 
debent. 

21. [ Progressus technicus et progressus religioso-moralis\. Omnino a 
mente Ecclesiae alienum est dicere Christianos ob spem et amorem aeterna- 
lium, valores temporales vere aestimare non posse, et falso quodam indiffe- 
rentismo laborare ad mala physica, dolores, famem bellumque quod spectat. 11 
Ex altera parte verum non est technicarum artium, disciplinarum exactarum 
et humanae culturae progressum, per se inferre similem progressum in cam- 
po morali et religioso. Triplici enim malae concupiscentiae, de qua S. Ioan- 
nes Apostolus (cf. I Io. 2, 16), adscribendum est, ut ea quae inservire 
debent regno Dei subsidientur eius adversariis. Quo fit ut multi potius ab 
homine quam a Deo et Christo salutem exspectent; immo inter Christifideles 
exsistant, qui potius terrena sapiant et terrena sperent quam Salvatorem Do- 
minum nostrum Iesum Christum (cf. Phil. 3, 19-20). Quibus indesinenter 
clamandum est: «... si consurrexistis cum Christo, quae sursum sunt quae- 
rite, ... quae sursum sunt sapite, non quae super terram » {Coi. 3, 1-2). 



DISCEPTATIO - DE ORDINE MORALI 


41 


NOTAE 


1 Gen. 1, 26-30; I Cor. 11, 7; lac. 3, 9; 

Pius XI, Quadragesimo Anno, 15 maii 1931: Denz. 2270; 

S. Augustinus, De spiritu et littera , c. 28, n. 48: PL 44, 229. 

2 II Cor. 5, 17; Gal. 6, 15, G*/. 5, 22; Rotfz. 8, 16-17; I Cor. 6, 19-20; 

I Io. 3, 1-3; I Io. 4, 7-9; Io. 1, 12-13; Phil. 4, 7; Co/. 3, 15. 

3 Pius XI, Divini illius Magistri, 31 dee. 1929: Denz. 2206; Id., ibide. 

Denz. 2224; Casti connubii , 31 dec. 1930: Denz. 2237; Oratio: «Deus, qui 

humanae substantiae ... ». « Servire Deo regnare est » cf. Missa pro pace: Post- 
communio. 

4 Ius tinus, Apologia I, 43: PG 6, 392 [Rouet de Journel, n. 123]; Id., 
Dialogus cum Tryphone ludaeo, 102; PG 6, 713 [RJ 142]; 

Tatianus, Adv. Graecos oratio, PG 6, 820 [RJ 156]; 

Theophilus Alex., Ad Autolycum 2, 27: PG 6, 1093 [RJ 184]: « Liberum 
enim Deus et sui iuris hominem fecit »; 

Irenaeus, Adv. Haer. 4, 37: PG 7, 1099 [RJ 244]: « ...quia liberum eum 
Deus fecit ab initio, habentem suam potestatem, sicut et suam animam, ad utendum 
sententia Dei voluntarie, et non coactum a Deo »; aliique ... 

Pius V, Ex omnibus afflictionibus, 1 oct. 1567, Errores M. du Bay, prop. 41: 
Denz. 1041: «Is libertatis modus, qui est a necessitate, sub libertatis nomine non 
reperitur in Scripturis, sed solum nomen libertatis a peccato »; 

Pius IX, Ex Decr. S. C. Indicis, 11 iunii 1855, prop. 2: Denz. 1650: « Ratio- 
cinatio Dei existentiam, animae spiritualitatem, hominis libertatem cum certitudine 
probare potest ... »; 

Leo XIII, Libertas praestantissimum, 20 iunii 1888: A. A.S. 20 (1887-1888), 
pp. 593-613, praesertim pp. 594 ss. 

5 Cone. Trid., Sess. VI, c. 1: Denz. 793; ibid., can. 4, 5, 7: Denz. 814, 
815, 817; 

cf. etiam Pius V, Ex omnibus affictionibus , 1 oct. 1567, Errores M. du Bay, 
prop. 27, 28, 39, 65, 66: Denz. 1027, 1028, 1039, 1065, 1066; 

Innocentius X, Cum occasione , 31 maii 1653, prop. 3: Denz. 1094; 

Clemens XI, Dnigenitus, 8 sept. 1713, prop. 38-39: Denz. 1388-1389. 

6 Ut praesertim fautores « exsistentialismi ». 

7 Pius XII, Allocutio 3 oct. 1953: A.A.S. 45 (1953), p. 735: « L’instruction 
judiciaire doit exclure la torture physique et psychique et la narco-analyse ... parce 
qu’elles lesent un droit naturel, meme si Paccuse est reellement coupable ». 

8 I Synod. Roman ., can. 239; Pius XII, Allocutio 13 sept. 1952: A.A.S. 44 
(1952), p. 783: « ... pour se delivrer de refoulements, d’inhibitions, de complexes 
psychiques, 1’homme n’est pas libre de reveiller en lui a des fins therapeutiques, 
tous et chacun de ces appetits de la sphere sexuelle ». 

9 Cone. Vat. I, Sess. III, c. 4: Denz. 1799; 

Pius XI, Quadragesimo anno, 15 maii 1931: Denz. 2270; Divini illius Ma- 
gistri, 31 dec. 1929: Denz. 2205, 2224; 

Leo XIII, Libertas praestantissimum, l. c., p. 608; 

Pius X, Decr. Lamentabili, 3 iulii 1907, prop. 57: Denz. 2057. 

10 Cone. Vat. I, Sess. III, c. 4: Denz. 1799. 

11 Cf. supra notas 9-10. 

Caput 5 
DE PECCATO 

22. [ Quo sensu regnum peccati sit destructum ]. Quamquam Dominus 
noster Iesus Christus per piissimam suam mortem regnum utrumque tam 
peccati quam mortis destruxit: nihilominus, quamdiu in terris peregrinamur, 
a Fonte vitae recedere possumus per peccatum quod est transgressio legis, 
iniquitas (cf. I Io. 3, 4) et iniuria Deo illata. 1 Dum autem peccato mortali 
amicitia inter Deum et homines destruitur et homo iterum fit filius irae 
(cf. Eph. 2, 3), 2 per peccatum veniale, in quod, teste Synodo Tridentina 
frequentius labimur, caritatis fervor retardatur, immo nonnumquam, ma- 
xime si iteratur, anima ad mortale peccatum disponitur. 3 

23. [ Peccatum mortale cum et ex contemptu ]. Ne autem quisquam se 
decipiat cum detrimento animae suae immortalis, Sacra Synodus docet pecca- 
tum mortale haberi posse, etiam si homo Deum explicite contemnere renuit 
nec Deum odio habet: amplectitur enim cum plena advertentia plenoque 
consensu quod amicitiae divinae omnino repugnat, ac deserit media, ad 
verum finem consequendum per se et absolute necessaria. Non igitur ad 
idem redit peccare cum contemptu et ex contemptu Dei. Ultimum talis mali- 
tiae est, ut hominem similem reddat diabolo: at negari nequit etiam ista 
peccata gravia, quae non ex tali contemptu procedant, natura sua fieri cum 
contemptu legislatoris, ideoque eius amicitiam dissolvere. 4 

24. [ Peccata ex debilitate']. Offendit igitur graviter doctrinam Ecclesiae, 
qui dicat omne peccatum sub influxu sensibilium virium hominis patratum, 
semper esse peccatum tantum veniale. 5 Nec tolerari potest opinio dicentium 
peccatum grave, ut aiunt formale, haberi non posse nisi in eo, qui liber 
ab omni influxu affectuum, scienter renuit deponere malam consuetudinem, 
qua culpabiliter laborat. 6 Quae si essent vera, vix aliquando quidem contin- 
geret peccatum mortale, formale et imputabile: attamen contradiceretur 
graviter praxi Ecclesiae et Spiritui quo illa regitur. Ecclesia enim tamquam 
reapse lapsos et gravi peccato detentos eos semper habuit, qui persecutionis 
tempore Christum ex timore tormentorum negaverunt. Quare S. Petrus 
culpam suam amare deflebat (cf. Mt. 26, 75; Lc. 22, 62). 7 

25. [Falsae theoriae psychologicae]. Licet peccatum grave generet mor- 
tem (cf. lac. 1, 15) eoque nihil detestabilius, tamen conscientiae remorsus 
et peccati conscientia sunt magna Dei dona, peccatoribus concessa, ut a via 
mala recedant et ad fontem divinae misericordiae revertantur. Misericordiae 
igitur divinae iniuriosum est haec dona salutaria confundere cum scrupulosa 
anxietate aut cum statibus mere psychologicis, qui ex conflictu quodam, in 
subconscientiae latebris peracto, profluere dicuntur. 8 Nec sunt effectus insa- 
tisfactionis seu, ut aiunt, frustrationis, in via peccati et mali. 9 

26. [De profectu christifidelis in via iustitiae]. Ad vitam christianam 
ita fructuose agendam, ut Christi intentis correspondeat, non sufficit lethalia 



DISCEPTATIO - DE ORDINE MORALI 


43 


peccata vitare, ac si doctrina evangelica indolis esset pure negativae, seu 
mere « ethica prohibitorum », ut aiunt. Oportet omnino ut « in caritate cre- 
scamus in illo per omnia, qui est caput, Christus » ( Eph . 4, 15). Caritatis 
autem fervori et augmento peculiariter opponuntur peccata illa, quae leviora, 
quotidiana, venialia dicuntur. Haec etiam, quantum sinit humana fragilitas, 10 
christianus vitare debet, ea praesertim quae sunt plene deliberata. Ad vitanda 
autem venialia, et ad alacriorem quotidie in virtutum semitis progressum, ma- 
xime commendatum vult Sacrosancta Synodus pium illum non sine Spiritus 
Sancti instinctu ab Ecclesia introductum crebrae confessionis usum, quo 
recta sui ipsius cognitio augetur, christiana crescit humilitas, morum eradi- 
catur pravitas, spirituali negligentiae torporique obsistitur, conscientia puri- 
ficatur, roboratur voluntas, salutaris animarum moderatio procuratur, atque 
ipsius sacramenti vi augetur gratia. 11 

27. [Magnum poenitentiae officium]. Scriptura testante, militia est vita 
hominis super terram (cf. lob. 7, l). 12 Summa autem militiae christianae est 
non indulgere corruptis saeculi moribus, immo iisdem constanter repugnare 
atque resistere. Quapropter videant fideles, quantopere sit a professione 
christiani nominis alienum, prosequi, uti generatim fit, cuiuslibet modi vo- 
luptates, horrere virtutis labores, nihilque recusare sibi, quod sensibus sua- 
viter delicateque blandiatur. « Qui autem sunt Christi, carnem suam cruci- 
fixerunt cum vitiis et concupiscentiis » (Gal. 5, 24). Itaque non consilium, 
sed officium est, non eorum dumtaxat, qui perfectius vitae optaverint genus, 
sed plane omnium, ex virtute Christi pro nobis flagellati, coronati, crucifixi 
mortificationem Iesu in corporibus suis circumferre, ut vita ipsius in iisdem 
manifestetur (II Cor. 4, 10-11). 13 Qui autem Deo piamina offert pro peccato, 
is eo ipso profitetur sanctas esse supremas morum leges, earumque obligandi 
vim agnoscit atque ius Dei animadvertendi in violatores. Poenitentiae virtus 
igitur salutare armorum est genus, quibus utuntur strenui Christi milites, 
parati ad universum morum ordinem defendendum, et ubi opus, restauran- 
dum. Quod si christianus divinae legis studio atque fraterno amore reapse 
flagrat, tum non modo propriis suis per poenitentiam peccatis luendis ope- 
ram dabit, sed etiam aliena peccata in se suscipiet poenitentiae operibus 
expianda. 14 

28. [Errores damnantur ]. Graviter igitur aberrant, qui ex falso quieti- 
smo vel naturalismo vel aliunde, christianam poenitentiam parvipendunt; 15 
iniuria autem Ecclesiam et ipsum Christum afficiunt qui eamdem describunt 
veluti secretum odium carnis ad modum Manichaeorum, vel perversum appe- 
titum doloris, propter se delectabiliter quaesitum. 

NOTAE 

1 I Io. 3,4: « Omnis, qui facit peccatum, et iniquitatem facit: et peccatum 
est iniquitas»; I Io. 5, 17: «Omnis iniquitas peccatum est»; I Io. 1, 8: «Si 
dixerimus quoniam peccatum non habemus, ipsi nos seducimus »; lac. 3, 2: «In 
multis enim offendimus omnes ». 

2 Io. 19, 11; I Cor. 6, 9-10; Gal. 5, 19-21; Eph. 5, 5; lac. 1, 14-15; 

Cone. Trid., Sess. VI, cap. 14-15: Denz. 807-808; ibid., can. 23, 27-29: 

Denz. 833, 837-839; ibid., Sess. XIV, cap. 1 et 5: Denz. 894, 899; 

S. Off. 24 aug. 1690, prop. 2: Denz. 1290. 

3 Io. 19, 11: lac. 3, 2; 

Co#c. Carthag. (XVI), can. 6-7: Denz. 106-107; 

Leo X, Exsurge Domine , 15 iunii 1520, prop. 8: Denz. 748; Cone. Trid., 
Sess. VI, cap. 11: Denz. 804; ibid., can. 23: Denz. 833; ibid., Sess. XIV, cap. 5: 
Denz. 899; ibid., can. 7: Denz. 917; 

Pius VI, Auctorem fidei, 28 aug. 1794, prop. 39: Denz. 1539; 

C.I.C., can. 902. 

4 Cf. infra notam 7. 

5 I Cor. 6, 9-10; Gal. 5, 19-21; Eph. 5, 5; 

Pius XII, Allocutio 22 febr, 1944: AAX. 36 (1944), pp. 73 s. 

6 Pius XII, Allocutio 23 martii 1952: A.A.S. 44 (1952), p. 275. 

7 S. Thomas, Comm. in Matth. 26, 75: « Item notandum, quod inveniuntur 
quaedam scripta, quae videntur excusare Petrum, quod non peccavit mortaliter, 
quia dicit Bernardus: “Sopita fuit in eo caritas, non extincta”. Dicendum quod 
mortaliter peccavit, non tamen fuit ex malitia, sed timore mortis. Et hoc voluit 
dicere Bernardus quod sopita fuit »; coli. II-II, q. 24, a. 12, ad 2: « Ad secundum 
dicendum quod caritas amittitur dupliciter. Uno modo directe, per actualem con- 
temptum. Et hoc modo Petrus caritatem non amisit. Alio modo, indirecte: quando 
committitur aliquod contrarium caritati propter aliquam passionem concupiscentiae 
vel timoris. Et hoc modo Petrus, contra caritatem faciens, caritatem amisit: sed 
eam cito recuperavit ». 

Vide etiam Knabenbauer in hunc locum Matthaei. 

8 Inde saepius neuroses. 

9 Sic secundum falsas theorias psychoanalyticas. 

10 Cone Trid., Sess. XIV, cap. 5: Denz. 899. 

11 Pius XII, Mystici Corporis, 29 iunii 1943: A.A.S. 35 (1943), p. 235. 

12 Vide Rom. 13, 12; II Cor. 10, 4; Eph. 6, 10-20 coli. Mt. 10, 34-39. 

13 Cf. Leo XIII, Exeunte iam anno, ep. 25 dec. 1888: A.A.S. 21 (1888), p. 328. 

14 Pius XI, Caritate Christi compulsi, 3 maii 1932: A.A.S. 24 (1932), p. 190. 

15 Pius XII, Mystici Corporis, 29 iunii 1943: A.A.S. 35 (1943), pp. 234-235, 
coli. p. 245. 


Caput 6 

DE CASTITATE ET DE PUDICITIA CHRISTIANA 

29. [Origo et natura sexus~\. Ipse Deus « fecit hominem ab initio mascu- 
lum et feminam » {Mt. 19, 4) 1 et teste Eccli., opera Domini universa sunt 
bona valde (cf. 39, 2 1 ). 2 Unde etiam ea quae hac ex parte in homine natura- 
liter inveniuntur, per se bona et honesta sunt, 3 attamen post Adae pecca- 
tum propriam quamdam exigunt verecundiam et custodiam (cf. Gen. 2, 25 
et 3, 7). 4 Meritis autem Christi corpora renatorum facta sunt templa Spiri- 
tus Sancti: quare in corporibus quoque humanis Deus glorificari potest ac 

debet (cf. I Cor. 6, 19-20). Liquido igitur sequitur, ut animo simplici, reve- 
renti, pudico et casto res, quae ad sexum se referunt considerentur atque 
tractentur. 5 Firma tamen hac sexus humani originali dignitate, absint oportet 
falsae superlationes, ac si idcirco quod masculum et feminam Deus fecerit 
hominem, eum proprie constituisset ad imaginem sui, 6 vel quod praecipue 
sexualibus homo ut talis constitueretur. 7 Hic enim in terra, licet sexus 
humanus gaudeat etiam aliis qualitatibus, primarie tamen ad matrimonium 
ordinatur, ut docet S. Scriptura (cf. Mt. 19, 4), 8 donec impleatur tempus, 
quo homines « in resurrectione neque nubent neque nubentur » ( Mt . 22, 30), 
ut dixit Dominus. 

30. [ Homo non dominus absolutus corporis~\. Attendendum sane est, 
quod Deus solus est dominus absolutus vitae hominis eiusdemque integritatis, 
nominatim quod attinet ad ea, quae hominem naturaliter aptum reddunt 
Deoque consociant in vitae humanae propagatione. 9 Unde nefas est proprium 
sexum iam sufficienter determinatum mutare; nec licet hominis organa geni- 
talia mutilare 10 vel infoecunda reddere, nisi quando sanitati totius hominis 
aliter provideri nequeat, vel in quibusdam casibus exceptionalibus Ecclesiae 
doctrinae conformibus. 11 Attamen nullo in casu ius datur vel dari potest 
efficiendi in corpore humano transplantationem organorum animalium, cel- 
lulas germinativas secundum genus suum producentium, vel ordine inverso; 12 
vel etiam germina humana utriusque sexus in laboratorio inter se uniendi, 
etsi, sine violentia pudicitiae et castitatis, solus et verus progressus intenditur 

• • IO 

scientiae. 

31. [De castitate in solutis~\. Profecto datum est homini ius et officium 
dominandi impetus affectusque sexuales, per continentiae et castitatis exer- 
citium, quo revera caro et sensus rationi, fidei illustratae, subiiciuntur et 
homo conformis fit Christo et Eius Virgini Matri atque angelis quodammodo 
assimilatur. 14 Ex divina enim ordinatione, lege etiam naturae manifesta, homo 
iam non eo ipso quod habeat validam sexualem potentiam consequitur ius 
eandem exercendi. Solo enim in legitimo matrimonio et suis quidem limitibus 
moralibus, ius illud obtinetur. 15 Grave igitur officium habet homo solutus, 
sive solitarie sive cum alio, omittendi actiones, quae natura sua constituunt 
potentiae proprie et specifice sexualis perfectos vel imperfectos exercendi 
usus aut quae in huiusmodi usum libera et conscia voluntate ordinantur. 16 
Severum attendatur ad monitum Spiritus Sancti per Apostolum dicentis: 
« Nolite errare: neque fornicarii, neque idolis servientes, neque adulteri, 
neque molles neque masculorum concubitores ... regnum Dei possidebunt » 
( I Cor. 6, 9- 10). 17 Immo etiam pravi contra castitatem interni actus deli- 
berati severe prohibentur a Domino (cf. Mt. 5, 28; 15, 18-19). Neque dica- 
tur haec, praesertim hodie, vitari non posse. Nam etiam soluti capaces sunt, 
iuvante Dei gratia, servandi castitatem, ut de ipsis quoque iam declaravit 
S. Tridentina Synodus, 18 et continuo docuit Ecclesia. 19 Non minus hodie 
quam olim, etiam pro iuvenibus, valent monita Apostoli: « Corpus autem 
non fornicationi sed Domino, et Dominus corpori ... An nescitis quoniam 

membra vestra templum sunt Spiritus Sancti...? » (I Cor. 6, 13. 19-20). 20 
« Non enim vocavit nos Deus in immunditiam, sed in sanctificationem » 
(I Thess. 4, 7). Castitas licet neque unicus neque primus sit valor in vita 
morali hominum, tamen nullo modo denegari debet quanti etiam valoris co- 
ram Deo sit aestimanda casta vita illorum, qui, etiam extra matrimonium, 
puros et immaculatos se servant in hoc saeculo; etenim non absque ratione 
cum ipsa caritate etiam modestia, continentia et castitas inter Spiritus Sancti 
fructus adnumerantur (cf. Gal. 5 , 22-23). 

32. [ Defensio et cura castitatis']. At castitas, tanti valoris apud Deum, 
ut revera servetur, efficaciter est amanda, in humilitate vigilanter custodienda, 
defendenda et promovenda per apta media naturalia et supernaturalia. 21 
Natura quidem iam homines in hoc adiuvat per quemdam innatum pudorem, 
qui magis crescit et iuvat si spiritu christiano imbuitur. Pudicitia enim vere 
dici potest prudentia et munimen castitatis. 22 Unde non est sequenda praxis, 
qua actus impudici indifferentes censeantur. 23 A fortiori nec sequenda est illa 
quorumdam aberratio, qua iidem contra pudicitiam actus commendentur, 
ut, per directe quaesitam et obtentam quamdam in illis sensualem delectatio- 
nem, melius quis posset servare castitatem et vitare peccatum consummatae 
et perfectae luxuriae. 24 Nec minus damnatur aliud extremum, quo nempe 
variae rationes, ordinis naturalis, immo ipsa religio et moralitas invocantur 
ad defendendum et propagandum proprium quemdam cultum nuditatis, 
nulla attentione facta ad hominum conditiones post peccatum Adae (cf. Gen. 
2, 25; 3, 7). 25 Quod autem ad sic dictam « initiationem sexualem » atti- 
net: etsi haec S. Synodus, ut in promptu est, rectam, pudicam et christianam 
educationem et institutionem de rebus ad sexum spectantibus pro singulorum 
conditione et exigentia commendat, reprobare tamen debet huiusmodi ini- 
tiationem indiscriminatam, inconditionatam, inverecundam, promiscuam et 
naturalisticam. 26 Insuper cum summa aversione novit haec S. Synodus quot 
ac quantae sint hodie contra castitatem detestandae insidiae, quibus in ho- 
diernae culturae quamplurimis manifestationibus, etsi datis sub specie ludi, 
recreationis, scientiae, artis vel laudandae pulchritudinis, de facto animi, 
sanguine Christi redempti, singulis momentis et quasi ubique etiam in sinu 
familiae ad malum incitantur, immo trahuntur. 27 Monet igitur omnes ut 
contra talia pericula muniant semetipsos, orationibus, ieiuniis, Poenitentiae 
et S. Eucharistiae sacramentis, pietate erga Virginem Mariam. Fugiant quo- 
que occasiones. 28 Quomodo enim possunt sincero corde orare: « Et ne nos 
inducas in tentationem » ( Mt . 6, 13), si tentationes ipsi libere quaerunt? 
Memor autem verborum Domini contra scandalizantes, Ecclesia ius et offi- 
cium habet insurgendi contra scandalizantes et praesertim contra publicam 
mor alitatis sexualis depravationem. 29 Et etiam auctoritas civilis moralita- 
tem custodire et defendere debet mediis sibi congruis et efficacibus, 30 ma- 
xime iuvando conatus omnium, singulorum et inter se unitorum, in promo- 
venda mor alitate publica. 

33. [ Quidam errores censurantur]. Offendunt igitur graviter Ecclesiae 

doctrinam affirmationes, quibus, etiam in homine normali, fere omnia, in- 
clusis religiosis, moralibus immo supernaturalibus, veluti a priori e sexua- 
libus sint explicanda, addita accusatione pastores animarum habendos esse 
inidoneos suique officii non capaces, cum haec et alia moderna postulata 
nesciant. 31 Error insuper est peccatum internum contra castitatem non re- 
cognoscere velle, vel ipsum peccatum externum novis et doctrinas Ecclesiae 
offendentibus mensurare criteriis. 32 Idcirco eodem tenore ut perf alsae ha- 
bendae sunt sententiae iniuriose insinuantes actiones quas ethica traditio- 
nalis Ecclesiae tenet ut castitati offensivas, potius exigi ab ipsa natura vel 
a sana humanae personae evolutione. 33 Pessimum autem est tenere ipsos 
peccaminosos amores erga eiusdem sexus personas ut privilegium altioris cul- 
turae. 34 Insuper ut perniciosos haec S. Synodus stigmatizat errores, quibus, 
si credis, proprie et apprime in campo castitatis, numquam vel fere num- 
quam essent actiones subiective graviter malae, maxime tempore iuventutis 
et in habitudinariis, occasionariis et recidivis, quippe quia sufficienti libertate 
praesumantur carere, immo etiam actiones huiusmodi asserantur inevita- 
biles. 35 Eousque procedit error ut ad ipsas actiones obiective graviter malas 
licitum dicatur aliquem inducere, ubi illa sunt tantum et ad summum pec- 
cata materialia; 36 vel etiam speciales obligationes circa castitatem tempore 
adolescendae assumptae asserantur esse practice non exsistentes, cum in illa 
aetate a priori et universaliter praesumantur carere maturitate psychologica, 
atque necessaria circa personam alterius sexus experientia. 37 Tandem S. Sy- 
nodus ut iniuriosos quoque repudiat errores, ac si Ecclesia per doctrinam 
suam de castitate et de pudicitia laederet sanam et robustam iuventutis educa- 
tionem. Haec contra Deum directe diriguntur, cum ipse Deus dicat per Apo- 
stolum: « Fornicatio autem et omnes immunditia ... nec nominetur in vobis, 
sicut decet sanctos » {Eph. 5, 3). 


NOTAE 

1 Cf. etiam Gen. 1, 27: «Masculum et feminam creavit eos»; Mc. 10, 6: 
« Ab initio autem creaturae masculum, et feminam fecit eos Deus ». 

2 Cf. etiam Gen. 1, 31: « Viditque Deus cuncta quae fecerat et erant valde 
bona ». 

3 Cf. Cone. Bracarense II (I) (a. 561), n. 11 et 12: Denz. 241-242; Denz. 242: 
« Si quis plasmationem humani corporis diaboli dicit esse figmentum et conceptiones 
in uteris matrum operibus dicit daemonum figurari, propter quod et resurrectionem 
carnis non credit, sicut Manichaeus et Priscillianus dixerunt, A.S. »; 

et sequens n. 13: Denz. 243: « Si quis dicit, creationem universae carnis 
non opifeium Dei, sed malignorum esse angelorum, sicut Priscillianus dixit, A.S. ». 

4 Ex eo autem quod Deus sexualia in homine dederit non licet tamen deducere, 
ut quidam praetendunt, quod nullo velamine vel pudore cooperienda sint organa 
et functiones sexuales. Scribit S. Thomas II-II, q. 151, a. 4: 

«... Nomen pudicitiae a pudore sumitur, in quo verecundia significatur. Et 

ideo oportet quod pudicitia proprie sit illa de quibus homines magis verecundantur. 
Maxime autem verecundantur homines de actibus venereis, ut Augustinus dicit 
in XIV De Civ. Dei ... Verecundatur autem homo non solum de illa mixtione 
venerea, sed etiam de quibuscumque signis eius-, ut Philosophus dicit, in II Rhet. 
Et ideo pudicitia attenditur proprie circa venerea-. et praecipue circa signa Vene- 
reorum, sicut sunt aspectus impudici, oscula et tactus ... ». 

5 Cf. Pius XI, Encycl. Divini illius Magistri , ubi plura habentur contra natu- 
ralismum, nulla habita ratione labis « a protoparentibus ad omnem posteritatem 
transmissae ». Atque praesertim quoad puellas Pontifex asserit: « ... sed etiam in 
gymnicis ludis atque exercitationibus, in quibus christianae peculiari modo modestiae 
puellarum cavendum, utpote quas ostentare sese atque ante omnium oculos propo- 
nere Summopere dedeceat ... », cf. Denz. 2215. 

Pius XII, Ad Docentes ex Ordine Fratrum Carmelitarum Discalceatorum-. 
A.A.S. 33 (1951), p. 736: « Antiqui Graeci et Romani ut sermone indicarent quae 
ad castitatem pertinent, singulari utebantur nomine: “ albola- verenda” ea appella- 
bant, si quidem de rebus agitur, quae reverenti modo rationeque tractari debent ». 

6 Dicunt aliqui quod Deus fecerit hominem ad imaginem Suam, in quantum 
masculus et femina. Haec non est quaedam solitaria affirmatio, sed invenitur apud 
plures. 

7 Cf. Pius XII, Ad Patres familias e Gallia Romam peregrinantes, 18 sept. 1951: 
A.A.S. 43 (1951), p. 733: « Cette propagande menaee encore le peuple catholique 
d’un double fleau, pour ne pas employer une expression plus forte. En premier lieu, 
elle exagere outre mesure 1’importance et la portee dans la vie, de 1’element sexuel ». 

Pius XII, Iis qui interfuerunt Conventui internationali quinto de psychothe- 
rapia et psychologia, Romae habito, 13 apr. 1953: A.A.S. 45 (1953), p. 279: « Ces 
dynamismes peuvent etre dans l’ame, dans 1’homme; iis ne sont cependant pas 
Vdme, ni 1’homme ». 

8 Cf. Pius XII, Allocutio ad obstetrices, 29 oct. 1951: A.A.S. 43 (1951), 
pp. 849, 852: « Infatti di Dio la S. Scrittura dice che creo l’uomo a sua immagine 
e lo creo maschio e femmina, ed ha voluto — come si trova ripetutamente affermato 
nei Libri sacri — che “1’uomo abbandoni il padre e la madre, e si unisca alia sua 
donna, e formino una carne sola”. Tutto questo e dunque vero e voluto da Dio; 
ma non deve essere disgiunto dalla funzione primaria dei matrimonio , cioe dal ser- 
vizio per la vita nuova ... AI presente, infatti, si suole sostenere, con le parole e 
con gli scritti (anche da parte di alcuni cattolici), la necessaria autonomia, il proprio 
fine e il proprio valore della sessualita, ... indipendentemente dallo scopo della pro- 
creazione di una nuova vita ». 

Ut habeatur aliqua notitia de mente modernorum, etiam catholicorum, quoad 
sexualitatem, cf. Ephem. Esprit: fascicul. « La sexualite », nov. 1960, pp. 1695- 
1962. 

N.B. In Constitutione consulto omissum fuit quod matrimonium sit unicus et 
solus finis sexualitatis humanae. 

9 Leo XIII, Pastoralis officii ad Episc. Germaniae et Austriae, in: Acta 
Leonis XIII, t. XI, p. 284 (Denz. 1939): « ... utraque divina lex, tum ea quae 
naturalis rationis lumine, tum quae Litteris divino afflatu perscriptis promulgata 
est, districte vetant, ne quis extra causam publicam hominem interimat aut vulneret, 
nisi salutis suae defendendae causa, necessitate coactus ». 

Pius XI, Encycl. Casti connubii-. A.A.S. 22 (1930), p. 565: «Publici vero 

magistratus in subditorum membra directam potestatem habent nullam ... Ceterum, 
quod ipsi privati homines in sui corporis membra dominatum alium non habeant , 
quam qui ad eorum naturales fines pertineat , nec possint ea destruere aut mutilare 
aut alia via ad naturales functiones se ineptos reddere, nisi quando bono totius 
corporis aliter provideri nequeat, id christiana doctrina statuit atque ex ipso huma- 
nae rationis lumine omnino constat ». , 

Pius XII, Sermo ad medicos, 21 maii 1948: Discorsi e Radiomessaggi . t. X, 
p. 98: «... II principio e inviolabile. Id dio solo e Signore della vita e della inte- 
grita delVuomo, delle sue membra, dei suoi organi, delle sue potenze, di quelle 
particolarmente che lo associano ali’ opera creatrice ». 

Pius XII, Sermo « AlV unione medico-biologica di S. Luca », 12 nov. 1944: 
Discorsi e Radiomessaggi, t. VI, p. 186: « L’uomo invero non e il proprietario, 
il signore assoluto dei suo corpo, ma soltanto 1’usufruttuario ». 

10 Cf. documenta in superiori nota citata. 

11 Cf. Encycl. Casti connubii, l. c.\ Decretum S. Officii 22 febr. 1940: A.A.S. 
32 (1940), p. 73; Pius XII, cit. Sermo 21 maii 1948, l. c.\ « ...non e meno ille- 
cito ... di inaridire o sterilizzare, mediante un’ operazione che nessun altro motivo 
giustifica le sor genti della vita ». 

Pius XII, Allocutio ad obstetrices, 29 oct. 1951: A.A.S. 43 (1951), pp. 843 s.: 
« La sterilizzazione diretta — cioe quella che mira, come mezzo o come scopo, a 
rendere impossibile la procreazione — e una grave violazione della legge morale, 
ed e quindi illecita. Anche Pautorita pubblica non ha alcun diritto, sotto pretesto 
di qualsiasi “indicazione” di permetterla, e molto meno di prescriverla o di farla 
eseguire a danno di innocenti. Questo principio si trova gia enunciato nella Enci- 
clica summenzionata di Pio XI sui matrimonio. Percio quando, or e un decennio, 
la sterilizzazione venne ad essere sempre piu largamente applicata, la S. Sede si vide 
nella necessita di dichiarare espressamente e pubblicamente, che la sterilizzazione 
diretta sia perpetua che temporanea , sia delVuomo che della donna, e illecita , in 
virtu della legge naturale, dalla quale la Chiesa stessa, come sapete, non ha la polesta 
di dispensare ». 

Io annes XXIII, Prima R,omana Synodus 1960, II, II, art. 493. 

12 Pius XII, Allocutio dirigentibus ac Sociis Sodalitatis italicae oblatorum 
« corneae » etc.: A.A.S. 48 (1956), p. 460: «La transplantation de glandes 
sexuelles animales sur Vhomme est a rejeter comme immorale ... ». 

13 Pius XII, Iis qui interfuerunt Conventui universali de fecunditate et steri- 
litate humana, Neapoli indicto, 19 maii 1956: A.A.S. 48 (1956), p. 471: «Au 
sujet des tentatives de fecondation artificielle humaine “in vitro ”, qu’il Nous sufEse 
d’observer qu’il faut les rejeter comme immorales et absolument illicites ». 

Hic tamen Constitutio habet prae oculis omnia illa moderna experimenta, quae 
fiunt per unionem vitalium germinum humanorum, etiam independenter ab inten- 
tione foecundationis artificialis sed ad alios fines obtinendos. Multi exspectant, ut 
Ecclesia clare dicat m omni hypothesi illa experimenta esse illicita, quamvis legisla- 
tiones civiles hucusque, quantum scimus, nihil faciant; immo materialistae occasio- 
nem arripiant publice in ephemeridibus principia divina irridendi. 

14 S. Io annes Chrisostomus, In Mt. hom. 70, 5: PL 58, 660. 

S. Bona ventura, De perfectione ev&ngelica, q. 3, a. 3. 

S. Thomas, Catena aurea in Matth. evang. cap. 22, v. 30-32 ed. Parm. 1860, 

p. 254 B: « ... sic omnes virtutes sunt res angelicae , praecipue tamen castitas , per 
quam vincitur natura virtutibus ». 

S. Cyprianus, De habitu virginum , 22: PL 4, 462: « Cum castae perseveratis 
et virgines, Angelis Dei estis aequales ». 

S. Ambrosius, De Virginibus, lib. 1, c. 8, n. 52: PL 16, 202-203. 

Pius XII, Encycl. Sacra Virginitas, 25 martii 1954: A.A.S. 46 (1954), 
pp. 167, 173. 

15 Pius XII, in cit. Allocutione 19 maii 1956: A.A.S. 48 (1956), p. 472 s. 
habetur pertractatio specifica de intrinseca malitia peccati contra sextum. 

16 S. Zephyrinus (?) in Tertulliani De pudicitia, cap. 1: Denz. 43. 

Cone. Lugdunense I (a. 1245): Denz. 453: «De fornicatione autem, quam 
solutus cum soluta committit, quin sit mortale peccatum, non est aliquatenus ambi- 
gendum, cum tam fornicarios, quam adidteros a regno Dei Apostolus asserat alienos 
( I Cor. 6, 9 s.) ». 

Errores de rebus moralibus damnati in Decr. S. Ofi. 4 martii 1679, nn. 48-49: 
Denz. 1198: « Tam clarum videtur fornicationem secundum se nullam involvere 
malitiam, et solum esse malam quia interdicta, ut contrarium omnino rationi disso- 
num videatur». Denz. 1199: « Mollities iure naturae prohibita non est. Unde si 
Deus eam non interdixisset, saepe esset bona et aliquando* obligatoria sub mortali ». 

Errores Zanini de Solcia, damnati litteris Cum sicut 14 nov. 1459, n. 7: 
Denz. 717 g: « Extra matrimonium luxuriam non esse peccatum, nisi legum posi- 
tivarum prohibitione, easque propterea minus bene disposuisse, et sola prohibitione 
ecclesiastica se fraenari, quominus Epicuri opinionem ut veram sectaretur ». 

Cone. Viennense (a. 1311-1312): Errores Beguardorum et Beguinarum, n. 7: 
Denz. 477 : « Quod mulieris osculum, cum ad hoc natura non inclinet, est mortale 
peccatum; actus autem carnalis, cum ad hoc natura inclinet, peccatum non est, 
maxime cum tentatur exercens ». 

Alexander VII, Errores de rebus moralibus damnati die 18 martii 1666, 
n. 40: Denz. 1140: « Est probabilis opinio, quae dicit, esse tantum veniale osculum 
habitum ob delectationem carnalem et sensibilem, quae ex osculo oritur, secluso 
periculo consensus ulterioris et pollutionis ». 

Decr. S. Officii 2 aug. 1929: Denz. 2201. 

Pius XI, Encycl. Casti connubii, 21 dec. 1930: Denz. 2230. 

Cf. etiam errores Michaelis de Molinos, prop. 24, 41, 42, 47-53: Denz. 1244, 
1261, 1262, 1267-1273. 

Quoad gravitatem actuum turpium, cf. S. Thomas, Lectura in Eph., c. 5, 4, 
lect. II: « Tria ergo vitia excludit, scilicet turpitudinem, quae est in tactis turpibus 
et amplexibus et osculis libidinosis ... Et haec omnia sunt mortalia, in quantum ad 
mortalia peccata ordinantur, quia aliquid etiam si bonum sit ex genere, in quantum 
ad mortale ordinatur, est mortale ». 

17 Cf. etiam Gal. 5, 19; Eph. 5, 5; II Petr. 2, 9 s.; Apoc. 22, 15. 

Pius XII, Encycl. Sacra Virginitas : A.A.S. 46 (1954), pp. 182 s.: «Omnes 
sancti viri sanctaeque mulieres suorum sensuum cupidinumque motibus impense 
invigilarunt eosque interdum acerrime cohibuerunt, secundum verba ipsius Divini 
Magistri docentis: “Ego autem dico vobis, quia omnis qui viderit mulierem ad 
concupiscendum eam, iam moechatus est eam in corde suo. Quod si oculus tuus 
dexter scandalizat te, erue eum et proiice abs te: expedit enim ut pereat unum 
membrorum tuorum, quam totum corpus tuum mittatur in gehennam” ( Matth , 5, 

28-29). Qua admonitione, ut luculenter patet, id a nobis imprimis Redemptor noster 
postulat ut nempe, ne mente quidem, peccato unquam concedamus, itemque ut ea 
omnia a nobis firma voluntate arceamus, quae pulcherrimam eiusmodi virtutem vel 
levissimo modo commaculare queant. Hac in re nulla nimia diligentia, nulla seve- 
ritas nimia haberi potest ». 

18 Cf. Cone. Tridentinum, Sess. XXIV, can. 9: Denz. 979; qui textus citatur 
infra ab Encycl. Sacra Virginitas, in nota sequenti. 

19 Pius XII, Encycl. Sacra Virginitas-. A.A.S. 46 (1954), p. 181: « Verum- 
tamen etsi Deo dicata castitas ardua virtus est, eam nihilo secius ii fideliter per- 
fecteque servare possunt, qui Iesu Christi invitationi, re diligenter considerata, 
generoso respondeant animo, et quidquid possunt ad hanc rem assequendam effi- 
ciant. Nam, cum eiusmodi virginitatis vel coelibatus statum capessierint, idcirco 
hoc donum gratiae a Deo accipient, quo adiuti suum propositum exsequi possint. 
Quapropter, si forte habeantur, “qui non sentiunt se castitatis (etiamsi eam vove- 
rint) habere donum ” (cf. Cone. Trid., Sess. XXIV, c. 9), ne ipsi contendant exinde 
suis obligationibus hac in re satisfacere non posse. Nam “Deus impossibilia non 
iubet, sed iubendo monet et facere quod possis, et petere quod non possis (cf. 
S. Aug., De natura et gratia, c. 48, n. 50: PL 44, 271) et adiuvat ut possis” 
{Cone. Trid., Sess. VI, c. 11). Hanc, solacio plenam veritatem eorum quoque in 
memoriam revocamus, quorum voluntas ob nervorum perturbationes infirmata est, 
et quibus nonnulli medici, interdum etiam catholici, nimia facilitate suadent — spe- 
ciosam interponentes causam, se nempe non posse sine mentis aequilibritatis detri- 
mento castitatem servare — ut eiusmodi obligatione eximantur ». 

Quoad hos textus obici nequit unice ibidem de illis qui castitatem perfectam 
voverint sermonem fieri. Nam si possibilitas servandi castitatem valet pro illis qui 
perpetuo se obstrinxerunt, a fortiori valet pro aliis, qui tamen cogitant se in 
posterum matrimonio iungi. 

Alia ex parte expresse de iuvenibus etiam ait Pius XII in Nuntio radiophonico, 
23 martii 1952: A.A.S. 44 (1952), p. 275: « Consapevoli pertanto dei diritto e dei 
dovere della Sede Apostolica dfintervenire, quando bisogni, autorevolmente nelle 
questioni morali, Noi nel discorso dei 29 ottobre dei passato anno Ci proponemmo 
d 'illuminare le coscienze intorno ai problemi di vita coniugale. Con la medesima 
autorita dichiariamo oggi agli educatori e alia stessa gioventu-. II comandamento 
divino della purezza dell’ anima e dei corpo vale senza diminuzione anche per la 
gioventu moderna. Anch’essa ha 1’obbligo morale, e, con Vaiuto della grazia, la 
possibilita di conservarsi pura ». 

20 Cf. etiam Eph. 5, 3 ss. 

21 Pius XII, Encycl. Sacra Virginitas-. A. A. S. 46 (1954), pp. 182, 187: 
« Haec autem sunt, quae Divinus ipse Redemptor nobis commendavit adiumenta, 
quibus virtutem nostram, efficaciter tueamur: sedula nempe assiduaque vigilantia, 
... quae ad quaelibet pertinet nostrae vitae momenta et ad quaevis etiam rerum 
adiuncta, nobis omnino necessaria est: “ Caro enim concupiscit adversus spiritum, 
spiritus autem adversus carnem” {Gal. 5, 17). Si quis vero aliquid, etsi parum, 
corporis illecebris concesserit, facile is ad ea “opera carnis”, quae Apostolus enu- 
merat (cf. ibid., 19-21), et quae turpiora ac foediora sunt hominum vitia, se prolabi 
sentiet ». 

22 Pius XII, Encycl. Sacra Virginitas-. A.A.S. 46 (1954), p. 185: «Rectius 
profecto utiliusque fecerint sacrae iuventutis educatores, si adulescentium mentibus 

christianae pudicitiae praecepta inculcaverint quae quidem tantopere valet ad virgi- 
nitatis incolumitatem servandam et quae castitatis prudentia dici potest. Pudicitia 
enim et ingruens periculum prospicit, et vetat ne quis se discrimini prodat, et ea 
etiam rerum adiuncta vitare iubet, a quibus aliquis minus prudens non refugit ». 
Haec valent, uti patet, non solum pro illis qui se vovent sacrae virginitati: sed 
etiam pro omnibus solutis, qui castitatem servare debent. 

23 Hic intenditur illa erronea at divulgata praesertim inter iuvenes sententia, 
vid. in amorosis provocationibus vel occasionibus moralitatem non tangi, si inter 
se tantum tactus impudicos agant: praesertim si fiant ad melius inveniendum pro- 
priam coniugem. Haec divulgata et privatorum persuasio invadit campum etiam 
moralitatis publicae, ubi ipse pudor mensuratur ad beneplacitum depravatae homi- 
num consuetudinis, non vero iuxta dictamina legis naturalis et christianae. 

Scribit e contra Pius XII, Encycl. Sacra Virginitas: A.A.S. 46 (1954), p. 185: 
« [Pudicitia] verba minus honesta non amat, et ab immodestia vel levissima ab- 
horret, atque a suspecta familiaritate cum alterius sexus personis diligenter cavet ... ». 

24 Hic prae oculis habetur factum, quod, etiam hodie, aliquando saltem practice 
in tentationibus contra castitatem quis reputatur sibi licere ad illas superandas, 
tactus vel visus impudicos circa personam alterius sexus facere, ipsa consentiente. 
Tali modo praetendunt moderari, uti dicunt, flammam libidinis, et ideo nihil mali 
fieri atque ideo posse tranquilla conscientia ad sacramenta accedere. 

Licet non incidatur directe in errores Michaelis de Molinos, qui in tentatio- 
nibus contra costitatem directe invisebat actionem diabolicam, tamen in istis etiam 
aliqua relatio cum illis erroribus inspici potest. Ita in prop. 47 condemnata ab 
Innocentio XI: Denz. 1267, legitur: « Cum huiusmodi violentiae occurrunt, sinere 
oportet, ut satanas operetur, nullam adhibendo industriam nullumque proprium 
conatum, sed permanere debet homo in suo nihilo; et etiamsi sequantur pollutiones 
et actus obscoeni propriis manibus et etiam peiora, non opus est seipsum inquie- 
tare (Viva: inquietari), sed foras emittendi sunt scrupuli, dubia et timores ; quia 
anima fit magis illuminata, magis roborata magisque candida, et acquiritur sancta, 
libertas. Et prae omnibus non opus est haec confteri, et sanctissime ft non conf- 
tendo ; quia hoc pacto superatur daemon, et acquiritur thesaurus pacis ». 

Ut patet, fundamentum erroris Michaelis de M.olinos potest esse aliud, sed 
media et suggestiones erroneae in propositione contentae aliquam habent relationem 
cum istis novis suggestionibus, ab aliquibus datis vel permissis ad superandas diffi- 
cultates sexuales. 

25 Hic prae oculis habetur « nudismus » sive ut doctrina sive ut praxis. Hodie 
quam maxime divulgatus est praesertim in aliquibus regionibus: uti in Gallia, in 
Austria, in Helvetia, in America, etc. Adsunt « campi nudistarum » quamplurimi 
et societates; potest etiam alia appellatione se praesentare: ut « naturismus » vel 
« cultura libera corporis », etc. Proponitur completa seu totalis nuditas variis ratio- 
nibus commendata: scilicet philosophicis, hygienicis, paedagogicis, moralibus, socia- 
libus, artisticis. Ipsi cultores « nudismi » non raro accusationes vehementes faciunt 
sive contra S. Bibliam et S. Paulum in specie, sive contra Ecclesiam, cum videantur 
non favere « nudismo ». 

26 Documenta Pontificia sunt plura: 

Instructio S. Officii ad Episcopos Statuum Foederatorum Americae Septen- 
trionalis, 24 nov. 1875 (confirmata a Summo Pontifice Leone XIII), in: Codicis 

luris Canonici Fontes, t. IV, pp. 362-365. Ibidem aliquod in genere de periculo 
coeducationis. 

Pius XI, Encycl. Divini illius Magistri-. A. A.S. 22 (1930), p. 71 ss. 

Decr. S. Officit, 21 martii 1931: A. AS. 23 (1931), pp. 118-119. 

Pius XII, Sermo ad matresfamilias italicas, 26 oct. 1941: A. AS. 33 (1941), 
p. 450. 

Pius XII, Sermo ad patresfamilias gallicos, 18 sept. 1951: A.A.S. 43 (1951), 
p. 732 s. 

Pius XII, Sermo ad docentes ex Ordine Fratrum Carmelitarum Discalceatorum, 
23 sept. 1951: A A S. 43 (1951), p. 736: « Quocirca huiusmodi verecundia non 
ita accipienda est, ut hac super causa perpetuo aequiparetur silentio utque in 
impertienda disciplina morum ne sobrius quidem cautusque sermo de iis umquam 
fiat. His super rebus adulescentes consiliis idoneis instruantur eisque liceat aperire 
animum, sine haesitatione quaerere, responsum accipere, quod securum, perspicuum, 
satis explicatum ipsis lumen et fiduciam iniciat ». 

Pius XII, Iis qui interfuerunt Conventui internationali quinto de psychothe- 
rapia et psychologia, 13 apr. 1953: A.A.S. 45 (1953), p. 282: « Un mot sur la 
methode utilisee parfois par le psychologue pour liberer le moi de son inhibition 
dans les cas d’aberration dans le domaine sexuel: Nous pensons a Vinitiation 
sexuelle complete, qui ne veut rien taire, rien laisser dans Vobscurite. N’y a-t-il pas 
la une surestimation pernicieuse du savoir? II existe aussi une education sexuelle 
efficace, qui en toute securite enseigne dans le calme et 1’objectivite ce que le jeune 
homme doit savoir pour se conduire lui-meme et traiter avec son entourage ». 

Pius XII, Encycl. Sacra Virginitas-. A.A.S. 46 (1954), p. 186: « Verumtamen, 
nostris hisce temporibus, nonnulli institutores educatoresque nimio saepius sibi 
officium esse ducunt innocentes pueros puellasque tali modo arcanis humanae 
generationis initiandi rebus, qui eorum pudorem offendat. Atqui iusta hac in re 
agendi temperatio ac moderatio adhibenda est, quae a christiana pudicitia requi- 
ritur ». 

Potest etiam addi Instructio S. Officii, 16 maii 1943, Periodica 33 (1944), 
pp. 130-133; ubi normae reservatae dantur « de agendi ratione confessariorum circa 
sextum Decalogi praeceptum ». Ibi expresse dicitur p. 132: « Itidem ne audeat 
confessarius, seu sponte seu rogatus, de natura vel modo actus quo vita transmit- 
titur, poenitentes docere, atque ad id nullo umquam praetextu adducatur ». Haec 
instructio die 4 nov. 1955 a S. S. Congr. S. Qif. communicata fuit cum omnibus 
Episcopis. 

Quoad coeducationem, in se sola spectatam, nihil expresse in Constitutione 
dictum habetur, quia res est sat difficilis ob particularia adiuncta regionum. 

2 ' Hic prae oculis habetur severa reprobatio omnium modernorum modorum, 
quatenus sunt potius oblectamenta carnis exhibita sive in quibusdam peculiaribus 
institutis (« Istituti di bellezza »), sive in modo se vestiendi, in choreis praesertim 
modernis, in quibusdam concursibus ptdchritudinis , in spectaculis, in imaginibus, 
in cantionibus , in scriptis, in exercitationibus corporalibus indecoris, in aquaticis 
et promiscuis balneis, in mundanis sylvestribus relaxationibus. In omnibus istis 
pudor saepe offenditur, sine ulla animae christianae respectu. Concilium igitur hac 
in re silere nequit, sicut nec siluit Christus. Nam hodie scandalum eo magis crescit 
et divulgatur, quod ope emissionis radiophonicae, pelliculae rotantis, et televisionis 
id quod prius uno solo loco aspici poterat, nunc ubique terrarum videre est. Nec 

minus notum est hodiernum divarum latriam occasionem esse scandali. In prima 
redactione haec erant magis specificata. Postea praevaluit ut haec omnia in Consti- 
tutione solummodo quasi velato dicantur et improbentur, ne ipsa Constitutio nimis 
cruda aut « veristica » diiudicaretur. 

28 Pius XII, Encycl. Sacra Virginitas-. A.A.S. 46 (1954), p. 183: «Ad tuen- 
dam castimoniam, secundum Hieronymi sententiam, fuga magis valet quam apertum 
certamen: “ Ideo fugio, ne vincar ” (S. PIieron., Contra Vigilant., 16: PL 23, 352). 
Quae quidem fuga ita intellegenda est, ut non modo peccandi occasiones diligenter 
arceamus, sed praesertim ut in huius generis certaminibus mentem animumque ad 
divina erigamus ... ». 

29 De isto iure et officio Ecclesiae, quod hodie a laicistis ipsi negatur, nullum 
dubium moveri potest, uti apparet ex frequentibus Ecclesiae documentis, in quibus 
contra violatores moralitatis publicae insurgit: cf. 

Pius X, Encycl. Editae saepe-. A.A.S. 2 (1910), p. 357. 

Pius XI, Encycl. Firmissimam constantiam, 28 martii 1937: A.A.S. 29 (1937), 
p. 189. 

Pius XII, Ad patres familias e Gallia Romam peregrinantes, 18 sept. 1951: 
A.A.S. 43 (1951), pp. 730 ss. 

Pius XII, Litt. I rapidi progressi, ad Episc. Italiae, 1 ian. 1954: A.A.S. 46 
(1954), p. 18. 

Pius XII, Encycl. Miranda prorsus-. A.A.S. 49 (1957), p. 765 ss. 

30 Pius XI, Encycl. Divini illius Magistri. 

Pius XII, Litt. I rapidi progressi, ad Episc. Italiae, 1 ian. 1954: A.A.S. 46 
(1954), p. 20 s.: « Alie autorita pubbliche soprattutto spetta prendere ogni cautela, 
perche in nessuna maniera sia recata offesa o turbamento a quelPaura di purezza 
e di riservatezza che deve circondare il focolare domestico ... Noi nutriamo pro- 
fonda fiducia che 1’alto senso di responsabilita di coloro che presiedono alia vita 
pubblica verra ad impedire le tristi eventualita ... ». 

Ita etiam in pluribus aliis Magisterii documentis. 

31 Non tangitur hic expresse sic dictus pansexualismus , cum sciatur hodie inter 
psychologos adesse, qui negant et ipsum Freud docuisse vere pensexualismum. Hac 
de causa increparunt ipsum Pius XII, cum de methodo pansexuali sermonem facit, 
ut infra notatur. Ex alia parte constat quod theoretice et praefice in vita hominum 
nimis elementa sexualia producuntur quasi sint unica vel saltem praeeminentia, 
immo explicativa realitatum etiam supernaturalium. Ideo sexualismus damnatur eo 
sensu, quo in Constitutione intelligitur. Pro hac quaestione, quidquid sit de pan- 
sexualismo freudiano, remanent ut valida documenta sequentia: 

Pius XII, Sermo 14 sept. 1952: A.A.S. 44 (1952), p. 783: « II n’est pas 
prouve, il est meme inexact, que la methode pansexuelle d’une certaine ecole de 
psychanalyse soit une partie integrante indispensable de toute psychotherapie se- 
rieuse et digne de ce nom; que le fait d’avoir dans le passe neglige cette methode 
ait cause de graves dommages psychiques, des erreurs dans la doctrine et dans 
les applications en education, en psychotherapie et non moins encore dans la 
pastorale ; qu’il soit urgent de combler cette lacune, et d’initier tous ceux qui 
s’occupent de question psychiques, aux idees directrices et meme, s’il le faut, au 
maniement pratique de cette technique de la sexualite ». 

In quodam articulo cui titulus: A proposito di psicanalisi, auctoritative edito 
in UOsservatore Romano, 21 sept. 1952, occasione illius sermonis Summi Pontificis, 

legitur: « Aggiungono inoltre cotesti psicanalisti, che anche i sacerdoti, in cura 
d’anime o dedicati alia direzione spirituale delle coscienze, dovrebbero conoscere le 
parti sostanziali della teoria e della prassi della psicanalisi, cosl intesa, e persuadersi 
che questo mezzo non puo essere trascurato, benche essi medesimi, personalmente, 
non debbano usarlo, ma debbano servirsi delPaiuto di un competente medico 
psicoanalista. Altrimenti e da temersi — essi sostengono — che i sacerdoti eser- 
citino il loro ministero spirituale con pericolo e danno delle anime. Purtroppo 
queste idee vengono imprudentemente proposte e difese in articoli, libri e confe- 
renze anche da alcuni teologi, i quali piu preoccupati delPaspetto medico, trascurano 
le norme stabilite dalla morale cristiana, di nuovo promulgate ed inculcate dal 
Sommo Pontefice ». 

Evidenter neque Summus Pontifex neque praesens Constitutio* vult damnare 
cognitionem et utilitatem istarum scientiarum, etiam ex parte sacerdotum; attamen 
error est o m nia per sexum in pastorali animarum explicare, atque accusare pasto- 
ralem catholicam ac si hac in re Ecclesia defecerit in essentialibus quoad directionem 
animarum. In Constitutione scite provisum est, quod dum damnatur error, pro 
secunda parte tantum describatur accusatio, vitato tamen verbo damnationis, ne 
Concilium accusetur aversionis erga scientias. Habetur tamen erroris, de qua in 
Constitutione, descriptio et reprobatio etiam apud Pium XII, Encycl. Sacra Virgi- 
nitas : A.A.S. 46 (1954), p. 174. « Imprimisque a communi probatorum hominum 
sensu, quem quidem Ecclesia semper in honore habuit, ii procul dubio aberrant, qui 
naturalem sexus instinctum quasi potiorem maior emque humanae compagis con- 
firmandum quod iuxta doctrinam Pontificis in Encyclica ad probandam falsitatem 
necessitatis peccatorum sexualium, de quo errore infra dicemus; attamen per se 
valent etiam ad confirmandum quod iuxta doctrinam Pontificis in Encyclica citata 
et in aliis locis (cf. supra nota 7) reprobatur quaecumque exaggeratio elementi 
sexualis in vita hominis. 

32 Contra e. g. Dr. Hesnard, Morale sans peche et alii eiusdem libri qui ideo 
in Indicem librorum prohibitorum inserti sunt. Pro notitia errorum ibidem conten- 
torum, cf.: VOsservatore Romano, 23-24 ian. 1956, Psicanalisi e mitomorale, ubi 
explicatur damnatio trium librorum D.ris Hesnard. 

33 Cf. apud eundem Hesnard et non paucos medicos antiquos et modernos. 

Pius XII, Encycl. Sacra Virginitas-. A.A.S. 46 (1954), p. 174 s.: « ... et exinde 

concludunt hominem non posse per totius vitae cursum huiusmodi appetitum coer- 
cere sine gravi periculo eius corporis vitalia potissimumque nervos perturbandi, 
ideoque humanae personae aequilibritati detrimentum inferendi ». 

Idem Pius XII, in Allocut. ad obstetrices, 29 oct. 1951: A.A.S. 43 (1951), 
p. 850 s.: « Tutti questi valori secondari della sfera e delPattivita generativa rien- 
trano nell’ ambito delTufKcio specifico dei coniugi, che e di essere autori ed educa- 
tori della nuova vita. Alto e nobile ufficio! il quale pero non appartiene alVessenza 
di un essere umano completo, come se, non venendo la naturale tendenza generativa 
alia sua attuazione, si avesse in qualche modo o grado una diminuzione della persona 
umana. La rinunzia a quelPattuazione non e — specialmente se fatta per i piu 
nobili moti vi — una mutilazione dei valori personali e spirituali ». 

Cf. etiam Pius XII pluribus aliis occasionibus. Licet aliqua verba directe se 
referant ad virginitatem et castitatem perpetuam, tamen principium moralis catho- 
licae est sat clarum. 

34 Hodie quoque vitium homosexualitatis sat divulgatur; nedum de illo foedis- 

simo vitio horror saltem habeatur, praetenditur illud etiam laudandum et propo- 
nendum tamquam signum superioris amoris et altioris culturae, Nam, dicitur, 
amare personam alterius sexus facile est; sed amare sexualiter personam eiusdem 
sexus non est omnium, sed tantum paucorum, qui ad hoc idonei et educati sunt. 
Sic intelligitur cur factum illud deplorandum propagetur scilicet etiam homines 
maioris ingenii huic vitio fuisse addictos. 

35 Hic agitur contra plures modernos, praesertim inter psychologos, qui liber- 
tatem sufficientem, maxime in iuvenibus et quoad peccata contra sextum non admit- 
tunt; cum e contra libertas in normalibus supponenda est quousque non probetur 
contrarium, ut non una vice edixit Pius XII. 

Pius XII, Allocutio 26 maii 1957: A.A.S. 49 (1957), p. 406; «Percio la 
morale e il diritto non si immobilitano in un’attitudine superata, quando affermano 
che bisogna dimostrare ove la liberta cessa, e non ove comincia. La sana ragione e 
lo stesso buon senso si sollevano contro un tale determinismo di fatto che ridurrebbe 
al minimo la liberta e la responsabilita ». 

Pius XII, Nuntius radiophonicus 23 martii 1952: A.A.S. 44 (1952), p. 275: 
« Respingiamo , quindi come erronea 1’affermazione di coloro, che considerano 
inevitabili, le cadute negli anni della puberta, le quali cosi non meriterebbero che 
se ne faccia gran caso, quasi che non siano colpa grave , perche ordinariamente, 
essi aggiungono, la passione toglie la liberta necessaria, affinche un atto sia moral- 
mente imputabile ». 

Non sine ratione et relatione ad istos errores damnatus est a S. Officio liber 
Marc Oraison, Vie chretienne et le probleme de la sexualite, Paris 1951. 

36 Pius XII, Allocutio ad parochos Urbis et co?icionatores sacri temporis Qua- 
dragesimalis\ De praeceptis Decalogi, 22 febr. 1944: A.A.S. 36 (1944), p. 73, ubi 
data opera Pontifex sermonem facit de erroneis conceptibus quoad peccatum grave 
(de quibus cf. etiam supra in prima parte nostrae Constitutionis). Specifice autem 
quoad peccata contra sextum sic lamentatur Pontifex: « Per portare un esempio: le 
moltiformi deviazioni dei sesto comandamento non sarebbero per il credente, il 
quale nel resto vuol mantenersi unito a Dio e conservarsi amico di Lui, nessuna 
grave mancanza, ne importerebbe colpa mortale ». 

Pius XII, Allocutio 13 apr. 1953: A.A.S. 45 (1953), p. 286, ubi agit ex 
professo de sic dicto « peccato materiali » et inter alia dicit: « La psychotherapie 
peut encore moins donner au malade le conseil de commettre tranquill ement un 
peche materiei, parce qu’i! le fera sans faute subjective, et ce conseil serait aussi 
errone si une telle action devait paraitre necessaire pour la detente psychique du 
malade et donc pour le but de la cure. On ne peut iamais. conseiller une action 
consciente qui serait une deformation, non une image de la perfection divine ». 

Cf. etiam Pius XII, Allocutio 1 oct. 1953: A.A.S. 45 (1953), p. 728. 

37 Ita Pius XII, Encycl. Sacra Virginitas-. A.A.S. 46 (1954), p. 183 s.: « Non- 
nulli siquidem autumant christianos omnes, ac praesertim sacrorum administros, 
non ut superioribus aetatibus esse a mundo segregandos, ut aiunt, sed mundo prae- 
sentes esse oportere, et ideo necesse est eos aleam subire atque eorum castitatem 
in discrimen adducere, ut inde clare pateat utrum habeant, an non, validam obsi- 
stendi facultatem-, omnia igitur videant iuvenss clerici, ita ut omnia cernere aequo 
animo assuescant, atque adeo quibusve perturbationibus se immunes reddant ». 

Sed iam eousque hodie proceditur ut etiam relationes amorosae consulantur illis 
qui vovere se cupiunt castitati perpetuae. Insuper directe hic id increpari intenditur 



DISCEPTATIO - DE ORDINE MORALI 


57 


quod affirmant multi psychologi, tempore nempe pubertatis et primae iuven tutis 
hominem esse incapacem actus humani plene Uberi et plene responsabilis. Haec 
pro dolor est opinio quae auditur etiam a psychologis catholicis. In Constitutione 
evidenter non increpatur sanus educationis modus ad castitatem, quo iuvenes et 
etiam clerici, si ad curam animarum destinati sunt, educantur ita, ut omnia quae 
debent videre vel tractare, cum animo puro et simplici videant ac tractent. Item 
non intenduntur conditiones extraordinariae vel pathologicae, vel impetuosae sexua- 
litatis, quae redderent iuvenem minus aptum sese vovendi castitati perfectae vel 
quae possent minuere imputabilitatem. Quae omnia in singulis casibus secundum 
singulorum adiuncta sunt mensuranda. 


2) RELATIO EM.MI P. D. ALFREDI CARD. OTTAVIANI 
PRAESIDIS COMMISSIONIS THEOLOGICAE 

Locuturus breviter de Constitutione parata « de Ordine Morali », 
breviter quidem, quia mihi videtur ipsam Constitutionem nitidam, cla- 
ram, praecisam et syntheticam iam esse de se ipsam praesentaturam; di- 
cam pauca in laudem eorum virorum qui adlaboraverunt huic Constitu- 
tioni praeparandae. Fuit prius una Commissio septem Membrorum ex- 
pertorum in re morali, post eam, haec prima exaratio Constitutionis 
remissa et discussa fuit a Commissione ampliore tredecim Membrorum 
inter Membra et Consultores Commissionis doctrinalis (tredecim Mem- 
bra, quorum tria erant Italicae nationis, decem exterarum nationum). Dein 
in tertio momento ipsa Constitutio examini subiecta est totius Commis- 
sionis doctrinalis in sessionibus mensis septembris anni praeterlapsi, in 
qua sessione erant praesentes tum Membra tum Consultores, et mirum 
est ipsos, additis quibusdam emendationibus et suggestionibus, fuisse 
concordes, unanimes in approbanda hac Constitutione, quae vobis pro- 
fertur. 

Dicam etiam nos sollicitos fuisse parare Constitutionem dogmaticam 
pro Concilio, non quidem tractatum de re morali, non tractatum de re 
disciplinari, non scholasticum tractatum, qui omnes quaestiones deberet 
tangere, sed tantummodo actum fuisse de his quae praesertim, attentis 
erroribus qui vastant hodie ordinem moralem individualem, familiarem 
et socialem, sunt aggredienda ut per sanam doctrinam expungantur er- 
rores grassantes. Igitur non actum est de singulis quaestionibus quae 
de peccatis agunt. Opportune observatum est a quodam altissimo Mem- 
bro istius Commissionis mirum esse quod in Constitutione habeatur 
caput quoddam speciale pro castitate, quasi si in Ecclesia sit tantum- 
modo conceptus quod peccata quae maxime horrenda sunt, sint illa 
quae sexualem vitam respiciunt. Et hoc certe habet aliquam rationem, 
sed in hac Constitutione ideo positum est caput quoddam speciale de 

castitate quia praesertim sub hoc agmine grassantur errores circa ipsam 
rationem peccati sexualis. De aliis peccatis generatim non fit talis 
discussio doctrinalis qualis est discussio de ratione peccatorum sexua- 
lium, ut vidistis quando expunguntur quidam errores. 

Ceterum, in capite IV, quando agitur de dignitate et integritate phy- 
sica personae humanae, dignitate naturali et supernaturali personae hu- 
manae, recte etiam agitur de his, quae sunt contra ipsam vitam vel mem- 
brorum integritatem, et defenditur etiam in hac re vita hominum et est 
principium generale positum in illo capite quod non sint facienda mala 
ut veniant bona. Ceterum si placet Commissioni Centrali addere quod- 
dam caput quod per summa capita etiam expungat alios errores qui vi- 
deantur digni hac consideratione Commissio libenter acceptabit omnem 
suggestionem et adlaborabit iuxta hunc sensum sed etiam notandum 
est quosdam alios errores, quaedam alia capita de peccatis tractari in 
singulis Constitutionibus quae agunt de aliis rationibus in re morali, 
verbi gratia in Constitutione quae iam apparatur de ordine morali in 
matrimonio et familia; item de ordine morali in rebus socialibus et tunc 
erit quaestio de specialibus erroribus qui expungendi sunt, qui tangunt 
speciatim illas materias, illa obiecta quae tanguntur in ipsis Constitu- 
tionibus. 

Gratias ago etiam iis qui nobis animadverterunt quosdam in latini- 
tate errores irrepsisse in ipsa Constitutione, certe debet exspectari etiam 
labor peritorum in lingua latina et in stylo Curiae, in stylo conciliari, 
qui dabunt ultimam perfectionem Constitutioni. Sed omnes animad- 
versiones etiam in hac re libenter excipientur. 

Postea animadverto in ipsa Constitutione fuisse actum in I capite, 
quando agitur de fundamento, de obiectivitate ordinis moralis, quatenus 
a Deo est lex naturalis et positiva, quae ordinem statuit obiectivum et 
absolutum, ad quem referendi sunt actus humani. Ultimatim nos tracta- 
visse simul de ordine naturali quatenus ex lege naturali et quatenus ex 
lege evangelica, et de lege divino-positiva evangelica actum est, simul 
egisse, quia sicut religio naturalis nunc absorta et elevata est in nostra 
sancta religione cum revelatione divina, etc. ita etiam de lege naturali 
et supernaturali, de lege naturali et divina, sive positiva evangelica sive 
non, actum est simul, quia unum quoddam constituunt, quod sit funda- 
mentum obiectivum ipsius ordinis moralis. 

Igitur hoc caput maximi momenti est, quia exponuntur errores 
qui sunt fundamentales, ex quibus descendunt omnia alia consectaria 
quae sunt eo magis perniciosiora quo magis sunt generalia. 

Quod attinet ad caput II, nihil est quod addam quia agitur de con- 
scientia. Iamvero vos scitis semper fuisse habitos errores de formatione 

conscientiae. Debebam etiam dare aliquam animadversionem generalem 
et haec est: ego valde miratus sum quod, quando habebatur discussio 
de Constitutione dogmatica de Fontibus Revelationis, scii, de S. Scriptura 
et de Traditione, audivi per quendam adultissimum et peritissimum Vi- 
rum fuisse datam notam quamdam criseos istius Constitutionis quasi 
esset nimis defensiva. lamvero, mihi videtur quod conceptus necessi- 
tatis praecipue doctrinalis Conciliorum est praesertim ad defendendam 
doctrinam veram quia de his in quibus non datur etiam ipsa discussio, 
nec etiam ratio interveniendi auctoritatis. Si vos apparatis historiam Con- 
ciliorum, vos videbitis quod omnia Concilia habent fundamentum quod- 
dam defensivum et opportunitatem ipsorum dedit ratio errorum qui 
grassabantur et a quibus debebat defendi christianitas. 

Igitur quod attinet ad caput II, seu de conscientia, praesertim illi 
errores debuerunt notari, qui hodie agunt de colloquio, praesertim 
illi qui volunt rem expeditissime per colloquium cum Deo et omnibus 
erroribus qui postea sequuntur circa ethicam situationis, relati vismum 
ethicum, qui passim et passim sparguntur. 

Quod attinet ad caput III nihil est quod notetur. 

In capite IV, in quo agitur de dignitate tum naturali tum superna- 
turali hominis et consequentibus officiis et iuribus, sunt quaedam ma- 
ximi momenti, quae respiciunt etiam abusus quarundam auctoritatum, 
sicut vidistis quando agitur de defendenda integritate hominis a mediis 
quae adhibentur, etiam a quibusdam auctoritatibus iudiciariis in proces- 
sibus, quaeque disintegrant personam humanam per media chimica, psy- 
chica et alia huiusmodi. Et ibi statuitur praesertim principium quod 
non sunt facienda mala ut eveniant bona. Postea agitur de peccato et in 
hac quaestione de peccato in genere vos scitis quod nostris hodie tem- 
poribus est valde periculosa theoria eorum qui distinguunt peccatum 
cum contemptu et peccatum sine contemptu Dei et dicunt generatim 
peccata quae fiunt sine contemptu Dei, ex debilitate, etc. non esse 
mortalia. Sunt multae theoriae quae sparguntur et quae licitam reddunt 
etiam v. gr. omosexualitatem vel res quae inter iuvenes fiunt ante ma- 
trimonium etc., et quae etiam statuunt esse non opprimendam perso- 
nam cum timore poenarum et sanctionis, et obliviscuntur quod ordinis 
moralis Deus sit non solum auctor sed etiam testis et vindex. Igitur 
necessarium fuit etiam explodere errores qui respiciunt et debilitant 
ipsam rationem peccati. Postea est quaestio de castitate. In hac quae- 
stione iam dixi quod si qui volunt aliquid addere generatim quoddam 
caput quod respiciat etiam alias classes praecipuorum peccatorum, sed 
noto, sicut iam dixi, quod de his multum agetur in aliis Constitutio- 
nibus dogmaticis, praesertim in Constitutione de familia, de matrimonio 

et etiam in Constitutione de re sociali. Haec ultima Constitutio de re 
sociali, in qua multa habentur quae respiciunt etiam relationes inter 
homines tum relate ad vitam individualem tum relate ad ipsam vitam 
socialem etc. et ad publicas etiam relationes individuorum cum socie- 
tate etc., multa tangentur quae forte desiderantur in hac ipsa Constitu- 
tione, sed labor istius Constitutionis est aliquatenus tardivus, quia 
exspectandae erant Litterae Encyclicae Mater et Magistra, de quibus iam 
cognitionem habebamus, sed, quousque non fuissent publicae, non pote- 
rant etiam haberi tamquam quaedam regula et norma ad praeparandam 
istam Constitutionem. Non restat nisi ut gratias agam omnibus qui dede- 
runt iam suum auxilium in hac Constitutione apparanda et qui dabunt in 
hoc almo consessu. Si placet, faciam etiam aliqua addere ab ipso Secretario 
Commissionis qui vobis dabit ideam itineris quod fecit ipsa Constitu- 
tio ut videatis quomodo Concilium sit res sumpta tamquam res valde mo- 
mentosa et quod, Deo auxiliante, speramus fore maxime utilem ipsi 
Ecclesiae. 1 

Relatio Rev.mi P. Secretarii Commissionis Theologicae 

Satisfacturus desiderio Em.mi Card. Praesidis Commissionis Theo- 
logicae pauca addam de origine huius schematis. 

Postquam medio anno 1960 materia Constitutionis magis accurate 
determinata erat secundum placita Romani Pontificis, Episcoporum alio- 
rumque hac in re summe competentium, constituta fuit Subcommissio 
octo personarum, quarum sex semper Romae degebant. Ex illis sex, tres 
moralistae: unus gallus, alter germanus, tertius italus, diviso labore, 
fecerunt prima tentamina redactionis, quae post 14 sessiones Subcom- 
missionis, multas discussiones, correctiones et mutationes, ita matura- 
vit, ut mense septembri anni praeteriti offerri posset revisioni Commis- 
sionis Theologicae plenariae. 

Ut hoc fieret modo maxime efficaci, mense iulio anni praecedentis, 
schema, a Subcommissione factum, missum fuit ad omnes socios, membra 
et consultores, ut si quid observandum haberent, id tempestive mitte- 
rent Secretario. 

Quod fecerunt octo membra et septemdecim consultores, quibus 
addendi sunt nonnulli qui postea observanda sua tradiderunt. 

Observationes illae, secundum capita et paragraphos recte distri- 
butae, typis expressae, occupant quinquaginta folia magna septuaginta 
linearum. 


1 Textus transcriptus est ex taeniola magnetica. 

Medio mense septembri de iis observationibus egit magna Subcom- 
missio extraordinaria tredecim personarum per quinque sessiones trium 
horarum i. e. per horas quindecim. 

In illa magna Subcommissione maior constituebatur pars expertis 
de re morali. Repraesentabantur variae scholae et octo nationes diversae. 

Consideratis omnibus observationibus, post discussiones saepe sat 
vividas, textus fuit de novo emendatus et tredecim viri dederunt Secre- 
tario facultatem publice declarandi eorum nomine in sessione plenaria: 

1) Constitutionem esse bonam Constitutionem. 

2) Constitutionem reapse correspondere necessitatibus et indi- 
gentiis huius temporis. 

3) Omnes emendationes fuisse factas consensu unanimi et consti- 
tutionem emendatam placere omnibus tredecim consensu communi. 

In sessione autem plenaria subsequenti omnes socii prae oculis 
habuerunt: 

1) textum oblatum a Subcommissione parva; 

2) observationes factas a membris et consultoribus; 

3) emendationes propositas a Subcommissione tredecim. 

In plenaria relator rationem dedit de modo quo observationes pon- 
deratae fuerint secundum valorem, et de emendationibus factis a trede- 
cim post observationes iudicatas obiective pro merito. 

Deinde singulis paragraphis brevius vel latius discussis, membra 
Commissionis plenariae, factis quibusdam correctionibus, tulere sen- 
tentiam definitivam approbativam. 

Non potest Secretarius, qui interfuit omnibus sessionibus, non cogi- 
tare, non sine speciali auxilio Dei, tamen non obstantibus opinionum, 
tendentiarum, scholarum, nationum differentiis, Commissionem trede- 
cim personarum pervenisse ad talem concordiam. 

Et haec de origine schematis sufficiant, manente semper promptitu- 
dine dandi, si requirentur, ulteriores explicationes. 2 3 

Card. Ottaviani: Antequam ad ipsum examen variarum disposi- 
tionum Constitutionis procedatur, duo velim attendantur: a) unum qui- 
dem, quod nobis iam ab Em.mo propositum fuit, quod habetur in pag. 34 
lin. 4/ ubi agitur de quibusdam permissis et additur phrasis quaedam 
generalis, et in aliis circumstantiis in quibus secundum Ecclesiae doctri- 
nam id permittitur. Notatum fuit hoc incisum posse dare ansam abusivis 
interpretationibus ita ut quidam, nisi istis verbis, velint suffulcire suas 


2 Textus transcriptus est ex taeniola magnetica. 

3 Cf. p. 45. 

vanas quasdam doctrinas. Igitur ego dico quod etiam ego putarem op- 
portunum esse quia non est necessarium: sunt iam duo exempla et suffi- 
ciunt. Igitur dicerem: opportunum esse ut supprimatur illud incisum 
si hoc placet Membris Commissionis, b) Aliud quod velim notare, quan- 
do agitur de mutatione, quando dicitur quod non licet sexum iam suffi- 
cienter determinatum mutare. Iam vero habeo quemdam timorem, nem- 
pe quod homines periti, « scienziati », dicant: quomodo possibile est, 
quia conati sunt mutare sexum, sed nondum adhuc mutatum fuit et ne- 
scimus utrum possibile sit mutare reapse. Igitur aliud est adiuvare natu- 
ram ut magis determinetur sexum iam inchoative determinatus et aliud 
est mutare prorsus. Fortasse ibi melius diceretur « conamina ad mutan- 
dum sexum illicita », sed hoc relinquo placitis ipsorum Membrorum. 4 

3) ANIMADVERSIONES SODALIUM 

Card. Lienart: Ordo moralis ad gloriam Dei promovendam et ad 
bonum hominis simul destinatur. In se ergo est aliquid boni et pulchri, 
sed ut pulchritudo et utilitas ordinis moralis hominibus huius temporis 
plene appareant, mihi videtur necessarium quod praesentatio istius or- 
dinis fiat sub aspectu suo positivo et cum tota sua amplitudine. 

Inde procedunt tres animadversiones sequentes. 

1) In textu nobis proposito, de moralitate personali et individua 
praecipue agitur. Nihil dicitur de ordine morali in relationibus sociali- 
bus et internationalibus quae tamen, iudicio Ecclesiae, legi morali 
subiiciuntur. Homo et a fortiori Christi discipulus non solum observare 
debet obligationes negativas, non occidendi, non furandi, non calum- 
niandi, non adulterium perpetrandi, sub poena peccati, habet etiam 
obligationes positivas iustitiae et caritatis, in ordine familiali, profes- 
sionali, sociali, civili et internationali. Obligationes istae fundamentum 
habent in lege naturali et christiana, sicut omnes aliae, in doctrina mo- 
rali Ecclesiae locum non modicum tenent, omitti non possent sine damno 
in Constitutione Concilii. 

2) In textu proposito super « Contentum ordinis moralis » (pag. 7 
a linea 34) 1 non satis apparet quod praeceptum caritatis discipulis a 
Domino traditum, verum sit praeceptum, legi morali anteriori additum 
et a consiliis evangelicis distinctum. 

Christus enim aliquid novi addere voluit legi anteriori quando dixit 
in Evangelio: « praeceptum novum do vobis ut diligatis invicem sicut 


4 Textus transcriptus est ex taeniola magnetica. 
1 Cf. pp. 29-30. 

dilexi vos ». Non consilium dedit sed praeceptum, adeo ut caritas si- 
gnum distinctivum fieret omnium discipulorum suorum, etsi non essent 
in consiliis versati. Ipse curavit ut, ad observandum istud praeceptum 
discipulos suos muniret, et donavit illis Spiritum Sanctum ut per Eum 
caritas Dei diffusa sit in cordibus christianis. 

Numerare ergo oportet in contentu ordinis moralis post praecepta 
Veteris Legis et ante consilia Evangelii praeceptum caritatis a Domino 
edictum, tanquam verum et novum praeceptum, ab omnibus christianis 
observandum; fundamentale praeceptum Legis Novae Filii Dei. 

Quod valde opportunum erit in nostris temporibus quia mundus 
odio et egoismo traditum est et caritate christiana maxime indiget. 

3) Capitulum sextum de Castitate (pag. 33) 2 iuste locum obtinere 
meruit in Constitutione Concilii quia multi sunt errores et opiniones 
periculosae qui in hac materia animas perturbant. Attamen si de Casti- 
tate tractetur in specie, oporteret etiam de quibusdam aliis quaestioni- 
bus moralibus, quae non minus controvertuntur, tractare, verbi gratia 
de iustitia quae praescribit deferentiam erga vitam, dignitatem, liberta- 
tem legitimam omnium hominum. Quod fieri poterit, si, secundum vo- 
tum a me iam emissum, Constitutio ad moralem familialem, socialem et 
internationalem sese extendat. 

Denique errorem typographicum denuntio pag. 37, linea 16, 3 ubi 
scribitur « eosque », legere oporteret, si non fallor, « eousque ». 

Card. Frings: Constitutio de ordine morali videtur valde bona, 
clara et profunda. Bene distinguitur inter positiva et negativa, inter 
declarationes et damnationes. Bene fundata sunt omnia in Sacra Scrip- 
tura et pulchre exornata verbis biblicis. Desideratur declaratio de usu 
vel abusu matrimonii; sed forsan adhuc proponetur schema peculiare. 

Ad n. 4: Deleantur verba « et quasi innato instinctu morali », quia 
verba ambigua sunt, an indicent cognitionem certam et ratiocinationem 
implicitam, applicationem nempe legis universalis ad casum particularem, 
an sentimentum quoddam mere subiectivum, sicut dicitur n. 14. 

Ad n. 18: Quaeritur, an his verbis analysis psychologica omnino 
prohibeatur, quia essentia talis analysis in eo consistit, ut aegrotus 
totaliter et inconditionaliter se tradat medico. 

Ad n. 21: Concedendum est in historia Ecclesiae fuisse tempora 
vel loca, in quibus revera mala terrena, specialiter socialia, minus quam 


2 Cf. p. 44. 

3 Cf. p. 47. 

recte aestimabantur; forsitan etiam hodie in aliquibus locis talia inve- 
niuntur. 

Ad n. 25: Loco « statibus mere psychologicis » dicatur « statibus 
mere psychicis ». 

Ad n. 31: « Grave igitur officium habet homo etc. »: quaeritur, an 
his verbis definiatur doctrina in luxuria non dari parvitatem materiae. 

Ad n. 32: Estne prohibita omnino initiatio sexualis promiscua? 

Ad n. 33: Nihil dicitur contra pericula habitudinis, quae dicitur 
« Priiderie ». 

Card. Dopfner: Schema propositum signa profundae deliberatio- 
nis ac diuturni laboris praesefert et rem tractandam clare ac concinne 
exponit, unde Commissioni Theologicae enixe gratiae agendae sunt. 
Statuuntur ibi principia quaedam fundamentalia, in quibus vita chri- 
stiana radicatur; opiniones ambiguae et erroneae necnon tendentiae 
periculosae hisce temporibus mores labefactantes recte deteguntur et 
reficiuntur. Traduntur etiam normae praecisae utiles et grato animo re- 
cipiendae. Insuper modus quo proceditur optima quoque elementa con- 
tinet, ut patet v. gr. ex concilianti et persuadenti locutione de conscien- 
tia caritate Christi signata (cap. II, n. 11, pag. 15) 4 5 vel de profectu in 
via iustitiae (cap. V, n. 26, pag. 29).° Ex quibus patet redactores me- 
mores fuisse intentionis Summi Pontificis, qui vult, ut concilium sit 
manifestatio fidei et caritatis Ecclesiae coram populis. 

Attamen non abesse videntur defectus quidam, unde schema dili- 
genti examini iterum submittendum esse censeo. Rogo Commissionem 
Theologicam, ne recuset laborem denuo suscipiendum pro Ecclesiae ne- 
cessitatibus tam urgentem simul et meritorium. 

In nova redactione commendantur sequentia: 

A) Generaliter : 

1) Tenor Constitutionis aliquomodo nimis negativus substituatur 
positivo, ut magis eluceat moralitatis christianae indoles, dignitas, pul- 
chritudo, suavitas, robur. 

2) Loco praeponderantis philosophiae abstractae, quae ex se sola 
mentes hodiernas non attrahit, initium sumatur potius ex mysterio re- 
velato. 

3) Ratio semper habeatur actionis salvificae Dei et historiae salu- 


4 Cf. p. 34. 

5 Cf. pp. 42-43. 

tis, in cuius centro est Christus, qui nobis dedit legem fidei, gratiae et 
caritatis, et cordibus nostris infundit Spiritum Sanctum, ut caritate 
moti in regnum eius tendamus et simul eminenter ea impleamus, quae 
facienda lex sive naturae sive positiva iubet, ad quorum executionem 
tamen sola lex externa ex sese non dat virtutem, teste Sancto Paulo: 
« Per legem enim cognitio peccati... iustitia autem Dei per fidem lesu 
Christi » ( Ep . ad Rom. 3, 20-22). 

4) In tractandis erroribus initium sumatur ab orientatione posi- 
tiva, tunc statuantur etiam limites et monstretur, quomodo error revera 
privet personam humanam suis intimis valoribus et perfectione. Nu- 
merus errorum explicite citandorum potius reducatur, sic reprobationes 
efficaciores evadunt. 

5) Tendentiae hodiernae non solum quoad pericula et damna diiu- 
dicentur, sed etiam pensentur genuina desideria eis subiacentia et mon- 
stretur, quomodo ex parte Ecclesiae his consuli possit. Haec cura regat 
etiam modum exprimendi veritatem catholicam, ne sine necessitate fra- 
tres separati offendantur. 

6) Magis adhuc respiciantur intentiones Summi Pontificis, qui de- 
siderat, ut Concilium corroboret fidem fidelium et invitet homines extra 
Ecclesiam versantes, eo quod det testimonium splendidum et attracti- 
vum suae missionis salutiferae. 

B) Speciatim : 

Ad Caput I um : De fundamento ordinis moralis. 

Ad n. 1. Cum visione scripturistica modo enuntiata melius conve- 
niret, si hoc primum caput inciperet cum actione salvifica Dei in Christo , 
qua nobis revelata et cordibus inscripta est voluntas sanctificatrix Dei. 

Nimis abrupte introducitur terminus « ordo moralis » — concep- 
tus utique rectus et necessarius — tamen magis philosophicus quam 
biblicus. 

Hic terminus abrupte introducitur cum verbis Apostoli: « Haec est 
voluntas Dei sanctificatio vestra »; sed aperte hic dominatur terminus 
philosophicus, ad quem refertur terminus biblicus, qui directe non hoc 
enuntiat. 

Proponitur emendatio in hac directione: 

Ad n. 1, p. 5, 6 linn. 1-7. Deus, infinite bonus et infinite sanctus, 
revelando in opere creationis et redemptionis mysterium sanctitatis suae 
et amoris sui, hominibus monstravit vias vitae et iustitiae, id est ordi- 


6 Cf. p. 28. 

nem sui amoris. Sacrum ergo Concilium memor effati Apostoli: « Haec 
est voluntas Dei sanctificatio vestra » solemniter profitetur inditam 
esse in cor hominis legem Dei, qua mensuratur honestas vel inhonestas 
actuum humanorum. Haec ordinatio divinae sapientiae ab hominibus... 

Lin. 10. Hunc ordinem moralem lege naturae et gratiae statutum 
observando, homo... 

Ad n. 2. Numerus secundus aliquomodo abstractus! Debentne haec 
omnia dici hic et sic? Quaeri potest etiam, utrum iam in hoc capite de 
consiliis evangelicis explicite loquendum erit? 

Ad n. 3 (linea 23 et sequentes paginae 6). 7 Modus loquendi in uno 
halitu et de lege illa necessaria, quae regit cursum rerum, et de lege 
morali, cui se conformare debent liberrime homines rationales, speciali 
modo offendet fratres separatos. Etiam ex ipsa natura rei melius esset, 
si hic maxima illa differentia inter ordinem rebus impersonalibus ne- 
cessario impositum et ordinem moralem hominibus inditum et libertati 
propositum praeprimis explicaretur. Quod ita fieri posset (p. 6, linn. 
23-27): Deus qui universum mundum sua sapientia dirigit, homini 
donavit legem libertatis, ut sequendo Creatoris et Redemptoris sui or- 
dinationem natura et gratia participatam vera gaudeat virtute et digni- 
tate. Sic sanctitas et sapientia Dei et ipsius hominis bonum immutabi- 
liter exigunt, ut omnis libera operositas regatur lege aeterna. Ideo... 

Ad n. 4 (initium). Textus prout iacet aliquas creat difficultates: 

1) Videtur, quod terminus « voluntas sanctifcatrix » paene eodem 
sensu adhibetur pro lege naturali, quae « per lumen naturale rationis 
innotescit », ac lege gratiae, quae per operationem supernaturalem Spi- 
ritus Sancti fide innotescit. Estne conveniens et secundum traditionem, 
ut loquamur de voluntate Dei sanctificatrice explicite et quodammodo 
separatim quoad legem naturalem et lumen naturale rationis? 

2) Legi naturali iuxtaponitur « lex Dei positiva ». Sic autem — sal- 
tem primo intuitu — oritur impressio, ac si lex nova non esset aeque 
et magis indita homini per operationem Dei ac lex naturalis. Praeterea 
iuxtaponitur una ex parte « lumen naturale », alia ex parte « lex Dei 
positiva ». Primum est aliquid homini inditum, aliud videtur solum- 
modo aliquid, quod ab extrinseco advenit. Lumini naturali rationis 
corresponderet magis lumen fidei, qua homini innotescit lex gratiae. 
Praeterea — praesertim quia textus prosequendo paene exclusive de lege 
naturali loquitur — oritur falsa impressio, ac si « lex positiva » prae- 
primis esset maior clarificatio et amplificatio legis naturalis. Sic chara- 


7 Cf. p. 29. 

cter specificus legis novae magis obnubilatur quam clarificatur. Proinde 
lex nova, « lex spiritus vitae in Christo Iesu » ( Rom . 8, 2) non accipit 
suum locum et momentum. 

Ad n. 4, p. 7, 8 linn. 2-3. « ... Creatorem; altero per revelationem Dei 
supernaturalem et interiorem lucem fidei, qua data est clara et expedita 
cognitio legis naturalis et insuper novae illius legis, quae ex ordine 
et gratia Foederis profluit. Quod enim... ». 

Linn. 24 et seqq. Rogari potest, cur hic solummodo de officio Eccle- 
siae quoad legem naturalem mentio fiat. Supernaturalismus exaggera- 
tus in moralibus certe hodie non est maius periculum quam naturalismus 
excessivus. Magis correspondet internae consequentiae capitis de lege 
naturali et de lege evangelica, ut primo loco praedicatio legis evange- 
licae, legis fidei et gratiae evocetur. 

P. 7, linn. 24-28. « Hac de causa Ecclesia, cui Christus depo- 
situm fidei concredidit et quam per Paraclitum omnem docet verita- 
tem (cf. Io. 16, 13), annuntiat plenam legem vitae in Christo Iesu, id 
est legem Creatoris et Redemptoris: ius ergo et obligatio magisterio 
Ecclesiae competit... » (linea 28 prosequitur). 

Ad n. 5. Oritur impressio ac si perfectio christiana essentialiter 
in observatione stricta consiliorum evangelicorum consisteret, cum ta- 
men haec solummodo viam particularem, utique praecelsam, realisatio- 
nis perfectionis demonstrent, quae est in « lege perfecta » caritatis. 
Caritas simpliciter est « via perfectionis » pro omnibus baptizatis. Prop- 
terea transitus logicus a lege caritatis ad consilia inserendus est (p. 8, 8 9 
linn. 1-2): Per caritatem autem, qua ipse Deus nos dilexit (cf. Eph. 
2, 4; I Io. 4, 10 sq.) et quae per Spiritum Sanctum infusa est cordibus 
nostris (cf. Rom. 5, 5) omnibus baptizatis monstrata est via regalis et 
excellens (cf. I Cor. 12, 31; 13) et omnibus dictum est: «Estote 
perfecti » (cf. Matth. 5, 48). Caritas est enim « vinculum perfectionis » 
(Coi. 3, 14). 

Tunc prosequatur textus sic: « Insigne vero testimonium pro lege 
gratiae et caritatis est illa specialis via perfectionis christianae, qua... ». 

Ad n. 6 (in genere). Forsitan hic numerus de novo componendus 
erit, saltem plures mutationes faciendae desiderantur. 

Multi damnantur errores, non autem ille, qui in hoc saeculo natu- 
ralistico grave forsitan periculum pro fidelibus constituit: Sunt enim 
multi, qui considerant legem evangelicam simpliciter vel primarie tan- 


8 Cf. p. 29. 

9 Cf. p. 30. 

quam legem « ab extra » (cf. lineam 30 am in hac pagina 10 ) impositam. 
Immo Deus respicitur tamquam alienus, qui nonnisi « ab extra » legem, 
legem ergo alienam, « imponit ». Episcopi, qui praecones Evangelii su- 
mus, desideramus hic explicitam etiam directionem positivam quoad 
notam characteristicam legis novae. Hoc optime fieri posset cum verbis 
Sancti Thomae: « Id autem, quod est potissimum in lege Novi Testa- 
menti, et in quo tota eius virtus consistit, est gratia Spiritus Sancti, 
quae datur per fidem Christi; et ideo principaliter lex nova est ipsa 
gratia Spiritus Sancti, quae datur Christifidelibus » (5. Th. I-II ae q. 106 
a. 1). 

Textus in hoc numero loco apto introduci potest: S. Synodus instan- 
ter autem in memoriam fidelium revocat, quod S. Thomas, fidelis inter- 
pres S. Scripturae et testis Traditionis, nervose docet: « Id autem... » 
(sequatur textus S. Thomae modo citatus i). Nec tamen obliviscendum 
est, quod lex nova, quae « principaliter est indita » (1. c.), « secundario 
autem est lex scripta » (1. c. versus finem articuli). Ergo ab extra etiam 
christiani edoceri debent de recta interpretatione et observantia legis 
evangelicae. 

Ad n. 6, p. 8, lin. 15 (« haud raro tamen non absque gravi culpa »). 
Est fine finaliter quaestio facti, quoties talia peccata mortalia subiectiva 
« magis ex fragilitate quam ex pravitate » committantur. Melius esset, 
si textus evitaret iudicium de facticitate. Cautius dici posset: « Ecclesia 
autem non consentire potest eis, qui asserunt numquam esse peccatum 
grave, ubi magna est fragilitas ». 

Lin. 25. Cautius et clarius loquendum videtur, si error damnatur, 
nam textus nimis dicit. Forsitan sic: « Sunt qui asserunt intellectum, 
ne post revelationem quidem supernaturalem, nec cum Dei gratia vera 
certitudine in re morali gaudere posse ». 

Lin. 30. Lex non est simpliciter, nec « principaliter » (S. Thomas!) 
« ab extra imposita ». Emendetur ergo: « ... a Deo aut ab humana aucto- 
ritate... ». 

Lin. 35 sqq. Hic damnatur error, qui in tali forma a nemine asse- 
ritur. Potius praxis talis crudelis habetur, quae tamquam consequentia 
errorum improbari potest. 

Ad Caput II um : De conscientia christiana. 

Ad n. 7, p. 13, 11 lin. 1. « Hic ordo dirigit et ducit... ». Termino ab- 
stracto attribuitur actio, quae est actio Dei. Melius ergo: linn. 1-7: 
« Hic ordo moralis, de quo fideles luce rationis et fidei edocentur, valet 


10 Cf. p. 30. 
Cf. p. 33. 


ii 



DISCEPTATIO - DE ORDINE MORALI 


69 


pro conscientia omnium. Per eum enim Deus dirigit conscientiam sin- 
gulorum, quippe quae si recte efformata est, eos in eorum iudiciis 
practicis de honestate propriarum actionum momento decisionis videre 
facit, quid... ». 

Conscientia non per meram propositionem externam, sed essentiali- 
ter etiam per internam illustrationem fit praeco Dei, Christi. Lin. 10: 
« ... conscientia operatione Spiritus Sancti illustrata et roborata veluti 
praeco... ». 

Ad n. 9, p. 14/ 2 lin. 23 sq.: « Tanta est ordinis obiectivi vis... ». 
Hoc ab omnibus non excultis immo etiam a multis hominibus cultis non 
intellegitur. Et videtur, quod tali modo validitas ordinis obiectivi magis 
infirmatur. Forsitan sic emendari poterit, linn. 20-28: hoc non venit 
ex mera persuasione, sed ex sincera et integra voluntate talis hominis 
sese plane conformandi cum ordine obiectivo. Deus autem nil magis odio 
habet quam agere contra conscientiam, dicente Apostolo: « Omne au- 
tem, quod non est ex fide, peccatum est » (Rom. 14, 23). Qui ergo 
bona fide circa honestatem obiectivam errant, tamdiu a culpa alienus 
manet, quamdiu haec bona fides sine culpa perdurat. Cum vero talis 
error inculpabilis saepe ipsi homini erranti et communitati damnum 
afferat, de solidari responsabilitate christianorum in formanda recta con- 
scientia fratrum monemur. 

Ad n. 10, p. 14, lin. 36 sqq. Textus innuere videtur quod inde- 
pendentia creaturae a Deo et ordine morali demonstraret aliquam liber- 
tatem et dignitatem specialem. Re vera autem non est nisi miseria. 

P. 14, lin. 36 - p. 15, 13 lin. 2: « Vera autem libertas filiorum Dei 
et vera personae creatae dignitas nonnisi in libera dependentia a Deo 
habetur ». 

Ad Caput III um : De subiectivismo et relativismo ethico. 

Totum caput et praesertim n. 12 non satis correspondent doctrinae 
Sacrae Scripturae de diversitate et divitiis donorum specialium et de 
« signis temporum » uti in verbo « kairos » exprimitur. Forsitan in 
loco textus negativi et restrictivi in linea 2, p. 19, 14 emendari potest: 
« ... diversitatem, quam “ operatur unus atque idem Spiritus dividens 
sicuti vult ” (cf. I Cor. 12, 11), minime tollere universalia... ». 

Sic simul diversitas magis positive demonstraretur et simul ultima 
et profundissima ratio adduceretur, talem diversitatem non tollere uni- 


12 Cf. p. 34. 

13 Cf. p. 34. 

14 Cf. p. 36. 

tatem. Et saltem indirecte per citationem cap. 12 ep. 1 ad Cor. indi- 
caretur, quanti momenti pro aedificatione Corporis Christi fidelis accep- 
tatio diversitatis donorum Dei sit. 

Ad n. 14, p. 19, la lin. 36 sqq. Ne videatur ac si intentio et opus 
mere iuxtaponantur (« praeter ») haec parva emendatio desideratur: 

« Ipsa enim intentio hominis non est recta, si quis negligit investigare 
et implere divinam voluntatem mandatis suis expressam ». 

Ad n. 15, p. 20. 36 Dolendum esset, si impressio oriretur, ac si Con- 
cilium de caritate et dilectione primarie non positive loqueretur, sed 
magis in anxietate de periculis cogitaret, quae cum falso amoris con- 
ceptu excitari possunt. In fine huius numeri additur solummodo, quod 
caritas probari debet in observatione mandatorum — et recte quidem; 
sed sine difficultate posset adiici positiva orientatio ab ipso S. Augu- 
stino in tali adagio data: « dilige et quod vis fac » (In ep. I oh annis 
ad Parthos tr. VII, 8; PL [Migne] 35, coi. 2033): quod nempe ca- 
ritas cum fide est vere radix et mater conscientiae purae et fidelis. Pro- 
ponitur additio in sensu sequenti: 

Ad n. 15, p. 20, lin. 35: Observantia, cum de vera dilectione proximi, 
per quam fides operatur (cf. Gal. 5, 6) valeat: « Omnis enim lex in 
uno sermone impletur: Diliges proximum tuum sicut teipsum » (Gal. 
5, 14). Et iterum: « Qui enim diligit proximum, legem implevit; nam, 
non adulterabis, non occides, non furaberis, non falsum testimonium 
dices, non concupisces, et si quid est aliud mandatum, in hoc verbo 
instauratur: Diliges proximum sicut teipsum. Dilectio proximi malum 
non operatur. Plenitudo ergo legis est dilectio » (Rom. 13, 8 sqq.). Sic 
Apostolus loquens de « caritate Spiritus » (Gal. 5, 13) nos docet de 
discretione spirituum, ut Spiritu ambulantes fugiamus « desideria car- 
nis » (Gal. 5, 16). Et ipse Dominus monet: « Si... » (textus ut in li- 
neis 35 sqq. habetur). 

Ad Caput IV um : De dignitate personae. 

Ad n. 16, p. 23, 17 lin. 9 sqq.: « Absit autem... ». Nulla est ratio, cur 
talis veritas perpulchra modo negativo proponatur. Potius positive loqui 
possumus: 

P. 23, linn. 9-12. « Haec autem humanae personae dignitas et fide 
dogmatum proclamatur et morum disciplina legibusque ecclesiasticis 
munitur, et non pure splendet nisi in eis, qui fide, spe et caritate et 
filiali oboedientia Deo sese subiiciunt. Deo enim servire regnare est ». 


15 Cf. p. 37. 

16 Cf. p. 38. 

17 Cf. p. 39. 

Ad n. 17. Tota huius numero compositio desideratur magis con- 
structiva. Primo enim intuitu videtur maximum periculum pro liber- 
tate personae venire a sociologis, qui aliquando nimis gener alizando 
illam libertatis diminutionem, quae ex pessimis structuris socialibus, 
ex spiritu corrupto et ex psychopatbiis oritur, prae oculos demonstrant. 
P. 2 4, 18 linea 4 et sequenti insinuatur, quod zelus horum hominum non- 
nisi in hoc habetur: negare responsabilitatem personalem ac proinde of- 
fensionem Dei. Sed res ex experientia nostra pastorali alium etiam 
aspectum praebet: Illae investigationes, si recte instituuntur et expli- 
cantur, vias efficaces ad recuperandam pleniorem libertatem demon- 
strant et praesertim magnam, immo saepe permagnam responsabilitatem 
et culpam eorum inculcant, qui quinque talenta acceperant et noluerunt 
ea adhibere in vera solidarietate. Procedendum ergo sic — uti nobis 
videtur — : 

1) Loquendum de illis permultis et periculosis causis, ex quibus 
saepe diminutio libertatis multorum habetur. 

2) Studia et investigationes, quae tales causas explorant, laudan- 
tur et commendantur. 

3) Monetur deinde, ne falsae generalizationes fiant, ac si hodie 
omnino homines generaliter loquendo incapaces essent « actum vere li- 
berum » ponendi. 

4) Solidarietas ad superandas illas causas pessimas inculcatur. 

5) Benigna compassio cum illis, qui in usu libertatis adhuc debiles 
sunt, semper unita esse debet cum zelo pro causa libertatis, ita ut om- 
nibus et singulis clarescat, quomodo recte utendo libertate adhuc im- 
perfecta personaliter et solidarie condiciones meliores pro plena evolu- 
tione libertatis omnium efficiamus. 

Ad n. 20, in pag. 25 , 19 lin. 21, expressio « res sacrae » deleatur. 
Protestantes etiam benevoli non raro aegre ferunt tales expressiones, 
ac si gratiam aliquid in se sistens et solutum ab actione Dei considera- 
remus. 

Ad nn. 20 et 21. Rogo ut in his duobus numeris adhuc magis posi- 
tive delineetur responsabilitas Christianorum quoad res temporales et 
praesertim quoad nova media technica, e. g. in n. 21 prima propositio 
hoc sensu facile mutari potest. 

Ad nn. 20 et 21, pag. 26, 20 lin. 4. Ad evitandam falsam impressionem 


18 Cf. p. 39. 

19 Cf. p. 40. 
Cf. p. 40. 

lamentationis pessimisticae suadetur, ut in hac linea post « regno Dei » 
inseratur « haud raro » vel simile quid. 

Ad Caput V um : De peccato. 

Ad n. 22: Optime textus incipit proclamando actionem liberatri- 
cem Christi. Attamen haec veritas fundamentalis et insuper applicatio 
eius ad singulos magis illustrari posset per textum Rom. 8, 2. 

Ad n. 22, p. 2 8, 21 linn. 1-4. Dominus noster lesus Christus per mor- 
tem suam piissimam regnum utrumque tam peccati quam mortis destru- 
xit. Quoscumque Spiritu baptizavit, vere liberavit a dominio peccati, si 
spiritu ambulant, dicente Apostolo: « Lex enim spiritus vitae in Chri- 
sto liberavit me a lege peccati et mortis » (Rom. 8, 2). Nihilominus... 
(textus, uti in linea 4 habetur, prosequitur). 

Ad n. 23, p. 28, linn. 15-22. Constructio difficilis intellectu. For- 
sitan sufficit parva mutatio in linea 19 et 21: 

Ad n. 23, lin. 19: amplectendo (« enim » deleatur!) cum plena... 

Ad n. 23, p. 28, lin. 21: ac deserendo media... 

Ad n. 24, p. 29, 22 lin. 8. Facile evitari potest verbum nimis usitatum 
« graviter » mutando: contradiceretur aperte... 

Ad n. 25, p. 2 9 23 propositio in linn. 23-25 plane deleatur vel ad- 
datur in linea 24 post verbum « sunt »: « merus » (scii, effectus). Nam 
praeter sensum theologicum peccati adest etiam realitas psychologica, 
nempe insatisf actio et frustratio , quae naturaliter sequitur ex peccato 
et, nisi per reditum ad Deum superatur, fovet nova peccata. 

Ad n. 27, p. 30, 24 lin. 16. Loco « generatim » melius « saepe », ne 
exaggeratio minuat vim textus. 

Ad Caput VI um : De castitate. 

In textu laudabiliter dicitur clare, quod Constitutio castitati non 
vult dare locum omnino singularem. Tamen si in tota hac Constitutione 
praeter principia generalia de ordine morali nonnisi de castitate tracta- 
tur, tunc talis impressio oritur. 

Melius esset, si totum hoc caput de Castitate et Pudicitia, quod 
ceteroquin vere habet suam utilitatem et actualitatem, insereretur spe- 
ciali Consitutioni de Matrimonio et Familia, cum etiam theologice sic 
tota pulchritudo et natura castitatis melius consideretur sub luce earum 
veritatum, quae sunt circa mysterium matrimonii et mysterium virgi- 
nitatis. 


21 Cf. p. 42. 

22 Cf. p. 42. 

23 Cf. p. 42. 

24 Cf. p. 43. 

Concludo. Firmam habeo persuasionem, quod Constitutio de ordine 
morali secundum hic proposita principia emendata certe magnum fru- 
ctum habebit, fideles voluntatem divinam non solum cognoscere sed 
etiam amare iuvabit, in non-catholicos positive et modo attrahenti influet 
et Concilio ipsi honori vertetur. 

Card. Richaud: In tam mirabili et opportuna Constitutione, prae- 
cise allata ab Em.mo Relatore, de linea 4, in pag. 34, 25 respondet plene 
ad animadversionem quam exponere postulavi; sed in capite V: De 
peccato, pag. 29, 2b lin. 9, delerem libenter omnia verba haec: « Ecclesia 
enim tamquam reapse lapsos » usque ad « culpam suam amare deflebat ». 
Etenim motiva allata insufficientia mihi videntur in lin. 9 quia tunc 
in tempore lapsorum non ita distinguere solebant sicut hodie inter pec- 
catum obiective grave et peccatum etiam subiective grave. Quid cum 
certitudine dicere possumus de his qui lapsi sunt post inchoata tormenta 
dum aequilibrium mentis iam substantialiter tolli potest; gratia non 
semper facit miracula. Inde argumentum allatum ex se non probat, quia 
Ecclesia olim statuit in foro externo sed non in foro interno, de quo 
agitur si quaestio sit de peccato subiectivo. Insuper, quoad S. Petrum, 
nescimus ex Scriptura, et puto ex Traditione, si S. Petrus subiective mor- 
taliter peccavit. Etiamsi dixisset se novisse Christum, Christum non 
salvasset. Proinde potuit S. Petrus utique peccando at non mortaliter 
velle se salvare et nihil amplius. Etiam pro luda numquam Ecclesia de- 
crevit eius damnationem. Graviter est supponere quod in Ecclesia ex 
sententia in foro externo concluditur ad culpabilitatem in foro interno. 
Non possumus iudicare intimam conscientiam, etiam S. Pontifex, quia 
hoc non est factum dogmaticum; attamen in casu canonizationis excep- 
tio fit. Sed est exceptio pro uno rarissimo inter multos ex argumentis 
exterioribus et extraordinariis. 27 

Card. Alfrink: Constitutio in genere valde bona doctrinam catho- 
licam de quibusdam capitibus in re morali positive — etsi breviter — 
exponit, et errores diversos abundanter — - forse abundantius — repel- 
lit et condemnat. 

Incipiendo dicere vellem me omnibus adhaerere quae in ista consti- 
tutione proponuntur vel condemnantur. 


25 Cf. p. 45. 

26 Cf. p. 42. 

27 Textus transcriptus est ex taeniola magnetica. 

Nihilominus quasdam animadversiones generales facere liceat, quae 
postea quibusdam exemplis illustrare vellem. 

1. Quaedam — forse multa — videntur nimis generaliter dicta 

— sine necessariis explicationibus vel modificationibus — ita ut ali- 
quando enuntiata prout stant non sint vera. 

2. Quaedam — forse multa — nimis superficialiter videntur dicta 

— sine necessariis distinctionibus — ita ut praesertim condemnationes 
saepe nimis indiscriminatim sint factae. 

3. In Constitutione multi errores condemnantur, qui errores revera 
condemnandi sunt. Sed nihil umquam dicitur de valore et veritate obie- 
ctivis qui in istis erroribus nonnumquam inveniuntur et qui ratio sunt 
cur isti errores ab hominibus saepe honestis et sat bonae voluntatis, sed 
inculpabiliter errantibus docentur. Idcirco Constitutio facit impressionem 
sat negativam quia errores quidem unilateraliter condemnat, sed homi- 
nes errantes non respicit. Ideoque Constitutio paucos convincet, et apud 
multos resistentiam provocabit. Non solum apud catholicos, sed etiam 
apud acatholicos. Oblivisci non debemus Concilium non tantum loqui 
Ecclesiae. Etiam extra Ecclesiam permulti sunt qui attentissime exspe- 
ctant quid Concilium dicat. Ecclesia in Concilio adunata debet illos alli- 
cere, non repellere. Ideoque Ecclesia non tantum loquatur ut Magistra, 
sed etiam ut Mater. Et praecise in ista periodo hodierna maximi mo- 
menti est ut Ecclesia se demonstret ut Mater omnium errantium, non 
tantum condemnando, sed etiam et praesertim demonstrando se erran- 
tes amare, comprehendere et eorum necessitatibus obviam venire velle 
ut eos ad veritatem alliciat et deducat. Mundus hodiernus ab Ecclesia 
exspectat verbum Divini illius Magistri: « Misereor super turbam ». 

4. In ista Constitutione desiderantur problemata diversa ordinis 
moralis quae hodie mentes et conscientias hominum tum in Ecclesia 
tum extra Ecclesiam maxime movent et perturbant. Inter quae: 

a) quaestiones diversae de fine et de usu matrimonii; 

b) quaestiones de bello gerendo cum armis nucleariis; 

c) quaestiones de tolerantia in re religiosa. 

Nisi fallor mundus hodiernus precise in istis quaestionibus ab Ec- 
clesia et Concilio responsum exspectat quo se generi humano ut Matrem 
et Magistram exhibet. Sed Commissio Theologica de istis forse in aliis 
Constitutionibus tractabit. 

En quaedam exempla: 

1. In n. 6 (p. 8 28 ) condemnantur qui, negantes Deum personalem, 
legem naturalem privant suo fundamento. Si Constitutio, cum doctrina 

Ecclesiae, tenet legem moralem naturalem in natura hominis suum fun- 
damentum habere, et — sicut dicitur in n. 4 — « innotescit per lumen 
naturale rationis, reflectentis in humanam naturam », dicere quidem pos- 
sumus negantes Deum personalem legem naturalem privare suo funda- 
mento ultimo , etsi statuunt legis naturalis fundamentum proximum. 

Insuper, inter istos homines, qui forse inculpabiliter Deum perso- 
nalem negant, etiam sunt qui honeste et bona intentione legem natu- 
ralem — etsi saepe errant — quaerunt. Quare ergo Ecclesia illos homi- 
nes sic acriter condemnaret quin eorum bonam intentionem agnoscat? 

Et dicere possumus de iis indis criminatim — sicut in regula 39 
huius paragraphi fit — quod claudunt portam regni caelorum nec alios 
sinunt introire? 

2. In n. 17, regula 20, recte condemnatur eorum opinio qui autumant 
in situatione hodierna ex diversis rationibus homines rarissime plena li- 
bertate morali gaudere. Sed quare haec non alio modo dicuntur — con- 
cedendo nempe omnes istas rationes enumeratas saepe revera magnum 
influxum habere in libertatem humanam, sed ex eo non posse concludi 
hominem semper vel fere semper sua libertate plene privari. 

3. In n. 18 et saepius hodierna scientia psychologica et psychia- 
trica non quidem sine restrictione condemnatur, sed cum magna cau- 
tela tractatur. Et revera saepius cum magna cautela tractanda est. Sed 
quare non dicitur quod scientia ista necessitatibus hodiernis saepius 
etiam magnam affert utilitatem? 

4. In n. 24 (pag. 29, 29 regula 7 et seq.) — de quo iam Card. Ri- 
chaud — nescio an quae hic dicuntur modo sic generali de negatione 
Christi tempore persecutionum, pro fratribus nostris persecutis in regio- 
nibus per communistas occupatis iusta sint et caritate plena. 

5. In n. 30 (pag. 34, 30 regulae 3 et 4) — ubi dicitur « organa geni- 
talia mutilare vel infecunda reddere » permissum esse « in quibusdam 
casibus exceptionalibus Ecclesiae doctrinae conformibus » — - nonne 
melius esset hic modo minus generali loqui et casus istos exceptionales 
enumerare? 

6. In n. 33 (pag. 37, 31 reg. 6 et seq.) iure condemnatur omosexua- 
litas. Sed quare Ecclesia hic non demonstrat suam misericordiam mater- 
nam erga homines miseros ista dispositione physiologica affectos? Si 
Ecclesia nihil facit ac istam condemnationem proclamare, forse melius 
nihil diceret de ista materia. Quod homines isti ab Ecclesia exspectant, 


29 Cf. p. 42. 

30 Cf. p. 45. 
Cf. p. 47. 

est visio quaedam christiana de sua situatione humana — visio nempe 
christiana cum qua vivere possunt ut homines forse non omnimodo fe- 
lices sed saltem in sua situatione contenti et ut boni christiani. Cum sola 
condemnatione problema hoc non est solutum. Et hoc quidem valet pro 
multis condemnationibus in hac Constitutione contentis. 

Exemplis autem sat est. Facile multiplicari possunt. Quaerere aude- 
rem ut Commissio Theologica vel forse commissio quaedam parva ex 
Commissione Theologica — sed commissio hominum peritorum qui co- 
gnoscunt et doctrinam catholicam et necessitates mundi hodierni — 
Constitutionem istam de ordine morali alio spiritu reficiat ita ut in isto 
documento Ecclesia non tantum ut Magistra agnoscatur, sed etiam ut 
Mater quae non tantum reprobat et condemnat, sed etiam miseriae hu- 
manae condolet — bonum quod in hominibus adest agnoscit, laudat et 
stimulat — arundinem quassatam non confringit et linum fumigans 
non extinguit. 

Card. Larraona: 1) Admirationem certo movent Schemata a Com- 
missione Theologica praesentata, tam soliditate et amplitudine doctri- 
nae, quam ex accuratissima et clara qua proponuntur forma, et pariter 
ex documentis allegatis quibus ipsa declarantur et vindicantur. 

2) Aliqua non immerito quaeri sincere et humili mente possunt ex 
quibus scopus Schematum clarior evadere debet et criterium fieri secu- 
rius ad animadversiones si quae faciendae obvenerint redigendas. 

3) Hae fere quaestiones sunt: 

— An Decreta omnia et integre tamquam stricte dictam infal- 
libilem doctrinam continentia proponantur? 

— An canones redigendi erunt in quibus doctrina definienda per- 
stringetur? 

— Quanam theologica censura vis et vigor Decretorum gene- 
ralis fulciendus est? 

4) Quoad notas, documentationis seu indicationis etc. causa ap- 
positas, ut ipsae nunc sunt conservabunturne, vel ex adverso perstrin- 
gentur et relicta forma polemica, ad ea circumscribentur quae textum 
confirmant vel fundant? 

Rev. Brqwne: 1) Quoad doctrinam: haec ubique, vel fere ubique, 
bona et solida est, quandoque tamen minus clare expressa. 

2) Mihi tamen videtur quod redactio, seu digestio, eiusdem qua- 
dam mensura meliorari adhuc posset. 

3) Latinitas quoque quandoque imperfecta videtur. 

4) In concreto auderem ea quae sequuntur ad Schematis meliora- 
tionem suggerere: 

a) In cap. 1, par. 2, pag. 5, 32 linea 23, minus apte distinguitur 
terminus obiectivus contra absolutus. Absoluto enim opponitur rela- 
tivum. 

b) In cap. 2, pag. 13-15, 33 de conscientia christiana nullibi fit 
mentio muneris virtutis cardinalis prudentiae quoad conscientiae effor- 
mationem. Hoc inconveniens est, cum ad hanc virtutem formaliter spe- 
ctat istud munus. Schema sequitur modum loquendi multorum aucto- 
rum qui de efiormatione conscientiae agunt, insufficienter attenta doctri- 
na theologica de prudentia, et qui, exinde, difficultatibus implicantur, 
enucleando doctrinam de conscientia attentis tantummodo ita dictis sy- 
stematibus circa eandem. Inde saltem suggererem ut in locis huius ca- 
pitis ubi dicitur conscientia recte eflormanda (vel eflormata) dicatur 
conscientia recte seu prudenter eflormanda (vel eflormata). Noto quoque 
quoad lineas 27-30 quod omnis conscientia « seria et sincera » vera 
quoque ipso facto est, veritate quidem practica, seu illa quae accipitur 
secundum conformitatem cum voluntate recta. 

c) In cap. 3, par. 14, pag. 19, 34 lineis 36-37, loco expressionis 
« qua quis universe loquendo... » dicatur « qua quis gener ice tantum 
loquendo... ». 

d) In eodem cap. 3, par. 15, pag. 20, 35 lineis 25-29, ut accu- 
ratius et sine periculo controversiae res exprimatur, dicere suggererem: 
« Nam iustorum actus ex alio motivo vel impulsu virtuoso directe pro- 
cedentes, modo condigno augmentum praemii merentur, non tamen sine 
ipsa caritate ut radice ». 

e) In cap. 4, par. 17, pag. 23, 36 linea 22, loco « impetuum vio- 
lentiam » dicerem « passionum violentiam ». 

/) In cap. 5, par. 23, pag. 2 8, 3 7 linea 19, dicerem « amplectitur 
enim quandoque cum plena... ». 

g ) In cap. 6, par. 30, pag. 34, 38 lineis 3-5, nescio quinam sint 
« casus exceptionales » de quibus ibi agitur. Doctrina enim communis 
est tales operationes non licere nisi exigente sanitate totius hominis. 

h) In eodem cap. 6, par. 32, pag. 35, 39 linea 25, loco vocis praxis 
ponerem opinio. 

i) In eodem cap. 6, par. 32, pag. 36, 40 linea 1, loco vocis rectam 
ponerem prudentem. 


32 Cf. p. 28. 

33 Cf. pp. 33-34. 

34 Cf. p. 37. 

35 Cf. p. 37. 

36 Cf. p. 39. 


37 

38 

39 


Cf. p. 42. 
Cf. p. 45. 
Cf. p. 46. 
Cf. p. 46. 

4) SUFFRAGIA SODALIUM 

Carcl. Tis serant: Placet iuxta modum: desidero ut forma magis 
positiva sit. 

Card. Micara: Placet iuxta modum: attentis observationibus ab 
E.mo Cardinali Ottaviani prolatis. 

Card. Pizzardo: Placet iuxta modum: quaedam animadvertenda 
mihi videntur. 

Schema placet ut in pluribus; particulari plausu dignum videtur 
caput 4 um ; valde laudanda videntur quae in nn. 26 et 27 dicuntur de 
profectu christifidelis in via iustitiae et de poenitentiae momento. Placet 
etiam quod asserta schematis continuo textibus S. Scripturae roboran- 
tur et illustrantur. 

Quaedam autem animadvertenda sunt\ 

1. Quando sermo est de « lege evangelica » apte aliquid dicatur 
quo sensu Novum Testamentum loquatur de « libertate filiorum Dei ». 

2. Notio « libertas conscientiae » in hodierna societate etiam sensu 
positivo vindicatur contra « status totalitarii » arbitria. 

3. Pagina 7, 1 linea vicesima quarta: in hoc praeciso contextu non 
videtur opportuna citatio Mt. 5, 17, quia ibi agitur de relatione inter 
legem Mosaicam (et Veteris Testamenti) et legem Christi, ergo inter 
duas formas legis divinae positivae. 

4. Terminus « initiatio sexualis » minus aptus videtur, quia in litte- 
ratura sumitur saepissime non in sensu instructionis vel institutionis de 
vitae sexualis momento et officiis. 

Card. Aloisi Maselxa: Placet iuxta modum: id est, cum emenda- 
tionibus ab Em.mo Card. Ottaviani, Relatore huius Schematis, proposi- 
tis ad numerum 30, in ultima paragrapho, quae incipit: Attamen nul- 
lo etc. 

Card. Ferretto: Placet iuxta modum: scilicet iuxta animadver- 
siones a Patribus prolatas. 

Card. Lienart: Non placet. 2 

Card. Tappouni: Placet iuxta modum: secundum observationes 
Em.mi Card. Lienart. 


1 Cf. p. 29. 

3 Cf. pp. 62-63. 

Card. Copello: Placet iuxta modum: (Lienart, Dopfner, Lar- 
raona). 

Card. Agagianian: Placet iuxta modum: iuxta observationes Em. mi 
Cardinalis Ponentis. 

Caput 6 « de castitate et de pudicitia christiana » melius transfe- 
ratur ad Constitutionem quae tractabit « de Matrimonio, de Familia ». 

Card. McGuigan: Placet iuxta modum: i. e. secundum Em.mum Re- 
latorem i. e. quod melius erit modum positivum quam negativum teneri 
in explicatione morali. 

Card. Pla y Deniel: Placet iuxta modum: ut aliquantulum bre- 
vior fiat et ut in pagina octava, 3 linea 14 a dicatur tantum « ex fragilitate » 
deletis verbis « quam ex pravitate ». 

Card. Frings: Placet iuxta modum . 4 

Card. Ruffini: Placet iuxta modum: Capite I, pag. 5, 5 lin. 15 loco 
« a potestate peccati », praeferrem « a servitute peccati ». 

Pag. 6, 6 lin. 15: «in paradiso » compleatur « in paradiso terrestri ». 

Pag. 7, 7 linn. 26 s.: Paraclitus docuit omnem veritatem non Eccle- 
siam, sed Apostolos, in quibus revelatio divina clauditur. 

Pag. 8, lin. 16: « cogitando » dixerim « animadvertendo ». 

Pag. 15, 8 linn. 17 s.: locutio est ambigua, cum saltem tentamina 
— prudentia servata — sint facienda ut fratres errantes cognoscant 
veritatem. 

Pag. 2 3, 9 lin. 22: «impetuum» melius diceretur «passionum». 

Pag. 25, 10 ad n. 21: de aestimatione valorum temporalium (ut dicitur 
in textu) ex parte Ecclesiae, ampliora dicerem ad removendam difficulta- 
tem, quae saepe auditur: Ecclesiam paradisum seu felicitatem in altera 
vita promittere, sed interea meliorem hominum conditionem, hisce in 
terris, negligere. 

Pag. 2 8, 11 lin. 12: « retardatur » dixerim « imminuitur ». 

Pag. 29, 12 lin. 28: « non sufficit lethalia peccata vitare », dixerim 
simpliciter « non sufficit peccata vitare ». 

Pag. 33, 13 linn. 31 s.: « unde nefas est proprium sexum iam sufficien- 


3 Cf. p, 30. 

4 Cf. pp. 63-64. 

5 Cf. p, 28. 

6 Cf. p. 29. 

7 Cf. p. 29. 

8 Cf. p. 34. 


9 

10 
11 
12 


Cf. p. 39. 

Cf. p. 40. 

Cf. p. 42. 

Cf. pp. 42-43. 
Cf. p. 45. 

ter determinatum mutare ». Accuratius dicerem « unde nefas est cona- 
mina facere ad mutandum proprium sexum si iam sufficienter sit deter- 
minatus ». 

Pag. 3 4, 14 linn. 3 s.: « vel in quibusdam casibus exceptionalibus... » 
hanc propositionem puto esse periculosam , propterea omittendam. 

Lin, 7: «organorum» adderem «sexualium». Lin. 28: «usus» 
melius « actus ». 

Pag. 35, 15 linn. 25 et 27: « non est sequenda ... nec sequenda », me- 
lius, ut opinor, est dicere « reicienda ... pariter damnanda ». 

Lin. 36: « nulla attentione facta » melius « neglectis hominum con- 
ditionibus post Adae peccatum ». 

Pag. 36, 16 linn. 1-4: « commendat »: adderem « per parentes vel 
prudentes institutores impertiendam ». 

Lin. 18: « occasiones » adderem « quae proximae dicuntur ». 

Demum mihi liceat adnotare linguam latinam, quae adhibita est, 
neque claram neque accuratam esse. 

Card. Valeri: Placet iuxta modum: accedendo ad observationes 
quae ab Em.mo Card. Dopfner factae sunt, speciatim pro capite 1. 

Item pro observatione quae ab Em.mo Card. Richaud facta est circa 
peccatum S. Petri cap. 5. 

Quod ad cap. 6 « de castitate et pudicitia » melius tractatio remit- 
teretur ad Const. circa Matrimonium et Familiam. 

Card. Siri: Placet iuxta modum; scilicet: ratione habita omnium, 
quae dicta sunt praesertim de nota positiva textus. Schema est, ex his 
quae examini hucusque subiecta sunt, maximi faciendi, tamen: 

Pag. 5, 17 n. 1 : addatur definitio « ordinis moralis » iuxta ea quae 
sunt in recepta doctrina. In materia etenim tam gravi, nihil substan- 
tiale est supponendum sed omnia sunt clare edicenda. 

In pag. 8, 18 n. 6: adhaereo observationibus factis ab Em.mo Dopfner. 

Pag. 13, 19 n. 7: item addatur definitio conscientiae, ob eandem ra- 
tionem supra nuperrime allatam. 

Pag. 18, 20 n. 12, linea tertia et quarta, loco « obligationes partim 
ipsi naturae humanae immutabili innituntur » substituatur hoc modo: 
« obligationes partim etiam ex humana natura immutabili assumuntur ». 
Prior modus etenim potest fieri aequivocus; alter melius respondet theo- 
logicae veritati. 


14 Cf. p. 45. 18 Cf. p. 30. 

15 Cf. p. 45. 19 Cf. p. 33. 

16 Cf. p. 46. 20 Cf. p. 36. 

Cf. p. 28. 

Pag. 33, 21 n, 29, linea quinta, dematur « quandam », quia apparet 
posse minuere veritatem rei. 

Pag. 34, 22 n. 30, a linea quinta ad lineam decimam secundam, oppor- 
tunius videtur ea demere quae dicuntur. Etenim hic habemus textum 
dogmaticum definitivum, dum in illis lineis sermo est de re certe vera, 
de qua tamen (a linea quinta ad lineam nonam) aliquid novi scientia 
posset edicere. Agitur de prudentia. 

Pag. 37, 23 n. 33, linea prima: enumerentur criteria. Non videtur suf- 
ficere dicere quia sunt; requiritur ut dicatur quae sint. 

Card. Quiroga y Palacios: Placet iuxta modum: hic est: ut Con- 
stitutio sit brevior et ei detur sensus magis positivus, sed non delendo 
damnationes in ea contentas. De castitate melius in alia Constitutione 
tractatus fiet (e. g. in illa in qua loquetur de matrimonio). 

Card. Leger: Placet iuxta modum: Ecclesia habet cognitionem 
scientificam errorum hodiernorum et cum munus eius sit depositum 
fidei custodire et defendere videtur quod schema potest approbari in 
genere. Sed forse non apparet in schemate scientia pastoralis seu aptitudo 
ante mundum hodiernum et specialiter iuxta animadversiones Em. morum 
Lienart, Dopfner et Alfrink et desidero ut sit nova redactio et schema 
ad Commissionem remittendum est. 

Quelques r emar que s de detaih 

Caput 1. Dans le titre meme, p. 5, 24 il manque un S a moralis: De 
fundamento ordinis moralh. 

Caput 1, n. 4, p. 7, 25 linn. 5-6: « obscurati »: grammaticalement, le 
mot devrait etre au feminin, puisque l’on parle des « gentes »; il est 
vrai, cependant, que quoad rem, il designe ceux qui observent naturel- 
lement les prescriptions de la loi. 

Caput 2, n. 7, p. 13, 26 lin. 3: ne serait-ce pas « dirigit », au lieu de 
« diriget »? 

Caput 3, n. 15, p. 20, 27 lin. 16: « fidei, spei, ceterarumque virtutum 
maior est »: le genitif est-il correct, ici? 

Caput 6, n. 31, p. 34, linn. 26-28: le latin me par ait incorrect (exer- 
cendi?). 

Caput 6, n. 33, p. 37, lin. 16: « Eousque » au lieu de « Eosque ». 


21 Cf. p, 44. 25 Cf. p, 29. 

22 Cf. p. 45. 26 Cf. p. 33. 

23 Cf. pp. 46-47. 27 Cf. p. 37. 

24 Cf. p. 28. 

Caput 6, Notae, p. 48, 28 circa finem notae 31: on trouve deux fois la 
ligne commendant par « confirmandum quod... », et la phrase n’est plus 
intelligible. 

Caput 6, Notae, p. 4 9, 2 9 nota 35: « supponenda », au lieu de « sup- 
pondenda ». 

Card. Montini: Placet iuxta modum: ab Eminentissimis Patribus 
Lienart, Dopfner et Alfrink expositum circa opportunitatem, ut Con- 
stitutio non solum aspectum negativum moralitatis praesentet et con- 
demnet, sed etiam positivum aliquomodo sed vivide exponat, ita ut pul- 
chritudo ordinis moralis christiani in Constitutione melius declaretur, et 
cautiore modo errores condemnentur, ne particula veritatis in ipsis 
contenta indiscriminatim negari videatur, ac homines qui talibus errori- 
bus misere sunt allecti frigide reiciantur ab Ecclesia, tanquam a severa 
magistra, potiusquam a sapienti et amica matre corrigantur et ad Chri- 
stum ducantur. Insuper quae de castitate dicuntur in capite 6, melius vi- 
detur adnectenda Constitutioni de matrimonio. 

Card. Cento: Placet iuxta modum: Schema propositum bona, immo 
optima continet. Certus tamen sum Primam Commissionem debitam 
habituram esse rationem de observationibus a nonnullis Cardinalibus 
prolatis. Notam insuper libenter sumens declarationis Eminentissimi 
Ponentis, spero futurum ut vel in eodem vel in novis schematibus sermo 
sit de aliquibus aliis peccatis, praesertim de iis quae offendunt iusti- 
tiam, argumentum, istud, hodie maximi momenti. Hoc necessarium puto, 
cum inimici Ecclesiae nos improperent quasi unice de sexto praecepto 
nos praeoccupemus. 

Card. Godfrey: Placet iuxta modum: scilicet: habita ratione obser- 
vationum Eminentissimi Relatoris quoad mutationem in textu (pag. 34, 30 
lineis 3 et 4), et clarificationum necessariarum desideratarum ab aliis ora- 
toribus Eminentissimis. De Castitate melius esset habere tractatum spe- 
cialem coniunctum cum. illo de matrimonio. 

Card. Confalonieri: Placet iuxta modum: scilicet: a) ut vis posi- 
tiva Doctrinae evidentior evadat, b) ut stylus latini sermonis dulcior 
expeditiorque fiat, c ) si caput de Castitate remittatur ad aliud Schema, 
videant Patres ne hoc Schema « de Ordine Morali » concludatur cum 
doctrina de Peccatis, non autem de Virtutibus, id est de deordinatione 
magis quam de bono ordine. 


28 Cf. p. 55. 

29 Cf. p. 56. 

30 Cf. p. 45. 

Card. Richaud: Placet iuxta modum: 31 1) ex eis dictis de nota 
magis positiva et pastorali exoptata huius textus praesentis et de neces- 
sitate in lucem ponendi Praeceptum ut praeceptum sententiam Christi 
de caritate; 

2) etiam de castitate melius est statuere in alia speciali Constitu- 
tione, ubi de matrimonio; 

3) ex eo quod dixi de Capite 5 in pag. 2 9, 32 linn. 9 et seq. Argumen- 
tum allatum e lapsis non probat, quia de sententia in foro externo non 
possumus concludere ad culpabilitatem in foro interno de peccato mor- 
tali subiectivo. Etiam nescimus e Scriptura ac Traditione si S. Petrus 
mortaliter subiective peccavit. 

Card. Dopfner: Placet iuxta modum: i. e. iuxta animadversiones 
(in foliis separatis adiunctas). 33 

Card. Marella: Placet iuxta modum: cum aliquibus scilicet ani- 
madversionibus et correctionibus ab Em.mis Patribus propositis, prae- 
sertim ab Em.mis Frings et Dopfner circa utilitatem praeparandi schema 
Constitutionis specialis de Castitate et pudicitia una cum moralitate in 
re matrimoniali et familiari. Erit illic fortasse locus loquendi de recta 
educatione sexuali iuvenum iuxta principia evangelica, ita ut in hac 
delicata materia semper evitentur excessus et exaggerationes. 

Card. Testa: Placet iuxta modum: scilicet iuxta observationes 
exhibitas. 

Card. Muench: Placet iuxta modum: sc. iuxta observationes factas. 

Card. Meyer: Placet iuxta modum: attentis praesertim observa- 
tionibus factis ab ipso Eminentissimo Relatore et a Cardinalibus Ri- 
chaud et Alfrink. 

Card. Traglia: Placet iuxta modum: i. e. perpensis emendationi- 
bus propositis, et praesertim verbis positis in p. 6, 34 linea 4: « licet aliud 
statuere potuisset » quae videntur obscura. 

Card. Alfrink: Placet iuxta modum: i. e. Constitutio rescribatur 
in spiritu magis positivo et pastorali secundum ea quae dixerunt Em. mi 
Card. Lienart, Dopfner et egometipse exposui. 35 

Card. Ottaviani: Placet iuxta modum: i. e. ratio habeatur eorum 
qui speciatim Constitutionem volunt informatam magis criterio po- 


31 Cf. p. 73. 34 Cf. p, 28. 

32 Cf. p. 42. 35 Cf. pp. 73-76. 

Cf. pp. 64-73. 

sitivo et ut etiam appareat maternitas Ecclesiae. Verum velim proponere 
considerationi Membrorum istius excelsae Commissionis non semper 
Commissiones posse praevidere typum, indolem Constitutionum, specia- 
tim si character dogmaticus, constitutionalis Conciliorum, relinquitur 
ut habeatur potius character pastoralis. Ergo bene intelligo: sunt Em.mi 
Patres qui veniunt ex vita pastorali, sed vos scitis etiam quando quis 
aliquem tractatum parat, alius quidem sic, alius quidem sic, unusquis- 
que habet suam formam mentis, qua possit idem obiectum proponere; 
ideo difficile est etiam omnibus placitis expositis ab Em.mis Patribus 
satisfacere. Nos quando debuimus examinare observationes factas in 
Constitutione de Fontibus Revelationis habuimus quasdam difficulta- 
tes videndo quod aliquis unus proposuit aliquam immutationem, om- 
nes alii tacuerunt de hac propositione, postea dixerunt placet iuxta 
proposita. Quid intelligitur? Nos generatim quando aliquis unus loqui- 
tur et alii non adsentiunt, non dicunt speciatim quod adhaerent illi spe- 
ciali propositioni, nos dicimus, non possumus ad singulas propositiones 
singulorum satisfactionem dare. Eo vel magis quod quandoque non satis 
attenditur ad caetera quae iam parantur; sicut dixi, nunc audivi quas- 
dam animadversiones quae iam fuerant praevisae et propter hoc dixi 
quod, parantur aliae Constitutiones, in quibus multa quae dicta sunt 
pro hac Constitutione suum locum habebunt, v. gr. de tolerantia, et 
agitur de hac in Constitutione de Ecclesia, quia tolerantia debet respici 
etiam in rationibus inter Ecclesiam et Statum, igitur magis habet suam 
evolutionem. Igitur etiam ea quae respiciunt matrimonialia: paratur 
Constitutio de matrimonio, de familia. Quaesitum est de iustitia, de 
relatione iustitiae inter homines, sed proferetur Constitutio de re so- 
ciali, in qua etiam agetur de relationibus iustitiae inter homines, et 
inter singulos et Statum etc. Non possumus igitur praevenire ea quae 
postea sunt colligenda in una praecisa Constitutione. Sed libenter 
puto esse acceptandum, et mihi videtur iam consensus haberi fere 
totalis, quod caput VI istius Constitutionis, sc. de castitate, expun- 
gatur ex hac Constitutione et ponatur potius in Constitutione de 
matrimonio, in qua, mihi videtur, agendum erit de virginitate, de casti- 
tate et postea de castitate in matrimonio, de officiis eorum qui sunt 
coniuges. Tunc habebit suam plenam satisfactionem omnis expeditio 
facta ab Em.mis et Exc.mis Membris Commissionis. Si vobis placet, 
etiam ad addendam vim positivam istius Constitutionis, posset addi, 
loco capitis VI, caput quoddam de virtutibus, ut ostendatur prae- 
sertim quid gratia Dei faciat in Ecclesia generatim, in baptizatis etc. ad 
exercitium virtutum, ad extollendam igitur non solum iustitiam natu- 
ralem sed etiam iustitiam supernaturalem hominum. Si placet possemus, 

uti bene dictum est, addere caput de virtutibus. Propono etiam hanc 
quaestionem, quae facta est ab aliis quibusdam Em.mis: utrum non 
esset utile proponere difficultates antequam heic res producatur, ita 
ut dentur opportunae explicationes, colligi prius et cum opportuno 
tempore et consideratione et studio difficultates quae habentur, secus 
oritur necessitas, sicut propositum est a quibusdam nunc, iterum propo- 
nendi Constitutionem examini Commissionis Centralis et haec esset mea 
opinio quod deberet redire ad Commissionem Centralem nova redactio 
Constitutionum praesertim si habentur tot animadversiones quae etiam 
convertunt omnem rationem ipsius Constitutionis, sed videtur quod 
sit alia dispositio circa hanc rem, ego possum nihil dicere. Igitur si 
ad nos redibit Constitutio cum animadversionibus Em.morum Patrum 
et aliorum Membrorum Commissionis, libenter rationem habemus, at- 
tentis iis quae iam explicata sunt a me ipso circa alia quae habentur 
in aliis Constitutionibus . 36 

Card. Di Jorio: Placet iuxta modum: attento tamen examine ani- 
madversionum a Patribus hac sessione propositarum. 

Card. Jullien: Placet iuxta modum: idest, ut compleatur iuxta 
ea quae ulterius dixit Em. mus Relator. 

Card. Larraona: Placet et ad mentem : 37 Mens est, ut Constitutio 
revideatur, aequa ratione habita de iis quae solide animadversa fuerunt. 

Card. Heard: Placet iuxta modum: i. e. accedendo voto Em. mi Re- 
latoris. 

Card. Rea: Placet iuxta modum: i. e. secundum animadversiones 
ab Em.mis Cardinalibus factas, maxime magis positive efferatur pulchri- 
tudo et utilitas ordinis moralis. Verba s. Scripturae citentur in sensu 
quem in contextu habent. De castitate agatur in alio tractatu. Magis 
habeatur etiam ratio rei pastoralis. Praeterea cum Em.mo Card. Alfrink 
desidero ut res ita proponantur, ut christiani non catholici nihil iuste 
opponere possint, sed inde vere aliquid discant. 

Beat. Gqri: Placet iuxta modum: idest iuxta animadversiones et 
observationes propositas ab Em.mo Card. Dopfner. 

Beat. Cheikho: Placet iuxta modum: i. e. considerari debent ani- 
madversiones factae ab Em.mis et Rev.mis Patribus. 


36 Textus transcriptus est ex taeniola magnetica. 

37 Cf. p. 76. 

Exc. Felici: Placet iuxta modum: melius determinetur expressio 
pag. 34, 38 linn. 3-4: « in quibusdam casibus exceptionalibus », cum ni- 
mis vaga videatur et arbitrariis ampliationibus viam pandat. Additur 
quidem: « Ecclesiae doctrinae conformibus ». Sed hic agitur de doctri- 
na ecclesiae manifestanda et enucleanda. 

Exc. 0’Connor: Placet iuxta modum: secundum animadversiones 
ab Em.mo Relatore factas. Insuper ex contextu numeri duodevigesimi, 
capite quarto, non satis clare mihi proscriptus videtur usus violentiae 
in procedura iudiciali. 

Exc. Silva Santiago: Placet iuxta modum: id est, placet in genere 
tum quoad modum, tum quoad rem, quamquidem maxime opportuna 
mihi videtur doctrina exposita, quia iuxta eam moderni errores hac de re 
in luce ponuntur et reiciuntur. 

Attamen, mihi etiam videtur, forte oporteret in redactione defini- 
tiva schematis bene perpendere aliqua (praeter exposita ab ipso Em.mo 
Card. Relatore) exposita praesertim ab Em.mis Cardinalibus Alfrink, 
Larraona, Siri et Dopfner. 

Exc. Antezana y Rojas: Placet iuxta modum secundum Relatoris 
Em.mi Cardinalis Ottaviani propositum in genere, et animadversiones 
speciatim allatas ab Eminentissimis Patribus. 

Exc. Beras: Placet iuxta modum: id est ad mentem Em.mi Rela- 
toris. 

Exc. Lefebvre: Placet iuxta modum: videtur quod ante unam- 
quamque quaestionem posset dari status quaestionis modo pastorali. 

Ni fallor, in pagina decima octava omittitur verbum in linea vige- 
sima nona. Nonne debet legi sic: « conscientia recte efformetur non 
tantum de... »? 

Exempla quae dantur in pag. 29, 39 linea nona et sq., omittantur. 

Caput de castitate et pudicitia praesentetur in schemate de re ma- 
trimoniali et familiari. 

Exc. Perrin: Placet iuxta modum: id est cum animadversionibus 
Eminentissimorum Cardinalium Lienart, Richaud, Alfrink et praeser- 
tim Dopfner allatis et etiam Reverendissimi Browne. Ulterior redactio 
fiat magis positiva, ut Ecclesia ostendat se esse non solum Magistram 
sed Matrem. Schema « de Castitate » ad aliam Constitutionem adne- 
ctatur. 


38 Cf. p. 45. 
Cf. p. 42. 

Exc. Seper: Placet iuxta modum: i. e. schema reformetur iuxta 
proposita ab Em.mis Patribus Lienart, Richaud, Dopfner et Alfrink. 

Exc. Bazin: Placet iuxta modum: praesertim iuxta observationes 
Em. morum Cardinalium Bea et Alfrink. Sit schema magis positivum et 
pastorale. In his omnibus clare appareat Ecclesiam vere esse Matrem. 

Exc. Bernard: Placet iuxta modum: secundum dicta praesertim ab 
Eminentissimis Alfrink et Lienart ita ut Constitutio formam praebeat 
magis positivam et Ecclesia appareat non solum Magistra sed etiam et 
Mater. 

Exc. Bernier: Placet iuxta modum: addito scii, capite de virtuti- 
bus moralibus, prout Em. mus Cardinalis Relator exposuit. 

Exc. Yago: Placet iuxta modum: id est iuxta observationes ab 
Eminentibus Patribus factas praesertim de forma positiva decreti. 

Exc. Rakotomalala: Placet iuxta modum: scilicet emendetur 
schema et praesentetur iuxta observationes a Patribus factas, praeser- 
tim a Cardinalibus Lienart et Alfrink. 

Exc. Ngo-dinh-Thuc: Placet cum hac animadversione generali, 
scilicet: Constitutiones Concilii conditae ad erudiendos fideles mihi 
videntur ita compositae ut superent captum multorum sacerdotum, ne- 
dum simplicium fidelium. Unde praeter Constitutiones quae debent 
nervose, breviter, scientifice doctrinam proponere, coetus peritorum 
constituantur quorum munus erit quamprimum edendi commentaria 
quae sint intelligibilia sacerdotibus et populo, secus tantus labor Con- 
cilii non multum proderit Ecclesiae. 

Exc. Verwimp: Placet iuxta modum: nempe ratione habita de 
animadversionibus ab Eminentissimis Dominis factis, qui desiderant 
quod ordo moralis non tantum modo negativo tractetur sed etiam di- 
gnitas et pulchritudo huius ordinis exponatur. 

Exc. Jelmini: Placet: hoc schema mihi bonum videtur, praesertim 
ubi de naturali et supernaturali dignitate personae humanae agitur et 
ubi, post disceptationem de peccato, de castitatis et pudicitiae chri- 
stianae valore et defensione agitur, quoniam hoc argumentum videtur 
« in medio huius nationis pravae et perversae » magni momenti esse. 

Mihi concedatur quasdam adiungere animadversiones, Lugani adla- 
boratas, cum optimo viro in re philosophica et in re morali vere perito, 
super argumentum « De ordine morali ». 

1. Ad n. 1 generatim (p. 5, 40 linn. 5-10). Velim apertius pateat: 

a) ordinem moralem non esse directe ac proprie emanationem vo- 
luntatis divinae, sed divinae rationis, proutque talem non totum subia- 
cere divino arbitrio. Quamobrem censeo ordinem moralem strictim or- 
dinationem appellari non posse, cum non sit decretum Dei, sed ratio 
directiva omnium actuum in mente Dei existens, independenter a volun- 
tate. Nam, uti ait S. Thomas, « voluntas non habet rationem primae re- 
gulae, dirigitur enim per rationem et intellectum, non solum in nobis, 
sed in Deo » (p. I, q. 21, art. 2, ad 2 um ). Ordo ergo moralis non procedit 
ab ordinatione divina, sed subsistit in divini intellectus rationibus aeter- 
nis. Profecto Deus vult nos sanctos esse, sed non ea voluntas constituit 
ordinem moralem, sed est de ordine morali ipsi voluntati antecedente, 
nec tamen alio a Deo. Quaedam enim sunt sancta, quia ea Deus vult, 
quaedam vero et plura Deus vult, quia sunt sancta. Ordo autem mora- 
lis, quatenus tanquam naturalis respicitur, non ad primum, sed ad se- 
cundum genus pertinet. 

b) Consequenter vitandum esse omnem odorem Ockamismi et Car- 
tesianismi, quorum systemata non in aeternis rationibus, sed in divino 
arbitrio legem moralem fundant. 

2. Conformat voluntati Dei (linn. 10-12). Velim expressius pa- 
lam fieri vim moralitatis, quae, ut supra notavi, constat conformita- 
te actus humani cum ordine divinae rationis. Sufficit quidem viro chri- 
stiano adhaerere sanctissimae Dei voluntati, sed non quod ipsa, theo- 
retice considerata, sit fundamentum, praecisa ab intellectu. Hoc dico, 
ne favere videamur Ockamistis et quibusdam Modernis, qui regimen di- 
vinum tyrannico regimini adaequant, in quo stat pro ratione voluntas 
(cf. Alfieri, Trattato della tirannide). 

3. Sicut reapse existit voluntas Dei (lin. 20). Propter iam dictas 
causas praetulerim sicut reapse existit ordo in mente Dei. 

4. Procedit enim ex ordinatione Dei (lin. 24). Ordo moralis, ut 
mihi videtur, non procedit ab ordinatione, sed potius ordinatio ab 
ordine, et ipse est primario et originaliter ordo. 

5. M.ulto magis (p. 6, 41 linn. 23-25). Non satis intelligo cur multo 
magis dicas. Si totus mundus regitur, ergo a pari, non a fortiori pars 
rationalis. Poteras dicere mundus inanimis, et tunc sequebatur multo 
magis. At non sic. 

6. In obviis... diiudicant et agunt (p. 7, 42 linn. 5-10). Phrasim omit- 


40 Cf. p. 28. 

41 Cf. p. 29. 

42 Cf. p. 29. 

tendam censeo, quippe quae nimis sapiat paedagogiani. Sufficit expe- 
rientia comprobatur vulgari. 

7. Debilitatis (lin. 15). Vox debilitatis congruit cum conceptu ex- 
sequendi, minime vero cum conceptu cognoscendi. Malim, prout est 
in vulgata formula, in r. m. cognoscendis obscuratis et in exsequendis 
misere debilitatis. 

9. Decretis disciplinaribus (lin. 30). Non modo disciplinaribus, sed 
etiam dogmaticis decretis, immo et sollemni magisterio. Vide, quae- 
so, ex. gr. quae de non cohibenda inhoneste prole, sollemnibus ver- 
bis oraculum infallibile de more concomitantibus, pronuntiaverit Pius XI 
in Encvclica Casti connubii (Denz. 2240). Censeo ergo praestare formu- 
lam suis decretis. 

10. Imponi non posse nisi ex conventione (p. 8 43 ). Imponi videtur 
pugnare cum ex conventione, nam conventio, idest consensus et pactum, 
excludit impositionem. Loco imponi surrogaverim haberi. 

11. Sive ut populus, sive ut stirps, sive ut natio (linn. 30-35-40). 
Termini populus, stirps, natio parum evidentiae secum ferunt, cum 
conceptuales differentiae inter eos dividentes diligenti explicatione in- 
digeant, nec vulgo immediate sint notae, immo inter doctos controver- 
tantur. Censeo omittendum. 

12. Post exsequuntur. Cum tam particulariter suggillaverimus er- 
rores Modernorum in hac re, velim iam hinc non taceamus errorem 
nuperrimum quem dicunt morale de situation, quo non modo appli- 
catio regulae universalis ad individuam rem agendam singulis relinquitur, 
sed adoptio vel reiectio ipsius regulae. Quem errorem eo magis incu- 
sandum arbitror, quo magis irrepere eum constat in praxim confessario- 
rum. Unde etsi sermonem de eo habeamus in cap. 3 Constitutionis, iam 
hoc loco mentio desideratur. 

13. Momento decisionis (p. 13, 44 cap. 2, linn. 3-5-10-15). Non prae- 
cise momento decisionis, quae est ipsa determinatio liberi arbitrii, sed 
in momento anteriori, scilicet consultationis vel consilii. Cf. S. Thomam 
F-IF 6 , q. 14. Praeterea doleo desertam usitatam in Scholis loquendi 
rationem, unde non decisionem , sed electionem dicimus. Velim ergo 
dicamus momento consultationis vel momento consilii, vel saltem, si in 
formula schematis insistas, momento electionis. 

14. Secundum Dei voluntatem. Ob iam dictas causas malim se- 
cundum Dei legem. 


43 Cf. p. 30. 

44 Cf. p. 33. 

15. Dei voluntas (p. 13 45 ). Item Dei lex. 

16. Cum igitur... suhest... regitur ac ducitur (linn. 5-25). Cum 
nihil dubium sit quin hae propositiones sensum causalem gerant, 
malim obsequamur mori grammaticali modum subiunctivum adbiben- 
do: Cum igitur... subsit... regatur ac ducatur. Alioquin strictim inter- 
pretanti intelligendum erit per sensum temporaliter, quasi intendas: eo 
tempore cum... subest etc. 

17 . Post diligentia. Quo magis efferatur gravitas huius officii pro- 
pono ut addantur verba: quandoquidem ipsa efformatio conscientiae, 
unde pendet rectitudo vitae, eiusdem conscientiae est negotium. 

18. Dei voluntatem. Dei legem ob iam dictas causas. 

19. V oluntatem Dei (p. 14, 46 lin. 3). Legem Dei, item. 

20. Obiectivae (lin. 18). Censeo omittendam vocem obiectivae. 
Etenim nimis manifestum est singulum sublectum humanum non esse 
fontem moralitatis obiectivae. At neque subiectivae, ut mox aperitur. 
Sufficit ergo moralitatis. 

21. Possit ac debeat (lin. 20). Dato et concesso quod debeat, non- 
ne superfluit possit? Si enim debes, et potes. Praeterea, non est ul- 
troneum ac liberum sequi dictamen conscientiae erroneae, sed stricte 
obligatorium: unde nullo modo est quaestio de posse, neque eo sensu 
quo dicunt Germani diirfen, neque eo quo dicunt konnen : prior enim 
excluditur, alter liquet. 

22. Post in conscientia (lin. 24). Addiderim utcumque apprehensi, 
quo apertius intelligamus eum ligare hominem, sive per veritatem, sive 
per falsitatem percipiatur. 

23. Quamdiu haec bona fides sine culpa perdurat (linn. 26-27). 
Parum vigilata locutio. Persuasio potest cum culpa aut sine culpa per- 
durare, bona fides vero nequaquam. Nam cum culpa, vel antecedente 
vel concomitante, conciliari nequit. Bona fide errare idem est atque 
sine culpa errare (cfr. n. 11, lin. 10). Formula in melius est recudenda, 
ex. gr. surrogando persuasio pro bona fides. 

24. Scientes et volentes (lin. 34). Haec verba videntur superfluere, 
cum dixerimus deliberatum. Scientia et voluntas certe includuntur in 
conceptu deliberationis. Et in omnibus sequamur brevitatem, quae, ut 
poeta dixit, est substantia mentis. 

25. Non solum veritas, sed etiam caritas (p. 15, 47 lin. 5). In toto hoc 
commate id non placet, quod scilicet dividitur inter veritatem et carita- 


45 Cf. p. 33. 

46 Cf. p. 34. 

47 Cf. p. 34. 

tem, quasi caritas sit criterium agendi aliud quam ipsa veritas. Obligatio 
ex. gr. diligendi proximum eique ignoscendi nihil aliud est quam vis 
huiusce veritatis, videlicet diligendum proximum eique ignoscendum 
esse. Nullum enim praeceptum legis evangelicae non pendet ab aliquo 
dogmate theoretico, idest ab aliqua veritate, per rationem perceptibili, in 
Evangelio promulgata. Non enim deberem ignoscere peccanti, nisi verum 
esset et per rationem perceptibile peccanti ignoscendum esse. Et eo sensu 
dicitur in Evangelio: ventas liberabit vos. Cave igitur ne videamur dua- 
lizare principium moralitatis, quendam sensum caritatis apprehensioni 
veritatis iuxtaponendo. Caritas enim veritas est, imo suprema veritas, 
in lege Christi. 

26. Et communitatis (p. 15, 48 lin. 17). Vox improvisa et imparata 
in hoc contextu. Malim salva ventate et iustitia. 

27. Illae obligationes valent , ubicumque et quibusve in conditioni- 
bus homo versetur (p. 18, 49 linn. 7-8). Non satis caute videtur expres- 
sum, si tamen satis intellexi. Num illae obligationes etiam hominem 
astringunt, qui forte nullam habeat notitiam legis evangelicae et extra 
Ecclesiam versetur? Est aliquid inter obligationem legis naturalis et 
obligationem legis evangelicae: altera enim ad universos natos, altera 
ad renatos tantum extenditur. Igitur post verbum valent addendum 
erit pro omnibus Christifidelibus , omittendum homo , immutandum ver- 
sentur. 

28. Tollere universalia (p. 19, 50 lin. 3). Non satis perspicuum tollere 
universalia. Nam vulgo appellantur universalia species intelligibiles. Hic 
dixerim regulas universales. Sed absolute praestat subrogare verba iden- 
titatem naturalem : diversitates individuales variant, sed non tollunt, 
identitatem naturae inter omnes homines, nec perinde identitatem le- 
gis naturalis seu moralis, consequentis ad illam. 

29. Dictamen conscientiae esse dialogum (linn. 10-11). Phrasis 
non bene refert sententiam improbandam. Quomodo dictamen erit 
dialogus? Concedo esse exitum dialogi seu conclusionem, sed dialo- 
gum non ita bene. 

30. Neminem latet ... Rom. 3, 8 (linn. 28-29-30). Mens incli- 
nat ut verba Apostoli Rom. 3, 8 hinc excludam, tanquam non bene 
ad rem. Illi auctores non existimant facienda esse mala, ut eveniant 
bona, aut bonum esse fieri mala, sed ea, quae secundum Evangelium sunt 
mala, non esse mala. Non contendunt posse peccari, ut bona inde exo- 


48 Cf. p. 34. 

49 Cf. p. 36. 
Cf. p. 36. 

riantur, sed eos actus prout tales bonos esse. Testimonium Apostoli 
prorsus omiserim. 

31. Contra ... suo erit (p. 20, 51 lin. 3). Finalis pericopes expun- 
genda videtur: nam parum, vel non stricte ad rem. Brevitatem sequamur. 

32. Fidei ... maior est (linn. 16-17-18). Animadversio gramma- 
ticalis. Est quidem in Vulgata horum ... maior , I Cor. 13, 13, sed est 
graecismus. Cum autem verba Apostoli hic non recitentur ad litteram, 
cumque apud Latinos terminus comparationis ablativum casum usur- 
pet, iuxta consuetum stylum Constitutionis praeferemus formulam: 
fide , spe , ceterisque virtutibus maior est. 

33. Legibus ecclesiasticis (p. 23, 5? lin. 10). Non legibus ecclesiasti- 
cis, sed observantia legum ecclesiasticarum contendunt impii dignitatem 
humanae personae obnubilari. 

34. Extra Ecclesiae saepta (lin. 18). Determinatio locativa sumitur 
hic pro attributo seu adiectivo. At parum consonat ingenio idiomatis 
latino et est graecismus. Ad melius esse grammaticale et ad perspicui- 
tatem sententiae addiderim degentibus. 

35. Impetuum violentiam (lin. 22). Supple animorum impetuum. 
Sunt enim plurima genera impetuum in hodierno hominum commer- 
cio. Sed longe praestabit, si dixerimus adfectuum violentiam. 

36. Disciplinas exactas (p. 24, 53 linn. 32-34). Non recte cum techni- 
cis consociantur, quia non spectant per se ad aliquid operandum, ut tech- 
nicae, sed circa obiecta mere speculabilia versantur. Quod si ad operan- 
dum adhibentur, iam desunt esse scientiae exactae iuxta usitatum di- 
cendi morem, et ad technicam transgrediuntur. 

37. Cum Deus ab initio ... creaturae. Concedo Deum in initio 
constituisse hominem, ut dominaretur creaturae, sed hic finis intra 
paradisum Edenicum continetur, a quo cum homo fuerit pulsus, et ad 
altiorem ordinem per reparationem a Verbo evectus et reformatus, non 
amplius est habendus pro vero ac praecipuo fine hominis haec domina- 
tio et inlaboratio terrae, nec genus humanum retrahendum ad paradisum 
edenicum, quod ad paradisum caeleste immediate vocatum est. Unde 
nolim ab initio, tanquam constitutio primaeva etiam nunc maneat, sed 
tantum in initio. Ne technocratiam, imo technolatriam permittamus. 

38. Ver se laudanda (lin. 35). Non sunt per se laudanda, meo 
iudicio, sed eatenus laudanda, quatenus recto tramite in finem mora- 
lem diriguntur eique inserviunt. Nam per se indifferentia potius di- 


51 Cf. p. 37. 

52 Cf. p. 39. 
Cf. p. 40. 

cenda sunt in ordine moralitatis, quandoquidem nullus est valor, ne 
subalternus quidem, quin ab essentiali ordinatione in ultimum finem viam 
suam accipiat, et per eam ex neutralitate morali egrediatur ad valorem 
verum. Ceterum subsequentibus verbis si recte pertractentur etc. et in 
fine commatis 20 in banc sententiam ipsum schema devenire videtur. 

39. Felicitatem destinavit (p. 25, 54 lin. 7). Velim determinetur quae 
sit ea felicitas , utrum aeterna, an temporalis. Aeternam vix dicere poteris, 
cum ea commoda et technicae per se indifferentiae sint. Temporalis 
autem nihil ad rem. Revera puto universas artes technicas indifferentes 
adiaphora prorsus esse nec ad virtutem hominis conferre, sed tantum 
posse ad virtutem per virtutem converti. At nihilo magis. Datae sunt ad 
exercitium virtutis, tanquam materia, non autem ad promovendam vir- 
tutem; nec faciliorem, sed difficiliorem faciunt virtutem: naturam enim 
perficiunt, at minime personam: populos faciunt potentes et magnos in 
mundo, « potentes a saeculo » (Gen. 6, 4), quos Dominus reprobavit, 
non autem pios et Deo servientes. Quibus de causis vel omiserim feli- 
citatem vel saltem determinaverim adiecto verbo temporalem. 

40. Quia humanae culturae augendae sunt instrumenta (p. 25, 55 
lin. 17). Locutio non satis perspicua. Potest primo intelligi colligando 
phrasim quia humanae ... instrumenta cum verbis impium ... est, et tunc 
sonabit: impium est etc. quia eae disciplinae humanae culturae augen- 
dae [ solummodo] instrumenta sunt. Potest secundo intelligi colligan- 
do phrasim quia humanae ... instrumenta cum verbo identificare , et tunc 
sonabit: impium, est ... identificare, propterea quod istae artes sint in- 
strumenta augendae culturae. Si secunda sententia erat in mente dicen- 
dum erat cum subiunctivo sint instrumenta (ratione, ut dicunt gramma- 
tici, obliquitatis). Si prima, ut probabilius videtur, evolvendus erat sen- 
sus: ex. gr. sunt enim mera instrumenta nec rationem finis, idest Regni 
Dei, ullo modo gerunt. 

41. Fervor retardatur (p. 28, 56 , lin. 12). Fervor contrariatur frigido, 
non tardo. Malim igitur propter convenientiam conceptualem fervor 
refrigescit. 

42. Post laborat (p. 29, 57 lin. 5). Ad perspicuitatem sententiae in re 
magni momenti velim adiiciamus: virtus enim non praesupponit liber- 
tatem ab influxu malorum effectuum, sed liberationem ab huiuscemodi 
influxu ipsa operatur. Alioquin virtus seipsam praesupponeret. 

43. Peracto (lin. 22). Propono sese agitante. Non enim iam peractus 
est hic conflictus, sed agitur. Quod si peractus esset, evanesceret an- 


54 Cf. p. 40. 
Cf. p. 40. 


56 Cf. p. 42. 

57 Cf. p, 42. 

xietas. Unde psychoterapia tendit ad consummationem et resolutionem 
conflictus, ut morbus vincatur. 

50. Sequitur... ut considerentur et tractentur (p. 3 3, 58 lin. 14). Con- 
ceptus patet. Locutio non satis accurata; sequitur non ut considerentur 
et tractentur , quod de facto intelligi poterit, sed ut considerari et tracta- 
ri debeant. Non sufficit subiunctivus modus in tali constructu ad evi- 
dentiam necessitatis. 

51. Gaudeat etiam aliis qualitatibus (lin. 21). Hanc pericopen 
non satis intelligo. Praeterea cur loqueris de qualitatibus , cum postea 
sermonem habeas de eius fine primario (ad matrimonium etc.). Nonne 
de aliis finibus potius erat dicendum? 

52. Vel in quibusdam casibus etc. (p. 34, 59 linn. 3-4-5). In re tam 
gravi nimis generalis et indistincta formula non placet. Velim citaveris, 
quinam sint tales casus. Censeo omittendum. 

53. Etsi solus et verus progressus intenditur scientiae (p. 34, 
linn. 10-11-12). Non placet et veritati obstare videtur haec hypothesis. 
Nullus adest verus progressus scientiae, quotiescumque cognitio rerum 
expetitur sine respectu legis moralis per illicitam experimentationem. 
Subrogaverim ergo etsi progressus scientiae illicitis experimentationibus 
obtendatur. Non enim quaecumque cognitio licentiatur ab ordine mo- 
rali, sed sphaera cognitionis sphaera moralitatis circumscribitur, quem- 
admodum Pius XII docuit in Allocutione ad Congressum hystopatholo- 
gicum 13 sept. 1953. 

54. Quo ... angelis quodammodo assimilantur (p. 34, linn. 18-19). 
Vulgata quidem et apud Patres haec assimilatio. Sed in dubio mihi est, 
utrum ad paraenesim et poeticum sermonem propius accedat, an stri- 
ctam rationem constituat. Nimis sunt heterogeneae natura angelica et 
natura humana; et quomodo hominem angelo comparabis in virtute, 
quae angelo prorsus impossibilis est? De Christo et B. Virgine contra 
stat exactissime similitudo, propter communem nobiscum humanam na- 
turam. Dices fortasse non esse comparationem de virtute hominis ad 
virtutem angeli, sed de virtute ad statum. Sed tunc evanescit vis compa- 
rationis. Libenter totam phrasim omissam viderim. 

55. Animi ... redempti (p. 36, 60 lin. 12). Animus, italice « anima », 
est usus classicus, sed minime concordat cum latinitate nostra. Vide in 
hac Constitutione cap. 5, n. 23. Malim animae ... redemptae. 


58 Cf. p. 45. 

59 Cf. p. 45. 
Cf. p. 46. 

56. Habendos (lin. 36). Vox penitus supervacua et inepta: non 
accusant habendos esse, sed esse. 

Exc. Suhr: Placet iuxta modum: iuxta observationes ab Em.mis 
Dopfner et Alfrink factas. 

Rev. Gut: Placet iuxta modum: latum positivum magis inculcetur; 
pulchritudo ordinis moralis potius quam obligatio ostendatur, miseri- 
cordia Matris Ecclesiae erga errantes, i. e. « lex nova gratiae » evange- 
lica in clariorem lucem ponatur. Loco castitatis caput de Virtutibus ad- 
datur. 

Rev. Browne: Placet iuxta modum: secundum observationes quas 
scripto huic voto adiungo. 61 

Rev. Sepinski; Placet iuxta modum: Constitutio reddatur adhuc 
magis positiva. Castitas et Pudicitia christiana tractentur melius cum 
matrimonio. 

Adiungere velim aliquas animadversiones minoris momenti. 

Ad p. 6, 62 linn. 13-21: sensus remanet obscurus; deest probabiliter 
membrum sermonis. 

Ad p, 7, 63 lin. 12: proponere liceat: « diiudicare et agere possunt ». 

Ad p. 7, lin. 26: sensus remanet obscurus: « et quam per Paracli- 
tum docet omnem veritatem ». 

Ad p. 8, 64 lin. 10: proponere liceat: « Reprobantur errores ». 

Ad p. 8, lin. 27: proponere liceat: « in rebus fundamentalibus esse 
vicissitudinibus ... obnoxiam ». 

Ad p. 9, 65 linn. 4-8: omittatur « Sed sicut » usque ad « accipitis (Io. 
5, 43) » 

Ad p. 13, 66 lin. 1: omittatur « Hic ». 

Ad p. 31, 67 lin. 1: proponere liceat: « reprobantur ». 

Ad p. 32, 68 nota 13, lin. 2: A.A.S.? 

Ad p. 37, 69 lin. 16: dicatur « Eousque ». 

Ad p. 4 6, 70 nota 27, lin. 15: dicatur «hodiernam». 

Ad p. 4 7, 71 nota 31, lin. 10: dicatur melius: « quidquid est ». 


61 Cf. pp. 76-77. 

62 Cf. p. 29. 

63 Cf. p. 29. 

64 Cf. p. 30. 

65 Cf. p. 30. 

66 Cf. p. 33. 


67 Cf. p. 43. 

68 Cf. p. 44. 

69 Cf. p. 47. 

70 Cf. p. 54. 

71 Cf. p. 54. 

Ad p. 4 8, 72 nota 31 in fine: non clare videtur qualia sint verba 
Pii XII. 

Ad p. 4 9 , 73 nota 35, penultima linea: dicatur « liberta ». 

Rev. Janssens: Placet iuxta modum: res eaedem modo magis po- 
sitivo magisque Sacrae Scripturae innixae efferantur. Caput 2 de Casti- 
tate ad locum aptiorem remittatur. 


II 

DE SACRAMENTO CONFIRMATIONIS 

(Secunda Congregatio: 16 ian. 1962) 

1) SCHEMA PROPOSITUM 

A COMMISSIONE DE DISCIPLINA SACRAMENTORUM 

Caput 1 

DE MINISTRO CONFIRMATIONIS 


Communis omnium mater Catholica Ecclesia, sanctificationis filiorum 
suorum et perfectionis cupida, Sacramentum Conrfimationis, in quo Spiritus 
Sanctus datur « ad robur spiritualis pugnae » et promovetur homo « ad per- 
fectionem spiritualis aetatis » (Sanctus Thomas, S. Th., III, q. 72, aa. 8, 9), 
omnibus fidelibus semper exhibere curavit, ut in praesenti peregrinatione 
gratiae augmentum fideique confessionis virtutem habeant, et in coelesti pa- 
tria maius assequantur gloriae incrementum ( Catechismus Romanus , P. II, 
n. 17). 

Sacrum Tridentinum Concilium (sess. VII, de sacr. confirmationis, can. 3) 
declaravit ministrum ordinarium huius administrandi Sacramenti esse solum 
Episcopum; quod haec quoque Oecumenica Synodus iterum declarat ac 
definit. Omni igitur ope Pastores ecclesiarum ministerium hoc ipsis valde 
proprium exercere conabuntur, quod pro bono et exspectatione plebis per se 
ipsi ordinarie administrare tenentur. 

Sollicitudo autem matris Ecclesiae, inde ab antiquis temporibus (cf. 
S. Greg. M., Epist. ad lanuarium Episc. Caralitanum, ML. 77, 696), pre- 
sbyteris quibusdam imprimis dignitate praestantibus per ministerium Sum- 
mi Pontificis indulsit, ut, necessitate bonoque fidelium id flagitante, hoc 
Sacramentum Spiritus Sancti, tamquam extraordinarii ministri conferre vale- 
rent ad subveniendum sive infantibus, sive adultis in mortis periculo con- 


72 Cf. p. 55. 
Cf. p. 56. 

stitutis, sive illis qui in certis rerum et personarum adiunctis a ministro or- 
dinario sacramentum Confirmationis haud susciperent. Cuius rei argumentum 
Sanctae Sedis indulta et praescriptiones sunt. 1 

I. Ut maternarum Ecclesiae in filios suos curarum testimonium eluceat 
novum, auctis dominici gregis necessitatibus, ne plures fideles gratia tanti 
Sacramenti propria careant, Sacrum hoc Concilium largitur, ut in Ecclesia 
Latina Sacramentum Confirmationis ministrandi facultate ipso iure gaudeant, 
etsi episcopali charactere carentes, praeter S. R. E. Cardinales (C.I.C., 
can. 239, § 1, n. 23; can. 782, § 3), Abbas vel Praelatus nullius, Vicarius et 
Praefectus Apostolicus, Administrator Apostolicus, qui tamen hac facultate 
valide uti nequeunt, nisi intra fines sui territorii et durante munere tantum. 
Eamdem facultatem iisdemque conditionibus habent Vicarius Capitularis 
et Vicarius Generalis, hic autem de speciali Episcopi mandato. Praeterea 
Concilium derogare non intendit facultatem Cappellanis navigantium eorum- 
que Directoribus a Pio XII tributam, durante munere {A.A.S., v. 46 [1954], 
n. 82, p. 416). 

II. Pro iis qui ex gravi morbo in mortis periculo sunt constituti, facultas 
conferendi sacramentum Confirmationis conceditur sequentibus presbyteris: 

a) parochis intra limites proprii territorii paroecialis; 

b ) vicariis paroecialibus, qui locum parochi tenent in omnibus, quae 
ad animarum curam spectant, necnon missionariis emigrantium quibus curam 
animarum in propria dioecesi locorum Ordinarii commiserint (S. Congr. 
Consist., Declaratio, d. 7 octobris 1953, A.A.S., v. 45 [1953], p. 758); 

c ) sacerdotibus, quibus exclusive et stabiliter commissa sit in certo 
territorio et cum determinata ecclesia plena animarum cura, cum omnibus 
parochorum iuribus et officiis; 

d) vicariis cooperatoribus paroeciarum de licentia saltem praesumpta 
parochi. 

Parem habeat facultatem Cappellanus Vicariatuum Castrensium legitime 
constitutorum, si et in quantum ab Ordinario Castrensi stabiliter pro militibus 
sit deputatus, durante munere, aut si plures sint stabiliter constituti, eorum 
primus. 

In publicis autem valetudinariis vel in hospitalibus infirmorum curan- 
dorum aedibus, Ordinarius loci moderatori cappellanorum concedere poterit 
facultatem, qua ille in memoratis valetudinariis domibusve tantum fruatur, 
sacramentum Confirmationis morientibus administrandi (cf. Ioannes XXIII, 
Prima Romana Synodus, art. 154, 2°). 


1 Decretum S. C. de Sacramentis, Spiritus Sancti munera d. 14 septembris 1946 
(A.A.S., v. 38 [1946] p. 349 ss.); Instructio S. C. de Sacramentis d. 20 maii 1934 
{A.A.S., v. 27 [1935] p. 11 s.); cf. Decretum S. Congr. de Prop. Fide, d. 18 decem- 
bris 1947 (A. A. S., v. 40 [1948] p. 41); Decretum S. Congr. pro Eccl. Orientali, 
d. 1 maii 1948 (A.A.S., v. 40 [1948] p. 422 s.). 

Insuper Cappellani navigantium eorumque Directores gaudent facultate 
durante munere hoc sacramentum conferendi cuilibet christifideli in navi 
versanti, ex gravi morbo in periculo mortis constituto (S. Congr. Consist., 
Normae et Vacuitates , n. 8, 1°, d. 14 martii 1954, A.A.S., v. 46 [1954], 
p. 416). 

Hae facultates pro bono spirituali eorum qui vita periclitantur, conce- 
duntur, ea lege ut Episcopus dioecesanus haberi non possit vel legitime im- 
pediatur quominus Confirmationem per se ipse valeat conferre, nec alius 
praesto sit Episcopus communionem habens cum Apostolica Sede, licet titu- 
laris tantum, qui sine gravi incommodo sacramentum conferre queat. Con- 
firmatio in descriptis adiunctis gratis quovis titulo est conferenda. 


Caput 2 

DE AETATE CONFIRMANDORUM 

In Ecclesia Latina sacramentum Confirmationis fidelibus ad septimum 
circiter annum convenienter administratur (cf. C.I.C., can. 788). 

Etiam ante septennium hoc sacramentum conferre licet si infans in 
mortis periculo sit constitutus, vel ministro id expedire ob iustas causas 
videatur. Equidem opportunum est et conformius naturae et effectibus sacra- 
menti Confirmationis, pueros ad sacram Mensam prima vice non accedere 
nisi post receptum Sacramentum Confirmationis, quod est veluti comple- 
mentum Baptismi et in quo datur plenitudo Spiritus Sancti; non tamen iidem 
censendi sunt prohiberi quominus ad eamdem Mensam prius admittantur, 
si ad annos discretionis pervenerint, quamvis Confirmationis sacramentum 
antea accipere non potuerunt (cf. S. Congregatio de Sacramentis, decr. Plures 
petitiones, d. 30 iunii 1932, in A.A.S., v. 24 [1932], p. 272). 

Quodsi Ordinarius loci aetatem confirmandorum differendam esse cre- 
diderit usque ad duodecimum circiter aetatis annum, id non nisi ex iustis 
gravibusque causis fiat oportet, praesertim uberioris ac plenioris catechisticae 
instructionis ipsius confirmandi. 


Caput 3 
DE PATRINIS 

Iuxta vetustissimum Ecclesiae morem, ut in baptismo, ita etiam in Con- 
firmatione adhibendus est patrinus, si haberi possit (cf. C.I.C., can. 793). 

Haec Sacrosancta Synodus Ordinarios loci aliosque animarum pastores 
hortatur, ut populum fidelem edoceant de munere praestantissimo patrino- 
rum in sacramento Confirmationis, confirmatum videlicet perpetuo sibi com- 

mendatum habendi eiusque christianam educationem curandi, praesertim si 
parentes propriam obligationem negligant vel non adimpleant. 

Obligatio patrinorum nititur in cognatione spirituali per validam confir- 
mationem inter confirmatum et patrinum exorta (cf. C.I.C., can. 797).* 


2) RELATIO EM.MI P. D. BENEDICTI CARD. ALOISI MASELLA 

PRAESIDIS COMMISSIONIS DE DISCIPLINA SACRAMENTORUM 

Commissioni Praeparatoriae de Disciplina Sacramentorum Beatis- 
simus Pater primam quaestionem posuit de Sacramento Confirmationis, 
his verbis conceptam: 

« Casus determinentur, in quibus facultas administrandi hoc sacra- 
mentum concedatur sacerdotibus, qui sacro ministerio incumbant ». 

Huic quaestioni Commissio nostra, in usu facultatum concessarum, 
duas alias adnectendas credidit, de aetate, nempe, confirmandorum et 
de patrinis confirmationis, quoniam in Propositis et Votis Episcoporum 
peculiari modo de eisdem mentio fiebat. 

Schema confectum est tribus constans Capitulis. In primo seu de 
ministro Confirmationis post breve prooemium, in quo doctrina theolo- 
gica memoratur, duplici ratione extenduntur facultates: 

A) Apud eos qui, etsi episcopali charactere careant, potestate gau- 
dent quasi-episcopali, uti sunt Abbas vel Praelatus nullius, Vicarius et 
Praefectus Apostolicus, Administrator Apostolicus, Vicarius Capitula- 
ris. Vicarius Generalis hac facultate donatur de mandato speciali Epi- 
scopi ad expeditiorem solutionem casuum qui in dilatatis dioecesibus fre- 
quentes hodie fiunt; 

j B) Facultates a Pio XII concessas quibusdam presbyteris in favo- 
rem eorum qui in mortis periculo sunt constituti, satis extenduntur. In 
secundo capite agitur de aetate confirmandorum. In eo, praeter prae- 
scripta quae in usu Ecclesiae Latinae hucusque vigent, facultas Ordina- 
riis loci conceditur differendi aliquatenus aetatem confirmandorum us- 
que ad duodecimum circiter aetatis annum. In tertio capite venerandum 
institutum patrinorum sustinetur, quia perdurat etiam in moribus ho- 
diernis usus actus principaliores vitae socialis quemdam introductorem 
habendi, et ideo munus patrinorum nostri temporis conditioni recte 
aptatur. 


* Textus definitive adprobatus in Sessione Generali Commissionis de disciplina 
Sacramentorum habita a die 24 mensis februarii usque ad diem 4 mensis martii 1961. 

I. De ministro confirmationis. 

In Ecclesia Romana, ut notum est, ab antiquissimo tempore, id est 
ab ipso Innocentio I (anno 416 ), collatio Sacramenti Confirmationis 
Episcopis reservata fuit. Quod quidem fundamentum habet in eo quod 
dein a Sacrosancto Concilio Tridentino definiendum erat, videlicet, mi- 
nistrum ordinarium Sacramenti Confirmationis esse solum Episcopum. 
Igitur disciplina Ecclesiae Latinae constanter praxim retinuit, extra ca- 
sum necessitatis, collationem sacramenti baptismi et sacramenti confir- 
mationis separatim fieri debere. 

Sacramentum Confirmationis minus expedire conferri, antequam 
pueri rationis usum habuerint, Catechismus Romanus (Part. II, n. 18 ) 
sic exposuit: « Neque enim Confirmatio ad salutis necessitatem insti- 
tuta est, sed ut eius virtute optime instructi, et parati inveniremur, cum 
nobis pro Christi fide pugnandum esset, ad quod sane pugnae genus 
pueros, qui adhuc usu rationis carent, nemo aptos esse iudicarit » (Ca- 
tech. Rom., 1 . c.). 

Quibus prae oculis habitis, nullam substantialem mutationem in 
Ecclesiae Latinae disciplina esse inducendam, vel ipsa constans obser- 
vatio argumentum praebet. 

Quoad schema nostrae Commissionis attinet, haud difficile apparet 
quibus criteriis confectum sit. Nam ex una parte multum detulit canoni 
a Sacrosancto Tridentino Concilio definito: sanctae confirmationis sci- 
licet ordinarium ministrum esse solum Episcopum; ex alia vero neces- 
sitatibus cotidie crescentibus aequilibrate subvenire quaesivit. 

Notandum insuper est facultates quae in Schemate conceduntur 
esse in ipso iure et in forma gratiosa concessas, praeter unam quae in 
forma commissoria facta est, videlicet pro publicis valetudinariis et ho- 
spitalibus, cum conditio horum institutorum satis diversa in variis locis 
manifestetur. 

Ceterum constans praxis Sanctae Sedis ostendit peculiaribus neces- 
sitatibus quarumdam regionum melius consultum iri per indulta uni- 
cuique concessa, quibus circumstantiae atque adiuncta singularia satius 
perpenduntur. 

II. De aetate confirmandorum. 

Quaestio haec impraesentiarum non parum agitatur. Et ideo Com- 
missio nostra eam peculiaribus curis examinandam esse duxit, ea prae- 
sertim de causa, quod novae quaedam huius Sacramenti conceptiones 
illius collationem valde protrahendam esse propugnent. 

Imprimis accurata disquisitio historica quaestionis in Ecclesia La- 
tina praeparata fuit; dein considerata fuerunt ea quae adeo dispariter 

in praxi diversarum regionum, quandoque etiam in Conciliis Plenariis 
sancita, observantur; tandem moderata quaedam apertura excogitata 
fuit, in eumdem sensum, quem tot Concilia particularia, sub moderatio- 
ne Sedis Apostolicae, ultimis temporibus significarunt. 

Quibus prae oculis habitis visum est canonem redigere, qui pro 
tota Ecclesia Latina inservire posset, large conceptum, quique Ordina- 
riorum conscientiae relinquit accuratam observationem. 

III. Quoad munus attinet patrinorum in confirmatione, visum est 
illud a fidelibus magis quam hodie aestimari oportere. Ideoque canon 
proponitur in quo de instructione patrinorum opportunis verbis cave- 
tur. Ideoque commendatur Ordinariis ut populum fidelem edoceant de 
munere praestantissime» patrinorum in sacramento confirmationis. 


3) ANIMADVERSIONES SODALIUM 

Card. Ferretto: Ad n. I a linea 17 ad 21 inclusive: Ibi sat op- 
portune habentur « Praeterea Concilium derogare non intendit facul- 
tatem — forsan rectius “ facultati ” — Cappellanis navigantium eorum- 
que Directoribus a Pio XII tributam — forsan rectius “ tributae ” — 
durante munere (A.A.S. 46 [1954] 82, p. 416)». Revera corrigen- 
dum esse videtur: A.A.S. 46 (1954) pp. 416-417, II, 8, 1° et 2°. 

At, quod maioris momenti est, adnotare auderem quod Pius XII 
priusquam Cappellanis navigantium eorumque Directoribus facultatem 
de qua agitur concederet, eadem facultate iam auxerat Cappellanos ma- 
ritimorum eorumque Directores: A.A.S. 46 (1954), p. 250, III, 9. 

Nec verbum navigans, in subiecta materia, idem valere ac verbum 
maritimus liceret asserere. Nam: 

Navigans est qui actu in navi versatur iter maritimum aggressus, sive 
migrandi sive itinerandi causa ductus, per quodlibet temporis, quibusvis 
motus consiliis vel causis. Istiusmodi fidelis ad tempus tantum manet 
extra locum ubi iam pridem valuit, et, in patriam aliquando regressus, 
iterum valebit spirituali adsistentia perfrui, quae in relicta seu adhuc 
expetenda paroecia offerri solet. 

Maritimus est qui habitualiter, vel officii vel laboris causa, sive in 
moderamen incumbens, sive operam navans, sive piscatoriam gerens ar- 
tem, in navi versatur; quem ergo non obtinet spiritualis adsistentia neque 
in originis, neque in stationum paroecia. Item vero maritimum non obti- 
net, laboris causa, spiritualis cura, quae per navium cappellanum fide- 
libus maritimum iter peragentibus praebetur: patet enim eos, qui ma- 
chinis, coquinis ceterisque necessariis operibus vacant, quominus Sa- 

crosanctae Missae matutinis horis die festo celebratae rite intersint, 
persaepe prohiberi. 

Curae spirituali navigantium solet incumbere sacerdos qui appella- 
tur cappellanus navium vel navigantium, italice « cappellano di bordo » 
quo ordinarie f ruuntur naves praesertim italicae et hispanicae ditionis. 

Curae spirituali maritimorum solet incumbere sacerdos qui appella- 
tur Cappellanus Operis Apostolatus maris seu maritimorum. 

Summus Pontifex Pius XII facultates quas anno 1954 Cappellanis 
Operis Apostolatus Maris seu maritimorum tribuerat, easdem sollem- 
niter confirmavit a. 1957 die 21 novembris in « Leges Apostolatus Ma- 
ris » sua auctoritate conditae et quae publici iuris factae sunt per Acta 
Ap. Sedis a. 1958 vol. L. 

Ibidem, pag. 381 n. 29, 1° et 2° quae sequuntur facultates recen- 
sentur: 

1) Facultas administrandi, ad normam Decreti ... sacramentum Con- 
firmationis maritimis ex gravi morbo in mortis periculo constitutis. 

2) Facultas administrandi sacramentum Confirmationis, itinere ma- 
ritimo perdurante, cuilibet puero vel adulto praesertim primum in ipsa 
navi sacra Synaxi refecto... 

Ideoque mihi humiliter satius videretur si verba, de quibus agimus, 
ita vel similiter immutarentur: 

« Praeterea Concilium derogare non intendit facultatibus sive cap- 
pellanis maritimorum eorum que Directoribus, sive cappellanis navigan- 
tium eorumque pariter Directoribus a Pio XII durante munere tributis 
(A.A.S. 46 [1954], p. 250, III, 9 et pp. 416-417, II, 8, 1° et 2°; A.A.S. 
50 [1958], p. 381, 29, 1° et 2°) ». 

Card. Ruffini: Capite 1, pag. 4, 1 lin. 15 s.: Existimo nullam ple- 
rumque esse necessitatem tribuendi tam extensam facultatem Vicario 
Capitulari. Quod si habeantur conditiones peculiares et extraordina- 
riae, v. gr. quia potestas civilis impedit quominus Episcopus legitimus 
sedem occupet, tunc S. Sedes facultatem concedat. Idcirco sicut pro 
Vicario Generali additur « de speciali Episcopi mandato, ita pro Vica- 
rio Capitulari adiciatur limitatio quaedam, ex. gr. in casibus urgentio- 
ribus ». 

Pag. 5, 2 lin. 33 s.: « ... qui sine gravi incommodo sacramentum con- 
ferre queat ». 

Comma istud dubiis multis occasionem praebere potest. Quis enim 


1 Cf. p. 97. 

2 Cf. p. 98. 

iudicabit de gravi incommodo? Praeterea, si incommodum vere grave 
non sit et nihilominus conferatur Sacramentum, num id valide confertur? 
Existimo esse validum, sed hoc clare enuntietur. 

Melius forsan esset, omittere simpliciter clausulam, quam supra 
retuli. 

Deinde nescio cur nihil dicatur de congrua instructione praemit- 
tenda, excepto — ut clarum est — periculo mortis. 

Fideles Sacramento Confirmationis militiae Christi adscribentur ut 
pugnare incipiant, intus et foris, contra aeternae salutis hostes, sed 
grave hoc officium rite explere non valent nisi congrua eruditione reli- 
giosa imbuti sint. Propterea aetas provectior — extra periculum mor- 
tis — a multis in Ecclesia latina desideratur in iis qui sacro chrismate 
sunt confirmandi. 

Demum utiliter existimo adici: « nomina confirmatorum — si mi- 
nister Episcopus dioecesanus non fuerit — Curiae Episcopali intra 
annum deferantur ». 

Card. Siri: Caput secundum « De aetate confirmandorum » (pa- 
gina 6) 3 videtur aliter esse componendum. 

Etenim confirmat disciplinam Codicis et statuit septimum aetatis 
annum circiter pro recipienda Confirmatione cum dilatione ex voluntate 
Ordinarii usque ad duodecimum annum, iustis gravibusque causis. 

Ratio allata est quia Confirmatio complet Baptismum. Haec ratio 
est certe vera et testem habet totam christianam traditionem; tamen 
hoc complementum vel haec ratio complementi non irritatur eo quod 
inter Baptismum et Confirmationem iusta de causa inseratur aliud Sa- 
cramentum, ut puta SS. Eucharistiam. Ratio est bona, sed non cogit. 

Rebus sic stantibus cum evidenter agatur, non de dogmatis defini- 
tione, sed de opportuna disciplina statuenda, quae semper sit corre- 
spondens conceptui dogmatico de Confirmatione uti complemento Bap- 
tismatis, alia possunt equidem prae oculis haberi. 

Et ea ita se habent: in pluribus locis pro maiori parte iuvenum seu 
adolescentium, nulla de facto habetur catechetica institutio post recep- 
tam Eucharistiam et Confirmationem. Saltem, nullus habetur cum paro- 
cho et sacerdotibus contactus. Si, e contra Confirmatio posset legitime 
differri aliquatenus etiam ultra duodecimum annum etiam sine iusta et 
gravi causa, non tamen ultra adolescentiam vel initam iuventutem, pro 
locorum commoditate possibilitas esset eos adulescentes vel iuvenes ite- 
rum reduci ad novam et profundiorem catechesim. 


3 Cf. p. 98. 

Videtur ergo opportunius ita edicere rem: « Confirmatio, uti com- 
plementum Baptismi convenienter administratur ad septimum circiter 
annum. Tamen ratione melioris christianae institutionis seu ulterioris 
catecheticae instructionis ordinarii possunt differre usque ad decimum 
sextum aetatis annum ». 

Rogantur Patres ut velint considerare antea parentes custodire filios 
suos, qui propterea poterant optime omnia sacramenta iuventutis reci- 
pere statim ac sufficientem rationis usum recepissent; nunc autem pa- 
rentes parum curant de filiis suis et disciplina Ecclesiae hoc negligere 
non potest. 

Card. Godfrey: Cap. 1. De ministro Confirmationis'. 

Ad II b), pag. 4 4 5 , lin. 27. « Vicariis paroecialibus »: quaeritur si 
intelligatur sacerdos qui, pro tempore , supplet locum parochi, vel vica- 
rii non stabiliter collocatus in illa paroecia? 

Ad II d), pag. 5, 5 lin. 14, ubi de valetudinariis. « Moderatori cap- 
pellanorum »: quid significat phrasis « moderatori cappellanorum »? 
Cappellani in Anglia et Cambria saepe sunt cooperatores parochi et om- 
nes habent curam aegrotorum in eodem valetudinario. 

Quaeritur si ipsi cooperatores sacramentum administrare possint 
illis qui ex gravi morbo in periculo mortis constitutis, positis, uti suppo- 
nitur, conditionibus indicatis in. schemate (pag. 5, 6 lineis 30-35). 

Caput 2. De aetate confirmandorum : 

De aetate 7, omnia clara sunt. 

Caput 3. De patrinis : 

Difficultates practicae sunt, sed valde desideratur ut unusquisque 
confirmandus habeat suum proprium patrinum. 

Evidens est quod, quando agitur de magno numero confirmando- 
rum, difficultas oritur de capacitate ecclesiae. 

Extensio facultatis administrandi ad Vicarium Generalem, mandato 
speciali, certe redderet possibilem magis frequentem administrationem 
sacramenti confirmationis, cum minore numero candidatorum. 

Extensio facultatis administrandi sacramentum Confirmationis, etiam 
Vicariis Foraneis, mandato speciali, intra limites territorii proprii, esset 
adiumentum Episcopo ne multiplicetur numerus sive Episcoporum Au- 
xiliarium sive Vicariorum Generalium. 


4 Cf. p. 97. 

5 Cf. p. 97. 

6 Cf. p. 98. 

Card. Meyer: Valde mihi placent quae in numero I, pagina 4, 7 ha- 
bentur de ministris extraordinariis Sacramenti Confirmationis. Attamen 
vellem ut haec facultas saltem in magnis dioecesibus etiam latius pateret. 
Ratio est: In magnis dioecesibus, ministratio sacramenti confirmationis 
secumfert multum et gravem laborem. Ad maiorem fructum spiritua- 
lem promovendum, mihi persuasum est hoc sacramentum quotannis in 
unaquaque paroecia debere ministrari, sicut mos est pro prima commu- 
nione. Quamvis schema omnino bene describit hoc ministerium tam- 
quam « valde proprium » Episcopis Ordinariis, ideoque ab ipsis perso- 
naliter quantum fieri potest agendum, nihilominus in magnis dioecesibus 
hoc physice impossibile est. Utique coadiutores episcopi auxiliares quan- 
doque haberi possunt, sed si haec facultas aliquatenus latius pateret, non 
esset necessitas multiplicandi numerum horum episcoporum. Schema 
utique proponit ut facultas concedatur Vicario Generali, sed nec multi- 
plicatio Vicariorum Generalium videtur iuxta mentem Codicis luris Ca- 
nonici. 

Quod attinet ad numerum II, pagg. 4-5, 8 vellem interrogare num 
rationes dogmaticae subsint conditioni « intra limites proprii territorii ». 
Si non, tunc mihi videtur quod consideranda sit extensio huius facul- 
tatis, pro iis qui in gravi periculo vitae versantur, omnibus sacerdotibus 
aliunde facultatem excipiendi confessiones habentibus. 

Vellem etiam scire cur precise periculum mortis debeat esse « ex 
gravi morbo ». Item mihi videtur quod restrictio facultatis « moderatori 
cappellanorum in publicis valetudinariis, etc. » (pag. 5, 9 linn. 14-19) 
non sit practica. Cur iterum non simpliciter concedatur facultas omni- 
bus cappellanis in his nosocomiis pro praedictis casibus? 

Quoad aetatem confirmandorum vellem tantummodo hoc notare. 
Si utique, in Ecclesia Latina haec aetas, nempe « ad septimum circiter 
annum » serio sumi deberet, tunc rationes allatae supra de ministris 
extraordinariis huius sacramenti, praesertim in magnis dioecesibus, ma- 
gis urgent. Immo urgent, etiamsi Confirmatio differatur usque ad duo- 
decimum circiter annum, vel ad tardiorem aetatem. 

Beat. Saigh: Tout en approuvant les idees generales de ce Schema, 
je me permettrais de faire certaines critiques de detail aux trois chapitres 
qui le composent. 


7 Cf. p. 97. 

8 Cf. pp. 97-98. 

9 Cf. p. 97. 

Caput 1. De ministro Confirmationis : 

1) Page 3, 10 lignes 4-6: La theologie scolastique en Occident a donne 
au sacrement de confirmation un aspect particulier de « sacrement de 
la lutte spirituelle » et de « sacrement d’entree dans la vie adulte ». Cette 
theorie sfinspire de la pratique occidentale de ne conferer ce sacre- 
ment qu’a Pentree du chretien dans Page adulte. Or, selon la tradition 
ancienne et orientale, ce sacrement est d’abord et avant tout un comple- 
ment indispensable et inseparable du bap terne. II forme avec le Bap- 
teme et PEucharistie les « trois sacrements de Pinitiation chretienne ». 
Je souhaite que ce preambule elargisse ses horizons de maniere a decrire 
le sacrement de confirmation ou sainte chrismation en fonction de toute 
la tradition de PEglise, et non seulement en fonction de la tradition 
occidentale moins ancienne. 

2) Page 3, lignes 13-14: Selon la terminologie du Concile de Trente, 
le Schema appelle Peveque « ministre ordinaire » du sacrement de con- 
firmation. Expliquee, cette terminologie n’est pas inadmissible. Elie 
presente seulement le grand inconvenient de sfinspirer de 1’usage Occi- 
dental, ou Peveque est reellement le ministre qui ordinair ement confere 
le sacrement de confirmation. En Orient, ou le pretre confirme en meme 
temps qu’il baptise, cette terminologie est moins heureuse. Nous dirions 
plutot que Peveque est « minister genuinus vel originalis » de la con- 
firmation, mais pas « minister ordinarius ». 

3) Page 3, ligne 25: II est dit que PEglise, « per ministerium Summi 
Pontificis », a accorde a certains pretres le pouvoir de confirmer. Cela 
vaut pour POccident, mais nullement pour 1’Orient. Rien, absolument 
rien, dans Phistoire, ne prouve que les pretres orientaux confirment par 
concession du Pape. Dire qu’il y a eu une concession tacite , c’est faire 
violence a Phistoire et vouloir a tout prix concorder la realite avec une 
theorie preetablie. Rien d’ailleurs ne nous permet de dire que le droit 
d’autoriser les pretres d’Orient a confirmer est reserve au Pontife Romain, 
du moins selon la discipline authentique de POrient et non pas d’apres 
la jurisprudence posterieure des dicasteres romains, basee sur un postu- 
lat nullement prouve. 

Je dois dire que la perspective du preambule de ce premier chapitre 
sur le ministre de la confirmation est typiquement et trop exclusivement 
latine. On devrait davantage tenir compte de la tradition patristique, 
clairement manifestee par Pusage des Eglises d’Orient, afin d’assurer 
a nos deductions doctrinales une base moins etroite. 


10 

Caput 2. De aetate confirmandorum : . 

JPapprouve les nouvelles dispositions disciplinaires sur l’age des 
confirmands dans 1’Eglise latine. Cependant, contrairement a ce qui est 
dit a la page 6, 11 lignes 12-16, je crois qu’il n’est pas conforme a la tradi- 
tion ecclesiale de donner FEucharistie avant la confirmation. 

Caput 3. De patrinis : 

J’approuve ce qui est dit dans ce chapitre au sujet des parrains de 
la confirmation. Cependant je crois qu’il est necessaire de bien specifier 
au debut de ce chapitre qu’il ne s’agit que du rite latin. 

Card. Ottaviani: In Constitutione « De Sacramento Confirmatio- 
nis » optarem ut melius exprimatur conceptus expressus in forma nega- 
tiva in pagina 4, 12 linea 15, cum verbis « Concilium non intendit dero- 
gare facultatem ... a Pio XII tributam, durante munere »; melius est 
si exprimatur formula positiva ut in praecedentibus. 

De aetate confirmandorum propono ut protrahatur ad duodecimum 
annum: 

1) quia opportunum est creare novam occasionem instructionis 
religiosae post primam Communionem; 

2) quia non est necessaria praecedentia Confirmationis ad Com- 
munionem; 

3) quia pro Confirmatione requiritur amplior cognitio rerum 
quae ad vitam christiani prout est militia super terram cognoscenda 
sunt; 

4) quia generatim illa est aetas in qua transitus a scholis elemen- 
taribus ad scholas medias opportuniorem occasionem dabit pro maturio- 
re examine praeparationis catecheticae et moralis iuvenum. 

In capite « De Patrinis » optarem ut addatur exhortatio ut a mu- 
nere patrinorum excludantur qui doctrinae marxisticae adhaereant: hoc 
modo datur indirecta instructio circa illiceitatem adhaerendi commu- 
nismo. 


4) SUFFRAGIA SODALIUM 

Card. Tis serant: Placet iuxta modum: circa extensionem iuris 
confirmationem administrandi tantum. 

Card. Micara: Placet: adsentio iis quae proponuntur circa am- 
pliores presbyterorum facultates pro conferendo Confirmationis Sacra- 


11 Cf. p. 98. 

12 Cf. p. 97. 

mento, ea tamen lege firmiter declarata ut Episcopus praesto esse non 
possit. Insuper attendenda puto quae Em.mus Card. Ottaviani adiunxit. 

Card. Pizzardo: Placet iuxta modum: cum additamentis ab Em.mo 
Cardinali Ottaviani factis et explicationibus. 

Card. Aloisi Ma sella: Placet. 

Card. Ferretto: Placet iuxta modum: 1 2 3 scilicet ut verba quae ha- 
bentur p. 4/ I, lineis 17-21 ita vel similiter immutarentur: « Praeterea 
Concilium derogare non intendit facultatibus sive cappellanis mariti- 
morum eorumque Directoribus, sive cappellanis navigantium eorumque 
pariter Directoribus a Pio XII durante munere tributis » A.A.S. 46 
(1954), p. 250, III, 9 et pp. 416-417, II, 8, 1° et 2° et A.A.S. 50 (1958), 
p. 381, 29, 1° et 2° et ut ratio habeatur votorum Em.morum Patrum 
Ruffini, Siri, Meyer et Ottaviani. 

Card. Lienart: Placet iuxta modum: secundum animadversiones 
expositas a Patribus Commissionis Centralis. 

Card. Tappouni: Placet iuxta modum: i. e. de extensione pro ritu 
Latino. 

Card. Copello: Placet iuxta dicta ab Em.mis Card. Ferretto et 
Ottaviani. 

Card. Agagianian: Placet iuxta modum: Prae oculis habeantur 
animadversiones ab Em.mis Patribus et a Beat. Patriarcha Saigh 
factae. Ante redactionem definitivam prae oculis haberi debet schema 
analogum paratum a Commissione pro Ecclesiis Orientalibus. 

Card. McGuigan: Placet iuxta modum: i. e. credo quod facultas 
confirmandi potest dari omnibus vicariis semper autem in casu neces- 
sitatis. 

Card. Pla y Deniel: Placet iuxta modum: scilicet in pagina 5 3 in 
mortis periculo concedatur facultas conferendi confirmationem in valetu- 
dinariis vel hospitalibus non tantum moderatori cappellanorum sed etiam 
omnibus cappellanis de licentia saltem praesumpta eorum moderatoris. 

Card. Frings: Placet iuxta modum: tota haec res relinquatur Con- 
gregationi de Sacramentis vel potius iudicio Summi Pontificis, quia est 


1 Cf. pp. 101-102. 

2 Cf. p. 97. 

3 Cf. pp. 97-98. 

nimis implicata. Vel revertendum ad disciplinam vigentem ante decre- 
tum S. C. de Sacramentis « Spiritus Sancti munera » d. 14 septembris 
1946, quia nova disciplina ansam dat ad multas incertitudines iuris 
vel facti. Quoad aetatem confirmandorum maneant canones C.I.C. 

Card. Ruffini: Placet iuxta modum . 4 5 

Card. Valeri: Placet iuxta modum: seu attendendum ad observa- 
tiones ab Em.mis Card. Ruffini, Ottaviani et praesertim Meyer prolatas. 

Capite 1, linea 15, supprimenda viderentur verba: « quod haec 
quoque Oecumenica Synodus iterum declarat ac definit » quod 1°) super- 
flua post ea quae in periodo praecedenti dicta sunt, 2°) quia conside- 
randa Disciplina Orientalis. 

Card. Siri: Placet iuxta modum: scilicet iuxta ea quae scripta 
sunt in folio adnexo 0 et adhaerendo his quae dicta sunt ab Em.mis Fer- 
retto, Ruffini et Ottaviani. 

Card. Quiroga y Palacios: Placet iuxta modum: hoc est, am- 
pliando facilitates quoad ministrum Confirmationis. 

Card. Leger: Placet iuxta modum: opportunum est facilius red- 
dere administrationem sacramenti confirmationis pro iis qui in mortis 
periculo sunt constituti. 

Sed ad hunc scopum melius attingendum, credimus quod tollendae 
sunt limitationes in schemate expressae quoad vicarios cooperatores 
(« de licentia saltem praesumpta parochi »), quoad cappellanos Vica- 
riatuum castrensium (« eorum primus » tantum), quoad cappellanos 
valetudinariorum et hospitalium (eorum « moderatori » tantum). 

Bene intelligitur quod minister ordinarius confirmationis est Epi- 
scopus. Sed hic agitur de casibus extraordinariis, ubi abusus difficile 
invenitur. In magnis paroeciis et hospitalibus urbanis, parochus vel pri- 
mus cappellanus nequeunt semper providere omnibus necessitatibus eo- 
rum qui in mortis periculo constituuntur: haec est propria ratio cur 
habent vicarios vel assistentes. Et fideles non possunt intelligere quod, 
ob rationes mere canonicas, aliquando moribundi privantur sacramento 
confirmationis. Possumus etiam mentionem facere quod in ritibus orien- 
talibus limitationes illae non habentur. 

Card. Montini: Placet iuxta modum: ut bene dixit pro Ecclesia 
latina Em.mus Cardinalis Ottaviani, praesertim de aetate confirmationis. 


4 Cf. pp. 102-103. 

5 Cf. pp. 103-104. 



110 


SESSIO III - ACTA 


Deinde nescio cur baptismi patrinus nequeat eodem patrini munere 
etiam in confirmatione fungere (cf. can. 796 § 3), cum e contra videtur 
idem tutor et sponsor in his duobus sacramentis relate ad eundem can- 
didatum fructus horum officiorum melius obtinere. 

Card. Cento: Placet iuxta modum: maxima debetur reverentia 
venerandis traditionibus Ecclesiae Orientalis. Ratio habeatur de oppor- 
tunis observationibus Eminentis simorum Cardinalium. Aetas circiter 
duodecim annorum aptior esset ad meliori praeparatione recipiendum 
Sacramentum hoc, consideratum hodiedum ut ingressus christiani in 
maiorem aetatem, ut felix experientia demonstrat quarundam nationum. 

Card. Godfrey: Placet iuxta observationes factas ab Eminentissimis 
Cardinalibus Ottaviani, Meyer et aliis oratoribus. Meo humillimo iudicio 
clarificatio desideratur eorum quae dicta sunt in pagina quinta 6 sub lit- 
tera d), ut nullum relinquatur dubium de facultatibus uti dixi in folio 
adnexo. 7 

Card. Confalonieri: Placet iuxta modum: scilicet a) ut quae di- 
cuntur in prooemio valeant pro Ecclesia Latina, b) ut ratio habeatur de 
praecipuis animadversionibus factis a Patribus, c ) ut redactio n. 1 in 
capite 1 adaptetur iuri iam nunc vigenti. 

Card. Richaud: Placet iuxta modum: iuxta animadversiones Emi- 
nentissimorum Cardinalium Ferretto, Ruffini, Leger, Confalonieri, Ot- 
taviani ac Beati Patriarch. Melchitarum. 

Card. Dopfner: Placet iuxta modum: i. e. assentior eis, quae dicta 
sunt de extensione facultatis confirmationis (Card. Godfrey et Card. 
Meyer) et de libertate circa aetatem confirmationis maiorem (Card. Ruf- 
fini, Card. Ottaviani) et de bona compositione inter Ecclesiam Orien- 
talem et Ecclesiam Latinam (Card. Agagianian, Patriarcha Maximus). 

Card. Marella: Placet iuxta modum: habita scilicet ratione om- 
nium animadversionum ab Em.mis Cardd. Ottaviani, Ruffini, Siri et 
Meyer factarum. Insuper attendendum observationibus a Beatissimo Pa- 
triarcha Melchita prolatis. 

Card. Muench: Placet iuxta modum: sc. iuxta commenta facta ab 
Em.mis Meyer, Ruffini et a Maximo Saigh, Patriarcha. 

Card. Meyer: Placet iuxta modum: i. e. iuxta ea quae ab Eminen- 


6 Cf. p. 97. 

7 Cf. p. 104. 

tissimis Ruffini, Siri, Godfrey, Ottaviani, et a meipso in folio adnexo 8 
dicta sunt. 

Card. Traglia: Placet iuxta modum: perpensis diligenter observa- 
tionibus expositis, et deletis verbis in pag. 4, 9 cap. II « ex gravi morbo 
in mortis periculo sunt constituti ». 

Et schema unicum paretur de confirmatione in quo ratio habeatur 
de diversis ritibus unius Ecclesiae Catholicae. 

Permitti etiam debet patrino baptismi ut eodem munere fungi pos- 
sit in confirmatione. 

Card. Alfrink: Placet iuxta modum: 1) extendatur facultas Ordi- 
nariorum ad designandos Praelatos qui Sacramentum Confirmationis 
administrare possunt. 

2) Donetur facultas administrandi Sacramentum Confirmationis in 
hospitalibus infirmorum non tantum moderatori capellanorum sed etiam 
sacerdoti qui quomodocumque eius vices gerit. 

3) Nihil obstat quod patrinus Baptismi sit etiam patrinus Confir- 
mationis. 

Pag. 5, 10 regula 14 et seq.: In publicis valetudinariis vel in hospita- 
libus infirmorum Ordinarius loci concedere potest facultatem admini- 
strandi Sacramentum Confirmationis moderatori capellanorum. 

Rogare vellem ut in istis institutis facultas administrandi Sacramen- 
tum Confirmationis concedatur non tantum moderatori capellanorum 
i. e. unico sacerdoti, sed etiam ei qui eius vices gerit. 

In regionibus sicuti nostris fere omnes catholici adulti iam accepe- 
runt Sacramentum Confirmationis. Si ergo agitur de administrando Sa- 
cramento Confirmationis in periculo mortis, fere semper agitur de inf an- 
tibus graviter infirmis. 

Ubi autem sicut apud nos cura medica infirmorum maximam evo- 
lutionem sumpsit, infantes graviter infirmi fere semper in hospitalibus 
curantur. 

Ideoque administratio Sacramenti Confirmationis in periculo mor- 
tis saepius in hospitalibus quam in domibus privatis fidelium locum 
habet. 

Decretum autem in paroeciis pluribus sacerdotibus facultatem ad- 
ministrandi Sacramentum Confirmationis confert — in hospitalibus 


8 Cf. p. 105. 

9 Cf. p. 97. 

10 Cf. p. 97. 

autem unico tantum. Si iste unicus casu abest, nullus praesto est qui 
Sacramentum administrare possit. 

Quare rogare vellem ut facultas donetur non tantum « moderatori 
capellanorum » sed etiam « ei qui quomodocumque eius vices gerit ». 

Card. Ottaviani: Placet iuxta modum: secundum animadversiones 
factas. 11 

Card. Di Jorio: Placet iuxta modum: extendatur facultas admini- 
strandi Sacramentum et attendatur fides christiana patrinorum. 

Card. Jullien: Non placet: agitur de Concilio Oecumenico. Res 
autem praesens quae agit praesertim de disciplina Ecclesiae Latinae, 
spectat ad futuram Commissionem instituendam pro Codice luris Ca- 
nonici pro Ecclesia Latina complendo atque hodiernis temporibus ap- 
tando. Ad istam futuram Commissionem sane remittentur omnia acta 
praeparata ab hac Commissione de Sacramentis, ita ut tantus labor non 
sit cassus. 

Card. Larraona: Placet iuxta modum: collectis et concordatis tot 
optimis animadversionibus prolatis et illis minimis quas ipse scripto af- 
fero. Admissa etiam animadversione Em.rni Card. Agagianian, quoad illa 
quae relationes tangunt inter Ritus ex. gr. quoad administrationem Con- 
firmationis, quoad jurisdictionem audiendi confessiones etc. Haec concor- 
danda viderentur postquam diversa Schemata latina et orientalia fue- 
rint discussa. Tunc videri practice potest Schema unicum, ut recte exop- 
tant Cardd. Traglia et Ottaviani. 

1) Introductio omnibus numeris absoluta apparet, sive rebus apte 
et opportunissime collectis, sive forma redactionis, sive denique alle- 
gationibus rite et accurate factis. 

2) Ad c. I, n. 1, pp. 4-5. 12 Quoad formam , notari posset, melius post 
litteram d), sub aliis tribus litteris addendum e) f) g), tres subsequentes 
casus ( Cappellani Castrenses - Cappellani in valetudinariis - Cappellani 
et Directores navigantium ) ordinari posse (p. 5). 

3) His casibus c) d) e) 1 , g) (n. 2) adiungi etiam, utiliter et logice 
posset, casus Superioris Religiosi , semper in periculo mortis, pro illis 
« qui in domo religiosa diu noctuque degunt, famulatus aut educationis 
aut hospitii aut infirmae valetudinis causa » et ab eo sacramenta Eucha- 
ristici Viatici vel Extremae Unctionis recipiunt » (c. 514, par. 1). 

4) In fine notari posset, in casu necessitatis, alio ministro proprii 


11 Cf. p. 107. 

12 Cf. pp. 97-98. 

ritus deficiente, Sacerdos latinus qui facultatem confirmandi habet, va- 
lide et licite proprio ritu, servatisque quoad requisita in subiecto illis 
quae in huius subiecti ritu praescribuntur, Orientales confirmare posse, 
sicut Sacerdos orientalis latinos. 

5) Illa quae p. 5 13 in fine dicuntur (« Hae facultates... est conferen- 
da ») quia generalia sunt et omnes praemissas sub n. II recensitas facul- 
tates tangunt, sub numero separato (III) aptius ponerentur. 

6) Ad c. 2 (« De aetate confirmand,orum »). Videndum sane esset 
an admisso quod Sacramentum Confirmationis melius ante Eucharistiam 
administratur quae sive in periculo mortis (c. 854, par. 2) potest et 
debet ante septennium ministrari si infans sciat Corpus Christi a com- 
muni cibo discernere, sive extra periculum mortis, etsi plenior cognitio 
requiratur, tamen talis est quae frequenter ante septennium haberi 
potest (c. 854, par. 3) etiam pro Confirmatione eodem modo, non de 
septennio sermo fieret, sed de cognitione quae pro recipienda Euchari- 
stia requiritur. 

Card. Heard: Placet iuxta modum: i. e. ratione habita voti Em.mi 
Meyer et Em.mi Ottaviani. 

Card. Bea: Placet iuxta modum: secundum animadversiones propo- 
sitas. Ratio habenda maxime dioecesium grandium. Condiciones in va- 
riis regionibus sunt diversae; videant Conferentiae Episcoporum. Clare 
dicatur in iure Orientalium nihil mutari; in Introductione habeatur ratio 
eorum quae ex praxi Orientalium sequuntur. Unicum schema fiat quod 
valeat de Ecclesia latina et orientali. 

Beat. Saigh: Placet iuxta modum: en tenant compte des remarques 
que nous avons faites sur ce sujet. 14 

Beat. Gori: Placet iuxta modum: praesertim in quantum facultas 
administrandi Confirmationem extendi possit. Et hoc de ritu latino 
loquendo, quia ritus Orientales non habent restrictiones. 

Beat. Cheikho: Placet iuxta modum: i. e. a) fortasse melius est 
ut inseratur in schemate caput speciale de subiecto Confirmationis; 
b) detur brevis conceptus historicus qui usum latinum et usum orienta- 
lem approbat; c) optatur ut aliquid dicatur de usu in Ecclesiis orienta- 
libus conferendi sacramentum Confirmationis una cum sacramento Bap- 
tismi in eadem functione liturgica, ab eodem sacerdote et cum iisdem 
patrinis. 


13 Cf. p. 98. 

14 Cf. pp. 105-107. 

Exc. Felici: Placet: auspicor tamen ut ex duobus decretis, hoc 
quidem, quod discutitur, et alio « de chrismate » quod discutietur, unum 
pro universa Ecclesia fiat. Id ut antea fieret, enixe ego rogavi duas Com- 
missiones Praeparatorias: sed in vanum. Sed hoc consequi poterit, iuxta 
vota prolata, Subcommissio de materiis mixtis. 

Exc. 0’Connor: Placet iuxta modum: Facultas Confirmationis in ar- 
ticulo mortis omnibus sacerdotibus concedatur « ipso iure ». Insuper, 
Ordinariis ius concedatur delegandi, ad tempus, iusta de causa, alicui 
sacerdoti vel, ubi necessitas adsit, numero determinato sacerdotum, fa- 
cultatem sacram Confirmationem administrandi. 

Exc. Silva Santiago: Placet iuxta modum: cum observationibus 
factis ab Eminentissimis Cardinalibus Ferretto, Ruffini, Meyer et Siri. 

Credo, praeterea, ea quae dicta sunt ab Excellentissimo Mons. Saigh 
Maximo IV, Patriarcha Antiocheno Melchitarum, magna considera- 
tione digna esse ex parte Concilii, praecise quia Oecumenicum est. Hoc 
in sensu omnino cum dictis ab Eminentissimo Cardinali Bea sentio. 

Exc. Antezana y Rojas: Placet iuxta modum: scilicet, secundum 
instructiones vel animadversiones Em. mi Cardinalis Ottaviani, praeci- 
pue, et aliorum Patrum circa aetatem et ministrum. 

Exc. Beras: Placet iuxta modum: scilicet secundum ea quae dicta 
sunt ab Em.mis Cardinalibus Ottaviani, Ferretto et Ruffini, necnon ea 
quae dixit Em.mus Cardinalis Bea. 

Exc. Lefebvre: Placet iuxta modum: secundum observationes 
factas ab Eminentissimis Cardinalibus. Adderem aliqua verba. Optan- 
dum, mihi videtur, extendere facultates quae nobis conceduntur in locis 
Missionum ad pmnes Ordinarios: i. e. Ordinarius potest designare ali- 
quos sacerdotes ad sacramentum Confirmationis conferendum. Deinde 
sacerdotes qui recipiunt consensum in matrimonio possunt conferre sa- 
cramentum Confirmationis iis qui ad sacramentum matrimonii accedunt 
et nondum receperunt sacramentum Confirmationis. Denique omnis sa- 
cerdos assistens moribundum potest conferre sacramentum Confirma- 
tionis huic moribundo. 

Exc. Perrin: Placet iuxta modum: secundum animadversiones Emi- 
nentissimorum Cardinalium Siri, Meyer et Traglia et Suae Beatitudinis 
Saigh Maximi, Patriarchae Melchitarum. Opto ut patrinus baptismi pos- 
sit regulariter esse patrinus confirmationis. 

Exc. Seper: Placet iuxta modum: ea quae dicuntur de facultate 
confirmandi in periculo mortis coordinanda sunt cum iis quae habentur 

in Schemate « De Ecclesiae Sacramentis » proposito a Commissione de 
Ecclesiis Orientalibus, ubi in parte I, n. VII sermo est de tali facultate, 
sed multo ampliore. 

Exc. Bazin: Placet iuxta modum: i. e. iuxta observationes ab Em.mis 
Cardinalibus Agagianian, Leger, Meyer et praesertim Bea. Vellem ut 
paucissimae sint distinctiones inter Ecclesiam Occidentalem et Orien- 
talem. Cur enim id quod validum et licitum est in Ecclesia ritus Orien- 
talis non ita sit in ritu Occidentali? Distinctio vel et oppositio quae 
adest in mundo in rebus politicis, existere non deberet in Ecclesia Ro- 
mana quae est una. 

Exc. Bernard: Placet iuxta modum: attentis dictis ab Eminentis- . 
simis Ruffini, Siri, Meyer de aetate Confirmationis et ab Eminentissimo 
Leger de ministro extraordinario Sacramenti. 

Exc. Bernier: Placet iuxta modum: emisso voto ut disciplina Ec- 
clesiarum orientalium quoque referatur, et in publicis valetudinariis om- 
nes cappellani Sacramentum Confirmationis in mortis periculo conferre 
valeant. 

Exc. Yago: Placet iuxta modum: i. e. secundum observationes Emi- 
nentis simi Meyer de extensione facultatis ministrorum presbyterorum 
et secundum observationes Eminentissimi Bea. 

Exc. Rakotomalala: Placet iuxta modum: id est attentis obser- 
vationibus quoad praesertim aetatem differendam usque ad duodecimum 
annum. 

Exc. Ngo-dinh-Thuc: Placet. 

Exc. Verwimp: Placet iuxta modum: ratione habita de eis quae di- 
cta sunt praesertim de praeparatione debita ad Confirmationem. 

Exc. Jelmini: Placet: etsi non videatur Concilii Oecumenici esse 
materia. 

Exc. Suhr: Placet iuxta modum: iuxta observationes factas specia- 
tim quoad extensionem facultatum administrandi sacramentum Confir- 
mationis. 

Rev. Gut: Placet iuxta modum: Ad evitandos inutiles scrupulos 
vellem expungere restrictionem p. 5 15 lin. 33 additam: « qui sine gravi 
incommodo sacramentum conferre queat ». 


15 Cf. p. 98. 

Rev. Browne: Placet iuxta modum: i. e. attentis observationibus 
hic factis ex quibus videtur sequi novum studium unitivum, quoad quae- 
dam, convenienter adhuc fieri secundum reflexiones factas ab Em.mis 
Ruffini, Traglia, Ottaviani, Bea et ab Exc.mo Patriarcha Melchita. 

Rev. Sepinski: Placet iuxta modum: scii, ratione habita animad- 
versionum Em.morum Cardinalium Agagianian, Meyer et Ottaviani; fiat 
unicum schema pro praxi latina et orientali. 

Rev. Janssens: Placet iuxta modum: 1) Schema coordinetur et 
uniatur cum simili schemate pro Orientalibus; 2) practica et minuta 
quaeque, de quibus pp. 4 et 5, 16 determinanda linquantur administra- 
tioni ordinariae Ecclesiae, non autem ab ipso Concilio definiantur. 


III 

DE SACRAMENTO POENITENTIAE 

(Secunda Congregatio: 16 ian. 1962) 

1) SCHEMA PROPOSITUM 

A COMMISSIONE DE DISCIPLINA SACRAMENTORUM 

Absolutio sacramentalis sacerdotis est actus iudicialis ( Concil . Tridenti- 
num, sess. XIV, can. 9); et ideo ille iurisdictione in confitentes sibi peccata 
praeditus sit oportet, quae aut ordinaria aut delegata esse potest (cf Cone. 
Trid., sess. XIV, cap. 7). 

Ordinaria iurisdictione ad confessiones excipiendas in universa Eccle- 
sia, praeter Romanum Pontificem, potiuntur S. R. E. Cardinales; pro> suo 
quisque territorio Ordinarius loci, et parochus aliique qui loco parochi sunt 
(C.I.C., can. 873, § 1). 

Ministerii autem apostolici in animarum salutem officium postulat, ut 
plures alii apti et animarum studio compulsi sacerdotes « confitentibus actio- 
nem poenitentiae dent et eosdem salubri satisfactione purgatos ad commu- 
nionem sacramentorum per ianuam reconciliationis admittant » (S. Leo M., 
Epistola ad Theodorum Episcopum Eoroiuliensem, ML, 54, 1011). 

Quare, necessariam ad peccatorum absolutionem iurisdictionem, sive 
ordinariam sive delegatam, Ecclesia quamplurimis sacerdotibus sollicita lar- 
gitate concedit, prae oculis habitis personarum dignitate atque populi chri- 
stiani necessitatibus. 

Cum vero vitae consuetudines hodiernae celeriter se evolvant, et cum 
itinera impraesentiarum cotidie frequentiora evadant, plurimi locorum Ordi- 


16 


Cf. pp. 97-98. 

narii significarunt facultates audiendi confessiones adhuc extendi oportere, 
ut facilior et frequentior fidelibus occasio adsit ad poenitentiae sacramentum 
recurrendi. Huius extensionis necessitas exhibetur in haud paucis canonibus 
a Conciliis plenariis aut particularibus latis, necnon in conventionibus quas 
in plerisque regionibus locorum Ordinarii inter se inire voluerunt. Accedit 
commune votum ut casus Ordinariis reservati perpauci sint. 

Haec igitur Sancta Oecumenica Synodus, quod sit huiusmodi exoptatis 
satis, per sequentia capita statuere decrevit. 

Caput 1 

DE IURISDICTIONE 

AD AUDIENDAS CONFESSIONES EXTENDENDA 

1. 'Privilegium Metropolitarum. 

Metropolita seu Archiepiscopus qui praeest provinciae ecclesiasticae, gau- 
det in eadem privilegio audiendi confessiones etiam religiosorum utriusque 
sexus et absolvendi ab omnibus peccatis et censuris etiam reservatis, exceptis 
tantum censuris Sedi Apostolicae specialissimo modo reservatis et illis quae 
adnexae sunt revelationi secreti S. Officii. 

2. Privilegium Episcoporum. 

Ab accepta authentica notitia peractae canonicae provisionis, Episcopi 
sive residentiales sive titulares gaudent ex iure privilegio audiendi confessio- 
nes ubique terrarum, et absolvendi a peccatis, exceptis iis tantum quae Sedi 
Apostolicae reservata sint, salvis iuribus Episcoporum in propria dioecesi 
(cf. Io annes XXIII, Prima Romana Synodus, art. 69). 

3. Privilegium sacerdotum. 

Sacerdotes omnes peccata sua confiteri possunt apud quemlibet sacerdo- 
tem, qui nullo canonico impedimento sit irretitus et ab aliquo Superiore com- 
petente ad confessiones audiendas approbatus (cf. Io annes XXIII, Prima 
Romana Synodus, art. 67). 

4. Vacuitates sacerdotum p er e gr in antium. 

Salvis facultatibus iam concessis sacerdotibus qui iter maritimum aut 
aereum arripiunt (C.I.C., can. 883; Pius XII, Motu Proprio Animarum 
studio, d. 16 decembris 1947, A.A.S., v. 40 [1948], p. 17), in sacris peregri- 
nationibus aliisve itineribus religionis aut caritatis causa communiter suscep- 
tis, sacerdotes eisdem addicti vel quomodolibet in eisdem participantes, dum- 
modo vel a proprio Ordinario vel ab Ordinario loci in quo eisdem adiun- 
guntur vel etiam ab Ordinario cuiusvis loci per quem in itinere transeunt 
facultatem rite acceperint confessiones audiendi, possunt, toto itinere expe- 

ditione ve, quorumlibet fidelium secum itinerantium et eorum qui ipsis con- 
fiteri petant confessiones excipere, eosque absolvere etiam a casibus Ordi- 
nario loci reservatis (cf. Ioannes XXIII, Prima Romana Synodus , art. 65), 

5. Vacuitates confessoris occasionalis. 

Sacerdos ad confessiones excipiendas ab aliquo loci Ordinario approba- 
tus, nec canonice impeditus, etsi in loco quo versatur facultate confessiones 
audiendi careat, valide et licite, etiam a peccatis Ordinario reservatis, absol- 
vere poenitentes potest qui eidem confiteri petunt, si difficilis sit recursus 
ad loci Ordinarium, nec praesens sit alius sacerdos in loco approbatus, vel, 
si adsit, poenitentes eidem confiteri nequeant vel recusent. 

In iis adiunctis, idem sacerdos confessiones audire potest aliarum quo- 
que personarum, quae ad eundem forte accedant. 

6. Vacuitates a parocho delegatae. 

Parochi et ii qui parochorum nomine in iure veniunt, facultatem audiendi 
confessiones in proprio dumtaxat territorio concedere possunt sacerdotibus 
ab aliquo Ordinario loci ad confessiones excipiendas approbatis nec ullo 
canonico impedimento correptis, non ultra octo integros dies, non compu- 
tato die concessionis. 


Caput 2 

DE POTESTATE CONCILIORUM PARTICULARIUM 

Salvis facultatibus ad audiendas confessiones ab hac Sacrosancta Synodo 
elargitis, Concilia plenaria vel provincialia ad normam iuris celebrata, alias 
quoque pro suo cuiusque territorio et iuxta necessitates eiusdem particula- 
res concedere possunt, quas Episcopi in sua dioecesi revocare nequeunt, nisi 
in casibus particularibus et iusta de causa. 

A casibus vero reservandis abstineant. 

Caput 3 

DE PECCATIS RESERVATIS 

Haec Oecumenica Synodus affirmat iterum potestatem Episcoporum re- 
servandi sibi casus {Cone. Trid. } sess. XIV, cap. 11), limitando nempe infe- 
rioribus absolvendi potestatem et ad suum avocando iudicium quaedam 
peccata. 

In mentem quoque revocare voluit verba Concilii Tridentini: « Magno- 
pere ad christiani populi disciplinam pertinere, sanctissimis patribus nostris 
visum est, ut atrociora quaedam et graviora crimina non a quibusvis, sed 
a summis dumtaxat sacerdotibus, absolverentur » (sess. XIV, cap. 7). 

Extraordinarium hoc remedium ad inolitum publicum vitium extirpan- 
dum aut collapsam forte christianam disciplinam instaurandam perstringen- 
dum est (cf. Instructio S. S. C. S. Officii , d. 13 iulii 1916, n. 2, A.A.S., 
v. 8 [1916], p. 313). 

Non, enim, in eo consistit quod fideles a peccatis absterreantur quorum 
absolutionem noverint difficilem, siquidem temporibus nostris absolutio fere 
semper est impertienda, si peccator debite poeniteat. Reservationes potissi- 
mum valent ut fideles a peccatis arceantur quorum specialem malitiam et 
gravitatem inde saltem percipiunt quod reservata sint iudicio Superiorum, 
ita ut eorum absolutio non nisi ab eis detur aut saltem de eorum facultate. 

Experientia vero satis comprobavit, reservationes peccatorum, si debitam 
mensuram et modum excedant, in animarum perniciem potiusquam in earum 
utilitatem vergere posse (cf. Instr. S. 5. C. S. Officii, 1. c.). 

Ideoque, attentis desideriis SS. Congregationum, Episcoporum et Supe- 
riorum Religiosorum Concilio Oecumenico expositis, haec Sancta Synodus 
censuit peccata ratione sui vel censurae reservata ulterius esse restringenda. 

Quod ad reservationes Episcoporum attinet, ne plus quam duo peccata 
sint in dioecesi reservata, neve in vigore maneant ultra triennium, nisi Epi- 
scopus ob speciales rationes prorogandam reservationem esse censuerit. 

* * ic 

Nota - Circa reservationes autem peccatorum ratione censurae, Com- 
missio de disciplina Sacramentorum censuit quaestionem integre tractari non 
posse, nisi totum systema poenale Ecclesiae examini subiiciens. 

At tale examen competentiam huius Commissionis excedere visum est; 
quin etiam alias Commissiones propriam competentiam hac de re potiori 
forte titulo affirmare posse. 

Cum autem reformatio iuris poenalis ecclesiastici maxime in votis ha- 
beatur, Commissio desiderium expressit, ut Commissio Centralis illis provi- 
dere ne dedignetur iuxta formam et modum quem aptiorem esse credi- 
derit.* 


2) RELATIO EM.MI P. D. BENEDICTI CARD. ALOISI MASELLA 
PRAESIDIS COMMISSIONIS DE DISCIPLINA SACRAMENTORUM 

E multis Consiliis et Votis de rebus in Concilio tractandis a Sacro- 
rum Antistitibus digestis, Beatissimus Pater circa Sacramentum Poeni- 
tentiae quaestiones a Commissione de disciplina Sacramentorum tractan- 
das elegit sequentes: 


* Textus definitive adprobatus in Sessione Generali Commissionis de disciplina 
Sacramentorum habita diebus 4-11 maii 1961. 

« Casus determinentur, in quibus extendere expediat iurisdictio- 
nem ad confessiones sacramentales audiendas. 

De peccatis reservatis quaestio perpendatur ». 

Neminem latet utrumque argumentum ad opus pastorale quod Con- 
cilium Vaticanum Secundum promovere intendit, magnopere conferre 
posse. Ea de causa diligenter a Commissione nostra pertractandum erat. 

Imprimis igitur examinavit quaenam leges circa facultates audiendi 
confessiones in iure communi et in iure particulari vigerent, quonam 
fundamento niterentur, quibusnam necessitatibus satisfacerent. 

Commissio nostra non solum iuris communis praescripta accurate 
perpendit., sed multa decreta in Conciliis aut plenariis aut provinciali- 
bus vel in ipsis Synodis dioecesanis lata consideravit, eum in finem ut 
melius apparerent et difficultates quae uberiori administrationi sacra- 
menti poenitentiae obstare possunt et earum opportunae solutiones. 

I - De iurisdictione ad audiendas confessiones. 

Relinquendo Commissioni de Religiosis ea quae iurisdictionem au- 
diendi confessiones in regimine Religionum exemptarum gubernant, at- 
que normas speciales pro confessionibus religiosorum utriusque sexus, 
Commissio nostra consideravit iurisdictionem ad audiendas confessio- 
nes in regimine communi. 

Caput primum schematis disciplinam audiendarum confessionum ex- 
tendit, per concessiones quasdam. 

Relate ad Metropolitas et Episcopos : 

1. Primum, ratione dignitatis consulitur ut Metropolitae seu Ar- 
chiepiscopi in tota provincia ecclesiastica cui praesunt, confessiones au- 
diendi facultate gaudeant et absolvendi a peccatis et censuris quae non 
sint Sedi Apostolicae specialissimo modo reservatae. 

Haec facultas privilegiata est. Non dicitur ordinaria; neque delegata 
a iure, quia in actuali disciplina fervet disputatio de natura facultatum 
quae in iure conceduntur. 

Melius quoque sic apparet Archiepiscopos eam delegare non posse. 

Privilegium valere potest tantum pro foro interno. 

2. Dignitas episcopalis est quoque fundamentum facultatis quae in 
numero secundo conceditur Episcopis extra propriam dioecesim. Oppor- 
tunitas huius concessionis deducitur ex duabus considerationibus: 

a) nam occasiones confessiones audiendi extra propriam dioe- 
cesim non subditorum multiplicatae sunt ratione conditionis socialis 
et cursus vitae hodiernae. Non autem decere videtur Episcopos in tali- 

bus adiunctis se gerere debere tanquam confessores occasionales de qui- 
bus sermo fit in facultate numero quinto concessa; 

b) revera praxis communis ostendit Episcopos mutuis conven- 
tionibus intra ambitum determinatum v. gr. totius Nationis, ad invicem 
facultates similes concedere solere. 

Episcopali autem dignitati videtur esse magis consentanea concessio 
ab ipso iure facta, eam ad universum orbem extendendo. 

Relate ad sacerdotes-. 

3. Reverentia quam Ecclesia erga suos sacerdotes fovet, boc eorum 
privilegium inspirat. Neque enim videtur dubitari posse quantum puri- 
tati conscientiae sacerdotalis conferre valeat frequens usus sacramenti 
poenitentiae, qui per boc privilegium redditur facilior. 

Circa sacerdotes peregrinantes et confessores occasionales-. 

4. Ius commune sive in Codice luris Canonici sive in concessioni- 
bus Sanctae Sedis viam similem iam pridem aperuerunt. Nam ex una par- 
te in sacerdotibus studium animarum excitat, et ex alia parte fidelibus 
pro usu frequentiori poenitentiae sacramentalis superare permittit dif- 
ficultates quae proveniunt ex diversitate linguarum, ex necessitatibus 
urgentioribus quae in hodiernis moribus saepe saepius eisdem occur- 
runt, dum propriam patriam deserunt. 

Circa facultates a parocho delegatas : 

5. Sexta tandem facultas utilitatem trahit ex aucto ministerio in 
paroeciis occasione missionum popularium, aliorumque conventuum, 
necnon ex restricto numero sacerdotum qui stabiliter paroeciis addicun- 
tur ob penuriam cleri. Oportebat igitur in adiutorium venire eorum 
qui curam animarum directe exercent. 

II - De potestate Conciliorum particularium. 

Concilia particularia plerumque concedunt facultates audiendi con- 
fessiones in toto territorio Provinciae ecclesiasticae sacerdotibus dioe- 
ceseon qui Provinciam constituunt, qui a proprio Ordinario approbati 
fuerint. 

Circa facultates ita concessas pleraque dubia nonnullies excitata fue- 
runt. Etsi a Concilio statuta videantur, revera a singulis Episcopis per 
quamdam quasi conventionem delegatas esse apparent. 

Etenim in iure Codicis nostri potestatem delegatam ad audiendas 
confessiones solum concedere possunt: Romanus Pontifex, Ordinarius 
loci in quo confessiones excipiuntur. 

Conciliis igitur particularibus nullibi in Codice luris Canonici si- 
milis facultas conceditur. Ad omnes igitur difficultates tollendas, si 

Concilia plenaria vel provincialia alias facultates, praeter eas quae in 
capitulo praecedenti recensentur, opportune concedere aestimabunt, in 
vim huius capitis in posterum id facere poterunt. 

III - De peccatis reservatis. 

Nota est Instructio Supremae Sacrae Congregationis Sancti Officii 
anno 1916 data, in qua efficaciter ostendebatur peccata reservari debere 
magna cum cautela, ne remedium hoc extraordinarium in animarum 
perniciem potiusquam in earum utilitatem vergat. 

Examinata undique quaestione, Commissio nostra nullam difficul- 
tatem invenit in perstringendis reservationibus peccatorum ratione sui. 
Sed cum ad restringendas reservationes censurarum pervenit, statim 
eidem apparuit connexio quaestionis cum toto systemate poenali cano- 
nico. Reapse in iure vigenti censurarum reservatio sive Sanctae Sedi sive 
Ordinariis, et modus reservationis, nempe specialissimo, speciali aut 
ordinario modo, inductus est ut disciplina et ordo publicus Ecclesiae tue- 
ri possit. 

Absolutiones autem censurarum in foro interno, forum sacramen- 
tale poenitentiae partialiter tantum tangunt. Inde Commissio nostra 
commode agere non poterat de reservationibus peccatorum ratione cen- 
surae, posito principio quod si agatur de censura quae impedit Sacra- 
mentorum receptionem, censuratus nequit absolvi a peccatis, nisi prius 
a censura absolutus fuerit. Quaestiones igitur de relatione inter forum 
externum et forum internum praecipue sacramentale, necnon eventua- 
lis restrictio censurarum reservatarum competentiam Commissionis no- 
strae manifeste superabant, atque aliam Commissionem de momentosa 
ac desiderata re, qualis est reformatio iuris poenalis canonici, exigere 
videbantur. Cui Commissioni, si formaretur, etiam Commissio nostra 
calculum adiicere posset. 

3) ANIMADVERSIONES SODALIUM 

Card. Ruffini: Pag. 8, 1 linn. 9-11: « quorumlibet fidelium secum 
itinerandum et eorum qui ipsis confiteri petant... ». Facultas quae his 
verbis exprimitur, nimis latet, cum nulla limitatione circumscribatur. 
Idcirco puto eam opportunam non esse. 

Item (linn. 20-22) nimis ampla est facultas quae conceditur, nisi 
definiatur de qua sacerdotis absentia agitur. 


1 Cf. p. 118. 

Pag. 8, 2 linn. 26-32: Nimium conceditur — ut mihi videtur — Pa- 
rochis et iis qui Parochorum nomine in iure veniunt. Ut unum tantum 
dicam: quando potest constare Parochis ... sacerdotes, ex dissitis regio- 
nibus provenientes, nullo canonico impedimento detineri? 

Card. Leger: Quoad 2. Privilegium Episcoporum. Opportune ex- 
tenderetur privilegium ibi datum ad auditionem confessionum « etiam 
religiosorum utriusque sexus » sicut dicitur superius pro Archiepiscopis. 

Quoad 3. Privilegium sacerdotum. Addendum est quod sacerdotes 
peccata sua « etiam Ordinario reservata » confiteri possunt apud quem- 
libet. In paragrapho quinta datur enim haec facultas confessori occa- 
sionali. 

Quoad facultates pro sacerdotibus absolvendi extra propriam dioe- 
cesim. Quaedam occasiones dantur in §§ 4 et 5 ubi sacerdos, qui iam 
a proprio Ordinario recipit facultatem confessiones audiendi, potest 
peccata absolvere extra propriam dioecesim. Videtur tamen quod relate 
ad itinera (§ 4), circumstantiae ubi valet facultas sunt difficilis formu- 
lationis et maxime interpretationis; qualis enim erit interpretatio for- 
mulae « aliisve itineribus religionis aut caritatis causa susceptis »? Ex 
altera parte, videtur quod argumentum decisivum pro concessione facul- 
tatis valide et licite audiendi confessiones extra propriam dioecesim, sit 
voluntas quam habet fidelis sua peccata confitendi. 

Iis in adiunctis, cum mens schematis sit « ut facilior et frequentior 
fidelibus occasio adsit ad poenitentiae sacramentum recurrendi », credo 
quod aequi valenter, clarius et, iudicio meo, sine maiori periculo abusus, 
exprimerentur sequenti formulatione facultates sacerdotibus datae: 

Confessarius a proprio loci Ordinario sine ulla restrictione appro- 
batus, in propria dioecesi, valide ac licite absolvere potest omnes fideles 
cuiusve ritus; 

Extra propriam dioecesim, confessarius valide absolvere potest 
fideles cuiusve ritus. Tamen, hanc facultatem nequit licite exercere nisi 
cum permissione Ordinarii loci vel, in casu particulari, erga fideles qui 
eidem confiteri petunt. 

Casus particulares sunt v. g. durante itinere erga secum itinerantes, 
in locis ubi catholicus sacerdos deficit, erga fideles aegrotantes qui illum 
postulant, si a fidele requisitus fuerit. 

Curent locorum Ordinarii, ne iurisdictionem sacerdotibus delegent, 
nisi de eorum idoneitate ipsis sufficienter constiterit. Qui vero sacerdotes 
eam receperunt, dignos se tantae potestatis monstrare satagant. 


2 Cf. p. 118. 

In periculo mortis omnes sacerdotes, licet ad confessiones non ap- 
probati, valide et licite absolvunt quoslibet poenitentes a quibusvis pec- 
catis aut censuris, etiamsi praesens sit sacerdos approbatus, salvis prae- 
scriptis iuris de complicibus et censuris. 

Sacramentalis confessionis proprius locus est ecclesia, vel oratorium 
publicum aut semi-publicum. 

Confessarii cuiusvis ritus non adscripti servitio alicuius ecclesiae vel 
oratorii, nequeunt ibi licite audire confessiones, nisi cum licentia, in 
casu urgenti praesumpta, rectorum horum locorum. 

Beat. Saigh: 'Prooemium: J’approuve ce preambule en general. Je 
me permets seulement de faire les deux remarques suivantes: 

1) Page 5, 3 lignes 1-5: L’Occident ne doute pas que, pour la validite 
de Pabsolution, il est requis que le confesseur ait une certaine juridiction 
sur le penitent. Cette conviction decoule sans doute de ce que POcci- 
dent, ayant equipare Pabsolution des peches a un jugement, a voulu 
retrouver dans Pabsolution toutes les conditions d’un jugement humain 
au sens striet. Or, il nous semble que le sacrement de penitence n’est 
un jugement que par analogie. Il n’exige donc pas, pour sa validite, 
toutes les conditions d’une vraie procedure judiciaire. L’Orient classi- 
que considere qu’un pretre approuve par son eveque pour les con- 
fessions — constitue donc comme pere spirituel — peut absoudre par- 
tout les fideles qui se confessent a lui. Les convenances ecclesiastiques 
exigeront certes de lui qu’il n’exerce ce pouvoir que sur le territoire 
qui lui est confie ou avec la permission du pretre de Pendroit, mais la 
validite de son absolution reste toujours sauve. Je me suis permis d’ex- 
poser cette discipline de 1’Orient chretien classique pour deux motifs: 
1) afin d’eviter de trop serrer la comparaison entre la confession et la 
procedure judiciaire; 2) afin d’appuyer doctrinalement Pelargissement 
de la discipline catholique actuelle. 

2) Page 5, ligne 8: Parmi les Hierarques qui ont le privilege de 
confesser partout, il convient de mentionner aussi les Patriarches. 

Caput I. De iurisdictione ad audiendas confessiones extendenda. 
Page 7, 4 lignes 6-7: Il est question dans cet endroit des censures atta- 
chees a la revelation du « Secret du Saint-Office ». Personnellement, 
je suis oppose non seulement a ces censures, mais au « Secret du 
Saint-Office » lui-meme. Les affaires de PEglise exigent certes beaucoup 
de discretion. Mais il y a loin entre cette discretion indispensable et 


3 Cf. p. 116 . 

4 Cf. p. 117. 

le « Secret du Saint-Office », tel qufil est pratique aujourd’hui. Celui-ci a 
fini par donner a certaines administrations ecclesiastiques le cachet 
d’une vraie franc-magonnerie et on en a plus d’une fois abuse pour 
condamner certaines personnes « ex informata conscientia », comme on 
dit, c’est-a-dire sans les interroger ou sans leur donner la possibilite 
elementaire de se defendre. D’ailleurs il me semble qu’une reforme ra- 
dicale du Saint-Office est aujourd’hui necessaire, car le Saint-Office rap- 
pelle encore trop la « Sainte Inquisition ». 

Cap. III. De peccatis reservatis. Page 1.1, 5 ligne 8 (Nota): II est 
question de reformer le sy sterne penal de 1’Eglise. Nous ne saurions 
trop appuyer sur la necessite d’operer cette reforme. Le systeme penal 
actuel de FEglise la reduit presque a une societe profane, d’autant 
plus que la plupart de ces peines sont absolument inadaptees. 

Card. Larraona: A) Aliqua generalia. 

1) Introductio (pp. 5-6) 6 7 sicut omnes aliae, quas hucusque Com- 
missio de Disciplina Sacramentorum nobis exhibuit, clara aptaque est. 
Ut crederem Concilio absque lima et correctione praesentari potest. 

2) Aliqua circa Ministrum Sacramenti Poenitentiae \p. 7) concor- 
danda essent, ad maiorem fidelium omnium utilitatem: et fructum, cum 
illis quae Commissio pro Ecclesiis Orientalibus proposuit, ut hic et ibi 
notabo. Concordatio nullo vel facili prorsus negotio fieri valet. 

3) Si quid, salvo meliori iudicio, opinari licet quoad terminologiam 
et materiae ordinationem praecipue, in cap. I (pp. 7-8) forsan melius 
Commissionem pro Ecclesiis Orientalibus sequi possemus, ita ut non 
loqueremur, agendo de iurisdictione, nec de privilegiis (scilicet Metro- 
politarum, n. 1, p. 8; 7 Episcoporum, n. 2; Sacerdotum, n. 3), nec de 
facultatibus (nempe Sacerdotum peregrinandum, n. 4; Confessarii 
occasionalis, n. 5; Delegati a Parocho, n. 6), sed ex adverso de iuris- 
dictione ordinaria et delegata, a iure et ab homine. Ita, omnia quae 
proponuntur, relictis privilegiis et facultatibus, iam ad generale et fixum 
iuris schema reducuntur (cf. Schema: De Ecclesiae Sacramentis, & Com- 
missione de Ecclesiis Orientalibus propositum, 11°, n. A) et B). 

4) Convenienter in hoc Schemate ageretur et iam, ut fit in Schemate 
Commissionis de Ecclesiae Sacramentis pro Ecclesiis Orientalibus (cf. 1 
c. I A, 3) saltem de potestate ad validitatem necessaria pro audiendis 
confessionibus religiosorum ( interna ) et praecipue de potestate speciali 


5 Cf. p. 119. 

8 Cf. pp. 116-117. 

7 Cf. p. 117. 

necessaria ad confessiones religiosarum. Videndum sane esset, collatis 
in Commissione mixta consiliis cum Commissione de Statibus perfectio- 
nis, an post tot admissas exceptiones, principium de necessitate specia- 
lis iurisdictionis non comprehensae in generali absoluta vel pro mulie- 
ribus iurisdictione (c. 876), conservari expediat. Et iam hac abrogata 
necessitate specialis facultatis, normae vigentes circa confessarios ordi- 
narios, extraordinarios, speciales et adiunctos ad liceitatem, in partem 
vel in totum, retineri possent. Haec iam ad Commissionem de Statibus 
perfectionis proprius pertinent. 

B) Ad singula. 

Cap. I. 1) Ad nn. 1 et 2 (p. 7 8 Schematis) (Privilegium Metropoli- 
tarum n. 1, Privilegium Episcoporum n. 2). Redactio horum duorum 
numerorum satis cauta ac prudens apparet. In n. 1 extenditur Metro- 
politis, qui praesunt Provinciae Ecclesiasticae, pro integra eorum Pro- 
vincia, privilegium quo pro integra Ecclesia ubique terrarum fruuntur 
Cardinales (c. 239, par. 1, 1°). Extensio, ut legenti patet, iisdem verbis 
iisdemque ac pro Cardinalibus limitationibus fit. In n. 2 similis con- 
cessio fit etiam pro Episcopis residentialibus et titularibus quoad abso- 
lutionem a peccatis, exceptis casibus Sedi Apostolicae reservatis. Si 
has concessiones cum illis similibus comparare opportune velimus, quae 
inveniuntur in parallelo schemate Commissionis pro Ecclesiis Orienta- 
libus, haec viderentur subnotanda: 1) Concessiones factae Patriarchis, 
Archiepiscopis, Metropolitis, Episcopis, etc. sunt a iure et ordinariae, 
illae quae Episcopis titularibus et Sacerdotibus in aliquibus casibus lar- 
giuntur, sunt delegatae a iure\ 2) Concessio specialis facta Patriarchis est 
universalis pro tota Ecclesia, sicut illa Cardinalium, concessiones factae 
Archiepiscopis Metropolitis limitantur ad proprium territorium; 3) Con- 
cessiones factae in Schemate proposito a Commissione pro Ecclesiis 
Orientalibus non distinguunt, quoad vim facultatum, inter Archiepi- 
scopos, Metropolitas ac Episcopos residentiales aliosque qui a iure po- 
testatem habent. Si haec attente ponderemus: a) absque difficultate ad- 
mittere possumus potestatem universalem Patriarchis agnitam; b) po- 
testas in Ordinariis proprie dictis, sive locorum (c. 198, par. 1) sive 
in Ordinariis personalibus (c. 198, par. 2), atque in aliis quibus ipsa ra- 
tione muneris conceditur, est in iure ordinaria, propria vel vicaria iuxta 
casus (cc. 197, par. 1 et 2, 199, par. 1); potestates seu facultates illis 
largitae qui ex munere non haberent sed quae ipsis conceduntur sive 
habitualiter pro dignitate, ut concessae Episcopis titularibus (p. 7, n. 2) 
sive pro casibus particularibus ex occasione, pro necessitate vel utilitate 


Cf. p. 117. 

(cfr. p. 7, nn. 3 et’ 4; p. 8, n. 5) 9 sunt habendae ut delegatae a iure; 
potestas a parocho delegata (p. 8, n. 1) evidenter est delegata ab ho- 
mine ; c ) relate ad vim et intensionem diversam potestatis a nostro Sche- 
mate recognitam seu largitam Archiepiscopis et Metropolitis (n. 1), 
Episcopis residentialibus (« salvis iuribus Episcoporum in propria dioe- 
cesi ») ac Episcopis titularibus (n. 2), rationabilem esse ac merito con- 
servandam. 

2) Ad n. 4 (pp. 7-8: Facultates Sacerdotum peregrinantium ): 

a) Possunt quidem allegari fontes ex quibus ad hodiernam re- 
dactionem perventum est, sed melius independenter ab eis redige- 
retur. 

b) Concessio merito extendi posset ad imitationem schematis 
Commissionis pro Ecclesiis Orientalibus ita ut: 1° Non tantum com- 
plectatur sacras peregrinationes aliave itinera religionis aut caritatis 
causa communiter suscepta, sed generatim quaslibet excursiones seu 
itinera communia etsi non sint peregrinationes nec fiant directo religio- 
nis seu caritatis causa sed vel ad culturam, ad vires reficiendas (sport, 
campeggio), ad alias regiones noscendas (turismo, ecc.). Etiam ad Sa- 
cerdotes qui in iis partem habent convenienter facultates extendun- 
tur. 2° Concessiones non limitantur ad iter maritimum vel aereum, sed 
extendi debent ad communia itinera quomodolibet ipsa fiant, scilicet 
sive curribus ferreis, vel curribus autosemoventibus, sive birotis, sive 
pedibus, sive equis et ita porro. 3° Si quoad extensionem sensibus dictis 
(1°, 2°) ex Schemate Orientali inspiratio sumi secure potest in Schemate 
Commissionis De Disciplina Sacramentorum clausulae habentur satis 
utiles ac prudentes, ex. gr. cavetur expresse casui Sacerdotis qui se 
adiungit itinerantibus, casui confessionum, aliorum non tantum itine- 
randum, etc. 

3) Ad n. 5 ( Facultates Confessoris occasionalis). Redactio accu- 
rata est, et haec satis larga concessio probanda in bonum animarum 
videretur. Forsan dum dicitur: « nec praesens sit alius Sacerdos in loco 
approbatus, vel, si adsit, poenitentes eidem confiteri “ commode ” (pos- 
set adiungi) nequeant vel recusent ». Si etiam recusantibus conceditur, 
concedi etiam potest illis qui commode approbato confiteri non possunt. 

4) Applicatio horum, etiam n. 6 ( Facultates a parocho delegatae, 
quoad proprias ecclesias ). His attente ponderatis: 1° quod in omnibus 
quae praescripta fuerunt, mens est ut iuris normae bono animarum 
aptentur; 2° quod potestas audiendi confessiones religiosorum et eorum 
qui ad vitam religiosam accedunt, ut novitii, adspirantes, sit vel ordi- 


Cf. pp. 117-118. 

naria ad normas iuris communis pro exemptis (can. 198), vel ad modum 
ordinariae a Sancta Sede concessa (cum facultate subdelegandi); 3° cum 
in Synodo Romana art. 68, par, 1 applicentur Superioribus Maioribus 
Religionum Clericalium pro tota Romana Dioecesi quod hic in n. 6 
parochis pro paroecia conceditur; 4° cum in n. 3° (Privilegium Sacerdo- 
tum, cfr, art. 67, par. 1 Syn. Romanae) concedatur facultas cuilibet Sa- 
cerdoti peccata confitendi apud quemlibet Sacerdotem ab aliquo Supe- 
riore competente approbatum (Synodus adhuc benignior est dum dicit: 

« qui quidem si forte facultate audiendi confessiones non polleat eam 
assequitur vi huius synodalis legis »), consulto crederem ut non solum 
n. 3 (Privilegium Sacerdotum), quod est clarum, expressius de Superiore 
Religioso diceretur et n. 6 quod amplius patet in Synodo Romana pro 
Superioribus Maioribus (pro tota scilicet dioecesi) art. 68, par. 1, ex- 
tenderetur pro propriis saltem ecclesiis Superioribus localibus, sed etiam 
n. 5 (limitare ad exemptos, vel ad eos qui in c. 514, par. 1 continentur) 
et n. 6 (in defectu aliorum). 

Cap. II. Quia potestas Episcoporum est de iure divino, Summo Pon- 
tifici et Concilio Oecumenico subordinata, potestas vero Concilii Pro- 
vincialis et Plenarii de iure ecclesiastico, etsi certo certius valide sit dele- 
gatio his Conciliis legitime facta, maiorem relinquerem Episcopis liberta- 
tem hanc delegationem in propria dioecesi applicandi, ita ut non tantum, 
ut recte dicitur, eam in singulis casibus et iusta de causa, revocare dele- 
gationem valeant sed etiam pro locorum adiunctis, eam aliquibus ratio- 
nabilibus conditionibus subiicere possint. 

Cap. III. Nota (p. 11). Prorsus notatio digna sunt quae Commissio 
pro disciplina Sacr. hic iure meritoque indicat. Commissio Centralis 
providere deberet ut Commissio mixta nominaretur ad aliqua generalia 
criteria stabilienda pro retractatione iuris poenalis ecclesiastici. Evi-, 
denter in Concilio neque poenae in singula delicta neque integrum sy- 
stema poenale discuti possunt. 

Commissio mixta, ideo hac in re necessaria, si necessaria videatur 
nominanda est, materia non potest relinqui uni S. Congregationi, sed 
omnium fere SS. Congregationum, speciatim quae de regimine curant, 
pari modo interest. Nec SS. Congregationum tantum sed et Tribunalium. 
In hac mixta Commissione partem habere debent Episcopi relate ad re- 
gimen administrativum sanciendum et ad processum ordinarium effica- 
citer confirmandum. 

Card. Ott aviani: Quod attinet ad observationes factas, mihi vi- 
dentur omnes optimae esse, sicut etiam placet ipsa Constitutio, in suo 
genere, adhibitis praecautionibus et correctionibus quae suggestae sunt. 

Sentio autem officium quaedam declarandi circa ea quae audivi 
dicta de S. Officio, de eius secreto et de eius modo procedendi. 

Sum in S. Officio, tamquam Consultor, iam ab anno 1929, igitur iam 
a 32 annis, deinde, ab anno 1935, tamquam Assessor et postea tamquam 
Pro-secretarius et Secretarius. Puto me optime cognoscere igitur, ex 
experientia non ex merito quodam, qui sint effectus, qui in omni orien- 
tatione certe sunt, quaenam sunt autem merita S. Officii et quaenam 
necessitates quae circumdant modum agendi ipsius S. Officii. Certis- 
sime B.mus Patriarcha loquutus est ex maximo desiderio maioris boni 
Ecclesiae et de hoc do ei testimonium. Sed puto non satis locutum 
esse cum sufficienti experientia de iis quae S. Officium tangunt et 
respiciunt. Immo ex eius modo loquendi hoc deduco. Dicit: videtur 
mihi, quaedam « massoneria ». Si esset massoneria, igitur primus mas- 
sonis esset S. Pontifex, Praefectus S. Officii; essent massones Cardi- 
nales et Consultores ipsius S. Officii, si utique in sensu ordinario ipsius 
verbi « macon », sumus massones quia laboramus omnes pro aedifi- 
catione aedificii Sanctae Matris Ecclesiae et pro reparatione eorum 
quae in ipso aedificio reparanda sunt, quia est semper societas humana. 

Male mihi videtur etiam facta comparatio cum Inquisitione. S. Of- 
ficium est prorsus diversum ab Inquisitione: hodie loquuntur de In- 
quisitione solummodo adversarii Ecclesiae qui volunt nocere S. Officio. 
Prorsus res totaliter diversa est. Nunc autem etiam ad assertionem de 
modo procedendi ex informata conscientia: non est modus procedendi 
S. Officii, est res quae praevidetur in C.I.C., idest, est res prorsus diversa 
quae relicta est Episcopis et est res prorsus diversa a modo procedendi 
S. Officii, quod habet suas regulas et agit tamquam tribunal in rebus 
quae sunt propriae fori externi, tamquam verum tribunal quod omnes 
cautiones adhibet pro iis qui iudicandi sunt, sive quoad libros et theo- 
rias, sive quoad peccata et quoad crimina. Et reapse Summus Pontifex 
Pius XII, quando habuit orationem ad iuristas et loquendo de elemen- 
tis iudicii, habuit praecise specialem locutionem pro S. Officio qui 
dat optimam possibilitatem defensionis iis qui interrogantur et de- 
fenduntur. Quod attinet vero ad secretum, haec est res quae, mihi 
videtur, est applicatio principii evangelici a D. N. I. C. dicti, quod pru- 
dentes debemus esse sicut serpentes, secus res maximi momenti ipsius 
Ecclesiae essent non satis custoditae. Cogitate quod quandoque sunt iu- 
dicandi etiam, — loquor in secreto istius almi consessus — , quidam 
Episcopi. Quid si non esset secretum S. Officii, si res spargerentur? 
Quandoque agitur de defendenda etiam sanctitate confessionis. Quid 
si fideles scirent quod sint sollicitationes? Igitur erat tegenda praxis 
S. Officii propter ipsa obiecta quae exigunt, ad defensionem ipsius 

Ecclesiae et fidei et morum populi christiani, hoc altum secretum. Et 
hoc tam verum est quod aliae quoque Congregationes (non solum 
S. Officium habet secretum S. Officii) adhibuerunt hoc systema se- 
creti: S. Congregatio Consistorialis habet secretum S. Officii pro nomi- 
natione Episcoporum. Vae nobis! si populus hodie deberet libere loqui, 
et scire quae ad electionem Episcoporum pertinent. In omnibus difficul- 
tatibus quae hodie habentur specialiter pro factionibus politicis, videmus 
quomodo etiam « espionnage » damnum facit nationibus; quid esset de 
Ecclesia? Non habet postea facultates sese defendendi sicut habet ipsa 
societas civilis, quae habet poenas civiles fortes pro illis qui tradunt secre- 
tum; nos habemus tantummodo censuras. Si illas non habemus ad clau- 
denda ora, in iis quae claudenda sunt, quomodo Ecclesia posset se de- 
fendere? Igitur nec Inquisitio (ubi erant olim carceres in Palatio S. Of- 
ficii nunc sunt optimae domus Cardinalium et Praelatorum), nec in- 
formata conscientia, nec aliquid aliud quod possit revocare masso- 
neriam, sed tantummodo bonum Ecclesiae, quod, ex experientia patet, 
exigit quasdam cautiones, praesertim nostris temporibus, in quibus 
nos scimus adversarios Ecclesiae velle « exploiter », uti quibusdam 
rebus, quae sunt minus rectae in Ecclesia ut damnum faciant fidei et 
religioni ipsi. Haec dicta sint cum maxima reverentia et aestimatione 
erga ipsum Patriarcham, sed debui, pro honore ipsius Sanctae Sedis, 
cuius primum officium est S. Officium, explanare. 10 


4) SUFFRAGIA SODALIUM 

Card. Tis serant: Placet iuxta modum: facultatum extensionem 
fovendo. 

Card. Micara: Placet: eo vel magis quod nonnulla quae in Sche- 
mate proponuntur in Synodo Romana sancita fuerunt. 

Card. Pizzardo: Placent quae statuuntur de extendenda iurisdi- 
ctione Metropolitarum et Episcoporum. Placent quoque cetera in ca- 
pite 1° proposita. 

Placet votum expressum ad calcem capitis tertii, quod scilicet totum 
systema poenale Ecclesiae attento examini subiciatur. 

Quaedam animadvertenda : 

a) Introductio pressius redigatur vel in Decreti Commentario po- 
natur. 


10 Textus transcriptus est ex taeniola magnetica. 

b) Textus S. Leonis (in pagina 5, 1 linea decima tertia et sequentibus) 
est quidem perpulcher, sed minus apte hic ponitur, quia enuntiat tria 
characteristica elementa antiquae paenitentiae publicae (admissio ad 
statum seu ordinem poenitendum; — opera paenitentialia per determi- 
natum tempus agenda; — denique absolutio in forma reconciliationis). 
Sed hic modus iam ex millenio circiter in Ecclesia derelictus est. 

c) Quae habentur in pagina decima, 2 ponantur in Decreti Commen- 
tario, ita ut in ipso Decreto remaneant ea tantum quae in pagina unde- 
cima 3 (a linea tertia ad septimam) dicuntur de reservationibus redu- 
cendis. 

d) Nihil dicitur de iure particulari quo regatur hucusque confes- 
sio peragenda a parte religiosarum. 

Card. Aloisi Masella: Placet. 

Card. Ferretto: Placet iuxta modum: scilicet attente perpensis 
quae mira sapientia in disceptatione ab Em.mo Cardinali Relatore necnon 
ab Em.mis Patribus RufHni, Leger, Ottaviani et Larraona et a Beatissimo 
Patriarcha Melchi tarum expositae sunt; et habita ratione facultatis a 
Pio XII, Directoribus Nationalibus Apostolatus Maris factae, excipiendi 
confessiones in locis prope ora maritima suae Nationis: A.A.S. XLVI, 
p. 251, 11°. 

Card. Lienart: Placet iuxta modum: retentis animadversionibus 
a Rev.mo Patriarcha Melchitarum prolatis. Et voto, a Commissione de 
disciplina Sacramentorum expresso (in nota paginae undecimae), annuo 
ut opportunitas reformationis iuris poenalis ecclesiastici a Commissione 
Centrali proclametur et, per Commissionem ad hoc opus specialiter a 
Summo Pontifice delegatam, studeatur et proponetur. 

Card. Tappouni: Placet iuxta modum: iurisdictio extendenda est 
et peccata reservata restringenda sunt. 

Card. Copello: Placet iuxta modum: cum observationibus factis 
ab Em.mis Ruffini, Leger et Larraona. 

Card. Agagianian: Placet iuxta modum: Fiat concordatio cum sche- 
matibus Comm. de Ecclesiis Orientalibus, de Religiosis. Attendantur 
animadversiones factae ab Em.mo Card. Larraona et ab aliis Em.mis 
Patribus. Assentio plene declarationibus ab Em.mo Card. Ottaviani datis 
circa S. Officium. 


1 Cf. p. 116. 

2 Cf. pp. 118-119. 

3 Cf. p. 119. 

Card. McGuigan: Placet: secundum observationes factas a Patribus 
in quaestione tam delicata et aliquando perdifficili. Secretum S. Officii 
firmissime debet servari, licet forsan aliquando aliquid involuntarie 
et per accidens sciatur sine minimo peccato. 

Card. Pla y Deniel: Placet iuxta modum: scilicet videretur in 
hoc schemate loquendum esse de iurisdictione ad audiendas confes- 
siones religiosorum et religiosarum. Quoad facultatem absolvendi a 
peccatis Ordinario reservatis non videtur ampliorem facultatem dandam 
sacerdotibus peregrinantibus et confessariis occasionalibus quam sacer- 
dotibus propriae dioeceseos. 

Card. Frings: Placet iuxta modum: Ad cap. 1: Extensio potestatis 
iurisdictionis ad confessiones audiendas in generali placet; singula relin- 
quantur Commissioni pro Codice adaptando. 

Ad cap. 2: Non placet, nisi etiam conferentiae nationales talem fa- 
cultatem habeant. 

Ad cap. 3: Placet. 

Quoad reformandum totum ius poenale Ecclesiae videtur conside- 
randum, an omnes censurae latae sententiae sint tollendae et rema- 
neant tantum censurae ferendae sententiae. 

Card. Ruffini: Placet iuxta modum. 4 

Card. Valeri: Placet iuxta modum: seu 1) magis generatim exten- 
datur facultas absolvendi et 2) reformetur Ius Poenale Ecclesiae. 

Card. Siri: Placet iuxta modum: scilicet: adhaereo observationibus 
ab Em.mo Ruffini prolatis, atque Leger et Ottaviani. Censeo generatim 
textum esse corrigendum sicut a pluribus hic dictum est, ne oriantur 
graves difficultates interpretationis, eo magis quia ministerium Sacra- 
menti Poenitentiae est maxime defendendum ne tota disciplina rela- 
xetur. 

Card. Quiroga y Palacios: Placet iuxta modum: hoc est, attentis 
observationibus Eminentissimorum Card. Ruffini, Leger et praecipue 
Em. mi Larraona. 

Card. Leger: Placet iuxta modum: i. e. apud folium. 5 

Card. Montini: Placet iuxta modum: habita ratione animadversio- 
num a Patribus, praesertim a Card. Ruffini et a Card. Siri, factarum. 


4 Cf. pp. 122-123. 

5 Cf. pp. 123-124. 

Et optandum mihi quoque videtur ut systema poenitentiale et poenale 
Ecclesiae maiore quadam perspicuitate praesentetur et ad principia a 
Christo statuta et a Traditione adprobata melius revocetur. Non viden- 
tur facile observandae leges quae ad censuras spectant, speciatim ad illas 
quae latae sententiae dicuntur. 

Card. Cento: Placet iuxta modum: Schema inspiratur laudabili 
criterio rectae cuiusdam amplitudinis. Cum tamen Sacramenta sint prop- 
ter homines, votum exprimo ut benevole accipiantur propositiones a 
quibusdam Cardinalibus prolatae, ut largius adhuc criterium istud ap- 
plicetur. 

Opportune insuper erit ut tractatio compleatur loquendo de facultate 
absolvendi religiosas. Votum tandem exprimo ut quae Patriarcha Mel- 
chitarum et Cardinalis Ottaviani dixerunt de Sancto Officio non ad di- 
stantiandum serviant Ecclesiam Latinam et Orientalem sed potius ad 
magis eas sese reciproce comprehendendum, in Christi amplexu. 

Card. Godfrey: Placet: habita ratione de animadversionibus Emi- 
nentissimorum Ottaviani, Ruffini, Pizzardo et Siri. Quoad paginam octa- 
vam 6 n. 6, melius esset, meo iudicio, ut parochus qui concessionem fecit 
per octo dies confessario, referret nomen sacerdotis Ordinario. Placet 
omnino propositio de reformatione iuris poenalis ecclesiastici. Placent 
etiam omnia quae dixit Em. mus Card. Ottaviani de S. Officio. 

Card. Confalonieri: Placet iuxta modum: hic est a) Facultates 
Patriarcharum conferantur ex Schemate proprio a propria Commissione 
apparato; b) quoad facultates Episcoporum animadvertantur dicta ab 
Em.mo Cardinali Leger; c ) in genere prae oculis habeantur observationes 
Em. mi Cardinalis Larraona; d ) non est hic locus de pertractanda re- 
formatione Sancti Officii (quod revera christiana caritate et cauto pede 
procedere solet), etsi fortasse in quibusdam accidentalibus maxima cum 
prudentia sapientes immutationes introduci possint. 

Card. Richaud: Placet iuxta modum: exoptans: 1) quod, in pagi- 
na 8 a , linea vigesima prima, tollantur verba « vel, si adsit, poenitentes 
eidem confiteri nequeant vel recusent ». Ratio est in periculo alicuius 
facilis abusus; 2) quod, in eadem pagina, linea vigesima nona, dicatur 
expresse « ab ipso proprio Ordinario » et non, sicut in schemate, « ab 
aliquo Ordinario loci »; 3) quod exigatur semper diligens inquisitio de 
idoneitate confessoris, praesertim si ab alio Ordinario dependeat. 


Cf. p. 118 . 


6 

Card. Dopfner: Placet iuxta modum: cum animadversionibus Card. 
Ruffini et Card. Larraona, praesertim quae dicta sunt de « privilegiis » 
(n. 7) et de commissione de systemate poenali instituenda. Assentio 
etiam eis, quae a Card. Frings prolata sunt de conferentiis episcoporum. 

Card. Marella: Placet iuxta modum: attentis scilicet animadversio- 
nibus prolatis ab Em.mis Pizzardo, Lienart, Agagianian, Cento, et obser- 
vatione a Card. Ruffini facta de verbo odioso « Privilegium » delendo ac 
cum verbo « Facultas personalis vel peculiaris » permutando. 

Card. Muench: Placet iuxta modum: attentis observationibus factis 
ab Em.mis Patribus. 

Card. Meyer: Placet iuxta modum: attentis observationibus praeser- 
tim Cardinalium Lienart, Agagianian et Frings de reformatione codicis 
iuris poenalis. 

Card. Traglia: Placet iuxta modum: iis perpensis quae dicta sunt, 
ita tamen ut reverentia sacramento poenitentiae non deficiat et salus ani- 
marum semper suprema lex sit. 

Card. Alfrink: Placet iuxta modum: secundum quae sunt dicta a 
diversis Em.mis Cardinalibus. Insuper in pp. 10-11 7 Concilium non sta- 
tuat peccata reservata esse restringenda sed illa revera restringat. 

Card. Ott AVIANI: Placet iuxta modum: 8 attentis quae dicta sunt ab 
Em.mis Patribus Ruffini et Larraona. 

Card. Di Jorio: Placet iuxta modum: attentis praecipue animadver- 
sionibus ab Em.mis Cardinalibus propositis. 

Card. Jullien: Rursus non placet: quia versamur de parando Con- 
cilio Oecumenico. Hodie enim non agitur, uti in Concilio Tridentino, 
de erroribus circa fidem de Sacramento poenitentiae, sed agitur de disci- 
plina, ac praesertim Ecclesiae Latinae. Quocirca praesens res deferatur 
ad futuram Commissionem pro Codice luris Canonici complendo atque 
nostris temporibus aptando. De necessaria sed difficillima quaestione de 
iure poenali Ecclesiae reformando, Concilium non potest nisi generalia 
decernere. De singulis autem legibus practice non potest videre nisi pe- 
culiaris Commissio de Codice reformando. 

Card. Larraona: Placet et ad mentem. Mens est ut, prae oculis habi- 
tis iis quae animadversa fuerunt, concordentur Schemata Latinum et 
Orientale ac Commissionis pro Religiosis. 9 


7 Cf. pp. 118-119. 

8 Cf. pp. 128-130. 

9 Cf. pp. 125-128. 

Card. Heard: Placet. 

Card. Bea: Placet iuxta modum: quae in schemate dicuntur placent, 
possunt certe admitti cum animadversionibus prudenter factis; sed quaeri 
potest num Concilium haec particularia summa sua auctoritate statuere 
debeat. Nonne melius esset Concilium tradere principia quae sunt commu- 
nia Eccl. latinae et orientalibus, sed relinquere particularia Cod. Iur. Can. 
singularum Ecclesiarum particularium (Latinae et Orientalium). 

Beat. Saigh: Placet pour tout excepte pour ce qui est dit au « Privi- 
legium Metropolitarum » derniere ligne de V alinea: « et illis quae ad- 
nexae sunt revelationi secreti S. Officii ». Pour cela non placet . 10 

Beat. Gori: Placet. 

Beat. Cheikho: Placet iuxta modum: ratione habita animadversio- 
num Em.morum Patrum. 

Exc. Felici: Placet: iterum auspicor ut unum decretum fiat pro Ec- 
clesia universa, si possibile erit. 

Exc. 0’Connor: Placet iuxta modum: ex animo plaudens iis pro- 
positis normis iuxta quas extenditur iurisdictio ad confessiones sacra- 
mentales excipiendas, tamen mihi videntur ad simpliciorem formam redu- 
cendae normae sub capite tertio, numero quinto comprehensae, omittendo 
v. gr. in linea vigesima, pag. octava , 11 verba « nec praesens » et sequentia 
usque ad « recusent ». 

Exc. Silva Santiago: Placet iuxta modum: cum observationibus 
factis ab Eminentis simis Cardinalibus Ruffini, Leger, Larraona et Piz- 
zardo et a Patriarcha Antiocheno Melchitarum. Praeterea desiderarem ego 
in Prooemio Schematis Constitutionis seu Decreti de Sacramento Poeni- 
tentiae aliquas declarationes brevissimas circa divinam institutionem huius 
Sacramenti. Hoc dico, quia ad minus in tota America Meridionali Pro- 
testantes, praesertim, huiusmodi Sacramenti Poenitentiae divinam insti- 
tutionem negant, et fallacibus cum argumentis ad protrahendum ab Ec- 
clesia populum decipiunt. 

Exc. Antezana y Rojas: Placet iuxta modum: secundum animad- 
versiones factas praesertim ab Eminentissimis Cardinalibus, Larraona et 
Ottaviani. 


10 Cf. pp. 124-125. 

11 Cf. p. 118. 

Exc. Beras: Placet iuxta modum: id est cum observationibus ab 
Em.mis Dominis Ottaviani, Leger et Larraona factis. 

Exc. Lefebvre: Placet iuxta modum: i. e. perpensis dictis ab Emi- 
nentissimis Cardinalibus Ruffini et Leger. Restringantur tamen faculta- 
tes Confessoris occasionalis, quae dantur pagina octava, 12 articulo quinto. 

Exc. Perrin: Placet iuxta modum: cum sequentibus animadversio- 
nibus: 

a) ad numerum quintum paginae octavae de facultate confesso- 
ris occasionalis: haec facultas confessoris occasionalis non est producenda 
ultra unum mensem commorationis in eadem dioecesi; 

b) pagina undecima: 13 hoc est in votis: Commissio mixta insti- 
tuatur ad ius poenale ecclesiasticum reformandum. 

Exc. Seper: Placet. 

Exc. Bazin: Placet iuxta modum: i. e. suggero ut in pagina 8, n. 6, 
linea 27, post verba « audiendi confessiones », addantur haec verba: 
« etiam religiosarum extra casus in can. 522 et 523 iam praevisos ». 

Exc. Bernard: Placet iuxta modum: ratione habita de diversis 
animadversionibus factis; optatur ut ius poenale reformetur iuxta dicta 
ab Eminentissimo Cardinali Frings. 

Exc. Bernier: Placet. 

Exc. Yago: Placet iuxta modum: secundum observationes Em. mi 
Card. Leger. Sed mihi liceat aliquid addere. Sacerdotes qui in die domi- 
nica duas vel tres missas in plagis longinquis celebrant debent in regione 
nostra multos poenitentes velociter audire ante unamquamque missam. 
Hae confessiones, causa copiae poenitentium sunt onus gravissimum sa- 
cerdotibus. Optandum est, mihi humiliter videtur, ut concedatur his 
sacerdotibus facultas absolutionis generalis dandae, in aliquibus casibus, 
post praeparationem sufficientem ad contritionem. 

Exc. Rakotomalala: Placet iuxta modum: scilicet ad mentem 
Cardinalium Bea et Frings. 

Exc. Ngo-dinh-Thuc: Placet iuxta modum: attentis observationibus 
Eminentissimorum Cardinalium speciatim Ruffini, Leger et Ottaviani. 

Eandem opinionem habeo sicut Archiepiscopus Yago circa absolu- 


12 Cf. p. 118. 
Cf. p. 119. 


13 

tionem generalem dandam fidelibus poenitentibus congregatis in magna 
multitudine, 

Exc. Verwimp: Placet iuxta modum: ratione habita de eis quae 
dicta sunt de extensione iurisdictionis. Haec in regionibus missionum 
multum desideratur, 

Exc. Jelmini: Placet: valde censeo necessariam ac utilem esse, ra- 
tione temporis nostri, extensionem facultatum confessiones audiendi, 
itemque censeo reservationem peccatorum restringendam esse. 

Exc. Suhr: Placet iuxta modum: praesertim iuxta observationes 
Em.mi Cardinalis Frings et Em.mi Cardinalis Bea. 

Rev. Gut: Placet iuxta modum: expectanda est ab ipso Concilio ma- 
gna censurarum restrictio ad paucissima et gravissima peccata. Plene 
consentio illis quae protulit Em. mus Cardinalis Frings hac de re. 

Rev. Browne: Placet iuxta modum: attentis observationibus Emi- 
nentissimorum Cardinalium notando quoque respectu pag. 5 14 quod etiam 
Superiores saltem Maiores Ordinum Religiosorum Clericalium gaudent 
facultate ordinaria administrandi Sacramentum Poenitentiae. 

Rev. Sepinski: Placet iuxta modum: scilicet 1) laudandum est sche- 
ma propter amplitudinem facultatum concessarum; 2) reformetur et sim- 
plicior atque expeditior reddatur codex iuris poenalis; 3) Concilium det 
tantum normas generales. 

Rev. Janssens: Placet iuxta modum: 1) uniatur cum correspondenti 
decreto pro Orientalibus; 2) Concilium Oecumenicum determinet prin- 
cipia generalia, nec descendat ad particularia (pp. 7-8, : 10 nn. 3-6) quae 
melius relinquuntur administrationi ordinariae Ecclesiae. 


14 Cf. p, 116. 

15 Cf. pp. 117-118. 

IV 

DE SACRAMENTO ORDINIS 

(Tertia Congregatio: 17 ian. 1962) 

1) SCHEMA PROPOSITUM 

A COMMISSIONE DE DISCIPLINA SACRAMENTORUM 

Christus Dominus sacram hierarchiam in Ecclesia constituere voluit, quae 
Episcopis, presbyteris et ministris constaret. Officiis, enim, in sacrorum ad- 
ministratione et animarum cura fungi illos oportebat, qui potestatem habe- 
rent gratia divina concessam per manuum impositionem. 

Sane, « sacramentum ordinis a Christo institutum, quo traditur spiritualis 
potestas et confertur gratia ad rite obeunda munia ecclesiastica, unum esse 
idemque pro universa Ecclesia, catholica fides profitetur »T Totus autem ordo 
sacer ad sancti sacerdotii ministerium conducit. 

« Consentaneum autem fuit, ait Sacra Tridentina Synodus, quo dignius 
et maiori cum veneratione exerceri posset, ut in Ecclesiae ordinatissima di- 
spositione plures et diversi essent ministrorum ordines ( Matt ., 16, 19; Luc., 
22, 19; Io., 20, 22 ss.), qui sacerdotio ex officio deservirent, ita distributi 
ut, qui iam clericali tonsura insigniti essent, per minores ad maiores ascen- 
derent (can. 2). Nam non solum de sacerdotibus sed et de diaconis sacrae lit- 
terae apertam mentionem faciunt ( Act . Ap., 6, 5; I Tim., 3, 8 ss.; Philip., 1,1), 
et, quae maxime in illorum ordinatione attendenda sunt, gravissimis verbis 
docent » {Cone. Trid., sess. XXIII, cap. 2). 

Ab ipso autem Ecclesiae initio diversorum ordinum nomina atque unius- 
cuiusque eorum propria ministeria in usu fuisse cognoscuntur, in minores 
et maiores ordines distributa, quique omnes in sacerdotale ministerium 
tendunt. 

Porro sacrorum ministrorum ordinumque varietas et amplitudo in Ec- 
clesia cum Latina tum maxime Orientali per multa saecula perduraverunt 
manifestae; sed quorumdam functiones pluribus in locis decursu temporis 
aliquandiu sunt intermissae (cf. Cone. Trid., sess. XXIII, c. 17, De reforma- 
tione). Etsi ordines conferrentur maiores et minores iuxta traditiones ab 
ecclesiis receptas, tamen ministri in suo quisque gradu stabiles, ultimis 
praesertim saeculis, rariores facti sunt. Immo Codex luris Canonici edixit: 
« Prima tonsura et ordines illis tantum conferendi sunt, qui propositum ha- 
beant ascendendi ad presbyteratum et quos merito coniicere liceat aliquando 
dignos futuros esse presbyteros » (C.I.C., can. 973, § 1). 


1 Pius XII, Const. Ap. Sacramentum Ordinis d. 30 novembris 1947, A.A.S., 
1948, vol. XL, p. 3. 

Legislator tamen expresse praecavere voluit, ordinatum, qui superiores 
ordines recipere recusaret, ab Episcopo ad eos recipiendos cogi non posse, 
nec prohiberi a receptorum ordinum exercitio, nisi impedimento canonico 
detineretur, aliave, iudicio Ordinarii, obstaret causa (c£. ib., § 2). Canon 
igitur ordinationis libertati consulere intendit, ac simul stabile officium in 
functionibus ministerii sacri infra presbyteratum non exclusit. 

Praesentis temporis Ecclesia laetatur de cleri mirabili actuosaque in bo- 
num animarum industria ac de populi quoque christiani aucto fervore; quare 
supernaturalis vita atque Dei regni in terris propagatio ac dilatatio magis 
magisque revirescunt pro honore Dei ac totius redempti generis salute. 

In Domino igitur magnam spem fovere licet fore ut vocationes ad sacra 
ministeria cotidie numerosiores excitentur gratia Dei, adiuvantibus pastorum 
zelo animarum atque populi christiani collaboratione in aedificationem et 
perfectionem Corporis Iesu Christi Mystici (cf. Pius XII, Litt. Encycl. My- 
stici Corporis Christi, d. 29 iunii 1943, A.A.S., 1943, vol. XXXV, p. 241). 
Non minuit sed auget illam fiduciam aetatis huius operositas christianorum, 
qui Ecclesiae sortes adeo diligunt ut in apostolatu sub ductu Episcoporum 
militare copiosius adspirent. 

Tempus idcirco advenire videtur ordines minores et diaconatum, apte 
atque ad hodiernas exigentias accommodate, iuxta veterem praxim denuo 
instaurandi, illis praesertim regionibus, in quibus peculiares necessitates ob 
sacerdotum penuriam instant. Si autem ministri sacerdotibus inferiores isto- 
rum defectum iuxta proprium gradum in multis supplere valebunt, vel ipsi 
presbyteri cum ministrorum inferiorum actuosa participatione, curam populi 
pastoralem, propriis suis ministeriis incumbentes, exactius ac fructuosius 
gerere poterunt, neminem latet quam salutares fructus pro Ecclesia Dei inde 
oriri valeant. 

Haec itaque Sancta Oecumenica Synodus ad sacra quoque officia peragen- 
da in gradibus sacerdotio inferioribus stabiliter constitutis eos adsciscere 
desiderat, qui divinam vocationem sentientes et prosequentes sacerdotum 
ministerio postulent ac valeant inservire, iuxta proprium gradum in clerum 
adnumerati. 

Quoniam autem huiusmodi instauratio nonnullas difficultates disciplinae 
clericali a saeculis servatae afferre poterit, Sancta haec Synodus exoptat ut 
ea sub immediata tutela fiat Sedis Apostolicae, cuius est debitis cum cautelis 
in arduis rebus procedere. 

Imprimis clerici omnes, pro suo cuiusque gradu ministerii, idonei sint 
oportet, cum debita scientiae ac virtutis praeparatione, peculiari curae Epi- 
scoporum commissa; universum dein animarum ministerium sub regimine ac 
disciplina procedat necesse est Pastorum dioeceseon, qui clericos secundum 
potestatem receptae ordinationis in paroeciis, quasi-paroeciis, aut aliis offi- 
ciis ecclesiasticis apte ac congruenter distribuant. 

Omnes autem clerici speciali obligatione tenentur suo quisque Ordinario 
reverentiam et oboedientiam exhibendi ( C.I.C. , can. 127). Igitur clericis, 

quoties et quamdiu id, iudicio proprii Ordinarii, exigat Ecclesiae necessitas, 
ac nisi legitimum impedimentum excuset, reverenter suscipiendum erit ac 
fideliter implendum munus quod ipsis fuerit ab Episcopo commissum ( C.I.C. , 
can. 128). 

Quo vero efficacius haec principia in praxim deducantur atque universi 
cleri disciplina ad hanc nostram aetatem congruentius aptetur, Sancta haec 
Oecumenica Synodus per sequentia capita quaedam maioris gravitatis dispo- 
nere decernit. 


Caput 1 

DE DIACONATU PERMANENTE SEU STABILI INSTAURANDO 

1. Instauratio. 

Haec Sancta Synodus censet diaconatum permanentem seu stabilem, uti in 
Ecclesia Orientali a saeculis viget (cf. Motu Proprio Cleri sanctitati, can. 62, 
§ 2), etiam in Ecclesia Latina iuxta veterem praxim instaurari expedire. 

Quod quidem pro illis dioecesibus ac regionibus potissimum valeat, in 
quibus defectus sacerdotum difficiliorem reddit curam animarum. Haec 
autem instauratio ne fiat nisi de iudicio Sanctae Sedis. 

2. Quinam diaconi stabiles dicantur. 

Diaconi permanentes seu stabiles sunt clerici in sacro ordine diaconali 
constituti, ut in eo gratia sacramentali corroborati ministerium sibi peculia- 
riter commissum exerceant, nec ad ordinem presbyteralem adspirent. 

3. Quibus diaconatus stabilis conferendus. 

Diaconi permanentes illi tantum ordinandi sunt, quos merito conficere 
liceat hunc sacrum ordinem elegisse ut Deo fidelem cultum praestent et in 
bonum spirituale animarum adlaborent (cf. Cone. Trid., sess. XXIII, cap. 4, 
De reformatione). 

Ad illum autem ascendere non poterunt, nisi postquam eis ordines infe- 
riores gradatim, servatis interstitiis, conferantur, ita ut ordinationes per 
saltum omnino prohibeantur (cf. C.I.C. , can. 977). 

4. Quod officium eisdem tribuendum. 

Ex Sacrarum Litterarum testimonio ( Acta Apost., 6, 2), apostolica tra- 
ditione et ecclesiastica praxi constat diaconos fuisse constitutos tamquam 
Episcoporum et Ecclesiae ministros (Hippolytus, Traditio Apostolica, ed. 
H. Achelis, pag. 109; Cyprianus, Epistola 2, 3, ed. CV, 3, 471); nam dia- 
conus « Episcopi auris et os et cor et anima » ( Didascalia , ed. Funk, I, 102) 
sit oportet. Cuius ministerii explicatio in decursu saeculorum ad plura aptata 
est quae tum liturgiam cultus divini, tum administrationem sacrorum et 

verbi Dei, tum disciplinam ecclesiarum, tum rerum temporalium curam et 
distributionem comprehendebant. 

In praesenti autem instauratione diaconorum stabilium Sancta haec Sy- 
nodus ad normam iuris sequentes functiones eisdem tribuere statuit: 

a) functiones sacras : ad altare ministrare, « commentatoris » officium 
in s. liturgia peragere, baptizare, S. Eucharistiam etiam infirmis distribuere, 
matrimoniis assistere, sacramentalia, praesertim benedictiones non reservatas, 
dare, in expositione Sanctissimi Sacramenti etiam benedictionem Eucharisti- 
cam impertire, exequias peragere, Verbum Dei praedicare; 

b) functiones ministeriales seu pastorales : catechesim peragere, adiu- 
torium parocho praestare in cognoscendis ovibus et errantium correctione, 
aegrotos visitare et infirmis assistere, sodalitates et fidelium associationes di- 
rigere, operariorum consociationibus adesse, nupturientium christianam prae- 
parationem curare, actionem catholicam in diversis coetibus promovere, ca- 
ritatis sive spiritualis sive temporalis opera iuvare, statum animarum con- 
ficere, libros paroeciales conscribere et alia eiusmodi; 

c) functiones iuris dictionales: munera eis committi possunt aliquam 
participationem secumferentia potestatis ecclesiasticae iurisdictionis, quae 
in Curia dioecesana aut in Tribunali ecclesiastico absolvi debent, uti sunt 
officia cancellarii, promotoris iustitiae, defensoris vinculi, notarii; at eis 
officia conferre non expedit, quae iurisdictionem proprie dictam exigant; 

d) functiones administrativas : munera explere possunt in Consilio 
dioecesano administrativo, aliisve consiliis quae in dioecesibus constitui de- 
bent, necnon bona ecclesiastica administrare sive dioecesana sive paroecialia 
sub regimine tamen Episcopi vel parochi. 

Omnes diaconi suas functiones intra ambitum sacrum peragentes habitum 
ecclesiasticum secundum legitimas locorum consuetudines et Ordinarii loci 
praescripta induant necesse est. 

5. Status canonicus. 

Diaconi invalide matrimonium attentant, nisi ad statum laicalem aucto- 
ritate legitima reducti fuerint. Viri uxorem habentes, ex dispensatione gene- 
rali a Sancta Sede pro certis regionibus statuta, aut ex dispensatione aposto- 
lica particulari, diaconi stabiles, observatis canonicis requisitis, ordinari po- 
terunt. 2 

Clerici caelibes, in dioecesi cui diaconos stabiles habere Sancta Sedes 
permiserit, auctoritate Episcopi proprii ordines suscipere possunt usque 
ad diaconatum, in quo cum obligatione caelibatus permaneant. Non autem 
interdicitur, ut iidem, si secundum canonica praescripta omnes requisitas 
conditiones habeant, ab Episcopis propriis, accedente dispensatione aposto- 
lica, sacerdotes aliquando ordinentur. 


2 Hoc comma non adprobaverunt Exc.mi Fares (Archiep. Catacen.), Morgante 
(Ep. Asculanus), Chedid (Ep. tit. Arcen.) et Rev.mi Pinto et Bastnagel. 

In Religionibus clericalibus iuris pontificii, necnon in Societatibus in 
communi viventium sine votis atque in Institutis saecularibus, si iuris pon- 
tificii ac clericales sint, diaconi stabiles sub conditionibus iisdem ordinarii 
poterunt, dummodo illarum Constitutiones a Sede Apostolica speciali modo 
approbatae id permittant. 

6. Scientia requisita. 

Diaconi stabiles congruam eorum statui scientiam habeant, quam ante 
ordinationem possidere debebunt. Scientia debita ad sacras disciplinas se 
referat, in quibus ea futuri diaconi addiscant, quae pro ministeriis iisdem 
committendis necessaria vel opportuna videbuntur; rectam ac solidam for- 
mationem attingant in rebus fidei et morum, in disciplina sacramentali et 
ecclesiastica, in praxi liturgica ac usu linguae ecclesiae, in normis adhibendis 
pro cura pastorali, in operibus caritatis maxime socialibus exercendis, in aliis 
quae dioecesibus aut missionibus secundum diversitatem regionum utilia repu- 
tabuntur. 

Cum vero pro diversis locis scientia debita non aequalis appareat, ante 
ordinationem diaconalem ea requirenda erit, quae, per instructiones a Sancta 
Sede dandas, pro variis locis praescribatur. 

7. Titulus canonicus. 

« Cum non deceat eos qui divino ministerio adscripti sunt, cum ordinis 
dedecore mendicare, aut sordidum aliquem quaestum exercere » {Cone. Trid., 
sess. XXI, cap. 2, De reformatione), etiam pro diaconis stabilibus titulus 
canonicus sustentationis haberi necesse est. 

Si agatur de diaconis qui caelibatum perpetuum servant, unus praesto 
eis ante ordinis maioris susceptionem esse debebit ex titulis, qui iure com- 
muni tamquam securus pro ordinati vita et vere sufficiens ad congruam 
eiusdem sustentationem reputetur, secundum normas ab Ordinario pro di- 
versis locorum et temporum necessitatibus et adiunctis dandas (cf. C.I.C. , 
cc. 979, § 2, et 980). 

Pro diaconis coniugatis quoque titulus canonicus sustentationis requi- 
rendus erit, praesertim si totaliter servitio dioecesis sese mancipare debeant. 
Quodsi Sancta Sedes indulserit, ut diaconus ordinetur vir coniugatus, qui, 
in professione saeculari permanendo, servitium dioecesis praestet eidem ab 
Ordinario praecipiendum, tamquam eius titulus canonicus ordinationis ad- 
mitti poterit, titulus subsidii suppletorii. Hic titulus in cuiusvis generis 
fructibus ac proventibus constitui poterit, dummodo hi reditus, complexive 
sumpti, iudicio Ordinarii, securam dent cautionem de congrua, sufficienti et 
perpetua diaconi eiusque familiae sustentatione. 

Pro diaconis stabilibus regularibus titulus canonicus est solemnis religiosa 
professio seu titulus, ut dicitur, paupertatis. 

Pro diaconis stabilibus religiosis votorum simplicium perpetuorum est 

titulus mensae communis, Congregationis aliusve similis, ad normam consti- 
tutionum. 

Ceteri religiosi, sodales Societatum in communi viventium sine votis, ac 
membra Institutorum saecularium, quoad titulum ordinationis in diaconum 
stabilem, iure saecularium reguntur, salvis peculiaribus iuris praescriptioni- 
bus (cf. C.I.C., can. 982 et can. 678). 

Si Episcopus aliquem ordinaverit sine titulo canonico cum pacto ut ordi- 
natus non petat ab ipso alimenta, hoc pactum, omni vi caret (cf. C.I.C., 
can. 980, § 3). 

8. Obligatio divini officii recitandi. 

Diaconi stabiles, si caelibes sint, tenentur obligatione divinum officium 
persolvendi iuxta praescripta iuris canonici. 

Si coniugati fuerint, quamdam officii divini partem recitare debebunt, 
iuxta modum et formam eisdem praescribendam. 

9. De reductione diaconorum stabilium ad statum laicalem. 

Etsi sacra ordinatio, valide recepta, numquam irrita fit, diaconus stabilis 
ad statum laicalem redigitur aut rescripto legitimae auctoritatis iusta de 
causa dato, aut poena depositionis. 


Caput 2 

DE ORDINIBUS MINORIBUS INSTAURANDIS 

1. Instauratio. 

Sacrum hoc Concilium exoptat, quemadmodum Concilium Tridentinum 
(sess. XXIII, c. 17, De reformatione ) desiderio flagrans pristinos mores re- 
stituendi decrevit, ut in ecclesiis cathedralibus et paroecialibus, praesertim 
in missionibus aut locis dissitis functiones ordinum minorum propriae, in 
quantum commode fieri poterit, ab eis exerceantur, qui illos ordines suscepe- 
rint. « Quodsi ministeriis ordinum minorum exercendis clerici caelibes prae- 
sto non erunt, suffici possint etiam coniugati vitae probatae, ad ea munia 
obeunda idonei, et qui tonsuram et habitum clericalem in ecclesia gestent » 
{Cone. Trid., sess. XXIII, c. 17, De reformatione , in fine). 

2. Modus instaurationis. 

Sacra haec Synodus imprimis vehementer commendat ut illi qui ad sacer- 
dotium adspirantes ordines minores receperint, eo tempore quod post re- 
ceptum unumquemque usque ad susceptionem superioris ordinis, iuxta in- 
ferius dicenda, intercedet, ordines exerceant sub ductu Superiorum Semina- 
riorum aut parochorum aut alius Superioris proprii, ita ut initia ministerii 
apostolici vere et realiter sumant atque in eodem experimentum capiant. 

Quoad coniugatos attinet, alii ad munera ordinum minorum propria 
assumi poterunt, ut in eo statu tamquam clerici minores aut subsidiarii ma- 
neant; alii qui ad diaconatum stabilem adspirant munia ordinum minorum 
exercebunt per tempus determinatum quo melius ad altiora munera se prae- 
parent. 

In Ordinibus et Congregationibus religiosis, in Societatibus in communi 
viventium sine votis necnon in Institutis saecularibus, sodales, qui sacer- 
dotium non assument nec diaconatum stabilem, clerici minores constitui 
poterunt ad normam constitutionum speciali modo a S. Sede approbatarum. 

3. Singulorum ordinum minorum munia. 

Collatio ordinum minorum in posterum ita fiet, ut prior ordo conferatur 
simul cum prima tonsura. Ordines minores, qui iuxta traditionem Ecclesiae 
Romanae quattuor numerantur: videlicet ostiariatus, lectoratus, exorcistatus, 
acolythatus (cf. Pontificale Romanum , tit. De Ordinibus conferendis; C.I.C., 
can. 949) ita conferantur ut duobus tantum ordinibus constent: lector atu 
qui ostiariatum continet, et acolythatu qui exorcistatum continet. 

Lectoribus assignentur munia quae sequuntur: legere ei qui praedicat; 
lectiones cantare; officium « commentatoris » peragere (cf. Instruet. S. C. R. 
de musica sacra et sacra liturgia, die 3 septembris 1958 promulgata, nn. 96, 
14 c; A.A.S., v. 50 [1958] pp. 636, 659); instructiones pastorales legere; 
fidelium precationibus moderari; processiones sacras aliasque sacras functio- 
nes, in quibus populus ordinatim participat, dirigere; disciplinam sacrarum 
aedium et praesertim ecclesiae curare; coemeteriorum custodiam ad clausu- 
ram necnon religionem pietatemque in eis servandam fovere ac cavere; pue- 
ros in catecbetica et religiosa institutione sub ductu parochi erudire. 

Acolythis autem munera propria sunto: altaris ministerium tam in Missa 
cum cantu quam in Missa lecta (cf. Instruet. S. C. R cit. loco, nn. 3, 26, 27); 
partes populi proprias in missis, quae « dialogatae » dicuntur (cf. Instruet, 
cit., n. 31), dirigere; in liturgicis actionibus piisque exercitiis operam parochi 
aut sacerdotis iuvare; altarium, praesertim in quo Sanctissimum Sacramen- 
tum asservatur, curam habere; sacrae supellectilis conservationi et decori 
prospicere; aedem sacrarii curare; « parvum clerum », ut aiunt, seu pueros 
Missae in servitio liturgico apte erudire; benedictiones impertire aquae et 
salis, camporum, domorum, ciborum, atque animalium; parochum in visita- 
tione infirmorum comitari, itemque in illius actione pastorali adiutorium 
praestare. 

4. Clericorum minorum assumptio. 

fe, 

Assumantur in minoristas stabiles candidati selecti, qui primum tempora- 
liter ad nutum Episcopi statum atque obligationes proprias experiantur, ut 
tandem perpetuo Ecclesiae servitio per convenientem promissionem se man- 
cipent. 



DISCEPTATIO - DE SACRAMENTO ORDINIS 


145 


5. Eorumdem eruditio. 

Instructioni et culturae saeculari pariter ac religiosae adiungere clericos 
minores oportet vitae interioris educationem ac formationem: per sacra- 
mentorum frequentiam, exercitia pietatis, studiorum ecclesiasticorum eorum 
munerum propriorum accommodatam renovationem. Praecipiatur minoristis 
ut a negotiis saecularibus se abstineant, quae iuxta proprium statum indecora 
aut periculosa videantur. Quorum omnium normae apte ab Ordinariis ema- 
natae, iuxta principia in iure communi statuta, ac traditionibus, moribus, ne- 
cessitatibus peculiaribus aptatae, eorumdem Ordinariorum vigilantiae exe- 
cutionique committuntur. 

6. Clericorum minorum sustentatio. 

Quoad ad minoristas stabiles attinet, ii adscripti intelligantur dioecesi 
(nisi candidatus sit religiosus) pro cuius servitio promoti ad ordines fuerint. 
Pro eorumdem sustentatione e reditibus ecclesiasticis stipendium assignetur, 
quo, prae oculis habitis conditionibus candidati qui proventus proprios ha- 
bere potest, honeste vivat et suis familiaeque necessitatibus provideantur. 
Quodsi clericus minor ministerio ecclesiae totum se dedicet, honestam su- 
stentationem ex stipendio Ecclesiae habere debebit. 

7. De ascensu clerici minoris ad superiores ordines. 

Clerici minores qui ad sacerdotium adspirant in ordinibus sacris reci- 
piendis ius commune promotionis ad eos ordines servare tenentur. 

Clerici minores stabiles qui ad diaconatum stabilem ascendere voluerint, 
si iudicio Ordinarii apti ad tale munus inveniantur, servatis conditionibus 
quae in capite praecedenti descriptae sunt, promoveri poterunt. 

8. De regressu ad statum laicalem. 

Clericus minor, qui nondum Ecclesiae servitium perpetuum assumpsit, 
ad statum laicalem regreditur sua ipsius voluntate, praemonito loci Ordina- 
rio. Si vero servitio Ecclesiae in perpetuum se mancipare spoponderit, eius 
regressus ad statum laicalem eget Ordinarii loci dispensatione, gravi de causa 
danda. In religionibus vero professus sive votorum simplicium sive sollem- 
nium, dum religionem legitime deseruerit, eo ipso ab ordine clericali quem 
forse habuerit decidit, nisi Episcopum benevolum receptorem inveniat, qui 
illum in sua dioecesi sive temporaliter sive perpetuo recipiat. 

Clericus minor ad statum laicalem regreditur etiam Ordinarii loci de- 
creto, si graves causae adsint iudicio eiusdem Ordinarii, praesertim ubi servi- 
tium Ecclesiae perpetuum iam assumpserit. Ordinarius loci ad decretum fe- 
rendum ne procedat nisi monitionem opportunam clerico dederit cum re- 
ductionis comminatione et tempus resipiscentiae assignaverit ad clerici emen- 
dationem. Quodsi Ordinarius pro conscientia sua prudenter aestimaverit nul- 
lam spem emendationis adesse, decretum reductionis ad statum laicalem ferre 
poterit. 


10 

Caput 3 

DE IRREGULARITATIBUS 
ALIISQUE IMPEDIMENTIS AD ORDINES 

Irregularitates atque impedimenta in iure canonico ad ordines suscipiendos 
stabilita, media sunt quibus Ecclesia utitur ad dignitatem et fecunditatem 
sacri ministerii tuendas per accuratam selectionem ministrorum Christi et 
dispensatorum mysteriorum Dei (cf. I Cor. 4, 1). Sollicitudo enim Ecclesiae 
a tempore apostolico manifesta fuit ut ii ab ordinibus arcerentur qui idonei 
et digni novi Testamenti ministri non aestimarentur. Nullis autem non tem- 
poribus disciplina canonica pro diversis rerum adiunctis tam consuetudine 
quam Conciliorum praescriptis atque Romanorum Pontificum legibus, deter- 
minavit casus in quibus collatio et susceptio ordinum et consequenter eorum 
exercitium prohiberentur. 

Codex luris Canonici canones promulgavit, ubi natura, dispositio irregu- 
laritatum atque impedimentorum, disciplina dispensationum pro iure vigenti 
accurate exprimebantur. Sacrum hoc Concilium considerans candidatos Ec- 
clesiae viros boni testimonii (cf. Act. Apost., 6, 3) esse debere, statuta Co- 
dicis luris Canonici confirmare intendit, nonnulla tamen ad hodiernorum 
temporum mentem et vices accommodare desiderans. Etenim fieri non potest 
quin, consuetudinibus mutatis, amplius non exstet relatio, quae hactenus 
vigebat, inter determinatas quasdam irregularitates sive impedimenta et per- 
sonae vel ordinis dignitatem, quae ratio fuit praecipua institutionis irregu- 
laritatis eiusque perdurationis. Itaque: 

1. Irregulares ex dejectu. 

Irregulares ex defectu ( C.I.C. , can. 984) amplius non censeantur bigami, 
iudex qui mortis sententiam tulit, qui munus carnificis susceperint eorumque 
voluntarii ac immediati ministri in executione capitalis sententiae. Quod ad 
defectus corporis attinet, Ordinarii in eis aestimandis prae oculis habeant 
oportet progressus mediorum, quae scientia et technica huius aevi maxime- 
que futuri corrigendorum corporum defectuum causa in dies perfectius adhi- 
bent, quaeque securitatem in altaris ministerii functione augent. Defectus 
quoque animi accurate perpendendi erunt per testimonia peritorum. Non 
solum morbus epilepticus vel amentia sed prae oculis habeantur etiam alii 
morbi, qui psychici dicuntur, quique peritorum iudicio ministerium ecclesia- 
sticum impediunt cum decore et securitate exercendum. Quod si post receptos 
ordines morbum contraxerint et iam liberos esse certo constet, Ordinarius 
potest suis subditis receptorum ordinum exercitium rursus permittere. An- 
tequam aliquis a daemone possessus declaretur signa possessionis certa sint 
oportet ( Rituale Rom., tit. XII, cap. 1); quare peritorum, qui in catholica 
fide eximii sint, iudicium exquirendum erit. 

2. Irregulares ex delicto. 

Cum delicta irregularitatem non pariant, nisi fuerint peccata gravia, ex- 
terna, sive publica sive occulta (cf. C.I.C., can. 986), irregulares habeantur 
apostatae a fide vel haeretici et schismatici qui haeresim aut schisma post 
septimum aetatis annum amplexati sint. Irregulares autem non sint qui 
baptismum ab acatholicis receperint. 

3. Impedimenta ad ordines. 

Nostrorum quoque temporum adiuncta postulant ut ex impedimentis in 
Codice luris canonici (can. 987) recensitis quaedam, ob mutatam aestimatio- 
nem aut causae recessionem, dispareant. Talis est conditio filii acatholicorum, 
aut servi servitute proprie dicta. Abolitionis huiusmodi ratio abunde constat 
ex eo quod accessus ad ordines filii acatholicorum, si ceteras conditiones pos- 
sideat, non impediri sed laudari oportet; conditio vero iuridica servilis iam 
penitus abolita ubique censenda est. 


Caput 4 

DE AETATE ORDINANDORUM ET DE INTERSTITIIS PRODUCENDIS 
NECNON DE CASTITATE SERVANDA 

E Romanorum Pontificum sollicitudine sapientissima documenta recen- 
tiore tempore emanarunt, quibus sacerdotis dignitas in utroque clero, saecu- 
lari seu dioecesano et religioso, per plenissimam atque solidam quam exigit 
institutionem, in tuto collocaretur (cf. Pius XI, Litt. Enc. Ad Catholici 
Sacerdotii [A.A.S., 1936, pp. 1 ss.]; Pius XII, Alloc. Sollemnis conventus 
[A.A.S., 1939, pp. 245-251]; Motu prop. Quandoquidem [A.A.S., 1949, 
pp. 165-167]; Adhort. Apost. Menti Nostrae \_A.A.S., 1950, pp. 657-702]). 
Supremi Ecclesiae Pastores omnibus sanctuarii ministris sanctimoniae quo- 
que officium, quo tenentur, exhibere, atque ad id eos adhortari non destite- 
runt, quippe quod « ad idoneam exsecutionem ordinum non sufficit bonitas 
qualiscumque, sed requiritur bonitas excellens; ut sicut illi, qui ordinem 
suscipiunt, super plebem constituuntur gradu ordinis, ita et superiores sint 
merito sanctitatis » (S. Thomas, Summ. Theol., Supplem., q. 35, a. I, 
ad 3 m ). 

Nostrorum vero temporum discrimina suadent, ut pericula quae undique 
sacrorum ministrorum virtutibus insidiantur, quantum humanis remediis li- 
cet, evitentur; sin minus illorum formatio et educatio omnibus numeris prae- 
stent ad ministerium sacrum necessariis et opportunis. Alia ex parte non 
solum spiritualis et intellectualis alumnorum sacrorum institutio omnino est 
requirenda, verum etiam « praeter sanctitatem et scientiam congruentem, ad 
apostolicum ministerium rite implendum omnino postulari (dicendum est) 

in sacerdote accuratissimam et omni ex parte perfectam pastoralem praepa- 
rationem, eam scilicet, qua vera peritia et dexteritas in multiplicibus chri- 
stiani apostolatus muneribus rite obeundis gignatur et efformetur » (cf. 
Pius XII, Const. Ap. Sedes sapientiae, IV, par. 35, in A.A.S., 1956, vol. 
XLVIII, pag. 363). 

Etsi ad id assequendum tempus formationis et educationis producere 
necessarium videatur, enixe tamen contendendum est, ut sanctuarii alumnus 
« ad omne opus bonum instructus » (II Tim. 3, 17) efficiatur. « Praeter 
igitur philosophica et theologica studia ad pastoralem quoque actionem 
opportune ordinanda, necesse omnino est ut futuris dominici gregis pastori- 
bus per peritos magistros et ad Apostolicae Sedis normas tradatur ea de 
rebus psychologicis et paedagogicis, didacticis et catecheticis, socialibus et 
pastoralibus aliisque id genus eruditio, quae harum disciplinarum hodierno 
progressui respondeat, quaeque illos multiplicibus nostrorum temporum apo- 
stolatus necessitatibus idoneos paratosque efficiat. Quam doctrinalem de re 
apostolica institutionem et formationem, ut usu et experientia firmetur, 
practica quoque, quae dicitur, per gradus sapienter progrediens prudenter- 
que moderanda exercitatio comitetur oportet » (cf. Pius XII, Const. Ap. 
Sedes Sapientiae, 1. c., par. 38-39). 

Sacrum hoc Concilium bene novit hanc desideratam formationem sacro- 
rum ministrorum obtineri non posse, nisi ex parte Episcoporum et religionum 
Antistitum multiplices adhibeantur curae, quae onera gubernationis eccle- 
siasticae peculiariter aggravant. Verum meminerint oportet « quaedam ad 
rei catholicae profectum ita necessaria (esse), ut cum iisdem ipsius Ecclesiae 
status atque incrementum coniungantur quam maxime. In quibus quidem 
recta adulescentis cleri institutio ac conformatio ponenda est » (Pius XII, 
Motu Proprio Quandoquidem, A.A.S., 1949, pag. 165). 

Ut autem his necessitatibus subventum maxime sit, haec Sancta Synodus 
quaedam stabilienda esse censet, quae in posterum accurate observari de- 
crevit: 

1. De duratione institutionis clericalis. 

Imprimis clericalis informatio tamdiu durare debebit quamdiu necesse 
sit ut praescripta de aetate ordinandorum, de scientia debita et de interstitio- 
rum observantia apprime teneantur. Omnis igitur dispensatio in dictis prae- 
scriptionibus, reprobata quavis contraria consuetudine et revocato quovis 
contrario privilegio, uni Sedi Apostolicae sit reservata. 

2. De maiore aetate requisita ad clericum faciendum. 

Nemo sive saecularis sive religiosus ad primam tonsuram promoveatur 
et primum ordinem minorem recipiat qui maiorem aetatem (cf. C.I.C., 
can. 88, § 1) non attigerit, neve ante inceptum cursum theologicum, si de iis 
agatur qui ad sacerdotium adspirent. 

3. De aetate et studiis requisitis in ordinatione eorum qui ad 'sacerdotium 

adspirant. 

Subdiaconatus ne conferatur ante annum vigesimum tertium completum, 
neve ante expletum tertium cursus theologici annum; diaconatus ante vi- 
gesimum quartum completum, post expletum cursum theologicum; presby- 
teratus ante vigesimum quintum completum, post expletum saltem annum 
diaconalem in quo ministerium apostolicum diaconi exercere debebunt. 

4. Diaconorum institutio pastoralis. 

Diaconi post absolutum cursum theologicum, ad institutionem pastora- 
lem rite accipiendam, saltem per annum in speciali tirocinio versentur, quo 
peritis magistris usi, ad studia et praxim theologiae pastoralis provehenda 
et perficienda incumbant, iuxta Apostolicas ordinationes et instructiones 
(cf. Pius XII, Motu Proprio Quandoquidem [A.A.S., 1949, pag. 165]; 
Const. Ap. Sedes Sapientiae et Statuta Generalia adnexa, art. 48, § 1). 

5. Institutionis et exercitationis pastoralis continuatio. 

Post ordinationem presbyteralem neomystae curriculum pastorale sal- 
tem per unum annum continuabunt, vitam communem agent, sacris concio- 
nibus exercebuntur, impertiendaeque christianae doctrinae institutione; qua 
de causa in paroeciales aedes statis temporibus se conferent ubi eorum opera 
apte utiliterque dirigetur (cf. Pius XII, Motu Proprio Quandoquidem, 1. c., 
pag. 166). 

6. De interstitiis observandis. 

In ordinationibus serventur temporum interstitia quibus promoti in 
receptis ordinibus, secundum Episcopi praescriptum, se exerceant (C.I.C., 
can. 978, § 1). 

Interstitia primam tonsuram atque lectoratum inter et acolythatum, item- 
que inter acolythatum et subdiaconatum unius anni sint; subdiaconus ad dia- 
conatum ne antea promoveatur quam unum annum in suo ordine versatus 
fuerit; diaconus ad presbyteratum ne promoveatur nisi saltem annum diaco- 
nalem, iuxta superius dicta, consummaverit. 

7. De aetate requisita in ordinatione eorum qui ad sacerdotium non ad- 
spirant. 

Clerici caelibes qui ordines suscipere intendunt usque ad diaconatum, in 
quo cum obligatione caelibatus permaneant, lectoratum ne suscipiant nisi 
expleto vigesimo secundo aetatis anno, acolythatum autem non nisi post vi- 
gesimum tertium annum. Subdiaconatus iisdem ne conferatur ante expletum 
vigesimum quintum; diaconatus conferri poterit expleto trigesimo aetatis 
anno. 

Qui coniugati sunt ordines minores suscipere nequeunt nisi vigesimum 
quintum aetatis annum expleverint, subdiaconatum non ante trigesimum, 
diaconatum vero non ante quadragesimum aetatis annum. 

8. De interstitiis observandis in ordinatione eorum qui ad sacerdotium non 
adspirant. 

Interstitia lectoratum inter et acolythatum sint saltem unius anni; acoly- 
thus ad subdiaconatum, subdiaconus ad diaconatum ne antea promoveantur 
quam acolythus duos annos, subdiaconus quinque annos in suo quisque or- 
dine versati fuerint. 

9. De castitate servanda. 

Subdiaconi omnes et diaconi, qui ad sacerdotium adspirent, obligationem 
servandae castitatis perfectae et nuptias non contrahendi assumunt usque 
ad ordinis superioris receptionem, vel renuntiationem status clericalis coram 
Ordinario proprio, vel reductionem ad statum laicalem. Praesbyteri, necnon 
Diaconi stabiles, qui hunc sacrum ordinem caelibes susceperint, a nuptiis 
perpetuo arcentur et obligatione tenentur servandae castitatis.* 


2) RELATIO EM.MI P, D. BENEDICTI CARD. ALOISI MASELLA 

PRAESIDIS COMMISSIONIS DE DISCIPLINA SACRAMENTORUM 

Ex quatuor capitibus Schematis de Sacramento Ordinis a Commis- 
sione de disciplina Sacramentorum elaborati, primum, secundum et quar- 
tum quaestionibus nobis a Summo Pontifice positis respondent. Tertium 
caput a Commissione praeparatum est propter connexionem materiae. 

Quaestiones nobis positae erant sequentes: 

« Disceptetur an et quomodo expediat veterem praxim instaurare 
quoad ordines minores et diaconatum. 

De aetate, qua ordines maiores conferendi sint, et de interstitiis pro- 
ducendis ». 

Haec argumenta difficilia esse ac salebrosa nemo negaverit. Si autem 
Summus Pontifex ea studio nostro commisit, id certo certius fecit quia 
eorum apta solutio in bonum Ecclesiae conferre potest pro discrimine 
actuali penuriae cleri et solidae ac completae eiusdem formationis neces- 
sitate. 

Schema Decreti constat prooemio et quattuor capitibus. Prooemium 
potissimum introductioni inservit ad duo capita priora. Caput tertium 


* Textus definitive adprobatus in Sessione Generali Commissionis de disciplina 
Sacramentorum habita diebus 10-23 octobris 1961. 

et quartum, suam unumquodque praeambulam introductionem con- 
tinent. 

I. De instauratione diaconatus permanentis. 

Inter quaestiones ultimis temporibus magis agitatas sine dubio est 
quaestio de instaurando diaconatu permanente in Ecclesia Latina. Sum- 
mus Pontifex Pius XII in Allocutione facta iis, qui interfuerunt Conven- 
tui catholicorum ex universo orbe, pro Laicorum Apostolatu, Romae 
die 5 octobris 1957 habito, haec memorabilia patefecit: « Scimus hodie 
cogitari de introducendo ordine diaconali, quod tamquam munus eccle- 
siasticum separatum a sacerdotio esset. Conceptus hic, saltem hodie, 
non est sufficienter maturus. Si tandem ad maturitatem perveniat, nihil 
mutandum erit in his quae hucusque dicebamus; nam et ille diaconus 
suum obtinebit locum penes sacerdotium, iuxta distinctiones quas Nos 
supra indicabamus ». 

Ex quo haec verba fuerunt pronuntiata, in libris, dissertationibus, 
ephemeridibus periodicis studia adeo de hoc argumento creverunt, ut 
ingentem cumulum constituant. Sub omni aspectu theologico, iuridico, 
pastorali, sociali, diaconatus instauratio a praeclaris viris considerata est. 

Nostrum Schema de diaconis permanentibus redactum est pluribus 
Votis in antecessum diligentissime praeparatis et singulis quaestionibus 
in eis contentis a Commissione large lateque exploratis, ita ut de uno- 
quoque numero Schematis pluries actum sit per diversas et multiplices 
discussiones et suffragationes. 

Tam ardua res imprimis postulabat ut cautelae definirentur quibus 
instauratio ab omni intempestiva ratione liberaretur. 

Hae cautelae disponi non poterant, nisi vigilantiae immediatae San- 
ctae Sedis universam disciplinam novi instituti commendans. Quod reapse 
in omnibus fere numeris Schematis nostri apparet. 

Principium fundamentale, seu omnes diaconos, cuiuscumque ge- 
neris sint, inter hierarchiam cleri contineri debere, Pius XII in citata 
Allocutione dissertis verbis statuere curavit. Quod etiam in Schemate 
plene obtentum esse credimus. Nam sive ex prooemio sive ex singulis 
dispositionibus apparet, diaconos permanentes ad statum clericalem in- 
tegre pertinere, ac proinde conceptionem cuiuslibet diaconi-laici omnino 
exclusam manere. 

Igitur circa diaconatum permanentem, uti depromitur ex Schemate 
vestro examini subiecto, Commissio nostra proponit praecipue haec, 
quae sequuntur: 

1) quod in Ecclesia Latina diaconatus permanens, iuxta veterem 

praxim, instaurare expediet in illis praesertim dioecesibus ac regionibus 
in quibus defectus sacerdotum difficiliorem reddit curam animarum; 

2) quod haec instauratio non fiat nisi de iudicio Sanctae Sedis; 

3) quod diaconi permanentes sunt clerici in sacro diaconali or- 
dine constituti; 

4) quod in Religionibus clericalibus, necnon in Societatibus in 
communi viventium sine votis atque in Institutis saecularibus diaconi 
stabiles ordinari poterunt, dummodo illorum constitutiones a Sede Apo- 
stolica speciali modo approbatae id permittant. 

Indicantur pariter in Schemate quod officium eisdem sit tribuen- 
dum, et quaenam functiones seu munia exercere possint. 

Decisiones igitur circa instaurationem hanc in concreto peragendam 
remittuntur ad Sanctam Sedem. Commissionis Centralis est manifestare 
an possibilis sit proposita instauratio. 

Schema admittit etiam « viros uxorem habentes ex dispensatione 
generali a Sancta Sede pro certis regionibus statuta, aut ex dispensatione 
apostolica particulari, diaconi stabiles, observatis canonicis requisitis, or- 
dinari » posse. Non multa dicenda sunt, ad enucleandum momentum 
huius dispositionis. Commissio consideravit rei novitatem, institutionis 
utilitatem pro multis regionibus, praesertim in terris missionum, ut sa- 
cerdotum penuriae remedium praesto sit. Larga maioritate rem appro- 
bavit; sed omnes sodales uno ore unaque mente retinuerunt: « ab eccle- 
siastici coelibatus lege, quae per saeculorum decursum fuit et est sacer- 
dotii praeclarum et nitidissimum ornamentum » (Ioannes XXIII, in Se- 
cunda Synodi Romani sessione) numquam esse desistendum. 

II. De ordinibus minoribus instaurandis. 

Commissio nostra, antequam instaurationem ordinum minorum sta- 
bilium proponeret, quatuor haec puncta districte examinavit: 1) an re- 
ducendus esset numerus ordinum minorum; 2) quinam ordines minores 
essent conservandi; 3) quaenam functiones clericis minoribus essent 
tribuendae; 4) an denique repristinandi viderentur clerici minores sta- 
biles, sicuti in Concilio Tridentino, sessione 23, capite 7, prospicitur. 

Harum quaestionum resolutio clare in Schemate nostro proponitur, 
cum iis complementis a natura rei postulatis. Praeter opportunitatem 
instaurationis, et modum instaurationem faciendi clericorum minorum 
sive in clero saeculari, sive in Statibus perfectionis, Schema resolvit 
quaestiones de reductione ordinum minorum, ita tamen ut numerus sep- 
tenarius in Ecclesia Latina conservetur. Munia autem horum clericorum 
minorum ita disponuntur ut in duos ordines conveniant, singulis ea tri- 

buens quae traditioni quatuor ordinum minorum et bonae distributioni 
laboris ministerialis congruere videntur. 

Cetera autem praecepta, capita praecipua describunt quae ad op- 
portunam instaurationem necessaria videntur. 

III. De irregularitatibus et impedimentis ad ordines. 

Disciplinam irregularitatum atque impedimentorum ad ordines, sim- 
pliciorem fieri debere in multis Episcoporum Votis concorditer diceba- 
tur. Commissio de disciplina Sacramentorum iis Propositis satisfacien- 
dum duxit ea ratione et lege, quae in prooemio Capitis tertii Schematis 
dicitur. 

Codex iuris Canonici primum in legislatione ecclesiastica argumen- 
tum in summam redegit. Commissioni nostrae visum est systema Co- 
dicis esse retinendum, quasdam tamen irregularitates derogans aliasque 
accommodans, prout ipse Codex perfecerat in legislatione tunc vigente. 
Immutationes, quas Schema nostrum affert, sufficientem explicationem 
in textu proposito habent, nec alias praebere necessarium videtur. 

IV. De aetate ordinandorum et de interstitiis. 

Argumentum hoc a Beatissimo Patre studio Commissionis nostrae 
commissum est. Quoniam documenta Sanctae Sedis, a Sacra Congrega- 
tione de Seminariis et Studiorum Universitatibus et a Sacra Congrega- 
tione de Religiosis sapienter et instanter emanata, de perfectiori utrius- 
que cleri formatione curanda saepissime monebant, nemo mirabitur si 
quaestiones de aetate ordinandorum, de interstitiis in ordinationibus 
servandis aliisque in novum examen venire deberent. Urgebat denique 
nobis argumentum, postquam deliberatum fuerat diaconatum perma- 
nentem et ordines minores in pristinam formam revocare. Super quibus 
aetas ordinandorum et interstitia determinare necesse erat. 

Omnes igitur quaestiones pro singulis ordinibus et casibus organice 
solutae sunt. Conscii erant Commissarii nostri de onere novo quod im- 
ponitur dioecesibus ac religionibus. Verum, attente examinatis terminis 
in Schemate propositis, nemo non videt illos cum quadam moderatione 
esse statutos, praesertim comparatos ad eos quos multi Episcopi in suis 
Votis desiderare aiebant. 

Tandem in ultimo numero de castitate servanda agitur, prout in 
Schemate proponitur. 

3) ANIMADVERSIONES SODALIUM 

Card. Frings: Ad cap. 1: Non videtur bonum erigere statum dia- 
coni stabilis caelibis, quia tales iuvenes semper aspirabunt ad presbyte- 
ratum nec videtur, cur eis denegetur sacerdotium. Si eis hoc non con- 
cedatur, semper erunt incontenti, quia deest possibilitas ascendendi, 
praesertim in reputatione sociali. 

Quoad diaconos stabiles uxoratos in nostris regionibus non video 
tantam utilitatem, ut bonum sit talem novitatem inducere, quia etiam 
laicis plures horum laborum possunt committi, prout officium « com- 
mentatoris » in s. liturgia, catechesis puerorum et adultorum, adiutorium 
parochi in functionibus pastoralibus et administrativis. Si autem ordo 
diaconatus eis datus fuerit, timendum est, ne multi post quid temporis 
incontenti reductionem in statum laicalem petant in scandalum fidelium. 
Pro regionibus missionum et Americae latinae iudicium ferre non 
possum. 

Si quis diaconus caelebs remanere vult in gradu suo, nihil obstat. 

Ad cap. 2: Concilium Tridentinum haec iam tentavit, sed sine ullo 
effectu. Etiam hodie vera innovatio horum ordinum exspectanda non 
est. Hoc schema videtur confectum esse a talibus, qui sunt in primo 
enthusiasmo motionis liturgicae et nondum sciunt fines eius. 

Ad cap. 3: In n. 1 deleantur verba « Irregulares ex defectu... capi- 
talis sententiae ». Reliqua placent. 

Ad cap. 4: Apud nos instructio pastoralis per totum cursum theolo- 
gicum perdurat (psychologica, paedagogica, didactica, catechetica, socia- 
lis); haec instructio sufficere videtur. 

Experientia constat prolongationem studiorum a Pio Pp. XI p. m. 
introductam fere nihil attulisse ad studia profundanda, nec ab his duo- 
bus annis practicis tantus effectus expectandus est, ut « frustratio » duo- 
rum annorum iustificetur. Timendum est, ne alumni inviti tantum hos 
duos annos portabunt. 

Quoad aetatem ordinandorum nil innovetur. 

Card. Ruffini: Quae capite I, pag. 7 1 et subseq. de Diaconatu per- 
manente seu stabili statuenda proponuntur videntur mihi gravissima. 

Nihil dicerem si proponeretur solummodo aliquot clericos sistere 
posse in Ordine diaconatus, sicut temporibus actis a nonnullis viris san- 
ctissimis factum esse a traditione didicimus. Sed magna mihi oritur diffi- 


1 Cf. p. 140. 

cultas cum multa ministeria sacra quae usque ad hodiernam diem Sacer- 
dotibus reservata sunt, dicantur committenda stabiliter diaconis, v. gr. 
facultas matrimoniis adsistendi, benedictiones omnes — exceptis reser- 
vatis — dandi, ac benedictionem Eucharisticam impertiendi. 

Insuperabili porro impedimento detineor quominus adhaeream pro- 
posito admittendi ad diaconatum etiam viros uxoratos, ita ut simul in 
Ecclesia nostra latina habeantur diaconi coelibatui adstricti et diaconi 
cum uxoribus et filiis! Puto id — si fiat — esse primum gressum, equi- 
dem firmum et longum, versus abolitionem coelibatus ecclesiastici, qui 
inde a pluribus saeculis in Ecclesia latina inviolabilis habetur, quique 
nobis gloria est et decus. Insuper si tanta sanctae traditionis nostrae 
abruptio in Ecclesiam latinam induceretur, in quo Instituto, quaeso, 
diaconi huiusmodi congrue et efficaciter ad pietatem, disciplinam, scien- 
tiam efformerentur? Et in ipsis vocatio divina non requireretur? 

Deinde nescio cur fere nihil dicatur de Subdiaconatu, qui Ordo sacer 
apud nos — hucusque — maximi est momenti voti castitatis gratia. 

Pag. 19 2 et s. Ad aetatem Ordinandorum quod attinet, puto non 
paucas in nostris dioecesibus orituras difficultates tum disciplinares tum 
oeconomicas si, curriculo studiorum expleto, candidati ad sacerdotium 
tres quattuorve annos expectare deberent. Forsan melius esset definire 
tempus expectationis, e. gr. « biennium », quo perdurante in studium 
disciplinarum pastoralium candidati incumbant. Opinor insuper facul- 
tatem relinquendam esse — in casibus peculiaribus — Episcopis dispen- 
sandi saltem intra certos limites. 

Card. Siri: Liceat pauca edicere generali modo de duobus prioribus 
capitibus. 

Gravitas huius Decreti patet in duobus: 

a) inducit stabilitatem ordinum minorum et diaconatus, 

b) inducit clerum, etsi minoris ordinis, sine coelibatu. 

Habetur ergo duplex quodammodo clerus, duplex disciplina, proba- 
biliter duplex praeparatio. Res est omnino gravis. 

Equidem Ecclesia hoc potest facere si Sanctissimo et Concilio pla- 
cuerit. Sed quia agitur de re tam magna, utiliter quaeritur: estne ratio 
adaequata ut hoc fiat? Saltem ea ratione quae in schemate proponitur? 

Est ratio primitivae disciplinae. Ratio primitivae disciplinae valet mo- 
do dirimenti si primitiva disciplina est testis alicuius rei divinitus et 
immutabiliter constitutae. Sub hoc aspectu diaconatus nunquam defecit; 
etiamnunc adest, exercetur et cum quis presbyter fit eius onera cum 


2 Cf. p. 147 s. 

oneribus presbiteratus cumulantur et ita pergunt. Quod latius vel minus 
diaconatus exerceatur pertinet ad necessitatem et convenientiam diver- 
sorum temporum. 

Est ratio maioris similitudinis cum veneranda ecclesia orientali. Sed 
quod sit dissimilis disciplina in hac re, omnes norunt non esse substan- 
tiale. Agitur et hic de maiori vel minori convenientia. 

Est ratio equidem notabilis: sperantur maiora adiumenta in aposto- 
latu. Ubi — et hoc nostris temporibus frequentissime accidit — paucae 
et omnino insufficientes sunt vocationes, plures — ita speratur — in 
clerum minoris ordinis ingredientur si suam vitam pergere possint coniu- 
gati, hoc est nullatenus adstricti onere coelibatus. Haec ratio facilius 
intelligitur. 

Sed bona quae sperantur talia sunt quae saltem ex aequo compen- 
sent inceptio vulneris in coelibatum? Hoc est maximum. 

Res non mihi apparet sufficienter explorata et dubia supersunt. 

Censeo bona sperata acquiri posse si stabilitas constituitur tantum 
in ordinibus minoribus et parum interest quod sint duo vel quattuor. 

Hoc sensu immutatio fieret probabilioris rationis. 

Pauca liceat addere de capite quarto (pagina 19 3 ) solummodo de aeta- 
te ordinandorum et consequenter de interstitiis producendis. 

Haec productio aetatis pro ordinibus suscipiendis est certe in se 
optima, sed fert gravissimas difficultates, sive quia producit curriculum 
seminariorum minorum et maiorum ad quattuordecim et etiam sexdecim 
annos, sive quia magnae sunt difficultates pro vocationibus. Haec pro- 
ductio aetatis apparet difficulter compossibilis cum circumstantiis quae 
mutantur et decet Concilium etiam in disciplinaribus agere de his quae 
supponuntur perdurare. 

Card. Richaud: Libenter admitto propositum de diaconatu stabili, 
vel sine adspiratione ad ordinem presbyteralem, vel cum possibilitate 
accedendi ad sacerdotium in conditionibus requisitis. Sed duplex pericu- 
lum timeo, si agatur de diaconis iam uxorem habentibus. Primum ex hoc 
instauratur aliqua declivitas in mentibus ad notionem et praxim alicuius 
sacerdotii sine coelibatu. Insuper posthac constituuntur in clero duo 
classes: inferior ac vulgaris sine coelibatu, superior et eximia cum casti- 
tate perpetua. 

De ordinibus minoribus instaurandis in perpetuo Ecclesiae servitio 
valde gaudeo, sed non sine aliqua haesitatione si agatur de clericis mino- 

ribus coniugatis. Facile ex eorum familia apparerent satis multae difficul- 
tates quae in Ecclesia redundarent. 

Card. Dopfner: Valde laudandum est, quod Commissio haec proble- 
mata aggressa est. Ita spirituale officium in Ecclesia in suo momento sua- 
que varietate magis elucebit. 

Ad Caput I um : De diaconis stabilibus : Institutioni diaconorum sta- 
bilium bic propositae libenter assentior. Diaconatu stabili instituendo in 
cura animarum novum et vere acceptum subsidium offertur. Ut tamen 
adiumentum hoc sit omnino efficax, praesertim in regionibus, e. gr. mis- 
sionibus, ubi penuria sacerdotum deploratur, necesse est, ut via aperia- 
tur etiam diaconis coniugatis, licet debitis cum cautelis, prout ab ipsa 
Constitutione iam provisum est. Secus tale institutum diaconorum sta- 
bilium maneret mera theoria. Certo certius ob oculos venit subito diffi- 
cultas sic oriri duplicem clerum, nempe caelibem et coniugatum. Sed 
iustis ex causis praevidendum est populum christianum tali distinctioni 
mox assuefieri. Immo positio atque aestimatio sacerdotis caelibis, ut 
mihi videtur, sic augebitur. Patet pro instructione talium diaconorum 
congruas normas necessarias fore. 

Ad Caput II um : De Ordinibus minoribus instaurandis : Officium et 
munus Subdiaconatus in nostro Schemate parum respici ac definiri vi- 
detur, cum multa et optima dicantur de Lectoratu, Acolythatu, Diaconatu. 
Revera difficile est definire limitem Subdiaconatum inter et Acolythatum. 
Unde commendo: In reducendo numero ordinum minorum ita procedatur, 
ut tantum illi ordines retineantur, qui omnibus Ecclesiis communes sunt, 
scilicet Lectoratus et Subdiaconatus. Ita uno atque eodem modo per 
totam Ecclesiam Catholicam infra Episcopatum duo haberentur ordines 
ratione sacramentali carentes, scii. Lectoratus et Subdiaconatus, et duo 
ordines characterem sacerdotalem participantes, nempe Diaconatus et 
Presbyteratus. Obligatio coelibatus et Breviarii tunc Diaconatu impone- 
retur. 

Ad Caput IV um : De aetate ordinandorum etc 

Ad n. 3: Secundum proposita admissio ad ordines suscipiendos a 
tribus dependebit, scilicet ab aetate, studiorum cursu, interstitiis. Desi- 
derandum esse videtur, ne facultates Episcopi his normis nimis arcten- 
tur, ne forsan v. gr. inter alumnos eiusdem cursus theologici hunc vel 
illum ad alium cursum remittere debeat tantum propter defectum unius 
praerequisitorum supra nominatorum. 

Ad n. 5: Curriculum pastorale post presbyteratum multis in dioece- 
sibus maiores difficultates creare poterit, cum saepe revera difficile sit 
pro neomystis paroeciis per diversas dioeceseos partes distribuendis vi- 

tam instituere communem. Cum insuper scopus istius curriculi iam magna 
ex parte in tirocinio sec. n. 4 um pro diaconis introducendo expleatur, op- 
portunum mihi videtur, quod in materia praeiacenti pro episcopis non 
statuatur obligatio, sed detur solummodo consilium. 

Card. Alfrink: Valde mihi placet quod Decretum de Sacramento 
Ordinis diaconatum stabilem in Ecclesia occidentali restituit, de quo 
multi magnos sperant fructus, specialiter in missionibus, de qua utilitate 
melius loqui poterunt Episcopi missionarii. 

Et magis adhuc placet quod Decretum hoc fecit cum magna prudentia 
et maxima cum circumspectione. 

Revera diaconi stabiles caelibes rarissimi erunt, sed porta aperta est 
ad diaconatum stabilem pro missionibus. 

De cetero unam tantum animadversionem facere vellem, sci. ad 
pp. 21 et 22 4 ad nn. 4 et 5 ubi agitur de speciali tirocinio diaconorum 
et de anno curriculi pastoralis neomystarum. 

Finis huius anni tirocinii diaconorum et neomystarum sat clare 
elucet. Sed in istis paragraphis for se minus clare enuntiatur. 

Quoad diaconos hic annus tirocinii serviet « ad studia et praxim 
theologiae pastoralis provehenda ». 

Quoad neomystas dicitur « sacris concionibus exercebuntur imper- 
tiendaeque christianae doctrinae institutione ». 

Nisi fallor « praxim theologiae pastoralis exercere » potius officium 
est sacerdotum quam diaconorum — quia diaconi praxim illam tantum 
exercere valebunt in quantum diaconatus illis tribuit facultatem, et qui- 
dem restrictam. 

Ex altera parte, quod hic dicitur de neomystis scii, sacras conciones 
edicere et christianae doctrinae institutionem dare, est officium quod 
diaconi legitime facere possunt. In pag. 8 5 num. 4, sub b) « catechesim 
peragere » inter primas functiones diaconatus stabilis nominatur. 

Forse melius dicendum quod diaconi in isto anno studio theologiae 
pastoralis incumbent et instructionem doctrinae christianae facient, for- 
tasse etiam conciones habere poterunt. 

Et quoad neomytsas, quod illi praxi theologiae pastorali incumbent, 
quae praxis conciones habendas et institutionem doctrinae christianae 
tradendam non excludit. 

Fortasse ex istis animadversionibus quidam concludet annum secun- 


4 Cf. p. 149. 

5 Cf. p. 141. 

dum i. e. annum neomystarum esse quemdam duplicatum anni prioris 
i. e. anni diaconorum. 

Mihi videtur hic periodus duorum annorum longior quam ut stu- 
diis et officiis practicis impleri possit, specialiter in illis regionibus, ubi 
educatio sacerdotalis in annis antecedentibus iam est magis aperta. Ideo- 
que proponere vellem hunc periodum duorum annorum in unum annum 
redigere ita ut diaconi in decursu huius anni unici vel post illum annum 
sacerdotes ordinentur. Vel saltem Ordinariis locorum haec libertas do- 
netur. 

Card. Jullien: Non placet quod attinet primum de diaconatu per- 
manenti et alterum caput de ordinibus minoribus instaurandis. 

Revera, tres ob rationes, historicam, nempe, iuridicam et pastora- 
lem, contra Diaconatum atque Ordines minores stabiles in Ecclesia la- 
tina instaurandos humillime animadvertendum censeo. 

Primum : Propositum Decretum, si historice sumatur, in pristinum 
statum atque munus, saltem quoad partem, curat restituenda Diacona- 
tus Ordinumque Minorum instituta: sed, timeo ne peior eventus fiat, 
melioris quidem conditionis intuitu. 

Neminem sane latet eorundem Ordinum vetera munera desuevisse 
propter mutatas temporum necessitates, et multos Diaconos vel Mino- 
ristas, qui usque ad provectam aetatem ita permanserunt, cuiuscumque 
disciplinae impatientes exstitisse. Diaconi Presbyteris praeesse haud 
raro conabantur, Archidiaconi vero ipsis Episcopis. Quin etiam, fre- 
quens Clericorum in Ordinibus minoribus constitutorum numerus eam 
rationem saepissime habuit, ut matrimonio coniugati suae utilitati non 
vero Ecclesiae bono providerent. 

Ideoque, quamvis alia prorsus sint consilia, per propositum Decre- 
tum haud iuventus Ecclesiae restituetur, sed potius incommoda instau- 
rabuntur quae ut Sponsa Christi senesceret iam effecerunt utque disci- 
plina reformaretur postularunt. 

Secundo-. Si iuridice quoque res spectetur, Diaconi uxorati admitti 
haud poterunt. 

Etenim, ut gravissima sive sacra sive pastoralia munera, inter quae 
et Verbi Dei praedicationem, e proposito Decreto illis Diaconis conse- 
quentia, iidem obire possent, scientia praesertim philosophica necnon 
theologica atque spiritu ecclesiastico omnino imbui deberent: quomodo 
vero id, aetate atque familiae pondere gravati, assequi valerent? Quin 
etiam Presbyteris praeesse, propter superiorem aetatem, cupient. Igi- 
tur, et ecclesiastici coelibatus dignitati officient et ipsius Cleri dignitatem 
minuent atque consequenter vocationes. 

Ceterum, Codicis disciplina, e canonis nongentesimi septuagesimi 
tertii paragrapho secunda (can. 973, § 2), Episcopis facultatem con- 
cedit ut sinant in receptis Ordinibus, quin ad Presbyteratum promoveant, 
eos qui ad superiores gradus ascendere nolint. Idcirco, singulis in casi- 
bus atque circumstantiis, Ordinarii poterunt, pro sua prudentia, propo- 
sito fini per exstantis Codicis applicationem providere de Diaconis deque 
Minoristis. 

Tertio : Neque ratio pastoralis gravissimam huius Decreti novita- 
tem suadet instaurandam. Non obstante etenim deminutione numeri 
clericorum in certis locis, Dei sapientissima Providentia effecit ut eccle- 
siasticae Hierarchiae, nostris hisce temporibus, perutile adiumentum, 
in pastorali munere obeundo, per duo praesertim media afferatur. Adsunt 
enim in Ecclesia Actio Catholica aliaeque institutiones apostolatus, quae, 
viris foeminisque christianis quos militantes vocant constantes, in religiosa 
catechesi tradenda optime adlaborant; insuper, unumquodque membrum 
earumdem institutionum, ex omni societatis coetu electum, in suo ordine 
apostolice operari poterit si a sacerdotibus omni exceptione maioribus 
formatum est. De qua re sane multa atque utilissima proponet Commissio 
de apostolatu laicorum. Quae nova dictio apostolatus laicorum maxima 
est spes. 

Pariter et Instituta Saecularia, quippe quae singulorum membrorum 
optime formatorum artes vel socialia munera patiantur, sensum religio- 
sum apud omnes civitatum ordines afferre valebunt: atque de iis, procul 
dubio, aget Commissio de Religiosis. 

In regionibus vero Missionum, Missionarii et Ordinarii opera ca- 
techistarum, consecratione tantummodo seu benedictione ornatorum 
frui poterunt, quin eosdem clericos faciant. 

Ne igitur, deficientis cleri causa, instauretur in Ecclesia duplex ordo 
clericorum: alter mediocris et praefestinatae institutionis spiritualis et 
doctrinalis; alter rectae et solidae institutionis ad normam Concilii Tri- 
dentini, Litterarum Apostolicarum de sanctitate sacerdotum, ad normam 
igitur Codicis. 

Ne remedium malo peius fiat. 

Caput tertium de irregularitatibus : Non placet. Pertinet ad Commis- 
sionem de Codice complendo. 

Caput quartum de aetate ordinandorum et de interstitiis : Placet 
iuxta modum: ut res pertractetur etiam cum Commissione Seminario- 
rum et cum Commissione Religiosorum necnon cum Commissione Mis- 
sionum. 

Enimvero cunctis seminariorum alumnis imponere et unum annum 
ministerii diaconatus ante ordinationem presbyteralem, et unum annum 

vitae pastoralis communis: haec duo, inquam, cunctis imponere, est 
res gravissima, quae maxime interest seminariorum clericalium necnon 
studiorum ecclesiasticorum penes Universitates studiorum. Ergo ad Com- 
missionem Seminariorum quoque spectat. Pariter res interest Religioso- 
rum et consequenter Commissionis de Religiosis. 

Caput quartum: De castitate subdiaconorum et diaconorum necnon 
de libera renuntiatione status clericalis ante ordinationem presbytera- 
lem: Non placet, ratio est, quia gravissima ista mutatio contendit, ad 
deprimendum statum clericalem, uti de quibus supra dixi. 

Card. Larraona: 1) Introductio perfecta et apta, Concilio sub 
omnibus respectibus est plene digna. 

Cap, I - 2) Circa n. 1 ( Instauratio ) ultimis verbis in quibus merito 
dicitur quod haec instauratio fieri non debet nisi de iudicio Sanctae Se- 
dis, adderetur: praecedere debere Ordinariorum conveniens informatio- 
nem et iudicium, quae iuxta casus fieri possent in Conciliis Plenariis 
vel Provincialibus, in Conferentiis Episcopalibus, aliisve formis, sed se- 
rio ordinatis et plene liberis ne audax minoritas sese imponere auderet 
maioritati, esto non mala fide sed proprio ducti criterio. 

3) Omnibus quae n. 4 colliguntur quoad officium his Diaconis tri- 
buendum, probari sane possunt. Horum tamen singulorum diversis 
regionibus concreta applicatio forsan melius, in diversis regionibus Con- 
ciliis Provincialibus relinqueretur, quoad limitationem scilicet, non quoad 
extensionem. Revera, pro diversarum regionum sensibus, aliqua cum 
quadam difficultate vel ex adverso prorsus sine ipsa fieri possent, ex. 
gr. Expositio et Benedictio Eucharistica a Diacono uxorato (cf. n. 5), 
sane diversos suscitabit hic illic sensus. 

4) Circa habitum dicitur quidem (p. 9, 6 linn. 7-10): « Omnes dia- 
coni suas functiones intra ambitum sacrum peragentes habitum eccle- 
siasticum secundum legitimas locorum consuetudines et Ordinarii loci 
praescripta... ». Ex adverso nihil statuitur circa habitum externum , nec 
quoad caelibes nec quoad uxoratos, si qui sint « ex dispensatione gene- 
rali a Sancta Sede statuta, aut ex dispensatione apostolica particulari ». 
Quoad caelibes videretur applicandus ex regula habitus ecclesiasticus 
seu clericalis (non sacerdotalis) regionis, relicta libertate Conciliis Pro- 
vincialibus illum in aliquibus, si ita in Domino oportere iudicaverint, 
modificandi. Quoad uxoratos, vel integer habitus, ut in partibus Orien- 
tis (cf. can. 77 C.J.O.), ipsis imponendus est, vel si hoc Ordinariorum 
iudicio opportunum non videretur, aliquod saltem externum suscepti 


6 Cf. p. 141. 


ii 

ordinis signum eis relinqueretur, ad ipsius Ordinis socialem honorem 
et defensionem. Concilium Tridentinum (Sess. XXIII, c. 17 de reform. 
in fine: cf. infra p. 12 7 linn. 10-12) imponebat habitum et tonsuram in 
ecclesia tantum, coniugatis in minoribus. 

5) Status canonicus satis clare, sufficienter et prudenter delineatus 
apparet. Plures quaestiones quibus ipse occasionem certo certius dabit, 
melius nec tanguntur nec insinuantur, sed futurae legislationi et iuris- 
prudentiae relinquentur. Dubitarem tantum, an necesse sit exigere di- 
spensationem apostolicam ut Diaconi caelibes si revera « secundum ca- 
nonica praescripta omnes requisitas conditiones habeant, a propriis Or- 
dinariis ordinari valeant ». 

6) Quod proponitur de admittendis his Diaconis in Religionibus, 
Societatibus vitae communis et Institutis Saecularibus, dummodo illarum 
Constitutiones a Sede Apostolica speciali modo approbatae id permit- 
tant, absque dubio prudens est et satis diversis applicationibus, ut coniici 
iam potest, sive ad Oblatos sic dictos Regulares in Religionibus mona- 
sticis non raro ordinandos, sive ad novas formas Fratrum Coadiutorum 
passim nunc, nec in novis tantum Religionibus admissas, definiendas 
et in Missionibus vel in regionibus in quibus hic Diaconatus admittitur, 
plenius et amplius adhibendas, usufruendas, usurpandas. 

Ceterum hi Diaconi caelibes religiosi vix aliquam admirationem ali- 
cubi movere possunt. Duo tantum animadvertere vellemus: 1°) forsan 
melius non requireretur quod hae Religiones, Societates vitae commu- 
nis essent iuris pontificii ut dicit Schema, sensu huic voci nunc tradito, 
quia in hoc merito tenditur quod diversis rationibus vitae perfectionis 
sive monasticae etiam inter viros, sive Congregationum Religiosarum, 
sive Societatum vitae communis, sive Institutorum Saecularium possint 
admitti formae dioecesanae quae uni dioecesi limitantur, hinc possemus 
incaute hanc portam praecludere; 2°) hic non tangitur quaestio de appli- 
catione huius possibilitatis Religionibus etc. laicalibus (ex. gr. Fratrum 
Schol. Christ.; Maristarum ab Scholis etc.), et dummodo hoc caute et 
conscie fiat, forsan melius est ut tangatur et generatim hoc fere sensu, 
ut modeste censerem, definiatur: in Religionibus laicalibus hi Clerici vel 
Diaconi interni admitti non debent nec possunt quando ex instituto a 
Sancta Sede approbato et legitime professo excludantur; in aliis vero 
non nisi ad normam constitutionum rite probatarum post Synodum. 

7) Ad n. 7 (p. II). 8 Quae dicuntur de titulo pro religiosis votorum 
temporariorum etiam definitivorum, pro Sodalibus Societatum in com- 


7 Cf. p. 143. 

8 Cf. pp. 142-143. 

muni viventium sine votis publicis et pro membris Institutorum Saecu- 
larium, melius omittuntur quia non respondent nec vitae necessitati- 
bus, nec iurisprudentiae approbatae a Pont. Commissione Interprete. 
Illae peculiares iuris praescriptiones de quibus loquitur can. 678, de- 
buerunt fieri communes sub diversis respectibus (dimissoriae, titulus etc.) 
quia nec immerito Ordinarii locorum nolebant hos incardinare vel quo- 
modolibet de his respondere. 

8) Ad n. 9. Forsan agendo de reductione Diaconi ad statum lai- 
calem rescripto, diceretur melius « dato vel imposito » vel melius de- 
creto administrativo, ut alluderetur ad rescripta in poenam imposita ad- 
ministrative, quae hodie, quin recurratur ad poenam depositionis recepta 
gener atim sunt. 

Cap. II - 1) Quoad instaurationem Ordinum Minorum (n. 1) et 
modum instaurationis, nihil notandum est nisi, relate ad Religiones, 
Societates vitae communis et Instituta saecularia, illa quae ad n. 5 cap. I 
animadvertebamus . 

2) Si recte textum intelligimus, hic (n. 4) apparet ordinatio ad ex- 
perimentum, et quidem temporarium, data. Est conceptus canonice no- 
vus qui, ut admitti valeat, indiget elaboratione. Forsan facilius esset 
tempus clericalis probationis admittere, sed ante Ordines, ita ut de facto 
et obligationes clericales observent et prius quodammodo aliqua faciant 
quae postea ex ordinatione, iure et plenius complebunt. Forsan tonsura 
tantum ipsis dari posset. 

3) N. 8, De regressu. Sub multiplici respectu laudandus est, ex. gr. 
1°) parvus processus praevius ad decretum reductionis iure dandum; 
2°) complementum can. 648, ex quo datur facultas Ordinario recipiendi 
ut clericum, temporaliter sive perpetuo, religiosum clericum votorum 
temporariorum. 

Cap. III - 1) Introductio apta est. Tantum allusiones ad Codicem 
vigentem melius vitarentur, quia post Concilium et redacto novo Codice 
iam obscurae evadent. 

2) Quoad n. 1, circa irregulares ex defectu, non pauca obiici pos- 
sunt: a) circa rationem procedendi, facilius est aliquas ex his irregula- 
ritatibus de facto in Codice non inserere, quam hic eas expresse abrogare, 
ex. gr. loco dicendi quod illi qui munus carnificis, et voluntarii ministri 
executionis capitalis sententiae non sunt irregulares ex defectu, quod 
evidenter non amabilem inducit sensum ac si carnificem sacerdotem vide- 
remus, illos in Codice elencho non recensere. 

b) Ex illis quae in textu recte innuuntur, possunt aliquae ex vigen- 
tibus auferri vel cautius circumscribi, sed dispensatio in illis quae relin- 
quantur, non potest sini iudicio et bonae voluntati Ordinariorum quae 

certo non erunt constantia et uniformia nec in nationibus, nec in regio- 
nibus, nec in eiusdem dioeceseos sese succedentibus Ordinariis. Hinc 
disciplina in re tam gravi mutabit et incerta evadet. 

3) Quoad irregulares ex delicto. Cum ad irregularitatem requiratur 
peccatum grave et externum, apostatae et haeretici et schismatici ante 
septennium ab irregularitate excluduntur. 

Quoad baptismum ab acatholicis extra casum necessitatis receptum, 
non auderem absolute cancellare irregularitatem, sed admitto ipsam me- 
lius esse circumscribendam. Factum, non raro nec obscure, secumferre 
poterit suspicionem saltem de haeresi, et communicationem in sacris cum 
ipsis haereticis. Haec parvipendi non possunt. 

4) Plane assentiendum censeo illis quae circa impedimenta propo- 
nuntur. 

Cap. IV - 1) Tam Introductio quam quattuor primi numeri probanda 
cum laude sunt. Tamen notare iuvat: 

a ) Novus annus, scilicet pastoralis institutionis Diaconorum, cur- 
sui studiorum ubique et pro omnibus imponitur. Res non ita facilis in 
Missionibus et in aliis non paucis regionibus erit. 

b) Praeterea in n. 5 alius annus vitae communis, expleto anno 
Diaconatus, post Ordinationem sacerdotalem (25 an.) omnibus et ubique 
imponendus proponitur, et quidem optime. Sed non relinquetur margo 
pro introductione huius, sapientis quidem, sed non facilis disciplinae? 
Nonne de hoc audiendae essent SS. Commissiones in re diversimode 
competentes, scilicet Consistorialis, Concilii, Religiosorum, de Propa- 
ganda, Seminariorum...? Esset necessaria, ut videtur, Commissio mixta 
in qua correlatae Commissiones debita ratione et proportione reprae- 
sentarentur. 

2) Quoad aetatem pro Diaconatu perpetuo caelibi (n. 2), forsan 
melius quam figere aetatem 30 annorum, relinqui posset Ordinarii libero 
iudicio pro Ordinatione intra quinquennium a 25 an., in quo fit Ordi- 
natio Subdiaconorum huius classis, usque ad 30 an. 

3) Forsan etiam pro Ordinatione coniugatorum aliqua intra certos 
definitos limites prudenter Ordinariis relinqueretur. 

4) Quae n. 9 De Castitate servanda proponuntur levia quidem non 
sunt, sed probari forsan possunt ut clericalem definitivam castitatem 
clericorum securiorem reddamus. (Revera modificatur conceptus tradi- 
tionalis). 

Beat. Saigh: ]’approuve le Schema dans son ensemble. Je me per- 
mets seulement de faire les observations suivantes: 

Caput I. De diaconatu permanente seu stabili instaurando : 

1) Page 7, 9 lignes 8-10: II est dit que la restauration du diaconat 
permanent « ne fiat nisi de iudicio Sanctae Sedis ». Cette prescription 
ne doit valoir que pour POccident latin, car, dans PEglise orientale, 
Pinstitution du diaconat permanent est regue depuis toujours et n’a donc 
besoin ni de restauration, ni d’aucune autorisation du Saint-Siege Romain. 

2) Page 7, lignes 14-15. II est dit que les diacres permanents sont 
ceux qui n’ aspirent pas a recevoir 1’ordre presbyteral. II faut ajouter: 
« normaliter » ou « generaliter », car rien n’empeche que Pun ou Pautre 
de ces diacres puisse ensuite etre eleve au sacerdoce, si son eveque 
le juge opportun et s’il en remplit toutes les conditions. L’etat de diacre 
permanent n’est pas une condamnation a ne pas monter a un degre supe- 
rieur, si toutes les conditions sont remplies. De meme qu’un pretre n’est 
pas necessairement destine a devenir eveque, mais peut cependant le 
devenir, ainsi aussi un diacre peut toujours rester diacre, mais peut 
aussi devenir pretre, s’il en remplit les conditions. 

3) Page 8, 10 lignes 15-22: Le Schema expose les fonctions liturgi- 
ques du diacre. Pour rester dans le vrai, on doit ajouter a la fin une clause 
comme celle-ci: « Haec omnia iuxta disciplinam uniuscuiusque ritus ». 
Car les fonctions liturgiques enumerees dans ces lignes ne concernent 
que le rite latin qui, une fois de plus, n’est pas le rite unique de PEglise 
catholique et ne doit pas servir de point de reference exclusive dans les 
decrets du Concile. 

4) Page 9, 11 lignes 13-17: On affirme que, « ex dispensatione gene- 
rali » a Sancta Sede pro certis regionibus statuta, « aut ex dispensatione 
apostolica particulari », des homines maries peuvent etre ordonnes dia- 
cres permanents. JPapprouve entierement cette nouvelle discipline, qui 
s’inspire de 1’usage seculaire de POrient et repond aux necessites de 
PEglise dans de nombreux pays. Mais il est bien entendu que cette dis- 
pense generale ou particuliere du Saint-Siege n’est necessaire que pour 
POccident latin. Dans PEglise orientale, Pordination de diacres maries 
a toujours ete consideree comme licite, et est courante, independam- 
ment de toute dispense du Saint-Siege Romain ou du Siege Patriarcal. 

5) Page 9, lignes 24-25: II est dit que les diacres permanents, s’ils 
sont celibataires et remplissent toutes les autres conditions, peuvent 
etre ordonnes pretres par leur eveque, « accedente dispensatione apo- 
stolica ». Cette dispense me semble superflue, car, d’une part, ces dia- 


9 Cf. p. 140. 

10 Cf. p. 141. 

11 Cf. p. 141. 

eres, quoique permanents, sont celibataires et remplissent toutes les 
condi tions pour acceder au sacerdoce. Que faut-il de plus, et pourquoi 
faut-il une dispense apostolique? Pareille restriction rend la situation 
des diacres celibataires pire que la situation des laiques celibataires, ce 
qui est contraire a toute justice et a tout esprit ecclesiastique. Encore 
une fois, le statut des diacres permanents ne doit pas etre considere 
comme une chose exceptionnelle, a peine tolerable et restreinte par tou- 
tes sortes de prohibi tions. 

6) Page 10, 12 lignes 15-16: Le niveau d’instruction des diacres per- 
manents, dit le Schema, doit etre fixe par des « instructioris emanant 
du Saint-Siege », selon les besoins de chaque pays. Je pense qu’il est plus 
opportun de laisser plutot aux conciles regionaux ou conferences natio- 
nales le soin de fixer le niveau des etudes, les eveques du lieu etant censes 
mieux informes des necessites de leur pays. Puisque dans l’Eglise entiere 
on parle de la necessite d’une certaine decentralisation administrative, 
c’est ici un cas concret ou cette decentralisation doit etre appliquee. 

7) Page 10, ligne 34: Un diacre marie peut continuer a vaquer 
en partie a ses fonctions civiles. Le Schema dit que cela ne peut se 
faire que par induit du Saint-Siege\ « Quodsi Sancta Sedes indulse- 
rit ». Je pense que 1’autorisation de 1’eveque sufEt et qu’il n’est point 
besoin pour cela de recourir au Siege Apostolique. A mon avis, il ne faut 
pas charger 1’autorite supreme du Pape de trop de responsabilite de 
detail. Cela ne diminue pas le prestige du Pape, mais le renforce au 
contraire. II y a des affaires que 1’autorite locale peut plus facilement 
regler sur place. L’autorite centrale n’interviendra que pour donner les 
regles generales et pour trancher les conflits. Cela soit dit en guise de 
principe general: la centralisation excessive est un danger pour 1’Eglise. 

8) Page ll, 18 lignes 35-36: II est dit que le diacre permanent peut 
etre reduit a l’etat laique par reserit de Vautorite legitime et « iusta de 
causa ». Pour ne pas tomber dans 1’arbitraire, il faut determiner, me 
semble-t-il, quelle est cette autorite legitime et quelle doit etre cette 
juste cause. L’autorite legitime est naturellement celle de l’eveque propre 
du diacre. 

Caput II. De Ordinibus minoribus instaurandis-. 

Page 13, 14 lignes 5 sq.: En enumerant les charges des eleres mineurs, 
il est bon de specifier, des le debut, que cette enumeration ne concerne 
que le rite latin. 


12 Cf. p. 142. 

13 Cf. p. 143. 

14 Cf. p. 144. 

Caput IV. De aetate ordinandorum, etc.: 

1) Page 21, 15 lignes 6-10: Toute dispense concernant Tage des ordi- 
nands est reserve par le Schema au Siege Apostolique exclusivement. Si 
cette discipline doit s’appliquer a 1’Orient, il convient que le meme 
pouvoir soit accorde, en Orient, au Patriarche, comme chef d’Eglise. 
II est d’ailleurs plus a meme de juger de 1’opportunite de cette dispense 
que le dicastere romain. De nouveau, je redis qufil ne faut pas reserver 
a 1’autorite supreme des charges que peut accomplir 1’autorite locale. 

2) Page 21, lignes 25-30: J’approuve Lidee de faire faire aux dia- 
cres, avant leur ordination sacerdotale, une annee de pratique pasto- 
rale. Mais je crois que cette annee ne doit pas necessairement se passer 
dans un seminaire ou autre institution semblable. En Orient, nous consi- 
derons que la place normale du diacre est apres de son eveque. Cest 
a son ecole, et en vivant avec lui, qu’il apprendra la pratique du minis- 
tere sacre. 

3) Page 22, 16 lignes 28-29: Le Schema prevoit que les candidats 
au diaconat permanent, s’ils sont celibataires, ne peuvent pas etre 
ordonnes avant l’age de 30 ans. Cette rigueur me parait excessive. Je ne 
vois pas pourquoi on exige seulement 25 ans pour les pretres, et 30 ans 
pour les diacres permanents, alors que le ministere de ceux-ci est plus 
facile. 

4) Page 22, lignes 30 sq.: Pour les diacres permanents maries, on 
exige l’age de 40 ans. II me semble que 35 ans sufhsent. 

5) Page 23, 17 ligne 8: Je voudrais specifier que le sousdiaconat ne 
doit pas etre, dans 1’Eglise orientale, un empechement dirimant du 
mariage. Cest la, malgre quelques fluctuations, la discipline classique 
de 1’Orient et la pratique courante depuis des siecles. 

Exc. Lefebvre: Multa videntur opportunissima et conformia ne- 
cessitatibus hodiernis. Attamen , meo humili sensu, videtur quod instau- 
ratio diaconorum stabilium uxorem habentium multas difficultates affert 
— saltem in nostris regionibus Missionum. 

Prima obiectio est: de facto, haec instauratio interpretabitur ut via 
ad matrimonium sacerdotum — unde servatio castitatis in sacerdotibus 
iuvenibus erit difficilior quam antea. 

Secundo: adest periculum certum diminutionis vocationum sacer- 
dotalium in favorem diaconatus matrimonium permittentis. 


15 Cf. p. 148. 

16 Cf. p. 149. 

17 Cf. p. 150. 

Tertio: sustentatio diaconorum familiam habentium erit nimis one- 
rosa pro dioecesibus pauperibus ubi generatim quaeruntur sacerdotes et 
diaconi. 

Quarto: frequentatio clericorum in coelibatu viventium cum his 
qui uxorem duxerunt erit occasio difficultatum omnis generis. 

E contra valde placet nova instauratio ordinis diaconi stabilis, in 
quantum non exiguntur ab iis diaconis nimia studia sed magis praxis 
vitae spiritualis et pastoralis. 

Ubi sacerdos est solus, adiutorium diaconi erit pro eo maximi mo- 
menti. lam sunt auxiliarii sacerdotis ut fratres religiosi, sed possunt 
hi auxiliarii multum adiuvare sacerdotes, si essent diaconi. 

Quoad studia requisita in sacerdotibus (p. 21, 18 a. 3) videtur maxime 
necessarium annum studii et exercitii vitae spiritualis. Certe res pasto- 
ralis est necessaria sed vita spiritualis magis eminet. 

Quoad castitatem servandam in diaconis et sacerdotibus quod di- 
citur in fine articuli noni (p. 2 3, 19 in fine), quomodo componi potest 
cum articulo 5 (p. 9 20 ), ubi dicitur « Diaconi invalide matrimonium 
attentant... » igitur valide attentant, si ad statum laicalem auctoritate 
legitima reducti fuerint. 


4) SUFFRAGIA SODALIUM 

Card. Tis serant: Placet iuxta modum: scilicet Diaconi et Minori- 
stae ordinentur in Ecclesia Occidentali extra Missionum territoria illi 
tantum qui professi sunt vota perpetua in Ordinibus vel Congregatio- 
nibus, ne fiat clerus secundi ordinis. Nihil mutetur de aetate ordinan- 
dorum et de studiis seminaris tarum. 

Card. Pizzardo: Placet iuxta modum: id est schema ad Commis- 
sionem remittatur de disciplina Sacramentorum, quae, consiliis habitis 
cum Commissione pro Ecclesia Orientali; novum schema conficiat, iterum 
Commissioni Centrali subiiciendum. 

Prout sapienter adnotatum fuit pro schematibus de Confirmatione 
et de Paenitentia, Concilium Oecumenicum principia tantum et normas 
generaliores in hac materia tradere debet, id est ea quae Ecclesiae uni- 
versae communia sunt, reliqua remittendo Codicibus pro Ecclesia Latina 
vel pro Ecclesia Orientali. 


18 Cf. p. 149. 

19 Cf. p. 150. 

20 Cf. p. 141. 

Card. Aloisi Masella: Placet. 

Card. Ferretto: Tutius esset in re tanti momenti Sacrarum Con- 
gregationum Seminariis et Religiosis praepositarum et forsan etiam Sa- 
crae Congregationis Concilii sententiam habere; interim tamen, attentis 
gravibus rationibus ab Em.mis Patribus Frings, Ruffini, Siri et Jullien 
tam prudenter adductis ad dubium propositum respondeo: Non placet. 

Card. Liemart: Placet iuxta modum: Approbo enim institutionem 
diaconorum stabilium et Ordinum minorum, secundum modum propo- 
situm, ratione tamen habita de animadversionibus ab Em.mis Cardina- 
libus Richaud, Dopfner, Alfrink, Larraona, et aliquo modo a Beat.mo Pa- 
triarcha Melchitarum allatis. Idem dico de propositionibus super irre- 
gularitates. Sed mihi videtur quod aetas ordinandorum requisita pro plu- 
ribus gradibus tardior sit quam necesse est. 

Card. Tappouni: Placet iuxta modum: in Ecclesiis Orientalibus, 
Subdiaconatus ordo est minor, consequenter non debet imponi duplex 
obligatio coelibatus et divini officii. 

Mihi videtur etiam quod debet ripristinari antiqua traditio orientalis, 
quae effectum iuridicum non attribuat subdiaconatui ordinum maiorum, 
ut fecit « Motu Proprio: Cleri Sanctitati ». 

Card. Copello: Placet iuxta modum: secundum dicta ab Em.mis 
Card. Larraona et Tis serant. 

Card. McGuigan: Placet iuxta modum: secundum observationes 
Em.mi Cardinalis Tisserant. 

Card. Pla y Deniel: Non placet sed retinendus can. 973 § 1. 

Card. Frings: Non placet. 1 

Card. Ruffini: Non placet. 2 

Card. Valeri: Placet iuxta modum: adhaerendo instaurationi Dia- 
conatus stabilis cum coelibata. Pro iis quae respiciunt religiosos vel Socie- 
tates in communi viventium sine votis necnon Sodales Institutorum Sae- 
cularium in consideratione sumantur quae ab Em.mo Card. Larraona 
dicta sunt. Item pro instauratione Ordinum Minorum. 

Instauratio Diaconatus stabilis pro uxoratis restringerem ad summum 
ad aliquas terras Missionum ubi extraordinariae necessitates et penuria 
sacerdotum vigeant, rem de coetero relinquendo iudicio S. Sedis. 


1 Cf. p. 154. 

2 Cf. pp. 154-155. 

Card. Siri: Non placet caput primum; secundum iterum redigatur. 

Placet caput tertium. 

Placet iuxta modum caput quartum, scilicet: non placet circa aetatem 
ordinandorum et interstitia; placet equidem circa castitatem servanda, 
attentis his quae dixerunt Em.mi Card. Jullien et Tisserant. 3 

Card. Quiroga y Palacios: Non placet, quia 1) non videtur conve- 
niens instauratio diaconatus stabilis, 2) tolerabilius esset instauratio 
ordinum minorum permanentium, 3) nihil innovandum a Concilio circa 
irregularitates, 4) nimis protractae sunt quae de aetate, interstitiis, etc. 

Card. Leger; Non placet: propter gravitatem materiae et consequen- 
tias in tota vita clericali non placet baec praesentatio. Sed sum paratus 
omnia facere in adiunctis si Sanctissimus decretum ad Ecclesiam Univer- 
salem expedit. Unde animadversionibus Em.mi ac Rev.mi Cardinalis 
Jullien plene assentio. 

Card. Montini: Non placet ob rationes a Card. Ruffini, Siri et Jullien 
allatas. 

Dignae tamen adprobatione videntur observationes quae ab Exc.mo 
D.no Lefebvre expositae sunt circa stabilitatem diaconatus cum coelibatu 
coniuncti. 

Card. Cento: Placet iuxta modum: argumentum hoc magni indubi- 
tanter est momenti ac eminenter actuale, ut patet ex hoc quod tercentum 
octoginta quatuor episcopi super illud attentionem futuri Concilii vocant. 

Certis in locis diaconatus optime conveniret, e. g. in terris mis- 
sionum. 

Duplicitatem vero diaconatus, ita ut nempe aliqui ad castitatem ob- 
stricti sint, alii e contra matrimonio coniuncti, reor nullimode Ecclesiae 
Latinae convenire. 

Ordines minores, numerice reducti, ut supra, nempe certis in locis, 
conferri possent laicis, at innuptis et viduis solummodo. Adiiciam etiam 
in re tam delicata et salebrosa caute et pedetemptim procedendum esse. 

Iudico tandem mantenendam irregularitatem ex defectu pro iis qui 
munus carnificis susceperint eorumque voluntarii ac immediati ministri 
in executione capitalis sententiae. 

Card. Godfrey: Non placet de diaconatu stabili. 

Placet iuxta modum: uti scripsi in folio adnexo, habita ratione ob- 
servationum Em.morum Cardinalium Frings, Siri, Ruffini et Jullien. 


3 Cf. pp. 155-156. 

Quoad paginam quintam / in prima paragrapho : 

Etsi video utilitatem instaurandi ordines minores et diaconatum in 
illis regionibus in quibus penuria sacerdotum facit difficilem vitam pasto- 
ralem, non est facile videre eamdem utilitatem in aliis regionibus. 

Noto in pagina quinta quod in schemate innuuntur nonnullae diffi- 
cultates disciplinae clericali quas instauratio afferre poterit; ac proinde 
proponit Commissio ut illa instauratio sub immediata tutela S. Sedis 
fiat: et bene proponit. 

Caput primum: sub numeris 2, 3 et 4: Diaconi stabiles utiles essent 
in certis regionibus ubi Ordinarius iudicet de eorum necessitate in illis 
ministeriis indicatis in schemate (sub 4 a, b, c et d). 

Diaconi omnes perpetuum caelibatum servent exclusis diaconis coniu- 
gatis. 

Caput secundum: De Ordinibus Minoribus : Nil habeo dicendum de 
reductione numeri ordinum minorum nisi quod si preces in Pontificali 
pro Ostiariatu et Exorcistatu eliminentur, meo iudicio perdet Pontificale 
orationes et exhortationes sat pulchras et longa traditione fideliter custo- 
ditas. 

Caput tertium: De irregularitatibus et impedimentis : Placet quod di- 
citur in schemate. 

Caput quartum: De aetate ordinandorum : Sub n. 3 in pagina vice- 
sima prima 4 5 agitur de aetate ordinandorum. Videtur sapiens dispositio 
de aetate proposita pro unoquoque ordine. Attamen speratur quod rigide 
adhaerere debetur ei quod a Concilio decidetur seclusis exceptionibus. 

De studiis-. Non facile erit prolungare cursum qui iam consistit ex 
duobus annis in philosophia et quattuor in theologia. Nonne satis est? 
Saltem pro cursu seminaristico ordinario. 

Diaconorum institutio Vastor alis (pag. 21): Diaconus iuxta schema 
debebit per unum annum institutionem pastoralem habere, sed non dici- 
tur ubi institutio pastoralis accipietur: in paroeciis? Difficile erit in col- 
legiis, extra eorum nationes situatis, e. g. Romae. Idem dicendum de pre- 
sbyteris qui deberent continuare curriculum per unum saltem annum. 
Ideale est sed in praxi non facile practicum in certis regionibus ubi 
penuria est sacerdotum. 

De castitate-. De caelibatu et castitate quae est gloria et corona or- 
dinum sacrorum et praecipue sacerdotii, sedulo et strenue defendamus 
et conservamus ad gloriam Dei et ad aedificationem fidelium. 


4 Cf. p. 139. 

5 Cf. p. 149. 

Card. Richaud: Placet iuxta modum: 1) sicut dixi in disceptatione 
quoad diaconos coniugatos vel quoad clericos minores coniugatos propter 
pericula manifestata a pluribus Patribus; 2) relate ad observationes alla- 
tas ab Em.mis Cardinalibus Tisserant et Siri de aetate ordinandorum. 

Card. Konig: Placet iuxta modum: tantum, scilicet maxima cum 
cautela procedendum videtur. Ideo antequam talis praxis inducatur, ex- 
perimentum fiat in regionibus circumscriptis. Conferatur experientia ec- 
clesiae orientalis. 

Card. Dopfner: Placet iuxta modum: iuxta animadversiones pro- 
latas. 6 7 

Card. Marella: Placet iuxta modum: plene adhaereo observationi- 
bus ab Em.mis Frings, Ruffini, Siri, Jullien et aliis factis circa diaconatum 
permanentem in genere et praesertim circa Diaconatum pro uxoratis. 
Eos tantum uxoratos fortasse putarem esse ad diaconatum permanentem 
admittendos in casibus particularibus qui erant uxorati ante eorum con- 
versionem ad Ecclesiam Catholicam in nationibus ubi pastores prote- 
stantes adsunt. Quoad terras Missionum una cum Exc.mo Lefebvre puto 
quod speciatim illic ubi Ecclesia est fundanda oportet nullum elementum 
confusionis circa legem caelibatus inducere. De cetero multa officia et 
munia possunt a laicis in Ecclesia optime adimpleri. 

Card. Muench: Non placet: difficile est videre utilitatem. 

Card. Meyer: Non placet, iuxta mentem expositorum Card. Jul- 
lien. Res remittatur speciali commissioni pro maiori studio. 

Card. Traglia: Prout proponitur non placet. I deoque perpensis ani- 
madversionibus, schema reformetur et iterum proponatur. 

Card. Alfrink: Placet non ut ubique terrarum innumeri diaconi 
stabiles coniugati instituantur, sed ut possibilitas adsit, ubi utilitas Ec- 
clesiae id postulet; tantummodo duplex annus pastoralis post susceptum 
diaconatum in unum annum redigatur. 8 

Card. Di Jorio: Placet iuxta modum: pro diaconatu permanente: tan- 
tum pro locis missionum cum facultate S. Sedis; de ordinibus minori- 
bus reducendis: placet; de aetate ordinandorum: nihil innovetur ne dif- 
ficultates maiores fiant ad vocationes colligendas consentio cum iis quae 
ab Em.mis Cardinalibus Ruffini et Siri dicta sunt. 


6 Cf. pp. 156-157. 

7 Cf. pp. 157-158. 

8 Cf. pp. 158-159. 

Card. Roberti: Placet iuxta modum: pro Ecclesia Latina praesertim 
quoad diaconos coniugatos, adhaereo animadversionibus Em. morum Pa- 
trum Frings, Ruffini, Siri, Richaud et Jullien. 

Card. Jullien: Non placet de 1°, de 2°, de 3° capitibus deque casti- 
tate in cap. 4°. 

Placet iuxta modum: de 4° capite, de aetate ordinandorum, de in- 
terstitiis; res pertractetur de Ecclesia latina cum Commissione Semina- 
riorum ac Studiorum; necnon cum Commissione Religiosorum et cum 
Commissione Missionum. 9 

Card. Larraona: Placet iuxta modum: hoc sensu, quod iterum 
Schema redigatur a Commissione mixta SS. CC. de Sacramentis, Con- 
sistorialis, Concilii, de Religiosis, de Propaganda Fide et de Seminariis, 
quae ea proponat in quibus Patres conveniunt et illa omittat in quibus 
nec immerito tam graves Patres repugnant. Schema emendatum, si pos- 
sibile est, ad Commissionem Centralem redeat. 10 

Card. Heard: Non placet: cursus seminaristicus esset nimis longus. 
Si post sex annos non formatur in alumno character solidus et ad sacer- 
dotium aptus, parum iuvabit additio unius anni. Remedium quaeren- 
dum est; non ad finem, sed in principiis, per selectionem magis curatam 
candidatorum, per assistentiam iam a primis annis Patris Spiritualis, 
vere pii, periti et diligentis, per instructionem in scholis a magistris 
aptis, regularem et disciplinatam. Quoad ordines minores nihil habeo 
obiiciendum, sed quoad cetera stet Codicis Lex. 

Card. Bea: Non placet prout proponitur: putaverim i. e. Ecclesia 
latina interim nihil definiti faciat, sed Concilium declaret diaconos 
perpetuos haberi posse, etiam uxoratos; sed experimentum faciendum, 
maxime in Missionibus, dummodo conventus Episcoporum id censeant 
faciendum et qua ratione censeant. Concilium igitur nihil in particulari 
determinet. De Ordinibus Minoribus vix videtur esse necessitas; ratio- 
nes mere historicae rem non decidunt. Annus practicus neomystarum 
non placet; Ordinarii potius videant, ut neosacerdotes apto et paterno 
parocho assignentur ut cooperatores. 

Beat. Saxgh: Placet iuxta modum: 11 selon Fobservation de S. E. le 
Cardinal Tappouni concernant le sous-diaconat. 


9 Cf. pp. 159-161. 

10 Cf. pp. 161-164. 

11 Cf. pp. 164-167. 

Beat. Gori: Placet iuxta modum: nempe iuxta animadversiones 
factas ab Em.mo Card. Tisserant. 

Beat. Cheikho: Placet iuxta modum: attentis iis quae dicta sunt 
ab Em.mis Patribus de non instituendo duplici modo clericorum. 

Exc. Felici: Non placet quod spectat restaurationem diaconatus per- 
manentis, iuxta dicta praesertim ab Em.mis Card. Ruffini, Siri et Jullien. 

Caetera placent. 

Exc. 0’Connor: Placet iuxta modum: quaestio integra, ubique 
terrarum nondum satis matura mihi esse videtur ut Concilio Oecume- 
nico proponatur. Remittatur potius eius studium competenti Congre- 
gationi Romanae. 

Exc. Silva Santiago: Placet iuxta modum, scilicet: quoad Ca- 
put I me abstineo, quia ex una parte, plures rationes video pro instau- 
ratione Diaconati permanentis seu stabilis in Ecclesia Latina, praeser- 
tim pro missionibus et pro nationibus ubi desunt sacerdotes necessarii 
ad ministerium pastorale et apostolicum Ecclesiae implendum; sed, ex 
alia parte, rationes allatae contra talem instaurationem speciatim ab 
Em.mis Cardinalibus Siri et Ruffini mihi videntur esse revera gravis- 
simae, tum in ordine doctrinali, tum in ordine practico, ita ut dubium 
habeam utrum instauratio istius Diaconati esset in bonum aut in detri- 
mentum Ecclesiae. 

Quoad Caput II et III et IV, admitto animadversiones factas ab 
Em.mis Cardinalibus Larraona et Jullien et ab aliis Em.mis ac Excel- 
lentissimis Patribus. 

Exc. Antezana y Rojas: Non placet: nimis periculosa videtur in- 
stauratio diaconorum stabilium ad observantiam disciplinae clericorum 
speciatim super caelibatum propter diversas et multiformes tentationes 
vel libertates: sum ego cum contrariis rationibus et opinionibus Eminen- 
tissimorum Cardinalium. Videtur mihi non esse necessaria haec inno- 
vatio, quia hodie existit abundantia apostolatus laicalis. 

In caeteris omnibus, placet iuxta modum secundum animadversiones 
prolatas. 

Exc. Beras: Uti proponitur non placet. 

Exc. Lefebvre: Placet iuxta modum: secundum iam dicta . 12 

Exc. Perrin: Placet iuxta modum: ianua aperta sit ad diaconos 
stabiles, etiam coniugatos, et alios ministros inferiores ordinandos sed 


12 Cf. pp. 167-168. 

leges horum statuum non sunt adhuc stricte determinandae a Concilio 
Vaticano secundo. Res relinquenda est Sanctae Sedi. Optatur ut decisio 
ordinandi diaconos stabiles et alios ministros inferiores approbetur a 
coetibus nationalibus seu regionalibus episcoporum et eorum instau- 
ratio fiat sub immediata Apostolicae Sedis tutela. 

Exc. Seper: Placet. 

Exc. Bazin: Placet iuxta modum: Omnino assentio observationibus 
factis ab Em.mo Card. Jullien et Archiepiscopo Lefebvre. De diaconis 
uxoratis, quoad Missiones spectat, non placet. 

Dubium propono de modo quo tractatur caelibatus sacerdotii. Ho- 
die enim, in multis locis ubique terrarum non desunt sacerdotes qui 
in quaestionem vocant caelibatum sacerdotum. Et multi pii sacerdotes 
ab hoc perturbantur. Sat implicite indicatur in schemate mens Ecclesiae 
de servando sacerdotii caelibato. Quaestio autem est an debeat poni 
explicite in schemate laus sed et lex caelibatus. 

Exc. Bernard: Non placet: mihi videtur omnes difficultates enun- 
tiatas ab Eminentissimis Frings, Ruffini, Siri, Richaud, Jullien et ab 
Excellentissimo Lefebvre exsistere etiam in nostris missionibus, scilicet: 
de creatione duplicis cleri et duplicis disciplinae, 
de dignitate vitae ipsius diaconi et eius familiae, 
de periculo enervandi legem venerabilem caelibatus. 

Insuper magna difficultas oritur ex studiis procurandis diaconibus 
uxorem habentibus. 

Liceat mihi addere quod istorum diaconorum sustentatio perdiffi- 
cilis erit. 

Quoad diaconos caelibes liceat experientias particulares facere. 

Exc. Bernier: Placet iuxta modum: attamen Diaconatus uxoratus 
non convenit, nec aetatem a ss. canonibus stabilitam ad Ordines susci- 
piendos mutare convenit. 

Exc. Yagq: Placet iuxta modum: attentis observationibus Exc.mi 
Lefebvre de diaconatu stabili caelibum. 

Quoad annum pastoralem pro diaconis non placet, quia sufficit an- 
nus pastoralis post presbyteratum. 

Caetera placent. 

Exc. Raicotomalala: Non placet: ob rationes lucide expositas 
ab Em.mis Cardinalibus Frings, Ruffini, Siri et Jullien, et ab Exc.mo 
Lefebvre. Saepissime loquitur de adiumento quod instauratio diacona- 

tus stabilis afferret ecclesiae in missionibus. In nostra regione minime 
optatur illa instauratio. 

Exc. Ngo-dinh-Thuc: Non placet: institutio diaconatus stabilis 
sive uxorati sive non, non mihi placet, ex rationibus optime allegatis 
a multis Eminentissimis Cardinalibus. Illae rationes vim retinent etiam 
pro locis missionum; non desideramus pro missionibus munus quod ce- 
teri nolunt pro seipsis. Cum munera implenda ab istis diaconis a laicis 
bene adimpleri possint, specialiter a seminaristis missis (ut ita dicunt ad 
probationem, duobus saltem annis) uti fit in multis locis missionum, 
secus crearetur clericatus secundi ordinis. 

Ista probatio valde utilis pro seminaristis educatis a tenera aetate 
in seminario si admittatur etiam alibi, dilatio anni ordinationis facilius 
accipietur. 

Credo tamen quod diaconatus potest conferri ab Episcopo exceptio- 
naliter paucis laicis non uxoratis aut viduis tanquam remuneratio pro 
servitiis magni momenti quae praebuerunt Ecclesiae specialiter in cam- 
po apostolatus, actionis catholicae aut socialis. 

Exc. Verwimp: Placet iuxta modum: consentio cum his quae dicta 
sunt ab Exc.mo Domino Lefebvre. Nempe in regionibus missionum ubi 
Ordinarius a Sancta Sede facultatem obtinuerit, diaconatum stabilem 
caelibem instituat. Ratio praecipua est quod functiones sacrae quae 
diaconis stabilibus tribuuntur, innumerae functiones sacerdotibus pro- 
priae melius ab iis exerceri possunt. 

Exc. Jelmini: Placet iuxta modum cum animadversionis in folio 
adiuncto expositis: 

1. Ecclesia laetatur ... genens salute (pag. 4, 13 lin. 23): Non placet 
hic cum tanto laetamine descriptus status Sanctae Ecclesiae, magis in 
spem, meo iudicio, quam ad veritatem. Cur enim aucto fervore, aut re- 
spectu cuius aetatis? Nonne in oculis habenda est ratio statistica, quam 
vocant, unde apparet cultum Dei, fidem catholicam, publicos mores 
apud plerosque collabascere ac paene dirui? Nonne status mentium 
generatim alienus est a catholica religione, discissis republica ab Ecclesia, 
philosophia a dogmatibus fidei, investigatio mundi a cogitatione Crea- 
toris, inventione artium ab obsequio ordinis moralis? Nonne, quod ad 
praesentem quaestionem attinet, inopia operariorum laborat Ecclesia? 
Nonne nimis multae partes Sanctae Ecclesiae vel immanissime concul- 
cantur a Gigantibus et Mino tauris, qui superbiunt in mundo, vel schi- 


13 


Cf. p. 139. 

smate perversae sunt? Nonne missiones nostras ad infideles, tanto zelo 
ac caritate plantatas et rigatas, vastavit inimicus homo? Nonne athei- 
smus non amplius per singulos, sed (quod prorsus inauditum est) per to- 
tas nationes celebratur atque instauratur? Nonne numerus noster (ut 
de hoc quoque mentionem faciam) quotidie proportionaliter imminui- 
tur, Mahometismo et Gentilismo immodice gliscentibus? Nos enim 
quinta pars sumus humani generis, qui quarta fuimus paulo ante. Nonne 
mores nostri gentilizant? 

Haec dico historice et humano more considerando Ecclesiae statum, 
quanquam certissime scio victoriam supernaturalem ab ea perpetuo ce- 
lebrari in mysterio fidei et praedestinatione sanctorum. Unde, etsi longe 
abest quin fatear multas partes Ecclesiae splendidissimis virtutibus mi- 
care, nolim in Decreto conciliari statum nostrum aliter delineari quam 
revera est. 

Hisce de causis totam hanc pericopen expungendam censeo. 

2. ... igitur magnam spem ... adspirent (item pag. 4, 14 lin. 28): Non 
placet. Magnam spem in Domino utique semper fovere licet, imo et 
debemus, at causas, quas supra protulisti, ad tantam spem fovendam 
fundamentum praebere nego, cum ipsae causae non satis consistant, 
vel saltem non ea vi polleant, quam protulisti. Vox igitur videtur mihi 
prorsus aliena et totum comma delendum. Dicendum erat simpliciter: 
quoniam inopia ministrorum Sancta Ecclesia laborat , de sacro ordine 
S. Synodus totum negotium pertractari censuit, ut necessitatibus hodier- 
nis quam optime consulatur. 

3. ... cuius est ... procedere (pag. 5, Jo linn. 24-25): Mira admodum 
et ambigua propositio, quasi solius Sedis Apostolicae sit officium in ar- 
duis rebus cum debitis cautelis procedere, et non potius generale offi- 
cium omnium hominum. Malim cui difficiliora et universaliora Ecclesiae 
negotia committenda sunt. Vel similia. 

4. Viri uxorem habentes ... ordinari poterunt (pag. 9, 16 n. 5, lin. 14): 

Non probo ordinari coniugatos. 

Causae autem improbationis sunt potissimum sequentes: 

I) quia nihil unquam, nihil usquam invenire est in traditione di- 
sciplinari Ecclesiae latinae, quod tanquam fundamentum proferri ac 
stabiliri possit pro tanta ineunda immutatione: quod complures docue- 
runt auctores, praesertim Exc.mus D.nus I. Yubany, cfr. Orbis catho- 
licus, 1958, pp. 114-159. 


14 Cf. p. 139. 

15 Cf. p. 139. 

16 Cf. p. 141. 

II) quia, posita huiuscemodi praemissa historice certa, rationes ex 
opportunitate et praxeos gratia deductae, cum usque ad evidentem neces- 
sitatem non accrescant, minoris momenti sunt, quam ut tam magnam 
innovationem disciplinae clericalis transmittere possint. 

Sint ergo diaconi in diaconatu permanentes eiusque officia perpetuo 
exercentes, at non sine caelibatus obligatione. 

5. De aetate requisita (pag. 22, 17 n. 7): Terminus, a quo diaconus sta- 
bilis ordinari permittitur, ultra modum, meo iudicio, provectus est, ita 
ut commoda, quae ex hac instauratione sperantur, prorsus dilabantur. 
Malim ergo ut pro ordinatione diaconorum stabilium iidem termini prae- 
scribantur, qui iam praescripti sunt pro diaconis ad presbyteratum pro- 
cedentibus, vel saltem ut termini notabiliter retro cedant. Non enim 
maior cautela est adhibenda quoad aetatem in iis, qui diaconatu insi- 
stunt, quam in iis, qui ad presbyteratum provehuntur. 

His dictis, videtur schema decreti « De Sacramento Ordinis » opti- 
me exaratum esse. 

Exc. Suhr: Non placet: res non satis matura videtur. 

Rev. Gut: Non placet diaconatus sine caelibatu. Timeo ne diacona- 
tus uxoratus noceat vocationibus sacerdotalibus. Non pauci iuvenes opti- 
mae indolis contenti erunt esse diaconi reverendi cum propria familia sine 
sacrificiis cum presbyteratu coniunctis. 

Diaconatus stabilis et Ordines minores conferri possunt religiosis 
cum votis perpetuis, iuxta dicta Em. mi Tisserant et Archiepiscopi Le- 
febvre. 

Rev. Browne: Non placet: sed tantum in hoc sensu quod quaestio, 
complexive sumpta, non videtur esse adhuc mature elaborata. Quaedam 
tamen in schemata contenta digna sunt seriae considerationis, maxime 
quoad territoria Missionis et aliorum locorum ubi clerus numero deficit. 
Ut de singulis in concreto prudenter provideatur requiritur consultatio 
Conferentiarum Episcopalium quoad necessitatem vitae pastoralis in eo- 
rum regionibus. Non essem contrarius institutioni novae Commissionis 
mixtae ad totam quaestionem iterum examinandam. 

Rev. Sepinski: Placet iuxta modum: scilicet ratione habita animad- 
versionum Em.mi Cardinalis Valeri. Forsitan, accedente beneplacito S. Se- 
dis, prudenter et pedetemptim fiat in Ecclesia latina experimentum pro 
diaconatu permanenti in America latina et bene circumscriptis regio- 
nibus. 


17 Cf. p. 149. 

Rev. Janssens: Non placet, quia res nondum satis matura ut Con- 
cilio submittatur. 

Card. Aloisi Masella; Commissio de Sacramentis animadversio- 
nes et emendationes propositas attenta consideratione examinabit et, 
omnibus bene, perpensis, opportunas modificationes peragere in schemate 
decorabitur-. Interea pergratum mihi est vobis omnibus, gratias plurimas 
referre pro vestro labore. 18 


V 

DE RITIBUS IN ECCLESIA 

(Tertia et Quarta Congregatio: 17-18 ian. 1962) 


1) SCHEMA PROPOSITUM 
A COMMISSIONE DE ECCLESIIS ORIENTALIBUS 

Ad catholicitatis notam, qua insignitur Ecclesia Dei, magis magisque 
illustrandam, eius Divini Conditoris providentia et dispositione factum est, 
ut varii in Ecclesia ritus, qui antiquissima aetate sunt instituti, per saeculo- 
rum decursum, salva fidei unitate, in diversis Orientis regionibus religiose 
servarentur. Huiusmodi enim rituum diversitas in Ecclesiae unitate luce cla- 
rius demonstrat, Ecclesiam Christi ut divinum salutis institutum suapte na- 
tura ad omnes prorsus spectare populos, nullo habito nationis vel stirpis 
discrimine. « Hoc etiam modo et eius vitae nunquam senescentis proditur 
vis, et ipsa magnificentius Christi sponsa excellit, quam sanctorum Patrum 
sapientia veluti adumbratam in effato agnovit Davidico: “ Adstitit regina a 
dexteris tuis... circumamicta varietatibus ” (Ps. 44) » (Leo XIII, Orienta- 
lium dignitas , 1894). Quare mirum non est si, vertentibus saeculis, hanc 
etiam ob causam, « Orientalem 'Ecclesiam peculiari quodam studio semper 
prosecuti sunt Romani Pontifices, qui, universitatem dominici gregis guber- 
nantes, particularium Ecclesiarum saluti et incremento consuluerunt » (Be- 
nedictus XV, Alloc. cons. 10 martii 1919); Christi enim in terris vicem 
gerunt et Principis Apostolorum sunt successores, cui a Domino pascendi 
oves agnosque commissa est cura ( loan . 21 , 15-17). Exinde pateant verba 
Benedicti Pp. XIV: «De ritibus igitur et moribus Ecclesiae Graecae illud 
imprimis generatim statuendum decrevimus, nemini licuisse aut licere, quovis 
titulo et colore, et quacumque auctoritate aut dignitate, etiamsi patriarchali, 
aut episcopali praefulgeat, quidquam innovare, aut aliquid introducere, quod 
integram exactamque eorundem observationem imminuat » (Benedictus XIV, 
Demandatam , 1743). Cui tandem favori et promotioni rituum orientalium 


18 Textus transcriptus est ex taeniola magnetica. 

Ecclesia nullum alium imponere voluit limitem, nisi « quae periculum ge- 
nerant animarum et ecclesiasticae derogant honestati » [Cone. Later an. IV, 
cap. 4), sive de sacris agitur Liturgiis divinisque officiis, sive de moribus et 
disciplina, sive tandem de ecclesiastico ordine. 

Spectaculum hoc unitatis in diversitate, et varietatis in unitate prae oculis 
habens, et Pontificum Romanorum perennem curam documentis probatam 
considerans, Sancta haec Oecumenica Synodus peropportunum duxit mentem 
Sanctae Matris Ecclesiae clariore in sua luce ponere et unitatem Ecclesiae 
in varietate rituum confirmare, canonibus statutis, qui sequuntur: 

1 . [ De varietate « Rituum » in Ecclesia}. 1. Sancta et Catholica Ec- 
clesia, quae est corpus Christi mysticum, organice coalescit fidelibus indivi- 
duis qui fide, sacramentis et regimine uniuntur in coetibus hierarchia iunctis, 
seu particularibus Ecclesiis, quae aliquoties ritus etiam dicuntur. 

(Sess. plenaria XV, die 21-4-1961: unanimiter). 

2. Isti ritus seu particulares Ecclesiae, etsi liturgia, constitutione, eccle- 
siastica disciplina spiritualique proprio patrimonio partim differant, aequali 
tamen modo concrediti sunt pastorali gubernio Romani Pontificis, qui Beato 
Petro in primatu super universam Ecclesiam divinitus succedit. 

(Sess. plenaria XIV, die 20-4-1961: maioritate suffragiorum). 

II. [ De utilitate varietatis « Rituum »]. Varietas in Ecclesia nedum 
eiusdem noceat catholicitati, eam potius declarat. Ecclesia enim catholica 
intendit ut salvae et integrae maneant legitimae uniuscuiusque Ecclesiae tra- 
ditiones, pariterque vult suam vitae rationem aptare variis pro tempore et 
loco necessitatibus. 

(Sess. plenaria XIV, die 20-4-1961: maioritate suffragiorum). 

III. [ De aequalitate « Rituum »]. 1. Omnes particulares Ecclesiae seu 
ritus, quibus coalescit Ecclesia universalis seu catholica, aequali pollent 
sanctitate ac dignitate, aequalibus fruuntur iuribus ac privilegiis, atque aequa- 
libus tenentur obligationibus. 

2. Nulla proinde Ecclesia particularis seu ritus, ratione sui, caeteris 
praestat. 

3. Eaedem vero Ecclesiae particulares seu ritus aequali pollent iure et 
aequali tenentur gravi obligatione fidem christianam ubique terrarum prae- 
dicandi, sub moderamine Romani Pontificis. 

(Sess. plenaria XV, die 21-4-1961: maioritate suffragiorum). 

IV. [De « Ritu » Romani Pontificis'}. Summus Pontifex, etsi quatenus 
est Episcopus Romae proprium habeat ritum, nullo tamen tenetur ritu prouti 
est successor Beati Petri in eiusdem primatu super universam Ecclesiam. 

(Sess. plenaria XVI, die 21-4-1961: maioritate suffragiorum). 

V. [De tuitione « Rituum »]. 1 . Omnes et singuli fideles proprium 
quem habent ritum ubicumque sunt servare debent; iliumque colant et habi- 
tualiter exerceant. 

2. Nemo proinde quemvis fidelem ad alium ritum assumendum ullo 
modo inducere praesumat. 

(Sess. plenaria XVI, die 21-4-1961: unanimiter quoad utramque paragraphum). 

VI. [De formandis novis « Ritibus »]. Nihil neque ex doctrina, neque 
ex traditione et historia obstare quominus tempore debito debitaque adhi- 
bita prudentia et matura praeparatione, alii etiam ritus in Ecclesia Christi 
exsurgant floreantque, unde universalitas Ecclesiae magis magisque eluceret, 
bonoque animarum earumque saluti fieret provisum. 

(Sess. plenaria XXI, die 26-4-1961: maioritate suffragiorum). 

VII. [De « Ritu » redeuntium ad unitatem catholicam ]. Baptizati aca- 
tholici, qui in Catholicam Ecclesiam admittuntur, proprium quem habent 
ritum servare debent, salvo iure, in casibus particularibus, recurrendi ad Se- 
dem Apostolicam. 

(Sess. plenaria XVI, die 21-4-1961: maioritate suffragiorum). 

VIII. [De transitu ad alium « Ritum »]. 1. Nemo potest sine licentia 
Sedis Apostolicae ad alium ritum valide transire aut, post legitimum transi- 
tum, ad pristinum reverti. 

2. Inter causas, ob quas solet concedi transitus ad alium ritum, eminet 
reditus ad ritum maiorum. 

(Sess. plenaria XVII, die 22-4-1961: maioritate suffragiorum). 

IX. [De «Ritibus» orientalibus extra regiones orientales~\. 1. Provi- 
deatur ubique terrarum tuitioni atque incremento omnium rituum consti- 
tuendo pro quoque ritu propriam hierarchiam, ubicumque id postulat nu- 
merus atque bonum spirituale fidelium. 

2. Si tamen propria hierarchia constitui nequit, erigantur ad minus pa- 
roeciae personales pro variis ritibus ubicumque fideles alicuius ritus inve- 
niantur et auctoritas illius ritus id postulat. 

(Sess. plenaria XVII et XVIII, diebus 22/24-4-1961: unanimiter). 

X. [De cooperandis « Ritibus »]. Locorum Hierarchae in eodem terri- 
torio iurisdictionem obtinentes, debent, collatis in periodicis conferendis 
consiliis, unitatem actionis fovere et, viribus unitis, communia adiuvare 
opera, ad bonum religionis expeditius promovendum et cleri disciplinam 
efficacius tuendam. 

(Sess. plenaria XVII, die 22-4-1961. maioritate suffragiorum). 

XI. [Adaptatio « Ritibus » orientalibus ]. Enixe suadetur ut religiosorum 
atque religiosarum Ordines Congregationesque et Instituta similia originis 

latinae, quorum membra in oriente christiano laborant, sic dictos « Ramos » 
ritus orientalis habeant. 

(Sess. plenaria XIX, die 24-4-1961: unanimiter). 

XII, [Institutio in rebus orientalibus ]. Illi qui sive ratione muneris in 
Ecclesiae universalis regimine sive propter apostolicum ministerium cum Ec- 
clesiis Orientalibus earumque fidelibus frequens habent commercium, accu- 
rate, pro momento officii quod gerunt, in cognitione doctrinae, historiae 
ecclesiasticae atque indolis harum Ecclesiarum instituantur. 

(Sess. plenaria XXI, die 26-4-1961: maioritate suffragiorum). 


2) RELATIO EM.MI P. D. HAMLETI IOANMIS CARD. CICOGNANI 
PRAES IDIS COMMISSIONIS DE ECCLESIIS ORIENTALIBUS 

Allocutio praevia 

Cum in Oriente Patriarchalis auctoritas tam ampla sit, ut ceteris 
antecellat, aequum erat studia praeparatoria Concilii Oecumenici Vati- 
cani II id sedulo spectarent, ut huiusmodi dignitas magno in honore 
et existimatione haberetur eademque, quantum fieri potest, ad nativum 
revocaretur splendorem. Hoc postulat ipsa Patriarcharum auctoritas, quae 
suapte natura magna est, itemque necessitas ut eadem talis appareat, 
etiam si cum auctoritate Patriarcharum orthodoxorum comparetur. 

Probe animadvertendum est, huiusmodi dignitatis momentum in 
eo praesertim situm esse, quod scilicet penes Patriarchas potestas est 
eligendi Episcopos, erigendi novas dioeceses, iudicandi; quae quidem 
iura atque privilegia semper agnita fuerunt a Sede Apostolica, ab ea- 
demque nunc etiam sarta tecta studiose servantur. 

Huius tamen dignitatis splendor, amplissimus sane intra fines Pa- 
triarchatus, non semper, uti patet, eodem modo fulgere potest extra 
eiusdem Patriarchatus territoria, scilicet in iis regionibus, in quas catho- 
lici orientales domo migraverunt. Etenim saepe accidit, ut ibidem chri- 
stifidelium orientalium numerus parvus sit, atque ad eorum necessita- 
tibus consulendum sacerdotes eiusdem ritus non satis sint, vel omnino 
desint. 

Haec rerum condicio efficit ut nec novae dioeceses, atque interdum 
ne paroeciae quidem, constitui possint pro his fidelibus, qui proinde 
se conferre debent ad latinorum paroecias. 

Nihilominus alicubi etiam provisum est, ut Orientales inter latinos 
commorantes vel suo ipsorum Seminario uti possent. Ut praetermitta- 
mus Seminaria S. Iosaphat pro Ucrainis et SS. Cyrilli et Metodii pro 

Ruthenis condita, memorare sat est bina Seminaria quae in Foederatis 
Americae Septentrionalis Civitatibus, faventibus Episcopis latinis loci, 
erecta sunt: alterum in civitate Bostoniensi pro Melkitis, alterum in urbe 
Washingtoniensi pro Maronitis (“ St. BasiPs Seminary for the Eastern 
Rites ” Methuen, Mass.), quamvis alumni non plus quam decem adhuc 
numerentur. Quod palam demonstrat sive actuosam sollicitudinem, qua 
catholici variorum rituum adiutricem sibi invicem praestant operam, 
sive favorem, quo Apostolica Sedes haec incepta aperte prosequitur. 

* * * 

Quod Orientalibus in Concilio Oecumenico partes haud exigui pon- 
deris tribuuntur, etiam ad decreta quod attinet, et quod de iisdem pecu- 
liari modo agitur, id profecto summi momenti est. Siquidem pars viva 
et electa Catholicae Ecclesiae iidem sunt, ac per ipsos vigere pergit 
catholicum nomen in regionibus, ubi olim religio nostra exordia coepit. 
Accedit quod iisdem communis patria est, communisque ritus cum 
tot christianis populis, qui ob infausta et infelicia temporum adiuncta 
extra catholica castra versantur. Qui quidem populi non sine magna 
expectatione magnaque spe in Oecumenicum Concilium intuentur, tam- 
quam in grande Ecclesiae viventis et operantis eventum; idque eo vel 
magis aestimant, quod se pertinere affirmant ad « Ecclesiam Concilio- 
rum », scilicet septem primarum Oecumenicarum Synodorum. 

Certum omnino est, Orientales Catholicos, haud secus ac ceteros 
Ecclesiae filios, prompto libentique animo excepturos esse Concilii de- 
creta, quae eos respicient. Nihilominus partem omnino propriam in 
Concilio habere voluerunt, ut Orientalium consuetudines, iura et pri- 
vilegia solemni Concilii auctoritate in sua luce clarius ponerentur et 
confirmarentur. Tali modo vultus Ecclesiae prorsus apparet in sua oecu- 
menicitate. Procul dubio id admodum placebit universis christianis pro- 
ximi vel longinqui Orientalis quotquot sive intra cuiusque Patriarcha- 
tus fines degunt, sive inter Occidentis fratres sparsim commorantur. 

Sed non in isto omnia. Orientales enim, sociam sollertem actuosam- 
que operam in Concilio Oecumenico praestantes, sibi etiam proponunt 
ut obsequium exhibeant Summo Pontifici loanni XXIII, cuius paternae 
sollicitudini, sapientiae plenae, huius supremi Consessus convocatio 
debetur. 

Pontificia Commissio Ecclesiarum Orientalium — quae magnum nu- 
merum Membrorum et Consultorum ex omnibus ritibus complectitur, 
ac moderatorem habet Secretarium Rev.mum P. Athanasium Welykyj 
ex Ordine Basilianorum a S. Josaphat — sedulo studio in examen 

quarundam quaestionum incubuit, eiusque conclusiones, schemata et 
canones nunc proponuntur. 

Initium facimus a schemate cui inscriptio est: « De ritibus in Ec- 
clesia ». 

Relatio de schemate apparato 

Status quaestionis'. Varietas rituum in Ecclesia est factum histori- 
cum et canonicum, plane respondens indoli humanae naturae, quae 
multiformem se ostendit ac multiplicibus rationibus operatur. 

Nostris temporibus, cum facilius ac crebrius in dies evadat populo- 
rum commercium atque arctiores usque fiant mutuae hominum neces- 
situdines, sponte fit, ut saepius quam antea quaestiones oriantur de 
relationibus inter varios ritus, de cura spirituali Orientalium qui in 
Occidentis regionibus degunt, de transitu fidelium ad alium ritum; et 
ita porro. 

Commissio de Ecclesiis Orientalibus, attentis ex una parte instan- 
tiis plus quam 110 Praelatorum, ex altera vero recenti codificatione 
orientali, quae primis 15 canonibus de hac quaestione quidem agit 
sed non omnibus hodiernis necessitatibus videtur satisfacere, unanimo 
consensu statuit thema sibi a Sanctissimo propositum « de transitu ad 
alium ritum », latius ac diffusius pertractare, quam hucusque de eo 
actum est. 

In nullo Concilio Oecumenico huiusmodi quaestio expresse vel satis 
agitata fuit. Cuius quidem quaestionis gravitatem atque momentum 
hodie ostendunt praesertim accusationes et querelae non paucae, quae 
identidem sive in Oriente sive in Occidente, circumferuntur. Huiusmodi 
nempe questus moventur: quod ritus orientales quasi « tolerentur »; 
quod non pluris ritus habeantur, atque omnes inferiores existimentur, 
ritu latino; quod orientales ritus destinati sint paulatim ad evanescen- 
dum; quod Sancta Sedes — ita nonnulli vel dictitant — faveat sic 
dictae « latinizationi », e contra nullo favore ritus orientales prosequa- 
tur; quod latini « in Orientalium auxilium missi », potius ad destru- 
ctionem rituum orientalium quam ad eorum tutelam atque incremen- 
tum agant, quod Orientales ut « fratres pauperes » in familia catholica 
habeantur; quod omni ope promoveatur hic et illic transitus ad lati- 
num ritum, ac praeterea quod orientales catholici non honorentur iure 
merito; et cetera eiusmodi. 

Ad demonstrandum quam infirmo fundamento hae opiniones nitan- 
tur, satis est in memoriam revocare praxim Ecclesiae inde ab antiqua 
aetate vigentem, ac praesertim sollicitudines Romanorum Pontificum et 
ea, quae ab ipsis statuta sunt, postremis hisce decennis. 

Quae cum ita sint, Commissio censuit opportunum admodum fore, 
si nova solemnis declaratio in Concilio Oecumenico habeatur, ita ut 
timores, praeiudicia atque suspicionis causae ab animis removeantur. 
Hinc sequentes proponuntur articuli. 


3) ANIMADVERSIONES SODALIUM 

Card. Tis serant: In prooemio verba tumida exstant, quae melius 
delenda sunt, ut « religiose » in pagina 3, 1 2 lin. 6. In lin. 7, sufficeret 
dicere: « Rituum diversitate manifestatur quod Ecclesia ad omnes spe- 
ctat populos, nullo nationis habito vel stirpis discrimine ». 

In principio textus, canon I, pag. 4, 2 linn. 19-20 scriptum est: « seu 
particularibus Ecclesiis, quae aliquoties ritus etiam dicuntur ». Ritus 
sic definitur in Lexico Forcelliniano: « Ritus proprie est mos et appro- 
bata consuetudo, et praecipue in sacrificiis administrandis ». Unde le- 
gitime dicitur de singulis caerimoniis christianis, ut Ritus baptismi, vel 
de summa caerimoniarum, quae celebrantur in quodam loco vel territo- 
rio, sicut « ritus Lugdunensis, ritus Romanus, etc. ». Sed omnino dedecet 
quod societas quaedam fidelium ritus dicatur. Unde dicerem: « ... in 
coetibus hierarchia iunctis, qui ritibus distinguuntur et particulares Ec- 
clesias efficiunt ». 

In linea 11 eiusdem paginae scriberem: « Istae particulares Ec- 
clesiae... ». 

In pag. 5, 3 linn. 1-5, scriberem: « Omnes particulares Ecclesiae 
aequali pollent dignitate, aequalibus f ruuntur iuribus atque aequalibus 
tenentur obligationibus. Nulla earum ratione proprii ritus caeteris prae- 
stat; aequali pollent iure et aequali tenentur obligatione catholicae pro- 
pagandae fidei sub moderamine Romani Pontificis ». 

Can. IV, lin. 12, scriberem: « Summus Pontifex proprium habens ri- 
tum ut episcopus urbis Romae, potest aliis ritibus celebrare ut successor 
Beati Petri in primatu super Ecclesiam universam ». 

Can. V, par. 1. Dicerem: « Omnes et singuli fideles ritum retinent 
ubique terrarum, quem debent colere et, prout possunt, observare ». 
Par. 2 sine mutatione. 

Can. VI mihi videtur delendum: de futuribilibus nihil dicendum est. 


1 Cf. p. 179. 

2 Cf. p. 180. 

3 Cf. p. 180. 

Can. VII, in pag. 6, 4 lin. 3, legatur: « proprium ritum », verbis 
« quem habent » deletis. 

Can. IX. Ordo articulorum mutandus: 1 « Pro rituum orientalium prae- 
servatione constituendae sunt paroeciae personales quotiescumque fide- 
lium numerus sufficiet ». 

« Propria hierarchia constituenda erit ubicumque numerus paroe- 
ciarum postulaverit ad clerum gubernandum et iuvenum praeparationem 
ad sacerdotium procurandam ». 

Can. XI, in pag. 7, 5 6 lin. 1, quid sibi vult locutio « Instituta similia »? 
Si agitur de Institutis saecularibus, vel de Societatibus presbyterorum 
sine votis, hoc aperte dicatur. 

Card. Ruffini: Pag. 4,Minn. 18 et 19: Mihi videtur non recte dici 
« ...qui fide, sacramentis et regimine uniri ... in particularibus Eccle- 
siis » cum praeter unitatem fidei, sacramentorum et regiminis, quarta 
servanda sit unitas, nempe unitas communionis, qua fideles universi 
inter se coniunguntur sicut membra unius corporis, quod est Ecclesia, 
non particularis, sed universalis. 

Eadem pagina, lin. 22 et alibi incongrue omnino, ut opinor, pro- 
miscue adhibentur nomina ritus et particulares Ecclesiae. 

Pag. 5 7 ad III: loco vocabuli « aequalis » adhiberem « idem », sal- 
tem quando est sermo de sanctitate ac dignitate; idcirco dixerim « ea- 
dem pollent sanctitate ac dignitate ». 

Pag. 5 ad VI: opinor non esse necessarium novos instaurare ritus, 
immo inopportunum esse. 

Pag. 6, IX ad 2 « ... erigantur ad minus paroeciae personales pro 
variis ritibus ubicumque fideles alicuius ritus inveniantur... ». Quaero 
quot saltem debent esse fideles ut paroecia personalis erigatur? Occa- 
sione capta, fateor me non intelligere cur semper et ubique fideles 
cuiusvis ritus ab alio ritu frequentando se abstinere debeant. Si fide- 
les, e. gr., alicuius ritus orientalis pauci sint, cur frequentare non possunt 
alium ritum, si in loco sit, non excluso ritu latino? 

Card. Larraona: 1) Introductio solida et apta est, probatione di- 
gna (pp. 3-4). 8 

2) Ad I (De varietate « Rituum » in Ecclesia) (pag. 4). 

a) 1. Textus, meo humili iudicio, aliquantulum confusus est. 
Definitio quam praebet Ecclesiae particularis contra mentem proponen- 


4 Cf. p. 181. 

5 Cf. p. 181. 

6 Cf. p. 180. 


7 Cf. p. 180. 

8 Cf. pp. 179-180. 

tium applicari potest Dioecesi singulari, quae ceterum est Ecclesia parti- 
cularis, hierarchiae iurisdictionis secundo membro respondens. 2. Non 
distinguit Ecclesias particulares a Ritibus, qui tamen sunt Ecclesiae 
particulares aliquibus peculiaribus notis distinctae. 

b) Priora verba n. 2 (« Isti Ritus seu particulares Ecclesiae... dif- 
ferant ») (linn. 21-23) melius n. 1 transferrentur ad conceptum ritus 
figendum, reservato n. 2 ad unitatem Ecclesiae catholicae diversis Ec- 
clesiis particularibus, Ritibus, Dioecesibus constantis sub Romano Pon- 
tifice B.ti Petri Successore et Christi Vicario. 

c) Elementa pro nobis momentosiora et veluti essentialia Ri- 
tuum sunt: 1. Stricta unio hierarchica sub Patriarcha, quae plures dioe- 
ceses, archidioeceses aliasque ecclesiasticas divisiones comprehendit; 
2. Coniunctio harum divisionum ecclesiasticarum immediate inter se 
praeterquam regimine patriarchali etiam peculiari disciplina, liturgia, 
moribus. 

d) Fides et Sacramenta , de quibus sermo fit in n. 1, sunt ele- 
menta christianis communia; non sunt elementa peculiaria nisi ex unione 
hierarchica, ex disciplina, ex liturgia peculiaribus. 

3) Ad III. Sub n. 1 (p. 5). 9 Ad quaestiones elidendas potius dice- 
rem: « Omnes Orientales Ritus qui in Ecclesia catholica sunt recogniti, 
aequali coram Ipsa sanctitate ac dignitate pollent, aequalibus communi- 
bus ligantur officiis, iuribus fruuntur, privilegiis gaudent »: ut non 
obscure indicetur hic agi et agi debere de foro externo ac sociali atque 
de iuribus, privilegiis ac obligationibus communibus, quae omnia non 
excludunt officia, iura atque obligationes magis peculiaria de quibus 
hoc loco sermo non fit, quae ceterum ius commune supponit atque con- 
firmat, dummodo iuri communi non sint contraria vel ab ipso fuerint 
recognita (G.I.C. c. 4). 

Sub n. 2 (p. 5). Dicerem « Nullus proinde Ritus ratione sui coram 
Ecclesia catholica canonice praestat ». 

Sub n. 3 (p. 5). « Omnes Ritus, Romani Pontificis iussu ac mode- 
ramine eadem facultate gaudent ac ligantur officio cum Ipso in praedica- 
tione Evangelii ac fidei diffusione, servatis ceterum servandis circa mi- 
nisteria apostolica, extra proprios limites exercendi et hierarchiam ibi 
instituendi ». Redactio, prout proponitur, melius imprimis doctrinae 
respondere videtur quin ceterum ullo modo expansioni Rituum officiat 
quinimmo et ipsi faveat (cf. cc. 329 § 1 et 1327 § 1 cum fontibus C.I.C.; 
et cc. 216 §§ 1 et 2 (1°, 2°), 240, 248, 261, 262 et 392 C.I.O. cum 
fontibus - De Ritibus, Motu proprio Cleri sanctitate, ll-VI-1957). 


Cf. p. 180. 


9 

Ad IV. Ita corrigerem: « Summus Pontifex, etsi quatenus Urbis 
Romae et Romanae Dioeceseos Episcopus, ritum romanum habitualiter 
sectetur, prout est Beati Petri in Primatu super universam catholicam 
Ecclesiam Successor, nullo limitatur aut ligatur ritu et omnes pleno iure 
ubique exercere valet et potest. 

Ad VI. Nihil quoad res notandum, forma limanda esset. 

Ad VII. Modificatur can. 11 § 1 C.I.O., 1. c. cuius en textus 
(an. 1957): « Baptizati acatholici qui in catholicam Ecclesiam admittun- 
tur ritum quem maluerint amplecti possunt; optandum tamen est ut ri- 
tum proprium retineant ». Nunc in textu qui proponitur, imponitur 
obligatio « salvo iure recursus ad S. Sedem ». Relinqui etiam potest pro- 
positio quae certo non respondet plenae libertati in Codice latino, can. 
98 §§ 1 et 2. Nisi fallimur sufficiebat illud « optandum tamen est ut 
proprium ritum retineant », citatae § 1 can. 11 C.I.O. cum cautelis § 2. 
Ceterum hic recursus qui conceditur nec Sedi Apostolicae nec baptizato 
amabilis esse potest. 

Ad VIII. Respondet prorsus c. 8 § § 1 et 2 C.I.O. Nulla in re diffi- 
cultas esse potest. Si adsit, melius est ut confirmetur quia res pacifica 
esse deberet et debet. 

Ad X. C. 4 C.I.O. 1. c. addita clausula « collatis in periodicis con- 
ferendis consiliis » cui, ut censeo, adhuc addi prudenter posset « et 
semper ac necessarium seu opportunum appareat ». 

Ad XT et XII. Optime haec nova proponuntur, quae unioni ac mu- 
tuae cognitioni concurrere absque dubio poterunt. 

Beat. Saigh: Ce Schema « de ritibus in Ecclesia » correspond aux 
idees que j’ai toujours defendues sur la situation et la mission des 
Eglises orientales catholiques au sein du Catholicisme. Je suis donc 
heureux d’ approuver entierement la partie dispositive de ce Schema. 

Je ferai seulement une critique a un passage du preambule (page 4, 
lignes 2 et 3) 10 ou il est dit que PEglise catholique ne met d’autres limi- 
tes a la reconnaissance et a 1’expansion des rites orientaux que ceux 
« quae periculum generant animarum et ecclesiasticae derogant hone- 
stati ». Cette phrase, empruntee au IV e Concile du Latran, n’est pas 
heureuse. II est indelicat, en effet, et d’ailleurs absolument faux de soup- 
gonner seulement qu’il puisse y avoir dans les « rites orientaux » en tant 
que tels un « danger pour les ames » ou une « derogation a Thonnetete 
ecclesiastique ». Les rites orientaux sont une partie integrante de la 
tradition catholique. II n’y a pas de rites heretiques ou schismatiques. 


10 


Cf. p. 180. 

Meme dans la discipline orientale il n’y a absolument rien qui constitue 
un danger pour les ames ou une violation de 1’honnetete ecclesiastique. 
Cette phrase du IV 8 Concile du Latran rappelle trop, d’une part certai- 
nes expressions blessantes du Pape Innocent III contre les rites orien- 
taux (p. ex. celle-ci: « ritus orientalium in quantum cum Deo possumus 
tollerantes »), d’autre part la mentalite de 1’epoque de la IV 6 Croisade... 
II vaut mieux Leviter, d’autant plus que tout le reste du preambule ne 
contient que des eloges pour les rites orientaux. 

Card. Tis serant: Nomina haereticorum quae sunt in certis litur- 
giis orientalibus scandalum dabant. Les noms des heretiques qui figu- 
raient dans un grand nombre de liturgies orientales causaient du scan- 
dale; et c’est pour ga que LEglise a voulu qu’on laisse ces noms dans 
la liturgie nestorienne, dans la liturgie monophysite, jacobite. C’est 
assez etrange 1’allusion au Concile du Latran. C’est pour ga qu’on a de- 
mande qu’on enleve dans des formules liturgiques les noms des person- 
nages qui etaient des heretiques. La parole « ritibus » n’est pas a prendre 
dans le sens tout a fait moderne, et que je dis faux, d’« eglises particu- 
lieres », mais est a prendre dans le sens de ceremonie ou de priere. 11 

Beat. Saigh: Alors, approbation complete! 12 

Rev. Browne: 1) Minus placet terminologia in Schemate proposita 
secundum quam vox Ritus accipitur ut synonyma cum voce Ecclesia 
particularis. Vox Ritus potius accipitur, in communi loquela theologo- 
rum, ut quid pertinens ad Ecclesiam particularem etsi forte huius di- 
stinctivum. 

2) Ad pag. 4, 13 linn. 15-20 proponerem novam redactionem par. I, 
n. 1, sic: « Sancta Ecclesia Catholica, corpus Christi mysticum coale- 
scens fidelibus qui fide, sacramentis et regimine uniuntur admittit tamen 
varietatem coetuum sacram hierarchiam singulis propriam habentium et 
propriam quoque liturgiam seu Ritum ». 

3) Ad pag. 5, 14 linn. 1-5 proponerem novam redactionem par. III, 
n. 1, sic: « Particulares Ecclesiae proprium Ritum habentes aequali iure 
participant Ecclesiae Catholicae sanctitatem, aequali quoque ratione 
f ruuntur eius iuribus et privilegiis, aequali quoque ratione tenentur eius 
obligationibus iure divino exortis ». 


11 Textus transcriptus est ex taeniola magnetica. 

12 Textus transcriptus est ex taeniola magnetica. 

13 Cf. p. 180. 

14 Cf. p. 180. 

4) Ad pag. 5, 15 linn. 12-16, pro paragrapho quarta proponerem hanc 
simplicem redactionem: « Romanus Pontifex nullo ritu particulari te- 
netur ». 

5) Ad pag. 5, linn. 22-28, paragraphus VI non videtur necessaria, 
imo posset fieri incentivum pro quibusdam imprudentibus ad introdu- 
cendum novitates in sacra liturgia in ordine ad fundandum novum 
Ritum. 

4) SUFFRAGIA SODALIUM 

Card. Tis serant: Placet iuxta modum: secundum quae scripsi. 1 

Card. Micara: Placet. 

Card. Pizzardo: Placet iuxta modum: seu hac absoluta conditio- 
ne, ut schema iuxta dicta ab Em.mis Cardinalibus Tisserant, Decano, 
Ruffini et Larraona integre reformetur et iterum huic Commissioni Cen- 
trali iterum subiiciatur. 

Card. Aloisi Masella: Placet iuxta modum: id est cum emen- 
dationibus propositis ab Em.mo Card. Tisserant. 

Card. Ferretto: Placet iuxta modum: adhaereo scilicet animad- 
versionibus expositis in primis a peritissimo Cardinali Decano et ab 
Em.mis Patribus Ruffini et Larraona atque a Patri Generali Ordinis 
Praedicatorum. 

Card. Lienart: Placet. 

Card. Tappouni: Placet iuxta modum: opportunum est ad vitan- 
dam confusionem, ut substituatur nomen « Congregationis Pro Eccle- 
sia Orientali », hoc modo: «Congregatio pro Ritibus Orientalibus», 
vel « Congregatio pro Ecclesiis Orientalibus », ut dicitur feliciter nunc 
« Commissio pro Ecclesiis Orientalibus ». 

Card. Copello: Placet cum animadversionibus factis ab Em.mo 
Card. Tisserant et sine art. VI. 

Card. Agagianian: Placet iuxta modum: iterum proponatur. 

Card. McGuigan: Placet iuxta modum: i. e. post emendationes 
et coordinationem factam secundum Em.mum Cardinalem Tisserant alios- 
que Patres. 


15 Cf. p. 180. 

1 Cf. pp. 185-186. 

Card. Pla y Deniel: Placet iuxta modum: scilicet ut in canone VI 
« De formandis novis Ritibus » adiungatur: « cum approbatione Sum- 
mi Pontificis » et in canone III demantur verba « atque aequalibus te- 
nentur obligationibus ». 

Card. Frings: Placet. 1 

Card. Ruffini: Placet iuxta modum. 2 

Card. Valeri: Placet iuxta modum: seu teneantur in considera- 
tione observationes factae ab Em.mo Card. Decano. 

Card. Siri: Placet iuxta modum: scilicet adhaereo his quae dicta 
sunt ab Em.mo Tisserant. 

Card. Leger: Placet iuxta modum: i. e. secundum observationes 
Em.morum Cardd. Tisserant et Cicognani. 

Quando agitur de conservatione rituum, duo consideranda sunt: 

Primo, quod peculiari studio tueri debemus diversos ritus in Eccle- 
sia, quia illa diversitas pertinet ad thesaurum Ecclesiae; particulariter 
demonstrat catholicitatem Ecclesiae, respectat varietatem influxus Spi- 
ritus Sancti, in diversis regionibus et culturis humanitatis; et est ma- 
ximi momenti pro reditu ad unitatem Ecclesiae omnium dissidentium. 

Secundo , quod Christianus, pro seipso, habere debet aliquam liber- 
tatem, secundum particularia adiuncta in quibus versatur, seligendi ri- 
tum, vel transeundi ad alium ritum, quando hoc videtur necessarium 
pro conservatione vel incremento suae fidei. Diversi ritus vel Ecclesiae 
particulares sunt « propter homines » non e contrario. Sunt enim qui 
vivunt in regionibus diversis ab illa maiorum, qui habent linguam et 
culturam novam et non amplius participant in omnibus elementis quae 
originem dederunt ritui maiorum suorum. Immo, illi nullomodo cogni- 
tionem vel amorem habent culturae et ritus maiorum et, aliquando, 
definitive recusant adhaerere ad ritum quod non cognoscunt. In eisdem 
adiunctis et ob easdem rationes, acatholici saepe nolunt sese convertire 
ad Ecclesiam Catholicam si Ecclesia exigit quod fiant membri alicuius 
ritus quod non cognoscunt vel volunt. Credo quod, speciatim pro illis, 
obligatio recurrendi ad Sanctam Sedem si nolunt servare proprium ri- 
tum inutiliter difficultatem addit ad eorum conversionem. 

Propono quod, in par. VII, praevideatur quod baptizati acatholici, 
etiam apostatae (quia reditus debet facilius reddi etiam pro apostatis), 
non cogantur contra eorum voluntatem adhaerere ritui quod nolunt. 


2 Cf. p. 186. 

Propono quod, occasione conversionis, omnes etiam apostatae, habent 
facultatem seligendi ritum quod malunt. 

Propono etiam quod, in par. VIII, inter causas ob quas solet con- 
cedi transitus ad alium ritum, expresse includantur conservatio fidei 
et unitas praxis religiosae in familia. 

Propono etiam quod servatur privilegium mulieris seligendi ritum 
sponsi occasione vel durante matrimonio. 

Card. Cento: Placet, plene fisus tamen Commissionem « De Eccle- 
siis Orientalibus » rationem habituram esse de observationibus a praeopi- 
nantibus Patribus Cardinalibus prolatis, nec non a Reverendissimo Ma- 
gistro Generali Ordinis Praedicatorum. 

Card. Cicognani H. I.: Placet iuxta modum: seu, cum hisce animad- 
versionibus: 

Ad art. I - Nonnulli obiciunt quod adhibeatur vox « Ecclesia » pro 
voce « Ritus ». Respondendum puto quod promiscue sumuntur hae vo- 
ces ex veteri praxi; et revera receptae fuerunt a Summis Pontificibus 
(Benedicto XIV, Leone XIII, Pio XI, Pio XII, Ioanne XXIII in Ency- 
clicis Litteris Aeterna Dei). 

Ad art. III - Placet Orientalibus ut solemniter annuncietur rituum 
aequalitas, et ut excludatur praestantia alicuius ritus prae alio, ratione 
ritus qua talis: quod bonum videtur. 

Maior tamen praestantia obvenire potest rationibus externis, e. gr. 
numero fidelium, meritorum, ordinamenti disciplinae, ordinis hierar- 
chici, vitalitatis... 

Brevior sit hic articulus et sine distinctione numerorum. 

Ad art. V - Post verba « ubicumque sunt », haec addantur: « pro 
posse ». 

Ad art. VI - Hic articulus omitti potest, cum perraro contingat 
quod proponitur; et tuto iam praevideri potest quod providens Mater 
Ecclesia omnem habebit sollicitudinem, ut egit nostris temporibus pro 
Malankarensibus, seu Syro-Monophysitis in Kerala. 

Ad art. VII - « Non placet »; abrogare enim contendit seu extinguere 
legem promulgatam Motu proprio Cleri sanctitati , can. 11, § 1. 

Ad summum stare posset, pro acatholicis baptizatis qui in plagis 
orientalibus admitti cupiunt in Ecclesiam Catholicam; non vero pro iis 
orientalibus qui vivunt inter latinos in Occidente, praesertim si illic 
nati fuerint et ibi creverint. Experientia docet quod, cum iis declaratur 
ingressum faciendum esse in ritu orientali parentum seu maiorum, fere 
semper indignantur, omnino recusant et permanent extra Ecclesiam ca- 
tholicam. 

Hoc opponunt: se emigrasse ut vitam meliorem agere possent; om- 
nia eis suppeditare auctoritates civiles loci pro meliori vita sociali; et 
quo iure Ecclesia pro sua parte negat, instando in huiusmodi restrictione, 
dum in Occidente ritus orientales catholici laborant maxima penuria 
cleri, absentia scholarum catholicarum etc. ... 

Meo humili iudicio, servandus est memoratus can. 11 Codificatio- 
nis orientalis, qui iure meritoque ac experientia magistra concinnatus 
fuit. 

Si servandus videatur hic articulus VII, post verba « Baptizati aca- 
tholici », haec addantur: « in regionibus orientalibus »; et quidem de 
hac immutatione videndum esset, ut puto, in revisione Codificationis 
orientalis. 

Ad art. VIII - Omitti potest Numerus 2, cum aliae adsint causae 
magni ponderis, prout « unitas familiae servanda ». 

Ad art. IX - Numerus 2 US inseri potest numero 1°, post verba « om- 
nium rituum », seu: « erigendo paroeciae pro variis ritibus, et qui- 
dem » etc. 

Ad art. X - Linea 3, loco « debent » dicerem potius « curent ». 

Animadvertendum. Dispositum Art. VIII est can. 8 Motu proprio 
Cleri sanctitati , ipsis verbis; et dispositum art. X est can. 4 eiusdem 
Motu proprio. 

Valde utilis tamen videtur haec solemnis confirmatio in Concilio 
Oecumenico. 

Card. Godfrey: Placet iuxta modum: scilicet iuxta observationes 
factas ab Eminentissimo Cardinali Decano, et aliis Eminentissimis ora- 
toribus. 

Card. Confalonieri: Placet iuxta modum: scilicet, ratione habita 
de animadversionibus praecipue ab Em.mo Cardinali Tisserant factis. 

Card. Richaud: Placet iuxta modum: iuxta animadversiones Emi- 
nentissimi Cardinalis Decani et Reverendissimi Patris Magistri Gene- 
ralis Praedicatorum. 

Card. Konig: Placet. 

Card. Dopfner: Placet iuxta modum: ratione habita animadver- 
sionum Em.mi Card. Tisserant et R. Magistri O. P. 

Card. Marella: Placet iuxta modum: attentis scilicet animadver- 
sionibus ab Em.mo Cardinali Decano, ab Em.mo Card. Cicognani et a 
Magistro Generali Ordinis Praedicatorum prolatis. 

Card. Muench: Placet. 


13 

Card. Meyer: Placet iuxta modum: idest iuxta observationes factas 
ab Eminentissimo Cardinali Decano, et ab Eminentissimis Cardinalibus 
Ruffini et Cicognani, praesertim quoad numerum VI, qui mea opinione 
omitti debet, et quoad numerum VII secundum dicta ab Em.mo 
Card. Cicognani. 

Card. Ottaviani: Placet iuxta modum: iterum proponatur. 

Tueatur magis libertas fidelium mutandi ritum pro circumstantiis 
loci, praesertim pro iis qui stabiliter patriam proprii Ritu? reliquerunt 
et inveniuntur in regionibus in quibus sacerdotes sui Ritus non adsunt. 
Et hoc etiam ad vitanda incommoda secutura ex diversitate legislationis. 

Card. Di Jorio: Placet iuxta modum: attentis quae proposita sunt 
ab Em.mo Cardinali Cicognani proponente in suo voto. 

Card. Roberti: Placet iuxta modum: sc. attentis praesertim ani- 
madversionibus Em.mi Card. Decani, Em.mi Card. A. Cicognani, Em. mi 
Card. Leger et Rev.mi Patris Browne Magistri Generalis O. P. 

Card. Jullien: Placet iuxta modum: cum animadversionibus Emi- 
nentissimi Patris Decani; sive quia per diversitatem Rituum Ecclesiae 
Catholicitas magis collustratur; sive quia, nostris temporibus, magis 
magisque Orientales cum Latinis ubique terrarum coniunguntur. 

Attamen cum de Concilio Oecumenico agatur, cum Orientalibus et 
Latinis, advertenda censerem duo: 

1) Iam in capite Schematis aperte proclametur eatenus Rituum va- 
rietatem Ecclesiarum Orientalium integram servari, quatenus legitimae 
uniuscuiusque traditiones recognoscantur. Ne inter Latinos Patres ve- 
xatae quaestiones denuo agitentur; nam Sancta Sedes abolere debuit 
nonnullos ritus latinos, quia, recentiores, arbitrarii aut infecti falsis 
doctrinis, non erant legitimi. 

2) Videatur an melius in eodem unico Schemate tractetur et de 
ritibus et de usu linguarum vernacularum in liturgiis Orientalibus, 
sed de hoc usu, moderate ac breviter, ne in Ecclesia Latina sub prae- 
textu praelaudati illius usus Ecclesiarum Orientalium exacerbetur vexa- 
ta quaestio de linguis vernaculis in Liturgia Latina. Si isti et illi, cur non 
et nos? 

Card. Larraona: Placet, ad mentem. Mens est ut emendetur iuxta 
observationes factas et iterum proponatur. 3 

Card. Heard: Placet. 


3 Cf. pp. 186-188. 

V 


Card. Bea- Placet iuxta modum: etiam relate ad n. VI de novis 
ritibus. Posset enim accidere et probabiliter accidet, ut in casu conver- 
sionis « corporativae » aequum, immo necessarium sit concedere quae- 
dam particularia circa « ritum », i. e. actiones liturgicas, nec deberet 
accidere, ut naufragaret illa conversio propter rem quae fidem et unita- 
tem Ecclesiae non tangit. Quantum ad n. VII relinquatur omnibus 
libertas eligendi illum ritum quem praeferunt; recursus ad Sedem Apo- 
stolicam in hac re non videtur conveniens. Vox « ritus » adhibeatur 
tantum pro re Liturgica, non pro « Ecclesia orientali ». 

Beat. Saigh: Placet . 4 

Beat. Gori: Placet iuxta modum: nempe: Art. VII coarctat vel 
saltem minuit libertatem personae. Ius naturae, fundatum in libertate, 
nobis videtur exigere ut persona eligere possit eam formam vitae spi- 
ritualis quam maluerit, dummodo ab Ecclesia adprobata sit. 

Beat. Cheikho: Placet: considerentur ea quae dicta sunt ab Emi- 
nentissimis Cardinalibus et ab Exc.mis Membris huius Commissionis 
Centralis. 

Exc. Felici: Placet iuxta modum: prae oculis habitis animadver- 
sionibus Em.mi Cardinalis Ponentis. 

Exc. 0’Connor: Placet iuxta modum: et secundum animadversio- 
nes ab Em. mo Relatore factas. Praesertim facilior reddatur fidelibus, e 
patria stabiliter egressis, transitus ad ritum in definitivae commoratio- 
nis unice existentem, eo fine ut bono animarum melius consulatur. 

Exc. Silva Santiago: Placet iuxta modum: scilicet, iuxta animad- 
versiones factas heri ab Eminentissimis Cardinalibus Decano et Ruffini 
et secundum observationes factas hodie a Rev.mo Magistro Generali Or- 
dinis Praedicatorum et ab Eminentissimis Cardinalibus Cicognani, Ruf- 
fini, Leger et Ottaviani. 

Exc. Antezana y Rojas: Placet iuxta modum: secundum animad- 
versiones Em.mi Card. Decani et aliorum Patrum. 

Exc. Beras: Placet iuxta modum: id est cum emendationibus pro- 
positis ab Em.mis Cardinalibus Tisserant, Ruffini, Cicognani, Leger et 
Ottaviani. 

Exc. Lefebvre: Placet iuxta modum: secundum observationes fa- 
ctas ab Eminentissimo Cardinali Tisserant, relicta tamen possibilitate 
novi Ritus instaurationis. 


4 Cf. pp. 188-189. 

Exc. Perrin: Placet iuxta modum: secundum animadversiones 
Eminentissimi Cardinalis Decani Tisserant et Eminentissimorum Cardi- 
nalium Cicognani et Leger. 

Exc. Seper: Placet iuxta modum: schema aliquatenus reformetur, 
et quidem nn. VII et VIII iuxta animadversiones Em.morum Patrum 
Cicognani, Leger et Ottaviani. N. VI de possibilitate formandi novos Ri- 
tus retineatur iuxta dicta ab Em.mo Frings. 

Exc. Bazin: Placet iuxta modum: i. e. secundum observationes 
factas ab Em.mis Cardd. Tisserant, Larraona et Leger. 

Exc. Bernard: Placet iuxta modum: scilicet iuxta emendationes 
factas ab Eminentissimis Cardinalibus Tisserant, Cicognani et Leger. 

Exc. Bernier: Placet iuxta modum: habita scii, ratione animad- 
versionum quas Em. mus Cardinalis Decanus, Em. mus Cardinalis Lar- 
raona et Rev.mus Magister Generalis Ordinis Praedicatorum protu- 
lerunt. 

Exc. Yago: Placet. 

Exc. Rakotomalala: Placet. 

Exc. Ngo-dinh-Thuc: Placet iuxta modum: attentis observatio- 
nibus Eminentissimi Cardinalis Decani et Eminentissimi Ruffini. 

Exc. Verwimp: Placet iuxta modum: ratione habita de iis quae 
dicta sunt ab Eminentissime Cardinali Decano et Reverendissimo Ma- 
gistro Generali Fratrum Praedicatorum. 

Exc. Jelmini: Placet. 

Exc. Suhr: Placet iuxta modum: secundum observationes ab Emi- 
nentissimo Card. Cicognani et Em.mo Card. Leger factas. 

Rev. Gut: Placet: num. IV de ritu Romani Pontificis mihi vi- 
detur superfluus, cum eius plena libertas per se pateat. 

Rev. Browne: Placet iuxta modum: iuxta observationes quas huic 
voto scripto adiungo . 5 

Rev. Sepinski: Placet iuxta modum: scilicet ratio habeatur eorum 
quae exposuerunt Em.mi Cardinales Decanus et Hamletus Cicognani. 
Schema iterum proponatur. 

Rev. Tanssens: Placet iuxta modum: secundum emendationes pro- 
positas ab Em.mis Cardinalibus Tisserant et Hamleto Cicognani. 


5 Cf. pp. 189-190. 

VI 


DE PATRIARCHIS ORIENTALIBUS 

(Quarta Congregatio: 18 ian. 1962) 


1) SCHEMA PROPOSITUM 
A COMMISSIONE DE ECCLESIIS ORIENTALIBUS 

Romanus Pontifex, iure divino, et quidem directe et immediate a Christo 
Domino, Divino Ecclesiae Conditore, plenitudinem recepit potestatis re- 
gendi fideles totius orbis terrarum ad finem assequendum, qui Ecclesiae in 
terris est praestitutus. 

Episcopi quoque, Apostolorum successores, ex divino iure, mediante 
tamen Romano Pontifice, plena pollent potestate in sua quisque eparchia 
gubernandi fideles in iis quae ad sanctitatem et salutem aeternam assequen- 
dam pertinent. Episcopi proinde ex eadem divina institutione aequalem inter 
se et parem cum ipso Romano Pontifice potestatem ordinis episcopalis ha- 
bent. Si qua igitur potestatis diversitas inter Episcopos reperitur, ea in 
hierarchia ordinis non est nisi accidentalis vel ad hierarcbiam iurisdictionis 
est referenda (Motu Proprio Cleri Sanctitati , can. 38, § 3; Synod. Libanen., 
III, IV, Coli. Lac., t. II, coi. 289 sq., n. 4; Wernz-Vidal, Ius Canonicum, 
II, Romae 1943, n. 518). 

Ex quo patet, ratione iurisdictionis ad sacram hierarchiam ex divina 
institutione duos tantummodo gradus pertinere, i. e. pontificatum supremum 
et episcopatum subordinatum, quibus, ex institutione ecclesiastica, alii gra- 
dus, supra-episcopalis nempe, quasi episcopalis et infra-episcopalis, successu 
temporum accesserunt (Motu Proprio Cleri Sanctitati, can. 38, § 3). 

Patet etiam, Episcopos omnes iure divino aequales esse inter se quoad 
iurisdictionem et soli Romano Pontifici subici, ac neminem in alios superio- 
rem auctoritatem exercere posse, nisi illam legitima consuetudine, aut ex- 
pressa vel tacita concessione, aut legitimo consensu Summi Pontificis, ideoque 
iure humano obtinuerit. 

Si autem legitimae consuetudines bene perpendantur, aut prae oculis 
iura habeantur, quae saeculorum decursu tacite vel expresse a Suprema Aucto- 
ritate concessa sunt et in canones sunt recepta, constat Patriarchis Orien- 
talibus datam esse in Episcopos et christifideles potestatem ad normam iuris 
exercendam, cuius naturam Episcopi Melkitae, anno 1900, communiter hisce 
verbis declaraverunt: « Nos certissimum habemus, dignitatem patriarchalem 
non iure divino, sed tantum iure ecclesiastico constitutam esse, secus ac aucto- 
ritatem Romani Pontificis, quam solam agnoscimus divini esse iuris ac ceteris 
omnibus praestare. Huiusmodi enim auctoritas in universos terrarum orbis 
Episcopos exercetur, cum Iesus Christus Dominus Noster Petrum voluerit 

Principem Apostolorum suorum fratrum, eique successores constituerit Ro- 
manos Pontifices, quos quidem Universae Ecclesiae praeposuit » ( Elenco dei 
privilegi patriarcali , presentato alia Propaganda dalVEpiscopato Melkita nel 
1900. C. Korolevskij, Studio di diritto comparato su Vodierna legislazione 
« de Patriarchis Orientalibus », Tip. Poligl. Vaticana 1936, P. III, p. 10). 

Patriarchalis haec potestas canonibus sancita, ad normam iuris et sub 
auctoritate Romani Pontificis exercenda, est potestas supra-episcopalis; immo, 
quaedam Pontificiae potestatis primatialis participatio dicenda est. Et proin- 
de, ut talis maiore vel minore amplitudine gaudere potest, prout docet hi- 
storia; quamobrem utpote institutum ecclesiasticum mutari, augeri vel minui 
potest. 

Potestas igitur patriarchalis qua talis est proprie, formaliter et essentia- 
liter potestas iurisdictionis institutionis ecclesiasticae, natura sua supra-epi- 
scopalis, vi cuius Patriarcha ex participatione Pontificiae potestatis propriam 
et ordinariam potestatem in alios Episcopos habet. 

Hisce praemissis, ad quamlibet tollendam incertitudinem de patriarcha- 
lis potestatis natura et ad solidum quoddam eiusdem potestatis dignitatisque 
fundamentum constabiliendum, declarat Sancta Oecumenica Synodus quae 
sequuntur: 

I. Nomine Patriarchae venit Episcopus cui canones tribuunt iurisdictionem 
in omnes Episcopos, haud exceptis Metropolitis, clerum et populum alicuius 
territorii seu ritus, ad normam iuris, sub auctoritate Romani Pontificis exer- 
cendam. 

(Ex Motu Proprio Cleri Sanctitati, can. 216, § 2, n. 1; sess. plenaria XXV, 
die 24-6-1961: unanimiter). 

II. Secundum antiquissimum Ecclesiae morem, singulari honore prose- 
quendi sunt Ecclesiarum Orientalium Patriarchae, quippe qui amplissima 
potestate, a Romano Pontifice vel a Concilio Oecumenico data seu agnita, suo 
cuique Patriarchatui seu ritui tamquam pater et caput praesunt, eorumque 
iura atque privilegia, in bonum animarum, salva maneant. 

(Ex Motu Proprio Cleri Sanctitati , can, 216, § 1; sess. plenaria XXVI, die 
26-6-1961: unanimiter quoad textum, maioritate votorum quoad emendamenta). 

III. In potestate vero hac patriarchali, ad normam iuris et sub auctori- 
tate Romani Pontificis exercenda, Patriarchae gaudent inter alia potestate: 
a) ordinationis, custodiae et tutelae ritus; b) vigilantiae et inspectionis in 
doctrinam, disciplinam, pietatem et mores; c ) directionis et coordinationis 
activitatis pastoralis et apostolicae; d) recursus et appellationis; e) devolu- 
tionis et suppletionis, etc. 

(Sess. plenaria XXVI, die 26-6-1961: maioritate votorum). 

IV. Ut patriarchalis dignitas, quae ab antiquo Ecclesiae Catholicae orna- 
mento fuit, in pristinum splendorem quantum fieri potest restituatur, Con- 
cilium exoptat ut Patriarchatus orientales magis magisque vigeant et floreant, 



DISCEPTATIO - DE PATRIARCHIS ORIENTALIBUS 


199 


sive omni ope cleri populique ipsorum Patriarchatuum sive, praeterea, adiu- 
torio totius orbis catholici et imprimis Sanctae Romanae Ecclesiae. 

(Sess. plenaria XXVI, die 26-6-1961: quoad textum primae partis: unanimiter; 
quoad secundam partem: maioritate suffragiorum). 

V. Etsi Patriarchatus Ecclesiarum Orientalium alii aliis tempore poste- 
riores sint, deinceps omnes aequali erunt dignitate patriarchali, salva praece- 
dentia honoris Patriarchis Constantinopolitano, Alexandrino, Antiocheno et 
Hierosolymitano a Conciliis Oecumenicis ab antiquo agnita. 

(Sess. plenaria XXVII, die 27-6-1961: maioritate suffragiorum). 

VI. Inter hos Patriarchatus, qui diversi quidem ritus, unius vero eiusdem- 
que sunt tituli, praecedentiam obtinet qui prior promotus est ad dignitatem 
patriarchalem, et, si eodem tempore fuerint promoti, senior aetate. 

(Art. ex Motu Proprio Cleri Sanctitati, can. 219, § 1, 2°, adiunctus in sessione 
plenaria XXVIII, die 28-6-1961: maioritate suffragiorum). 

VII. Cum institutum patriarchale sit forma traditionalis et ingenio fide- 
lium orientalium magis consentanea, Sancta et Oecumenica Synodus exop- 
tat, ut, si opus sit, novi erigantur in oriente Patriarchatus. Constitutio autem 
novorum Patriarchatuum, si id bonum Ecclesiae postulare videatur, Con- 
cilio Oecumenico vel Romano Pontifici reservatur. 

(Sess. plenaria XXVIII, die 28-6-1961: maioritate suffragiorum). 

VIII. Quia bonum fidei christianae in vastissimis plagis Indiarum Orien- 
talium efficacius propagandae id postulat, statuit Sancta Oecumenica Synodus 
ut Patriarchatus Orientalis Indiarum Orientalium quamprimum constituatur, 
cui titulum Ecclesiae et sedem residentiae Patriarchae, praemissis praemit- 
tendis, Romanus adsignabit Pontifex. 

(Sess. plenaria XXVIII, die 28-6-1961: maioritate suffragiorum). 

IX. Patriarchatus latini titulares sedium orientalium supprimantur, nec 
in posterum amplius concedantur, salvo Patriarchatu Latino Hierosolymitano. 

(Sess. plenaria XXVIII, die 28-6-1961: maioritate votorum). 

X. Ad bonum Ecclesiae in oriente efficacius promovendum, sacrosanctum 
Concilium exoptat ut unica sit in unoquoque territorio patriarchali auctoritas 
iurisdictionalis suprema, cui omnes sive Hierarchiae sive fideles cuiusvis 
ritus subordinentur, salva iurisdictione personali Hierarcharum cuiusvis ritus 
in proprios fideles. 

(Sess. plenaria XXIX, die 30-6-1961: probatus maioritate suffragiorum). 

XI. Sacrosanctum Concilium Romanum Pontificem rogat, ut, salva eius 
omnimoda libertate, Collegium Cardinalium aliquorum Patriarcharum Orien- 
talium praesentia semper honestetur. 

(Sess. plenaria XXIX, die 30-6-1961: maioritate suffragiorum). 

XII. Sacrosanctum Concilium exoptat, ut Patriarchis Orientalibus, etsi 
dignitate cardinalitia non insignitis, ius concedatur ad electionem Romani 
Pontificis. 

(Sess. plenaria XXIX, die 30-6-1961: maioritate suffragiorum). 

XIII. Patriarchae qui non sint mere titulares, omnibus praelatis praece- 
dunt, etsi dignitate cardinalitia insignitis, sive in proprio territorio sive extra 
proprium territorium, excepto Romani Pontificis legato qui dicitur a latere. 

(Sess. plenaria XXX, die 1-7-1961: maioritate suffragiorum: 11 ex 19). 

•k k k 

Patriarchae Orientales praecedentiae iure gaudeant in proprio territorio 
etiam super Cardinalibus; extra proprium territorium, super omnibus loco- 
rum Hierarchis et Legatis Pontificiis, cardinalitia dignitate non insignitis. 

(Art. in eadem sessione obtinuit: 6 vota ex 19). 

* * * 

Patriarchae Orientales praecedentiae iure gaudeant ubique terrarum super 
omnibus Hierarchis locorum et Legatis Pontificiis cardinalitia dignitate non 
insignitis. 

(Art. in eadem sessione obtinuit: 2 vota ex 19). 

ADD. - Studio benevolo submittatur, an non in dignitatem Sedis Pa- 
triarchalis sublevanda sit pro Ucrainis Catholicis Sedes ex antiquis tempori- 
bus clarissima Kioviensis. 

(Propositio ad modum desiderii: sess. plenaria XXX, die 1-7-1961: 13 ex 18 
obtinuit vota, ut nomine Commissionis proponatur). 

Studium fiat etiam de erigendo Patriarchatu pro Ecclesia Aethiopica. 

(Propositio ad modum desiderii: sess. plenaria XXX, die 1-7-1961: obtinuit 
14 ex 18 vota, ut proponatur nomine Commissionis). 


2) RELATIO EM. MI P. D. HAMLETI IOANNIS CARD. CICOGNANI 
PRAESIDIS COMMISSIONIS DE ECCLESIIS ORIENTALIBUS 

Status quaestionis. Commissioni de Ecclesiis Orientalibus quaestio 
maximi momenti visa est, quae Patriarchas Orientales respicit, prop- 
terea quod persaepe petitum est, ut figura iuridica Patriarcharum Orien- 
talium in sua luce clarius poneretur. Nam ex modo intelligendi eorum 
privilegia, iura et « autonomiam », haud raro graves controversiae ortae 
sunt. 

Iam Patres Nicaeni existimaverunt sedibus Patriarchalibus adnexam 
esse quandam participationem auctoritatis Sedis Apostolicae. Ac revera 
peculiares necessitudines inter Beatum Petrum et Sedes Alexandrinam 
et Antiochenam intercesserunt. Ex quo factum est, ut in praxi quaedam 
privilegia et facultates deinde evaserint propria barum Sedium, quae 
quidem usque adhuc Successores Beati Petri agnoverunt. 

Supervacaneum adnotare est, hanc sic dictam « autonomiam » mi- 
nime respicere res fidei, circa quas summa semper auctoritas Romanae 
Sedi tributa fuit. Agitur ideo de « autonomia » exclusive canonica. 

Neque haec « autonomia » canonica significare potest plenam inde- 
pendentiam a Sede Romana; ceterum historia testatur, saeculorum de- 
cursu Romanos Pontifices auctoritatem suam interposuisse etiam in 
rebus mere disciplinaribus. 

Manifesto denique patet, potestatem patriarchalem non ex divina 
institutione ortam esse, sicut de pontificatu supremo ac de episcopatu 
subordinato dicendum est, ad potestatem iurisdictionis quod attinet. 
Quod quidem aperte declarant tum Motu proprio Cleri sanctitati (can. 38, 
par. 3), tum ipsa verba Episcoporum Melchitarum, qui anno 1900 hoc 
clare asseveraverunt (cfr. Prooemium schematis). 

Nihilominus, hac in re, saeculis labentibus, multae difficultates ac 
dissidia habita sunt; ac nostris etiam temporibus disputationes non 
defuerunt. 

Harum difficultatum solutio viam quodammodo sternit ad alterum 
quaestionis aspectum pertractandum, qui respicit opportunitatem in 
suo proprio splendore ponendi iuridicam figuram Patriarcharum Orien- 
talium. 

Praecipua ratio, cur Orientales hoc instanter postulent, inde oritur, 
quod dignitas patriarchalis in Oriente longe aliter se habet atque in 
Occidente. Nam in Occidente dignitas patriarchalis geritur ab ipso 
Romano Pontifice, qui proinde etiam qua talis a christifidelibus hono- 
ratur. 

Hoc autem dignitatis Patriarchalis incrementum, ut efficaci ratione 
obtineatur, necesse est ut ab ipsa Patriarcharum potestate proficiscatur. 
Ceterum haec est via atque ratio quam semper Sancta Sedes secuta est; 
quae quidem non solum Patriarchas Orientales maximo semper in hono- 
re habuit, verum etiam eorum amplissima privilegia agnovit, quorum 
praecipua latissimam potestatem eis tribuunt, quod attinet ad eligendos 
episcopos, ad novas dioeceses constituendas, atque ad iudicandum. 

3) ANIMADVERSIONES SODALIUM 

Carcl. Tis serant: Qui in « Annuario Pontificio » nominantur Pa- 
triarchae triplicem originem habent. Antiquiores sunt quattuor illi, qui 
in primis conciliis oecumenicis citantur, iurisdictione gaudentes terri- 
toriali iuxta quattuor dioeceses civiles imperii Romani, scilicet Alexan- 
drinus, Antiochenus, Hierosolymitanus et Constantinopolitanus. Alii 
Hierarchae, qui iurisdictionem habebant ultra fines imperii proprium 
titulum habebant « catholici », sicut fuit pro Syris Orientalibus et Ar- 
menis. Caput Ecclesiae Armenae monophysiticae titulum « catholici » 
retinet et habet subiectos Patriarchas Constantinopolitanum et Ciliciae. 
Caeteri Patriarchae, Venetiarum, Lisbonensis, Indiarum Occidentalium 
et Orientalium titulum mere honorificum habent. 

Cum Patriarchatus orientales, postquam sub dominatione Moham- 
medanorum fuerunt, nullas vel quasi nullas relationes cum Sede Ro- 
mana habuerunt, in haeresi vel schismate vixerunt. Quapropter, tempore 
dominationis Francorum, Patriarchae Latini a Sancta Sede nominati sunt, 
qui parvo tempore tantum exstiterunt ut residentiales. Patriarcha La- 
tinus Hierosolymitanus a. 1847 solus revixit. 

Patriarchae Orientales catholici titulos gerunt Alexandrinum, An- 
tiochenum et Hierosolymitanum inter antiquiores, Babylonensem Chal- 
daeorum et Ciliciae Armenorum, iurisdictionem habentes territorialem 
et personalem, i. e. praesunt fidelibus tantum proprii ritus in territoriis 
Proximi Orientis. In Ecclesiis separatis crevit Patriarcharum numerus 
iuxta politicas divisiones, sed non omnes nationes Patriarcham habent. 
Si Patriarchae adsunt in Romania et Bulgaria, desunt in Grecia, in Cypro 
insula, in Polonia, ubi praesunt Archiepiscopi. 

Nequit aliquis dicere quod titulus patriarchalis magis deceat in 
plagis orientalibus. Unde canonibus VII et VIII contrarius sum necnon 
additionibus in ima parte pag. 10. 1 Patriarchatus Latinus Hierosolymi- 
tanus una Dioecesis est et Patriarcha nullam specialem iurisdictionem 
habet. 

Sensus can. X non sufficienter declaratur. Status praesens certe de- 
decet, cum plures habent eumdem titulum, Alexandrinum vel Antioche- 
num. Sed idem status viget pro Dioecesibus, de quo alio in loco deceret 
loqui. 

Nescio utrum deceat an non ut Concilium aliquid declaret de electio- 


1 Cf. p. 200. 

ne Cardinalium, ut fit in Can. XI, nam Summus Pontifex solus respon- 
sabilitatem habet de compositione Sacri Collegii. 

Ad can. XII nihil obicerem, si Patriarchae promittunt secretum ser- 
vare iuxta praescriptum. 

De praecedentia Patriarcharum, cum Leo XIII specialem Cardinali- 
tiam Commissionem composuit et Patriarchas personaliter audivit, mul- 
tum discussum est. Sufficiet, mea sententia, si Patriarchae Cardinales 
praecederint in templis proprii ritus Proximi Orientis. Patriarchae an- 
tiquiores nunquam habuerunt privilegia tam magna extra proprium ter- 
ritorium. 

Card. Ferretto: Quod ad nn. XI et XII: 

In primis nescio utrum Decretum Concilii Oecumenici locum aptum 
sit ad petitiones Romano Pontifici porrigendas; secus haberetur quod 
Romanus Pontifex, Legislator Supremus, rogaret seipsum potius quam 
decernere . 

Secundo\ Ut Romanus Pontifex vere gaudere valeat omnimoda li- 
bertate in eligendis S. R. E. Cardinalibus, adhaerens his quae dixit 
Em.mus Cardinalis Decanus, censeo omittendum esse numerum XI; eo 
vel magis quod, uti feliciter prostat, nec desunt nec defuerunt, anteactis 
temporibus, S. R. E. Cardinales, qui Ritibus Orientalibus gaudent. 

Tertio: Pariter censeo non esse hic locum agendi de gravissima re 
qualis est electio Romani Pontificis. 

Ideoque omittendum numerum XII, praesertim ne differentia in 
disciplina eligendi Romanum Pontificem inter Praelatos Rituum Orien- 
talium et Praelatos Latinos, qui Cardinalitia dignitate minime f ruun- 
tur, exurgere valeat. 

Card. Tappouni: Coram in oculis tam optatam unitatis christianae 
restitutionem habentes, ne inferiorem alioquin ostendant, prae separa- 
tis Patriarchis, conditionem catholici Patriarchae; opportunum valde 
videtur Concilium has magni momenti res, particulatim tractare: 

1 ) Patriarcharum institutum antiquo restaurare splendore. 

2) Patriarchis iam possessam et saepe amissam reddere iurisdi- 
ctionem. 

3) Ecclesiarum Orientalium sollemniter ius nativum legitimum de- 
clarare, et Earum Ritus in originis integritate potius tueri. 

4) Patriarcharum, qui suas directe Ecclesias gubernant, personali- 
tatem claris definire verbis. 

Item optandum videtur, in nova codificatione orientali, terminis 
valde diminutis circumscribere casus in quibus Patriarcharum exercitium 
potestatis facultatibus indigeat. 

Sanctae quoque Sedis directi interventus, in quaestionibus maio- 
ris momenti, utpote ad perfectam Ecclesiae unitatem et disciplinam ser- 
vandam compellendi videntur: ita in fidei et morum argumentis; in 
electione episcoporum; firma Patriarcharum obligatione divulgandi 
Sanctae Sedis decreta, instructiones aliaque huiusmodi, necnon invigi- 
landi ad eorum executionem, etc. etc.; ceteris ipsis Patriarchis cum 
Concilio aut permanente Synodo relictis, salvo semper iure Sanctae 
Sedis omni in casu interveniendi. Breviter, opportunum videtur, Patriar- 
chas veluti propriis adhuc iuribus et privilegiis antiquitus traditis frui, 
secundum verba Benedicti Papae decimi quarti « De cetero fraternita- 
tibus vestris intacta manere volumus iura omnia ac privilegia et liberum 
iurisdictionis vestrae exercitium » {Demandatam , 24-XII-1743); et 
Leonis Papae decimi tertii: « Nec enim quemquam fungere potest, 
quantum deceat et omnino expediat, apud Catholicos nullum dignitati 
Patriarchali deesse ex iis praesidiis ornamentisque quibus illa utitur 
apud dissidentes » ( Auspicia rerum, 19-1 II- 18 96). 

Relate demum ad iurisdictionis unificationem de qua in Schemate 
in articulo decimo, opportunum non videtur, saltem nunc temporis eam 
efficere. 

Card. Frings: Ad introductionem'. Expressio « mediante tamen Ro- 
mano Pontifice » est formula nova; quaeritur, an habeat sensum dogma- 
ticum, proinde semper et ubique sit et fuerit verificata, an sensum iuri- 
dicum, ideoque decursu temporum variabilem. In primo sensu sumptam 
negarem, in secundo concederem. Confer Concilium Vaticanum I: « ... or- 
dinariae ac immediatae illi episcopalis iurisdictionis potestati... » (Denz. 
1828). 

Ad expressionem « quaedam Pontificiae potestatis primatialis par- 
ticipatio » dico: Non placet. 

Ad IX: Supprimatur etiam Patriarchatus latinus Hierosolimitanus. 

Ad X: Quaeritur, quam et in quos iurisdictionem patriarchalem ha- 
beat, qui non est primus. 

Ad XII et XIII: Patriarchae Orientales aequiparentur Cardinalibus 
quoad ius eligendi Summum Pontificem et omnia alia iura Cardinalibus 
propria; quoad praecedentiam dies electionis patriarchalis vel creationis 
cardinalitiae supputetur. 

Card. Ruffini: Pag. 6, 2 linn. 26 et 34. Dictio « supra-tphcopAis » 
male sonat. Insuper puto non convenire cum rei veritate affirmationem: 
« Patriarchalem potestatem esse quandam Pontificiae potestatis prima- 


Cf. p. 198. 

tialis participationem » cum Summus Pontifex dicatur Patriarcha Eccle- 
siae Occidentalis, non Ecclesiae universae, cuius est primas et caput. 
Nomen Patriarchae pro Papa est tantum titulus honoris ut sunt alii, 
sed non titulus iurisdictionis. 

Pag. 8 3 ad VII. Existimo esse supprimendum articulum totum; quod 
si substantialiter servetur, omittatur saltem id a Sancta et Oecumenica 
Synodo exoptari. 

Pag. 9 4 5 et subs. Articuli XI, XII, XIII mihi videntur omittendi. Mul- 
ta enim quae his articulis sanciuntur, pertinent ad Summum Pontificem, 
cui libertas plena in rebus de quibus agitur est relinquenda. Cardinales 
Senatum constituunt Vicarii Iesu Christi, propterea unum quid sunt 
in pluribus cum Supremo Pastore; propterea ceteris omnibus praecedere 
solent. 

Pag. 10.° De Patriarchatu pro Ucrainis et pro Ecclesia Aethiopica, 
pro mea parte dicam Patriarchatus qui sunt hodie maxima veneratione 
dignos esse, sed eos numero augere minime opportunum esse. 

Card. Siri: Schema pertractat aliqua in canonibus VII-VIII-XII- 
XIII quae non tantum pertinent ad Orientales Ecclesias, sed ad totam 
Catholicam Ecclesiam. Breviter pertractare satago de his, quae in hoc 
schemate ad universalem seu Catholicam Ecclesiam pertinent. De Pa- 
triarchis orientalibus, uti hodie sunt in iure et in facto, non loquor et 
iisdem maximam reverentiam profiteor, hoc firmissimum habens nihil 
esse detrahendum ex iure quod ad eosdem sanctissimos praelatos per- 
tinet. 

Haec sunt quae in schemate pertinent ad totam ecclesiam: 

1. Exoptat schema ut novi patriarchatus constituantur (VII-VIII). 

Hoc pertinet ad organizationem Ecclesiae. Si agitur de locis in quibus 
fuit organizatio patriarchatus vel ubi praeminent acatholici qui habent 
patriarchalem organizationem, res est possibilis, quamvis agatur de ne- 
gotio melius tractando in Commissione mixta. Si agitur de locis in qui- 
bus nec est nec fuit organizatio patriarchalis, res non videtur esse ad- 
mittenda. Etenim non est necessaria, sicut experientia demonstrat (quia 
optime agunt coetus episcoporum cum suis praesidibus), induceretur 
complicatio et differentia perniciosa respectu aliarum nationum. Quod 
sint patriarchae a clarissima traditione probati nihil officit quia ratio 
historica iustificat; quod sint novi patriarchatus sine ratione historica 


3 Cf. p. 199. 

4 Cf. pp. 199-200. 

5 Cf. p. 200. 

perantiqua et probanti induceret paulatim comparationes, appetitus et 
difficultates cuiuscumque generis. Censeo res esse consideranda, futura 
prospicientes ex bis quae ab historia hausimus. Praeterea quia stru- 
ctura divina Ecclesiae constat in sua bierarchia solummodo episcopis, 
inter se omnino aequalibus et Romano Pontifici omnibus praestanti, ut 
res complicetur ratio debet esse gravis et evidens. 

2. Immutatur aliquid de electione Romani Pontificis (art. XII). 

Immutatio non ampliat solummodo numerum eligentium, sed varia- 
tionem inducit in titulo iuridico quia titulus non amplius esset cooptatio 
in Collegium ad hoc specialiter deputatum, sed possessio alicuius sedis. 

Immutatio est tam gravis ut res iterum atque iterum deberet explo- 
rari. Agitur de re maxime delicata, eo magis quia odiosa differentia 
induceretur respectu praesidum coetuum episcopalium praesertim ma- 
gnarum nationum qui forte, sede apostolica vacante, non essent purpura 
ornati (et hoc potest accidere). 

Alii aspectus rei deberent apte considerari sed practice non videtur 
quomodo hoc fiat utiliter cum, si meritum personae, sedis et circum- 
stantiarum id postulent possint patriarchae a Summo Pontifici libere in 
sacrum Collegium cooptari. Nescio quomodo maneret libertas Summi 
Pontificis. 

3. Inducitur aliqua immutatio canonis 239, par. 21 (art. XIII). 

Haec immutatio non videtur convenire dignitati Sanctae Sedis. 

S. R. E. Cardinales quidquid sunt, qua tales, sunt ex reflexu Summi Pon- 
tificis cui assistunt in tota non in particulari Ecclesia regenda et quem 
generatim repraesentant in gerendis maioribus negotiis Ecclesiae univer- 
sae, praesertim cum sacris dicasteriis praesunt, quibus in sua unaquaque 
materia largitur universalis competentia. 

Card. Confalonieri : Placet iuxta modum , scilicet iuxta sequentia: 

Pag. 8, 6 n. rom. VII: Prior periodus supprimatur; articulus incipiat 
a verbis: « Constitutio novorum Patriarchatuum... ». 

Pag. 9, 7 n. rom. XI, lin. 18: Omittatur adverbium « semper », non 
quoad rei substantiam, sed quia potest incommoda procurare, plenam 
libertatem Summi Pontificis in re tanti momenti coarctando. 

Articulus potest insuper temperari hac e. g. dictione: « Sacrosan- 
ctum Concilium difficultatem non videt si Romanus Pontifex, salva 
eius ... etc. ». 


6 Cf. p. 199. 

7 Cf. p. 199. 

Pag. 9, 8 n. rom. XIII...: Ita circa positam quaestionem opinor: 

1) Optandum esset ut Patriarchae iure praecedentiae iam ipsis 
recognito laetentur: scilicet ut in locis propriae iurisdictionis omnibus 
Hierarchis praecedant, exceptis Cardinalibus et extraordinario fortasse 
Legato Summi Pontificis. Tamen nulla obiectio ut ipsis concedatur, pro 
locis suae iurisdictionis, privilegium praecedentiae etiam super Cardi- 
nalibus, excepto Romani Pontificis Legato « a latere ». 

2) Tamen, si maximus honor Patriarcharum nunc unica sit con- 
ditio « sine qua non », id est, absolute necessaria ad unitatem Ecclesiae 
perficiendam, libentissime ipsis agnoscatur vel tribuatur; nam Ecclesiae 
unitas, a Christo Domino corde tam adprecata, indiscutibiliter plus valet 
quam Cardinalium praecedentia. 

3) In hac hypothesi, ex una parte dilectissimi Orientales Fratres 
considerare velint exteriores Cardinalium honores inductos esse, non 
intentione aliqua offendendi privilegia vel iura Orientalium Patrum, sed 
temporum et circumstantiarum, praesertim inde a saeculo xn, historico 
quodam processu, utique Ecclesiae Occidentalis proprio, sed omnino in- 
dependenter a situatione Orientalium Ecclesiarum, quae tunc, iam inde 
a saec. xi, communionem cum Ecclesia Latina amiserant. Ex altera parte 
Occidentales Patres considerare benevolentissime velint historicas et 
simul psychologicas condiciones Fratrum Orientalium, et insuper Oecu- 
menicorum Conciliorum priorum temporum maiestatem. 

Duo ecclesiastica Instituta ergo, primi millennii unum, secundi millen- 
nii alterum, in Ecclesia legitime extant et eminent. Amice igitur componan- 
tur hinc inde rationes; ac revera eas componi posse mihi humillime videtur. 

4) Exemplum imprimis afferam, minimum quidem sed ad rem 
nostram non inutile. Doctores Bibliothecae Ambrosianae privilegium 
habent, etsi Canonici non sunt, incedendi et sedendi una cum Cano- 
nicis Basilicae Sancti Ambrosii in urbe Mediolanensi existentis. Est ergo 
consideranda propositio ut Patriarchae Orientales, in antedicta hypothesi, 
praecise qua Patriarchae sunt (id est, simpliciter ut tales, independenter 
scilicet ab eventuali dignitate cardinalitia, qua ex libero beneplacito 
Summi Pontificis insigniri aliqui saltem possint), qua Patriarchae sunt, 
dico, procedere et sedere una cum Cardinalibus videantur. 

5) Qua possibilitate supposita, ad praesignandum materialem lo- 
cum, meminisse iuvat Cardinales omnes pares in dignitate esse, etsi 
unus post alium necessario locum habent: libenter ergo et Patriarchae 
iisdem invincibilibus exigentiis sese accommodare pergant. 

Ad praecavendas vero incertitudines et contentiones expedit ut vi- 


Cf. p. 200. 



208 


SESSIO III - ACTA 


gilantissimis Caeremoniarum Magistris modus seu regula iam indicetur 
agendi. Sit ergo — si Vobis, colendissimi Patres, placuerit — hic ordo, 
exempli tantum gratia, circa materialem locum servandus. 

Primus ex quattuor Patriarchis conciliaribus seu primitivis (ita dicam 
ad brevius loquendum), qui conventibus sint praesentes, locum habeat 
alterna vice ante vel immediate post Cardinalem Decanum Sacri Col- 
legii; reliqui ex quattuor locum habeant ante postremum Cardinalem 
ex ordine Episcoporum; Patriarchae adaucti seu tempore posteriores 
(si adprobetur n. V Schematis nobis propositi de Patriarcharum aequa- 
litate) locum habeant inter Cardinales ex ordine Presbyterorum et Car- 
dinales Diaconos. 

Venerabiles huius sacri consessus Patres velint benigno vultu his 
quae dixi indulgere, sincera mente ductus remedium aliquod inveniendi 
ut tandem aliquando, si Deo placuerit, unitas illa fiat Catholicae Eccle- 
siae, quae per tot saecula ab omnibus fidelibus ardentissimo animo in 
Christo Domino desideratur. 

Card. Ottaviani: Ad XI: Supprimatur: non est bonum coarctare 
libertatem Romani Pontificis in seligendis Cardinalibus; ei fidendum 
est. Ideo saltem superfluum esset et non spectat ad Concilium. 

Ad XII: Supprimatur: si hodie aperitur porta Patriarchis non Car- 
dinalibus cras haec porta, ut solet fieri, fiet magnum ostium per quod 
intrabunt vel conabuntur intrare v. g. Archiepiscopi magnarum urbium, 
expertes dogmatis et iuris. Igitur nihil innovetur quoad electionem Ro- 
mani Pontificis quae a saeculis procedit sine strepitu et cum interna 
quiete fit ob prudentes regulas quibus a saeculis regitur. 

Ad XIII: Non est derogandum dignitati Cardinalium etiam ob prin- 
cipium doctrinale: quia ipsi sunt administri Supremi Pontificis et ad re- 
gimen universale Ecclesiae cum eo adlaborant et quodammodo de Sum- 
mi Pontificis dignitate participant. Est implicita et indirecta adfirmatio 
primatus Papae. Ceterum incommoda consequerentur quae mira certe 
essent plebi christianae v. g. Patriarcha Coptorum cuius iurisdictio exer- 
cetur solummodo in 27 presbyteros et minus quas triginta milia fide- 
lium, praecedentiam habere deberet super Cardinalem Archiepiscopum 
Parisiensem vel Cicagien. qui supra miliones fidelium iurisdictionem 
exercent. Habenda est ratio non tantummodo historicarum condicionum 
primorum saeculorum, in re humana et mutabili, sed potius hodiernarum 
realium circumstantiarum. Igitur res maneat prout statuta est in Codice 
luris Canonici sive latino sive orientali. 

Beat. Saigh: J } approuve dans son ensemble ce Schema, qui est de 
la plus grande importance pour Pavenir de Bunion des Eglises. Les 

droits qui y sont revendiques pour les Patriarches catholiques orientaux 
ne visent pas leur humble personne, mais leur mission. De la fagon 
dont 1’Eglise catholique traite ces Patriarches catholiques orientaux, 
1’orthodoxie condura a la fagon dont ses Patriarches seront traites 
dans le catholicisme le jour ou 1’union pourra se faire. 

J’ai cependant quelques critiques a faire aussi bien au preambule 
qu’a la partie dispositive: 

A) Le preambule, me semble-t-il, doit etre refait. En premier lieu, 
ces lignes, destinees en principe a introduire et a justifier les droits 
reconnus dans la suite aux Patriarches, semblent vouloir plutot mini- 
miser ces droits, comme si l’on craignait qu’ils ne fussent une entorse 
a ceux du Souverain Pontife. Le but de ce preambule n’est pas clair. 
II cache inutilement des sous-entendus. Non seulement les droits des 
Patriarches ne lesent pas ceux du Souverain Pontife, mais iis les corro- 
borent. « Honor meus in honore fratrum meorum », disait le Pape 
S. Leon. Aussi la redaction de ce preambule apparait plutot compliquee. 
Voici quelques exemples: 

1) Page 5, 9 ligne 6: « Episcopi quoque, Apostolorum successores, 
ex divino iure, mediante tamen Romano Pontifice, plena pollent potesta- 
te... ». Cette intervention ou « mediation » du Pontife Romain dans la 
transmission du droit divin aux eveques nous semble contraire a la 
tradition de 1’Eglise. Je crains qu’elle ne pretre a confusion et que cer- 
tains ne veuillent lui donner un sens qu’elle n’a pas, p. ex. celui de dire 
que tout pouvoir dans 1’Eglise emane immediatement et exclusivement 
du Pontife Romain. 

2) Page 6, 10 lignes 1-4: « Si autem... prae oculis iura habeantur, 
quae saeculorum decursu tacite vel expresse a Suprema Auctoritate con- 
cessa sunt... ». Ce membre de phrase prete aussi a equivoque. L’institu- 
tion patriarcale n’a pas dependu toujours et exclusivement d’une con- 
cession tacite ou expresse du Souverain Pontife. Elie a ete aussi le fait 
des conciles cecumeniques, comme le reconnait le n. II du Schema pro- 
pose: « quippe qui amplissima potestate, a Romano Pontifice vel a Con- 
cilio Oecumenico data seu agnita... ». Or le Concile cecumenique, meme 
s’il requiert la confirmation du Pape, n’est pas une seule et meme auto- 
rite avec lui. L’expression « Suprema Auctoritas » designe d’ailleurs dans 
le droit canonique aussi bien le Pontife Romain que le Concile oecume- 
nique. II serait bon d’eviter 1’equivoque en clarifiant la pensee. 


9 Cf. p. 197. 

10 Cf. p. 197. 

3) La meme equivoque se retrouve un peu plus loin, page 6, 11 lignes 
35-36, ou le Patriarche est dit avoir un pouvoir supra-episcopal « ex par- 
ticipatione Pontificiae potestatis ». En un sens, il est vrai de dire que les 
Patriarches, en tant que chefs d’Eglises particulieres, participent en 
quelque sorte a la sollicitude universelle du Pontife Romain. Mais veut-on 
dire aussi que tout pouvoir supra-episcopal, qu’il soit metropolitain, pri- 
matial ou patriarcal, est necessairement une emanation ou une delegation 
du pouvoir supreme du Souverain Pontife? 

L’auteur du preambule semble vouloir consciemment glisser vers une 
theorie, nullement definie, — et qu’il n’est pas opportun de definir ou 
meme d’encourager aujourd’hui, — selon laquelle tout pouvoir dans 1’Egli- 
se serait une delegation ou une emanation du pouvoir du Pontife Romain. 

B) La partie dispositive me parait bien redigee, et je Vapprouve, sauf 
les points suivants\ 

1 ) Ad n. IX - II est anormal et prejudiciable a 1’oeuvre de Bunion des 
Eglises que les sieges patriarcaux de POrient soient occupes par des 
titulaires latins, meme simplement honor aires. Ainsi PArticle IX pro- 
pose de supprimer tous les patriarcats latins titulaires de sieges orien- 
taux, mais, illogiquement , fait exception pour le patriarcat latin de Jeru- 
salem dont il recommande le maintien. Nous dirions au contraire que 
c’est le patriarcat latin de Jerusalem qui doit etre surtout supprime. 
Ce patriarcat, fonde par les Croises en 1099 selon la mentalite de Pepo- 
que, a disparu avec leur domination en 1273. Il n’a ete restaure, comme 
siege residentiel, qu’en 1847 par le Pape Pie IX. Depuis lors, et con- 
trairement a la volonte expresse et plusieurs fois manifestee des Souve- 
rains Pontifes, ce patriarcat a essaye de toutes ses forces de latiniser les 
orientaux, soit orthodoxes soit catholiques, ce qui a constitue un de- 
menti penible aux declarations des Papes promettant aux orientaux qui 
reviendraient a Punion de n’avoir pas a se latiniser. Notre patriarcat 
a longuement expose son point de vue sur cette question dans une 
brochure intitulee: « Catholicisme ou Latinisme? A propos du Patriar- 
cat latin de Jerusalem », Harissa (Liban) 1961. Qu’on veuille bien s’y 
referer pour plus ample information. 

2) Ad n. X - Cet Article me parait irrealisable et, dans les circonstan- 
ces actuelles, nuisible. En effet, etant donne la mission de chaque Eglise 
orientale catholique, il parait difficile de reduire, sur le meme territoire, 
les sieges patriarcaux a un seul, comme il est difficile et nuisible de 
reduire les rites a un seul. Le fait qu’il y ait deux ou trois titulaires ca- 
tholiques sur le meme siege patriarcal est une donnee historique qufil 

est difficile d’eviter maintenant. II vaut mieux Taccepter telle quelle, 
Porganiser et essayer d’en tirer profit, en la considerant comme une divi- 
sion du travail plutdt que comme une dispersion des forces. Les inconve- 
nients de cette situation peuvent etre attenues s’il y a franche colla- 
boration entre les Patriarches. Cela depend des personnes plutot que 
de Pinstitution elle-meme. Dans tous les cas, ce phenomene est propre 
surtout au siege d’Antioche. Par ailleurs, la ou il y avait depuis toujours 
un Patriarche catholique unique, comme a Jerusalem, le Saint-Siege a 
double la hierarchie, en restaurant le patriarcat latin de Jerusalem. Le 
dedoublement n’est donc pas toujours la faute des orientaux. Je rejette 
donc entierement cet Article comme premature, irrealisable et nuisible. 

3) Ad n. XI - Cet article ne peut etre accepte et il n’est pas de 1’in- 
teret de PEglise catholique qu’il soit accepte. Si 1’on comprend bien ce 
qu’est un Patriarche dans PEglise catholique, on ne doit ni souhaiter 
ni permettre qu’il devienne Cardinal, meme a simple titre honorifique. 
Pour honorer Pinstitution patriarcale, point n’est besoin d’en faire une 
annexe. Elie a, dans PEglise catholique, une dignite suffisante par elle- 
meme. Elie doit lui etre conservee telle que les siecles Pont definie. 

4) Ad n. XII - En soi, il est contraire a la tradition ecclesiale que 
les Patriarches d’Orient participent a Pelection du Pontile Romain. 
Mais comme la tradition a ete changee dans le sens d’une plus grande 
centralisation, de telle fagon que le Pontife Romain intervien desormais 
dans la confirmation des Patriarches et, assez souvent meme dans leur 
election ou leur nomination, on peut admettre cette autre nouveaute 
que les Patriarches orientaux participent a Pelection du Pontife Romain. 
D’autre part, si, comme il est prevu a PArt. XIII, on considere les Pa- 
triarches orientaux comme etant d’un grade superieur a celui des Car- 
dinaux, il est normal qu’ils soient les premiers aussi a participer a Pelec- 
tion du Pere commun de PEglise. En ce sens 'fapprouve V Article XII. 

5) Ad n. XIII - Cet Article propose trois redactions, relativement 
a la preseance des Patriarches. Seule la premiere redaction, qui main- 
tient aux Patriarches le premier rang dans PEglise apres le Pape, nous 
parait conforme aux decisions des Condies cecumeniques et a Pinteret 
bien entendu de 1’union. Je rejette les deux autres redactions, et je sou- 
haite qu’une decision soit prise en ce sens des avant 1’ouverture du Con- 
cile, afin que la presence des Patriarches catholiques de POrient ne 
tourne pas au desavantage de 1’oeuvre de Punion. 

I. Patriarcat et Cardinalat : 

Le patriarcat et le cardinalat sont deux institutions d’ordre diffe- 
rent. Un Patriarche est un chef d’Eglise particuliere, generalement titu- 
laire d’un siege apostolique. Selon les decisions des conciles cecumeni- 

ques, PEveque de Rome, en plus de sa priorite universelle dans PEglise, 
est aussi considere comme le Patriarche de P Occident, le premier des 
cinq Patriarches classiques de Pantiquite. Apres le Pape considere comme 
Patriarche d’Occident, viennent par ordre de priorite, les Patriarches 
de Constantinople, d’Alexandrie, d’ Antioche et de Jerusalem. Plus tard 
se sont constitues en Orient d’autres patriarcats, dits mineurs, et en 
Occident des patriarcats purement honorifiques. 

Quant aux Cardinaux, iis furent a 1’origine les auxiliaires imme- 
diats du Pape en tant qu’eveque de Rome (Cardinaux-pretres et cardi- 
naux-diacres) ou en tant que metropolitain de la province romaine et Pa- 
triarche d’ Occident (Cardinaux-eveques suburbicaires). 

Au temps ou 1’Orient et POccident etaient unis, il ne pouvait venir 
a la pensee de personne que ces auxiliaires immediats du Pontife Romain 
pussent eclipser les titulaires des autres sieges patriarcaux d’ Orient. 

Puis, peu a peu, les Cardinaux sont montes dans la hierarchie de 
PEglise, jusqu’a rejeter a Parriere-plan meme les primats des Eglises 
d’Occident. Mais cette montee du cardinalat s’est produite au moment 
ou Occident et Orient etaient en scission. 

Lorsque des unions partielles se furent realisees entre PEglise Romai- 
ne et la plupart des Eglises orientales, la question se posa de savoir quels 
sont les rapports de priorite entre les Patriarches catholiques d’Orient et 
les Cardinaux, promus, entretemps, au faite de la hierarchie en Occident. 

Une double question se pose: la premiere est de savoir qui des 
Patriarches ou des Cardinaux doivent avoir la priorite dans la hierar- 
chie de PEglise catholique; la seconde est de savoir s’il convient que des 
Patriarches orientaux soient faits, de par le libre choix du Souverain 
Pontife, Cardinaux. 

A la premiere question, a savoir 1’ordre de preseance entre les Pa- 
triarches d’Orient et les Cardinaux, la Commission des Eglises orien- 
tales a repondu en votant a la majorite en faveur de la priorite hono- 
rifique des Patriarches d’Orient. Je prie les venerables membres de cette 
Commission de ratifier le Schema qu’elle nous a presente dans ce sens. 
Il ne s’agit pas d’une question personnelle d’amour-propre ou de pres- 
tige humain. S’il ne s’agissait que de notre humble personne, nous fe- 
rions plutot en sorte que personne ne nous ravisse la derniere place 
dans PEglise. Mais Porthodoxie est aux ecoutes. Le Saint-Pere veut dans 
ce Concile preparer les voies de Punion chretienne. Si les Patriarches 
orthodoxes d’Orient desiraient aujourd’hui Punion, nous devrions pou- 
voir leur montrer que PEglise Catholique leur reserve toujours la place 
qui leur revient par decision des conciles oecumeniques et par les pro- 
messes formelles des Papes. En outre, il n’est pas normal que les Car- 

dinaux, qui sont les Auxiliaires et les fils du Pape, passent avant les 
Patriarches qui sont freres sur les sieges apostoliques. 

A la seconde question, a savoir s’il convient que des Patriarches 
d’Orient deviennent des Cardinaux, je crois, contrairement a Part. XI 
du Schema qui nous est propose, qu’on doit repondre par la negative. 
En effet, si Pon comprend bien ce qu’est un patriarche dans PEglise 
catholique, on ne doit, a notre humble avis, ni souhaiter ni permettre 
qu’il soit fait Cardinal. On ne doit pas le souhaiter, car de par le fait 
meme qu’il est Patriarche, il jouit dans PEglise catholique d’un rang 
eminent, comme nous Pavons dit plus haut. On ne doit pas non plus le 
permettre, car il est impensable qu’un Patriarche devienne diacre, pre- 
tre ou meme eveque suffragant de PEglise Romaine. Meme si ces titres 
sont purement honorifiques et ne repondent plus a la realite il reste 
anormal qu’un Patriarche, chef d’Eglise, devienne membre du clerge 
d’une autre Eglise. 

Mais rien n’empeche naturellement qu’un pretre ou un simple eveque 
de PEglise orientale ne devienne Cardinal, comme jadis Bessarion ou Isi- 
dore de Kiev. 

Il y a aujourd’hui dans PEglise catholique un courant nouveau ten- 
dant a revaloriser 1’institution patriarcale. Or, le moyen le meilleur 
est encore de respecter le sens du patriarcat en Orient, de sauvegarder 
sa place authentique et de reconnaitre ses droits legitimes. 

En cela, on ne doit pas considerer le nombre des fideles soumis a 
chacun des sieges patriarcaux ou Pefficacite de leurs Eglises respectives. 
Les criteres du nombre et de Pefficacite ne sont ni les seuls ni les plus 
importants dans PEglise catholique, autrement Parcheveque de New 
York, ou de Paris, ou de Malines devrait passer avant tous les eveques 
suburbicaires, qui regissent des dioceses beaucoup moins importants. 

En realite, nous savons que PEglise chretienne a une dette de recon- 
naissance envers ces grands sieges d’Orient qui ont repandu PEvangile 
en Asie, en Afrique et meme en Europe, et une dette de respect a Pegard 
des sieges fondes par les Apotres. Voila Porigine des droits et privileges 
des grands Patriarches d’Orient. 

II. Vatriarcats latins de sieges orientaux: 

Aujourd’hui, dans PEglise latine d’Occident, il y a une double 
serie de Patriarches: Patriarches latins de sieges occidentaux, comme 
Venise, Lisbonne et Goa, et Patriarches latins de sieges orientaux, tels 
que Constantinople, Antioche et Jerusalem. 

Sur les Patriarches latins de sieges occidentaux (Venise, Lisbonne, 
Goa), je n’ai rien a dire. 

Quant aux Patriarches latins qui occupent des sieges orientaux, je 

dois distinguer ceux qui sont purement titulaires, comme ceux de Cons- 
tantinople et d’ Antioche, et celui de Jerusalem qui a ete de nouveau 
rendu residentiel en 1847. 

En soi, il est anormal et prejudiciable a Fceuvre de Punion des 
Eglises que les sieges patriarcaux d’Orient soient occupes par des titu- 
laires latins. En eflet, ces titres patriarcaux latins furent crees au moment 
des Croisades, a la faveur de la domination politico-religieuse des Francs 
en Orient. En particulier, la survivance d’un patriarcat Latin de Constan- 
tinople est ressentie tres douloureusement par nos freres orthodoxes qui 
ne peuvent oublier les exces de la IV eme Croisade. D’ailleurs le Saint- 
Siege Romain semble vouloir preparer la suppression pure et simple de 
ces titres, puisque depuis quelques annees deja, il laisse ces sieges sans 
titulaires. Je crois donc que la suppression de ce patriarcats latins hono- 
rifiques de Constantinople et d’ Antioche ne fait pas grande difficulte. 

Par contre, le Schema qui nous est presente, dans la deuxieme partie 
de PArt. IX, voudrait que Pon fasse exception pour le patriarcat latin de 
Jerusalem et qu’on maintienne sur ce siege tres oriental un titulaire la- 
tin, non seulement honorifique, mais meme residentiel, comme il Pest 
aujourd’hui. 

Ici je prie instamment les venerables membres de cette Commission 
de ne pas considerer ce que je vais dire comme une question personnelle. 
J’ai ici, a cote de moi, S. B. Mgr Gori, le digne et tres venere titulaire de 
ce patriarcat latin de Jerusalem, dont je voudrais demander la suppres- 
sion, naturellement de la maniere et dans le temps que le Saint-Siege 
Romain jugera opportuns. Sa Beatitude Mgr Gori, titulaire de ce siege, 
est notre confrere et notre ami. Ce qui va etre dit de ce siege ne concerne 
nullement sa chere personne, que nous aimons et respectons a cause de 
sa dignite et de ses qualites remarquables, comme cela ne concerne pas 
non plus notre pauvre personne, qui a deja un pied dans la tombe. Il 
s’agit la d’une question superieure de principes qui affectent au plus 
haut point Pexistence de 1’Eglise catholique en Terre Sainte. 

J’estime donc devant Dieu qu’il est illogique et nuisible au bien de 
1’Eglise catholique et au progres de Punion de faire une exception en 
faveur du patriarcat latin de Jerusalem. Ce patriarcat latin du siege 
oriental le plus venerable, celui de Jerusalem, doit etre supprime. Le 
patriarcat de Jerusalem doit etre catholique, mais pas latin. Il doit rester 
oriental. 

Le patriarcat latin de Jerusalem a ete cree par les Croises en 1099, 
a la faveur de la domination franque en Palestine. Il repondait a la 
mentalite de Pepoque, selon laquelle a domination latine devait corres- 
pondre une hierarchie latine. De fait, quand la domination latino-fran- 

que cessa en 1273, par la chute de Saint-Jean d’Acre entre les mains 
des musulmans, le patriarcat latin de Jerusalem a egalement cesse d’exis- 
ter. II est devenu un titre purement honorifique, jusqu’en 1847, date a 
laquelle, pour des raisons politico-religieuse qu’il serait trop long de 
developper ici, le Pape Pie IX a juge de le restaurer comme siege resi- 
dentiel. 

Depuis lors, et contrairement a la volonte expresse des Souverains 
Pontifes, le patriarcat latin de Jerusalem a latinise les orientaux, ortho- 
doxes et catholiques, au lieu de les laisset dans leur rite otiental. 

La presence de ce patriarcat latin a Jerusalem ne peut plaire aux 
Orientaux, leur rappelant la periode de la domination franque et de 
1’exil de leurs propres Patriarches. C’est, quoi qu’on fasse, un patriar- 
cat etranger. Dans les temps actuels, il ne faut pas que nous soyons, nous 
catholiques, les derniers a ouvrir les yeux. Ce qui se passe actuellement 
dans les pays afro-asiatiques est de nature a nous faire comprendre qu’il 
est bon pour PEglise catholique d’etre partout representee, non seule- 
ment par une hierarchie locale, mais aussi par un rite local, surtout si ce 
rite est de la plus haute antiquite, repondant au genie et aux exigences 
du peuple pour lequel il a ete fait. Tous les peuples acquierent aujourd’hui 
leur independance. Faut-il que PEglise, pour des raisons humaines, soit 
la derniere a tirer parti de cette legon de Phistoire? 

La latinisation de 1’Orient, entreprise par le patriarcat latin de Je- 
rusalem, constitue enfin un dementi penible aux declarations formelles 
des Papes promettant aux Orientaux qui reviendraient a Punite de 
n’avoir pas a se latiniser. 

Si les orientaux peuvent etre catholiques sans devenir latins, je le de- 
mande: pourquoi alors maintenir en Orient, et en plein xx e siecle, et en 
pays musulman, un patriarcat latin Occidental qui ne peut vivre qu’en 
latinisant aux depens de PEglise orientale. 

Pour toutes ces raisons, je dois a ma conscience et a ma fidelit^ au 
Christ de demander de deux choses Pune: ou que le patriarcat latin de 
Jerusalem ne fasse pas exception dans la mesure generale qui nous est 
propose de supprimer tous les patriarcats latins d’Orient, ou que cette 
question ne soit pas traitee par le concile cecumenique, mais qu’elle soit 
laissee au jugement du Saint-Pere, lequel, par la grace qui lui est donnee, 
verra quelle mesure opportune il convient de prendre selon les exigen- 
ces variables du temps. Il s’agit, en definitive, d’une question purement 
administrative que les conciles oecumeniques n’ont pas Phabitude de 
traiter. 

Par ailleurs, ce que je demande, c J est la suppression du patriarcat 
latin de Jerusalem en tant que patriarcat, et non pas la suppression du 

rite latin ou de la communaute latine en Terre Sainte. L’Orient est 
hospitalier a tout le monde. Loin de la, je souhaite au contraire que la 
presence latine en Terre Sainte soit plus vivante et plus forte encore, 
sans qu’il soit necessaire que celui qui dirige cette communaute latine 
en Terre Sainte soit revetu de la dignite patriarcale. Le patriarcat de 
Jerusalem est un patriarcat oriental, et j’estime qu’il doit rester oriental. 

Beat. Gori: Quoniam quaestio agitata est circa existentiam Patriar- 
chatus Latini Hierosolymitani, contra votum Commissionis pro Ec- 
clesiis Orientalibus, aliquid addere debeo. 

Erectio, suppressio vel divisio dioecesis non videtur mihi materia 
Concilii Oecumenici. 

Personaliter loquendo hoc argumentum non multum mea interest. 
Revera, Patriarchatus Latinus Hierosolymitanus restitutus est uti sedes 
residentialis anno 1847 a Sancta Sede ob rationes nimis notas. Sanctam 
Sedem propterea hoc argumentum respicit et interest. Ideoque cum 
maiore respectu huiusmodi subiectum tractandum esset, id mihi vi- 
detur. 

Si tamen personaliter haec materia parum mea interest, experientia 
43 annorum in Syria et praesertim in Terra Sancta me docuit quod si 
Patriarchatus Latinus Hierosolymitanus uti residentialis non existeret, 
restituendus esset quam primum, et quidem propter sequentes rationes: 

1. Terra Sancta est terra Redemptionis totius generis humani proin- 
de est terra omnium, rituum, etiam ritus latini; 

2. Est quaedam coniunctio nunc inter situationem politico-interna- 
tionalem Locorum Sanctorum seu Terra Sancta et Patriarchatum Lati- 
num Hierosolymitanum et hoc propter particulare regimen Locorum 
Sanctorum quod vocatur regimen « Statu Quo »; 

3. In Terra Sancta inveniuntur omnes ritus: catholici et non ca- 
tholici’ 

a) Ritus antiquior fuit ritus syriacus et quidem per diversa saecu- 
la, quamvis usus sit lingua graeca in centris maioribus; 

b) Ritus constantinopolitanus introductus est in Syriam saecu- 
lo xiii; in Terram Sanctam sero, probabilius saeculo xvi, post adventum 
Turearum; 

c ) Ritus latinus nunquam abfuit in Terra Sancta: adhibitus est 
liturgice a saeculo iv ad saeculum x; hierarchice autem instauratus est 
a Crucesignatis anno 1099 usque ad 1291. Post eos, ab anno 1333 
adhibitus est sine interruptione a Custodia Terrae Sanctae Patrum Fran- 
ciscanorum qui successionem Crucisignatorum coeperunt et Loca Sancta 
Ecclesiae Catholicae servaverunt; 

d) Spatio unius saeculi, Patriarchatus Latinus Hierosolymitanus^ 
plus quam 45.000 dissidentium in sinum Ecclesiae Catholicae duxit (abs- 
que iis — circiter 30.000 fideles — qui emigrarunt). Hoc demonstrat 
quod Patriarchatus Latinus Hierosolymitanus non est impedimentum 
et obstaculum reditus orthodoxorum. 

Insuper, Patriarchatus Hierosolymitanus Orthodoxorum, in opu- 
sculo, edito anno 1959 uti responsio ad convocationem Concilii Oecu- 
menici Vaticani II, ubi enumerat impedimenta et obstacula ad unionem 
cum Ecclesia Catholica nullam mentionem facit de Patriarchatu Latino 
Hierosolymitano. Idem in « Conference orthodoxe de Rhodes » mensis 
septembris 1961. 

Ne dicatur quod Ecclesia recusat Orientalibus quod ipsa permittit 
Latinis quoad iurisdictionem ordinariam: comparatio non valet quia: 

a) Fideles ritus orientalis in regionibus occidentalibus sunt immi- 
grantes; sunt alienigenae. 

Econtra in Terra Sancta Fideles ritus latini et eorum clerus non sunt 
alienigenae sed indigenae. Hodie de 65 sacerdotibus, 50 sunt indigenae, 
inter quos Episcopus Auxiliaris; et in Seminario sunt 76 alumni indigenae 
de quibus 25 in seminario maiori. 

b) Fideles ritus orientalis in regionibus occidentalibus sunt parvae 
minoritates, dum Catholici Ritus Latini in Terra Sancta sunt magna 
maioritas. Haec realitas probatur etiam politice. 

In Jordania, ex. gr. parlamentum constituitur hodie a 60 membris 
quorum decem sunt Christiani; et de his decem deputatis 5 sunt Latini; 
unus Melkita, tres Orthodoxi et unus Protestans. 

Si quis de hac quaestione ampliora documenta vult habere, ea obti- 
nere potest. 

Exc. Yago: Sacrosanctum Concilium Romanum Pontificem rogat ut 
aliqui Patriarchae semper adsint collegio Cardinalium. Et bene facit. 

Optandum est enim ut, salva libertate Romani Pontificis, pleraeque 
ecclesiae particulares semper sint praesentes in Collegio Cardinalium 
qui participant electionem Romani Pontificis. 

Sed non mihi clare apparet necessitas concedendi Patriarchis, non 
dignitate cardinali tia insignitis, privilegium eligendi Romanum Pontifi- 
cem, quando Ecclesia orientalis praesentia patriarcharum Cardinalium 
participabit electionem Romani Pontificis. 

Nonne aliis praelatis non dignitate cardinalitia insignitis idem privi- 
legium concedetur v. g. Delegatis Apostolicis? 

Certum est privilegia ecclesiae orientalis sancita legitima consue- 

tudine non esse tangenda, interest tamen, ad unitatem ecclesiae, favo- 
res non multiplicari pro quibusdam ecclesiis. 

Itaque liceat mihi proponere ut deleatur articulus XII. Quoad ar- 
ticulum XIII debet deleri textus « sive extra proprium territorium ». 


4) SUFFRAGIA SODALIUM 

Card. Tis serant: Placet iuxta modum: secundum quae dixi et 
scripsi. 1 

Card. Micara: Placet iuxta modum, iuxta folium adnexum. 

Ad VII quod attinet (p. 8 2 ), de exoptata erectione* novorum in 
Oriente Patriarchatuum, puto quod si quando erectiones huiusmodi uti- 
les vel necessariae videantur, Apostolica Sedes providebit. 

Circa XII (p. 9 3 ), ius nempe ad electionem Romani Pontificis Patriar- 
chis quoque Orientalibus concedendum, etsi dignitate cardinalitia non in- 
signitis, minus placet. Privilegium hoc permaneat oportet — submisse 
videtur — tamquam singularis et exclusiva Patrum Cardinalium prae- 
rogativa, ut antiqua et veneranda fert Romana traditio. 

Ceterum, aliqualis Patriarcharum Orientalium participatio in eli- 
gendo Summo Pontifice iam in schemate praevidetur, ubi (n. XI, p. 9) 
aliquos ex ipsis, praesertim qui praestantiores sedes incolant, si Ss.mo 
placuerit, in Sacrum Cardinalium Collegium cooptari poterunt: quod 
ultro conceditur. 

In reliquo observationes et propositiones ab Em.mis Patribus De- 
cano Collegii, Secretario Status et Ottaviani factas accepto. Insuper 
Em. mos Patres Cardinales semper iure praecedentiae gaudere retineo. 

Card. Pizzardo: Non placet. 

Card. Aloisi Masella: Placet iuxta modum: scilicet secundum 
ea quae dicta sunt ab Em.mis Cardinalibus Tisserant, Ferretto et Siri. 

Card. Ferretto: Non placet iuxta ea quae dixi et audivi in discep- 
tatione. 4 

Card. Lienart: Placet ut unitas christianorum magis promoveatur. 

Card. Tappouni: Placet iuxta modum: secundum quod scripsi de 
unificatione iurisdictionis. 5 


1 Cf. pp. 202-203. 

2 Cf. p. 199. 

3 Cf. p. 200. 


4 Cf. p. 203. 

5 Cf. pp. 203-204. 

Card. Copello: Placet iuxta modum: adhaerens ad ea quae dixe- 
runt Em. mi Card. Tis serant, Ruffini et Siri (sine art. XII et XIII). 

Card. Agagianian: Placet iuxta modum: Articulus IX deleatur. 
Articuli XI, XII, XIII, iterato examine, studio remittantur peculiaris 
Commissionis, attentis animadversionibus Em.morum ac Exc. morum Pa- 
trum nec non Beatissimi Patriarchae Melchitarum. 

Card. McGuigan: Placet iuxta modum: mens est quod maxima 
reverentia secundum historiam et traditiones debetur et omnino servari 
debet pro Patriarchis Orientalibus sed nihil innovetur quod habeat etiam 
apparentiam libertatem Summi Pontificis ullo modo restringendi. Unde 
videtur melius quaestiones nimis delicatas non tractare in Concilio Oecu- 
menico sed relinquantur ipso Summo Pontifici. 

Card. Pla y Deniel: Placet iuxta modum: scilicet ut supprimatur 
paragraphus XII, cum in paragrapho XI iam optetur ut aliqui Patriarchae 
Orientales sint Cardinales et in paragrapho XIII non concedatur Pa- 
triarchis Orientalibus praecedentia supra Cardinales et Legatos Sanctae 
Sedis, sicuti non conceditur latinis qui eadem dignitate sint insigniti. 

Card. Frings: Placet iuxta modum . 6 

Card. Ruffini: Placet iuxta modum . 7 

Card. Valeri: Placet iuxta modum: assentio dispositioni propo- 
sitae sub n. IX. Item assentio iis quae proponentur sub nn. X, XI — demp- 
ta particula « semper » — et XII. Numerus XIII sic, meo submisso iudi- 
cio, posset concinnari: « Patriarchae Orientales praecedentiae iure gau- 
dent in proprio territorio etiam super Cardinalibus qui non sint a latere; 
extra proprium territorium super omnibus locorum Hierarchis et Lega- 
tis Pontificibus (exceptis iis qui a latere dicuntur) cardinalitia digni- 
tate non insignitis. 

Patriarchae Orientales in Curia veniant post Cardinalem Decanum ». 

Card. Siri: Non placet: videantur folia adnexa . 8 

Card. Leger: Placet iuxta modum: quod pertinet ad rem dogma- 
ticam debet clare exprimi iuxta animadversiones Em.morum Card. Siri, 
Confalonieri et Ottaviani. Quaestiones secundariae i. e. praecedentia 
et aliae huiusmodi ad nutum Sancti Patris relinquendae sunt, et propter 
hoc exopto ut nova redactio praeparetur. 


6 Cf. p. 204. 

7 Cf. pp. 204-205. 

8 Cf. pp. 205-206. 

In § IV, dicitur in ultimis verbis paragraphi: « adiutorio... impri- 
mis Sanctae Romanae Ecclesiae ». Melius diceretur « Sanctae Romanae 
Sedis », ne detur impressio quod Sancta Romana Ecclesia exterior est 
Patriarchis orientalibus. 

Quoad § XIII nobis magis placet secunda formulatio de praeceden- 
tia Patriarcharum Orientalium. 

Card. Montini: Placet iuxta modum: scilicet ita ut concessio de 
qua loquitur art. XII et regula praecedentiae Patriarcharum in art. XIII 
§ 1 exposita solis Patriarchis antiquae institutionis referantur. 

Card. Cento: Placet iuxta modum: magna quaestio nobis patefacta 
est et ad unionem ecclesiarum efficiendam maximi momenti: maturius ta- 
men mihi videtur consideranda esse. Proponerem proinde ut obiectum 
fiat ulterius studii ex parte specialis coetus huius nostrae Commissio- 
nis, in qua duo ritus sint repraesentati et cuius conclusiones iterum nobis 
submittenda essent. 

Card. Cicognani H. I.: Placet iuxta modum: eadem sentio ac Em.mi 
Cardinales Tisserant, Ruffini, Siri et alii, et puto opportunum ut novum 
exhibeatur schema, cum nonnulli articuli omittendi vel delendi sint. 

Adnotare haec mihi liceat: 

Postrema verba art. IV obscura sunt. Nemo enim in dubium vocat 
privilegia, iura et auctoritatem Patriarcharum; haec a Romanis Ponti- 
ficibus semper agnita sunt. Quid sibi volunt illa verba: «... adiutorio 
totius orbis catholici et imprimis Sanctae Romanae Ecclesiae »? 

Materia articuli VII pertinet ad organizationem Ecclesiae, et reser- 
vatur Summo Pontifici, qui Ecclesiam regit, eiusque necessitatibus pro- 
videre sollicitus est. Delendus est proinde hic articulus. 

Pariter delendi sunt articuli VIII, X (arduum sane esset ad effectum 
deducere rem propositam), XI et XII. 

Absonum est libertatem restringere Summo Pontifici in electione 
Cardinalium. De cetero postremis temporibus placuit Romanis Ponti- 
ficibus aliquem Patriarcham seu Metropolitam in Sacrum Collegium 
Cardinalium cooptare, et praevideri potest quod idem, plus minusve, 
habebitur in futurum. 

Ad art. IX: Adnotentur quae de Patriarchatu Latino Hierosolymi- 
tano innuuntur. Sancta Sedes — et nostris diebus per multa et solemnia 
documenta Summi Pontificis Pii XII — strenue tuita est et propugnavit 
characterem supernationalem Palestinae, cum catholici et christiani uni- 
versae terrae interesse vitale habeant in terram quam Filius Dei Iesus 
Christus elegit pro sua vita mortali. Sancta Sedes Latinis adsignavit 

Patriarchatum Hierosolymitanum, cum ipsi fuerint et sint Evangelii 
praecones in illa regione (iam ab anno 1099 et iterum ab anno 1847). 
Quinquaginta millia fidelium ritus latini habentur illic. 

Quoad art. XIII, omnino expungantur paragrapbi prima et secun- 
da. Unitas Ecclesiae, ad quam quidam appellant, utique fovenda est 
totis viribus, sed non dependet a praecedentia, aut rationibus huius- 
modi. 

Auctoritas Patriarchae circumscribitur intra fines patriarchatus, et 
respicit regimen dioeceseon illius ritus; Cardinales vero partem habent 
in administratione totius Ecclesiae, seu agunt auctoritate Summi Ponti- 
ficis, vi facultatum ipsis a Ss.mo Domino tributarum pro Ecclesia uni- 
versa. 

Cardinalium, meo humili iudicio, praecedentia, semper et ubique 
terrarum recognita, servanda est omnino, etiam in casu heic proposito 
(pag. 10, 9 n. 5, canonis XIII). 

De tribuenda praecedentia Patriarchis Orientalibus super omnibus 
Hierarchis et Legatis Pontificiis — de qua in paragrapho 2 a , huius 
art. XIII — multum disputatum fuit; concedi potest. 

Card. Godfrey: Placet iuxta modum.: habita ratione animadversio- 
num Eminentis simorum Card. Ottaviani, Ruffini, Siri et Ferretto. Omit- 
tantur numeri decimus primus et decimus secundus. 

Card. Confalonieri: Placet iuxta modum: scilicet ut dixi et scripsi 
in folio adnexo. 10 

Card. Richaud: Placet iuxta modum: secundum observationes se- 
quentes: 

1) Non intelligo quomodo potest dici in Prooemio (pag. 6, 11 lin. 27) 
quod patriarchalis potestas participat Pontificiae Potestatis. Potestas 
enim Pontificia pertinet ad solum Sanctum Patrem. 

2) Exopto praesentiam augendam aliquorum Patriarcharum Orien- 
talium in Sacro Collegio. 

3 ) Assentio ad praecedentiam Patriarcharum omnibus praelatis etiam 
Cardinalibus, sed in solo eorum territorio, excepto tamen Romani Pon- 
tificis Legato. 

4) Puto Cardinales semper habeantur ut Senatus Summi Pontificis 
pro tota Ecclesia, etiam in temporibus primitivis dum non solum auxi- 


9 Cf. p. 200. 

10 Cf. pp. 206-208. 

11 Cf. p. 198. 

liares in cura pastorali Urbis sed consiliarii Summi Pontificis ut talis ei 
universalis. 

Quaestio haec, meo sensu, referatur ad examen directum et solutio- 
nem Summi Pontificis. 

Card. Konig: Schema non placet uti iacet, sed reformetur secun- 
dum dicta a Patribus. Numm. VII, XI, XII non a Concilio, sed ab iis 
quibus interest directe cum Summo Pontifice. 

Card. Dopfner: Placet. 

Card. Marella: Placet iuxta modum: Schema corrigatur, attentis 
observationibus ab Em.mis Cardinalibus Decano, Ferretto, Ruffini, Siri 
et Ottaviani. 

Card. Muench: Placet iuxta modum: attentis dictis ut textus emen- 
detur. 

Card. Meyer: Placet iuxta modum: nempe iuxta dicta ab Eminen- 
tissimis Cardd. Ruffini, Siri et Ottaviani; item exopto ut nova redactio 
praeparetur a speciali commissione mixta; omittantur num. XI, XII 
et IX. 

Card. Ottaviani: Non placet et iterum proponatur, attentis obser- 
vationibus Em. morum Cardd. Ruffini, Siri, Cicognani, et meis. 12 

Card. Di Jorio: Placet iuxta modum: meo humili iudicio refor- 
metur schema praecipue quod attinet articulos VII, XI, XII, attentis 
quae dicta sunt ab Em.mis Patribus Ruffini et Siri. 

Card. Roberti: Placet iuxta modum: attentis animadversionibus 
prolatis praesertim ab Em.mo Cardinali Decano et ab Em.mis Cardina- 
libus Siri, Ruffini et Ottaviani; omittantur numeri XI et XII; ceterum 
res remittatur iudicio Summi Pontificis. 

Card. Jullien: Non placet: attente hodiernis adiunctis pensatis, 
res deferatur Summi Pontificis consilio, si velit. 

Card. Larraona: Ut iacet Schema non placet: maior pars eorum 
quae proponuntur non sunt propria Concilii. Si aliqua videantur propo- 
nenda redigatur novum Schema. Pro hac hypothesi Votum quod scrip- 
seram depono. 

1) Introductio. Solida et clara est. Aliqua breviter recensemus in 
quibus ipsa limari et expoliri potest: 


12 Cf. p. 208. 

a) Melius in textu, ut credimus, non citantur auctores particu- 
lares, etsi ceterum magni nominis, sed notis amandantur (cf . Wernz-Vidal, 
p. 5, 13 linn. 18-19; Korolewsky, p. 6, 14 linn. 20-23). 

b) In pag. 5, lin. 35, loco « humano » (iure « humano » obtinue- 
rit), specifice « ture ecclesiastico » melius diceretur (« ex Ecclesiae in- 
stitutione » ait can. 38 par. 1 C.I.O. De Ritibus ; cf. 108, par. 3 C.I.C.). 

2) Ad II. Respondet can. 216 par. 1 C.I.O. « De Ritibus » cum 
duabus additionibus quarum prima (p. 7, la linn. 11-12) non officit vel 
potest non officere (« a Romano Pontifice vel a Concilio Oecumenico »); 
alia potest difficultatibus ansam dare. Post verba « suo cuique Patriar- 
chatui tamquam pater et caput praesunt », quibus clauditur citatus 
can. 216 par. 1 C.I.O., addita fuit confirmatio generalis iurium atque 
privilegiorum Patriarcharum, his verbis: « eorumque iura atque privi- 
legia in bonum animarum salva maneant ». Ad vitandas faciles subti- 
litates interpretationum, etsi exulent a mente proponentium, id de pri- 
vilegiis et iuribus post Codicem hac in re promulgatum (Motu proprio 
11 iunii 1957 Cleri sanctitate ) vigentibus, clare esset addendum, quod 
statim de potestate Patriarcharum in n. III dicitur, scilicet, ipsam esse 
exercendam « ad normam iuris et sub auctoritate Romani Pontificis », 
ne videatur « potestatem » veluti ordinariam quidem sed « ad normam 
iuris et sub auctoritate Romani Pontificis » exercendam, privilegia vero 
ex se tantum esse diiudicanda et exercenda. 

3) Ad IV. Magis logicum videretur ordinem internum numeri in- 
vertere, ita ut diceretur patriarchalem dignitatem, quatenus fieri potest, 
restituendam esse in bonum Ecclesiae Orientalis et uniuscuiusque Pa- 
triarchatus. Sane, maius bonum Ecclesiae est, et esse debet, ratio et 
mensura ordinationis ecclesiasticae restaurandae, complendae, modifi- 
candae. Ita plus minus numeri redactio proponi posset: « Ut Patriar- 
chatus Orientales magis magisque in dies vigeant, floreant, universum- 
que cuiusque Ritus nunc separatum ex parte populum, ad catholicam 
unitatem redactum, amplecti et convenienter, ratione suis traditioni- 
bus, moribus et necessitatibus prorsus respondenti, regi ac gubernari 
valeant, Patriarchalis dignitas, quae ab antiquo a primis Ecclesiae tem- 
poribus ipsius fuit ornamentum, conservetur, in pristinum splendorem, 
quatenus fieri possit, restituatur, ac sub Romani Pontificis praesidio, 
totius Patriarchatus, Cleri ac populi opera, fraternoque adiutorio Ro- 
manae Ecclesiae et universi catholici Orbis, promoveatur ». 


13 Cf. p. 197. 

14 Cf. p. 198. 

15 Cf. p. 198. 

4) Ad V. Absque ulla difficultate, ut credimus, numerus compleri 
posset, alludendo ad legitima privilegia vigentia et recognita uniuscuius- 
que Patriarchatus. « Etsi Patriarchatus Ecclesiarum Orientalium alii 
aliis tempore posteriores sunt, salva praecedentia honoris Patriarchis 
Constantinopolitano, Alexandrino, Antiocheno et Elierosolymitano a 
Conciliis Oecumenicis ab antiquo agnita et salvis legitimis privilegiis 
ad normam imis vigentibus , unicuique Patriarchatui seu Patriarchae re- 
cognitis, omnes deinceps dignitate patriarchali aequales erunt ». 

5) Ad VIL Non una ratione disputari posset an expediat hoc gene- 
rale votum de multiplicatione Patriarchatuum praesentare Concilio Oecu- 
menico. Sapientioribus me remitto. Ceterum adsunt in numero clausu- 
lae ex quibus res denique prudenti iudicio Sanctae Sedis relinquitur 
(« si opus est », « si id bonum Ecclesiae postulare videatur »). Sed hoc 
non sufficit; et clare in fine dicendum est, cum agatur de stricta quae- 
stione regiminis , constitutionem novorum Patriarchatuum Romano Pon- 
tifici reservari, qui in Concilio Oecumenico, si ita expedire videatur, 
quaestionem Concilio pro sua prudentia subiicere poterit. 

6) Ad VIII. Totam hanc quaestionem Romano Pontifici prorsus 
relinquendam censerem. Agitur nempe de extensione regiminis patriar- 
chalis aliis regionibus quae ipsam non habent. Ut patet, hic non agitur 
nec de expansione Patriarchatuum iam existentium, nec de multipli- 
catione Patriarchatuum in regionibus patriarchalibus, sed de subiectione 
regimini ecclesiastico patriarchali regionum quae sub ordinaria hierar- 
chica forma sunt. Innuitur in Schemate ratio: « quod id postulat bonum 
fidei christianae efficacius propagandae ». Nemo non vult fidei propaga- 
tioni favere, sed difficulter iudicia abstracta et generalia dari possunt 
de maiore vel minore utilitate, sive pro opera evangelizationis, sive 
pro facilitate regiminis ecclesiastici, sive pro Ecclesiae strictiore uni- 
tate in hoc vel illo populo formae autonomae patriarchalis vel formae 
ordinariae. Haec respiciunt gubernationem et tot elementa in concreto 
sunt ponderanda ut iudicium fieri valeat, quod prorsus inopportunum 
videretur iudicium generale Concilio praesentare. 

7) Ad IX. Mutarem formam, et propositionem in Votum converte- 
rem, ita ut rogetur Sancta Sedes de suppressione. 

8) Ad X. Forma mutanda, et res Sanctae Sedi deferenda est ut ipsa 
videat an, quomodo, quando, prudenter propositum ad praxim reduci 
poterit. 

9) Ad XI-XIII. Melius haec omnia singillatim non proponentur. 
Horum omnium loco, Sancta Sedes roganda esset ut, salva Ipsius om- 
nimoda libertate, circa tempus et personas, prae oculis quidem habitis 
ac ponderatis antiquitate, dignitate, testimonio, vi ad Orthodoxos at- 

trahendos Ecclesiarum Orientalium etc., sed ex alia parte inoffensa pro- 
portione in Sacro Collegio, quod totius Catholicae Ecclesiae imaginem re- 
ferre debet, aeque servanda, Patriarchae ad S. Collegium admittantur. 
In hac hypothesi quaestio de praecedentia sive in S. Collegio , sive extra 
Ipsum, multo facilior redditur. Sane, in S. Collegio vel servantur ge- 
nerales in Ipso vigentes praecedentiae regulae, vel placet in pignus 
venerationis erga patriarchalem dignitatem aliquo modo his regulis de- 
rogare, et tunc diversa proponi possent, ex. gr. 1) ut Patriarchae ex 
antiquitate et amplitudine Sedium, praecedant omnibus Cardinalibus 
intra Ordinem Cardinalium Presbyterorum; 2) ut novus Ordo in Col- 
legio Cardinalium creetur, scilicet Ordo Patriarcharum ; 3) ut in Ordine 
Episcoporum (in Ordine Cardinalium Suburbicariorum) collocentur et 
quidem post Decanum et Subdecanum ordine promotionis ad Colle- 
gium etc. 

In proprio territorio omnes praecedere possent nisi Card. Decanum 
et Legatum a Latere cardinalitia dignitate insignitum. Extra proprium 
territorium praecedentia illa esse deberet quae Cardinalibus extra pro- 
prium territorium competit. 

Quoad Patriarchas non Cardinales, seu antequam ad Cardinalatum 
evehantur, servandae sunt regulae quae in Codice Orientali, ante quin- 
que annos hac in re promulgato (an. 1957 ex Motu proprio Cleri sancti- 
tate ),, omnibus interesse quoquomodo habentibus auditis, post longas 
et serenas discussiones quarum accuratissima acta exstant, et fidele per- 
petuo cuique reddent testimonium, statutae fuerunt (can. 219). 

Add. - Haec quae proponuntur, ut Vota a Sancta Sede rogentur 
sive nomine Commissionis, sive nomine Episcoporum Orientalium. Ce- 
terum, si lubet, haec quae praecedentiam tangunt, non Commissioni De 
rebus Orientalibus soli relinquantur, sed iudicium ultimum Commissioni 
mixtae sub ductu Commissionis Coeremonialis relinquetur. 

Card. Heard: Placet iuxta modum: i. e. iuxta observationes factas 
ab Em.mis Ottaviani et Siri. 

Card. Bea: Placet iuxta modum: deleatur n. IX; n. XI ita rediga- 
tur, ne libertas Summi Pontificis limitari videatur; n. XIII: habeant prae- 
cedentiam in solo proprio territorio. Fiat nova redactio et iterum pro- 
ponatur. Cardinales, ut exposuit Em.mus Siri, hodie non sunt solum 
addicti dioecesi Romae, sed participant curam S. Pontificis de universa 
Ecclesia. 

Beat. Saigh: Placet iuxta modum: secundum quod dixi: 16 Ca- 
non IX, prima pars, placet; secunda pars, non placet. Canon X non 
placet. Canon XI non placet. Canon XII placet. Canon XIII, prima 
alinea, placet. 

Beat. Gori: Placet iuxta modum: 17 Art. X: quoad unificationem iu- 
risdictionis: solutio exoptata, theoretice est laude digna, sed in praxi 
praesentat multas difficultates . Ideoque melius est nihil innovare. 

Art. XIII: affirmative in proprio territorio, excepto Legato Ponti- 
ficio. 

Beat. Cheikho: Placet iuxta modum: attentis ea quae dicta sunt 
ab Eminentissimis Cardinalibus. 

Exc. Felici: Cum multa animadversa iustissime sint, ipsam sub- 
stantiam decreti tangentia, decretum non placet et iuxta n. 9 normarum 
sequendarum a Commissione Centrali ad Commissionem pro Ecclesiis 
Orientalibus una cum animadversionibus hic factis remittatur, ut illud 
iterum excutiat, emendet, immutet ac dein Commissioni Centrali iterum 
examinandum tradat. 

Exc. 0’Connor: Placet iuxta modum: dispositiones sub numero 
duodecimo (XII) et decimo tertio (XIII) non videntur esse consonae 
iis quae opportune sub numero decimo primo (XI) statuuntur. 

Exc. Silva Santiago: Placet iuxta modum: scilicet, brevitatis gra- 
tia, secundum observationes factas ab Eminentissimis Cardinalibus De- 
cano, Ruffini, Siri, Ottaviani et Ferretto. 

Sed humiliter postularem ut exposita hac in sessione ab Excellen- 
tissimis Patriarchis Orientalibus considerentur in aliqua Commissione 
speciali ita ut Ecclesiae unitas in varietate rituum confirmetur et au- 
geatur. 

Exc. Antezana y Rojas: Placet iuxta modum: Schema proposi- 
tum videtur mihi opus esse ut remittatur ad Commissionem de Ecclesiis 
Orientalibus ut secundum diversas animadversiones ex animo sincero 
prolatas modificetur. 

Exc. Beras: Non placet: res debet maturius considerari a Com- 
missione pro Ecclesiis Orientalibus. 

Exc. Lefebvre: Non placet: de his quaestionibus quae tangunt 
caritatem et unitatem in Ecclesia provideat Ipse Summus Pontifex. 


16 Cf. pp. 208-216. 

17 Cf. pp. 216-217. 

Exc. Perrin: Placet iuxta modum: secundum animadversiones Car- 
dinalium Tisserant et Confalonieri; pro iure praecedentiae adhaereo 
propositioni propositae in pagina decima 18 lineis tertia usque ad sep- 
timam. Pro suppressione patriarchatus latini Hierosolymitani res integra 
relinquetur Sanctissimo Patri secundum optionem a Beatissimo Patriar- 
cha Melchita propositam. 

Exc. Seper: Placet iuxta modum: quoad n. VII attendatur ad 
emendationem Em.morum Ruffini et Confalonieri. N. XII expungatur. 
Quoad praecedentiam Patriarcharum Orientalium (n. XIII) retineatur 
praecedentia ante PP. Cardinales tantum in territorio proprio. Libenter 
assentio propositioni de constitutione Sedis Patriarchalis Kiowiensis 
pro Ucrainis ritus byzantini; est etenim Ecclesia martyr et numero fide- 
lium pluribus aliis Ecclesiis Orientalibus praestans. 

Exc. Bazin: Placet iuxta modum: iuxta observationes Em.morum 
Card. Tisserant, Ruffini, Siri, Ottaviani et Richaud. Propono ut haec 
tota quaestio relinquatur prudenti iudicio Summi Pontificis. 

Exc. Bernard: Placet iuxta modum: ita ut fiat nova redactio at- 
tentis observationibus factis. Quoad praecedentiam quaestio relinqua- 
tur Summo Pontifici. 

Exc. Bernier: Placet iuxta modum: excluso tamen articulo XII. 

Exc. Yago: Placet iuxta modum: sicut iam dixi . 19 Res apparet gravis 
et delicata. Textus a Commissione speciali emendetur secundum obser- 
vationes a Patribus factas. 

Exc. Rakotomalala: Placet iuxta modum: id est fiat emendatio 
et correctio ad mentem Eminentissimorum Cardinalium, praesertim 
Frings, Ruffini et Siri. 

Exc. Ngo-dinh-Thuc : Placet iuxta modum: attentis observationi- 
bus Eminentissimi Cardinalis Decani et Eminentissimi Siri. 

Exc. Verwimp: Placet iuxta modum: ratione habita praesertim 
de iis quae dicta sunt ab Eminentissimis Cardinalibus Siri et Confalo- 
nieri. 

Exc. Jelmini: Placet iuxta modum: habita prae oculis unitate Ec- 
clesiae quae omnimode consideranda est, schema decreti corrigatur iuxta 


18 Cf. p, 200. 

19 Cf. pp. 217-218. 

animadversiones Eminentissimorum Card. Ottaviani, Ruffini, Siri sed 
et etiam Confalonieri. 

Exc. Suhr: Placet iuxta modum: fiat nova redactio attentis obser- 
vationibus factis. Verum est quod debemus Ecclesiam respicere ut est 
hodie sed oportet etiam unionem possibilem cum Ecclesia Orthodoxa 
prae oculis habere. 

Rev. Gut: Placet iuxta modum: quem exposuerunt Cardinales Siri, 
Cicognani et Ottaviani. Requiritur modus quo unitas Ecclesiarum pro- 
moveatur. Eliminetur num. XII. 

Rev. Browne: Placet iuxta modum: attentis tamen multis quae 
adhuc considerari debent ut constat ex discussione et quae in folio se- 
parato referam. 

1) Punctum essentiale huius Schematis videtur esse ut, salvo in 
omnibus iure divino primatus Romani Pontificis, determinentur iura 
et privilegia Patriarcharum Ecclesiarum Orientalium, ita quoque ut, ex 
hoc capite, pax earum promoveatur, et ut facilius reddatur reditus Ec- 
clesiarum separatarum ad sinum Ecclesiae Catholicae. 

2) Ut haec determinatio prudenter fiat attendenda sunt et earum 
historia et earum status secundum rei veritatem, coniunctus quoque 
cum habitudine comparativa earum ad magnas dioeceses et provincias 
ecclesiasticas Occidentis. 

3) Quaestiones discussae in hodierna sessione Commissionis Cen- 
tralis respiciebant principaliter ea quae continentur sub numeris IX, 
XI, XII et XIII, pagg. 9 et 10, 20 Schematis Decreti. 

4) Quoad quaestionem motam sub n. IX de Patriarchatu Latino 
Hierosolymitano, puto melius esse ut haec propositio non mittatur ad 
Concilium Oecumenicum, sed ut remittatur determinanda ab Ipso Ro- 
mano Pontifice. 

5 ) Quoad ius eligendi Romanum Pontificem opinor illud esse reser- 
vandum Sacro Collegio S. R. E. Cardinalium. 

6) Quoad propositum sub numero XI, attenta gravitate momenti 
in quo sumus respectu reditus Orientalium in sinum Ecclesiae, attenta 
quoque sensibilitate ipsorum Orientalium, auderem filialissime opinari 
quod Romanus Pontifex in Sua sapientia paterna, divina quoque gratia 
illuminata, posset considerare elevationem ad Cardinalatum Patriar- 
charum quatuor antiquarum Sedium de quibus in antiquis Conciliis, et 
quidem in Ordine Episcoporum. Iste honor multum conferret ad sensi- 


20 


Cf. pp. 199-200. 

bilitatem Orientalium leniendam, et, eodem tempore, non turbaret 
aequilibrium Sacri Collegii, cum Cardinales singulorum Ordinum, uti 
tales, aequalibus iuribus potiuntur. 

7) Quaestiones de praecedentia possent dirimi ab Ipso Romano 
Pontifice, sive per Seipsum, sive per Commissionem Studii, sed non 
videtur opportunum ut ipsi Concilio Oecumenico praesententur. 

Rev. Sepinski: Placet iuxta modum: adhaereo plene eis quae 
Exc.mus Patriarcha Hierosolymitanus latinorum exposuit. Quoad sin- 
gula: 

Ad I-VI: placet. 

Ad VII et VIII: non placet. 

Ad IX: non tractetur in Concilio; relinquatur beneplacito Summi 
Pontificis. 

Ad X: placet. 

Ad XI: placet; supprimatur verbum « semper ». 

Ad XII: placet; ad fovendam magis unionem concedatur antiquis 
Patriarchis ut, etiamsi dignitate cardinalitia non insigniti sint, Patrem 
communem eligere possint. 

Ad XIII et sequentia minus placent; melius est standum praescriptis 
vigentibus; quoad praecedentiam assentio animadversionibus Em. mi 
Card. Valeri. 

Exaretur novum schema et iterum proponatur Commissioni. 

Rev. Janssens: Placet iuxta modum: capita IX et XI-XIII ne de- 
ferantur ad Concilium sed linquantur Summo Pontifici ordinanda. 


VII 

DE COMMUNICATIONE IN SACRIS 

(Quinta Congregatio: 19 ian. 1962) 

1) SCHEMA PROPOSITUM 
A COMMISSIONE DE ECCLESIIS ORIENTALIBUS 

Ecclesia Dei, quam Christus Dominus ad omnium prorsus hominum 
salutem condidit cunctisque sanctificationis instrumentis huic explendo mu- 
neri necessariis instruxit, materno amore semper prosecuta est non solum 
christifideles, qui catholico gloriantur nomine, verum etiam ceteros homines, 
quibus opportuna salutis media abunde praebuit, tamquam rationem de ani- 
mabus eorum redditura. 

Quodsi ipsa numquam destitit Evangelii praecones mittere ad gentes 
nondum Christo adiunctas, omnino par est, ut impensiore etiam sollicitudine 
afficiatur erga eos, qui etsi extra catholica septa degentes, tamen inter ipsius 
filios per lavacrum Baptismatis recensentur. 

Horum filiorum saluti Ecclesia prospicit in primis illorum mediorum 
ope, quibus iidem, licet separati, adhuc potiuntur. Ad rem quod attinet, con- 
stat profecto Ecclesiae actionem circumscribi lege illa de « communicatione 
in sacris », a qua, si formalem errori adhaesionem includat, nemo iure divino 
eximi potest. Attamen praeter « communicationem in sacris » formalem, alia 
est quae dicitur materialis, et iure regitur ecclesiastico. 

Id autem manifesto ostendit ipsa agendi ratio Ecclesiae, quae non eadem 
semper erga omnes dissidentes fuit, cum alia sit conditio auctorum sepa- 
rationis, alia eorum qui illos bona fide sunt secuti, in qua conditione, ut in 
comperto est, vix non omnes Orientales christiani dissidentes versantur. 

Nihil inde mirum si aliquando Ecclesia ita se exhibuit ut, nedum rigi- 
dam de communicatione in sacris disciplinam urgeret, illam valde mitigatam 
voluerit. 

Neque ceterum huic praxi decretisque obstant iuris canonici canones, 
cum de haereticis schismaticisque formalibus agant. 

Nonnulla enim occurrunt adiuncta quae mitiorem rationem agendi sua- 
dent cum agatur de bono animarum. Suprema nempe necessitas aeternae sa- 
lutis procurandae exigit ut omnis fidelis Sacramenta petat ubi valide confi- 
ciuntur et administrantur; deinde magna spiritualis utilitas intercedit, si per 
longum temporis spatium fidelis catholicus vel acatholicus proprio sacerdote 
orbatus sit; denique cantatis ratio sufficiens esse videtur ad Christianorum 
officiis fungendum. 

Plurimum in id conveniunt multi Antistites et evangelici operarii in 
Orientalium plagis, pertimescentes ne « impedimento propter sententiae se- 
veritatem simus iis qui salvantur » (S. Ba silius, Ep. can. ad Amphil .; PG 
32, 669 B). 

Quapropter suadenda est haec mitior ratio communicationis in sacris 
cum Orientalibus christianis non catholicis, nimirum: 

A) Quoad Sacramenta 

I. Vetitum est Sacramenta Ecclesiae ministrare haereticis aut schisma- 
ticis formalibus, donec cum Ecclesia reconciliati fuerint. 

(Sess. III, die 20-2-1961 et V, die 22-2-1961: maioritate suffragiorum). 

II. Orientalibus, qui non formaliter separati sunt ab Ecclesia, et in sua 
confessione valida Sacramenta retinent, si sponte petant, rite sint dispositi 
et bene afficiantur erga veram Christi Ecclesiam, sacramenta Poenitentiae, 
Eucharistiae et Extremae Unctionis conferri possunt ad mentem sacrorum 
in loco praesulum, adhibitis cautelis ad arcendum scandalum et periculum 
indifferentismi. 

(Sess. VI, die 23-2-1961 et VIII, die 25-2-1961: maioritate suffragiorum). 

III. Catholicis licet sacramenta Poenitentiae, Eucharistiae seu Viatici et 
Extremae Unctionis petere a ministris acatholicis, in quorum confessione 
habeantur valida Sacramenta, in mortis periculo; et extra mortis periculum, 
sacramenta Poenitentiae et Eucharistiae, deficiente catholico ministro per lon- 
gum temporis spatium, vel recurrente gravi necessitate, ad mentem sacrorum 
in loco praesulum, adhibitis, in quantum licet, cautelis de quibus supra. 

(Sess. V et VIII, die 22-2-1961 et die 25-2-1961: maioritate suffragiorum). 

IV. Nova haec communicationis in sacris cum orientalibus christianis 
ratio prudentissimae commendatur curae et vigilantiae sacrorum in loco 
praesulum. 

(Sess. VIII, die 25-2-1961: maioritate suffragiorum). 

B) Extra Sacramenta 

Cum vero Christianorum sacra conversatio non solum in iis, quae Sacra- 
mentorum usum et ministrationem spectant habeatur, sed etiam in iis omni- 
bus perficiatur, quae ad cultum Dei publicum vel privatum hominumque 
christianam pietatem in locis, functionibus caerimoniisque sacris exercendam 
pertinent, quaeque saepe cum profana hominum conviventia, ob civile offi- 
cium vel honorem misceatur et evitari sine discrimine non possit, placuit 
huic Sanctae Synodo sequentia statuere: 

I. Non licet catholicis formaliter partem habere in sacris acatholicorum. 

(Sess. XXXV, die 14-10-1961: maioritate suffragiorum). 

II. Materialis vero in sacris communicatio extra-sacramentalis catholi- 
cos inter et orientales separatos iusta de causa permittitur, sub vigilantia 
tamen sacrorum in loco praesulum et adhibitis debitis cautelis. 

(Sess. XXXV, die 14-10-1961: maioritate suffragiorum). 

Hortatio 

Studeant tamen omnes Christifideles, qui divinae gratiae veritatisque 
sunt participes, ut, christiana conscientia moderante, in omnibus functioni- 
bus officiisque sacris, quibus glorificatur Deus et christiana promovetur pietas, 
in sacris locis, ubi divina peraguntur Deoque funduntur preces, in tota de- 
nique christianorum sacra profanaque conversatione, magis magisque quo- 
tidie eluceat veritas et mutua promoveatur charitas, quae omnia in unum 
iungit. 

Sacrorum vero ministri populos gentesque christianas instruere et edocere 
de Ecclesiae unitate deque eius ad salutem aeternam necessitate ne cessent, 
ut scandala vitentur, ut indifferentismus undequaque serpens profligetur, et 
errores late grassantes eradicentur e christianorum sacra profanaque con- 
viventia. 

Locorum tandem sacri Antistites, consiliis secum Sanctaque cum Aposto- 

lica Sede collatis, curent ut, opportunis efficacibusque praeceptis et dispo- 
sitis, christianorum populorum moderentur conversationem, ad maius ani- 
marum bonum obtinendum, et Ecclesiae Christi in terris propagationem ha- 
bendam. 

(Sess. XXXIX, die 18-10-1961: unanimiter). 


2) RELATIO EM.MI P. D. HAMLETI IOANNIS CARD. CICOGNANI 
PRAESIDIS COMMISSIONIS DE ECCLESIIS ORIENTALIBUS 

Status quaestionis . - Iam inde a primaeva Ecclesiae aetate, qua 
controversiae et haereses in Ecclesia oriri coeperunt, quaestio agitata est 
de ratione qua fideles sese gerere deberent erga eos, qui in haeresim vel 
in schisma lapsi fuissent. 

In hac quaestione consideranda, plura occurrunt, quorum alia di- 
vino iure vetantur vel praecipiuntur, alia vero ad ius ecclesiasticum per- 
tinent. 

Ut in comperto est, postremis hisce temporibus ob peculiaria rerum 
adiuncta ac novas sociales et religiosas condiciones in populorum usum 
inductas, valde mutata est indoles ac ratio necessitudinum, quae inter 
catholicos et acatholicos intercedunt. Quare a multis quaeritur, quid Ec- 
clesia, salvo iure divino, in animarum bonum agere possit, in hoc eccle- 
siasticae disciplinae campo. Hinc etiam ratio patet, cur haec quaestio 
Concilio Oecumenico Vaticano demandata sit. 

Plusquam centum Praelati ad regiones pertinentes, ubi catholici una 
simul vivunt cum christianis, qui haeresim vel schisma profitentur, in 
sessionibus Antepraeparatoriis Concilii Oecumenici confirmaverunt op- 
portunitatem hanc quaestionem Concilio proponendi. Plus quam quadra- 
ginta vota scripto exhibita sunt, et fere viginti quinque studia de hac 
re sunt apparata. 

Unanimus fuit consensus Commissionis ut quaestio quoad Sacra- 
menta et quoad res sacras extra-sacramentales distinctim tractaretur. 

Muneris mei est exponere vota Commissionis de Ecclesiis Orienta- 
libus. 

In votis est, ut disciplina, quae can. 731, § 2 et 1258 C.I.C. conti- 
netur, mitigationem quandam, ad Orientales dissidentes quod attinet, 
recipiat, certis conditionibus et limitibus circumscriptam. 

Non omnino nova disciplina proponitur, sed potius quaedam magis 
determinantur, quae iam pridem a Sancta Sede tolerata aut etiam con- 
cessa sunt, nempe a S. Officio et a S. Congregatione de Propaganda Fide. 

Hi sunt limites et condiciones, quibus huiusmodi mitior disciplina 
continenda videtur: 

1) quaedam mitigatio extendenda esset ad Orientales dissiden- 
tes tantum, apud quos Sacramenta valide conficiuntur et administrantur. 
Excluduntur igitur Protestantes, sive in Oriente sive in Occidente; 

2) respiciat non schismaticos universos, sed bona fide errantes 
vel separatos, scilicet schismaticos materiales, qui uti tales sensu stricto 
censuris et prohibitionibus canonicis non ligantur. Cum fere omnes con- 
sentiant, simplices fideles orientales plerumque in hac condicione ver- 
sari, cur Ecclesia non possit erga hos filios caritatem suam largius exer- 
cere? Eo vel magis quod mitior disciplina, in praesentibus rerum adiun- 
ctis, faciliorem efficere potest ipsorum reditum ad veram Christi Ec- 
clesiam; 

3) mitigatio haec non omnia Sacramenta respiceret, sed solum- 
modo Eucharistiam ac Poenitentiam, quae magis necessaria sunt ad gra- 
tiam in singulis fidelibus tuendam et recuperandam, et Extremam Un- 
ctionem; 

4) adsint bene determinatae circumstantiae. Id contingere po- 
test, imprimis si periculum vel articulus mortis occurrat; atque detur 
vera et gravis necessitas non ad privatorum arbitrium, sed ad normas 
et praxim a Sacris Pastoribus probatas aestimanda. Quae gravis neces- 
sitas haberi potest pro catholicis et pro dissidentibus, si nimis diuturna 
videatur eorum ministrorum absentia; 

5) mitigatio bene determinatis condicionibus obtemperare debet. 
Ad christianos separatos quod attinet, praeter bonam fidem et rectum 
sacramentorum usum, ab ipsis requiritur ut sponte petant, sint rite 
dispositi et bene afficiantur erga veram Christi Ecclesiam. Quoad vero 
catholicos, hae condiciones postulantur: a) tuitio validitatis Sacramenti, 
b) animarum salus in tuto ponenda, c) gravis necessitas ut, exempli cau- 
sa, status gratiae recuperandus, d) defectus ministri catholici vel eius- 
dem nimis longa absentia, quod hodie facile accidere potest; 

6) mitigatio applicanda est non ad singulorum arbitrium, sed, 
ut supra innuimus, secundum normas a sacris Pastoribus impertitas et 
sub eorum vigilantia et cura; 

7) debitae adhibeantur cautelae, ut caveantur animorum damna 
et pericula, quae iure divino prohibentur. Quae cautelae, praeter con- 
diciones iam memoratas, peculiari modo exigunt, ut christifideles apta 
de hac re institutione muniantur. 

Ratio rigidioris disciplinae ex eo proficiscebatur, quod praeteritis 
temporibus raro in praxi illa immunitas a spiritualibus periculis et 
damnis obtinebatur, quae deinceps facilior evasit. Hinc etiam ratio est, 
cur orientales formaliter separati hanc timeant catholicae Ecclesiae in- 
dulgentiam. 

Restat denique, ut de communicatione extra-sacramentali aliquid 
dicatur. Ratio mitigationis etiam in hoc disciplinae campo inde petitur, 
quod vincula necessitudinesque, quibus hodie homines nectuntur in re 
politica sociali atque oeconomica, efficiunt ut frequentissima inter ipsos 
commercia habeantur. Quare latior communicatio materialis opportuna 
videtur, debita vigilantia atque cautelis adhibitis, etiam si non de rebus 
ad salutem necessariis agatur. 

Certo perpendendum est summopere, utrum expediat publice pro- 
ferre — et cum solemnitate oecumenica! — huiusmodi res, quae forsan 
in territorio ubi orthodoxi praevalent aut in terra missionum aliquando 
tolerantur (cum fiant clam et quodammodo silenter, utique remoto pe- 
riculo scandali). 

Et quidem ponderanda essent pericula possibilis reactionis seu oppo- 
sitionis, ex parte ecclesiasticorum orthodoxorum, quasi nos eos pertur- 
bemus in cura eorum fidelium. 

De articulis ad hoc apparatis nunc est disserendum. 

3) ANIMADVERSIONES SODALIUM 

Card. Ruffini: Etiam in praesenti schemate quaestiones sunt quas 
existimo maxima attentione esse perpendendas, ne in periculum incida- 
tur offendendi fidem catholicam. 

Pag. 6, 1 ad II. Praeter cautelas quae in textu significantur, addendum 
est quod S. Officium, Responso die 15 nov. 1941 dato, decrevit his ver- 
bis: « Etiam cum in periculo mortis constituuntur, requiritur ut (me- 
liori quo fieri potest modo, pro rerum et personarum adiunctis) saltem 
implicite errores reiciant et fidei professionem faciant ». 

Pag. 7, 2 ad III: Item anceps haereo circa ea quae hic dicuntur. Per- 
mitterem tantum petitionem Sacramenti Poenitentiae in periculo mortis, 
si desit sacerdos catholicus et scandalum removeatur. 

Card. Konig: Hoc schema, magna cum cura a Commissione de 
Ecclesiis Orientalibus confectum ea continet, quae ab Ecclesiis Orienta- 
libus in hac materia valde exoptantur et earum desideriis satisfaceret. 
Cum autem in Ecclesia latina res non eodem modo se habent, dubium 
oritur, utrum scilicet haec omnia Concilio Oecumenico proponenda 
sint. Dubitatur propter has rationes: 


1 C£. p. 230. 

2 Cf. p. 231. 

1. Permagna pars patrum Concilii erit latinorum, qui situationem, 
ut ita dicam, vix possunt iudicare vel de ea male indicabunt. 

2. Quidam ex declaratione Concilii Oecumenici sequelas non optan- 
das indifferentismi timebunt pro Ecclesia latina. 

Ideo proponendum mihi videtur: Statuatur in hac materia, quae in 
Ecclesia orientali omnino alium aspectum prae se fert ac apud latinos, 
principium tantum in quantum de iure divino agitur et caetera directe 
tractentur cum Summo Pontifice a Commissione de Ecclesiis Orienta- 
libus. 

Simul cum hoc principio ea statuantur quae in hac materia Ecclesiam 
latinam respiciunt. 

Beat. Saigh: ]’approuve entier ement la partie dis positive de ce 
Schema sur la « communicatio in sacris » avec nos freres orthodoxes 
d’Orient. Je ne saurais dire assez combien le changement qu’il propose 
dans la discipline rigoureuse actuellement en vigueur est opportun et 
necessaire. Puisque 1’interdiction de la communion ecclesiastique avec 
les non-catholiques de bonne foi est seulement de droit ecclesiastique, 
il convient que FEglise, vu les circonstances et les aspirations actuelles, 
se montre plutot large, comme vous le proposez. 

Tres souvent le scandale que Fon craint de Finter-communion avec 
nos freres orthodoxes s’exerce en sens inverse. Je veux dire par la que 
les orthodoxes et les catholiques sont le plus souvent scandalises, non 
de Finter-communion, mais de son interdiction. 

II n’est pas normal, d’autre part, de traiter sur ce point a pied d’ega- 
lite orthodoxes et protestants. Les orthodoxes ont les memes sacrements 
que nous, les memes dogmes, la meme organisation; et les espoirs 
d’union avec eux sont beaucoup plus forts. 

II fut un temps ou FEglise s’est montree tres large avec nos freres 
orthodoxes sur ce point. II nous semble que Fheure presente postule 
un retour a une discipline plus mitigee, telle qu’elle est excellement pro- 
posee par le Schema en question. 

Une seule critique de detail. A la page 6, 3 lignes 1-4, le Schema 
semble vouloir demontrer que la nou velle discipline qu’il propose ne 
contredit pas les dispositions du droit canonique, puisque celles-ci « de 
haereticis schismaticisque formalibus agant ». En realite le droit cano- 
nique actuel interdit Finter-communion meme avec les non-catholiques 
materiels, de bonne foi. II ne faut pas craindre de dire que le Schema 
reforme le Code de droit canonique et propose une discipline nouvelle. 


3 Cf. p. 230. 

N. B.: Dans ce Schema et dans les autres, a Fexpression « Extrema 
Unctio » nous preferons Fexpression orientale, plus conforme a la tra- 
di tion, d’« unctio aegrotorum ». 

Sur cette importante et grave question de la « communicatio in 
sacris » avec nos freres orthodoxes d’Orient, je suis heureux de decerner 
des eloges sans reserve au Schema qui nous est presente par la Com- 
mission des Eglises Orientales. Un tel Schema indique quel bon depart 
Foecumenisme a pris dans nos milieux catholiques. Si ce Schema, comme 
je Fespere, est admis par votre venerable assemblee, je crois qu’un grand 
pas aura ete fait dans la preparation de 1’unite chretienne. 

Le premier avantage de ce Schema est qu’il fait a nos freres ortho- 
doxes d’Orient une situation canonique speciale sur ce point de la 
« communicatio in sacris ». Je souhaite, certes, qu’un temperament 
soit egalement apporte a la discipline de la « communicatio in sacris » 
avec nos freres des Eglises reformees. Mais il sera toujours juste que 
pour nos freres orthodoxes d’Orient la discipline sur ce point soit en- 
core plus mitigee. Car nous avons a faire avec des chretiens qui parta- 
gent notre foi, qui ont nos sacrements, qui ont une hierarchie dhnstitu- 
tion divine, qui ont les memes sources de la foi que nous, a savoir la 
Sainte Ecriture et la tradition de FEglise. Avec eux, il s’agit plutot de 
reconciliation que de conversion proprement dite. Or, pour se recon- 
cilier un frere, dans une querelle de famille ou les responsabilites mora- 
les sont partagees, le meilleur moyen ne reste-t-il pas de multiplier les 
contacts? 

Ce mot de « reconciliation » pourrait a premiere vue surprendre. 
Mais nous pensons qu’il repond du moins a une attitude d’ame chez nos 
freres separes, attitude de la sincerite de laquelle on ne peut douter. Us 
nous disent par exemple: « Vous, catholiques, vous nous demandez a 
nous, Orthodoxes, de nous convertir. Mais nous convertir a quoi? Nous 
avons garde la foi, telle que nous F avons regue de nos peres; nous avons 
la Sainte Ecriture et la tradition; nous avons les sacrements, nous avons 
la hierarchie apostolique; nous n’avons rien change a tout cela. Si Fun 
de nos ancetres revenait au monde, il reconnaitrait parfaitement en nous 
FEglise qu’il a connue de son vivant. C’est vous plutot qui innovez et qui 
voulez imposer vos innovations a toute la chretiente, sous peine d’here- 
sie et de schisme ». 

Certes, ces accusations ne sont pas sans reponse. Mais elles sont 
Findice d’une sincerite dont il faut tenir compte dans Fceuvre de Funion. 
Le schisme a ete surtout une rupture de charite. Une fois separes et 
brouilles, orthodoxes et catholiques ont cherche et trouve des raisons 

de se brouiller. La reunion suppose que nous suivrons le processus con- 
traire. Nous avons commence par manquer a la charite, puis nous nous 
sommes di vises dans la foi. II faut donc que nous commencions par 
nous aimer de nouveau, alors nous trouverons que la concorde dans la 
foi est plus facile que nous ne pensons. Pour travailler a Punion, il faut 
rendre le dialogue possible, multiplier les contacts de toute sorte. Il 
faut une ouverture d’esprit toujours plus grande. 

En second lieu, le Schema, tout en faisant tres justement la distinc- 
tion entre dissident formel et dissident materiei, ne presume pas, comme 
on le faisait trop souvent jusqu’ici, que tout dissident est un heretique 
ou un schismatique formel jusqu’a preuve du contraire. Une connais- 
sance objective et psychologique des ames de nos freres separes nous 
fait au contraire presumer de leur absolue bonne foi et ne nous fait ad- 
mettre la mauvaise foi que comme une exception, d’ailleurs rarissime. 
Aussi le Schema fonde-t-il sa partie dispositive, non sur la presomption 
qu’ils sont acatholiques formels sauf preuve du contraire, mais quhls 
sont acatholiques materiels, de bonne foi, sauf preuve du contraire. Ce 
changement de perspective comporte naturellement un changement d’at- 
titude canonique. 

Il faut observer, en troisieme lieu, que lorsque une heresie ou un 
schisme naissent dans 1’Eglise, les autorites responsables prennent des 
mesures tres severes pour essayer d’etouffer le mal dans son germe et 
proteger les ames faibles dans la foi. Puis peu a peu s’etablit un etat de 
fait. Des chretiens naissent dans une chretiente dechiree, sans qu’il en 
soit de leur faute. L’Eglise n’adopte pas la meme attitude dans Pun et 
l’autre cas. Tres severe au moment de la naissance de Pheresie ou du 
schisme, elle se montre plus indulgente une fois la division etablie, de 
peur qu’une trop grande severite, nous disent les Peres de 1’Eglise, 
n’eloigne d’elle les brebis perdues. 

Ceci explique que sur ce point de la « communicatio in sacris » avec 
les non-catholiques de bonne foi, Pattitude de PEglise n’a pas toujours 
ete absolument la meme. 

En outre, cette variation de la discipline de PEglise sur ce point 
nous prouve que Pinterdiction de la communion ecclesiale avec les non- 
catholiques de bonne foi est, non de droit divin, mais de droit ecclesias- 
tique, donc passible d’evolution selon la prudence des pasteurs de 
PEglise et selon les circonstances changeantes de temps et de lieu. 

Or il semble que les circonstances d’aujourd’hui exigent de nous un re- 
doublement de charite a Pegard de nos freres orthodoxes d’Orient surtout. 
Il est prejudiciable a Pceuvre de 1’union de les traiter sur le meme pied 
que les autres qui ne partagent pas notre foi: incroyants ou heretiques. 

Ce n’est pas faiblesse ou compromission de la part de PEglise Catho- 
lique. Ce n’est pas non plus une diminution de son prestige; il nous sem- 
ble au contraire que dans cet effort de rapprochement qui porte les Egli- 
ses chretiennes Pune a 1’encontre de 1’autre, celui-la doit faire le premier 
pas qui a regu de Dieu plus de grace, plus de lumiere, plus de charite, 
et qui se sent plus affermi dans la foi. 

Et que l’on n’ agite pas sans cesse et sans distinction le spectre de 
1’indifferentisme religieux, de la corruption de la foi et du scandale. Ce 
danger existe sans doute, mais quelle est 1’institution humaine qui ne 
presente aucun danger? Mais d’abord il ne faut pas 1’exagerer; en- 
suite, les pasteurs de PEglise sont la pour doser dans le concret le de- 
gre de mitigation qu’il convient d’accorder et pour distinguer entre les 
personnes qui peuvent ou non, sans danger, entrer en contact religieux 
avec nos freres separes; enfin, il ne faut pas oublier non plus que le 
scandale que Pon craint s’exerce le plus souvent en sens inverse: je 
veux dire par la que les catholiques, autant que les orthodoxes, sont 
plutot scandalises, non de Pinter-communion, mais de son interdiction. 
Nous disons cela d’apres notre longue experience. 

A 1’annonce du Concile, les chretiens, catholiques ou non, se sont 
pris a esperer que Punion pourrait de nouveau s’y faire ou que, du 
moins, des mesures y seraient prises pour plus de comprehension et 
plus de charite entre les differentes confessions chretiennes. Ne dece- 
vons pas les espoirs de tous ceux qui attendent du Concile une direc- 
tion nouvelle dans les rapports entre les chretiens, tels qu’ils sont excel- 
lemment codifies dans le Schema que la Commission des Eglises orien- 
tales nous propose. C’est vraiment un Schema oecumenique, dont je suis 
heureux de la feliciter. 

Rev. Browne: Plura video in Schemate, quae revera cum sympa- 
thia video; tamen tanguntur quaedam quae sunt summi momenti respe- 
ctu fidei et suae custodiae et suae puritatis. Et inde, ad tranquillitatem 
omnium, antequam praesentetur Concilio schema tanti momenti, pro 
parte mea gauderem si hanc ultimam decisionem respectu huius prae- 
sentationis audiretur quoque Commissio theologica praeparatoria pro 
Concilio. Hic enim agitur de re utique disciplinari, sed non mere disci- 
plinari, iuridica nec mere iuridica, sed de re etiam theologica. Utique, 
quantum ad punctum magis essentiale theologicum potest admitti, quod 
iam resolutum fuit in Decretalibus Martini V, sed hoc quantum ad 
obiectum; sed quantum ad circumstantias huiusmodi communicationis 
in Sacris, sunt etiam plura consideranda, de quibus, ni fallor, theologus 
ex Commissione theologica praeparatoria pro Concilio deberet dicere 

suum verbum. Et omnia fiant cum illa cautela, quae in re tantae gravitatis 
necessaria est. 4 


4) SUFFRAGIA SODALIUM 

Card. Tis serant: Placet. 

Card. Micara: Placet. 

Card. Pizzardo: Placet iuxta modum: seu schema remittatur ad 
Commissionem theologicam: praeterea non promulgetur in Concilio sed 
antea ut Orientales Schismatici ad unitatem alliciantur. 

Card. Aloisi Masella: Placet iuxta modum: id est iuxta votum 
Rev.mi P. Browne, Magistri Generalis O. P. 

Card. Ferretto: Placet iuxta modum: scilicet iuxta votum Em. mi 
Cardinalis Aloisi Masella, id est ut ratio habeatur de iis quae dixit Magi- 
ster Generalis, O. P. qui gauderet si Decretum proponeretur Commis- 
sioni Theologicae antequam schema fiat definitivum. 

Card. Lienart: Placet: assentio his quae dicta sunt a Beat.mo Pa- 
triarcha Melchitarum. 

Card. Tappouni: Placet. 

Card. Copello: Placet. 

Card. Agagianian: Placet iuxta modum: promulgatio seu reductio 
in praxim fiat non per declarationem Conciliarem sed per instructiones 
et decreta competentis S. Dicasterii ex mandato Summi Pontificis. 

Card. McGuigan: Placet. 

Card. Pla y Deniel: Placet iuxta modum: scilicet ut antequam 
in Concilio haec quaestio pertractetur audiatur Commissio Theologica. 

Card. Frings: Placet. 

Card. Ruffini: Placet iuxta modum. 1 

Card. Valeri: Placet: seu 1) quoad Sacramenta consentio cum ani- 
madversionibus factis ab Em.mo Card. Konig; 2) quoad communicatio- 
nem extra Sacramenta omnino consentio. 


4 Textus transcriptus est ex taeniola magnetica. 
1 Cf. p. 234. 

Card. Siri: Placet iuxta modum: scilicet praevia visione Commis- 
sionis Theologicae. 

Card. Quiroga y Palacios: Placet iuxta modum: hoc est, audia- 
tur Commissio Theologica. 

Card. Leger: Placet: et assentio eis quae ab Em.mo Agagianian 
dicta sunt. 

Opportune schema proponit, ad bonum animarum fovendum, regu- 
lationem aliquam mitiorem de communicatione in sacris cum Christia- 
nis orientalibus non catholicis. 

Tamen mihi videtur quod habetur in schemate aliqua contradictio. 
Firmiter enim affirmatur (p. 7, 2 linn. 24-25) quod « non licet catholicis 
formaliter partem habere in sacris acatholicorum ». In schemate, hoc di- 
citur de relationibus extrasacramentalibus cum acatholicis. Credo tamen 
quod hoc principium generale a fortiori valet etiam quando agitur de 
relationibus « quoad sacramenta ». Et quoad sacramenta, schema pro- 
ponit quod, aliquibus in circumstantiis, catholici possint recipere sacra- 
menta a ministris acatholicis (p. 7 § III). Utrum hoc non est « forma- 
liter partem habere in sacris acatholicorum »? Est enim v. g. receptio 
Eucharistiae participatio sacramentalis in sacrificio missae, quod vero 
sacrificium est centrum cultus christiani. Forsan haec contradictio solu- 
tionem suam habeat in definitione communicationis formalis in sacris. 
Tamen credo quod schema in sua actuali formulatione occasionem daret 
multis et gravibus dubiis pro catholicis. 

Card. Montini: Placet iuxta modum: ab Em.mo Card. Agagianian 
propositum. 

Card. Cento: Placet, ad mentem. Plaudo huic schemati, practico 
criterio, quo animatur, valde conducenti ad meliorem comprehensio- 
nem cum fratribus ortodoxis. Bona cautela erit consultatio Commissio- 
nis Theologicae. Promulgatio decreti tandem non fiat in Concilio, prout 
Eminentissimus Ponens insinuavit. 

Card. Cicognani H. I.: Placet iuxta modum: seu « ad mentem » 
significatam in foliis adnexis. 

An vero et quomodo haec omnia in praxim deduci possint, accurate 
perpendendum est, cum differant rerum adiuncta latinorum a conditio- 
nibus in quibus sueto versantur fideles rituum orientalium. In Occi- 


2 Cf. p. 231. 

dente inter latinos, subsistunt pericula indifferentismi, confusionis, etc.; 
et rationes pro servanda vigenti disciplina validae dici debent. 

In Oriente vero aliqua mitigatio videtur admittenda, nec putandum 
esset eam officere, si principia de hoc subiecto melius agnoscantur (va- 
liditas Sacramentorum, longinquitas ab ecclesia proprii ritus, absentia 
pastoris, et sic porro); in determinatis enim circumstantiis et ob bona 
motiva huiusmodi tolerantia laudanda et adhibenda esset, iuxta expo- 
sita in hoc schemate. 

Verum ob id ipsum quod extendi posse ad totam seu universam 
Ecclesiam, videretur reapse statuenda non per dispositum Concilii Oecu- 
menici, sed potius per instructionem Sanctae Sedis (seu S. C. Orientalis 
et forsan cuiusdam sacri Dicasterii). 

Quod vero spectat ad humanas relationes seu ad socialem conver- 
sationem et ea quae indigitantur in can. 1258, § 2 Codicis luris Cano- 
nici, desideratur et in votis est ut practica mitigatio admittatur, ut in 
moribus hic et illic iam obtinuit. 

Demum super hanc rem, antequam hoc schema integre apparetur, 
communicetur cum Commissione Theologica. 

Card. Godfrey: Placet: vellem addere aliquas observationes quan- 
tum spectat speciatim ad Orientales degentes in Anglia. Res debet exa- 
minari a Commissione, habita ratione animadversionum Em.morum 
Card. Cicognani, Aganianian et Magistri Generalis Ord. Praedicatorum. 

Pagina quinta, 3 linn. 17 ad 21: Noto verba «... constat profecto Ec- 
clesiae actionem circumscribi lege illa de “ communicatione in sacris ”, 
a qua, si formalem errori adhaesionem includat, nemo iure divino eximi 
potest.., ». 

Pagina sexta: 4 5 A) Quoad Sacramenta. Sub numero secundo: Cer- 
tum est quod talis « communicatio in sacris » cum Orientalibus non ca- 
tholicis in nostra natione Britannica requireret magnam cautelam ad 
arcendum scandalum et periculum indifferentismi sicut accidit cum pro- 
testantibus quibuscumque. Sed intelligo quod forsitan aliter esset in re- 
gionibus Orientalibus ubi non esset idem periculum et minores cautelae 
sufficerent. 

Quoad tertium et quartum, pagina septima: 6 Prudenter relinquitur 
curae loci praesulum. 

B) Extra Sacramenta. In diversis locis, uti patet, circumstantiae dif- 


3 Cf. p. 230. 

4 Cf. p. 230. 

5 Cf. p. 231. 

ferunt. In Anglia communicatio in sacris orientales inter et separatos 
facilius scandalum causaret. 

Hortatio in fine schematis (pagina octava) 6 valde utilis est in omni- 
bus locis ubi, ni fallor, periculum indifferentismi serpit, nam, quod est 
verum respectu orientalium in eorum regione, verum est etiam alibi 
ubi exsules a patria vitam degunt inter sectas diversas. Sine dubio apud 
nos communicatio etiam materialis facilius male interpretari posset. 

Card. Confalonieri: Placet, maxime attentis animadversionibus 
factis a duobus Venerabilibus Patriarchis Orientalibus: bonum et con- 
sentaneum est ut Concilium saltem principia de hac re aperte enunciet. 

Card. Richaud: Placet. 

Card. Konig: Placet iuxta modum: 7 i. e. non omnia Concilio pro- 
ponenda sed principia tantum. 

Card. Dopfner: Placet: assentior quae dicta sunt ab Em.mo Card. 
Agagianian et Beat. Patriarcha Melchitarum. 

Card. Marella: Placet iuxta modum: attentis animadversionibus 
ab Em.mo Card. Relatore et Magistro Generali Ordinis Praedicatorum 
prolatis; compositis, in quantum fieri potest, cum considerationibus a 
Beatissimo Patriarcha Melchitarum propositis et ad mentem quoque 
etiam Em. mi Agagianian. 

Card. Muench: Placet schema Decreti. 

Card. Meyer: Placet cum adnotatione Eminentissimi Card. Aga- 
gianian de modo quo totum schema in praxim reduci debeat. 

Card. Alfrink: Placet; tantummodo in parte A) Art. III, linn. 1-4 
addatur forse « deficiente catholico ministro », ubi agitur de catholicis 
qui Sacramenta petere possunt a ministris acatholicis in mortis periculo. 

Card. Di Jorio: Placet. 

Card. Roberti: Placent schematis principia, applicanda quidem 
cum prudentia. 

Card. Jullien: Placet, attenta quoque dictione quater repetita ad 
mentem sacrorum in loco praesulum, ita ut res illa gravissima non sit 
ad arbitrium uniuscuiusque laici penitus relicta; praeterea promulgatio 
fiat iuxta modum prudentem ab Em.mo Relatore propositum. 


6 Cf. pp. 231-232. 

7 Cf. pp. 234-235. 

CarcL Larraona: Placet iuxta modum: ita ut prae oculis habean- 
tur observationes factae a Rev.mo P. Generali O. P. et ab Em.mis 
Patribus Agagianian, Ruffini, Valeri, Cicognani, Godfrey, Konig. 

1) Res tractetur extra Concilium ut optime propositum fuit. 2) Res 
tractetur communiter in Commissione mixta, doctrinali et practica, cui 
adsint Commissio Orientalis, Theologica, de Disciplina Sacramentorum 
et de Propaganda Fide. 3) Doctrina theologica et etiam canonica accurate 
proponatur. 

k k * 

I - Generalia: 

1) Introductio (pag. 5, 8 a lin. 15, et pag. 6 9 ), quae intentiones opti- 
mas prodit, in aliquibus non prorsus apparet clara et solida. Sane, nimis 
restringere videretur communicationem in sacris formalem. Haec, ut 
monent Doctores, non solum habetur quando quis subiective mente et 
voluntate interne communicat cum errore acatholicorum, sed etiam quan- 
do quis, de facto , active et obiective in cultu participat, ita ut impli- 
citam obiectivam necessariam cultui falso agnitionem concedat, cui ut 
cultui, active cooperatur. Ideo, nec immerito practice Codex luris Ca- 
nonici, ut recte animadversum fuit, non de formali et materiali coope- 
ratione agit, sed de activa (can. 1258 § 1 quam absolute prohibet: « Haud 
licitum est fidelibus quovis modo active assistere seu partem habere in 
sacris acatholicorum ») et passiva « seu materiali » (§ 2). 

2) Ideo in legislatione et in doctrina, inter communicationem in 
sacris formalem subiectivam et materialem passivam , atque intra ipsas 
alia adest communicatio quae non est materialis tantum , sed qua activa, 
tam obiective quam socialiter, secumfert activam cooperationem, subie- 
ctive vero, in iure nec immerito, secumfert praesumptionem communi- 
cationis stricte seu strictius formalis, ita ut violatorem prohibitionis 
huius activae cooperationis (c. 1258 § 1) suspectum de haeresi reddat 
(c. 2311). 

3) Cum fidei et morum doctrina in tota Sancta Dei Ecclesia, sive 
in partibus Orientis sive in partibus Occidentis, una esse debeat, ante- 
quam haec quae certo certius sincero atque aedificante zelo proponuntur 
discuti possint, audienda esset hac de re vel Commissio Theologica vel 
Commissio mixta inter Theologicam, pro Ecclesiis Orientalibus et for- 
san etiam de Disciplina Sacramentorum ut gravis quaestio, theoretice et 
practice, examini revocetur. 


8 Cf. p. 230. 

9 Cf. p. 230. 

II - In particulari: 

A) Quoad Sacramenta. 

Ad I. Prorsus constat, et nisi quadam ratione redactionis vel alia 
extrinseca quae nos fugiunt res explicaretur, mirandum esset hic suffra- 
gium unanime non fuisse sicut nec in litt. B) I. 

Ad II. Non possumus quin in mentem revocemus can. 731 § 2 quae 
est expresse contraria: « Vetitum est Sacramenta Ecclesiae ministrare 
haereticis et schismaticis etiam bona fide errantibus eaque petentibus, 
nisi prius erroribus reiectis Ecclesiae reconciliati fuerint » (cum fon- 
tibus). Etsi sincere et candide fatear aliqua, quae favore nobis proposito 
Decreto allegantur et allegari possunt, leviter accipienda non esse, in 
primis satis gravis est illa obscuratio criterii illiceitatis formalis et acti- 
vae communicationis, praecipue certo nostrorum cum illis, sed etiam 
illorum nobiscum. Etiam, si possibile esset ab bac consideratione ab- 
strahere, serio pensanda erit tam gravis praxis pastoralis mutatio. Haec 
omnia Commissioni mixtae necessario subiicienda sunt. 

Ad III. Cum certe agatur de communicatione activa, haec ex Codice 
latino graviter sunt prohibita (can. 1258 § 1). Etsi dici absolute non 
posset, abstracte loquendo, hanc communicationem de qua agitur, si 
ipsa obiective et subiective plene purificatur, ita ut nihil adsit obiective 
superstitiosi vel haeretici in ritibus et ex parte subiecti nec agnitionem 
practicam actu secumferat schismatis vel fidei periculum non contineat 
seu scandalum de facto non pariat, esse in casu iure naturae vetitam, 
quia intrinsece malam, tamen, etiam hoc admisso vel relicto, nemo non 
videt quousque commune periculum immineat ex his communicationibus 
offuscationis verae fidei et fidelitatis. Sensim sine sensu, non tam illos 
ad nos venire quam nos ad illos pergere videbimur. 

Ad IV. Haec ita periculosa et gravia non possunt tantum bonae vo- 
luntati, criterio, facilitati sacrorum in loco Praesulum relinqui, sed vigi- 
lantiae, iudicio et firmo criterio S. Sedis et sub ipsa supra-episcopali Hie- 
rarchiae (Patriarchae, Archiepiscopo, etc.) committenda sunt. Cf. infra 
p. 8, 10 lin. 17 ss. 

B) Extra Sacramenta. 

Ad I. a) Mirandum sane est hanc formalem, expressam communi- 
cationem, ut supra innuimus, tantum suffragiorum maiorita te reprobari. 

b) Ut supra innuimus, melius quam de formali et materiali com- 
municatione, de activa et passiva sermo fieret, quia materialis activa ad 
formalem clare et proxime accedit. 

Ad II. Redactio obscura est, cum non distinguat inter diversas clas- 


10 


Cf. pp. 231-232. 

ses communicationis materialis. Inde, quod de passiva admitti posset, 
ad activam extenditur. Ut textus sonat, posset catholicus ex iusta causa ( 
(ut puta ad fovendas bonas cum acatholicis relationes) partem activam, 
ut alius quidam schismaticus (non clericus), in cultu partem sumere. 

Etsi haec in mente proponentium forsan non sint, in textu tamen de 
facto vel sunt vel inveniri facile possent. 

Ad Hortationem pag. 8: 11 

a) Hortatio nimis vaga apparet. Sane, in primis novem lineis (1-9), 
quae dicuntur tam fidelibus christianis catholicis quam orthodoxis aequi- 
voce patent. Quae vero sequuntur a lin. 10 ad lin. 16 ab schismaticis 
de propria Ecclesia intelligi optime valent. 

b) In lineis 16 et sequentibus praeter dicta ( a ) notamus quod iam 
supra innuimus: (A) ad IV). Dicit textus: « Locorum tandem sacri 
Antistites consiliis secum Sanctaque cum Apostolica Sede collatis ». In 
rebus quae ad unitatem Ecclesiae tam graviter ac directo pertinent non 
conferuntur consilia cum Sancta Sede, ut cum aliis locorum Antistitibus, 
sed ab Eadem normae et criteria implorari et recipi debent. 

Card. Heard: Placet iuxta modum: i. e. iuxta votum Rev.mi P. Ge- 
neralis Ordinis Praedicatorum. 

Card. Bea: Placet; consentio omnino cum Card. Agagianian, Valeri 
et Beat.mo Patriarcha Melchitarum. Ceteroquin casus non est abstra- 
ctus, sed in certis regionibus fit, et debet fieri ne diutius priventur Sa- 
cramentis (etiam in Occidente, ubi orthodoxi interdum per longissimum 
tempus non vident sacerdotem) v. g. studentes orthodoxi. 

Efferre distinctionem inter protestantes et orthodoxos. Schema non 
per Concilium promulgandum, sed ab ipso approbandum. 

Beat. Saigh: Placet. 12 

Beat. Gori: Placet iuxta modum: nempe iuxta animadversionem 
Rev.mi Magistri Generalis Ord. Praedicatorum. Puto multos fratres 
separatos esse in errore tantum materialiter. Ideoque communicatio 
concedenda in casu necessitatis. Sed multa prudentia adhibenda, secus 
habetur indifferentismus et considerantur uti catholici qui non sunt 
catholici. 

Beat. Cheikho: Placet, re practice considerata non vero dogma- 
tice. 


11 Cf. p. 231. 

12 Cf. pp. 235-238. 

Exc. Felici: Placet, iuxta animadversiones factas praesertim ab 
Em.mo Card. Agagianian et Beat.mo Patriarcha Melchitarum. 

Exc. 0’Connor: Placet iuxta modum: et secundum animadver- 
siones ab Em.mo Cardinali Relatore et Card. Agagianian factas. Agitur 
de materia pro diversitate locorum et temporum, diversimode statuenda 
iuxta sanae doctrinae normas; propterea mihi opportunum esse non vi- 
detur ut haec materia in iuris principium erigatur. 

Exc. Silva Santiago: Placet iuxta modum: scilicet, cum pruden- 
tissimis propositionibus factis ab Em.mo Cardinali Agagianian et a Ma- 
gistro Generali Ordinis Praedicatorum. 

Exc. Antezana y Rojas: Placet iuxta modum: assentio secun- 
dum mentem Commissionis Theologicae atque cautelae iam expressae. 

Exc. Beras: Placet, quia ad unitatem christianorum ordinatur. 
Plaudo libentissime iis quae Beatissimus Patriarcha Melchitarum dixit. 
Habeantur tamen praesentia ea quae Em. mus Card. Larraona dixit. 

Exc. Lefebvre: Placet iuxta modum: quoniam, si verum est fide- 
les esse in bona fide, attamen cum agitur de fide in suprema auctoritate 
Summi Pontificis, communicatio in sacramentis est facienda cum maxima 
prudentia. 

Extra Sacramenta, ut dictum est ab Eminentissimo Cardinali Va- 
leri, placet maior facilitas in relationibus. 

Quoad promulgationem, ut dixit Eminentissimus Cardinalis Agagia- 
nian, fiat per Decretum Summi Pontificis. 

Exc. Perrin: Placet iuxta modum: secundum animadversiones 
Eminentissimorum Cardinalium Konig et Agagianian et post consulta- 
tionem Commissionis Theologicae. Assentio his quae dicta fuerunt a 
Beatissimo Patriarcha Melchitarum. 

Exc. Seper: Placet. Bonum esset addere in Schemate de liceitate 
celebrandi in ecclesiis schismaticorum, si desit ecclesia catholica, et vice 
versa. Item de usu campanarum v. gr. pro funere alicuius orthodoxi etc. 

Exc. Bazin: Placet omnino. Assentio dictis ab Em.mis Card. Aga- 
gianian, Cicognani et Alfrink. 

Exc. Bernard: Placet: promulgatio fiat secundum propositionem 
Eminentissimi Card. Agagianian et Em.mi Card. Ponentis sed fiat sine 
nimia mora. 

Exc. Bernier: Placet iuxta modum: in praxim tamen deducatur 
per viam decretorum et instructionum Sanctae Sedis, praevio examine 
Commissionis Theologicae. 

Exc. Yago: Placet, et assentio iis quae dixit Em.mus Cardinalis 
Agagianian. 

Exc. Rakotomalala: Placet iuxta modum: nempe iuxta obser- 
vationes Em.mi Cardinalis Ruffini et Moderatoris Supremi Ordinis Prae- 
dicatorum. 

Exc. Ngo-dinh-Thuc: Placet iuxta modum: attenta observatione 
Eminentissimi Relatoris de discreta publicatione huius Constitutionis et 
de examine faciendo a Commissione Theologica ad cautelam in re tanti 
momenti. 

Exc. Verwimp: Placet iuxta modum: ratione habita de iis quae 
dicta sunt de examine faciendo a Commissione Theologica. 

Exc. Jelmini: Placet et quidem valde ad fovendam unitatem. 
Adhaereo animadversionibus Eminentissimi Card. Relatoris et Eminen- 
tissimorum Card. Agagianian, Valeri et etiam Patriarchae Melchitarum. 

Exc. Suhr: Placet: promulgatio fiat secundum observationes Em.mi 
Card. Agagianian. 

Rev. Gut: Placet: Decretum hoc erit summae laudis Concilio: cor- 
respondet exspectationi omnium, qui pro felici Concilii exitu orant. 

Rev. Browne: Placet iuxta modum: 13 ita tamen ut audiatur quoque 
Commissio Theologica ad cautelam. 

Rev. Sepinski: Placet schema in omnibus et adhaereo animadver- 
sionibus Em.mi Cardinalis Agagianian. Concilium tantum principia 
enuntiet. 

Rev. Janssens: Placet iuxta modum: cum Em.mis Cardinalibus 
Konig et Agagianian, et cum Rev.mo Magistro Generali O. P. 


13 Cf. pp. 238-239. 

VIII 

DE USU LINGUARUM VERNACULARUM IN LITURGUS 

(Quinta Congregatio: 19 ian. 1962) 

1) SCHEMA PROPOSITUM 
A COMMISSIONE DE ECCLESIIS ORIENTALIBUS 

Romani Pontifices, quibus sollicitudo omnium Ecclesiarum a Domino 
fuit commissa, Ecclesiarum Orientalium ritus sartos tectosque custodientes, 
admodum laudaverunt et probaverunt usum linguarum quibus Orientales 
in suis Liturgiis laudes Deo tribuunt. Ecclesia enim Dei, quae a Divino suo 
Conditore mandatum accepit docendi omnes gentes ( Matth . 28, 19), quaeque 
die Pentecostes, teste Petro et Apostolorum collegio, Partbos, Medos, et 
Aelamithas, et qui habitant Mesopotamiam, Iudaeam, et Cappadociam, Pon- 
tum et Asiam, Phrygiam et Pamphyliam, Iudaeos quoque, et Proselytas, Cre- 
tes et Arabes audivit loqui suis quisque linguis magnalia Dei ( Act . 2, 9-11), 
numquam iam oblivisci potuit, laudare fas esse Dominum non una vel tribus 
tantum, sed linguis omnium gentium. Quae doctrina saeculorum decursu 
praxi quotidiana probata, mirabilem illam in Ecclesia Christi rituum varie- 
tatem effecit, qua Ecclesia Christi unitas non solum ullomodo vulnus passa 
est, sed magis refulsit in maius bonum animarum maioremque gloriam Dei. 
Eadem proinde praxi sollicitudineque ductus, Pius Pp. XI, rescripto quodam 
dato, noluit restringere Orientalium facultatem illas adhibendi in Litur- 
giis linguas, quas magis opportunas ad maius bonum animarum procuran- 
dum aestimarent (20 febr. 1929). 

Proinde Sancta Oecumenica Synodus, doctrinam hanc et praxim laudare 
et comprobare percupiens, Orientalibus omnibus Ecclesiis ius hoc consuetu- 
dinarium confirmat, et Patriarchis supremisque singulorum rituum eccle- 
siasticis auctoritatibus ius id moderandi committit. Omnes tamen hortatur, 
ne abusus in hoc subrepant et ut semper servetur concordia et ecclesiasticae 
disciplinae observantia. Rituum enim diversitas et linguarum in Liturgiis 
celebrandis varietas, mutuae caritati nedum nocere, eorum mutuam aesti- 
mationem ita augere debet, ut omnes uno ore et uno corde, in eadem fidei 
christianae confessione, orbe terrarum mirante, magnalia proclament Dei. 
Quod ut fauste feliciterque eveniat, Sancta Oecumenica Synodus sequentia 
declarare et statuere proponit: 

I. A tempore immemorabili Ecclesiae rituum orientalium iure consuetu- 
dinario gaudent in celebratione liturgica illas linguas adhibendi quas magis 
opportunas aestimant ad bonum animarum. 

(Sess. plenaria XIII, die 19-4-1961: unanimiter). 

II. Patriarchae cum Synodo vel Supremae cuiusque Ecclesiae Orientalis 
Auctoritati cum Consilio competit ius approbandi et moderandi huius con- 
suetudinis usum. 

(Sess. plenaria XIII, die 19-4-1961, et sess. plenaria XIX, die 24-4-1961: una- 
nimiter). 

III. Versiones textuum liturgicorum in linguam vernaculam, antequam 
in Liturgia celebranda adhibeantur, Auctoritati, de qua in n. II, subiicien- 
dae sunt. 

(Sess. plenaria- XIII, die 19-4-1961: maioritate suflragiorum). 

IV. Sacerdos ritus orientalis qui propter bonum spirituale praesentium, 
in perficiendis sacris, ex parte vel integre linguam adhibere vult diversam 
ab illa vel ab illis quibus sua Ecclesia traditionaliter utitur, ne inconsulto 
Hierarcha loci, quo celebrat, hoc faciat. 

(Sess. plenaria XIII, die 19-4-1961, et sess. plenaria XIX, die 24-4-1961: maio- 
ritate suffragiorum). 


2) RELATIO EM. MI P. D. HAMLETI IOANNIS CARD. CICOGNANI 
PRAESIDIS COMMISSIONIS DE ECCLESIIS ORIENTALIBUS 

Status quaestionis. - Ante saec. xvi deerat lex scripta quae normas 
traderet de linguarum vernacularum usum in liturgiis; qui quidem usus 
proinde, usque ad illud tempus, tantum iure consuetudinario regebatur. 

Ad evolutionem autem eiusdem usus quod attinet, duplex aetas di- 
stinguenda est, altera quae praecedit, altera quae Concilium Tridenti- 
num consequitur. 

Ut praetermittamus primaevas Christianorum communitates ex Iu- 
daismo ortas, quas veri simile est usas esse aramaico sermone, affirmari 
potest, officia liturgica primum lingua graeca celebrata esse tum in Orien- 
te, tum in Occidente. At saeculis n et m, in Occidente, etiam lingua 
latina adhibita est, et quidem primum in Africa ac deinde in Italia; qui 
usus paulatim praevaluit. Idem in Oriente evenit, ac nominatim in Syria, 
in Armenia, in Aethiopia, in Mesopotamia, ubi christiani, sermone grae- 
co relicto, textus liturgicos in suam cuiusque linguam vertere coeperunt. 

Primum testimonium de auctoritatis ecclesiasticae interventu hac 
in re habetur saeculo ix, cum Summi Pontifices Hadrianus II et Ioan- 
nes VIII probaverunt linguae slavicae usum in liturgia occidentali apud 
Moravos invectum a Ss. Cyrillo et Methodio; qui usus, propagatus in 
quasdam Europae orientalis regiones, adhuc viget. Animadvertendum 
est, hac de causa acres ortas esse controversias apud Latinos, qui Cyril- 

lum et Methodium accusaverunt, quasi disciplinam ecclesiasticam violas- 
sent. Non ita apud Byzantinos, qui, e contra, sine ulla difficultate usum 
linguae slavicae in propria liturgia exceperunt. Quam quidem agendi 
rationem secuti sunt Syri, Copti et alii, qui suos textus liturgicos in lin- 
guam arabicam transtulerunt. 

Breviter, circa usum linguarum vernacularum apud Orientales, res 
ita se habebant ante Concilium Tridentinum: 

a) Semper admissus fuit usus linguae nativae apud Orientales; ac 
proinde, quotiescumque populi non amplius obnoxii erant dicioni Con- 
stantinopolitanae, iisdem ex consuetudine acceptum fuit proprio sermone 
uti in liturgia celebranda. 

b) Linguae nativae in liturgia adhibitae non eodem modo evolve- 
bantur ac linguae vernaculae vivae, ita ut, tempore elabente, stabiles 
evaderent. Nihilominus populus, secus ac contigit apud Latinos, magna 
ex parte liturgiam suam intelligere pergebat. 

c) Unus idemque ritus admittere poterat plures linguas. Quoad ri- 
tum Byzantinum res est notissima. Sed idem dicendum est de ritu Syro 
ac de ritu Chaldaico. Quare singulae communitates Orientales utique 
distinguebantur suo cuiusque ritu; et huic ritus unitati non obstabat 
multiplicitas linguarum. 

Haec rerum condicio ex parte existimari poterat mutata apud Orien- 
tales Catholicos post saec. xvn, praesertim ob influxum Concilii Tri- 
dentini, quod, uti constat, damnavit usum linguae vulgaris in celebra- 
tione Missae. Mens Concilii erat ut reiiceret errores Protestandum, qui 
autumabant liturgiam solum lingua vulgari celebrari debere, cum hoc 
modo tantum excitare posset christianorum fidem. 

Hoc Concilii Tridentini decretum non respiciebat consuetudines 
Orientalium; nihilominus influxum quendam habuit, saltem apud non- 
nullas communitates catholicas. Exemplo sit Synodus Maronitarum Mon- 
tis Libani, anno 1736 celebrata, quae post concessionem usus linguae 
arabicae, haec statuit: « Quamobrem eos qui dicunt lingua tantum vul- 
gari Missas et divina officia celebrari debere, anathematizamus ». 

Hic influxus magis patet, si attendatur ad notionem linguae litur- 
gicae, latinorum propriam, vi cuius lingua dicitur liturgica, si talis ab 
auctoritate ecclesiastica declaretur et admittatur. Hic conceptus a qui- 
busdam communitatibus orientalibus catholicis receptus fuit, quamvis ex 
legitima consuetudine eaedem non tenerentur. 

Quidquid de praeterito est, hodie usus novae linguae vernaculae in 
liturgia semper indiget auctoritatis ecclesiasticae approbatione, quae 
quidem facile tribuitur, si id postulet spirituale bonum fidelium. Id 
tamen nullo modo videtur fundamentaliter immutare antiquum ius con- 

suetudinarium Orientalium. Ecclesia Catholica, enim, huiusmodi praxim 
agnovit eandemque integram vult custodire, ut Pius XI per rescriptum 
(20 februarii 1929) aperte declaravit. (Cf. Prot. N. 502/33 S. C. O.). 

Immo, haec facultas plenam vim suam retinere dicenda est, etiam- 
si aliquando, ratione boni communis, eius usus in quibusdam locis non- 
nihil restringendus videatur. Id contigit in territoriis episcoporum lati- 
norum, ubi Orientales commorantur et, cum nativam linguam iam non 
intelligant, sermo loci in officiis liturgicis adhibitus est. Quod, uti patet, 
difficultates gignere potest, cum legislatio latina de hac re diversa sit. 
Harum etiam difficultatum in schemate ratio habita est. 

3) ANIMADVERSIONES SODALIUM 

Card. Ruffini: Quaestio haec iterari potest et probabiliter itera- 
bitur pro Ecclesia latina, ad quam respicere iam nunc utile est. 

Non agitur proprie de fide, sed potius de re disciplinari. Attamen 
velim consideretur linguam rituum antiquorum non esse perpendendam 
solummodo respectu populi, sed praesertim respectu fidei integritatis, 
cum sit in comperto omnium legem credendi legem statuisse supplican- 
di. Etenim difficilius est quam prima fronte appareat verba antiqua in 
sermones vernaculos — servata perfecte significatione originali — con- 
vertere. Praeterea, nonne divisionibus faveretur potius quam Christia- 
norum unitati et nationalismis — proh dolor! — in Religione quoque, 
si linguae liturgicae multiplicarentur? 

Card. Jullien: Duo enim animadvertenda censerem: 

1. Uti iam innuebam, ubi disseruimus de varietate rituum, melius 
videretur si unum redigeretur schema de ritibus deque linguis. Petivi 
quoque ut, si usus variarum linguarum in liturgiis Orientalibus non 
modo probaretur sed laudaretur a Concilio, id tamen fieret moderate, 
paucis verbis, ne si extollatur linguarum liturgicarum varietas penes 
Orientales, exacerbetur penes Latinos quaestio vexata de linguis ver- 
naculis in liturgia Romana. Ne igitur Latini dicant: si isti et illi, cur et 
non nos? 

2. Optarem ut in schemate de variis ritibus et de linguis liturgicis, 
adiungantur verba, pauca quidem, de spiritu unitatis. 

Videlicet Concilium Oecumenicum, occasione illarum varietatum, 
paucissimis verbis commendet spiritum unitatis sive inter Orientales 
diversorum rituum, sive inter Orientales et Latinos. 

Heic igitur longe abest gravis error unicitatis seu unificationis, quam 
dicunt. 

Agitur de unitate in Domino. Haec unitas est fructus unius Fidei, 
fructus caritatis et prudentiae, fructus, ut ita dicam, boni sensus. 

Late ac bene disceptatum est in hisce consessibus de variis ritibus 
deque praeeminendis et honoribus; sed eiusmodi quaestiones, si neces- 
sariae sunt, ne obscurent viam salutis. Varietates illae rituum ne foveant 
divisiones quibus animi debilitarentur. Tempore belli vivimus. Com- 
munis inimici vires sunt divisiones nostrae. Communis inimicus valen- 
tissimus erit si divisi simus; atque eius igitur summa interest ut suos 
dividat adversarios, id est nos. 

Quapropter, in casu, practice, in uno schemate de ritibus et linguis, 
legitimis regulis positis, addatur brevis paragraphus, in qua dicatur quod 
laudata haec varietas rituum foveat unitatem omnium filiorum Matris 
Ecclesiae, quae una est; ita ut ex paucis illis verbis, cuncti quod sit 
suum officium pro unitate servanda intelligant. Ita exempli gratia, ma- 
gis ac magis conventus agant de re catholica tractanda in sua unusquis- 
que regione. Beatissimi Patriarchae, Excellentissimi Episcopi, fraterna 
caritate coadunati. De quibus conventibus episcopalibus sane agat Com- 
missio praeparatoria de Episcopis.. 

Fideles, suadentibus pastoribus, ne vereantur partem habere conso- 
ciationibus interritualibus, pro operibus religionis, caritatis, puta pro 
actione catholica fovenda. De quibus sane agatur Commissio pro laicis. 

Omnes in memoriam revocent: quod singuli non possunt, uniti 
possunt. 

Beat. Saigh: J’approuve ce Schema qui correspond bien a 1’attitude 
depuis toujours prise par notre Patriarcat dans la question de Fusage des 
langues modernes dans la liturgie byzantine. 

Je demanderais seulement une ajoute a la fin de VArt. IV, car la 
clause « ne inconsulto Hierarcha loci, quo celebrat, hoc faciat » peut 
donner lieu a 1’arbitraire. L’ ajoute devrait preciser que POrdinaire du lien 
ne peut s’opposer indefiniment a ce droit, reconnu par 1’Eglise, de cele- 
brer dans les langues modernes. L’opposition ne peut etre que provisoire 
et motivee. 

Rev. Browne: Schema quantum ad quattuor numeros ubi de disci- 
plina regulatur, bonum videtur et placet, sed prooemium, ut puto, mode- 
randum esset. Prooemium valde laudat diversitatem rituum et linguarum. 
Ego puto quod sufficit dicere quod Ecclesia admittit hanc varietatem. Si 
incipimus laudare omnes istas varietates tunc facile prolabimur in lau- 
datione varietatum in ritu latino. Et via aperiretur non prudentioribus 
et minus prudentibus ut instaurent huiusmodi mutationes. Insuper sine 

ulla difficultate, sine ullo dubio Ecclesia accipit, et quodammodo etiam 
laudat varietatem rituum orientalium, sed tamen non debemus oblivisci 
emolumentum etiam cuiusdam unicitatis in ritu. Sumus in re valde intima 
in vita Ecclesiae; nam secundum vetus axioma: lex orandi statuit legem 
credendi. Inde exactitudo quantum ad modum orandi magni momenti est 
pro vita intima Eccelsiae. Insuper, saltem in ritu latino, omnes nos opi- 
namur magni momenti esse ut Romano Pontifici, qui est Pater divinitus 
datus omnium animarum., utique, attento quoque munere Episcoporum 
omnium, reservetur, secundum ius nostrum, ut vigilantia fiat in om- 
nibus quae concernunt ritum. Haec omnia dico, repeto, non ut mo- 
verem ullam difficultatem respectu Orientalium et respectu multipli- 
citatis rituum antiquorum qui veniunt etiam a tempore antiquissimo im- 
mo fere apostolico vel apostolico, sed tantummodo ut non exaggeremus; 
et prooemium in laudationibus, quas tribuit varietatibus rituum, mihi vi- 
detur aliquatenus exaggerare. Aliquis dicere poterit: in hoc non nocet; 
sed potest tamen nocere quia si huiusmodi prooemia approbantur legen- 
tur non solum ab Orientalibus sed etiam ab Occidentalibus . 1 


4) SUFFRAGIA SODALIUM 

Card. Tis serant: Placet. 

Card. Micara: Placet. 

Card. Pizzardo: Placet iuxta modum: res remittatur Codici luris 
Canonici Orientalis. 

Card. Aloisi Masella: Placet. 

Card. Ferretto: Placet iuxta modum: scilicet ut quae habentur 
sub nn. II et III et praesertim IV fiant accedente tandem adprobatione 
Sanctae Sedis, ne dicam ad puritatem fidei satius tuendam sed saltem 
ad unitatem disciplinae ecclesiasticae toto orbe terrarum, tum in Orien- 
te tum in Occidente. 

Card. Lienart: Placet, quia varietas illa non adversatur unitati, 
quae nullam uniformitatem exigit, sed magis illustrat catholicitatem Ec- 
clesiae Dei. 

Card. Tappouni: Placet. 

Card. Copello: Placet. 


1 Textus transcriptus est ex taeniola magnetica. 

Card. Agagianian: Placet iuxta modum: Remittatur ad Codicem lu- 
ris Orientalis Canonici. 

Card. McGuigan: Placet. 

Card. Pla y Deniel: Placet. 

Card. Frings: Placet. Prooemium videtur nimis patheticum et eu- 
phemisticum. 

Ad IV: Quaeritur quid indicet locutio « ne inconsulto », an consen- 
tiente, an solum audito Hierarcha loci. 

Card. Ruffini; Placet iuxta modum. 1 

Card. Valeri: Placet, at res remittatur ad Commissionem pro Ec- 
clesiis Orientalibus et pro Codice luris Canonici Orientalis. 

Card. Siri: Placet iuxta modum: scilicet: iuxta observationes factas 
ab Em.mis Jullien et Agagianian. 

Card. Quiroga y Palacios: Placet iuxta modum: hoc est, cum 
praecisione facta a Beatissimo Patriarcha Melchitarum circa numerum IV 
pag. 6. 2 

Card. Leger: Placet. In hac materia utiliter ageret ut coordinatrix 
Sacra Congregatio pro Ecclesiis Orientalibus. 

Quoad § III (p. 6): Credimus quod opportunius subiicieretur iuris- 
dictioni Sacrae Congregationis pro Ecclesia Orientali approbatio versio- 
num textuum liturgicorum in lingua vernacula. Ecclesiae orientales 
sunt enim sparsae in toto orbe terrarum. In his adiunctis, posset evenire 
quod existerent pro diversis Ritibus multae versiones eiusdem linguae ver- 
naculae et consequenter possibilitas diversae interpretationis etiam quoad 
textus substantiales Liturgiae. Lex orandi est lex credendi. In hac ma- 
teria utiliter ageret ut coordinator Sacra Congregatio pro Ecclesia Orien- 
tali. Videtur necessarium habere unica iurisdictio pro approbatione ver- 
sionum textuum liturgicorum, salvo iure (in I et II) Supremae Auctori- 
tatis cuiusque Ecclesiae Orientalis decidendi quam magis opportunas 
linguas adhibendi aestimant. 

Card. Montini: Placet. 

Card. Cento: Placet iuxta modum: salva, nempe, approbatione 
Sanctae Sedis, ad tuendam unitatem in varietate. 


1 Cf. p. 251. 

2 Cf. p. 249. 

Card. Cicognani H. I.: Placet, Animadvertendum est quod adest 
penes Sacram Congregationem de Ecclesiis Orientalibus Commissio Li- 
turgica quae curam habet de revisendis et edendis Libris Liturgicis cuius- 
que ritus. 

Card. Godfrey: Placet iuxta modum: ad mentem Em.morum Car- 
dinalium Jullien et Agagianian. Convenio cum observationibus Magistri 
Generalis Ordinis Praedicatorum relate ad Prooemium. 

De lingua latina, uti spero, habebimus occasionem exprimendi vo- 
tum in futura sessione de Liturgia in Occidente. 

Card. Confalonieri: Placet. 

Card. Richaud: Placet iuxta modum: attentis observationibus 
Em.mi Cardinalis Jullien et Rev.mi Magistri Generalis Praedicatorum. 

Card. Konig: Placet, sed dubium adest utrum haec materia in Con- 
cilio tractanda sit. 

Card. Dopfner: Placet. 

Card. Marella: Placet iuxta modum: pro Ecclesiis Orientalibus 
schema omnino placet ad mentem Em.mi Relatoris et Magistri Genera- 
lis Praedicatorum quoad Prooemium. Quoad ad Ecclesiam Latinam at- 
tinet, nullam video necessitatem vel etiam utilitatem, ad mentem Em.mi 
Ruffini, cum translationes librorum Liturgicorum hodie ad manus om- 
nium fidelium perveniant, atque magis ac magis mos introducatur ha- 
bendi Commentatoris in Ecclesiis occasione Missarum et aliarum coe- 
rimoniarum diebus praesertim festivis. 

Card. Muench: Placet. 

Card. Meyer: Placet iuxta modum: i. e. omnino adhaereo iis quae 
dixit Card. Jullien; quaestio de usu linguarum vernacularum in Eccle- 
siis Orientalibus non debet tractari independenter a quaestione de usu 
vernaculae linguae in Ecclesia Latina. Unum schema hac de quaestione, 
mihi videtur, parandum est. 

Card. Alfrink: Placet, diminuta quodammodo in prooemio laude 
varietatis rituum. 

Card. Di Jorio: Placet. 

Card. Roberti: Placet iuxta modum: attentis animadversionibus 
praesertim Em.morum Cicognani et Jullien nec non Magistri Generalis 
Ordinis Praedicatorum. 

Card. Jullien: Placet iuxta modum: uti in foliis adnexis. 3 

Card. Larraona: Placet iuxta modum: ita, ut 1) in primis prae 
oculis habeantur quae proposita fuerunt ab Em.mis Card. Jullien, Aga- 
gianian, Cicognani et a Magistro Generali O. P. 

2) a) ad Codicem res remittatur; 

b) ut corrigatur et brevietur Introductio; 

c) salva approbatione S. Sedis ad I et III (c. 279 § 2); 

d) quoad IV ut in voto Beatissimi Patriarchae Melchitarum, ita 
tamen ut ex venia fiat Ordinarii et sub eius vigilantia. 


kL ju 

1) Aliqua temperarem in introductione, ceterum eleganti, circa ar- 
gumentum ad rem de qua agitur evincendam ex Actibus (2, 9-11) et ex 
Matth. (28, 19) deductum. Ipsa urgeri nimis non possunt, nec recte 
contra usum liturgicum Occidentis traherentur. 

2) Ad I. Pro nova lingua tamen introducenda, si non necessario, 
convenienter, S. Sedes consuleretur. 

3) Ad III. Adderem praescriptum Codicis Orientalis in can. 279, 
§ 2: « Prima autem textuum liturgicorum approbatio Sedi Apostolicae 
reservatur » quod, aliis omnibus hac in re Patriarchis agnitis, in pignus 
unitatis et catholicitatis consulto servari debet. Nec video, sincere di- 
cam, qua nova pretiosa ratione haec clausula cancellanda esset. 

4) Ad IV. Nimis blanda clausula videretur « ne inconsulto Hierar- 
cha loci, quo celebrat, hoc faciat ». Saltem « non absque praevia venia ». 
Haec potestas utendi lingua, quae non est habitualis nec officialis in li- 
turgia de qua agitur, non potest competere ex se Sacerdoti. 

Ipsi quidem concedi potest, et si volumus non ita difficulter, ex re- 
ceptis generatim criteriis orientalibus, sed concedenda est, et quidem 
sub elementaribus cautelis. 

Card. Heard: Placet, sed subscribo animadversioni Em.mi Aga- 
gianian. 

Card. Bea: Placet. Certe aliqua vigilantia opus est, sed ad hoc 
adest S. Congr. Orient. (cf. Card. Agagianian). Hoc valet etiam de ver- 
sionibus quae approbandae sunt. De lingua in ritu Latino agit Commis- 
sio Liturgica. 

Beat. Saigh: Placet avec la remarque ci-dessous. 4 A remarquer que 


3 Cf. pp. 251-252. 

4 Cf. p. 252. 

le Canon IV dit a la derniere ligne « ne inconsulto Hierarcha loci... ». 
II faut ajouter que 1’Ordinaire ne peut s’opposer indefiniment a ce droit 
reconnu pat PEglise. L’opposition ne peut etre que provisoire et mo- 
ti vee. 

Beat. Gori: Placet schema propositum. 

Beat. Cheikho: Placet iuxta modum: Ea quae sunt essentialia, 
v. g. verba Consecrationis in Sacro Sacrificio Missae, recitentur in lin- 
gua liturgica. Idem dico de precibus quae a solo celebrante citantur se- 
creta voce. 

Exc. Felici: Placet. 

Exc. 0’Connor: Placet. 

Exc. Silva Santiago: Placet iuxta modum: id est ad mentem 
Em. mi Cardinalis Pizzardo et Em. mi Cardinalis Cicognani et Em. mi 
Cardinalis Agagianian. Etiam mihi videntur opportuna et necessaria ea 
quae dicta sunt a Rev.mo Ministro Generali O. P. quoad prooemium 
schematis decreti. 

Exc. Antezana y Rojas: Placet iuxta modum: unitas Ecclesiae Dei 
exigit ut manifestetur in catholicitate, secundum observationes factas. 

Exc. Beras: Placet. 

Exc. Lefebvre: Placet iuxta modum: ad mentem Eminentissimi 
Cardinalis Jullien et Magistri Ordinis Praedicatorum. 

Exc. Perrin: Placet iuxta modum: attentis animadversionibus ab 
Eminentissimo Agagianian factis. 

Exc. Seper: Placet. 

Exc. Bazin: Placet, iuxta observationes Card. Jullien et Alfrink. 

Exc. Bernard: Placet iuxta modum: attentis observationibus ab 
Eminentissimo Cardinali Jullien factis. 

Exc. Bernier: Placet iuxta modum: Prooemium tamen revisetur 
iuxta observationes Rev.mi Prioris Generalis Praedicatorum. 

Exc. Yago: Placet. 

Exc. Rakotomalala: Placet. 

Exc. Ngo-dinh-Thuc: Placet iuxta modum: attentione data obser- 
vationibus Eminentissimorum Jullien et Agagianian. 


17 

Exc. Verwimp: Placet. 

Exc. Jelmini: Placet. 

Exc. Suhr: Placet. 

Rev. Gut: Placet. Unicum conficiatur decretum de diversis riti- 
bus et de usu linguarum vernacularum agens sicut exposuit Cardinalis 
Jullien. Ne nimis laudetur rituum diversitas, sicut proposuit Pater Ge- 
neralis Praedicatorum. 

Rev. Browne: Placet iuxta modum: i. e. ut non nimis in prooemio 
varietas rituum et linguarum laudetur. 5 

Rev. Sepinski: Placet. 

Rev. Janssens: Placet. 


IX 

DE ECCLESIAE SACRAMENTIS 

(Quinta Congregatio: 19 ian. 1962) 

1) SCHEMA PROPOSITUM 
A COMMISSIONE DE ECCLESIIS ORIENTALIBUS 

I 

DE MINISTRO SACRAMENTI S. CHRISMATIS 

Sancta Mater Ecclesia de bono spirituali filiorum suorum semper solli- 
cita, nihil umquam omisit, ut Christifideles sacro Baptismatis lavacro rege- 
nerati, gratia Sacramenti Chrismatis roborentur, qua idonei ad pugnam ad- 
versus animae hostes effecti, victoriam reportarent et aeternam salutem 
assequerentur. Quare, quamvis Episcopus isque solus sit minister ordinarius 
huius Sacramenti (Eugenius IV, Exultate in Deo in Cone. Florentino, 
22-XI-1439; Cone. Trident., sess. VII: De Confirmatione , can. 3), notum 
tamen est in Orientis partibus ab antiquo praxim invaluisse, ut, Apostolica 
Sede annuente, etiam simplices presbyteri Chrismate per Episcopum con- 
fecto, hoc Sacramentum in collatione Baptismi suis fidelibus ministrarent, 
adhuc et ministrent. Huius praxis testes sunt Sancti Patres, qui Orientalem 
Ecclesiam sua doctrina et sanctitate illustrarunt; et ipsi Pontifices Romani, 
qui non semel illam disciplinam in bonum fidelium sua Apostolica Auctoritate 


Cf. pp. 252-253. 


5 

confirmare dignati sunt; quamvis, ubi maius Ecclesiae animarumque bonum 
id postulare visum est, Romani Pontifices non dubitaverint illam facultatem 
presbyterorum orientalium pro determinatis locis aut limitare aut etiam 
penitus revocare. Hanc igitur praxim haec Sancta Oecumenica Synodus ite- 
rum sollemniter approbat et confirmat. Monetque autem presbyteros hac 
facultate donatos, ne modum excedant; meminerint se in administratione 
huius Sacramenti extraordinarios tantum esse ministros, qui tam veneran- 
dum Sacramentum conferre valent nonnisi per Supremae Auctoritatis Ec- 
clesiae concessionem, et intra limites in praesenti Decreto definitos. 

Haec Sancta Synodus maxime exoptat, ut Christifideles hoc Sacramen- 
tum a Christo Domino nostro institutum magni aestiment omnesque, quan- 
tum fieri possit, eiusdem gratia muniantur, qua roborati et signati, uti mili- 
tes boni pro fide, in aedificationem Corporis Christi, nostris praesertim tem- 
poribus audacter decertare valeant omniaque maligni tela ignea extinguere 
(Eph. 6, 16). Quod ut efficacius obtineatur, et ne fideles tanto bono pri- 
ventur, necessarium visum est opportuna illa adhiberi media, quibus disci- 
plina de Chrismatis administratione nostri temporis necessitatibus et condi- 
tionibus, in quibus plerique fideles orientalium rituum versantur, sit accom- 
modata. Quare haec Sancta Oecumenica Synodus, bonum spirituale omnium 
cuiusvis orientalis ritus Christifidelium maxime exoptans, quae sequuntur 
pro Ecclesiis Orientalibus dignata est decernere: 

I. Episcopus est solus minister ordinarius Sacramenti Chrismatis. 

(Ex Cone. Tridentino). 

II. Iuxta traditionalem disciplinam orientalem, presbyter etiam illud 
administrat, chrismate ab Episcopo benedicto. 

(Sess. plenaria XVIII, die 24-4-1961: unanimiter). 

III. Presbyter orientalis hoc Sacramentum Chrismatis omnibus fidelibus 
cuiusvis ritus, latino haud excluso, valide confert. 

(Sess. plenaria XVIII, die 24-4-1961: unanimiter). 

IV. Presbyter latinus, qui induito vel facultate hoc Sacramentum con- 
ferendi gaudet, etiam fidelibus cuiusvis ritus orientalis illud valide admi- 
nistrat. 

(Sess. plenaria XVIII, die 24-4-1961: maioritate suffragiorum). 

V. Presbyter orientalis, nisi iure particulari aliud caveatur, Sacramentum 
Chrismatis una cum Baptismo conferat. 

(Sess. plenaria XVIII, die 24-4-1961: unanimiter). 

VI. Separatim a Baptismo, Chrismatis Sacramentum ne administretur 
nisi de mandato Hierarchae loci. 

(Sess. plenaria XVIII, die 24-4-1961: maioritate suffragiorum). 

VII. In periculo mortis, presbyter cuiusvis ritus orientalis facultate gau- 
det administrandi Chrismatis Sacramentum fidelibus cuiusvis ritus, latino 
haud excluso, sive cum Baptismo, sive etiam separatim. 

(Sess. plenaria XVIII, die 24-4-1961: unanimiter). 


II 

DE MINISTRO SACRAMENTI POENITENTIAE 

Sacramentum Poenitentiae, misericordia Domini Nostri Iesu Christi in- 
stitutum, potestate data apostolis discipulisque ligandi et solvendi in coelis 
et in terra, Sacramentorum unica et universalis dispensatrix — Ecclesia, nun- 
quam cessavit peccatoribus poenitentibus dispensare, eadem ducta miseri- 
cordia. Ne tamen Sacra indigne tractarentur, sive ex humana fragilitate sive 
ex ministrorum negligentia, Sancta Mater Ecclesia potestatem hanc quibus- 
dam normis et regulis circumsepsit, earumque curam Hierarchis commisit. 

Aetate nostra, novis exsurgentibus necessitatibus et difficultatibus, Ec- 
clesia Dei meliori qua potest mensura ac materna sollicitudine providere 
cupit, attenta praesertim illa hominum hinc inde cursitantium per orbem 
terrarum conditione et quidem considerato ministrorum Sacrorum insuffi- 
cienti numero. 

Ad hunc finem, Sacrosancta Oecumenica Synodus de Ministris Sacra- 
menti Poenitentiae, penes Ecclesias Orientales, sequentia statuere oppor- 
tunum censuit: 

I. Ad confessiones sacramentales excipiendas potiuntur: 

A) Ordinaria iurisdictione: 

1) pro universa Ecclesia, praeter Romanum Pontificem, S. R. E. Car- 
dinales et Patriarchae; 

2) pro suo quisque territorio, ad normam iuris: Archiepiscopi, Metro- 
politae, Hierarchae locorum, parochi aliique qui loco parochorum sunt; 

3) pro suis subditis, ad normam statutorum, Superiores religiosi 
exempti. 

B) Delegata a iure iurisdictione: 

1) pro universa Ecclesia: omnes Episcopi, titulares quoque; 

2) omnes Presbyteri, in determinatis casibus, iuxta articulos qui se- 
quuntur. 

(Sess. plenaria XXIV, die 23-6-1961: maioritate suffragiorum ). 

II. Ut ulterius provideatur necessitatibus Christi fidelium, statuit Sacro- 
sancta Oecumenica Synodus, ut: 

1) Confessarii a proprio loci Hierarcha sine ulla restrictione appro- 
bati, valide ac licite absolvere possint omnes fideles, cuiusvis ritus, in patriar- 
chatibus, archiepiscopatibus, metropoliis, eparchiis vel exarchiis. 

2) Extra autem haec territoria facultas haec limitetur ad fideles pro- 
prii ritus. 

3) Ubi facultas, de qua supra, habitualiter exercetur, certiorari debet 
ad liceitatem, Hierarcha loci. 

4) Curent tamen locorum Hierarchae, ne iurisdictionem hanc sacerdo- 
tibus delegent, nisi de eorum idoneitate ipsis sufficienter constiterit. Qui 
vero sacerdotes eam receperunt, dignos se tantae potestatis monstrare sa- 
tagant. 

(Sess. plenaria XXIV, die 23-6-1961: maioritate suffragiorum). 

III. 1) Sacramentalis confessionis proprius locus est ecclesia, vel orato- 
rium publicum aut semipublicum. 

2) Confessarii cuiusvis ritus non adscripti servitio alicuius ecclesiae vel 
oratorii, nequeunt ibi licite audire confessiones, nisi cum licentia, in casu 
urgenti praesumpta, rectorum horum locorum. 

(Sess. plenaria XXVI, die 26-6-1961: maioritate suffragiorum). 

IV. Sacerdotes omnes maritimum, aereum, ferreum vel aliud quodque 
iter arripientes, dummodo a proprio Hierarcha facultatem rite acceperint 
confessiones audiendi, possunt, toto itinere, quorumlibet fidelium secum 
itinerantium confessiones excipere in navi, aereo vel curru quocumque, quam- 
vis in itinere transeant vel etiam aliquamdiu consistant in locis diversorum 
Hierarcharum iurisdictioni subiectis. 

(Sess. plenaria XXVI, die 26-6-1961: unanimiter). 

V. Quilibet sacerdos ad confessiones approbatus, transiens per loca ubi 
catholicus sacerdos deficiat, potest confessiones audire fidelium qui ad ipsum 
accesserint. 

(Sess. plenaria XXVI, die 26-6-1961: unanimiter quoad textum, maioritate 
suffragiorum quoad emendationes). 

VI. Licite, nulla requisita licentia Hierarchae loci, confessarii legitime 
approbati absolvunt fideles diversi ritus, etiam latini, in aegritudine versan- 
tes, qui postulent apud ipsos confiteri. 

(Sess. plenaria XXVI, die 26-6-1961: quasi unanimiter, uno voto dempto). 

VII. In periculo mortis omnes sacerdotes, licet ad confessiones non 
approbati, valide et licite absolvunt quoslibet poenitentes a quibusvis pec- 
catis aut censuris, etiamsi praesens sit sacerdos approbatus, salvis praescriptis 
iuris de complicibus et censuris. 

(Sess. plenaria XXVI, die 26-6-1961: unanimiter). 

VIII. Ne fidelium libertas coarctetur vel bona dispositio pessum eat, 
quilibet sacerdos ad confessiones audiendas approbatus potest confessiones 
excipere cuiuscumque fidelis, ubique terrarum, si ab eo ad personam requi- 
situs fuerit. 

(Sess. plenaria XXVI, die 26-6-1961: quasi unanimiter, duobus votis demptis). 

III 

DE DIACONATU PERMANENTI 

« Convocantes autem duodecim multitudinem discipulorum dixerunt: 
Non est aequum nos derelinquere verbum Dei, et ministrare mensis. Consi- 
derate ergo, fratres, viros ex vobis boni testimonii septem, plenos Spiritu 
Sancto, et sapientia, quos constituamus super hoc opus. Nos vero orationi, 
et ministerio verbi instantes erimus » ( Act . 6, 2-4). Hisce verbis diaconorum 
permanentium in Ecclesia quodammodo data fuit origo et adsignatum mu- 
nus. Diaconis Ecclesia saepe usa est ad opera caritatis ac pietatis promovenda. 
Orientales praesertim Ecclesias « diaconos... non turpe lucrum sectantes: ha- 
bentes mysterium fidei in conscientia pura » (I Tim. 2, 8) diu retinuisse et 
hucusque retinere, ad oblationem fidelium distribuendas, ad populum in- 
struendum in fide in ecclesiis et scholis, ad supellectilem sacram curandam, 
ad quaedam officia divina celebranda, immo et nonnulla Sacramenta mini- 
stranda, omnino compertum est. 

Cum vero ultimis hisce temporibus Ecclesia ad omnes gentes propagata, 
de innumeris fere spiritualibus temporalibusque necessitatibus hominum 
fidelium infideliumque curans, sacerdotum inopiam, magis magisque in dies 
experitur, magno cum discrimine animarum, placuit propterea huic Sanctae 
Oecumenicae Synodo ut diaconorum permanentium institutum, secundum 
antiquas traditiones, in Ecclesiis praesertim Orientalibus iterum vigeret. Ad 
hoc ipsa Synodus hortatur Ecclesiarum Orientalium Christifideles, quos Do- 
minus in messem suam operarios vocaverit, ut, humanis terrenisque postposi- 
tis, gratia manuum impositionis roborati, propius ad Dei altaria promovean- 
tur et sacerdotes uti diaconi adiuvent in spiritualibus temporalibusque iuxta 
antiquas traditiones. 

Propterea Sancta haec Oecumenica Synodus sequentia constituit: 

I. Plurima dantur argumenta et motiva, praesertim liturgica et pasto- 
ralia, pro reviviscendo instituto diaconatus permanentis in Ecclesia Orien- 
tali. Commendatur ergo ut Hierarchae locorum hoc institutum permanens 
restituendum studeant ipsumque revera reviviscere curent, communi tamen 
consilio Hierarcharum uniuscuiusque provinciae ecclesiasticae. 

(Sess. plenaria XXI, die 26-4-1961: maioritate suffragiorum). 

II. Quod attinet ad coniugatos, ad subdiaconatum vel ad maiores ordi- 
nes admittendos aut absolute aut cum dispensatione sive Patriarchae sive loci 
Hierarchae, non autem syncelli, vel etiam ad eosdem ab iisdem ordinibus 
arcendos, Sancta Synodus Oecumenica nihil innovat circa vigentem in uno- 
quoque orientali ritu disciplinam. 

(Motu Proprio Cleri Sanctitati , a. 1957, can. 71). 

III. Diaconi dissidentes uxorati redeuntes ad Ecclesiam Catholicam, in 
ritu orientali ministerium sacrum exercere poterunt, iudicio Hierarchae loci. 

(Sess. Plenaria XXI, die 26-4-1961: unanimiter). 

IV. De aliis in instituto hoc reviviscendo providendi datur facultas 
Synodis singularum ecclesiasticarum provinciarum vel patriarchatuum. 

(Ex mente Sess. plenariae XXI, die 26-4-1961). 

IV 

DE FORMA CANONICA 

CELEBRATIONIS MATRIMONIORUM MIXTORUM 

Sancta Mater Ecclesia, unica Sacramentorum dispensatrix, per Litteras 
Apostolicas Pii Pp. XII Motu proprio datas ( Crebrae allatae, 22 febr. 1949), 
unicam formam celebrationis ad validitatem matrimoniorum statuit, ab om- 
nibus fidelibus rituum orientalium servandam, etiam in matrimoniis inter par- 
tem catholicam et non catholicam baptizatam (can. 90, § 1, n. 2). 

Cum vero non raro contingat, praesertim in regionibus Medii Orientis, 
ut cum praedictae legis observantia incommoda quaedam non levia coniun- 
gantur, quae ipsam validitatem matrimoniorum pessumdant et domesticam 
pacem non modice perturbant, remedium adferre censuit Sancta Synodus ad 
consulendum matrimoniorum sanctitati et firmitati. 

Ad hunc finem Sancta Mater Ecclesia in hac Oecumenica Synodo adunata 
decernit ut facultas in ipsa lege condita et promulgata Patriarchis orienta- 
libus concessa ( Crebrae allatae, can. 32, § 2, n. 5), dispensandi nempe a lege 
de forma celebrationis matrimoniorum mixtorum, extendatur ipso iure ad 
omnes Hierarchas locorum orientales, Syncellis sine speciali mandato ex- 
ceptis. Quare, ad matrimonia mixtae religionis quod spectat, in derogatio- 
nem legis vigentis (can. 90, § 1, n. 2), quae sequuntur sollemniter probat: 

Ad praecavenda matrimonia invalida christifidelium rituum orientalium, 
qui cum acatholicis baptizatis — rite obtenta dispensatione ab impedimento 
mixtae religionis cautelis praestitis saltem ex parte catholica sincere parata 
praestare quod potest ut proles catholice baptizetur et educetur — , matri- 
monia contrahunt, 

1) concedit Sancta Mater Ecclesia auctoritate Oecumenicae Synodi 
omnibus Ordinariis locorum rituum orientalium, exceptis Syncellis sine spe- 
ciali mandato, facultatem dispensandi proprios subditos a forma canonica 
matrimonii in mixtis nuptiis contrahendis, si pars acatholica nequeat suaderi 
ut se competenti parocho sistat, et timendum sit ne partem catholicam sibi 
adhaerendum adigat si praescriptum de servanda forma urgeretur in casu; 

2) in ceteris onerata conscientia eorundem christifidelium ad obser- 
vandam fideliter disciplinam canonicam de communicatione in Sacris cum 
christianis orientalibus non catholicis. 

(Sess. plenaria XXII, die 26-4-1961: maioritate suffragiorum). 

2) RELATIO EM.MI P. D. HAMLETI IOANNIS CARD. CICOGNANI 
PRAESIDIS COMMISSIONIS DE ECCLESIIS ORIENTALIBUS 

In Sacramentorum administratione plura occurrunt quae, attentis 
nostrae aetatis condicionibus, postulant ut aptiore ratione hodiernis 
necessitatibus accommodentur. Praecipuae quaestiones quae, ad Orien- 
tales quod attinet, dignae visae sunt, quae in Concilio Oecumenico tra- 
ctarentur, respiciunt: 1) ministrum S. Chrismatis; 2) ministrum Poe- 
nitentiae; 3) diaconatum permanentem; 4) formam canonicam celebra- 
tionis matrimoniorum mixtorum. 

Statum singularum quaestionum breviter illustramus. 

1) De ministro Sacramenti S. Chrismatis. 

Nota est consuetudo antiquissima apud Orientales vigens, qua sa- 
cramentum S. Chrismatis statim post Baptismum confertur. Haec enim 
habet, v. gr., Concilium Laodicenum anno 343 celebratum « Quod opor- 
teat eos qui baptizantur, post lavacrum, chrisma caeleste percipere, et 
regni caelestis participes inveniri ». Ex hac consuetudine sequitur ut 
sacerdos, minister sit etiam huius sacramenti. 

Huiusmodi disciplina hodie viget apud catholicos Orientales; tan- 
tum excipiuntur Maronitae, Aethiopes et Malabarenses, qui usum La- 
tinae Ecclesiae sequuntur. 

Cum Codificatio Orientalis nondum publici iuris fecerit canones de 
sacramentis, Commissio de Ecclesiis Orientalibus proponit nonnullos 
articulos de ministro huius Sacramenti, ut quaedam dubia de hac re 
tollantur. 

2) De ministro Sacramenti Poenitentiae. 

Cum Beatissimus Pater Commissioni de Sacramentis munus com- 
miserit casus determinandi, in quibus extendere expediat iurisdictionem 
ad confessiones sacramentales audiendas, Commissio de Ecclesiis Orien- 
talibus, pro facultate sibi concessa, praesens schema apparavit de mini- 
stro Poenitentiae, in quo ratio habita est tum Codificationis Orientalis, 
tum votorum quae a multis Praelatis exhibita sunt, ut facilior admini- 
stratio huius sacramenti redderetur . 

In disciplina orientali viget territorialitas iurisdictionis intermixta 
cum iurisdictione personali, secundum exigentias ritus. 

Schema propositum hac ratione confectum est, ut salvum sit prin- 
cipium de iurisdictione territoriali, sed haec lex aliquatenus mitigetur, 
ut difficultatibus occurratur, quae ex strictiore observantia huius legis 
oriri possunt. Quae difficultates hodie valde auctae sunt cum frequen- 
tius in dies latini et orientales una simul vitam degant. 

Schema propositum partim concordat cum schemate apparato a 
Commissione de Sacramentis, partim vero discrepant, ut Orientalium 
necessitatibus accommodetur. 

3) De Diaconatu -permanenti . 

Circa hanc quaestionem apud Orientales res ita se habent: in Eccle- 
siis dissidentibus hoc institutum, ut plurimum, viget; apud catholicos 
viget tantum in quibusdam ritibus. 

In Codificatione Orientali praevidetur existentia huius instituti; 
Episcoporum proinde est prospicere secundum necessitates. 

Cum multa oriri posse videantur commoda hodie in Oriente ex dia- 
conatu permanenti, ad ministerium pastorale quod attinet, schema hac 
ratione redactum est, ut hoc institutum quam maxime promoveatur, et 
reviviscat. 

Satis tamen est ut principium solummodo asseratur, et pateat mens 
Ecclesiae in materia, omissis quaestionibus particularibus. 

4) De forma canonica Matrimoniorum mixtorum. 

Hac in re multae querelae et instantiae Sanctae Sedi exhibitae sunt 
ob innumera incommoda orta ex nova disciplina Codicis Orientalis circa 
matrimonia mixta. Hisce bene perpensis, votum Commissionis fuit: « non 
expedire stare pro praescriptis Motu proprio Crebrae allatae, sed pro- 
videre necessitatibus fidelium orientalium decreto quodam generali ». 

Animadvertendum est, ante Codificationem Orientalem matrimonia 
mixta coram ministro acatholico fuisse solum illicita, post Codificationem 
esse invalida. 

Haec nova disciplina difficilem rerum statum induxit, praesertim in 
Medio Oriente, ubi matrimonia mixta, ob parvum numerum catholico- 
rum et peculiares condiciones illarum regionum, sunt frequentissima, 
nec vitari possunt. 

Hinc multa matrimonia mixta invalida et plura divortia. 

Varia remedia allata ad haec incommoda tollenda, efficacia non fue- 
runt. 

Post multas disceptationes, tandem praesens schema fere unanimi- 
ter exceptum est. Eius mens est ut forma canonica catholica requiratur 
ad validitatem, data tamen facultate Hierarchis dispensandi super forma 
vigenti, et in ceteris remittatur quaestio ad legem « de communicatione 
in sacris », rigidiorem vel mitiorem, prout Concilio Oecumenico pla- 
cuerit. 

3) ANIMADVERSIONES SODALIUM 

Card. Ruffini: Pag. 4 1 ad I, « Episcopus est solus minister ordina- 
rius Sacramenti Chrismatis », cum in Oriente omnes sacerdotes, et in 
Occidente sacerdotes haud pauci, id Sacramentum ordinario modo con- 
ferre possint, dicerem: « Episcopus est minister primarius... » ut pro- 
posuit Beat. Patriarcha Melchitarum. 

Eadem pagina ad III «... valide confert » sed adderem: « ad licei- 
tatem vero, servare tenetur disciplinam ritus latini ». 

Pag. 8 2 ad VIII: Facultas quae hic concedenda dicitur cuilibet sacer- 
doti ad probato confessiones excipiendi cuiuscumque fidelis (etiam igi- 
tur si ritus latini sit) ubique terrarum, multum latius patet quam opor- 
teat et deceat. In Ecclesia latina tantum Patres Cardinales hoc privilegio 
gaudent! 

Pag. 12: 3 Adiungendam esse puto obligationem de cautelis: nimi- 
rum pars acatholica teneatur — etiam scripto — sicut fit in Ecclesia la- 
tina, 1) relinquere parti catholicae libertatem profitendi suam religio- 
nem et 2) permittere baptisma filiorum, qui nascantur, in Ecclesia ca- 
tholica. 

Demum quaero (pag. 7 4 ad III), num sufficiat, ad locum sacramenta- 
lis confessionis excipiendae quod attinet, indicare Ecclesiam vel Orato- 
rium, quin aliquid dicatur de Confessionali pro mulieribus. 

Card. Larraona: Ad I - De Ministro Sacramenti Chrismatis: 

1) Omnibus numeris absoluta sub respectibus doctrinali, canoni- 
co, historico, practico Introductio quae Concilio prompta videretur. 

2) Omnia et singula quae proponuntur confirmari possent ac, ut 
credimus, debent: 

a) Ad III. EIoc pro iure latino difficultatem parit. Correcte dici 
deberet ad normam ritus de quo agitur sicut in IV. 

b) Ad IV. Recte et rectius quam in III haec concordanda essent. 

c) Ad V et VI. Quaedam antinomia inter nn. V et VI existere 
videretur. Sane, in n. V dicitur quod Presbyter Orientalis, nisi iure 
particulari aliud caveatur, una cum Baptismo conferat. In n. autem VI 
praescribitur: « Separatim a Baptismo, Chrismatis Sacramentum ne ad- 


1 Cf. p. 259. 

2 Cf. p. 261. 

3 Cf. p. 263. 

4 Cf. p. 261. 

ministretur nisi de mandato Hierarchae loci »: Salvo etiam hic, iure 
particulari in n. V admisso in quo mandatum Hierarchae potest non 
tantum non necessarium esse, imo nec utile forse nec possibile, ad sepa- 
rationem. 

Ad II - De Ministro Sacramenti Poenitentiae-. 

1) Introductio clara aptaque est. 

2) In n. I: a) Placet introductio expresse admissa non implicite tan- 
tum, iurisdictionis delegatae a iure pro universa Ecclesia pro Episcopis 
omnibus etiam Titularibus (B, 1), et pro Presbyteris in definitis casi- 
bus qui recensentur. 

b) Meo humili iudicio, agnosci potest iurisdictio ordinaria pro 
universa Ecclesia, etiam Patriarchis. Nihil officit doctrinae de Patriar- 
chis: sane, iurisdictio ordinaria potest esse propria et etiam vicaria 
(can. 197 § 2), ut esset in casu illa Patriarchae agnita. Hoc sensu ad- 
mitti potest: Non iure proprio ac si esset Patriarcha universalis, sed 
vicaria iurisdictione. 

c) Alia circa iurisdictionem Superioribus Religionum Clericalium 
pro suis subditis extendendam, postquam haec quaestio generatim di- 
scussa fuerit proponi forsan poterunt. 

In n. II. Quoad ordinem paragraphorum numeris vulgaribus (arabi- 
cis) signatarum, notare merito potest numeros 1) 3) 4) de eadem facul- 
tate agere quae, in patriarchatibus, archiepiscopatibus, metropoliis, epar- 
chiis vel exarchiis a Hierarcha proprii ritus absolute sine ulla restrictio- 
ne delegata, ad omnes fideles aliorum rituum valide et licite absolven- 
dos sit sufficiens. Ex adverso, n. 2 extra haec territoria facultates con- 
cessae a Hierarcha alicuius ritus limitantur (non limitentur) ad fideles 
huius ritus. Hic numerus vel cum n. 1) uniretur ipsum limitando, vel 
in numero 4) de potestate ad proprios fideles circumscripta ageretur, 
postquam in tribus primis numeris continuo de facultate generali loqu- 
tum fuerit. 

In n. III. Sub 1) ex Codice Orientali (c. 54 De Religiosis) sicut in 
iure latino (c. 522 et resolutionem P. C. Int. 24-XI-1920, A.A.S. [1920] 
575) constat addendum esset « vel locus ad confessiones legitime desti- 
natus ». 

In n. IV. Ad ea remittimus quae in animadversionibus ad Schema 
De Sacramentis diximus. 

Si nn. V et VII huius Schematis comparemus cum n. V (facultates 
confessarii occasionalis) correlati Schematis Disciplinae Sacramentorum 
latini, possemus et hos numeros expolire et latinum non parum am- 
pliare. Hac occasione insistere liceat in ponderanda, ne dicam necessi- 

tate, sed magna saltem utilitate, concordandi has concessiones in parem 
profectum totius Ecclesiae sive latinae sive Orientalis. 

Ad III - De Diaconatu -permanenti : 

1) Introductio digna est quae cum laude probetur. 

2 ) In n. I cum agatur de re satis gravi, ad Diaconatum huiusmodi 
in aliquo ritu primo restaurandum et ad ipsum Provinciis applicandum, 
res deberet tractari, ut videtur, relative in Synodo patriarchali et pro- 
vinciali. Admisso seu restaurato generatim in aliquo ritu hoc Diaconatu, 
ad ipsum applicandum singulis Provinciis sufficeret, ut proponit Schema, 
consultatio Hierarcharum a Patriarcha tamen confirmata. 

3) In n. III adderem: « servatis normis in unoquoque ritu statutis 
vel statuendis iudicio Hierarchae loci », ita ut salvetur prudens facultas 
figendi criteria a Hierarcha loci servanda in admissione vel exclusione 
vel suspensione horum Diaconorum. 

4) In n. IV. Quod in hoc numero recte statuitur de facultate danda 
Synodis Patriarchatuum vel Provinciarum de aliis providendis in hoc 
Instituto reviviscendo, ut principium initio ponendum esset , ita ut etiam 
ad illa quae in nn. I et III dicuntur extendatur. Quae ad criteria gene- 
ralia pertinent, a Sancta Sede confirmanda essent; quae ad applicatio- 
nem vero ad normam iuris particularis, iuxta casus, Patriarchis vel Hie- 
rarchis competerent. 

Ad IV - De forma canonica celebrationis matrimoniorum mixtorum : 

1) Censerem derogationem tam recenti legi modestiorem arctionem 
inducere facile posse ac debere. Illis quae in Introductione dicuntur 
usque ad lin. 15 retentis, alia, admissa illorum quae proponuntur sub- 
stantia, ita modificanda essent ut extendatur facultas dispensandi a forma 
etiam Hierarchis, Syncellis exclusis sine speciali mandato. 

2) Hinc, relictis lineis 16-25, simpliciter dici posset: « Ad praeca- 
venda igitur matrimonia invalida christifidelium rituum orientalium qui 
cum acatholicis baptizatis contrahunt et ad consulendum domesticae 
paci ac nuptiarum sanctitati atque firmitati, Sancta Mater Ecclesia — ri- 
te prius obtenta dispensatione ab impedimento mixtae religionis, prae- 
stitis cautelis ad normam iuris saltem a parte catholica quae sese sincere 
paratam declarat ad illa fideliter praestanda quae poterit ut proles catho- 
lice baptizetur et educetur, et ceterum onerata conscientia eorumdem 
christifidelium ad observandam fideliter disciplinam canonicam de com- 
municatione in sacris cum christianis orientalibus non catholicis — om- 
nibus Ordinariis locorum rituum Orientalium, exceptis Syncellis sine 
mandato speciali, concedit. 

Beat. Saigh: I - De Ministro Sacramenti S. Chrismatis : 

A) Le preambule place en tete de ce chapitre ne me plait ni par ses 
idees ni par sa forme. Je propose qu’il soit entierement refait, en tenant 
compte des observations suivantes: 

1) Page 3, 5 lignes 4-6: L/auteur du preambule presente la grace 
propre de ce Sacrement comme etant exclusivement pour les chretiens 
une grace de force et de combat, « qua idonei ad pugnam adversus ani- 
mae hostes effecti, victoriam reportarent ». Cette conception, en ce 
qu’elle a de trop exclusif, est inspiree par la theologie occidentale, qui a 
son tour Pa construite a partir de Pusage latin selon lequel le Saint 
Chreme est un sacrement de Page adulte, confere a un moment de la 
vie ou le chretien doit commencer a lutter. L/usage oriental reste plus 
fidele a la tradition antique qui considerait la chrismation comme faisant 
partie integrante des trois sacrements de « Vinitiation chretienne ». Sui- 
vant cette tradition, POrient orthodoxe continue a conferer a la fois ces 
trois sacrements: Bapteme, Chrismation et Eucharistie, non seulement 
aux adultes, mais aussi aux enfants. Dans cette perspective, 1’expose du 
preambule n’est plus adapte aux canons disciplinaires qui suivent. Mieux 
vaut presenter la chrismation comme un sacrement dont le but est de 
conferer au baptise la plenitude des dons du Saint-Esprit, parmi les- 
quels il y a naturellement le don de force. 

Cette difference de perspective revient egalement a la page 4, 6 li- 
gnes 4-8. La encore, il me semble qu’on ne doit pas prendre pour base 
de 1’expose Pusage Occidental et la systematisation theologique qui en 
depend trop exclusivement. 

2) Page 3, lignes 6-8. Dans ces lignes du preambule, comme aussi 
dans les canons disciplinaires qui suivent, Peveque est dit seul ministre 
ordinaire du sacrement de la chrismation. Je suis pleinement d’accord 
pour la doctrine qu’entend exprimer cette formule. Mais je propose que 
les mots « ministre ordinaire » soient remplaces par les mots « minis- 
tre primaire ou authentique ». En effet, dans Pusage Occidental, c’est 
Peveque qui ordinair ement administre ce sacrement; la formule de la 
theologie occidentale est ainsi conforme a Pusage. Mais, en Orient, c’est 
le pretre qui ordinairement et depuis la plus haute antiquite confere ce 
sacrement en meme temps que le Bapteme et PEucharistie. Dire du pre- 
tre oriental qu’il est ministre extraordinaire de ce sacrement, c’est em- 
ployer une expression qui ne correspond nullement a la realite du fait. 
Il est vrai que ministre ordinaire ne veut pas necessairement dire minis- 


5 Cf. p. 258. 

6 Cf. p. 259. 

tre qui ordinair ement confere ce sacrement. Mais alors pourquoi ne pas 
trouver une expression moins equivoque et dire, comme je le propose, 
ministre primaire, primitif, authentique, de droit propre, etc.? 

3) Page 3, 7 lignes 10-19: « Notum est — dit le texte du pream- 
bule — in Orientis partibus ab antiquo praxim invaluisse ut, Aposto- 
lica Sede annuente, etiam simplices presbyteri Chrismate per Episco- 
pum confecto, hoc Sacramentum in collatione Baptismi suis fidelibus 
ministrarent, adhuc et ministrent ». Ce texte est tendancieux et, sur 
certains points, faux: 

a) «ab antiquo praxim invaluisse ». La discipline orientale sur 
ce point est presentee tendancieusement comme un « usus contra vel 
praeter legem », tolere parce que tres ancien, de temps immemorial. La 
realite historique est autre: en Orient les pretres confirment depuis le 
temps qu’ils baptisent separement de Peveque. 

b) « Apostolica Sede annuente ». C’est une affirmation gratuite 
qui ne repose sur aucune donnee historique. Jamais, avant les deduc- 
tions des theologiens et des canonistes occidentaux de Pepoque moderne, 
les Papes n’ont pense que les pretres orientaux confirmaient en vertu 
de pouvoirs exceptionnels accordes par eux. Cette clause est une « deus 
ex machina » que les canonistes latins ou uniates ont invente pour rester 
logiques avec les principes dont iis veulent partir a tout prix: seul le 
Pape peut autoriser un simple pretre a confirmer; or les pretres orien- 
taux confirment; donc iis le font par autorisation du Pape. Le raisonne- 
ment est formellement exact, mais il peche par la base, sa majeure pou- 
vant faire 1’objet d’une distinction importante. On dira: Seul le Pape 
peut autoriser un simple pretre a confirmer; en Occident, oui; pour ce 
qui concerne POrient, rien dans la Sainte Ecriture ou la tradition an- 
cienne et authentique de PEglise ne le prouve. II y a eu certes une 
deputation faite aux simples pretres pour confirmer, mais rien ne prouve 
que cette deputation ne peut etre faite que par Pautorisation explicite 
ou implicite des Papes de Rome. Historiquement, elle s’est faite en vertu 
des usages consuetudinaires. II ne faut pas preter aux Papes des choses 
qu’ils n’ont meme pas soupgonnees et, en outre, il ne faut pas faire plier 
Phistoire a des principes precongus, mais plutot etablir les principes 
en conformite avec les donnees de PHistoire. 

c) « suis fidelibus ». L’auteur du preambule semble vouloir limi- 
ter tendancieusement 1’application valide de la discipline orientale sur 
ce point aux seuls sujets du pretre qui confirme. En realite, si le pretre 
oriental confirme selon la discipline de son Eglise, sa confirmation, com- 


7 Cf. p. 258. 

me son bapteme, est logiquement valide, quel que soit le sujet confirme. 
C’est seulement en partant de principes dictes par la discipline diffe- 
rente de FOccident qu’on a nie la validite de la confirmation administree 
par le pretre oriental a un fidele qui n’est pas de son rite. 

4) Page 3, 8 lignes 20-33: II est affirme que les Papes, pour le bien 
des ames, ont parfois limite ou meme revoque ce privilege qu’ont les 
pretres orientaux de conferer le sacrement de confirmation. On sait que 
ces limitations et ces revocations du legitime usage oriental des pretres 
orientaux ont ete, en realite, une concession faite par les Papes au pre- 
juge des canonistes occidentaux qui ne voulaient pas admettre qu’il 
put y avoir dans la Sainte Eglise autre chose que ce qu’ils ont coutume 
de voir chez eux. Inutile d’en faire une question de bien des ames, com- 
me si Pusage oriental etait une exception nocive. 

Cette presentation un peu tendancieuse de la discipline orientale est 
cfailleurs peu conforme a 1’esprit qui a preside a la redaction des canons 
disciplinaires qui suivent. On dirait que le redacteur du preambule veut, 
par certaines restrictions de principe, attenuer la liber alite des mesures 
disciplinaires proposees. 

Le Preambule est mal fait et doit etre entierement revu. 

B) Au sujet des canons, je me permettrais de faire les observations 
suivantes: 

1) Can. I - Changer le terme « minister ordinarius » d’apres ce qui 
a ete dit plus haut. 

2) Can. II - « Chrismate ab Episcopo benedicto ». La benediction 
du Saint-Chreme est reservee aux Patriarches. II faudrait au moins dire: 
« a Patriarcha vel Episcopo... ». 

3) Can. III et IV. - Je les approuve entierement. 

4) Can. V. - « Nisi iure particulari aliud caveatur »: Cette clause 
doit etre expliquee. Le droit particulier qui existe encore dans certai- 
nes regions d’Occident et selon lequel il est interdit au pretre oriental 
de confirmer avec le bapteme ne peut etre tolere. Quant au droit parti- 
culier de certaines Eglises orientales, comme 1’Eglise maronite par exem- 
ple, on doit le respecter, bien qu’il eut mieux valu inviter ces Eglises 
orientales a revenir a la pure tradition de 1’Orient sur ce point. 

5) Can. VI et VII. - Je les approuve entierement. 

II - De Ministro Sacramenti Poenitentiae : 

J’ approuve tous les Articles de ce Schema sans exception. 

III - De Diaconatu permanenti : 

J’approuve tous les Articles de ce Schema. Je voudrais seulement, 


8 Cf. p. 259. 

a 1’occasion de 1’Article III exprimer un souhait: celui de ne plus reser- 
ver au Saint Siege Romain 1’admission des clercs orthodoxes qui se recon- 
cilient avec 1’Eglise catholique. J’estime qu’il vaut mieux laisser 1’auto- 
rite locale a la fois libre et responsable sur ce point. Tout au plus pour- 
rait-on reserver au Patriarche le droit d’autoriser ces passages de clercs 
orthodoxes au catholicisme sur le territoire du patriarcat, non pas pour 
accorder au Patriarche ce qu’on souhaite enlever au Saint Siege Romain, 
mais pour unifier 1’attitude de toute la Communaute sur un point assez 
delicat. 

IV - De forma canonica celebrationis matrimoniorum mixtorum : 

JPapprouve entierement le Schema propose. Notre patriarcat a, des 
1’apparition du Motu proprio Crebrae allatae sunt du 22 fevrier 1949, 
fait parvenir a qui de droit ses observations sur les inconvenients nom- 
breux qui decoulaient de 1’application rigide de la nouvelle loi sur la 
forme du mariage, aussi bien pour les ames que pour 1’Eglise catholique 
elle-meme et Pavenir de 1’union. La nouvelle loi devait etre temperee. 

D’autre part, reconnaitre purement et simplement la validite du 
mariage de la partie catholique devant 1’Eglise orthodoxe comporte 
autant d’inconvenients et de dangers. 

II restait une solution moyenne, celle trouvee par le Schema qui 
nous est propose: laisser a 1’Ordinaire du lieu le soin de dispenser cas 
par cas de la forme catholique du mariage. Chaque cas etant etudie en 
particulier, on evite ainsi les inconvenients d’une rigueur excessive, com- 
me aussi d’un relachement dangereux. 

4) SUFFRAGIA SODALIUM 

Card. Tis serant: Placet. 

Card. Micara: Placet iuxta modum: sc. attenta perspicua exposi- 
tione Em.mi Cardinalis Cicognani et ut ratio habeatur de observationi- 
bus ab Em.mo Cardinali Larraona propositis. 

Card. Pizzardo: Placet iuxta modum: iuxta observationes ab Emi- 
nentissimis factas: tota res remittatur ad Commissionem Mixtam. 

Card. Aloisi Masella: Placet iuxta modum: scilicet praesertim 
relate ad matrimonia mixta audiatur antea Commissio Sancti Officii seu 
Theologica. 

Card. Ferretto: Placet iuxta modum: ratione habita scilicet eo- 
rum quae exposita sunt a Cardinalibus Relatore, Pizzardo, Aloisi Ma- 
sella, Ruffini et Larraona et a Beatissimo Patriarcha Melchitarum. 



DISCEPTATIO - DE ECCLESIAE SACRAMENTIS 


273 


Card. Lienart: Placet ad mentem Em.mi Cardinalis Cicognani Re- 
latoris et ratione habita de animadversionibus a Patribus expressis. 

Card. Tappouni: Placet iuxta modum: scilicet iuxta observationes 
Beatissimi Patriarchae Melchitae. 

Card. Copello: Placet iuxta dicta Em.mi Card. Larraona. 

Card. McGuigan: Placet iuxta modum: secundum animadversio- 
nes Em.mi Card. Relatoris i. e. Cicognani. 

Card. Pla y Deniel: Placet iuxta modum: scilicet in capite « De 
ministro Sacramenti Poenitentiae » articulus VIII vel supprimendus vel 
saltem supprimenda esse verba « ubique terrarum » et mutanda sic: 
« in ecclesiis orientalibus »; in capite « De Diaconatu permanenti » in 
prooemio ubi exprimitur desiderium ut iterum vigeat institutum dia- 
conorum permanentium supprimatur verbum « praesertim », ita ut re- 
maneant tantum « in Ecclesiis Orientalibus ». 

Card. Frings: Placet. Sed, si possibilis est, duo decreta de Sacra- 
mentis pro Ecclesia Latina et pro Ecclesiis Orientalibus redigantur in 
unum. 

Card. Ruffini: Placet iuxta modum. 1 

Card. Valeri: Placet iuxta modum: iuxta ea quae ab Em.mo Car- 
dinali Ruffini circa redactionem Cap. I dicta sunt et ea quae circa Cap. IV 
a Beatissimo Patriarcha Melchitarum exposita sunt. 

Card. Siri: Placet, attentis animadversionibus factis ab Em.mis 
Ruffini, Frings, Aloisi Masella, Cicognani et — quoad prooemium — a 
Patriarcha Melchitarum. 

Card. Quiroga y Palacios: Placet iuxta modum: hoc est: attentis 
observationibus praecipue Em.mi Card. Larraona et Beatissimi Patriar- 
chae Melchitarum. 

Card. Leger: Placet iuxta modum: scilicet prooemium redigatur 
de novo, secundum sensum quem Patriarcha Maximus IV exposuit. 

Sacramentum S. Chrismatis : 

Relate ad administrationem Chrismatis separatim a Baptismate 
(§§ V, VI) credo quod opportunum est et conformius naturae et effecti- 
bus Sacramenti Confirmationis pueros ad Sacramentum Confirmationis 
accedere non ante septimum circiter annum. Confirmatio non est enim 


1 Cf. p. 266. 

necessaria ad salutem et melioribus in conditionibus recipitur ab illo 
qui habet usum rationis. 

De Ministro -poenitentiae : 

Credo quod aequivalenter et, salvo meliori iudicio, clarius exprime- 
rentur facultates sacerdotibus datae, sequenti formulatione: 

Confessarius a proprio loci Hierarcha sine ulla restrictione appro- 
batus, in patriarchatibus, archiepiscopatibus, metropoliis, eparchiis vel 
exarchiis, valide ac licite absolvere potest omnes fideles cuiusve ritus; 

Extra haec territoria, confessarius valide absolvere potest fideles 
cuiusve ritus. Tamen, hanc facultatem nequit licite exercere nisi cum 
permissione Hierarchae loci vel, in casu particulari, erga fideles qui eidem 
confiteri petunt; 

Casus particulares sunt v. g. durante itinere erga secum itineran- 
tes, in locis ubi catholicus sacerdos deficit, erga fideles aegrotantes qui 
illud postulant, si a fidele requisitus fuerit. 

(Idem ac § II, 4). Curent locorum Hierarchae, ne iurisdictionem sa- 
cerdotibus 'delegent, nisi de eorum idoneitate ipsis sufficienter consti- 
terit. Qui vero sacerdotes eam receperunt, dignos se tantae potestatis 
monstrare satagant. 

(Idem ac § III). Sacramentalis confessionis proprius locus est eccle- 
sia, vel oratorium publicum aut semi-publicum. 

(Idem ac § VII). In periculo mortis omnes sacerdotes, licet ad con- 
fessiones non approbati, valide et licite absolvunt quoslibet poenitentes 
a quibusvis peccatis aut censuris, etiamsi praesens sit sacerdos approba- 
tus, salvis praescriptis iuris de complicibus et censuris. 

Confessarii cuiusvis ritus non adscripti servitio alicuius ecclesiae vel 
oratorii, nequeunt ibi licite audire confessiones, nisi cum licentia, in ca- 
su urgenti praesumpta, rectorum horum locorum. 

Card. Montini: Placet iuxta modum: habita ratione observationum 
a Cardinalibus Larraona et Pizzardo et a Patriarcha Melchitarum expres- 
sarum. Excessiva videtur facultas concessa in c. II, n. VIII circa con- 
fessiones audiendas ubique terrarum. 

Card. Cento: Placet iuxta modum: non videtur aequum esse sa- 
cerdotes quoslibet orientales latiore in universo mundo frui facultate ab- 
solvendi, qua sacerdotes latini non gaudent. 

Card. Cicognani H. I.: Placet iuxta relationem, et cum animadver- 
sionibus quae sequuntur. 

Praesertim circa Matrimonia mixta consulantur Commissio Theolo- 
gica et Commissio de Sacramentis. 



DISCEPTATIO - DE ECCLESIAE SACRAMENTIS 


275 


In schemate decreti: 

Pag. 3, 2 lin. 7: verba « minister ordinarius » mutentur in « minister 
primarius »; item in pag. 4 , 3 lin. 18. 

Pag. 3, lin. 12: supprimantur verba « Apostolica Sede annuente ». 

Pag. 5: 4 5 nn. V et VI in unum componi possunt. 

Pag. 6,° lin. 27: si desideratur etiam Patriarchas confessiones sacra- 
mentales excipere posse pro universa Ecclesia, a Summo Pontifice huius- 
modi facultas obtineatur antequam in Concilio enuncietur. 

Postremum votum exprimitur ut Forma matrimoniorum, quoad va- 
liditatem spectat, unica sit pro toto orbe terrarum. 

Card. Godfrey: Placet iuxta modum: scilicet ratione habita de 
observationibus Em.mi Relatoris et Em.morum Cardinalium Ruffini, 
Pizzardo et Larraona et Patriarchae Melchitarum. Tamen subiiciantur 
quaestiones de Sacramentis competentibus dicasteriis quum certae con- 
cessiones, v. g. de Poenitentia, videantur nimis latae, et etiam de Con- 
firmatione. 

Card. Confalonieri: Placet, ratione habita de votis quoad primum 
Prooemium. 

Card. Richaud: Placet iuxta modum: 1) sicut in meo voto iuxta 
modum relate ad Decretum de Sacramento Poenitentiae (cap. 1, n. 5), 
puto valde periculosam esse istam concessionem generalem quae fertur 
in hoc schemate nunc proposito pro Orientalibus (cap. 2, n. 8) scilicet 
possibilitatis tam facilis pro quoque fideli, ubique terrarum, accipere 
absolutionem validam si tantummodo praefert talem confessarium. 

2) Necessarium mihi videtur, sicut in Ecclesia Latina, pro matri- 
moniis mixtis exigere in Capite IV, n. 2, quod salventur obligationes 
partis acatholicae erga iura partis catholicae in sua fide et fide eius libe- 
rorum. 

Card. Konig: Placet. 

Card. Dopfner: Placet. 

Card. Marella: Placet iuxta modum: attentis animadversionibus 
ab Em.mis Relatore, Ruffini et aliis prolatis: habita quoque ratione ob- 
servationum Beatissimi Patriarchae Melchitarum, circa desideratam har- 
moniam Prooemii cum canonibus Schematis. 


2 Cf. p. 258. 

3 Cf. p. 259. 

4 Cf. p. 259. 

5 Cf. p. 260. 

Card. Muench: Placet schema propositum. 

Card. Meyer: Placet iuxta modum: iuxta observationes ab Em.mis 
Card. Ruffini et Cicognani factas. 

Card. Alfrink: Placet iuxta modum: i. e. si in cap. IV de matri- 
moniis mixtis matrimonia mixta intelliguntur mixta inter orientales ca- 
tholicos et orientales dissidentes, placet. Si autem etiam matrimonio mix- 
ta inter orientales catholicos et protestantes intelliguntur, non placet, 
quia catholici occidentales specialiter quoad cautelas praestandas alio 
iure reguntur et in ista materia uniformitas videtur praeferenda. 

Card. Di Jorio: Placet iuxta modum: attentis praecipue observa- 
tionibus ab Em.mo Card. Ruffini et a Beatissimo Patriarcha Melchita- 
rum propositis. 

Card. Roberti: Placet iuxta modum: perpensis animadversioni- 
bus propositis ab Em.mis Card. Ruffini, Cicognani, Richaud et Lar- 
raona nec non a Beatissimo Patriarcha Melchitarum. 

Card. Jullien: Placet iuxta modum: nempe res in Concilio Gene- 
rali ne tractetur uti hodie nobis proponitur. Videlicet: 

Proposita de Sacro Chrismate, de Poenitentia, ac praesertim de Ma- 
trimoniis mixtis, haec proposita, inquam, remittantur ad Commissionem 
mixtam de Ecclesiis Orientalibus et de disciplina Sacramentorum, ita 
ut unica proponantur schemata de Chrismate, de Poenitentia, de Matri- 
moniis mixtis pro Ecclesia tota. 

Si proposita illa non remittentur ad Commissionem mixtam, videat 
de eis Dicasterium pro Ecclesiis Orientalibus vel Commissio pro Co- 
dice Ecclesiarum Orientalium complendo. 

Ratio est quia de re Orientali agitur. 

Card. Larraona: Placet iuxta modum: 6 praehabitis animadversio- 
nibus ab Em.mo Relatore et aliis Patribus factis iliisque etiam quas fecit 
Beatissimus Patriarcha Melchitarum. Fiat unum Schema pro universa 
Ecclesia a SS. CC. Orientali et de Sacramentis paratum. 

Card. Heard: Placet. 

Card. Bea: Placet iuxta modum: in Prooemio et alibi exprimantur 
res ita, ut valeant etiam pro Orientalibus; de matrimoniis mixtis aget 
etiam Commissio de Sacramentis: quaestio etiam pro Ecclesia latina 


6 Cf. pp. 266-268. 

Occidentali est magni momenti. Habeatur ratio eorum quae ab aliis 
Commissionibus de eisdem materiis proponuntur. 

Beat. Saigh: Placet iuxta modum: secundum quod dixi . 7 

Beat. Gori: Placet. 

Beat. Cheikho: Placet iuxta modum: i. e. a) adhaereo iis quae 
dixit Eminentissimus Card. Hamletus Cicognani de Sacramento Con- 
firmationis. 

b) De Sacramento Poenitentiae optatur ut eadem disciplina valeat 
pro tota Ecclesia. 

c ) De diaconatu permanenti, non video eius utilitatem. 

d) De forma canonica celebrationis matrimoniorum mixtorum puto 
quod melius sit ut Concilium de hac re non agat, sed alio modo detur 
concessio desiderata. 

Exc. Felici: Placet iuxta modum: expositum ab Em.mo Card. Re- 
latore et ab Em.mo Card. Jullien: Commissio de materiis mixtis condat, 
si possibile sit, decreta unica pro universa Ecclesia. 

Exc. 0’Connor: Placet iuxta modum: et secundum animadversio- 
nes factas ab Em.mo Card. Relatore et ab Exc.mo Patriarcha Melchi- 
tarum. 

Exc. Silva Santiago: Placet iuxta modum: scilicet iuxta exposita 
ab Em.mis Cardinalibus Ruffini, Larraona, Cicognani et Masella. Prae- 
terea iuxta observationes factas a Beat.mo Patriarcha Melchitarum et 
ab Em.mo Card. Alfrink quoad formam canonicam celebrationis matri- 
moniorum mixtorum. Denique credo necessarium esse componere ea 
quae dicuntur de diaconatu permanente inter orientales cum his iam 
dictis de diaconatu permanente inter latinos. 

Exc. Antezana y Rojas: Placet iuxta modum: iuxta observationes 
ab Em.mis Cardinalibus Pizzardo, Ruffini, Larraona et Beat.mo Patriar- 
cha Melchitarum factas. 

Exc. Beras: Placet, sed tamen de diaconatu permanenti non placet. 

Exc. Lefebvre: Placet iuxta modum: attentis observationibus fa- 
ctis ab Eminentissimo Cardinali Relatore. 

Exc. Perrin: Placet iuxta modum: placet iuxta animadversiones 
Eminentissimi Cardinalis Relatoris et Beatissimi Patriarchae Melchita- 
rum. Si possibile redigatur unum schema pro latinis et orientalibus. 


7 Cf. pp. 269-272. 

Exc. Seper: Placet iuxta modum: ea quae dicuntur de ministro 
extraordinario Confirmationis in periculo mortis (1/7) et de speciali iuris- 
dictione simplicium sacerdotum pro confessionibus audiendis (II/2, 4, 
5, 8) coordinari deberent cum iis quae proposita sunt in Schematibus 
Commissionis de Sacramentis. 

Exc. Bazin: Placet. 

Exc. Bernard: Placet iuxta modum: hoc est: ratio habeatur de ob- 
servationibus ab Em.mis Cardinalibus et a Beatissimo Patriarcha Mel- 
chitarum factis. 

Exc. Bernier: Placet iuxta modum: dempto scilicet articulo octavo. 

Exc. Yago: Placet iuxta modum: secundum observationes ab Emi- 
nentissimo Cardinali Jullien factas de schemate communi pro Ecclesia 
Orientali et Ecclesia Latina. 

Exc. Rakotomalala: Placet iuxta modum: ad mentem Eminen- 
tissimorum Cardinalium Relatoris et Richaud. 

Exc. Ngo-dinh-Thuc: Placet iuxta modum: 1) Utile erit Commis- 
sioni Theologicae examinare argumenta Beatissimi Patriarchae Melchi- 
tarum circa episcopum ministrum ordinarium Confirmationis, et circa 
Apostolicae Sedis permissum sacerdotibus orientalibus ad conferendam 
confirmationem — ut res sit clara. 

2) In regione vietnamiensi, mea patria, episcopi non libenter con- 
cedunt facultatem audiendi confessiones sacerdotibus omnibus etiam 
approbatis, simpliciter, indiscriminatim, sine consensu saltem praesumpto 
parochi loci, saltem ad liceitatem; nam ob ignorantiam personarum, pos- 
sunt absolvi peccatores publici, quin exigatur ab eis praevia reparatio 
et ita scandalum oritur fidelibus, quando isti peccatores accedunt ad 
S. Communionem. 

Tandem quoad facultatem audiendi confessionem tributam sacerdo- 
tibus peregrinantibus, credo quod sit utile determinare limites temporis 
commorationis in aliquo loco. 

Exc. Verwimp: Placet iuxta modum: ratione habita de observatio- 
nibus factis a Beatissimo Patriarcha Melchitarum, habita ratione etiam 
de his quae dixit Eminentissimus Cardinalis Alfrink de matrimoniis 
mixtis. 

Exc. Jelmini: Placet iuxta modum: ad mentem Relatoris Emi- 
nentissimi Card. Cicognani et attentis quae a Beatissimo Patriarcha Mel- 
chitarum dicta sunt. 

Exc. Suhr: Placet iuxta modum: perpensis observationibus factis. 

Rev. Gut: Placet, iuxta dicta Beatissimi Patriarchae Melchitarum 
et dubium a Cardinali Cento motum. 

Non placet quod cautelae tantummodo a parte catholica requirantur 
(p. 10 ss.). 8 

Rev. Browne: Placet iuxta modum: quamdam habeo haesitationem 
circa n. VIII, p. 8: 9 attentis quoque observationibus in consessu factis. 

Rev. Sepinski: Placet, habita ratione animadversionum Beatissimi 
Patriarchae Melchitarum. Unum schema pro tota Ecclesia exaretur. 

Rev. Janssens: Placet iuxta modum: iuxta sententiam Em. mi Car- 
dinalis Frings. 


X 

DE DEPOSITO FIDEI PURE CUSTODIENDO 


(Sexta Congregatio: 20 ian. 1962) 


1) SCHEMA PROPOSITUM A COMMISSIONE THEOLOGICA 

Prooemium 

1. [Ius et officium custodiendi depositum ]. Sancta Vaticana Synodus, 
coram Deo atque Salvatore suo plene sibi conscia est, Ecclesiam missionem 
suam docendi, sanctificandi, regendi implere non posse, ideoque nec salem 
terrae esse, nec lucem mundi (cf. Mt. 5, 13-14), nisi depositum fidei pure 
atque intacte custodiatur. Haec autem custodia non solum sacrum officium 
est singulorum pastorum, de quo rationem reddituri sunt Domino (cf. Hebr. 
13, 17), sed maxime toti Episcopatui incumbit, per Spiritum Christi in 
unum corpus apostolicum sub Romano Pontifice congregato. Ipse enim Do- 
minus discipulis imponit: « Docete omnes gentes ... servare omnia quae- 
cumque mandavi vobis » {Mt. 28, 19-20); et Apostolus monet Timotheum: 
« Depositum custodi, devitans profanas vocum novitates » (I Tim. 6, 20; 
cf. II Tim. 1, 14), Quare S. Synodus certo sciens etiam hisce temporibus 
plura, spargi errorum semina, quibus multi sacram doctrinam non iam susti- 
neant, sed a veritate auditum avertentes, ad fabulas convertantur (cf. II Tim. 
4, 4), ut suo officio religiose satisfaciat, omni ope adnititur depositum sibi 
concreditum nunc quoque a quovis falsitatis contagio tutari, ne christifideles 
perniciosis huius aetatis fallaciis illaqueentur, iis potissimum, quibus ipsa 
religionis evertantur fundamenta. 


8 Cf. p. 263. 

9 Cf. p. 261. 

Caput 1 

DE COGNITIONE VERITATIS 

2. [ Fundamentum theologicum ]. Cum fides rationem ab erroribus tuea- 
tur, 1 S. Synodus, innixa divinae revelationi de dignitate hominis ad imaginem 
Dei creati (cf. Gen. 1 , 26-27; Sap. 2, 23; Eccli. 17, 1); de missione Christi, 
qui veritate nos liberavit (cf. Io. 8, 32); de Spiritu Sancto a Domino misso 
ut nos doceat omnem veritatem (cf. Io. 16, 13); de Ecclesia columna et firma- 
mento veritatis (cf. I Tim. 3, 15), docet hominem natura sua gaudere dono 
adipiscendae veritatis, quo per actum sui intellectus, licet variis gradibus 
perfectionis, rebus ut sunt in seipsis conformatur. 2 Negata enim hac aptitu- 
dine, abnegatur ipsa ratio humana et frustra de revelatione et de fide sermo 
instituitur. E contra Ecclesia, a Spiritu veritatis edocta, non solum prae- 
dictam capacitatem agnoscit, sed insuper credit intellectum humanum ita 
a Deo elevari posse et elevari, ut fide illustratus cognoscat veritates captum 
cuiusvis creatae mentis omnino excedentes, donec in patria intueatur Pri- 
mam Veritatem, nempe Deum Unum et Trinum, claritate visionis beatificae. 3 

3. [ Contra falsum existentialismum]. Sicut autem Ecclesia, iugiter di- 
vino verbo freta, semper sibi persuasum habuit rationem veritatis non esse 
quid mere subiectivum, 4 sed potius existimari debere perfectionem huma- 
nae mentis, qua universitati rerum conformari potest, iuxta illud Augustini: 
« Non enim ratiocinatio talia facit, sed invenit »; 5 ita pari firmitate semper 
tenuit intellectum hominis veritates necessarias et immutabiles assequi posse, 6 
ac de illis propositiones, quae mutationi non sint obnoxiae, enuntiare. 7 

4. [ De primis principiis']. Quia vero super principia illa universalia, 
quae identitatis, contradictionis, rationis sufficientis, causalitatis efficientis et 
finalis ab eruditis vocari solent, 8 quaeque tam perspicua sunt, ut quasi sponte 
cuilibet innotescant, integrum aedificium cognitionis humanae innititur, im- 
mo ipse ordo doctrinae fidei quodammodo superstruitur, 9 ideo Sacrum Con- 
cilium docet, principia illa a nemine in dubium ullatenus vocari posse. 

5. \ Obscurationis veritatis remedia]. Cum autem homo inde ab initio 
inciderit in servitutem ignorantiae et passionum, quibus lumen naturalis 
rationis obnubilatur, 10 et difficilior redditur cognitio veritatis, maxime illius 
quae ad mores et religionem spectat (cf. Sap. 9, 13-19; Rom. 1, 18-32), hac 
de re, non obstante scientiarum hodiernarum miro progressu, « divinae reve- 
lationi tribuendum est, ut quae in rebus divinis humanae rationi per se 
impervia non sunt, in praesenti quoque generis humani conditione, ab omni- 
bus expedite, firma certitudine et nullo admixto errore cognosci possint ». X1 
Quare iure merito Ecclesia numquam negavit utilitatem et efficacitatem bo- 
narum totius animi dispositionum ad res religiosas ac morales plene cogno- 
scendas et amplectendas: immo semper docuit huiuscemodi dispositionum 
defectum causam esse posse, cur intellectus cupiditatibus ac mala voluntate 
affectus, ita obscuretur ut non recte videat. 12 

NOTAE 

1 Cf. Cone. Vat. I , Const. dogm. De fide cath., cap. 4: Denz. 1799. 

2 Pius XII, Alloc. Iis qui interfuerunt Primo Symposio Internationali Gene- 
ticae Medicae, 7 sept. 1953: A.A.S. 45 (1953), p. 601: « La pensee de tous les 
temps, basee sur la saine raison, et la pensee chretienne en particulier sont con- 
scientes de devoir maintenir le principe essentiel: la verite est 1’accord du jugement 
avec Petre des choses determine en lui-meme ». 

Cf. Ioannes XXIII, Nuntius Radiophonicus, 22 dee. 1960: A.A.S. 53 (1961), 
PP- 7-8. 

Cf. S. Thomas, Summ. Theol. I, q. 16, a. 1. 

3 Cf. Cone. Vat. I, Const. dogm. De fide cath., cap. 4: Denz. 1795-1796; 
Pius IX, Epist. Gravissimas inter, 11 dec. 1862 (contra lac. Frohschammer): 
Denz. 1673. 

4 Decr. S. O.: Lamentabili, 3 iulii 1907, prop. 58: Denz. 2058 damnatur: 
« Veritas non est immutabilis plus quam ipse homo, quippe quae cum ipso, in ipso 
et per ipsum evolvitur ». 

5 S. Augustinus, De vera religione, c. 39, n. 73: PL 34, 155. 

6 Pius XII, Encycl. Humani generis, 12 aug. 1950: Denz. 2320: « certae et 
immutabilis veritatis assecutionem ». 

7 Cf. Decr. S. Off. Lamentabili, prop. 58: Denz. 2058. 

8 Pius XII, Encycl. Humani generis-. Denz. 2320: « Quae quidem philosophia 
in Ecclesia agnita ac recepta, et verum sincerumque cognitionis humanae valorem 
tuetur, et metaphysica inconcussa principia — rationis nempe sufficientis, causali- 
tatis et finalitatis — ac demum certae et immutabilis veritatis assecutionem »; 

Cf. Alloc. 7 sept. 1953 ad medicos: A.A.S. 45 (1953), p. 601; Alloc. ad LJniv. 
Greg., 17 oct. 1953: A.A.S. 45 (1953), p. 685; 

S. Thomas, Contra Gentes, II, c. 83: « Intellectus noster cognoscit ens et ea 
quae sunt per se entis, inquantum huiusmodi: in qua cognitione fundatur primorum 
principiorum notitia; ut, non esse simul affirmare et negare, et alia huiusmodi. 
Haec igitur sola principia intellectus noster naturaliter cognoscit, conclusiones autem 
per ipsa ». 

9 Cone. Vat. I, Const. dogm. De fide cath., cap. 4: Denz. 1799: « Neque 
solum fides et ratio inter se dissidere numquam possunt, sed opem quoque sibi 
mutuam ferunt, c um recta ratio fidei fundamenta demonstret ... ». 

Cf. Pius XII, Encycl. Humani generis-. Denz. 2321-2322. 

10 Cone. Trid., Sess. V, Decr. De peccato orig .: Denz. 788: « Totumque Adam 
per illam praevaricationis offensam secundum corpus et animam in deterius com- 
mutatum fuisse »; 

Cf. S. Thomas, I, q. 95, a. 1. 

11 Cone. Vat. I, Const. dogm. De fide cath., cap. 2: Denz. 1786; 

Cf. S. Thomas, I. q. 1, a. 1. 

12 Cf. Pius XII, Encycl. Humani generis-. Denz. 2324. 

2) RELATIO EM.MI P. D. ALFREDI CARD. OTTAVIANI 
PRAESIDIS COMMISSIONIS THEOLOGICAE 

Antequam ad ipsum prooemium procedatur, quaedam explico quae 
possunt magis opportune prae oculis haberi ut metiri possit ratio quo- 
rundam quae scripta sunt, quae ceterum in quibusdam etiam admittunt 
discussionem, quia non omnia sunt dogmata. Quaedam autem quae 
praesertim scientiam profanam attingunt possunt difficultatem ponere 
si nos dogmatice loquamur et erunt praesertim obiectum discussio- 
num et libenter accipiemus omnes suggestiones prudentiales, quia prae 
oculis praesertim debemus habere ne ita Concilium sese pronuntiet quoad 
quaedam; sunt quaedam quaestiones, praesertim de monogenismo v. gr., 
quae possunt praeoccupare et facere difficultates pro futuro et in hac 
re etiam Commissio doctrinalis putavit caute esse procedendum. Debeo 
etiam prae oculis vobis ponere Commissionem non fecisse tractatum ge- 
neralem et completum, sed tantummodo illas quaestiones tractavisse, 
quae ob hodiernas rerum condiciones, studiorum tractationes, petitiones 
adversariorum vel etiam in ipso campo catholico nutant et faciunt diffi- 
cultatem, illa praesertim fuisse considerata et proposita pro Concilio, 
ne haberemus tractatum completum. Item noto Commissionem doctri- 
nalem prae oculis habuisse praesertim desiderata ab Episcopis, ab Uni- 
versitatibus, a Superioribus Generalibus Ordinum religiosorum, igitur 
maxime habuisse rationem postulationum factarum, quae collectae sunt 
in voluminibus a Secretariatu Centrali iam publicatis. Quoniam puto 
in hac re non posse loqui, prout dicitur vulgari « a braccio », quia sunt 
quaedam quae terminologiam exactam postulant, sumus enim in rebus 
quae frequenter dogmata tangunt, ego puto nunc esse legenda quoad 
singula capita quae praeparata sunt et veniam peto si, ne nimis fatigem 
oculos meos, postulo auxilium oculorum et oris alicuius coadiutoris, 
praesertim Secretarii Generalis si vellet legere pro meo loco. Ceterum 
paratus ero dare quasdam explicationes, si petuntur, praesertim rationem 
habebo eorum quae iam mihi dicta sunt ab Em.mo Card. Decano, quo- 
rum omnia mihi videntur acceptabilia, praesertim quod attinet ad 
caput III, ubi nimis fortasse videretur praeoccupata quaestio scientifica 
appellando tantummodo ad Concilium Tridentinum, etc. Et etiam quoad 
spiritismum, quod sit mittendum in evidentia quomodo multae sunt in- 
ventiones seu fallaciae quorundam et etiam reformando superstitionem 
eorum qui amuleta portant de quibus fortasse opportunum erit loqui . 1 


1 Textus transcriptus est ex taeniola magnetica. 

Exc. Felici: Hoc schema confectum est iuxta normas receptas ab 
ipso Summo Pontifice Ioanne XXIII, attentis etiam Voto Supremae 
S. C. Sancti Officii et Votis Exc. morum Episcoporum vel Superiorum 
Ordinum Religiosorum atque Universitatum Studiorum, contentis in 
voluminibus, quibus titulus: « Acta et Documenta ». 

In opusculo: « Quaestiones Commissionibus praeparatoriis Conci- 
lii Oecumenici Vaticani II positae », haec declaratio Exc. mi Secretarii 
Commissionis Centralis legitur: « SS. D. N. Ioannes XXIII dignatus est 
studio Commissionum Concilio Oecumenico Vaticano II apparando 
committere quaestiones, quae sequuntur: facta tamen facultate Com- 
missionibus singulis, aliis quoque quaestionibus studendi, quae, ipsarum 
iudicio et in proprio competentiae ambito. Ecclesiae bono prodesse vi- 
deantur ». 

Hac benevolentissima ac peropportuna facultate, ad defensionem et 
incrementum depositi Fidei, libenter sed discrete usa est Commissio 
Theologica, cuius laboris fructus sunt capita quae hodie submittuntur 
examini et iudicio Commissionis Centralis. 

Prooemium in schema Constitutione « De Depositio fidei pure cu- 
stodiendo ». 

Hoc prooemium est veluti introductio in varia capita de praecipuis 
quaestionibus in Schemate tractatis. Imprimis enim conveniens visum est 
recolere ius et officium, quae toti Episcopatui incumbunt depositum fidei 
pure et intacte custodiendi sive pro singulis dioecesibus, sive in tota 
Ecclesia, quando ad tale munus adimplendum omnes Episcopi collegia- 
liter convocantur a Romano Pontifice, cui personaliter idem munus atque 
officium est commissum. 

Card. Ottaviani: In hac re ego facio opportunam animadversio- 
nem: Episcopos esse defensores fidei non solum in propria dioecesi et 
pro propria dioecesi sed pro tota Ecclesia. Quando loquuntur etiam 
in propria dioecesi eorum vox habet summum valorem etiam pro tota 
Ecclesia, tunc enim sunt depositarii et custodes fidei pro tota Ecclesia, 
semper utique sub linea quam solummodo Summus Pontifex etiam docet, 
quando autem collegialiter agunt, tunc directe responsabiliter pro tota 
Ecclesia agunt. 2 

Exc. Felici: In Deposito autem, de quo loquitur Apostolus in 
I Ep. ad Timotheum (6, 20) et in II (2, 14), praecipuum locum habet 
doctrina fidei, quae tutanda est a quovis falsitatis contagio. 


2 Textus transcriptus est ex taeniola magnetica. 

Caput I: De cognitione veritatis. 

Inter varias quaestiones, quae ad depositum fidei aliquomodo per- 
tinent, quaestio de cognitione veritatis tamquam praeliminaris ac veluti 
fundamentalis censenda est; nisi enim recta solutio problematis cogni- 
tionis praecedat, logicus gressus fieri nequit ad quaestionem de cogni- 
tione naturali Dei et de cognitione mysteriorum fidei. 

Doctrina proposita in hoc primo capite, ut ex Notis appositis elu- 
cet, deprompta est ex variis documentis Magisterii Ecclesiae, ex operibus 
S. Augustini et S. Thomae. Methodus servata in enuntiatione doctrinae 
est methodus stricte theologica, quatenus argumenta desumpta sunt 
praesertim ex S. Scriptura et ex traditione catholica, tamquam ex fon- 
tibus seu locis theologicis necessariis, sive ad comprobandam notionem 
veritatis, quam ipsa ratio naturalis suppeditat, sive ad asserendum va- 
lorem primorum principiorum rationis et ad indicanda remedia, quae 
impedire valent obscurationem veritatis. 

Errores, qui saltem implicite et indirecte sunt reprobati per hoc pri- 
mum caput, plures sunt, videlicet: agnosticismus, idealismus, immanen- 
tismus, pragmatismus, existentialismus. 

Redactio huius capitis elaborata est a Subcommissione de Deposito 
attentis animadversionibus propositis ab aliis membris Commissionis 
theologicae; quinque specimina redactionis apparata sunt, antequam re- 
dactio ultima, approbata a tota Commissione theologica, typis manda- 
retur. 

Spes ergo arridet Commissioni Theologicae muneri suo sufficienter 
satisfecisse, ac simul satis rationem habuisse votorum Exc. morum Epi- 
scoporum et aliorum, qui postularunt ut in Concilio Vaticano II decla- 
retur valor ontologicus primorum principiorum rationis, quae sunt fun- 
damentum apologeticae; et ut damnentur agnosticismus, anti-intellectua- 
lismus, idealismus, immanentismus, phaenomenismus, pragmatismus, 
problematicismus (cf. Acta et Documenta ). 


3) ANIMADVERSIONES SODALIUM 

Card. Lienart: Animadversio praevia super indolem generalem 
Constitutionis a Commissione Theologica propositae. 

Fides nostra catholica nullum alium fundamentum habet nisi ver- 
bum Dei, nobis authentice transmissum per libros Veteris et Novi Te- 
stamenti et Traditionem Ecclesiae, Spiritu Sancto afflante et illumi- 
nante. 

Sicut definivit Concilium Vaticanum primum, adhaesionem firmam 

praestare debemus « ad omnia revelata ut vera, non propter intrinsecam 
rerum veritatem, naturali rationis lumine perspectam, sed propter aucto- 
ritatem ipsius Dei revelantis, qui nec falli, nec fallere potest ». 

Miror ergo quod in septem fasciculis de deposito Fidei pure custo- 
diendo, nobis propositis recursus semper habeatur argumentis rationali- 
bus e theologia, imo et de mera philosophia (v. g. probationes existentiae 
Dei) depromptis, potius quam revelationi divinae referatur. 

Deplorandum mihi etiam videtur quod nihil dicatur de splendido 
deposito illo quod pure custodire debemus, sed solum exponantur er- 
rores qui illud maculare immineant. Melior erat via a primo Concilio 
Vaticano commendata, quando dicebat « salutarem Christi doctrinam 
profiteri et declarare constituimus, adversis erroribus... damnatis ». 

Longe a me quod negare vel minuere velim valorem obiectivum syn- 
thesis rationalis quam elaboraverunt theologi catholici, sed mihi dicere 
liceat quod non talis sit ut alliciat, sed magis repugnet, mentibus eorum 
qui formati sunt in aliis scholis aut aliam philosophiam profitentur. 

E contra, si expositionem doctrinae nostrae recapitulemus a fonte 
Scripturae, ex qua nobiscum hauriunt aliae Ecclesiae christianae, et si 
ostendamus quomodo, Spiritu Sancto illuminante, authentica Traditio 
nostra explicitam reddidit et etiam ditavit, in sensu Deo accepto, doctri- 
nam revelatam, via esset largius aperta ad conciliationem mentium et 
cordium. 

Quapropter enixe peto quod Constitutio, de qua nunc agitur, inci- 
piat per capitulum quo explicite proclamaretur fides nostra: fides erga 
verbum Dei in Veteri et Novo Testamento conscriptum; fides erga reve- 
lationem quam Deus ibi facit de seipso, tanquam Ens supremum, vivens 
et infinite perfectum et etiam trinum; fides erga conditionem hominis 
peccatoris; fides erga promissionem salutis, cuius realisatio toto decursu 
historiae parata est, et excellentius per Redemptionem quae est in Christo 
Iesu unico Salvatore, consummata est; et fides in revelatione definitiva 
quae per Filium Dei et Apostolis eius, completa nobis tradita est. 

Capitulum istud lumen proiceret super totum progressum doctri- 
nalem quem, vi Traditionis, Ecclesia a Iesu Christo fundata, paulatim 
eduxit sub auctoritate Supremorum Pontificum et Conciliorum Oecume- 
nicorum, organorum legitimorum Infallibilitatis suae. Locum daret etiam 
ad denunciandos omnes errores in schema citatos. Sed adversus illos er- 
rores, doctrina Fidei, in sua realitate positiva et sua splendida ampli- 
tudine sic praesentata, facilius adhaesionem obtineret, fidelium qui non 
eam satis cognoscunt et christianorum separatorum qui pro motivis, saepe 
hodie antiquatis, steterunt in via et extra unitatem erraverunt. 

Certe Ecclesia curam habere debet ut depositum fidei pure custodiat, 

sed non minus satagere debet ut depositum sibi commissum omnibus 
hominibus communicet. 

Card. Frings: Schema Constitutionis dogmaticae « De deposito 
fidei pure custodiendo » non videtur maturum. Loquitur de multis et di- 
versis rebus et magis negative quam positive, interdum verbis, quae ad- 
versarios offendere possunt; ideo aptum non videtur ad alliciendos adver- 
sarios vel fideles aedificandos. Loquitur de rebus mere philosophicis re- 
linquens tramitem Conciliorum antecedentium. Saepius repetit iam dicta 
et melius dicta in Tridentino et Vaticano I. Loquitur de quaestionibus 
modernis in re naturali, sed summarie, quin ostendatur auctorem fun- 
ditus studuisse problemata ex scientiis naturalibus hodiernis promanan- 
tia. Quoad formam deest fluxus idearum et linguae. 

Quapropter Constitutio, ut iacet, non videtur correspondere inten- 
tionibus Sanctissimi Patris nostri Ioaimis XXIII et funditus retractari 
debet, donec Sanctissimo possit proponi, ut de eo agitetur in Concilio. 

Ex hoc fasciculo placent nn. 1 et 2, reliqua non. 

Card. Ruffini: Quaestio haec est maximi momenti cum agatur de 
veritate obiectiva fidei, nimirum de fundamento rationali fidei. 

Pag, 6 1 et seq. Fides profecto innititur Revelationi divinae quam 
firmiter tenemus propter auctoritatem Dei revelantis. Sed mihi persua- 
sum est opportunissime aperte affirmari prima principia verae philoso- 
phiae cum quibus fidei rationabilitas — ut ita dicam — arcte coniun- 
gitur. 

Secus enim ansa praeberetur — saltem indirecte — theoriae perni- 
ciosissimae, et falsae, fidem a rationis humanae lumine esse plane alie- 
nam. Tritum est — etiam apud plures qui catholici dicuntur — aliud 
esse quod fides exigit, aliud quod ratio expostulat. 

Bonum insuper esset, et textus melior fieret, si quadam accurata 
summula praecipuae fidei veritates, iam in Conciliis Oecumenicis prae- 
teritis definitae, hic confirmarentur antequam errores refutentur. 

Nunc paucas emendationes audeo proponere: 

Eadem pag. 6, lin. 6 « gaudere dono » dicerem « gaudere faculta- 
te » vel « aptum esse ad veritatem adipiscendam ». 

Pag. 6, lin. 9: « conformatur » aptius « adaequatur ». 

Pag. 6, lin. 15: « cognoscat veritates »; accuratius dicatur, quia ve- 
ritatum supernaturalium intimam naturam non cognoscimus, sed tantum 
existentiam et quamdam rationabilitatem. 


1 Cf. p. 280. 

Pag. 6, 2 lin. 21: « sibi persuasum habuit » dicerem « tenuit »; « ra- 
tionem veritatis » dicerem simpliciter « veritatem ». 

Pag. 7, 3 lin. 13 loco locutionis « numquam negavit » ponerem: « sem- 
per agnovit ». 

Card. Dopfner: Hodie fit votatio super Prooemium necnon Ca- 
put I um Schematis Constitutionis « De Deposito Fidei pure custodiendo » 
propositi a Commissione Theologica. 

Prooemium et Caput I um tractari tamen nequeunt, nisi consideretur 
tota Constitutio. Hanc ob causam iudicium de tota Constitutione hodier- 
nae votationi praemitti debere mihi videtur. Tale iudicium verifican- 
dum postea erit per applicationem ad singula Schematis capita. 

Constitutio praeiacens specialem nostram attentionem ac diligentiam 
meretur. Schema a Commissione Theologica elaboratum, vestigiis stre- 
nui et fructuosi laboris praeditum, sub respectu Depositi fidei pure cu- 
stodiendi principia quaedam fundamentalia fidei ac religionis nostrae 
tractat. Hodiernis temporibus homines non adeo de hac vel illa veritate 
revelata disputant vel dubitant, sed potius de ultimis fundamentis vitae 
christianae, immo humanae, incerti sunt. Homines diversas rationes sibi 
fingentes firmam fidem atque fiduciam in Deum invenire non valent. 
Tamen videntur intime agitari et vehementer pati ob vitae humanae sen- 
sum non impletum. 

Quibus in circumstantiis necesse est Ecclesiam verbum loqui clarum 
et firmum ac simul suadens et corroborans de Deo, qui — non obstan- 
tibus difficultatibus apparentibus — etiam hodie in Christo Filio Suo 
per Ecclesiam sese manifestat et homines ad se trahit. 

Ad hoc munus explendum Schema propositum in diversis suis parti- 
bus multa et optima Patribus Concilii offert. Ita v. gr. bene agitur de ma- 
gno historiae salutis momento necnon de eventibus salutaribus a Deo 
in decursu historiae salutis praeparatis (Cap. IV, n. 18), de Christo 
Filio Dei uti plenitudine Revelationis (Cap. IV, n. 20), de viventi Ec- 
clesiae magisterio, de thesauris fidei investigandis, de progressu doctri- 
nali (Cap. V, n. 30 sqq.), de unicitate finis hominis, scilicet supernatu- 
ralis (Cap. VI). 

In quibusdam tamen defectus non parvi momenti inhaerere viden- 
tur, quos modo generico ita resumere velim, remedia quaedam simul 
indicando: 

1) Indoles Constitutionis est aliquomodo nimis negativa. - Ali- 


2 Cf. p. 280. 

3 Cf. p. 280. 

quoties late errores exponuntur, iam in aliis magisterii documentis, uti 
videtur, sufficienter damnati. Unde reducatur, quantum fieri potest, 
eorum numerus et indicentur potius errores tantum fundamentales. Ex- 
positiones sunt saepe tam negativae, ut obscurari aliquomodo seu ne- 
gligi videantur veritates fidei positivae. Quorum intellectus nempe neces- 
sario praesupponitur, ut etiam reprobationes plene intelligantur, non 
solum a catholicis, sed etiam a fratribus separatis, id quod certe a nobis 
omnibus exoptatur. 

2) Nonnullae partes nimis philosophicae esse videntur. - Sane ele- 
mentum philosophicum in omni enuntiatione theologica nequaquam 
negligi potest. Videtur tamen elemento mere philosophico nimium pon- 
dus in tota Constitutione attribui. Desiderantur enim et quoad expres- 
sionem et quoad contentum ea quae in Fontibus Revelationis de actu 
vitali, totali, concreto hominis fidelis inveniuntur. 

Tali modo maius habebitur aequilibrium inter rationis capacitatem 
servandam et dominium gratiae Salvatoris inculcandum, quod optime 
respondet textibus S. Scripturae et Traditionis, imprimis etiam S. Sy- 
nodi Vaticanae II ae . 

In his rebus tanquam principium dirigens illud sumi posset, quod 
nunc in Capite VI 0 (nn. 36 et 37) stabilitur, scilicet unicum dari de 
facto finem, nempe supernaturalem, quippe qui finem naturalem ut per- 
fectibile in perfecto continet, et quidem ita, ut fine supernaturali amisso 
nec naturalis hominis perfectio remaneat. Talis doctrina, si cohaerenter 
applicetur, monstrat, omnem realitatem et omnem hominem, immo om- 
nem actum humanum aliquo modo semper specificari ab ultimo fine su- 
pernaturali, i. e. omnia ad Christum Dominum relationem habere (sive 
positive, sive privative) quod quidem plane Fontibus Revelationis cor- 
respondet (scilicet: universa in Christo condita, Coi. 1, 16; recapitulatio 
omnium in Christo, voluntas Dei salvifica universalis, 1 Tim. 2, 1-7). 

3) Ne damnentur doctrinae, de quarum sensu recte intelligendo et 
cum fide componendo, adhuc est discussio inter theologos vere catho- 
licos, exempli gratia de sorte infantium sine baptisma decedentium. 

4) Desideratur, ut doctrinae in diversis Capitibus propositae magis 
in unitatem internam redigantur. - Quaerenda omnino est alia materiae 
tractatae distributio. Procedi secundum historiam revelationis et salutis, 
in cuius centro Christus, Verbum Incarnatum, stat, et cuius historiae 
valor in n. 18 iam inculcata est. Hoc modo etiam reprobationes erro- 
rum organice in Constitutione inseri poterint. 

Liceat proponere hic schema alicuius novae dispositionis, minime 
uti schema omni ex parte perfectum, sed potius ut aliquod « schema la- 
boris » ulterius perficiendum: 

In prooemio imprimis dicatur, Concilium velle opem ferre exigen- 
tiis nostrae aetatis et homines adiuvare, ut Deum Patrem in Christo 
Domino sese revelantem quaerant et sine errore inveniant. 

Tunc in novo quodam capite fundamentali (« fundamentum theo- 
logicum ») monstretur salutem, pacem, problematum solutionem nobis 
datum esse a Deo misericordi et omnipotenti in Christo Domino, qui 
est « lapis », « qui factus est in caput anguli » et praeter quem « non 
est in alio aliquo salus » (Act. 4, 11 sq.). 

Post hoc caput, materia Constitutionis apte per sequentem tripli- 
cem considerationem Christi distribui poterit: 

Christus ut Filius Patris 
Christus ut ipsa Veritas 
Christus ut Salvator mundi. 

Christus est Filius P 'atris : 

a) Verbum, per quod Deus omnia creavit (Io. 1, 2) — hucusque 
Caput III: De Creatione; 

h) Filius, ad cuius filiationem adoptione participandam gratuite 
nos vocati sumus — hucusque Caput VI: De fine supernaturali. 

Christus est ipsa Veritas (Io. 14, 6): 

a) in qua plena Patris revelatio habetur — hucusque Caput IV: 
De Revelatione; 

b) ad quam veritatem suscipiendam ipsa ratio humana miro mo- 
do apta est, cum sit de se veritatis qua talis capax — hucusque Caput I: 
De Veritate; 

c) cuius Revelationem (positivam nempe VT et NT) praecedit 
(tanquam praeparatio quaedam) manifestatio Dei in operibus creatio- 
nis — hucusque Caput II: De Deo; 

d) quae veritas ab Ecclesia vivo magisterio inspirante Spiritu 
Sancto conservatur, profundius penetratur et hominibus omnium regio- 
num ac temporum annuntiatur — hucusque Caput V: De progressu do- 
ctrinae. 

Christus est Salvator mundi-. 

a) Novus Adam reparans praevaricationem primi Adami — huc 
spectant quae in Capite VIII de peccato originali et in Capite IX de 
Monogenismo dicuntur; 

b) perficiens opus redemptionis morte et resurrectione Sua, quod 
continet aspectum satisfactionis — hucusque Caput XI; 

c) in gloria appariturus die novissimo ad consummandam histo- 
riam salutis — hic inserantur, quae in Capite VII dicuntur. 

Omnia Capita praeiacentis Constitutionis in hoc humiliter com- 
mendato schemate continentur praeter Caput X (De sorte infantium 
sine baptismo decedentium), de quo Capite loco competenti sermo erit. 

Mutationem profundam modo proposito vel modo simili peragen- 
dam omnino necessariam duco. Aliter nempe non videtur, quomodo 
Constitutio praeiacens accipi possit, non videtur, quomodo gravibus 
Ecclesiae necessitatibus necnon intentioni Summi Pontificis de Concilio 
Oecumenico imminenti correspondeat. In decursu historiae Ecclesiae 
nonnumquam tales revisiones schematum conciliarium iam occurrerunt. 
Rationes graves allatae etiam nunc suadent laborem denuo suscipiendum. 

Adnotationes ad Prooemium et Caput I um in specie: 

Ad inscriptionem Constitutionis'. 

Quaeritur, utrum desiderata indoles magis positiva Constitutionis 
etiam in titulo exprimi possit, v. g. ita: « De deposito fidei nostris tem- 
poribus proponendo et custodiendo ». 

Ad prooemium: 

Desideratur, ut perficiatur secundum animadversiones generales. 

Ut exemplum afferam, p. 5, 4 linn. 1-8 et 18-27 ita compleri possent, 
ut totum prooemium sic sonet: 

Sancta Vaticana Synodus, coram Deo atque Salvatore suo plene sibi 
conscia est, Ecclesiam a Christo Domino Institutore suo depositum fidei 
seu thesaurum veritatum revelatarum suscepisse, ut doceat omnes gentes 
(Mt. 28, 19) viam salutis, easque sanctificet et regat in finem suum. Ita 
sal est terrae et lux mundi (cf. Mt. 5, 13 sq.). Ad fideliter explendam 
hanc suam missionem simul diligenter de deposito pure atque intacte 
custodiendo ut curet necesse est. Annuntiatio veritatum in deposito 
contentarum eiusque simul custodia non solum sacrum officium est sin- 
gulorum pastorum, de quo rationem reddituri sunt Domino (cf. Hebr. 
13, 17), sed maxime toti Episcopatui incumbit, per Spiritum Christi 
in unum corpus apostolicum sub Romano Pontifice congregato. Ipse 
enim Dominus discipulis imponit: « Docete omnes gentes... servare 
omnia quaecumque mandavi vobis » (Mt. 28, 19-20); et Apostolus mo- 
net Timotheum: « Depositum custodi, devitans profanas vocum novi- 
tates » (1 Tim. 6, 20; cf. 2 Tim. 1, 14). 

Quare S. Synodus, sciens hisce temporibus homines perturbari ma- 
xime circa veritates fundamentales existentiae humanae, scii, de origine, 
natura, fine vitae humanae et de aditu inveniendo ad Deum et intimam 


4 Cf. p. 279. 



DISCEPTATIO - DE DEPOSITO FIDEI PURE CUSTODIENDO 291 

propriam felicitatem ipsosque fideles aliquoties ab anxietatibus tangi 
et plura spargi errorum semina, quibus multi sacram doctrinam non iam 
sustineant, sed a veritate auditum avertentes, ad fabulas convertantur 
(cf. 2 Tim. 4, 4), ut suo officio religiose satisfaciat et homines temporis 
praesentis Deum et Filium eius Unigenitum quaerere et invenire adiuvet, 
in capitibus sequentibus ex deposito sibi a Domino concredito veritates 
quasdam ad ipsa religionis fundamenta spectantia pro bono fidelium et 
omnium Deum sincero corde quaerentium pandit et simul ab erroribus 
quibusdam perniciosis defendit. 

Ad Caput I um : De Veritate : 

Ad n. 2: Transitus a doctrina S. Scripturae de cognitione veritatis 
(scii, salutiferae) ope actionis liberatricis Christi et auxilio Spiritus 
Sancti (p. 6, 5 linn. 2-5) ad abstractam doctrinam de cognitione veritatis, 
homini vi naturae suae competenti, nimis abruptus esse videtur. Forsitan 
melius connexus habebitur, ubi primum hoc caput totum inseratur in 
loco supra indicato, i. e. ubi monstrandum erit naturam hominis ipsam 
ad suscipiendum Christum Dominum Veritatem aptam esse. 

Capacitas rationis ad veritatem qua talem, ut patet, in plenitudine 
Revelationis in Christo suscipienda omnino supponitur. Unde illa ca- 
pacitas tandem recte hic defenditur. * 

Tunc immediate recipi poterint, quae hucusque solum in n. 5 di- 
cuntur de conditione luminis naturalis rationis post peccatum Adae, ne 
relinquatur consideratio ordinis concreti. 

Quo facto notio veritatis compleri forsan potest his quae a S. Scrip- 
tura docentur, scii, in veritate sese manifestare realitatem ipsam divinam 
Deique fidelitatem, qua veritate homini datur orientatio ultima et cer- 
tissima, unde haec veritas ut magnum Dei donum grato animo susci- 
pienda est. 

In fine huius numeri de ultima perfectione rationis humanae per 
fidem mysteriorum in via et per visionem in patria locutio sit, ut iam fit 
in Schemate proposito. 

Ad nn. 3-4\ Capacitate intellectus iam supra in tuto collocata, hi 
numeri omitti forsan possunt, cum insuper errores hic tractati iam in 
aliis documentis magisterii ecclesiastici reiecti sint. 

Card. Konig: Schema hoc magno labore necnon opiniones valde 
diversas commissionis componens laudabiliter confectum est. 

Attamen quaedam adhuc desiderantur ut mihi videtur. 

1. Munus apologeticum in ecclesia semper valde necessarium fuit 


5 Cf. p. 280 . 

et erit. Sed Concilium Oecumenicum non tantum ad intra sed etiam ad 
extra loquetur et mundus universus suam unitatem quaerens, mundus 
sine pace et sine veritate, critice quidem sed etiam magno desiderio audiet 
quae ecclesia hac solemni occasione dicet. Ideo aspectus apologeticus 
ne nimis praedominet — sicut in schematibus quae sequentur mihi vi- 
detur — sed etiam synthesis positiva fiat eo sensu quod veritates reve- 
latae, veritates quas ecclesia custodit, sunt solutio omnium difficultatum 
quibus mundus hodiernus laborat (cf. Imitationem Christi-. Christus so- 
lutio omnium difficultatum). Ideo in fine cuiusvis capitis mihi videtur 
ponendum, quomodo veritates expositae cum doctrina universali fidei 
nostrae cohaerent. 

2. In prooemio, ut mihi videtur, desiderantur quaedam de influxu 
sociali religionis (cf. evolutionem in Africa et Asia), quaedam de digni- 
tate et libertate hominis et quomodo religione christiana proteguntur, 
quaedam de ideologiis hodiernis et quomodo tantum vivunt ex frag- 
mentis religionis. 

3. Non videtur necessarium tam extensive ea repetere quae dixit 
Vaticanum primum. Et quae in numero 2 ponuntur magis ad prooemium 
pertinere mihi videtur. Praeterea melius videtur verba Sacrae Scriptu- 
rae in ipsis argumentis adhibere, sicut Vaticanum primum hoc fecit, et 
non numerum loci Sacrae Scripturae tantum citare. 

4. Non bene consonare videntur quae dicuntur in pagina 6, 6 lin. 33 
et in pagina 7, 7 linea tertia et sequens. 

Card. Alfrink: De Schemate de Veritate pauca quaedam minoris 
momenti et quaedam quae forse maioris momenti sunt, afferre vellem. 

Ad n. 1: hic citantur duo loci Sacrae Scripturae qui nisi fallor non 
omnino juste adducuntur. 

Mat. 28, 19-20 — in linn. 13 et 14 — citatur relate ad depositum 
fidei pure atque intacte custodiendum. Verba autem in textu S. Matthaei 
« servare omnia quaecumque mandavi vobis » potius ad regulas practi- 
cas agendi se referunt quam ad depositum fidei custodiendum. 

1 Tim. 6, 20 — in lin. 16 — citatur forse propter verba « devitans 
profanas vocum novitates » in quibus verbis scriptor huius paragraphi 
monitum legit contra novas theorias et sententias relate ad dogmata fidei 
pure et intacte custodienda. Verba autem in textu graeco nihil aliud di- 
cunt quam loquelas profanas, vacuas, inanes. 

Oppositio ergo est non inter doctrinam, quam Timotheus debet cu- 


6 Cf. p. 280. 

7 Cf. p. 280. 



DISCEPTATIO - DE DEPOSITO FIDEI PURE CUSTODIENDO 


293 


stodire et novitates doctrinales, quas devitare debet; sed inter res fidei, 
quibus Timotheus se debet occupare, et loquelas et res profanas, nuga- 
ces, vanas, in quibus se non debet immiscere. 

Ad n. 3\ in titulo huius numeri legitur: « contra falsum existentia- 
lismum ». Sensus huius tituli non videtur sufficienter clarus. 

Sensus esse potest hic agi de falso existentialismo, dum econtra 
etiam existit existentialismus verus, bonus. 

Vel in sensu quodam generali dicitur ita ut redactores dicere inten- 
dant existentialismum semper esse falsum. 

Si in hoc secundo sensu titulus intelligendus est, vox « falsum » 
melius eliminetur e documento Ecclesiae, propter caritatem quam Ec- 
clesia etiam erga errantes manifestare debet. 

Addere vellem me nescire an in hac paragrapho existentialismus recte 
et iuste describatur. 

Si verba « rationem veritatis esse quid mere subiectivum » de exi- 
stentialismo intelligenda sunt, dubito an sic vera mens existentialismi 
describatur. Nisi fallor, nullus existentialista dicet rationem veritatis 
esse quid mere subiectivum. 

In n. 4: loquitur de principibus universalibus quae tam perspicua 
sunt ut quasi sponte cuilibet innotescant. 

Nisi fallor principia philosophica enumerata non ab omnibus phi- 
losophis etiam catholicis et orthodoxis eodem modo intelliguntur, ita 
ut quae in hac paragrapho dicuntur, nimis generaliter dicantur et forse 
quadam ulteriore explicatione indigeant. 

Haec ultima animadversio me adducit ad aliquam animadversionem 
magis generalem. 

In diversis partibus huius Constitutionis de Deposito fidei pure cu- 
stodiendo saepius quaedam philosophica enuntiantur, quae valde stricte 
cum quadam schola philosophica determinata coniunguntur. 

De ista schola philosophica determinata nihil malum dicere vellem. 
Econtra. Insuper plene assentio, si Ecclesia determinatam philosophiam 
in suis scholis aliis philosophiae formis anteponit, et desiderat ut omnes 
sacerdotes ista philosophia imbuantur. 

Sed alia quaestio est, an Ecclesia in suis declarationibus doctrinali- 
bus se cuicumque philosophiae determinatae ita arcte coniungere debeat. 

Ecclesia debet fidem et doctrinam evangelicam praedicare, non quan- 
dam philosophiam. 

Non sum philosophus, sum simplex exegeta, biblista. Sed ut talis 
scio in Vetere et in Novo Testamento doctrinam revelatam praedicari 
alio modo cogitandi humano — dicamus alia philosophia — quam 
philosophia perennis. 

Nec Sanctus Paulus in suis epistolis, nec Iohannes in suo Evangelio, 
nec ipse Christus Dominus erant philosophia illa imbuti. 

Et nonne Ecclesia doctrinam evangelicam sic praedicari debet ut 
cum omni philosophia quae veritatem evangelicam sartam tectamque 
conservat, enuntiari queat. 

In nostro tempore in quo praedicatio evangelica cum tot culturis 
diversis componi debet, hoc mihi videtur magni esse momenti. 

Ideoque rogare vellem ut Constitutio quibusdam philosophis vere 
peritis e diversis scholis proponatur ut de istis rebus Commissioni Cen- 
trali votum dent. 

Alteram quaestionem generalem addere liceat. In diversis huius 
Constitutionis paragraphis sermo est de scientiis hodiernis. In genere 
paragraphi istae de scientiis hodiernis parvo cum gaudio loquuntur et 
magno cum timore de erroribus, quae ex istis scientiis oriri possint. 
Ideoque Constitutio in istis rebus impressionem facit sat negativam. 

Mallem ut Constitutio — quin oculos claudat relate ad errores rea- 
les aut possibiles — tamen aliquomodo laudet conatus scientificos tot 
hominum honestorum qui cum sua scientia et suis investigationibus sae- 
pe valde laboriosis fidei catholicae et Ecclesiae sincera intentione servire 
volunt. 

Ecclesia in Concilio proximo non faciat impressionem ac si scien- 
tiae esset inimica. 

Rev. Browne : Schema mihi optimum videtur. 

In pag. 6 8 n. 3 ponitur in uncinis (litteris italicis), ut titulus numeri 
Contra falsum existentialismum. Cum vero existentialismus sit error 
seu classis errorum nostri temporis, et cum revera contentum huius nu- 
meri respiciat plures alios famosos errores praeter ipsum forte melius 
esset ut numerus 3 coniungatur cum numero 4 et ut nova paragraphus sic 
constituta intituletur De veritate primorum principiorum. 

Theologice loquendo Schema recte agit de primorum principiorum 
veritate. Pertinent ad sacram doctrinam ut praeambula eorum quae sunt 
Fidei sed insuper quia et ipsa, actu implicite, continentur in verbo Dei 
revelato. 

Summi momenti est, et hic est locus ipsum dicendi, ut in his et aliis 
materiis analogis adhaereatur doctrinae Sancti Thomae ad normam prae- 
scriptorum Leonis XIII et Sancti Pii X. Sapientia, metaphysica prae- 
sertim, Angelici Doctoris est sapientia ipsius intellectus et rationis hu- 
manae toti generi humano conveniens. Inter partes huius sapientiae 


Cf. p. 280. 

maxime necessarias ad. fidem tuendam, exponendam et defendendam 
eminet illa quae de metaphysica ipsius veritatis agit. Hac metaphysica 
in dubium vocata omnia mutant. 

Adiungo, sed ut aliquid minoris ponderis, ut bonum esset in pa- 
gina 6 9 linea 13 dicere «... capacitatem agnoscit et inculcat , sed... ». 

Card. Ottaviani: Ante omnia gratias ago de animadversionibus 
factis, quarum certe habebitur summa ratio. Sed ceteri, qui nunc de- 
bent suum suffragium ferre, considerent quod si res est de ordinanda 
materia uno modo vel alio modo, omnes possunt proponere non unum, 
non decem, sed centum modos proponendi doctrinam. Quod necessa- 
rium mihi videretur esset potius dare suggestiones, prout factum est 
praesertim ab Em.mo Card. Ruffini, a Rev.mo Patre Magistro Generali 
O. P., ut amelioretur ipsa Constitutio, sed non proponere alios modos, 
secus hic faciemus aliquem canonem perpetuum, quia si nos propone- 
bimus aliam formam, erunt tales quibus non placet illa forma, ille 
modus, sicut in itinere ut pergam Berolinum possum transire directe 
vel pergere prius Lutetiam Parisiorum, postea Amstelodamum, etc. 
et igitur non est quaestio de modo proponendi. Ceterum ego valde mi- 
ratus sum audire quod omnia essent fundanda in revelatione. Igitur vane 
S. Scriptura Veteris Testamenti, in Novo Testamento S. Paulus fecis- 
sent appellationem ad rationem hominis ad probationem existentiae Dei. 
Si autem ipsa prima principia pervertuntur (et mihi mirum visum est 
datam esse pro legitima positionem quorundam catholicorum qui alio 
modo sentiunt de primis principiis; sumus in hac terribili condicione 
reapse quod sunt quidam catholici qui negant etiam valorem demonstra- 
tivum principiorum fundamentalium) actum est de ratione, actum est 
etiam de ipsa fide. Ut dictum est bene a quodam Em.mo, nos loquimur 
non tantummodo catholicis qui admittunt revelationem, sed nos loqui- 
mur pro toto mundo, pro iis etiam qui nunc non admittunt revela- 
tionem, pro iis qui persuadentur tantummodo rationibus humanis; si 
adducimus tantummodo argumenta ex Evangelio, pro illis nihil valent; 
pro existentialistis, qui negant ipsam existentiam Dei, quomodo pos- 
sumus appellare ad revelationem a Deo factam? Igitur mihi videtur 
caput positum cum principiis philosophicis omnino necessarium esse 
et igitur principia philosophica, ibi exposita, esse omnino necessaria. 
Aliud est si amelioratur quibusdam suggestionibus, v. g. quando dici- 
tur de falso existentialismo (convenio quia illic posita erat haec forma 
ad indicandum quod sit quidam etiam existentialismus christianus qui 


9 Cf. p. 280 . 

non esset falsus) qui est antichristianus. Kierkegaard, qui est pater 
theoriae existentialismi, dedit quemdam existentialismum christianum 
contra quem non possum dicere, sed ad tollendam aequivocationem 
potest bene acceptari ista propositio facta a Rev.mo P. Generali 
O. P. coniungendi caput III et IV sine dictione, ne confusio oria- 
tur. Igitur si vultis pergere in infinitum proponatis aliam formam Con- 
stitutionis, postea fortassis quando adduceretur alia forma, petetur ter- 
tia forma, sed non est hic modus procedendi. Ceterum, bene dixit 
Em.mus Card. Ruffini, principia fidei, maxima pars dogmatum, verita- 
tum, iam sufficienter exposita sunt praesertim in ultimis Conciliis Oecu- 
menicis, in Concilio Tridentino, in Concilio Vaticano. Semper repetemus 
eadem? Concilium nostrum necessitatem habet aggrediendi illa quae ho- 
die subvertunt tum fidem tum ipsam rationem naturalem. Igitur haec 
est, praesertim quod attinet ad doctrinam, necessitas Concilii: econtra 
haec necessitas impeditur quia timetur ne caritas laedatur; detis sug- 
gestiones ad reddendas magis caritativas, magis bonas et acceptabiles 
formulationes etc. Sed mihi videtur non posse negari rationem ob quam 
tractantur praecise quaedam specialia problemata. 10 


4) SUFFRAGIA SODALIUM 

Card. Tis serant: Placet iuxta modum: secundum animadversio- 
nes praesertim Eminentissimorum Lienart, Frings, Konig, Dopfner et 
Alfrink. 

Card. Pizzardo: Placet. Aliqua minima dubia: sicut iam aliqui 
Em. mi Patres exposuerunt. 

Ad par. 3. Dubitari potest de opportunitate inscriptionis « Exi- 
stentialismi »: nomine enim existentialismi hodie imprimis multa alia 
comprehenduntur. Dubium moveri potest etiam de opportunitate ci- 
tandi dictum S. Augustini, attenta eius conceptione de ideis innatis. 
Ad par. 4: notetur difficultatem et disputationes incipere maxime quan- 
do agitur de illis principiis apte formulandis, v. g. de principio « rationis 
sufficientis ». 

Card. Aloisi Masella: Placet iuxta modum: scilicet iuxta vota 
Em.morum Card. Lienart et Ruffini ac Rev.mi Patris Browne, Magistri 
Generalis O. P. 


10 Textus transcriptus est ex taeniola magnetica. 

Card. Ferretto: Attentis his quae Clarissimus Relator discepta- 
tioni praemisit et respondens animadversionibus explicavit: 1 Placet. 

Card. Lienart: Non placet: retentis observationibus ab Eminen- 
tissimis Cardinalibus Frings, Dopfner, Konig, Alfrink expressis/ et ani- 
madversione quam ipse exposui. 2 

Card. Tappouni: Placet. 

Card. Copello: Placet iuxta modum: perpendantur quae dicta 
sunt ab Em.mis Card. Lienart, Frings, Ruffini, Dopfner et a Magistro 
Generali Ord. Praedicatorum. 

Card. Agagianian: Placet iuxta modum: ratio habeatur observatio- 
num Em. morum Patrum et Rev.mi P. Browne. 

Card. McGuigan: Placet, consideratio autem dari debet omnibus 
dictis ab Em.mis Patribus et a Patre Browne Superiore Generali Ordi- 
nis Praedicatorum. 

Card. Pla y Deniel: Placet iuxta modum: scilicet ut antequam 
schema definitivum Concilio proponatur ratio habeatur observationum 
ab aliquibus Patribus factarum praesertim ab Em.mo Ruffini. 

Card. Frings: Non placet. 3 

Card. Ruffini: Placet iuxta modum. 4 

Card. Valeri: Placet iuxta modum: seu ad numerum 3, modifi- 
cetur; ad numerum 5 secunda pars quae linea duodecima incipit « Quare 
iure merito, etc. » non concordat cum antecedentibus sicut ab Em.mo 
Card. Ruffini notatum est. 

Addo quod si nova dispositio Constitutionis possibilis esset — quod 
tamen nunc valde arduum videtur, sicuti ab Em.mo Relatore dictum 
est — placeret modum propositum ab Em.mo Dopfner. 

Card. Siri: Placet iuxta modum: scilicet: desideratur redactio ma- 
gis theologica et positiva (hoc obtinetur per citationem longiorem et 
aptam textuum revelationis, in hoc capite et in sequentibus); sit minus 
abundans et prudentior in rebus quae ad philosophiam spectant, prae- 
sertim nn. 3-4-5 (n, 3 revera non videtur esse valde pertinens); ne ti- 
meat tamen Constitutio ea affirmare quae omnino et directe coniungun- 


1 Cf. pp. 282-283. 

2 Cf. pp. 284-286. 


Cf. p. 286. 

Cf. pp. 286-287. 

tur cum revelatione et sine quibus revelatio nec intelligi posset sufficien- 
ter et quidem certo ac sine evolutione ipsius dogmatis. Semper retinen- 
dum est non esse duas veritates. Hic est quaestio. 

Card. Quiroga y Palacios: Placet, adiectis modificationibus ad- 
missis iam ab Em.mo Relatore in sua responsione. 

Card. Leger: Placet iuxta modum: i. e. iuxta animadversiones 
Em.mi Relatoris et Em.morum Ruffini et Siri et accepta suggestione 
Em.mus Dopfner quoad praesentationem schematis. 

Prooemium. Pag. 5, 5 lin. 2: Quum illa expressio « Sancta Vaticana 
Synodus » pro prima vice appareat, nonne bonum esset si adderetur 
« secunda », ut statim in initio huius documenti appareat agere de Va- 
ticana Synodo secunda? 

Pag. 5, lin. 9: Loco dicendi « de quo rationem reddituri sunt », 
nonne textus clarior esset, si diceretur: « qui de illo rationem reddituri 
sunt »? 

Pag. 5, lin. 10: Quum agatur de quaestione quae multum nunc 
agitatur inter theologos, forsitan utile esset si Concilium determinaret 
relationes quae vigent inter episcopos et Romanum Pontificem in Con- 
cilio Oecumenico: utrum tunc consideretur Summus Pontifex ut episco- 
pus tantum, an formaliter ut Summus Pontifex, iam in se infallibilis? 

Caput I: De Veritate. Pag. 7, 6 linn. 12-19: Iure meritoque illud 
schema attendit ad aspectum non tantum obiectivum, sed etiam subiecti- 
vum fidei christianae. Ille aspectus, qui est valor realis, aspectum obiecti- 
vum rite complet. Insuper, verum est quod ille aspectus subiectivus 
imprimis consideratur a modernis in genere: ideoque illi facilius dogma 
acceptabunt si vident Ecclesiam illum aspectum nullo modo negligere. 
Sic v. g., in fine capitis 1, p. 7, linn. 12-19, schema bene notat munus 
dispositionum interiorum relate ad fidem. 

Card. Montini: Placet iuxta modum a Cardinali Siri expositum. 

Card. Cento: Placet iuxta modum: ita ut opportune et sapienter 
thesaurizentur, iuxta ipsius Cardinalis Ponentis declarationem, ea quae 
a variis oratoribus prolata sunt, ad idem, sic, meliorandum schema, quod 
tanti momenti est pro universa Ecclesia. 

Card. Godfrey: Placet ad mentem Eminentissimorum Cardinalium 
Ottaviani et Ruffini et praesertim habita ratione eorum quae dixerunt de 


5 Cf. p. 279. 

6 Cf. p. 280. 

primis principiis. Concilium loquetur non solum ad domesticos fidei, sed 
ad omnes et debet considerare imprimis et inter alia hodiernas obiectio- 
nes. Clarior fiat numerus tertius ubi de existentialismo. 

Card. Confalonieri: Placet iuxta modum: scilicet, ut adspectus 
positivus doctrinae evidentior fiat. 

Card. Richaud: Placet iuxta modum: quia puto necessarium esset 
renuntiare principia philosophiae naturalis quae pertinent ad sensum com- 
munem secundum quem omnes homines possunt loqui et etiam veritates 
Revelationis definitae possunt exprimi. Quemadmodum Verbum Dei assu- 
mit naturam humanam, Revelatio divina eget aliquibus communibus et 
humanis notionibus quarum Custodes fidei munus habent protectionem 
tribuendi. 

Attamen descriptio existentialismi in n. 3 videtur mihi insufficiens 
et non plene conformis, et alia systemata, ut dixit Rev.mus Magister Prae- 
dicatorum, offendunt rationem humanam in suo fundamento elementari. 
Sed de erroribus sentiendum est cum caritate comprehensiva et sine de- 
pendentia alicuius systematis. 

Card. Konig: Placet iuxta modum expositum. 7 

Card. Dopfner: Constitutio, ut iacet, non placet; prooemium et 
1° Caput placent iuxta modum secundum ea, quae dixi. 8 

Card. Marella: Placet iuxta modum: opportunum fortasse erit re- 
digere Introductionem seu Praesentationem Generalem magis amplam de 
Doctrina Catholica circa Depositum Fidei iuxta Fontes Revelationis ad 
mentem aliquorum Em.morum Patrum. De caetero adhaereo ex corde 
animadversionibus propositis ab Em.mo Ruffini, a Rev.mo Magistro Ge- 
nerali Praedicatorum et ab Em.mo Relatore. 

Card. Muench: Placet iuxta modum: secundum animadversiones 
varias textus redigatur. 

Card. Meyer: Placet iuxta modum: attentis praesertim observatio- 
nibus ipsius Em.mi Relatoris, Card. Agagianian, Card. Alfrink de usu 
S. Scripturae, et Patris Magistri Generalis Ordinis Praedicatorum. 

Card. Alfrink: Non placet: secundum ea quae egregie sunt dicta 
ab Em.mis Lienart, Frings, Konig et Dopfner. Quaestio non agitur de 


7 Cf. pp. 291-292. 

8 Cf. pp. 287-291. 

principiis rationis quae fidei fundamenta sunt, sed de modo quo praesen- 
tantur et quidem in documento doctrinali. 9 

Card. Ottaviani: Placet: ratio habeatur eorum quae dicta sunt a 
Card. Ruffini, Agagianian et a P. Browne. 

Card. Di Jorio: Placet iuxta modum: videtur doctrinam proponen- 
dam esse potius in forma positiva quam negativa, ut iam expositum est ab 
Em.mo Card. Lienart et ab aliis Patribus. Praeterea: adfirmetur doctrina 
Ecclesiae et relinquantur nomina specifica sistematum ratione philo- 
sophiae. 

Card. Roberti: Placet iuxta modum: sc. perpensis animadversio- 
nibus ab Em.mis Patribus propositis. 

Card. Jullien: Placet iuxta modum: plene probato quod Constitu- 
tio de deposito fidei incipiat cum doctrina de veritate deque vi rationis 
humanae, id est Commissio Theologica videat an et quo modo ratio ha- 
beatur de iis quae Patres animadverterunt. 

Card. Larraona: Placet iuxta modum: ita ut hoc prooemium et ca- 
put probem ut autonoma, admissis animadversionibus criticis factis 
ab Em.mis Ruffini, Siri, Alfrink et aliis; quoad alia, ordinem, characteres, 
terminologiam spectantia, ratio habeatur illorum quae dicta fuerunt a 
Card. Lienart, Agagianian, Ruffini, Siri, Dopfner, Konig, Alfrink et cor- 
rigatur. 

1) Admirationem certo movent Schemata a Commissione Theologica 
praesentata, tam soliditate et amplitudine doctrinae, quam ex accuratis- 
sima et clara qua proponuntur forma, et pariter ex documentis allegatis 
quibus ipsa declarantur et vindicantur. 

2) Aliqua non immerito quaeri sincere et humili mente possunt ex 
quibus scopus Schematum clarior evadere debet et criterium fieri secu- 
rius ad animadversiones si quae faciendae obvenerint redigendas. 

3) Hae fere quaestiones sunt: 

— An Decreta omnia et integre tamquam stricte dictam infalli- 
bilem doctrinam continentia proponantur? 

— An canones redigendi erunt in quibus doctrina definienda per- 
stringetur? 

— Quanam theologica censura vis et vigor Decretorum generalis 
fulcienda est? 

4) Quoad notas, documentationis seu indicationis, etc. causa appo- 


Cf. pp. 292-294. 

sitas, ut ipsae nunc sunt conservabunturne, vel ex adverso perstringen- 
tur et, relicta forma polemica, ad ea circumscribentur quae textum con- 
firmant vel fundant? 

Card. Heard: Placet, ratione habita animadversionum Em.mi Aga- 
gianian. 

Card. Bea: Placet iuxta modum: secundum animadversiones Emi- 
nentissimorum Lienart, Dopfner, Alfrink, Frings. Ni fallor Ecclesia hodie 
non debet tantum respingere quae subvertunt doctrinam, sed etiam ex- 
primere positive quomodo doctrina catholica satisfaciat exigentiis hodier- 
nis. Modus loquendi non debet esse « scholasticus », sed talis qui intelli- 
gatur ab omnibus hominibus, etiam alius culturae. Pluries: « aliqui ca- 
tholici »: multi? pauci? Cuius valoris? Schema ergo denuo redigendum. 

Beat. Saigh: Placet, en tenant compte des remarques du Card. Aga- 
gianian. 

Beat. Gori: Placet. 

Beat. Cheikho: Placet iuxta modum: attendenda ea quae dixerunt 
Em.mi Patres et Rev.mus Magister Generalis Fratrum Praedicatorum. 

Exc. Felici: Placet, iuxta animadversiones ab Em.mo Cardinali 
Relatore factas. 

Exc. 0’Connor: Placet iuxta modum: attentis observationibus ab 
Em.mo Relatore factas. 

Exc. Silva Santiago: Placet. Mihi placet et praesertim quia in 
schemate modo speciali agitur de veritate obiectiva fidei quae, iuxta 
meam opinionem, non solum opportuna sed necessaria est nostris tem- 
poribus. Simul puto suggerentias seu propositiones factas praecipue ab 
Em.mis Cardinalibus Ruffini, Agagianian, a Magistro Generali Ordinis 
Praedicatorum et ab ipso Card. Relatore esse magna consideratione di- 
gnas in redactione definitiva schematis ad perfectionem ipsius. 

Exc. Antezana y Rojas: Placet iuxta modum: iuxta relationem 
Ponentis Em.mi Card. Ottaviani et animadversiones Em.mi Card. Ruf- 
fini, Generalis Ord. Praedicatorum, Card. Agagianian et aliorum Patrum. 

Exc. Beras: Placet iuxta modum: secundum animadversiones fa- 
ctas ab Em.mo Card. Agagianian. 

Exc. Lefebvre: Placet iuxta modum: Prooemium sit magis ex- 
plicitum ita ut quaestiones quae exponuntur magis clare appareant ut 
correspondentes ad theologiam pastoralem hodiernam. 

Assentio animadversionibus factis ab Eminentissimo Cardinali Re- 
latore et ab Eminentissimis Cardinalibus Agagianian, Ruffini et a Magi- 
stro Ordinis Praedicatorum. 

Exc. Perrin: Placet iuxta modum: id est secundum animadver- 
siones Eminentissimorum Lienart, Frings, Dopfner, Konig et Alfrink. 

Constitutio redigatur denuo, modo positivo, secundum propositionem 
Eminentissimi Dopfner ut veritas magis et magis luceat omnibus homi- 
nibus eosque attrahat. 

Exc. Seper: Placet iuxta modum: Schema immutetur ratione ha- 
bita animadversionum Em.mi Card. Bea. 

Exc. Bazin: Placet iuxta modum: iuxta observationes factas prae- 
sertim ab Em.mis Card. Ottaviani, Ruffini, Agagianian et speciatim Bea. 

Exc. Bernard: Placet iuxta modum: secundum votum ab Emi- 
nentissimo Bea emissum. 

Exc. Bernier: Placet iuxta modum: aliquibus scii, meliorationi- 
bus adductis, ut Em. mus Cardinalis Relator admisit. 

Exc. Yago: Placet iuxta modum: attentis observationibus Em.mi 
Card. Bea ut schema hoc sit magis positivum. 

Exc. Rakotomalala: Placet iuxta modum: ad mentem Eminentis- 
simi Cardinalis Agagianian. 

Exc. Ngo-dinh-Thuc : Placet iuxta modum: id est secundum modi- 
ficationes acceptas ab Eminentissimo Relatore: videtur mihi asiano, quod 
systema quod dicitur non recte thomisticum, sed melius systema com- 
munis sensus placeat etiam menti asianae, et etiam africanae ni fallor. 

Exc. Verwimp: Placet iuxta modum: ratione habita de votis ex- 
pressis ab Eminentissimis Dominis Agagianian, Siri et Bea. 

Exc. Jelmini: Placet iuxta modum: scilicet ad proponendum sche- 
ma definitivum habeantur prae oculis quae Eminentissimi Cardinales 
Ruffini, Siri et Rev.mus Magister Ordinis Praedicatorum dixerunt: adap- 
tetur schema iuxta animadversiones Eminentissimi Cardinalis Bea. 

Exc. Suhr: Placet iuxta modum: ratio habita eorum quae dixerunt 
Em.mi Cardinales Lienart, Frings, Konig. Dopfner, Alfrink et Bea. 

Rev. GuT: Placet iuxta modum: quo locuti sunt Card. Lienart, 
Frings et Bea de latere potius positivo et pulchro revelationis divinae. 
Certo veritates in periculo positae debent clare enuntiari et inculcari, 

sed ita ut convincentur et allicientur etiam quaerentes Deum extra Ec- 
clesiam stantes. Liceat citare psalmum: Concilio Vaticano II laetetur 
cor quaerentium Deum omnium! 

Rev. Browne: Placet iuxta modum: attentis quibusdam minori- 
bus quas dixi in disceptatione. 10 

Rev. Sepinski: Placet iuxta modum: schema bene exaratum. 

1) Placet ordinatio capitis I, quae retineatur. 

2) Adspectus apologeticus non nimis accentuetur. 

3) Melius explanetur n. 3 de exsistentialismo. 

4) Ad p. 7, 11 lineam 13, dicatur « Ecclesia semper affirmavit ». 

Rev. Janssens: Placet iuxta modum: ad mentem Em.mi Cardina- 
lis Siri et Em.mi Cardinalis Bea. 


XI 

DE DEPOSITO FIDEI PURE CUSTODIENDO 

(Sexta Congregatio: 20 ian. 1962) 

1) SCHEMA PROPOSITUM A COMMISSIONE THEOLOGICA 

Caput 2 
DE DEO 

6. [ Cognitio Dei , finis ultimi hominis ]. Ecclesia, innixa Sacrarum Lit- 
terarum testimoniis, semper tenuit in cognitione naturali exsistentiae Dei 
reponendum esse vitae religiosae principium illamque constituere veluti 
praeambulum ad cognitionem Dei, quae per fidem obtinetur. Immo, quo- 
niam Deus caritas est (I lo. 4, 8) itemque lux veritatis (cf. I Io. 1, 5), atque 
adeo fons omnium bonorum, a quo et creati sumus et beatitatem exspecta- 
mus, ideo ipsa profitetur Deum, ad tanti momenti cognitionem hominibus 
perviam reddendam, se illis manifestasse tum supernaturali Providentia, tum 
etiam communibus creationis operibus, quae ita constituit, ut apertum testi- 
monium de ipso redderent (Act. 14, 17). 

7. [ Affirmatur Dei cognoscihilitas ]. Porro eadem sancta Mater Eccle- 
sia tenet et docet invisibilis Dei exsistentiam vel solo naturali rationis lu- 
mine per visibilia creationis opera, tamquam causam per effectus, certo co- 


10 Cf. pp. 294-295. 

11 Cf. p. 280. 

gnosci adeoque et demonstrari posse; 1 nam, ut ait Apostolus, invisibilia 
ipsius, a creatura mundi, per ea quae facta sunt, intellecta, conspiciuntur; 
sempiterna quoque eius virtus et divinitas: ita ut sint inexcusabiles, qui 
veritatem Dei in iniustitia detinent (cf. Rom. 1, 20 et 18). 

8. [ Argumentum perfectionibus mundi\. Profecto sancti Patres et Do- 
ctores Ecclesiae 2 varia eaque firmissima argumenta protulere, quibus de- 
monstrarunt Deum esse et « causam constitutae universitatis, et lucem perci- 
piendae veritatis et fontem bibendae felicitatis ». 3 Re enim vera incompara- 
bilis magnificentia et ordo ac pulchritudo necnon firma ad finem directio, 
quae in mundo conspiciuntur, certissime proclamant sapientissimum ac po- 
tentissimum Auctorem ac Gubernatorem, Deum nempe personalem, 4 adeo 
ut vani censendi sint qui operibus attendentes non agnoscant quis sit artifex, 
et illorum specie delectati non cogitent quanto his dominator eorum specio- 
sior sit (cf. Sap. 13, 1-5 ). 5 

9. [ Argumentum ex imperfectionibus creaturarum ]. Imperfectiones quo- 
que, quibus omnes res mundi ex profundo sui esse irretiri conspiciuntur, 
puta motus, dependentia causalis, contingentia, limitatio et si quae aliae, 
plane ostendunt eiusmodi res non esse ultimo a seipsis neque ab aliis mun- 
danis principiis quae iisdem imperfectionibus laborent, sed a Creatore mun- 
dum transcendente, qui omnimodis perfectionibus polleat. Nec praeter ista 
argumenta, quae potiora sunt, Ecclesia alia parvipendit, v. g. quae ex desi- 
derio quod habet homo felicitatis, vel ex absoluta obligatione legis moralis 
promuntur, quaeque aliquibus saltem hominibus multum sunt accommodata. 

10. [ Errorum damnatio~\. Cum igitur exsistentia unius veri Dei tam 
egregie resplendeat, eo magis reprobandi sunt qui Deum misere abiiciunt. 6 
Imprimis quidem Sancta Synodus damnat errorem eorum qui, unum et uni- 
versale principium in materia reponentes, Deum esse omnino negant, 7 
quinimmo impie satagunt, etiam vi adhibita, Dei nomen ex humanis mentibus 
eradicare. Etiam eorum reprobat errorem qui, falsi nominis scientia abuten- 
tes, loco Dei personalis figmenta impersonalia vel mere idealia adeoque 
inoperosa substituunt, vel, reiecta demonstratione quae sit obiectivae veri- 
tatis pignus, subiectivam tantum et mere voluntariam adhaesionem quoad 
Dei exsistentiam profitentur, vel probationes rationales congestis fallaciis 
universim enervare conantur. 8 

11. [ Doctrina de Deo commendatur\. Demum Sacra Synodus fideles 
enixe hortatur ut rectam quam acceperunt de Deo doctrinam quibuslibet 
bonis anteponant, sollicite custodiant, ab impugnationibus defendant, tam- 
quam totius vitae normam assumant, ingenii autem vires non in obnubilandis 
rationibus quibus mens humana ad Deum elevatur, impendant, sed iis elu- 
cidandis potius adlaborent. 9 Denique semper meminerint omnes se esse bap- 
tizatos in nomine Dei vivi, Patris, et Filii, et Spiritus Sancti, ut Deo, qui 
per nimiam caritatem se manifestavit nobis in Domino Iesu, credant eique 
serviant (cf. I Io. 1 , 1-3; Eph. 2, 4). 

NOTAE 

1 Pius IX, Epist. Gravissimas inter (contra lac. Frohschammer), 11 dec. 1862: 
Denz. 1670; 

Cone. Vat. I, Const. dogm. De fide cath., cap. 2: Denz. 1785; coli. can. 1: 
Denz. 1806; 

lusiurandum contra errores modernismi: Denz. 2145; 

Pius XII, Encycl. Humani generis , 12 aug. 1950: Denz. 2317. 

2 S. Gregorius Nazianz., Orat. 28, nn. 6 et 16: PG 36, 31 et 45. 

S. Ioannes Chrysost., In Ep. ad Rom. hom. 3, 2: PG 60, 412-413. 

S. Augustinus, Confess. XI, 4, 6: PL 32, 811; Serm. 141: PL 38, 776-778; 
De lib. arb. II, 7, 15 usque 15, 39: PL 32, 1249-1262. 

S. Thomas, I, q. 92, a. 3; In Ev. Ioh.j Prol. in prol. S. Hieronymi. 

Cf. Pius XI, Studiorum ducem, 29 iun. 1923: A.A.S. 15 (1923), p. 317. 

Pius XII, Alloc. ad Pont. Acad. Scient., 22 nov. 1951: A.A.S. 44 (1952), 
pp. 31 s. 

3 S. Augustinus, De Civ. Dei, VIII, 10, 2: PL 41, 235. 

4 Pius XII, Encycl. Humani generis-. Denz. 2317; cf. ibid. : Denz. 2325; 
Cf. Pius XI, Mit brennender Sorge, 14 mart. 1937: A.A.S. 29 (1937), p. 149. 

5 Cf. etiam Rom. 1, 20-21. 

6 Pius XI, Mit brennender Sorge -. A.A.S. 29 (1937), pp. 148-150; cf. Decr. 
S. Off. 1 iulii 1949: A.A.S. 41 (1949), p. 334. 

7 Cone. Vat. I, Const. De fide dogm., cap. 1: Denz. 1782-1784 et canones 
correspondentes: Denz. 1801-1805; 

Cf. Pius XII, Encycl. Humani generis-. Denz. 2306 et 2323 

8 S. Pius X, Encycl. Pascendi, 8 sept. 1907:' Denz. 2072-2074; 

Pius XII, Encycl. Humani generis: Denz. 2325. 

9 Pius XII, Encycl. Mediator Dei, 20 nov. 1947: A.A.S. 39 (1947), pp. 525-526. 


Caput 3 

DE DEO CREATORE ET EVOLUTIONE MUNDI 1 

12. [De creatione mundi in initio temporis ]. Sacra Vaticana Synodus 
secunda, Sanctarum Scripturarum testimoniis innixa, doctrina ab Ecclesiae 
Magisterio pluries prolatam renovat docens Deum ita universum ex nihilo 
creavisse, ut aliquando cursum suae exsistentiae inchoaret. Solus enim 
« verus Deus bonitate sua et omnipotenti virtute, non ad augendam suam 
beatitudinem, nec ad acquirendam, sed ad manifestandam perfectionem suam, 
per bona quae creaturis impertitur, liberrimo consilio simul ab initio tempo- 
ris utramque de nihilo condidit creaturam, spiritualem et corporalem, ange- 
licam videlicet et mundanam ac deinde humanam, quasi communem ex spiritu 
et corpore constitutam ». 2 

13. [ Reprobatio evolutionismi tum materialistici, tum pantheistici\. Cui 
doctrinae maxime adversatur evolutionismus materialisticus, statuens mun- 


20 

dum, qui se evolvat, neque causatum esse neque gubernari a Deo, atque 
eius progressu aliud non proferri nisi materiam non factam et ea quae iam 
prius quodammodo in materia non facta praecontinebantur. Dogma autem 
creationis aperte etiam detorquetur evolutionismo illo pantbeistico, quo ad- 
mittitur quidem mundum procedere a principio uno et immateriali, quod 
divinum dicitur, sed quo ita res concipitur, quasi hoc principium produceret 
mundum ut summam immutationum sui, in quibus, per gradus et maxime in 
vita humani spiritus, ipsum se evolveret atque perficeret. Ex quibus senten- 
tiis prima Deum et religionem a limine tollit, altera ea quae ad religionem 
pertinent plane permiscet, cum Deo mundana humanaque assignet, homini 
mundoque divina. 

14. [ Sententiae hodiernae falsae de creatione et evolutione mundi]. Ca- 
veant etiam Ecclesiae filii ne, aberrantibus opinionibus decepti, inquinent 
plures veritates revelatas. Conceptum creationis ne solvant sibi fingentes, 
hanc in eo consistere quod Deus magis magisque in unitatem redigat multipli- 
citatem quamdam primordialem, iam praesentem ante omnem divinam actio- 
nem. Subsistentiam mundi in seipso et simplicitatem perfectionemque omni- 
modam Dei ne labefactent, arbitrari audentes Deum ita evolutionem mundi 
dirigere, ut universitatem rerum gradatim in seipsum colligat, eam sibi veluti 
incorporet, ipseque mundanae compositionis quadantenus particeps fiat. 
Neque investigatio scientifica, neque sana philosophia ullam causam praebent 
falsis huiusmodi opinionibus indulgendi. 

15. [ Doctrina fidei et investigatio verae scientiae de evolutione ]. Ea 
autem quae veri nominis scientia de mundi evolutione prudenter investigat 
iureque ut cetta inferre valet, sive sunt de formatione figurae universi, sive 
de historia terrae ascensuque multiplici vitae in ea, sive de origine et incre- 
mento humani generis, ea re vera detrimentum non inferunt doctrinae fidei. 
Quin etiam convenienter sese ei adiungunt eamque illustrant. Namque « nul- 
la ... unquam inter fidem et rationem vera dissensio esse potest, cum idem 
Deus, qui mysteria revelat et fidem infundit, animo humano rationis lumen 
indiderit ». 3 Verum conclusiones indagationum scientificarum huiusmodi ce- 
dunt dignitate et certitudine sententiis fidei, quibus lumine gratiae adiuti 
assensu maxime firmo adhaeremus, innixi Deo ipso, qui summa veritas est. 
Quapropter quaestiones quaedam ad evolutionem mundi pertinentes, quae 
directe aut indirecte fidem catholicam tangunt, ita tractandae sunt ut genui- 
nis fidei effatis minime contradicatur, ut eadem effata in periculum non addu- 
cantur, singulique parati sint ad Ecclesiae iudicio obtemperandum, cui a 
Christo munus demandatum est depositum fidei custodiendi atque inter- 
pretandi. 4 

16. [De creatione hominis et evolutione vitae']. Ad investigationem igi- 
tur scientificam de initiis vitae quod attinet, quatenus etiam in ea quaeritur, 
sitne humani generis origo quodammodo ab antea iam exsistenti viventique 
organismo repetenda, primum servanda est doctrina catholica de composi- 
tione hominis ex spiritu et corpore quae essentialiter inter se differunt, 

itemque de divina et immediata productione animae hominis ex nihilo. Hu- 
mana igitur anima ex nullo quod in mundo quomodolibet iam exstiterat, orta 
est. Insuper ipsa corporis humani prima origo cum debita moderatione ac 
cautela tractanda est. Nam hoc argumentum non spectat ad scientias natu- 
rales tantum, sed partim etiam ad philosophiam, immo tangit plures veri- 
tates quae in divinae revelationis fontibus continentur, nominatim de mi- 
rando illo iustitiae originalis statu in quo nostri protoparentes primum con- 
stituti sunt. 5 

NOTAE 

1 In tribus primis huius Constitutionis paragraphis agitur in primis de creatione 
mundi universim secundum fidem catholicam et doctrinis philosophicis quae hac in 
re eidem fidei adversantur. 

In duabus ultimis paragraphis agitur de doctrina fidei circa creationem, ma- 
xime autem circa creationem hominis et de eius relatione cum investigatione 
scientifca. 

2 Cone. Vat. I, Sess. III, Const. dogm. De fide cath., cap. 1: Denz. 1783; 
cf. Cone. Lateranense IV , cap. 1: Denz. 428. 

3 Cone. Vat. I, Sess. III, Const. dogm. De fide cath., cap. 4: Denz. 1797. 

4 Cf. Pius XII, Encycl. Humani generis-. Denz. 2326. 

3 Cf. Pius XII, Encycl. Humani generis-. Denz. 2327. 


2) RELATIO EM. MI P. D. ALFREDI CARD. OTTAVIANI 
PRAESIDIS COMMISSIONIS THEOLOGICAE 

Ego expecto etiam in hoc capite easdem animadversiones quae factae 
sunt circa desiderium quod magis positiva sit expositio, et magis pa- 
storalis, sed debeo ego etiam ex parte mea insistere et revocare in men- 
tem Em. morum et Rev. morum Membrorum istius almi Consessus, Con- 
cilia semper functionem habuisse defensionis Fidei, quia quod attinet 
ad partem disciplinarem, canones morum, illi canones possunt multa 
etiam repetere vel amplificare quae non habent relationem certe ad do- 
ctrinam, sed quando agitur de doctrina, Concilia semper propositum sibi 
habuerunt finem defensionis fidelium ab erroribus qui grassantur. Hodie 
enim scimus esse quosdam errores qui nedum propagantur ab incredu- 
lis, ab atheis, et ab ipsis etiam defendendi sunt catholici, sed etiam in 
ipso agmine catholicorum, eheu dolorosum est, multa sparguntur quae 
laedunt ipsam fidem. Igitur non debemus hic facere partem pastora- 
lem; partem pastoralem facient Episcopi. Ecclesia in Concilio Generali 
dat lineas doctrinales quibus Episcopi postea et praedicatores et docto- 
res in scholis, in Universitatibus agent; sed propositum Concilii est 

praesertim depositum servare et servare ab illis qui impetunt depositum, 
non ab illis qui acceptant depositum ipsum. Igitur vanum esset repetere 
ea quae in Conciliis anteactis iam sufficienter sunt in possessione ipsius 
fidei et non impetuntur, v. gr. in hac parte Constitutionis, quam ag- 
gredimur, agetur de Deo et de Deo Creante. Utique, possemus amplam 
expositionem facere de Dei existentia, de eius attributis, de eius per- 
fectionibus et placerent certe, sed non est hoc munus Concilii. Hodie 
id quod pertinet praesertim est quid sit ista idea Dei; hodie scimus 
materialismum dialecticum Deum non agnoscere nisi materiam. Item 
scimus quosdam, non quosdam tantum, multos Deum habere spiri- 
tum quemdam non personalem, non perfectissimum, qui afficit omnes; 
et inde ab istis erroribus defendendi sunt ii qui veram Dei fidem habent. 
Immo etiam quidam Deum habent personalem et perfectissimum, sed 
putant esse conceptionem ex infimo sensu caeco quae erumpit e corde 
hominum, sed hodie sic, cras quomodo, si id ad Dei tantummodo hoc 
fundamentum Concilium haberet? Igitur nunc in parvis animadversio- 
nibus quas leget Secretarius Generalis non agetur de tota quaestione quae 
respicit Deum et Deum creantem, sed de his quae actu necessaria sunt 
ad dandam lineam qua Episcopi, pastores, professores Universitatum 
et etiam publicistae debeant informare suas animadversiones, suas apo- 
logias etc. 1 

Exc. Felici : 2 Caput II. De Deo. 

Progressus quidam agnoscendus est in praesenti schemate si com- 
paretur cum doctrina de Deo, quae habetur in Cone. Vaticano I, sess. III, 
cap. 1 (Denz. 1782) et in lureiurando contra Modernistas (Ex Motu pro- 
prio Sacrorum antistitum, 1 sept. 1910; Denz. 2145); qui ulterior pro- 
gressus consistit praesertim in brevi enumeratione argumentorum, quae 
desumuntur ex creaturis visibilibus ad probandam existentiam Dei, 
prout est Ens personale seu perfectissimum ac totaliter a mundo distin- 
ctum; finis ultimus ac supernaturalis cunctorum hominum. 

Haec autem ulterior dilucidatio doctrinae fidei de Deo hodie postu- 
lari videtur ob repetita conamina vel statuendi materiam ut principium 
unicum et universale omnium rerum, prout philosophi marxistae praesu- 
munt; vel agnoscendi spiritum quemdam absolutum ac universalem, qui 
tamen nec est personalis nec vere perfectissimus, iuxta doctrinam pan- 
theisticam idealistarum; vel profitendi quidem Deum personalem ac per- 
fectissimum, at prout postulatur ab exigentiis mere subiectivis, despecta 


1 Textus transcriptus est ex taeniola magnetica. 

2 Exc.mus Secretarius Generalis legit relationem Em.mi Card. Ottaviani. 

qualibet demonstratione e rebus externis, quae sit pignus obiectivi et 
universalis valoris. 

Hoc schemate Commissio Theologica se satisfecisse sperat Votis 
tum S. C. Sancti Officii tum plurium Episcoporum ac aliorum. In qui- 
bus Votis legitur: « Cum hodie in discrimine ponatur tota doctrina 
catholica de Dei cognoscibilitate, resumenda est definitio vaticana atque 
integranda terminis lurisiurandi antimodernistici, ubi de demonstrabi- 
litate Dei contra molimina immanentismi ac psychologismi, nunc vi- 
gentis. Genuina autem notio Dei communienda est, quatenus Deus est 
finis ultimus hominis, et quidem unicus et supernaturalis, cognoscibilis 
ex visibilibus creaturis, tamquam causa per effectus ». Insuper in iisdem 
Votis postulatur ut damnetur atheismus et ut declaretur an sit fidei 
dogma rationali tantum lumine hominem posse existentiam Dei demon- 
strare (cf. Acta, Ser. I, Append. vol. II, pp. 12, 13, 198). 

Denique prae mente habendum est praesens caput de Deo ter ela- 
boratum fuisse a membris Subcommissionis, attentis etiam animadver- 
sionibus aliorum membrorum Commissionis Theologicae necnon Voto 
« circa cognoscibilitatem Dei via caus alitatis », exhibito a Rev. P. H. De 
Lubac, S. I., consultore eiusdem Commissionis. Ultima redactio appro- 
bata fuit a Commissione theologica in sessione generali mensis septem- 
bris nuper elapsi. 

Caput III. De Deo creatore et evolutione mundi. 

Necessitas huius novi capitis ex eo repetitur, quod non defuerunt 
nostris temporibus auctores catholici qui, errores iam damnatos in Cone. 
Vaticano I plus minus ve renovantes, vel negarunt mundum initium ha- 
buisse in tempore, vel contenderunt creationem mundi necessariam esse, 
cum ex necessaria liberalitate divini amoris procedat. Has falsas opi- 
niones reiecit Pius XII in Encycl. Humani generis, de cuius tamen repro- 
bationis efficacia dubitare licet. Insuper opportunum visum fuit respuere 
sententiam illorum, qui, sub specie profundioris conciliationis inter pla- 
cita scientiarum naturalium et veritates fidei, evolutionem mundi ita ex- 
plicant, ut libertas Dei ac eius omnimoda perfectio necnon a mundo inde- 
pendentia periclitentur; insuper non satis serventur veritates de origine 
mundi ex nihilo ac eius subsistentia in seipso, qualibet specie panthei- 
smi exclusa. 

Nec supervacaneum visum est confirmare ac perficere quae in eadem 
Encyclica Humani generis dicuntur de debitis cautelis servandis a culto- 
ribus scientiarum naturalium, ne quid asseratur circa evolutionem mun- 
di, quod puritatem fidei directe aut indirecte offendat, maxime dum 
agitur de prima origine corporis humani ac de productione animae ho- 
minis. 

Etiam hoc capite Constitutionis satisfieri videtur postulatis ab Excel- 
lentissimis Episcopis vel Superioribus Generalibus. Legitur enim in 
« Acta et Documenta »: « Exponatur et illustretur doctrina catholica 
de creatione »; insuper: « Synodus dogma de Deo Creatore, quod a 
Marxismo negatur, praeclare confiteatur et inculcet hanc primam om- 
nium veritatum minime a scientiis naturalibus non solum non revinci 
sed magis confirmari »; ac additur: « Contra quamdam propensionem 
pantheisticam, quae subruit notionem traditionalem creationis ex nihi- 
lo, expresse affirmetur creatio totius mundi ex nihilo sui et subiecti » 
(Ser. I, Append. vol. II, p. 121). 

Denique adnotare iuvat hoc schema pluries elaboratum fuisse, at- 
tento etiam Voto Rev.mi P. Marcozzi, S. I., Professor in Universitate 
Gregoriana; forma autem, qua nunc proponitur, submissa fuit approba- 
tioni totius Commissionis theologicae, in ultima sessione generali. 

Card. Ottaviani: Aliae explicationes mihi videntur esse addendae. 

De primo quidem: fateor quod si sumantur ista singula capita, non 
inter se satis ligata videantur. Ratio est quia in subcommissione de De- 
posito Fidei, postea quidam adlaboraverunt ad determinatum quod- 
dam punctum, alii ad aliud punctum expediendum secundum eorum 
specialisationes prout agebatur de professoribus qui in cathedris univer- 
sitatum docent, sed necessarium erit certe eas ligare et in ligamine fa- 
ciendo habebitur ratio eorum qui dicunt aliquam magis positivam expo- 
sitionem esse producendam. Igitur quoad hoc punctum mihi videtur 
posse bene satisfieri iustis postulatis iam expressis a pluribus Membris 
istius almae Commissionis. Fortasse quidam mirabitur, me fecisse men- 
tionem postulationum S. Officii, quasi succubes fuerimus exigentiarum 
istius Congregationis, sed vos admittetis S. Officium (sicut aliae Con- 
gregationes debuerunt, oboedientes mandato Summi Pontificis, exponere 
suam mentem circa ea quae essent necessaria ad Concilium praeparan- 
dum), fuisse organum specificum, qualificatum, ad quasdam petitiones 
faciendas. Iamvero S. Officium habet specialem praeparationem ob con- 
tinuas relationes quas habet per consultationes, per significationes, per 
communicationes quas accipit ex universo orbe. Igitur ex sua experien- 
tia mihi videtur posse dare aliquam ideam eorum quae magis necessa- 
ria sunt, attentis hodiernis circumstantiis temporum, quod attinent ad 
doctrinam Fidei et morum. Sed non mirabitur quisquis quia ego feci 
etiam duo nomina, potuissem multa alia nomina facere hominum vere pe- 
ritorum, sed ideo posui ut videatur, Commissionem Doctrinalem sibi 
adlegisse viros qui non sunt certe considerandi ut tenebrosi, sicut gene- 
ratim describitur S. Officium: De Lubac, cui commissa est specialis quae- 

dam expositio facienda, et Marcozzi pro rebus scientificis. Igitur vide- 
tis vos etiam nos cautos maxime fuisse. His dictis, libenter dico quod 
grati erimus pro omnibus quae nobis suggerentur ut melius studium 
fiat. 3 


3) ANIMADVERSIONES SODALIUM 

Card. Ruffini: Placet iuxta modum: 

Pag. 5, 1 lin. 9: «et beatitatem » adderem « aeternam ». 

Pag. 5, linn. 20-24: In testimonio S. Pauli perperam versiculus 
18 capitis I ep. ad Romanos posponitur versiculo 20. 

Pag. 6, 2 lin. 17: « alia parvipendit » dixerim « alia quoque agnoscit ». 

Pag. 6, lin. 33: «quae sit obiectivae veritatis pignus» dixerim: 
« quae in obiectiva veritate fundatur ». 

Pag. 6, lin. 35: « quod Dei existentiam profitentur »; dicerem: 
« ... adhaesionem doctrinae quae Dei existentiam admittit ». 

Pag. 9, 3 lin. 5: « ita universum » adderem « mundum ». 

Pag. 9, linn. 7 et 8: « non ad augendam suam beatitudinem, nec ad 
acquirendam »; dicerem: « non ad acquirendam vel augendam suam 
beatitudinem quae est infinita ». 

Pag. 9, lin. 26: « quasi ex hoc principium produceret »; dicerem: 
« quasi ex eo oriantur res mundanae omnes ». 

Pag. 9, lin. 31: « plane permiscet » melius « plane corrumpit ». 

Pag. 10, 4 lin. 4: « ne solvant » melius « ne depravent ». 

Pag. 10, lin. 7: «praesentem» clarius « existentem ». 

Pag. 10, lin. 20: « inferre valet » dixerim « proponit ». 

Card. Leger: Caput II. De Deo. 

Pag. 5, lin. 2: Schema dicit tantum quod Ecclesia innititur Sacra 
Scriptura. Quod quidem fit etiam in multis aliis capitibus. Utrum hoc 
fit ad servandam sympathiam Protestantium? Num illa consideratio 
practica sufficit ad praesentandum textum minus completum? Nonne me- 
lius esset dicere quod Ecclesia innititur « revelationis testimonio », 
quod quidem includit Sacram Scripturam sed etiam traditionem? 

Pag. 5, lin. 9: Estne opportunum introducere illam novam vocem 


3 Textus transcriptus est ex taeniola magnetica. 

1 Cf. p. 303. 

2 Cf. p. 304. 

3 Cf. p. 305. 

4 Cf. p. 306. 



312 


SESSIO III - ACTA 


« beatitatem » quae minus in traditione invenitur, etsi vox eiusdem ra- 
dicis adhibeatur ad designandos illos homines qui beatitudine gaudent, 
scilicet « beatos »? 

Pag. 5, 5 lin. 16. Schema affirmat quod Ecclesia « tenet et docet ». 
Ordinarie, theologi distinguunt id quod a Concilio tenetur, docetur, aut 
definitur et illae variae veritates quae non eamdem qualificationem ha- 
bent, neque eodem modo a fidelibus admittendae sunt. Iamvero ex textu 
schematis, non facile videri potest quasnam veritates Concilium inten- 
dit definire, et quasnam non. Nonne opportunum et utile esset quasdam 
indicationes in hoc sensu introducere in ipso textu schematis? 

Pag. 6, 6 lin. 16: Optime ibi indicatur quod, praeter argumenta clas- 
sica, adsunt etiam quaedam alia argumenta quae characterem magis 
subiectivum habent, sed quae tamen non sunt negligenda, etsi tamen 
non eumdem valorem metaphysicum habeant. 

Caput III. De Deo creatore et evolutione mundi. 

Pag. 9, 7 8 lin. 3: Denuo indicatur testimonium Sacrae Scripturae tan- 
quam fons huius doctrinae. Cur non dicitur simpliciter quod illa doctri- 
na innititur testimonio revelationis, quod quidem includit Sacram Scrip- 
turam sed etiam traditionem? 

Pag. 9, linn. 5-8: Schema videtur dirimere quaestionem sese refe- 
rentem ad initium mundi. Haec veritas est dogma (saltem veritas de fide 
catholica). Utrum insuper illa veritas sit definita in Concilio Latera- 
nensi IV et in Concilio Vaticano I? Schema videtur interpretationem Con- 
cilii Vaticani I praesentare, affirmando scilicet quod initium mundi in tem- 
pore in Concilio Vaticano I definitur. Estne haec intentio Concilii Vati- 
cani II? Sin, requireretur alia formula quae hoc punctum non tangeret. 

Pag. 11,® linn. 13-15: Pro origine primi hominis, utrum, praeter iu- 
stitiam originalem, habetur aliquid aliud, in revelatione contentum, quod 
influeret in modo concipiendi originem primi hominis? Opportunum atque 
utile esset hoc cognoscere. Insuper, quoad originem Evae, num habe- 
tur nunc plena libertas quoad interpretationem textus Sacrae Scripturae, 
scilicet quoad modum quo prima mulier originem ducit « ex » primo 
viro? Illa quaestio multum nunc in theologia et in Sacra Scriptura agi- 
tatur. Utile esset habere solutionem. 

Card. Dopfner: Ad Caput II: De Deo. 

In tuto ponitur hoc capite cognoscibilitas existentiae Dei naturalis 


5 Cf. p. 303. 

6 Cf. p. 304. 

7 Cf. p. 305. 

8 Cf. p. 307. 

rationis lumine. Repetuntur, quae iam in Concilio Vaticano I, tunc in 
Iureiurando antimodernistico et Encyclica Humani Generis explicando 
Concilium Vaticanum I dicuntur. Compertum est in Concilio Vaticano I 
sermonem fuisse de conditione humanae naturae in genere, abstractione 
facta ab iis, quae ei competant, prout nunc exstat. 

Ut mihi videtur, hodie a Concilio magis exspectantur (quin ullo 
modo negetur vel debilitetur valor modo dictorum) quaedam dicenda 
de modo, quo homines de facto fidem inveniant in ordine concreto. 
S. Synodus hic exordiri posset a facto, quod Deus iam antecedenter 
ad revelationem positivam « non longe est ab unoquoque nostrum » 
(cf. Act. 17, 27) et « non sine testimonio semetipsum reliquit, benefa- 
ciens de coelo, dans pluvias et tempora fructifera, implens cibo et laeti- 
tia corda nostra » (Act. 14, 17), ita ut a paganis iam coli aliquomodo 
potuerit, quin eum novissent (cf. Act. 17, 23); et insuper exordiri posset 
a cognitione Dei, quam S. Paulus in loco Rom. 1, 18 ss. innuit. 

Ad pag. 5, 9 linn. 3-6: Cum autem non constet et disputetur adhuc 
inter theologos, utrum talis cognitio Dei fuerit re vera mere naturalis 
et non simul salutaris, proindeque non illuminatione et inspiratione 
Spiritus Sancti effecta, Concilium quaestionem hanc ne dirimat. In ver- 
bis illis (pag. 5, linn. 3-6) « in cognitione naturali existentiae Dei repo- 
nendum esse vitae religiosae principium illamque constituere veluti 
praeambulum ad cognitionem Dei, quae per fidem obtinetur » definiri 
autem videtur concreta et obvia existentia cognitionis naturalis Dei, 
quae naturalis appareret non solum eo sensu, quod ex operibus creatio- 
nis et actu vero cognoscitivo humano fiat, sed insuper quasi solis viribus 
naturalibus et sine gratia adiuvante. Insuper impressio oriri potest, ac si 
haec cognitio Dei praecedere deberet cognitionem Dei salutarem (et non 
solummodo in hac virtualiter contineri). Nec haec praecedentia est com- 
munis inter theologos. Difficile etiam videtur saltem primo visu (cum 
quaestio de analysi fidei sit disputata), quomodo haec naturalis cogni- 
tio principium vitae religiosae qua talis esse possit, cum secundum Conci- 
lium Arausicanum II omnes actus, qui in salutem diriguntur, etiam ini- 
tium fidei et credulitatis affectus, per gratiae donum fiant (D. 178 ss.). 
His de causis passus supra citatus plane omittendum mihi videtur. 

Proinde Caput II — inserendum post caput de capacitate intelle- 
ctus humani ad veritatem qua talem (secundum novam dispositionem 
a me propositam) — ita componendum esse videtur: Incipiatur a locis 
S. Scripturae a me supra allatis, resumatur doctrina eius verbis fere illis, 
quae exstant nunc in pag. 5, linn, 6-13: « quoniam ... operibus ». 


Cf. p. 303. 

Tunc sequantur res quae in nn. 7-11 dicuntur, sed modo magis 
breviore. Atbeismus nempe modernus minus in cogitationibus rationa- 
libus radices habet, sed potius in fatigatione et indifferentia cordis; 
dici forsan posset, negata existentia Dei existentiam hominis vanam et 
inanem remanere, immo imperfectam et intime infelicem. 

Ad Caput III: De Creatione. 

Quoad substantiam retinendum mihi videtur et secundum proposi- 
tum meum supra datum inserendum post desideratum capitulum fun- 
damentale de Christo Domino. 

Ad n. 12: Initium est immutandum, considerando loco et contextu, 
quo stat. Exordiri possumus a creatione per Verbum (Io. 1, 2). Innui 
deberet valor positivus, quem habet dogma creationis pro vita religiosa; 
scilicet propter creationem Deum esse Dominum, qui fortiter et suaviter 
dirigit cursum mundi; citari possunt verba Concilii Vaticani I (D. 1784). 

Ad n. 14: Haec paragraphus contra sententias a P. Teilhard de 
Chardin propositas directa esse videtur; tamen non certo constare vide- 
tur, utrum illae sententiae revera tangantur. Nam quantum scio, auctor 
ille, statuens principium pro evolutione ex aliqua multiplicitate praeexi- 
stenti, noluit negare ipsam hanc multiplicitatem a Deo in initio causatam 
fuisse. Insuper scripta eius nondum sunt omnia publicata; lis inter ipsos 
interpretatores catholicos adhuc perdurat. Unde paragraphus omittatur, 
ne forsitan damnemus sententiam sic a nemine propagatam; insuper quod- 
vis elementum actioni divinae praeiacens iam a Concilio Vaticano I 
(D. 1805) sufficienter reiicitur. 

Ad nn. 15 et 16: Forsitan primo exponenda est catholica doctrina 
(n. 16; pag. 1 1 , 10 linn. 8-13) et postea adiungenda invitatio ad scientiam 
naturalem excolendam (n. 15; pag. 10, 11 linn. 18-29), tunc addenda mo- 
nitio de scientiis naturalibus (n. 15, p. 10, lin. 29 - p. 11, lin. 2; n. 16, 
p. 11, linn. 13-20). In monendis excultoribus scientiae naturalis ma- 
gis positive procedatur, v. gr. inseratur in pag. 10, lin. 19 post voca- 
bulum « prudenter » etiam sequens phrasis: « et feliciter ». Insuper 
inculcetur regula fundamentalis sequens: Tanquam conclusio certa et 
definitiva proponi nequit, quod est solummodo hypothesis. Sic pericu- 
lum in dubio vocandi fidem minuitur. 

Insuper, cur non dici potest etiam theologos errare posse et ali- 
quando erravisse in praecise determinandis illis, quae ad genuina fidei 
effata pertinent vel non? Talis humilis concessio, scilicet etiam theologos 


10 Cf. pp. 306-307. 

11 Cf. p. 306. 



DISCEPTATIO - DE DEPOSITO FIDEI PURE CUSTODIENDO 


315 


labores inquisitionis et periculum errandi ferre debere, multa praeiudicia 
ex parte hominum scientificorum e medio tolleret. 

Rev. Browne: Schema placet paucis notatis: 

a) In cap. 2, pag. 5, 12 linn. 11-12 dicerem « ... se illis manifestam 
tum operibus supernaturalis Providentiae » (agitur de miraculis)... 

b) In Cap. 3, pag. 9, 13 lin. 31 dicerem confuse proponit loco per- 
miscet. 

c) In Cap. 3, pag. 10 14 forsan melius esset (ut evitarentur controver- 
siae de facto praesentiae istorum errorum in quibusdam auctoribus) ut 
omitteretur in lin. 3 vox decepti. 

d) In Cap. 3, pag. II, 15 lin. 14 ponerem summa loco debita. 

Card. Ottaviani: Laetor quod omnes fere animadversiones factae, 
sunt accipiendae et considerandae quia bonae mihi videntur et ameliora- 
bunt. ipsam Constitutionem. Igitur harum omnium, si nobis afferrentur, 
ratio habebitur. Nescio utrum opportunum sit omittere ea quae reapse, 
uti suspicatus est Em.mus Card. Dopfner, referuntur ad theorias Teil- 
hard de Chardin. Verum autem est non omnia eius studia adhuc pu- 
blicata esse, verum nobis ante omnia dedit fundamentum ad cognoscen- 
das ideas ipsum volumen « Le phenomene humain » in quo habetur sub- 
stantia ipsius theoriae. Ceterum nobis nota sunt etiam quae docuit ipse 
Teilhard de Chardin ex variis manuscriptis dactylographatis vulgatis. 
Igitur perfecta habetur cognitio ex illis idearum Teilhard de Chardin 
et illa dactylographata scripta vulgata sunt nedum in Gallia, sed in toto 
mundo, et praesertim ex America Latina nos habemus relationes de 
damno quod facit illa theoria. Igitur quin nominemus Teilhard de 
Chardin, quod non esset praxis Concilii, sed ideas illas eliminandas 
esse, mihi videtur opportunum. 16 

4) SUFFRAGIA SODALIUM 

Card. Tis serant: Placet. 

Card. Pizzardo: Placet. 

Card. Aloisi Ma sella: Placet iuxta modum: scilicet secundum 
ea quae dicta fuerunt ab Em.mo Card. Ruffini et a Rev.mo P. Browne 
Magistro Generali O. P. 

12 Cf. p, 303. 

13 Cf. p. 306. 

14 Cf. p. 306. 

15 Cf. p. 307. 

16 Textus transcriptus est ex taeniola magnetica. 

Card. Ferretto: Placet iuxta modum ab Em.mo Cardinali Rela- 
tore expositum. 

Card. Lienart: Placet iuxta modum: salvis animadversionibus iam 
allatis super indolem negativam et nimis philosophicam capitum istorum, 
dum deficit « ostensio veritatis revelatae », quae tamen est essentialis 
fidei ratio et ad errores expugnandos modus excellentior et expeditior 
videtur. 

Card. Tappouni: Placet. 

Card. Copellq: Placet iuxta modum: secundum dicta ab Em.mo 
Ponente Card. Ottaviani. 

Card. Agagianian: Placet iuxta modum: cum voto scilicet ut ratio 
habeatur earum animadversionum quae notatae fuerunt a Patribus, prae- 
sertim ab Em.mo Relatore. 

Card. McGuigan: Placet in genere secundum Em.mum Relatorem, 
sed consideratio dari debet, dictis Cardinalium Leger, Ruffini, Dopfner 
et Patris Superioris Generalis Ordinis Praedicatorum. 

Card. Pla y Deniel: Placet iuxta modum: scilicet attentis obser- 
vationibus praesertim Em. mi Ruffini et ut aliquantisper brevius schema 
constitutionis fiat. 

Card. Frings: Non placet. Vide, quae dixi ad fasciculum l. 1 

Card. Ruffini: Placet iuxta modum. 2 

Card. Valeri: Placet. 

Card. Siri: Placet iuxta modum: scilicet: 

Ratio habeatur observationum factarum ab Em.mis Ruffini et Dopf- 
ner, praesertim ad nn. 6 et 15. 

Numerus 16 apparet (a linea 4 ad 11) ita conflatus quasi, firmo 
quod ipsum schema edicit, nimia in coeteris libertas implicite conce- 
datur. 

Sermo apparet in se et in terminologia aliquatenus complexus. 
Censeo semper prae oculis habendum esse textus Conciliorum definien- 
tes pro semper edici. 

Card. Quiroga y Palacios: Placet cum modificationibus admis- 
sis ab Em.mo Relatore. 


1 Cf. p. 286. 

2 Cf. p. 311. 

Card. Leger: Placet iuxta modum: 3 i. e. iuxta animadversiones 
Em.morum Cardinalium Ottaviani, Ruffini, Dopfner et Rev.mi Browne. 

Card. Montini: Placet iuxta modum: attentis animadversionibus 
a Patribus expositis. 

Card. Cento: Placet iuxta modum: ad mentem eiusdem Cardi- 
nalis Ponentis, hoc sensu quod fere omnes observationes prolatae sche- 
ma hoc in melius redigere poterunt. 

Card. Godfrey: Placet iuxta modum: scilicet habita ratione ob- 
servationum Eminentissimi Relatoris, Em. mi RufEni et Magistri Gene- 
ralis Ordinis Praedicatorum. 

Card. Confalonieri: Placet. Habeatur ratio observationum trium 
Venerabilium Patrum qui in argumento locuti sunt. 

Card. Konig: Placet. 

Card. Dopfner: Placet iuxta modum: 4 i. e. secundum ea, quae 
dicta sunt. 

Card. Marella: Placet secundum quae dicta sunt a Card. Relatore 
de correctionibus in Schematis textu introducendis ab Em.mis Patribus 
et a Magistro Generali Ordinis Praedicatorum propositis. 

Card. Muench: Placet schema propositum. 

Card. Meyer: Placet, ad mentem Cardinalis Relatoris. Adiungo 
quasdam animadversiones. 

Ad cap. 3, n. 12: Quaestio poni potest: utrum cum omnimoda cla- 
ritate definiatur temporalitas universi in verbis « ut aliquando cursum 
suae existentiae inchoaret »? Tamquam ratio pro hac animadversione 
datur definitio Concilii Vaticani I. Notum est quosdam auctores (A. D. 
Sertillanges et alii post eum) dubitare de sensu verborum « simul ab 
initio temporis » in decretis Cone. Vat. I et Lateranensis IV. Forte 
clarius omnia dubia excluderentur si inter verba huius numeri 12 inse- 
reretur phrasis « in tempore », vel « cum tempore », ita ut legeretur 
(linn. 5-6): « ut aliquando in tempore (vel cum tempore) cursum suae 
existentiae inchoaret ». 

Ad cap. 3, n. 16: Quaeri potest, an « doctrina catholica » in hac 
paragrapho significet doctrinam fidei, i. e. doctrinam de fide credendam. 
Terminus enim « doctrina catholica » apud theologos aliquando habet 


3 Cf. pp. 311-312. 

4 Cf. pp. 312-315. 

sensum latiorem quam terminus « de fide ». Et revera spiritualitas ani- 
mae et creatio animae numquam antea citra omne dubium definitae 
fuerunt. Haec igitur suggestio proponitur, ut Sacra Synodus, si placet, 
doceat vel declaret explicite tum spiritualitatem tum creationem ani- 
mae humanae. 

Card. Alfrink: Placet iuxta modum: secundum ea quae dixerunt 
Em.mus Card. Dopfner et Rev.mus Pater Generalis O. P.; in specie im- 
mutentur nn. 10 et 15 in sensu magis positivo ut Ecclesia non tantum 
defendatur, sed etiam aedificetur. 

Card. Ottaviani: Placet cum animadversionibus Card. Ruffini et 
P. Browne. Maneat id quod se refert ad theoriam Teilhard de Chardin. 

Card. Di Jorio: Placet iuxta modum: attentis animadversionibus 
ab Em.mo Card. Ruffini et a Rev.mo Patre Magistro Generali Prae- 
dicatorum propositis. 

Card. Roberti: Placet iuxta modum: sc. attentis animadversioni- 
bus ab Em.mis et Rev.mis Patribus prolatis. 

Card. Jullien: Placet, attentis praesertim iis quae initio et in fine 
declaravit Em.mus Relator. 

Card. Larraona: Placet iuxta modum: ita ut accurate illa ponde- 
rentur quae diligenter fuerunt animadversa et ab Em.mo Card. Relatore 
admissa. 

Card. Heard: Placet. 

Card. Bea: Placet, secundum animadversiones Em. morum Cardi- 
nalium Ruffini et Dopfner. 

Beat. Saigh: Placet. 

Beat. Gori: Placet. 

Beat. Cheikho: Placet. 

Exc. Felici: Placet. 

Exc. 0’Connor: Placet iuxta modum: attentis observationibus ab 
Em.mo Relatore factis. 

Exc. Silva Santiago: Placet schema cum dictis ab ipso Eminentis- 
simo Cardinali Relatore. 

Exc. Antezana y Rojas: Placet iuxta modum: scilicet, secundum 
optimam Relationem Em.mi Ottaviani, attentis animadversionibus Pa- 
tribus Ruffini et Ministro Ord. Praedicatorum. 

Exc. Beras: Placet. 

Exc. Lefebvre: Placet ad mentem Eminentissimi Cardinalis Re- 
latoris. 

Exc. Perrin: Placet, id est iuxta animadversiones factas et ab Emi- 
nentissimo Relatore acceptas. 

Exc. Seper: Placet iuxta modum: Schema corrigatur iuxta animad- 
versiones, stylisticas et reales, Em. morum Patrum qui in discussione lo- 
cuti sunt. Aliqui textus clariores et magis intelligibiles reddantur (spe- 
cialiter nn. 10 et 14). 

Exc. Bazin: Placet iuxta modum: attentis observationibus factis 
a Ven. Patribus. 

Exc. Bernard: Placet, cum emendationibus admissis ab Em.mo Re- 
latore. 

Exc. Bernier: Placet ad mentem Em.mi Cardinalis Relatoris. 

Exc. Yago: Placet ad mentem Em.mi Card. Relatoris. 

Exc. Rakotomalala: Placet. 

Exc. Ngo-dinh-Thuc: Placet. 

Exc. Verwimp: Placet iuxta modum: ratione habita de observatio- 
nibus factis. 

Exc. Jelmini: Placet iuxta modum: scilicet ad mentem Eminentis- 
simi Cardinalis Relatoris. Animadversiones Eminentissimorum Cardina- 
lium Ruffini et Dopfner prae oculis habeantur. 

Exc. Suhr: Placet iuxta modum: attentis observationibus Em.mi 
Card. Dopfner. 

Rev. Gut: Placet. 

Rev. Browne: Placet iuxta modum: attentis paucis quae scripto 
trado hic adiuncto. 5 

Rev. Sepinski: Placet, ad mentem Em.mi Card. Relatoris, additis 
aliquibus notis minoris momenti huic folio adiectis. 

Ad pag. 6, 6 7 lin. 17: « alia agnoscit ». 

Ad pag. 9/ lin. 3: legas « doctrinam ». 


5 Cf. p. 315. 

6 Cf. p. 304. 

7 Cf. p. 305. 

Ad pag. 10, 8 linn. 18-24: textus est aliquatenus obscurus; proponere 
velim: « Ea autem facta et conclusiones quae veri nominis scientia 
sive de origine et incremento humani generis, ea revera detrimentum 
non inferunt doctrinae fidei ». 

Rev. Janssens: Placet ad mentem Em.mi Cardinalis Ottaviani. 


XII 

DE DEPOSITO FIDEI PURE CUSTODIENDO 

(Septima Congregatio: 22 ian. 1962) 


1) SCHEMA PROPOSITUM A COMMTSSIONE THEOLOGICA 

Caput 4 

DE REVELATIONE ET FIDE 

17. [No fio catholica revelationis ]A Revelatio externa et publica qua 
obiectum fidei catholicae divinitus communicatum est cum Ecclesia, est 
locutio qua benignissimus Deus, per ministros complures maximeque per Fi- 
lium suum, humano sermone adhibito, mysteria salutis veritatesque connexas 
testatus est, « oboeditionem fidei » ( Rom . 16, 26) omnibus praecipiens. 
Externae autem revelationis dono, Deus, qui interius etiam docet, ut singuli 
« verbum salutis » ( Act . 13, 26) sicut oportet suscipere queant, illumina- 
tionem inspirationemque gratiae adiungit quae suavitatem confert in consen- 
tiendo et credendo veritati. 2 

18. [Revelatio et historia salutis\. Longa illa series eventuum saluta- 
rium quae in vita, morte et resurrectione Christi fastigium suum tandem 
attigit, inter obiecta divinae revelationis conspicue nobis prostat, et in eadem 
nobis altissima mysteria annuntiata sunt. Quapropter dicere fas est revela- 
tionem nobis datam esse in humanae salutis historia sive narrata sive prae- 
nuntiata. 3 Sed minime sentiendum est revelationem, ad substantiam eius 
quod spectat, prodientibus tantum illis eventibus iam constitutam esse, ita 
ut sermone Christi, Filii Dei, aliorumque legatorum divinorum secundarie 
tantum compleatur. Immo vero ad revelatum ordinem salutis ii eventus 
maxime pertinent per mysteria quae in eis latent aut cum eis connectuntur. 
Sed iidem eventus non patefaciunt nobis illa mysteria, nisi quatenus ipsi 
assumuntur quodammodo ac declarantur sermone legatorum Dei. Quo ser- 
mone etiam proponuntur ut veritates divinitus attestatae, ita ut obiecta fide 
divina credenda fiant, seu proprie revelentur. 4 


Cf. p. 306. 

19. [ Revelatio et doctrina]. Neque praetermittendum est revelationem, 
ultra historiae salutis singularia facta, continere etiam veritates universales 
tum naturalis, tum supernaturalis ordinis, eamque primarie spectare Deum 
ipsum, in ineffabili mysterio trium Personarum divinarum electis in patria 
videndum. Ideo Patres primae Synodi Vaticanae summam veritatum reve- 
latarum iure nuncupaverunt « doctrinae fidei » nomine, 5 vestigiis inhaeren- 
tes Domini nostri qui asseverat: « Mea doctrina non est mea, sed eius qui 
misit me » (Io. 7, 16), necnon Apostoli qui scribit ad Titum de vita sancta 
christifidelibus agenda, ut dignis moribus, « doctrinam Salvatoris nostri Dei 
ornent in omnibus » ( Tit . 2, 10). 6 

20. [ Revelatio et manifestatio Christi]. Divinae revelationis plenitudo 
in Christo Filio Dei recte dicitur apparuisse, 7 non solum quia ipse, auctor et 
consummator fidei (cf. Hebr. 12, 2), praecipuas fidei veritates homines do- 
cuit, sed insuper quia, per suae incarnationis redemptionisque mysterium, 
caetera fidei mysteria mirum in modum illustrat. Quod tamen non impedit 
quin revelatio integra servet suam indolem divini testimonii, totumque my- 
sterium Christi propter auctoritatem Dei, qui nec falli nec fallere potest, 
sit credendum. Fides divina et catholica non constituitur primario experientia 
qua totum mysterium Christi in eoque omne revelatum verum perciperetur, 
et secundarie tantum actione reddendi per conceptus et verba, ea quae prior 
experientia altiore modo attigisset. Quin potius catholica fides complectitur 
agnitionem magisterii Dei et propter ipsius auctoritatem assensum veritati- 
bus revelatis quales ab Ecclesia credendae proponuntur. 8 Eadem autem fides, 
caritate et donis Spiritus Sancti perfecta, augeri potest sensu Christi (cf. I Cor. 
2, 16) ad veritates revelatas profundius intelligendas, immo fruitione obscura 
mysterii Filii Dei qui cum Patre et Spiritu Sancto animam iustorum inha- 
bitat. 9 

21. [ Errores notioni catholicae revelationis plane adversi]. Catholica 
revelationis notio penitus derelinquitur ab iis qui falso contendunt Deum 
non posse, per legatos ab ipso eruditos aut inspiratos, communicare cum 
hominibus prolatis verbis aut Sacris etiam Litteris. Quorum quidam dixerunt 
divinam revelationem nihil aliud esse posse quam acquisitam ab homine 
suae relationis ad Deum conscientiam; 10 quidam revelationem arbitrati sunt 
esse sensum quemdam divinae realitatis in conscientia apparentem, quin et 
Deum ipsum, etsi confusius, sese in eodem sensu animis manifestantem; 11 
quidam demum existimant divinam revelationem non tantum religionem Ve- 
teris Novique Foederis, sed omnes religiones protulisse, eamque in eo consi- 
stere quod homines religiosi, ut ad Deum in mente eorum latitantem spectare 
queant, obiecta sacra sibi reperiant, notionesque sibi effingant, quae, etsi 
conformitate cum re carentes, inservirent tamen ad Deum quodammodo men- 
te prosequendum. 12 

22. [ Recens relativismi forma]. Periculose etiam a vero discedunt qui 
sentiunt enuntiationes et conceptus quibus veritates revelatae communican- 
tur, impares esse ad res divinas omnino vere significandas, etsi utique incom- 

plete et imperfecte; sed habendos esse ut approximationes semper mutabiles 
semperque denuo corrigendas prout postulet sive altior quidam sensus my- 
sterii quod creditur, sive ortus novae formae humanae cogitationis. Dum 
contra Deus revelans et Ecclesia quae, Deo adiuvante, munus exercet custo- 
dis et interpretis totius revelatae veritatis, aperte significant, se non intendere 
loqui symbolice tantum, sed saepe etiam proprie, atque assensum plenum 
immutabilemque postulant doctrinae fidei illo sensu intellectae quem eorum 
sermones declarationesque exhibent. 13 

23. [Externa revelationis signa]. Etsi fides salutaris qua Deo credimus 
procedit e lumine divinitus in mentem immisso, secundum illud Ioannis: 
« Filius Dei venit et dedit nobis sensum, ut cognoscamus verum Deum et 
simus in vero Filio eius» (I Io. 5, 20), nihilominus gratia fidei de more 
non prodit se aperte in mente, sed manet quodammodo velata in ea. Sapien- 
tissimus igitur Deus, volens ut fidei nostrae obsequium rationi consentaneum 
esset (cf. Rom. 12, 1), internis Spiritus Sancti auxiliis coniunxit multiplicia 
revelationis signa, eaque imprimis externa, congruenter ad indolem publi- 
cam revelationis necnon ad naturam socialem hominum qui ad fidem vocan- 
tur. Quae quidem signa efficiunt, ut recta ratio divinam revelationis originem 
certis argumentis probare valeat. 14 

24. [ Primatus quidam miraculorum et prophetiarum]. Inter ea signa, 
pro conspectiore argumento quod praestant, eminent miracula et prophetiae, 
quae produnt singularem interventum summae potentiae et sapientiae Dei 
signa dantis hominibus; 15 quae nonnisi ob praeiudicatas falsas opiniones a 
limine negantur, et de quibus Dominus noster declaravit: « Opera enim, 
quae dedit mihi Pater ut perficiam ea, ipsa opera, quae ego facio, testimo- 
nium perhibent de me, quia Pater misit me » (Io. 5, 36) etiamque: « Scru- 
tamini Scripturas, ... illae sunt quae testimonium perhibent de me » (Io. 
5, 39). 

25. [ Resurrectio Christi, prophetiae messianicae , Christus ipse]. Eccle- 
sia autem maximum in genere miraculorum signum habuit et habet resur- 
rectionem corporalem Christi quae, et sepulchro deprehenso vacuo, et appa- 
ritionibus ipsiusmet Redivivi, fulgens signum historicum facta est. In genere 
argumentorum ex prophetiis desumptorum, Ecclesia plurimum semper aesti- 
mavit admirandam in Christo Iesu adimpletionem propheticae exspectatio- 
nis Messiae et regni eius. Qua de re scripsit iam S. Petrus: « Habemus fir- 
miorem propheticum sermonem cui bene facitis attendentes, quasi lucernae 
lucenti in caliginoso loco, donec dies elucescat » (II Petr. 1, 19). Non autem 
diffitendum est sublime signum divinum, ad quod humana ratio difficiliorem 
utique aditum habet, quod tamen humilibus corde, qui Spiritu Dei aguntur, 
plurimum splendere potest, esse ipsum Iesum Magistrum. Cuius extraordi- 
naria sapientia et sanctitas confirmat testimonium quod de se dedit, ut ipse, 
inter se atque miracula sua distinguens, dicere potuerit: « Si mihi non vultis 
credere, operibus credite » (Io. 10, 38). 16 

26. [ Praestantia quaedam signi Ecclesiae]. Ecclesia autem, pro sua 

etiam nunc in orbe terrarum praesentia ac pro abundantia donorum quibus 
Christus eam ornare non destitit, et ipsa per se inter revelationis signa prae- 
stat, « Ob suam nempe admirabilem propagationem, eximiam sanctitatem 
et inexhaustam in omnibus bonis foecunditatem, ob catholicam unitatem 
invictamque stabilitatem magnum quoddam et perpetuum est motivum cre- 
dibilitatis », 17 ac veluti signum levatum in nationes (cf. Is. 11, 12). 18 

27. [ Testimonia signaque interna]. Sic fit, ut iis qui ad admirabilem 
revelationis lucem accedunt aut in eadem permanent, largus aditus pateat ad 
congruam notitiam acquirendam eamque augendam externorum signorum et 
probationum quae divinam revelationem invicte confirmant. Quibus signis 
et argumentis accedunt plures formae interni testimonii vocationisque ad cre- 
dendum. Quibus Deus ita mentem percellere potest, ut complere etiam va- 
leant ea quae obscura interdum manent in notitia signorum externorum; 
immo quae, aliquando, Deo largiente, proprii luminis abundantia sese sub- 
stituere valent in aliorum signorum locum. 19 Talia autem interna testimonia 
atque signa, quibus Deus, ut ait sanctus Paulus, in cordibus illucet (cf. II Cor. 
4, 6), sicut praetermittenda non sunt, ita neque in maius extollenda, prae- 
sertim cum externorum manifestiorumque signorum despectu. Synodus enim 
Vaticana Prima, de signis christianae revelationis agens, sollemniter prohibuit 
ne quis censeret « sola interna cuiusque experientia aut inspiratione privata 
homines ad fidem moveri debere ». 20 

28. [ Credere Deum, Deo et in Deum]. Quod si fides salutaris argumen- 
tis quae divinam revelationis originem probant, praeparatur atque protegi- 
tur, non tamen eisdem acquiritur; quin potius consensu humili suscipitur ut 
donum gratiae Dei. Ea enim fide non amplectimur divinam revelationem, 
nisi postquam haec credenda exhibita est iudicio ex divino lumine proce- 
dente; immo ipse fidei actus est plenum intellectus et voluntatis obsequium, 
quo homo, impulsus et tractus gratia Dei (cf. Io. 6, 44), credit Deo, Deum 
et in Deum: Deo nempe ut infallibili magistro innititur, ac Deum in tota 
doctrina revelata affirmat, dum sancto desiderio in Deum salutem nostram 
libere movetur. 21 


NOTAE 

1 Citantur in hac prima nota textus Magisterii qui directe aut indirecte confe- 
runt ad iustificandam notionem revelationis ut locutionis Dei attestantis prouti 
declaratur in Constitutione. Quae declaratio opportuna videtur, ut traditionalis 
revelationis notio, in Sacra Scriptura etiam fundata, protegatur contra sententias 
minus rectas in quas, praeeuntibus auctoribus protestantibus, aliqui etiam catholici 
theologi inclinant. Sequuntur nunc textus Magisterii: 

1. Symbolum Epiphanii: Denz. 13: «Credimus et in Spiritum Sanctum, 
qui locutus est in lege, et per prophetas praedicavit, et ad Iordanem descendit, in 
apostolis locutus est, et in sanctis habitat ». 

2. Symbolum Nicaeno-Constantinopolitanum: Denz. 86: «Credimus ... et 
in Spiritum Sanctum, ... qui locutus est per sanctos Prophetas ». 

3. Cone. Constantinopolitanum II: Denz. 212: «Confitemur fidem tenere 

et praedicare ab initio donatam a magno Deo et Salvatore nostro Iesu Christo 
sanctis Apostolis et ab illis in universo mundo praedicatam, quam et sancti Patres 
confessi sunt et explanaverunt ... ». 

4. Cone. Lateranense IV: Denz. 428-429: «Haec sancta Trinitas, ... primo 
per Moysen et sanctos Prophetas aliosque famulos suos, iuxta ordinatissimam dispo- 
sitionem temporum, doctrinam humano generi tribuit salutarem. Et tandem unige- 
nitus Dei Filius Iesus Christus ... viam vitae manifestius demonstravit ». 

5. Cone. Florentinum : Denz. 706: « Sacrosancta Romana Ecclesia ... unum 
atque eumdem Deum Veteris et Novi Testamenti, hoc est, Legis et Prophetarum 
atque Evangelii profitetur auctorem; quoniam eodem Spiritu Sancto inspirante 
utriusque Testamenti Sancti locuti sunt ». 

6. Cone. Tridentinum, Sess. IV: Denz. 783: «...puritas ipsa Evangelii ... 
quod promissum ante per Prophetas in Scripturis sanctis, Dominus noster Iesus 
Christus Dei Filius proprio ore primum promulgavit, deinde per suos Apostolos 
tanquam fontem omnis et salutaris veritatis et morum disciplinae omni creaturae 
praedicari iussit ». 

7. Cone. Tridentinum, Sess. VI: Decretum de iustifeatione, cap. 6: Denz. 
798: « Disponuntur autem ad ipsam iustitiam, dum ... fidem ex auditu concipientes, 
libere moventur in Deum ». 

8. Pius IX, Encycl. Qui pluribus, 9 nov. 1846: Denz. 1636: « Et sane 
cum sanctissima nostra religio non ab humana ratione fuerit inventa, sed a Deo 
hominibus clementissime patefacta, tum quisque vel facile intelligit, religionem 
ipsam ex eiusdem Dei loquentis auctoritate omnem suam vim acquirere ». 

9. Pius IX, ibidi: cf. Denz. 1637. 

10. Cone. Vaticanum I, Sess. III, Const. dogm. De fide cath., cap. 2: Denz. 
1785: « Eadem sancta mater Ecclesia tenet ac docet ... placuisse eius [Dei] sapien- 
tiae et bonitati, ... seipsum et aeterna voluntatis suae decreta humano generi revelare, 
dicente Apostolo: “Multifariam multisque modis olim Deus loquens patribus in 
Prophetis: novissime diebus istis locutus est nobis in Filio” [ Hebr . 1, 1 s.] ». 

11. Cone. Vaticanum I, ibid.: Denz. 1787: « Haec porro superna turalis reve- 
latio ... continetur in libris scriptis et sine scripto traditionibus, quae ipsius Christi 
ore ab Apostolis acceptae, aut (ab) ipsis Apostolis Spiritu Sancto dictante quasi per 
manus traditae, ad nos usque pervenerunt ». 

12. Cone. Vat. I, ibid., cap. 3: Denz. 1792: «Fide divina et catholica ea 
omnia credenda sunt, quae in verbo Dei scripto vel tradito continentur »; Denz;. 
1793: «Ecclesiam instituit [Deus per Filium suum] ... ut ea tamquam custos et 
magistra verbi revelati ab omnibus posset agnosci ». 

13. Cone. Vat. I, ibid., cap. 4: Denz. 1800: « Fidei doctrina, quam Deus 
revelavit, ... tanquam divinum depositum Christi Sponsae tradita »; cf. Sess. IV, 
Const. dogm. de Ecclesia Christi, cap. 4: Denz. 1836: « Traditam revelationem 
seu fidei depositum ». 

14. Cone. Vat. I, Sess. III, Const. dogm. De fide cath., cap. 3: Denz. 1791: 
« Nemo tamen “ ev angelicae praedicationi consentire” potest, sicut oportet ad salu- 
tem consequendam, “absque illuminatione et inspiratione Spiritus Sancti qui dat 
omnibus suavitatem in consentiendo et credendo veritati” »; coli. Cone. Arau- 
sicam II (a. 529): Denz. 178 s. 

15. Leo XIII, Ep. Testem benevolentiae, 22 ian. 1899: Denz. 1967: « Id 

autem non de vivendi solum disciplina, sed de doctrinis etiam, quibus fidei depo- 
situm continetur, intelligendum esse multi arbitrantur ». 

16. lusiurandum contra errores modernismi-. Denz. 2145: « Fidei doctrinam 
ab Apostolis per orthodoxos Patres eodem sensu eademque semper sententia ad 
nos usque transmissam, sincere recipio ... Certissime teneo ... fidem ... [esse] verum 
assensum intellectus veritati extrinsecus acceptae ex auditu, quo nempe, quae a 
Deo personali, creatore ac Domino nostro dicta, testata et revelata sunt, vera esse 
credimus, propter Dei auctoritatem summe veracis ». 

17. Decr. S. Off. Lamentabili, 3 iul. 1907: Denz. 2059 damnatur prop. 59: 
« Christus determinatum doctrinae corpus omnibus temporibus cunctisque hominibus 
acceptabile non docuit, sed potius inchoavit motum quendam religiosum diversis 
temporibus ac locis adaptatum vel adaptandum ». 

18. C.I.C., can. 1322, 1: « Christus Dominus fidei depositum Ecclesiae con- 
credidit, ut ipsa, Spiritu Sancto iugiter assistente, doctrinam revelatam sancte custo- 
diret et fideliter exponeret ». 

19. Pius XI, Mortalium animos, 6 ian. 1928: A.A.S. 20 (1928), p. 8: 
« Liquet inde, veram religionem esse posse nullam praeter eam quae verbo Dei 
revelato nititur». Ibid., pp. 11-12: «Utrumque Christi praeceptum ... alterum 
scilicet docendi, alterum credendi ad aeternae salutis adeptionem, ne intelligi quidem 
potest, nisi Ecclesia evangelicam doctrinam proponat integram ac perspicuam, sitque 
in ea proponenda a quovis errandi periculo immunis ». Ibid., p. 14: « revelatae 
doctrinae » [p. 14]. 

20. Pius XI, Mif brennender Sorge, 14 mart. 1937: A.A.S. 29 (1937), 
p. 156: « Revelatio sensu christiana est verbum Dei ad homines [Offenbarung im 
christlichen Sinn ist das Wort Gottes en die Menschen] ». 

3 Cf. Cone. Arausicanum II, can. 7: Denz. 180; 

Cone. Vat. I, Sess. III, Const. dogm. De fide cath., cap. 3: Denz. 1791. 

3 Ad rem S. Augustinus, De vera religione, XXV, 46: PL 34, 142: « Quid 
autem agatur cum genere humano, per historiam commendari voluit [Deus] et per 
prophetiam ». 

4 Constitutio intendit ex una parte agnoscere ea quae vera sunt in eis quae 
multi dicunt de indole historica obiecti revelationis, sed ex altera parte improbare 
ea quae falso de ea re dicuntur. Non desunt qui, anti-intellectualismo imbuti, velint 
statuere revelationem constitutam esse eventibus salutaribus, quibus sermones lega- 
torum Dei subsidiarie tantum additi essent; quod significat fidem christianam iis 
sermonibus adiuvari posse, sed non regi debere. Scripsit G. Tyrrel, Through 
Scylla and Charybdis, London, p. 287: « Revelation is not a statement, but a 
“showing”. God speaks by deeds not by words ». Plures protestantes similia placita 
proferunt; quidam catholici periculose efferunt solum adspectum historicum, solos 
eventus in divina revelatione. 

5 Cone. Vat. I, Sess. III, Const. dogm. De fide cath., cap. 4: Denz. 1800. 

6 Iam modernistae opponebant revelationem ut experientiam et impressionem 
eventuum, quam admittebant, revelationi ut doctrinae divinitus propositae ad cre- 
dendum, quam reficiebant. « Revelation — ita iterum Tyrrel [op. cit., p. 280] — 
belongs rather to the category of impressions, than to that of expression »; itemque 
[p. 213]: « Faith is now an intellectual assent to this revealed theology as deriving 
directly from the divine intellect; it is no longer the adhesion of the whole man, 
heart, mind and soul, to the divine spirit within — primarily a spirit of life and 

love, and only thereby a guide or beacon leading the mind gradually to a fuller 
instinctive apprehension of the religious truth implicit in the inspirations of grace ». 

Non desunt catholici qui ab huiusmodi placitis non satis se avertant, cum dicant 
Deum non revelasse doctrinam, et obiectum fidei esse historiam, non doctrinam. 

7 Pius XI, Mit brennender Sorge , 17 mart. 1937: A.A.S. 29 (1937), p. 150: 
« In Jesus Christus, dem menschgewordenen Gottessohn, ist die Fiille der gottlichen 
Offenbarung erschienen ». 

8 Cone. Vat. I , Sess. III, Const. dogm. De fide cath., cap. 3: Denz. 1789 
et 1792. 

9 Tendentiae quae corriguntur in hoc numero 20 sunt veluti applicatio, ad 
adventum Christi, tendentiarum de quibus Constitutio egit sub duobus numeris 
praecedentibus. Quae hic corriguntur indebite efferunt adspectum mysticum fidei 
indebiteque deprimunt adspectum eius doctrinalem. Plura huiusmodi inveniuntur 
apud auctores protestantes, quorum opinione aliqui catholici quadantenus moventur. 

10 Decr. S. Off. Lamentabili, 3 iul. 1907: Denz. 2020. 

11 S. Pius X, Encycl. Pascendi, 8 sept. 1907: Denz. 2075. 

12 Primi duo errores hic notati sunt errores modernistarum quales damnantur 
in Decreto Lamentabili et in Encycl. Pascendi. Tertia opinio, quae a prioribus non 
adeo differt, desumitur ex auctore H. Dumery, qui inter alia sequentia habet: « Le 
sujet penetre en son fond par la presence de PAbsolu, ne peut la reconnaitre qu’en 
la reflechissant; il la projette sur les objets exterieurs (le sacre) ou sur ses objets 
interieurs (sanctification de ses intentions, de ses actes psychologiques, de ses con- 
duites) » \Philosophie de la religion, t. II, p. 189, n. 4]; 

« II n’y a de religion que revelante et revelee: le processus de revelation se 
confond avec la suite des demarches que la conscience cloit accomplir pour viser 
PAbsolu par et dans les representations qu’elle par vient a s’en faire » [ op . cit., 
p. 254, n. 4]; 

« Le christianisme obeit a une regie generale: il etablit une visee de Dieu sur 
une selection de faits ou d’objets “revelateurs de Dieu” selon le processus de toutes 
les hierophanies connues dans 1’histoire. Sa superiorite eclate neanmoins dans 
Pexcellence de son choix: il nhnsinue pas le sacre dans les choses, il ne le depose 
pas sur des etres depourvus de raison; il le depose sur des hommes — les ecrivains 
bibliques — specialement sur un homme en qui la “revelation” culmine parce qu’il 
professe Puniversel de la charite et qu’on ne voit rien qui puisse etre ajoute au 
commandement de 1’amour » [ Encyclopedie frangaise, t. XIX, art. Foi, dogmes et 
s acr ement s, 19, 38, 10]. 

13 Ea est relativismi dogmatici et theologici forma quae reprobatur a Pio XII 
in Encycl. Humani generis, 12 aug. 1950: A.A.S. 42 (1950), pp. 565-567. 

14 Vide Cone. Vat. I, Sess. III, Const. dogm. De fide cath., cap. 4: Denz. 1795, 
et can. 4 De fide-. Denz. 1813. 

Haec paragraphus praesentis Constitutionis non multa nova addit (quaedam 
tamen circa congruentiam signorum externorum cum natura hominis). Est autem 
fere necessaria ad praeparanda ea quae sequuntur de diversis signis. 

15 Cone. Vat. I, Sess. III, Const. dogm. De fide cath., cap. 3: Denz. 1790. 

16 Recolitur doctrina Cone. Vat. I , quia a pluribus oblivioni mandatur [Denz. 
1795, 1813]. Praeterea explicatur in quo consistat primatus miraculorum et pro- 
phetiarum. Additur, quia hodie valde opportuna esse videtur, aliqua nota circa 
resurrectionem Iesu ut signum historicum et circa prophetias messianicas. Additur 

etiam aliquid de signo quod ipse Iesus cum sua sapientia et sanctitate constituit, 
ne videatur Concilium hoc signum neglegere quod tanti momenti est multis fidelibus, 
divina gratia in Christum attractis. 

17 Cone. Vat. I, Sess. III, Const. dogm. De fide cath., cap. 3: Denz. 1794. 

18 Explicatur in quo consistat primatus signi quod est Ecclesia. Nihil additur 
descriptioni signi Ecclesiae a Concilio Vaticano I datae, quia additio deberet rem 
perficere, sed nulli sententiae privatae magis quam alii etiam licitae favere. Hoc 
autem videtur difficile. 

19 Audiamus S. Thomam, in: Summa Theol ., II-II, q. 2, a. 9, ad 3: « Ille 
qui credit habet sufficiens inductivum ad credendum: inducitur enim auctoritate 
divinae doctrinae miraculis confirmatae, et, quod plus est, interiori instinctu Dei 
invitantis, unde non leviter credit. Tamen non habet sufficiens inductivum ad scien- 
dum. Et ideo non tollitur ratio meriti »; 

Quodlib. II q. 4, a. 6, ad 3: « Interior instinctus, quo' Christus poterat se 
manifestare sine miraculis exterioribus, pertinet ad virtutem Primae Veritatis, quae 
interius homines illustrat et docet »; cf. etiam loc. laud. ad 2. 

In Adnotationibus in Schemata prosynodalia Concilii Vaticani, haec habentur: 
« Tenendum etiam est, gratiam Dei internam supplere id, quod pro huiusmodi 
hominibus [rudibus] deficit in propositione fidei externa. Sed non propterea pro- 
positio fidei per motiva captui accommodata et diligentia necessaria negari ac totum 
ad internam experientiam et ad internum instinctum revocari potest ». [Coli. Lac., 
t. VII. coi. 1623]. 

20 Cone. Vat. I, Sess. III, Canones [de fide cath ,]: Denz. 1812. 

21 Cf. Cone. Trid., Sess. VI, Decr. de iustificatione, cap. 6: Denz. 798. 


Caput 5 

DE PROGRESSU DOCTRINAE 

29. [Thesaurus veritatis a Christo accipiendus est ]. Sancta Vaticana 
Synodus secunda firmiter profitetur thesaurum veritatis, quo vita christiana 
usque ad finem mundi alenda est, a Christo Iesu, auctore et consummatore 
fidei (cf. Hebr. 12, 2), hac ratione fuisse acceptum ut, postquam cum Apo- 
stolis completus fuit, 1 augeri amplius non possit, 2 sed tamquam pretiosum 
depositum (I Tim. 6, 20) ab Ecclesia fideliter custodiendus sit. 3 

30. [Custodiendi thesauri fidei ratio]. Quoniam vero hic thesaurus effi- 
caciter et fructuose non custoditur mera librorum conservatione et verborum 
repetitione, sed viventi magisterio, quo Ecclesia fidem et mores vere dirigat, 4 
utique prout postulant sincera revelatorum intelligentia 5 et errantium im- 
pugnationes 6 atque temporum necessitates noviterque ortae quaestiones 7 
nec minus Christianorum pietas inducens ad altiorem divitiarum Christi in- 
vestigationem, 8 idcirco Sancta Synodus docet ipsa natura sacri magisterii po- 
stulari tum investigationem revelationis fontium, tum ipsorum mysteriorum 
sedulam et piam atque sobriam inquisitionem. 

Quae inquisitio mentes a divina revelatione nullatenus avellit; nam eo 
non tendit ut divinitus tradita humanis inventis transformet et substituat, 9 

sed ut divitias in ipsa revelatione latentes scrutetur atque declaret, 10 iis sane 
viis quae connexionem cum revelatis adamussim servent. 11 

31. [ Progressus doctrinalis affirmatio']. Quapropter Sancta Synodus agno- 
scit et profitetur in Ecclesia Christi verum doctrinae progressum peragi, adeo 
ut etiam novae definitiones veritatis revelatae haberi valeant; 12 sed illum 
tantum legitimum declarat, qui incrementum humanae de revelatis cognitio- 
nis ita sequatur, ut omnis doctrina ab Ecclesia tradita Christi Iesu auctoritate 
fulciatur. 

32. [ Privatarum revelationum valor]. xs Circa privatas autem revelatio- 
nes, quae post mortem Apostolorum ferantur, Sancta Synodus declarat eas 
iudicio Pastorum Ecclesiae penitus subiiciendas esse, ne fideles seducantur, 
cum Christus monuerit: « Pseudoprophetae surgent, et seducent multos » 
( Mt . 24, 11); docet insuper easdem tunc solum consideratione dignas esse, si 
cum veritatibus in publico fidei thesauro contentis omnino concordent et ad 
vitam christianam sub Pastorum ductu exercendam impellant; eas ecclesia- 
sticis institutionibus occasionem dare non posse, nisi aliunde fundamentum 
dogmaticum habeant; numquam earum praetextu novas doctrinas induci, vel 
coepta nova invita Ecclesia inchoari posse. 

Ceterum, cum ipse Dominus significaverit charismata et miracula semper 
fore in Ecclesia, Apostolus vero monuerit: « Spiritum nolite extinguere » 
(I Thess. 5, 19), has revelationes privatas necnon alia dona charismatica, 
dummodo idonea divinae originis signa ostendant, Ecclesia reverenter susci- 
pit secundum verba Doctoris gentium: « Omnia autem probate, quod bo- 
num est tenete» ( I Thess. 5, 21). Attamen christifideles strenue cohibeant 
curiositatem, qua immoderate ad mira, non satis probata ab Ecclesiae Pasto- 
ribus, feruntur. Sunt enim qui talia prosequuntur ac si Depositum ipsum 
insufficiens esset ad vitam christianam fovendam, vel extra Depositum spes 
ovibus Christi foret uberiora pascua reperiendi. 


NOTAE 

1 Cone. Trid ., Sess. IV: Denz. 783; Decr. S. Off. Lamentabili, 3 iul. 1907, 
prop. 21: Denz. 2021. 

2 Breve Eximiam tuam ad Archiep, Coloniensem, 15 iun. 1857 (contra Guen- 
ther): Denz. 1656; Pius IX, Syllabus, prop. 5: Denz. 1705; Cone. Vat. I, Cost. 
dogm. De fide cath., cap. 4: Denz. 1800. 

3 Cone. Vat. I, Const. dogm. De fide cath., cap. 4: Denz. 1800; Pius XII, 
Humani generis-. Denz. 2307, 2313, 2314. 

4 Leo X, Exsurge Domine, 15 iun. 1520: Denz. 767; Pius XII, Humani 
generis-. Denz. 2313. 

5 Cone. Vat. I, Const. dogm. De fide cath., cap. 4: Denz. 1796; 

Pius XII, Humani generis, 12 aug. 1950: Denz. 2314. 

6 S. Simplicius, Epist. Quantum presbyterorum (ann. 476): Denz. 159: 
« ... Hortor (ergo), frater carissime, ut modis omnibus faciendae synodi perverso- 
rum conatibus resistatur, quae non alias semper indicta est, nisi cum aliquid in 

pravis sensibus novum aut in assertione dogmatum emersit ambiguum: ut in com- 
mune tractantibus, si quae esset obscuritas, sacerdotalis deliberationis illuminaret 
auctoritas ... »; 

S. Gelasius I, Epist. Licet inter varias-. Denz. 161; 

Pius IX, Gravissimas inter ad Episc. Monaco-Frising. (contra Frohschammer): 
Denz. 1675; 

Pius XII, Humani generis-. Denz. 2308; Mystici Corporis, 29 iun. 1943: 
A.A.S. 35 (1943), pp. 197-198. 

7 Pius XII, Mystici Corporis-, ibid., p. 196. 

8 Maxime in re morali, progrediente cultura, oriuntur nova problemata; atta- 
men etiam in ordine magis speculativo progressus fit ob necessitates religiosas 
recenter exortas: cf. Mystici Corporis-, ibid., pp. 196-197. 

9 Pius IX, Eximiam tuam-. Denz. 1656; Syllabus, prop. 5: Denz. 1705; 

Cone. Vat. I, Const. dogm. De fide cath., cap. 4: Denz. 1800; Const. dogm. I 

De Eccl. Christi, cap. 4: Denz. 1836; « ... Neque enim Petri successoribus Spiritus 
Sanctus promissus est, ut eo revelante novam doctrinam patefacerent, sed ut, eo 
assistente, traditam per Apostolos revelationem seu fidei depositum sancte custo- 
dirent et fideliter exponerent ». 

10 S. Simplicius, epist. Quantum presbyterorum, 9 ian. 476: Denz. 159; 
S. Gelasius I, epist. Licet inter varias, 28 iul. 493 (?): Denz. 161. 

11 Cone. Vat. I, Const. dogm. De fide cath., cap. 4: Denz. 1800; coli. can. 3: 
Denz. 1818; 

Decr. S. Off. Lamentabili, prop. 59-65: Denz. 2059-2065; S. Pius X, Encycl. 
Pascendi, 8 sept. 1907: Denz. 2080. 

12 Pius IX, Bulla Ineffabilis Deus, 8 dee. 1854: Denz. 1641; 

Cone. Vat. I. Const. dogm. De Eccl. Christi , cap. 3: Denz. 1831; cap. 4: 
Denz 1838; 

Pius XII, Const. Apost. Munificentissimus Deus, 1 nov. 1950: Denz. 2332. 

13 Benedictus XIV: De servorum Dei beatil. et beat, canoniz., Prati, 1840, 
1. III, c. 52-53. Ita, cap. 53, n. 15: « Revelationibus [privatis], etsi approbatis, 
non debere, nec posse a nobis exhiberi assensum fidei catholicae, sed tantum fidei 
humanae, iuxta regulas prudentiae, iuxta quas praedictae revelationes sunt proba- 
biles et pie credibiles »; 

Cf. etiam, ibid., II, 32. 

Benedictus XV, Ecclesiae consuetudo, 13 maii 1920: A.A.S. 12 (1920), p. 486. 

S. Pius X, Encycl. Pascendi-. A.A.S. 40 (1907), p. 649: « Quum autem de 
piis traditionibus iudicium fuerit, illud meminisse oportet: Ecclesiam tanta in hac 
re uti prudentia, ut traditiones eiusmodi ne scripto narrari permittat nisi cautione 
multa adhibita praemissaque declaratione ab Urbano VIII sancita; quod etsi rite 
fiat, non tamen facti veritatem adserit, sed, nisi humana ad credendum argumenta 
desint, credi modo non prohibet. Sic plane sacrum Consilium legitimis ritibus 
tuendis, abhinc annis XXX, edicebat [Decr. 2 maii 1877]: “ Eiusmodi apparitiones 
seu revelationes neque approbatas neque damnatas ab Apostolica Sede fuisse, sed 
tantum permissas tamquam pie credendas fide solum humana, iuxta traditionem 
quam ferunt, idoneis etiam testimoniis ac monumentis confirmatam ”. Hoc qui te- 
neat, metu omni vacabit. Nam Apparitionis cuiusvis religio, prout factum ipsum 
spectat et relativa dicitur, conditionem semper habet implicitam de veritate facti: 

prout vero absoluta est, semper in veritate nititur, fertur enim in personas ipsas 
Sanctorum qui honorantur ». 

Pius XI, Miser entis simus Redemptor, 8 maii 1928: A.A.S. 20 (1928), pp. 177- 

178. 

Pius XII, Haurietis aquas, 15 maii 1956: A.A.S. 48 (1956), pp. 328, 346-348; 
cf. ibid., p. 340: « non proprie rationem habens privatae cuiusvis patefactionis 
divinitus patratae ... ». 


2) RELATIO EM.MI P. D. ALFREDI CARD. OTTAVIANI 
PRAESIDIS COMMISSIONIS THEOLOGICAE 

Card. Ott aviani: Antea Exc.mus D. Secretarius pergat in lectio- 
nem eorum quae iam sunt praeparata; postea, quando tempus erit op- 
portunum, potero quasdam animadversiones addere ut facilius res pro- 
cedant et minus tempus teratur, quia urget nunc labor et si non proce- 
dimus cum quadam celeritate puto cras nos non posse finire studia 
nostra. 1 

Exc. Felici: Caput IV: De Revelatione et Fide. 

Ad momentum percipiendum doctrinae in hoc capite propositae, at- 
tente consideranda sunt verba, quae leguntur in Nota 4, quibus intentio 
huius partis Constitutionis clare manifestatur. « Constitutio intendit ex 
una parte agnoscere ea quae vera sunt in eis quae multi dicunt de indole 
historica obiecti revelationis, sed ex altera parte improbare ea quae falso 
de hac re dicuntur. Non desunt qui, anti-intellectualismo imbuti, velint 
statuere revelationem constitutam esse eventibus salutaribus, quibus ser- 
mones legatorum Dei subsidiarie tantum additi essent, quod significat 
fidem christianam iis sermonibus adiuvari posse, sed regi non posse ». 

Caput De revelatione et Fide complectitur 11 paragraphos, de quibus 
singulis ratio datur in Notis. Per hanc partem Constitutionis, Concilium 
Vaticanum II confirmare ac complere deberet doctrinam Concilii Vati- 
cani I. Progressus autem quidam in eo in primis reponendus est, quod 
notio ipsa revelationis ulterius elucidatur, dum asseritur esse « locutio 
Dei attestantis ». Haec declaratio, quae in Notis comprobatur per cita- 
tionem plurium textuum Magisterii Ecclesiae, sive extraordinarii sive 
ordinarii, opportuna visa est Commissioni Theologicae, ad hoc ut tradi- 
tionalis notio revelationis, quae ex verbis ipsis S. Scripturae desumitur, 
firme vindicetur contra sententias quorumdam catholicorum, de quibus 
agitur in paragraphis 18, 19, 20, reticitis tamen nominibus. 

In paragrapho 21 Constitutio denuo refutare intendit conceptum 


1 Textus transcriptus est ex taeniola magnetica. 

subiectivisticum revelationis, iam damnatum in Litteris Encyclicis Pa- 
scendi; insuper excludit conceptum, quem de revelatione proposuit auctor 
quidam hodiernus, satis notus, cuius opus in indicem librorum prohibito- 
rum fuit insertus. 

In paragrapho 22 bonum visum est confirmare reprobationem rela- 
tivismi dogmatici et theologici, quae legitur in Litteris Encyclicis Humani 
generis, ob minorem efficaciam quam hoc tam momentosum documentum 
obtinuit apud quosdam auctores catholicos, ut Acta Supremae Congr. 
S. Officii in his ultimis annis luculenter ostendunt. 

In par. 23 et 24 agitur de externis revelationis signis, inter quae 
praestant miracula et prophetiae. Ut scite animadvertitur in Nota 14, 
doctrina proposita videri posset simplex repetitio doctrinae iam clare 
assertae in Concilio Vaticano I; attamen quaedam adduntur circa con- 
gruentiam signorum externorum cum natura hominis, et ea quae ibidem 
asseruntur retineri debent veluti praeambulum necessarium ad sequentes 
affirmationes de diversis signis. 

Paragraphus 25 agit de resurrectione Christi, de prophetiis messia- 
nicis, de Christo ipso, prout sunt signa revelationis. De his nihil expressis 
verbis docetur in Concilio Vaticano I; unde non immerito opportunum 
visum fuit de iisdem mentionem facere, cum retinenda sint praecipua 
signa ab ipso Christo indicata vel proposita, ac iugiter valitura, ad ipsius 
divinam legationem evidentissime comprobandam. 

Paragraphus 26 recolit doctrinam Concilii Vaticani I de praestantia 
signi Ecclesiae. Et haec repetitio superflua videri non debet, cum post 
Concilium Vaticanum usque ad nostra tempora non defuerint auctores 
catholici qui, falso spiritu irenistico vel reformatorio agitati, ita loquun- 
tur de Ecclesia, ac si in illa non amplius fulgerent, immo quasi deper- 
ditae sint, notae unitatis et sanctitatis. 

In paragrapho 27 resumitur ad mentem S. Thomae doctrina de va- 
lore signorum internorum, quae iam enuntiata fuit in Adnotationibus 
in Schemata prosynodalia Concilii Vaticani I. Convenientia huius para- 
graphi ex eo apparet, quod quidam apologetae post Concilium Vatica- 
num, tum tempore modernistarum, tum etiam nostris diebus, momentum 
signorum internorum plus aequo extollentes, valorem signorum exter- 
norum vel despexerunt vel non satis aestimarunt. 

In paragr. 28 confirmatur doctrina Concilii Vaticani I de natura 
fidei, de eius origine divina, de iudicio sic dicto « credentitatis », ad 
quod efformandum lumen divinae gratiae exigitur; insuper de perfectio- 
ne actus fidei, prout est plenum intellectus et voluntatis obsequium 
praestitum Deo, tamquam infallibili magistro, complectens ipsum Deum 

principaliter in tota doctrina revelata, ac tendens in Deum, tamquam 
in perfectam beatitudinem repromissam credentibus. 

Et haec pars Constitutionis satis respondere videtur Votis expressis. 
Nam petitum fuit ut firmetur accurata notio revelationis contra theorias 
modernisticas; ut agatur de revelatione obiectiva et publica, seu generi 
humano destinata ad salutem; necnon de divino sigillo revelationis seu 
de miraculis et de vaticiniis eorumque valore, attentis hodiernis falsis 
opinamentis. Inter postulata vero Episcoporum vel Superiorum genera- 
lium, haec leguntur: « Illustrentur fundamenta Apologeticae catholicae; 
agatur de validitate argumentorum traditionalium apologeticae ac de 
relationibus inter rationem humanam et Revelationem; declaretur do- 
ctrina de obiectivo sensu divinae Revelationis cognoscibilis per Magiste- 
rium Ecclesiasticum » {Acta et Documenta, Append. vol. II, pp. 11-12). 

Denique repetere non piget et hanc partem Constitutionis, postquam 
ter elaborata fuit iuxta placita Subcommissionis de Deposito, ultimam 
formam adeptam esse ad mentem membrorum Commissionis theologicae. 

Caput V: De progressu doctrinae. 

Commissio Theologica hoc altero capite Constitutionis humiliter 
petit a Patribus Cone. Vatie. II ut confirmentur ea quae Cone. Vatie. I 
perpulchre edixit de rationis parte in excolenda veritate supernaturali 
(cf. Sess. III, cap. 4: Denz. 1796); insuper quae leguntur in Litt. Encycl. 
Humani generis de necessitudine inter Sacrum Magisterium et theo- 
logiam. 

Proinde, in par. 29, 30 et 31, asseritur depositum doctrinae fidei, 
seu thesaurum veritatis revelatae, a Christo ipso Apostolis communica- 
tum et ab ipsis completum ac Ecclesiae sive verbo sive scripto traditum, 
amplius in seipso augeri non posse. At simul rite affirmatur progressum 
doctrinalem, cum dogmaticum tum proprie theologicum, fovendum esse 
sive quoad veritates credendas sive quoad veritates etiam in praxi dedu- 
cendas. Quapropter unice tantum admittitur progressus in intelligentia 
dogmatum et in vita christiana veritatibus fidei magis ac magis confor- 
manda; doctrinalis autem progressus maxime obtinetur per acta Magi- 
sterii Ecclesiae, cui adlaborant, sive praevie, sive concomitanter sive 
consequenter, viri catholici, qui sunt cultores theologiae quae vel positiva 
vel speculativa seu scholastica nuncupatur. 

Paragr. 32 valorem privatarum revelationum ad debitos limites re- 
vocat, contra exaggerationes quorumdam qui, etiam nostris temporibus, 
ita momentum doctrinalem aut practicum privatarum revelationum extu- 
lerunt, ut amplius non servaverint necessariam concordiam cum veritati- 
bus contentis in thesauro Ecclesiae concredito, nec iudicium de revela- 
tionibus aut incepta propria, iudicio legitimae auctoritatis submiserunt. 

Etiam in hoc capite Constitutionis elaborando, menti membrorum 
sive Subcommissionis de Deposito sive totius Commissionis Theologi- 
cae, praesentiam fuerunt vota quorumdam Exc. morum Episcoporum, 
qui petierunt ut « pressius examinaretur doctrina de evolutione dogma- 
tum et urgeretur valor definitionum dogmaticarum, perfectibilium qui- 
dem et irreformabilium, nec de uno sensu in alium se evolventium » 
(cf. Acta, Append. vol. II, pp. 61-62). 

Redactio autem huius capitis, postquam quinquies perpolita fuit a 
membris Subcommissionis, tandem approbata fuit a Commissione Theo- 
logica in ultima sessione generali. 


3) ANIMADVERSIONES SODALIUM 

Card. Ruffini: Pag. 8, 1 linn. 4-7: «nihilominus gratia fidei de 
more non prodit se aperte in mente, sed manet quodammodo velata in 
ea » dixerim: « veritates divinitus revelatae per lumen fidei non plene 
in mente nostra clarescunt, sed manent quodam velamine obtectae ». 

Pag. 9, 2 lin. 30 et seqq.: « ut complere valeant etc. » dixerim: « ut 
confirmare et roborare valeant ... immo interdum, peculiarem gratiam 
Deo largiente, ipsa signa externa supplere possint ». 

Pag. 10, 3 lin. 10: verbum « potius » omitterem. 

Pag. 16, 4 5 lin. 6 s.: « ... ut, postquam cum Apostolis etc.) » dicerem: 
« ut, cum ultimi Apostoli morte sit completus, augeri obiective non am- 
plius possit, sed... ». 

Pag. 16, lin. 12: « librorum conservatione et verborum » dicerem: 
« librorum sacrorum conservatione et verborum quae in ipsis conti- 
nentur ». 

Pag. 16, lin. 30 et seq.: bene et clare distinguendum esse existimo 
inter progressum obiectivum et progressum subiectivum: progressus 
obiectivus ullus non datur, subiectivus vero satis multus et frequens ha- 
betur. 

Pag. 17,° lin. 8: « ferantur » adderem: « quaeque proinde novas ve- 
ritates fidei inducere non possunt ». 


1 Cf. p. 322. 

2 Cf. p. 323. 

3 Cf. p, 323. 

4 Cf. p. 327. 

5 Cf. p. 328. 

Card. Leger: Caput 4. De revelatione' et fide: 

Pag. 5, 6 lin. 7: Obiectum fidei recte indicatur per expressionem « my- 
steria salutis ». Sed quum obiectum fidei fundamentale, seu primarium, 
sit ipse Deus, melius et formalius exprimeretur obiectum fidei, si dice- 
retur illud obiectum esse « Deum eiusque consilium salvificum », secun- 
dum formulam quasi identicam quae in Concilio Vaticano I habetur. 

Pag. 5, linn. 9-14: Optime hic coniunguntur, et quidem in eodem 
loco, obiectum externum fidei et gratia interna ad credendum requisita. 

Pag. 5, linn. 29-32: Optime et iure indicatur relatio inter factum 
historicum et ipsa verba hagiographi relate ad revelationem salutiferam. 

Pag. 6, 7 linn. 29-34: Sese rogant theologi utrum solae veritates, an 
etiam formulae definitae sunt obiectum fidei? Utraeque, ut videtur, sunt 
revelatae et sunt obiectum fidei, etsi hoc sit titulo differenti: veritates 
sunt obiectum fidei tanquam id quod creditur, dum formulae sunt obie- 
ctum fidei tanquam id quo exprimitur realitas credenda. Notatio quae- 
dam, data a Concilio in hunc sensum, utilis esset. 

Pag. 6, linn. 34-39: Nonne fides potest dici « crescere » etiam in 
quantum novae veritates incipiunt cognosci ut formaliter contentae in 
Revelatione, dum antea non erant, v. g. Assumptio Beatae Virginis 
Mariae? 

Pag. 8, 8 lin. 17: Valde opportunum erat revocare quod, etiam nostris 
temporibus, miracula et prophetiae adhuc remanent praecipua signa di- 
vinae revelationis. 

Pag. 9, 9 lin. 27: Illa doctrina mirabiliter complet id quod dictum 
est de signo externo. Sic omnia dicuntur, et in pleno aequilibrio. 

Pag. 9, linn. 34-38: Optime revocat schema quod signa externa non 
sunt despicienda, beneficio signorum internorum. 

Caput 5. De progressu doctrinae : 

Pag. 17, 10 lin. 1: Forsan bonum esset ibi repetere quod, etiam si illae 
sunt « novae definitiones veritatis revelatae », non sunt tamen novae 
revelationes seu novae veritates revelatae. 

Exc. Silva Santiago: Opportunum videtur quaedam ad Caput 4 
« De Revelatione et Fide » a Commissione Theologica propositum sub- 
iicere. 


6 Cf. p. 320. 

7 Cf. p, 321. 

8 Cf. p. 322. 

9 Cf. p. 323. 

10 Cf. p. 328. 

In Capite 4 doctrina in Prima Synodo Vaticana declarata reperitur 
novis tamen et opportunis adiunctis circa materiam de Revelatione et Fide 
propositis. 

Scopus princeps huius Capitis obiectivitatem divinae Revelationis 
et publicae, quo melius moderna tendentia qua subiecti vitas revelatio- 
nis propugnatur ut aliquid internum religiosae conscientiae uniuscuius- 
que, vindicandam videtur. 

Hac super re nobis dicendum est doctrinam esse clarius et positive 
proponendam, siquidem in textu tantummodo deductione vel ex con- 
demnatione oppositi erroris (c£. nn. 17-18), patere videtur. 

Eodem fere modo, dicendum videtur, propter huius Capitis IV sco- 
pum, desiderandam esse quamdam pleniorem expositionem doctrinae a 
SS. PP. Pio IX (Encycl. Singulari nos affecerant gaudio, 25 iun. 1834, 
Denz. 1617) et a Concilio Vaticano I (Const. Dogm. de Fide Cath., 
c. III, De Fidei Obiecto, et c. IV, De vero scientiae et naturalis et reve- 
latae profectu, Denz. 1792 et 1800; C.I.C. can. 1322, 1) circa Eccle- 
siae Infallibile Magisterium tanquam proximam Fidei normam fidelibus 
propositam, nempe uti « medium proximum, universale et perpetuum 
cognoscendi, citra erroris periculum, omnes veritates in divina Revela- 
tione contentas ». 

Non agitur sane quidem de fidei norma remota, quae « est ipsum 
Verbum Dei scripto vel ore traditum », sed de norma proxima quae qui- 
dem est infallibilis Ecclesiae magisterii auctoritas; quae autem norma 
conditio est sine qua non ad actum fidei credentium, iuxta Pauli verbum 
dicentis « Fides ex auditu » ( Rom . X, 17), propterea quod Magisterium 
Ecclesiae infallibili auctoritate fidelibus veritates in Revelatione con- 
tentas proponit tanquam « columna ac firmamentum veritatis » ( I Tim. 
3, 15). 

Huius rei gratia Sanctorum Patrum prolata pulchrum meminisse vi- 
detur: 

Sanctus Irenaeus nempe ( Haer . IV, 33,7): « Qui sunt extra Eccle- 
siam, sunt extra veritatem ». 

Sanctus Cyprianus (De Unit. Eccl. 6): « Habere non potest Deum 
patrem, qui Ecclesiam non habet matrem ». 

Optime denique Sanctus Augustinus (Contra Epist. Fund. c. 5; 
MSL. 42, 176): « Ego vero evangelio non crederem, nisi me Catho- 
licae Ecclesiae commoveret auctoritas ». 

Si hac in re sistere videmur ratio est quia subiectivismi et relativi- 
smi errores circa Revelationem in Capite 4 « De Revelatione et Fide » 
impugnatos, labefactari et dissolvi consideramus eatenus quatenus mo- 

mentum et praestantia infallibilis Ecclesiae magisterii aperte manife- 
stetur. 

Nunc vero, debita reverentia, quaedam circa formam Capitis 4 pro- 
ponenda videntur. 

Quod quidem ad latinum pertingit, non semper idearum manife- 
statio facilis et liquida videtur, quapropter nonnulla perpoliri propo- 
nimus. 

Ad particulare quod attinet, in pagella 5, 11 n. 18 (in margine n. 20), 
dicitur « ad substantiam », cum agatur de iis quae ad revelationem per- 
tinent, ad manifestandum id quod maioris momenti est et fundamen- 
tale circa revelationem. Iamvero, in hoc loco potius de vitae Domini 
Nostri Iesu Christi historicis factis peragitur, de factis nempe quae 
etsi ad revelationem pertineant, non tamen sunt ea quae maioris mo- 
menti vel fundamentale in revelatione continentur. 

Modus autem loquendi de « substantia revelationis », theologico mo- 
re, potius adhibetur ad significandum id quod in thesauro revelationis 
progressu et evolutione doctrinae immutabile permanet; hac de causa 
talis terminorum abusus aequivocis locus praestare videtur. 

Pariter, in pagella 8, 12 numero marginali 5, dicitur: «... gratia fidei 
de more non prodiit se aperte in mente, sed manet quodammodo velata 
in ea ». 

Actus attamen fidei natura sua obscurus est, quia est actus circa 
veritatem non evidenter perspectam a Deo autem testatam, sicuti a 
Vaticano I definitum est (Denz. 1796, 1816). Iamvero, verba « de more » 
idem sonant ac « frequenter » vel « generatim », quod quidem non 
constare videtur cum iis de quibus in paragrapho tractantur. Hoc propter 
verba « de more » supprimenda proponimus. 

Rev. Browne: Ista duo Capita bene, ut puto, exhibent doctrinam. 
Quoad expressionem eiusdem, limpiditas pluries mihi videbatur deficere. 

In particulari noto, magnum momentum n. 22 p. 7, 13 et humiliter 
suggererem ut phrasis adverbialis quae linea 25 invenitur scilicet « etsi 
utique incomplete et imperfecte » transferatur ad lineam 23 ita ut in- 
completio et imperfectio non cadant super ipsam veritatem enuntia- 
tionum sed tantummodo super modum earum. Propositio ergo ita sona- 
ret: « Periculose etiam a vero discedunt qui sentiunt enuntiationes et 
conceptus quibus, etsi incomplete et imperfecte , veritates revelatae com- 


11 Cf. p. 320. 

12 Cf. p. 322. 

13 Cf. pp. 321-322.: 

municantur impares esse ad res divinas omnino vere significandas sed 
habendas esse etc. ». 

Item in secunda parte huius numeri suggererem ut vox saepe quae in- 
venitur in linea 33, transferatur ad lineam 32 ita ut dicatur «... saepe 
aperte significant ». 

Dubium quoque mihi in mentem venit: utrum, scilicet, non esset me- 
lius paulo aliter redigere istum numerum, ita ut distinctim agatur de 
relativismo ut respicit formulas dogmaticas Ecclesiae, et de eodem ut 
respiciente verbum ipsum divinum in sacra revelatione? In hoc se- 
cundo casu minus proprie quis loqueretur de imperfectione communi- 
cationis. Problema quoque ipsum, per se primo, respicit formulas ab 
Ecclesia propositas in suo munere declarandi revelata a Deo: 

2) Ad pag. 10, 14 n. 28, linea 13 suggererem ut diceretur «... nisi 
postquam haec ut credenda exhibita etc. ». 

3) Ad pag. 17, 15 linea 5 suggererem ut diceretur ... tradita Dei potius 
quam Iesu Christi auctoritate fulciatur. Fieri enim potest ut aliquid 
definiendum sit quod in ipso Vetere Testamento revelatur. 


4) SUFFRAGIA SODALIUM 

Card. Tis serant: Placet. 

Card. Pizzarbo: Placet iuxta modum: adnecto folium. 

Ad Caput 4. De Revelatione : Placet iuxta modum. Constitutio lau- 
dabiliter quaerit agnoscere ea quae recte affirmantur de indole histo- 
rica obiecti revelationis, improbare autem ea quae falso de ea re di- 
cuntur. Sed ipsum schema non videtur harmonice proponere diversos 
aspectus qui considerari deberent. 

In numero 17 ubi datur notio Revelationis sermo est solummodo de 
locutione Dei (in nota 1: « locutio Dei attestantis »). Quae in manua- 
libus plerumque intelligitur « locutio conceptualis ». 

In numero 18 autem agnoscitur, Revelationem non constitui tan- 
tummodo locutione (« sermone humano adhibito »), sed eam compre- 
Thendere non tantummodo verba et locutiones, sed etiam facta (even- 
tus historici salutares): Ex ipsa dictione numeri decimi octavi apparet 
revelationem etiam illis eventibus constitutam esse. 

Non obstantibus plurimis testimoniis allatis non potest affirmari 


14 Cf. p. 323. 

15 Cf. p. 328. 

definitionem Revelationis (« locutio Dei attestantis ») reddere integram 
notionem revelationis sicut in universa Ecclesiae traditione invenitur. 

In Manuali Theologiae Dogmaticae a clarissimo Membro Commis- 
sionis Theologicae conscripto legitur, revelationem Dei historicam fieri 
aut actionibus divinis aut locutionibus divinis aut utrisque simul (M. 
Schmaus, Kathol. Dogmatik I, ed. 5, 1953, pag. 9). 

Ad Caput 5. De Progressu Doctrinae-. Placet. 

Animadvertuntur tamen duo: 

1) In numero 30 prius ponendae videntur rationes positivae-. 

— sincera revelatorum intelligentia, 

— Christianorum pietas inducens ad altiorem divitiarum Christi 
investigationem. 

Postea ponantur rationes magis clefensivae: 

— errantium impugnationes, 

- — temporum necessitates, etc. 

2) In numero 32: prius agnoscatur positive momentum charismatum 
in Ecclesia, sicut fit in secunda paragrapho; postea enuntientur cautelae 
contra quemlibet abusum. 

Animadverti etiam debet schema pauca dicere de argumento tanti 
ponderis. 

Card. Aloisi Masella: Placet. 

Card. Ferretto: Placet. 

Card. LienarT: Placet, ratione tamen habita de emendationibus 
a Patribus propositis. 

Card. Tappouni: Placet. 

Card. Copello: Placet. 

Card. Agagianian: Placet iuxta modum: iuxta additum scriptum 
et habita ratione animadversionum ab Em.rnis Patribus, ac Exc.mis ac 
Rev.mis Patribus. 

De Revelatione-, pag. 6, 1 n. 20: « Divinae revelationis plenitudo in 
Christo Filio Dei recte dicitur apparuisse, non solum quia ipse, auctor 
et consummator fidei, praecipuas fidei veritates homines docuit, sed in- 
super quia, per suae incarnationis redemptionisque mysterium, caetera 
fidei mysteria mirum in modum illustrat. Quod tamen non impedit quin 
revelatio integra servet suam indolem divini testimonii, totumque my- 


1 Cf. p. 321. 

sterium Christi propter auctoritatem Dei, qui nec falli nec fallere potest, 
sit credendum ». 

Haec verba: « Quod tamen non impedit » etc., saltem impressionem 
relinquere possunt ac si Christus non esset Deus sensu stricto: Revelatio, 
quamvis suam plenitudinem a Christo receperit, tamen est testimonium 
divinum, et mysterium Christi propter auctoritatem Dei est creden- 
dum. Loco ergo verborum: « Quod tamen non impedit quin ...» dice- 
rem potius: « Cum autem Christus verus sit Deus , revelatio integra ser- 
vat suam indolem divini testimonii totumque mysterium Christi propter 
auctoritatem Dei, qui nec falli nec fallere potest, est credendum ». 

Sententia utique haec in toto ratiocinationis decursu suum habet 
sensum; sed puto aliam formulam eundem habere valorem in ratiocina- 
tione quin aliae interpretationi det locum. 

Card. McGuigan: Placet, attentione facta ad dicta a Patribus et 
praesertim a Patre Generali Ordinis Praedicatorum. 

Card. Pla y Deniel: Placet iuxta modum: scilicet attentis obser- 
vationibus Em. mi Cardinalis Ruffini et Exc.mi Archiepiscopi Conceptionis. 

Card. Frings: Placet. Accuratius indicetur qualificatio theologica 
singularum positionum. N. 32 corrigatur « immoderat se » in «im- 
moderate ». Assentio iis quae dixit Card. Pizzardo de conceptu reve- 
lationis. 

Card. Ruffini: Placet iuxta modum . 2 

Card. Siri: Placet, ratio habeatur observationum factarum ab Emi- 
nentissimo Pizzardo et a Magistro Generali O. P. 

Card. Quiroga y Palacios: Placet. 

Card. Leger: Placet iuxta modum: 3 i. e. iuxta dicta et desideria 
expressa a Rev.mis Patribus. 

Card. Mgntini: Placet iuxta modum: ratione habita observationum 
a Patribus expositarum, praesertim a Card. Pizzardo et a Patre Browne. 

Card. Cento: Placet. Schema hoc quod supremi ac fundamentalis 
momenti est, ratione tamen habita observationum a Patribus prola- 
tarum. 

Card. Godfrey: Placet iuxta modum: habita ratione de emenda- 
tionibus propositis et in particulari de eis quae dixit Magister Generalis 


2 Cf. p. 333. 

3 Cf. p. 334. 

Ordinis Praedicatorum de mutatione in pagina 17 4 linea 5 de auctoritate 
Christi Iesu. 

Card. Confalonieri: Placet. 

Card. Richaud: Placet iuxta modum: attentis observationibus spe- 
cialibus Em.mi Card. Pizzardo de factis dogmaticis atque Em.mi Card. 
Ruffini de progressu obiectivo et de progressu subiectivo, et aliunde in 
concordantia plena cum animadversionibus Em.mi Card. Leger. 

Card. Konig: Placet iuxta modum: Schema hoc magno cum la- 
bore a commissione factum est et permulta optime dicta sunt. 

Sed animadvertere liceat: 

1) Pag. 5, 5 6 linn. 21-22 difficulter intelligitur « salutis historia sive 
narrata sive praenuntiata », quia ea quae praenuntiata verbis narrari 
debent. 

2) Pag. 6, 8 linn. 26-39 mihi videtur non satis distingui inter reve- 
latione vi verborum et vi factorum (eventuum) peracta dubitari potest, 
utrum hic numerus 18 Concilio iam proponendus sit. 

2) Pag. 6, 22 linn. 26-39 mihi videtur non satis distingui inter reve- 
lationem divinam quamcumque et revelationem divinam externam et 
publicam cui fide catholica credendum est et ad quam pertinent verba 
legati et magisterium Ecclesiae; quod non dici potest de revelatione di- 
vina quacumque (cf. quae S. Thomas dicit de voluntate salvifica Dei et 
de gratia quae omni homini offertur). 

3) Pag. 7, 7 lin. 12 et sequentes, ubi tertia opinio falsa reicitur, i. e. 
quae dixit Dumery (uti ex adnotationibus elucet). Timeo ne his verbis ea 
quoque reprobentur quae dixit ille ethnologus P. Gulielmus Scbmidt 
S. V. D., qui ostendit apud populos antiquissimos et remotissimos indige- 
nos notionem monotheisticam Dei inveniri et, uti putavit (et alii adhuc 
hodie putant) elementa cuiusdam revelationis primitivae. 

4) Pag. 7, linn. 21 usque 36. Distinguendum mihijvidetur illa rela- 
tivismi forma a desiderio laudando scilicet doctrinam revelatam melius, 
perfectius cognoscendi. In hoc etiam progressus et quaedam correctio 
fieri potest, quod est aliud ac illa relativismi forma. 

5) Pag. 8, 8 lin. 32 sermo est de « signo historico ». Mihi videretur 


4 Cf. p. 328. 

5 Cf. p. 320. 

6 Cf. p, 321. 

7 Cf. p. 321. 

8 Cf. p. 322. 

melius dicendum « signum obiectivum », quia illud « historicum » di- 
versis interpretationibus obnoxium potest esse. 

6) Pag. 9, 9 lin. 29 adderem quoad mentem ea quae dixit S. Thomas 
vide in pagina 15, 10 adnotatio 19: ... esset illustratio optima eorum quae 
hic dicuntur. 

Pag. 9, lin. 6: Cur « esse ipsum Iesum Magistrum », et non « le- 
sum » sine addito, quia hic agitur etiam de Iesu sacerdote et pastore. 

Pag. 16, 11 lin. 12 addenda quaedam videntur quoad cognitionem ve- 
ritatis absolutae, utpote in thesauro ecclesiae semper aliquod impeditur 
ex circumstantiis historicis et ideo semper investigandum in revelationis 
fontibus. 

Pag. 17, 12 lin. 1 sermo est « novae definitiones veritatis », cur non 
etiam « novi aspectus » qui implicite continentur et antea non tam bene 
cognoscebantur. 

Card. Dopfner: Placet iuxta modum: collatis, quae adnexa sunt, 
et bene examinatis, quae a diversis prolata sunt. 

Ad Caput 4. De Revelatione : 

Caput praeiacens multa bene dicta habet. 

Ad nn. 17-20: Quae hic dicuntur, retinenda omnino et secundum 
nostram lineam generalem perficienda esse mihi videntur. 

Ubi in n. 18 (pag. 5, 13 lin. 20) locutio est de momento, quod habet 
aspectus historiae salutis, loco locutionis « dicere fas est » magis mihi 
affirmandum esse videtur: « oportet dicere », ut intentio redactionis 
sine ambiguitate clarescat. 

Ne tamen valor aspectus historiae salutis modo stabilitus nimis coar- ^ 
ctetur, mitigetur formula (pag. 5, lin. 29): «... eventus non patefaciunt 
nobis illa mysteria, quae in eis latent, ... nisi quatenus ipsi assumuntur 
quodammodo ac declarantur sermone legatorum Dei ». Dicatur forsitan 
loco « non patefaciunt » solummodo « parum patefaciunt ». 

In formula « Christi, Filii Dei, aliorumque legatorum divinorum » 
(pag. 5, lin. 25 sq.) corrigatur expressio « legatorum divinorum » in: 

« legatorum Dei ». 

Ad n. 19: Hic et aliis in locis aspectus doctrinalis sublineatur, et 
hoc fit bene, cum ipsum N. T. praeter « kerygma » noverit etiam « dida- 


9 Cf. p, 323. 

10 Cf. p. 327. 

11 Cf. p. 327. 

12 Cf. p. 328. 

13 Cf. p. 320. 

chen », quae est doctrinalis explicatio nuntii salutis. Ne tamen doctrina 
sacra tantum propter studium scientiae data videatur! Etiam finis doctri- 
nae revelandae formalis innuatur, qui idem est ac finis eventuum sal- 
vificorum, nempe reconciliatio nostra cum Deo et salus nostra in Christo. 

Ad nn. 21 et 22: Errores in n. 21 compositi iam aliis temporibus 
damnati hodie minorem influxum habere videntur. Unde hic numerus 
omitti potest. E contra in n. 22 recentior quidam error reficitur, qui 
revera periculum creat hodie. Haec reiectio magis in lucem ponitur, si 
omittitur n. 21. 

Ad nn. 23-27 : Forsitan doctrina de signis hic prolata abbreviari 
poterit, cum multa iam in Concilio Vaticano I dicta sint. Quaeri etiam 
potest, utrum ordo inter signa hic statutus ab omnibus theologis in 
Ecclesia probatis sic proponatur, et iam illam habeat maturitatem, ut a 
Concilio statuatur. 

Exegetae forsitan consulendi sunt, utrum textus pag. 8, 14 lin. 22 sqq. 
allatus praecise thesim probet: « opera » enim Christi non ad sola mi- 
racula coarctanda sunt. 

Ad n. 25, pag. 8, lin. 30: Exegesis hodie generatim apparitiones facto 
sepulcri vacui praeponit, quod et hic observetur, commutando duas in 
pag. 8, lin. 30 allatas rationes. 

Ad n. 25, pag. 9, 15 lin. 1 sqq.: Legitur: « Non autem diffitendum 
est sublime signum divinum, ad quod humana ratio difficiliorem utique 
aditum habet, quod tamen humilibus corde, qui Spiritu Dei aguntur, 
plurimum splendere potest, esse ipsum Iesum Magistrum ». Haec valde 
placent. Tamen aliquomodo oppositio inter rationem et humilitatem ap- 
parere videtur. Unde in pag. 9, linn. 2-4 deleantur verba: « ad quod 
humana ratio difficiliorem utique aditum habet » et « tamen ». 

Ad n. 27 : Quae hic dicuntur, omilino servant, quae de convenientia 
signorum externorum et internorum retinenda sunt, et bene placent. 

Ad n. 28: Forsan etiam hic considerandum est, quod alibi de cogni- 
tione Dei iam dictum est, scilicet: non a limine excludatur possibilitas, 
ipsam cognitionem divinae originis revelationis signorum in ordine con- 
creto forsitan esse actum salutarem (ergo non mere naturalem) gratia 
iam excitatum. Propter talem considerationem verba in pag. 10, lfa lin. 9 
posita: « praeparatur ac protegitur » forsan substituenda sunt per vo- 
cabulum illud: « fulcitur ». 


14 Cf. p. 322. 

15 Cf. p. 322. 

16 Cf. p. 323. 

Ad Caput 5. De Progressu Doctrinae : 

Doctrina hic proposita, bene aequilibrata, omnino placet. Locus 
huius capitis erit in fine sectionis de Christo Domino Veritate secundum 
dispositionem Constitutionis a me in initio commendatam. 

Card. Marella: Placet, cum aliquibus emendationibus ab Em.mis 
Patribus, ab Exc.mo Ep. Conceptionis et a Magistro Generali Ordinis 
Praedicatorum propositis. 

Card. Meyer: Placet, cum quibusdam animadversionibus hic ad- 
iectis: 

Ad cap. 4, n. 20, pag. 6, 17 lin, 37: Non clare patet sensus verborum 
« fruitione obscura ». Forte significant vel insinuant directam cognitio- 
nem vel experientiam SS. Trinitatis inhabitantis, et in hoc sensu expri- 
munt aliquid valde dubium, saltem relate ad fideles iustos qui non habent 
dona mystica (cf. John F. Dedek, Experimenta l Knowledge of the Ind- 
welling Trinity : An Historica l Study of the Doctrine of St. T hornas, 
Mundelein, 1958). 

Ad cap. 4, n. 28: Haec paragraphus videtur non esse definitio do- 
ctrinae sed potius aliqua explanatio. Sed si intentio est docere vel 
declarare aliquid determinate, tunc admirationem excitat per verba 
lineis 14-15 « iudicio ex lumine divino procedente », nam sic defini- 
retur ut dogma, quod iudicium credibilitatis non propositum est solum- 
modo ut doctrina certa. 

Ad cap. 5, n. 31: Ultima verba huius paragraphi (pag. 17, 18 linn. 4-5), 
« ut omnis, etc. » forsitan nihil aliud volunt dicere quam id quod verum 
est de omni actu magisterii Ecclesiae, i. e. agit et docet auctoritate 
Christi. Si tamen aliquid aliud vellent significare, bonum esset clarificare 
sensum eorum verborum. 

Ad cap. 5, n. 32, lin. 30: Forsitan hic habetur error typographicus: 
« Immoderate ad mira... feruntur » deberet legi? 

Card. Traglxa: Placet; tamen perpendantur diligenter quae dicta 
sunt ab Em.mis Ruffini, Pizzardo, Meyer et a Rev. P. Magistro Gene- 
rali O. P. 

Card. Alfrink: Placet iuxta modum: i. e. nn. 17 et 18 clarius di- 
cantur secundum ea quae dixit Em. mus Pizzardo. 

Num. 31 (de progressu doctrinali) clarius videtur concipiendus. 
Fateri debeo me secundam partem huius paragraphi non intelligere. 


ir 

18 


Cf. p. 321. 
Cf. p. 328. 

Quoad primam partem huius paragraphi quaeri potest an in lin. 32 non 
melius legatur loco « verum, doctrinae progressum » alia verba nempe: 
« in doctrinae revelatae cognitione verum progressum peragi ». 

Card. Ottaviani: Placet. 

Quae paraveram ut responderem eventualibus difficultatibus felici- 
ter sunt inutilia, quia ego expectabam alias difficultates, quia haec Con- 
stitutio, praesertim, est Constitutio de modernis et actualibus doctrinis 
quae circumferuntur. Ideo timebam ne quis haberet difficultates circa 
quaedam, quae statuta sunt in ipsa Constitutione. Igitur abstineo me 
ab iis proferendis et libenter dico nos posse acceptare fere omnes obser- 
vationes factas: deberent omnes nominari, ab Em.mo Card. Pizzardo, 
ab aliis Em.mis usque ad Cardinalem Alfrink, ad Exc.mum Archiepisco- 
pum Silva et ad P. Browne etc. Certe Constitutio facta est stylo quodam 
professorali et igitur, sicut iam innui, debet quoad stylum et quoad 
claritatem evolvi et melius explicari, v. g. quando illud « de more », 
circa quod agit etiam Card. Ruffini; evidenter aliud volebat dicere Com- 
missio quam quod videtur in ipsa scriptione. Igitur Commissio semper 
habebit prae oculis omnia quae heic tradita sunt. Vellem autem ut ex- 
plicitius aliquid dicatur de gravissima quaestione, quam tetigit Em.mus 
Card. Pizzardo, quia est res fundamentalis in ipsa Constitutione. Vos 
vidistis in hac Constitutione fidei quendam progressum quoad definitio- 
nem Concilii Vaticani I, circa definitionem ipsius revelationis; circa 
hanc definitionem posset etiam igitur omitti illud incisum, quod est in 
principio, quod agit de obiecto fidei catholicae, quia hoc melius expri- 
mitur in fine, sicut etiam dixit Em.mus Card. Ruffini, quando innuit ut 
addatur de communicatione divina veritatis, fide catholica credendae, 
quia in principio agitur solummodo de obiecto revelationis, de propo- 
sitione quae fit ab Ecclesia Catholica ut sit fide catholica credenda: est 
expressum in posterioribus expositionibus; sed est res minoris momenti. 
Potius id quod maxime interest, ut Commissio habeat directionem in 
studiis prosequendis quod attinet ad ipsam definitionem utrum possi- 
mus tenere adhuc formulam: est locutio. Verum quidem est quod locu- 
tio fit etiam factis, sed ipsa facta, uti postea explicatur in ipsa Constitu- 
tione, egent plerumque explicatione verborum, doctrina qua ipsa facta 
interpretantur et sunt manifestatio veritatis. Ipsa facta multoties non 
de se loquuntur, sed simul cum doctrina seu cum verbis prolatis; ceterum 
ipsa definitio proposita est, habendo prae oculis illud S. Pauli « multi- 
farie multisque modis olim locutus est Deus Patribus; novissime locu- 
tus est nobis in Filio suo »; locutus est in Filio suo non solum doctrina, 
sed etiam factis; sed ipse Christus, ut notatur in ipsa Constitutione, di- 

xit de omnibus quae fecit: « mea doctrina non est mea », complectens 
in suo munere Magistri divinitus docentis etiam facta, sed plerumque 
explicavit etiam verbis. Sed intelligo etiam difficultatem factam ab 
Em.mo Card. Pizzardo et opportunum est ut aliquid explicitius dicatur, 
utrum prosequi possimus in ipso tenore definitionis aut potius mutan- 
dus sit. 19 

Card. Di Jorio: Placet. 

Card. Roberti: Placet, ratione habita animadversionum quae per- 
actae sunt. 

Card. Jullien: Placet, iuxta animadversa a Patribus. 

Card. Larraona: Placet, sed prae oculis habeantur quae Em.mi 
Pizzardo, Ruffini, Leger et Agagianian atque Exc.mus Archiepiscopus 
Conceptionis et Rev.mus P. Magister O. P. animadverterunt. 

Card. Heard: Placet. 

Card. Bea: Placet, sed corrigatur secundum ea quae dicta sunt ab 
Em.mis Patribus. Lingua latina videtur interdum esse corrigenda, inter- 
dum dictio satis contorta esse videtur. Pag. 8, 20 lin. 32 addi possunt 
aliqui textus biblici de valore probativo Resurrectionis. 

Beat. Gori: Placet. 

Beat. Cheikho: Placet. 

Exc. Felici: Placet. 

Exc. 0’Connor: Placet. 

Exc. Silva Santiago: Placet. Id est cum variis observationibus 
factis ab Em.mis Card. Ruffini, Pizzardo et a Magistro Generali O. P. 
Et etiam cum observationibus quas ego humiliter exposui. 21 

Exc. Antezana y Rojas: Placet iuxta modum: cum aliquibus 
emendationibus propositis. 

Exc. Beras: Placet. 

Exc. Lefebvre: Placet. 

Exc. Perrin: Placet, ratione tamen habita de animadversionibus 
a Patribus factis. 


19 Textus transcriptus est ex taeniola magnetica. 

20 Cf. p.,322. 

21 Cf. pp, 334-336. 

Exc. Seper: Placet iuxta modum: desiderarem ut aliquae partes 
modo magis claro et saltem omnibus sacerdotibus intelligibili exponan- 
tur (v. g. nn. 18, 20). Auctores Schematis utique concretas falsas opi- 
niones prae oculis habuerunt, sed textus non sunt ita clare compositi 
ut sensus harum falsarum opinionum omnibus innotescat. 

Exc. Bazin: Placet iuxta modum: iuxta animadversiones Patrum, 
praesertim quae se referunt ad n. 31, in pag. 16-17. 22 Hic numerus non 
est clarus, et locum dat ambiguitati. 

Exc. Bernard: Placet. 

Exc. Bernier: Placet iuxta modum: varias scilicet animadversio- 
nes ab Em.mis, Exc.mis et Rev.mis Patribus factas. 

Exc. Yago: Placet. 

Exc. Rakotomalala: Placet. 

Exc. Ngo-dinh-Thuc: Placet. 

Exc. Verwimp: Placet iuxta modum: ratione habita de correctioni- 
bus et observationibus factis. 

Exc. Jelmini: Placet. 

Exc. Suhr: Placet. 

Rev. GuT: Placet iuxta modum: attentis observationibus a diver- 
sis Patribus prolatis. 

Rev. Browne: Placet iuxta modum: attentis observationibus quas 
adiungo 23 et aliis in discussione praesentatis. 

Rev. Sepinski: Placet, introductis schemati aliquibus mutationibus: 

Cap. 4: 

1) Ad pag. 6, 24 linn. .34.-39: textus reddatur magis clarus et per- 
spicuus. 

2) Ad pag. 9, 25 lin. 20: tollatur citatio Isaiae, quae sensum accom- 
modaticium profert. 

3) Ad pag. 9, lin. 29: pro verbo « vocationisque » proponitur ver- 
bum: « invitationisque ». 


22 Cf. p. 328. 

23 Cf. pp. 336-337. 

24 Cf. p. 321. 

25 Cf. p. 323. 



DISCEPTATIO - DE DEPOSITO FIDEI PURE CUSTODIENDO 


347 


4) Ad pag. 10, 2 8 lin. 6: conservetur ordo infra adhibitus: « Credere 
Deo, Deum, in Deum ». 

Cap. 5: 

1) Ad pag. 17, 27 linn. 4 et 5: textus « ut omnis doctrina ab Ecclesia 
tradita Christi Iesu auctoritate fulciatur » obscurus mihi videtur; melius 
« Dei auctoritate fulciatur ». 

2) Ad pag. 17, lin. 30: scribatur: « immoderate ». 

Rev. Janssens: Placet. 


XIII 

DE DEPOSITO FIDEI PURE CUSTODIENDO 

(Septima Congregatio: 22 ian. 1962) 

1) SCHEMA PROPOSITUM A COMMISSIONE THEOLOGICA 

Caput 6 

DE DISTINCTIONE ET CONVENIENTIA 
ORDINIS NATURALIS ET SUPERNATURALIS 

33. [Deus auctor naturae et largitor gratiae]. Cum, iuxta Scripturae 
sanctorumque Patrum doctrinam, « quod cecidit in Adam primo, erigitur in 
secundo »/ credit et profitetur Sacrosancta Synodus omnipotentem Deum, 
cuius essentia bonitas, hominem ab initio creasse ad imaginem et similitu- 
dinem suam eumque ad sui visionem beatificam vocasse per donum gratiae 
consequendam. 

34. [Magna hominis dignitas, qui natura sua ordinatur ad servitium Dei]. 
Homo quidem, universitatis rerum visibilium caput et corona (cf. Ps. 8, 
6-9) 2 utpote anima praeditus rationali, in qua imago Dei resplendet (cf. Gen. 
1, 27 ), 3 sua ipsa natura ordinatur ad serviendum Deo eique cultum prae- 
standum adorationis, amoris et laudis. 

Voluit autem Deus, liberrimo suae voluntatis consilio, hominem ad con- 
sortium divinae naturae sublimare, ut qui natura potius est servus, adoptio- 
nis gratia esset filius, qui Creatorem suum coleret non solum tamquam Do- 
minum, verum etiam tamquam Patrem, auctus virtute fidei, spei et caritatis, 
atque, exacto probationis tempore, ad vitam sempiternam in perfecta frui- 
tione SS. Trinitatis perveniret. 4 

35. [ Mysterium nostrae elevationis ad ordinem supernaturalem]. Porro 
Sacrosancta Synodus dilectionis divinae mysterium agnoscens atque summas 


26 Cf. p. 323. 

27 Cf. p. 328. 

grates largitori Deo rependens, fideles docet, tantum donum simul esse natu- 
rae humanae gratuitum et mire conveniens. 5 

Hominis quippe exaltatio in consortium divinae naturae per adoptionis 
gratiam, quae hisce in terris est aeternae gloriae quaedam inchoatio, exce- 
dit vires et exigentias humanae naturae, ideoque gratuitum Dei beneficium 
dicenda est, seu, ut aiunt Ecclesiae Doctores, sanctorum Patrum doctrinam 
sectando, donum supernaturale. 6 « Oculus non vidit, inquit Apostolus, nec 
auris audivit, nec in cor hominis ascendit, quae praeparavit Deus iis, qui dili- 
gunt illum » (I Cor. 2, 9). 

Eorundem tamen Patrum ac Doctorum praeeunte doctrina, agnoscenda 
est in humana natura non solum capacitas ad supernaturale hoc donum susci- 
piendum, 7 verum etiam admirabilis convenientia. Homo enim ad imaginem 
Dei creatus, naturale gerit desiderium quod in nullo bono finito ex toto quie- 
scere potest, 8 atque Dei visione ultimam ac perfectam, qua adepta nihil rema- 
neat appetendum, consequitur beatitudinem. 9 

36. [Finis supernaturalis est unicus finis ad quem, etiam post peccatum, 
homo ordinatus manet\. Ex summa vero benignitate qua nos Deus ad ordi- 
nem supernaturalem vocavit, illud enascitur, quod homo nonnisi unum habeat 
ultimum finem, ad quem ex Dei consilio, etiam post peccatum, ordinatus 
manet, quem finem si non attingat, etiamsi naturae bonis plurimum gavisus 
fuerit, nihil ei prodest, cum finem ne naturalem quidem attingat (cf. Mt. 
16, 26). 

37. [Gratia perficit natur am~\. In supernaturali autem fine et ille natu- 
ralis, ad quem viribus suae naturae homo pertingere potuisset, continetur 
tamquam perfectibilis in perfecto, et ipsius bona naturae, quae caelesti statui 
congruunt, servantur ac perficiuntur. Etenim tantum abest, ut ordo super- 
naturalis naturalem ordinem destruat atque extenuet, ut, contra, eundem 
extollat atque perficiat, 10 eidem auxilium praestans ac eiusdem insitas capa- 
citates complens. 

38. [Errores reprobantur ]. Igitur Sacrosancta Synodus tum eorum re- 
probat errores, qui, non apte inter ordinem naturalem et supernaturalem 
distinguentes, vocationem hominis ad statum gratiae et gloriae debitam esse 
naturae humanae, aut ei a Deo necessario concedendam asseverent; tum 
eorum, qui, naturalismo aut falso humanismo abrepti, eo usque ingrati exsi- 
stunt gratiae Dei, ut eadem dona aut spernant aut summe esse appetenda 
negent. 


NOTAE 

1 S. Leo M., Sermo 12, 1: PL 54, 168. Huc faciunt omnes textus S. Scripturae 
qui de reconciliatione , restitutione, renovatione ... per Christum operata loquuntur, 
qui tamen omnes apte in verbis citatis S. Leonis perstringi videntur. 

2 Vide etiam Sap. 9, 2-3 et 10, 1-2; Gen. 1, 28-30; Eccli. 17, 1-2. 

3 Vide quoque Eccli. 17, 1; I Cor. 11, 7; Coi. 3, 10. 

4 Pius XII, Mystici Corporis, 29 iun. 1943: A.A.S. 35 (1943), p. 232. 

5 Urgendi videntur duo limites veritatis catholicae circa mysterium nostrae 
elevationis ad ordinem supernaturalem, nempe gratuitas et summa convenientia, 
extra quos limites manet tantummodo libertas erroris. 

6 Cf. damnatos errores Baii, prop. 21: Denz. 1021; Paschasii Quesnel, prop. 35: 
Denz. 1385; Synodi Pistoriensi, prop. 16: Denz. 1516; 

S. Pius X, Encycl. Pascendi , 8 sept. 1907: Denz. 2103, necnon Pii XII, Encycl. 
Humani generis, 12 aug. 1950: Denz. 2318. 

7 S. Pius X, Encycl. Pascendi: Denz. 2103: « Hic autem queri vehementer 
Nos iterum oportet, non desiderari e catholicis hominibus, qui ... in natura humana 
non capacitatem solum et convenientiam videantur admittere ad ordinem supernatu- 
ralem, quod quidem apologetae catholici opportunis adhibitis temperationibus 
demonstrarunt semper, sed germanam verique nominis exigentiam ». 

S. Augustinus, De Trin., XIV, 8, 11: PL 42, 1045: «Eo quippe ipso 
imago eius est, quo eius capax est eiusque particeps esse potest »; 

Id., De Trin., XIV, 4, 6: PL 42, 1040: « quia summae naturae capax est, et 
esse particeps potest, magna natura est [homo] ». 

S. Thomas, Summa Theol., I-II, q. 113, a. 10: « et quantum ad hoc, iustifi- 
catio impii non est miraculosa, quia naturaliter anima est gratiae capax, eo enim 
ipso quod facta est ad imaginem Dei, capax est Dei per gratiam, ut Augustinus 
dicit »; 

Id., Summa Theol., III, q. 9, a. 2, ad 3: « Visio seu scientia beata est quodam- 
modo supra naturam animae rationalis, in quantum scilicet propria virtute ad eam 
pervenire non potest; alio modo vero est secundum naturam ipsius, in quantum 
scilicet capax est eius, prout scilicet ad imaginem Dei facta est, ut supra dictum 
est [in corp. art.] ». 

8 S. Augustinus, Confess. I, 1, 1: PL 32, 661: « Fecisti nos ad te, et inquie- 
tum est cor nostrum donec requiescat in te ». 

S. Thomas, Summa contra Gent., III, c. 50: « Nihil finitum desiderium intel- 
lectus quietare potest ». 

9 S. Augustinus, De Civ. Dei, XII, 1, 3: PL 41, 349: « ...in tanta excellentia 
creata est [rationalis natura], ut ... [non] expleat indigentiam suam nisi utique 
beata sit, eique explendae non sufficiat nisi Deus ». 

S. Thomas, Summa Theol., I-II, q. 3, a. 8: « Ultima et perfecta beatitudo 
non potest esse nisi in visione divinae essentiae »; 

Ibid-, I-II, q. 2, a. 8: « Impossibile est beatitudinem hominis esse in aliquo 
bono creato ». 

Eadem recinunt auctores qui de hominis fine ultimo, qui totaliter quietet appe- 
titum, loquuntur idem adhibentes S. Thomae argumentum. 

10 Pius XI, Encycl. Divini illius Magistri, 31 dec. 1929: Denz. 2206. 


Caput 7 

DE SPIRITISMO ET NOVISSIMIS 

39. [ Praxis perniciosa SpiritismT\. Inter multiplices huius temporis er- 
rores, fidem atque animos christifidelium conturbantes, recolendus est etiam 
Spiritismus, quo cum spiritibus vel animabus separatis sensibilis communi- 

catio humana industria provocari intenditur ad varias notitias vel auxilia 
consequenda. In sacris autem litteris gravissima obiurgatione redarguuntur 
tum qui superstitionem divinationis, veneficii, magiae et evocationis anima- 
rum vel spirituum exercent, tum qui ad eos consulendos declinant iisque 
fidem accommodant. « Nec inveniatur in te, [ait Dominus Deus], qui ariolos 
sciscitetur et observet somnia atque auguria, nec sit maleficus, nec incan- 
tator, nec qui pythones consulat nec divinos aut quaerat a mortuis veritatem. 
Omnia enim haec abominatur Dominus »/ Apostolica vero Sedes non prae- 
termisit variis suis magisterii documentis huic malo occurrere. 2 Cum autem 
late in societate serpere atque in dies diffundi superstitionem hanc pernicio- 
sissimam innotescat, Sacrum Concilium divina Lege omnino prohibitum esse 
declarat, utpote peccatum grave contra religionem, velle tum animas mortuo- 
rum seu « desincarnatas » ut aiunt evocare, tum perceptibilem cum quibus- 
cumque aliis spiritibus communicationem ad quemcumque finem consequen- 
dum provocare, sive id fiat privatim in domibus, aut publice in sessionibus ad 
id destinatis; sive per tabulas rotantes, per scripturam automaticam seu 
« psychographiam » ut dicunt, per locutiones, auditiones et visiones, vel quo- 
cumque alio modo; etiamsi habeatur intentio sese dirigendi ad solos spiritus 
bonos et tota res speciem honestatis, pietatis atque religionis praeseferat. 
Vetat insuper omnes christifideles, ne vel ex mera curiositate sessionibus spi- 
ritisticis aut aliis eiusdem generis coetibus intersint aut quocumque modo 
faveant. 

40. [ Praxis superstitiosa et magica\. Abstineant etiam fideles ab astro- 
logia seu horoscopia, et ab omni alia divinatione superstitiosa. Horrore quo- 
que Sacra Synodus advertit plures qui se christianos dicunt, tanta erroris cali- 
gine esse obnubilatos, ut aliis pavorem iniiciant suis maleficiis, veneficiis vel 
sussurris magicis. Non desunt autem qui, ut a commenticiis istis malis se 
tueantur, ad non minus fictas vias, vanas artes et superstitiosas orationes con- 
fugiant. Sciant ergo fideles ex Scripturis Sacris Sanctorumque Patrum doctri- 
na constare daemones nihil omnino in homines posse nisi permittente Deo, 
cuius supremo imperio omnia subiiciuntur. Agnoscant autem paternam de 
hominibus curam Dei, qui Angelos suos ad nostram custodiam mittere digna- 
tur. Dei enim Providentia datum est hoc negotium Angelis ut custodiant hu- 
manum genus, singulisque hominibus praesto sint ne gravius aliquod detri- 
mentum accipiant. 3 

41. [F alsae doctrinae Spiritismf\. Spiritismus insuper etiam ut ideolo- 
gia quaedam, immo et ut religiosa persuasio propagatur. Effata vero quae 
spiritismi cultores nomine spirituum vel animarum separatarum cum homi- 
nibus tradi contendunt, plane saepe christianae doctrinae adversantur. Quam- 
vis non omnes eandem doctrinam praedicent, in ratione reincarnationis ani- 
mae atque pluralitatis terrestris vitae perplures non solum spiritisticae sectae 
conveniunt, sed etiam haud paucae theosophicae, esotericae vel occultisticae, 
quae perniciose animas a veritate catholica avertere novissimis hisce tempo- 
ribus satagunt. Ipsius animae longam evolutionem ac praeexsistendam do- 

cent; unicitatem corporalis exsistentiae necnon iudicium particulare ac defi- 
nitivum statim post mortem denegant; Christum Redemptorem nostrum in- 
fitiantur, unumquemque asserendo ope repetitae in corpore vitae sui ipsius 
esse redemptorem; omnes salvos fieri tuentur post tot ac tantas animae rein- 
carnationes, ideoque aeternitatem inferni impugnant; corpus denique ut me- 
rum temporale instrumentum pro animae purificatione considerant, atque 
finalem omnium negant resurrectionem cum propriis corporibus. Longe ta- 
men multumque omnia haec a vera Christi doctrina absunt. 

42. [ Damnatur reincarnatio~\. Ne ergo Christifideles serpentibus istis er- 
roribus seducantur, aliam atque aliam animae reincarnationem exspectantes, 
haec Sacra Synodus divinitus revelatam veritatem esse sollemniter decla- 
rat: 4 Unam tantum esse hominis exsistentiam in corpore ante finalem et 
communem resurrectionem. Haec est enim de sorte hominis fides catholica: 
post mortem, quae est vitae terrestris terminus, mox singulis ad Dei tribunal 
sistendum est, « ut referat unusquisque propria corporis, prout gessit, sive 
bonum, sive malum » {II Cor. .5, 10). Omnes igitur, qui cum personali pec- 
cato mortali vita funguntur, a regno Dei exclusi, cruciatus gehennae, in qua 
nulla est redemptio, aeternos sustinebunt. Qui vero in caritate Dei decesse- 
rint, antequam dignis paenitentiae fructibus de commissis satisfecerint et 
omissis, eorum animae poenis purgatorii post mortem purgabuntur. Illorum 
denique animae, qui post baptismum nullam omnino maculam incurrerunt, 
aut post contractam maculam sive in corpore sive post mortem purgati sunt, 
mox in caelum recipientur, atque Deo uno et trino sine intermissione in om- 
nem aeternitatem perf ruentur. 5 


NOTAE 

1 Deut. 18, 10-12; vide insuper Lev. 19, 31 et 20, 6; Is. 8, 19-20; ler. 27, 9; 
Act. 8, 9-23 et 16; 16-19 et 19, 13-20; Gal. 5, 20; Apoc. 21, 8. 

2 Praeter documenta antiquiora Alexandri IV, Quod super nonnullis, 27 sept. 
1258; Io annis XXI, dicti XXII, Super illius, anni 1326; Innocentii VIII, Summis 
desiderantes, 5 dec. 1484; Leonis X, Supernae dispositionis, 5 maii 1514, Honestis 
petentium, 13 febr. 1521; Sixti V, Coeli et terrae, 5 ian. 1585; Gregorii XV, 
Omnipotentis Hei, 20 mart. 1623; Urbani VIII, Inscrutabilis, 11 apr. 1631, con- 
feras imprimis Encycl. S. Officii de magnetismi abusu , 4 aug. 1856: A.S.S. 1 
(1865), pp. 177-178: Denz. 1653-1654; Responsionem S. Officii 24 apr. 1917: 
A.A.S. 9 (1917), p. 168: Denz. 2182; C.I.C., can. 1399, 7°. De spiritismo et rebus 
annexis in Vaticano I, vide Mansi 53, 773; CL VII, 784. 

3 Cf. Catech. Cone. Trid. ad Parochos IV, 9, 4. 

4 De Patribus Scriptoribusque ecclesiasticis, unanimi consensu reicientibus 
transmigrationem animarum, tamquam rationi fideique contrariam, cf. A. Bukowski, 
S. I.: Le reincarnation selon les Peres de VEglise, in: Gregorianum, 9 (1928), 
pp. 65-91; et: IJopinion de Saint Augustin sur la reincarnation des Simes, ibid., 12 
(1931), pp. 57-85. 

5 Cf. Benedictus XII, Benedictus Heus, 29 ian. 1336: Denz. 530; Cone. 
Lugdunense II: Denz. 464; Cone. Florentinum : Decr. pro Graecis: Denz. 593; 
Cone. Tridentinum , Decr. de iustificatione: Denz. 807 et 840, coli. 906. 

2) RELATIO EM. MI P. D. ALFREDI CARD. OTTAVIANI 
PRAESIDIS COMMISSIONIS THEOLOGICAE 

In capitibus quae sequuntur stylus fortassis aliquatenus melior est 
et clarior. In praecedenti Constitutione admitto reapse latinum esse diffi- 
cilem et iam difficiles esse conceptus ibi expressos, propterea quod prae- 
sertim debebant in lingua latina exprimi conceptus modernismi qui 
sparguntur in libris, qui sunt considerati in ultimis temporibus. Puto 
difficultatem tamen semper posse solvi, ex eo quod nos sumus solliciti 
habendi placitum Commissionis Centralis quod attinet ad doctrinam 
et habendi etiam illas formulationes, ameliorationes, explicationes quae 
utiles sunt. Certe postea debebit procedere labor quidam non solum 
ipsius Commissionis in redigendo modo clariore et correcto, iuxta in- 
dicationes factas, textum Constitutionis, sed etiam latinistarum qui 
iuxta stylum Curiae debebunt, iuxta stylum etiam conciliarem, perfi- 
cere opus. Quod attinet autem ad spiritismum, vellem quod maneat illa 
pars, quia sunt magna damna quae fiunt, praesertim in America Latina. 
Nos scimus fieri permixtionem religionis cum spiritismo. Reapse, si 
consideramus v. g. pseudo-religionem et superstitionem spiritisticam il- 
lorum populorum (in republica Haitiana praxim « voodoo »), intelligi- 
tur cur Episcopi debuerunt etiam quasdam sanctiones statuere quoad 
illos qui non sunt baptizandi quia sunt sub influxu superstitionis « Voo- 
doo », spiriticae insimul. In America Latina, in quibusdam urbibus salae 
spiriticae intitulantur Sanctis: « Sala spiritica S. Cordis », « Sala spiritica 
S. Theresiae a Iesu infante » et visae sunt a testibus. Igitur opportunum 
erit in hac re melius et clarius loqui, sed libenter accepto etiam quod 
dixit Em. mus Card. Decanus quod etiam pro cultis populis, sicut su- 
mus hic in Europa, saltem hic in Italia superstitio est reprimenda, 
v. g. de amuletis, de formulis etc. quae sunt non minus damnosa unitati 
religionis. Et etiam quod dixit Em. mus Card. Decanus inseratur quod 
in multis etiam sunt « trompeurs », sunt qui abutuntur bona fide et ii 
dolo faciunt ea quae sub nomine spiritismi veniunt et etiam hoc deberet 
mitti in ipsa Constitutione. Ceterum alias explicationes dabit lectio nunc 
eorum quae iam parata sunt . 1 

Exc. Felici : 2 Caput VI: De distinctione et convenientia ordinis 
naturalis et supernaturalis. 


1 Textus transcriptus est ex taeniola magnetica. 

2 Exc.mus Secretarius Generalis legit relationem Card. Ottaviani. 

Insertio huius capitis in schemate Constitutionis superflua videri 
nequit. Nam, etsi Cone. Vatie. I plura de distinctione mutuaque con- 
cordia inter fidem et rationem declaraverit (sess. III, cap. 3), et in 
Litt. Encycl. Pascendi moniti fuerint catholici homines, qui in natura 
humana non capacitatem solum et convenientiam admiserant ad ordinem 
supernaturalem, sed germanam verique nominis exigentiam, tamen non 
defuerunt nostris temporibus fautores sic dictae « novae theologiae », 
qui, iuxta verba Encycl. Humani generis, « veram gratuitatem ordinis 
supernaturalis corrumpunt, cum autument Deum entia intellectu prae- 
dita condere non posse, quin eadem ad beatificam visionem ordinet et 
vocet ». 

Proinde peropportunum visum est urgere duos limites veritatis 
catholicae circa mysterium nostrae elevationis ad ordinem superna- 
turalem, extra quos limites manet tantummodo libertas erroris. 

De gratuitate et summa convenientia agitur in paragr. 33, 34 et 33; 
in paragr. autem 36 veritas summi momenti revocatur in mentem fide- 
lium, immo et omnium hominum, nempe: finem supernaturalem esse 
unicum finem ad quem, etiam post lapsum, homo ordinatus manet. Con- 
sequenter edocentur homines, absque auxilio gratiae, nequidem felici- 
tatem naturalem perfectam, sive in praesenti sive in futura vita, conse- 
qui posse; at insimul ipsis promittitur adimpletionem etiam naturalium 
desideriorum ex Dei fruitione eminenter assequi posse. 

Uti patet, istae veritates convenienter in Concilio Vaticano II pro- 
ponentur, contra dilabantes errores naturalismi, falsi humanismi et 
materialismi athaei. 

Commissio autem theologica, quae approbavit tertiam redactionem 
huius schematis, spem nutrit sufficienter obvenisse votis expressis a qui- 
busdam Exc.mis Episcopis vel Superioribus generalibus, qui petierunt 
ut « Tractetur de ordine supernaturali et declaretur eius distinctio ab 
ordine naturali »; ut « Transcendentia et gratuitas ordinis supernatu- 
ralis denuo asseratur », cum « Nimis extollatur nostris temporibus ordo 
naturalis »; et etiam ut detur « declaratio doctrinalis de supernaturalis 
gratuitate ac de supernaturalis cranscendentia » (Acta, Append. vol. II, 
pag. 123-124). 

Caput VII: De Spiritismo et Novissimis. 

A tempore Concilii Vaticani I, in cuius Actis etiam de spiritismo et 
rebus annexis peractum fuit, pluries Apostolica Sedes, sive per Supre- 
mam S. C. Sancti Officii, sive per ipsum Codicem luris Canonici (can. 
1399, n. 7°) de rebus quae superstitione aut divinatione aut daemonum 
invocatione sapiunt, provvidas instructiones vel responsiones dedit. 

Quia vero perniciosa praxis magiae ac spiritismi, et falsae doctrinae 

tum spiritismi tum sic dictae « reincarnationis », praesertim in quibus- 
dam nationibus catholicis Americae meridionalis, in dies diffunduntur 
cum magno puritatis fidei integritatisque morum nocumento, urgens ne- 
cessitas habetur in Constitutione de deposito fidei pure custodiendo 
etiam caput de spiritismo et de aliis rebus similibus inserere. 

In paragrapho autem 42 Constitutionis nostrae breve compendium 
exhibetur doctrinae catholicae de Novissimis, qua errores plurimi indi- 
recte, at efficaciter, damnantur, scilicet tum spiritistarum tum eorum, 
qui adhaerent sectis theosophicis aut esotericis vel occultisticis, quibus 
fere omnibus commune est profiteri reincarnationem animae atque plu- 
ralitatem vitae terrestris. 

In mentem autem fidelium memoriam de Novissimis revocare res 
summi momenti dicenda est, ob ingravescentes errores atque inundan- 
tia vitia, quae cogitationem hominum ad malum pronam faciunt ac corda 
eorum avertunt a rebus aeternis et a felicitate vitae futurae. 

De cetero, haec pars Constitutionis provvida visa est pluribus Exc.mis 
Episcopis, qui efflagitarunt ut in Concilio damnentur spiritismus, me- 
tempsychosis, superstitio, veneratio quasi paganistica B. V. M. et alio- 
rum Sanctorum, quae viget in quibusdam regionibus, praesertim in 
America meridionali, partim etiam in aliquibus civitatibus Europae 
{Acta, Append. vol. II, pag. 230). 

Praesens schema, sicut cetera, postquam repetito examini membro- 
rum Subcommissionis subiectum fuit, hodie offertur iudicio Commissio- 
nis Centralis, praevia approbatione omnium membrorum Commissionis 
Theologicae. 

Card. Ottaviani: Vellem addere me nunc agere non tanquam 
Praesidem Commissionis Theologicae, sed tanquam Membrum Commis- 
sionis Centralis. Putarem non sufficienter dicta esse ea quae de novis- 
simis habentur, praesertim quia omissae sunt quaestiones de spiritismo, 
theosofismo etc. Iamvero ego puto Concilium Oecumenicum Vaticanum II 
debere in hac re maxime insistere, quia hodie sumus in temporibus in 
quibus de novissimis non vult amplius esse consideratio. Immo etiam 
in publica praedicatione evitantur argumenta quae novissima respiciunt, 
in exercitiis spiritualibus aliqua immutatio facta est, et ego puto hanc 
esse rationem quia mores populi christiani dilabuntur de die in diem. 3 


3 Textus transcriptus est ex taeniola magnetica. 

3) ANIMADVERSIONES SODALIUM 

Carcl. Ruffini: Pag. 5, 1 lin. 9 et seqq.: iterari mihi videntur quae 
numero praecedenti (33) iam dicta sunt. 

Pag. 6, 2 linn. 15-18: cavendum est ne visio beatifica naturae huma- 
nae quodammodo debita appareat. 

Pag. 6, lin. 27: « finem ne naturalem quidem attingat »; ante ver- 
bum attingat, ponerem adverbium « plene ». Similiter in lin. 33 ante 
« servantur » ponerem « plene ». 

Pag. 10, 3 linn. 16-20 textum sic mutarem: « qui Angelis suis man- 
davit ut custodiant genus humanum, singulisque hominibus praesto sint 
ut eos protegant ». 

Pag. 10, linn. 21-23: « insuper ut ideologia quaedam, immo ut reli- 
giosa persuasio propagatur »; dixerim brevius: « insuper ut quaedam 
religio propagatur ». 

Pag. 10, linn. 27 et seq.: « aut post contractam maculam... sive 
post mortem purgati sunt », vere post mortem purgari possunt tantum- 
modo peccata lethalia iam in hoc mundo remissa et nondum sufficienter 
expiata et culpae veniales. 

Card. Leger: Pag. 5, lin. 6: Utrum formula illa implicat quod 
homo fuit creatus, et quidem in primo momento, in statu elevationis 
seu gratiae? Num clausula « ab initio creasse » afficit solum primum 
membrum, scilicet « ad imaginem et similitudinem suam », quod quidem 
posset significare solam conditionem intellectualem hominis? An illa 
clausula afficit etiam secundum membrum, scilicet « eumque ad sui visio- 
nem beatificam vocare »? In primo casu non dirimeretur quaestio, libera 
relicta in Concilio Tridentino, scilicet utrum homo fuerit elevatus ad 
ordinem supernaturalem statim in momento creationis, an solum paulo 
postea ? In secundo casu, dirimeretur quaestio in favorem sententiae 
thomisticae, scilicet quod homo fuit immediate creatus in statu gratiae, 
in ipso momento creationis. Ideo duo notare intendimus: 1) forsan ex- 
pressio posset esse clarior, ut bene sciamus quaenam sit intentio Con- 
cilii relate ad duplicem interpretationem supra datam. 2) Videndum est 
utrum sit opportunum definire interpretationem thomisticam contra sco- 
tisticam : fatendum est quod interpretatio thomistica videtur conformior 
traditioni et quod videtur multo communior. 


1 Cf. p. 347. 

2 Cf. p. 348. 

3 Cf. p. 350. 

Pag. 5, 4 linn. 29-30: Optime exprimitur relatio inter naturam et gra- 
tiam, quando dicitur quod gratia est simul gratuita et mire conveniens. 

Pag. 6, 5 lin. 3: Ad excludendam omnem subtilitatem in falsa inter- 
pretatione huius textus, forsan opportunum esset addere vocem « omnes » 
ante « exigentias », ita ut clare appareat gratiam excedere omnes natu- 
rae humanae exigentias, sive stricto sive lato sensu intelligatur exigentia. 

Pag. 6, linn. 14-15: Schema affirmat factum scilicet quod adest in 
homine naturale desiderium relate ad visionem beatificam. Quae qui- 
dem doctrina clare apud Patres et apud theologos invenitur. Valde utile 
esset, si aliquo modo saltem Concilium explicationem afferret ad osten- 
dendum quomodo conciliari possunt illud desiderium naturale ex una 
parte et, ex altera parte, gratuitas visionis beatificae. Illa enim quaestio 
valde nunc agitatur apud theologos. Textus schematis non videtur ullam 
praecisionem novam adhibere relate ad hoc problema. 

Pag. 6, linn. 25-27: Illa doctrina plene valet de adultis. Quoad in- 
fantes enim, qui sine baptismo decedunt, distinguendum esset: illi 
enim non attingunt finem suum, finem scilicet unicum qui est finis super- 
naturalis in praesenti oeconomia, et, hoc sensu, illi dicuntur damnati; 
nihilominus, illi gaudent illis bonis naturalibus quae finem naturalem 
constituerent, si Deus hominem creasset in statu naturae purae. 

Card. Richaud: Non mihi videtur astrologiam ut sic (in n. 40, 
pag. 10, 6 lin. 4) damnari posse ut semper et absolute superstitiosam. 
Abusus utique damnandi sunt, sed ipse S. Thomas admittebat influxum 
corporum coelestium in homines. Textus numerosi citari possent (5. Theol. 
Pars I a , q. 114, art. 3 ad art. 6; S. Theol. Pars Prima Secundae, q. 9, 
art. 5; Summa contra Gentiles, cap. 84 ad cap. 87). 

Influxus coeli, vulgo « elimat », evidenter admittitur; item influxus 
radio-activitatis. 

Nihil impedit quominus in futurum influxus corporum quorumdam 
coelestium scientifice magis determinetur. 

Caute procedendum est, humillimo meo sensu, in hoc puncto de 
Astrologia. 

Card. Dopfner: Ad Caput 6. De ordine naturali et supernaturali : 

Caput praeiacens « De ordine naturali et supernaturali » placet. Nam 
bene servat dominium Dei eiusque libertatem in elevando hominem. 


4 Cf. p. 348. 

5 Cf. p. 348. 

6 Cf. p. 350. 

Etiam unitatem realem amborum ordinum magnifice monstrat, affirman- 
do unicum existere finem et quidem supernaturalem huncque finem modo 
quodam eminenti finem naturalem continere. 

Inseratur caput, post caput de Creatione, secundum insinuationem a 
me initio totius Constitutionis propositam. 

Ad Caput 7. De Spiritismo et Novissimis : 

In Capite 7 quaedam adhuc perficienda desiderantur. Longe et ali- 
quando nimis longe spiritismus, superstitio, magia et reincarnatio tra- 
ctantur. Certo haec omnia quibusdam in partibus mundi influxum exer- 
cent in dies crescentem nec reliquae partes mundi ab eis immunes sunt. 
Ita iam multi ad falsas exspectationes de rebus occultis seducuntur. Ne 
tamen obliviscamur maiorem illum et ubique terrarum sparsum erro- 
rem, quo non solum exspectationes singulorum hominum, sed saepius 
ipsa structura societatis inficiuntur! Hic error in eo consistit, quod per- 
multi quaerunt felicitatem et ultimam perfectionem societatis humanae 
in beatitudine quadam huic mundo immanenti, scilicet in perfectione 
oeconomica, technica, civili, culturali. Compertum est quomodo Com- 
munismus divulgatione talis beatitudinis religionem e medio tollere co- 
netur; tamen etiam in parte libera mundi propter liberalismum profa- 
num multi tali spe inani decipiuntur. 

Contra hos perniciosos errores statuatur fides catholica de Novissi- 
mis, non solum quoad individuum (uti iam in n. 42 fit), sed etiam quoad 
totam humanitatem. Praesertim eschatologia universalis in vitam spiri- 
tualem fidelium hodie saepius non illum influxum exercet, qui ei com- 
petit. Unde verbum dicatur de magnis illis veritatibus, quae praecipue 
spem christianam fovent et nutriunt, scilicet de « omni creatura liber- 
tatem gloriae filiorum Dei exspectante » (cf. Rom. 8, 18-23), de parousia 
Christi Domini, de Regno Dei perficiendo et a Christo Patri tradendo, 
quo facto erit « Deus omnia in omnibus » (cf. I Cor. 15, 24-28). 

Caput 7 ergo fere ita forsan componi poterit: 

Demonstrentur primo pericula, quae fidelibus hodie a falsis illis 
exspectationibus minantur. Reiiciantur utique etiam spiritismus, magia, 
superstitio, reincarnatio. Eligatur tamen forma brevior, quae in aequa 
relatione cum tota Constitutione stet. Nam sufficit dare clara et bona 
principia, ex quibus aptae applicationes postea in edocendo populo chri- 
stiano evolvi poterunt. Tunc inculcentur veritates fidei, primo eschato- 
logia individualis, sequenti demum loco eschatologia universalis et sic 
Caput (et secundum novam distributionem capitum a me commendatam: 
ipsa Constitutio) convenienter finietur. 

N. B.: Ad pag. 9, 7 lin. 22: loco « peccatum grave contra religio- 
nem » melius fortasse dici poterit: « offensionem gravem contra fidem », 
cum agatur non de actu subiectivo diiudicando, sed de obiecto in se 
malo et lege prohibendo. 

Rev. Browne: Nonnisi paucissima habeo dicenda circa istud schema, 
quod bonum est. In cap. 6, n. 34, pag. 5, 8 lin. 23, ad maiorem exactitu- 
dinem loco « exacto probationis tempore, ad vitam sempiternam in per- 
fecta fruitione SS. Trinitatis perveniret », dicerem « ad vitam sempiter- 
nam in perfecta possessione et fruitione Dei unius et trini perveniret ». 
Ibi ponatur possessio in fruitione. Haec quaestio est discussa inter theo- 
logos in quo consistit essentia vitae aeternae, unde utrumque esset ponen- 
dum. Tunc pag. 6, 9 lin. 2, insererem unum verbum; phrasis est: « Ho- 
minis quippe exaltatio in consortium divinae naturae per adoptionis gra- 
tiam, quae hisce in terris est aeternae gloriae quaedam inchoatio »; exa- 
ctius, credo, dicerem « quae hisce in terris est vitae aeternae gloriae 
quaedam inchoatio », potius quam inchoatio ipsius gloriae. Tunc in 
pag. II, 10 n. 42, linn. 20-21, dicitur sic vere sed modo valde severo: 
« Omnis igitur, qui cum personali peccato mortali vita funguntur, a 
regno Dei exclusi, cruciatus gehennae, in qua nulla est redemptio, aeter- 
nos substinebunt »; verissimum est, sed forsitan potest sufficere dicere: 
« Omnis igitur, qui cum personali peccato mortali vita funguntur, a 
regno Dei exclusi, poenas gehennae aeternas sustinebunt » est omitten- 
dum verbum « in qua nulla est redemptio ». 11 

Card. Ott aviani: Antequam ad suffragia deponenda procedatur 
velim manifestare meam mentem circa ea quae dicta sunt, quae quidem 
non faciunt difficultatem ipsi Commissioni. Tetigit Em. mus Card. Leger 
subtiliter duo problemata, quae reapse in ipsa Constitutione relinquuntur 
insoluta. Fortasse quod attinet ad primum problema, quod respicit ipsam 
creationem hominum et momentum elevationis hominum ad ordinem 
supernaturalem status gratiae, poterit ameliorari expressio, ita ut, non 
sit sicut videtur nunc stare, quod faveat uni determinatae opinioni, sed 
studium Commissionis fuit relinquere insolutas quaestiones, quae adhuc 
tractantur in scholis ne habeatur quasi participatio Concilii ad senten- 
tias unius scholae vel alterius. Igitur necesse fuit, videtur saltem, non 


7 Cf. p. 350. 

8 Cf. p. 347. 

9 Cf. p. 348. 

10 Cf. p. 351. 

11 Textus transcriptus est ex taeniola magnetica. 

dir imere quaestiones. Quod attinet vero ad eschatologiam socialem, ego 
intelligo praeoccupationes Em. mi Card. Dopfner, quia etiam Ecclesia 
debet aliquid proponere hominibus, quod attinet etiam ordinem natura- 
lem, sed etiam semper dicitur quod praxis vitae supernaturalis non op- 
primit vitam naturalem, sed elevat etiam vitam naturalem etiam in sua 
felicitate naturali. Quod vero attinet ad eschatologiam de quo agitur in 
ipsis Sanctis Evangeliis et in caeteris Litteris Sacris, in S. Petro prae- 
sertim, agitur de re quae respicit non actualem humanitatem. Igitur 
quando erunt novi coeli et nova terra non est id quod obtinetur ab actuali 
humanitate. Nescimus quid Deus paraturus sit. Igitur mihi videtur Con- 
cilium non posse praeoccupare quaestionem. Tamen conceptum quen- 
dam propositum ab Em.mo Card. Dopfner potest accipi et inseri pro 
auxilio quod religio, quod fides dat etiam pro felicitate naturali. 12 


4) SUFFRAGIA SODALIUM 

Card. Tis serant: Placet. 

Card. Pizzardo: Placet. Ad cap. 6. De ordine naturali et super - 
naturalv. In numero tricesimo quinto (pag. 6, 1 lin. 10 et ss.) sermo est 
etiam de desiderio naturali. Attenta magna controversia de re: ea quae 
dicuntur non videntur nec clara neque sufficientia. 

Card. Aloisi Masella: Valde opportuna et necessaria retineo 
praesertim ea quae in schemate exponuntur de spiritismo, qui fidem et 
animos fidelium conturbat: proposito dubio respondeo: placet. 

Card. Ferretto: Placet. 

Card. Lienart: Placet iuxta modum: in capite septimo mihi vi- 
detur quod monitio de astrologia (pag. 10, 2 art. quadragesimo) non de- 
beret includi inter duos articulos de spiritismo tractantes (art. 39 et 
art. 41). Ibi inserta aliquo modo patitur. In forma sua « Abstineant 
fideles... » monitio est, non condemnatio, et merito quia S. Thomas ipse 
non denegabat astrorum influxum. Spiritismus autem damnatur (art. 41) 
et in ista condemnatione misceri videtur astrologia. 

Card. Tappouni: Placet. 


12 Textus transcriptus est ex taeniola magnetica. 

1 Cf. p. 348. 

2 Cf. p. 350. 

Card. Copello: Placet. Habeatur ratio de eis quae dixit Em.mus 
Card. Ottaviani. 

Card. Agagianian: Placet iuxta modum: habita ratione animad- 
versionum ab Em.mis Patribus et Rev.mis Patribus prolatarum. Distincta 
et fusior tractatio fiat de Novissimis. 

Card. McGuigan: Placet, ratione tamen habita dictorum a Patri- 
bus huius Commissionis Centralis, praesertim Em.mi Relatoris ac Supe- 
rioris Generalis Ordinis Praedicatorum. 

Card. Pla y Denxel: Placet iuxta modum: scilicet, etiam sta- 
tuatur finem supernaturalem esse non tantum pro omnibus hominibus 
sed socialiter pro toto humano genere. 

Card. Frings : Placet. Loco superscriptionis capitis 6 « De distin- 
ctione et convenientia ordinis naturalis et supernaturalis » melius dica- 
tur « De distinctione et connexione... ». 

N. 37 corrigatur « abset » in « abest ». 

Caput 7 placet, sed impossibile videtur id ponere in hac constitu- 
tione dogmatica, quia corrumpit connexionem inter antecedentia et 
subsequentia. Formetur speciale decretum de hac re magni momenti 
praesertim pro America Latina. 

Card. Ruffini: Placet iuxta modum . 3 

Card. Siri: Placet iuxta modum: scilicet adhaereo observationibus 
Em.mi Card. Ottaviani circa maiorem explicationem de Novissimis; 
Em.mi Ruffini circa pag. 6, 4 n. 35, linn. 16-18; Em.mi Leger circa 
pag. 5, 5 n. 33, lin. 5; Em.mi Richaud circa pag. 10, 6 n. 40, lin. 4. 

Card. Quiroga y Palacios: Placet, adiecta illa quae admissa sunt 
ab Em.mo Relatore circa dicta ab Em.mis Ruffini et Leger. 

Card. Leger: Placet iuxta modum: 7 habita ratione praesertim 
de iis quae ab Em.mo Dopfner dicta sunt; etenim nostra generatio quae- 
rit beatitudinem in applicatione quotidiana technicarum et sperat mun- 
dum perfectum ab hominibus organizatum a principiis liberalismi et 
oeconomiae marxistarum. 

Card. Montini: Placet. 


3 Cf. p. 355. 

4 Cf. p, 348. 

5 Cf. p. 347. 

6 Cf. p. 350. 

7 Cf. pp. 355-356. 

Card. Cento: Placet iuxta modum: ratione habita observationum 
a praeopinantibus prolatarum. Pauca insuper addam. In subtitulo nu- 
meri 42, loco « Damnatur reincarnatio » melius diceretur « Damnatur 
doctrina reincarnationis ». Adnoto etiam incongruentiam quamdam in 
Capite 7. Eius titulus generalis est « De spiritismo et Novissimis ». At 
de Novissimis nullus est subtitulus. De eis brevissime sermo est in fine 
citati numeri 42. Melius igitur esset novum numerum addere (n. 43) 
proprie « De Novissimis », de quibus, ut Eminentissimus Ponens decla- 
ravit, amplius ibi opportune tractaretur. 

Card. Godfrey: Placet, ad mentem Eminentissimi Cardinalis Ot- 
taviani. Placet aliqua addere: Superstitio hodie est multum divulgata 
et multi adhaerent praxi. spiritismi: inde bene Concilium agit hac de 
re. Quod dixit Eminentissimus Relator de negligentia imo negatione 
doctrinae Catholicae verissimum est. Commune est apud nos ut negentur 
existentia inferni et existentia diaboli. Uti scimus, Romani Pontifices so- 
lemniter monuerunt praedicatores ne negligant doctrinam de gehenna. 
Opportunum ergo quod dixit Schema hac de re. Archiepiscopus Angli- 
canus actualis recenter locutus est sensu pure modernistico, meo-iudicio, 
de Novissimis. 

Card. Confalonieri: Placet. Notentur tamen quae dicta sunt ab 
Em.mo Card. Richaud circa astrologiam. 

Card. Richaud: Placet iuxta modum: attentis verbis Em.mi Card. 
Leger et relate ad ea quae dixi de astrologia. 8 

Card, Konig: Placet iuxta modum: fusius exponantur quae de no- 
vissimis agunt (cf. Card. Ottaviani). Pag. 9, 9 lin. 20 sequentes: damna- 
tio spiritismi, religionis falsae, ita fiat ne videatur includere inquisitio- 
nem scientificam quam parapsychologiam vocant. Et distinguatur ab 
iis quae leguntur interdum in vita Sanctorum de hac materia (cf. 
Don Bosco). 

Card. Dopfner: Cap. 6: placet. Cap. 7: iuxta modum, i. e. secun- 
dum ea, quae dixi. 10 

Card. Marella: Placet iuxta declarationes Em.mi Relatoris et 
alias emendationes ab Em.mis Patribus propositas. 


8 Cf. p. 356. 

9 Cf. p. 350. 

10 Cf. pp. 356-358. 

Card. Meyer: Placet cum parva animadversione hic adiecta. Ad 
caput 6, n. 33: Textus huius capitis valde difficilis intellectu est quoad 
latinitatem ipsius (saltem primo intuitu). 

Porro si datur aliqua vera consequentia logica inter protasim huius 
propositionis, scii. « cum... in secundo », et apodosim « credit et... con- 
sequendam », sensus videtur esse quod Deus intuitu Redemptionis Christi 
creavit hominem et vocavit eum ad finem supernaturalem. Hic autem 
sensus excitat admirationem. Ideo sensus intentus huius capitis fortasse 
posset clarificari. 

Praeterea, verba « ab initio creasse » probabilius significant « ab 
initio existentiae suae » et non « ab initio mundi », sed posset haec ex- 
pressio clarificari. 

Card. Traglia: Placet: perpendantur quae dicta sunt a nonnullis 
Patribus. 

Card. Alfrink: Placet cap. 6. Non placet cap. 7. Materia in cap. 7 
tractata (de spiritismo etc.) pro nostra regione vix necessaria est vel 
utilis. Si pro certis Ecclesiae partibus determinatis necessaria est vel 
utilis, forse melius non a Concilio Oecumenico promulgetur, sed a Di- 
casterio Romano ad quod pertinet, vel ab Episcopis illarum regionum. 

Cap. 7 potius de doctrina Ecclesiae de Novissimis agat fusius. 

Card. Ottaviani: Placet cum animadversionibus factis. 

Card. Di Jorio: Placet, attentis animadversionibus a Patribus pro- 
latis et praecipue quae ab Em.mo Relatore de Novissimis dicta sunt. 

Card. Roberti: Placet, attentis animadversionibus porrectis prae- 
sertim ab Em.mo Richaud de astrologia et ab Em.mo Doofner de homi- 
num felicitate praesertim aeterna, et de novissimis in quibus mea humili 
sententia hodie maxime insistendum puto. 

Card. Jullien: Placet iuxta modum: duo animadvertenda cen- 
serem: 

1 ) Quod attinet ad verba Deuteronomii « nec quaerat a mortuis 
veritatem » pag. 9, 11 lin. 15: haec, inquam, verba, aut deleantur, aut ad- 
datur brevissimis verbis sub fine paragraphi 39: quod Ecclesia non pro- 
hibet, immo nos incitat, ut preces effundamus pro nostris mortuis, pa- 
rentibus, amicis, ut, per eorum intercessionem, Deus nos adiuvet ad 
veritatem inveniendam, ad recte agendum, etc. 


11 Cf. p. 350. 

2) Ad pag. 10, 12 lin. 3, censerem delendum esse verbum astrologia , 
nisi clare enucleetur. 

Enim vero, teste Sancto Thoma, quem allegare in hoc sacro consessu, 
maximo honori mihi duco « quamvis voluntas hominis non sit subiecta 
necessitati astrorum, alioquin periret liberum arbitrium; tamen non est 
inconveniens (secundum aliquas occultiores stellarum observationes cir- 
ca corporales effectos), uti astrorum iudicio » (De iudiciis astrorum , 
Opusc. Theol. I, p. 155, ed. Verardo, Marietti, 1954). Et sane utile 
valde esset si pro adiunctis nostrorum temporum adderentur plura alia 
de novissimis, uti Em.mus Cardinalis Ottaviani dixit. 

Card. Larraona: Placet iuxta Patrum observationes et in primis 
Em.mi Ottaviani circa Novissima de quibus expresse et plenius loquen- 
dum est. 

Card. Heard: Placet. 

Card. Bea: Placet iuxta modum: Schema hodie summi est momenti 
praesertim propter humanismum modernum, sed deberet perfici magis 
habita ratione hodiernorum errorum etiam circa ordinem naturalem ut 
iam notaverunt Em.mi Card. Dopfner et Leger. Caput de Novissimis 
melius coniungatur cum Cap. 6; agitur de ultima consummatione ordi- 
nis supernaturalis. De Spiritismo non opus esse videtur adeo diffusa 
tractatio, neque miscenda res cum aliis formis superstitionum. Pag. II, 13 
de aeternitate poenarum inferni magis clare loquatur. 

Beat. Gqri: Placet iuxta modum: nempe prae oculis habitis animad- 
versionibus Em.mi Card. Dopfner et aliorum Patrum. 

Beat. Cheikhq: Placet. 

Exc. Felici: Placet. 

Exc. 0’Connor: Placet. 

Exc. Silva Santiago: Cap. 6: Placet: oporteret in ordine superna- 
turali magis insistere, nam necesse est, praesertim his materialismi tem- 
poribus, omnes homines reminisci creatos a Deo et ad ordinem super- 
naturalem elevatos fuisse ac gratuito gratiae dono ad beatitudinem Dei 
assequendam indigere. 

Cap. 7: Placet iuxta modum: 

a) Perniciosa spiritismi praxis evocandi spiritus, horoscopiae et 


12 Cf. p. 350. 
Cf. p. 351. 

astrologiae, etiam inter catholicos in dies auget, cum falso non pauci 
existiment non esse peccatum a Lege Divina prohibitum. Sed de astro- 
logia et de horoscopia admitto omnino dicta Em.mi Ruffini. 

b) Cum false doctrinae theosoficae a veritate catholica et a vita 
christiana animas avertunt, opportunum videtur doctrinam catholicam 
exponere damnando praeexistentiam et evolutionem animarum, et do- 
cendo hominem (corpus cum unione ipsius animae) iudicium particulare 
definitivum post mortem subire et beatitudinem aeternam aut damna- 
tionem, iuxta opera, unica in vita peracta. 

Exc. Antezana y Rojas: Placet iuxta modum: ad mentem Em.mi 
Relatoris et secundum aliquas emendationes petitas. 

Exc. Beras: Placet ad mentem Eminentissimi Cardinalis Ottaviani 
et attentis verbis Em.mi Card. Richaud circa prudentiam in paragrapho: 
« Praxis superstitiosa et magica » tenendam. 

Exc. Lefebvre: Placet iuxta modum: ad mentem Eminentissimi 
Cardinalis Relatoris, attentis observationibus factis a Cardinalibus Ri- 
chaud et Dopfner. 

Exc. Perrin: Placet iuxta modum: his attentis quae dicta sunt 
a Patribus specialiter ab Eminentissimis Cardinalibus Dopfner et Richaud. 

Ad numerum undequadragesimum: Concedatur possibilitas expe- 
rimentorum scientificorum peragendorum cum permissione auctoritatis 
ecclesiasticae ad istas superstitiones melius impugnandas; ne Sanctae 
Ecclesiae inimicis facultatem relinquamus eam impune debellandi. 

Ad numerum quadragesimum secundum: Habemus hic definitionem 
de fide cum textus dicat: « Sacra Synodus divinitus revelatam verita- 
tem esse solemniter declarat... ». 

Hoc est in votum ut definitio nervosior et precisior fiat. 

Deus aliquando aliquos homines resuscitat sicut Scriptura Sacra no- 
bis docet, sed semper in eodem corpore. Possibilitas et existentia horum 
miraculorum commemoratae sint. 

Exc. Seper: Placet iuxta modum: cum sequentibus animadver- 
sionibus: 

1) quoad astrologiam, iuxta dicta ab Em.mis Lienart et Richaud; 

2) quoad scientificam inquisitionem de rebus spiritisticis, iuxta di- 
cta ab Em.mo Konig; 

3) de novissimis uberiora dicantur iuxta proposita Em.mi Dopfner; 
et tractentur sub titulo separato et non simul cum spiritismo et damna- 
tione reincarnationis. 

Exc. Bazin: Placet secundum observationes Em.morum Card. Ot- 
taviani, Richaud et Bea. 

Exc. Bernard: Placet, attenta observatione ipsius Em.mi Cardi- 
nalis Relatoris de novissimis non satis expresse expositis et ratione ha- 
bita emendationum ab. Em.mo Card. Richaud et praesertim ab Em.mo 
Card. Dopfner factarum. 

Exc. Bernier: Placet. 

Exc. Yago: Placet iuxta modum: iuxta ea quae dixit Em.mus Card. 
Richaud de astrologia et ea quae dixit Em.mus Card. Dopfner de no- 
vissimis. 

Exc. Rakotomalala: Placet cum emendationibus propositis a Pa- 
tribus. 

Exc. Ngo-dinh-Thuc: Placet: mihi videtur quod sit differentia in- 
ter novissima — de quibus haec Constitutio — et finem hominis super 
terram. De hac fine marxismus habet dogma, in quo de facto concordat 
cum capitalismo — de quo optime locutus est Eminentissimus Dopfner. 

Exc. Verwimp: Placet iuxta modum: nempe ad mentem Eminen- 
tissimi Cardinalis Relatoris praesertim de eis quae dixit de novissimis 
et de astrologia. 

Exc. Jelmini: Placet et quidem valde. Prae oculis habeantur etiam 
quae Em.mus Card. Dopfner dixit, ad caput septimum et Eminentissimus 
Card. Richaud. 

Exc. Suhr: Placet, attentis verbis Em.mi Card. Dopfner. 

Rev. GuT: Placet iuxta modum: adhaereo praecipue illis quae pro- 
ponit contra communismum Em.mus Card. Dopfner. Pag. 10, 14 lin. 5, 
ubi de praxi superstitiosa mitigetur aliquantulum expressio nimis fortis: 
« horrore Sacra Synodus advertit ». 

Rev. Browne: Placet iuxta modum: 10 suggererem tamen ut a) in 
pag. 5, 16 linn. 22-23 dicatur: « ... ad vitam sempiternam in perfecta pos- 
sessione et fruitione Dei unius et trini »; b) in pag. 6 17 ut in lin. 2 dica- 


14 Cf. p. 350. 

15 Cf. p. 358. 

16 Cf. p. 347. 

17 Cf. p. 348. 

tur: «... est vitae aeternae gloria quaedam inchoatio »; c ) ut in pag. II, 18 
lin. 21 dicatur: «... poenas gehennae aeternas sustinebunt ». 

Rev. Sepinski: Placet schema, introductis aliquibus mutationibus. 

Ad pag. 6, 19 lin. 34: scribatur: « abest ». 

Ad pag. 9, 30 lin. 10: loco « ad eos consulendos declinant » scribatur: 
« ad eos consulendos se dirigunt ». 

Ad pag. 10, 21 linn. 31-32: scribatur: « sectae..., quae perniciose, no- 
vissimis hisce temporibus, animas a veritate catholica avertere satagunt ». 

Ad pag. 11, lin. 8: loco « Damnatur reincarnatio » scribatur: « re- 
probatur doctrina de reincarnatione ». 

Ad pag. 11, linn. 22-25: melius dicatur: « Animae autem eorum 
qui in caritate quidem decesserint, non vero dignis poenitentiae fructi- 
bus de commissis et omissis satisfecerint, poenis purgatorii post mortem 
purgabuntur ». 

Rev. Janssens: Placet iuxta modum: ad mentem Em.morum Car- 
dinalium Richaud et Dopfner. 


XIV 

DE DEPOSITO FIDEI PURE CUSTODIENDO 

(Septima Congregatio: 22 ian. 1962) 

1) SCHEMA PROPOSITUM A COMMISSIONE THEOLOGICA 

Caput 8 

DE PECCATO ORIGINALI 1 

43. [ Introductio ]. Cum nostro etiam tempore de peccato originali eius- 
que transfusione in omnes homines opiniones circumferantur, quae genui- 
nam fidei notionem corrumpunt et ipsa fundamenta vitae christianae laedunt 
profanis vocum novitatibus (c£. I Tim. 6, 20), sacrosancta Vaticana Synodus 
secunda necessarium esse ducit eandem de peccato originali doctrinam, a 
Conciliis olim definitam, iterum confirmare et declarare. 


18 Cf. p. 351. 

19 Cf. p. 348. 

20 Cf. p. 350. 

21 Cf. p. 350. 

44. [ Dogma de peccato originali mysterii velamine obtectum est~\. Pri- 
mum quidem enixe monet Christi fideles, ut meminerint, ad multarum aber- 
rantium opinionum resecandam radicem, peccatum originale esse dogma fidei 
cui perscrutando humana ratio non sufficit. 

Licet enim de exsistentia peccati, quo ab origine genus humanum infectum 
est, et ipsa vita hominum, aerumnis et tentationibus plena, testimonium 
quoddam praebeat, eiusdem tamen peccati natura, prout a revelatione cre- 
denda proponitur, mysterii velamine obtecta est; quod autem mysterium soli- 
daritate generis humani cum Iesu Christo Redemptore aliquo modo illustra- 
tur (cf. Rom. 5, 17-21). 

Igitur, qui moventur difficultate quaestionis, regantur oportet guber- 
naculo auctoritatis, quod est regula fidei; etsi enim non facili ratione inda- 
getur, nec sermone explicetur, « verum tamen est quod antiquitus veraci fide 
catholica praedicatur et creditur per Ecclesiam totam ». 2 

45. [ Peccatum originale , quo homines injecti nascuntur , veram habet 
peccati rationem ]. Porro semper credit et praedicat ac praxi baptizandi etiam 
infantes universa ostendit Ecclesia peccatum, quod ab uno homine in omne 
genus humanum generatione transfunditur, non esse ut quorundam ferunt 
placita modernorum, defectum ex limitatione humanae naturae manantem, 
vel carentiam unionis cum societate hominum Deo servientium, vel ipsam 
multiplicitatem divisionemque qua universum genus humanum inde ab initio 
laboraret, vel solum propensionem in malum, quam omnes a nativitate expe- 
riuntur, sed esse, licet diversa ratione ac peccatum personale, vere et proprie 
peccatum, quod homines reos tenet eosque, nisi per regenerationem deleatur 
quod generatione contractum est, in perditionem trahit. 

Novimus enim docente fide homines nasci expertes a vita Dei (cf. Eph. 
4, 18), iniustos, mortuos quantum ad animam, natura filios irae (cf. Eph. 
2, 3), qui, nisi per meritum Christi Deo reconcilientur et in Christo renascan- 
tur, vitam aeternam, ad quam destinati sunt, consequi non possunt. « Per 
unius delictum, ait enim Apostolus, in omnes homines in condemnationem » 
{Rom. 5, 18). 

46. [ Peccatum originale est voluntarium voluntate Adae, primi parentis~\. 
Credit praeterea ac profitetur Ecclesia originale peccatum, quod inest unicui- 
que proprium, non ex eo habere peccati rationem, quod homo nascendo fit 
membrum societatis hominum corruptae, sed ex eo quod ab illo pendet et 
profluit grandi peccato, quod Adam, humani generis caput et fons, in paradiso 
patravit, ideoque esse « voluntarium ratione sui principii, scilicet voluntatis 
primi parentis ». 3 « In primo quidem Adam [Deum] offendimus, inquit 
venerandae traditionis testis Irenaeus, 4 non facientes eius praeceptum », et 
similiter Ecclesiae Doctor Ambrosius: « Omnes, inquit, in primo homine pec- 
cavimus, et per naturae successionem culpae quoque ab uno in omnes trans- 
fusa successio est ». 5 

47. [Per peccatum originale genus humanum in deterius commutatum 
est\. Item credit et profitetur Ecclesia per illam praevaricationem primi pa- 

rentis universum genus humanum non solum innocentiam amisisse incurris- 
seque necessitatem nascendi cum carentia iustitiae debitae, verum etiam in 
deterius secundum corpus et animam commutatum fuisse. 

Amissa enim originali iustitia, quam sibi et universae suae propagini man- 
datum Dei transgrediendo Adam perdidit, homines imperio mortis etiam 
corporalis subacti sunt et vulnera susceperunt concupiscentiae et ignorantiae; 
quibus eorum liberum arbitrium minime quidem exstinctum est, verum tamen 
attenuatum viribus et inclinatum in malum, ut non solum ad opera salutis 
facienda nihil valeat sine gratiae praevenientis auxilio, dicente Domino: « Sine 
me nihil potestis facere » (Io. 15, 5), sed etiam ad totam legem naturalem 
servandam diuque peccata vitanda, nisi divinitus liberatum adiutumque, 
impares habeat vires. 

48. [ Peccatum originale revelatum continetur in Epistola ad Romanos ]. 
Tenet insuper ac profitetur sacrosancta Synodus, doctrinam Concilii Triden- 
tini et praecedentium Conciliorum confirmans ac declarans, 6 veritatem de 
peccato originali, quod in omnes homines pertransiit, ab Apostolo doceri in 
Epistola ad Romanos , cap. 5, 12-19, prout verba illa Ecclesia catholica ubique 
diffusa semper intellexit. 


NOTAE 

1 Ad singulas paragraphos notes: 

Ad § 44: Peccatum originale naturam induit mysterii. 

Si considerentur omnia elementa, quae a revelatione de peccato originali perhi- 
bentur, nempe quod est verum peccatum et non solum poena peccati, quod est 
voluntarium voluntate primi parentis, quod generatione transfunditur etiam a paren- 
tibus quibus iam est remissum, quod in privatione iustitiae originalis consistit, negari 
non posse videtur in peccato originali naturam mysterii latere. 

Tamen cavendum est ne declarando peccatum originale esse mysterium quae- 
stionem disputatam definire velimus, scilicet utrum sola ratione ex malis huius vitae 
exsistentia peccati originalis demonstrari possit. Novimus S. Augustinum adhi- 
buisse hoc argumentum (cf. v. g. Contra lulianum, IV, 16, 82). S. Thomas scribit 
quod « satis probabiliter probari potest huiusmodi defectus [mortem et concupi- 
scentiam] esse poenales; et sic colligi potest humanum genus peccato aliquo origi- 
naliter esse infectum » ( Contra Gentes, IV, 52). S. Bonaventura existimat « catho- 
licis doctoribus non solum fide sed etiam rationum evidentia certitudinaliter [appa- 
rere] » humanam naturam in praesentis vitae conditionem deiectam esse merito 
primae praevaricationis (In II Sent. d. 30, a. 1, q. 1). 

Quapropter necessarium erat distinguere inter exsistentiam peccati originalis, 
cui et vita hominum plena tentationibus et aerumnis testimonium saltem probabile 
nemine, quantum scitur, diffitente reddit, et definitam seu accuratam notionem 
peccati originalis, quae tegitur mysterii velamine. 

Item placuit verba S. Augustini, quae occasione disputationum de peccato 
originali contra rationalismum Iuliani Eclanensis prolata sunt. 

Ad § 45: Peccatum originale veram habet peccati rationem. 

Peccatum originale veram habere rationem peccati definitum fuit in Concilio 
Arausicano II, can. 2 (Denz. 175) et in Concilio Tridentino, Decretum super peccato 

originali , can. 2 (Denz. 789). Quam notionem peccati multis modis Concilium 
Tridentinum exprimit; loquitur enim de reatu peccati originalis qui in baptismate 
remittitur (Denz. 792), de peccato originali quod mors est animae (Denz. 789), 
quod homines a conceptione iniustos facit (Denz. 795), impios (Denz. 796), Deo 
inimicos (Denz. 799), filios irae (Denz. 793), qui Deo indigent reconciliari per 
Dominum Christum (Denz. 790). Praeterea Concilium Lugdunense II (Denz. 464) 
et Concilium Florentinum (Denz. 693) definierunt illorum animas qui in actuali 
mortali peccato vel solo originali decedunt, mox in infernum descendere, poenis 
disparibus puniendas. 

Quae omnia urgenda esse videntur propter eorum opiniones qui reatum peccati 
originalis aut negare aut enervare contendunt, existimantes peccatum originale nihil 
esse aliud quam defectum humanae naturae ex eius finitudine provenientem (malum 
radicale), aut defectum communitatis religiosae cui ex dispositione divina homo 
pertinere deberet, aut propensionem vehementem qua homines ad malum feruntur, 
aut (obscura est sententia) rerum multiplicitatem antequam multiplicitas ope evolu- 
tionis ad unitatem redigatur. 

Ad § 46: Peccatum originale est voluntarium voluntate primi parentis. 

Urgendum videtur tum propter quorundam opiniones, qui dicunt homines 
trahere peccatum originale quia nascendo inseruntur in societatem hominum qui 
non Deo serviunt sed peccato, tum propter eos, qui polygenismum defendere conati 
sunt vel saltem demonstrare certum non esse quod a fide catholica excludatur. 

Vide votum Patris A. Trape, O.E.S.A., de Monogenismo in quo quaedam 
argumenta proponuntur, e quibus apparet hoc ad fidem pertinere catholicam quod 
peccatum originale generatione transfundatur et de uno in omnes homines per- 
transeat. 

Ad § 47: Per peccatum originale totus homo in deterius commutatus est. 

In § 47 redigenda, iuxta desiderium a quibusdam membris Subcommissionis 
expressum facta est distinctio inter amissionem gratiae sanctificantis et necessitatem 
moriendi vulneraque ignorantiae et concupiscentiae. 

Quod homo per peccatum originale sit in deterius conmutatus, cf. Concilium 
Arausicanum II, can. 1 (Denz. 174) et Cone. Trid. (Denz. 788). 

De vulneribus peccati originalis praeclare S. Thomas, I-II, q. 85, a. 3. 

De libero arbitrio non exstincto quidem, sed attenuato et inclinato, cf. Cone. 
Trid. (Denz. 793). 

Tandem haec ipsa verba Concilii Tridentini explicantur per doctrinam de 
necessitate gratiae tum ad opera salutis facienda, cum ad peccata contra legem Dei 
naturalem diu vitanda, quae urgenda videntur propter eos qui doctrinam pelagianam 
de viribus liberi arbitrii exaltando gratiae spernunt necessitatem. 

Ad § 48: Peccatum originale revelatum in Epistula ad Romanos continetur. 

Compertum est quam diversae perhibeantur interpretationes de pericope ad 
Rom. 5, 12. Porro rem dogmatice considerando, videtur Magisterium Ecclesiae 
authentice interpretatum fuisse verba Apostoli ita ut non liceat in alios sensus 
illa detorquere. Nam: 

a) Concilium Carthaginense a Zosimo Summo Pontifice approbatum, post- 
quam egerit de peccato originali quod infantes nascendo trahunt, haec addit: 
« Quoniam non aliter intelligendum est quod ait Apostolus: “Per unum hominem 
peccatum intravit in mundum, et per peccatum mors, et ita in omnes homines 
pertransiit, in quo omnes peccaverunt”, nisi quemadmodum Ecclesia catholica ubique 

dif fusa semper intellexit » (Denz. 102). Haec ipsa verba repetit Concilium Triden- 
tinum (Denz. 791). 

b ) Concilium Arausicanum II asserit eos qui negant peccatum originale, 
quod mors est animae, in omnes pertransire, contradicere Apostolo dicenti: Per 
unum hominem, etc. (Denz. 175). Etiam haec verba repetit Concilium Tridentinum 
(Denz. 789). 

Addendum est in Concilio Tridentino inter errores, quos refellendi causa 
decretum de peccato originali editum est, tertio loco istum recenseri: « Tertius est 
Pelagianorum, quem etiam secutus est Erasmus, Paulum ad Rom. 5 huius peccati 
originalis nullam prorsus facere mentionem ». 

2 S. Augustinus, Contra Julianum, VI, 5, 11: PL 44, 829. 

3 S. Thomas, Q. D. de Malo , IV, 1, ad 1. 

4 S. Irenaeus, Adv. Haeres. V, 16, 3: PG 7, 1177. 

5 S. Ambrosius, Apologia prophetae David, II, 12, 71: PL 14, 915; CSEL 
32, 2, 276. 

6 Cf. Cone. Trid., Decr. sup. pecc. orig.\ Denz. 789 et 791; Cone. Carth. 
anni 418, approbatum a Zosimo Papa: Denz. 102 et Cone. Arausic. II, can. 2: 
Denz. 175. 


Caput 9 

DE UNITATE SEU DE COMMUNI ORIGINE GENERIS HUMANI 

49. [ Doctrina de communi origine genens humani\. Cum non desint 
inter Ecclesiae filios, qui, nostris diebus, unitatem originis humani generis 
aut negant aut in dubium vocant, sacrosancta Vaticana Synodus secunda ad 
doctrinam de peccato originali tuendam, qua credimus peccatum illud ab 
uno 1 in omnes generatione transfundi, 2 necnon ad fovenda necessitudinis 
caritatisque vincula inter omnes populos, qui ad unam Christi gratiam vocan- 
tur quemadmodum ab uno fonte promanant, profitetur et docet, quod uni- 
versa Ecclesia, divina innixa revelatione, semper tenuit et docuit, homines 
nempe hisce in terris post Adam viventes, quamlibet gerant corporis for- 
mam vel colorem, communem suae naturae habere originem sicut communem 
salutis habent auctorem. 3 Ait enim Apostolus: « Sicut per unius delictum 
in omnes homines in condemnationem, sic per unius iustitiam in omnes ho- 
mines in iustificationem vitae » (Rom. 5, 18) et iterum: « Sicut in Adam 
omnes moriuntur, ita et in Christo omnes vivificabuntur » (I Cor. 15, 22). 

Deus quippe, ut idem ait Apostolus, huius praeco veritatis, « fecit ex 
uno omne genus hominum inhabitare super universam faciem terrae » (Act. 
17, 26) formans « primum hominem », 4 Adam, eiusque uxorem, quae mater 
cunctorum viventium ( Gen . 3, 20) appellata est, ut illud par coniugum to- 
tius humani generis naturale esset principium, ex quo scilicet qui uspiam 
nascerentur homines generatione descenderent. 

50. \Opiniones contra monogenismum reprobantur ]. Prohibet igitur sa- 
crosancta Synodus eorum placita, qui asseverant vel post Adam hisce in ter- 
ris veros homines exstitisse, qui non ab eodem protoparente naturali gene- 

ratione originem duxerint, vel per Adam multitudinem quamdam protopa- 
rentum significari . 5 

NOTAE 

1 Quod peccatum originale ab uno homine in posteros transfunditur et non 
intellegi potest ut peccatum a multitudine quadam hominum commissa, cf. Cone. 
T rident., Decr. super peccat, origin. 1: Denz. 788: « Si quis non confitetur, primum 
hominem Adam, cum mandatum Dei in paradiso fuisset transgressus ... »; Decr. 
de iustific., cap. 4: Denz. 796: « Quibus verbis iustificationis impii descriptio insi- 
nuatur, ut sit translatio ab eo statu, in quo homo nascitur filius primi Adae, in 
statum gratiae ... per secundum Adam, Iesum Christum »; Decr. super peccat, 
origin. 2: Denz. 789: «Si quis Adae praevaricationem sibi soli et non eius pro- 
pagini asserit nocuisse; acceptam a Deo sanctitatem ... sibi soli et non nobis etiam 
eum perdidisse ... A.S. »; Pius XII, Encycl. Humani Generis : vide notam 5. 

2 Peccatum originale transfundi in posteros per generationem est in S. Tradi- 
tione ante controversiam pelagianam: cf. Tertull., De testimonio animae 3: PL 

1, 613; Cyprian., Epist. 64, 5: PL 3, 1018-1019; Novatian., De Trinit. 29: 
PL 3, 944: Origen., In Levit, hom. 8, 3: PG 12, 496; Athan., In Psalm. 50, 7: 
PG 27, 240; Didym. Alex., Contra Manich . 8: PG 39, 1096; Aphraat., Demonstr., 
6, 14: PS 1, 291; ibid., 23, 3: PS 2, 6; Ephraem, Hymni de instaur. Eccl 4, 1: 
Lamy, 3, 974: Hilar., In Psalm. 118, apud August., Contra lulian. I, 3, 9: PL 
44, 645; Ambros., Apolog. proph. David., I, 11, 56: PL 14, 873; Exp. in Luc. 

2, 56: PL 15, 1573; Ambrosiast., In Rom. 5, 12: PL 17, 92; Gregor. Naz., 
Orat. 38, 16 et 40, 8: PG 36, 330 et 367; Idem apud August., Contra lulian. 
I, 5, 15: PL 44, 649; Chrysost., In Ep. ad Rom., hom. 10, 2: PG 60, 476-477. 
- In ipsa controversia pelagiana cardo quaestionis erat, utrum peccatum Adae tran- 
siret in posteros imitatione vel propagatione. Cf. August., De pecc. merit. et 
remiss ., I, 9, 9: PL 44, 114; ibid., I, 9, 10: PL 44, 115; Opus imperf. contra 
lulian. I, 48: PL 45, 1071. - S. Thomas clare docet transfusionem per genera- 
tionem esse de fide credendam, cf. Summ. Theol., I-II, q. 81, art. 1 et 3 collato 
art. 4. 

Quod spectat ad magisterium Ecclesiae conferas praeter Leon. Magn. , Serm. 
22, 3: PL 54, 196: 

Cone. Arausic. II, confirmatum a Bonif. II, can. 2: Denz. 175: « Si quis 
soli Adae praevaricationem suam non et eius propagini asserit nocuisse ... ». 

Cone. Trident., Decr. super pecc. origin. can. 2: Denz. 789 repetit canonem 
praedictum Arausicani II. Quid vero Tridentinum nomine propagationis intellexerit, 
clare apparet ex Decr. de iustificatione, cap. 3: Denz. 795: «Nam sicut revera 
homines, nisi ex semine Adae propagati nascerentur, non nascerentur iniusti, cum 
ea propagatione per ipsum, dum concipiuntur, propriam iniustitiam contrahunt: 
ita nisi in Christo renascerentur, numquam iustificarentur » et Decr. de pecc. orig. 
4: Denz. 791 de infantibus baptizandis dicitur: « ut in eis regeneratione mundetur 
quod generatione contraxerunt ». 

s De unitate generis humani cf. Gen. 1, 27 et 2, 5-25; Act. 17, 26; Rom. 5, 
12-21; I Cor. 15, 45-47. - Quod ad Patres attinet, clare loquuntur Irenaeus, Adv. 
Haer. III, 23, 2: PG 7, 961; Ephraem, Interpr. in S. Script.: in Genes. 2: Lamy, 
1, 129; Ambros., De Paradiso 10, 48: PL 14, 298; Theodoret., Graec. affect. 

curatio-, serm. 5: PG 83, 944. S. Augustinus aperte elocet veritatem de unitate 
generis humani esse de fide: cf. August., De Gen. ad litt. IX, 11, 19: PL 34, 400 
et De pecc. orig. 24, 28: PL 44, 398. Vide etiam De Civ. Dei XVI, 8 et XVI, 9: 
PL 41, 486-487, quibus in locis de distinctione stirpium et de antipodis. — Con- 
sentit S. Magisterium, cf. Pelag. I, Ep. ad Childebert, 1 apr. 557: Denz. 228 a ; 
Leo XIII, Encycl. Arcanum divinae , 10 febr. 1880: A.S.S. 12 (1879-1880), p. 386; 
Pius XII, Encycl. Summi Pontificatus , 20 oct. 1939: A.A.S. 31 (1939), pp. 426-427. 

4 Cone. Carthagin. (XVI), can. 1: Denz. 101, coli. I Cor. 15, 45. 

5 Pius XII, Encycl. Humani Generis, 12 aug. 1950: A.A.S. 42 (1950), p. 576: 
Denz. 2328: « Non enim christifideles eam sententiam amplecti possunt, quam qui 
retinent asseverant vel post Adam hisce terris veros homines exstitisse, qui non 
ab eodem prouti omnium protoparente, naturali generatione originem duxerint, vel 
Adam significare multitudinem quamdam protoparentum: cum nequaquam appareat, 
quomodo huiusmodi sententia componi queat cum iis, quae fontes revelatae veritatis 
et acta Magisterii Ecclesiae proponunt de peccato originali, quod procedit ex peccato 
vere commisso ab uno Adamo, quodque generatione in omnes transfusum, inest 
unicuique proprium ». 

Theologi Concilii Vaticani I praeparaverant canonem, cf. C.L. VII, 1637: «Si 
quis universum genus humanum ab uno protoparente ortum esse negaverit: ana- 
thema sit ». In annotationibus, ibidem coi. 544-545 extollunt « gravissimum mo- 
mentum huius dogmatis de unitate et communi origine totius generis humani, quam 
nostra aetate ab hominibus quibusdam ex levissimis rationibus geologicis et ethno- 
graphicis in dubium vocatum esse, nemo ignorat ». Vide etiam C.L. VII, 515 a ‘ b , 
555-556, 1633 a -\ 


2) RELATIO EM. MI P. D. ALFREDI CARD. OTTAVIANI 
PRAESIDIS COMMISSIONIS THEOLOGICAE 

In hac parte Constitutionis est maxima quaestio de monogenismo 
vel polygenismo etc. et mihi videtur ex his quae nunc legenda sunt 
Commissionem caute processisse, quia si consideramus nos posuisse 
verba « omnes post Adam » qui sunt in mundo, iam per hanc phrasim 
in tuto nos posuisse pro quibuslibet novis inventis scientiae. Certe quan- 
do agimus de origine hominis non debemus nos putare calculos facere 
iuxta ea quae passim nunc facta sunt ex genealogiis, hoc non est neces- 
sarium, immo iuxta ea quae sunt iam explicata ab ipsis exegetis non est 
omnino congruum sic agere. Dixit mihi quidam professor, Rev.mus Re- 
verberi, fortasse humanitatem habuisse originem 900 millia annorum 
a. C. natum. Igitur si exstiterant prius hominides, qui nondum erant ho- 
mines quia non erat eis infusa adhuc anima, etiam si evolutionem ad- 
mittimus, nondum erant in statu evolutionis talis in quo Deus selegerit 
quem hominem faceret de bestiis iam evolutis, non debemus timere quod 
ex eo quod exstiterint antea etiam quaedam entia, quae animam aliqua- 
lem haberent, igitur possent semper dici homines. 

Ceterum data longitudine dierum a creatione hominis (pro Deo anni 
sunt tamquam dies externus) bene explicantur omnes diversitates stir- 
pis, coloris etc. et illud diversitatis inventorum quae a cultoribus geolo- 
giae, paleontologiae fiunt. Igitur mihi videtur phrasim « post Adam » 
salvasse a quacumque possibili futura inventione scientiae et prudenter 
Commissionem ipsam Theologicam egisse. Ceterum semper erimus grati 
si nobis consilia dantur, quae possint postea dare maiorem securitatem, 
quod non sit contradictio inter scientiam et fidem. 1 

Exc. Felici : 2 Caput VIII: De peccato originali. 

Ratio huius capitis Constitutionis clare indicatur in introductione, 
scilicet: opportunum videtur etiam de peccato originali in Concilio 
agere, ob diffusionem quarumdam opinionum circa naturam, originem, 
effectus culpae originalis, quae cum doctrina catholica componi ne- 
queunt. 

Huic gravi periculo contra puritatem fidei iam obviare voluit Pius XII 
in Encycl. Humani generis, in qua reprobavit sententiam illorum, qui 
« naturam peccati originalis, definitionibus posthabitis, pervertunt »; 
at, prout iam notatum est, non ab omnibus catholicis, qua par erat reve- 
rentia, insigne hoc documentum receptum fuit. Unde nec mirum si fal- 
sae opiniones de nostra materia adhuc perseverant. 

In par. 44 opportune asseritur peccatum originale, iuxta eius defi- 
nitam seu accuratam notionem ac modum transmissionis, induere natu- 
ram mysterii, intacta manente quaestione adhuc disputata de demonstra- 
bilitate existentiae peccati originalis ex malis huius vitae. 

In par. 45 denuo asseritur doctrina S. Scripturae, definita in Conci- 
liis Arausicano II et Tridentino, scilicet peccato originali inesse veram 
rationem peccati, et non tantum poenae. Haec autem veritas ideo etiam 
hodie urgenda videtur, quia non desunt qui reatum peccati originalis 
aut negare aut enervare contendunt, ut patet ex tribus opinionibus rela- 
tis in hoc paragrapho. 

In par. 46 bonum visum fuit declarare peccatum originale, quod 
inest unicuique proprium, esse voluntarium voluntate primi parentis, 
non autem voluntate propria. Et haec traditionalis veritas iterum pro- 
ponenda videtur, propter quorumdam opiniones, qui, praetermissa do- 
ctrina de fide circa transfusionem peccati originalis per generationem, 
alias explicationes proferunt, quae vel confundunt peccatum originale 
cum solidarietate in peccatis actualibus aliorum hominum; vel, ut asse- 


1 Textus transcriptus est ex taeniola magnetica. 

2 Exc.mus Secretarius Generalis legit relationem Card. Ottaviani. 

rant polygenismum, necessario renuntiare coguntur modo transmissio- 
nis culpae Adae per carnalem originem et alios modos propagationis ex- 
cogitare, 

In par, 47 pariter confirmatur doctrina Conciliorum Arausicani II 
et Tridentini de sequelis peccati originalis, quibus homo in deterius com- 
mutatus est, facta tamen opportuna distinctione inter amissionem gra- 
tiae sanctificantis et necessitatem moriendi vulneraque ignorantiae et 
concupiscentiae. Insuper, quia etiam nostris diebus sunt quidam qui 
nativam bonitatem humanae naturae nimis extollunt aut negligunt me- 
dia supernaturalia in opere educationis iuventutis ac nimiam fiduciam 
profitentur in mediis psychologicis seu psychanaliticis, ideo expediens 
visum fuit verba Concilii Tridentini explicare, urgendo scilicet necessita- 
tem gratiae tam ad opera salutaria facienda quam ad peccata contra Dei 
legem diu vitanda. 

In par. 48 peropportunum iudicatum fuit renovare authenticam in- 
terpretationem pericopis Epist. ad Romanos , c. V, v. 12, de peccato 
originali, ob diversas interpretationes quae de hoc loco Apostoli etiam 
inter exegetas catholicos circumferuntur, ac si de illo Ecclesiae Magi- 
sterium mentem suam numquam claris verbis pandisset. 

Etiam de peccato originali plura vota ab Exc.mis Episcopis vel Su- 
perioribus proposita sunt, quae vel eiusdem naturam et universalitatem, 
vel transmissionem et sequelas respiciunt. De his omnibus schema no- 
strum rationem habuisse videtur (cf. Acta, vol. II Append., pp. 124-125). 

Redactio autem praesentis capitis bis elaborata fuit, iuxta deside- 
rata membrorum Subcommissionis, attentis etiam Votis exhibitis a Rev. 
P. M. Labourdette O. P., Prof. in Studio S. Thomae tolosano et consul- 
tore Commissionis theologicae; necnon a RR. PP. Alszeghy et Flick, 
Professoribus in Pontificia Universitate Gregoriana. 

Caput IX: De unitate seu de communi origine genens humani. 

Hoc caput Constitutionis, quod de monogenismo agit, expediens 
videri debet ad tuendam puritatem fidei catholicae de transmissione pec- 
cati originalis. Nam, ut rite animadvertitur initio par. 49: « Non desunt 
inter Ecclesiae filios, qui, nostris diebus, unitatem generis humani aut 
negant aut in dubium vocant, ac proinde transmissionem peccati origi- 
nalis ab uno in omnes generatione ». 

Insuper plures sunt Episcopi aut Superiores Generales, ex Gallia 
praesertim, Germania et Statibus Foederatis Americae, qui confirmatio- 
nem petunt doctrinae catholicae de derivatione omnium hominum nunc 
in terra degentium ex uno homine Adam, tamquam ex communi fonte, 
ad fovenda necessitudinis caritatisque vincula inter omnes populos, con- 
tra praeiudicia de gentibus « inferioribus » vel « superioribus »; contra 

etiam excessus nationalismi et razismi. Quae quidem affirmatio de com- 
muni omnium origine, maxime idonea videtur ad proclamandam essen- 
tialem aequalitatem inter homines, qua posita, habetur solidum funda- 
mentum ad quaestiones sive oeconomicas, sive sociales et politicas sol- 
vendas in spiritu fraternitatis et solidarietatis; insuper facilior sternitur 
via ad optatam unitatem religiosam omnium gentium obtinendam, in uno 
ovile Iesu Christi, omnium gentium Salvatoris. 

Sic per doctrinam huius capitis roboratur doctrina ipsa Concilii Tri- 
dentini et SS. Patrum ac dilucidatur mens Pii XII, in Encycl. Humani 
generis , cuius asserta quidam catholici nimis extenuare ausi sunt. 

Redactio praesentis schematis fructus censeri debet laborum tum 
membrorum Subcommissionis de Deposito, tum ipsius Commissionis 
Theologicae. Nec obliviscendum est prae mente habita fuisse Vota exhi- 
bita a Rev.mis Dominis Cerfaux, Kerrigan O.F.M., Marcozzi et Bo- 
ne S. I. 

3) ANIMADVERSIONES SODALIUM 

Card. Lienart: Duas animadversiones praesentare desidero: 

1) Ad articulum quadragesimum sextum (pagina quarta). 1 Hic pec- 
catum originale declaratur esse, non solum proprium unicuique homi- 
num, sed « voluntarium ». Sane, in sensu vere exceptionali, quo theologi 
verbum « voluntarium » peccato originali applicant, formula retineri 
potest. Sed dubito an oporteat, formulam theologicam tam subtilem et 
pro fidelibus tam intellectu difficilem, in veritatem fidei, tanquam a Deo 
revelatam, per Constitutionem dogmaticam Concilii erigere. 

Animadvertendum est quod Concilium Tridentinum de caractere 
voluntario peccati originalis non loquitur sed simpliciter dicit: « hoc 
peccatum quod origine unum est, et propagatione non imitatione trans- 
fusum, omnibus inest unicuique proprium » (Denz. 790). 

Exopto igitur ut ad mentem Concilii Tridentini adstemus et ut 
articulus quadragesimus sextus a Constitutione deleatur. 

2) Ad articulum quadragesimum octavum (pagina quinta). 2 Mihi vi- 
detur quod articulus iste luculenter illustrat quod prius dixi de defectu 
generali huius Constitutionis. Ecce Epistola S. Pauli ad Romanos ad 
affirmandam ut revelatam doctrinam peccati originalis, in fine expositio- 
nis posita. Ordo iste est praeposterus. Sacra Scriptura non est ancilla 
theologiae, in adiutorium illius superveniens, est fons originalis et di- 


1 Cf. p. 367. 

2 Cf. p. 368. 

vina ex qua theologia quae sunt revelata haurire debet et accipere, prop- 
ter auctoritatem Dei revelantis. Propterea non in fine demonstrationis, 
sed in capite Epistola S. Pauli poni deberet. 

In praesentatione depositi Fidei ad illud pure custodiendum, quae- 
stio non est de eligendo quodam ordine, potiusquam altero, sed est de 
eligendo ordine, in principiis nostris innixo, scilicet: primum Sacra 
Scriptura et Traditio quia fontes sunt e quibus in materia fidei omnia 
emanare debent, deinde theologia cuius est doctrinam revelatam utpote 
rationi convenientem, rationaliter explorare et ulterius investigare. 

Credo quod si res ita componerentur Constitutio haec magis suo 
proprio obiecto conveniret et ad suadendos animos magis apta evaderet. 

Card. Ruffini: Pag. 3, 3 lin. 25 et seq.: « regantur oportet guber- 
naculo auctoritatis, quod est regula fidei ». Dicerem: « regantur opor- 
tet gubernaculo supremae auctoritatis Ecclesiae, quod est regula proxi- 
ma fidei ». 

Pag. 5: 4 « ... et vulnera susceperunt concupiscentiae et ignorantiae ». 
Dicerem: « et vulnera contraxerunt ignorantiae, malitiae, infirmitatis 
(spiritualis) et concupiscentiae (quibus medicamentum — gratia Dei — 
afferunt virtutes cardinales: prudentia, iustitia, fortitudo et tempe- 
rantia). 

Pag. 9, 5 lin. 13: Gravissimum est quod hic innuitur, nempe extitisse 
homines etiam ante Adam. Iamvero de fide est Adam, qui creatus est 
a Deo, fuisse primum hominem et ab eo totum genus humanum origi- 
nem ducere cum omnibus stirpibus suis. Si antea fuerunt animalia quae 
formam externam humanae similem prae se ferebant, haec certo certius 
non erant veri homines sed hominidae, ut ab ipsis de hac re peritis ap- 
pellantur. Constitutivum — sit venia verbo! — longe praecipuum ho- 
minis est anima spiritualis et proinde immortalis, quae primo in corpus 
Adae infusa est a Deo. 

Poligenismus autem penitus — ut reor — reiciendus est, quia, eo 
admisso, doctrina de peccato originali et de Adae creatione singulari 
vix, immo ne vix quidem, servari et defendi potest. 

Card. Dopfner: Ad caput 8. De Peccato originali : 

De peccato originali haud pauci homines hodie suas habent difficul- 
tates, unde revera bene fecit Constitutio inculcando hanc veritatem 


3 Cf. p. 367. 

4 Cf. p. 368. 

5 Cf. p. 370. 

fidei. Necesse enim est etiam hic errores detegere et homines ad hoc 
dogma sane intelligendum inducere. 

Difficultates gener atim ex eo procedere videntur, quod homines 
aegre ferunt imputationem alicuius peccati alieni quod ipsi non com- 
miserunt. Deficiens dogmatis comprehensio, quae talibus difficultatibus 
subiacet, duplicem radicem habere videtur: 

a) Non bene perspicitur ab hominibus, quomodo duae realitates 
tantopere diversae in una eademque categoria peccati includantur: nem- 
pe peccatum personale et illa culpa quae ab Adamo derivat. 

b) Homines non satis advertunt quod peccatum originale myste- 
rii velamine obtectum est et cum mysterio solidarietatis generis humani 
in Christo Redemptore novo Adamo intime connectitur. 

His difficultatibus in Constitutione iam in quibusdam locis bene 
consulitur; sic v. gr. in n. 44 (pag. 3, 6 lin. 21 sqq.) connexus inter my- 
sterium peccati originalis et mysterium solidarietatis generis humani 
cum Christo bene innuitur; sic etiam differentia inter peccatum origi- 
nale et personale clare indicatur in n. 45 (pag. 4, 7 lin. 9). 

Tamen ulteriores gressus in hac directione faciendi sunt. Ipsum 
Concilium Tridentinum sequendo Concilium Arausicanum II iam doctri- 
nam de peccato originali per aspectus positivos complevit, imprimis 
agendo de merito Christi et de valore baptismatis relate ad peccatum 
originale delendum (cf. praesertim D. 790). Ita etiam in nostra Consti- 
tutione aspectus positivus et christologicus magis ut eluceat desideratur. 
Hac de causa speciatim commendo hoc caput denuo diligenti redactioni 
submittendum. Hic luce clarius apparet, quod nostra Constitutio non 
habet structuram claram et sensu theologico organicam. Liceat mihi 
iterum alludere ad ea quae dixi in initio. 

Ad singulos numeros noto: 

N. 43: Adducantur iam in introductione aspectus positivi, nempe 
Christus est Redemptor omnium et omnes indigebant gratia (cfr. Rom. 
3, 23). 

N. 44: bene placet. 

N. 45: pag. 4, lin. 1 forsitan loco « generatione » legatur « pro- 
pagatione ». Item lin. 11 sq. Ratio est, quia excludenda est suspicio 
ac si ipse actus generativus vel voluptas annexa constitueret peccatum 
originale. 


6 Cf. p. 367. 

7 Cf. p. 367. 

N. 47: pag. 5, 8 lin. 18. Ad complendam doctrinam negativam aspe- 
ctu positivo addi potest: 

Minime autem hominibus post praevaricationem Adae desperan- 
dum est; nam ipse Adam « forma » fuit « futuri », scilicet Christi Do- 
mini. Qui nos de potestate peccati redemit et gratiam largitus est multo 
magis abundantem. Nam « non sicut delictum, ita et donum. Si enim 
unius delicto multi mortui' sunt: multo magis gratia Dei et donum 
in gratia unius hominis Iesu Christi in plures abundavit » ( Rom . 5, 14). 

N. 45: pag. 4, 9 linn. 10-12. Legitur in Constitutione: « quod ho- 
mines reos tenet eosque, nisi per regenerationem deleatur quod gene- 
ratione contractum est, in perditionem trahit ». Agitur hic de reatu 
culpae, quem homines contrahunt ex solo peccato originali. Videtur 
tamen quod tales homines saltem adulti de facto non inveniantur. 
Nam redemptio, natura sua universalis, omnibus offertur. Ergo de facto 
nullus adultorum in solo peccato originali decedet. Unde omittatur haec 
periodus. Quo deficiente nil substantiale deest. 

Ad Caput 9. De Monogenismo : 

Caput propositum agit de problemate originis generis humani, quod 
hodiernis temporibus a viris scientiarum acriter discutitur. Hoc pro- 
blema, de se constituens obiectum scientiae naturalis, intimam con- 
nexionem cum dogmate peccati originalis habet. Nullo enim modo videri 
potest, quomodo hypothesis Polygenismi componi queat cum doctrina 
fidei, iuxta quam peccatum originale originatum unicuique homini pro- 
prium ab illo magno protoparentum peccato derivatur. Unde vir scien- 
tificus catholicus non ad suum beneplacitum hypothesim illam amplecti 
potest. Data est monitio in Encyclica Humani Genens , quae in nostro 
Schemate citatur solummodo in nota 5, p. II. 10 Encyclica rationem, cur 
Polygenismus teneri nequeat, praecise determinat; dicit: « cum ne- 
quaquam appareat, quomodo huiusmodi sententia componi queat cum 
iis, quae fontes revelatae veritatis et acta Magisterii Ecclesiae propo- 
nunt de peccato originali, quod procedit ex peccato vere commisso ab 
uno Adamo, quodque generatione in omnes transfusum, inest unicuique 
proprium ». Hoc positive significare videtur, rationes pro Monogenismo 
non esse tam firmas ut sententiam oppositam absolute et necessario ex- 
cludant; non ergo deciditur, utrum connexus necessarius inter Monoge- 
nismum et peccatum originale sit revera ex natura rei an solum propter 
defectum nostrae cognitionis. 


8 Cf. p. 368. 

9 Cf. p. 367. 

10 Cf. p. 372. 

Constitutio nostra dupliciter ultra hunc cautum modum loquendi (ab 
ipso Summo Pontifice Pio XII dedita opera electum) progredi videtur: 

1) Loco expressionis negativae « non enim christifideles sententiam 
amplecti possunt » adhibetur formula « prohibet igitur S. Synodus 
eorum placita... » (n. 50; pag. 9, 11 lin. 32). Haec formula quidem non 
est formaliter damnatoria, tamen facilius ut talis intelligi poterit. 

2) Communis generis humani origo in constitutione nostra modo 
quodam magis concreto explicatur. Dicitur enim: «... illud par coniu- 
gum (scii. Adam et Eva) totius generis humani naturale est principium, 
ex quo scilicet qui uspiam nascerentur homines generatione descende- 
rent » (n. 49, pag. 9, linn. 27-30). 

Ex his insimul probabiliter multi concludent, in hoc nostrae Con- 
stitutionis capite formalem definitionem Monogenismi intendi. Quae- 
ritur, utrum dentur rationes vere sufficientes, ut res ita solemniter et 
definitive dirimatur. 

Hoc dissuadendum videtur et quidem propter rationes sequentes: 

a) Hypothesis Polygenismi qua talis, est hypothesis scientiae na- 
turalis et nonnisi ratione connexionis suae cum dogmate de peccato ori- 
ginali pertinet ad obiectum Magisterii ecclesiastici. Necessitas tamen 
huius connexionis nondum absolute probari potest. Accedit quod ab 
ipsis viris scientificis conceditur agi solummodo de hypothesi scientifica, 
quae nullo modo iam ad plenam maturitatem pervenit. Probabiliter num- 
quam argumentis necessariis probari poterit. Unde ulterior evolutio 
scientiae — ut videtur — sine detrimento fidei exspectari potest. 

b) Quod doctrinam S. Scripturae attinet: Loci Sacrae Scripturae 
pro demonstrando dogmate peccati originalis citati docent quidem uni- 
tatem omnium hominum cum Adamo ratione peccati et mortis, non ta- 
men expresse modum quo unitas formaliter statuitur: nam nil explicite 
dicunt de descendentia omnium hominum ex illo pari coniugum (ex 
Act. 17, 26 nimia deduci videntur). 

Unde propono, ut ultra Encyclicam Humani generis non procedatur. 
Excludatur ergo hoc Caput et adiungatur eius loco in fine Capitis de 
peccato originali (Caput praecedens!) in novo quodam numero monitio 
data in Encyclica Humani generis ipsissimis verbis. 

Rev. Browne: In Cap. 8 Schematis scilicet De Peccato Originali 
in pag. 3, 12 n. 44, lin. 19 dicerem: « ... peccati intima natura... ». 


11 Cf. p. 370. 
13 Cf. p, 367. 

Ibidem in lin. 21, loco vocis solidavit as forte dicerem sic: «... quod 
autem mysterium intima dependentia generis humani a Iesu Christo 
Redemptore aliquo modo illustratur ». 

Ibidem in pag. 4, 13 linn. 9-12, forte dicerem (si aliquid de hoc sit 
dicendum): « (Sed) esse licet diversa ratione ac peccatum personale vere 
et proprie etsi singularis naturae peccatum, quod homines reos tenet 
eosque, nisi per regenerationem deleatur quod generatione contractum 
est, a regno coelorum excludit ». 

Ibidem, pag. 4, linn. 14 et 15 dicerem: « ... iustifcatione indigentes, 
mortuos quantum ad vitam gratiae in anima ». 

Ibidem, pag. 4, n. 46, linn. 26-30 forte dicerem: « ... sed ex eo quod 
homo generatur in natura peccato Adami infecta, quo et ipse nascens 
voluntarie inficitur, voluntate quidem non propria sed voluntate ipsius 
protoparentis, principii et capitis totius naturae humanae ». 

Exc. Perrin: Caput octavum: Placet. Attamen in linea duodecima 
paginae quartae loco « in perditionem trahit » ponerem « visione bea- 
tifica privat » ut verba Concilii Florentini « poenis disparibus punien- 
das » explanemus. Sic etiam a coaevis nostris melius intellegeretur. 

Caput nonum: De capite nono dicerem « non placet ». 

Fortiter credo omnes homines, in terra degentes, quamlibet gerant 
corporis formam vel colorem, ab unico pare, id est ab Adam et Eva 
descendere. 

Sed actualiter censeo melius expectandum esse aliquod temporis in- 
tervallum priusquam Sancta Ecclesia solemniter, de communi origine 
generis humani, fidei definitionem ferat ut verbis certioribus et aptiori- 
bus suam mentem posterius exponat. ! •' • 

Etenim nunc homines sapientes et docti prima vestigia petrarum la- 
boris student, praesertim in Africa centrali et australi, in civilisatione 
quam « pebble-culture » vocant. Legitime sese interrogant de natura 
opificum, utrum homines erant an animalia superiora (hos opifices vo- 
cant Australopythecas). 

Scientia potest aliqua magis precisa nobis afferre de natura hominis 
et de discrimine inter homines et animalia, quae forsitan utilissima 
erunt ad eligenda verba futurae fidei definitionis. 

Itaque censeo expectandum esse paulisper. Standum esse, meo sen- 
su, verbis a Summo Pontifice Pio duodecimo in encyclica Humani Ge- 
neris prolatis: « Cum nequaquam appareat, quomodo huiusmodi sen- 


13 

tentia componi queat cum iis, ... inest unicuique proprium » (Encycl. 
Humani Generis , Denz. 2328). 

Card. Ottaviani: Auditis verbis Em.mi Card. Lienart et ea quae 
postea commendavit Rev.mus Pater Generalis O. P., ego non essem 
contrarius, pro mea humili opinione, ut supprimatur illa paragraphus 
in qua agitur de voluntarietate in protoparente, quia reapse ego dico: 
sumus in mysterio, et difficile est iam omnia quae respiciunt ipsam 
substantiam peccati originalis explicare et nos non debemus rem etiam 
magis difficilem reddere volendo explicare etiam quemdam aspectum 
sive ipsius peccati originalis sive voluntarietatis. Igitur quia haec sup- 
pressio istius paragraphi nullimode nocet et ex altera parte quaestio 
de voluntarietate non est necessario explicanda et definienda in Conci- 
lio, ego proponerem ut acceptetur illa suppressio, quia etiam nova propo- 
sitio facta ab ipso Patre Generali non satis bene explicat res modo ac- 
cessibili pro cultura generali hominum. Igitur adhaererem ipsi suppres- 
sioni. Quod vero attinet ad unitatem generis humani ex Adam, debemus 
prae oculis habere Adamum fuisse primum hominem; est res quae expli- 
cite dicta est in S. Scriptura, explicite invenitur, igitur possumus esse 
certi, quia fides numquam reapse habebit contradictionem a scientia; 
possumus certe retinere, quia certum est ex fide, Adamum fuisse pri- 
mum hominem. Omnia quae inveniuntur, agent de his quae non sunt 
homines, sc. animalia rationalia, quibus scii, infusa est anima. Primum 
ens, animal, cui infusa est anima est Adam. Igitur postea veniunt homi- 
nes; antea, sicut etiam confirmavit ipse Card. Ruffini, vocemus hominides, 
vocemus alio modo, habentes maximam similitudinem; plus quam hoc 
scientia non potest dicere, quia reapse agitur de animali cui anima in- 
fusa est. Etiam si evolutionismus scientifice demonstrabitur, numquam 
faciet difficultatem, quia Encyclica Humani Genens insistit in infusione 
animae ut habeatur homo. 14 


4) SUFFRAGIA SODALIUM 

Card. Tis serant: Placet iuxta modum: ad mentem animadver- 
sionum Em.mi Lienart et Em.mi Dopfner. 

Card. Pizzardo : Placet iuxta modum: et ad mentem Em.mi Card. 
Ottaviani. 


14 Textus transcriptus est ex taeniola magnetica. 

Card. Aloisi Masella: Placet iuxta modum: scilicet secundum 
ea quae exposita fuerunt ab Em.mis Cardinalibus Ottaviani, Lienart, 
R uffin i, Dopfner et a Rev.mo P. Browne Mag. Gen. O. P. 

Card. Ferretto: Placet iuxta mentem Em.mi Cardinalis Ottavia- 
ni; unum submisse addens: « ad n. 48: attento momento verborum 
S. Pauli in Epistola ad Rom. c. 5, 12-19, humiliter quaero cur verba 
illa per extensum non referantur ». 

Card. Lienart: Placet iuxta modum: caput octavum, secundum 
observationes quas exposui 1 et animadversiones allatas ab Em.mo Cardi- 
nali Dopfner. 

Non placet caput nonum. 

Card. Tappouni: Placet iuxta modum: i. e. iuxta observationes 
Em.mi Cardinalis Lienart et Rev.mi Patris Generalis Fratrum Praedi- 
catorum. 

Card. Copello: Perpendantur dicta ab Em.mis Card. Lienart, Ruf- 
fini, Dopfner et Ottaviani. 

Card. McGuigan: Placet iuxta modum: secundum Em.mum Card. 
Ottaviani, Relatorem et Patrem Generalem Ordinis Praedicatorum. 

Card. Pla y Deniel: Placet iuxta modum: scilicet ut in n. 45 
(p. 4, 2 linn. 11-12) non dicatur peccatum originale « nisi per regenera- 
tionem deleatur, in perditionem trahi » sed melius tantum dicatur ut in 
paragrapho sequenti, linn. 17-18, « vitam aeternam ad quam destinati 
sunt consequi non possunt », quia infantes absque baptismo mortui 
certo vitam aeternam, scilicet visionem beatificam consequi non possunt, 
sed neque in infernum labuntur, sicut verba « in perditionem trahi » 
possint interpretari. 

Card. Frings: Placet iuxta modum: ad n. 47: Ut arceatur quae- 
dam ambiguitas, post verba « non solum » inseratur « quod iam fuerat 
ante peccatum originale ». 

Deleatur n. 50, ne nimis coarceatur libertas investigationum palaeon- 
tologorum. 

Card. Ruffini: Placet iuxta modum. 3 

Card. Valeri: Placet iuxta modum: secundum observationes pro- 


1 Cf. pp. 375-376. 

2 Cf. p. 367. 

3 Cf. p. 376. 

positas ab Em.mo Card. Relatore ad pag. 4, 4 n. 46. Ad Caput 9 standum 
potius modo quo Pius Papa XII doctrinam exposuit. 

Card. Siri: Placet iuxta modum: scilicet deleantur lineae pag. 4, 
n. 25, a linea 10 post verba « proprie peccatum » ad lineam 12 inclu- 
sive. Ratio habeatur eorum quae a Patribus dicta sunt ut prudenter 
agatur. 

Card. Quiroga y Palacios: Placet iuxta modum: hoc est: sup- 
primatur paragraphus 46, p. 4. Adhaereo iis quae dicta sunt ab Em.mis 
Lienart et Dopfner, praecipue circa id quod retineantur verba, hoc est, 
non ultra progrediatur quam quae dixit Pius XII in Encycl. Humani 
Genens. 

Card. Leger: Placet iuxta modum: i. e. secundum dicta ab Emi- 
nentissimis Lienart de « voluntario », Dopfner de abundantia redemp- 
tionis. Non placet Caput 9, sed ad mentem Humani Genens stan- 
dum est. 

Caput 8. De peccato originali : 

Pag. 3, 5 linn. 30 ss. In schemate, affirmatur peccatum originale esse 
« vere et proprie peccatum ». Sed non dicitur quonam modo hoc fiat. 
Melius intelligeretur et facilius admitteretur peccatum originale, si ali- 
quo modo explicaretur ratio propter quam illud peccatum sit vere et 
proprie peccatum. V. g. potest dici quod ratio peccati, quae omni pec- 
cato convenit, tam originali quam actuali, est quaedam oppositio inter 
statum hominis et voluntatem Dei: non habetur in homine id quod Deus 
vult in eo esse. Iamvero, relate ad peccatum originale, hoc verificatur. 
Deus absolute volebat gratiam inesse omnibus hominibus, sed ipse vult 
transmissionem huius gratiae conditionate, scilicet dependenter a fideli- 
tate Adae. Quum Adam peccaverit, gratia non amplius transmittitur ge- 
neratione. Ex altera parte, quum Deus absolute velit gratiam inesse om- 
nibus hominibus, et quum gratia in iis non adsit, sequitur quod habetur 
realis oppositio inter statum hominis (in quo abest gratia) et ipsam 
Dei voluntatem. Ideo peccatum originale habet rationem veri et pro- 
prii peccati. 

Suggeritur, ergo pag. 4, linea 10, haec additio: « vere et proprie 
peccatum, quum sit oppositio inter statum hominis et voluntatem Dei; 
quod peccatum homines reos tenet... etc. ». 


4 Cf. p. 367. 

5 Cf. p. 367. 

Caput 9. De unitate seu de communi origine genens humani : 

Pag. 9, 6 linn. 14-15. Schema dicit quod omnes homines habent « com- 
munem... originem ». Formula non videtur sat explicita. Illi enim qui 
polygenismum tenebant conabantur ostendere quod, etiam si adfuissent 
plures pares initiales, nihilominus, aliquo sensu, genus humanum ha- 
buisset « communem originem ». Ideoque, non videtur illa expressio 
sufficere ad polygenismum reiciendum. Proinde dicendum est quod 
omnes homines ex unico pari initiali, scilicet ex Adamo et Eva, origi- 
nem ducunt, et quod Adamus et Eva sunt personae individuales, non 
autem collectivitates. Illud autem non sufficienter apparet in parte affir- 
mativa schematis, scilicet in n. 49, licet hoc clarius affirmetur in parte 
negativa, scilicet in n. 50. 

De opportunitate reprobationis numeri 50? Nonne sufficiunt affir- 
mationes positivae de origine communi generis humani? 

Card. Montini: Placet iuxta modum: propositum ab Em.mo Car- 
dinali Ottaviani de paragrapho 46, et ab Em.mo Card, Dopfner, circa 
opportunitatem standi doctrinae a Papa Pio XII in Encyclica Humani 
Generis de polygenismo expositae. 

Card. Cento: Placet iuxta modum: modificando, nempe, numerum 
46, iuxta dictamen ipsius Cardinalis Ponentis et stando, circa monoge- 
nismum, dictaminibus Encycl. Humani Generis, f. r. Pii Papae XII. 

Card. Godfrey: Placet iuxta modum: id est, iuxta animadversiones 
Em.mi Ottaviani, et in specie de suppressione quaestionis de volunta- 
rietate in numero 46, p. 4. 7 Retineantur verba Pii XII fel. rec. in 
Litteris Encyclicis Humani Generis de monogenismo. 

Card. Confalonieri: Placet iuxta modum: scilicet: a) adnotentur 
quae ab Em.mo Card. Lienart, Rev.mo P. Browne, Em.mo Card. Otta- 
viani dicta de « voluntario »: potius insuper n. 46 omittatur; h) in ca- 
pite 9 quae proponuntur, ut notavit Em.mus Card. Dopfner latius 
patent quam formula adhibita a Pio XII. Utique Concilium potest am- 
pliora docere, sed puto in quaestione caute procedere debere. Mea igi- 
tur humili sententia pro nunc standum est inter limites a Pio XII pro- 
positos. 

Card. Richaud: Placet iuxta modum: circa caput 8, nam assen- 
tio observationibus Em.mi Card. Lienart et Magistri Generalis Prae- 
dicatorum de opportunitate non tenendi in hoc documento vocem « vo- 


6 Cf. p. 370. 

7 Cf. p. 367. 

luntarium » quoad peccatum generale, quae vox a fidelibus non facile 
intelligitur in vero sensu. 

Non placet circa caput 9. Nam assentio observationibus Em.morum 
Card. Confalonieri, Dopfner, ac Exc.mi Arch. Perrin. Non puto quod 
polygenismus fuit absolute damnatus a Pio XII et insuper addo aliquas 
rationes: Peccatum originale, eius recapitulatio ac transfusio non sunt 
formaliter ut peccatum, aliquid ordinis bio-zoologici, sed aliquid ordinis 
moralis iuxta Decretum Providentiae. Periculosum mihi videtur prae- 
supponere contra demonstrationes futuras scientificas et, non sine multa 
haesitatione, rogo quid dicendum si quodam die, contra legem moralem, 
aliquis puer humanus artificialiter et non naturaliter vita donaretur. 

Card. Konig: Placet iuxta modum: adhaereo, quoad monogeni- 
smum, potius iis quae dixit Card. Dopfner et assentio iis quae dixit 
Card. Lienart. 

Card. Dopfner: Cap. 8: placet iuxta modum, secundum animad- 
versiones Card. Lienart et Mag. Gen. O. P. (n. 46) et ea, quae dixi. 8 

Cap. 9: non placet secundum ea, quae proposuit Exc. D. Perrin et 
ea, quae proposui. 

Card. Marella: Placet iuxta modum: iuxta scilicet declarationes 
ab Em.mo Relatore factas et aliquas animadversiones ab Em.mis Ruffini, 
Lienart, Dopfner et Magistro Generali Ordinis Praedicatorum propositas. 

Card. Meyer: Placet cum animadversionibus adiunctis. Ad caput 8, 
n. 45: Bene noti sunt conatus aliquorum recentiorum (ut, e. g. J. De 
Fraine, S. I., in opere suo « La Bible et 1’Origine de PHomme », 1959, 
cap. III) aperiendi viam ad polygenismum non obstantibus decretis 
Cone. Tridentini. Inter alia volunt intelligere « generatione transfundi- 
tur » et « quod generatione contractum est », alio modo quam sonant 
illa verba sensu obvio. Sic J. De Fraine, op. cit., p. 109: « A la naissance 
Phomme encourt une culpabilite qui est due au peche d’Adam »; aliis 
verbis, quando nascitur, seu in nativitate sua, homo incurrit aliquam 
culpabilitatem quae debetur peccato Adami. 

Ut huiusmodi aberrationes reprimantur, proponitur ut ad vocem 
«generatione» (linn. 1 et 11 pag. 4 9 ) addatur vox «corporali» vel 
« carnali ». 

Ad caput 9, n. 49: Si placent quae supra proposuimus relate ad 
cap. 8, n. 45, potest addi etiam hic in linea 7 vox « corporali » vel 


8 Cf. pp. 376-379. 

9 Cf. p. 367. 

« carnali ». Praeterea, ad excludendas omnes cavillationes post vocem 
« uno » in linea 6 posset addi vox « homine », ita ut sententia legere- 
tur « qua credimus peccatum illud ab uno homine in omnes generatione 
corporali (vel carnali) transfundi ». Similiter in linea 29 posset dici 
« generatione corporali ». 

Card. Traglia: Placet iuxta modum: i. e. iuxta nuper dicta ab 
Em.mo Card. Ottaviani. Nominatim: a) deleatur caput de voluntarietate 
peccati originalis (n. 46); b) quoad n. 50, quo monogenismus reproba- 
tur ne procedatur ultra quae dicta sunt a Pio XII in Enc. Humani Ge- 
neris. 

Card. Alfrink: Placet iuxta modum: i. e.: 

1) in pag. 4, 10 linn. 14 et 15 supprimantur citationes ex epistola ad 
Ephesios quia hae citationes suggerunt Apostolum loqui de hominibus 
nascendis in peccato quoad revera non facit Apostolus in illis locis. 

2) Num. 46 eliminetur secundum dicta Em. mi Lienart. 

3) Cap. 9 (de monogenismo) ne progrediatur ultra dicta in Ency- 
clicis Humani Generis. 

Card. Ottaviani: Placet, cum observationibus Card. Lienart, Ruf- 
fini, Primatis Hispaniae, et P. Browne. Pro polygenismo potest reas- 
sumi Enc. Humani Generis. 

Card. Di Jorio: Placet iuxta modum: de voluntarietate peccati 
originalis caute a Concilio procedatur; de monogenismo decisio remit- 
tatur ad tempora magis opportuna. 

Card. Roberti: Placet iuxta modum: sc. mature perpensis animad- 
versionibus peractis ab Em.mis Patribus Cardinalibus et a Rev.mo Ma- 
gistro Generali Ordinis Praedicatorum. 

Card. Jullien: Placet iuxta modum: integra servetur atque pro- 
clametur doctrina Tridentina de universalitate peccati originalis, sed 
quaestio de monogenismo non est matura. Orta sane non erat tempore 
Concilii Tridentini. Levissimae, quas dicebant theologi Concilii Vatica- 
ni I, rationes geologicae atque ethnographicae, ab illo tempore creverunt. 
Ideoque, utendo verbis schematis ipsius « De Deo et creatione » (de 
origine corporis humani), cum debita moderatione et cautela, theologi, 
Sancta Sede annuente, rem tractent, praesertim de ratione descenden- 
dae hominum ab Adamo deque transfusione peccati originalis. 


10 Cf. p. 367. 

Card. Larraona: Placet iuxta modum: ita ut omnino prae oculis 
habeantur quae dixerunt Card. Lienart, Ruffini, Dopfner, Ottaviani, Al- 
frink et Magister Generalis O. P. Hinc in n. 45 vel deleantur linn. 10-12 
vel limitentur ad privationem beatitudinis. N. 46 deleatur et quoad c. 9 
melius esset illud vel prorsus supprimere vel illa repetere quae docuit 
Pius XII sanctae memoriae. 

Card. Heard: Placet. 

Beat. Gori: Placet. 

Beat. Cheikho: Placet. Munus Concilii est fidem declarare et defi- 
nire ut in ea fideles corroborentur in bis temporibus. 

Exc. Felici: Placet iuxta modum: iuxta animadversiones factas 
ab Em.mo Cardinali Relatore; forsan quaestio de monogenismo pro 
nunc omitti poterit, cum doctrina declarata a Pio XII in citatis litteris 
encyclicis iam satis sit. 

Exc. 0’Connor: Placet iuxta modum et ad mentem Em.mi Cardi- 
nalis Relatoris. 

Exc. Silva Santiago: Cap. 8: Placet, scilicet cum suppressione 
paragraphi in qua sermo est de voluntarietate peccati originalis in 
modo et forma ut aliqui Em.mi Cardinales proposuerunt et ab Em.mo 
Cardinali Relatore acceptus fuit. 

Cap. 9: Placet, utpote corollarium de peccato originali ab uno proto- 
parente transmisso. Hoc maxime fovet inter homines caritatem sine 
distinctione colorum aut gentium. 

Exc. Antezana y Rojas: Placet iuxta modum: iuxta animadver- 
siones Em.mi Cardinalis Ottaviani et Rev.mi Generalis Ord. Praedica- 
torum atque aliorum Patrum Eminentis simorum. 

Exc. Beras: Placet ad mentem Eminentissimi Cardinalis Otta- 
viani. 

Exc. Lefebvre: Placet iuxta modum: de capite octavo ad mentem 
Eminentissimi Cardinalis Relatoris; de capite nono secundum quod di- 
xit Eminentissimus Cardinalis Dopfner. 

Exc. Perrin: Caput octavum placet iuxta animadversiones Eminen- 
tissimorum Cardinalium praesertim Lienart et Dopfner. Caput nonum 
non placet: ad mentem Humani Genens standum est. 11 


ii 


Cf. pp. 380-381. 

Exc. Seper: Placet iuxta modum: schema reformetur iuxta propo- 
sita Em.mi Card. Lienart (quoad omissionem n. 46) et Em.mi Card. 
Dopfner (quoad cap 9: de monogenismo ne transgrediantur limites Ency- 
clicae Humani Generis). 

Exc. Bazin: Placet iuxta modum: i. e. a ) De peccato originali: de- 
leatur n. 46, secundum quod dixit Card. Lienart. b ) De monogenismo: 
standum est Encyclicis Humani Genens. Quaestio non suf&cienter ma- 
tura est. 

Exc. Bernard: 1) Caput octavum placet iuxta modum: deleatur 
numerus quadragesimus sextus. 2) Caput nonum non placet: adhaereo 
opinioni Em.mi Card. Dopfner et Exc.mi Archiepiscopi Perrin, scilicet: 
ad mentem Humani Generis standum est. 

Exc. Bernier: Placet iuxta modum: dempto scilicet articulo 46 de 
voluntarietate peccati originalis, et ne Constitutio progrediatur ultra ea 
quae Pius Pp. XII de monogenismo docuit. 

Exc. Yago: Placet iuxta modum: i. e. secundum observationes 
Em.mi Card. Lienart de charactere voluntario peccati originalis in po- 
steris Adami et secundum ea quae dixit Em. mus Card. Dopfner de mo- 
nogenismo. 

Exc. Rakotomalala: Placet ad mentem Eminentissimi Card. Re- 
latoris. 

Exc. Ngo-dinh-Thuc: Placet iuxta modum: i. e. iuxta mentem Emi- 
nentissimi Ruffini quoad monogenismum. 

Exc. Verwimp: Placet iuxta modum: iuxta observationes factas 
ab Eminentissimis Patribus Lienart, Ruffini, Dopfner et a Reverendis- 
simo Magistro Generali Fratrum Praedicatorum. 

Exc. Jelmini: Placet iuxta modum: scilicet iuxta animadversiones 
Eminentissimorum Card. Ponentis, Lienart, Ruffini, Dopfner. 

Exc. Suhr: Placet iuxta modum: i. e. iuxta animadversiones Em.mi 
Card. Lienart et Em.mi Card. Dopfner. 

Rev. GuT: Placet iuxta modum: assentio illis quae exposuerunt 
Card. Lienart, Pia y Deniel, Dopfner, Siri, et Archiep. Perrin. Non puto 
existentiam praeadamitarum esse contra dogma fidei. S uffi cit ut creda- 
mus omnes homines post Adam viventes peccato originali infectos esse, 
sicut vult schema propositum. 



DISCEPTATIO - DE DEPOSITO FIDEI PURE CUSTODIENDO 


389 


Rev. Browne: Placet iuxta modum: attentis dictis ab Em.mo Card. 

Relatore et aliis Em.mis et Exc.mis Patribus et adiunctis quibusdam 
• 12 
meis. 

Rev. Sepinski: Placet iuxta modum: ratione habita praesertim 
observationum Em. morum Cardinalium Ottaviani, Dopfner et Lienart. 

Ad pag. 3, 13 linn. 8-9 proponitur: « iterum confirmare et pressius 
declarare ». 

Ad pag. 4 , 14 n. 46 forsitan melius expungatur. 

Ad pag. 6, 15 lin. 18 proponitur: « Item placuit verba S. Augustini 
referre, quae... ». 

Ad cap. 9, pp. 9-10 ll ' exaretur ad mentem encycl. Humani Generis. 

Rev. Janssens: Placet iuxta modum: omittatur § 46 de volunta- 
rietate peccati originalis; de monogenismo, ne procedatur ultra id quod 
habet Enc. Humani Generis Pii XII. 


XV 

DE DEPOSITO FIDEI PURE CUSTODIENDO 

(Octava Congregatio: 23 ian. 1962) 


1) SCHEMA PROPOSITUM A COMMISSIONE THEOLOGICA 

Caput 10 

DE SORTE INFANTIUM ABSQUE BAPTISMO DECEDENTIUM 

51. [ Baptismus ad salutem infantium necessarius ]. Sacrosancta Synodus 
Spiritu veritatis edocta declarat, salvis privilegiis quae ad martyres in odium 
fidei occisos secundum Ecclesiae praedicationem pertinent, 1 neminem ex sta- 
tu quo nascimur filii Adae filiique irae (cf. Eph. 2, 3) ad statum gratiae adop- 
tionisque filiorum (cf. Rom. 8, 15) transferri posse sine lavacro regenerationis 
(cf. Io. 3, 5) aut eius voto. 2 Cum autem infantes ex sese sint huius voti inca- 
paces, et insuper Ecclesia semper sibi persuasum habuerit in hac oeconomia 
salutis post Evangelium promulgatum eosdem, aetatem rationis non adeptos, 
sine ipso sacramento baptismatis praemia vitae aeternae consequi non posse, 3 


12 Cf. pp. 379-380. 

13 Cf. p. 366. 

14 Cf. p. 367. 

15 Cf. p, 368. 

16 Cf. pp. 370-371. 

ideo S. Synodus omnes sententias/ quibus pro infantibus aliud medium prae- 
ter baptismum re susceptum statuitur, inanes et sine fundamento esse de- 
clarat. Non autem desunt rationes censendi eosdem quadam felicitate suo 
statui accommodata perenniter frui. 5 

52 . [ Officium baptizandi in\antes~\. Instanter autem Sacra Synodus ad- 
monet omnes parentes eorumque locum tenentes, omnes parochos et sacro 
ministerio addictos, de gravi officio quo tenentur curare ut infantes neonati, 
quamprimum commode fieri potest, baptizentur. 6 Sedulo enim prospiciendum 
est, c um ut infantes morituri vitam aeternam consequantur, tum etiam ut 
bene valentes brevi e servitudine diaboli liberati, filii Dei nominari quaeant 
et sint (cf. I Io. 3, 1). 

NOTAE 

1 Benedictus XIV omnino certam tenet sententiam omnes infantes in odium 
fidei occisos, censendos esse vere martyres. Cf. Constit. Beatus Andreas, 22 febr. 
1755, par. 10, coli. par. 25, et citat Suarez, In S. Theol. III, disc. 29, sect. 1, 
R. Tapper, Opera , Coloniae 1583; art. II, p. 31: «Parvulis igitur Baptismum 
esse necessarium et magis quam adultis, eisque sufficere, ex superioribus patere 
potest, cum nullum habeant aliud medium, nisi martyrium, quo salvari sine Baptismo 
possunt ». Cf. etiam S. Thomas, Summa Theol. II-II, q. 124, a. 1, ad 1, et In Epist. 
ad Haebr. cap. 6; cf. tandem Synod. Montis Libani , 1736: CL II, 118. 

In Constitutione consulto dicitur: in odium fidei, quia erronee omnis mors 
infantium, sive ex morbo sive ex calamitate, aequiparata est martyrio. 

2 Cone. Trid.j Decr. de iustificatione , cap. 4; Denz. 796, coli. 847; Cone. 
Florent ., Decr. pro lacobitis : Denz. 712; S. Thomas, Summa Theol. III, q. 68, a. 2. 

3 Innocentius I ad C.onc. Milev., n. 5: PL 20, 592: « Parvulos aeternae vitae 
praemiis etiam sine baptismatis gratia posse donari, perfatuum est »; 

Gelasius I, Epist. 7, PL 59, 37: «Nec ausus est aliquis dicere parvulum 
sine hoc sacramento salutari ad aeternam vitam posse perduci... De parvulis autem 
quod asserit [pelagiana haeresis], sine sacro baptismate pro solo peccato originali 
non posse damnari, satis impia, satis profana propositio est. »; 

Origenes, in Rom. Comment., 5, 9: PG 14, 1047: «Ecclesia ab Apostolis 
traditionem suscepit etiam parvulis baptismum dare; sciebant enim illi, quibus 
mysteriorum secreta commissa sunt divinorum, quod essent in omnibus genuinae 
sordes peccati, quae per aquam et Spiritum ablui deberent »; 

S. Augustinus, De anima et eius origine 3, 9, 12: PL 44, 516: « Noli credere, 
nec dicere, nec docere: infantes antequam baptizentur morte praeventos, pervenire 
posse ad originalium indulgentiam peccatorum, si vis esse catholicus »; similia in 
Epist. 166, 7, 21 : PL 33, 730 (ad Hieronym.); 

S. Gregorius Magnus, Moralia IV, cap. 3: PL 75, 635, de egressis ex utero 
et statim mortuis: « Numquid aeterna requie abortivi perf ruuntur? Quisquis enim 
regenerationis unda non solvitur, reatu primi vinculi legatus tenetur »; 

Cone. Lugdun.: Denz. 464: «Romana Ecclesia dicit et praedicat... illorum 
autem animas, qui in mortali peccato vel cum solo originali decedunt, mox in infer- 
num descendere, poenis tamen disparibus puniendas »; 

Cone. Florent ., Decr. pro Graecis-. Denz. 691: « Sacro universali approbante 
Florentino Concilio diffinimus, ... illorum autem animas (etc., ut in Cone. Lugdun.) ». 

Cone. Florent. Decr. pro lacobitis: Denz. 712: «Circa pueros... cum non 
possit alio remedio subveniri nisi per sacramentum baptismi, admonet, etc. »; 

Pius VI falsam declarat sententiam Pistoriensium doctrinam limbi, « in quo 
animae decedentium cum sola originali culpa poena damni citra poenam ignis 
puniantur » esse fabulam Pelagianam: Denz. 1526; 

Pius XII, Alloc. ad obstetrices , 29 oct. 1951: A.A.S. 43 (1951), p. 841: 
« Nella presente economia non vi e altro mezzo per comunicare questa vita [sopran- 
naturale] al bambino, che non ha ancora l’uso della ragione. E tuttavia lo stato 
di grazia nel momento della morte e assolutamente necessario per la salvezza: senza 
di esso non e possibile di giungere alia felicita soprannaturale, alia visione beatifica 
di Dio. Un atto di amore puo bastare alPadulto per conseguire la grazia santificante 
e supplire al difetto dei battesimo: al non ancora nato o al neonato bambino questa 
via non e aperta »; 

S. Thomas, Summa Theol. II, q. 68, a. 3: « Non potest [pueris] alio remedio 
subveniri, nisi per sacramentum baptismi; adultis vero subveniri potest per solum 
baptismi desiderium »; 

Catech. Rom. II, II, n. 34: « Cum pueris infantibus nulla alia salutis compa- 
randae ratio, nisi eis baptismum praebeatur, relicta sit, facile intelligitur etc. »; 

S. Petrus Canisius, Catech. latin. et germ. pars. I, Romae, 1933: Catech. 
maior , p. 27: «Nec solum adultis sed etiam parvulis, necessarium est [Baptismi 
sacramentum] ... Perirent autem non baptizati, etiam parvuli, sicut olim in Syna- 
goga incircumcisi »; ibid., p. 118: «Necessarium inquam Sacramentum non solum 
adultis, sed etiam parvulis... Nascuntur omnes irae filii: opus igitur habent etiam 
parvuli emundatione peccati, nec possunt absque hoc Sacramento mundari et in 
filios regenerari »; 

S. Robertus Bellarm., De Baptismo I, cap. 1, circa finem: « Etiamsi parvuli 
sine culpa non baptizantur, non tamen sine culpa pereunt, cum habeant originale 
peccatum. Qui autem fingunt aliud remedium praeter baptismum [reale], apertis- 
sime pugnant cum Evangelio, Conciliis, Patribus, atque Ecclesiae universae con- 
sensu »; 

P. Gasparri, Catechismus Catholicus, ed. 3, Romae 1930, 197: « Q. '359: 
Quid erit de anima illorum, qui sine baptismo cum solo peccato originali moriun- 
tur? — R. Anima illorum, qui sine baptismo cum solo peccato originali moriuntur, 
caret beatifica Dei visione propter originale peccatum, citra tamen alias poenas, 
quibus personalia peccata puniuntur »; 

Accedit praxis Ecclesiae, quae infantibus mortuis sine baptismo denegat sepul- 
turam ecclesiasticam, cf. C.I.C.: can, 1239, § 1. Numquam Ecclesia pro illis publice 
orat. In sepultura autem infantis baptizati precatur: « Omnipotens et mitissime 
Deus, qui omnibus parvulis renatis fonte baptismatis, dum migrant a saeculo, sine 
ullis eorum meritis vitam illico largiris aeternam, sicut animae huius parvuli hodie 
credimus te fecisse... ». 

Notandum est, quod antiqui qui denegant parvulis mortuis sine baptismo 
praemia vitae aeternae nullo modo dubitasse de voluntate salvifica Dei (cf. I Tim. 
2, 4) et de satisfactione Christi universali (cf. I Io. 2, 2). 

Cum praedictis testimoniis concordant plura Concilia Provincialia approbata: 

Cone. Prov. Neapolitan. a. 1699: CL I, 180, cap. 2 de Sacram. Bapt.: «Per 
lavacrum regenerationis in verbo vitae renatos ex aqua et Spiritu Sancto et conse- 
pultos cum Christo per Baptismum in mortem ita in novam parit gratia mater 

infantiam, ut non aliter in Regnum Dei atque in spem vivam resurgere quisquam 
possit ». 

Cone. Prov. Ruthen. a. 1720: CL II, 27: « Quamobrem Sanctae Synodo attente 
consideranti, quantopere Sacramentum istud ad salutem necessarium est, visum fuit 
monere et hortari parochos omnes, ut plebem ac praesertim obstetrices doceant, 
quidquid est necesse ad hoc Sacramentum non solum licite, sed etiam valide admi- 
nistrandum, ne contingat ipsorum ignorantia, ut parvuli minime renati ex aqua et 
Spiritu Sancto non intrent in regnum coelorum ». 

Cone. Prov. Ebredunens. a. 1727: CL I, .628: «Cum omnium novae Legis 
Sacramentorum primum maximeque necessarium sit Baptismus, et absque eo nullus 
ad Regnum coelorum pateat aditus, monendi sunt parentes, ut filios suos quanto- 
cius baptizari curent ». 

Cone. Prov. Coloniense a. 1860: De Baptismo , cap. 30: Mansi 48, 115: « In- 
fantes vero cum huius voti capaces non sint, a regno coelesti, id est, beatitudine 
supernaturali excludi, si baptismo non regenerati discedunt, fides docet ». 

Cone. Prov. Pragense quintum a. 1860, tit. IV, cap, 2 de Sacramento Baptismi: 
Mansi 48, 266: « Monendi sunt itaque a parochis parentes, ut parvulos, quam 
primum fieri potest, Ecclesiae offerant baptizandos, ne eorum culpa amittendae 
vitae aeternae periculo exponantur, a quibus ad hanc adipiscendam temporalis vitae 
exordium traxerunt ». 

Cone. Prov. Colocense a. 1863, tit, III, cap, 2 de Baptismo : Mansi 48, 531 s. 
testimonium affert Catech. Rom. II, II, n. 32: « Cum pueris infantibus nulla alia 
salutis comparandae ratio, nisi eis baptismum praebeatur, relicta sit ete, ». 

Cone. Prov. Ultraiect. a. 1865, tit. IV, cap. 2 de Sacramento Baptismi : Mansi 
48, 703-704: « Parochi... studiosissime invigilabunt, ne quis infans ulla hominum 
culpa baptismo privetur, atque ita sine eo decedens, a supernaturali beatitate peren- 
niter arceatur... Pueris quippe infantibus nulla relinquitur salutis comparandae via, 
nisi baptismi sacramentum re suscipiant; adultis vero... ». 

Cone. plen. Baltimor. II, a. 1866, tit. V, cap. 2 de Baptismo, n. 225: Mansi 
48, 951: «Infantes quoque suos, quod sine lacrymis dici nequit, iure fraudant, 
quod Christus effuso sanguine iis comparavit, et quotidie passim e vivis excedere 
sinunt baptismo destitutos sine quo Dei vultum coelestis beatitatis fontem et 
originem, aspicere numquam licebit ». 

Theologi Vaticani I in Const. de fide: CL VII, 565 scripserunt: « Etiam qui 
cum solo originali peccato mortem obeunt, beata Dei. visione in perpetuo carebunt », 
et in nota ibidem declarant rem esse de fide certam. 

4 Ultima sententia est infantes mortuos sine baptismo mansuros in limbo pue- 
rorum usque ad diem ultimum iudicii. Resurrectio mortuorum, quae est regeneratio 
et definitive destruit sequelas peccati originalis, iis erit loco baptismatis ideoque 
iis aperiet viam ad visionem Dei beatificam! 

5 Cf. S. Gregorius Nazianz., Orat. 40 de baptismo, 23: PG 36, 390; 

S. Augustinus, Contra lulian. V, 11, 44: PL 44, 809; 

Ambrosiaster, In Rom. cap. 5, 12: PL 17, 92; 

S. Thomas, In II Sent., dist. 33, q. 2, a. 2, ad 2; 

S. Bonaventura, In II Sent., dist. 33, ad 3, qq. 1 et 2; 

S. Robertus Bellarm., De amissione gratiae, lib. VI, cap. 4-6, ubi plura 
patristica. 

Nota illud: « suo statui accommodata ». Hisce verbis additis, sententia sub- 

scribi potest ab omnibus theologis diversarum scholarum. Intactae manent quaestio- 
nes disputatae, v. g. de natura limbi, an sit levis dolor, quo sensu conditio infanti um 
sit supematuralis, etc. 

Non placuit autem commendare parvulos misericordiae Dei: quia ipsa Ecclesia 
hoc numquam fecit et tali phrasi indirecte conceditur theoriam illuminationis non 
esse omnino reprobandam. 

6 Cf. Cone. Florent ., Decr. pro lacobitis : Denz. 712; Benedictus XIV, Prof. 
fidei: Denz. 1470; Pius XII, Alloc. ad obstetr., cf. nota 4; Collect. de Propag. 
Fide, vol. I, n. 326, n. 347, n. 939; vol. II, n. 2060, collatis S. Thom,, Summa 
Theot. III, q. 68, a. 3 et Catech. Rom. II, II, n. 34. 


ADDITAMENTUM 

Textus supra exhibitus approbatus est ab omnibus membris Subcom- 
missionis de Deposito pure custodiendo, excepto Rev.mo Patre E. Dhanis 
S. I., qui aliam redactionem proposuit. Re delata ad ipsam Commissionem 
19 membra approbaverunt redactionem Subcommissionis, 3 redactionem Pa- 
tris Dhanis, 3 haeserunt ancipites, 2 putaverunt se etiam redactioni Patris 
Dhanis adhaerere non posse. Quare primum dabimus textum Patris Dhanis, 
deinde modificationes quas 111. mus D. Colombo in eodem textu faciendas 
putat. 


DE SORTE INFANTIUM ABSQUE BAPTISMO DECEDENTIUM 

(red. P. Dhanis) 

1. [ Baptismus ad salutem necessarius']. Sacrosancta Synodus Spiritu ve- 
ritatis edocta declarat, post Evangelium promulgatum, salvis privilegiis quae 
ad martyres in odium fidei occisos secundum Ecclesiae praedicationem per- 
tinent, 1 neminem ex statu quo nascimur filii Adae filiique irae (cf. Eph. 
2, 3) ad statum gratiae adoptionisque filiorum transferri posse sine lavacro 
regenerationis aut eius voto. 2 Cum insuper a saeculis in Ecclesia communis 
fuerit sententia infantes aetatem rationis non adeptos huiusmodi voti esse 
incapaces, 3 cumque adversa opinatio argumentis ad probandum firmis careat, 
ideo nonnisi temerario ausu, quem Sancta Synodus reprobat, contenditur pro- 
mulgato iam Evangelio infantibus non baptizatis aditum patere ad beatam 
Dei visionem. Non autem desunt rationes censendi eos vera quadam felici- 
tate suo statui accommodata frui; 4 ac demum Sancta Mater Ecclesia sortem 
eorundem, pro quibus etiam Iesus Christus mortuus est, 5 altissimae iustitiae 
et misericordiae Dei humiliter remittit. 

2. [Officium baptizandi infantes]. Instanter autem Sacra Synodus ad- 
monet omnes parentes eorumque loco tenentes, omnes parochos et sacro mi- 
nisterio addictos, de gravi officio quo tenentur procurandi ut neonati quam 
primum baptismi sacramento regenerentur. Sedulo enim prospiciendum est, 

cum ut infantes morituri vitam aeternam consequantur, tum etiam ut bene 
valentes e servitute diaboli liberati filii Dei nominari queant et sint (cf. I Io. 
3 , 1 ). 


NOTAE 

1 Mors infantium naturalis ex morbo vel calamitate immerito aequiparata est 
ad martyrium; propterea adduntur verba « in odium fidei occisos ». 

2 Cf. Innocentius I, ad Cone. Milev.: PL 20, 592: «Illud vero quod eos 
[Pelagianos] vestra fraternitas asserit praedicare parvulos aeternae vitae praemiis 
etiam sine baptismatis gratia posse donari, perfatuum est. Nisi enim manducaverint 
carnem Filii hominis et biberint sanguinem eius, non habebunt vitam aeternam in 
semetipsis [Io. 6, 54] »; 

S. Coeles tinus I, Indiculus-. Denz. 140: « Cum sive parvuli sive iuvenes ad 
regenerationis veniunt sacramentum, non prius fontem vitae adeunt, quam exor- 
cismis et insufflationibus clericorum spiritus ab eis immundus abigatur »; 

Gelasius I, Epist. 7: PL 59, 37: «De parvulis autem quod asserit [Pelagii 
doctrina] sine sacro baptismate, pro solo originali peccato non posse damnari, satis 
impia, satis profana propositio est... Quia propria non habent ulla peccata, constat 
eis sola prorsus originalia relaxari »; 

Cone. Florent., Decr. pro Iacobitis: Denz. 712: « Pueris... non potest alio 
remedio subveniri nisi per sacramentum baptismi »; 

Cone. Trid., Decr. de iustificatione, cap. 4: Denz. 796 (cf. etiam n. 847): 
« Quae quidem translatio [ab eo statu quo homo nascitur filius primi Adae, in 
statum gratiae et adoptionis filiorum Del] post Evangelium promulgatum sine 
lavacro regenerationis aut eius voto fieri non potest ». 

3 Ea persuasio apparet v. gr. ex eo quod, ubi fit sermo de necessitate baptismi 
pro pueris, documenta magisterii Ecclesiae de more non adducunt distinctionem 
inter sacramentum baptismi in re vel in voto susceptum. 

Accedit praxis Ecclesiae, quae semper urgere non desinit tempestivum bapti- 
smum infantium, et infantibus mortuis sine baptismo sepulturam ecclesiasticam 
non concedit; cf. C.I.C., can. 1239, § 1. 

Expressioribus verbis locutus est Pius Papa XII in AUoc. ad obstetrices, 29 oct. 
1951: A.A.S. 43 (1951), p. 841: « Si quod hucusque diximus, defensionem et 
curam vitae naturalis respicit, tanto magis valere debet de supernaturali vita, quam 
modo natus infans baptismate accipit. In praesenti enim rerum oeconomia, nullum 
aliud est medium ad hanc vitam puero adhuc rationis experto communicandam. 
Et tamen status gratiae in momento mortis absolute necessarius est ad salutem; 
sine hoc, possibile non est pervenire ad felicitatem supernaturalem, ad visionem 
Dei beatificam. Actus quidem amoris sufficere potest adulto ad gratiam sanctifican- 
tem consequendam et baptismum supplere; at necdum genitae prolis vel modo 
natae haec via non patet ». 

4 Verba ita electa sunt, ut intactae maneant quaestiones disputatae, an v. gr. 
sit levis quidam dolor, etc. Cf. Pius VI, Const. Auctorem fidei: Denz. 1526. 

5 Cf. Rom. 5, 15-21. - Innocentius X, Const. Cum occasione: Denz. 1096: 
« Semipelagianum est dicere, Christum pro omnibus omnino hominibus mortuum 
esse aut sanguinem fudisse »; haec propositio damnatur « uti falsa, temeraria, scan- 



DISCEPTATIO - DE DEPOSITO FIDEI PURE CUSTODIENDO 395 

dalosa, et intellecta eo sensu, ut Christus pro salute dumtaxat praedestinatorum 
mortuus sit, impia, blasphema, contumeliosa, divinae pietati derogans, et haeretica ». 

Cf. etiam Alexander VIII, Decr. S. Off. 24 aug. 1690: Denz. 1294; Cle- 
mens XI, Const. dogm. Unigenitus: Denz. 1382. 

Romae, d. 22 oct. 1961. 

Ed. Dhanis, S. I. 

TEXTUS P. DHANIS MODIFICATUS 
a D. Carolo Colombo 

[ Baptismus ad salutem necessarius\. Sacrosancta Synodus... Cum insuper 
a saeculis in Ecclesia communis fuerit sententia infantes aetatem rationis 
non adeptos huiusmodi voti esse incapaces, cumque adversa opinatio argu- 
mentis ad probandum firmis adhuc careat, ideo nonnisi temerario ausu con- 
tenditur promulgato iam Evangelio infantibus non baptizatis aditum certe 
patere ad beatam Dei visionem. Non autem desunt rationes censendi eos vera 
quadam felicitate, suo statui accommodata, frui, oh merita Christi Domini qui 
pro ipsis quoque mortuus est; ac demum Sancta Mater Ecclesia sortem eorum- 
dem altissimae iustitiae et misericordiae Dei humiliter fidenter que remittit, 
« qui potens est omnia facere superabundanter quam petimus aut intelligi- 
mus » (cf. Eph. 3, 20). 

[ Officium baptizandi infantes']. Ut in textu P. Dhanis. 


2) RELATIO EM. MI P. D. ALFREDI CARD. OTTAVIANI 
PRAESIDIS COMMISSIONIS THEOLOGICAE 

Antequam loquar, praeferam ut legatur prius quod iam paratum est, 
postea quaedam, commentaria addam. 1 

Exc. Felici: Caput 10: De sorte infantium absque baptismo de- 
cedentium. Summa convenientia inserendi in textum Constitutionis 
De deposito fidei pure custodiendo duplicem declarationem, scii.: 
circa necessitatem medii Baptismi pro infantibus et circa officium 
ipsos quantocius baptizandi, effertur in Votis datis a pluribus Exc.mis 
Episcopis. In iisdem enim petitur, ut: Declaratio fiat de necessitate 
Baptismi pro infantibus, quia nonnulli proposuerunt sententias quae 
spem extendunt salutis pro omnibus infantibus sine Baptismo morien- 
tibus vel saltem qui in utero moriuntur. Difficultas in ordine practico 
(ibidem legitur) est dilatio Baptismi. Unde postulatur ut: « Illustretur 


1 Ex taeniola magnetica. 

pro pueris, usum rationis non habentibus, post promulgatum Euange- 
lium, non dari salutis medium nisi Baptismum in re receptum ». Expres- 
sis etiam verbis postulatur ut refellatur sententia, non rara inter catho- 
licos, quae asserit infantem mediante parentum piorum fide salvari posse; 
contra quam perniciosam opinionem, iudicatur summam dari occasio- 
nem denuo affi rmandi Baptisma necessarium esse ad salutem necessitate 
medii (cf. Acta, vol. II, Append. pp. 152-153). Quibusdam aliis Pa- 
tribus videtur opportuna aliqua clarificatio vel declaratio de doctrina 
Limbi (cf. ibid., p. 178). 

Tamen pro amore veritatis confiteri debet adesse quinque Exc.mos 
viros, qui putant quod « Doctrina communis de sorte infantium dece- 
dentium sine Baptismo fortassis denuo pensanda esset ad lucem Redemp- 
tionis et voluntatis salvificae Dei » (cf. ibid., p. 153). 

Praeter haec vota, attente considerata fuerunt etiam Vota vel Ani- 
madversiones proposita pro elaborando schemate, sive membrorum Sub- 
commissionis et totius Commissionis theologicae, sive Rev.rum PP. 
Trornp, Congar, Haring, Colombo. 

Tria sunt revera schemata exhibita huic Commissioni Centrali; quo- 
rum primum gaudet suffragiis 19 membrorum Commissionis theologi- 
cae, aliud 5 membrorum; tertium, solius redactoris. 

Ad praestantiam autem theologicam primi schematis, prae duobus 
aliis, rite percipiendam, sequentia animadvertere iuvat: 

1) Ecclesiam, iuxta suam saecularem praxim, infantibus mortuis si- 
ne baptismo denegasse sepulturam ecclesiasticam; nec unquam pro iis- 
dem publice orasse. 

2) Antiqui, qui denegant parvulis mortuis absque baptismo praemia 
vitae aeternae, nullo modo dubitasse de voluntate salvifica Dei et de sa- 
tisfactione Christi universali. 

3) Iuxta Concilium plenarium Baltimorense II, an. 1866 (ut re- 
fertur pag. 7), 2 Christus, effuso suo sanguine, tus omnibus infantibus 
comparavit recipiendi Baptismum, ut Dei vultum coelestis beatitatis 
fontem aspicere queant; cuius tamen iuris fruitione parvulos defraudant, 
omnes qui eos excedere sinunt baptismo destitutos. Proinde clare patet 
doctrina primi schematis nullatenus praeiudicium inferri valori univer- 
sali mortis salvificae Christi, sed tantum urgetur ipsius applicatio mediis 
ab ipso Christo statutis, scii. Ecclesiae sacramentis, re aut saltem voto 
susceptis. 

Denique adnotare iuvat tertium schema nullo solido argumento sive 


3 Cf. p. 392. 

Magisterii Ecclesiae, sive Patrum suffragari; unde revera dubitare licet 
num etiam in futuro adversa opinatio firmis argumentis f ruitur a erit. 

Card. Ottaviani: Puto opportunum praemittere unam animad- 
versionem. Heic agitur de veritate enuntianda, non de iis quae cor sug- 
gereret ratione miserationis etc. quia si appellationem facimus ad pietatem 
certe alia esset via sumenda, sed nos debemus rem considerare prout 
est statuta in oeconomia actuali salutis aeternae, quam voluit Christus. 
Iamvero nullum dubium est quod necessarium sit necessitate medii 
baptisma, et sicut iam dictum est, traditio in hac re fuit constans semper 
et ipsa praxis Ecclesiae non orandi pro infantibus mortuis sine bapti- 
smo et eis non faciendi obsequia, quae fiunt pro iis qui baptizati sunt, 
est signum externum praxis Ecclesiae et comitatur ipsam traditionem. 
Traditio in hac re est unanimis, fuit semper unanimis, et si nos despicimus 
argumentum traditionis sic constantis, sic unanimis, posset etiam ener- 
vari principium deductum de deposito fidei, quod enunciatur non solum 
per SS. Scripturas, sed etiam per traditionem. Ceterum, quod attinet ad 
pietatem opportune a subcommissione doctrinali, quae exaravit hoc 
decretum, innuitur ad quandam felicitatem, qua f ruentur illi pueri 
qui sine baptismo moriuntur. Verum quidem est eos esse privatos vi- 
sione beatifica, sed, ut dicit S. Thomas, haec est minima res pro illis, in 
quantum visionis beatificae privatio est maximum damnum, maximus 
dolor pro iis qui iam ordinati sunt ad visionem beatificam, quatenus 
intraverunt iam in statum gratiae per baptismum et per alia Sacramenta. 
Igitur quo magis ordinati sunt ad visionem beatificam per media salutis 
data ab ipso Christo, eo magis pro ipsis est gravis amissio visionis bea- 
tificae. Quod attinet vero ad latus practicum, debemus considerare ten- 
dendam quae hodie passim invaluit differendi baptismum puerorum. 
Si nos autem relinquimus insolutam quaestionem postquam tractata 
est ab auctoribus et relinquimus aliquam portam apertam ad sperandum 
quod pueri sine baptismo salvabuntur, nos favemus praxi eos non bapti- 
zandi, quae iam passim incipit invadere mundum christianum, et sta- 
tuitur illa idea illuminationis, qua Christus D. N. applicat merita sua, 
satisfactiones, voluntatem suam salvificam. Non est quaestio de volun- 
tate salvifica Dei; haec non ponitur in dubio etiam pro pueris etc., quia 
pro ipsis quoque mortuus est Christus et sufficiens applicatio etiam pro 
ipsis erat iam parata, sed efficax non potuit esse ex circumstantiis, prae- 
sertim quando haec pendet ab hominibus. Igitur non possumus invenire 
quaedam quae sunt purae inventiones seu constructiones illorum qui 
volunt invenire quandam viam; ista via illuminationis est res arbitraria. 
Propter hoc mihi videtur esse praeferenda prima forma proposita ab 

ipsa Commissione, quae ab ipsa subcommissione obtinuit 19 suffragia, 
sed meminiscor etiam, quando res tractata est in conventu plenario to- 
tius Commissionis doctrinalis, quando convocata sunt omnia membra sin- 
gularum subcommissionum et consultores quoque in sessione habita in 
Cancellaria Apostolica mense septembri, hanc formulam fuisse fere una- 
nimiter approbatam. Illic doctissimus vir Colombo mansit solus in susti- 
nenda ratione modificandi hanc doctrinam Ecclesiae ad salvandam vo- 
luntatem salvificam Dei. Haec non mittitur in quaestione pro eo quod 
sustinetur id quod traditio semper sustinuit et quod fundatum est in 
principio de necessitate medii sacramenti baptismatis. Primum schema 
differt ab alio prolato a Prof. Dhanis, Rectore studiorum in Universitate 
Gregoriana; differentia in hoc consistit quod Dhanis dicit firmis argu- 
mentis adhuc non fulciri theorias contrarias. Igitur admittit aliquam 
possibilitatem quod habeantur haec argumenta et rem calcat etiam Co- 
lombo dicendo « adhuc firmis argumentis non fulciri ». Hi relinquunt 
igitur portam apertam ita ut dicant « postea videbimus si habentur argu- 
menta ». Sed mihi videtur traditionem esse argumentum sic perempto- 
rium ut non sit recedendum a doctrina hucusque statuta. Et notandum 
est: theoriae de salvatione infantium sine baptismo morientium obtinere 
v. g. in Hollandia ubi praecise fuit concilium Ultraiectense, quod statuit 
necessitatem medii baptismi, et in Germania etiam Concilium Colonien- 
se, quod statuit hanc necessitatem. Igitur sunt verae immutationes 
quodammodo quae volunt introduci. Igitur mihi videtur esse susti- 
nendam propositionem factam a subcommissione in primo loco. 3 

3) ANIMADVERSIONES SODALIUM 

Card. Frings: 1) In hac quaestione, quae, ut videtur, solvi non 
potest, etiam ipsa commissio theologica unanimem consensum non in- 
venit. 

2) Ipsa revelatio directe hanc quaestionem non dirimit. Duo sunt 
limites, intra quos disceptatio debet se contineri, scilicet ex una parte 
necessitas baptismi in re vel in voto suscepti pro adipiscenda vita aeter- 
na, ex altera parte voluntas Dei salvifica universalis. 

3) Grave periculum fidei ex hac quaestione imminere non videtur. 

4) Ne dematur innumeris matribus, quarum filii sine earum culpa 
absque baptismate mortui sunt, ultima spes filios suos reperiendi in 
caelis. 


3 Textus transcriptus est ex taeniola magnetica. 

5) Quapropter hoc caput restringatur ad n. 52, in quo Commissio 
theologica erat unanimis. 

Card. Ruffini: Pag. 3, 1 linn. 17-19. Quae de infantibus sine bap- 
tismate ex hac vita decedentibus dicuntur, fateor mihi — uti exponun- 
tur — non placere. Apertius affirmari deberet — ut opinor — infantes 
illos nullam poenam, quae sensuum dicitur, passuros esse. Peccatum enim 
originale cum in filiis Adae personale non sit, si non fuerit baptismate 
ablutum, exigit quidem privationem visionis beatificae, sed non expia- 
tionem crucialem sicut est in inferno. Per peccatum originale habetur 
aversio a Deo, sed non conversio ad creaturas. Haec sunt duo elementa 
peccati mortalis personalis. 

Quocirca infantes, de quibus agitur, quadam felicitate naturali f rui- 
turos esse puto expostulari a iustitia et misericordia infinita Dei. Haec 
doctrina praedicatur iamdudum, ut opinor, in catechesi ab ordinario 
Ecclesiae magisterio. 

Eadem pag. 3, lin. 24 « infantes neonati ». Pius XII in allocutione 
ad obstetrices — 29 oct. 1951 — loquebatur accuratius, ut mihi videtur, 
de prole necdum genita vel modo nata. Etenim pro certo habetur foe- 
tum anima humana esse informatum ab origine, propterea — ut in Co- 
dice luris Canonici provisum est — si periculum mortis immineat, debet 
semper, etiam per medicum obstetricum, in sinu matris baptizari et 
quidem absolute , evidenter si id fieri possit et praevideatur puerum 
certo vel probabiliter nasci turum non esse. 

Card. Konig: Mihi videtur schema quoad numerum 51 non esse 
hac forma Concilio proponendum et quidem ob sequentes rationes: 

1) Ex revelatione certe scimus et fide credendum est sine baptismo 
neminem ex statu irae ad statum gratiae transferri posse. 

2) Ex revelatione scimus etiam Deum omnipotentem habere volun- 
tatem salvificam erga omnes homines. 

Quomodo haec duo in casu componantur et qualis sit sors infantium 
sine baptismo decedentium, Deus nobis non revelavit. Ideo sufficiat 
admonitione gravi iterum inculcare officium baptizandi infantes, sicut 
in numero 52. 

3) Etiam ratio pastoralis hoc suadere videtur: Non pauci scilicet 
sunt parentes in toto orbe terrarum quorum infantes sive neonati sive 
nonnati, infortunio quodam sine baptismo mortui sunt; tales parentes 


1 Cf. p. 390. 

tam solemni definitione vel declaratione Concilii non raro in despera- 
tionem inducerentur. 

Card. Dopfner: Textus uti in numero 51 (pag. 3 f proponitur non 
placet, et quidem ex diversis rationibus, inter quas nonnisi breviter se- 
quentes annotare volo: 

1) Non apparet ratio, cur Concilium quaestionem inter theologos 
catholicos vastissime disputatam et nondum plene maturatam iudicio 
solemni dirimat. Non pauci theologi, qui in Ecclesia bonam reputatio- 
nem habent, iterum atque iterum his ultimis decenniis de hac quae- 
stione disseruerunt atque investigaverunt cum omni cautela et habita 
ratione traditionis et documentorum officialium: videtur nobis, quod 
generaliter caute et modeste abstinent ab omni assertione categorica, 
etsi aliqui solutiones positivas sic vel sic suggerunt. Multi tamen prae- 
cise in hoc in unum conveniunt, quod modeste hanc opinionem expri- 
munt: neque directe ex fontibus revelationis nec indirecte per modum 
conclusionis constat infantes absque baptismo decedentes beari non 
posse. 

Hic status quaestionis exempli gratia apparet ex cautissimo articulo 
Limbus in novissima editione « Lexicon fur Theologie und Kirche » 
VI (Freiburg 1961), coi. 1057-1059 (auctore P. Gumpel cum ampla 
bibliographia); vel: H. de Lavalette S. J., Autour de la question des 
enfants morts sans bapteme, in: « Nouvelle Revue Theologique » 82, 
1960, pp. 56-69; vel: Vincent Wilkin, From Limbo to Heaven, « Sheed 
and Ward » (New York). 

In ipsa Commissione Theologica non desunt theologi eximii, qui 
sic sentiunt. Hoc clare patet ex « additamento » paginae 8, 2 3 linn. 1-11, 
et ex mitiore propositione Rev.mi P. E. Dhanis et D. Caroli Colombo 
in pp. 8 et 9. 4 

Documenta in notis uberrime allata evidenter his theologis mitiori- 
bus et cautioribus non sunt ignota. Antequam Schema tanti momenti 
Concilio proponatur, argumenta horum theologorum quoad vim pro- 
bativam textuum citatorum ponderanda erunt. Citatur e. gr. textus e 
Concilio Lugdunensi (Denz. 464) in pagina 5, 5 in primis lineis: «... illo- 
rum animas, qui in mortali vel cum solo originali decedunt, mox in in- 
fernum descendere ». 

A theologis cautioribus haec doctrina — nempe: iam solum pecca- 

2 Cf. pp. 389-390. 

3 Cf. p. 393. 

4 Cf. p. 393. 

5 Cf. p. 390. 

tum originale excludere a beati tudine — minime negatur. Aperta autem 
manet quaestio facti, utrum aliquis cum solo peccato originali decedat, 
et si haec quaestio affirmanda erit, manet adhuc quaestio facti, utrum 
omnes infantes, qui absque baptismo in re decedunt, de facto cum solo 
peccato originali decedunt. Ipsum schema a Commissione Theologica 
propositum statuit vel saltem non excludit exceptionem magni ponderis 
(pag. 3, 6 linn. 3-5: infantes martyres in odium fidei occisos). Non proba- 
tur alias exceptiones esse impossibiles. 

Et sic similiter quoad omnia argumenta allata ratio habenda esset 
explicationum tot theologorum eximiorum diversarum scholarum et 
nationum. 

2) Alteram autem rationem propono tanquam episcopus, qui in 
Concilio testificari debet de fide, spe vel anxietate fidelium sibi com- 
missarum: 

Minime asserere possem esse in dioecesi mihi concredita veram ali- 
quam fidem vel firmam convictionem sacerdotum et fidelium in illo 
sensu: infantes sine baptismo — inculpabiliter — decedentes non posse 
beari. 

E contra ex informata conscientia dicere possum quod sequitur: In- 
ter bonos sacerdotes, theologos et pastores animarum, qui omnino cum 
Ecclesia sentiunt, minime desunt, qui confidenter hanc quaestionem sa- 
pientiae et misericordiae Dei relinquunt et solummodo hoc asserere au- 
dent: Omnes in fine videbimus et laetanter confitebimur: « Bene fecit 
omnia » Christus, qui pro omnibus passus est et resurrexit. Et propter 
hoc nullo modo putant baptismum infantium esse negligendum aut 
parvi faciendum. Et certe boni fideles in conscientia vexantur, si ab 
aliis rigide affirmatur, omnes infantes absque baptismo decedentes cer- 
tissime in aeternum excludi a fine supernaturali, qui est unicus finis 
hominum in hoc ordine salutis, uti in eadem Constitutione optime 
exhibetur. 

Ex his et aliis rationibus meum votum sic promo: 

Concilium in Constitutione de Deposito Fidei pure servando hac 
de quaestione potius nihil dicat. 

Sedulo examinandum est, quo loco apto monitio de infantibus quam 
primum baptizandis inseratur. 

Card. Alfrink: Dubito an Concilium de hac materia loqui debeat. 

Primo ex ratione theologica, quia evolutio theologica de hac mate- 


6 Cf. p. 389. 

ria non videtur sufficienter maturata ut a Concilio Oecumenico Vati- 
cano II claudatur. 

Secundo ex ratione pastorali, quia ea quae dicuntur — speciatim in 
primo schemate — pro bonis nostris matribus christianis quarum gra- 
viditas aut partus infelicem habuit exitum videntur satis dura ita ut 
Ecclesia haec solemniter non enuntiet nisi sententia sit omnino certa. 

Nunc autem ex facto quod nobis tria schemata proponuntur, iam 
patere videtur rem inter theologos non esse sufficienter maturatam. 

Si in primo schemate dicitur « Ecclesia semper sibi persuasum ha- 
buerit, etc. » (num. 51, linea 10), hoc videtur nimis absolute dictum. 

Unde in duobus aliis schematibus dicitur: « a saeculis in Ecclesia 
communis fuerit sententia ». 

In documentis quae Ecclesia de ista materia promulgavit — scii, in 
Concilio Lugdunensi et in Concilio Florentino (sicut in pag. 5 ' videri 
potest) duo puncta statuuntur: 

1) quod qui cum peccato originali decedunt , praemia vitae aeter- 
nae consequi non possunt; 

2) quod Ecclesia a Domino non recepit aliud remedium ad infan- 
tibus subveniendum quam sacramentum Baptismi. 

Si theologi de hac materia disceptantes haec duo puncta retinent, 
iis libertas donetur ut studeant an et quomodo Deus in sua misericordia 
infantibus subveniat ita ut non cum peccato originali decedant. 

Si Concilium Oecumenicum putat se de hac materia loqui debere, 
fateor nullum ex tribus schematibus mihi valde placere posse. 

Isto in casu mallem ut Ecclesia nihil aliud statuat quam quod in 
aliis Conciliis cum magna circumspectione statutum est, nempe duo 
supra enumerata capita. 

Et si necesse ducatur, addatur quod. in num. 51 linea 15 et seq. dici- 
tur, nempe « omnes sententias quibus etc. » — et addantur verba 
« adhuc propositas » — ita ut propositio sic legatur: « omnes senten- 
tias, adhuc propositas , quibus pro infantibus aliud medium praeter bap- 
tismum re susceptum statuitur, inanes esse declarat ». 

Beat. Saigh: L’enseignement traditionnel dans 1’Eglise orientale 
orthodoxe tient, avec S. Gregoire de Nazianze (Oratio 40 de baptismo, 
23, PG t. 36, 390), que les enfants morts sans bap terne ne sont ni 
recompenses ni punis. 

Par ailleurs, comme tous les mysteres de Fau-dela, le sort de ces 
enfants non-baptises reste entoure d’une certaine obscurite. II n’a pas 


7 Cf. pp. 390-391. 

plu a la Divine Providence de faire la pleine lumiere sur ce sujet, afin 
que nous fassions confiance a sa justice et a son amour infini pour les 
hommes. 

Aussi suis- j e favorable au premier des trois schemas proposes, avec 
les reserves suivantes: 

1) N. 51, lignes 1-17: Je proposerais de supprimer dans le Sche- 
ma, toute condamnation, meme implicite, d’opinions contraires. II n’est 
pas opportun, comme je Pai souvent ecrit, de faire dans ce Concile de 
nouvelles definitions dogmatiques. Aucun danger ne menaee VE glis e 
sur ce point precis de la doctrine traditionnelle. II est bon de ne pas 
trop restreindre le domaine des theologoumenes, c’est-a-dire des ques- 
tions qui peuvent encore etre debattues par les theologiens, sans l’in- 
tervention d’une definition dogmatique. Ce point de vue, en ce qui 
concerne les efforts d’union avec les confessions non-catboliques, me 
parait etre d’une grande importance. A moins que la foi ne soit en perii, 
il vaut mieux eviter de creer, par des nouvelles definitions dogmati- 
ques, de nouveaux obstacles a Punion. 

2) N. 51, ligne 19: Je ne vois pas dfinconvenient a ajouter a la fin 
de ce paragraphe, apres les mots « perenniter frui », la phrase suivante 
tiree du Schema de Mgr Carolo Colombo (p. 12, 8 lignes 10-16): « ob me- 
rita Christi Domini qui pro ipsis quoque mortuus est; ac demum Sancta 
Mater Ecclesia sortem eorumdem altissimae iustitiae et misericordiae 
Dei humiliter fidenterque remittit, qui potens est omnia facere superabun- 
danter quam petimus aut intelligimus ». Cette consideration est conso- 
lante, car, en definitive, nous ne pouvons etre plus soucieux du sort 
de ces enfants que Dieu lui-meme qui a livre son Fils pour eux. Quand 
on pense au nombre immense d’etres humains qui meurent ainsi, soit 
avant de naitre, soit en bas-age, sans bapteme, on ne saurait trop inviter 
les fideles a confier ces enfants a Pamoureuse justice de leur Pere. 


4) SUFFRAGIA SODALIUM 

Card. Tis serant: Placet iuxta modum: secundum animadversio- 
nes Em.mi Frings et aliorum Em. morum Patrum. 

Card. Micara: Placet iuxta primum schema. 

Card. Pizzardo: Placet iuxta modum: scilicet cum mitigationibus 
ab ipso Card. Ottaviani acceptis. 

Cf. p, 395. 

Card. Aloisi Ma sella: Placet iuxta modum: scilicet secundum 
ea quae dicta fuerunt ab Em.mo Card. RufTini. 

Card. Cicognani C.: Placet. 

Card. Ferretto: Placet iuxta modum: scilicet habita ratione ani- 
madversionum Eminentissimi Cardinalis Ruffini et Eminentissimi Cardi- 
nalis Agagianian. 

Card. Lienart: Placet iuxta modum: cum ex una parte certum sit 
quod Dominus Iesus Christus pro omnibus hominibus mortuus est et 
ex altera parte definitum sit quod, excepto martyrio, baptismus, saltem 
in voto, medium est necessarium ad salutem supernaturalem adipiscen- 
dam, sors infantium absque baptismo decedentium, quorum numerus 
in mundo tam copiosus est, mysterium remanet. Quae cum ita sint, exopto 
ut Concilium, mysterium humiliter agnoscens, remittat sapientiae et 
misericordiae Dei solutionem et fideles monens de illa gravissima in- 
certitudine, illos exhortet ad procurandum baptismum infantibus. Iis 
quae sunt dicta ab Em.mis Cardinalibus Frings, Konig, Dopfner, Alfrink 
et a Beat.mo Patr. Melchitarum assentio. 

Card. Tappouni: Non placet: i. e. attentis observationibus Em.mi 
Card. Alfrink et B. Patriarchae Melchitarum. 

Card. Copello: Placet iuxta modum: iuxta dicta ab Em.mis Car- 
dinalibus Frings, Konig. Dopfner, Alfrink et Lienart. 

Card. Agagianian: Placet iuxta modum: primum schema. Pag. 3, 1 
lin. 17, dicerem: « Infantes autem non baptizati, licet priventur vi- 
sione Dei beatifica, fruuntur tamen felicitate naturali, absque ullis poenis 
seu cruciatibus ». 

Card. McGuigan: Placet iuxta modum: accipio opinionem Em.mi 
Relatoris et Em.morum Frings et Agagianian. Communis pastoralis opi- 
nio sequenda est. 

Card. Pla y Deniel: Placet primum schema. 

Card, Frings: Non placet quoad § 51. 2 

Card. Ruffini: Placet iuxta modum. 3 


1 Cf. p. 390. 

2 Cf. pp.398-399. 

3 Cf. p. 399. 

Card. Valeri: Placet iuxta modum: seu schema restringatur ad 
n. 52 cap. 10. 

Card. Siri: Placet iuxta modum primum schema, scilicet: primum 
schema tamen videtur reformandum in lineis 17-19 iuxta dicta ab Em.mo 
RufEni. In coeteris voto adhaereo prolato a B.mo Patriarcha Melchi- 
tarum. 

Card. Quiroga y Palacios: Placet iuxta modum: hoc est, cum 
observationibus Card. RufEni et Agagianian. Addam quod in linea 16 
pag. 3 4 debet deleri verbum « inanes », et in linea 24 eiusdem pag. 3 
deleri etiam debent verba « commode fieri potest ». 

Card. Leger: Placet schema R. P. Dhanis cum modificationibus: 
i. e. secundum quae dicta fuerunt ab Em.mis Konig, Dopfner, Alfrink 
et a Patriarcha Melchitarum. 

Formula Rev. P. Dhanis, cum modificationibus D. Caroli Colombo, 
mihi videtur magis consentanea cum vero statu cognitionis theologicae 
hodiernae de problemate sortis infantium absque baptismo decedentium. 
Hae sunt rationes voti mei. 

Quoad primam paragraphum : 

a) Pag. 9, 5 lin. 14. Precisius est ponere in principio verba « post 
Evangelium promulgatum ». Quia hoc est verum etiam de principio 
generali in prima sententia enunciatum. 

b) Pag. 9, lin. 20. Opportune in primo loco datur argumentum 
Traditionis potiusquam argumentum speculativum. 

c) Pag. 9, lin. 26. Non fit mentio de sacramento sed tantummodo 
de baptismo et hoc sufficit. 

d) Pag. 10. 6 Valde opportune addita est sententia affirmans quod 
Iesus Christus pro omnibus mortuus est. Illis verbis ostenditur myste- 
rium quod circumvenit aliquos aspectus problematis. 

e) Pag. 12, 7 lin, 6. Verbum « adhuc » indicat quod agitur de 
quaestione theologica etiam nunc disputata. Et in lin. 8, verbum « cer- 
te » sublineat, in eodem sensu, quod argumenta theologica non adhuc 
sunt absolute probantia. 

Tamen, pag. 12, lin. 3, propono quod verbis « aetatem rationis » 
substituantur verba « usum rationis » quae melius rem exprimunt. 


4 Cf. p, 390. 

5 Cf. p. 393. 

6 Cf. p. 393. 

7 Cf. p. 395. 

Quoad secundam paragraphum: 

Pag. IO, 8 lin. 10. Opportune supprimuntur verba « commode fieri 
potest ». Sufficit dicere « quamprimum moraliter », speciatim nostris 
temporibus ubi, in multis regionibus, faciliter et sine rationibus ponde- 
rosis, mora offertur baptismo infantium neonatorum. 

Card. Montini: Non placet, attentis quae a Cardinalibus Lienart, 
Dopfner et Alfrink et a Patriarcha Melchitarum dicta sunt. Mallem enim 
ut nihil statueretur de hac materia. Si vero aliquid est statuendum, 
tertium schema videtur praeferendum, quippe quod nihil demat doctri- 
nae et praxi Ecclesiae, et honorem tribuat divinae sapientiae et miseri- 
cordiae. 


Card. Cento: Placet iuxta modum: idest partim tantum, ita ut re- 
formetur. Si nos, ut dixit Em. mus Cardinalis Ponens, pietate compulsi, 
vellemus, in casu, infantes non baptizatos salvos fieri, quo modo sensus 
iste non esset eminens in Illo qui est « fons pietatis »? Praeferendum 
proinde reaffirmare necessitatem baptismi ac monere parentes de obliga- 
tione quamprimum infantes baptizandi; abstinendum autem a definitione 
huius quaestionis in sensu negativo. 

Card. Godfrey: Placet iuxta primum schema, ad mentem Em.mi 
Relatoris, habita ratione observationum Em.mi Ruffini. Sufficit quod 
dicit primum schema de « rationibus censendi eosdem quadam felici- 
tate etc. » (paragr. 51). Via relinquitur aperta theologis investigandi 
illkSb^fibtTds censendi « de felicitate infantium non baptizatorum ». 


nhn Gffid t : Non placet n. 51, subordinate adhaereo voto 
Domini Colombo. Cur enim audemus, infirmi uti sumus, limites sapien- 


tM§IpadfiWl le lfin;fe6 a! ii3PMft)P cc l e sia acceptat declarationem fidei 
p§p^ppr^jji^gf^pa|^p^m a :gipej^el^u^; cur despiciendum votum quod 
est in corde paren^^qi^^trl^g^qlgsiaq^p ,; 
sb SbigS Jjsoibm « ouribis » mudisV ,a . , 

CaPd^te^Hlufiff Plaief &e&hfidMm Observationes ab 


Alffffife f a%Mt.ffi^ r P^triarcha 
Melchitarum allatas; et saltem exopto quod additSffiOnhkffi 

- c * n ^ ^1 -§sq ,n3msl 

Jrmmnqxs rrm guilorn seup « amorim muzu » «dhtav luinsulitadua 

Card. Konig: Placet numerus 52. Non placet n. 51. 9 


8 Cf. p. 393. 

9 Cf. pp. 399-400. 


.oee .q .13 ' 
,q .13 6 
.q .13 

,? 3 c ,q .13 T 



DISCEPTATIO - DE DEPOSITO FIDEI PURE CUSTODIENDO 


407 


Card. Dopfner: Placet contentum in n. 52. Non placet n. 51. Cf. fo- 
lia adnexa. 10 

Card. Marella: Placet iuxta modum: attentis scilicet animadver- 
sionibus ab Em.mis Frings, Ruffini et Agagianian prolatis. 

Card. Testa: Placet iuxta modum: scilicet iuxta observationes 
prolatas ab Em.mis Card. Ruffini et Card. Agagianian. 

Card. Meyer: Placet iuxta modum: i. e. placet num. 52, non 
placet num. 51 iuxta sensum explicatum a Cardinalibus Frings, Konig, 
Dopfner et Alfrink. 

Card. Traglia: Non placet, quia definitio huius doctrinae non vi- 
detur necessaria, nec utilis nec opportuna (quae habentur in magisterio 
Ecclesiae satis sunt). Praeterea, uti apparet ex documentis exhibitis, do- 
ctrina non videtur certa. Etiam in parte dispositiva deest consensus (v. 
n. 52 lin. 24 habetur « commode » quod deest in pag. 10, 11 n. 2, lin. 10). 

Card. Alfrink: Non placet, secundum ea quae dixi in folio ad- 

12 

nexo. 

Card. Ott aviani: Placet cum emendationibus propositis ab Em.mis 
Agagianian et Ruffini. 

Card. Di Jorio: Placet iuxta modum: primum schema secundum 
ea quae dicta sunt ab Em.mo Cardinali Ruffini. 

Card. Roberti: Placet iuxta modum: sc. attentis quae dicta sunt 
ab Em.mis Cardinalibus Ruffini, Agagianian et Quiroga y Palacios. Ce- 
terum ne definiatur nisi doctrina omnino certa. 

Card. Jullien: Placet iuxta modum: id est officium nostrum in hac 
Commissione Centrali non est definiendae quaestionis de sorte illorum 
infantium, sed solummodo dicendi utrum schema possit necne submitti 
iudicio Summi Pontificis. Atqui meo humillimo iudicio censeo ut schema 
proponatur Summo Pontifici, additis tamen animadversionibus Relato- 
ris et Ruffini. 

Card. Larraona: Placet iuxta modum: ita ut: quoad n. 51 fiat nova 
redactio in qua conservetur redactio fundamentalis prout exposita, cor- 
recta et completa est a Cardd. Em.mis Ottaviani, Ruffini, Agagianian et 


10 Cf. pp. 400-401. 

11 Cf. p. 393. 

13 Cf. pp. 401-402. 

a Beatissimo Patriarcha Melchitarum sed abstinendum a censura quae 
continetur linn. 14-19; quoad n. 52 auferatur « commode » lin. 24. Si 
vero difficultas talis sit in redactione nova n. 51, ut vix possibilis videa- 
tur ipse supprimatur. 

Card. Heard: Placet, ratione habita animadversionum Em.mi Ruf- 
firii. 

Beat Saigh: Placet, selon le premier schema en evitant toute con- 
damnation directe ou indirecte sur des questions encore debattues entre 
theologiens. 13 

Beat. Gori: Placet iuxta modum: nempe primum schema, ea con- 
ditione ut ab omni definitione abstineatur et insistendo ut baptismus 
quam primum administretur infantibus. 

Beat. Cheikho: Placet iuxta modum: ad mentem Eminentissimo- 
rum Patrum. 

Exc. Felici: Non placet. Cum materia haec nondum clara et per- 
spicua sit neque ideo conveniat eam in proximo Concilio definiri, satis est 
ut magis magisque inculcetur necessitas baptismatis quamprimum con- 
ferendi. 

Exc. 0’Connor: Placet iuxta modum: et secundum animadver- 
siones ab Em.mis Cardinalibus Ottaviani, Agagianian et Ruffini factas. 

Exc. Silva Santiago: Placet iuxta modum: Caput 10. 

Numerus 51: Placet iuxta modum, scilicet, placet quia ni fallor 
hanc doctrinam constanter tenuit Ecclesia, sed placet iuxta modum quia 
mihi videtur omnino conveniens et opportunum ut huic numero addan- 
tur (secundum dicta a Card. Lienart, Alfrink etc.) ea prudentissime 
exposita et proposita ab Em.mis Cardd. Ruffini et Agagianian. 

Numerus 52: Placet iuxta modum: id est quod officium grave est 
curare ut infantes baptizentur quam primum ad normam canonis 770. 
Non tantum quam primum commode fieri potest, quia periculum adest 
ut baptismus protrahatur quacumque ex causa, cum damno gravi in- 
fantium. 

Exc. Antezana y Rojas: Placet iuxta modum: secundum senten- 
tiam Em.mi Card. Ruffini et Patriarchae Melchitarum, et Card. Agagia- 
nian atque additamentum Em.mi Relatoris, et Card. Larraona et aliorum 
Patrum. 


13 


Cf. pp. 402-403. 

Exc. Beras: Placet iuxta modum: assentio eis quae dixit Eminen- 
tissimus Cardinalis Agagianian. 

Exc. Lefebvre: Placet iuxta modum: cum observationibus Emi- 
nentissimorum Cardinalium Ruffini et Agagianian. 

Exc. Perrin: Placet iuxta modum: assentio his quae dixit Eminen- 
tissimus Cardinalis Agagianian. 

Exc. Seper: Placet iuxta modum: remaneat n. 52 de obligatione 
baptizandi infantes. Quaestio de sorte infantium sine Baptismo deceden- 
tium potius relinquatur vel assumatur textus Rev.mi Colombo. 

Exc. Bazin: Placet iuxta modum: n. 52 placet cum emendationi- 
bus Cardinalis Ruffini. Quoad n. 51, non placet. Assentio dictis Cardi- 
nalium Frings, Dopfner, Alfrink, Agagianian et Patriarchae Melchita- 
rum. Res non definiatur, sed adhuc disputetur inter theologos. 

Exc. Bernard: Placet iuxta modum: iuxta vota emissa ab Emi- 
nentissimis Cardinalibus Frings, Dopfner, Alfrink, Lienart. 

Exc. Bernier: Placet iuxta modum: sublato scilicet articulo 51. 

Exc. Yago: Placet iuxta modum: ad mentem Em. mi Card. Lienart 
et Beat. Patriarchae Melchitarum. 

Exc. Rakotqmalala: Placet iuxta modum r scilicet cum emenda- 
tionibus a Cardinalibus Lienart et Agagianian propositis. 

Exc. Ngo-dinh-Thuc: Placet iuxta modum: i. e. iuxta mentem 
Eminentissimi Frings. 

Exc. Verwimp: Placet iuxta modum: ratione habita de eis quae 
dixerunt Eminentissimi Patres Ruffini, Frings, Konig, Alfrink et Beatis- 
simus Patriarcha Melchitarum. 

Exc. Jelmini: Placet iuxta modum: scilicet habeantur prae oculis 
animadversiones Eminentissimorum Cardinalium Ruffini, Agagianian 
ac Beat. mi Patriarchae Melchitarum. Adhaereo voto Rev.mi Caroli 
Colombo. 

Exc. Suhr: Placet numerus 52. Non placet numerus 51. 

Rev. Gut: Non placet ob rationes Em.morum Frings, Konig, Dopf- 
ner, Alfrink et Patriarchae Melchitarum. Concilium de hac quaestione 
prudentius non agat. Ad summum retineatur schema tertium. 

Rev. Browne: Placet iuxta modum: attentis quoque dictis ab 
Em.mo Agagianian et Em.mo Ruffini; sed attenta discussione cum quo- 
dam dubio de opportunitate paragraphi 51. 

Rev. Sepinski: Placet iuxta modum: ratione habita animadversio- 
num Em.morum Cardinalium Frings, Konig, Alfrink, Dopfner et Bea- 
tissimi Patriarchae Melchitarum. 

Placet unumquodque ex tribus schematibus propositis. 

Magis vero placet a P. Ed. Dhanis exaratum schema, quod, una ex 
parte, ni fallor, omnia elementa traditionis salvat, altera ex parte suavius 
magisque humaniter sonat. Re vera, si actualis oeconomia salutis aditum 
ad visionem beatificam infantibus absque baptismate decedentibus prae- 
cludit, nemo impedire poterit quo minus Deus pro sua iustitia, bonitate 
et misericordia pro istis infantibus quandam viam verae felicitatis no- 
bis incognitam provideat. Ceterum vero puto semper insistendum esse 
apud fideles ut neonatos quamprimum baptizari curent. 

Prius schema (pag. 3) 14 certocertius traditionale et plane orthodoxum 
est; sed, forsitan, minus completum schemate P. Ed. Dhanis; plurimi 
fideles et quandoque ipsi sacerdotes sibi persuadere nequeunt omnem 
viam praeclusam esse divinae omnipotentiae veram felicitatem compa- 
randi infantibus, qui sine ulla culpa baptismo non fuerint regenerati. 

Salvo semper meliore iudicio. 

N. B .: Ad pag. 11, 15 lin. 17: dicatur « experti ». 

Rev. Janssens: Placet n. 52. Non placet n. 51. 


* * * 

Rev. mi D. Ernesti Camagni, Consiliarii: 

Liceat mihi, Eminentissimi ac Reverendissimi Patres, minimo ex hac 
« silentii zona » loqui de « sorte infantium absque baptismo dece- 
dentium ». 

1) Quaestio quae proponitur est hodie quoque valde agitata a theo- 
logis etiam optimae famae ex pluribus nationibus (cf. nuperrime Revista 
Espanola de Teologia , 1961/1): ex quo apparet doctrinam non esse satis 
claram. 

2) Caute procedendum est in hac materia, quia non agitur prin- 
cipaliter de problemate quodam psychologico et spirituali, scilicet de 
sorte infantium et de spe christiana circa eorum exitum futurum, sed 


14 Cf. p. 389. 

15 Cf. p. 394. 

de declaranda voluntate salvifica Dei et universali amore salvifico Christi 
Domini: ex diversa solutione illius quaestionis, enim, pendet modus 
intelligendi has veritates, quae sunt fundamentalissimae in revelatione 
christiana (cf. Lennerz, De Sacramento baptismi, III ed., pp. 109-112). 

Antequam proponatur doctrina a Concilio tradenda, quaestio sol- 
venda haec est: numquid Christus Dominus moriens in cruce cognovit 
non tantum indeterminate et generice, sed individualiter tamquam fra- 
tres suos etiam omnes istos pueros (cf. Decretum S. Officii 5-VI-1918, 
Dz. 2181-2183: De cognitione D. N. lesu Christi ), et numquid pro 
illis redimendis et sibi in supernaturali vita sociandis se obtulit, an non? 
Et si pro illis etiam se obtulit, possumusne dicere cum absoluta certitu- 
dine Eum nullum medium pro illorum salute providisse praeter bapti- 
smum re susceptum, et de tali dispositione nobis constare cum abso- 
luta certitudine eam esse doctrinam revelatam? 

3) Attendendum est, enim, doctrinam de voluntate salvifica Dei, 
progressu temporis progredientem, continuo clarificationem in doctrina 
theologica et ipsius Ecclesiae habuisse, idque semper in sensu amplioris 
universalitatis et firmioris certitudinis, non obstantibus difficultatibus 
quae exsurgebant vel e permanenti magna auctoritate doctrinae S. Au- 
gustini, vel ex problematibus quae saeculo xvi enascebantur ex noviter 
inventa America. (Hoc clare patet attente legenti opus historicum D.ni 
Caperan, Le probleme du salut des infideles. Essai historique. II ed., 
Toulouse, 1934). 

4) Ea quae hodie proponuntur a quibusdam de sorte infantium non 
videntur magis dissona a communi sententia hucusque tradita, quam suo 
tempore fuit doctrina divi Thomae de eorum felicitate naturali respectu 
doctrinae praecedentis inspirationis augustinianae; vel doctrina de suf- 
ficientia fidei implicitae ad salutem consequendam in mysteria christiana, 
quae proponi incepit saeculo xvi, respectu doctrinae praecedentis. 

5) Certo certius christiana fortitudine resistendum est doctrinis no- 
viter propositis, quae vel certissima dogmata in discrimen vertunt, vel 
ansam dare possunt consectariis practicis summopere nocentibus saluti 
animarum. Hac de causa, haec quae sequuntur expedire humillime mihi 
videtur ut Concilio proponantur: 

a) universalis voluntas salvifica Dei, ut christianorum animi in 
spem erigantur, et religio christiana manifestetur tamquam revelatio amo- 
ris Dei et Christi Domini erga omnes homines, « qui potens est omnia 
facere superabundanter quam petimus aut intelligimus » (Eph. 3, 20); 

b) necessitas novae nativitatis in Christo, per baptismum re vel 
voto susceptum, ad vitam supernaturalem aeternamque in caelis adipi- 

c ) gravissima obligatio conferendi baptismum quam citius, con- 
tra permultas difficultates quae contra hanc disciplinam sparguntur; 

d) Concilium declaret obligationem theologorum abstinendi a 
disputationibus, quae vel animarum saluti periculum inficiunt vel ansam 
praebent minoris aestimandi sacramentum baptismi ad salutem neces- 
sarii; 

e) quoad sortem infantium absque baptismo morientium, decla- 
retur eos esse relinquendos et commendari posse Dei infinitae misericor- 
diae et amori Christi Domini, quin aliquid de iis definire valeamus, ut 
iam concludebat in hac quaestione S. Bernardus: « Penes Deum est, non 
meum definire » (cf. M. L. 182/1034). 


XVI 

DE DEPOSITO FIDEI PURE CUSTODIENDO 

(Octava Congregatio: 23 ian. 1962) 

1) SCHEMA PROPOSITUM A COMMISSIONE THEOLOGICA 

Caput 11 

DE SATISFACTIONE CHRISTI 

53. [Christus, Dei Verbum , in assumpta carne patiendo et moriendo, 
pro peccatis hominum Deo vere et proprie satisfecit ]. Sponsa Divini Redemp- 
toris, memor verborum S. Pauli: « Christus dilexit Ecclesiam, et seipsum 
tradidit pro ea, ut illam sanctificaret » (Eph. 5, 25-26), in hac Vaticana Sy- 
nodo confirmat, tamquam veritatem inter praecipuas christianae religionis, 
valorem piacularem mortis Christi, declarans Dei Verbum, in assumpta hu- 
mana natura patiendo et moriendo, pro peccatis nostris Deo vere et proprie 
satisfecisse. 1 « Omnes enim, ait Apostolus, peccaverunt, et egent gloria Dei, 
iustificati gratis per gratiam ipsius, per redemptionem quae est in Christo 
Iesu, quem proposuit Deus propitiationem, per fidem in sanguine ipsius » 
(Rom. 3, 23-25). 2 

54. [ Peccatum est vera et propria offensa Dei]. Revera, saltem in prae- 
senti oeconomia salutis, nulla creata vis hominum sceleribus plene expiandis 
erat satis, nisi humanam naturam Dei Filius reparandam assumpsisset. 3 Pec- 
catum enim, iuxta Spiritus Sancti oracula, est iniquitas ac offensa in Deum; 
nam peccator, legem divinam violans, coram Deo peccat eumque contemnit, 
divinam maiestatem laedit et Dei inimicus fit. 4 Unde pariter edocemur quod 
iniquitates nostrae dividunt inter nos et Deum nostrum, clamant vindictam 
coram Deo, efficiunt homines Deo debitores et filios irae, egentes misericordia 

Dei qua gratis reconcilientur illi. 5 Proinde ad reparandam iniuriam divinae 
maiestati illatam, ipse Dei Filius proprium sanguinem aeterno Patri per Spi- 
ritum Sanctum obtulit (cf. Hebr. 9, 14) ac ita per mortem suam Deo nos re- 
conciliavit (cf. Rom. 5, 10). Illi enim soli, utpote innocentissimo ac Deo 
Patri in dignitate aequali, congruunt verba Ioannis Baptistae: « Ecce Agnus 
Dei, ecce qui tollit peccatum mundi » {Io. 1, 29). 

55. [ Christus satisfactione vicaria pro cunctis hominibus iustitiam Dei 
placavit ]. Propitiatio autem, quae est Iesus Christus iustus, pro peccatis to- 
tius mundi (cf. I Io. 2, 2), efficaciam satisfactoriam, quam « vicariam » vo- 
cant, revera habuit. Non solum enim Redemptor noster « semel pro peccatis 
nostris mortuus est, iustus pro iniustis » (I Petr. 3, 18), sed etiam ut Caput 
nostrum et novus Adam peccatum originale atque culpas omnium hominum 
et poenas iisdem debitas expiavit, quatenus, ex amore et oboedientia patiendo, 
longe maiorem gloriam Deo reddidit, quam exigeret recompensatio totius 
offensae humani generis. 6 Hoc munus iam praecinerat Isaias propheta, dum 
de Servo Iahweh ait: « Vere languores nostros ipse tulit et dolores nostros 
ipse portavit» {Is. 53, 4). Fortius autem docet Apostolus: «Christus nos 
redemit de maledicto legis, factus pro nobis maledictum, quia scriptum est: 
Maledictus omnis qui pendet in ligno; ut in gentibus benedictio Abrahae fieret 
in Christo Iesu » {Gal. 3, 13-14). Quod opus mirae caritatis Dei et Christi 
erga nos contemplatus, loannes Evangelista fatetur: «In hoc est caritas, 
non quasi nos dilexerimus Deum, sed quoniam ipse prior dilexit nos et misit 
Filium suum propitiationem pro peccatis nostris » {I Io. 4, 10). Quamvis 
enim Deus, ex suprema sua bonitate, potuisset delicta hominum in se com- 
missa absque poenali satisfactione dimittere, amorem miserentem unice osten- 
dens, 7 maluit tamen ad suam misericordiam etiam in iustitia superabundanter 
manifestandam (cf. Rom. 5, 20) atque ad dignitatem hominis melius servan- 
dam, mittere Filium suum in mundum, ut per ipsum, Deum-hominem, mun- 
dum non iam iudicaret, sed salvaret, proprio Filio suo non parcens, sed pro 
nobis omnibus tradens illum (cf. Rom. 8, 32). Christus vero, decreto Patris 
miserentissimi ac iustissimi oboediens usque ad mortem crucis (cf. Phil. 
2, 8), « dilexit nos et tradidit semetipsum pro nobis oblationem et hostiam 
Deo in odorem suavitatis » {Eph. 5, 2). Concors igitur fuit voluntas Patris 
in decernendo, et Filii incarnati in acceptando sacrificio crucis pro salute 
humani generis, ita ut Apostolus integrum mysterium redemptionis his 
verbis complexus sit: « Omnia autem ex Deo, qui nos reconciliavit sibi per 
Christum » {II Cor. 5, 18). 

56. [ Damnantur opiniones pervertentes notionem peccati, prout est of- 
fensa Dei, itemque satisfactionis a Christo pro nobis exhibitae~\. Quapropter 
haec Sancta Synodus, doctrinam de humana redemptione ex purissimis divinae 
revelationis fontibus hauriens necnon ex perenni Ecclesiae magisterio, 8 reicit 
opiniones illorum, qui falso aestimantes peccato nullam veri nominis offensam 
Deo inferri, affirmare praesumunt sacrificium Christi in cruce alium valorem 
seu efficaciam non habuisse praeter quam exempli, meriti et liberationis, non 

autem verae et proprie dictae satisfactionis pro humanis sceleribus, quasi hoc 
divinae iustitiae repugnaret, dum potius tam misericordiae quam iustitiae 
aeterni Numinis maxime congruit . 9 


NOTAE 

1 Cone. Vat. I, Schema secundae Constitutionis dogmaticae De Fide catholica, 
can. IV, 3. De Mysterio Verbi Incarnati-. « Si quis negaverit ipsum Dei Verum, in 
assumpta carne patiendo et moriendo, pro peccatis nostris Deo vere et proprie 
satisfecisse, nobisque gratiam et gloriam meruisse; aut affirmare praesumpserit, 
satisfactionem vicariani, unius scilicet Mediatoris pro cunctis hominibus, iustitiae 
divinae repugnare, A.S. » [Mansi 53, 294]. 

2 Cf. e. g. Fr. Ceuppens, O.P., Quaestiones selectae ex Epist. S. Pauli (1951), 
pp. 32-36. — Cl, Auctor his verbis mentem Apostoli reddit (cum S. Thoma et, inter 
recentiores exegetas, M. J., Lagrange, A. Lemonnyer, J. Sickenberger, G. Ricciotti): 
« Deus ab aeterno voluit Christum ut expiationis victimam exhibere ac propitiatio- 
nis, et hominem huius expiationis participem fieri per fidem in sanguine, seu in 
efficacia sanguinis Christi, quae fides conducit homines ad iustificationem » [p. 34]. 

3 Cf. Pius XI, Encycl. Miserentissimus Redemptor, 8 maii 1928: A. A.S. 20 
(1928), p. 170. 

4 Cf. I Io. 3, 4; Ps. 50, 6; Lc. 15, 18; I Reg. 2, 30; Deut. 9, 23; Ex. 20, 8; 
20, 21; Rom. 5, 10. 

5 Cf. Is. 59, 2; Gen. 4, 10; lac. 5, 4; Rom. 12, 19; Mt. 6, 12; Eph. 2, 3; 
Rom. 3, 23; Coi. 1, 21. 

6 S. Thomas, Summa Theol., III, q. 48, a. 2: « Christus autem, ex caritate et 
oboedientia patiendo, maius aliquod Deo exhibuit quam exigeret recompensatio totius 
offensae humani generis ». 

7 S. Thomas, Summa Theol., III, q, 46. a. 2, ad 3: « Si voluisset [Deus] 
absque omni satisfactione hominem a peccato liberare, contra iustitiam non fecis- 
set ... Sed Deus non habet aliquem superiorem, sed ipse est supremum et commune 
bonum totius universi. Et ideo, si dimittat peccatum, quod habet rationem culpae, 
ex eo quod contra ipsum committitur, nulli facit iniuriam ». 

8 Cf. P. Dander, S. I., De satisfactione Christi [C. T. 7/61: 37]. 

Meminisse iuvabit: 

a) Inter SS. Patres: 

S. Augustinus, Contra Faustum, 14, 4: PL 42, 297: « Suscepit autem 
Christus sine reatu supplicium nostrum, ut inde solveret reatum nostrum et finiret 
etiam supplicium nostrum »; 

Id., De Trin., IV, 13, 17: PL 42, 899: « Morte sua quippe uno verissimo 
sacrificio pro nobis oblato, quidquid culparum erat unde nos principatus et pote- 
states ad luenda supplicia iure detinebant, purgavit, abolevit, exstinxit »; 

S. Gregorius M., Moralia, XVII, 30, 46: PL 76, 33: « Fecit [Filius Dei] 
pro nobis sacrificium, corpus suum exhibuit pro peccatoribus victimam sine peccato, 
quae et humanitate mori et iustitia mundare potuisset ». 

b) Inter Doctores Ecclesiae: 

S. Thomas, Summa Theol. Suppi,, q. 13, a. 1, ad 1: « Satisfactio non 
respondet peccato nisi secundum quod est offensa Dei ». 

c ) Magisterium Ecclesiae: 

Cone. Ephesinum : Denz, 122: « Si quis dicit, ... [Dei Verbum] pro se 
obtulisse semetipsum oblationem et non potius pro nobis solis ... A.S. »; 

Cone. Tridentinum : Denz. 790 loquitur de merito « Iesu Christi qui nos 
Deo reconciliavit, ... factus nobis iustitia, sanctificatio et redemptio [I Cor. 1, 30] »; 

Leo XIII, Encycl. Tametsi futura, 1 nov. 1900: AX.X. 33 (1900-1901), 
p. 275: « Sane cum divini venisset maturitas consilii, unigenitus Filius Dei, factus 
homo, violato Patris Numini cumulatissime pro hominibus uberrimeque satisfecit 
de sanguine suo, tantoque redemptum pretio vindicavit sibi genus humanum »; 

Pius XII, Encycl. Orientales Ecclesias , 15 dec. 1952: A. A.S. 45 (1953), 
p. 13: «Ad propitiandam tot tantisque iniuriis offensisque laesam divinam maie- 
statem ». 

9 F. Ceuppens, congruis textibus ex utroque Testamento allatis, probat Deo 
iustitiam distributivam, quae remunerativam et vindicativam in Deo tantum com- 
plectitur, formaliter convenire [De Deo Uno. vol. I, 1938, pp. 226-227]. 

Cf. acta praesynod. Cone. Vat. I, text. cit. nota 1; 

Pius XII, Encycl. Humani generis : A.A.S. 42 (1950), p. 570: «Nec satis: 
nam peccati originalis notio, definitionibus tridentinis posthabitis, pervertitur, una- 
que simul peccati in universum, prout est Dei offensa, itemque satisfactionis a 
Christo pro nobis exhibitae »; 

Pius XII, Encycl. Haurietis aquas, 15 maii 1956: A.A.S. 48 (1956), p. 322 
ubi refertur textus S. T, hornae ex Summa Theol. III, q. 46, a. 1, ad 3: « Hominem 
liberari per passionem Christi, conveniens fuit et misericordiae et iustitiae eius. 
Iustitiae quidem, quia per passionem suam Christus satisfecit pro peccato humani 
generis; et ita homo per iustitiam Christi liberatus est. Misericordiae vero, quia, 
cum homo per se satisfacere non posset pro peccato totius humanae naturae, ... 
Deus ei satisf actorem dedit Filium suum »; 

S. Augustinus, De Trin. XIII, 10, 13: PL 42, 1024, ostendit ad liberandum 
genus humanum: « Non alium modum possibilem Deo defuisse ... sed sanandae 
nostrae miseriae convenientiorem modum alium non fuisse, nec esse oportuisse »; 
cf. A. Hacault, La satisfaction du Christ-Jesus a la lumiere de VEncyclique “ Hu- 
mani generis” , Montreal, Canada, 1960; 

Acta et Documenta Cone. Oecum. Vat. II Appar., Ser. I, vol. IV, P. I, t. 2, 
pp. 355-363. 

2) RELATIO EM.MI P. D. ALFREDI CARD. OTTAVIANI 
PRAESIDIS COMMISSIONIS THEOLOGICAE 

Huic ultimo capiti nihil habeo addendum praeter quod nunc legetur 
ab Exc.mo Secretario. Hoc caput mihi placet multum, quia etiam est 
solacium animabus, et placet etiam modus quo est concinnatus, refert 
enim textus S. Scripturae, qui vere ostendunt quomodo res sit apta cum 
plena cognitione eorum quae a verbo Dei nobis tradita sunt. Igitur spero 
fore ut in hac parte Constitutionis res procedat tranquille . 1 


1 Textus transcriptus est ex taeniola magnetica. 

Exc. Felici: Hoc extremum caput Constitutionis De deposito Fi- 
dei ideo additum fuit, quia nostris diebus non defuerunt nec forsitan 
desunt, etiam inter viros catholicos, qui sectantur opiniones venenosas, 
reprobatas a Pio XII in Encycl. Humani generis, inter quas numeratur 
illa quae pervertit notionem peccati in universum, prout est Dei offensa, 
itemque satisfactionis a Christo pro nobis exhibitae. 

Quapropter, doctrina cap. XI tres paragraphos complectitur. In par. 
53 confirmatur doctrina de Christo, Dei Verbo, qui in assumpta carne 
patiendo et moriendo, pro peccatis hominum Deo vere et proprie satis- 
fecit. Fons ex quo hauritur doctrina est Epistula S. Pauli ad Romanos; 
verba autem constitutionis quasi ad litteram repetunt verba quae le- 
guntur in schemate secundae constitutionis dogmaticae De fide catho- 
lica, cap. IV De mysterio Verbi Incarnati, proposito in Concil. Vatie. I. 

In paragr. 54 veritas summi momenti, a pluribus hodie practice, a 
quibusdam etiam theoretice, in oblivionem posita, mentibus fidelium 
revocatur, videlicet: peccatum esse veram et propriam offensam Dei, 
ad quam adaequate reparandam, iuxta doctrinam Encycl. Miser entis si- 
mus Redemptor Pii XI, « nulla creata vis satis erat ». Verba autem, qui- 
bus doctrina exprimitur, ipsa verba S. Scripturae referunt. 

In paragr. 55 alia veritas asseritur, quae tamquam fundamentum 
retineri debet in religione catholica, scilicet de satisfactione vicaria pro 
cunctis hominibus a Christo aeterno Patri praestita. Haec veritas ipsis 
verbis Scripturae Sacrae proponitur, iuxta sensum quae ipsa adepta sunt 
apud SS. Patres et Doctores Ecclesiae, quem sensum recentius confir- 
mavit Leo XIII in Litt. Encycl. Tametsi jutura, diei 1 novembris 1890. 

In paragr. 56, ad modum corollarii, denuo damnantur opiniones quo- 
rumdam theologorum catholicorum, quae iam reprobatae fuerunt in 
Encycl. Humani generis. 

Etiam hoc capite Commissio Theologica satisfacere intendit Votis 
expressis a pluribus, in quibus desideratur ut in Cone. Vat. II agatur de 
Christi opere redemptivo ac de satisfactione Christi; de munere amoris, 
misericordiae et iustitiae, contra duplicem errorem: a) Reformatorum 
(et nonnullorum catholicorum) qui Christum obiectum faciunt iustitiae 
vindicativae tantum; b) Sectatorum cuiusdam moralismi. Pariter satis- 
fieri videtur desideratis plurium Episcoporum, qui petunt ut illustretur 
doctrina de opere Christi salvifico; ut definiatur schema de Christo 
redemptore praeparato a Concil. Vat. I; ut illustretur doctrina de natura 
peccati, hodie in oblivionem deleta, prout est offensa personalis Dei et 
mors vitae supernaturalis (cf. Acta, Append. vol. II, p. 184). 

3) ANIMADVERSIONES SODALIUM 

Exc. Lefebvre: Circa quaestiones theologicas : 

Certe in decursu examinis propositionum et schematum Commissio- 
nis theologicae, Eminentissimus Cardinalis Relator, nobis clare respon- 
dit animadversionibus factis et speciali modo quoad methodum expo- 
sitionis doctrinae. 

Etiam certissime, ut fecerunt omnia Concilia, maxime necessarii sunt 
Canones qui modo particulari et quasi-scientifico repellunt errores ho- 
diernos et sic omnino videtur necessarium servare schemata quae nobis 
proposita fuerunt. 

Attamen, nisi fallor, non pauca membra huius coetus manifestaverunt 
desiderium in favorem expositionis doctrinae modo magis positivo. Ita 
locuti sunt Eminentissimi Cardinales Lienart, Agagianian, Frings et alii, 
aut modo magis logico et ad modum synthesis. Ita dixerunt Eminentis- 
simi Cardinales Dopfner et Leger. 

Et nonne, humiliter dico, aliquid deerit, si nulla responsio detur 
huic desiderio tam fundato in aspirationibus multorum sacerdotum pro- 
fessorum et fidelium quaerentium panem fidei coram terribilia systemata 
hodierna falsa, materialismi dialectici et athei, et etiam, ut ita dicam, ma- 
terialismi christiani professi a Teilhard de Chardin... et materialismi 
laicistici totius societatis hodiernae? Haec systemata contendunt dare re- 
sponsa omnibus quaestionibus de origine, de evolutione, de fine mundi 
et hominis. 

Ideoque, hanc suggestionem humiliter propono: 

Ut fuit traditio sancta in Conciliis exarandi professiones fidei contra 
errores vigentes hoc tempore, ut sapientissime fecit Concilium Triden- 
tinum, faciendo, praeter professionem fidei, admirabilem synthesim fidei 
catholicae in suo catechismo, fons et exemplar omnium catechismorum 
nostrorum; nonne Concilium Vaticanum Secundum posset exarare opu- 
sculum exponentem breviter synthesim totius oeconomiae christianae in 
quo origo mundi et hominis explanaretur, ita ut de facto expelleretur po- 
lygenismus, sicut exposuit tam clare Eminentissimus Cardinalis Ruffini, 
in quo ordo naturalis et supernaturalis intima connexio principiorum 
philosophiae perennis et fidei catholicae enixe demonstraretur uti prae- 
clare dixit Eminentissimus Cardinalis Agagianian, in quo luminose ap- 
pareret nullam salutem esse possibilem extra Iesum Salvatorem nostrum 
et suum corpus mysticum quod est Ecclesia et sic clare demonstraretur 
Christocentrismus ut optavit Eminentissimus Cardinalis Dopfner, in 

quo denique eschatologia christiana cum novissimis finibus hominum 
clare exposita esset ad mentem plurium membrorum Commissionis? 

Hoc modo prima documenta i. e. canones custodiunt omnino valorem 
suum, maxime utilem ad depositum fidei custodiendum et aliud docu- 
mentum, etsi non tam accurate scientificum, esset fons maxime utilis 
in apostolatu, in praedicationibus et conferentiis et posset facile traduci 
in omnibus linguis et sic lucem fidei afferret omnibus fidelibus et non 
fidelibus qui exspectant hodie luminosam expositionem totius oecono- 
miae christianae contra horrenda systemata materialismi, laicismi, pan- 
theismi et contra fallacem oppositionem scientiae et fidei. 

Rev. Browne: Non addo nisi parvam observationem. 

Schema valde placet; sed in par. 54 (linn. 31-32) dicitur: « Proinde 
ad reparandam iniuriam divinae maiestati illatam, ipse Dei Filius pro- 
prium sanguinem aeterno Patri per Spiritum Sanctum obtulit » cum re- 
ferentia ad Hebraeos unde quoad Filium dicatur « proprium sanguinem 
per Spiritum Sanctum », sc. per tertiam Personam SS. Trinitatis obtu- 
lisse, utique evidenter res potest disponi, sed notavi in Biblia Hierosoly- 
mitana (« Bible de Jerusalem ») quod ille textus hodie non consideratur 
melior et loco « Spiritum Sanctum » habet argumentum pro textu qui 
dicit « per spiritum aeternum », sed absolute loquendo lectio secundum 
« Bible de Jerusalem » esset facilior pro theologis. Unde commendarem, 
si placet Em.mo Relatori, ut forsitan per suos exegetas posset examinare 
textum exactum in isto loco pro schemate. 1 


4) SUFFRAGIA SODALIUM 

Card. Tis serant: Placet. 

Card. Micara: Placet. 

Card. Pizzardo: Placet, sed ordo eorum quae dicuntur desideratur 
diversus — quae habentur in numero 55 (pag. 4, 2 lin. 25 ss.) de caritate 
Dei et Christi, anteponenda videntur; postea explicetur quomodo, in hoc 
opere mirae caritatis, peracta sit vera satisfactio pro peccatis generis 
humani. 

Card. Aloisi Masella: Placet iuxta modum: scilicet secundum 
ea quae dicta sunt a Rev.mo P. Browne, Magistro Generali O. P. 


1 Textus transcriptus est ex taeniola magnetica. 

2 Cf. p. 413. 

Card. Cicognani C.: Placet. 

Card. Ferretto: Placet. 

Card. Lienart: Placet et animadversioni generali a Rev.mo D.no 
Lefebvre Archiepiscopo Dakarensi allatae assentio. 

Card. Tappouni: Placet. 

Card. Co pello: Placet. 

Card. Agagianian: Placet. 

Card. McGuigan: Placet. 

Card. Pla y Deniel: Placet iuxta modum: scilicet ut in n. 54, 
lin. 29, deleatur verbum gratis quia satisfactio Christi conveniens fuit et 
misericordiae et iustitiae Dei. Ita ex. gr. ad litteram loquitur Pius XII 
in Encycl. Haurietis aquas anni 1956. In ipso n. 56 schematis dicitur 
satisfactionem Christi tam misericordiae quam iustitiae , maxime esse 
congruam. 

Card. Frings : Placet. 

Card. Ruffini: Placet. 

Card. Valeri: Placet. 

Card. Siri: Placet. 

Card. Quiroga y Palacios: Placet. 

Card. Leger: Placet. 

Pag. 4, 3 lin. 6: Multis modernis forsan non placebit vox « placavit ». 
Per illam enim expressionem, nimis anthropomorphicam, ut aiunt, vi- 
detur quod Deus debet, sicut falsi dii, per sanguinem placari. Fatendum 
est tamen quod illa expressio, etsi anthropomorphica, potest iustificari, 
ut videtur, dummodo recte explicetur. 

Pag. 4, linn. 12-14: Schema dicit quod Christus « ut Caput nostrum 
et novus Adam » expiavit. Recte affirmatur factum, quod antea cogno- 
scebatur. Sed esset magni momenti, ad progressum doctrinae de satis- 
factione, si aliquo modo saltem explicitaretur quonam sensu Christus 
sic egit « ut Caput nostrum et novus Adam », et ita quidem ut eius 
passio fuerit « nobis » salutaris, seu ut eius satisfactio revera fuerit 
« vicaria ». 


3 Cf. p. 413. 

Card. Montini: Placet. 

Card. Cento: Placet. 

Card. Godfrey: Placet. 

Card. Confalonieri*. Placet. 

Card. Richaud: Placet et assentio plene ad propositum Rev.mi 
D.ni Lefebvre Archiepiscopi Dakarensis. 

Card. Konig: Placet. Ad n. 55: Attendatur fortasse adhuc ad ea 
quae theologia sic dicta biblica ad conceptum anselmianum, et a schola 
expolitum, de satisfactione poenali vicaria contribuere possit (cf . 'daa/uog ) . 

Card. Dopfner: Placet iuxta modum: cf. animadversiones adne- 
xas. Assentior animadversionibus Archiepiscopi Dakarensis occasione 
huius capitis discutiendi factis. 

Caput propositum, ultimum Constitutionis, bene elaboratum est. 
Praevalet consideratio positiva, fundata in Fontibus Revelationis, im- 
primis in Sacra Scriptura. Hic percipitur progressus doctrinae in docu- 
mento Magisterii solemnis; nam innuitur iam connexus internus inter 
vicarietatem satisfactionis et mysterium unitatis generis humani in Ca- 
pite suo novoque Adamo Christo. Insuper proponitur oeconomia pul- 
chra, secundum quam Deus redemptionem ita disposuit, ut per mortem 
Christi Domini longe maior gloria Deo reddatur, quam exigeret com- 
pensatio totius offensae humani generis. Postquam dogma positive ex- 
plicatum est, additur damnatio errorum in n. 56, quae est clara, brevis 
et sufficiens. Uno verbo: Caput XI exemplum praebet textus, qualis 
pro ulteriore labore in Concilio requiritur. 

Unam tamen animadversionem adhuc addere mihi liceat. Historia 
Ecclesiae decurrente saepius occurrit, quod definitio alicuius veritatis 
fidei in aliquo Concilio ad negligendas alias veritates connexas, in Con- 
cilio ipso minus explicite tractatas, duxit. Ne simile fiat in casu praeia- 
cente, opportunum mihi videretur adiungere verbum in ipso textu de 
aliis aspectibus operis redemptionis praeter satisf actorium. Ad hos alios 
aspectus certe iam alluditur, cum reiiciatur sententia opposita talibus 
verbis: «... sacrificium Christi in cruce alium valorem seu efficaciam non 
habuisse praeter quam exempli, meriti et liberationis... » (n. 56; pag. 5, 4 
linn. 20-22). Unde hi valores nequaquam absolute excluduntur. Tamen 
magis adhuc in luce poni posset, quod praeter satisfactionem alii aspe- 
ctus vitae et mortis Christi non sunt negligendi. Hoc fieri posset addendo 


4 Cf. p. 413. 

in fine numeri 55 (pag. 5, 5 lin. 11). Minime autem negligendum est 
mortem Christi secundum Apostolum etiam ut exemplum, meritum, li- 
berationem considerandam esse, et quidem praecise eo quod est recon- 
ciliatio hominis cum Deo. 

Card. Marella: Placet. 

Card. Testa: Placet. 

Card. Meyer: Placet. 

Card. Traglia: Placet. 

Card. Alfrink: Placet. 

1) Pag. 5, lin. 7: vox acceptando mutetur in suscipiendo. 

2) Pag. 5, linn. 16-17: iuxtapositio S. Scripturae, Traditionis et Ec- 
clesiae magisterii forse melius mutetur. 

Card. Ott aviani: Placet. 

Gratias ago iis qui aliquas emendationes proposuerunt, quia om- 
nes hae animadversiones melius reddent ipsum caput. Quod attinet 
quaestionem generalem ligaminis horum capitum, certe prae oculis ha- 
benda erunt quae iam in initio discussionis dixit Em. mus Card. Dopfner; 
et ipse etiam proposuit quoddam ligamen (liaison), ut quaedam orga- 
nica expositio haberetur. Commissio quidem doctrinalis certo curam 
habebit completam expositionem proponendo, ne faciat hiatus istos, qui 
sunt inter varias constitutiones. Etiam adimplebuntur ea quae desunt. 
Etiam debeo maximis encomiis laudare propositum quod fecit Exc.mus 
Archiepiscopus Dakarensis, quia mihi videtur illud quod ipse proposuit 
esse aliquid quod completum redderet laborem Concilii; et, cum non 
posset Concilium ipsum in suis definitionibus omnia argumenta tan- 
gere, bonum est si paretur aliqua expositio completa doctrinae per mo- 
dum catechismi. Igitur mihi videtur statim adlaborandum esse ut quae- 
dam Commissio paret istum Catechismum, istam synthesim totius do- 
ctrinae, quae licet non omnia bene definita proponat, tamen completum 
schema doctrinae catholicae exhibeat, tum docentibus tum discentibus. 
Igitur optarem ut votum Exc.mi Archiepiscopi Dakarensis ab omnibus 
acceptetur. 6 

Card. Di Jorio: Placet. 

Card. Roberti: Placet: adhaereo plene desiderio expresso ab 
Exc.mo D.no Lefebvre Archiepiscopo Dakarensi; atque addam votum 


5 Cf. p. 413. 

6 Textus transcriptus est ex taeniola magnetica. 

ut exaretur quoque brevis, facilis ac completa formula fidei, quam puto 
fore perutilem ad fines pastorales. 

Card. Jullien: Placet iuxta ea quae addidit Em. mus Roberti (de 
propositis ab Exc.mo Lefebvre). 

Card. Larraona: Placet et adbaereo illis quae proposuerunt Ex- 
cellentissimus Archiepiscopus Dakarensis ac Em.mi Ottaviani, Roberti 
et Jullien. 

Card. Heard: Placet. 

Beat. Saigh: Placet. 

Beat. Gori: Placet. 

Beat. Cheikho: Placet; melius est ut verbum « vicaria » delea- 
tur in n. 55, ubi loquitur de satisfactione Christi pro cunctis hominibus. 

Exc. 0’Connor: Placet. 

Exc. Silva Santiago: Placet et adhaereo omnino voto Exc.mi Ar- 
chiepiscopi Dakarensis. 

Exc. Antezana y Rojas: Placet iuxta modum: cum animadversio- 
ne Exc.mi Archiepiscopi Dakarensis. 

Exc. Beras: Placet. Adhaereo desiderio Exc.mi Archiepiscopi Da- 
karensis. 

Exc. Lefebvre: Placet. 7 

Exc. Perrin: Placet, cum animadversionibus factis; assentio pro- 
positioni Excellentissimi Lefebvre Archiepiscopi Dakarensis. 

Exc. Seper: Placet. Insuper assentio propositioni Exc.mi Archiepi- 
scopi Dakarensis de paranda synthesi doctrinae catholicae nostris tem- 
poribus accommodata. 

Exc. Bazin: Placet iuxta modum: secundum animadversionem 
Em.mi Card. Pizzardo, circa ordinem quo res tractatur. 

Plene assentio iis ab Arch. Lefebvre propositis. 

Exc. Bernard: Placet: cetero plane assentio voto Archiepiscopi 
Dakarensis de expositione generali et synthetica modo positivo Christia- 
nae fidei. 


7 Cf. pp. 417-418. 

Exc. Bernier: Placet et propositioni Exc.mi Archiepiscopi Daka- 
rensis libenter assentio. 

Exc. Yago: Placet. Animadvertendum est expressionem « satisfa- 
ctio poenalis » esse ambiguam (p. 4, 8 n. 55, lin. 32). Si hac expressione 
dicitur Christum a Deo punitum esse, haec est doctrina plus calvinista 
quam catholica. 

Ceterum in textu prolato ad hanc affirmationem probandam S. Tho- 
mas non iungit adiectivum « poenalis » ad nomen « satisfactio ». 

Exc. Rakotomalala: Placet. 

Exc. Ngo-dinh-Thuc: Placet. Plene assentio Excellentissimo Ar- 
chiepiscopo Dakarensi quoad Catechismum Vaticani Concilii conficien- 
dum quamprimum post expletum Concilium ad instar Catechismi Conci- 
lii Tridentini. 

Exc. Verwimp : Placet: adhaereo sententiae Excellentissimi Do- 
mini Lefebvre. 

Exc. Jelmini: Placet; censeo tamen adhaerendum esse ad ea quae 
Excellentissimus Archiepiscopus Dakarensis dixit, sicut etiam Eminen- 
tissimus Card. Relator affirmavit. 

Exc. Suhr: Placet: assentio voto Exc.mi Archiepiscopi Lefebvre. 

Rev. Gut: Placet. Assentio plene illis quae sapienter exposuit et 
desideravit Exc. Archiep. Lefebvre. 

Rev. Browne: Placet iuxta modum: attenta observatione quam 
feci de textu ex Ep. ad Hebraeos in n. 54, lin. 32. Cf. Bible de Jerusalem 
in illum locum. 9 

Rev. Sepinski: Placet, introductis aliquibus mutationibus minoris 
momenti: 

Ad pag. 3, 10 lin. 26 loco « dividunt » proponerem « divisionem ope- 
rantur ». 

Ad pag. 5, 11 lin. 12 loco « damnantur » proponerem « reprobantur ». 

Ad pag. 5, lin. notam 1, 3 lineam notae, scribatur « verbum ». 

Rev. Janssens: Placet. Adhaereo plene voto Exc.mi Archiepi- 
scopi Dakarensis. 

8 Cf. p. 413. 

9 Cf. p. 418. 

10 Cf. p. 412. 

11 Cf. p. 413. 



4 - VOTA SODALIUM 

QUI TERTIAE SESSIONI NON INTERFUERUNT 


I 

Em. mi P. D. IACOBI Card. DE BARROS CAMARA 
Archiepiscopi S. Sebastiani Fluminis lanuarii 

De Ordine Morali : Optime. 

De Sacramento Confirmationis'. Placet, etiamsi nimis amplae mihi 
videantur novae concessiones. 

De Sacramento Poenitentiae: 1. Privilegium Metropolitarum. Si epi- 
scopi gaudebunt « privilegio audiendi confessiones ubique terrarum », 
videtur in textu sub n. 5 debere constare explicite etiam extensionem 
illius privilegii, scilicet, ubique terrarum. 

6. Facultates a parocho delegatae. Etiam in dissitis locis, facultas 
sub n. 30 vere practica et conveniens est; permulti parochi magis atten- 
dunt ad auxilium obtinendum in confessiones audiendas, quam ad an- 
teactam approbationem necessariam. Ita, non raro admittunt in suis 
ecclesiis sacerdotes sine ullo examine de situatione canonica illorum. 
Quin immo etiam sacerdotes ignoti, censuris ecclesiasticis innodati, ad- 
mittuntur, in transitu, ad celebrationem missarum. Ergo mihi videtur 
adiungendum: « graviter parochi conscientia onerata ». 

De Sacramento Ordinis: Censeo retinendam esse omnem vim ca- 
nonis 973 § 1 C.I.C., ne quis levi animo ad primam tonsuram et ordines 
minores accedat. Tempore nostro multa fiunt sine spiritu ponderationis, 
quod Ecclesia vitare debet, praesertim in ministris sui cultus. 

Pag. 5, 1 nn. 5-10: Si clerus inferioris ordinis legi coelibatus addictus 
fuerit, credo populum nostrum eum acceptabilem recipere et aestimare. 

Secus, scio, scientia certa, magis acceptare sacramenta e manibus 


1 Cf. p. 139. 

fratris laici alicuius Ordinis vel Congregationis religiosae, quam a clerico 
matrimonio iuncto. 

Hoc percepi, quando sacerdos quidam e clero bizantino apud nos 
degebat. 

Caput I: De Diaconatu permanente seu stabili instaurando : Iam 
multa perlegi de bac re, praecise ab auctoribus qui favorabiles sunt 
sententiae de instaurando diaconatu modo permanente. 

Haec autem mihi videntur: 

Si diaconi coelibes fuerint, non credo illos velle manere in gradu 
diaconatus, sed — salvis rarissimis exceptionibus — imo ad presbyte- 
ratum progredi volunt. 

In hypothesi contraria, scilicet, coniugati, certo certius imminueret 
numerus presbyterorum, quia demum id quod saepe desistere facit can- 
didatos ad sacerdotium lex est coelibatus, quae omnino retinenda est. 

Ergo, votum meum contrarium est parmanentiae in gradu diaconatus. 

Insuper quoad sustentationem multae nactae erunt difficultates. 

Si sacerdotes innupti, hodie iam ad alias occupationes se vovent, ut 
necessaria ad vitam obtineant, quanto magis si, munere sustentandi uxo- 
rem et filios onerati, ex stipendiis vivere deberent. 

Et si ad alias occupationes clerici se vertant, perpaucum esset auxi- 
lium sacerdotibus reddendum. 

Et, iterum, fideles ritus latini ad diaconum non caelibem minime 
adirent ut, ex. gr. sacram synaxim reciperent. Ergo inutilis esset haec 
innovatio. 

Caput 2: Non intelligo rationes reducendi ordines minores ad duo 
tantum. Haec est occasio interrogandi: cur non possent laici pergere, 
sicut hodie, in adiuvando ad altare et in apostolatu? Praecise nostra 
aetate, in promotione laicorum, ut dicitur, praesertim de Actione Catho- 
lica, ad ampliores activitates, cur repente munera illa ad minoristas re- 
stringere? Provocaretur in laicis minutio dedicationis, usque nunc tam 
admirabilis. 

Ne obliviscatur etiam obligatio sustentandi minoristas, eorumque 
familias. 

Caput 4: De aetate ordinandorum et de interstitiis producendis et de 
castitate servanda : Nihil immutetur in legislatione actuali, praesertim in 
castitate servanda, nisi quod melius candidati ad sacerdotium, et ipsi 
neo-presbvteri, melius ad sacrum ministerium se praeparent, quod fieri 
potest vel in communitate degendo et parochis auxilium praestando, 
vel ante presbyteratum exercitiis his pastoralibus se devovendo sub re- 
gimine sacerdotum idoneorum. 

De usu linguarum vernacularum in Liturgiis : Placet. 

De Patriarchis Orientalibus : Placet. 

De communicatione in Sacris cum christianis orientalibus non ca- 
tholicis : Placet. 

De ritibus in Ecclesia: Placet. 

De Ecclesiae Sacramentis : 

1. Quoad Chrismatis Sacramentum: Placet. 

2. Quoad confessionis ministrum, sub n. III, 1) addendum aliquid 
de confessionali, cum cratibus perforatis, sicut mos est apud Latinos. 

3. De Diaconatu permanenti. Placet mihi repetere observationes iam 
allatas, quando quaestio fuit pro diaconatu permanenti in Ecclesia La- 
tina. Quia, demum, si ad diaconatum pervenerunt, cur non ad presby- 
teratum, mul toties utilius christifidelibus? 

4. De forma canonica celebrationis matrimonii, quaestio hic in 
Brasilia haec est: multi descendentes a parentibus alicuius ritus orien- 
talis, omnino ignorant cui ritui pertineant. Hinc oritur duplex modus 
agendi: vel adeunt aliquem sacerdotem orientalem, etsi non pertinen- 
tem ritui parentum eorum; vel, quod peius est, formaliter se recusant 
adeundi quemlibet sacerdotem orientalem, et praeferunt parochum la- 
tinum. Si, ergo, forma canonica celebrationis matrimonii exigitur ad va- 
liditatem, nonne forse multa matrimonia invalida accidunt? 

De deposito Fidei pure custodiendo. 

De veritate : Plene concordo. 

De Deo et de creatione : Placet. 

De Revelatione et de progressu doctrinae: Placet. 

De ordine naturali et super natur ali, de spiritismo et Novissimis: 
Placet. 

De peccato originali et de monogenismo: Placet. 

De satisfactione Christi: Placet. 

De sorte infantium absque baptismo decedentium: Placet doctrina 
approbata ab illis 19 membris Commissionis et non aliae propositiones. 

II 


Em.mi P. D. IOANNIS Card. D’ALTON 
Archiepiscopi Armachani 


De Ordine Morali. 

Placet. Doctrina in hoc schemate contenta gener atim placet. Velim 
tamen ut character obiectivus, universalis et immutabilis legis naturalis 
in primo capite verbis magis explicitis et magis praecisis et etiam magis 
traditionalibus exprimeretur. De stylo non-scholastico, praesertim in 
primo capite, anceps haereo. 

Caput 1: De fundamento ordinis moralis. 

§ 2, pag. 5, 1 linn. 24 ss.: Velim ut affirmatio characteris absoluti 
legis naturalis adhaereat stylo magis explicito Pii XII in Allocutione 
diei 18 aprilis 1952. 

§ 2, pag. 6, 2 3 linn. 8, 9: Timeo ne aequiparatio praeceptorum et ve- 
titorum cum consiliis forsitan enervaret sensum vis obligatoriae prae- 
ceptorum et vetitorum. 

§ 6, pag. 8, 3 linn. 13 ss.: Verba « dolet multos saepe magis ex fra- 
gilitate quam ex pravitate, haud raro tamen non absque gravi culpa... » 
viderentur dicere implicite culpam gravem esse sat exceptionalem. 

§ 6, pag. 8, linn. 18 ss.: Velim ut errores magis explicite damnentur 
nam nonnulli ex eis, praesertim ea de quibus a linea 24 ad lineam 29, 
possunt decipere etiam quosdam catholicos. 

§ 6, pag. 9, 4 lin. 6: « Ecclesiae ». Clarius si diceretur « Ecclesiae 
voce ». 

Caput 2: De conscientia christiana. 

§ 8, pag. 14, 5 linn. 2-4: Clarius, meo iudicio, si sic: « (homo non est 
autonomus) sed voluntati Dei subiectus; neque quisquam audeat dicere 
voluntatem Dei placitis hominis esse adaptandam, ubi homo adaptan- 
dus est Deo ». 

§ 11, pag. 15, 6 linn. 15-19: «Vera enim caritas exigit etc. ... ». 
Credo quod haec verba aliquam falsam impressionem poterint dare, 


1 Cf. p. 28. 

2 Cf. pp. 28-29. 

3 Cf. p. 30. 

4 Cf. p. 30. 

5 Cf. p. 34. 

6 Cf. p. 34. 

nempe quod Ecclesia aliquo modo acquiescit malis huius saeculi. Suffi- 
ciunt verba quae sequuntur: « Genuina conscientia christiana signetur 
oportet Christi veritate et caritate ». 

Caput 3: De subiectivismo et relativismo ethico. 

Iterum velim affirmationem claram et explicitam immutabilitatis 
principiorum legis naturalis, v. g. si inserentur post verbum « tamen » 
in linea 11 paragraphi primae verba sequentia: « ipsa lex naturalis non 
mutatur in suis principiis. Imo ipsa indoles legis evangelicae postu- 
lat ... etc. ». 

Caput 4: De naturali et supernaturali dignitate personae humanae. 

§ 16, pag. 23, 7 lin. 9: « Absit autem ut humanae personae dignitas 
fide dogmatum, morum disciplina, legibus ecclesiasticis obnubilari pu- 
tetur... » esset melius, meo iudicio, quam obnubiletur. 

Caput 5: De peccato. 

§ 23, pag. 28, 8 linn. 22 ss.: Haec verba, meo iudicio, nihil addunt 
doctrinae et poterint dare falsam impressionem quod ad peccatum mor- 
tale requiritur ut saltem fiat « cum contemptu Dei » quod facile potest 
minus recte intellegi. 

Caput 6: De castitate et de pudicitia christiana. 

§ 29, pag. 33, 9 lin. 14: Loco « tanem » lege « tamen ». 

§ 30, pag. 34, 10 lin. 3: Quinam sunt isti « casus exceptionales » qui 
non comprehenduntur sub principio « quando sanitati totius hominis 
aliter provideri nequeat ». 

§ 31, pag. 35, 11 linn. 9 ss.: Maluerim si hoc modo dicatur: « Castitas 
licet neque unicus neque primus sit valor in vita morali hominum, va- 
lor tamen est sine quo vita moralis integra nulla exsistit; nec denegari 
quisquam praesumat quanti sit pretii coram Deo et etiam coram homi- 
nibus casta vita... ». 

§ 32, pag. 35, lin. 35: Affirmatio « non est sequenda praxis qua 
actus impudici indifferentes censeantur » valde debilis mihi videtur. 
Malim ponere « Ideo omnino reprobanda est opinio vel praxis secun- 
dum quam... ». 

§ 32, pag. 35, lin. 27: Loco «nec sequenda» melius esset «re- 
ficienda ». 


7 Cf. p. 39. 

8 Cf. p. 42. 

9 Cf. p. 45. 

10 Cf. p. 45. 

11 Cf. p. 46. 

§32, pag. 36, 12 lin. 25: Forsitan aliquid dici debet de officiis eorum 
qui organa « opinionis publicae » moderantur — ephemerides, Radio, 
Televisio etc. 

§ 33, pag. 37, 13 lin. 16: Pro « eosque » lege « eousque ». 

§ 33, pag. 37, lin. 25: Loco « ac si » melius « secundum quos ». 

De Sacramento Confirmationis. 

Placet iuxta modum. 

Caput 1, § 1: Concessio facultatis confirmandi Vicario Generali cum 
speciali mandato non mihi placet nec aliis Hiberniae Episcopis quos 
de hac re sub secreto consuli. Videtur confligere cum principio Triden- 
tino: ministrum ordinarium huius Sacramenti esse solum Episcopum. 
Non datur paritas inter Vicarium Generalem et alios in hac paragrapho 
nominatos nam unusquisque ex his aliis est caput alicuius territorii ec- 
clesiastici. Adde quod praesens disciplina utilissima est primo ut stimu- 
lus Episcopis visitandi paroecias personaliter, et secundo ad evitandum 
quod figura Episcopi in mente fidelium deveniat figura officialis admi- 
nistrativi. 

De Sacramento Poenitentiae. 

Placet iuxta modum. 

Caput 1, § 1: Non est clarum utrum Metropolita possit delegare in 
casibus particularibus facultatem absolvendi a casibus Sedi Apostolicae 
reservatis. 

Caput 1, § 6: Potestas parochorum concedendi facultatem ad au- 
diendas confessiones non mihi placet. Etenim vix aliud potest discipli- 
nae ecclesiasticae plus nocere quam abusus in sacramento poenitentiae 
administrando et igitur maximi momenti est ut iurisdictio audiendi con- 
fessiones sub potestate et « controllo » Ordinariorum maneat. Nostris 
diebus parochi facillime facultates obtinere possunt ope telephonii. Dif- 
ficultas cui providetur hoc canone non est tanta ut tam magnam mutatio- 
nem in disciplina traditionali Ecclesiae mereatur. 

De Sacramento Ordinis. 

Placet iuxta modum. 

Caput 1, § 5, linn. 13-17: Institutio diaconatus pro viris uxorem 
habentibus non mihi placet. Agnosco quidem difficultates pro aliis re- 


12 Cf. p. 46. 

13 Cf. p. 47. 

gionibus et gaudeo quod tota haec materia sub immediata tutela Sedis 
Apostolicae remittenda proponitur. Sed meo iudicio mentes fidelium 
in Occidente nimis perturbarentur videndo viros uxoratos distribuen- 
tes Sanctissimum Sacramentum. Certissime velim ut omnes functiones 
sacrae quae pertinent ad Sanctissimum Sacramentum diaconis uxoratis 
prohibitae manerent. 

Caput 2: Velim ut Acolythi benedictiones impertiri possint non 
immediate ex iure communi sed ex concessione speciali Episcopi dioe- 
cesis. 

Caput 4, linn. 4, 5: Omnino placent normae de institutione pasto- 
rali diaconorum necnon de institutionis et exercitationis pastoralis con- 
tinuatione. 

Caput 4, lin. 9: Velim ut explicite declaretur Presbyteros et Diaco- 
nos stabiles votum solemne castitatis perfectae et perpetuae emittere. 

De Ritibus in Ecclesia. 

Placet. 

Caput 8: Forsitan addi debet norma canonis 98, § 4: « Integrum 
est mulieri diversi ritus ad ritum viri in matrimonio ineundo vel eo 
durante transire ». 

De Patriarchis in Ecclesia. 

Placet. 

Introductio, linn. 14, 15: Claritatis causa, forsitan dici debet: « ea 
in hierarchia ordinis non est nisi accidentalis in usu licito potestatis vel 
ad hierarchiam iurisdictionis est referenda ». 

Caput 6: Nonne debet legi « Inter hos Patriarchas... »? 

Capita 11, 12: Meo iudicio omnes, vel fere omnes, Patriarchae de- 
bent esse dignitate cardinalitia insigniti. Si hoc fiat difficultas de electione 
Romani Pontificis non orietur. Melius, meo iudicio, conservare princi- 
pium quod Romanus Pontifex eligitur a Cardinalibus iisque solis. 

Caput 13: Ex tribus exemplis, primum mihi videtur esse logica de- 
ductio ex participatione Pontificiae potestatis primatialis qua gaudent 
Patriarchae, ut dicitur in Prooemio. 

De Communicatione in Sacris. 

Placet iuxta modum. 

Velim ut sensus verborum « participatio formalis » clarius expli- 
cetur. Videtur signicare participationem cum animo formaliter (id est 

mala fide) haeretico vel schismatico, qui animus, ni fallor, rarissime 
datur. 

A) Quoad Sacramenta 

I. Hoc non placet quia meo iudicio vix ullae cautelae sufficerent 
ad arcendum periculum indiflerentismi. 

II. lin. 4: Velim ut diceretur « in mortis periculo et deficiente ca- 
tholico ministro ». 

B) Extra Sacramenta 

Si materialis communicatio includit participationem activam (utique 
sine animo haeretico vel schismatico), ut videtur, hoc non placet. 

De tota hac materia haec prae oculis haberi debent meo iudicio: 

a) Ecclesia Christi est Ecclesia visibilis et visibilitas Ecclesiae 
verae apparet praesertim in communione membrorum in iisdem sacra- 
mentis et in eodem cultu. Haec linea inter Ecclesiam veram Christi et 
alias « ecclesias » nullo modo debet obscurari; 

b) Si normae disciplinares de communicatione in sacris mitigantur 
in Oriente, hoc repercussiones sat graves habebit in Occidente; 

c) Multi theologi, saltem manualistae, affirmant communicatio- 
nem activam catholicorum in sacris acatholicorum, etiam sine animo 
haeretico, esse iure divino vetitum. 

De Ecclesiae Sacramentis. 

Placet. 

Caput 4, lin. 25: Melius si diceretur « consulat Hierarcham loci ». 

De usu linguarum vernacularum. 

Placet. 

Caput 2, § 8: Velim ut adderetur: « si praesens non sit in loco 
alius sacerdos ab Hierarcha loci approbatus, vel, si adsit, poenitentes 
eidem confiteri nequeant vel recusent ». 

De deposito Fidei pure custodiendo. 

Caput 1: De veritate'. Placet. 

§ 2, pag. 6, 14 linn. 11-13: « agnoscit ». Velim ut hoc etiam fortius 
dicatur, hoc modo: « E contra Ecclesia, a Spiritu veritatis edocta, non 
solum praedictam capacitatem affirmat et docet , sed insuper ... etc. ». 


14 Cf. p. 280. 

§ 5, pag. 7, 15 lin. 13: Loco « Ecclesia nunquam negavit » maluerim 
« Ecclesia semper agnovit » utpote minus « apologetice » dictum. 

Caput 2: De Deo: Placet. 

§ 9, pag. 6, 16 lin. 19: An potest hic includi argumentum ex perceptio- 
ne Dei quam habuerunt sancti mystici? 

Caput 3: De Deo creatore et evolutione mundi : Placet. 

§ 12, pag. 9, 17 lin. 2: Ad praecavendum periculum falsarum accusa- 
tionum a scientificis materialistis, attenta controversia hodierna inter 
varias theorias scientificas, forsitan bonum esset inserere post verbum 
« innixa » verba sequentia vel alia similia: «... quamvis (Ecclesia) nul- 
lum fert iudicium de variis theoriis pure scientificis de origine status 
praesentis universi, ... ». Hoc quidem innuitur paragrapho 15 sed velim 
ut etiam hic, et quidem magis explicite, dicatur. 

Caput 4: De Revelatione et Fide : Non placet. Doctrina in hoc ca- 
pite contenta generatim placet. Tamen, ut mihi videtur, stylus est tam 
diffusus et tam ambiguus et ita res maximi momenti cum rebus parvi 
momenti commiscet ut meo iudicio totum caput iterum exarari debet 
stylo breviori et praesertim magis praeciso et melius ordinato. 

Caput 5: De progressu doctrinae : Placet iuxta modum. 

§ 31, pag. 17, 18 linn. 2-5: Velim ut in definitione « progressus doctri- 
nae legitimi » aliquo modo iterum affirmetur revelationem publicam 
completam fuisse cum Apostolis, v. g. his vel similibus verbis: «... ita 
sequatur ut omnis doctrina ab Ecclesia tradita, in revelatione divina cum 
Apostolis completa implicite saltem contineatur et ita Christo Iesu aucto- 
ritate fulciatur ». 

§ 30, pag. 16, 19 linn. 19-23: Dicitur « ... ipsa natura sacri magisterii 
postulari tum investigatione ... etc. ». Hoc mihi videtur periculosissime 
dictum quia videtur postulare investigationem et inquisitionem tanquam 
conditio sine qua non veri exercitii magisterii. Nonne hoc est praecise 
quod Concilium Vaticanum I ex proposito non dixit? Omnino velim 
ut lineae 19-23 omitterentur. 

§ 32, pag. 17, lin. 20: Velim ut haec verba, ex nota 13 deprompta, 
hic inserentur. « Insuper docet ipsis revelationibus privatis, etsi appro- 
batis, non debere nec posse a nobis exhiberi assensum fidei catholicae, 
sed tantum fidei humanae, iuxta regulas prudentiae ». 


15 Cf. p. 280. 

16 Cf. p. 304. 

17 Cf. p. 305. 

18 Cf. p. 328. 

19 Cf. p. 327. 



VOTA SODALIUM ABSENTIUM 


433 


Caput 6: De ordine naturali et super naturali'. Multum placet. Ca- 
put optimum et pulcherrime exaratum. 

§ 36, pag. 6, 20 lin. 26: « nihil ei prodest ». Nescio utrum hoc sit 
nimis absolute dictum cum iuxta Sanctum Thomam infantes sine bapti- 
smo discedentes non omnino privantur bonis ordinis naturalis. 

§ 37, pag. 6, lin. 34: loco « abset » lege « abest ». 

Caput 7: De Spiritismo et Novissimis: Doctrina placet sed miror 
quod Spiritismus consideretur tanti momenti nostris diebus ut mereatur 
tam longam et tam solemnem condemnationem. Apud nos qui hoc 
errore imbuti sunt, generatim considerantur quodammodo ridiculi vel 
rudissimi. 

Caput 8: De peccato originali: Placet. Caput optimum. 

§ 44, pag. 3, 21 lin. 17: sensus forsitan clarior esset si omitteretur 
verbum « et ». 

Caput 9: De monogenismo: Placet. 

§ 49, pag. 9, 22 lin. 1: forsitan melius diceretur « Cum non desunt 
etiam inter Ecclesiae filios »; nam doctrina affirmatur contra omnes 
qui hoc tenent. 

Caput 10: De sorte infantium absque baptismo decedentium: Om- 
nibus bene perpensis, textui primario, nempe textui Subcommissionis 
de deposito pure custodiendo, adhaereo. 

Meo iudicio tota haec quaestio intime connectitur cum alia quaestione 
forsitan maioris momenti, nempe de sorte adultorum sine baptismo in 
re decedentium. Si Ecclesia non damnat opiniones falsas de sorte horum 
infantium forsitan periculum aderit quod apud nonnullos doctrina Ec- 
clesiae de omnimoda necessitate fidei ad salutem pro adultis enervaretur. 

Caput 11: De satisfactione Christi: Placet. 

§ 54, pag. 3, 23 lin. 18: forsitan melius diceretur «... nulla creata vis 
peccato originali aliisque hominum sceleribus plene expiandis erat satis ». 


20 Cf. p. 348. 

21 Cf. p. 367. 

22 Cf. p. 370. 

23 Cf. p. 412. 

III 

Em. mi P. D. VALERIANI Card. GRACIAS 
Archiepiscopi Bombayensis 

De inopportunitate Diaconatum restituendi'. 

1. Non convenire videtur diaconos (sive non uxoratos sive, et prae- 
sertim, uxoratos) instituere. 

2. Non adsunt rationes sufficientes pro diaconorum restitutione. 

3. Incommoda restitutionis diaconatus commoda superant. 

4. Diaconatus sine voto castitatis valde periculosus est. 

5. « Renovatio Diaconatus » est locutio aequivoca, inutilis, et pe- 
riculosa: aequivoca, quia laicus non potest esse diaconus sine praeviis 
ordinibus et tonsura; inutilis, quia in membris Actionis Catholicae aequi- 
valenti re iam habetur; periculosa, quia distinctio inter laicum et cleri- 
cum semper manere debet, iuxta can. 948. 

6. Restitutio diaconatus sine obligatione castitatis fortasse est ianua 
periculosa ad abolitionem coelibatus Presbyterorum. 

7. Deficiente facultatem Missam celebrandi ac confessiones audien- 
di, nihil aliud isti agere possent quam quod in missionibus iam catechi- 
stae faciunt; inutilis ergo institutio diaconorum uxoratorum evaderet. 

8. Diaconatus restitutio penuriam sacerdotum graviorem redderet. 

9. Inutile est immorari in statu diaconali dum multae actiones quae 
antiquitus committebantur diacono, nunc a laicis fiunt. 

10. Reprobanda opinio fautorum institutionis « diaconorum cum 
uxore ». 

11. Circa diaconatum sine caelibatu in adiutorium parochi, non 
video utilitatem, opportunitatem et aedificationem quae possint derivare 
in Christifideles. 

N. B.: In Hebdomada Liturgica de Missionibus, Niemegen (Hollan- 
dia) habita abhinc duos annos, cuiusque fui Praeses, una ex dissertationi- 
bus lecta discussaque, fuit hac de re. Quamvis aliqui — hi autem pauci — 
erant ardentes huius proprietatis vitae Ecclesiae, maior autem pars 
fuit contra hanc sententiam praesertim sicuti attinet ad Missiones. Puto, 
si opinio Conventus Episcoporum Indiae quaeratur, maxima pars So- 
ciorum Concilii Perpetui, in eandem sententiam itura i. e. contra illam 
ideam. 

IV 

Em. mi P. D. IOSEPH Card. GARIBI Y RIVERA 
Archiepiscopi Guadalajarensis 

De ordine morali : Placet in omnibus. 

De Sacramento Confirmationis : Placet in omnibus. 

De Sacramento Poenitentiae : Placet in omnibus. 

De Sacramento Ordinis : 

Caput 1: Placet. 

Caput 2, nn. 1 et 2: Placent. 

Caput 2, n. 3: Placet ad modum. Si ita intelligitur quod quatuor 
ordines minores remaneant ita ut Ostiariatus et Lectoratus semper simul 
conferantur, neque separatim conferri possint, et similiter Acolithatus et 
Exorcistatus, Placet. 

Si intelligatur quod Ostiariatus et Exorcistatus supprimuntur, Non 
Placet. 

Re quidem vera cum in Ecclesia antiquissima traditio sit quod qua- 
tuor Ordines minores enumerentur, neque aliqua ratio ad Ordines sup- 
primendos videatur, res immutata manere debet. Reliqua in hoc Ca- 
pite, Placent. 

Caput 3, n. 1, pag. 16, 1 lin. 33: « Irregulares ex defectu (C.I.C.) 
amplius non censeantur bigami ». Non Placet. Reliqua Placent. Sed 
lin. 10 Placet ad modum: scilicet, si addatur « morbus epilepticus, si 
iudicio peritorum raro vel rarissime effectum producit, secundum pru- 
dens Episcopi iudicium dispensari poterit ». 

Caput 3, n. 2, pag. 17, 2 linn. 28 et 29: « Irregulares autem non 
sint qui baptismum ab acatholicis (sine peccato) receperint ». Cum tali 
additione placet. 

Caput 3, n. 3: Placet. 

Caput 4, nn. 1 et 2: Placent. 

Caput 4, n. 3, pag. 21, 3 lin. 19: Ubi asserit diaconatus ne conferatur 
ante vigesimum quartum completum... Non Placet. Ratio ex eo videtur 
quod subdiaconus suum ordinem per totum annum exerceat, quod or- 
dinarie obtineri non potest: subdiaconus enim in Seminario , ordinarie 
manet, ubi multi subdiaconi sunt et raro ordinem exercitabunt; neque 


1 Cf. p. 146. 

2 Cf. p. 147. 

3 Cf. p. 149. 

opportunum tale exercitium in ecclesiis civitatum, quod non sine stu- 
diorum et disciplinae damno fit. Ex alio capite attendenda est magna 
necessitas plurimarum dioecesium. Sustinenda actualis luris Canonici 
legislatio can. 978, § 2 quae tres menses exigit. 

Caput 4, n. 3, pag. 21, 4 linn. 21 et 22: Si hoc opportunum videatur, 
presbyteratus conferri poterit non ante vigesimum quartum annum cum 
tribus mensibus. 

Caput 4, n. 4: Cum bac additione: « diaconi vel neo sacerdo- 
tes etc. ... », Placet. 

Caput 4, n. 6, pag. 22, 5 linn. 17 et 18: « subdiaconatus ad diaco- 
natum ne ante tres menses », sic Placet. 

Caput 4, nn. 7, 8 et 9. Placent. 

De Ritibus in Ecclesia : Placet in omnibus. 

De Patriarchis Orientalibus : Placet in omnibus. 

De communicatione in Sacris cum christianis orientalibus non catho- 
licis: Placet in omnibus. 

De usu linguarum vernacularum in Liturgiis : Placet. 

De Ecclesiae Sacramentis : Placet in omnibus. 

De deposito Fidei pure custodiendo. 

Prooemium et Cap. 1: De Veritate : Placet in omnibus, sed in n. 4, 
lin. 37 omittenda videntur haec verba: « Sacrum Concilium docet »; 
ratio, quia quamquam principia illa a nemine in dubium vocari possunt, 
vitanda sunt verba quae definitionem exprimant. 

Capita 2 et 3: De Deo et de Deo creatore : 

Caput 2: in omnibus Placet. 

Caput 3, n. 12: Placet ad modum: si lin. 10 verbum « simul » sub- 
stituatur per verbum « pariter » ne intelligatur quod in ipso instanti 
temporis utramque de nihilo condidit creaturam, et hoc quamquam in 
Cone. Vat. I hoc verbo utatur. 

Caput 3, n. 15, lin. 20: loco « valet » utatur verbo « valeat », hy- 
pothetice, et « sint » loco « sunt ». 

Caput 3, n. 16: Placet ad modum, id est, si in fine lin. 20 haec ad- 
dantur: « et speciali Dei interventione in formatione corporum protopa- 
rentum ». 

Capita 4 et 5: De revelatione et de progressu doctrinae : Placet in 
omnibus. 


4 Cf. p. 149. 

5 Cf. p. 150. 

Capita 6 et 7: De ordine naturali et supernaturali, De Spiritismo 
et Novissimis: Placet. 

Capita 8 et 9: De peccato originali et de monogenismo : Placent. 
Caput 10: De sorte infantium absque Baptismo decedentium: Sche- 
ma propositum placet. 

Opinio R. P. Dhanis, S. I.: Non placet. 

Opinio R. P. Caroli Colombo: Non placet. 

Caput 11: De satisfactione Christi: Placet. 


V 

Em.mi P. D. PETRI TATSUO Card. DOI 
Archiepiscopi Tokiensis 

De ordine morali: Placet. 

De sacramento Confirmationis: Placet. 

De sacramento Poenitentiae: Placet. 

De sacramento Ordinis: Placet iuxta modum: scilicet quoad Cap. 
2, 1. Instauratio: lin. 11 deleatur vocabulum « Tonsurae ». 

De ritibus in Ecclesia: Placet. 

De Patriarchis Orientalibus: Placet iuxta modum: i. e. n. XII non 
placet; in n. XIII deleatur « sive ... sive extra proprium territorium ». 
De communicatione in sacris: Placet. 

De usu linguarum vernacularum in liturgiis: Placet. 

De Ecclesiae sacramentis: Placet. 

De deposito Fidei pure custodiendo: 

Prooemium et Cap. 1: De Veritate: Placet. 

Cap. 2 et 3: De Deo et de creatione: Placet. 

Cap. 4 et 5: De revelatione et de progressu doctrinae: Placet. 

Cap. 6 et 7: De ordine naturali et supernaturali; de spiritismo et 
novissimis: Placet. 

Cap. 8 et 9: De peccato originali et de monogenismo: Placet. 

Cap. 10: De sorte infantium absque baptismo decedentium: Placet: 
scilicet secundum redactionem Subcommissionis. 

Cap. 11: De satisfactione Christi: Placet. 

VI 

Em.mi P. D. ALOYSII Card. CONCHA 
Archiepiscopi Bogo tensis 


De Ordine Morali. 

Caput 1: De fundamento ordinis moralis : Placet iuxta modum. Do- 
ctrina exposita nulli substantiali obiectioni obnoxia est. Sed non satis 
perspicue enuntiata mihi videtur, unde meo iudicio lucidiori modo redi- 
genda est. 

Caput 2: Meliori ordine digerendum. Castiganda latinitas. Oratio- 
nes repetitae. Quaedam ita exposita sunt ut ansam praebere possent er- 
roneae interpretationi. 

Quoad Capita 3 et 4: Eadem observanda videntur. 

De Sacramento Confirmationis. 

Placet. 

De Sacramento Poenitentiae. 

Placet. 

De Sacramento Ordinis. 

Caput 1: Non placet. Ratio est quia instauratio Diaconatus perma- 
nentis nullo modo suppleret sacerdotum inopiam. Experientia quidem 
viginti sex annorum ministerii episcopalis me persuasit indubitanter po- 
pulum christianum sacros ministros cupere qui Sacrosanctum Missae Sa- 
crificium celebrent et Poenitentiae Sacramentum administrare valeant. 

Neque apparet cur officium eorum diaconorum suppleri non possit 
laicis, membris praesertim Actionis Catholicae. 

Caput 2: Item non placet ob rationem expositam quoad Diacona- 
tum permanentem. 

Reductio tamen quatuor Ordinum Minorum ad duos tantum mihi 
probanda videtur. 

Caput 3: Placet. 

Caput 4: Placet iuxta modum. 

Si a proposito instaurandi Diaconatum permanentem disceditur, ut 

mihi discedendum videtur, delenda sunt quae in hac instauratione fun- 
dantur, e. g. numerus 4, pagina 21. 1 

Quae in numero 5 statuenda proponuntur, non absolute praeci- 
pienda videntur, ut praefato numero edicitur, sed potius commendanda. 
Non quod necessario tandem facienda non sint, sed quod consulendum 
est peculiaribus locorum circumstantiis. Concilium enim, meo iudicio, 
non oportet legem condere cui oboedientia praestanda non praevidetur. 

Numero 6. Interstitia quidem servanda sunt, sed potius videtur 
stare statutis in Codice luris Canonici. 

Numero 9, lineis 13 et sequentibus concedi videtur, si bene intellexi, 
coniugatis facultas suscipiendi Diaconatum permanentem et Presbytera- 
tum, quod mihi nullo modo probandum videtur, quippe quod discipli- 
nam in Ecclesia Latina a saeculis servatam subverteret, praeter alia in- 
commoda quae cuilibet rem mature consideranti patent. 

Quod si male intellexi textus emendandus esset. 

De Ritibus in Ecclesia. 

Placet iuxta modum. 

Num. VI. De formandis novis ritibus. Quaedam magis determinata 
statuenda videntur et condiciones ut permittantur decernendae. 

Num. X. Aliquid providendum est pro catholicis rituum orientalium 
in regionibus incolentium ubi nulla est Hierarchia illius ritus, ut in Co- 
lumbiana Dicione contingit. 

De Patriarchis Orientalibus. 

Placet. 

De Communicatione in Sacris cum Christianis Orientalibus non Catho- 
licis. 

Placet. 

De usu linguarum vernacularum in liturgiis. 

Placet. 

De Ecclesiae Sacramentis. 

Placet. 


1 Cf. p. 149. 

De deposito Fidei pure custodiendo . 

Prooemium et Caput 1: De Veritate: Placet iuxta modum. Clarius 
redigendum. 

Capita 2 et 3: De Deo et de creatione : Placet iuxta modum. In ca- 
pite 3 quaedam obscure dicta videntur. 

Capita 4 et 5: De Revelatione et de progressu doctrinae : Placet iuxta 
modum. Plura obscure dicta videntur, praesertim pagina 6, 2 numero 20; 
item pagina 17, 3 linea 6 et sequentibus. Igitur melius redigenda exi- 
stimo. 

Capita 6 et 7: De Ordine naturali et supernaturali, de spiritismo et 
de novissimis : Placet. 

Capita 8 et 9: De peccato originali et monogenismo : Placet. 

Caput 10: De sorte infantium absque baptismo decedentium : Placet. 

Caput 11: De satisfactione Christi: Placet. 


VII 

B.mi p. d. stephani I SIDAROUSS 

Patriarchae Alexandrini Copiorum 

De ordine morali: textus approbatus. 

De sacramento Confirmationis: textus approbatus. 

De sacramento Poenitentiae: textus approbatus. 

De sacramento Ordinis: textus approbatus. 

De Ecclesiae Sacramentis. 

De Ministro sacramenti S. Chrismatis: textus approbatus. 

De Ministro sacramenti Poenitentiae: textus approbatus. 

De diaconatu permanenti: textus approbatus. 

De forma Canonica celebrationis Matrimoniorum mixtorum: textus 
approbatus (casus de communicatione in Sacris?). 

De ritibus in Ecclesia: textus approbatus. 

De Patriarchis Orientalibus: textus approbatus. 

Ad V et IX Patriarchatus Latinus Hierosolymitanus supprimatur... 


2 Cf. p. 321. 

3 Cf. p. 328. 

Add. Propositio approbata de erigendo Patriarchatu pro Ucrainis 
Catholicis et pro Ecclesia Aethiopica... 

De communicatione in sacris-, textus approbatus. 

De usu linguarum vernacularum in liturgiis : textus approbatus. 

De deposito Fidei pure custodiendo-, textus subcommissionis appro- 
batus. 


VIII 

B.mi P. D. PAULI PETRI MEOUCHI 

Fatriarchae Antiocheni Maronitarum 

I 

Le projet de la Commission Orientale de Sacramento Poenitentiae 
(I, A 1) reconnait aux Patriarches une juridiction ordinaire pour entendre 
les confessions pro Universa Ecclesia, de meme que pour le Saint Pere 
et les Cardinaux. 

Ne serait-il pas souhaitable en consequence — et en harmonie avec 
ce texte — d’inserer le terme « Patriarchae » dans le projet prepare 
par la Commission des Sacraments, De Sacramento Poenitentiae p. 5, 1 
lignes 6-8? 

II 

II semble bon et en conformite avec la liberte spirituelle de Thomme, 
d’admettre qu’un converti d’un rite acatholique puisse choisir le rite 
qu’il veut sans etre contraint par le droit a prendre le rite correspondant 
au rite qu’il abandonne. II y aurait lieu alors de lui conseiller de reprendre 
ce rite, sans qu’il y soit tenu par le droit. 

Cf. le De Ritibus in Ecclesia, pag. 6, 2 Par. VII. 

III 

II y aurait, certainement, un grand avantage, et il serait meme sou- 
haitable de donner au Patriarche Tautorite juridictionnelle sur un seul 
territoire. Mais etant donne le nombre des communautes, etant don- 
ne Pattachement de chacune a ses privileges, etant donne, enfin et 


1 Cf. p. 116 . 

2 Cf. p. 181. 

surtout, certains sentiments et attitudes d’envie et de jalousie que l’his- 
toire a malheureusement developpes, il me semble pratiquement diffi- 
cile d’aboutir a des modalites d Application et d’exercice: relation du Pa- 
triarche avec les eveques des autres rites, autorite du Patriarche pour 
unifier les interets en vue du bien commun et interets personnels, heurts 
inevitables, etc. 

Ce qui serait dApplication plus facile, c’est que la juridiction ter- 
ritoriale demeurant entre les mains du Chef de la Communaute majori- 
taire, les Communautes minoritaires n’aient qu’une juridiction person- 
nelle sur leurs sujets, c’est-a-dire une juridiction dont Pexercice soit 
limite a ces sujets et par consequent uniquement au lieu ou iis sont domi- 
cilies. Ainsi au Liban, actuellement, tel rite qui ne possede pas ou ne 
possede que tres peu de fideles, construit eglises, couvents et autres 
institutions sans recours a 1’ autorite de la Communaute majoritaire; ce 
qui eloigne les fideles de celle-ci de leur propre rite ou eglise et porte 
prejudice a la vitalite spirituelle et temporelle de leur Communaute. Cf. 
le De Patriarchis Orientalibus , par. XII. 

IV 

En parcourant le Schema de Patriarchis Orientalibus, mon atten- 
tion fut attiree par les efforts de la Commission des Eglises Orientales 
pour conserver et restaurer les privileges traditionnels des Patriarches. 

Cette attitude de la Commission ne peut que susciter Tapprobation 
de la Hierarchie catholique orientale et tout particulierement aussi de 
la Hierarchie separee de 1’Eglise. Mes contacts, en effet, avec quelques 
Patriarches et de nombreux Eveques des Communautes separees m’ont 
montre la volonte qufils ont de sauvegarder les privileges de leurs Pa- 
triarches, et ceux de leurs eglises. 

Tout en remerciant Sa Saintete Jean XXIII de sa grande bienveil- 
lance et de sa bonte qui a rapproche les coeurs, iis craignent qu J en 
s’unissant a Rome, iis ne perdent ces privileges, a 1’instar, disent-ils, des 
communautes uniates. Car, pour ne prendre qu’un exemple, le cardina- 
lat a fini, dans 1’Eglise catholique, par prendre le pas sur le Patriarcat. 
Alors que ce dernier est une institution ecclesiastique antique et vene- 
rable, le cardinalat est de creation posterieure. Et jusqu’aux temps mo- 
dernes, des laics memes jouirent de cette dignite. 

Ce qui augmente leur crainte, disent-ils, Cest, en cas d’union, d’etre 
finalement gouvernes par la Curie Romaine qui, malheureusement, a 
leurs yeux, semble s’adjuger d’autant plus dfinfaillibilite dans ses ma- 
nieres d’agir qu’elle ignore davantage la mentalite orientale, sa psycho- 

logie, ses us et coutumes. Ses rapports avec 1’Eglise Orientale, pensent- 
ils, risqueraient, a cause meme de cela, d’etre entaches d’arbitraire. En 
outre, iis s’etonnent de voir cette Curie formee d’un personnel presque 
exclusivement Occidental et meme italien. 

Iis tiennent, en effet, a garder leur autonomie administrative: « Nous 
ne voulons pas, me disent-ils, etre reduits a de simples cures de paroisse 
qui regoivent et executent les ordres de la Curie Romaine. Nous avons 
eu dans Phistoire une place de choix. En cet Orient, ou les rites sont 
nombreux, nous avons eu — et ce droit nous est reconnu encore aujour- 
d’hui — a defendre nos Communautes sur les deux pians religieux et 
civil, devant les autorites et les peuples non chretiens ». 

Enfin, ces memes Prelats des Communautes separes m’affirment, avec 
le sourire, qu’il n’y aurait aucune crainte ni pour le Vatican ni pour 
la Basilique Saint Pierre qu’ils soient pris d’assaut par les Patriarcbes 
Orientaux a qui on aurait reconnu les privileges que PHistoire a deja 
consacres. 

Je me devais de vous transmettre cette expression de Pattitude de 
nos freres separes. 

Reconnaitre ces privileges aux Patriarches Orientaux ne nuirait en 
rien aux interets de PEglise. Au contraire. D’autant que ces privileges 
n’ont aucun rapport avec la doctrine de la foi et que des borizons tou- 
jours plus larges et plus traditionnels ne peuvent que rapprocher les 
coeurs. 

Pour ne parier que de la communaute maronite, ce qui Pa sauvee a 
travers PHistoire et rebausse son prestige aupres de toutes les Commu- 
nautes chretiennes et non chretiennes et aupres des pouvoirs civils, c’est 
Pautorite patriarcale — pleinement reconnue et exercee — a qui les 
autorites musulmanes elles-memes ont toujours reconnu une compe- 
tence parti culiere pour la defense meme de tous les cbretiens du Liban. 

L’affaiblissement de cette autorite patriarcale a Pegard des eveques 
et des Ordres religieux, en un temps ou. la mentalite moderne, faite d’in- 
dependance et d’autonomie, envabit les rangs du clerge lui-meme, pour- 
rait avoir des conseauences facheuses sur le double plan religieux et 
civil: Punite des fideles en souffrirait, la collaboration entre les Cbefs spi- 
rituels de la Communaute risquerait de diminuer, au grand dam de la 
foi elle-meme et de la marche des dioceses. Les autorites civiles et ro- 
maines, par ailleurs, en cas d’affaiblissement de Pautorite patriarcale, 
auraient affaire a des autorites multioles sans leur reconnaitre le meme 
prestige attacbe a Pautorite patriarcale. 

Que si un differend devait, par malbeur, surgir entre le Patriarcbe 
et ses eveques ou les Ordres religieux, ces derniers pourraient facile- 

ment s’adresser a Rome, soit directement, soit par Pintermediaire du 
representant du Saint Pere accredite dans le pays. 

Comme, par ailleurs, on envisage Peventualite de creer de nouveaux 
Patriarcats Orientaux, je pense qu’obeissant a la meme attitude que plus 
haut, ces Patriarcats ne pourraient que rendre des Services aux catho- 
liques minoritaires de ces pays et aider a Punion des chretiens au sein 
de PEglise. 

Je tiens toutefois a ajouter que, voulant demeurer dans le sens de 
PHistoire et faciliter Punion des Eglises, Pon maintienne a leur place 
de choix les quatre Patriarcats traditionnels dans le sens de Palinea 1 du 
par. XIII. Quant aux autres, il est souhaitable de leur accorder les 
memes droits de preseance accordes aux Cardinaux, a Pexception du 
Cardinal legat a latere. II convient aussi que tous les Patriarches Orien- 
taux participent a Pelection du Souverain Pontife, Pere Commun et 
Pasteur de toute PEglise. 

Le Cbrist Notre-Seigneur a verse Son Sang pour racheter les hom- 
mes. II n’est pas de trop de consentir quelques sacrifices pour faciliter 
le retour de nos freres separes au sein de PEglise. Ce but est inappre- 
ciable. 

Dans les Missions Pon sacrifie argent, travail et vies humaines en 
holocauste pour convertir les paiens. Que ne devrait-on consentir pour 
le retour de nos freres separes a 1’Unite Catholique? 

IX 

Exc.mi P. D. THOMAE COORAY 
Archiepiscopi Columbensis in Ceylon 

De Ordine Morali. 

a) Ad Cap. 4, num. 16 (p. 23/ lin. 5): Post verba « dominium a 
Deo acceperit » proderit (ad dignitatem personae humanae luculentius, 
fortius inculcandam) adiungere verba: « ac prae omnibus creaturis visi- 
bilibus ex intima sua natura est immediate ad Deum ordinatus ». 

b) Ad Cap. 4, num. 17 (p. 24/ lin. 11): Desiderandum videtur ut 
congruis verbis veram libertatem a prava libertinitate ac licentia distin- 
guatur ac secernatur. Nostris enim diebus numero ac sensu abundant qui 
« velamen habentes malitiae libertatem » (1 Petr. 2, 16) ipsam « in occa- 
sionem dent carnis » (Gal. 5, 13). 

De Sacramento Confirmationis. 

Emendamenta in votis sunt: 

1. Ad Cap. 1, n. II d (p. 5/ lin. 15): Loco verborum « Ordinarius 
loci moderatori capellanorum concedere poterit », ponatur simpliciter 
« Ordinarius loci capellanis concedere poterit ». 

Ratio: Ille potius facultate polleat, qui actu praesto est vita pericli- 
tantibus, nempe ipse capellanus. Ut plurimum, casus qui oritur moram 
non fert recurrendi ad Moderatorem. 

2. Ad Cap. 1, n. II (p. 4/ lin. 22): Ut verba « ex gravi morbo » 
omittantur. 

Ratio : a) per haec verba, plures excluduntur casus qui facultatem 
exigunt, v. g. pro capite damnatis in carceribus, pro iis qui periclitantur 
instante bellica actione ac etiam pro infantibus debilibus (praematuris, 
immaturis) qui etsi debilitas ipsorum haud constituat morbum ex se 
gravem nihilominus periclitantur ex causis extrinsecis e. g. incuria, igno- 
rantia vel abiecta paupertate parentum vel tutantium. 

b) Haec verba contradicere videntur declarationibus Sanctae Se- 
dis circa Decretum de Confirmatione a ministro extraordinario (cf. A.A.S. 
1948, pag. 41 ubi illa verba « ex gravi morbo » omnino desunt). 


1 Cf. p. 39. 

2 Cf. p. 39. 

3 Cf. p. 97. 

4 Cf. p. 97. 

3. Ad cap. 1, n. II in conclusione (p. 5, 5 lin. 28 sqq.): Ut omittatur 
totum pericope a verbis « ea lege ut Episcopus Dioecesanus haberi non 
possit » usque ad verba « sacramentum conferre queat ». 

Rationes : a) Haec verba superflua videntur quum in praxi rarissime 
occurrit casus ubi Episcopus adesse possit periclitantibus in nosocomiis, 
domibus paroeciarum etc. 

b) Ex alia parte, haec clausula si inseritur ansam praebet innu- 
meris dubiis de validitate Confirmationis collatae per ministrum extraor- 
dinarium. 

c ) Ista clausula non adiicitur facultati (sub num. 1, pag. 4, 5 6 7 lin. 
16) Vicario Generali tributae circa omnes casus. Tolli ergo potest pro 
paucis casibus parochis ac capellanis concessis. 

De Sacramento Poenitentiae. 

1. a) Emendamentum in votis: ad Cap. 1, n. 4, facultates sacerdotum 
peregrinandum (p. 7/ lin. 21 sqq.): Loco verborum « qui iter maritimum 
aut aereum arripiunt in sacris peregrinationibus... communiter susceptis », 
adhibeatur potius textus propositus in Decreto pro Ecclesiis Orientalibus, 
mutatis autem mutandis (Libellus « De Ecclesiae Sacramentis », c. II, 
n. 4, pag. 8, 8 linn. 1-9), nempe: « Sacerdotes omnes maritimum, aereum, 
ferreum vel aliud quodque iter arripientes, dummodo a proprio Ordi- 
nario vel ab Ordinario cuiusvis loci per quem in itinere transeunt, facul- 
tatem rite acceperint confessiones audiendi, possunt, toto itinere, quo- 
rumlibet fidelium secum iterantium confessiones excipere in navi, aereo 
vel curru quocumque, quamvis in itinere transeant vel etiam aliquam- 
diu consistant in locis diversorum Ordinariorum iurisdictioni subiectis ». 

1. b) Ad Cap. 1 de iurisdictione ante n. 5 (p. 8, lin. 13): In votis est ut 
novus numerus introducatur inter nn. 4 et 5 ad mentem nempe Decreti de 
Sacramentis pro Ecclesiis Orientalibus (pag. 8, linn. 10-13) hoc modo: 
« Quilibet sacerdos ad confessiones audiendas approbatus, nec cano- 
nice impeditus, potest confessiones excipere cuiuscumque fidelis ubique 
terrarum, si ab eo ad personam requisitum fuerit. 

Sacerdos his in adiunctis pro Tribunali Sacro sedens, potest con- 
fessiones excipere aliarum etiam personarum quae, occasione nacta, ad 
ipsum forte accesserint ». 


5 Cf. p. 98. 

6 Cf. p. 97. 

7 Cf. p. 117. 

8 Cf. pp. 117-118. 

2. Ad Cap. 3 de peccatis reservatis , ad Notam (p. II, 9 lin. 8 sqq.): In 
votis est ut casus Sanctae Sedi reservati pauciores fiant hoc modo: 

a) Casus « simpliciter reservati » supprimantur. 

b) Casus « speciali modo reservati » ad pauciores casus, v. g. 9 
vel 10, reducantur. 

Convenit ex praxi Ecclesiae: verbi gratia: In territoriis sub iurisdi- 
ctione S. C. de Prop. Fide per Facultates Decennales n. 39, facultas iam 
facta est (Ordinariis, subdelegabilis aliis) absolvendi « ab omnibus cen- 
suris sive simpliciter sive speciali modo Romano Pontifici reservatis ». 

De Sacramento Ordinis. 

Ad Caput 2 (libell. p. 12 10 sqq.): A) Quaestio generalis: 

Quaestionem movere placet de ipsa necessitate ac opportunitate 
instaurationis Ordinum Minorum secundum schema Capitis 2. 

1° — Quoad eos qui ad sacerdotium non aspirant. 

Copiam ministrorum qui in ecclesiis cathedralibus et paroecialibus 
munia Ordinibus Minoribus propria exerceant, multum conferre posse 
tum ad decorem Cultus Divini tum ad profectum fidelium, citra du- 
bium est. 

At simul neminem latet rem in concreto plura offerre incommoda, 
ac pericula. 

Proinde, instauratio ministrorum inferiorum ad Sacerdotium haud 
destinatorum mature pensanda est ac caute introducenda. 

Inter incommoda ac pericula quibus talis instauratio exponitur, re- 
censere licet: 

1) E talibus ministris, utpote minus excultis scientia, virtute ac ur- 
banitate, clericalis status decus ac bona fama detrimentum pati possunt. 

2) Timendum est etiam ne (cum res, eheu, etiam apud Sacerdotes 
evenit) e periculis ministerii multiplicentur defectiones inter hos Mino- 
ristas, cum consequenti Fidelium scandalo ac Episcoporum adaucto 
angore. 

3) Ipsa dimissio indignorum ministrorum (ad normam c. 2, n. 8, 
p. 15, 11 lin. 9 sqq.): prae se fert magnum incommodum. 

Etenim, minoristae stabiles tum ratione necessitudinis cum cognatis 
ac cognitis, tum ratione necessitatis economicae, in propria paroecia 
originis ut plurimum degent. 


9 Cf. p. 119. 

10 Cf. p. 143 sqq. 

11 Cf. p. 145. 

Poterunt proinde, si dimissi fuerint, rem aegre ferre ac, coadunatis 
cognatis ac cognitis, factiones efformare et oppositionem movere contra 
Superiores Ecclesiasticos. 

Concludendum proinde videtur: 

Munia plurima minoristis assignanda (iuxta p. 13, 12 lin. 5 sqq.) adim- 
pleri posse etiam a laicis idoneis. 

Talis assumptio laicorum in munia (haud vero in statum) Minorista- 
rum in profectum cedet « Apostolatus Laicalis ». 

Si opus sit, possint laici isti congruo condecorari titulo honoris (se- 
cundum regionum convenientiam — v. g. anglice « Wardens »); in ipso 
actu officii, vestem talarem ac superpelliceum gestare (haud vero ton- 
suram) ac etiam, si necessarium, stipendium aliquod percipere. 

2° — Quoad eos qui ad sacerdotium destinantur. 

Contra propositum Minoristas ad Sacerdotium destinatos in mini- 
sterio paroeciali adhibendi per ipsa Ordinationum interstitia, militare 
videntur sequentia (c. 2, n. 2, p. 12, 13 lin. 14 sqq.): 

1) Minoristae, scientia haud satis parati et virtute teneriores peri- 
culosius exponentur contactui cum mundo. 

2) Tranquillo studiorum cursui nocere possunt istae irruptiones 
ministerii. 

E contra, necessitatibus ministerii pastoralis ac ipsi clericorum insti- 
tutioni practicae et experimentali melius provideri videtur sequenti 
modo: 

1) Ad sacerdotium destinati totum cursum studiorum (theologiae) 
perficiant sine intermissione ulla. 

2) Expleto cursu theologico (iuxta c. 4, n. 3, p. 21, 14 lin. 19) qui ido- 
nei sunt ac 24 um aetatis annum compleverint ad Diaconatum, sub voto 
temporario castitatis (iuxta c. 4, n. 9, p. 23, 15 lin. 8) promoveantur. 

3) Diaconi subinde, usque ad 30 um aetatis annum, vel saltem per 
3 annos integros, paroeciis et operibus dioecesanis addicantur ad munia 
suo Ordini congruo necnon ad quasdam ex illis quae in libello (c. 2, n. 3, 
p. 13, lin. 5 sqq.) lectoribus ac acolythis tribuuntur obeunda. 

Commoda quae ex hoc systemate consequi possunt: 

1) Tantum post Diaconatum ministerio externo adhibiti, candidati 
ex diuturniori institutione, ac exercitatione, laboribus efficacius incum- 
bere ac periculis securius obviare poterunt. 


13 Cf. p. 144. 

13 Cf. p. 143. 

14 Cf. p. 149. 

15 Cf. p. 150. 

2) Ex alia parte, Diaconatus ad plures annos in ipso ministerio 
protractus inserviet ad cribrandas vocationes sacerdotales. Nam, si Dia- 
coni post tam diuturnam institutionem impares se exhibent ad vitam 
Sacerdotio consentaneam ducendam, prorsus arcendi erunt ab ipso 
Sacerdotio. 

3) Hoc modo ab ipso sacerdotio melius arceri possunt indigni et 
efficacius impedire defectus post ordinem sacerdotalem susceptum, qui 
causam praebent aeternae perditionis tot sacerdotum et scandali fidelium. 

Nam ex una parte saepe saepius accidit ut quorumdam iuvenum 
latentes defectus et edormiscentes sed haud edomitae passiones non 
satis sese manifestant nisi post suscepta onera et pericula ministerii 
pastoralis, ex altera parte tres vel quattuor primi anni in ministerio 
generatim sufficiunt ad has dispositiones patefaciendas. 

4) Munia quaedam in libello (c. 2, n. 3, p. 18, 16 lin. 5 sqq.) lectoribus 
ac acolythis assignanda, Diaconi, efficacius ac securius exercebunt. 

B) Quaedam particularia notanda-. 

1) In votis est ut in c. 2, n. 8 (p. 15, 17 lin. 30) de regressu ad statum 
laicalem, post verba « nullam spem emendationis adesse » inserantur ver- 
ba « vel scandalum in mora ». 

2) Ad n. 3, cap. 4 (p. 21, 18 lin. 22) de aetate, notandum velim propo- 
situm supra allatum, nempe, ut tres saltem anni Diaconales intercedant 
inter Diaconatum et Presbyteratum; ac ne Presbyteratus conferatur ante 
annum 30 um completum. 

De ceteris Schema decreti placet. 

De Patriarchis Orientalibus. 

Observationes ac emendamenta desiderata. Praecedentia Patriarcha- 
rum proposita (super Cardinales ac Legatos Pontificios) locum prae- 
bere potest magnae confusioni, non tantum quoad honores sed etiam 
quoad iurisdictionem (praesertim apud populum ac clerum). Unde ar- 
ticuli forsitan melius redigi possunt sequenti modo: 

1) Ad num. XI (p. 9, 19 lin. 15) de cooptatione in Collegium Cardina- 
lium. « Sacrosanctum Concilium Romanum Pontificem rogat ut, salva eius 
omnimoda libertate, Patriarchae Orientales, qui non sunt mere titulares 
sed vere suo cuique territorio seu ritui tamquam caput praesunt, in Colle- 
gium Cardinalium cooptentur ». 


16 Cf. p. 144. 

17 Cf. p. 145. 

18 Cf. p. 149. 

19 Cf. p. 199. 

Vel ad num. XII (p. 9, lin. 19) 20 vel loco prioris articuli: « Sacro- 
sanctum Concilium exoptat ut Patriarchae Orientales qui non sunt mere 
titulares sed vere suo cuique territorio seu ritui tamquam pater et caput 
praesunt, etsi Cardinalitia dignitate careant, omnibus iuribus ac privilegiis 
gaudeant Cardinalium etiam quoad electionem Romani Pontificis ». 

2) Ad num. XIII (p. 9, lin. 23 ad p. 10 usque ad lin. 11). Hic nu- 
merus sic emendari potest: « Proinde, quoad praecedentiam honoris sive 
liturgici sive extra-liturgici Patriarchae (qui non sunt mere titulares), 
aequiparentur cardinalibus; eaedemque regulae serventur ac pro membris 
Sacri Collegii salvo tamen hoc quod in proprio territorio Patriarcha Orien- 
talis praecedentiae iure gaudet super omnes praeter Legatum Pontificium 
a latere ac Cardinalem Secretarium Congregationis pro Ecclesia Orien- 
tali ». 

Rationes: S. R. E. Cardinales sive coniunctim sive singillatim vices 
quodammodo gerunt Summi Pontificis. 

« S, R. E. Cardinales Senatum Romani Pontificis constituunt eidem- 
que in regenda Ecclesia (Universali) praecipui consiliarii et adiutores 
assistunt » (can. 230). 

Proinde, iuxta aestimationem communem, ac reipsa, dignitas ipsius 
Romani Pontificis in eos refulget tamquam in curis ac auctoritate Sancti- 
tatis Suae participantes. 

N. B.: a) Quoad Cardinales singulatim. Hoc maxime valet pro Prae- 
fectibus (vel Secretariis) Sacrarum Congregationum — ut patet ex eo 
quod, secundum can. 246, singulis Congregationibus Cardinalis quidam 
praeest, solummodo si ipsemet Summus Pontifex eisdem non praesit. 

h) Quoad Cardinales coniunctim. Sede Apostolica vacante, iuris- 
dictio Universalis Ecclesiae in ipsum Sacrum Collegium transit iuxta 
Constitutionem exercenda (can. 241). 

Incongruum ergo videtur, ac piorum sensuum offensivum, alios Prae- 
latos, ut tales, super Cardinales praecedentia gaudere. 

Conclusio : Tota quaestio de Praecedentia ita controversiis ac (sicut 
olim inter Apostolos ipsos) contentionibus ac dissidiis patet ut melius 
videtur rem nullomodo in Concilio movere sed sapientiae ac arbitrio 
Summi Pontificis committere; eo quod contentio hac de re coram obser- 
vatoribus acatholicis admirationem, imo scandalum, creare potest, vel 
eo magis quod utcumque ipsa urbanitas vetat ne quaestio de praeceden- 
tia honoris moveatur coram ipsis personis de quibus agitur. 


20 Cf. p. 200. 

De sorte infantium . 

Ad Cap. 10, num. 51 (p. 3, 21 linn. 1-19): 

Conclusio « inanes et sine fundamento esse omnes sententias qui- 
bus pro infantibus aliud medium praeter baptismum re susceptum sta- 
tuitur » patet quibusdam incommodis quae ex parte Summi Generalis 
Concilii vitari convenit. 

Nam: a) Ut adversarii obiicere possunt, conclusio ista consequitur: 
e propositione Maiori revelata (vid. « neminem ex statu quo na- 
scimur... sine lavacro regenerationis aut eius voto ») 

et e propositione Minori (vid. « infantes ex sese huius voti inca- 
paces » utpote « aetatem rationis non adepti ») quae non in revelatione 
sed tantum in ratione humana fundata est. 

Sed ista Minor distingui potest, nempe: 

quod infantes ex sese sint huius voti incapaces: concedendum; 
quod iidem etiam sub interventu vel ordinatione Providentiae Dei 
(Qui vult omnes homines salvos fieri - I Tim. 2, 4) sunt incapaces: ne- 
gandum. 

Unde non omnino repugnat votum in infantibus. 

Quapropter non videtur, ex una parte, omnino repugnare salus in- 
fantium per baptismum in voto (nempe sub interventu divino). 

Sed ex altera parte, revelatio divina nihil dicit de tali interventu. 

Res cum ita sit, et cum hic agatur de quadam declaratione infallibili 
Concilii Oecumenici, saltem inopportunum videtur definitio positiva. 
Res potius committenda misericordiae divinae. 

b) Adversarii item obiicere possunt: verum esse « infantes ex 
sese incapaces esse voti Baptismi ». At hoc idem valet pro infantibus 
qui aquis Baptismi abluuntur quibus tamen loco proprii voti ac propriae 
Fidei supplet Fides ac Votum Ecclesiae (per patrinos expressa). 

Ad rem citari possunt verba S. Augustini: « Omnes parvuli tam- 
quam pupilli considerantur, etiam qui nondum parentes proprios extu- 
lerunt. Omnia praedestinatorum numerus Parvulorum Populum Dei 
quaerit tutorem qui expectat Dominum Salvatorem » (Sermo CLXXIV 
De Verbis Apost. I Tim. 1). 

Et iterum idem S. Augustinus: « Accommodat illis (parvulis) alio- 
rum pedum ut veniant (ad Ecclesiam), aliorum cor ut credant, aliorum 
linguam ut fateantur; ut, quoniam quod aegri sunt, alio peccante prae- 
gravantur; sic, cum hi sani sunt, alio pro eis confitente, salventur » 
(Sermo CLXXVI in eumdem locum). 


21 Cf. p. 389. 

Quum ergo maxime convenit ut tam Decreta quam « Capitula » 
Summi Concilii immunia sint a facili adversariorum impugnatione, me- 
lius videtur (salvo meliori iudicio) ut, seclusa de istis « sententiis » 
mentione, in num. 51 unice studeatur doctrinam Ecclesiae denuo ex- 
primere de necessitate Baptismi (re et voto; vel, impedita re, voto solo) 
in communi. 


X 

Exc.mi P. D. PETRI THOMAE McKEEFRY 
Archiepiscopi V ellingtonensis 

De Ordine Morali: Placet et in voto Eminentissimi Relatoris. 

De Sacramento Confirmationis : Placet et in voto Eminentissimi Re- 
latoris. 

De Sacramento Poenitentiae : Placet et in voto Eminentissimi Rela- 
toris. 

De Sacramento Ordinis : Caput 1. Ad par. 1, pag. 7: 1 Non placet. 
Videtur: melius est in Quaestionibus de Ecclesiis Orientalibus sub sche- 
ma « De Ecclesiae Sacramentis » pag. 10, 2 3 par. 1, ubi dicitur (lin. 8), 
« Commendatur ergo ut Hierarchae locorum hoc institutum permanens 
restituendum studeant ipsumque revera reviviscere curent, communi 
tamen consilio Hierarcharum uniuscuiusque provinciae ecclesiasticae ». 

Suggestio mea esset — cum humilitate dico: post verbum animarum 
(lin. 8) addenda sunt verba ut supra « Commendatur » etc. Postea, « haec 
autem instauratio ne fiat nisi de iudicio Sanctae Sedis ». 

De caeteris in voto Eminentissimi Relatoris. 

De Ritibus in Ecclesia: Placet et in voto Eminentissimi Relatoris. 

De Patriarchis Orientalibus: Ad par. XII, pag. 9: 3 Non placet, et 
si Romanus Pontifex velit, privilegium Patriarchae Lisbonensis conce- 
datur Patriarchis Orientalibus, scilicet « ius ad cardinalatum in primo 
consistorio post electionem habito ». Inter Praecipuos Clem. XII, 
27-12-1737. 

Ad par. XIII, pag. 9 4 et seq.: Non placet. Stet ordo praecedentiae 
ut in C.I.C. 


1 Cf. p. 140. 

2 Cf. p. 262. 

3 Cf. p. 200. 



VOTA SODALIUM ABSENTIUM 


453 


De cetero, in voto Eminentissimi Relatoris. 

De communicatione in Sacris cum christianis orientalibus non ca- 
tholicis: Placet et in voto Eminentissimi Relatoris. 

De usu linguarum vernacularum in Liturgiis : Placet et in voto 
Eminentissimi Relatoris. 

De Ecclesiae Sacramentis : Placet et in voto Eminentissimi Rela- 
toris. 

De deposito Fidei pure custodiendo: Prooemium et Cap. I: Placet 
et in voto Eminentissimi Relatoris. 

De Deo et de creatione: Placet et in voto Eminentissimi Relatoris. 

De revelatione et de progressu doctrinae: Placet et in voto Emi- 
nentissimi Relatoris. 

De ordine naturali et super natur ali. De spiritismo et novissimis: 
Placet et in voto Eminentissimi Relatoris. 

De peccato originali et de monogenismo: Placet et in voto Eminen- 
tissimi Relatoris. 

De sorte infantium absque baptismo decedentium: Placet et in voto 
Eminentissimi Relatoris. 

De satisfactione Christi: Placet et in voto Eminentissimi Relatoris. 


XI 

Exc.mi P. D. CAROLI IOSEPH ALTER 
Archiepiscopi Cincinnatensis 

De Sacramento Confirmationis: 

Cap. 1, n. I: Placet. 

Cap. 1, n. II: Placet in omnibus supradictis. 

Caput 2: Placet. 

Caput 3: Placet. 

De sacramento Foenitentiae: 

Cap. 1, nn. 1-4: Placet. 

N. 5: Placet secundum modum, i. e. facultas absolvendi poenitentes 
restringi oportet ad peccata simpliciter Sanctae Sedi reservata ratione sui. 
N. 6: Placet. 

Caput 2: Placet. 


4 Cf. p. 200. 



454 


SESSIO III - ACTA 


Caput 3: Non placet: «... neve in vigore maneant ultra triennium, 
nisi Episcopus ob speciales rationes prorogandam reservationem esse cen- 
suerit ». 

De sacramento Ordinis : 

Gap. 1, nn. 1-3: Placet. 

N. 4: Haec instauratio diaconatus, tamquam quaestio magni mo- 
menti, disceptationem tum extensivam tum intensivam apud Patres Con- 
cilii postulat, ne forsan in ordine practico difficultates lateant, quae postea 
sese manifestent ad detrimentum Ecclesiae. 

Mihi videtur quod functiones, sub capitibus a), b), c), d) enumera- 
tae, etsi vi iuris canonici (novi) conferri poterint ab Ordinario loci, ita 
tamen fiant, ut in unoquoque casu facultates clare et speciatim ab Ordi- 
nario ipso determinandae sint et ad usum singulorum diaconorum in 
scriptis concedentur. 

N. 4 d): Placet iuxta modum, ne sacerdotium dedignetur in aesti- 
matione cleri et populi relate ad diaconatum. 

Nn. 5-7 : Placet. 

N. 8, linn. 28-30: « ... iuxta modum et formam eisdem praescriben- 
dam »: Quomodo praescribitur, an a iure ipso vel a persona, et a 
quanam? 

N. 9: Placet iuxta modum, i. e. rescripto a Sancta Sede recepto. 

Cap. 2, n. 1: Placet. 

N. 2: linn. 18-22: «... ordines exerceant sub ductu Superiorum 
Seminariorum... capiant »: In quantum possibile est in seminariis in- 
tuitu numerositatis alumnorum et disciplinae requisitae. 

N. 3: Intelligendum forsan est quod quasdam functiones, ex his enu- 
meratis, seminaristae exercere debeant, sed non omnes. 

In seminariis numerosos alumnos habentibus erit valde difficile fun- 
ctiones allatas exerceri ab omnibus seminaristis. 

Quaeritur an in posterum duo tantum sint ordines minores et uno 
tantum ritu sint conferendi, e. g. Ostiariatus et Lectoratus? 

Nn. 4-6: Non placet. Mihi videtur quod hae paragraphi, in quantum 
respiciunt statum permanentem, melius omittendae sint. Seminaristae 
tantum muneribus ordinum minorum fungi debent vi ordinationis; alii 
seligendi sunt tantum ad tempus utile sine ordinatione. 

N. 7: Placet ad primam partem. 

N. 8: Non placet. Videtur quod divisio inter clericos minores qui 
ecclesiae inserviunt ad tempus et alios qui denominantur « stabiles » 
careat ratione sufficienti; in praxi multas difficultates creare potest. Cle- 
rici omnes in ordinibus minoribus constituti, ex alumnis seminariorum 
seligendi, considerandi sunt tantum ad tempus utile servitio ecclesiae 

dedicati, et ad statum laicalem regredi possunt spontanee vel sua pror- 
sus voluntate per notitiam Ordinario suo factam. 

Cap. 3, n. 1: Nimis prolixus; abbreviari potest, et prudenti iudicio 
Ordinarii referatur. 

N. 2: Placet. 

N. 3: Maxime placet. 

Cap. 4. Haec praescripta sub capite quarto enumerata, nempe de aeta- 
te, de interstitiis, de studiis, de diaconatu pastorali, imo de neo-presbyte- 
ratu pastorali, videntur esse nimis onerosa. Unicus annus post cursum 
theologicum completum, durante anno diaconatus, videtur esse sufficiens 
ad munera pastoralia ediscenda et exercenda, quin sit necesse etiam a 
neo-presbyteris plus ultra exigere. 

Insuper pro sustentatione eorum qui per duos integros annos insti- 
tuendi sunt in munere pastorali, magnae expensae requiruntur, pro aedi- 
bus, pro facultate peritorum, pro victu et vestitu. Onus fiscale iam pon- 
derosum est pro unaquaque dioecesi. Necessitas providendi sacerdotes 
pro paroeciis maxime urget et numerus adaequatus eorum adhuc deficit. 

Mihi videtur quod totum caput reconsiderari debeat. 

Nn. 1-4: Non placet: distinguere enim oportet inter studia apta 
et necessaria pro ministerio ordinario et alia studia quae sunt necessaria 
sacerdotibus qui muneribus specialibus funguntur. 

Cap. 4, n. .5: Non placet. 

N. 6: Non placet. Linn. 17-21 (« ... subdiaconus ad diaconatum ne 
antea promoveatur, etc. »): Suadeatur quidem, sed obligatio stricta non 
imponenda est. 

Nn. 7-8: Non placet. 

N. 9: Quid sibi vult? Quaeritur an disciplina quae adhuc viget 
mutanda sit. 

De ritibus in Ecclesia: 

I-VI: Placet. 

VII: Placet iuxta modum. In dioecesibus extra regiones orientales, 
ubi non existit ritus proprius, iis qui ex fide orthodoxa sic dicta in 
Ecclesiam Catholicam admittuntur, ius alium ritum seligendi concedere 
oportet. 

VIII-XII: Placet. 

De Patriarchis Orientalibus: 

I-IX: Placet. 

X: Adiungatur: « Romano Pontifice iudicante in unaquaque causa ». 
Placet. 

XI: Placet iuxta modum. Non autem plus quam tres vel quatuor. 

XII: Placet. 

XIII: Placet relate ad primam partem, i. e.: In proprio territorio 
tantum. 

Non placet relate ad ultimam partem. 

Pag. 10, 1 « Patriarchae... insignitis »: Non placet. « Patriarchae 
Orientales praecedentiae iure gaudeant ubique terrarum, etc. »: Non 
placet. 

Add.\ Deferenda sunt ad futurum. 

De communicatione in sacris cum christianis orientalibus non catho- 
licis-. Placet. 

De usu linguarum vernacularum in liturgus-. 

I-IV: Placet. 

De Ecclesiae Sacramentis-. 

Cap. 1: De Ministro Sacramenti 5. Chrismatis: 

I-III: Placet. 

IV: Placet iuxta modum, i. e. si sacerdos latinus iam gaudeat facul- 
tate a suo Ordinario et intra eosdem limites sicuti in ritu latino. 

V- VII: Placet. 

Cap. 2: De Ministro Sacramenti Voenitentiae : 

I: Placet. 

II, 1): Intelligitur: « intra regiones orientales ». 

II, 2), 3), 4): Omnia supradicta placent. 

III-IV: Placet. 

V: Debet magis praecise explicari. Vide VIII infra, quod videtur esse 
sufficiens in casu. 

VI- VIII: Placet. 

Cap. 3: De diaconatu permanenti : Placet. 

Cap. 4: De forma canonica matrimoniorum mixtorum: Placet. 


1 Cf. p. 200. 

Exc.mi P. D. LAURENTII LEONIS GRANER 
Archiepiscopi Dacchensis 

De ordine morali'. Placet. 

De sacramento Confirmationis : Placet. 

De sacramento Poenitentiae : Placet. 

De sacramento Ordinis : Placet. 

De Ecclesiae sacramentis-. Placet. 

De ritibus in Ecclesia-. Placet. 

De Patriarchis Orientalibus-. Placet. 

De communicatione in sacris-. Placet. 

De usu linguarum vernacularum in liturgiis : Placet. 

De deposito Fidei pure custodiendo : Placet. 


XIII 

Exc.mi P. D. ALBERTI SOEGIJAPRANATA 
Archiepiscopi Semarangensis 

De deposito Fidei pure custodiendo. 

1. E prooemio et Cap. 1: De Veritate : 

Pag. 7 1 ad 5: Loco « homo inde ah initio » fortasse melius propo- 
natur « genus humanum ab initio » ut evitetur quaestio disputata an 
Adam diu vixerit in statu integritatis aut statim lapsus sit. Per verba 
« genus humanum ah initio » excluditur, ut mihi videtur, interpretatio 
inoptata. 

2. E Cap. 2 et 3: De Deo et de creatione-. 

a) Pag. 5 2 ad 6: Loco [Cognitio Dei, finis ultimi hominis] propo- 
natur: [Momentum cognitionis Dei naturalis et supernaturalis ] , ita ut 
verba « finis ultimi hominis » expungentur, quia hoc in numero non 
explicito modo sermo est de fine ultimo hominis. 

h) Pag. 5 ad 8: Argumentum Dei existentiae, quod sumitur ex firma 


1 Cf. p. 280. 

2 Cf. p. 303. 

ad finem directione aut ex ordine, sat clarum est. Ordo enim supponit 
Ordinatorem sapientem, scientem finem et media ad finem. Ex magni- 
ficentia et pulchritudine creaturae, ut mihi videtur, non tam perspicue 
demonstratur existentia Dei, nisi ex principio: ex effectu cognoscitur 
causa lumine naturali. 

3. E Gap. De sorte infantium absque Baptismo decedentium : 

a) Comparatio redactionis sub-commissionis, P. Dhanis et D. Co- 
lombo: 

— Redactio Sub-commissionis: « Cum autem infantes ex sese sunt 
huius voti incapaces, et insuper Ecclesia se m per sibi persuasum habue- 
rit... eosdem aetatem rationis non adeptos, sine ipso sacramento bapti- 
smatis praemia vitae aeternae consequi non posse... 

— Redactio P. Dhanis: « Cum insuper a saeculis in Ecclesia com- 
munis fuerit sententia infantes aetatem rationis non adeptos huius modi 
voti esse incapaces, cumque adversa opinatio argumentis ad probandum 
firmis careat... ». 

— Redactio D. Colombo: « Cum insuper a saeculis in Ecclesia com- 
munis fuerit sententia ..., cumque adversa opinatio argumentis ad pro- 
bandum firmis adhuc careat ». 

b) Comparatio conclusionum: 

— Redactio Sub-commissionis: « Ideo S. Synodus omnes senten- 
tias, quibus pro infantibus aliud medium praeter baptismum re con- 
ceptum statuitur, inanes et sine fundamento declarat ». 

— Redactio P. Dhanis: « Ideo nonnisi temerario ausu, quem S. Sy- 
nodus reprobat, contenditur... infantibus non baptizatis aditum patere 
ad beatam Dei visionem ». 

— Redactio D. Colombo: « ideo non nisi temerario ausu conten- 
ditur... infantibus non baptizatis certe aditum patere ad beatam Dei vi- 
sionem ». 

c) Differentiae inter ires opiniones: 

— Secundum Sub-commissionem: argumenta adversariorum sunt 
inania, nihil valentia. 

— Secundum P. Dhanis argumenta adversariorum sunt ausus te- 
merarius, qui implicite agnoscit haberi argumenta quaedam licet non 
sat firma ad probandum. 

— Secundum D. Colombo: argumenta adversariorum sunt ausus 
temerarius, qui includit argumenta quaedam licet adhuc non sat firma 
ad probandum. 

Proin habetur problema quoddam disputandum. 

Requirenda sunt argumenta firmiora, quibus inventis opinatio non 
amplius ausus temerarius est. 

d) De consensu opinionum quod felicitatem quandam infantium 
sine baptismo decedentium attinet'. 

— Redactio Sub-commissionis\ non autem desunt rationes censen- 
di eosdem quadam felicitate suo statui accommodata perenniter frui. 

— Redactio P. Dhanis: vera quadam felicitate suo statui accom- 
modata frui. 

— Redactio D. Colombo : vera quadam felicitate suo statui accom- 
modata frui, ob merita Christi Domini qui pro ipsis quoque mortuus est. 

Clare D. Colombo explicat statum quaestionis: 

1) Baptismus est necessarius ad salutem necessitate medii. 

2) Universalitas salutis Christi, quae infantes sine baptismo mor- 
tuos non excludit, pro quibus etiam Christus mortuus est. 

In sua redactione Sub-commissio nihil dicit de universalitate salutis 
Christi. 

e) De qualitate felicitatis, qua infantes sine baptismo mortui suo 
statui accommodata f ruuntur. 

A Sub-commissione illa felicitas nominatur felicitas quaedam statui 
suo accommodata. 

A P. Dhanis et a D. Colombo appellatur vera felicitas statui suo 
accommodata. 

Quaeritur: quid est illa felicitas suo statui accommodata? Estne na- 
turalis an supernaturalis? 

In redactione Sub-commissionis ad notam 5, pp. 7-8 3 legitur: « In- 
tactae manent quaestiones disputatae v. g. de natura limbi, an sit levis 
dolor, quo sensu conditio infantium sit supernaturalis etc. ». 

Illa conditio infantium est igitur aliquo sensu supernaturalis, tamen 
non sunt in coelo, propter carentiam baptismi, quod est necessarium 
necessitate medii. 

Si eorum conditio est pure naturalis, est contra oeconomiam salutis 
supernaturalis. De facto genus humanum in ordine vivit supernaturali 
et debet tendere in finem ultimum quoque supernaturalem, infantibus, 
ut mihi videtur, non exceptis mortuis sine baptismo. 

Ob merita Christi Domini qui pro ipsis quoque mortuus est, pos- 
sibilitas non excluditur alicuius viae, per quam illi infantes, gratias 
Christi Redemptoris adepti, finem supernaturalem obtineant. 

Qua de re habetur quaestio disputata et adhuc disputanda. 

Approbo verba, quibus finitur redactio et P. Dhanis et D. Colombo: 
ac demum Sancta Mater Ecclesia sortem eorumdem, pro quibus etiam 

Iesus Christus mortuus est, altissimae iustitiae et misericordiae Dei 
humiliter remittit. 

Quibus supra dictis et consideratis, humiliter commendo redactio- 
nem P. Dhanis vel D. Colombo quae est latior et latissima. 

4. De Sacramento Ordinis : Gap. I: De Diaconatu permanenti. Ad 6: 
De scientia requisita : 

a) Si Diaconis stabilibus ad normam iuris tribuendae sunt functiones 
sacrae , functiones ministeriales seu pastorales, functiones iuris dictiona- 
les, functiones administrativae (pag. 8, 4 reg. 12-40; pag. 9, 5 reg. 1-10) 
scientia statui Diaconatus permanentis congrua et requisita solum gra- 
dualiter differt a scientia sacerdotibus requirenda, praesertim quod ad 
functiones pastorales et iurisdictionales pertinet. 

Ut Diaconi vere apti sint ad praedicationem, ad instructionem ma- 
trimonialem tradendam, ad sodalitates dirigendas, ad opificum consocia- 
tionibus assistentiam praebendam, exiguntur studia quae a studiis sa- 
cerdotalibus non longe differunt. 

Qui ad haec officia apti sunt pluribus in casibus etiam apti sunt ad 
sacerdotium accipiendum si volunt, quod in se utilius et perfectius est, 
nisi status diaconalis ut vocatio specialis consideretur a sacerdotali 
distinctus. Quod vero dici nequit, ni fallor, nisi fortasse in casu diaco- 
norum, qui matrimonio iuncti sunt. (Vide sub 5, reg. 18 ss.) aut in casu 
diaconi ordinati sine aspiratione ad presbyteratum ante ordinationem 
expressa, aut in casu diaconi post ordinationem difficultates habentis 
personales, ut ad presbyteratum promoveatur; equidem in dioecesibus, 
in quibus propter penuriam sacerdotum instauratio diaconatus perma- 
nentis fit de iudicio Sanctae Sedis. 

b) Instauratio subdiaconatus permanentis ne fiat sine iudicio Sanctae 
Sedis nec sine Ordinarii loci consulto, consideratis societatis circumstan- 
tibus. Numerus Diaconorum stabilium in quantum fieri potest sit mini- 
mus et sufficiens ad implendam egestatem sacerdotum in bonum curae 
animarum. Diaconi permanentes debent esse et manere adiutorium auxi- 
liumque sacerdotibus ad efficiendam meliorem curam animarum. Nam 
maioris momenti quam organisatio, praedicatio et visitatio est educa- 
tio et formatio conscientiae Christi fidelium, quae fit duce confessario 
sacerdote perito et stabili. 

c) Spero fore ut Diaconi coniugati ad tempus ne constituantur in 
regionibus nostris propter penuriam sacerdotum, salva reverentia erga 


4 Cf. p. 141. 

5 Cf. p. 141. 



VOTA SODALIUM ABSENTIUM 


461 


consuetudinem in Ecclesia Orientali a saeculis vigentem et alibi a Sancta 
Sede approbatam: Clericus Catholicus (in casu Diaconus) coniugatus 
est enim apud nostrates eventum quoddam mirabile. Nam caelibatus re- 
ligiosi et Clerici Catholici ab indigenis consideratur ut signum specificum 
et magni aestimatur ab eis, qui motiva et scopum nostri caelibatus per- 
spiciunt. Instituto Diacono coniugato, timeo ne status Clerici et religio- 
si coram populo indigeno degradetur, etiam sacerdotis. In conversatione 
et consuetudine quotidiana, infideles et non catholici non facile discer- 
nunt differentiam clericos inter et religiosos, minime diaconos inter et 
sacerdotes. Secundum mentem indigenarum virtus hominis consistit 
in gubernatione sui, quae praesertim realisatur in continentia absoluta 
et voluntaria in rebus sexualibus, in quibus plures debiles esse patet. 

Si necessitas valde urget propter penuriam sacerdotum, quare non 
datur, sit venia verbis, viris laicis bonae famae, conditionis honestae 
atque probitate et pietate notissimis, facultas distribuendi Sanctam Com- 
munionem Christi fidelibus et conferendi Corpus Christi aegrotis in 
vicis pagisque longinquis et etiam facultas baptizandi? Nam in casu 
necessitatis unicuique licet baptizare et Communionem distribuere. Illa 
facultas, consultis consulendis, dari potest a Parocho, ab Ordinario loci 
delegato, in publica quadam caeremonia solemni sacramentali. Quod 
gratissimum esse et animum reddere puto laicis ut membris etiam viven- 
tibus Corporis Christi mystici et responsabilibus quoque pro bono et 
salute vitae Catholicae localis. 

d) In praxi, ut mihi videtur, Diacono coniugato difficile est munere 
suo bene fungere, quia duobus dominis servire debet, nempe familiae 
suae et coetui Christi fidelium. 

Difficile quoque iam est pacem servare in propria familia, difficilior 
certe est pacem servare inter propriam familiam et ceteras familias. 

Cap. II: De Ordinibus minoribus : 

a) In Ordinibus minoribus restaurandis considerari accurate debet 
de conditionibus ecclesiarum cathedralium et paroecialium, de vitae 
adiunctis hodiernae, de mentalitate fidelium localium. Pristini mores 
antiqui, qui finis fuerunt evolutionis religiosae vitae per spatium tem- 
poris determinatae ut mihi videtur, non immunes fuerunt ab influxibus 
localibus temporalibus, nationalibus etc. Si instaurentur in omnibus 
orbis terrarum partibus, inter diversas nationes catholicas diversae edu- 
cationis atque culturae, certe ratio haberi debet de conditionibus locali- 
bus hodiernis. 

b) Difficultates locales contra restaurationem Ordinum minorum 
negari non possunt. 

In nostra dioecesi omnes functiones Ordinum minorum exsequun- 

tur laici voluntarii, quorum unus solus pensionem e redditibus ecclesia- 
sticis accipit, nempe sacristanus. Aliquibus in ecclesiis operantur sub 
ductu alumni seminarii maioris, qui studiis suis philosophicis absolutis 
annum paroecialem peragunt. Restauratis Ordinibus minoribus, laici illas 
functiones non amplius exercere possunt nisi ut adiutores voluntarii 
subditi et imperati. 

Tales functiones, quarum aliquae nunc a laicis sponte sua cum 
gaudio et pietate perficiuntur sine remuneratione, in posterum per or- 
dinatos clericos excercitae, remunerari debebunt ab Ordinario. Hoc fieri 
potest onus sat magnum, praesertim si coniugati non habeant aliunde 
redditus sufficientes. 

Laici, qui usque nunc laudabiliter functionem commentatoris, cate- 
chistae, organisatoris processionum etc. exercent, et qui aspirationem 
non habent ad Ordinationem Minorem manentem suscipiendam ab eis 
functionibus arceri debent. Consequenter curam amplius non habent et 
negligentes sunt talium functionum, in quibus se ingerere prohibentur. 
Quam ob rem animus frigidus laicis colitur pro talibus functionibus et 
actionibus liturgicis; omnia commendantes clericis, se sentient ut membra 
Ecclesiae passiva quae audire, subiici et imperari debent. 

Cap. IV: De aetate - Interstitiis - Castitate : 

Ad n. 4: Annus pastoralis diaconorum est simul tempus probatio- 
nis. Quo tempore diaconi primo contactus propiores cum fidelibus ex- 
periuntur. Fieri potest per hunc annum probationis et pastoralem ut 
diaconus caelebs in dubium veniat de sua capacitate ad conservandum 
caelibatum, aut sibi persuasum sit se vitam caelibem permanentem du- 
cere non posse. Ut minuatur casus reditus Clerici gradus maioris in sta- 
tum laicalem, probatio commodius fiat post cursum philosophicum ante 
ordinationem subdiaconalem pro alumnis Seminarii maioris, ut promoti 
ad ordines minores, functiones Ordinum minorum in paroeciis revera 
exerceant per annum. Theologicis studiis solutis, neomystae peragant 
ultimam probationem pastoralem et asceticam manentes in Seminario 
maiori, partem separatam ab aliis studentibus efformantes. 

Ad 9: Obligatio servandae castitatis pro seminaristis in maioribus 
constitutis magis specificari debet ratione claritatis: v. gr. an obligatio 
sit gravis, vel aut non dirimat matrimonium. 

XIV 

Exc.mi P. D. LEONIS SCHARMACH 
Episcopi tit. Mostenensis, Vic. Ap. Rabaulensis 

De ordine morali-. Placet. 

De Sacramento Confirmationis-. Placet. 

De Sacramento Poenitentiae: Placet. 

De Sacramento Ordinis-. Placet. 

De ritibus in Ecclesia-. Placet. 

De Patriarchis Orientalibus-. Placet. 

De communicatione in Sacris cum christianis orientalibus non catho- 
licis-. Placet. 

De usu linguarum vernacularum in Liturgiis: Placet. 

De Ecclesiae Sacramentis-. Placet. 

De deposito Fidei pure custodiendo : Prooemium et Cap. 1: De Ve- 
ritate: Placet. 

Capita 2 et 3: De Deo et de creatione : Placet. 

Capita 8 et 9: De peccato originali et de monogenismo: Placet. 
Capita 6 et 7: De ordine naturali et super natur ali, de spiritismo et 
novissimis : Placet: 

Capita 8 et 9: De peccato originali et de monogenismo : Placet. 
Caput 10: De sorte inf antium absque Baptismo decedentium : Placet. 
Caput 11: De satisfactione Christi -. Placet. 

Exc.mi P. D. ANGELI DELLACQUA 

Archiep. tit. Chalcedonensis 
Substituti Secretariae Status Suae Sanctitatis 

Ad Constitutionum schemata 
proposita a Commissione Theologica 

1. Exoptandum profecto est, cum quippe perutile appareat, Sacram 
Vaticanam Synodum II quaedam expendere eaque praecipua catholicae 
doctrinae capita, in quibus plures ex hodierna hominum consortione er- 
rare misere contingit, sive quod ad ipsa doctrinae enuntiata sive quod 
ad vitae individuae seu socialis attinet. 

2. Verumtamen oportet Patrum ad Concilium convenientium inve- 
stigatio veritatisque definitio, praeter praeceptorum propositionem, sin- 
gulorum hominum seu coetuum mentem, uti re palam fit, congrue edicat. 

3. Expedit propterea, ut sacrorum Pastorum sollicitudo perspicue 
pateat ex ipsa sacrae doctrinae explanatione, pascendo dominico gregi 
apprime accommodata. 

4. Quod duplici ratione obtineri quidem poterit, nempe: 

a) sacram explicando doctrinam pastorali modo, adeo ut quae- 
stionum in praesens mortalium animos urgentium solutio exinde clareat 
atque ab omnibus percipiatur; vel 

b) summatim breviter que sacrae doctrinae interpretationi pro- 
prie comparatae certas adiciendo normas, quibus ea doctrinae interpre- 
tatio omnium captum percellat sibique devinciat. 

5. Quo vero eiusmodi normae, atque imprimis quae disciplinas at- 
tingunt sociales, suos reapse consequantur effectus, necessarium sane est: 

a) perspectum habere dicendi genus, quo diversorum coetuum 
sodales seu ordinum cives cotidie utuntur (ipsorum cogitandi et collo- 
quendi rationem, disputandi momentum, aifectusque motus); 

b) incepta perpendere quorum gratia istiusmodi coetus seu ordi- 
nes admoventur ac potissimum causas, quibus plurimi ex operariorum 

ordine non modo marxismi, verum etiam laicismi, naturalismi, scientismi 
atque existentialismi, quos vocant, afficiuntur; 

c) peculiariter dignoscere qui sint horum coetuum seu ordinum 
recidentes motus ad religionem, praesertim christianam et catholicam 
Ecclesiam spectantes. 

6. Quapropter non modo in veritatis recte declarandae rationem 
incumbere Sacrae Synodi Patres necesse erit, sed etiam in omne genus 
impedimenta depellenda quae ab amplectenda Servatoris Christi doctri- 
na hominum mentes distinent. 

7. Non agitur quippe, ut plane constat, de enervanda veritatis es- 
sentia deque eius luce utcumque infuscanda, neque de praesenti rerum 
morumque condicione nova fingenda doctrina; at potius de legitima ra- 
tione habenda seu animorum status cuiusque ordinis viatorum seu sin- 
gularum removendarum difficultatum, quae matrem Ecclesiam cum suis 
in terrarum orbe filiis coniungi adhuc praepediunt. 

8. Quod quidem ad nostrae aetatis errores penitus dignoscendos 
efficaciterque refellendos perducit. 

Ut nemo certo ignorat, huiuscemodi errores raro ex intellectus de- 
pravatione ortum repetunt. Saepenumero iidem ex humani spiritus ne- 
cessitatibus ac legitimis desideriis, quibus tempestivo tempore haud sa- 
tis factum est, pariuntur in iisque fulmentum reperiunt suum. 

Ideoque ad serpentes nostri temporis errores penitus repellendos, 
legitimis hominum exspectationibus occurrere omnibus viribus conni- 
tendum est. 

9. Hisce explendis necessitatibus opportuna praesto esse remedia 
non est dubium. Ut ante actis saeculis, ita impraesentiarum Sponsa 
Christi prae se fert quae aberrantibus hominibus necessaria sunt, ut 
in rectum salutis tramitem se conferant. 

10. Verum quidem est — id non sine animi dolore advertitur — 
haud pauci ex hodierna societate viri vel mulieres Ecclesiae praecepta 
aut detrectant aut ab eis servandis penitus abhorrent. Huius rei tres 
reperiuntur causae, videlicet: 

a) quia sacrae doctrinae interpretatio populi captui haud con- 
veniens exhibetur, quasi de re ageretur quae ab eius vitae ratione di- 
siunctum esset; 

b) quia eiusdem doctrinae expositio genere dicendi concipitur a 
nostri temporis cogitandi modo aliquatenus aliena; 

c) quia multorum christianorum cotidiana vitae ratio a doctrinae 
quam profitentur praeceptis miserandum in modum dissona geritur. 

11. Paucis, quaestiones a Commissione Theologica examinatae, pla- 
ne cumulateque explanatae sunt: quae de iisdem quaestionibus enun- 

tiantur capita, sacrarum disciplinarum veluti tractatus seu compendia 
apparent. Si quid ipsa deficit, est quippe pastoralis forma, qua cotidianis 
christifidelium necessitatibus prolatas veritates congrue nectent. 


De Sacramento Poenitentiae 

1 . Planum rectumque omnino est, ut Episcopi gaudeant « privilegio 
audiendi confessiones ubique terrarum, et absolvendi a peccatis... salvis 
iuribus Episcoporum in propria dioecesi » (Schema Decreti de quo ser- 
mo est, pag. 7, 1 n. 2). Ipsi enim, etsi peculiaribus ecclesiis praeficiuntur, 
sunt Apostolorum successores (C.I.C., can. 329, pag. 1). 

2. Item bonum est reique consentaneum sacerdotes omnes peccata 
sua confiteri posse « apud quemlibet sacerdotem, qui nullo canonico 
impedimento sit irretitus et ab aliquo Superiore competente ad confes- 
siones audiendas approbatus » (Ibid., n. 3) 2 Quandoquidem hoc privi- 
legio non modo eorundem sacrorum administrorum conscientiae liber- 
tati ac tranquillitati consulitur, verum etiam dignitas sacerdotalis cla- 
riore in luce ante christifidelium oculos ponitur. 

3. At dubitandum videtur num reipsa usui sit facultas, vi cuius sa- 
cerdos ab aliquo loci Ordinario ad confessiones audiendas approbatus, 
nec canonice impeditus, etsi in loco quo versatur iurisdictione careat, 
valide et licite, etiam a peccatis Ordinario reservatis, absolvere potest 
poenitentes qui ab eo id petant, aliasque personas ad eundem forte acce- 
dentes, « si difficilis sit recursus ad loci Ordinarium, nec praesens sit 
alius sacerdos in loco approbatus, vel, si adsit, poenitens eidem confiteri 
nequeat vel recuset » (Ibid., pag. 8, 3 n. 5). 

4. Per huiusmodi enim facultatem simplex sacerdos Episcopis, ali- 
qua licet ratione, exaequaretur. Quod fas admodum esse non perspi- 
citur. 

5. Si res autem penitius perpendatur, manifestum fit sacerdotes, 
extra suae nationis seu regionis fines nonnisi raro eadem esse usuros 
facultate, praesertim quia sacrorum administri aut mores vitaeque ra- 
tionem diversarum gentium cognoscere facile nequeunt, aut earundem 
linguas non bene callent. Prudenter igitur facultas ista, si danda esset, 
intra fines provinciae ecclesiasticae seu regionis conciliaris, aut nationis 
contraheretur. 


1 Cf. p. 117. 

2 Cf. p. 117. 

3 Cf. p. 118. 

6. Quaerendum praeterea est an facultas obtineat, cum alius prae- 
sto est sacerdos, cui poeni tentes confiteri recusent. Nonne hoc in 
casu sacri administri molestis infensisque obicerentur comparationibus, 
maxime si poenitentes mulieres essent? 

7. Neminem denique fugit facultatem audiendi confessiones quam 
parochi, ut in eodem schemate edicitur (pag. 8, 4 n. 6), dare possunt, dele- 
gatam esse. Idcirco ne falsae ea in re opiniones deinceps enascantur, opus 
esset ut praescriptio verba conciperetur delegare , loco verbi concedere, 
prouti ceterum in eius titulo monetur. 


De Sacramento Ordinis 

1. Propositum instaurandi in Ecclesia Latina perantiquum diaco- 
natus permanentis seu stabilis institutum, dilaudandum profecto est, 
atque uberes mystico Iesu Christi corpori allaturum esse fructus spe- 
randum. 

2. Verum quaestio nunc est de diaconorum permanentium canonico 
statu definiendo. Ad rem praesens Decreti schema cavet diaconos per- 
manentes esse clericos caelibes, qui proinde « invalide matrimonium 
attentant, nisi ad statum laicalem auctoritate legitima reducti fuerint » 
(pag. 9, 5 n. 5). 

At simul praecipit: « Viri uxorem habentes, ex dispensatione gene- 
rali a Sancta Sede pro certis regionibus statuta, aut ex dispensatione apo- 
stolica particulari, diaconi stabiles, observatis canonicis requisitis, ordi- 
nari poterunt » (Ibid.). 

3. Ex huiusmodi praescripto Oecumenica Synodus duas diaconorum 
admitteret classes, diaconorum videlicet caelibum et coniugatorum, qui, 
etsi iisdem fruituri essent iuribus, diversis tamen tenerentur obligationi- 
bus, non modo quoad castitatem servandam, sed etiam quoad divinum 
persolvendum officium (Ibid., pag. 11, 6 n. 8). 

4. Quippe haec novi status canonici ratio sustineri, ut existimatur, 
reapse non poterit. 

Etenim iustum omnino non est, ex aliquo personarum coetu eun- 
dem statum profitendum, alias a quodam actu complendo, sub poena 


4 Cf. p. 118. 

5 Cf. p. 141. 

6 Cf. p. 143. 

nullitatis, prohibere, aliis vero eundem actum permittere, quin con- 
gruentes suffragentur ad rem causae. 

5. Neque aequitatis praeceptis consentaneum videtur ab aliis ex 
ipsis personis onera exigere prae aliis maiora gravioraque, cum omnes 
iure pares sint eademque obeant munia. 

6. Ex Ecclesiae autem historia evincitur, sacros ministros uxorem 
habentes, familiae curis affectos, spiritualibus officiis difficulter fungi 
posse iuxta Pauli Apostoli monitum: « Qui sine uxore est, sollicitus est 
quae Domini sunt, quomodo placeat Deo. Qui autem cum uxore est, 
sollicitus est quae sunt mundi, quomodo placeat uxori, et divisus est » 
(I Cor. VII, 32). 

7. Quomodo praeterea institui ad sacra capessenda munera pote- 
runt viri qui, coniugalem vitam agentes, sustentandi uxorem liberosque 
obligatione tenentur? Ipsi forte neque per temporis intervalla domo 
discedere poterunt, ut in sacrorum studiorum sedem recipiant. 

8. Oblitterandum tandem non est a fidelibus haud intellegi, ac 
revera difficulter inter se componi statum virorum qui, cum coniuge ac 
liberis viventes, sacra administrant, ac statum virorum qui, terrena ab- 
negantes, votorum religione se obstringunt nec tamen sacra pertractant. 

9. Neque sane praetermittendum diaconorum inductionem ad alta- 
re ministrantium, dum uxori liberisque operam vacant — quod aperte 
discrepat a laudabili sacri caelibatus consuetudine ex longo saeculorum 
decursu in Ecclesia Latina recepta atque in ipsa prima Romana Synodo 
auctoritate Pontificis Maximi Ioannis XXIII firmata (Prima Romana Sy- 
nodus, Typis Polyglottis Vaticanis 1960, pag. 375 s.) — periculum 
inicere posset ne etiam sacerdotio aucti eundem appetere vitae statum 
impellantur. 

10. Quapropter allatum decet praescriptum emendari ea lege, ut 
nulli diaconi stabiles seu permanentes ordinentur, nisi caelibes, praeser- 
tim ex laicalibus religionibus deligendi. Viri autem matrimonio coniuncti 
ad stabilem diaconatum accedere tantum possint, cum immunes a fa- 
miliae vinculis evaserint. 

11. Reducendis vero permanentibus diaconis ad statum laicalem 
satis non est iusta causa, sed pro gravitate negotii gravis omnino desi- 
deratur. 

12. Ad Ordines minores instaurandos quod spectat, aegre profecto 
fertur quod ex ipsis duo, nempe ostiariatus atque exorcistatus supprimi 
debeant. Horum siquidem antiquorum ordinum susceptio, quantumvis 
progredientibus saeculis iidem haud exercerentur, supernae tamen lucis 
virtutisque studio clericorum animum imbuebat eumque informabat. 

13. Eadem demum causae, quibus stabilium diaconorum caelibatus 

suadetur, postulant ut permanentes minoristae, dum tales exstiterint, 
familiae obligationibus sint liberi. I deoque magnopere exoptandum, ut 
laicalium virorum religionum sodales ad huiusmodi ordines plerumque 
assumantur. 


De ritibus in Ecclesia 

1. Praeter alia in hoc schemate enuntiatur: « Nihil neque ex doctri- 
na, neque ex traditione et historia obstaret quominus tempore debito 
debitaque adhibita prudentia et matura praeparatione, alii etiam ritus 
in Ecclesia Christi exsurgant floreantque, unde universalitas Ecclesiae 
magis magisque eluceret, bonoque animarum earumque saluti fieret pro- 
visum » (pag. 5, 7 can. VI). 

2. In comperto est peragi heic de negotio peculiaris ponderis, prouti 
verba ipsa canonis comprobant. Quocirca, ad falsas praecavendas opi- 
niones hac in re forte exorituras, expresse oporteret edici id effectum 
iri ex Romani Pontificis seu Apostolicae Sedis auctoritate. Pastorali 
namque gubernio Romani Pontificis ritus isti concrediti sunt; nec ab 
uno ad alium transire licet ritum sine Sedis Apostolicae licentia (Ibid., 
pag. 4, 8 can. I; pag. 6, 9 can. VIII). 

3. Inferius sequens effertur praeceptum: « Illi qui sive ratione mu- 
neris in Ecclesiae universalis regimine sive propter apostolicum mini- 
sterium cum Ecclesiis Orientalibus earumque fidelibus frequens ha- 
bent commercium, accurate, pro momento officii quod gerunt, in cogni- 
tione doctrinae, historiae ecclesiasticae atque indolis harum Ecclesiarum 
instituantur » (pag. 7, 10 can. XII). 

4. Qua forma digesta est praescriptio, minus opportuna apparet, 
seu ob gravitatem prudentiamque eorum ad quos pertinebit eiusmodi 
officiorum provisio, quique idoneos ad ea deligere viros aestimandi sunt, 
seu ob dignitatem diligentiamque eorum qui ad eadem rite obeunda 
officia vocabuntur. Immutari igitur eam proderit, nisi abolenda penitus 
censeatur. 


7 Cf. p. 181. 

8 Cf. p. 180. 

9 Cf. p. 181. 

10 Cf. p. 182. 

De Patriarchis Orientalibus 

1. Secundum praesens schema, Sacrosanctum Concilium exoptare 
deberet, « ut Patriarchis Orientalibus, etsi dignitate cardinalitia non in- 
signitis, ius concedatur ad electionem Romani Pontificis » (pag. 9, u 
n. XII). 

2. Veluti Ecclesiae historia docet, a septem iam saeculis, id est a 
tempore Urbani VI (a. 1378-1389), qui ultimus Summus Pontifex re- 
nuntiatus est cum non esset Purpuratus Pater, mos invaluit, continenter 
hactenus servatus, ut Iesu Christi Vicarius aliquis ex Cardinalium Col- 
legio deligeretur. 

Equidem Purpurati Patres, cum inde a suo ortu praecipui Romani 
Pontificis consiliarii et adiutores exstiterint in Ecclesiae universae nego- 
tiis expediendis (C.I.C., can. 230), iidem prae ceteris sacrorum Antisti- 
tibus magis idonei, paratiores dignioresque habiti sunt, qui ad Sacrum 
Principatum eveherentur. 

3. Hinc plane liquet cur Romani Pontifices Patres Cardinales, pro 
potissimo ipsorum munere et auctoritate, « partem sui corporis » nun- 
cupaverint; simulque « ostenditur post caput Ecclesiae, quod est Papa, 
contigua sui corporis membra, qui sunt fratres eius Cardinales, prae ce- 
teris Ecclesiae membris ac partibus honorari debere » (F. X. Wernz- 
P. Vidal, Ius canonicum, tom. II De personis, Romae 1928, pag. 459, 
n. 466). 

4. Patriarchae vero Ecclesiarum Orientalium, licet ex Ecclesiae con- 
cessione peculiari gaudeant potestate, quae « supra-episcopalis; immo, 
quaedam Pontificiae potestatis primatialis participatio dicenda est » 
(Schema Decreti de quo agitur, pag. 6 12 ), iura tamen ac munera haud 
obtinent, quibus Patres Purpurati reapse fruuntur. 

5. Deest igitur ratio ob quam Orientales Patriarchae pergrave par- 
ticipent negotium eligendi Beati Petri Successorem, quin simul Romana 
exornentur Purpura aliasque Cardinalium partes sustineant. 

6. Ceterum si Patriarchis Orientalibus ius impertiretur participandi 
electionem Maximi christianorum Antistitis, idem ius denegari profecto 
non posset Primatibus ac Metropolitis, quibus haud dissimilis ex gene- 
rali vel particulari iure inest potestas, quorumque singulis christifideles 
numerosiores quam memoratis Patriarchis obnoxii esse possunt. Immo 


11 Cf. p. 200. 
13 Cf. p. 198. 

aliis sacrae Hierarehiae praesulibus concedi deberet, qui ecclesiis mo- 
derantur seu populi frequentia seu alia causa conspicuis. 

7. Neque praetermittendum sane est Sacrum Ecclesiae Senatum 
impraesentiarum viris iam coalescere ex pluribus quam ante orbis parti- 
bus selectis, adeo ut cunctarum ferme gentium personam quodam modo 
in eo gerant ritusque omnes exprimant. 

8. Praestat itaque memoratum votum supprimi aut, si utile visum 
fuerit, eo pacto immutari, ut Romani Pontifices in Sacro Ecclesiae Se- 
natu supplendo Orientalium Patriarcharum rationem in posterum habere 
dignentur. 

9. In eodem Decreti schemate edicitur: « Patriarchae qui non sint 
mere titulares, omnibus praelatis praecedunt, etsi dignitate cardinalitia 
insignitis, sive in proprio territorio sive extra proprium territorium, ex- 
cepto Romani Pontificis legato qui dicitur a latere » (pag. 9 s., 13 n. XIII). 

10. Huiusmodi praescriptum haud sustineri posse ex superius al- 
latis patet, quod ad Purpuratos Patres attinet. 

Principium siquidem habetur in iure, iuxta quod praecedentia inter 
personas in Ecclesia ex ipsarum auctoritate determinatur, ita ut quae 
superiorem obtinet auctoritatem ad eam praecedentia supra ceteras 
spectet (cf. C.I.C., can. 160, n. 2). Dubitari igitur nullatenus potest, 
quin Patres Cardinales Ecclesiarum quoque Orientalium Patriarchis 
praecedere debeant. Cui principio satis factum est in ipsa Oecumenica 
Synodo Vaticana I, in qua Patriarchae omnes post Cardinales locum 
obtinuerunt (cf. A.S.S., vol. V, pag. 235). 

11. Quod vero pertinet ad praecedentiam inter Patriarchas ac Ro- 
mani Pontificis Legatos, quaestio, ut ex actis Pontificiae Commissionis 
Codici iuris canonici Ecclesiae Orientalis redigendo constat, etiam atque 
etiam examinata est a viris eius disciplinae apprime peritis. Exinde nor- 
ma condita est, quae, a Pio XII f . r. approbata atque promulgata (A.A.S., 
vol. L [1958], pag. 550), ita prostat: « (Legati), licet charactere epi- 
scopali careant, praecedunt tamen omnibus Hierarchis qui non sint 
cardinalitia dignitate insigniti, aut patriarchali, dummodo Patriarcha 
in proprio territorio degat et caeremoniis vel officiis proprii ritus praesit; 
sed hoc quoque in casu, Legati Patriarchis praecedunt si explicitum 
mandatum eis a Summo Pontifice commissum fuerit ». 

12. Haec norma, cum et nuperrime post multum studium edita sit, 
et virorum qui rem expenderunt experientia gravitateque commendetur, 


13 


Cf. p. 200. 

et prolatas hinc inde rationes prudenter componat, et denique auctorita- 
tis principio, quo praecedentia inter personas regitur, innitatur, omnino 
servanda videtur loco praescriptionis in Decreti exemplo exhibitae. 


De usu linguarum vernacularum in liturgus 

1. Usus unius alteriusve linguae in sacris liturgiis seu in publico Dei 
cultu negotium est, quod universam respicit Ecclesiam, uti pronum est, 
atque in maiorum causarum numero censendum. 

Opportuno igitur consilio in huius Decreti exordio declaratur Ro- 
manorum esse Pontificum, quibus sollicitudo omnium Ecclesiarum a 
Domino fuit commissa, Ecclesiarum Orientalium ritus sartos tectosque 
custodire (pag. 5 14 ). 

2. Verum in canonum exemplis quae inferius adiciuntur, Patriar- 
chae cum Synodo vel Supremae cuiusque Ecclesiae Orientalis Auctori- 
tati cum suo Consilio eiusmodi linguarum usus approbatio moderatioque 
tribuitur, quin ulla Iesu Christi Vicarii seu Apostolicae Sedis mentio 
habeatur. Quod, uti videtur, absonum est. 

3. Decet propterea in istis praescriptis addi aliquam ex sequentibus 
clausulis: « habita venia » vel « de consensu Apostolicae Sedis », aut 
saltem « certiore tempestive facta Apostolica Sede ». 

4. Quaerere demum liceat: Expedit ut simplex sacerdos ritus orien- 
talis, quamvis consulto loci Hierarcha, in sacris perficiendis suo arbitrio 
adhibeat, propter astantium fidelium bonum, linguam diversam ab ea 
vel ab eis quibus sua Ecclesia utitur? Nonne hac ratione in periculum 
committitur legitima sacrorum confectio? Nonne abusus exinde faciles 
exorientur? 


De Ecclesiae Sacramentis 

1. Succrescentes christifidelium necessitates ac mutatae temporum 
condiciones profecto postulant, ut dispensatores mysteriorum Dei (cf. 
I Cor. IV, 1) congruis instruantur facultatibus ad gregis dominici salu- 
tem pro viribus assequendam. 

2. Quod prima Romana Synodus ad effectum iam adduxit vel cum 
facultates audiendi confessiones sacris administris faciliore quam ante 


14 Cf. p. 248. 

ratione impertiendas esse statuit (cf. Prima Romana Synodus , Typis Poly- 
glottis Vaticanis 1960, pars I, tit. 1, cap. VIII). 

3. Verumtamen nimium extendi censetur facultas quae praesenti in 
schemate hisce verbis danda proponitur: « Ne fidelium libertas coarcte- 
tur vel bona dispositio pessum eat, quilibet sacerdos ad confessiones 
audiendas approbatus potest confessiones excipere cuiuscumque fidelis, 
ubique terrarum, si ab eo ad personam requisitus fuerit » (pag. 8, 15 
n. VIII). 

4. Observare cumprimis proderit iurisdictione ad confessiones dele- 
gata pro universa Ecclesia Episcopos omnes recte frui, quippe cum ipsi 
sint Apostolorum successores, etsi peculiaribus ecclesiis praeficiuntur 
(C.I.C., can. 329, par. 1). 

5. At si eadem ubique terrarum gaudebit facultate simplex sacer- 
dos, licet cum ad personam requisitus fuerit, nonne ille Episcopis quo- 
dam modo par fiet? 

6. Nonne insuper sacri administri hoc in casu molestis infensisque 
obici poterunt comparationibus, maxime si poeni tentes mulieres sint? 

7. Quod si res penitus perpendatur, manifestum fit sacerdotes, ex- 
tra suae nationis seu regionis fines nonnisi raro eadem esse usuros facul- 
tate, praesertim quia sacrorum administri aut mores vitaeque rationem 
diversarum gentium cognoscere facile nequeunt, aut earundem linguas 
non bene callent. 

8. Has ob causas satis esse videtur si facultas intra patriarchatus, 
archiepiscopatus, metropoliae, epatchiae vel exarchiae territorium cuius- 
que sacerdotis proprium contineatur, ut in eodem schemate praescribitur 
(pag. 7, 16 n. II). 


15 Cf. p. 261. 

16 Cf. pp. 260-261. 

II 

Exc.mi P. D. PAULI PHILIPPE, O. P. 

Secretarii Sacrae Congregationis Religiosorum 

De Patriarchis Orientalibus 

Pag. 5, 1 linn. 1-9: Textus tractare videtur praesertim de potestate 
iurisdictionis tum Romani Pontificis, tum Episcoporum, uti demonstrant 
illa verba (linn. 3-4) « plenitudinem potestatis regendi fideles », et 
(linn. 8-9) « potestate... gubernandi fideles ». 

Unde non recte concluditur (lin. 10): « Episcopi proinde ex eadem 
divina institutione aequalem inter se et parem cum ipso Romano Pon- 
tifice potestatem ordinis episcopalis habent ». 

Melius fuisset initio distinguere inter potestatem ordinis et potesta- 
tem iurisdictionis, atque concludere iure divino potestatem ordinis epi- 
scopalis esse parem in Papa et Episcopis, et potestatem iurisdictionis 
esse inaequalem in Papa et Episcopis, aequalem autem inter Episcopos. 
Deinde dicendum erat, sicut in lin. 13: « Si qua igitur potestatis diver- 
sitas inter Episcopos reperitur... ». 

Pag. 5, linn. 33-34: Loco « iure humano », melius videtur dicere 
« iure ecclesiastico ». 

Pag. 6, 2 lin. 26: Cum dictum sit (pag. 5, lin. 13) potestatem ordinis 
episcopalis esse unam, immo et parem in Romano Pontifice et Episco- 
pis, non videtur conveniens loqui de potestate « supra-episcopali ». 

Textus sic confici posset: « Patriarchalis haec potestas est potestas 
iurisdictionis in Episcopos, a iure ecclesiastico concessa et ad normam 
iuris sub auctoritate Romani Pontificis exercenda ». 


De deposito Fidei pure custodiendo 
Caput IV 

De Revelatione et Fide 

Animadversiones : 

Pag. 5, 3 linn. 29-31: Ad melius ostendendum sermonem legatorum 
Dei non solum complere secundarie Revelationem in eventibus histo- 


1 Cf. p, 197. 

2 Cf. p. 198. 

3 Cf. p. 320. 

ricis iam constitutam, sed Revelationem divinam praecipue constituere, 
haec forsan in lin. 33 essent addenda: «... legatorum Dei quo aeterna 
Dei decreta circa illos eventus innotescunt ( Eph . III, 8-11) ». 

Pag. 6, 4 linn. 1-5: Loco « Neque praetermittendum est revelationem, 
ultra historiae salutis singularia facta, continere etiam veritates univer- 
sales », proponerem sequentia: « Insuper revelatio , praeter mysteria in 
singularibus factis historiae salutis exhibita, continet etiam veritates uni- 
versales... ». 

Pag. 6, linn. 20-23: Christus non solum «per suae incarnationis 
redemptionisque mysterium caetera fidei mysteria mirum in modum il- 
lustrat » (uti scribitur in linn. 20-23), sed Eius adventus his in terris 
in rem ponit id quod Deus olim Patribus in Prophetis promisit et quod 
Ipse eiusque Apostoli sermone declarant. 

Unde textus sic confici posset: «... per suae incarnationis redemptio- 
nisque mysterium promissa Patribus contulit, salutem nostram operatus 
est, aditumque Regni coelorum nobis patefecit. Quod tamen non im- 
pedit... ». 

Pag. 6, lin. 35: Cum saepe dicatur fidem efficere coniunctionem 
personalem cum Christo (ut aiunt gallice « rencontre personnelle »), quin 
clare affirmetur hoc formaliter fieri per fidem caritate formatam, hic 
opportune mentio fiat de coniunctione cum Christo fide formata caritate, 
antequam de notitia profundiori quae ex tali unione promanat. 

Igitur proponerem hunc textum in linn. 34-35: « Eadem autem 
fides, caritate et donis Spiritus Sancti perfecta, coniunctionem cum Chri- 
sto Deo complet {Eph. III, 17), augeri potest sensu Christi (cf. I Cor. 
II, 16) ad veritates revelatas profundius intelligendas, immo... ». 

Pag. 7, 5 linn. 13-20: Secundum notam (12), haec tertia opinio desu- 
mitur ex auctore H. Dumery. Proinde duo sunt animadvertenda: 

1) Auctor ille agnoscit superioritatem religionis Veteris Novique 
Testamenti prae caeteris. Ideo exactius scribendum esset in lin. 14: 
« ... non tantum, etsi perfectius, religionem Veteris Novique Foederis... ». 

2) Gravis error illius Auctoris, non tantum consistit in asserendo 
notiones, quos homines religiosi effingunt, conformitate cum re carere, 
quantum in asserendo revelationem nil aliud esse quam efformatio no- 
tionum, quibus mediantibus homo Absolutum spectare potest (« visee 
de PAbsolu »). Quae efformatio correcte fieret, secundum legem (« acte- 
loi ») mentis humanae, quae relationem transcendentalem habet ad Ab- 
solutum, non autem secundum sensum confusum « Dei latitantis » in 


4 Cf. p. 321. 

5 Cf. p. 321. 

mente, ut aiebant modernistae. Ex hoc sequitur revelationem originem 
non habere in Deo, qui, secundum Auctorem, hominibus realiter loqui 
non potest, sed in mente humana quae suam relationem fundamentalem 
ad Absolutum notionibus, institutionibus, ritibusque explicat. 

Unde delendo verba « Deum... latitantem », hunc textum propono: 
lin. 16 « ... quod homines religiosi, ut ad Absolutum, ad quem mens 
humana relationem habet, spectare queant, obiecta... ». 

Pag. 8, 6 lin. 5: Deus signa rationalis credibilitatis dedit, non praecise 
quia « gratia fidei de more non prodit se aperte in mente sed manet 
quodammodo velata in ea », sed ut obiectum fidei externe propositum 
tanquam a Deo attestatum certo appareat, atque proinde actus fidei in- 
fusae rationi sit consentaneus. 

Unde propono textum sic modificatum: « Etsi fides salutaris... in 
vero Filio eius » (I Io. V, 20), nihilominus sapientis simus Deus, volens 
ut obsequium fidei nostrae, quae est ex auditu ( Rom . X, 17), rationi 
consentaneum esset... ». 

Pag. 9, 7 linn. 22-25: Ad excludendam opinionem eorum qui affirmant 
ipsam notitiam signorum credibilitatis iam ex lumine infuso fidei pen- 
dere, hanc modificationem propono: « Sic fit, ut iis qui, Dei moventis 
gratia, fidem quaerunt, aut iis qui a Deo lumen fidei iam acceperunt, 
largus aditus... ». 

Pag. 10, 8 linn. 14-20: In formula S. Augustini « Credere Deo, Deum 
et in Deum », ultima verba, scilicet « Credere in Deum » designant actum 
fidei vivae caritate formatae, uti aequivalenter dicit ipse S. Augustinus 
(« credendo amare... membris eius incorporari ») et S. Thomas, S. Augu- 
stini interpres, expresse docet (v. g. De Veritate, q. 28, art. 4, ad 6). 
Porto, textus schematis intendit definire « ipsum actum fidei » (lin. 14). 
Ergo deberet praescindere a caritate, nam ut docet Vaticanum I, « fides 
ipsa in se, etiamsi per caritatem non operetur, donum Dei est, et actus 
eius est opus ad salutem pertinens, quo homo liberam praestat ipsi Deo 
oboedientiam... » (Denz. 1781). Quapropter, utendo illa formula augu- 
stiniana, textus schematis ambiguitatem praebet. Nam, aut loquitur de 
fide formata, et tunc non solum agitur de « ipso actu fidei », aut loquitur 
de actu fidei in se praescindendo a caritate, et tunc genuinus sensus 
formulae « Credere in Deum » non amplius servatur. 


6 Cf. p. 322. 

7 Cf. p. 323. 

8 Cf. p. 323. 

III 

Rev.mi P. ALBERTI VACCARI, S. I. 

Sullo Schema Constitutionis De Ordine morali non avrei da osservare 
che qualche errore di stampa o difettose espressioni latine che non 
cambiano il senso. Suile Quaestiones de re sacramentaria e De Ecclesiis 
Orientalibus mi sia lecito presentare la mia incompetenza a scusa di non 
entrarvi. 


De deposito Fidei pure custodiendo 

Capita IV et V: n. 18, lin. 24. Loco vocabuli « prodientibus » aptius 
et clarius, puto, diceretur « prominentibus »; agitur enim, ni fallor, de 
illis eventibus, qui, cum sint insolitae gravitatis, supra superficiem soli- 
torum actuum eminent, ut ita dicam, ideoque facilius notantur et pro- 
fundius mentem percellunt. 

N. 32, pag. 17, 1 lin. 30. Pro « immoderta se » videtur legendum 
« immoderate ». 

Caput 8, de peccato originali. In toto hoc capite mihi displicet quod 
admodum rigide peccato originali profunda obscuritas mysterii tribuatur 
(v. gr. « eius peccati natura... mysterii velamine obtecta est » n. 44, 
linn. 19-21; pag. 5, 2 3 Nota, lin. 4 s. ab imo: « negari non posse videtur 
in p. o. naturam mysterii latere »; pag. 6, a ante medium: « quae (notio 
p. o.) tegitur mysterii velamine »). Proinde n. 44, lin. 14 s. dicerem 
« esse dogma fidei, cuius ab humano intellectu aliqua ratio assignari 
potest, minime vero dari demonstratio vel exacta notio ». Rem ita con- 
cipio et explico: 1) Peccatum originale est privatio stricte dicta (non 
mera carentia, sed amissio rei quae antea possidebatur) iustitiae origi- 
nalis, quae erat gratia ordinis super natur alis. 2) Ex hoc quod homo pri- 
vatus est illa originali gratia ob culpam ipsius voluntariam, p. o. habet 
rationem poenae. 3) Huiusmodi poena ob socialem solidaritatem fami- 
liae humanae sine ulla iustitiae laesione sua sponte transit a patre pec- 
cante ad posteros ab eo generatos, uti fit in humanis, testibus (ni fallor) 
codicibus legum civilium apud omnes fere nationes. Exemplo sint vel 


1 Cf. p. 328. 

2 Cf. p. 368. 

3 Cf. p. 368. 

qui damnatus sit perpetuo carcere a statali iustitia, vel privatus feudo 
in regimine feudali, vel princeps exclusus a iure successionis in regimine 
monarchico. 4) In humanis transit a patre peccante ad filios sola ratio 
poenae, non et culpae, quia omnia aguntur in ordine naturali et intra 
eandem organizationem socialem. Peculiare peccato originali est, quod 
in eo est lapsus non solum a gradu quodam superiore societatis huma- 
nae ad inferiorem, sed lapsus ab ordine supernaturali, hoc est a gratia 
mere gratuita et a statu ordinis essentialiter superioris ad ordinem natu- 
rae; et in hoc inveniri potest aliqua ratio veri peccati, etsi non volun- 
tarii, in posteris Adae, cuius exactam notionem intellectus humanus 
eo ipso non potest attingere, quia quidquid est ordinis supernaturalis 
capacitatem superat naturalium facultatum. Ita mihi videtur dici posse, 
salvo meliore iudicio. 



SESSIO QUARTA 




DOCUMENTA SESSIONIS QUARTAE 


ORDO QUAESTIONUM 


DE QUIBUS DISCEPTABITUR 

IN SESSIONE MENSIS FEBRUARII 1962 
(a die xix ad diem xxvii) 


I. Quaestiones de Episcopis et de dioeceseon regimine 

1. De dioeceseon partitione (Card. Marella) 

2. De episcoporum coetu seu conferentia (Card. Marella) 

3. De rationibus inter episcopos et Ss. Curiae Romanae Con- 
gregationes (Card. Marella) 

4. De rationibus inter episcopos et parochos (Card. Marella) 

II. Quaestiones de disciplina cleri et populi christiani 

1. De parochorum obligationibus quoad curam animarum 
(Card. Ciriaci) 

2. De praeceptis ecclesiasticis (Card. Ciriaci) 


III. Quaestiones de Religiosis 

1. De statibus perfectionis adquirendae. 

Pars I, Sectio II, Capita VII, VIII (Card. Valeri) 

2. De statibus perfectionis adquirendae. 

Pars I, Sectio III, Caput IX (Card. Valeri) 

3. De statibus perfectionis adquirendae. 

Pars II, Sectio I, Capita XI et XII (Card. Valeri) 

4. De statibus perfectionis adquirendae. 

Pars II, Sectio I, Capita XIII, XIV et XV (Card. Valeri) 


31 

IV. Quaestiones de Studiis et Seminanis 

1. De vocationibus ecclesiasticis fovendis (Card. Pizzardo) 

2. De sacrorum alumnis formandis. Caput IV (Card. Pizzardo) 

3. De studiis academicis ab Universitatibus tum catholicis tum 
ecclesiasticis provehendis. Caput I (Card. Pizzardo) 

4. De studiis academicis ab Universitatibus tum catholicis tum 
ecclesiasticis provehendis. Caput II (Card. Pizzardo) 

V. Quaestiones de Ecclesiis Orientalibus 

1. De Ecclesiae praeceptis (Card. H. I. Cicognani) 


Pericles Felici 
Secretarius Generalis 



ACTA SESSIONIS QUARTAE 


1 - PROCESSUS VERBALES CONGREGATIONUM 


I 

Die 20 februarii 1962, hora 9, Secretarius Generalis, Exc.mus Pe- 
ricles Felici, Archiepiscopus tit. Samosatensis, una cum officialibus Se- 
cretariae Commissionis Centralis, se confert in aulam Congregationum 
ad Palatium Apostolicum Vaticanum et invigilat ut omnia parata sint. 

Hora 9,30 in aulam conveniunt Sodales et Consiliarii Commissio- 
nis Centralis. Omnes induunt habitum pianum. 

Adsunt 59 Sodales et 18 Consiliarii, nempe: 

A) Sodales: 39 S. R. E. Cardinales: Em.mi Tisserant, Pizzardo, 
Aloisi Masella, Ferretto, Lienart, Tappouni, Copello, Agagianian, Spell- 
man, Frings, Ruffini, Valeri, Ciriaci, Siri, Mclntyre, Wyszynski, Qui- 
roga y Palacios, Leger, Gracias, Montini, Cento, Cicognani, Godfrey, 
Confalonieri, Richaud, Konig, Dopfner, Marella, Meyer, Traglia, Al- 
frink, Concha, Ottaviani, Di Jorio, Roberti, Jullien, Larraona, Heard, 
Bea. 

1 Patriarcha: Beat. mus Cheikho. 

. 14 Archiepiscopi: Exc.mi Felici, 0’Connor, Silva Santiago, An- 
tezana y Rojas, Campbell, Cooray, Lefebvre, Hurley, Perrin, Bazin, 
Bernier, Yago, Rakotomalala, Bengsch. 

2 Episcopi: Exc.mi Jelmini, Suhr. 

3 Superiores: Rev.mi Gut, Browne, Sepinski. 

B) Consiliarii: Exc.mi Da Costa Nunes, Carpino, Samore, Staffa, 
Principi, Zerba, Palazzini, Philippe, Dante, Bartoccetti, Brennan. 

Rev.mi Rossi, Tinello, Romani, Camagni, Giusti, Cavagna, 

Salmon. 

Adest quoque Exc.mus Gawlina, Arch. tit. Madytensis, Secretarius 
Commissionis « de Episcopis et de dioeceseon regimine ». 

Hora 9,35 Summus Pontifex aulam ingreditur: Illum comitantur 
Exc.mi Pericles Felici, Archiepiscopus tit. Samosatensis, Secretarius 
Generalis, Callori di Vignale et Nasalli Rocca di Corneliano necnon 
Re v. mus Capovilla. 



484 


SESSIO IV - ACTA 


Summus Pontifex, oratione « Adsumus » dicta, allocutionem pro- 
fert; qua peracta, impertit Benedictionem Apostolicam et ex aula egre- 
ditur. Deinde praeest coetui Em. mus Cardinalis Tisserant, qui Card. Ma- 
rella invitat ad relationem faciendam « de dioeceseon partitione ». 

Hora 10,10 incipit disceptatio: loquuntur Em.mi Cardinales Tis- 
serant, Ferretto, Ruffini, Gracias et Meyer. 

Hora 10,35 omnes sodales, ex ordine vota ferunt. 

Hora 11,10 coetus suspenditur per quartam horae partem. 

Hora 11,25 Em.mus Relator, Card. Marella, relationem facit «de 
Episcoporum coetu seu conferentia ». 

Hora 11,40 incipit disceptatio: loquuntur Em.mi Cardinales Fer- 
retto, Frings, Ruffini, Gracias et Meyer; Exc.mus Hurley et Rev.mus 
P. Browne, Minister Generalis O. P. 

Hora 12 suffragia feruntur. 

Hora 12,45 Praeses « Angelus Domini » recitat et coetui finem 
imponit. 


II 

Die 21 februarii 1962, hora 9,30, Sodales et Consiliarii Commis- 
sionis Centralis in aulam Congregationum ad Palatium Apostolicum 
Vaticanum conveniunt. 

Adsunt 59 Sodales et 15 Consiliarii, nempe: 

A) Sodales: 38 S. R. E. Cardinales: Em.mi Tisserant, Pizzardo, 
Aloisi Masella, Ferretto, Lienart, Tappouni, Copello, Agagianian, Spell- 
man, Frings, Ruffini, Valeri, Ciriaci, Siri, Mclntyre, Wyszynski, Quiroga 
y Palacios, Leger, Gracias, Montini, Cento, Cicognani, Godfrey, Confa- 
lonieri, Richaud, Konig, Dopfner, Marella, Meyer, Traglia, Alfrink, Con- 
cha, Di Jorio, Roberti, Jullien, Larraona, Heard, Bea. 

2 Patriarchae: Beat. mi Gori, Cheikho. 

14 Archiepiscopi: Exc.mi Felici, CTConnor, Silva Santiago, An- 
tezana y Rojas, Campbell, Cooray, Lefebvre, Hurley, Perrin, Bazin, Ber- 
nier, Yago, Rakotomalala, Bengsch. 

2 Episcopi: Exc.mi Jelmini, Suhr. 

3 Superiores Generales: Rev.mi Gut, Browne, Sepinski. 

B ) Consiliarii: Exc.mi Staffa, Principi, Zerba, Palazzini, Philippe, 
Dante, Bartoccetti, Brennan. 

Rev.mi Rossi, Tinello, Romani, Camagni, Giusti, Cavagna, 
Salmon. 

Adest quoque Exc.mus Joseph Gawlina, Archiepiscopus tit. Mady- 

tensis, Secretarius Commissionis « de Episcopis et de dioeceseon regi- 
mine ». 

Praeest Card. Tisserant, qui orationem « Adsumus » legit. Exc.mus 
Secretarius Generalis Patres admonet: « Proxima feria V, die XXII 
huius mensis, in festo Cathedrae S. Petri, hora IX, Ss.mus D. N. Ioan- 
nes Pp. XXIII coram admittet in Basilica Vaticana Em.mos et Exc.mos 
Sodales et Consiliarios Commissionis Centralis una cum clero huius 
Almae Urbis. 

Post sollemnem Audientiam, hora circiter X, in aula Congregatio- 
num habebitur coetus pro hac die iam constitutus ». 

Deinde Em. mus Praeses rogat Card. Marella ut relationem faciat 
« de rationibus inter Episcopos et Ss. Curiae Romanae Congregationes ». 

Hora 9,50 incipit disceptatio: loquuntur Em.mi Cardinales Ferret- 
to, Lienart, Frings, Ruffini, Leger, Confalonieri, Richaud, Dopfner, 
Meyer, Alfrink, Ottaviani (cuius animadversiones Exc.mus Secretarius 
Generalis legit), Bea; Exc.mi Hurley et Lefebvre et Rev.mus P. Browne, 
Magister Generalis O. P. 

Hora 11,15 coetus suspenditur per quartam horae partem. 

Deinde omnes Patres, ex ordine, votum suum proferunt. 

Hora 12,15 Card. Marella refert « de rationibus inter Episcopos 
et parochos ». Sequitur disceptatio et loquuntur Em.mi Cardinales Ruf- 
fini, Richaud, Konig, Jullien et Exc.mus Cooray. 

Hora 12,45 suffragia colliguntur. 

Hora 13,10 Praeses «Angelus' Domini» recitat et sessioni finem 
imponit. 


III 

Die 22 februarii 1962, hora 10,30 Sodales et Consiliarii Commis- 
sionis Centralis in aulam Congregationum ad Palatium Apostolicum Va- 
ticanum conveniunt. 

Adsunt 50 Sodales et 10 Consiliarii, nempe: 

A) Sodales: 30 S. R. E. Cardinales: Em.mi Tisserant, Pizzardo, 
Aloisi Masella, Ferretto, Lienart, Tappouni, Copello, Agagianian, Spell- 
man, Frings, Ruffini, Valeri, Ciriaci, Siri, Mclntyre, Quiroga y Palacios, 
Leger, Cento, Cicognani, Godfrev, Confalonieri, Richaud, Konig, Dopf- 
ner, Ottaviani, Roberti, Jullien, Larraona, Heard, Bea. 

2 Patriarchae: Beat. mi Gori, Cheikho. 

14 Archiepiscopi: Exc.mi Felici, 0’Connor, Silva Santiago, An- 
tezana y Rojas, Campbell, Cooray, Lefebvre, Hurley, Perrin, Bazin, Ber- 
nier, Yago, Rakotomalala, Bengsch. 

2 Episcopi: Exc.mi Jelmini, Suhr. 

2 Superiores Generales: Rev.mi Browne, Sepinski. 

B ) Consiliarii: Exc.mi Staffa, Zerba, Palazzini, Bartoccetti. 

Rev.mi Rossi, Tinello, Romani, Camagni, Giusti, Cavagna. 

Adest quoque Rev.mus P. Berutti O. P., Secretarius Commissionis 
« de disciplina Cleri et populi christiani ». 

Praeest Card. Tisserant, qui post orationem « Adsumus » Em.mum 
Card. Ciriaci rogat ut referat « de parochorum obligationibus quoad cu- 
ram animarum ». 

Hora 10,45 incipit disceptatio: loquuntur Em.mi Cardinales Siri, 
Leger, Konig, Bea; Exc.mus Cooray et Rev.mus P. Sepinski, Minister 
Generalis O. F. M. 

Hora 11,05 suffragia colliguntur. 

Hora 11,35 Card. Ciriaci relationem facit «de praeceptis ecclesia- 
sticis ». 

Secunda disceptatio incipit hora 11,45: loquuntur Em.mi Cardi- 
nales Tappouni, Leger, Confalonieri, Dopfner, Alfrink (cuius animad- 
versiones legit Exc.mus Secretarius Generalis), Ottaviani et Rev.mus 
P. Browne, Magister Generalis O. P. 

Hora 12,20 omnes Patres, ex ordine, votum suum proferunt. 

Hora 13,15 Praeses « Angelus Domini » recitat et coetui finem 
imponit. 


IV 

Die 23 februarii 1962, hora 9,30, Sodales et Consiliarii Commissio- 
nis Centralis in aulam Congregationum ad Palatium Apostolicum Vatica- 
num conveniunt. 

Adsunt 50 Sodales et 13 Consiliarii, nempe: 

A) Sodales: 31 S. R. E. Cardinales: Em.mi Tisserant, Aloisi Ma- 
sella, Ferretto, Lienart, Tappouni, Copello, Spellman, Frings, Ruffini, 
Valeri, Ciriaci, Siri, Mclntyre, Wyszynski, Quiroga y Palacios, Leger, 
Gracias, Cento, Godfrey, Confalonieri, Richaud, Konig, Dopfner, Ma~ 
rella, Alfrink, Concha, Roberti, Jullien, Larraona, Heard, Bea. 

2 Patriarchae: Beat. mi Gori, Cheikho. 

14 Archiepiscopi: Exc.mi Felici, 0’Connor, Silva Santiago, An- 
tezana y Rojas, Campbell, Cooray, Lefebvre, Hurley, Perrin, Bazin, Ber- 
nier, Yago, Rakotomalala, Bengsch. 

1 Episcopus: Exc.mus Suhr. 

2 Superiores Generales: Rev.mi Browne, Sepinski. 

B) Consiliarii: Exc.mi Carpino, Staffa, Principi, Palazzini, Dante, 
Bartoccetti. 

Rev.mi Rossi, Tinello, Romani, Camagni, Giusti, Cavagna, 

Salmon. 

Adest quoque Rev.mus P. Ioseph Rousseau, O. M. I., Secretarius 
Commissionis « de Religiosis ». 

Praeest Card. Tisserant. Post orationem « Adsumus », Card. Valeri 
refert « de statibus perfectionis adquirendae » Pars I, Sectio II: « de 
aliquibus institutis status perfectionis in particulari » (Capita VII, VIII). 

Hora 10 incipit disceptatio: loquuntur Em.mi Cardinales RufEni, 
Leger, Gracias, Marella, Jullien, Larraona, Bea et Rev.mus P. Se- 
pinski, Minister Generalis O. F. M. 

Hora 11,05 omnes Patres, ex ordine, votum suum proferunt. 

Hora 11,25 coetus interrumpitur per breve intervallum. 

Hora 11,35 Card. Valeri quasdam animadversiones facit circa prae- 
cedentem. disceptationem, deinde refert « de statibus perfectionis ad- 
quirendae: Pars I, Sectio III: « de vocatione religiosa » (Caput IX). 

Hora 11,45 incipit disceptatio: loquuntur Em.mi Cardinales RufEni 
et Leger. 

Hora 11,50 suffragia colliguntur. Postea Praeses « Angelus Domini » 
recitat et hora 12,35 coetui finem imponit. 

V 

Die 24 februarii 1962, hora 9,30, Commissionis Centralis Sodales 
et Consiliarii in aulam Congregationum ad Palatium Apostolicum Va- 
ticanum conveniunt. Adsunt 54 Sodales et 15 Consiliarii, nempe: 

A) Sodales: 33 S. R. E. Cardinales: Em.mi Tisserant, Pizzardo, 
Aloisi Masella, Ferretto, Lienart, Tappouni, Copello, Agagianian, Spell- 
man, Frings, RufEni, Valeri, Siri, Mclntyre, Wyszynski, Quiroga y Pa- 
lacios, Leger, Gracias, Cento, Cicognani, Godfrey, Confalonieri, Richaud, 
Konig, Dopfner, Marella, Alfrink, Concha, Roberti, Jullien, Larraona, 
Heard, Bea. 

2 Patriarchae: Beat. mi Gori, Cheikho. 

14 Arcihepiscopi: Exc.mi Felici, 0’Connor, Silva Santiago, An- 
tezana y Rojas, Campbell, Cooray, Lefebvre, Hurley, Perrin, Bazin, Ber- 
nier, Yago, Kakotomalala, Bengsch. 

2 Episcopi: Exc.mi Jelmini et Suhr. 

3 Superiores Generales: Rev.mi Browne, Sepinski, Janssens. 

B ) Consiliarii: Exc.mi Carpino, Staffa, Zerba, Palazzini, Philippe, 
Dante, Bartoccetti, Brennan. 

Rev.mi Rossi, Tinello, Romani, Camagni, Giusti, Cavagna, 

Salmon. 

Adsnnt quoque Rev.mi P. J. Ioseph Rousseau, O. M. I., Secretarius 
Commissionis « de Religiosis », et P. Augustinus Mayer, O. S. B., Se- 
cretarius Commissionis « de Studiis et Seminariis ». 

Praeest Card. Tisserant, qui oratione « Adsumus » recitata, Card. Va- 
leri rogat ut relationem exponat « de statibus perfectionis adquirendae » : 
Pars II, Sectio I: «de ipsa vita religiosa renovanda in genere et in 
particulari » (Capita XI et XII). 

Hora 9,40 incipit disceptatio: loquuntur Em.mi Cardinales Lienart, 
Frings, RufSni, Leger, Dopfner, Exc.mus Hurley et Rev.mi P. Browne, 
Magister Generalis O. P., et P. Sepinski, Minister Generalis O. F. M. 

Hora 10,25 omnes Patres, ex ordine, votum suum proferunt. 

Hora 10,45 Card. Valeri refert « de statibus perfectionis adqui- 
rendae »: Pars II, Sectio I: «de constitutionibus, de institutis, de ha- 
bitu religioso » (Capita XIII, XIV, XV). 

Hora 11 incipit disceptatio: loquuntur Em.mi Cardinales Siri, Le- 
ger, Gracias, Confalonieri, Richaud et Rev.mus P. Sepinski, Minister 
Generalis O. F. M. 

Deinde coetus suspenditur per quartam horae partem et hora 11,35 
omnes Patres, ex ordine, votum suum proferunt. 

Hora 12 Card. Pizzardo relationem facit « de vocationibus eccle- 
siasticis fovendis ». 

Hora 12,05 incipit disceptatio: loquuntur Em.mus Card. Ruffini, 
Exc.mus 0’Connor et Rev.mus P. Sepinski, Minister Generalis O. F. M. 

Hora 12,20 suffragia dantur; deinde Praeses enuntiat proximum 
coetum adunari feria II die 26 februarii et hora 12,35 sessioni finem 
imponit. 


VI 

Die 26 februarii 1962, hora 9,30 Sodales et Consiliarii Commis- 
sionis Centralis in aulam Congregationum ad Palatium Apostolicum Va- 
ticanum conveniunt. 

Adsunt 52 Sodales et 15 Consiliarii, nempe: 

A) Sodales: 31 S. R. E. Cardinales: Em.mi Tisserant, Pizzardo, 
Aloisi Masella, Ferretto, Lienart, Tappouni, Copello, Agagianian, Spell- 
man, Frings, Ruffini, Valeri, Mclntyre, Wyszynski, Quiroga y Palacios, 
Leger, Cento, Godfrey, Confalonieri, Richaud, Dopfner, Marella, Al- 
frink, Concha, Ottaviani, Di Jorio, Roberti, Jullien, Larraona, Heard, 
Bea. 

2 Patriarchae: Beat .mi Gori, Cheikho. 

14 Archiepiscopi: Exc.mi Felici, CVConnor, Silva Santiago, An- 
tezana y Rojas, Campbell, Cooray, Lefebvre, Hurley, Perrin, Bazin, Ber- 
nier, Yago, Rakotomalala, Bengsch. 

2 Episcopi: Exc.mi Jelmini, Suhr. 

3 Superiores Generales: Rev.mi Browne, Sepinski, Janssens. 

B ) Consiliarii: Exc.mi Staffa, Principi, Zerba, Palazzini, Philippe, 

Dante, Bartoccetti, Brennan. 

Rev.mi Rossi., Tinello, Romani, Camagni, Giusti, Cavagna, 

Salmon. 

Adest quoque Rev.mus P. Augustinus Mayer, O. S. B., Secretarius 
Commissionis « de Studiis et Seminariis ». 

Praeses, Em.mus Tisserant, oratione « Adsumus » recitata, rogat 
Em.mum Pizzardo ut referat « de- sacrorum alumnis formandis » Ca- 
put IV: « de studiorum ratione in Seminariis ». 

Hora 9,40 incipit disceptatio: loquuntur Em. mi Cardinales Frings, 
Ruffini, Godfrey, Confalonieri, Richaud, Dopfner, Larraona; Exc.mus 
Hurley; Em.mus Card. Ferretto; Rev.mi P. Gut, Abbas Primas O. S. B. 
(cuius animadversiones legit Exc.mus Secretarius Generalis), P. Browne, 
Magister Generalis O. P., P. Sepinski, Minister Generalis O. F. M.; 
ex Consiliariis autem Rev.mi Tinello et Camagni. 

Hora 11,05 vota colliguntur. 

Hora 11,40 coetus interrumpitur per quartam horae partem; deinde 
Card. Pizzardo relationem facit « de studiis academicis ab Universita- 
tibus tum catholicis tum ecclesiasticis provehendis », Cap. I: «de Uni- 
versitatibus catholicis ». 

Hora 12,05 incipit disceptatio: loquuntur Em. mi Cardinales Otta- 
viani et Bea et Exc.mus Silva Santiago, postea suffragia colliguntur. 

Hora 12,55 Praeses « Angelus Domini » recitat et sessioni finem 
imponit. 


VII 

Die 27 februarii 1962, hora 9,30, Membra et Consiliarii Commis- 
sionis Centralis in aulam Congregationum ad Palatium Apostolicum Va- 
ticanum conveniunt. 

Adsunt 50 Sodales et 17 Consiliarii, nempe: 

A) Sodales: 33 S. R. E. Cardinales: Em.mi Tisserant, Pizzardo, 
Aloisi Masella, Ferretto, Lienart, Tappouni, Copello, Agagianian, Spell- 
man, Frings, Ruffini, Valeri, Ciriaci, Siri, Mclntyre, Wyszynski, Qui- 
roga y Palacios, Leger, Cento, Cicognani, Godfrey, Confalonieri, Ri- 

chaud, Dopfner, Marella, Alfrink, Concha, Di Jorio, Roberti, Jullien, 
Larraona, Heard, Bea. 

2 Patriarchae: Beat. mi Gori, Cheikho. 

12 Archiepiscopi: Exc.mi Felici, 0’Connor, Silva Santiago, An- 
tezana y Rojas, Cooray, Lefebvre, Hurley, Perrin, Bazin, Bernier, Yago, 
Rakotomalala. 

1 Episcopus: Exc.mus Suhr. 

2 Superiores Generales: Rev.mi Browne, Sepinski. 

jB) Consiliarii: Exc.mi Carpino, Samore, Staffa,- Principi, Zerba, 
Palazzini, Philippe, Dante, Bartoccetti, Brennan. 

Rev.mi Rossi, Tinello, Romani, Camagni, Giusti, Cavagna, 

Salmon. 

Adsunt quoque: Rev.mus P. Augustinus Mayer O. S. B., Secreta- 
rius Commissionis « de Studiis et Seminariis » et Rev.mus P. Athana- 
sius Welykyj O. S. B. M., Secretarius Commissionis « de Ecclesiis Orien- 
talibus ». 

Praeest Card. Tisserant, qui orationem « Adsumus » recitat, deinde 
rogat Card. Pizzardo ut referat « de studiis academicis ab Universitati- 
bus tum catholicis tum ecclesiasticis provehendis », Cap. II: « de stu- 
diorum ecclesiasticorum Universitatibus ». 

Hora 9,45 incipit disceptatio: loquuntur Em. mi Cardinales Lienart, 
Ruffini, Dopfner et Bea; Rev.mi P. Gut, Abbas Primas O. S. B. (cuius 
animadversiones ab Exc.mo Felici leguntur), P. Browne, Magister Ge- 
neralis O. P., P. Sepinski, Minister Generalis O. F, M., Janssens, Prae- 
positus Generalis S. I. (cuius animadversiones legit Exc.mus Secretarius 
Generalis); ex Consiliariis autem Rev.mus Tinello. 

Hora 10,30 omnes Patres, ex ordine, votum suum proferunt. 

Post brevem suspensionem coetus, hora 11,25 Card. Cicognani 
refert « de Ecclesiae praeceptis » schemate proposito a Commissione de 
Ecclesiis Orientalibus. 

Hora 11,25 incipit disceptatio: loquitur Beat. mus Patriarcha Chal- 
daeorum. 

Hora 11,40 dantur suffragia. 

Hora 12 in aulam ingreditur Summus Pontifex, Quem comitantur 
Exc.mus Felici, Secretarius Generalis, et Rev.mus Capovilla, Secretarius 
particularis eiusdem Pontificis. 

Allocutione peracta, Summus Pontifex praesentibus Apostolicam 
Benedictionem impertit. 



2 - ALLOCUTIONES 
SUMMI PONTIFICIS IOANNIS XXIII 

I 

ALLOCUTIO DIEI 20 FEBRUARII 1962 
INITIO QUARTAE SESSIONIS PROLATA 

Venerabiles Fratres ac dilecti filii, 

In alternis humanae vitae vicibus, eventuum initium et exitus, sive 
ad singulos sive ad societatem communitatemque spectantia, praeci- 
puam semper animi attentionem ad se convertunt; eaque Ecclesia mater- 
nis auspiciis precibus que communire consuevit. Hanc ob rem iucundum 
fuit Nobis tres superiore tempore actas sessiones Commissionis Su- 
premae, quae Oecumenicum Concilium Vaticanum secundum praeparat, 
verbis Nostris absolvere, quae una simul epitome essent atque hortamen- 
tum exhiberent. 

Huius autem quarti id genus consessus exordium — ut iam alias 
fecimus — distinguere et bonis ominibus prosequi malumus. 

Cum ab allocutione, quam die vicesima tertia elapsi mensis Ianuarii 
vobis habuimus, parum temporis decurrerit, animi Nostri sensum effuse 
et abundanter promere — quod quidem summopere Nos delectaret — 
Nobis non sumimus. Satis Nobis est submisse et simpliciter animadver- 
tere illud, quod veluti nota et figura est terrestris hominum vitae, immo 
ipsius Ecclesiae. Intelligimus necessitatem mutabilis motus et peregri- 
nationis, qua impellente in occursum obviam veniunt multi: proficiscitur 
alter intempestivus, alter tempestivus advenit. 

Ex quo vos postremum hic congregatos vidimus, tres Sacri Collegii 
atque Supremae huius Commissionis Purpurati Patres e terrestri vita 
discesserunt: desideratissimi enim nos dereliquerunt Sanctae Romanae 
Ecclesiae Cardinales Caietanus Cicognani, Theodosius Clemens de Gou- 
veia, et Aloisius Iosephus Muench. 

Perillustrium horum Ecclesiae filiorum mors, quorum integra vita 
tot praestitit meritis, et indefatigata opera, huic Apostolicae Sedis mi- 
nisterio addicta, tanti existimanda est, mentes nostras aegritudine mae- 

stitiaque afficit; at id meminisse iubet, quam incerta mutabilisque sit 
communis hominum condicio, cui nostra in terris est obnoxia vita: haec 
enim nihil aliud est, quam per terrestris exsilii vicissitudines in caelum 
tendere. 

Quod autem ad dilectos illos Filios Nostros attinet, suavem spem 
fovemus, eos peracti laboris iustissimum praemium in superno regno 
iam assecutos esse, eosdemque ex illis caelestis beatitatis sedibus, ubi 
nos praecesserunt in signo fidei , suas ad Deum Patrem omnipotentem 
precationes nostris plane coniungere, ut gratiae suae ope labores vestros, 
ad quos nunc aggredimini, uberi fructu ditet. Hac in animorum socie- 
tate, quam cum defunctis fratribus habemus, admirabilis prorsus oculis 
Nostris obversatur visio: terra scilicet cum caelorum regno consociatur 
ad istius sessionis felices prosperandos exitus. 

Quodsi obitus trium e Collegis vestris maestitiam quandam hodier- 
nae sessioni infert, haec tamen aliquo modo levatur, eo quod omnes valde 
gaudemus/dilectum Filium Nostrum Stephanum Cardinalem Wyszyhski 
inter nos praesentem adesse. Est nobis eius adventus etiam gratior, 
quod hac oblata occasione celsitatem nobilitatemque animi sui testatus 
est eximio munere, quod magni pendimus. Etenim huc adveniens veluti 
materni risus delicias Virginis Mariae a Czestochowa attulit. O Virgi- 
nem Nigram, quam habemus carissimam! A iuvenilibus annis ea est 
Nobis admodum coniuncta eiusque venerandam imaginem semper apud 
Nos pio cum honore servamus. 

Quod dignissimus hic Praeses sacrorum Antistitum Poloniae, qua est 
humanitate et observantia, egit, in mentem revocat alterum egregie 
factum, quod animum Nostrum blande permovit; cum enim die quarta 
Novembris proxime praeteriti in Petriana Basilica octogesimus natalis 
Vicarii Christi in terris sollemniter commemoraretur, eodem die eadem- 
que hora sacri Pastores Poloniae, in templo Claromontano, Virgini Ma- 
riae se devoverunt, eius apud Filium Divinum deprecationem implo- 
rantes, ut millesimus annus prope transactus a Fide Catholica in nobilis- 
simam illam Nationem invecta aequo pietatis obsequio populique fre- 
quentia celebraretur. Animum Nostrum adhuc suaviter permulcent verba 
illa, quibus iidem se devoverunt; quae quidem verba sacros Antistites 
plane addecent, atque apprime consentanea videntur huic tempori, quo 
ad apparandum Oecumenicum Concilium omnes ex omnibus terrarum 
orbis partibus, coniunctis viribus, intenti sumus. 

Benignissimo igitur vultu suo Deipara Virgo vos respiciat, venera- 
biles Fratres ac dilecti filii, ac celebrandarum sessionum decursu labo- 
ribus vestris semper propitia adsit. Ad Ipsam supplices confugiamus, 
ab eaque auxilia ac praesidia omnia, quibus indigemus, fidenti animo 

exspectemus. Siquidem hac una adducti causa coetum hodiernum inivi- 
mus, ut nempe Dei gloriam eiusque regni adventum in terris promovea- 
mus, ac nihil aliud spectant labores Nostri, quam ut valeamus parare 
Domino plebem perfectam, quae quidem prima suscepti Romani Ponti- 
ficatus proposita Nostra fuerunt. 

Pignus caelestis patrocinii, quod a Maria Virgine praestolamur, esto 
Apostolica Benedictio, quam vobis singulis universis et operi vestro ef- 
fusa caritate impertimus. 1 


II 

ALLOCUTIO DIEI 27 FEBRUARII 
IN CONCLUSIONE QUARTAE SESSIONIS PROLATA 

V enerabiles Fratres , dilecti filii. 

Legentibus Nobis hesterno vespere hymnum Magnificat, haec verba, 
quae evangelicam parabolam seminatoris explanabant, quaeque eidem 
hymno adiecta erant, animum Nostrum suaviter tetigerunt: « Si culmen 
veri honoris quaeritis, ad illam caelestem patriam quantocius prope- 
rate ». 

Postrema adumbratio iam proposita est laboribus et curis huius 
quartae supremae Commissionis, quae Oecumenicum Concilium Vati- 
canum alterum praeparat, et hoc eius est lemma: « Quaestiones de 
studiis et de Seminariis ». Scitote hoc Nobis valde cordi esse. 

Replicavimus decreta, quae in capite duodevicesimo sessionis vice- 
simae tertiae Concilii Tridentini anno millesimo quingentesimo sexage- 
simo tertio sancita sunt, exordia magnificae susceptae operae ad Ordinem 
Sacrum in Ecclesia reparandum. 

Recens confectum rationarium, quod latissimas regiones Americae 
Latinae et etiam alias aliarum continentium terrarum spectat, sane 
causa est, cur magna trepidatio occupet pectora, ac perinde actuosa 
excitet totius Ecclesiae studia, ut meliore quo fieri possit modo tantis 
necessitatibus consulatur. Ut feliciter attingatur culmen veri honoris, 
ad sacerdotalem dignitatem spectantis, cui Dominus Iesus Christus 
absolutae consecrationis indelebile signum impressit — dicimus morum 
innocentiam, caritatis et alacritatis excitos sacros ignes, adsidue pre- 
candi et se devovendi consuetudinem — oportet sane variae quaestiones 


1 A.A.S. 54 (1962), pp. 164-166. 

ad ecclesiasticam vocationem, ad temperationem et structuram Semina- 
riorum et ephebeorum, novae aetati consentaneam, probe et plane exsol- 
vantur. 

Prospiciendum est, ut sacrorum alumni doctrinas sacras sibi acqui- 
rant, et moderate etiam saeculares disciplinas et litteras discant, itemque 
ut congruenter rei ea omnia excogitentur et disponantur, quibus quam 
maxime Evangelii diffusio et progressio continetur. 

Hodierni tamen temporis condiciones atque adversa rerum adiuncta 
baud raro christianis praeteritarum aetatum institutis et moribus pror- 
sus adversantur: quin immo in eo esse videntur, ut multos e sacerdotali 
ordine ad vebementissimos maerores cruciatusque perpetiendos perdu- 
cant, qui a Sancto Ignatio Antiocheno in epistula ad Romanos tam 
significanter descripti sunt: « Ignis, crux, bestiae, confractio ossium, 
membrorum divisio et totius corporis contritio et tota tormenta »/ 

Haec, quae nunc breviter commoto animo attingimus, Nobis suadet 
caritas Christi, quae in omnibus apostolici muneris praegravibus oneribus 
urget Nos , 1 2 quaeque nos monet ad ea aperto in lumine collocanda, unde 
Sanctae Ecclesiae prospera futura condicio quasi e primario capite pro- 
ficiscitur: inter quae priorem obtinent locum nova, frequentissima, san- 
ctoque vigore praedita agmina sacerdotum, qui sancti sint ceterosque 
sanctificent. 

Communia studia et sollicitudines Nostris plane coniungi debent, ut 
adulescentes, in sortem Domini vocati, opportuna inveniant auxilia ad 
capessenda munera, quae eos manent: sacerdotes, qui animorum curam 
agunt, sacras vocationes ut oculorum pupillam custodiant atque foveant; 
sodales ab actione catholica; scholae conformandis ad christiana prae- 
cepta pueris; ac praesertim patres matresque familias, in quorum tutela 
tenella germina crescunt. Hic referre Nobis liceat, quae in epistula scrip- 
simus ad saecularem memoriam recolendam beatae mortis Sancti Ga- 
brielis a Virgine Perdolente: « Si in domestico convictu pietas viget, 
vitae integritas floret, christianae legis auctoritas obtinet, facile ibi, divina 
operante gratia, semina ponuntur vocationis ad vitam sacerdotalem et 
religiosam, et fundamenta iaciuntur sanctitatis ». 3 

Dum consessui huic vestro praesentes adsumus ac vos adhortamur 
ad alacriter insistendos labores proxime celebrandi Concilii, perplacet 
Nobis novum veluti auspicium sumere ex hodierno liturgico festo, quo 
saecularis memoria obitus S. Gabrielis a Virgine Perdolente celebratur, 


1 S. Ign. ad Roman. 5, 2; Migne, PG 5, 692 A. 

2 Cf. 2 Cor. 5, 14. 

3 Ep. Sanctitatis altrix : A. A. S. 54 (1962), p. 164. 

qui flos exstitit pulcherrimus Congregationis Clericorum Excalceatorum 
Sanctissimae Crucis et Passionis Domini Nostri Iesu Christi, et quem 
Decessores Nostri S. Pius X et Benedictus XV ut christianae virtutis 
exemplar Ecclesiae universae proposuerunt. 

Prope dulcis sancti huius iuvenis Nobis arridebat imago, cum, ineunte 
mense augusto, anno millesimo nongentesimo quarto, in sacro recessu 
apud Basilicam Sanctorum Ioannis et Pauli, ad sacerdotalia suscipienda 
munera animum Nostrum componebamus. Nec silentio praeterire volu- 
mus, sancti huius caelitis sodales, ex Hollandia et Italia, Nobis per decem 
annos sollertem navasse operam, cum inter dilectam Bulgarorum gentem 
commorabamur. Quo fit, ut suaviter affecti animo coram vobis saecu- 
larem hodiernam memoriam recolamus. 

Ad exitum adductos huius conventus supremae Commissionis Con- 
cilii Oecumenici, iuvat Nos communes grati animi sensus Omnipotenti 
Deo pandere, qui propitius adfuit initio liturgici temporis Septuagesi- 
mae, quod per sacrae Quadragesimae dies ad Paschalia gaudia nos per- 
ducet. 

Exordium sumpsimus a sollemni coetu in maximo orbis catholici 
templo congregato ob festum Cathedrae Sancti Petri. Quam vehementer 
animum permovit fausta illa celebritas, quae die vicesimo secundo fe- 
bruarii habita est. Ecclesia enim, per plurimos delectos sacri ordinis 
viros et alumnos ex toto orbe catholico, ibi adfuit fide incensa, pietatis 
studio intrepidum praeferens animum, iuvenili ardore parata ad culmen 
honoris accedere, quod sanctitate vitae efficitur eoque pertinet, ut tantae 
dignitatis participes totos se fratrum spirituali commodo dedant. 

Id profecto populi christiani, quin immo populi omnes, vehementer 
exoptat, id, fortasse ignari, impensis precibus Deum rogantes depo- 
scunt, scilicet ut Ecclesiae suae sacerdotes sanctimonia ornatos concedat, 
sacerdotes sapientia conspicuos, qui « praeter Deum nihil timeant, nihil 
sperent nisi a Deo ». 4 

Haec ex animo ominati ac votis omnibus expetentes, ut lumen cae- 
leste operam vestram ubertim collustret, vobis, Venerabiles Fratres ac 
dilecti filii, Benedictionem Apostolicam, paternae benevolentiae Nostrae 
testem, peramanter impertimus . 5 


4 Cf. S. Bernardum, De Consideratione, IV, 6. 

5 A.A.S. 54 (1962), pp. 176-178. 



3 - DISCEPTATIO 

DE DIOECESEON PARTITIONE 

(Prima Congregatio: 20 febr. 1962) 


1) SCHEMA PROPOSITUM 

A COMMISSIONE DE EPISCOPIS ET DE DIOECESEON REGIMINE 

In regimine Ecclesiae universalis recta et bene ordinata dioecesium gu- 
bernatio maximum habet momentum in bonum cleri populique christiani. 

Porro cum Episcopus sit ordinarius et immediatus Pastor animarum, qui 
magisterii ministerii et regiminis potestate gregem sibi commissum ad normam 
sacrorum canonum pascere et gubernare debeat, necesse omnino est ut talis 
sit Dioecesis status et conditio ut Episcopus officium sibi concreditum apte, 
fructuose et efficaciter adimplere valeat. 

Iamvero ut id convenienter obtineri possit, duplex inconveniens est vi- 
tandum. 

Si dioecesis forte sit nimis magna et ampla vix poterit Episcopus persona- 
liter, ut opus esset, sacerdotes omnes sibi subditos, singulas paroecias earum- 
que rectores cognoscere ac moderari. 

Ex alia parte si dioecesis sit nimis parva, restricta, exigua quoad bona 
et redditus, Episcopus apte consulere non valebit innumeris sacerdotum et 
fidelium necessitatibus nec habere et sustentare poterit omnia officia et insti- 
tuta quae sunt necessaria ad rectum dioeceseos regimen. 

Quapropter opportunum et necessarium apparet ut ad congruam Dioe- 
ceseon partitionem deveniatur, omnibus circumstantiis sive temporum sive 
locorum sive personarum accurate perpensis. 

Quod multorum Episcoporum magnopere est in votis. 

Huiusmodi autem Dioecesium divisio plures suapte natura secumfert 
quaestiones opportune resolvendas, de quibus in singulis, quae sequuntur, 
propositionibus agitur. 

1. Dioeceses sunt Ecclesiae peculiares, quae Episcopis ex divina insti- 
tutione Apostolorum successoribus regendae committuntur, sub Romani Pon- 
tificis auctoritate. 

2. Ut convenienter Dioeceses gubernari queant, nec magnae nimis sint, 
nec parvae nimis, ratione territorii et incolarum numeri, variis locorum et 

personarum aliarumque rerum circumstantiis mature consideratis, animarum 
bono potissimum spectato. 

3. § 1. Dioeceses nimis parvae, in singulis casibus, decernatur, omni- 
bus adiunctis accurate perpensis, an supprimendae sint, an alii Dioecesi unien- 
dae an ex pluribus parvis nova Dioecesis constituenda. 

§ 2. Item decernatur an Dioeceses nimis magnae dividendae sint, 
circumstantiis omnibus diligenter consideratis. 

4. Abbatiae nullius vel supprimendae vel, si ratione territorii et inco- 
larum numeri sat magnae sint, in Dioeceses erigantur. 

Praelaturae nullius, nisi speciales occurrant circumstantiae, supprimantur. 

5. Quoad Dioeceses Suburbicarias decernat S. Sedes an supprimendae 
vel conservandae sint. 

6. § 1. Confinia Dioeceseon congruenter mutentur, si opportunum vi- 
deatur: hac super re Commissio Episcopalis (de qua infra), pro locorum di- 
stantia, viarum commoditate aliisque circumstantiis, quid opportunum vi- 
deatur Sanctae Sedi proponat. 

§ 2. Immutatio confinium ita fiat, ut uniuscuiusque Dioecesis terri- 
torium continuum pateat, nec amplius intra territorium unius Dioecesis 
exsistant loca vel paroeciae, quae ad aliam Dioecesim pertineant. 

7. Sedes Episcopalis seu residentia Episcopi eiusque Curia, quantum 
fieri potest, in loco aptiore et commodiore sit, quo facilius clero et fidelibus 
pateat accessus. 

8. § 1. Si duae aut plures Dioeceses uniantur unione exstintiva et una 
constituatur nova Dioecesis, una tantum sit Curia Episcopalis. 

§ 2. Si unio sit aeque principalis et uni Episcopo duae vel plures 
Dioeceses regendae committantur, item una sit Curia Dioecesana et Sedes 
Episcopalis, nisi Sedes Apostolica aliter decreverit. 

9. Provinciae Ecclesiasticae alicubi minuendae sunt, alicubi numero au- 
gendae et circumscribendae in regiones conciliares iuxta necessitates aposto- 
latus, attentis conditionibus geographicis, historicis traditionibus aliisque 
circumstantiis, habito quoque respectu, si opportunum videatur, ad numerum 
et confinia provinciarum civilium. 

10. Dioeceses immediate subiectae Sanctae Sedi illi Provinciae Ecclesia- 
sticae aggregentur, quae vicinior seu opportunior sit. 

11. § 1. Erectio, suppressio, unio, dismembratio, divisio Dioeceseon 
ac translatio Sedis Episcopalis et Curiae ita fiant, ut Episcopus per se ipse 
ac facile cognoscere valeat clerum et singulas paroecias. 

§ 2. In hisce negotiis peragendis, respectus habeatur non solum ad in- 
colarum numerum et locorum distantiam, verum etiam ad ritum ac nationali- 
tatis diversitatem, ad peculiaria adiuncta geographica, socialia, oeconomica, 
ad historicas traditiones, ad civiles quoque circumscriptiones atque ad pacta 
forte inita inter Sanctam Sedem et Status. 

12. In unaquaque Natione peculiaris ac permanens Commissio Episco- 
porum constituatur, vel constitui poterit, quae, auditis Episcopis quorum 

interest, videat an et quaenam immutationes circa Dioeceses sint inducendae 
easque Sedis Apostolicae iudicio subiiciat, salvis iuribus Ecclesiae Orientalis. 

13. § 1. Dioeceses personales ratione idiomatis vel nationalitatis eri- 
gendae non sunt. 

§ 2. Pro diversitate rituum erigi poterunt, cum plures sunt fideles 
diversi ritus, quibus sufficienter consuli nequit per sacerdotem aut paroeciam 
eiusdem ritus. 

§ 3. Item, an pro certis personarum coetibus, Dioeceses personales 
vel Ordinariatus sint constituendi, Conferentia Episcopalis Nationalis, in 
singulis casibus, proponat et Sancta Sedes decernat. 

Textus definitive probatus in Sessione Generali habita diebus 23 septembris - 
7 octobris 1961. 


2) RELATIO EM.MI P. D. PAULI CARD. MARELLA 
PRAESIDIS COMMISSIONIS 
DE EPISCOPIS ET DE DIOECESEON REGIMINE 

Antequam de singulis schematibus, a « Pontificia Commissione de 
Episcopis et de Dioeceseon regimine » propositis, referam, liceat mihi, 
Eminentissimi ac Excellentissimi Patres, quaedam prooemii instar, dicere 
de eiusdem Commissionis studiis et laboribus. 

I. Constitutio Commissionis. 

Commissio nostra viginti tribus Membris constat atque viginti sep- 
tem Consultoribus. 

Ex Membris, viginti sunt Archiepiscopi vel Episcopi, ex undecim 
nationibus electi, quorum duo Hierarchae Orientales. 

Ex viginti septem Consultoribus, quindecim sunt Archiepiscopi vel 
Episcopi, ex quattuordecim nationibus delecti. 

Nostra igitur Commissio maxima parte constat ex Sacris Pastoribus 
idque iure merito, quippe quae de iuribus et officiis Episcoporum, de 
dioeceseon regimine, deque praecipuis quaestionibus animarum curam 
spectantibus agere deberet. 

Talis autem Commissionis compositio, dum maximas attulit utilita- 
tes, nonnulla etiam peperit difficultates in laboribus perficiendis. Utili- 
tates dixi! Tot enim ex variis terrae gentibus Sacri Pastores, tum Occi- 
dentalis tum Orientalis Ecclesiae, scientia et doctrina, prudentia et usu 
pastoralium rerum, necnon editis libris praestantes, sive in votis scripto 
exaratis sive in disceptationibus oretenus factis, amplissimum suae suo- 
rumque Confratrum experientiae pastoralis thesaurum protulerunt. 

Difficultates etiam referam: In primis extrinsecae scilicet ad eos 
omnes convocandos. Ipsi enim ex longinquis quoque orbis catholici regio- 
nibus Romam petere frequentius tenebantur, ut Sessionibus generalibus 
interessent. Quapropter consultationes et studia plerumque per crebras 
epistulas peragi debuerunt. 

Sed et intrinsecae difficultates non defuerunt. 

In quaestionibus enim discutiendis unus vel alius Episcopus singu- 
larem suae dioecesis, vel regionis vel nationis, conditionem utilitatemque 
aliquando respiciebat, apta remedia expetens; dum publico rei Christia- 
nae bono Ecclesiaeque universae necessitatibus erat in primis consu- 
lendum. Nec adstantium Episcoporum optata neglegi poterant, unde 
saepe disceptationes protrahendae erant ad meliorem et universaliorem 
formulam inveniendam et proponendam. 

Hierarchae autem Orientalis Ecclesiae sollerti studio curarunt ut 
quae a nostra Commissione proponebantur cum ipsa Orientalis Eccle- 
siae disciplina componi et aequari possent. 

II. Quaestiones nostrae Commissioni positae. 

Studio Commissionis Nostrae quattuor praecipuae quaestiones com- 
missae sunt magni quidem momenti magnaeque amplitudinis et multae 
prudentiae atque consilii: res scilicet 1) de dioeceseon partitione; 2) de 
Episcoporum potestate, in tria capita dispertita: a) de rationibus Episco- 
pos inter SS. Curiae Romanae Congregationes; b) de rationibus inter 
Episcopos et parochos; c ) de rationibus inter Episcopos et Religiosos; 
3) praecipuae de animarum cura quaestiones et 4) de emigrantibus. 

III. Commissionis studia et labores. 

In praedictis enucleandis quaestionibus Sodales, universi sive Mem- 
bra sive Consultores, impensa cura et -sollicito studio adlaboraverunt. 

Prima redactio schematis a Ponentibus singularum quaestionum fa- 
cta est, attentissime pervolutis tum suggestionibus a Membris Commis- 
sionis prolatis, tum Episcoporum omnium et Superiorum Religiosorum 
consiliis et votis, tum Sacrorum Curiae Romanae Dicasteriorum propo- 
sitis tum denique Universitatum catholicarum studiis. 

Sed in aliqua apparanda schemata sodales, una simul vel in sectio- 
nes dispertiti, conspiraverunt et concurrerunt: ita factum est in deter- 
minandis rationibus inter Episcopos et SS. Curiae Romanae Congrega- 
tiones et praesertim in quaestionibus de cura animarum definiendis. 

De unoquoque schemate disceptationes multae factae sunt tum in 

Sessionibus peculiaribus, tum in praeparatoriis conventibus, tum in ses- 
sionibus generalibus. 

Hucusque duodecim Sessiones habitae sunt, quarum quinque pecu- 
liares, tres praeparatoriae et quinque generales. 

Sessionibus Generalibus semper interfuerunt universa Commissionis 
Membra necnon Consultores Romae degentes vel Urbem hunc in finem 
adpetentes. 

Quapropter in unaquaque Sessione viginti tres vel quinque Episcopi, 
ex duodecim vel quindecim nationibus provenientes, de propositis quae- 
stionibus et schematibus disceptaverunt maxima libertate et magno ar- 
dore sed et mira cum caritate, fraternaque animorum consensione, ita 
ut quilibet Commissionis nostrae conventus quasi parvi Concilii instar 
haberetur. 

Schemata, ante definitivam adprobationem, iterum iterumque ex- 
cussa, emendata et expolita fuerunt. 

Quapropter in illis quae Vobis hodie proponuntur schematibus vel 
in posterum proponentur, nullum legitur articulum, quin dicam articuli 
verbum, quod non quinquies vel sexies, sed et decies et duodecies di- 
sceptatum sit. 

Ad hoc magnum Commissionis opus expeditius persolvendum ma- 
ximum adiutorium contulit Exc.mus Archiepiscopus Madytensis, Domi- 
nus Iosephus Gawlina, Secretarius Commissionis, cui uberrimas grates 
meritasque laudes coram omnibus toto corde exhibeo. 

IV. Praecipua agendi et procedendi ratio. 

In schematibus apparandis Commissio nostra hanc praecipuam sibi 
constituit rationem: Principia fundamentalia, sive theologica sive iuri- 
dica, primum enuntiare ac deinde principia practica vel normas peculia- 
res proponere, quantum fieri potuit, brevi et perspicua forma. 

In proponendis autem principiis id potissimum intenderunt Episcopi 
ut prima haberetur ratio pastoralis muneris exercendi , ut aptiori modo 
animarum saluti consuleretur. 

Hinc nonnullae propositae sunt immutationes in iure faciendae ut 
ecclesiastica disciplina ad nostrorum temporum necessitates rationesque 
aptius accommodetur, ut exercitium potestatis episcopalis facilius red- 
datur. 

Haec potissimum spectantes, Sacri Pastores quaedam etiam argu- 
menta innuere voluerunt, quae directe aliarum Commissionum studio 
commissa sunt; quaedam vero in exemplum referre putarunt, ut de illo- 
rum placitis et optatis debita haberetur ratio in novo condendo Codice 
iuris canonici. 

Vobis igitur, Em.mi ac Rev.mi Patres, magnopere commendare velim 
ut quae Episcopi communi studio ceperunt vota, pleraque nunc adpro- 
bentur, ut eorum optata in Concilio Oecumenico proponantur, ea quidem 
forma eaque ratione quae melior et opportunior videatur. 

Hoc autem dico ne illorum expectationem decipiamus! Ceterum ego 
ipse puto schemata proposita non esse omnino perfecta, sed ultro perfici 
posse quin immo etiam compleri. Scriptionis seu redactionis formam 
quod attinet, adnotare velim nostra schemata sic apparata fuisse ut exa- 
mini huius almae Commissionis subiicerentur; ideoque numquam legi- 
tur formula « Sancta Oecumenica Synodus », eo vel magis quod cum 
agatur de rebus disciplinaribus diversa Commissionum schemata concor- 
danda et complenda erunt antequam in Concilio proponantur. 

Ad ultimum, Episcoporum votum referam, qui magnopere exop- 
tant, ut propositae immutationes in iure non nimio protrahantur. 

Historia nos docet in Concilio Vaticano I permultos ex variis natio- 
nibus Episcopos reformationem iuris postulavisse et praesertim Gallia- 
rum Praesules, qui hanc proposuerunt agendi rationem: 

1) Concilium per seipsum decerneret praecipuos et magis urgentes 
reformationis articulos, simulque indicaret qua mente et quonam gene- 
rali conceptu reformatio iuris peragi deberet; 

2) Institueretur theologorum et canonistarum specialis Congrega- 
tio, quae universum ius canonicum attentissima revisione introspice- 
ret etc. 

Haec autem vota in Concilio Vaticano I a Patribus prolata, tandem 
expleta fuerunt anno millesimo nongentesimo decimo septimo (1917) 
per optatam novi Codicis promulgationem. 

Summus autem Pontifex, Ioannes XXIII, cum primum Oecumenici 
Concilii nuntium dedit, propositum simul manifestavit novum Iuris Co- 
dicem apparandi, hodiernis necessitatibus accommodatum. 

Cito ergo constituatur Commissio novo apparando Codice Iuris 
Canonici, quae interim procedendi rationem statuat, collaboratores eli- 
gat, desiderata Episcoporum et Commissionum praeparatoriarum Con- 
cilii studia diligenter excutiat, ita ut, expleto Concilio, tam grande ar- 
duumque opus celeriter perficiatur. 

His dictis, peto veniam et relationes schematum aggrediar, iam nunc 
Vobis gratias agens si consilia et animadversiones humanissime signifi- 
caveritis ut proposita schemata, quantum fieri poterit, expolitiori forma 
redigantur. 

DE DIOECESEON PARTITIONE 

I. Prima quaestio nostrae Commissioni posita sic inscribitur: «De 
dioeceseon partitione. Ratio determinetur qua dioeceseon fines recogno- 
sci possint ita ut, Concilio expleto, earum partitio apte disponatur sub 
moderamine S. Congregationis Consistorialis vel alicuius Coetus ab ea 
dependentis ». 

II. Plures fuerunt quaestiones, ab Episcopis positae, quae huius- 
modi argumentum, sive directe sive indirecte, respiciunt. Sic inter alias: 

1) an expediat ut numerus Dioeceseon minuatur aut augeatur; 

2) quaenam criteria prae oculis habenda sint circa huiusmodi par- 
titionem et dismembrationem; 

3) an manentibus Dioecesibus earum confinia sint aeque mutanda; 

4) an sedes seu residentia Episcopi sit transferenda; 

5) an aliqua innovatio sit opportune inducenda quoad provincias 
ecclesiasticas; 

6) an novae erigendae sint dioeceses ratione idiomatis vel natio- 
nalitatis aut ratione ritus. 

Hisce praecipuis quaestionibus schema nostrum respondere nititur. 

III. Necessitas partitionis dioeceseon, ut scitis, non ubique eodem 
modo persentitur, sed praesertim in nonnullis exoptatur regionibus an- 
tiquae professionis catholicae, quae iuri communi sunt subiectae et 
potissimum in Europa. 

IV. Unicum criterium quoad partitionem dioeceseon nec habetur 
nec haberi potest; sed complura spectanda sunt criteria, pro diversitate 
regionum, temporum et circumstantiarum. Aliae profecto sunt condi- 
tiones pro Italia aliae pro Gallia, Germania etc.; attento praesertim 
discrimine quoad regiones occidentales et orientales, item quoad Status 
Foederatos Americae et regiones Americae Latinae aliasque nationes. 

Pariter diversa sunt criteria quoad Ecclesiam Latinam et Ecclesias 
rituum orientalium. 

Principia igitur quae in schemate traduntur sunt omnino generalia. 
In singulis casibus, et pro singulis Nationibus, peculiares circumstantiae 
et conditiones spectandae erunt. 

Praecipua criteria, quae Sacrae ipsae Romanae Congregationes ple- 
rumque considerare solent quando huiusmodi negotia pertractant, haec 
recensentur: a) numerus incolarum; b ) amplitudo dioecesis; c) locor um 
distantia et viarum asperitas; d ) diversitas idiomatis et nationalitatis; 
e) diversitas ritus; /) homogeneitas oeconomico-socialis; g) civiles cir- 
cumscriptiones; h) conventiones inter S. Sedem et Status initae. 

V. Attamen in partitione dioeceseon principium fundamentale, cui 
omnia reduci debent criteria, semper sit oportet: salus animarum, seu 
principium pastorale. 

Id claris verbis exprimitur in prooemio et in variis articulis repeti- 
tur. Quapropter opportuna principia statuta sunt. 

Salus autem animarum ultro postulare videtur ut huiusmodi immu- 
tationes fiant caute et prudenter ne inde suscitetur in clero et in populo 
perturbatio vel seditio contra ecclesiasticas auctoritates. Ideoque pas- 
sim in propositionibus dicitur: « omnibus accurate perpensis », « circum- 
stantiis omnibus diligenter consideratis », « quantum fieri potest » etc. ... 
Difficultates enim innumerae, tum geographicae, tum demographicae, 
tum sociales, civiles et politicae, tum praesertim historicae oriri possunt, 
in quibusdam praesertim nationibus catholicis ut in Italia, in Gallia, in 
Hispania, Germania etc., ubi multae inveniuntur dioeceses ob historicas 
vel politicas causas quondam erectae, nunc autem forte supprimendae 
vel alii uniendae dioecesi. 

Nullae e contra vel paucae tantum difficultates habentur in partibus 
Americae et in terris Missionum ubi frequentes immutationes fiunt cum 
magno animarum bono maximaque regiminis utilitate. 

VI. His positis necessarium esse videtur ut generales normae ab ipsa 
Oecumenica Synodo statuantur, quo securior apparetur via ad aptatam 
dioeceseon partitionem peragendam. Nam si Concilium Oecumenicum 
peculiare decretum ediderit, plenior profecto erit Praesulum, quorum 
interest, cum Apostolica Sede collaboratio, et promptior cleri populique 
christiani adhaesio et oboedientia. 

VII. His praemissis, quaedam in schemate animadvertenda esse 
censeo. 

In genere 

Circa criteria proposita: 

1) De numero incolarum dioeceseos multum disceptatum est: qui- 
dam sodales proposuerunt determinandum esse fidelium numerum, non 
ultra scilicet ter vel quinquies centena milia (300.000-500.000), sed ple- 
rique numerum non esse determinandum censuerunt, habita praesertim 
ratione multarum urbium, quae maiore incolarum numero constant, quae- 
que ex hoc capite dividendae esse non videntur, cum profecto minus 
congruum sit in una eademque urbe plures reperiri dioeceses. 

2) De criterio amplitudinis territorii nonnulla prolata sunt consilia, 
sed visum est nonnisi cum aliis circumstantiis considerari debere. Hodie 
enim, aliter ac olim, facilioribus commeatus mediis perspectis, in ple- 

risque regionibus sive amplitudini dioeceseon sive distantia locorum 
et viarum asperitati facile consulitur. 

3) De limitibus civilibus discussio quoque facta est. Concordantia 
cum finibus civilibus est principium traditionale, praxi Apostolicae Sedis 
consentaneum, quod plerumque attendi debet, praesertim ratione habita 
negotiorum quae ad utrumque forum pertinent necnon, in casu contra- 
rio, gravium difficultatum quae fidelibus obveniri possunt. Hoc autem 
criterium applicari debet cum discretione et prudenti iudicio, cum limi- 
tes civiles diversimode praefiniantur ac limites ecclesiastici. Nec oblivi- 
scendum est in quibusdam regionibus et in certis rerum adiunctis id 
plane impossibile esse. Ceterum, hac in re, prae oculis haberi debent 
conventiones inter S. Sedem et Status initae, quae fere semper de eccle- 
siasticis circumscriptionibus agunt. 

In particulari 

Circa quaedam articula: 

1) In art. 4, pag. 6, 1 dicitur supprimendas esse Abbatias et Praelatu- 
ras nullius, Abbatias nempe et Praelaturas, quae ad normam can. 215 
§ 2 CIC veniunt nomine dioeceseon. De hac re, occasione Codicis luris 
Canonici redigendi, fuse actum est. Votum peculiaris Commissionis erat 
ut « Abbatiae et Praelaturae nullius » satis magnae in dioeceses proprie 
dictas erigerentur aut penitus supprimerentur. Magnum hodie inconve- 
niens est quod nonnullae Abbatiae habeant paroecias in una alterave 
dioecesi unde oritur diversitas disciplinae et regiminis. Huic vero incon- 
venienti, quod etiam in quibusdam dioecesibus invenitur, satis consultum 
est per articulum sextum § 2 paginae 6. 

Quoad Praelaturas nullius exceptiones admittuntur verbis « nisi spe- 
ciales occurrant circumstantiae ». Hoc factum est quia Commissio prae 
oculis habuit peculiarem conditionem Praelaturarum nullius, quae in ter- 
ritorio vel missionali, ut v. g. in Brasilia, vel alibi exsistunt, non haben- 
tes plenam ordinationem ecclesiasticam et omnia requisita ut in dioeceses 
erigi possint. 

Alterum quoque exemplum consideraverunt Episcopi, scilicet novam 
institutionem Praelaturae nullius Pontiniacensis in Gallia, seu Mission 
de Vrance, qua, Instituto missionario recensiori, feliciter tributa est forma 
canonica. 

2) In art. 9, pag. 7, 2 sermo fit de Provinciis ecclesiasticis. Desideratur, 
in nonnullis praesertim Europae nationibus, aptior Provinciarum eccle- 


1 Cf. p. 497. 

2 Cf. p. 497. 

siasticarum circumscriptio. Rationes enim pastorales exigunt ut Provin- 
cia ecclesiastica quam maxime foveat commune studium et laborem Epi- 
scoporum in bonum totius Provinciae. Ad hanc fraternam collaboratio- 
nem et ad coordinandam communem actionem pastoralem necesse est ut 
in unam confluant provinciam dioeceses, quarum negotia et problemata 
pastoralia sunt similia. Idcirco privilegium immediate subiectionis Apo- 
stolicae Sedi tollendum esse videtur. 

Sed ipsum animarum bonum exigere potest ut in magnis nationibus 
plures ecclesiasticae Provinciae coalescant ad efformandas « regiones 
conciliares », uti iam factum est in Italia et nunc valde optatur ut etiam 
in Gallia fiat. 

Huiusmodi « regionum conciliarium » institutio, integre servatis Pro- 
vinciis ecclesiasticis, commendanda videtur, praesertim cum plures ha- 
beantur difficultates sive historicae sive politicae ad novam ecclesiasti- 
cam circumscriptionem peragendam. 

3) In art. 12, pp. 7-8, 3 agitur de constituenda Commissione Episco- 
porum, cuius officium erit omne negotium de dioeceseon partitione in 
propria natione considerare, studia peragere iuxta proposita criteria, et 
demum consilia capta Apostolicae Sedi subiicere. 

Huiusmodi peculiaris et permanentis Commissionis constitutio fieri 
poterit vel directe ab Apostolica Sede, vel mediante Conferentia Natio- 
nali Episcoporum, cui negotium istud committi poterit. 

In fine articuli dicitur « salvis iuribus Ecclesiae orientalis ». In di- 
sciplina enim Ecclesiae Orientalis ea omnia quae respiciunt erectionem 
vel dismembrationem Eparchiae vel Provinciae et earumdem divisionem, 
unionem, suppressionem etc. ex gravi causa peragi possunt a Patriarcha, 
de consensu Synodi Patriarchalis vel Episcoporum salva tamen Sedis 
Apostolicae confirmatione (can. 248, Motu Proprio Cleri sanctitati). 

Schema apparavit Rev.mus P. Felix Cappello, S. I. 

Quinque de schemate factae sunt compositiones, quae excussae sunt 
in quattuor sessionibus particularibus et in quinque generalibus. Schema, 
quod Vobis proponitur, definitive fuit adprobatum in Sessione Generali 
mense septembri anno elapso. 

De hac quaestione viginti septem vota a Sodalibus conscripta sunt. 

3) ANIMADVERSIONES SODALIUM 

Card. Tis serant: In articulo 4°, pag. sexta, 1 scribitur: Praelaturae 
nullius, nisi speciales occurrant circumstantiae, supprimantur. Nescio 


3 Cf. pp. 497-498. 
1 Cf. p. 497. 

cur hoc institutum supprimendum foret. Plures erectae sunt Praelatu- 
rae nullius in novissimis annis in territoriis, quae paucos incolas conti- 
nent, cum paucissimis sacerdotibus, plerisque regularibus. Praelaturae 
erectae sunt ad meliorem administrationem obtinendam, sed progressus 
expectandi sunt antequam ad erectionem dioeceseon adveniatur, ut fit 
'in ditionibus sub S. C. de Propaganda Fide quae Vicariatus Apostolicos 
et Praefecturas habent. Appellationes ad tempus necessariae sunt ubique. 

Praelaturae triginta duae exstant in Brasilia, e quibus duae forsitan, 
vel tres, post paucos annos, in Dioeceses erigentur, quamquam omnes 
Praelati dignitate episcopali insigniti sint. Ita sunt septem Praelaturae 
in insulis Philippinis. In Peruana ditione, novem sunt praelaturae, sed 
una tantum Praelatum episcopum habet. Praelaturae duae vel una ex- 
stant in aliis novem nationibus extra Europam. 

Praelaturae nullius exstant in Italia quattuor, in Hispania una, in 
Gallia una, in Germania orientali et Polonia una, quae vel propter tra- 
ditionem, vel propter aliquam practicam rationem titulum habent prae- 
laturae. 

Abbatiae nullius titulo fruuntur historico duodecim in nationibus 
Europae, dum aliae sex in aliis orbis partibus recenter conditae sunt 
ad missiones fovendas. 

Non video cur haec instituta supprimenda sint, cum recte in iure 
definiantur. 

De suburbicariis Dioecesibus quis desideret earum suppressionem 
non dicitur, nec quare. S. Pius X in constitutione Apostolicae diei 15 m. 
aprilis an. 1910 sapientissime pro nostris temporibus earum regimen 
et gubernium ordinavit. Si abusus fuerint, facilius dicas quia dispositio- 
nes huius constitutionis minime observatae sunt. 

Card. Ferretto: Schema propositum mihi generaliter placet ac his 
omnibus quae Em.mus Cardinalis Relator, clarissime exposuit, libentis- 
sime adhaereo. 

Liceat tamen mihi humiliter perpauca, minimi immo momenti, ad- 
vertere: proponere scilicet ut nonnulla omittantur quaeque Codici luris 
Canonici reformato remittantur. 

Ad n. 4: Cur Abbatiae et Praelaturae nullius supprimendae sunt? 

Nullus Episcoporum — uti prostat in. Appendice vol. II — hoc po- 
stulavit: ideoque tutius esset si hac de re, quae relinquenda est iudicio 
Sanctae Sedis, nil diceretur. Ceterum, quod Praelaturas nullius spectat, 
prout lucide Em.mus Cardinalis Marella et Em.mus Cardinalis Decanus, 
Praeses, dixerunt, notum est omnibus Apostolicam Sedem aliquando 
consuevisse Praelaturas nullius erigere quum, pro locorum et temporum 

adiunctis, nec Vicariatus Apostolicos instituere expediret nec adhuc 
omnia ad dioecesim perfecte efformandam praesto essent. 

Ad n. 5 ubi de dioecesibus suburbicariis : Pariter omittendum esse 
censeo, meo humili iudicio, hunc numerum, eo vel magis quod, prouti 
sonat, videretur concessio quaedam a Concilio Sanctae Sedi facienda. 

Ad n. 6, lineis 2.5 et 26 et ad n. 12 ubi de constituenda Episcoporum 
commissione in unaquaque Natione: Non videtur nec necessitas nec op- 
portunitas erigendi aliquod ens quod aliquomodo medium inter Aposto- 
licam Sedem et Episcopum extet. 

In Appendice vol. II, p. I, p. 500, n. 13 sub titulo « De Dioeceseon 
partitione » loquitur de instituenda « Commissione Pontificia perma- 
nente » quae videat de casibus saltem urgentioribus. Sed hoc aliud est: 
sicut si Sancta Sedes committat studium quaestionis huiusmodi, sat ar- 
duae et salebrosae, in una vel alia natione, Conferendae Episcoporum. 

Ideoque etiam hac in re censeo standum prudenti iudicio Sanctae 
Sedis et in schemate silendum. 

Ad n. 13: De dioecesibus personalibus : In primis advertenda est 
contradictio quaedam inter § 1 et § 3: « erigendae non sunt » legitur 
linea 4 a ; et dein « in singulis casibus conferentia episcopalis nationalis 
proponat et sancta Sedes decernat » legitur lineis 11 et sequentibus. 

Dein animadvertendum est: quoad § 1: neminem hanc quaestio- 
nem proposuisse; quoad § 2: quod hic habetur iam est in praxi Sanctae 
Sedis. 

Ideo submisse opinor etiam hunc numerum 13 omnino praetereundum. 

Card. Ruffini: Principia in schemate enuntiata vix ullam difficul- 
tatem pariunt, immo — ut in universum dicam — mihi placent, cum 
bonum animarum vere expostulet Dioeceses nimis parvas augere, nimis 
magnas imminuere, alias inter se coniungere, alias abolere. 

Difficile sane erit principia ad actum adducere. 

Opinor cito constituendas esse Commissiones Episcopales in singu- 
lis Nationibus et, si Natio valde pateat, in singulis Regionibus seu 
Provinciis Ecclesiasticis; quibus Commissionibus munus concredatur 
rem totam gravi studio subiciendi, ut deinde S. Sedi conclusiones pro- 
ponantur. 

Pag. 6, 2 ad 5: Ad Dioeceses Suburbicarias quod attinet, mihi videtur 
perpendendum esse utrum servari debeant prout nunc sunt, necne. Sunt 
enim parvae et propter peculiaria impedimenta vix regi possunt con- 
gruenter nostris temporibus et « in exemplum » sicut oporteret cum 
praesideant ipsis praeclarissimi Cardinales Episcopi. 


2 Cf. p. 497. 

Ceterum in textum Concilii Oecumenici tantum principia, quae su- 
pra memoravi, inducantur, reliqua ad novam Codicis I. C. editionem 
remittendo. 

Card. Gracias: In Schemate Decreti « De Dioecesium Partitione » 
Relator proponit aliquas normas iuxta quas, debite provisum fuerit pro 
meliore dioecesium gubernatione, in variis mundi partibus. Sub nu- 
mero 2 ille dicit: « Ut convenienter Dioeceses gubernari queant, nec 
nimis magnae sint nec nimis parvae, ratione territorii et incolarum 
numeri, variis locorum et personarum aliarumque rerum circumstantiis 
mature consideratis, animarum bono potissimum spectato ». 

Potest dari etiam alia methodus — et haec valeret praesertim pro 
regionibus missionariis — quae obtineret finem intentum, sine neces- 
sitate formaliter dividendi ne quidem dioeceses extensivas. Divisio for- 
malis, sine dubio, restringeret territorium in quo exercendum sit mini- 
sterium; talis divisio tamen secumfert difficultates haud parvas de pecu- 
nia et de numero adaequato sacerdotum, nam in casu uniuscuiusque 
partis independentis, recurrendum esset, pro ordinariis et extraordina- 
riis subsidiis ad Congregationem pertinentem Romae; sed nemo est qui 
nesciat has Congregationes non semper esse capaces satisfaciendi exi- 
gentiis de die in diem crescentibus. Praeterea, pars nova, semel in dioe- 
cesim constituta, sine tamen Christianorum sufficienti numero, omnino 
bonorum propriorum copia careret; periculum quoque adsit, ne, divi- 
sione dioecesis semel facta, partes magis excultae obligationem novae 
dioecesi amplius subveniendi recusent. 

Solutio ergo, fortasse in aliquibus circumstantiis consisteret in reti- 
nendo in statu quo antea dioecesim extensivam, dum simul intra eius 
limites nonnullae partes minus excultae designantur, quae Congregatio- 
nibus Religiosis committi possent. Quae Congregationes curarent pecu- 
nias necessarias esse colligendas, auxilium petendo sive ab aliquibus flo- 
rescentibus Institutis suis, sive in regionibus externis (Americae et Eu- 
ropae) ope suarum Congregationum ibi. 

Ad illustrandum modo practico omnia quae implicat haec suggestio, 
sumamus exemplum Archidioecesis Bombayensis. Dum vigebat Concor- 
datum inter Sanctam Sedem et Lusitaniam, Archidioecesis divisio forma- 
lis non erat possibilis, tamen clare percipiebatur totum territorium ex una 
parte consistens ex Sind et Baluchistan, et ex alia parte consistens ex 
Kutch, Gujarat et Kathiawar speciali cura et attentione indigere. Con- 
sequenter S. C. de Propagatione Fidei suo decreto diei 21 ianuarii 1934, 
Prot. N. 336/34 concredidit Sind et Baluchistan Patribus Hollandicis 
ex Ordine Fratrum Minorum, sede principali Karachi, et Kutch, Gujarat 

Kathiawarque Patribus Societatis Iesu ex provincia Aragonensi sede 
principali Ahmedabad. Facultates Superioribus Ecclesiasticis horum di- 
strictuum concessae tales erant ut eos practice « sui iuris » redderent. 
Ad breviorem longam historiam faciendam, res ita dispositae tam bene 
processerunt ut haec territoria fructuosissime excolerentur. Tempore 
opportuno, cessante supradicto Concordato, Karachi et Ahmedabad ere- 
cta sunt in dioeceses cum suis episcopis. Hodie territorium Sind et Balu- 
chistan amplius divisum est in Archidioecesim Karachiensem et Dioece- 
sim Hyderabadensem (Sind). Similes conditiones in aliis etiam regionibus 
missionariis vigebant. Omnino ad rem et consideratione digna sunt haec 
excerpta ex litteris scriptis a Congregatione de Propaganda Fide ad Ar- 
chiepiscopum Bombay ensem illius temporis: 

« Hae vero normae in relationibus definiendis cum missionariis prae 
mente, habeantur: 

1 ) Intacta manente ecclesiastica circumscriptione Archidioecesis Bom- 
bayensis, concedatur districtus de Karachi (Sind, Baluchistan) Patribus 
hollandicis ex Ordine Fratrum Minorum, districtus vero de Ahmedabad 
(Kutch, Gujarat, Kathiawar) Patribus Societatis Iesu ex provincia Ara- 
gonensi. 

2) Horum missionariorum Superioribus haec Sacra Congregatio Fa- 
cultates concedet quas Superioribus Missionum sui iuris tribuere solet; 
non directe tamen illas communicabit, sed per Archiepiscopum trans- 
mittet. 

3) Plena agnoscatur missionariis libertas in suo opere apostolico 
exercendo intra fines districtuum illis concreditorum. 

4) Ad quaestiones oeconomicas quod spectat cum missionariis de- 
finiendas certa est haec sacra Congregatio Te pro bono et aequo acturum. 
Si vero in aliqua re ad concordiam sententiarum perveniri non poterit 
controversia deferatur Exc.mo Delegato Apostolico dirimenda ». 

Card. Meyer: Totum hoc schema agnoscit problema omnino pra- 
cticum pro vita pastorali Ecclesiae, problema autem quod valde differt 
pro diversis nationibus. Est problema quod resultat non tantum ex 
quibusdam conditionibus historicis, sed etiam ex certis tendentiis vitae 
modernae, v. g. ex tendentia ad maiorem « urbanizationem » nostrae 
civilizationis. 

Cum multae sint conditiones quae variari possunt relate ad hoc pro- 
blema, nescio utrum prudens sit legislatio quae universaliter legem fer- 
ret. Dicerem potius quod singulariter, vel particulariter deberet agi in 
unoquoque casu. Rationes enim pastorales non possunt tantummodo 
in abstracto considerari, sed potius relate ad omnes alias circumstantias, 



510 


SESSIO IV - ACTA 


praesertim oeconomicas, quae quandoque militant adversus divisionem 
sic dictae « nimis magnae dioecesis ». Etenim propter illam « urbaniza- 
tionem » extensio dioecesis non est geographica sed politica. Problema 
quod habetur pro administratione talis dioecesis (quae sub quibusdam 
rationibus nimis magna dici debeat) multa communia habet cum proble- 
mate civilis administrationis ipsius magnae civitatis ex qua potissimum 
dioecesis constat. 

Numquid speciale studium haberi possit quod hoc problema precise 
in quantum refert ad magnam dioecesim (civitatem) examinet? Hoc 
esset studium quod consideraret praesertim novas adaptationes iuris 
vigentis uti habetur can. 217, et can. 445-450, ubi agitur de divisione 
dioecesis in regiones seu districtus, et de vicariis foraneis. 

Pro magnis dioecesibus tota quaestio non est resolvenda per divi- 
sionem ipsius dioecesis, sed potius de aliqua magis precisa distribu- 
tione territorii dioecesis. 

Quoad singula in hoc schemate: 

a) Ad num 3, dicitur: « decernatur ». Sed quaeritur: « a qui- 
busnam? ». 

b) Ad num. 12, qui forte respondet huic numero 3. Loquitur 
de « commissione peculiari ac permanenti ». Non mihi placet hic nu- 
merus. Timeo valde ne nimis augeatur numerus harum commissionum. 
Melius est ut episcopi quorum interest directe cum Sancta Sede, per 
Nuntium vel Delegatum Apostolicum, hac de re tractent. Omnino non 
placet hic numerus, uti etiam magis patet ex iis quae dicam de confe- 
rendis episcopalibus. 


4) SUFFRAGIA SODALIUM 

Card. Tis serant: Placet iuxta modum, iuxta quae dixi et scripsi. 1 

Card. Pizzardo: Placet: principia optima, sed quoad actuationem 
valde difficilia, v. g. quoad suppressionem parvarum dioecesium. 

Placet praesertim quod dixit Em. mus Card. Decanus circa Praela- 
turas nullius. 

Card. Aloisi Masella: Placet iuxta modum, 1) idest, quae nunc 
sunt dioeceses aeque principaliter unitae, meo humili iudicio, in non- 
nullis casibus iterum separari deberent pro bono animarum et commo- 
ditate fidelium; dummodo praedicta separatio non fiat, unaquaeque dioe- 


1 Cf. pp. 505-506. 

cesis propriam curiam episcopalem cum Vicario Generali omnino habeat 
oportet. 

2) Relate ad Abbatias nullius nihil innovandum. 

3) Dioeceses suburbicariae conservandae sunt. 

4) Commissio episcopalis de qua in n. 12, si opus fuerit, consti- 
tuenda erit praevio consensu Sanctae Sedis. 

Card. Ferretto: Placet iuxta modum, secundum scilicet ea quae 
dixi 2 et secundum ea quae Eminentissimi Patres animadverterunt. 

Card. Lienart: Placet iuxta modum, secundum animadversiones 
ab Em.mis Card. Decano et Card. Ferretto expositas. 

Card. Tappouni: Placet. 

Card. Copello: Placet iuxta modum, iuxta dicta ab Em.mis Tis- 
serant et Ferretto. 

Card. Agagianian: Placet iuxta modum. Tota res remittatur ad 
Pont. Commissionem pro redactione Codicis luris Canonici. 

Demantur articuli 4, 3. 

Card. Spellman: Placet iuxta modum, scilicet secundum observa- 
tiones Cardinalium Decani et Ferretto. 

Card. Frings: Placet iuxta modum: ad n. 3, § 1: Suppressio dioe- 
ceseon ne fiat nisi consentiente Episcopo vel sede vacante, ne videatur 
tangi potestas episcopalis a iure divino derivanda. 

Card. Ruffini: Placet iuxta modum. 3 

Card. Valeri: Placet iuxta modum: seu exceptis iis quae sub 
n. 4 de Abbatiis nullius et Praelaturis nullius dicuntur secundum ea quae 
ab Em.mo Card. Decano et ab Em.mo Card. Ferretto exposita sunt. 

Card. Ciriaci: Placet. 

Card. Siri: Placet iuxta modum, iuxta folium adnexum: ad nume- 
rum 5, pagina 6, 4 lineis 21-22: censeo necessarium esse aliquid dici 
in Concilio, ne res postea in indefinitum remittantur. Bonum enim ani- 
marum postulat ut de his dioecesibus aliquid fiat quod magis congruat 
cum bono animarum. Potest equidem servari rationem Episcoporum Car- 
dinalium. 


2 Cf. pp. 506-507. 

3 Cf. pp. 507-508. 

4 Cf. p. 497. 

Ad numerum 8, pagina 6, 5 paragrapho secunda: dispositum huius 
articuli rem non ordinat respectu Capitulorum Canonicorum. Et hoc 
videtur necessarium eo magis quia, unificatis Curiis, maneret tamen 
multiplicitas Capitulorum Cathedralium, quorum officium quandoque 
agit in gubernatione dioecesis. 

Ad numerum 12: non videtur opportunum. Etenim commissio, per- 
manens statuta ab ipso Concilio in unaquaque Natione pro mutationibus 
circa Dioeceses, cum per longa etiam tempora posset nihil habere facien- 
dum, tentatio est ut aliquid inopportunum promoveat ut demonstret 
se existere. Bonum est equidem constituere Pontificiam Commissionem. 

Adhaereo praeterea his omnibus quae edixit Em. mus Tisserant. 

Card. McIntyre: Placet iuxta modum: excepto n. 12. 

Card. Wyszynski: Placet iuxta modum, habitis semper prae oculis 
opinionibus et consiliis Conferentiarum Nationalium Episcoporum quan- 
do tractatur de mutatione dioeceseon finium. 

Dioeceses Suburbicariae conservandae sunt ob rationes historicas 
et traditionales. 

Card. Quiroga y Palacios: Placet iuxta modum, hoc est: deman- 
tur numeri 4 et 5. Bona et practica videtur Commissio Episcoporum, 
de qua agitur in numero 12, quae tamen actuari debet non modo per- 
manenti, sed data occasione. 

Card. Leger: Placet, quoad principia. 

Non placet, quoad modum procedendi: i. e. prima pars ad Concilium 
proponi potest; secunda pars ad emendationem Codicis transferenda est. 

Tamen quoad ipsam introductionem schematis, credo quod praecipua 
difficultas dioecesis nimis parvae non est exiguitas bonorum et reddituum 
sed potius penuria sacerdotum habilium ad competenter adimplenda offi- 
cia hodie tam di versificata pro diversis operibus et pro regimine dioecesis. 

Cum magna cautela mutanda sunt confinia Dioeceseon quae partim 
constituuntur magnis civitatibus, propter migrationes populorum. Olim 
populatio erat stabilis. Elodie operarii sive in officiis, sive in fabricis 
operam navant in civitate et degunt in alio loco. Dioeceses quae circum- 
ferunt civitates appellantur « Dormitoria », et locus ubi homines vivunt 
et habent veram influentiam est ipsa civitas, etsi ad horas nocturnas 
videatur vacua. 

His dictis, fuerunt partitiones olim factae, quae hodie non haberent 
suam rationem, sed, e contrario, creaverunt conditiones peiores. Condi- 
tiones sociales tales sunt nostris temporibus et mutationes tam profun- 


5 Cf. p. 497. 

dae ut partitiones dioeceseon deberent continere tam homines qui in 
civitate laborant quam iidem homines qui extra civitates degunt cum 
suis familiis. 

Card. Gracias: Placet iuxta modum . 6 

Card. Montini: Placet iuxta modum, scilicet: I) principia consi- 
derata in schemate praecipue respiciunt numerum fidelium et extensio- 
nem territorii; videntur quoque consideranda principia de spirituali et 
traditionali cohaesione communitatis dioecesanae: Dioecesis est Eccle- 
sia, seu societas religiosa quae non facile est dismembranda; II) difficul- 
tates circa mensuram amplitudinis dioeceseon imprimis oriuntur ex par- 
vitate circumscriptionum, non ex magnitudine, cui hodie facile providere 
possibile est per moderna media communicationum, a qua, e contra, 
non parva utilitas pastoralis evenire potest. 

Card. Cento: Placet iuxta modum, ratione habita de illis quae ab 
Em.mo Decano et a Card. Ferretto dicta sunt. Optima criteria sunt, quae 
data sunt ad unionem vel divisionem Dioecesium, consultis, non tamen 
necessario consentientibus Episcopis. 

Quoad Suburbicarias Dioeceses, quaestio recenter fuit in studio 
Sanctae Sedis. Cardinales quidam suam opinionem manifestaverunt; San- 
ctissimus decernet, ratione habita de illis quae hodie a nonnullis expo- 
sita sunt. 

Card. Cicognani H. I.: Placet iuxta modum: Ad n. 3, § 2, addere 
velim: Recognoscendum tamen est providum munus magnarum metro- 
poleon, etiam in vita sociali nationis et ad solvenda maiora problemata et 
arduas quaestiones. Earum vero peculiaribus necessitatibus consulatur 
opportunioribus modis. 

N. 4, de Praelaturis Nullius, supprimatur; rationes pro quibus ere- 
ctae fuerunt adhuc validae sunt. 

N. 5, supprimatur: Summi Pontifices (S. Pius X, Ioannes XXIII) 
« manus apposuerunt ». 

N. 12, omittatur, et pariter n. 13: praematurum et audax quod 
dicitur, cum emigrationes continuae perdurent. 

Card. Godfrey: Placet iuxta modum: habita ratione observatio- 
num Em.mi Cardinalis Ruffini et Em.mi Cardinalis Cicognani et eorum 
quae scripsi in folio adnexo. 

Quoad numerum quintum, pagina sexta: 7 Non facile videtur utilitas 


6 Cf. pp. 508-509. 

7 Cf. p. 497. 

dioeceseon Suburbicariarum, sed, uti patet, quaestio a schemate relin- 
quitur iudicio sapienti Sanctae Sedis an supprimendae an conservandae 
sint. 

Ratio dubitandi est id quod dicitur numero septimo, pagina sexta, de 
residentia Episcopi eiusque Curiae in loco aptiore et commodiore quo 
facilius clero et fidelibus pateat accessus. 

Quoad numerum decimum, pagina septima, 8 de dioecesibus immediate 
subiectis Sanctae Sedi placet omnino ut aggregentur viciniori Provinciae. 

Card. Confalonieri: Placet iuxta modum, a) Principia bona, ar- 
dua actuatio. Deus adiuvet. b) Quoad n. 4 de Abbatiis et Praelaturis nul- 
lius caute procedendum est. c) Puto, ut iam aliquando humillime dixi, 
Concilium omnes quaestiones aggrediatur oportere et de ipsis mentem 
suam proponere, etiam quoad particularia, quia leges apparare debet ad 
Codicem immutandum et perficiendum. Aliud est an omnes dispositio- 
nes sint postea enumerandae in sollemnioribus Constitutionibus an potius 
aliquae dispositiones minores in documento minus sollemni enuncian- 
dae ut Codici inserantur. 

Card. Richaud: Placet. 

Card. Konig: Placet iuxta modum: quoad n. 12 adhaereo his quae 
dixerunt Card. Siri et Meyer. Semper audiatur Conferentia Episcoporum 
si quid in hac re decernendum videtur. 

Card. Dopfner: Placet, pro executione experientia et circumstan- 
tiis bene consideratis. 

Standum — saltem secundum principium et necessitatem — pro 
n. 12. 

Card. Meyer: Placet iuxta modum, iuxta ea quae scripsi in folio 
adnexo. 9 

Card. Traglia: Placet. 

Card. Alfrink: Placet iuxta modum, secundum ea quae dixit 
Em. mus Card. Decanus; in n. 12, statuatur saltem dioeceses non esse 
dividendas sine episcopis localibus quorum interest. 

Card. Concha: Placet, Non enim aestimo mentem esse Eminentis- 
simi Relatoris schema esse ad litteram in Constitutione definitiva transcri- 
bendum. 


8 Cf. p. 497. 

9 Cf. pp. 509-510. 

Card. Ottaviani: Placet iuxta modum: iuxta vota Em.morum Car- 
dinalium Tisserant et Ferretto, Supprimantur articuli 4 et 5. 

Card. Di Jorio: Placet iuxta modum, attentis animadversionibus 
praecipue propositis ab Em.mo Cardinali Decano et Em.mo Card. Fer- 
retto. 

Card. Roberti: Placet iuxta modum, adhaereo animadversionibus 
schemati illatis ab Em.mis Patribus Decano, Ferretto, Meyer, Cicognani. 
Forte per Concilium tota res reduci potest ad nonnulla decreta seu vota. 

Card. Jullien: Non placet, iuxta folium adiunctum. Ratio est quia 
sive iuxta canonem bis centesimum decimum quintum (215, § 1), sive 
iuxta canonem tercentesimum undetrigesimum (329), qui dogmatici dici 
debere videntur, res, de qua Concilium iuxta propositum Decreti sche- 
ma ageret, « Unius supremae ecclesiasticae potestatis est », quo eam ex- 
plicat per SS. Congregationes Consistorialem et de Propaganda Fide. Un- 
de disceptatio in Concilio hac de re videretur sapere quasi de quadam 
admonitione ad Summum Pontificem. 

Ad summum retineri posset regula numero duodecimo (12) sche- 
matis contenta, de Commissione Episcoporum scilicet constituenda, 
« quae ... videat an et quaenam immutationes circa Dioeceses sint indu- 
cendae easque Sedis Apostolicae iudicio subiiciat »; ceterum, iam Con- 
cilium Tridentinum (cf. Sess. XXIV, cap. XII de ref.) huiusmodi munus 
Conciliis Provincialibus detulerat, quae Summo Pontifici rationem con- 
ficerent. 

Card. Larraqma: Placet iuxta modum, generatim: aliquas animad- 
versiones voto addo et illis plene adhaereo quae circa Abbatias et Prae- 
laturas, circa Sedes Suburbicarias, circa Commissiones in nationibus pro 
iis divisionibus praeclare dicta sunt ab Em.mis Cardinalibus Decano, 
Ferretto, Siri, Gracias, Meyer, Cicognani. Revera schema saltem revi- 
dendum est; saltem dico quia etsi regulae et criteria plura vera sunt, ip- 
sum perpetua aequivocatione iuridica laborat, quia haec ad normam 
can. 215 § 1 ad Romanum Pontificem pertinent, ideo saltem satis diverso 
modo redigendum esset. 

Card. Heard: Non placet, quia iam satis provisum in lege Codicis. 
Ceterum quoad n. 12, haec materia melius ordinatur auctoritate directa 
S. Sedis quam per commissionem Episcoporum. 

Card. Bea: Placet iuxta modum, secundum animadversiones Em.mi 
Card. Decani et Card. Ferretto. Concilium proponat principia. Applica- 
tio fiat ope Conferendarum Episcopalium et audito Episcopo dioecesis 

dividendae. Non placet art. 4 de suppressione Praelaturae nullius. Tol- 
latur art. 12, et res agatur a Conferentia Episcoporum. 

Beat. Cheikho: Placet iuxta modum, i. e. attentis iis quae dicta 
sunt ab Eminentissimis Patribus. 

Exc. Felici: Placet iuxta modum, ita scilicet ut, retentis principiis, 
quae rem dirigunt, normae practicae propositae, ad Sanctam Sedem, ut 
Commissionis desideria, deferantur. Res est enim multi consilii et pru- 
dentiae, in singulis casibus ab auctoritate summa definienda, auditis, ut 
palam est, iis quorum interest. 

Exc. 0’Connor: Placet iuxta modum, videtur mihi opportunum sal- 
tem generali modo rationes adducere quibus facilius diiudicetur neces- 
sitas partitionis dioecesium nimis amplarum vel suppressionis nimis 
parvarum: exempli gratia si dioecesis proprium Seminarium, Curiam 
bene ordinatam et alia huiusmodi ad rectam territorii ecclesiastici admi- 
nistrationem necessaria habere non possit. 

Exc. Silva Santiago: Placet iuxta modum: idest cum observa- 
tionibus factis ab Em.mo Cardinali Decano quoad numerum 4, p. 6, 10 et 
etiam cum observationibus Em. morum Cardinalium Ferretto et Ruffini, 
praesertim quoad suppressionem numeri 12, p. 7. 11 Sed mihi videtur 
opportuna dioecesis partitionis recognitio uti agitur in numero 3, p. 6, 
quoad linn. 10-15. 

Exc. Antezana y Rojas: Placet iuxta modum, secundum quae ani- 
madverterunt Em.mi Patres Card. Decanus et alii Cardinales: Larrao- 
na, Gr acias, etc. 

Exc. Campbell: Placet iuxta modum, i. e. iuxta observationes 
factas ab Eminentissimo Cardinali Heard. 

Exc. CooraY: Placet iuxta modum. Placet quantum ad principia 
generalia. Applicatio tamen reliquenda Sanctae Sedi auditis Episcopis 
Ordinariis. Hoc tamen notandum: in regionibus missionum partitio 
dioeceseon generatim secum fert progressus maximos est ergo saepe 
saepius optanda. 

Exc. Lefebvre: Placet iuxta modum, secundum quod dixerunt 
Eminentissimi Cardinales Decanus et Ferretto. 

Quaestio videtur maximi momenti quoniam multiplicatio episcopo- 


10 Cf. p. 497. 

11 Cf. pp. 497-498. 

rum erit fons renovationis apostolatus. Nonne est quasi unicum medium 
a D. N. I. C. ad evangelium propagandum? Quod dicitur de dioecesibus 
suburbicariis a Card. Ottaviani nonne verum est pro magnis civitatibus? 

Exc. Hurley: Placet iuxta modum, scilicet secundum observatio- 
nes Em.morum Cardinalium Decani, Ferretto, Ruffini, Meyer et Bea. 

Exc. Perrin: Placet iuxta modum, iuxta animadversiones Eminen- 
tissimorum Cardinalium Tisserant, Siri et Bea. 

Exc. Bazin: Placet iuxta modum, sc. iuxta observationes factas 
ab Em.mis Cardd. Meyer, Siri et Bea. 

Exc. Bernier: Placet iuxta modum, non tamen video cur dioece- 
ses personales ratione idiomatis vel nationalitatis erigendae non sint 
(artic. 13, § 1). 

Exc. Yago: Placet. 

Exc. Rakotomalala: Placet. 

Exc. Bengsch: Placet iuxta modum: emendetur numerus 12 secun- 
dum modum, quem proposuit Em.mus Card. Bea. 

Exc. Jelmini: Placet iuxta modum, secundum ea quae eminentis- 
simi Patres valde opportune animadverterunt, praecipue Eminentissimi 
Cardinales Decanus, Ferretto, Siri, Cicognani ac Ottaviani. 

Exc. Suhr: Placet iuxta modum, iuxta ea quae dixerunt Em.mus 
Card. Decanus et Em.mus Cardinalis Ferretto. 

Rev. Gut: Placet iuxta modum, secundum dicta Em.morum Cardd. 
Tisserant et Ferretto. Retineantur Abbatiae nullius, praesertim ubi hi- 
storia missionum vel dignitas sanctuarii hoc postulet: caderet pulcher- 
rimus flos ex arbore Ecclesiae. 

Rev. Browne: Placet iuxta modum, attentis dictis ab Em.mis Pa- 
tribus et cum observatione quam scripto trado. 

1. Schema bonum est, complexive consideratum. 

2. (Consideratio generalis iuridico- theologica). Quoad paragr. l am 
(pag. 5, 12 lin. 34), verum quidem est quod dioecesis sit Ecclesia peculia- 
ris sed adhuc proprie dioecesis est complexus quidam Ecclesiarum pecu- 
liarium, ordinarie localium, quarum singularum Episcopus est proprius 
Pastor, habens tamen in singulis presbyterum, proprium quoque pasto- 
rem, qui pro et sub Episcopo curam omnium et singulorum fidelium pa- 


12 


Cf. p. 496. 

roeciae exercet. Exinde habetur quod etsi paroecia satis determinata sit 
quoad extensionem et quoad numerum fidelium quem sub se habere 
debeat, extensio et numerus fidelium alicuius dioeceseos ex natura rei 
multo minus est determinatus, et, sub boc respectu, propter varias cir- 
cumstantias multum variari potest, et quidem bono iure. Illud quod, 
inter alia, valde essentiale in bac re apparet est quod dioecesis sit suffi- 
cienter ampla ut, in tuto posita cura animarum, Episcopo suppeditare 
possit Curiam bene instructam pro omnibus negotiis dioeceseos debite 
gerendis. 

Rev. Sepinski: Placet, quoad principia; applicatio principiorum 
exaretur a Commissione pontificia a S. Pontifice instituenda. 

Ad n. 1, pp. 5-6: proponitur sequens interpunctio: « quae Episco- 
pis, ex divina institutione Apostolorum successoribus, regendae com- 
mittuntur, sub ... etc. ». 

Ad p. 7, 13 lin. 4: exstinctiva. 

Card. Marella: Liceat mihi dicere hanc quaestionem pertractatam 
esse a nostra Commissione quia commissa expresse fuit nostro studio a 
Beatissimo Patre. Ergo episcopi tractarunt quaestionem, ita ut aliqua 
consilia et vota modo generali transmittenda essent Commissioni Cen- 
trali ut videat. De cetero adhaereo libenter, ex parte mea, omnibus ani- 
madversionibus, correctionibus et votis ab Em.mis et Exc.mis Patribus 
propositis et de his omnibus, puto, certe ratio habebitur a Commissione 
de emendamentis, cui nostra Commissio semper parata est adiumentum 
praestare. 


II 

DE EPISCOPORUM COETU SEU CONFERENTIA 

(Prima Congregatio: 20 febr. 1962) 

1) SCHEMA PROPOSITUM 

A COMMISSIONE DE EPISCOPIS ET DE DIOECESEON REGIMINE 

« Ad officium pastorale fructuosum et efficax gerendum multum confert 
frequens ac mutua inter Episcopos communicatio. 

Ita in assequenda experientia inque usu rerum alius alium perficit; 
redditur maior regiminis similitudo, vitatur christifidelium admiratio qui saepe 


13 


Cf. p. 497. 

non intelligunt cur in alia dioecesi res hoc modo se habeant, in alia autem, 
quae fortasse proxima ei adiacet, dissimili modo, quin etiam interdum con- 
trario. Ad haec autem consequenda plurimum possunt communes Coetus, 
qui fere ubique iam in usu sunt, et augustiore celebranda ritu Concilia pro- 
vincialia et plenaria, quae in Codice iuris canonici constituta certisque legibus 
circumscripta sunt ». 1 

Universae nationis Praesulum Conventus seu Conferentiae ad rem catho- 
licam provehendam elapso saeculo in nonnullis dicionibus celebrari coepe- 
runt, cum Concilia plenaria rariora facta fuerint et Concilia provincialia nimio 
temporis intervallo coadunarentur. 

Asperrimis enim illis temporibus, mutatis longe lateque rebus politicis, 
religiosis, oeconomicis et socialibus atque ingravescentibus in dies erroribus, 
necessarium visum est ut non modo singularum dioecesium Pastores in do- 
minici gregis incrementum omni qua possent alacritate incumberent, sed etiam 
universae nationis Episcopi, in Coetum convenientes, collatis consiliis, sin- 
gulari quadam animi conspiratione et concordia ea potissimum persequeren- 
tur, quae aptius ad gloriam Dei, ad Ecclesiae utilitatem et animarum salutem 
in tota natione conducere reputaverint. 

Romani Pontifices huiusmodi nationales Episcoporum Coetus non solum 
adprobaverunt sed etiam amplissimis verbis laudaverunt, eorum annuam 
celebrationem commendantes . 2 

Novissime vero, cum naturalis rerum evolutio et praesertim sive primum 
sive alterum immane bellum permulta in nationibus peperissent problemata, 
Episcopales Conventus frequentiores habiti sunt, ut ingruentibus quotidie 
periculis novisque communibus dioecesium necessitatibus Sacri Pastores aptio- 
re modo occurrerent, collatis sententiis conspiratisque viribus. 

Propria earum Conferendarum Statuta Praesules ipsi confecerunt, quae 
ab Apostolica Sede fuerunt opportune recognita ac deinde vel ad tempus 
vel in perpetuum adprobata. 

Attamen Nationales Episcoporum Coetus praeter leges canonicas con- 
stituti sunt eorumque decisiones et instructiones vim iuridicam non obtinent 
nec ullo modo impedire possunt quominus Concilia plenaria et provincialia, 
ad normam iuris, coadunentur; praeterea indolem pastoralem potissimum 
habent. Quod in multis Romanorum Pontificum documentis videre est, siqui- 
dem in ipsis enumerantur passim quaestiones et negotia quae in episcoporum 
conventibus pertractantur . 3 

Omnibus denique compertum est quantum utilitatis et fructus ex illis 
Coetibus accesserit sive ad ecclesiasticam disciplinam tuendam sive ad rem 
catholicam provehendam quantamque in praesens consecuti sint auctorita- 
tem, vel apud ipsa Civilia Gubernia et acatholicos viros. 

Quapropter permulti Sacrorum Antistites summopere exoptant ut Na- 
tionales Episcoporum Coetus seu Conferentiae in Codice iuris canonici con- 
stituantur certisque legibus circumscribantur ita ut qui hucusque praeter 

leges canonicas habiti sunt Conventus, in posterum ex sacrorum canonum 
praescripto celebrari possint. 

Cum autem Episcoporum Coetus in diversis nationibus diversas indue- 
rint formas, experimento probatas, cumque, ex indole sua pastorali, rationem 
habere debeant variarum conditionum singularum nationum, schema propo- 
nitur, quod generalia tantum principia continet dum particularia ipsis Epi- 
scoporum Conferentiis, in propriis Statutis ordinanda, remittuntur. 

I - De constitutione et natura 

1. In unaquaque natione constituatur Episcoporum Coetus seu Confe- 
rentia ut collatis consiliis viribusque unitis perpendatur quid in universa 
natione agendum sit ad bonum religionis promovendum, ad salutaria aposto- 
latus studia et opera excitanda, ad apta et tempestiva remedia paranda ser- 
pentibus erroribus et abusibus vel instantibus periculis contra fidem, mores 
et ecclesiasticam disciplinam. 

2. Coetus Episcoporum characterem pastoralem habet. 

3. Si ob nimium Episcoporum numerum vel plures ritus vel aliam gra- 
vem causam, in particularibus statutis recognoscendam, impossibile vel inop- 
portunum evadat ut omnes Episcopi personaliter Coetui seu Conferentiae 
Nationali intersint, tunc una cum Metropolitis vel Praesidibus Conferentia- 
rum Episcoporum Regionalium aut ritualium interesse possunt, tamen et 
ipsi cum suffragio deliberativo, etiam aliqui Episcopi pro unaquaque pro- 
vincia seu regione ecclesiastica a suae provinciae coepiscopis vel a sua Con- 
ferentia Regionali aut rituali eligendi. 

Hoc autem in casu quaestiones omnes, antequam in Conferentia natio- 
nali pertractentur, Metropolitis vel Praesidibus Conferentiarum regionalium 
aut ritualium opportuno tempore communicari debent mediis idoneis, ita ut 
consilia et vota omnium Episcoporum exquirantur. 


II - De moderamine 

1. Episcoporum Coetus seu Conferentia regitur peculiaribus Statutis a 
Sancta Sede probatis. 

2. E gremio eiusdem Coetus Constituantur: 

§ 1. Consilium permanens, ex aliquibus Praesulibus constans, quod 
ipsam Conferentiam repraesentet in omnibus causis et negotiis eidem con- 
creditis; 

§ 2. Commissiones Episcopales, quae peculiaribus negotiis praefi- 
ciantur et res in Conventu plenario tractandas parent. 

3. Constituatur insuper Secretariatus generalis in servitium Coetus Epi- 
scoporum et tanquam centrum informationis et activitatis. 

III - De VI DECISIONUM 

1. Decisiones, a Coetu seu Conferentia Episcoporum prolatae, iuridice 
non obligant sed moraliter: ideoque ratione unitatis maxima reverentia ac- 
cipiendae sunt ac religiose servandae. 

2. Episcopus in sua dioecesi in casu aliquo particulari praeter decisiones 
Conferentiae agere intendens, antea scripto certiorem faciat Praesidem Con- 
ferendae de suis agendi rationibus. 

3. In rebus pro quarum solutione oporteat normas iuridicas ferre, adeatur 
Sancta Sedes eiusque iudicio standum erit. 

4. Unusquisque Episcopus pro sua prudentia et discretione normas in 
Coetu Episcoporum latas, vi iuridica in propria dioecesi fulcire potest. 

IV - De relationibus inter Episcopos diversarum nationum 

1. Foveantur relationes inter Episcopos diversarum nationum ad maxi- 
mum commune bonum tuendum, ad communia gravissima damna avertenda. 

2. Illos potissimum Sacrorum Antistites, qui propter nomen Christi ca- 
lumniis et angustiis divexantur vel in carceribus detinentur, Episcopi fraterno 
amplectantur animo eosque germana actuosa cura prosequantur, ut eorum 
dolores ardore precationis operisque Confratrum leniantur et mulceantur. 

Textus definitive probatus in Sessione Generali habita diebus 25 septembris - 
7 octobris 1961. 


NOTAE 

1 Pius XII, in Allocutione ad Em. mos Patres Cardinales atque Exc.mos DD. 
Sacrorum Antistites die 2 novembris 1954 habita: AAS, XXXXVI (1954), p. 675. 

2 Pius IX, Ep. Maximae quidem, ad Episcopos Bavariae, 19 aug. 1864: Acta 
Pii IX: pars I, vol. III, p. 674. 

Leo XIII, Ep. In ipso supremi ad Episcopos Austriae, 3 mart. 1891: Acta 
Leonis XIII, vol. XI, p. 35; Ep. Pastoralis vigilantiae, ad Episcopos Lusitaniae, 
25 iun. 1891: ib., vol. XI, p. 207; Ep. Delectati summopere, ad Episcopos Peruviae, 
22 aug. 1902: ib., vol. XXII, p. 177; Ep, Litteras a Vobis, ad Episcopos Brasiliae, 
2 iul. 1894: ib., vol. XIV, p. 228; Ep. Inter graves, ad Episcopos Peruviae, 1 maii 
1894: ib., vol. XIV, p. 133 etc. 

Pius X, Ep. Sollicite vehementer , ad Episcopos Lusitaniae, 5 maii 1905: Acta 
Pii X, vol. II, p. 42; Ep. Magnopere Nos, ad Episcopos Peruviae et Americae Lati- 
nae, 24 sept. 1905: ib., vol. II, p. 172; Ep. Diligentia ipsa, ad Episcopos Bavariae, 
30 apr. 1911: AAS, vol. III (1911), p. 264 etc. 

Benedictus XV, Ep. Communes Litteras, ad Episcopos Foederatarum Ameri- 
cae Septem trionalis Civitatum, 10 apr. 1919: AAS, XI (1919), p. 171. 

Pius XI, Ep. Communes accepimus, ad Episcopos Australiae, 12 febr. 1923: 
AAS, XV (1923), p. 108; Ep. Perlibenti, ad Episcopos Lusitaniae, 14 maii 1923: 

AAS, XV (1923), p. 239; et passim in Epistulis ad Episcopos diversarum nationum 
in unum convenientes missis. ■ 

3 In Instructione Quo constet firmius : De conventibus Sacrorum Antistitum 
in Ditionibus Austriaci Imperii, 22 iul. 1898, baec leguntur: « Res ad deliberan- 
dum hae maxime congressuris proponantur: - christiana populi eruditio, atque in- 
stitutio iuventutis; - fidelium gregis suis pastoribus coniunctio arctior et adhae- 
sio; - Seminariorum cultus et incrementa; - catholicae studiorum universitatis ere- 
ctio; - catechismus ab episcopis nove conficiendus et coniunctim edendus ( Breve 
Pii Pp. IX, 5 octobris 1855); - Ecclesiae iurium et bonorum tuitio; - Summi Pon- 
tificis strenua auctoritatis et libertatis vindicatio; - ephemeridum aliarumque vul- 
gatarum curatio scriptionum; - matrimonii christiani religio et sanctitudo; - monia- 
lium et cleri utriusque disciplina provehenda; - laicorum sodalitia ad pietatem et 
caritatem fovenda utiliora; - inviolata festorum custodia; - romanae liturgiae ur- 
genda aequalitas; - lustrationis dioecesanae, synodorumque, iuxta Tridentinas leges, 
instauratio; - conditionis opificum, agricolarum, emigrantium sollicitudo; - socialis, 
quam nominant, et popularis causae studium; - militum cultura religiosa; - pe- 
triana stipes; - sacris item missionibus, servitudinis extinctioni, conferenda subsi- 
dia; - communia scripta vel acta, ad utilitates rei cum sacrae tum civilis, unanimi 
pastorum consilio edenda; - alia demum id generis negotia, quibus rite expediendis, 
non modo proficuam, verum etiam necessariam esse agendi et sentiendi concordiam 
omnino compertum est omnibus » (Acta Leonis XIII, vol. XVIII, p. 98). 


2) RELATIO EM.MI P. D. PAULI CARD. MARELLA 
PRAESIDIS COMMISSIONIS 
DE EPISCOPIS ET DE DIOECESEON REGIMINE 

I. Quaestio de Coetu Episcoporum non fuit explicite Commissioni 
Nostrae posita, sed utentes facultate singulis Commissionibus praepa- 
ratoriis a Summo Pontifice facta, huiusmodi quaestionem pertractandam 
esse censuimus propter maximum momentum quod hodiernis tempori- 
bus huiusmodi Coetus Episcoporum habent ad officium pastorale fru- 
ctuosum et efficax gerendum, ad animarum salutem procurandam et ad 
bonum Ecclesiae aptius promovendum. 

II. In prooemio schematis clare describitur origo et natura Confe- 
rendarum, quae elapso saeculo in nonnullis dicionibus celebrari coepe- 
runt, quaeque in dies numero auctae sunt et hodie in multis nationibus 
exstant, Apostolica Sede probante et confirmante. 

III. Ecclesia enim necessitatem conventuum Episcoporum t um uni- 
versae nationis tum uniuscuiusque provinciae ecclesiasticae semper agno- 
vit ad quaestiones, variis dioecesibus communes, ab Episcopis una simul 
pertractandas. Ad hoc in iure canonico constituta sunt certisque legibus 
circumscripta organa collegialia, Concilia scilicet plenaria et provincialia, 
quae potestate legislativa sunt praedita. 

Haec quidem Concilia — medium pastorale maximi momenti con- 
stituunt. 

Sed, nostris temporibus, Concilia plenaria rariora facta sunt, immo 
Codex luris Canonici pro Conciliis plenariis celebrandis nullum tempus 
definit, dum pro Conciliis provincialibus statuit ut quoque celebrentur 
vicesimo anno. 

IV. In ipso autem Codice sermo est de conferentiis Episcoporum 
comprovincialium cum Metropolita, saltem quinto quoque anno cele- 
brandis « ut collatis consiliis videant quaenam in dioecesibus agenda 
sint ut bonum religionis promoveatur eaque praeparent de quibus in 
futuro Concilio provinciali erit agendum ». 

Iamvero coadunationes istae nullum superius organum constituunt, 
nullo charactere iuridico gaudent et sunt mere privatae. 

V. Nunc autem, stante urgente necessitate quaestiones communes 
pertractandi, formula iuridica Conciliorum, quae, ob solemniorem cele- 
brationis ritum, rato et difficulter coadunantur, haud sufficere visa est, 
dum e contra nova Coetus Episcoporum formula nostris temporibus ob 
hodiernas apostolatus necessitates, aptior et efficacior apparet. 

VI. Interdependentia enim inter diversas dioeceses eiusdem nationis 
hodie maxima est et maior in dies fit. 

Si agatur de materia doctrinali; quot circumstantiae politicae et so- 
ciales nationis adsunt, quae applicationem principiorum doctrinae catho- 
licae uniformem pro posse exigunt; si de rebus disciplinaribus cogitetur, 
quantae sunt quae eumdem agendi modum ab Episcopis postulant; si 
de associationibus laicorum vel de institutis quaeratur, nonne evidens 
est quamplurimum ea in campo « nationali » collocari. 

Praeterea quae obstant religioni christianae, vitaeque fidelium, com- 
munem originem ducunt: ita omnia technica informationis media (pre- 
lum, radium, cinematographeum, televisio etc.); omnes politicae artes, 
syndicales, consociationes nationales cuiuscumque generis, hominum et 
communitatum migrationes etc. 

Unde positiva media, quae pastoralem actionem ordinare debent sim- 
pliciter localia vel regionalia esse nequeunt, sed communia. Malis com- 
munibus, remedia communia apparari necesse est . 1 

VII. In hoc amplissimo Coetu iterum iterumque audivimus: remit- 
tatur quaestio ad Conferentias Nationales Episcoporum, cum de gra- 
vioribus negotiis agebatur! 

Ut autem plenius Conferentiae Episcoporum finem suum assequi 
possint, id est, summa consensio et consociatio virium, Sacri Pastores 


1 Responsabilita comune a problemi comuni. 

summopere exoptant ut Nationales Episcoporum Coetus in Codice iuris 
canonici constituantur. 

VIII. Hac de causa schema exaratum est ut « lex constitutionalis » 
pro Conferentiis Episcoporum in iure condatur. 

De huiusmodi gravi argumento duo schemata exarata fuerunt, quo- 
rum primum forma ampliori conscriptum, alterum vero breviori. In primo 
proponebantur quae sequuntur capita: 1) de constitutione et natura 
Coetus Episcoporum; 2) de moderamine; 3) de vi decisionum; 4) de rela- 
tione S. Sedi facienda; 5) de casibus extraordinariis; 6) de praecedentia 
et praesidentia; 7) de officio seu munere Praesidis; 8) de conventu ple- 
nario eiusdemque sodalibus; 9) de Consilio permanenti; 10) de modo 
procedendi et de suffragio ferendo; 11) de Commissionibus episcopali- 
bus; 12) de secretariatu generali. 

In altero autem schemate quattuor tantum puncta tractabantur: 

1) de Constitutione et natura Conferentiae; 2) de moderamine; 3) de vi 
decisionum; 4) de relationibus inter Episcopos diversarum nationum. 

Multae habitae sunt disceptationes, sed praevaluit sententia Soda- 
lium, qui summa tantum lineamenta statuenda esse censebant. In lege 
enim fundamentali novae cuiuslibet Institutionis pauca omnino deter- 
minari debent, attamen obligatoria pro omnibus, ita ut eadem essentialis 
structura pro universis nationibus habeatur. Particularia in singulis cuius- 
que Conferentiae statutis, ab Apostolica Sede probandis, determinari 
debent, diversae cum sint in unaquaque natione rerum conditiones et 
apostolatus necessitates. 

Quis Vestrum forte mirabitur quod in praesenti schemate nihil pror- 
sus de relationibus inter S. Sedem et Episcoporum Coetum statutum 
fuerit. 

Vobis autem notum facio Commissionem Nostram quosdam de re 
articulos apparavisse, qui in ampliore schemate proponebantur: hi 
sunt: 

1) Nuntius Apostolicus vel Delegatus Apostolicus semper invitari 
debet ad Conventum Plenarium et eiusdem sessionibus, si putaverit, 
interesse poterit. 

2) Opportuno ante Conventum plenarium tempore de rebus per- 
tractandis earumque ordine certior fieri debet Nuntius vel Delegatus 
Apostolicus, cuius responso accepto, omnibus qui convocandi sunt re- 
rum tractandarum ordinem Praeses tradendum curet, triginta saltem 
diebus ante Conventus Plenarii sessiones. 

3) Conventu Plenario expleto, initae deliberationes et acta ad San- 
ctam Sedem per Nuntium aut Delegatum Apostolicum communicanda 
sunt ut haec si opus sit, sua auctoritate intervenire possit, neque singulis 

Episcopis acta et consilia capta transmitti poterunt nisi prius Apostolica 
Sedes responsum dederit et mentem suam patefecerit. 

Attamen maior Episcoporum pars articulos istos praeterire ac relin- 
quere maluit, cum revera in singulis Conferentiarum Statutis, ab Apo- 
stolica Sede probatis vel probandis, hanc super rem certae normae sem- 
per definiantur. 

Ceterum, ipsis Patribus visum est de istis relationibus nihil esse 
in Concilio dicendum ad vitandam admirationem facile orituram, quasi 
Episcopi, in coetum convenientes, hucusque renuerint vel aegre tulerint 
cum Apostolica Sede eius ve Legatis libenter communicare. 

Si Vobis autem placuerit, perlectos articulos in schema Concilio 
proponendum iterum includemus. 

IX. His praemissis, pauca tantum animadvertere velim: 

Art. III: De vi decisionum. 

De hoc capite multum disceptatum est. Quidam Episcopi affirma- 
bant nullam strictam obligationem recognoscendam esse decisionibus 
Conferentiae, ne ictus vulnusque inferretur Episcopi auctoritati, qui 
unicus legislator est in sua dioecesi. Alii, e contra, putabant agnoscendam 
esse aliquam iuridicam obligationem, praesertim in decisionibus gravio- 
ris momenti. Quo in casu, clara non esset distinctio inter Concilium 
plenarium, quod potestate legislativa gaudet, et Conferendam Episco- 
porum, cuius munus est deliberare, proponere et decernere ea quae in 
ordine disciplinari, pastorali et etiam magisteriali, unitatem inter Epi- 
scopos nationis exigant. 

Inter sententias oppositas, media via selecta est, quae proponitur 
in art. 1 cap. III, pag. 7: 2 « Decisiones, a Coetu seu conferentia Episco- 
porum prolatae, iuridice non obligant, sed moraliter: ideoque ratione 
unitatis maxima reverentia accipiendae sunt ac religiose servandae ». 

« Praeter obligationes iuridicas, sunt etiam verae obligationes mo- 
rales seu titulo ethico innixae, puta fidelitatis, caritatis, animi grati, hone- 
statis seu convenientiae etc. ». In nostro casu radix obligationis oritur 
ex fine qui obtineri debet: scilicet « unitas agendi ». 

In communibus enim expediendis negotiis quae responsabilitatem com- 
munem exigunt, si unus vel alius Episcopus dissimili aut contrario modo 
se gerat, magnum detrimentum Ecclesiae et ipsis fidelibus obvenire potest. 

Hinc in art. 2 cap. III, norma statuta est in casu quo Episcopus 
praeter decisiones Conferentiae agere intendat. 

X. In capite I, art. 1, pag. 6, 3 quando sermo est de erroribus et pericu- 

lis contra fidem , mores et ecclesiasticam disciplinam non ita intelligi de- 
bent illa verba quasi ius et officium Episcopalis Conferendae sit ex aucto- 
ritate inquirere directe in errores contra fidem et mores, sed ipsius est 
declarare, defendere et promovere ea fidei, morum vel iuris capita, quae 
in specialibus adiunctis, universae Nationis conveniant et errores devia- 
tionesque impugnare periculosiores. 

XI. Quoad Commissiones Episcopales , de quibus agitur in cap. II, 
art. 2 § 2, pag. 7, 4 tot constitui poterunt quot in unaquaque natione op- 
portunae videantur: de his autem statuta particularia cavebunt. 

XII. Caput IV: De relationibus inter Episcopos diversarum na- 
tionum. 

Cum plures oriantur in dies quaestiones, quae ultra peculiarem na- 
tionem mundi ipsius limites attingant, ut exempli gratia adiutorium ab 
Episcopis alicuius nationis Ecclesiae in America Latina praestandum, 
bonum est ut mutuae ineantur relationes inter varias Conferendas Epi- 
scopales Nationales. 

Ceterum hodierna nationum consociatio in multis negotiis, rei po- 
liticae et socialis, et consequentes civium atque familiarum transmigra- 
tiones, gravissima pariunt spiritualis et moralis ordinis problemata, quae 
Episcopis maxime cordi esse debent. 

Ecclesia non iam considerari debet solummodo ut iuridica societas, 
sed ut « Mysticum Christi Corpus », quo limites iurisdictionis transgre- 
diuntur ad vitam omnium membrorum Corporis promovendam, necnon 
ad urgendam erga omnes caritatem: lex Mystici Corporis est lex caritatis 
in Spiritu Sancto. 

Haec est ratio cur Episcopi caput IV et praesentim art. 2 proponen- 
dum censuerunt, verba S. Pauli cogitantes « gaudere cum gaudentibus, 
flere cum flentibus, idipsum invicem sentientes ». 

XIII. Quae disposita sunt in hoc schemate, mutatis mutandis, omnia 
valere possunt pro Ecclesiis Orientalibus, ad unitatem et caritatem fo- 
vendam inter diversos ritus in bonum universalis Ecclesiae et in salu- 
tem animarum. 

XIV. De schemate quater discussio facta est in Sessionibus Genera- 
libus et approbatio definitiva data est in Sessione mensis septembris 
anni elapsi. 

De hoc argumento viginti duo vota conscripta sunt. 

Ponens quaestionis fuit Exc.mus Archiepiscopus Gawlina, a Secre- 
tis Commissionis Nostrae. 


4 Cf. p. 520. 

3) ANIMADVERSIONES SODALIUM 

Card. Ferretto: Ad pag. 4, 1 lineam 19: Bonum fuisset referre, 
saltem in notulis, quot sint et quinam in praesentiarum Coetus huiusmodi 
ab Apostolica Sede adprobati, uti in Annuario Pontificio prostat. 

Ad pag. 5, 2 lineis 5 et sq. et pag. 6, 3 lineis 25 et sq. simul: Censeo 
supervacaneam huiusmodi declarationem. 

Ad pag. 7, 4 a linea 12 ad 22: Censeo haec omnia omittenda quum 
iam abunde provisum sit in n. 1: ad maximum res relinquatur Codici 
luris Canonici reformato. 

Ad pag. 7, lineis 24 et sqq. ubi de vi seu obligatione decisionum: 
Loco verborum « sed moraliter ... servandae » inducerem « nisi Aposto- 
licae Sedis adprobatione corroborentur ». Eadem pag. 7, lineis 27 et sq. 
n. 2: Quae hic habentur viderentur aliquam limitationem potestatis 
Episcopalis inducere, ideoque numerus 2 supprimendus. 

Ad pag. 8, 5 n. 3, lineis 1-3: iam provisum ut supra, ideoque omitten- 
dus hic numerus. 

Ad pag. 8, a linea 10 ad finem: Optimum sane caritatis consilium, 
at nulla adest necessitas hoc praeceptum dandi, praesertim ne quis 
censeat — debitores sumus sapientibus et insipientibus — Episcopos, 
Successores Apostolorum maximi et primi mandati oblitos esse. 

Card. Frings: Episcopi Germaniae experientiam in hac re plus 
quam centum annorum habent. Ipse ego praeses sum inde ab anno 
1945. Statuta provisoria conferentiae sibi dederunt anno 1867, viginti 
annos post primam conferentiam. Aliquot post annos statuta definitiva 
facta sunt. Sed approbationi Sedis Apostolicae non sunt subiecta. Haec 
statuta oretenus tantum tradebantur, donec Nuntius Apostolicus in ar- 
chivis antiquis ea invenit. 

Decisiones nec habent vigorem iuridicum nec moralem, sed unus- 
quisque Episcopus secundum suam conscientiam et praecepta Sedis Apo- 
stolicae regit ecclesiam suam. Revera autem fere semper omnes se con- 
formant decisionibus conferentiae. Hoc modo magna opera exorta sunt, 
ut v. g. comitatus centralis pro actione catholica in Germania, opus a 


1 Cf. p. 519. 

Nicolao Cusano nuncupatum pro studentibus catholicis bonis dotibus 
mentis praeditis adiuvandis, opus pro ecclesiis et scholis in regionibus 
diasporae aedificandarum, opus « Misereor » contra famem et infirmitates 
in mundo, opus « Adveniat » pro adiuvanda America Latina. Secreta- 
riatus generalis non existit; eius vices gerit ordinariatus praesidis, qui 
alternatim fuit Archiepiscopus Wratislaviensis et Archiepiscopus Co- 
loniensis. 

Nuntius Apostolicus non est membrum conferentiae, sed interdum 
salutat eam, quin adsit sessionibus. Postea ei transmittitur protocollum, 
et quidem in tribus exemplaribus, quorum duo pro dicasteriis Romanis 
destinata sunt. 

His experientiis innisus haec dicere vellem: 

1) Conferentiae nationales valde commendandae sunt, sed ne prae- 
cipiantur et libero consensui Episcoporum uniuscuiusque nationis relin- 
quantur, ut liberius et fructuosius agant. 

2) Decisiones earum ne habeant vigorem iuridicum neve moralem, 
sed unusquisque Episcopus a Spiritu Sancto positus secundum suam 
conscientiam regat ecclesiam suam. 

3) Secretariatus generalis ne sit obligatorius sed facultativus. Elie 
latent magna pericula: primo imminet dualismus inter praesidem et 
secretariatum generalem, praesertim, si sit in loco dissito; secundo 
timendum est, ne secretariatus « tanquam centrum informationis et actio- 
nis » acquirat magnam potestatem, speciatim in dioeceses minores. Ita 
per conferendam nationalem et eius secretariatum generalem praepara- 
tur instantia media inter Sedem Apostolicam et singulos Episcopos in 
iure divino minime fundata. 

Ex his gravibus rationibus mihi dicendum videtur: non placet. 

Card. Ruffini: Placet iuxta modum: Principia statuantur in textum 
Concilii Oecumenici inserenda; normae practicae ad Codicem I. C. denuo 
promulgandum remittantur. 

Pag. 7, 6 III, 1: Quae a Coetu seu Conferentia Episcoporum libere 
statuta sunt (tamquam Normae « directivae »), Sanctae Sedi quam pri- 
mum referantur, tum ut ipsa res, quae interdum maximi sunt momenti, 
cognoscat, tum ut de rebus pertractatis — si opportunum ei videbitur — 
iudicium suum proferre possit. 

Pag. 7, III, 2: Si haec praescriptio servatur — quamvis de eius 
opportunitate multum dubitem — , post verba « ... de suis agendi ratio- 

nibus » adderem: « quin teneatur Praesidis adprobationem expectare ». 
Secus quaedam nova hierarchia institueretur. 

Pag. 8 7 ad 1: « Foveantur relationes inter Episcopos diversarum na- 
tionum... ». 

Sed quomodo ? Essent definiendae nonnullae — saltem — normae 
generales. 

Card. Gracias: Relator, postquam ostendit tales conferentias in 
variis regionibus mundi existere et Romanorum Pontificum approbatio- 
nem confirmationemque obtinuisse, clarissime indicat has Conferentias 
nulla potestate iuridica gaudere, nec esse concilia plenaria vel provin- 
cialia. Earum praecipuum character est pastorale. Relator tunc delineat 
pro talibus Conferentiis nonnullas normas, quae emphasim ponunt in 
Conferendarum charactere pastorale. luxta has normas Conferentia de 
facto nulla habet munera extraordinaria. Quo non obstante, mihi videtur 
Conferentias in quibusdam regionibus talia extraordinaria munera de 
facto exercuisse. Concilium plenarium nationale magno cum fructu ali- 
quas iuridicas commissiones communicare posset, sicut factum est Decre- 
tis Plenarii Concilii Indiae, e. g. in campo Actionis Catholicae (D. 146), 
in campo apostolatus apud educatos non-Catholicos (D. 169), in campo 
Catechesis (D. 207), in campo Actionis Socialis (D. 191), in campo 
Educationis (D. 248), in campo rerum politicarum et vitae publicae 
(D. 162) et in variis aliis materiis. 

Et tunc decisiones Conferentiae Nationalis, mihi videtur, iuridice 
obligant et non solum moraliter; et hoc quidem virtute mandati dati a 
Concilio Plenario. Et sic tum coram populo ac clero cum coram episco- 
patu Conferentia Nationalis gauderet potestate valde utili pro bono 
Ecclesiae. 

N. B.: Moderamen nostrae Conferentiae Nationalis est integre con- 
formis normae propositae p. 7, 8 II a Relatore. Ergo quod nos in Indiis 
proposuimus decem et octo annis abhinc et approbatum decem annis 
abhinc, hodie proponitur considerationi Commissionis Centralis. 

Card. Meyer: Generaliter schema hoc omnino placet, praesertim 
quia sequitur principium « quod generalia tantum principia continet 
dum particularia ipsis Episcoporum Conferentiis, in propriis Statutis 
ordinanda, remittuntur ». 

Attamen etiam haec principia generalia quae in schemate habentur 

aliquando nimis particularia practice evadunt. Loquor praesertim de 
numero III, pagina 7, qui inscribitur, « De vi decisionum ». 

Non mihi placet quod per statutum decernitur « moralis illa obli- 
gatio ». Iam ex eo quod ita statuitur nonne fit quaedam species obliga- 
tionis iuridicae? 

Iuxta meam opinionem, practice non esset magna differentia inter 
« moralem obligationem » per hoc statutum determinatam, et « iuridi- 
cam obligationem » quae a sola Sancta Sede imponi potest. 

Inde, ut mihi videtur, decisiones omnes nullam aliam vim habere 
debent quam, ut ita dicam, consultativam, i. e. accipiendae ab uno- 
quoque Ordinario iuxta prudentem conscientiam propriam, ex qua sola 
oriatur obligatio quaecumque sit. Secus, coetus seu conferentia Episco- 
porum fit quaedam species « super-dioecesis », in damnum auctoritatis 
Ordinarii. 

Si non obstantibus his rationibus quae hic urgentur, decernatur ut re- 
tineatur hoc statutum quod moralem obligationem statuat, omnino neces- 
sarium erit aliud statutum quod hic non habetur, nempe quod decernat 
praecise quomodo decisio, de qua in statuto, habeatur, i. e. quanam plu- 
ralitate, an scripto vel oretenus tantum, etc. 

Exc. Hurley: (Ad capitulum III, num. 1 , pag. 7, 9 lin. 23): Scopus 
huius numeri est ut effectus decisionum a Conferentia Episcoporum 
prolatarum clare determinetur. Qui scopus, ni fallor, perfecte non at- 
tingitur, cum verbum moraliter in contextu sensum quendam incertum 
et ambiguum praeseferat. 

Igitur, quo clarius effectus decisionum a Conferentia Episcoporum 
prolatarum exprimatur, propono ut sequenti modo redigatur: « Deci- 
siones, a Coetu seu Conferentia Episcoporum prolatae, iuridicam obli- 
gationem non pariunt; exprimunt tamen commune quoddam propositum, 
quod ratione unitatis reverenter ac religiose servandum est ». 

Rev. Browne: 1) Schema bonum est. 2) Quoad paragraphum III, 
De vi Decisionum n. 1 (pag. 7, lineis 23-26): a) vellem scire de quibus 
personis agatur quando in linea 24 dicitur « (Decisiones) ... iuridice non 
obligant sed moraliter ». An agatur de singulis Episcopis obligandis 
quoad eorum gubernandi rationem, an potius de singulis fidelibus ut 
dirigendis a decisionibus Conferentiae. b) In eadem linea 24 loco vocis 
moraliter ( Moraliter , proprie intellectum, indicaret obligationem strictio- 
rem quam iuridicam) melius videtur ut dicatur normative, saltem si 

agatur de singulis Episcopis. In eadem suppositione, verba ultima li- 
neae 26, scilicet, ac religiose servandae non essent, ut videtur, amplius 
convenientia. 


4) SUFFRAGIA SODALIUM 

Card. Tis serant: Placet iuxta modum, ratione habita animadver- 
sionum Em. mi Cardinalis Frings. 

Card. Pizzardo: Non placet. 

Card. Aloisi Masella: Placet iuxta modum. Relate ad cap. ter- 
tium « De vi decisionum » aestimo conferentias episcoporum solum nor- 
mas directivas constituere posse: ideoque non videtur opportuna norma 
quae stabilitur in cap. III n. 2, nam decisiones Episcoporum debent 
esse omnino liberae, salva subiectione Sanctae Sedi. 

Insuper considerare oportet quod Concilia Provincialia cum adsisten- 
tia utriusque cleri saecularis et religiosi sunt magni momenti, ideoque 
eorum celebratio urgeri deberet. 

Card. Ferretto: Placet iuxta modum, a me expositum . 1 

Card. Lienart: Placet, ratione tamen habita de his quae dixit 
Em.mus Card. Frings. 

Card. Tappouni: Placet iuxta modum, i. e. iuxta observationes 
Em.mi Card. Frings. 

Card. Copello: Placet iuxta modum, secundum dicta ab Em.mis 
PP. Ruffini et Frings. 

Card. Agagianian: Placet iuxta modum: remittatur ad Codicem 
luris Canonici redigendi, ratione habita animadversionum quas Em.mi 
Patres protulerunt, praesertim Cardinales Ferretto, Frings, Aloisi Ma- 
sella. 

Card. Spellman: Placet iuxta modum, ob rationes datas a Cardi- 
nali Frings. 

Card. Frings: Non placet. 2 

Card. Ruffini: Placet iuxta modum . 3 


1 Cf. p. 527. 

Card. Valeri: Placet. Omnino adhaereo iis quae ab Em.mo Card. 
Ruffini dicta sunt circa modum agendi in nostra Commissione. Evidenter 
possumus, auctoritate collata a S. Patre, ea proponere quae etiam contra 
canones actuales I. C. statuuntur. Consequenter non potest talis propo- 
sitionibus opponere ea quae pro nunc in Codice dicuntur. 

Quantum ad praesentiam et participationem Nuntiorum vel Dele- 
gatorum Apostolicorum Conferentiis Episcoporum, experientia perso- 
nali, dicere possum dictam participationem tantum constitisse in ama- 
bili invitatione quam semper accepi ad comestionem in unum ex diebus 
Conferentiae Episcoporum. 

Card. Ciriaci: Placet. 

Card. Siri: Placet iuxta modum, ratione habita eorum quae dicta 
sunt a Patribus. Censeo tamen forsan omnia remittenda esse vota ad 
Commissionem futuram reformationis Codicis. 

Pag. 6, 4 num. 3, tit. I, lin. 35: loco « ... Etiam aliqui », ponatur: 
« ... unus saltem Episcopus ». Etenim potest nimis augeri numerus 
Eorum qui talibus coetibus intersunt et res et negotia tunc difficilius 
expediuntur. Si non omnes interveniant oportet, tunc manendum est in 
numero qui possit coetum fungibilem reddere. 

Card. McIntyre: Placet iuxta modum: conditio est: Apostolicus 
Delegatus haberet capacitatem consultivam et hanc solummodo quando 
utilis est sicut est practicum nunc in Statibus Foederatis. 

Card. Wyszynski: Placet iuxta modum. In Polonia per annum 
fiunt quatuor Conferentiae Episcoporum residentialium, et quinta pro 
omnibus Episcopis Poloniae in Iasna Gora Chestochoviae, unita cum 
exercitiis spiritualibus. In conditionibus difficillimis et specialibus, in 
quibus Ecclesia Catholica in Polonia versatur, Conferentiae Epscopo- 
rum magni momenti sunt, non solummodo in ordine pastorali, unitatis 
agendi, sed etiam in ordine iuridico, quando nempe tractatur de modo 
se gerendi in defensione legum S. Matris Ecclesiae contra leges civiles, 
nocivas et hostiles pro vita christiana et unitate Ecclesiae. 

A 14 annis Praesidens Conferendarum Episcoporum Poloniae, in 
70 iam Conferentiis, pro humili experientia mea, aestimo quod magni 
momenti pro evolutione S. Ecclesiae sunt. 

Card. Quiroga y Palacios: Placet iuxta modum: secundum ea 
quae ad Caput III animadverterunt Em. mi Frings et Ruffini. 

Card. Leger: Placet iuxta modum: i. e. iuxta animadversiones ab 
Eminentissimo Cardinali Frings prolatas. 

Card. Gracias: Placet iuxta modum. 5 

Card. Montini: Placet iuxta modum: a Cardinalibus Frings, Ruffini 
et Meyer expositum. 

Card. Cento: Placet iuxta modum: ratione habita de iis quae ab 
Eminentissimis Ferretto, Frings et Ruffini exposita sunt. Quoad relatio- 
nes cum Legatis Pontificiis, nulla certe eos invitandi obligatio. Addam 
tamen manifestationem esse deferendae et amicitiae erga ipsos sponta- 
nea invitatio, ut mos est in Belgica, ubi, semper invitatus, semper in- 
terveni, nunquam, ut patet, in decisionibus votum ferens. 

Card. Cicognani H. I.: Placet iuxta modum: habeantur Conferen- 
dae Episcoporum non uti corpus legislativum (non sunt enim concilium), 
sed uti conventus quo Episcopi se conferunt ad deliberandum libere de 
rebus disciplinae et negotiis ecclesiasticis ad unitatem fovendam, qua- 
tenus possibile et quantum desideratur, in regione seu natione. 

In num 1, pag. 7, 6 « De vi decisionum » expungatur illud « mora- 
liter ». 

Quoad praesentiam Nuntii vel Delegati Ap., respondendum videtur: 
Negative. Liberi sint Ordinarii in suis disceptationibus. De cetero mos 
est ut actorum exemplar mittatur dein ab Episcopis ad S. Sedem (ad 
S. C. Concilii, Consistorialem ...), et S. Sedes respondet laudando et 
nonnulla adnotando. 

Relinquatur Episcopis modus agendi ac constituendi Secretariatum 
generalem. 

Institutio tamen Conferendae, qua talis, obtineat adprobationem 
Sanctae Sedis. 

Card. Godfrey: Placet iuxta modum, nempe ad mentem Eminen- 
tissimorum Cardinalium: Card. Frings, Card. Ruffini, Card. Meyer, 
Card. Valeri et Card. Cicognani. 

Quod Sancta Sedes desiderat de Conferendis Episcoporum existit 
quoad essentiam in variis nationibus. 

Commissio sapienter proponit schema terminis sat generalibus, quia 
in unaquaque natione circumstantiae ita differunt ut rigida uniformitas 
non esset desiderabilis nec efficax esset ad finem. 

Patet quod Secretariatus utilis erat crescente numero fidelium, cum 
consequente aucto labore erit necessarius secretarius. Progressu tempo- 
ris Secretarius cum assistentibus suis plene occupatus erit quaestionibus 
numero semper crescentibus. 

De secundo articulo, sectionibus prima et secunda: apud nos Com- 
missiones Episcopales pro peculiaribus negotiis existunt quando neces- 
sariae videntur et instituuntur « ad hoc », supposita particulari compe- 
tentia praesulum in quaestione de qua agitur. 

In capite tertio, numeris primo et secundo (pag. 7 7 ) placet, habita 
ratione eorum quae dixerunt Em. mi oratores de termino « moraliter ». 

Card. Conf alonieri : Placet iuxta modum, in capite III, n. 2, 
lin. 29, dicatur potius: «... certiorem faciat Conferentiam in persona 
Praesidis », et hoc ne auctoritas impropria Praesidi inducatur. Atten- 
dantur etiam quae dicta sunt ab Em.mo Cardinali Frings. Quoad Nun- 
tios attendantur prolata ab Em.mis Valeri et Cicognani. Ouoad criterium 
generale de potestate Concilii Oecumenici (ideoque, proportione facta, 
de propositionibus a Commissione faciendis) adhaereo his miae ab Em.mo 
Card. Ruffini dicta sunt. Prae oculis habeatur c. 228 § 1 CIC (et c. 215): 
videant Venerabiles Patres si conveniat ut ipsi pro seipsis quemdam 
autolaesionismum foveant. 

Card. Richaud: Placet. 

Card. Konig: Placet iuxta modum: iuxta ea quae dixerunt Patres 
(Cardd. Frings, Ruffini et Cicognani) quoad consilium permanens (Secre- 
tariatus) et quoad obligationem iuridicam et moralem. 

Card. Dopfner: Placet iuxta modum: ut secundum intentionem 
Card. Frings relinquatur episcopis omnino opportuna libertas. In n. III, 
1: modificetur sec. proposita ab Archieniscopo Hurlev. Ceteroquin con- 
ferendae a Concilio commendentur et fulciantur, ut fit in schemate. 

Card. Meyer: Placet iuxta modum, iuxta ea quae dixerunt Cardi- 
nales Ruffini, Frings, Gracias, Cicognani et a me in folio adnexo scripto. 8 

Card. Traglia: Placet iuxta modum: i. e. perspectis iis quae dicta 
sunt, praesertim de vi decisionum conferentiarum Episcoporum. 

Card. Alfrink: Placet, et nihil addatur; plene et libenter assentio 
eis quae dixerunt Em. mi Card. Frings et Card. Cicognani. 

Carcl. Concha: Placet iuxta modum: quae dicuntur pag. 7 9 de obli- 
gatione non iuridica sed morali ambigua mihi videntur, unde forte ter- 
mini mutandi erunt. Non videtur obligatio imponenda Episcopis commu- 
nicandi Conferentiae Praesidi rationes quae illum impellunt ad disce- 
dendum ab iis quae in Conferentia decisa sunt. Forte sufficeret dicere 
Conferentias non habere characterem legislativum sed pastoralem. 

Card. Di Jorio: Placet iuxta modum: ad caput III, sub num. 1: 
Decisiones potius quam ferant obligationem iuridicam vel moralem 
habeantur uti norma directiva iuxta necessitates uniuscuiusque dioecesis. 

Card. Roberti: Placet iuxta modum: attentis animadversionibus 
Em.morum Patrum Frings, Meyer et Cicognani, praesertim quoad vim 
obligandi decisionum. 

Card. Jullien: Placet iuxta modum: ratione habita animadver- 
sionum Em.morum Meyer, Cicognani, Valeri et Exc.mi Hurley. 

Card. Larraona: Placet iuxta modum: sensu in meo voto expresso. 

* * * 

1. « Introductio » Schematis: clara, exemplariter accurata, et so- 
lida est. 

2. Loquendum etiam esset de Conferentiis provincialibus : 1) illa 
canonice complendo quo in can. 292 C.I.C. indicantur, relate ad Con- 
cilium provinciale etc.; 2) ea etiam colligendo et complendo quae, rela- 
te ad Conferentias nationales seu regionales, in Schemate habentur. 

3. In particulari: 

A) De Nationalibus. 

B) De Conferentiis Provincialibus (ecclesiasticis: i. e. Provin- 
ciae ecclesiasticae seu eidem aequiparatae regionis). 

A) De Conferentiis nationalibus 

I. N. 1. Optime redactus est. 

N. 2. In pag. 5, 10 linn. 1-6 edicitur, has Conferentias praecipue 
seu « potissimum pastoralem indolem habere » seu induere debere. 

a) Optima sane haec Ordinatio est, sub multiplici ratione: 

1) ne in primis Conferentiae nationales Concilia plenaria ordi- 
naria constituere videantur, quod historia teste, et quidem obstinate et 


9 Cf. p. 521. 

10 Cf. p. 519. 

multipliciter fideli, etiam si hunc characterem veluti mere de facto , ta- 
cite ac tantum initialiter assumant satis periculosa et evaserunt et non 
difficulter evadere possunt et timendum est ut graviter evadant; 

2) praeterea, ne Concilium plenarium verum et proprie dictum, 
quod in Codice optime describitur et circumscribitur, inutile reddant 
(cfr. cc. 281-282), immo absorbeant, — Conferendas in verum Con- 
cilium practice et audacter convertendo — , sed sine Summi Pontificis 
convocatione, neque eius Legati praesideant neque ipsorum vel ipsa- 
rum plena adsit posterior confirmatio; 

3) denique ne, ex alia parte, Concilia provincialia reapse, item 
de facto et practice hae Conferendae prorsus evacuent. 

4) Ut non tantum negative pericula Conferendarum indicemus, 
sed ut aliqua suggeramus ex quibus, verius et aptius legislatio per con- 
venientes formulas periculis obviare valeat quae per viam adspectus 
pastoralis, largo sensu accepti, introduci et confirmari facile possint. 

Has proponimus: 

Dicatur: « potissimum characterem pastoralem ex regula, et nisi 
in exceptis et probatis, habent ». 

Vel clarius: « potissimum Characterem pastoralem habeant, seu de 
rebus pertractent quae ad “ practicum regimen ”, “ ad Administratio- 
nem ecclesiasticam atque civilem bonorum ”, “ ad rerum agendarum 
immediatam ordinationem iuxta Statutorum definitas normas spec- 
tant ” ». 

5) n. 3. Optime, sed linn. 30-31 adderem: 

« Ut omnes Episcopi intersint seu interesse facile valeant, quod op- 
tandum sane esset ». 

Rationes in promptu sunt, scilicet: evidenter hoc melius respondet 
bierarcbicae Ecclesiae constitutioni, sed praeterea quia absentiae non 
placent Episcopis, qui facile in hoc tendunt ut eas non recte interpreten- 
tur, de ipsis leviter et submisse, vel non adeo , murmurent et conque- 
rantur. 

II. P. 7, 11 nn. 1, 2, 3. 

Indicari debent « modi » quibus Consilium permanens (n. 2 § 1) 
Commissiones (n. 2 § 2) et Secretariatus (n. 3) eligi debent. « Consi- 
lium permanens, ad normam luris (C.I.C. c. 101 § 1, 1°) et Statuto- 
rum, a praesentibus adstantibus constituitur, ponderatis informationibus 
Conferendarum provincialium, et cum interventu membri legitime electi 
quod, iuxta casus, pro ipsarum numero unam vel plures provincias re- 
praesentet ». Secretariatus, saltem quod ad Secretarium praecipuosque 


11 Cf. p. 520. 

ex Subsecretariis vel a tota Conferentia, vel saltem a Consilio Perma- 
nenti eligendus est. Alii officiales Maiores, sed subordinati a Consilio 
permanenti optime designari possent, Minores vero, Praesidi relinqui 
valent nominandi. 

III. P. 7, 12 n. 1. Forsan excipi posset « aliquis ex casibus unanimi- 
tatis », ipsum reducendo ad casum « moralis uniformitatis, seu consen- 
sus (etsi proprie ad absolutam unanimitatem nec uno excepto, non per- 
tingat). Sane, in iure comparato, quandoque haec moralis uniformitas 
admittitur, ne res quae evidenter convenit, nec dici potest, quod abso- 
lute singulos, ut singulos, absolute tangat (c. 101 § 1, 2°), uno alterove 
obstinato voto contrario, arbitrio impediatur. 

B) De Conferentiis Provincialibus 

N. 8 III. n. 4. Addendus esset numerus de Conferentiis provin- 
cialibus, ex quo c. 292 canonice compleretur et cum hoc Schemate 
coordinaretur. En aliqua, quae hic addendus numerus, comprehendere 
posset. 

a) Canonice can. 292 veluti interne compleri his in rebus opportune 
deberet. 

1° Conferentiae provinciales celebrari deberent ante Conferentiam 
nationalem. Bene notetur, Conferentiis provincialibus definitionem re- 
servari illorum quae in Conciliis provincialibus tractanda sunt. Ne fiat 
periculosa invasio competentiae, ex parte Conferentiae nationalis, in- 
deque, et pessime practice utraque Conferentia confundatur cum magno 
periculo stabilitatis in Ecclesia, quae levibus organis vento facile agita- 
tis denique gubernaretur. 

2° Conferentiae provinciali posset prudenter attribui interpretatio 
Concilii Provincialis et suspensio vel generalis dispensatio alicuius ip- 
sius praescripti, sed tantum in casu urgenti et usque ad sequentem Con- 
ferentiam; Archiepiscopus seu Praeses, atque Consilio semper audito, 
haec facere posset. 

3° Pariter normae utiliter a Conferentiis dari possent, pro exsecu- 
tione Concilii provincialis; pro ipso urgendo, atque melius applicando; 
et si casus evidenter ferret, pro ipso etiam, iuxta dicta, pastoraliter in 
eadem vel prorsus vel fere linea complendo. 

b) Conferentiae Provinciales relate ad Conferentias nationales. 

1° Optime normae satis efficaces statuerentur, quae frenum prudens 
sed satis validum, simul organicum et rapidum constituerent ad defen- 


12 Cf. p. 521. 

dendas Conferentias Provinciales et singulos etiam Episcopos contra 
faciles invasiones Conferehtiarum nationalium, ex. gr. invaliditas ipso 
iure actuum incompetentiae, recursus in suspensivo, etiam absoluta 
Conferentia interposito, etc. 

2° Experientia, ex historia saec. xvn et xviii atque ex recentio- 
ribus Conferendis, necnon ex normis pro ipsis datis, semel iterumque 
comprobatum est, in bis similibusque Conferentiis et coadunationibus 
Episcoporum minoritatem audacem non raro praevalere, et maioritates 
satis frequenter fluidas esse atque inopinato, ventis agitatas, mutari seu 
deformari posse. 

3° Speciatim normae necessariae essent: 

a) pro electionibus et propositionibus Candidatorum ad praesi- 
dendam Secretariatus. 

b) pro formulatione et legitima praesentatione votorum et postu- 
latione ad Conferentias nationales. 

c) pro votis, motionibus, industriis suggerendis sive ad exsecu- 
tionem quod attinet rerum quae statuta iam fuerant, sive ad remissio- 
nem ipsorum praescriptorum, sive ad aliqua addenda vel complenda 
quae prius praevisa non fuerant. 

Card. Heard: Placet iuxta modum: i. e. in cap. III, art. 1, verba 
« iuridice non obligant sed mor aliter » delenda sunt. Agitur de Enisconis 
qui de natura obligationis ipsi iudicare oossunt; item ad finem delenda 
verba « religiose servandae sunt ». Etiam adhaereo voto Em. mi Fer- 
retto; art. 2 omittendus est, tamquam limitationem potestatis Epi- 
scopi. 

Card. Bea: Placet iuxta modum: ratione habita maxime animad- 
versionum Card. Frings. In III, n. 1, dici poterit: « sunt normae dire- 
ctivae »; n. 2 omittatur. Variae Conferentiae habent suas traditiones 
quae non tangantur nec fiat uniformitas, sicut exposuit Em.mus Card. Ci- 
cognani. 

Beat. Chetkho: Placet iuxta modum: i. e. considerandae sunt ani- 
madversiones Eminentissimorum et Excellentissimorum membrorum 
huius Commissionis Centralis. 

Exc. Felici: Placet iuxta modum: nempe res remittatur ad Codi- 
cem: pressius autem definiatur vis obligationis decisionum Conferenda- 
rum, ne eae practice penes aliquos in irritum cedant, penes alios con- 
scientiam per obligationem moralem angant. 

Exc. 0’Connor: Placet iuxta modum: minime inutile mihi videtur 
propriam significationem verborum « pastor », « pastoralis » pressius 

declarare. Dicitur enim personam Episcopi propriam rationem pastoris 
habere, propter potestatem magisterii, ministerii et regiminis (cf. « De 
partitione... », pag. 5 13 ); pariter dicitur parochum vere et proprie esse 
pastorem (« De rationibus inter Episcopos et Parochos », pag. 6 14 ) etiam 
si sit persona moralis ; denique dicitur Conferentiam Episcoporum « cha- 
racterem pastoralem habere » quamvis eius decisiones nullam habeant 
vim magisterii et regiminis (« De Episcoporum coetu », pp. 6-7). Equi- 
dem agitur de significationibus diversis unius eiusdemque vocis, maximi 
momenti ad totam materiam proponendam. 

Exc. Silva Santiago: Placet iuxta modum: scilicet omnia remitten- 
da sunt peculiaribus statutis a Sancta Sede probatis pro unaquaque 
natione. Puto quod omnia quae relationem habent cum Conferentiis 
Nationalibus sunt res delicatissimae et complexae, praesertim de vi 
decisionum Conferendae. 

Exc. Antezana y Rotas: Placet iuxta modum: ratione habita eo- 
rum duae dicta sunt ab Em.mo Cardinali de Polonia et ab Em.mo Cardi- 
nali Larraona, praesertim circa valorem decisionum Conferendae; ot>ti- 
mum, mihi videtur, esset si hae Conferentiae iungantur cum exercitiis 
spiritualibus. 

Exc. Campbell: Placet iuxta modum: id est iuxta observationes 
factas praesertim ab Eminentissimo Meyer. 

Exc. Cooray: Placet iuxta modum: conferentiae Eni scoporum na- 
tionales sunt maximae utilitatis, sicut optime dixit Eminentissimus 
Card. Frings. Sed quamvis decisiones non habeant vigorem iuridicum, 
tamen, saltem in auibusdam circumstantiis, aliquem visorem debent 
habere v. g. quando quaestio est de relatione cum gubernio civili spe- 
ciatim hostili: nam si unusquisque agit modo proprio erit divisio inter 
episcopos maximo cum Ecclesiae detrimento. 

Exc. Lefebvre: Placet iuxta modum: iuxta ea quae dixit Cardinalis 
Frings et quae dixit Cardinalis Cicognani. 

Exc. Hurley: Placet iuxta modum: i. e. iuxta ea auae in folio adne- 
xo scripta sunt de communi proposito potiusquam de obligatione morali. 
Ceterum miratus sum audire in disceptatione talem insistentiam in liber- 
tatem et iurisdictionem particularem uniuscuiusque episcopi et quasi nihil 
de necessitate collegialiter agendi. Episcopi non sunt tantum individui, 


13 Cf. p. 496. 

14 Cf. p. 578. 



540 


SESSIO IV - ACTA 


sed cum Summo Pontifice collegium constituunt. Consulendum est quod 
haec indoles collegialis in variis Ecclesiae hierarchiis appareat. In hac 
nostra aetate cooperatio in omnibus vitae humanae aspectibus crescit. 
Quare non etiam inter episcopos qui prae omnibus exemplum coopera- 
tionis fraternae dare deberent? 15 

Exc. Perrin: Placet iuxta modum: secundum animadversionem Ex- 
cellentissimi Hurley; aliquid adderem: In quibusdam locis optarem ut 
plurium nationum episcopi in eodem coetu adunarentur. Quando pauci 
in natione fideles adsunt, una tantum aut aliquae adsunt dioeceses, quae 
vix provinciam ecclesiasticam constituunt. Si nationes finitimae eamdem 
culturam habent et sub pondere eiusdem acatholicae religionis sunt, 
Ecclesiae locales in similibus conditionibus erunt. Optandum est ut 
harum nationum episcopi in uno coetu adunentur ad actionem pastoralem 
et missionariam praeparandam. 

Exc. Bazin: Placet iuxta modum: sc. hi coetus sunt necessarii. 
Quoad vim decisionum, assentio iis dictis ab Em.mis Cardd. Cicognani, 
Ferretto et Ruffini. 

Quoad praesentiam Apostolici Delegati in episcoporum coetibus, li- 
bertas sit eum invitandi vel non. In regionibus, ut in mea, ubi Ecclesia 
adhuc in infantia est, indigemus Apostolici Delegati auxilio, et deside- 
ramus eum adesse in coetibus nostris. 

Exc. Bernier: Placet iuxta modum: salvis scilicet animadversioni- 
bus Em.mi Cardinalis Frings praesertim de vi decisionum Conferentiae. 

Exc. Yago: Placet iuxta modum: ratione habita animadversionum 
Em. morum Cardd. Frings et Bea. Sed quaedam decisiones debent stricte 
obligare ut unitas agendi salvetur in eadem natione, v. g. in gravibus 
rebus politicis. 

Exc. Rakotomalala: Placet iuxta modum: i. e. iuxta ea quae 
dicta sunt ab Eminentibus Cardinalibus Frings, Cicognani et Alfrink. 

Exc. Bengsch: Placet iuxta modum: iuxta ea quae dixerunt Car- 
dinales Frings et Dopfner. Optandum est, ne Concilium hanc rem omit- 
tat, considerans rationes, quas Card. Wyszynski proposuit, quae etiam 
valent in parte orientali Germaniae, scilicet strenua defensio Ecclesiae 
contra atheismum. 

Exc. Jelmini: Placet iuxta modum: libentissime ac in toto adhae- 
reo his quae de Episcoporum Coetu seu Conferentia exposita sunt ab 

15 Cf. p. 530. 

Eminentissimo Cardinali Frings. Puto et etiam affirmo hoc esse autem 
consilium omnium Episcoporum nationis Helveticae quae permulta ha- 
bet communia etiam in re religiosa cum alemannica regione. Ex deferen- 
tia semper invitentur Nuntii Sanctae Sedis, uti est praxis in nostra Con- 
ferentia. 

Exc. Suhr: Placet iuxta modum: iuxta ea quae dixerunt Em. mi 
Cardinales Frings, Cicognani et Alfrink. 

Rev. Gut: Placet iuxta modum, quem exposuit Em.mus Card. 
Frings. Conferentiae episcopales Germaniae, quae etiam extra Germa- 
niam summa gaudent auctoritate, exemplo sint aliis nationibus. 

Rev. Browne : Placet iuxta modum: attentis animadversionibus 
Em.morum et Exc.morum Patrum et cum quodam scripto adiuncto ex 
parte mea. 16 

Rev. Sepinski: Placet iuxta modum: ratione habita eorum quae 
dicta sunt ab Em.mo Cardinali Frings. 

Ad pag. 7, 17 n. 3, ultima linea: melius dicatur « actuositas ». 

Ad pag. 7, III, n. 1, linn. 23 ss.: melius dicatur: « Decisiones, a 
coetu seu conferentia episcoporum prolatae, quamvis iuridice non obli- 
gent, ratione tamen unitatis maxima reverentia accipiendae sunt ». 


III 

DE RATIONIBUS INTER EPISCOPOS 
ET SS. CURIAE ROMANAE CONGREGATIONES 

(Secunda Congregatio: 21 febr. 1962) 


1) SCHEMA PROPOSITUM 

A COMMISSIONE DE EPISCOPIS ET DE DIOECESEON REGIMINE 

Officium Episcoporum, praeter primatum Romani Pontificis, ipsum Chri- 
stum Dominum, etsi dispari ratione, immediatum habet auctorem. 1 

Iurisdictio particularis, quam singuli Episcopi vi officii pastoralis in suas 
dioeceses exercent, a Romano Pontifice, tanquam ex causa proxima est deri- 
vanda. 2 

Romanus autem Pontifex, iure primatus, iurisdictionem Episcopalem 


16 Cf. pp. 530-531 . 

17 Cf. p. 520. 

plus minusve amplificare vel restringere potest, sibique reservare causas quae 
dicuntur maiores, quas per SS. Curiae Romanae Dicasteria expedire solet. 

Iamvero huiusmodi maior vel minor amplificatio vel restrictio semper 
respondet Ecclesiae universalis bono atque utilitati, siquidem (quod attinet 
ad restrictionem) causae maiores « vel ipsa natura sua sunt maioris momenti 
atque Romano Pontifici propriae, aut sunt dubiae et arduae quoad exsecutio- 
nem aut pertinent ad personas in sublimitate constitutas ideoque saltem ex 
positiva ordinatione Romano Pontifici reservantur ». 3 

Sed in Ecclesia Dei, in qua cum absoluta immutabilitate doctrinae varie- 
tas disciplinae coniungitur, non raro evenit ut quae olim apta erant et idonea 
ea labens aetas faciat vel inepta vel inutilia vel etiam contraria. 

Quapropter quae salubriter veterum canonum vel Romanorum Pontifi- 
cum auctoritate constituta, ordinata vel reservata sunt sic retineri solent 
ut si tempus rerumque mutatio quidpiam esse temperandum vel immutan- 
dum vel supprimendum suadeat, Romanus Pontifex congruum supremae 
suae potestatis remedium ac providentiam impendat, praesertim si in evi- 
dentem christifidelium utilitatem feliciusque eorumdem regimen redundare 
existimaverit. 

Nostris igitur temporibus graves adsunt rationes, quae postulare viden- 
tur ut causae maiores, saltem aliquae, minuantur. 

Imprimis coram omnibus fidelibus clare deduci debet Episcopos vere 
esse pastores in propria dioecesi atque vera membra Collegii Apostolici eisque 
pertinere, cum Romano Pontifice, sollicitudinem universae Ecclesiae Christi. 
Ergo illis facultatibus polleant necesse est sine quibus forte censeri possent 
tanquam capite deminuti. 

Insuper aliqua sunt, quae iam obsoleta dici debent et alia non pauca 
quae extraordinaria appellari non possunt: inde reservationes decursu tem- 
porum suppressae et facultates concessae in ipso Codice iuris canonici et etiam 
post eius promulgationem. 

Iam in Concilio Vaticano I nonnullos Episcopos maiores facultates petiisse 
constat. Scribebant enim: « Hanc obligationem obtinendi per indulta indesi- 
nenter renovanda, facultates ad bonam muneris publici exsecutionem neces- 
sarias, nullibi videre est nisi in regimine ecclesiastico quod tamen deberet 
esse omnium regiminum simplicissimum et in quo praeterea Episcopi locum 
praestantiorem tenent quam, in regimine politico, praefecti et officiales ». 4 

Eamdem petitionem plurimi Sacri Pastores renovant, enixe postulantes 
ut quaedam leges reformentur, quaedam vero mutatis rerum temporumque 
condicionibus accommodentur; ut plures nunc vigentes reservationes tollantur 
et facultates ampliores Episcopis tribuantur, iis exceptis casibus quos Ro- 
manus Pontifex sibi reservaverit et explicite declaraverit ac recensuerit. 

Principia igitur sive theoretica sive practica in primis affirmanda viden- 
tur: quaedam vero ad modum exempli enumerantur iura et facultates Epi- 
scopis stabiliter tribuenda. 

I - Principium fundamentale 

1 . § 1 . Cum Episcopi iure divino sint Apostolorum Successores atque 
peculiaribus Ecclesiis praeficiantur, quas cum potestate ordinaria regunt sub 
auctoritate Romani Pontificis (can. 329 CIC), qui ex positiva voluntate 
Christi est centrum visibile et necessarium unitatis fidei, cultus et regiminis 
Ecclesiae Catholicae; 

§ 2. Cumque Episcopi sint ordinarii et immediati pastores in dioece- 
sibus sibi commissis (can. 334, § 1 CIC), quibus proinde ius et officium est 
gubernandi dioecesim tum in spiritualibus tum in temporalibus cum pote- 
state legislativa, iudiciaria et coactiva, ad normam sacrorum canonum exer- 
cenda (can. 335, § 1 CIC), convenit ut ipso iure habeant facultates quas aptius 
et expeditius exercitium ordinariae potestatis, sub primatu iurisdictionali uni- 
versali Romani Pontificis, expostulat; 

§ 3. Quapropter Episcopis facultates ampliores tribuantur, salvis iuri- 
bus et privilegiis Ecclesiae Orientalis. 

II - Principia practica quoad facultates 

Ut convenienter iura et facultates Episcoporum augeantur ac melius de- 
terminentur: 

1. SS. Curiae Romanae Dicasteria, iuxta propriam competentiam, reco- 
gnoscant indicem Facultatum Quinquennalium ita ut plures ex praedictis 
facultatibus stabiliter concedantur Episcopis, paucis gravioribus exceptis, 
quae Nuntiis vel Delegatis Apostolicis tribuendae sint vel ipsis Episcopis 
peculiarium nationum vel dioecesium ad tempus concedendae videantur; 

2. Videant ipsa SS. Dicasteria ut stabiliter Episcopis concedatur facul- 
tas per se consulendi casibus: 

a) in quibus facultas vel gratia semper conceditur; 

b) in quibus S. Dicasterium competens, ex natura rei, aliud funda- 
mentum habere non potest ad iudicium ferendum de merito petitionis nisi 
commendationem Episcopi. 

III - Facultates quibus stabiliter frui Episcopi desiderant 

1. Concedendi licentiam per se vel per alium legendi ac retinendi, sub 
custodia tamen, ne ad aliorum manus perveniant, libros prohibitos et ephe- 
merides, eos etiam qui haeresim et schisma ex professo propugnant, vel 
etiam ipsa Religionis fundamenta evertere nitantur, sub condicionibus iam 
in Indice Facultatum Quinquennalium statutis. 

2. Concedendi omnibus sacerdotibus, parocho impedito aut absente, fa- 
cultatem Confirmationis Sacramentum administrandi in periculo mortis, ser- 
vata S. Congregationis de Disciplina Sacramentorum instructione pro simplici 
sacerdote ex Sedis Apostolicae delegatione Sacramentum Confirmationis ad- 
ministrante. 

3. Concedendi omnibus sacerdotibus facultatem substituendi, iusta et 
gravi de causa, loco altaris portatilis seu petrae sacrae, aliquod linteum ex 
lino vel cannabe confectum et ab Episcopo benedictum, in quo conditae sint 
Sanctorum reliquiae ab eodem Episcopo recognitae. Servatis de coetero ser- 
vandis iuxta rubricas praesertim quoad tobaleas et corporales. 

4. Concedendi sacerdotibus infirmis aut aetate provectis indultum orato- 
rii privati aut domi celebrandi; itemque indultum sedendi dum Missam ce- 
lebrant, si ob infirmitatem stare non possunt, servatis de iure servandis. 

5. Concedendi sacerdotibus visivae potentiae debilitate laborantibus fa- 
cultatem Missam votivam Deiparae Virginis aut Missam Defunctorum cele- 
brandi, adhibita, quoties ea indigeant, alterius sacerdotis adsistentia. 

Eamdem facultatem concedendi sacerdotibus omnino caecis, praescripta 
semper adsistentia sacerdotis vel diaconi. 

6. Commutandi, ob visus debilitatem vel ob aliam causam, eaque perdu- 
rante, obligationem recitandi divinum officium cum quotidiana recitatione 
Rosarii B. M. V. vel aliarum precum. 

7. Concedendi facultatem binandi propter penuriam sacerdotum, iusta 
de causa, diebus etiam ferialibus, et etiam trinandi, ubi vera necessitas adest, 
diebus dominicis et festis de praecepto. 

8. Dispensandi ab irregularitate ex defectu (can. 984 CIC) et ab irre- 
gularitate quae conversis ex haeresi vel schismate incumbit (can. 985, 1° 
CIC) necnon ab impedimentis (can. 987, 1° CIC) quibus filii acatholicorum 
adstringuntur. 

9. Dispensandi super impedimentis matrimonialibus: facultates amplifi- 
centur et determinentur a SS. Congregationibus iuxta competentiam. 

10. Sanandi in radice matrimonia invalida ex impedimento disparitatis 
cultus et ex defectu formae. 

11. Permittendi usum memorialis rituum Benedicti Pp. XIII in eccle- 
siis minoribus pro benedictione candelarum in festo Purificationis B. M. V. 
et cinerum die prima Quadragesimae. 

12. a) Libere ingrediendi et permittendi, iusta et gravi de causa, ingres- 
sum in clausuram papalem aut egressum ab eadem; 

b) dispensandi, iusta de causa, a dote religiosarum; 

c ) dimittendi aut transferendi sodales religiosos, urgente gravissima 
necessitate, si Superior non providerit, re iudicio Sanctae Sedis sine mora 
delata. 

13. Concedendi sororibus facultatem corporalia, purificatoria et pallas 
prima etiam ablutione purificandi. 

14. Concedendi sacerdotibus facultatem erigendi, ritibus ab Ecclesia prae- 
scriptis, stationes Viae Crucis, cum omnibus indulgentiis quae huiusmodi 
pium exercitium peragentibus, a Summis Pontificibus impertitae sunt. 

IV - Privilegia et indulta Episcopis personaliter tribuenda 

1. Audiendi ubique terrarum confessiones; 

2. Absolvendi ab omnibus censuris, exceptis tantum censuris Sedi Apo- 
stolicae specialissimo modo reservatis et illis, quae adnexae sunt revelationi 
secreti S. Officii; 

3. Verbum Dei ubique praedicandi, loci Ordinario non renuente; 

4. Conservandi in proprio sacello Ss.mam Eucharistiam; 

5. Discedendi ab Ecclesia Cathedrali tempore Adventus et Quadragesi- 
mae, abrogata dispositione can. 338, § 3 CIC. 

V - Leges Codicis quarum mutatio exoptatur 

1. Abrogentur quae in can. 1006, §§ 2-5 CIC praescribuntur ita ut 
Episcopi Ordines extra tempora conferre valeant, cum valde iuvet ad voca- 
tiones fovendas Ordinationes peragere in pluribus ecclesiis paroecialibus. 

2. Non sint amplius Sedi Apostolicae reservata, ita ut ab Ordinariis li- 
bere conferri valeant — salva tamen lege concursus, ubi viget — beneficia 
quae vacaverint per beneficiarii obitum in Urbe, et beneficia curata quae 
vacaverint per obitum, promotionem, renunciationem vel translationem fami- 
liarium, etiam honoris tantum, Summi Pontificis. 

3. In alienatione bonorum ecclesiasticorum et in aere alieno contrahendo, 
Coetus Episcoporum uniuscuiusque nationis proponat summam ad quam 
pertingere possit potestas Ordinariorum, inde a Sede Apostolica appro- 
bandam. 

4. Revisio fiat systematis iudiciorum ecclesiasticorum, praesertim celerius 
definiantur causae matrimoniales, ita ut, inter alia, sententiae citius edantur 
et patefiant Ordinariis. 

5. Recognoscatur liber V CIC de delictis et poenis. 

VI - Exoptanda circa praxim SS. Congregationum 

1. Taxae in casibus in quibus aes alienum contrahitur ad providendum 
necessitatibus dioecesis vel piarum causarum aboleantur. 

2. Relationes ad Sanctam Sedem mittendae, minuantur, simplificentur, 
unificentur, coordinentur. 

3. Antequam promulgentur acta vel decreta SS. Congregationum in dia- 
riis vel ephemeridibus, Ordinariis locorum, quantum fieri potest, nota fiant. 

4. Episcopi diversarum nationum, designati a Conferentia Episcopali 
Nationali, nominentur Consultores SS. Romanae Curiae Congregationum a 
quibus convocentur, statutis temporibus, ad maximum commune bonum 
tuendum, ad communia damna avertenda. 

5. Adnitantur SS. Curiae Romanae Congregationes ut Episcopos valide 
adiuvent in regimine dioeceseos, eis mentem Apostolicae Sedis pandendo, 
eorum quaesitis plene respondendo, rationes tradendo quibus aliquando 

eorum petitionibus satisfieri nequit, et omnino praetermissis quondam usi- 
tatis formulis. 

6. Episcopi, vero, consilia ipsasque decisiones SS. Congregationum re- 
verenter accipiant, scientes eadem fulciri rationibus boni communis, ampliori 
rerum totius Ecclesiae usu, ipsius Romani Pontificis approbatione quoad 
graviores, necnon, aliquando, necessario tutamine iuris alterius personae. 

Textus definitive probatus in Sessione Generali habita diebus 27 septembris - 
7 octobris 1961. 


NOTAE 

1 Concilium Vaticanum, sess. IV, Const. Pastor aeternus, prooem. 

2 Wernz-Vidal, Ius Can., vol. II, De Personis, n. .579. 

3 Ibid., n. 429. 

4 Mansi, t. 53, p. 339. 

2) RELATIO EM.MI P. D. PAULI CARD. MARELLA 
PRAESIDIS COMMISSIONIS 
DE EPISCOPIS ET DE DIOECESEON REGIMINE 

I. Secunda quaestio nostrae Commissioni posita, De Episcopi pote- 
state inscribitur, et tria capita seu argumenta comprehendit, quorum 
primum his verbis enuntiatur: « Determinentur rationes Episcopos inter 
et Sacras Curiae Romanae Congregationes. Videatur quaenam facultates 
pro dioeceseon regimine stabiliter tribui possint ». 

Neminem fugit quot quantaeque graves quaestiones sub hoc capite 
comprehendi possint. 

Ipsi Episcopi magnam difficultatem experti sunt studium quaestionis 
aggredientes. Siquidem agendum erat de rebus quae directe Supremam 
Ecclesiae Auctoritatem attingunt necnon Sacra illa Dicasteria, per quae 
Ipse Summus Pontifex Ecclesiae universalis negotia expedire solet. 

Hinc dubitationes et anxietates multae! 

Sed ex alia parte agendum erat de rebus, quae maxime cordi erant 
omnibus Ecclesiae Pastoribus, quorum ingens numerus « decentratio- 
nem » in iure disciplinari et administrativo postulabant et maiores fa- 
cultates stabiliter Ordinariis locorum tribuendas proponebant ad bonum 
animarum et ad rectum dioeceseon regimen aptius consequendum. 

II. Quando quaestio ponitur de relationibus inter Episcopos et Sa- 
cras Curiae Romanae Congregationes, theologice attingitur problema de 
potestate Episcoporum in Ecclesia particulari et de eius relatione cum 
primatu iurisdictionali Romani Pontificis; iuridice vero causae quae di- 
cuntur maiores considerari debent. 

Etiam si iuridice tantum quaestio haec pertractari debeat, ut in 
casu, id effici certe non potest quin aliquod principium theologicum prae 
oculis habeatur. 

Quapropter Episcopi principium fundamentale asserendum esse cen- 
suerunt firmam fidem plenamque oboedientiam in primis profitentes erga 
Summum Pontificem, qui est centrum visibile et necessarium unitatis 
fidei, cultus et regiminis Ecclesiae Catholicae. 

In eodem principio fundamentali claris verbis asseritur quoque Epi- 
scoporum potestas, qui cum iure divino sint Apostolorum Successores 
et insuper ordinarii ac immediati Pastores particularis Ecclesiae cui 
praesunt, convenit ut habeant facultates quas aptius et expeditius exer- 
citium ordinariae potestatis expostulat. 

III. Duae adsunt praecipuae rationes quae postulare videntur ut 
causae maiores, saltem aliquae minuantur. 

Prima est ordinis theologici. Revera coram omnibus fidelibus clare 
deduci debet Episcopos veros esse pastores in propria dioecesi eisque 
pertinere, cum Romano Pontifice, sollicitudinem universae Ecclesiae 
Christi. Ergo iuridice illis facultatibus pollere debent sine quibus forte 
censeri possent tamquam capite deminuti. Exempli gratia: si extra pro- 
priam dioecesim confessiones audire nequeant aut quaedam peccata ab- 
solvere non valeant, aut si pro minimis vel frequentioribus quaestioni- 
bus Curiam Romanam semper adire cogantur. 

Secunda ratio est ordinis praefici. Nostris temporibus aliqua sunt 
quae iam obsoleta dici debent et alia non pauca quae extraordinaria ap- 
pellari non possunt. 

IV. Vobis omnibus compertum est Romanos Pontifices decursu sae- 
culorum reservationes multas suppressisse. Recentiori tempore, per pro- 
mulgationem Codicis luris Canonici, Ordinarii locorum facultatibus quam 
pluribus ipso iure instructi fuerunt, quas antea ab Apostolica Sede po- 
stulare solebant et communibus induitis assequebantur. 

Index quoque facultatum quinquennalium iuxta varias formulas 
iterum iterumque recognitus est, quoties Ecclesiae utilitas et animarum 
salus id postulaverunt. 

V. Ut optata Episcoporum melius expleantur principia practica in 
capite II suggeruntur. 

Positis principio fundamentali et principiis practicis Episcopi quae- 
dam « obiecta » seu « causas maiores » enumerare voluerunt, quae vel 
supprimere vel in suo ambitu reducere oporteret. 

VI. Itaque in capite III facultates quaedam in concreto enumeran- 
tur. Huiusmodi autem index nullatenus est taxativus, sed tantum de- 

monstrativus, ad exemplum scilicet, ita ut Patres Concilii alias facul- 
tates addere vel propositas quasdam auferre valeant. 

De nonnullis vero facultatibus hic recensitis sermo iam factus est 
in hoc amplissimo Coetu cum disceptata fuerunt schemata aliarum Com- 
missionum. Ita quae in art. 2, pag. 8 1 de ministro Confirmationis, quae 
in n. 8 pag. 9 2 de irregularitatibus ex defectu (et ex delicto) necnon de 
impedimentis ad Ordines componenda erunt cum schematibus propositis 
a Commissione de Sacramentis. 

Pariter quae in articulis 9 et 10 concordanda erunt cum schemate 
de Sacramento Matrimonii. 

Convenientia concessionis facultatum quas petunt Episcopi non est 
necesse ut hic probetur. 

VII. Circa caput IV, ubi agitur de privilegiis et induitis Episcopis 
personaliter tribuendis, ego potius dicerem: « Facultates personales et 
induit a Episcopis tribuenda ». 

De facultate audiendi confessiones et absolvendi a censuris, i. e. 
art. 1 et 2, disceptatum est in Sessione Generali Commissionis Centra- 
lis cum propositum fuit schema de Sacramento Poenitentiae. In illo sche- 
mate distinctio fiebat inter Metropolitas et Episcopos: maior potestas 
tribuebatur Archiepiscopo Metropolitae in sua provincia. In nostro autem 
schemate nulla fit distinctio, cum ratio concessionis facultatis ab ipso 
charactere Episcopali repetenda videatur. 

Ego potius articulum complerem his verbis: « Absolvendi ab omni- 
bus peccatis et censuris, etiam reservatis, exceptis tantum censuris Sedi 
Apostolicae specialissimo modo reservatis etc. ... ». 

VIII. Etiam leges quae in capite V recensentur , considerari debent 
demonstrative tantum. 

Propositiones 2 et 3 pag. 11 3 plene concordant cum votis prolatis a 
Commissione de disciplina Cleri et populi christiani, de quibus egimus 
in hoc Coetu mense novembri. 

Item dicendum de propositione n. 5 pag. 11, quae votum repetit a 
Commissione de Sacramentis in schemate de Poenitentia prolatum, ut 
recognoscatur scilicet totum systema poenale ecclesiasticum. 

IX. In cap. VI pauca tantum attinguntur de praxi Sacrarum Congre- 
gationum. 

a) In art. 1 pag. 11 sermo fit de taxis abolendis in casu particulari. 
Attamen Episcopi quaestionem generalem multum agitaverunt et agno- 


1 Cf. p. 543. 

2 Cf. p. 544. 

3 Cf. p. 545. 

scentes obligationem colligendi pecuniam ad sustentandam S. Sedem et 
Sacra Curiae Romanae Dicasteria, verbum « taxae » nostris temporibus 
minus congruere dixerunt ac proinde substituendum esse aliquo alio 
vocabulo, ut v. g. oblatio. (Episcopus quidam consultor in suo voto 
scripsit: « Tolle, tolle verbum taxae, quia odiosum est! »). 

Ceterum ipsi Sacri Pastores de corroganda pecunia pro Ecclesiae 
universae necessitatibus valde solliciti sunt et in schemate « de cura ani- 
marum » peculiare articulum de hac re proponendum esse putaverunt. 

b) Circa art. 2 pag. 12 4 adnotare velim Episcopos iterum iterumque 
conquestos esse de crebris relationibus, quas ad varias Curiae Romanae 
Congregationes remittere debent. Hinc valde exoptant ut maior vigeat 
inter ipsa Sacra Dicasteria collaboratio et coordinatio ad maximam uni- 
tatem et uniformitatem obtinendam praesertim cum agitur de statuen- 
dis normis et de consiliis vel praeceptis dandis pro Ecclesia universa. 

c) Quae proponuntur in art. 4 pag. 12, de Episcopis ex universo 
orbe catholico inter Consultores SS. Congregationum cooptandis ap- 
prime respondent desiderio Romanam Curiam, uti aiunt , internationali- 
zandi (sit venia verbo). 

Episcopi enim Consultores ad hoc praecipue constituantur ut pro- 
blemata quae in dies ponuntur apud diversas nationes ample et profunde 
exponant, informationes dent circa desiderata pro gubernio vel Sanctae 
Sedis orientationibus, solutiones proponant pro negotiis ecclesiasticis 
expediendis, attento diversorum populorum essendi modo. 

In Sacris Romanis Dicasteriis Episcopi Consultores testes authentici 
existerent opinionis publicae Ecclesiae Catholicae! 

d) In art. 5 pag. 12 commune Episcoporum desiderium exprimi- 
tur de abolendis praesertim quondam usitatis formulis; siquidem extra 
Urbem hodie non amplius bene intelleguntur antiquae formulae: ut, 
exempli gratia, « Utatur iure suo, In decisis, Consulat probatos aucto- 
res » etc. « Non expedire ». Optatur insuper ut rationes decisionum 
Episcopis clare significentur ne dubia et anxietates oriantur. 

e) Denique ipsi Sacri Pastores postremo schematis articulo in Sacra 
Dicasteria Curiae Romanae reverentiam et observantiam repetunt, cum 
probe noscant quantum utilitatis ex illis accedat sive ad ecclesiasticam 
disciplinam tuendam, sive ad iustitiam administrandam, sive ad ipsos 
Romanos Pontifices adiuvandos, crescentibus in dies curis negotiisque 
distentos. 

X. Schema propositum plures redactiones habuit, quinquies discepta- 


4 Cf. p. 545. 

tum est in sessionibus generalibus et definitive adprobatum fuit in ses- 
sione generali mense septembri anno elapso. 

Ponens quaestionis fuit Ill.mus ac Rev.mus D. Iosephus Pasquazi, 
Praelatus Auditor Sacrae Romanae Rotae. 


3) ANIMADVERSIONES SODALIUM 

Card. Ferretto: Mihi liceat nonnulla submisse minorisque mo- 
menti animadvertere circa cap. VI, quae potius quam substantiam for- 
mam respiciunt. 

Ad pag. 12 1 n. 3 legitur « antequam promulgentur »: rectius forsan 
diceretur « antequam evulgentur » quum can. 9 CIC statutum sit quod 
« Leges ab Apostica Sede latae promulgantur per editionem in Actorum 
Apostolicae Sedis commentario officiali ». Pariter Em.mi ac Venerabiles 
Patres sciunt notitias quae produnt in UOsservatore Romano sub ru- 
brica « Nostre informazioni » habere peculiarem vim scilicet promulga- 
tionis quasi-officialis. 

Hic agitur de diariis et ephemeridibus omne genus ideo rectius di- 
ceretur « evulgentur ». 

Sed quidquid sit de promulgatione proprie dicta sensu iuridico, 
heic res valde difficilis in praxi expostulatur immo et valde laboriosa. 

Praesentibus temporibus in quibus diaria innumerabilia et epheme- 
rides frequentissimae eduntur et prostant media facillima telephonica, 
radiophonica et televisiva, fere impossibile est cavere ne diaria et ephe- 
merides evulgent acta et decreta Sanctae Sedis antequam officialiter Or- 
dinariis locorum nota sint. 

Hoc ordinarie loquendo, nam in nonnullis peculiaribus negotiis ut- 
pote in electione Episcoporum, in erectione dioecesium et aliis huius- 
modi Sanctae Sedi sarctum sanctumque est communicare cum Ordina- 
riis quorum interest, antequam acta Sanctae Sedis publici iuris fiant. 

N. 4, lin. 6, cur « designati a Conferentia Episcopali Nationali » 
simpliciter? Hic modus loquendi videtur limites quosdam imponere li- 
bertati et auctoritati Sanctae Sedis. Forsan melius et prudentius esset 
dicere « expostulante Sancta Sede, si ipsi placuerit a Conferentia Epi- 
scopali propositi ». 

N. 5, quaeritur: quid fecerunt usque in praesentem diem, seu usque 
ad Concilium Vaticanum Secundum SS. Romanae Congregationes, nisi 
adiuvare Episcopos in regimine dioeceseon etc.? 


1 Cf. p. 545. 

N. 6: Supervacaneus mihi videtur hic numerus ne dicam forsan 
aliquantulum iniurius pro Episcopis qui — sicut me docuit experientia 
plus quam triginta annorum — maxima reverentia et devotione filiali 
Sacras Romanas Congregationes, utpote longam manum Romani Ponti- 
ficis, prosequuntur. 

Card. Lienart: Schema decreti nobis propositum mihi videtur ad 
quaestionem exhauriendam diversis modis deficere. 

1) Non satis concordat prima pars, in qua auctoritas ordinaria Epi- 
scopi in sua dioecesi recte agnoscitur et proclamatur, cum articulis se- 
quentibus, in quibus facultates ampliores a Sacris Congregationibus 
postulantur, quasi favores essent. Non de favoribus agitur sed de iuri- 
bus Ordinariorum, quae Supremus Pontifex iure sibi reservare potest, 
sed restringi non oportet nisi ad bonum Ecclesiae commune magis pro- 
movendum. 

Optarem ergo ut in textu facultates illae ampliores appareant non 
tanquam concessae sed tanquam Episcopis redditae. 

2) In decreto proposito quaestio de facultatibus sola tractatur. Atta- 
men aliae quaestiones, etiam graviores, de rationibus inter Episcopos 
et Sacras Curiae Romanae Congregationes remanent, quae melius defi- 
niri deberent. Quales sunt enim rationes inter Episcopos et Supremam 
Congregationem S. Officii in specie? Haec Suprema Congregatio, tan- 
quam potestatem habens universalem in Ecclesia et illam disciplinis 
secretis exercens, auctoritati Episcoporum super dominium illis com- 
missum, non raro adversatur. Salva reverentia mihi liceat dicere quod 
ipse expertus sum. Evenit quod accusationes contra personas aut usus 
alicuius dioecesis, a delatoribus Sancto Officio allatae, acceptae sunt et in- 
structae, quin Episcopus huius dioecesis nullo modo informaretur nec 
consuleretur, quamvis in huiusmodi causis testis optimus esset et di- 
gnissimus. Sententia lata sine Episcopo, si sanctiones annexae erant, 
Ordinarius mandatum imperativum ad illas applicandas recipiebat: exse- 
cutor erat et nihil amplius, sin autem sententia non erat sanctionibus 
accommodata, vi disciplinae secreti, Episcopus nesciebat quod unus de 
suis subditis, quem ipse aestimabat, suspectus remanebat inscriptus in 
archiviis Sancti Officii. In decursu Episcopatus mei iam provecti, plures 
sacerdotes eximios cognovi, quorum sacerdotalis activitas sic infeliciter 
diruta fuit et qui, vulnus morale condemnationis Ecclesiae, ad instar 
indignorum, tam dolorosum subierunt, quin Episcopus qui, uno verbo 
illorum perfectam submissionem obtineri potuerit, possibilitatem inter- 
veniendi habuerit. 

Sane fuerunt in historia Ecclesiae mala tempora quibus haeresis 

periculum tam urgeret ut mediis extraneis ad avertendum illud recur- 
rere oportuerit. Sed hodie credo quod sine damno, ad media ordinaria 
Ecclesia Mater redire poterit et ideo propono ut addatur capiti sexto 
votum sic emissum: 

« Quando aut persona aut usus alicuius dioecesis apud Supremam 
« Sancti Officii Congregationem denuntiatur, decisio non interveniat, 
« nisi prius Ordinarius informetur et consulatur, tanquam auctoritatem 
« habens super suos subditos et super regimen Ecclesiae localis sibi 
« commissae ». 

Denique, in votis meis est ut, mutatis mutandis, inter Episcopos et 
omnes alias Sacras Romanae Curiae Congregationes, rationes similiter et 
eadem mente accommodentur. 

Card. Frings: Valde salutandum est in hoc schemate proponi, ut 
reservationes, quas decursu temporum Curia Romana sibi fecit, restrin- 
gantur in bonum potestatis episcopalis, prout tempus hodiernum exigit. 

Sed quia in prooemio aliqua dicta sunt, quae minus apta videntur, 
proponere audeo, ut quattuor primae partes huius prooemii deleantur 
et etiam primum vocabulum partis quintae, sc. « sed », ita, ut prooemium 
incipiat a verbis « In Ecclesia Dei ». 

De hac re mihi scripsit his diebus Patriarcha Maximos IV et me 
rogavit, cum ipse sit impeditus, ut opinionem suam hic aperiam. Et 
quidem: 

Primo aggreditur phrasim in linn. 4-7, pag. 5 2 positam, iurisdictio- 
nem particularem Episcoporum derivandam esse a Romano Pontifice 
« tanquam ex causa proxima ». Dicit hanc sententiam esse quidem sen- 
tentiam communem vel potius sententiam currentem, sed minime dog- 
matisatam et oppositam esse opinioni Ecclesiae orientalis a Romanis 
Pontificibus agnitae temporibus ante magnum schisma; Romanos Ponti- 
fices nunquam postulavisse designationem vel investituram Episcopo- 
rum nec explicite nec implicite. Immo dicit hanc potestatem particula- 
rem dari per auctoritatem, quae praeest electioni vel nominationi Epi- 
scopi. Adiungit, si ista theoria papalis sine restrictione proponatur a 
Concilio Oecumenico, maximum obstaculum creari pro unione orien- 
talium. 

Deinde Patriarcha offensus est verbis Sanctam Sedem posse amplifi- 
care vel restringere iurisdictionem Episcoporum quasi ad arbitrium suum. 
Ipse credit reservationes causarum maiorum a Sancta Sede quidem fieri 
posse, sed tantum propter bonum commune Ecclesiae et in quantum 


2 Cf. p. 541. 

bonum commune Ecclesiae id expostulat. Episcopi iure ordinario debere 
omnibus iuribus frui, quibus indigent ad gregem suum bene pascendum. 
Reprobat vocabulum « privilegii » et « indulti » pro talibus iuribus, 
quae fluunt ex ipso munere bene exercendo. Postulat ergo, non ut dentur 
maiora privilegia et indulta, sed ut reservationes Curiae restringantur. 

Tertio postulat gravibus verbis internationalisationem Curiae Ro- 
manae et repraesentationum diploma ticarum Sanctae Sedis, quae adhuc 
ad 75 per centum reservatae sunt uni nationi. Etiam hic vidit maximum 
obstaculum pro unione Christianorum, praesertim orientalium. 

Mihi non videtur bonum in prooemio, quasi in parenthesi, ponere 
theoriam, quae tantopere impugnatur, et creare maximas difficultates 
pro unione Christianorum sine necessitate. Haec gravis quaestio reser- 
vetur Constitutioni de relatione Episcopos inter et Summum Pontificem, 
quam forte proponet Commissio Theologica. 

Quapropter censeo quattuor primas partes prooemii esse delendas. 

Card. Ruffini: Pag. 5, 3 4 5 finn. 1-3: Textum mutarem in hunc mo- 
dum: « Primatus iurisdictionis Romani Pontificis et iurisdictio Episco- 
porum — sub auctoritate suprema ipsius Pontificis Romani — immedia- 
tum habent auctorem Iesum Christum ». 

Eadem pag., lin. 6: «... tamquam ex causa proxima est derivanda », 
dicerem « tamquam ex fonte proximo profluit » et adderem: « quia 
locum in quo, vel personas pro quibus, iurisdictio Episcopalis exercenda 
est Summus Pontifex, pro sua prudentia, adsignat ». 

Pag. 6, 4 linn. 13-15: « ...vera membra Collegii Apostolici eisque 
pertinere, cum Romano Pontifice, sollicitudinem universae Ecclesiae 
Christi ». Locutio haec est saltem ambigua, quia iurisdictio (potestas) 
universalis qua gaudebant Apostoli Christi non transivit in eorum succes- 
sores, quorum iurisdictio est particularis; propterea non potest affirmari 

— nisi lato sensu — ad Episcopos pertinere sollicitudinem universae 
Ecclesiae Christi cum Romano Pontifice. Huiusmodi verbis insinuatur 

— contra voluntatem Commissionis quae schema praeparavit — aliqua- 
lis Episcopalismus. 

Pag. 8, J III, ad 3: Non concederem facultatem, de qua ibi est sermo, 
omnibus sacerdotibus; faciliter enim orirentur abusus. 

Pag. 9, 6 ad 8 et 10: Reor facultatem dispensandi in casibus ibi 
recensitis esse a Suprema S. C. Sancti Officii temperandam. 


3 Cf. p. 541. 

4 Cf. p. 542. 

5 Cf. p. 544. 

6 Cf. p. 544. 

Haud raro causae sunt quae bene dirimi non possunt si antea plura 
in multis locis non investigentur, quod quidem vix a singulis Episcopis 
fieri posset. 

Pag. 10/ 12, c: Nescio an Superiores Religiosorum id adprobent. 
Episcopus melius et prudentius finem, quem prosequitur, obtinere potest 
per religiosi — in casu — suspensionem a confessionibus fidelium exci- 
piendis et a Missae celebratione. 

Pag. 10, IV, 2: «Absolvendi ab omnibus censuris... ». Si Sedes 
Apostolica censuras quasdam sibi reservat, quomodo potest concedi 
Episcopis facultas ordinaria ab ipsis dispensandi? Haberetur in re ali- 
qualis contradictio. 

Pag. 11/ VI: « Taxae ... aboleantur ». Nomen quidem « taxae » in 
aliud opportune mutari potest, e. gr. « oblationes », sed res maneat 
quia expensae quas S. Sedes in suo regimine sustinet sunt permagnae. 

Adnotatio: Suprema S. C. Sancti Officii secretum in actibus suis 
servat, et quidem prudentissime, sed nemini iniuriam infert, et — ser- 
vata iustitia — semper misericordiam multam adhibet. 

Card. Leger: Optime exponuntur principia fundamentalia et pra- 
ctica de rationibus inter Episcopos et SS. Curiae Romanae Congregatio- 
nes. Mihi tamen opportunum videtur aliquas suggestiones afferre de 
applicatione illorum principiorum in schemate proposita. 

Quoad legem indicis: Bonum est concedere, iure commune, Episco- 
pis facultatem dispensandi, per se vel per alium, a lege indicis. Tamen 
propono quod ipsa lex indicis recognoscatur. 

Modificetur ipsa lex ita ut a Sancta Sede et ab Ordinario loci tan- 
tummodo indicentur libri vel alia scripta quorum lectio periculosa est 
pro conscientia lectorum. Et sic remittatur ad conscientiam informatam 
editoris, venditoris vel lectoris eorum editio, venditio, vel lectio. Et 
moneantur pastores de eorum gravi munere educandi fideles de eorum 
responsabilitate in hac materia. Hoc est enim modum agendi pro aliis 
occasionibus peccandi quas aliquando quotidie inveniunt fideles. Lex 
indicis sicuti nunc est, intelligitur a multis ut lex mere positiva cuius 
violatio contra solam oboedientiam peccatum est. Et haec ratio est cur 
in multis regionibus haec lex in aliquam desuetudinem cecidit; quod 
magnum damnum affert conscientiae christianae. 

Propono quod non tantummodo plures sed omnes facultates quin- 


7 Cf. p. 544. 

8 Cf. p. 545. 

quennales concedantur simpliciter Episcopis quia hae facultates semper 
conceduntur a Sancta Sede. 

Propono etiam quod aliae sequentes facultates concedantur Epi- 
scopis: 

— facultas concedendi celebrationem Missae in mari; 

— facultas concedendi indultum saecularisationis pro omnibus 
religiosis laicis (sororibus et fratribus); 

— facultas concedendi religiosis indultum condendi novum te- 
stamentum; 

- — facultas concedendi religiosis indultum inter vivos, dandi de 
patrimonio; 

— facultas dandi privilegium altaris portatilis sive ad actum 
sive habitualiter sacerdotibus suis, onerata conscientia Episcopi. 

Hae enim sunt materiae ubi Sacrum Dicasterium non habet aliud 
fundamentum ad iudicium ferendum nisi commendationem Episcopi. 

Card. Confalomieri: Praeter iam dicta de prooemio, humiliter 
observo: 

1. Opportune in ipso prooemio, pag. 6, 9 linn. 30 et seqq. memora- 
tur: « Episcopi locum praestantiorem tenent quam, in regimine poli- 
tico, praefecti et officiales ». Res est evidens, quia Episcopi non sunt 
functionarii cuiusdam potestatis centralis, sed iure divino, potestate 
ordinaria propria, suam Ecclesiam gubernant authentico magisterio, pon- 
tificali ministerio, pastorali regimine. Scribit Sanctus Elilarius: «Domi- 
nus ... specialem populi principibus, id est, episcopis, ... sollicitudinem 
mandat ... ». Quod criterium bonum esset si semper, etiam hic Romae, 
prae oculis haberetur; nam, sensim sine sensu, etiam apud quosdam 
nostrorum videtur instaurari erroneum principium considerandi Episco- 
pos ut functionarios, quasi exteriores vicarios. Hanc mentem ego ipse 
audivi, et non a minoribus. Qua mente erronei istius parallelismi induci- 
tur usus seu abusus praecedentiarum, cum detrimento honoris Episcopis 
debiti (cf. S. Gregorium Magnum Suo tempore, et Pium IX in Concilio 
Vaticano primo), et, consequenter, cum fidelium admiratione, qui in Epi- 
scopo venerantur Successorem Apostolorum. Oportet ergo ut nunquam 
canones iuris discrepent a dogmatica theologia. 

2. Pag. 7, 9 10 cap. I, lin. 9: Post verba « cum potestate ordinaria » 
addatur « propria », ad praecavendum noxiae interpretationis periculum. 


9 Cf. p. 542. 

10 Cf. p. 543. 

3. Pag. IO, 11 cap. IV, n. 2: Hic numerus non bene concordat cum 
disposito iam admisso in Schemate De Sacramento Poenitentiae. Videat 
Subcommissio de rebus mixtis. 

4. Pag. 12, 12 cap. VI, n. 2: Unica potius fiat Relatio, postea com- 
municanda, pro materiae competentia, variis Congregationibus. Qui Epi- 
scopi residentiales sumus vel fuimus scimus quantum temporis spatium 
subtrahendum est spirituali ministerio proprie dicto ut munera potius 
burocratica observentur. 

5. Item pag. 12, cap. VI, n. 4: « De episcopis consultoribus ... ». 
Nulla obiectio, imo vera laetitia. Sed (timeo) species multa, res satis 
vacua. Quia apud nonnulla Dicasteria, (non omnia) Consultores potius nu- 
merantur tantummodo honoris causa. 

Card. Richaud: In cap. III, pag. 9, 13 numerus 6 US mihi videtur inu- 
tilis, quia talis obligatio recitandi officium divinum non tenet coram 
magnis difficultatibus. Episcopus habet ex officio facultatem interpre- 
tandi in hoc casu. 

Quoad numerum 9 um in eadem pagina, exoptandum est ut non solum 
impedimenta matrimonialia numerice minuantur sed quoque exigatur 
ut causae allatae, etiam pro minoribus impedimentis, sint verae, contra 
canonem millesimum quinquagesimum quartum. Insuper rogatur aliqua 
praecisio de natura erroris communis in canone ducentesimo nono, e 
responsione data a Commissione interpretationis die vigesima sexta 
anno millesimo nongentesimo quinquagesimo secundo. 

In capite IV, pag. 10, 14 quoad numerum 3 um , facultas verbum Dei 
ubique praedicandi restringenda est ad episcopos residentiales. 

Denique generaliter valde utile apparet tribuere omnibus episcopis 
omnes facultates iam concessas episcopis in territoriis Missionum de- 
gentibus, speciatim quoad Missam celebratam absque praesentia, non 
solum ministri, sed cuiuscumque assistentis. 

Card. Dopfner: Inter causas a Concilio Vaticano II suscipiendas, 
quas opinio publica maiori cum studio prosequitur et quarum tractatio 
a multis exspectatur, certe adnumeranda est quaestio de declaranda et 
corroboranda auctoritate Episcopali. Qua in re Schema propositum multa 
et optima continet, unde sine dubio bonam receptionem inveniet quoad 


11 Cf. p. 545. 

12 Cf. p. 545. 

13 Cf. p. 544. 

14 Cf. p. 545. 



DISCEPTATIO - DE RATIONIBUS INTER EPISCOPOS ET SS. CURIAE ROM. CONGR. 557 


substantiam. Hic agitur de normis practicis statuendis, quae suum 
cuique, i. e. et Episcopis et Curiae Romanae, tribuant et bonae collabo- 
rationi ac mutuae subsidiorum praestationi vias parent. 

In specie adnotare velim sequentia: 

I. Inter rationes, quae firmandae positioni et amplificandis iuribus 
Episcoporum suadent, non est obliviscenda illa — ut ita dicam — oecu- 
menica: Hodie multi homines extra Ecclesiam catholicam versantes (et 
multi quoque catholici praeoccupationibus contra Ecclesiam, uti aiunt, 
nimis « centralisatam » capti) vigili cum animo Ecclesiam nostram eius- 
que vitae manifestationes observant et quaerunt, quomodo in ea institu- 
tionem salvificam Christi Domini inveniant. Quanto perfectius in Epi- 
scopis ipsum Christum Dominum recognoscent, qui, mediante cura pa- 
storali Episcoporum, in unaquaque Ecclesia particulari, seipsum praebet 
Caput et Pastorem perenniter populum suum electum edocentem sancti- 
ficantem et in viam salutis regentem, tanto fortius ipsi attrahentur et 
tanto promptius ad Ecclesiam accedent. Qua de causa omnino exigitur, ut 
officium Episcopale gaudeat illa auctoritate et illis iuribus, quibus munus 
docendi, sanctificandi et regendi homines vi missionis ab ipso Christo 
Domino derivantis expedite expletur. Propositiones Schematis his ne- 
cessitatibus generatim respondent, imprimis ubi statuuntur principia 
generaliora (nn. I et II, pag. 7 la sq.). 

II. In prooemio quaestiones tanguntur etiam ordinis speculativi. 
Hac in re desideratur adhuc Schema « De Ecclesia » a Commissione 
Theologica proponendum. Ibi etiam de natura officii Episcopalis et de 
relatione Primatum inter et Episcopatum agetur. Unde enuntiationes 
quaedam nostri prooemii, v. gr. utrum ipsa iurisdictio episcopalis vel 
potius erectio vel institutio in concreto a Romano Pontifice tanquam ex 
causa proxima (cf. pag. 5, 16 lin. 6) sit derivanda, iterum recensendae et 
accommodandae erunt illo alio Schemate promulgato et disceptato. Unde 
hic quaestionem speculativam ingredi nolo. 

III. In intricata quaestione, utrum aliqua facultas pertineat de se 
ad successorem Petri an ad Episcopos dioecesanos, melius mihi videtur, 
ut in nostro Decreto abstrahatur a tali problemate, quia de facto difficile, 
immo impossibile est, talem limitem exacte statuere. Propterea loco no- 
tionis « concedatur » (pag. 7, lin. 32 et pag. 8, 17 lin. 5) eligatur terminus 
potius neutralis, e. gr. « Episcopi stabiliter habeant facultatem... ». 


15 Cf. p. 543. 

16 Cf. p. 541. 

17 Cf. p. 543. 

IV. Ad n. VI, pag. 11 18 sq.: Inter exoptanda circa praxim SS. Con- 
gregationum consideratur res quaedam maximi momenti pro bono totius 
Ecclesiae, scilicet collaboratio magis intensa inter Summam Congregatio- 
nem Sancti Officii et Episcopos in tuenda fide catholica. Nescitur utrum 
v. gr. relate ad modum quo libri periculosi in indicem ponantur vel 
auctores talium librorum vel opinionum tractentur, schema quoddam 
speciale praeparetur. Si non, tunc enixe desideratur hic paragraphus 
quaedam addenda, quae fere ita enuntiari poterit: « In indicendis libris 
periculosis vel prohibendo eorum promulgationem vel correptione aucto- 
rum res in prima instantia ab ipso Ordinario loci auctoris agatur, adiu- 
vante — si neces se est — Conferentia Episcoporum Regionali vel Na- 
tionali. Quae tunc Summae Congregationi Sancti Officii decidenda visa 
fuerint, fiant consulto prius Ordinario loci et — si casus ferat — con- 
sulta Conferentia Episcoporum ». 

Praxis hac in re hucusque adhibita multis incommodis ansam prae- 
bere potest. Unde necesse est, ut tota haec praxis de novo ordinetur 
quam celerrime, sive in Decreto quodam Conciliari, sive in revisione 
disciplinae ecclesiasticae post Concilium facienda. 

Card. Meyer: 1 . Quoad num. V, pag. II, 19 n. 3: Vellem habere le- 
gislationem quam appellarem « realisticam » i. e. legislationem quae 
reales conditiones hodiernas respicit. 

Etenim expansio materialis, praesertim in modernis civitatibus, talis 
est ut semper novae paroeciae, scholae, etc. condendae sint, proindeque 
nova semper aedificia construenda. 

Haec expansio pergrandis omnino impossibilis esset sine contra- 
ctione aeris alieni, plerumque magnarum summarum pecuniae. 

Apud nos datur maior facilitas maiorque possibilitas has summas mu- 
tuandi, propter praesertim demonstratam fidem (creditum) atque gene- 
rositatem nostri populi catholici. 

Non videtur practicum quod suggeritur in textu, nempe quod « coe- 
tus episcoporum uniuscuiusque nationis proponat summam ad quam 
pertingere possit potestas Ordinariorum, inde a Sede Apostolica appro- 
bandam ». Etenim conditiones variantur etiam in eadem natione. Ego, 
v. g. nihil scirem de conditionibus oeconomicis in New York, vel Los 
Angeles, et vicissim Ordinarii illorum locorum nihil scirent de conditio- 
nibus in Chicago. Proinde videtur requiri legislatio quae aliquo modo 
adaptari possit singulis dioecesibus. 


18 Cf. p. 545. 

19 Cf. p. 545. 

Proinde hic numerus requirit, ut puto, maius studium. 

Si finis legislationis sit restringere Ordinarium in rebus oeconomi- 
cis forte imprudentem, mihi videtur eumdem finem melius et aptius 
attingi posse per necessitatem strictam consultandi vota coetus consul- 
torum dioecesanorum quam per necessitatem alicuius recursus ad San- 
ctam Sedem. 

Forte tota res clarior evadet si legislatio proposita conceptum iuri- 
dicum « alienationis » explicabit, ita ut revera habeatur illa « realistica » 
applicatio ad conditiones modernas, praesertim relate ad nova aedificia 
construenda. 

2. Quoad num. VI, pag. 12, 20 n. 3: Commendare velim num. 3, 
pag. 12 cum saepe quaestus oriantur hac de re. Video difficultates: atta- 
men quando res maximi momenti, uti v. g. nova disciplina de ieiunio 
Eucharistiae ab episcopis tantummodo ab ephemeridibus saecularibus 
cognoscitur, permagna admiratio exoritur ex parte tum catholicorum 
tum acatholicorum. 

Card. Alfrink: Decretum sub quodam aspectu mihi admodum 
placet — sicut probabiliter omnibus Episcopis placebit, quia Episcopis 
donantur quaedam facultates et iura valde utilia et desiderata. Altera 
autem ex parte de modo quo quaedam hic et illic dicuntur non omnino 
contenti erunt. 

Loquitur quidem textus Decreti de Episcoporum facultatibus am- 
pliandis, ac si ageret de favoribus et privilegiis quae Episcopis benigne 
conceduntur, dum revera saepius solummodo agitur de diminutione re- 
strictionis iurisdictionis Episcopalis necessariae et ordinariae, quae re- 
strictio iam dudum abolenda videbatur. 

Ubi inveniri potest alia societas humana ubi homines certi valoris, 
omni cum sollicitudine electi quia determinatis qualitatibus praediti vi- 
debantur, in aliquo munere sunt constituti et postea vel simplicissimas 
causas facere nequeunt. 

Ideoque de hoc decreto gaudeamus. 

Solummodo speramus ut executio huius decreti non differatur ad 
revisionem Codicis iuris canonici tot decennia post Concilium Vaticanum 
secundum exarandum ad utilitatem nostrorum successorum in episco- 
patu. 

Si principium quod pagina 8, 21 linn. 8-11, definiatur sci. Episcopis 
omnes casus relinquendos esse « in quibus Dicasterium competens, ex 


30 Cf. p. 545. 
21 Cf. p. 543. 

natura rei, aliud fundamentum habere non potest ad iudicium ferendum 
de merito petitionis nisi commendationem Episcopi », revera in praxim 
deducitur, plura — nisi fallor — iudicio Episcopi relinqui possunt, 
sicut v. gr. in pag. II, 22 sub 3, ubi agitur de alienatione bonorum eccle- 
siasticorum et de aere alieno contrahendo, vel in eadem pagina, sub 
num. 2, de reservatione beneficiorum. 

Curiae Romanae illa tantum reserventur, quae iustis de causis in bo- 
num commune Ecclesiae sunt necessaria. 

Magno cum gaudio permulti legent in pag. 12, 23 sub 4, quod illic di- 
citur de Episcopis diversarum nationum nominandis Consultoribus Cu- 
riae Romanae qui statutis temporibus convocentur Romam ad res Eccle- 
siae consulendas. 

Est conatus laudandus in ordine ad sic dictam internationalisationem 
gubernationis Ecclesiae. Consulto non loquor de internationalisatione 
Curiae Romanae, de qua praesertim ultimis decenniis saepius et aliquando 
acriter disputatur, sed loquor de internationalisatione gubernationis Ec- 
clesiae. 

Cogitari etenim potest modus gubernandi Ecclesiam qui realiter est 
internationalis quin Curia Romana omnino internationalisetur — et ex 
altera parte cogitari potest internationalisatio Curiae Romanae quae in re 
paululum iuvat ad gubernationem internationalem Ecclesiae universalis. 

Internationalisatio regiminis Ecclesiae permultis in diversis Ecclesiae 
partibus videtur esse necessaria et perutilis. Immo sunt qui dicunt Con- 
cilium Vaticanum secundum ad irritum redigi, si ista internationalisatio 
quam sperant, non attingitur. Dicunt etiam in mundo hodierno vix aliud 
institutum internationale inveniri quod ita paululum internationaliter 
regatur ac Ecclesia Catholica. 

Hi omnes valde gaudebunt de isto conatu qui hic in pag. 12, sub 4, 
relate ad istam internationalisationem invenitur. 

Ex altera parte autem dubito an conatus iste revera ad praxim de- 
duci possit. Si etenim in isto coetu Consultorum Episcoporum universa 
Ecclesia revera repraesentanda est, coetus iste debet esse institutum 
quoddam sicut haec alma Commissio Centralis Praeparatoria quae habet 
plus quam centum membra. 

Et si unumquodque Dicasterium Romanum habebit talem coetum 
Episcoporum Consultorum, Ecclesia habebit fere decem instituta consul- 
tativa pergrandia. 


22 Cf. p. 545. 
Cf. p. 545. 

Timeo ne nationes adsint quae non habent numerum Episcoporum 
sufficientem ut in istis coetibus locum habeant. 

Et si non omnis natio vel fere omnis natio in istis coetibus adest, 
finis internationalisationis quae intenditur non attingitur. 

Quare proponere auderem ut Ecclesia non decem, sed unum tantum 
habeat tale institutum vere internationale et universale in quo omnes 
nationes vel fere omnes nationes adsunt ita ut revera universalem Eccle- 
siam repraesentent — institutum quoddam sicut est haec alma Commissio 
Centralis — quod unoquoque anno si opus est, a Sanctissimo Patre 
convocatur ut res maioris momenti quae universalem Ecclesiam spectant 
ab eo tractentur. 

Tali modo gubernatio Ecclesiae habebit aspectum vere internationa- 
lem. Et sine dubio si universa Ecclesia experientiam habet res univer- 
sales revera ab universa Ecclesia diiudicari, fiducia universae Ecclesiae 
erga gubernationem centralem maxime augebit. Oboedientia facilior red- 
ditur et unitas Ecclesiae corroborabitur. 

In ista periodo hodierna in quo modus procedendi internationaliter 
ubique terrarum in omnibus vitae humanae negotiis maxime colitur, haec 
vel similis forma internationalisationis pro Ecclesia maximi videtur esse 
momenti. 

Card. Ottaviani : 24 Liceat mihi quasdam animadversiones adnotare 
quoad ea quae leguntur in n. 8. Conceditur ibi Episcopis facultas dispen- 
sandi ab irregularitate « quae conversis ex haeresi vel schismate incum- 
bit ». Hoc sane facile concedi potest si agitur de conversis ex haeresi 
vel schismate in quo nati sunt. Quid autem si agitur de apostatis quorum 
lapsus est personalis et culpa gravissima? 

Quod quidem magis horrendum est quando agitur de apostasia cle- 
ricorum, maxime vero sacerdotum. Pro magnitudine igitur delicti videtur 
necessaria obligatio recurrendi ad S. Sedem, sive ad inculcandum etiam 
hoc modo horrorem contra apostasiam, sive ad melius dimetiendas cir- 
cumstantias quae prae oculis habendae sunt tum poenitentiae imponendae, 
tum cautionibus exigendis, tum denique exemplaritati providendae, at- 
tentis experientiis quae S. Sedi praesto sunt, non vero singulis Episcopis, 

Denique ipsa opportunitas tractandi hos graves casus cum quadam 
uniformitate criterii et non cum diversitate aestimationis et propen- 
sionis singulorum Episcoporum, quae possunt esse diversae, suggerit 
opportunitatem recurrendi ad S. Sedem. 


24 Animadversiones Em.mi Card. Ottaviani lectae sunt ab Exc.mo Secretario 
Generali. 

Igitur aut res maneat uti est nunc in Codice, aut saltem explicite 
excludatur ab hac facultate casus dispensationis ab irregularitate ex 
apostasia. 

De impedimento vero quo filii acatholicorum ligantur, proponerem 
ut prorsus aboleatur. Illud enim impedimentum comprehensibile erat 
in tempore quo haereseos propagatio erat in actu veluti quaedam revo- 
lutio religiosa et dissidia tum in natione, tum in pagis, tum in familiis 
propagabat. Hodie res aliter se habent, et vocatio religiosa alicuius filii 
acatholicorum non est res perniciosa aut ipsa obnoxia periculis, sed 
potius est res aedificans ex qua boni fructus expectari possunt. Igitur 
propono abolitionem illius impedimenti. 

In n. 10 20 editur pro Episcopis facultas « sanandi in radice matrimo- 
nia invalida ex impedimento Disparitatis Cultus ». Haec sane facultas 
iam continetur in formulis facultatum quae v. g. Ordinariis in locis 
Missionum conceduntur; itemque per specialia rescripta Ordinariis qua- 
rumdam nationum iuris communis. 

Verum semper cavetur ut adsit praestatio cautionum. Iamvero, gene- 
ratim, matrimonia invalida ob impedimentum Disparitatis Cultus talia sunt 
quia ob non praestitas cautiones contrahuntur non coram Ecclesia et igitur 
accedit nullitas ob defectum formae, si pars baptizata erat catholica. 

Iamvero recursus ad S. Sedem ad sananda matrimonia huiusmodi, 
quando est contumacia in denegandis cautionibus (quod accidit praeser- 
tim in matrimoniis cum musulmanis) omnino necessarium videtur ad 
tuendum, quantum possibile sit ius divinum, quod obligat christianos 
ad baptizandos et educandos filios in religione christiana. 

De cetero experientia docet quam perniciosum sit facile se praebere 
in concedendis huiusmodi sanationibus. 

Pro ipso Episcopo erit magno consilio monere partem catholicam agi 
de re difficili, pro qua est necessarius recursus ad S. Sedem, ut ipsam par- 
tem catholicam moveat ad omnia adhibenda quae sive ab infideli quae- 
renda sive ab ipsa parte catholica praestanda sunt. 

S. Officium saepe insistendo apud ipsos Episcopos, antequam gra- 
tiam concederet, obtinuit ut partes aliquid amplius praestarent, quam 
quod in initio pollicitum est. 

Igitur propono ut modificetur textus hoc modo: « Sanandi ... dispa- 
ritatis cultus dummodo debitae cautiones a partibus praestentur ». 

Card. Bea: Prima phrasis Prooemii non valde clara esse videtur. 
Num dicitur: tam Romanum Pontificem quam ipsum Christum esse 

25 Cf. p. 544. 

« immediatum auctorem » Officii Episcoporum? Et quomodo Romanus 
Pontifex dici potest « auctor » Officii Episcoporum? Phrasis saltem 
aequivoca est et minus recte intellegi potest. 

Quae sequuntur « Iurisdictio particularis ... causa proxima est deri- 
vanda » certe exprimit rem magni momenti, quae res tamen hic non pro- 
batur. Unicus testis invocatur Wernz-Vidal; sed Wernz-Vidal eam quidem 
vocat « certam et indubitatam », sed addit, sententiam contrariam a pau- 
cis semper theologis et canonistis defensam esse et concedit eam a non- 
nullis scriptoribus denuo defendi. Addi potest Orientales eam vix ac 
ne vix quidem admissuros esse. Potest igitur quaeri num conveniat 
Concilium talem sententiam, nulla constanti traditione veri nominis 
probatam, summa sua auctoritate confirmare. Timendum est, ne hoc 
modo procedendi tractationes cum Orientalibus satis difficiles reddan- 
tur, id quod certe non potest esse intentio Concilii, cum non agatur de 
re fidei. Melius esse videretur insistere in illo principio positivo quod 
valde bene exprimitur p. 6, 2(1 II, 11-17, quin quidquam dicatur de 
origine illarum facultatum. 

Pag. 7, 37 II, 1, sermo est de facultatibus concessis Nuntiis et Dele- 
gatis Apostolicis. Cum secundum ea quae in Schemate dicta sunt de 
Conferentiis episcopalibus, illae iam statum iuridicum a S. Sede appro- 
batum habiturae sint, fortasse quaeri potest nonne consultius esset illas 
Facultates sive plerasque sive omnes concedere Conferentiae Episcopali, 
quae de rebus immediate informata est? 

Exc. Hurley: In praefatione ad schema decreti, pag. 6, lin. 11, se- 
quens principium clare enuntiatur: « Imprimis coram omnibus fidelibus 
clare deduci debet Episcopos vere esse Pastores in propria dioecesi atque 
vera membra Collegii Apostolici, eisque pertinere, cum Romano Ponti- 
fice, sollicitudinem universae Ecclesiae Christi ». 

In ipso autem schemate decreti, nullibi suam applicationem invenit 
ea pars principii quae statuit Episcopos tanquam vera membra Collegii 
Apostolici clare videndos esse. Quae tamen applicatio fieri sane potest, 
et, meo modesto iudicio, fieri debet, per emendationem textus n. 4, 
cap. VI, pag. 12, 28 lin. 6, ut tenorem sequentem accipiat: « Episcopi di- 
versarum nationum, ad hoc munus a Conferentia Episcoporum Nationali 
designati, coetum efformant consultativum statutis temporibus coadu- 
nandum, ut, Romano Pontifice praeside, cum ipso et cum maioribus 


26 Cf. p. 542. 

27 Cf. p. 543. 
Cf. p. 545. 

Romanae Curiae officialibus de rebus ad commune Ecclesiae bonum 
spectantibus colloquantur ». 

Rationes propositae emendationis ad haec tria reduci possunt: 

1. Si Episcopi consultores tantum Congregationum Romanae Curiae 
essent, clare deduci non posset eos esse « vera membra Collegii Aposto- 
lici, eisque pertinere, cum Romano Pontifice, sollicitudinem universae 
Ecclesiae Christi ». 

2. Magna ex parte debilitarentur vis et robur consilii ab Episcopis 
nomine respectivae Conferendae Nationalis dandi, si tale consilium non 
directe et per tramitem unius eiusdemque corporis consultativi Summo 
Pontifici praeberetur, sed tantum indirecte et modo fragmentario per 
diversae Romanae Curiae Congregationes traderetur. 

3. Coadunationes periodicae coetus Episcoporum consultativi egre- 
gias praeberent occasiones declarationes Summi Pontificis solemniores, 
necnon Encyclicas maioris momenti, promulgandi; quibus occasionibus 
adbibitis, aptius determinari posset modus quo doctrina, in novo quodam 
documento contenta, in totum orbem catholicum expeditius diffunde- 
retur, et in effectum securius deduceretur. 

Exc. Lefebvre: In schemate proposito, pagina septima, 29 linea quar- 
ta dicitur: « quaedam vero ad modum exempli enumerantur iura et facul- 
tates Episcopis stabiliter tribuenda », et de facto exempla dantur postea. 

Cum in regionibus Missionum usi sumus de formula facultatum 
decennalium data a Sacra Congregatione de Propaganda Fide quae valde 
iuvat in apostolatu, nonne haec formula, servatis servandis, posset extendi 
omnibus Ordinariis? In multis regionibus et circumstantiis eaedem sunt 
necessitates ministerii in omnibus dioecesibus. 

In pagina undecima, 30 linea decima sexta et in pagina duodecima 31 in 
numero quarto fit recursus ad Coetum episcoporum et sic videtur con- 
ferri huic coetui aliquas praerogativas quae videntur potius spectare ad 
Summum Pontificem, qui his rebus providebit per suos Legatos et suam 
Curiam. Legati Apostolici, ut mos est hodie, consulant episcopos et 
referant ad Sanctam Sedem. 

Sine dubio coetus episcoporum maximas utilitates habent sed non 
debent esse instantiam super-episcopalem, ut mihi videtur. Super epi- 
scopos non sit nisi Summus Pontifex cum adiutoribus suis, et legatis suis. 

Eadem in pagina duodecima numerus quintus mihi videtur innuere 


29 Cf. p. 542. 

30 Cf. p. 545. 

31 Cf. p. 545. 

quod Congregationes Curiae Romanae non satis adiuvent episcopos. 
Nescio in quibus factis hoc innititur sed, si reverenter aliquid potest dici 
de hoc capite, humiliter dicam: difficultates si adsunt aliquando, certe 
non exsurgunt ex membris ipsis Curiae, qui exemplum admirabile labo- 
ris et zelus in opere dant omnibus, sed potius ex organisatione aut ex re- 
lationibus inter ipsas Congregationes. De hoc forsan dolent ii qui egent 
adiutorio Congregationum. 

Rev. Browne: 1. In pag. 5, 32 linn. 9-10, suggererem ut dicatur tem- 
perare potest loco verborum plus minusve amplificare vel restringere 
potest. 

2. In pag. 6, 33 linn, 13-15, verba adhibita, involuntarie, se praestare 
possunt alicui ambiguitati. Sollicitudo universae Ecclesiae pro quanto 
spectat ad eius gubernium est unius Romani Pontificis: pro quanto 
spectat auxilium Romano Pontifici pro executione proprii muneris prae- 
standum est, utique, omnium Episcoporum sive singulariter sive col- 
legialiter. 

3. In pag. 7, 34 lin. 31, suggererem ut dicatur « ita ut plures quantum 
fieri possit ex praedictis facultatibus... », Ratio huius cautela est quia 
usu harum facultatum potest pendere a gradu perfectionis Curiarum 
Episcopalium quae non est in omnibus casibus aequalis. 

4. In pag. 9, 3 5 n. 8, lin. 22, vix prudens aestimo ut omnibus Episco- 
pis concedatur facultas dispensandi ab omnibus irregularitatibus ex 
defectu (can. 984). 

5. In pag. 10, 36 n. 12, c, puto quod potestas de qua ibi agitur reser- 
vari debeat saltem Legato S. Sedis in illa natione. 

6. In pag. 10, par. IV, n. 2, linn. 22-25, nimia esse videntur quae 
ibi proponuntur. Desideria Episcoporum referri possunt ad Commissio- 
nem revisionis luris Canonici. 

7. Obs. Generalis : Pro propositis hic allatis allegatur ut ratio quod 
Episcopi sunt pastores suorum gregum, et quidem cum potestate ordi- 
naria et immediata. Sed Romanus Pontifex quoque est pastor ordinarius 
non solum Ecclesiae universae in sua totalitate, sed etiam omnium sua- 
rum partium, omnium pastorum et omnium fidelium, ab Ipso, utique, 
prudenter regendorum, attento quod cum Ipso et sub Ipso dantur pa- 
stores qui iure quoque divino munus habent fideles pascendi et regendi. 


32 Cf. p. 542. 

33 Cf. p. 542. 

34 Cf. p. 543. 

35 Cf. p. 544. 

36 Cf. p. 544. 

4) SUFFRAGIA SODALIUM 

Card. Tis serant: Placet iuxta modum: ratione habita animadver- 
sionum praesertim Em.morum Lienart, Frings, Leger, Ottaviani. 

Card. Pizzardo: Etsi plura in schemate laude digna videantur 
aliqua tamen profundius examinanda sunt etiam iuxta animadversiones 
aliquorum Em.morum Patrum: quapropter: placet iuxta modum, id 
est sub hac conditione ut schema remittatur Commissioni de Episcopis, 
quae, de consensu Sacrarum Congregationum interesse habentium, no- 
vum Schema huic Commissioni Centrali proponat. 

Card. Aloisi Masella: Placet iuxta modum: in pag. 6, 1 paragra- 
phus quae incipit « Imprimis » et desinit cum verbo « deminuti », meo 
humili iudicio, propter rationes allatas a Rev.mo P. Browne, Magistro 
Generali O. P. clarius explicanda videtur. 

Quoad facultates quibus Episcopi frui desiderant distintio fiat inter 
eas quae ipso iure illis concedi possunt et quae per rescriptum obtinen- 
dae sunt. 

Relate ad facultatem dimittendi aut transferendi sodales religiosos 
urgente gravissima necessitate, de qua in pag. 10 c 2 adhaereo voto Em.mi 
Card. RufEni. 

Card. Ferretto: Placet iuxta modum: habita scilicet ratione eorum 
quae ab Em.mis et Exc.mis Patribus et praesertim a Cardinalibus Ruf- 
fini, Ottaviani, Bea et Magistro Generali Ordinis Praedicatorum necnon 
a meipso humiliter dicta et subscripta sunt. 3 

Card. Lienart: Placet iuxta modum: scilicet secundum ea quae 
dixi 4 et ea quae dixerunt Em.mi Cardinales Frings, Leger, Confalonieri, 
Dopfner, Alfrink et Bea. 

Card. Tappouni: Placet iuxta modum: i. e. secundum observatio- 
nes Em.mi Cardinalis Lienart. 

Card. Copello: Placet iuxta modum: secundum dicta ab Em.mis 
PP. Confalonieri, Dopfner et Alfrink. 


1 Cf. p, 542. 

2 Cf. p. 544. 

3 Cf. pp. 550-551. 

4 Cf. pp, 551-552. 

Card. Ag agi ani an: Placet iuxta modum: schema reformetur habita 
ratione animadversionum ab Em, inis, Exc.mis ac Rev.mis Patribus pro- 
latarum. 

Card. Spellman: Placet iuxta modum. 

Card. Frings: Placet iuxta modum . 5 

Card. Ruffini: Placet iuxta modum. 6 

Card. Valeri: Placet iuxta modum: attentis iis quae a plurimis 
Eminentissimis observata sunt. 

Quoad n. 12, pag. 10, 7 praeter ea quae ab Em.mo Card. Ruffini dicta 
sunt circa paragraphum sub numero c), vellem addere ea quae proponun- 
tur sub a) approbari omnino possunt pro ingressu in clausuram papalem 
Episcopi sed non pro permissione aliis personis in clausuram papalem 
ingrediendi. Etenim Lex canonica iam providet pro Syndico, puta, Me- 
dicis, operariis etc. Quantum ad egressum, Episcopi quibus vigilantia 
clausurae commissa est, possunt iam in casu gravi eam sororibus permit- 
tere. Tandem omnino adhaereo iis quae dicta sunt ab Em.mo Ferretto 
circa nn. 2, 3, 4, 5, 6, pag. 12. 8 

Card. Ciriaci: Placet. 

Card. Siri: Placet iuxta modum: pag. 5, 9 linn. 1-3, modus expri- 
mendi non est valde aptus. Adhaereo in hac re propositioni factae ab 
Em.mo Ruffini. 

Pag. 5, linn. 6-7 tantum: textus videtur esse ulterius expoliendus 
non tollendus, sive quia aliquando aliqui dubia protulerunt, sive quia 
hic, cum textus utatur terminologia valde scholastica, deberet aliquo 
modo explicari. Sine explicatione aliqua possent male intelligi. 

Consentio his quae dixit Em.mus Ferretto, item cum P. Browne de 
ratione theologica. 

Card. McIntyre: Placet iuxta modum: pag. 9, 10 n. 9: In proces- 
sibus de nullitate matrimonii et de dispensatione a matrimonio valide 
contracto coram Ecclesia consuetudo et praxis in processibus faciendae 
sunt modo universali inter omnes dioeceses. 


5 Cf. pp. 552-553. 

6 Cf. pp. 553-554. 

7 Cf. p. 544. 

8 Cf. pp. 545-546. 

9 Cf. p. 541. 

10 Cf. p. 544. 

Card. Wyszynski: Placet iuxta modum: ad bonum commune 
S. Matris Ecclesiae Universalis fovendum, maxime valent conatus ampli- 
ficandi s. d. « internationalisationem » — potius dicam « Oecumenisa- 
tionem » — S. Curiae Romanae, ut magis ac magis Universalitas ipsa 
Ecclesiae Romanae appareat, et melius consulatur necessitatibus Eccle- 
siarum dioecesanarum in Orbe. Hoc videtur mihi inevitabile, speciatim, 
in comparatione cum magnis organismis politicis, qui s. d. « internatio- 
nalisationem » in genere, tamquam sibi propriam et exclusivam esse pu- 
tant, tamquam si Ecclesia Oecumenica omnium gentium a saeculis in 
Orbe terrarum amplius non esset (cf. pag. 12, n. 4 schematis). 

Quod attinet facultates Episcoporum, prae oculis habeantur opor- 
tet vastissimae Regiones in quibus Episcopi amplius non existunt, et 
residui sacerdotes et fideles nec habent nec habere possunt relationes cum 
S. Sede, neque cum vicinis Episcopis. Ad conscientiam eorum tutandam 
non sufficit providere per facultates speciales, de quibus neque sciunt 
neque scire possunt. 

Card. Quiroga y Palacios: Placet iuxta modum: hoc est retenta 
omnino doctrina contenta in prooemio schematis stylus et verba expo- 
liantur iuxta dicta praecipue a Card. Ruffini et a Magistro Generali Ord. 
Praedicatorum. Adhaereo propositioni Em. mi Alfrink circa constitutio- 
nem cuiusdam Commissionis Centralis. 

Card. Leger: Placet iuxta modum: i. e. adhaereo eis quae ab Emi- 
nentissimis Cardinalibus Frings, Confalonieri, Dopfner, Meyer, Alfrink 
et Bea edicta fuerunt. 11 

Card. Gracias: Placet. 

I. Omnino cum Relatore concordo extensiores facultates Episcopis 
dari debere, et applicationes usuales pro renovatione Indultorum, etc. 
abrogari debere. 

II. Huius systematis utilitates has futuras puto: 

a) Hoc modo maior fiducia in statu iudieiisque Episcoporum 
exhiberetur. 

b) Romanarum Congregationum officiales consequenter minus 
onerarentur mere formalitatibus, plusque temporis pro rebus maioris 
momenti haberent, 

c) Si Episcopis totius mundi darentur saltem tales facultates, 
quales Sacra Congregatio de Propaganda Fide Episcopis missionariis dare 
solet — Formula Maior — haec concessio amplecteretur fere omnes 


11 Cf. pp. 554-555. 

propositiones a Relatore in pp. 8, 9, 10, 12 etc. factas. Quinimmo, haec 
Facultas etiam magis ampla esse potest. Si Episcopis in terris missionum 
fidere possumus istis facultatibus magna cum discretione uti, a for- 
tiori idem dicendum est etiam de Episcopis totius mundi christiani. 

d) Puto propositionem in pag. 11, 13 V, n. 3 contentam, quoad 
« alienationem bonorum ecclesiasticorum et quoad debita contrahen- 
da », esse optimam; nempe ut Conventus Episcoporum uniuscuiusque 
nationis determinet fines, a Sancta Sede approbandas, intra quas unus- 
quisque Episcopus suas vires exercere valeat. Nam isti (Episcopi) melius 
istas res ponderare possunt potiusquam Delegati Apostolici vel Nuntii. 

e) Quoad illam propositionem nominandi diversarum nationum 
Episcopos, a Conventibus Episcoporum propositos, tamquam Congre- 
gationum Romanarum Consultores, qui Episcopi consultationis gratia 
ab istis Congregationibus in Urbe vocarentur — propositionem sine du- 
bio optimam esse puto. Sed quomodo hoc in praxi deducatur est Valde 
difficile dictu; nam etiam nunc illi Cardinales, extra Urbem degentes, qui 
constituti sunt Consultores diversarum Congregationum, rarissime suum 
consilium praebere possunt, et quidem ob hanc unicam causam, quia il- 
lorum consilium rarissime petitur! 

Propositum Card. Alfrink de criterio etiam gubernationis Ecclesiae 
esset optimum. 

Card. Montini: Placet iuxta modum: ratione habita animadver- 
sionum quae a Cardinalibus Lienart, Frings, Leger, Confalonieri, Dopf- 
ner, Alfrink et Bea exposita sunt. 

Nulla oriatur suspicio de auctoritatis Supr. S. Congregationis S. Of- 
ficii detractione facienda, sed circa methodos exercitii eiusdem aucto- 
ritatis exprimitur votum ut aliqualis melior ratio inducatur, quae digni- 
tati et auctoritati Episcoporum magis consulat. 

Quod in pag. 8, 14 lin. 20, dicitur de facultate confirmationis sacra- 
mentum administrandi omnibus Sacerdotibus, in periculo mortis, con- 
cedenda non placet; conceptui quem populus christianus in Ecclesia 
occidentali habet de auctoritate Episcopi et de Confirmationis solemni- 
tate videtur eiusdem facultatis concessio detrahere. 

Quod in pag. 12, la sub n. 4, exponitur valde videtur commendandum 
iuxta fortasse quae Em.mus Card. Alfrink exposuit. 


Cf. pp. 543-545. 
Cf. p, 545. 

Cf. p. 543. 

Cf. p. 545. 

Card. Cento: Placet iuxta modum: ratione, idest, habita de illis 
quae a Patribus praesentibus dicta sunt. 

Abundans in solidis principiis quae schema hoc inspirarunt, reor, 
quoad facultates Episcoporum, minuendas, generatim, esse reservatio- 
nes Curiae Romanae. Opportunum etiam erit in organismis gubernii 
Ecclesiae universalis adesse membra variarum nationum. Certus sum 
nullimode derivare ex hoc relaxationem sacri illius vinculi quod Episco- 
pos Summo Pontifici iungere debet: maior, e contra, patebit indissolu- 
bilis unitas Ierarchiae cum eodem Divi Petri Successore, super quem 
Christus fundavit Ecclesiam. 

Card. Cicognani: Placet iuxta modum: vota Episcoporum favora- 
biliter accipiantur; schema tamen facultatum et privilegiorum iterum 
videatur, initis consiliis cum Revisione Codicis I. C., per tramitem se- 
cretariatus huius Pont. Commissionis Centralis. 

Expungatur n. 5 (pag. 12), cum factis minime respondeat; n. 6, vi- 
detur supervacaneus esse. 

Auspicata internationalizatio Curiae Romanae iam incoepta magnum 
percurrit iter: officiales, consultores praesertim, et ipsi Cardinales sunt 
undequaque gentium. 

Relationes ad S. Sedem mittendae, p. 12, 16 n. 3, quatenus possibile, 
unificentur. 

Card. Godfrey: Placet iuxta modum: idest: ad mentem Em. morum 
Cardinalium Meyer, Ruffini, Confalonieri et Magistri Generalis Ordinis 
Praedicatorum. Alia in folio adnexo scripsi. 

Generatim Schema sanum et sapiens videtur quia iam tempore no- 
stro, crescente numero fidelium et numero dioeceseon, proponit quod 
ampliores facultates Episcopis tribuantur, ita ut labor Curiae episcopa- 
lis minuatur. Quin etiam decet omnino ut stabiliter facultates conce- 
dantur Episcopo, dignas pastori gregis eius regimini commissi. 

In pagina octava, 17 numero secundo, quoad a) et b), optima propo- 
nuntur in schemate principia quae, uti spero, servabuntur tamquam nor- 
mae pro revisione Facultatum Quinquennalium. Intelligitur quod excep- 
tiones erunt pro casibus gravioribus sed paucae sint ne potestas Episcopi 
nimis limitetur. 

Item in pagina octava quantum spectat ad facultates desideratas. At- 
tamen id quod dicitur sub numero tertio clarum non est: deberet addi, 


16 Cf. p. 545. 

17 Cf. p. 543. 

ni fallor, « omnibus sacerdotibus induito altaris portatilis gaudentibus » 
secus potest male intelligi. Clarificetur haec paragraphus. 

In pagina decima, 18 de facultate praedicandi ubique, Episcopo non re- 
nuente, facultas nimis larga videtur quia Episcopus qui non est mem- 
brum hierarchiae localis possit ignorare conditiones locales et difficulta- 
tes, v. g. posset commendare quae a Synodo prohibentur. 

In pagina duodecima 10 numero tertio optima iam sunt dicta ab aliqui- 
bus Em.mis Oratoribus quia valde nocivum est si Episcopi cognoscunt 
decreta a diariis. Hoc modo male interpretantur fideles et quando errores 
corriguntur non parva est admiratio. 

In eadem pagina duodecima numero secundo multum desideratur 
ut minuatur numerus relationum et quaestionariorum. Nonne sufficit 
Relatio quinquennalis, salvis casibus urgentioribus? In hac re simplifi- 
catio magnum esset adiumentum Episcoporum. 

Quod dictum est de reformatione Indicis Librorum sapienter omni- 
no dictum est. 

Deleatur num. sextus in pagina duodecima. 

Card. Confalonieri: Placet iuxta modum: scilicet ut dixi et scripto 
trado. 20 

Card. Richaud: Placet iuxta modum: ratione habita observationum 
Eminentissimorum Cardinalium Lienart, Confalonieri, Meyer, Bea et 
Excellentissimi Lefebvre, etiamque dictorum a Rev.mo Magistro Gene- 
rali Praedicatorum, saltem de immediata et universali potestate Summi 
Pontificis, et quoque secundum a me dicta vel scripta adnexa. 21 

Card. Konig: Placet iuxta modum: i. e. ratio habeatur eorum quae 
dicta sunt a Patribus, imprimis Lienart, Frings, Ruffini, Confalonieri, 
Dopfner, Bea et Alfrink. 

Card. Dopfner: Placet iuxta modum: secundum ea, quae dicta 
sunt a Card. Lienart, Frings (de prooemio), Leger, Confalonieri, Alfrink 
(de n. 4, pag. 12) 22 et Bea (de Indice) et a me dicta. 23 

Card. Meyer: Placet iuxta modum: i. e. iuxta ea quae scripsi in 


18 Cf. p. 545. 

19 Cf. p. 545. 

20 Cf. pp. 555-556. 

21 Cf. p. 556. 

22 Cf. pp. 545. 

23 Cf. pp. 556-558. 

folio adnexo, 24 atque iuxta animadversiones ab Em.mis Leger et Alfrink 
factas. 

Card. Alfrink: Placet iuxta modum: secundum ea quae dixerunt 
praesertim Em.mi Lienart, Frings, Leger, Confalonieri, Meyer, Dopfner, 
Bea et quae sunt scripta in folio adnexo. 20 

Card. Concha: Placet iuxta modum: ratione habita eorum quae ab 
Em.mo D.no Cardinali Ferretto ac Em.mo D.no Cardinali Lienart, 
Em.mo D.no Cardinali Frings ac reliquis Em.mis D.nis Cardinalibus qui 
sententiam de hoc schemate ediderunt. Quibus addendum quod dictum 
est ab Exc.mis Archiepiscopis et aliis. 

Card. Di Jorio: Placet iuxta modum: attendantur quae a Patribus 
hic proposita sunt; tamen quod pertinet ad sic dictas facultates, pluri- 
mae remittantur ad reformationem Codicis luris Canonici et, quando 
patet, iure proprio Episcoporum solvantur. 

Card. Roberti: Placet iuxta modum, oppositae animadversiones 
aeque ac prudenter componantur. 

Ad IV, num. 4, p. 10, 2G videtur omitti posse, cum optata facultas, 
mea quidem humili sententia, iam adsit: oratorium (sacellum) enim Epi- 
scopi semipublicis aequiparatur (can. 1191, § 2); et oratoriis semipubli- 
cis domus piae Episcopus potest dare facultatem servandi Ss.mam Eucha- 
ristiam (can. 1265, § 1, 2°), ergo et sibi. Verum facultas potest clarius 
declarari. 

Card. Jullien: Placet iuxta modum: uti in folio adnexo. Quoad 
sic dictam internationalisationem Curiae Romanae sumatur exemplum 
a S. Romana Rota quae a septem saeculis variarum nationum praelatis 
formatur et, ut experientia constat, Ecclesiam bene inservit. 

Non modo utilis sed necessaria est reformatio de qua agitur, sed, 
periculosum videtur quod Concilii fere duo millia quingenta Membra, 
quasi in publico, disputent singuli de iis quae contra Curiam Romanam 
habeant. Nonne tutius esset si Concilium exponeret principia tantum- 
modo generalia de rebus Ecclesiae universalibus uti Em.mi Patres non- 
nulli petunt atque a Sanctissimo Concilium peteret instituendam Com- 
missionem peritissimorum virorum, Episcoporum nempe et Moderato- 
rum Dicasteriorum Romanae Curiae, quae de reformatione Curiae Ro- 


24 Cf. pp. 558-559. 

25 Cf. pp. 559-561. 

26 Cf. p. 545. 

manae videat ( praesertim iuxta Episcoporum postulata) ac Eidem San- 
ctissimo res reformandas exponat? 

Placet votnm ut revisio fiat systematis iudiciorum ecclesiasticorum 
a peritissimis nempe viris, sed minime placent quae in linea vigesima 
prima pagellae undecimae 27 optantur: « praesertim celerius definian- 
tur causae matrimoniales »; loquendi ratio etenim talis est quasi vero 
processus matrimoniales non sint causae gravissimae, sed meri ritus, 
« formalitates »! Re quidem vera, optandum est non ut causae matrimo- 
niales citius definiantur, sed potius ut earum numerus minuatur, puta 
per aptam praeparationem eorum qui matrimonium sint inituri et per 
idoneam formationem iudicum primae instantiae in tribunalibus dioe- 
cesanis. 

Postremo placent quae Rev.mus Pater Magister Ordinis Praedica- 
torum animadvertit de Episcopis et Ecclesiae gubernatione. 

Card. Larraona: Placet iuxta modum: hac scilicet mente, ut ad 
generales normas accurate, doctrinaliter et iuridice castigatas, schema 
reducatur, coeteris ad Codicem vel ad documenta modestiora remissis. 

Card. Heard: Placet iuxta modum: i. e. ratione habita animadver- 
sionum factarum a Patribus, praesertim Em.mo Ruffini, Em.mo Otta- 
viani et Patre Generali Praedicatorum. 

Card. Bea: Placet iuxta modum : 28 ratione habita animadversionum 
factarum in nostro Coetu. Schema reformetur et denuo proponatur. 

Beat. Gori: Placet iuxta modum: scilicet iuxta animadversiones et 
observationes Em.morum Ruffini, Bea, Ottaviani, Alfrink et Rev.mi 
Browne. 

Beat. Cheikho: Non placet. Hoc sensu quod non convenit, saltem 
pro maiori parte schematis, ut sit materia Concilii, et hoc pro honore 
Sanctae Sedis et ipsorum Episcoporum. Alio modo res potest regi: v. g. 
normis directivis a Summo Pontifice impositis pro regimine SS. Con- 
gregationum, attentis iis quae Em.mi et Exc.mi Sodales dixerunt. 

Exc. Felici: Placet iuxta modum: iuxta ea quae rite dicta sunt ab 
Em.mo Card. Jullien et a Rev.mo P. Browne. 

Exc. 0’Connor: Placet iuxta modum: convenientius mihi videtur 
in capite III potius tractare de facultatibus quae stabiliter Episcopis 


27 Cf. p. 545. 

28 Cf. pp. 562-563. 

conceduntur quam de eis quibus Episcopi frui desiderant, quia Decretis 
Concilii (sub auctoritate Summi Pontificis promulgantis) non convenit 
desideria exprimere sed potius statuere et declarare. 

Exc. Silva Santiago: Post plures et graves et non semper concordes 
observationes inter eos qui hic et nunc magna auctoritate verbis usi 
sunt, humillimum meum votum est: placet iuxta modum, nempe ut 
schematis decreti propositi a Commissione de Episcopis et dioece- 
seon regimine, diligentissime attentis dictis observationibus, textus mo- 
dificetur et noviter proponatur huic Commissioni Centrali ut definitive 
probetur. Forte haec propositio non est omnino conformis cum natura 
et fine huius Commissionis Centralis, sed forte opportuna erit quia, sine 
dubio, materia huius schematis erit materia candens Concilii. 

Exc. Antezana y Rojas: Placet iuxta modum: iuxta animadversio- 
nes ab Em.mis Cardinalibus praesertim Ottaviani, Bea et a Magistro 
Generali Ordinis Praedicatorum, prolatas, ad bonum Ecclesiae com- 
mune. 

Exc. Campbell: Placet iuxta modum: nempe iuxta quae dicta sunt 
ab Eminentissimis Leger, Meyer, Bea et Jullien. 

Exc. Cooray: Placet iuxta modum: i. e., bene perpensis omnibus 
quae hoc in coetu dicta sunt, ampliandae sunt Episcoporum facultates. 
Insuper evitanda verba etiam obscura in materia tam gravi ac quae hic 
tractatur: e. g. verba « sub auctoritate » (in pag. 7, 2 9 linn. 8 et 10): 
melius esset dicere « sub primatu iurisdictionis »; prima verba « sub 
auctoritate » non tam facile accipient quidam Orientales. 

Exc. Hurley: Placet iuxta modum: attentis praesertim iis quae ab 
Em.mo Card. Alfrink dicta sunt et proprio voto in scriptis folio separato 
adnexa sunt. 30 

Exc. Lefebvre: Placet iuxta modum: secundum ea quae dixerunt 
Em.mus Card. Ferretto et Magister Generalis Ordinis Praedicatorum, et 
quod dixi. 31 

Exc. Perrin: Placet iuxta modum: secundum animadversiones Car- 
dinalium Lienart, Frings, Ruffini, Leger, Confalonieri, Dopfner, Otta- 
viani, Bea et Exc. morum Lefebvre et Hurley. Accenseo praesertim votis 


29 Cf. p. 543. 

30 Cf. pp. 563-564. 

31 Cf. pp. 564-565. 

propositis a Cardinali Leger de lege Indicis et ab Em.mo Alfrink de Com- 
missione Centrali proroganda. 

Exc. Bazin: Placet iuxta modum: sc. iuxta observationes Em. morum 
Cardd. Ferretto, Lienart, Frings, Leger, Bea, Alfrink, Agagianian, Ci- 
cognani. 

Exc. Bernier: Placet iuxta modum: optandum tamen mihi videtur 
ut Episcopis omnibus ipso iure agnoscatur facultas perficiendi omnes 
benedictiones, etiam reservatas exceptis solummodo illis quas Summus 
Pontifex sibi ipse personaliter reservaverit; atque ut Formula Facultatum 
quinquennalium Episcopis Missionum concedi solita omnibus Episcopis 
orbis extendatur. 

Exc. Yago: Placet iuxta modum: scilicet secundum ea quae dixe- 
runt Cardinales Frings, Dopfner et Pater Generalis Fratrum Praedica- 
torum et secundum ea quae dixit Cardinalis Alfrink de Commissione 
Centrali continuanda post Concilium. 

Exc. Raicotomalala: Placet iuxta modum: nempe ad mentem 
Cardinalium Lienart, Frings, Ruffini, Alfrink et Rev.mi Browne. 

Exc. Bengsch: Placet iuxta modum: id est: optandum est, ut mu- 
tetur prooemium, omissa prima eiusdem parte et addatur articulus de 
indice secundum ea, quae dicta sunt a Cardinali Bea. 

Exc. Jelmini: Placet iuxta modum: prae oculis habeantur quae 
de hoc argumento dixerunt Eminentissimi Cardinales Lienart, Frings, 
Dopfner, Confalonieri, Leger et Montini: sed magna debetur conside- 
ratio animadversionibus Eminentissimi Cardinalis Ruffini et Rev.mi Ma- 
gistri Gen. Ordinis Praedicatorum de Suprema Sacra Congregatione 
Sancti Officii et Em.mi Card. Bea de indice librorum prohibitorum. 

Exc. Suhr: Placet iuxta modum: ratione habita eorum quae dicta 
sunt ab Em.mis Cardinalibus Lienart, Frings, Dopfner, Alfrink et Bea. 

Rev. Gut: Placet iuxta modum: ita ut, ad mentem plurium Emi- 
nentissimorum, auctoritas Episcoporum in luce ponatur et tantummodo 
in casibus extraordinariis, ad bonum totius ecclesiae necessariis, restrin- 
gatur. Valde placet quae Sua Beati tudo Patriarcha Chaldaeorum expo- 
suit. Addatur articulus de Indice librorum prohibitorum. 

Rev. Browne: Placet iuxta modum: secundum ea quae scripto 
adiungo 32 et aliis perpensis quae ex disceptatione emerserunt. 


32 Cf. p. 565. 

Rev. Sepinski: Placet iuxta modum: i. e. ratione habita animad- 
versionum Em. morum Cardinalium Ferretto, RufEni et Bea et eorum 
quae dicta sunt ab Em.mo Cardinali Alfrink quoad continuationem, 
post Concilium, coetus internationalis. Adiungo folium aliquas obser- 
vationes continens. Exaretur et proponatur iterum novi ter redactum 
schema. 

Ad pag. 5, 33 lin. 14: omittatur verbum « semper ». 

Ad pag. 5, linn. 25-26: omittatur « vel etiam contraria ». 

III. Facultates quibus stabiliter frui Episcopi desiderant. 

Ad pag. 9, 3 4 n. 4, lin. 1 ss.: « Concedendi ... itemque indultum 
sedendi dum Missam celebrant, si ob infirmitatem aut provectam aeta- 
tem stare non possunt, servatis de iure servandis ». 

Ad pag. 9, n. 5, lin. 6 s.: « Concedendi sacerdotibus infirmis vel 
visivae potentiae debilitate laborantibus... » (cf. AAS, vol. XXV, 1958, 
pp. 51-54). 

Ad pag. 9, n. 6, lin. 14 s.: « Commutandi ob visus debilitatem 
vel aliam iustam causam... ». 

Ad pag. 9, n. 8, lin. 24: omittatur citatio can. 985, 1° CIC. 

Ad pag. 10, 35 n. 12, lin. 4 ss.: a) « Libere ingrediendi et permit- 
tendi iusta et gravi de causa, ingressum in clausuram papalem monialium 
aut egressum ab eadem ». c) Omittatur utpote haud expediens. 

VI. Exoptanda circa praxim SS. Congregationum: 

Ad pag. 12, 36 n. 4, linn. 6-11: omittatur. 

Ad pag. 12, n. 5, linn. 15-17: deleantur « rationes tradendo qui- 
bus aliquando eorum petitionibus satisfieri nequit ». 


33 Cf. p. 542. 

34 Cf. p. 544. 

35 Cf. p. 544. 

36 Cf. p. 545. 

IV 

DE RATIONIBUS INTER EPISCOPOS ET PAROCHOS 

(Secunda Congregatio: 21 febr. 1962) 


1) SCHEMA PROPOSITUM 

A COMMISSIONE DE EPISCOPIS ET DE DIOECESEON REGIMINE 

Episcopi sunt pastores et patres gregis sibi commissi, immo tam patres 
« ut inter cetera Episcoporum lineamenta et dotes illud emineat , ut iidern 
paternam in se referant imaginem »/ Quod potissimum in eos ostendant 
oportet qui gregis praecellentem efformant partem, parochos videlicet, quibus 
et cooperationis contulerunt onus 2 per sacri presbyteratus ordinem, et quan- 
dam corresponsabilitatis subministrationem 3 in Christi corpore mystico aedi- 
ficando per curae animarum officium participarunt. 

Parochi autem, « auctoritate ecclesiastica instituti », quorum « officium 
ex iure divino, quod mediatum et hypotheticum vocant, proficiscitur », 4 sunt 
et ipsi, sub Episcopo, veri nominis et pastores animarum et patres, eius 
filii eiusque adiutores. Paroecia est dioeceseos « pars ac vivens v eluti mem- 
brum », s dioeceseos « v eluti cardo, circa quem omnis pastoralis navitas, in 
eius finibus praestanda, vertitur, instimulatur atque ordinatur ». 6 Ex quibus 
liquido patet parochorum ad Episcopos necessitudines super vincula non so- 
lum iuridicae disciplinae sed potissimum supernaturalis caritatis esse fundan- 
das, ita ut consociatio eorum voluntatum cum Episcoporum voluntate profun- 
diorem perficere suam ipsorum cum Christo per Ecclesiam spiritualem unio- 
nem, et uberiorem suam pastoralem actuositatem reddere valeat. 

Hinc magnum speratur bonum paroeciis eventurum et per paroecias 
dioecesi « quae maior est animarum consociatio », atque universae denique 
Ecclesiae, cui per dioecesim paroeciae conglutinantur . 7 

Quoniam igitur dare paroeciis bonos pastores, qui supernaturali spiritu 
ducti animarum curae se devoveant, est res maximi momenti pro populi chri- 
stiani aeterna salute, opus omnino est ut Episcopis, quibus et onus pastorale 
totius incumbit dioeceseos et plenior prae ceteris sive gregis necessitatum sive 
uniuscuiusque clerici virium inesse cognitio praesumitur, amplior quoque 
a iure tribuatur agendi facultas in parochorum nominatione et amotione. 

Proinde in expolitiore notione paroecialis officii — quod nempe non in 
iure beneficiario utendo essentialiter consistit sed in munere pastorali curae 
animarum gerendae — fundandum videtur stabilitatis institutum ab eaque 
clarius dimetiendum, ita ut parochi in eadem paroecia stabilitas eousque 
recognoscatur quousque revera illam animarum bonum exigat. Consequenter 
etiam negotium amotionis administrativae parochorum nova indiget iuridica 
formula quae, servata naturali aequitate et data amovendis sufficienti suae 

defensionis facultate, permittat Episcopis, ob praevalens animarum bonum, 
simpliciorem, expeditiorem definitivumque modum agendi. 

I - De pastoralibus rationibus inter Episcopos et parochos 

1. S 1. Parochus est sacerdos vel persona moralis cui, tamquam pastori 
proprio, officium curae animarum in paroecia sub Ordinarii loci auctoritate 
exercendae, est collatum. 

§ 2. Proinde parochus singulari et strictiore prae ceteris Clericis nexu 
cum Episcopo se vinctum sentiat oportet quatenus non solum « cooperator 
ordinis » 8 episcopalis per sacerdotium ab eo receptum est constitutus, sed 
insuper per paroeciale officium ab eo collatum praecipuus comparticeps illius 
pastoralis sollicitudinis ac responsabilitatis, et quasi quidam cum eo pro tota 
dioecesi sponsor est effectus. 

2. § 1. Studeat igitur parochus Episcopum, uti patrem sui sacerdotii 
immo et « typum Patris » D. N. Iesu Christi, 9 revereri et in caritate non 
ficta diligere. 

§ 2. Cum Episcopus iure divino sit ordinarius et immediatus pastor 
in dioecesi sua (can. 334 CIC), habeatque ius et officium gubernandi dioe- 
cesim tum in spiritualibus tum in temporalibus cum potestate legislativa, 
iudiciaria et coactiva ad normam sacrorum canonum exercenda, unusquisque 
parochus tenetur oboedientiam, reverentiam et fidelitatem Episcopo prae- 
stare et eius mandatis, decretis et consiliis prompte et sincere parere. 

3. Parochus gaudeat Episcopum videre, ei tamquam filius animum et 
proposita aperire, patris consilia libenter excepturus. Pro inviolabili denique 
regula habeat « nihil sine Episcopo », nedum contra Episcopum, ipsum cum 
suis ovibus moliri. 

4. Etsi Episcopus plena et immediata polleat in singulos dioeceseos chri- 
stifideles potestate, tamen parochus est obvium hos inter et Illum unionis 
vinculum. Propterea parochus verbo et exemplo, forma factus gregis ex animo, 
amorem et oboedientiam paroecianorum in Episcopum excitet ac foveat; pu- 
blicas saepe preces pro Eo promoveat (v. g. in die anniversaria electionis seu 
consecrationis, etc.); Episcopum in suam paroeciam secundum opportunas 
occasiones invitet; documenta episcopalia christifidelibus innotescere faciat. 

5. Episcopus vicissim suos parochos magni faciat ac diligat, intuitu quo- 
que gravium difficultatum quae hisce nostris temporibus paroeciali officio 
occurrunt; eos non tamquam servos sed tamquam amicos, immo filios carissi- 
mos habeat et praecipuos in pastorali munere adiutores, e quorum vita et la- 
bore maxima pendet ex parte gregis sibi commissi aeterna salus. 

6. Proinde eos bene cognoscere satagat, praesertim per crebras congre- 
gationes dioecesanas vel intervicariales; paternis colloquiis et prudenti vigi- 
lantia de eorum indole, ingenio, vita spirituali et zelo, valetudine physica, 
statu oeconomico, familia etc. certior fiat; nonnisi rationabiliter et sine eorum 
animae periculis eis munia concredat; sobrie, numquam coram aliis, redarguet, 
immo, ad populum verba faciens, prudenter laudet; eorum iustis inceptis fa- 

veat; contra iniustos oppressores strenue defendat; eos aegrotos consoletur 
praesens vel saltem scripto; defunctos ipse, per se vel per alium, quantum 
fieri potest, funeret. 

7. Parochorum existimationem Episcopus publice patefaciat suam in eos 
fiduciam ostendens, aures minime faciles dicteriis contra eos praebens, opti- 
mos ex eis vocans ad munia dioecesana quae cum paroeciali officio componi 
possint, in gravioribus dioeceseos negotiis, etsi non obligatus, eos sententiam 
rogans. 

8. Ita denique Episcopus in suos parochos et parochi vicissim in suum 
Episcopum se gerant ut omnes facile animadvertant necessitudines iuridicas 
et administrativas, quas profecto nemini detrectare licet, esse logicam et 
ultro amplectendam sequelam illius supernaturalis vinculi quod, ex divina 
Christi institutione, inter Episcopum eius que clerum et fideles intercedere 
debet, quodque ordinem in primis dicit ad communem fidem, ad supernatu- 
ralem caritatem et ad unam eandemque vitam divinam. 

II - De parochorum stabilitate 10 

1. Cum salus animarum suprema in Ecclesia lex sit, etiam officium paroe- 
ciale censendum est institutum non in commodum sacerdotis cui confertur, 
sed in spiritualem fidelium utilitatem qui eius curae committuntur. 

2. Proinde parochi omnes stabiles in sua quisque sunt paroecia, prout 
officium expostulat pastorale. Tamen, id exigente animarum bono, possunt 
ab ea amoveri secundum quae sequuntur normas. 

3. § 1. Abrogatis iis quae in can. 454, §§ 2-4 CIC et in can 494, 
§§ 2-4 CICO 11 habentur de parochorum vel paroeciarum inamovibilitate 
et amovibilitate, firmo tamen praescripto can. 454, § 5 CIC et can. 494, 
§ 5 CICO quoad parochos ad religiosam familiam pertinentes, Episcopo ius 
est parochum quemcumque a paroecia amovere quando aliqua ex causis, 
quae in can. 2147, § 2 CIC demonstrative recensentur, vel alia, iudicio Epi- 
scopi, similis (v. g. ineptitudo evidens ad munus implendum quod attinet ad 
verbi Dei praedicationem, catecheticam institutionem, actionem catholicam, 
opera socialia, uno verbo ad graves et actuales vitae paroecialis necessitates), 
ipsius parochi ministerium, etiam citra gravem suam culpam, noxium aut sal- 
tem inefficax reddit. 

§ 2. Nonnisi in casibus extraordinariis vicarius adiutor, praetermissa 
amotione, detur parocho, qui ob causam aliquam permanentem suis muniis 
rite obeundis impar evaserit. 

4. § 1. Ad amotionem valide decernendam Episcopus, auditis tribus 
parochis consultoribus et veritate gravitateque causae cum eis discussa, pa- 
rochum amovendum, nisi agatur de parocho vitio mentis laborante, scripto 
vel oretenus ad paroeciae renuntiationem faciendam paterne invitet, ei signi- 
ficans causam quae Ordinarium movet et argumenta quibus ipsa innititur, 
simulque indicans quibus subsidiis, ad normam can. 2154 CIC, renuntianti 
consulere intendat. 

§ 2. In dioecesibus e pluribus nationibus compositis saltem unus 
e parochis consultoribus audiendis, sit eiusdem nationis ac parochus amo- 
vendus. 

5. Parochi consensus in renuntiationem ipso iure praesumitur si intra 
7 dies ab accepta renuntiationis invitatione oppositionem scripto ad Episco- 
pum non significaverit. 

6. Parochus renuens, intra 10 dies ab oppositione interposita, rationes 
seu probationes Episcopo in scriptis exhibere potest. 

7. Episcopus, auditis iisdem tribus parochis consultoribus super oppo- 
sitione et rationibus ab amovendo forte allatis, eas aut approbat aut definitive 
reiicit. Quo ultimo in casu applicantur cc. 2154-56 CIC. 12 

8. Episcopus ius quoque habet, ob animarum bonum vel Ecclesiae neces- 
sitatem seu utilitatem, parochum ad quodlibet aliud officium ecclesiasticum, 
etsi diversi ordinis transferendi, servata ad validitatem in omnibus eadem 
procedendi ratione quae pro parochi amotione statuta est. 

9. § 1. Ordinarius loci, auditis ad validitatem duobus examinatoribus, 
decernat utrum, inspecta necessitate ministerii, parochi qui septuagesimum 
aetatis annum expleverint, vel alium terminum aetatis, in Conferendis Natio- 
nalibus Episcoporum pro diversis locorum adiunctis praefinitum attigerint, 
in officio servari possint, aut ab eodem amoveri debeant. 

§ 2. Parochi qui ita amoventur, ius habent ad congruam sustentatio- 
nem ab Ordinario providendam, itemque privilegia honorifica servant quibus 
ratione officii legitime gaudebant. 

10. Ad loci Ordinarium, audito parocho si Ordinario libuerit, competit 
ius nominandi vicarios cooperatores e clero saeculari. 

Textus definitive probatus in Sessione Generali habita diebus 25 septembris - 
7 octobris 1961. 


NOTAE 

1 Ioannes XXIII in Epist. Apost. ad Archiep. Pechinen., 29 iunii 1961: AAS, 
LIII (1961), p, 466. 

2 Cf. Pontif. Rom. in Ordin. Presbyt. 

3 Cf, Summ. Theol. 2, 2 ae , q. 184, a. 6 ad 2 et 3. 

4 Leo XIII, Litt. Ap. In superna rei christianae, 10 iunii 1882: cf. Acta Leo- 
nis XIII, vol. III, p. 91. 

5 Syn. Rom. Const. 101, d. 

6 Syn. Rom. Const. 100. 

1 Syn. Rom. Const. 101, d. 

8 Cf. Pontif. Rom. in Ordin Presbyt. 

9 S. Ignatius, Ad Trall. III, 1. 

10 Textus huius schematis partis concordatus est inter Commissionem de Epi- 
scopis et de Dioeceseon Regimine et Commissionem de Disciplina Cleri et populi 
christiani. 

11 Motu Proprio Cleri Sanctitati, 2 iunii 1957: AAS, XXXXIX (1957), 
p. 433 sqq. 

12 Co mmi ssio de Episcopis et de Dioeceseon Regimine praeterea proponit ad- 
denda haec verba: « et paroecia vacans, abrogato recursu de quo in can. 2146 CIC, 
potest stabiliter de novo pastore ab Episcopo provideri ». 


2) RELATIO EM.MI P. D. PAULI CARD. MARELLA 
PRAESIDIS COMMISSIONIS 
DE EPISCOPIS ET DE DIOECESEON REGIMINE 

I. Quaestio posita est Commissioni Nostrae his ver his: 

« Determinentur rationes Episcopos inter et parochos. 

« Institutum inamovibilitatis parochorum recognoscatur ita ut Epi- 
scopis pro bono animarum maior tribuatur agendi facultas ». 

Schema Vobis propositum in duas dividitur partes, quarum prima 
inscribitur « De rationibus pastoralibus inter Episcopos et parochos », 
altera vero « De parochorum stabilitate », 

II. Cum rationes iuridicae et administrativae inter Episcopos et pa- 
rochos sufficienter in Codice luris canonici tractentur, Episcopi in prima 
parte schematis voluerunt agere de relationibus potius pastoralibus, qui- 
bus Codex fere nihil habet, quae tamen hodie magni fiunt et de quibus 
Concilium Oecumenicum, quod « pastorale » potissimum prospectatur, 
silere non debet. Sic etiam explicatur articulorum forma non stricte iuri- 
dica sed potius exhortativa. 

III. Primum necessitudinum pastoralium fundamentum, quod affir- 
matur, est potius personale; scilicet vinculum paternitatis et filiationis 
spiritualis proveniens ex incardinatione ad dioecesim, ex Sacra Ordina- 
tione et ex collatione beneficii curati. 

Mutuum ergo vinculum patris ad filium: Episcopus est pater sui 
Cleri et in primis parochi, qui est prima ovis; vinculum filii ad Patrem, 
cui reverentia et oboedientia praestari debet. 

Alterum necessitudinum fundamentum quod asseritur est potius 
publicum seu officiale : scilicet Episcopus est in sua dioecesi Pastor, rector 
ac magister ex iure divino: sed curam directam et immediatam fidelium 
committit parochis: in Episcopo directio suprema de cura animarum 
remanet, de qua strictam obligationem ipse habet apud Deum: unde 
saepe parochos suos exhortare, adiuvare, incitare debet in muneribus 
paroecialibus recte obeundis. 

Tertium denique ponitur principium, scilicet unio, quae parochum 
et christifideles cum proprio Episcopo coniungit, non est dumtaxat iuri- 
dica et administrativa, sed in primis ordinem dicit ad communem fidem, 

ad supernaturalem caritatem et ad unam eamdemque vitam divinam. 
Brevi, unio illa nititur ipsa constitutione, qua Christus suam fundavit 
Ecclesiam. 

IV. In hac prima schematis parte animadvertatis articulum 1: In 
quo datur definitio parochi, illam immutando quae in can. 451 § 1 CIC 
legitur. 

In Codice enim paroecia identificari videtur cum « beneficio » et 
distingui ab « officio » curae animarum, quod ponitur secundo loco. In 
definitione schematis, e contra, paroecia identificatur exclusive cum of- 
ficio curae animarum, quod pressius determinatur et specificatur per 
comma « tamquam pastori proprio ». 

V. In secunda parte schematis agitur de stabilitate parochorum. 

Textus huius partis concordatus est cum « Commissione de disci- 
plina Cleri et populi christiani ». 

Claro modo Episcopi voluerunt asserere: perpetuitatem seu inamo- 
vibilitatem non essentialiter requiri ab ipso officio paroeciali. Tota enim 
ratio paroecialis officii in eo stat quod sacerdos tamquam pastor et pecu- 
liaris rector curam animarum habeat, nomine proprio exercendam. Pa- 
rochi, potius quam beneficiarii, considerandi sunt ut titidares officii curae 
animarum. Beneficium est propter officium. In hoc amplissimo Coetu 
mense novembri communi sententia adprobata fuit accuratior beneficii 
ecclesiastici notio, proposita a Commissione de disciplina cleri et popu- 
li christiani. 

Affirmatur igitur in art. 1 iuridica conditio officii paroecialis, verbis 
desumptis « Decreto Maxima Cura » Sancti Pii X (20 augusti 1910). 

Determinata conditione iuridica officii paroecialis, abolenda esse 
censuerunt distinctionem inter parochos « inamovibiles » et parochos 
« amovibiles ». In omnibus enim eadem ratio pastoralis adimpletur. 
Iamvero si eadem repetitur summa iurium et obligationum, quae curam 
pastoralem constituunt, eadem debet esse « conditio iuridica ». Sacer- 
dotes ergo, qui nomine proprio veram curam animarum exercent in po- 
pulum determinatum, « parochi » simpliciter appellentur. 

In officio autem paroeciali distinguenda sunt quae ad ius publicum 
pertinent ab iis quae ius privatum beneficiarii potius spectant. Revera 
iuris publici est ipsa cura animarum. Sub hoc aspectu considerari debet 
officium paroeciali: 1) iuxta necessitates hodiernas-, quam ingens spi- 
ritualis exigentia hominum nostrorum temporum!; 2) iuxta exigentias 
ipsius curae pastoralis: quam difficilis saepe habetur!; 3) iuxta diversos 
gradus humani civilis que cultus , qui cura pastorali attingi debent: quam 
diversa methodus saepe adhiberi oportet!; 4) iuxta qualitates persona- 

les, quae in parocho saepissime requiruntur: quas hodie postulant pa- 
roeciae nostrorum temporum! 

Exinde patet officium paroeciale non esse simpliciter administrati- 
vum sed praesertim pastorale. 

Quod si de iure privato in officio paroeciali quaeratur, dicenda ve- 
niunt quae ipsam parochi personam spectant, praesertim subiectiva secu- 
ritas ad necessaria apostolatus opera exercenda ac promovenda et propria 
honesta substentatio. 

Iamvero quae ad ius privatum cuiusque officii spectant, nusquam 
praemitti debent iis quae iuris publici sunt. 

VI. Attamen officium ipsum paroeciale quamdam stabilitatem in mi- 
nisterio postulat; idcirco articulum secundum positum est. « Parochi 
omnes stabiles in sua quisque sunt paroecia « prout officium expostulat 
pastorale... ». 

Huiusmodi autem stabilitas in salutem est inducta fidelium et non 
eo urgenda est ut in perniciem potius cedat animarum. 

Ideoque statuitur in secundo commate articuli: « Tamen, id exi- 
gente animarum bono, possunt ab ea amoveri secundum normas quae 
sequuntur ». 

VII. Processum amotionis quod attinet pauca dicam. 

Sublata distinctione inter parochos « inamovibiles » et « amovibi- 
les », tollendus est duplex modus processum administrativum instruendi. 

Quin immo processus ipse administrativus amotionis, qui in Codice 
habetur, simplicior factus est. 

Statuta est auditio trium parochorum consultorum et non duorum 
examinatorum quia, cum iudicari debeat de animarum cura, sententia 
eorum qui munere pastorali actu funguntur maiorem auctoritatem et 
securitatem praebet, quam judicium illorum qui plerumque munera ma- 
gisterii in scholis vel in seminario persolvunt, et scientiam ac experien- 
tiam pastoralem nullam vel fere nullam habent. 

Parochi autem consultores audiendi sunt ab Episcopo sive ante invi- 
tationem parocho faciendam sive post eius oppositionem, ut perpendant 
argumenta contra motiva ab Ordinario allata pro amotione. 

In art. 7 , pag. 10, 1 « Commissio de Episcopis » proposuit addenda 
verba « et paroecia vacans, abrogato recursu de quo in can. 2146 CIC, 
potest stabiliter de novo pastore ab Episcopo provideri ». 

Multum disceptatum est in Commissione de Episcopis utrum fa- 
cultas recurrendi ad S. Sedem parochis amotis vel translatis concedenda 
esset ad normam can. 2146 necne. 


1 Cf. p. 580. 

Omnibus perpensis, de iure condendo, ob animarum bonum, recur- 
sum abrogandum esse censuerunt Patres, ita ut Episcopus statim ac 
legitima procedura fuerit observata, definitive et pacifice possit paroe- 
ciam de novo pastore provideri. Hae fuerunt rationes: 

1) Una ex rationibus ob quas ingens Episcoporum numerus vo- 
tum expresserunt pro supprimenda inamovibilitate et pro expeditiore 
reddenda procedura de amotione vel translatione parochorum fuit haec 
praecise: quia recursus ad S. Sedem nimias moras interponit, cum ani- 
marum damno et nonnumquam cum fidelium scandalo. 

Ceterum semper et de omnibus rebus quis poterit conqueri apud 
S. Sedem ad animum suum profundendum et ad moralem satisfactio- 
nem inveniendam, sed non agetur de vero recursu sensu iuridico. 

2) In nova procedura, quae proponitur, satis tutatur ius et bo- 
num nomen parochi. 

3) In quibusdam negotiis vel gravioribus: v. g. in amotione Vi- 
carii Generalis, officialis Curiae, rectoris seminarii, quae omnium animos 
in dioecesi commovere possunt, non conceditur iuridicus recursus ad 
S. Sedem, quare autem parochis? Fortasse sub hac quaestione de recursu 
parochorum latet inconscia idea « iuris beneficiarii » defendendi; recur- 
runt nempe parochi non ad tuendum bonum animarum sed ad tuendum 
ius suum sive oeconomicum sive morale. Sed si quaestio prospiciatur 
sub nova luce « officii curae animarum », sub luce supremae legis in Ec- 
clesia, scilicet salutis animarum, tunc statim intelligitur cur optimus iudex 
de bono concreto animarum huius vel illius paroeciae debeat esse Epi- 
scopus. 

S. Sedes accipiens recursum tandem aliquando de hoc bono anima- 
rum debet iudicare; in quo iudicio ferendo maximum pondus habere 
debent informationes Episcopi. 

Sed quis dicere poterit: Episcopi possunt errare! Utique possunt. 
Sed ad hoc ut ab erroribus et abusibus, quantum humana fragilitas per- 
mittit, praecaveatur, ecce tres parochi consultores semel et bis audiendi, 
ecce defensio plena parochi amovendi vel transferendi, ecce procedura 
iure definita. 

Demum nova paroeciae provisio debet esse definitiva ac tranquilla: 
quod non esset cum evidenti animarum damno, si quasi « ensis Damo- 
clis » recursus ad S. Sedem super Episcopum et novum parochum habe- 
retur! 

Ponens quaestionis fuit Exc.mus D. Aloisius Maria Carli, Episcopus 
Signinus. De Schemate quinquies disceptatum est in Sessionibus gene- 
ralibus. Vota scripta undeviginti fuerunt. 

3) ANIMADVERSIONES SODALIUM 

Card. Ruffini: Pag. 6, 1 lin. 20 et pag. 9, 2 3 lin. 11 sgg.: Stabilitas 
statuitur Parochorum; sed cum ea nullo iure divino fulciatur, silentio 
praeteriri potest. Inamovibilis non est Parochus, sed salus animarum, 
quae est suprema lex. Propterea in schemate remotio Parochi praesefert, 
in omni casu, speciem cuiusdam poenae, cum plures haberi possint cau- 
sae, quae nullam poenam exigunt, ex. gr. ut curae animarum melius con- 
sulatur. Rogo igitur ut in textu forma adhibeatur latior, Episcopi enim 
indigent, ad Parochos quod attinet. 

Aliquali libertate in ipsis removendis vel transferendis, cum pru- 
dentia quidem, nempe auditis peculiaribus Consultoribus a Codice I. C. 
— in nova editione — definiendis. Neque admitterem liceitatem recur- 
sus Parochi amoti vel translati ad S. Sedem, nisi in aliquo casu omnino 
extraordinario. 

Card. Richaud: 1 . In cap. I, n. 6, pag. 8, 3 lin. 18: aliquam sepo- 
sitionem suadeo quando dicitur quod nunquam episcopus « redarguet 
presbyteros coram aliis ». Experientia autem probat quod, in casibus 
saltem exceptionalibus, Ordinarius cogitur redarguere sacerdotem ali- 
quem coram aliis sacerdotibus. 

2. Quoad cap. II, n. 4, pag. 10, 4 lin. 5: obligatio audiendi tres 
parochos consultores mihi videtur vana et periculosa. 

Vana, quia parochi qui ad curiam episcopalem non pertinent fere 
nihil cognoscunt de negotiis particularibus ac privatis sacerdotum et 
aliunde non habent sufficientem sollicitudinem de bono communi dioece- 
sis et animarum. 

Periculosa, et forsan valde periculosa, quia certo metuendum est tale 
medium quo episcopi sententia submittatur sententiis aliquorum ipsius 
inferiorum. 

Determinatio a Synodo istorum parochorum consultorum omnino 
arcenda est. Nam non erunt necessario parochi aptiores qui designaren- 
tur ab aliis et aliunde possunt postea senescere aut quodammodo minus 
mereri. 

Oportet saltem quod tales parochi consultores non sint nominati in 


1 Cf. p. 577. 

2 Cf. p. 579. 

3 Cf. p, 578. 

4 Cf. p. 579. 

Synodo ad omnes causas et non sint semper iidem. Sed opus esset quod 
Episcopus possit in unoquoque casu designare tales ac tales parochos 
consultores qui melius apti essent ad discernendum verum statum pa- 
rochi amovendi et eius paroeciae. 

Attamen opportunius et magis simplex mihi videret tribuere parocho 
amovendo facultatem recurrendi, infra quoddam breve tempus determi- 
natum ad Archiepiscopum, vel, si agatur de aliquo archiepiscopo ad alium 
Archiepiscopum antea designatum, ut evenit in causis matrimonialibus. 

Card. Konig: Schema propositum continet principia quaedam opti- 
ma de theologia pastorali et de immutatione opportuna iuris. Attamen 
ut perfectius evadat, adiungenda proponam quae sequuntur: (haec valent 
caeteroquin etiam de schemate sequente « De parochorum obligationibus 
quoad curam animarum »). 

Notio paroeciae in his duobus schematibus sensu geographico plus 
minusve sumitur, quod quidem hodie indagationibus theologiae pasto- 
ralis non omni modo respondere videtur. 

Parochus imprimis modo nimis praevalente exhibetur tamquam is, 
cui concreduntur fideles isti, qui ab infantia sunt baptizati et uti chri- 
stiani in ambitu christiano (i. e. dans un milieu chretien) vivunt. De facto 
autem vita christianorum hodie in diaspora quadam agitur. Ideo inter 
officia parochi illud officium « missionarii », uti dicunt, magis urgendum 
videtur. 

Parocho non tantum incumbit fideles suos defendere contra pe- 
ricula, verbi gratia contra sectas, diaria, spectacula, emissiones radiopho- 
nicas, televisiones — quod est agere modo defensivo — sed parocho 
incumbit agere etiam offensivo, i. e. incitare fideles ut testimonium Christi 
inter omnes et quoad omnes dimensiones vitae humanae diffundant. 

Card. Jullien: Pauca animadvertenda censerem: 

— primum, de rationibus inter Episcopos et Parochos; 

— secundo, de Parochorum stabilitate. 

Primum: de rationibus inter Episcopos et Parochos : 

Ad pag. 7, 5 lin. 1 . Ad n. 1 , § 2: « parochus singulari et strictiore 
prae ceteris Clericis nexu cum Episcopo se vinctum sentiat ». Haud pla- 
cet eiusmodi molesta comparatio, falsum subaudiens: nam Vicarius Ge- 
neralis, Officialis ac Canonici intimius cum Episcopo cohaerent in tota 
dioecesi regenda, atque Capitulum cathedrale constituitur ut « Episco- 


5 Cf. p. 578. 

pum, ... tamquam eiusdem senatus et consilium, adiuvet » (can. 391, § 1). 

Rursus, in eodem numero et paragrapho, minus placent quae ponun- 
tur in linea quinta et sequentibus (pag. 7). 6 

Iuri etenim et rectae rationi haud consentaneum est asserere quod 
parochus est quasi quidam sponsor pro tota dioecesi cum Episcopo. 
Nam sponsor is est qui tenetur respondere, et quis respondere non debet 
nisi de facto suo aut de facto eorum qui ab eo ipso dependent. 

Si parochus esset sponsor pro tota dioecesi gubernata, deberet pa- 
riter comparticeps esse gubernationis dioeceseos: quod absonum est, 
nisi in errores Synodi Pistoriensis damnatos prolabi quis iterum velit. 

Insuper, puta si Episcopus male dioecesim gubernat, vel si eam 
obruat aere alieno, parochus sponsor non est, ideoque non tenetur re- 
spondere de culpis vel de debitis quibus Episcopus seipsum vel dioe- 
cesim gravavit. 

Quocirca auferendam esse censerem locutionem in pagella quinta 7 
linea octava: « quandam corresponsabilitatis subministrationem » atque 
loco istius neologismi satis sit referre verbum Sancti Thomae, vel « ali- 
quas subministrationes » (uti in articulo citato ad secundum), vel me- 
lius « administrationem quandam » (uti in eodem articulo ad tertium). 

Denique haud placet verbum « invitet » in linea prima pagellae 
octavae: 8 nemo etenim in domum suam invitatur. 

Secundo: de Parochorum stabilitate. 

Schema de negotio amotionis administrativae parochorum intendit 
proponere « simpliciorem, expeditiorem definiti vumque modum » (uti 
legimus in linea vigesima nona pagellae sextae). 9 Sed modus propositus 
videtur gravioribus difficultatibus impediri atque minus idoneus esse 
quam ratio Codicis. Etenim: 

Primum\ Iuxta schema Episcopus ipse totam rem expedire atque 
perficere deberet, dum Codex loquitur de Ordinario , ideoque Vicarius 
Generalis haud excluditur. 

Secundo'. Iuxta schema tres parochi consultores audiri debent ab 
Episcopo, dum in lege Codicis duo parochi sufficiunt: quod rem facilio- 
rem reddit. 

Tertio: Schema in paragrapho secunda numeri tertii, in pagella 
nona, 10 loquitur de casibus extraordinariis: sed ratio loquendi iuridica 


6 Cf. p. 578. 

7 Cf. p, 577. 

8 Cf. p. 578. 

9 Cf. p. 578. 

10 Cf. p. 579, 

non est, immo ambigua; aptius in Codice res committitur « iudicio Or- 
dinarii » (can. 2147, § 2, 1). 

Quarto-. Numerus quintus (pagella decima) 11 aequitati naturali re- 
pugnat, cum neglegat legitimum impedimentum ad respondendum ex 
parte parochi; ideoque rectius addetur eidem numero can. 2149, § 1. 

Quibus praehabitis, quaerendum: lex proposita eritne retroactiva? 
Nihil in schemate ad rem. 

Necquid edicit de recursu ad S. Sedem, quae res gravis est. Placeret 
recursus ad Metropolitam, iuxta proposita ab Em.mo Card. Richaud; 
gravissimum est tollere recursum ad S. Sedem. 

Sed insuper: si principium statuatur, omnes scilicet parochos amo- 
vibiles esse, deficit ideo distinctio amovibiles inter et inamovibiles. 
Ideoque omnes parochi sub regimine erunt tituli XXVIII, libri IV Codi- 
cis luris Canonici, qui agit quidem « de modo procedendi in remotione 
parochorum amovibilium »; atque etiam sub canonibus tituli XXIX de 
« translatione parochorum ». De iis vero schema silet, dum e contra 
forent Episcopo perutiles in favorem paroeciae ad quam parochus trans- 
fertur. 

Conclusionis instar, igitur dicendum novam legislationem inutilem 
futuram, quia ratio simplicior in Codice iam habetur: pro omnibus 
parochis, exinde curatis amovibilibus, serventur canones pro iis promul- 
gati in Codice, qui forte expoliri poterunt a Commissione de Codice 
emendando. 

Duo tantummodo sub fine adnotare velim: 

Primum-. Scatet hic evidens difficultas quam certo Concilium obi- 
bit, si vota dabit vel canones conficiet quae Codicem demoliantur. Opus 
foret disiungendi Codicis, e quo tantummodo exstarent ruinae. 

Secundo-. Praesens schema coniungi deberet cum aliis quae de 
parocho agunt. Concilium scilicet statuat, cum vi retroactiva, omnes 
parochos amovibiles exinde fieri, ideoque regi pertinentibus canonibus. 

Exc. Cooray: II. De Parochorum stabilitate, ad p. 9, 12 lin. 19 sqq., 
animadvertendum : 

Amoto parocho, statim oritur necessitas novum pastorem pro pa- 
roecia vacanti providendi. Si vicarii desunt qui ad hoc munus statim 
promoveri possint, paroeciae vacanti provideri non poterit nisi per 
translationem alicuius parochi, quae translatio totam seriem translatio- 
num exigere potest. 


11 Cf. p. 580. 

12 Cf. p. 579. 

Iamvero iuxta Schema Decreti de Officiis et Beneficiis etc. I. n. XI 
(pag. 8, 1,1 lin. 21) titulares officiorum ecclesiasticorum transferri possunt 
sacri ministerii causa, tantum « ab uno ad aliud officium vel beneficium 
non inferius ». 

Magna proinde orietur difficultas providendi pro paroeciis quae sive 
honoris ratione sive ob beneficium annexum haud recensentur altioris 
gradus. Haud enim semper praesto erunt sacerdotes qui secundum mo- 
dum procedendi in Decreto statutum (pag. 9, 14 lin. 21 et sqq.) a paroecia 
aliqua amoti ad aliam « inferiorem » transferri possunt. 

Suaderi proinde videtur ut etiam extra casus in II. 3. § 1 (pag. 9, 
lin. 24 et sqq.) recensitos integra sit Episcopo Dioecesano potestas pa- 
rochos et vicarios quoscumque transferendi prout salus animarum quae 
« suprema in Ecclesia est lex » dictaverit. 

Modus procedendi expeditior redderetur si nominatio parochorum 
fit communiter ad sexennium vel duodecennium: quo expleto parochus 
regulariter transfertur quin talis translatio secum ferat qualemcumque 
ingloriam. Sex vel duodecim anni sufficere videntur ad illam stabili- 
tatem parochis conferendam quam « officium expostulat pastorale » 
(pag. 9, lin. 11). Constat ex experientia Missionum ubi talis translatio- 
num consuetudo iamdudum viget, bonae administrationi ac simul ani- 
marum profectui haud parum conferre tam factum quam possibilitas 
translationis. E contra e communi experientia constat administrationem 
enervari ac progressus retardari, parocho diutius in situ manente. 

Tali vero tempestivae parochorum translationi obstaret beneficio- 
rum consideratio. Quum vero, ut in Decreto (pag. 9, lin. 5) affirmatur, 
« suprema in Ecclesia lex » sit « salus animarum », omni ratione sua- 
deri videtur ut omni « gradus » distinctione reiecta ac beneficiis sive 
paroeciali officio sive aliis operibus annexis suppressis, unicuique sacer- 
doti operibus dioecesanis incumbenti a proprio Episcopo honesta susten- 
tatio provideatur secundum proprias necessitates, attentis scilicet aetate, 
valetudine sacerdotis ac gravitate laboris etc. etc. 

Haec sustentatio e communi Dioecesi aerario seu e « massa communi 
bonorum dioeceseos » (cf. Decretum de Officiis et Beneficiis, pag. 9, 
lin. 31) haurietur. Attenta vero paucitate oblationum et aliorum redi- 
tuum, in aerarium Dioecesanum seu « in massam bonorum communem» 
confluere debebunt etiam honoraria Missarum ac iura stolae omnium sa- 
cerdotum (unde necesse erit ut etiam Schema Decreti de Officiis et Bene- 
ficiis congruenter immutetur). 

13 Cf. p. 579. 

14 Cf. p. 579. 

4) SUFFRAGIA SODALIUM 

Card. Tis serant: Placet iuxta modum: ratione habita animadver- 
sionum Em.morum Richaud, Konig et Jullien. 

Card. Pizzardo: Placet iuxta modum: nempe iuxta animadversio- 
nes factas ab Em.mo Card. Jullien. 

Card. Aloisi Ma sella: Placet iuxta modum: scilicet omnia quae 
in suo voto exposuit Em. mus Cardinalis Jullien, ut mihi videtur, attente 
consideranda sunt. In cap. 2, n. 5, pag. 10, 1 addatur ut in can. 2149 
Codicis luris Canonici: « nisi probet ipsum quominus responderet legi- 
time impeditum fuisse ». 

Card. Ferretto: Placet iuxta modum: scilicet, schema mihi videtur 
nimis prolixum sed non undequaque perfectum quum nonnulla deside- 
rentur pressius coordinari cum iis quae iam vidimus in schematibus 
de paroeciarum provisione, de obligationibus parochorum, et de officiis 
et beneficiis ecclesiasticis ab Em.mo Card. Ciriaci elapso novembri pro- 
positis. 

Ideoque sufficere videretur heic principia fundamentalia statuere 
ceteris novo Codici luris Canonici apparando remissis, habita potissimum 
ratione animadversionum Em.morum Cardinalium Richaud et Jullien. 

Prima pars videtur potius pia adhortatio in qua tamen, pag. 8, 2 lin. 6, 
habetur verbum satis durum « eos non tamquam servos » quod forsan 
facile immutari vel potius utiliter omitti fas erit. 

Card. Lienart: Placet iuxta modum: ratione tamen habita de iis 
quae dicta sunt ab Em.mis Cardinalibus Richaud, Konig, Jullien. 

Card. Tappouni: Placet. 

Card. Copello: Placet secundum dicta ab Em.mo Richaud. 

Card. Agagianian: Placet iuxta modum: ratio habeatur animad- 
versionum ad mentem Em.mi Cardinalis Ferretto. 

Card. Spellman: Placet iuxta modum: attentis observationibus 
Card. Jullien et Card. Ruffini. 

Card. Frings: Placet iuxta modum: modus est, ut n. II, 9, § 1, 
deleatur, quia pro hac re iam provisum est in n. II, 3-8. 


1 Cf. p. 580. 

2 Cf. p. 578. 



DISCEPTATIO - DE RATIONIBUS INTER EPISCOPOS ET PAROCHOS 591 

Card. Ruffini: Placet iuxta modum. 3 

Card. Valeri: Placet iuxta modum: attentis iis quae ab aliquibus 
Em.mis vel Exc.mis membris adnotata sunt, praesertim autem ab Em.mo 
Card. Jullien et ab Em.mo Card. Richaud. 

Card. Ciriaci: Placet. 

Card. Siri: Placet. Si breviori forma redigatur forsan erit magis 
efficax. 

Card. McIntyre: Placet. 

Card. Wyszynski: Placet iuxta modum: exceptis iis, quae propo- 
nenda sunt in pag. 9, 4 capite II, numero secundo de stabilitate parocho- 
rum et relative in sequentibus. 

Card. Quiroga y Palacios: Placet iuxta modum: hoc est iuxta 
animadversiones Em.morum Cardd. Richaud et Jullien et iuxta ea quae 
in folio adnexo continentur et a me dicta fuerunt. 

Cum libertas Episcopi in nominatione parochorum, tam necessaria ad 
electionem vere idonei pro unaquaque paroecia, admodum coarctetur 
iure praesentationis, quo privati ecclesiarum patroni, aliquibus in re- 
gionibus, f ruuntur, ad spirituale bonum fidelium maxime interest ut, 
— servatis reliquis horum patronorum privilegiis, de quibus in can. 1455, 
n. 2, — ius praesentandi, de quo in n. 1 eiusdem canonis, saltem quod 
ad paroecias attinet, supprimatur, et, loco huius iuris, patronis conce- 
dantur aliqua publica suffragia aliaeque gratiae spirituales pro se suis- 
que, etiam in perpetuum; vel, si hoc non videatur opportunum, mutetur, 
saltem, modus praesentationis ita ut patronis non liceat praesentare nisi 
unum e tribus sacerdotibus, qui eis ab Episcopo proponantur. 

Card. Leger: Placet iuxta modum: i. e. iuxta animadversiones ab 
Em.mo Card. Jullien factas. 

Opportune officium paroeciale declaratur collatum non in commo- 
dum sacerdotis sed in spiritualem fidelium utilitatem et modificatur na- 
tura iuridica stabilitatis illius officii. 

Ubi tamen agitur de amotione parochi non videtur necessaria provisio 
schematis (pagina decima, 5 numero quarto, paragrapho prima), quae re- 
quirit, ad validitatem, quod Episcopus ne quidem parochum ad renun- 


3 Cf. p. 585. 

4 Cf. p. 579. 

5 Cf. p. 579. 

tiandum invitet nisi « auditis tribus parochis consultoribus et veritate 
gravitateque causae cum eis discussa ». Sunt, enim, causae quae melius 
inter ipsum parochum et Episcopum tractantur, sine interventione con- 
sultorum. Et satis providetur in numero 7 (septimo), iuri parochi qui 
renuntiare non vult. 

Credo etiam quod notula 12 (duodecima), pagina 10 (decima), 6 de 
nominatione novi pastoris loco parochi amoti, incorporari deberet ipso 
textui schematis. 

Card. Gracias: Placet iuxta modum. 

I. Illa minuscula circa relationes inter Episcopos et parochos, ut 
in expositione Cardinalis Marella narrata sunt, mihi videntur valde ido- 
nea vel pro Statutis Dioecesanis, vel etiam pro Decretis Concilii sive 
Provincialis sive Plenarii Nationalis. Sed nimis tritum mihi videtur ut 
ista minuscula, in numeris 1-8, pag. 6 7 sqq. contenta, inter Concilii 
Oecumenici Decreta enumerentur. 

II. Clare tamen inter considerationes praeliminares esset animad- 
vertendum unamquamque dioecesim non esse, ut ita dicam, unam « Com- 
monwealth », sicut « Commonwealth Britannica », nec esse unam Foede- 
rationem multarum entium — paroeciarum vel institutionum religiosa- 
rum — sed esse quid unum totale, in quo auctoritas coordinans est ipse 
Episcopus. Multis in locis, ubi paroeciae longe lateque creverunt, appa- 
ret tendentia ex parte parochorum considerandi sua territoria tamquam 
entia independentia; procul dubio, oboedientiam Episcopis suis prae- 
bent, vinculumque aliquod, etiamsi valde tenue, cum Episcopis suis 
retinent. Sed praeter haec, in illorum modo agendi, inconscienter for- 
tasse, isti parochi impressionem dant sese habere tamquam parvos 
Episcopos. Hic meam in mentem venit quod narratur de aliqua regione 
valde catholica. Quantum veritatis in hac narratione adsit nescio; tamen, 
« se non e vero, e ben trovato ». Dicunt aliquem peregrinum in ista re- 
gione advenientem interrogasse quantos Episcopos in illa regione habi- 
tare; cui, cum aliquo aculeo, responsum est numerum centuplicem esse. 
Peregrino explanationem quaerenti, nuntiatum est unumquemque paro- 
chum in illa regione seipsum tamquam aliquem Episcopum considerare. 

III. Etiamsi hoc punctum inter considerationes Cardinalis Marella 
invenitur, tamen, puto, tendentiis modernis prae oculis habitis, hac in 
re plus insistere debemus. 


6 Cf. p. 581. 

7 Cf. p. 578 s. 

Card. Montini: Placet iuxta modum, nempe: 

Pag. 5, 8 linn. 12-13, abolenda videntur verba, hoc loco allata, scilicet 
« officium ex iure divino, quod mediatum et hypotheticum vocant » ad 
vitandas confusiones. 

Pag. 6, 9 lin. 16, adderem verbum « translatione ». 

Pag. 6, lin. 31, et sequentibus: definitio Parochi muneris videtur 
meliore ratione enuntianda, id est: Parochus est sacerdos cui Episcopus 
confert suam paternam et pastoralem potestatem circa animarum dicioni 
paroeciali pertinentium curam spiritualem. 

Pag. 6, linn. 31-32, verba « persona moralis » videntur tollenda, 
ut caracter personalis et paternus officii pastoralis, iuxta principia in 
schemate allata, apprime vindicetur. 

Convenio tandem his quae a Cardinali Jullien dicta sunt. 

Card. Cento: Placet iuxta modum: ratione habita de iis quae dicta 
sunt ab Eminentissimis Cardinalibus nec non ab Excellentissimo Episcopo 
Cooray; semper in materia hac opus est meminisse bonum animarum 
esse supremam legem. 

Card. Cicognani: Placet iuxta modum: ratione habita cum revisione 
codicis, iuxta ea quae dicta sunt, praesertim a Cardinalibus Richaud et 
Jullien et expunctis nonnullis verbis: 

Pag. 7, 10 ad n. 3, in fine dicitur: « Pro inviolabili denique regula ha- 
beat “ nihil sine Episcopo ”, nedum contra Episcopum, ipsum cum suis ovi- 
bus moliri ». Expungerem « cum suis ovibus »; videtur quod possit mo- 
liri solus, aut dicatur: « ipsum cum suis ovibus aut alio modo moliri ». 

Pag. 8, 11 uti dictum est ab alio: « nostris temporibus paroeciali officio 
occurrunt; eos non tamquam servos sed tamquam amicos »; dicatur tan- 
tummodo: « eos tamquam amicos » et expungantur alia verba. 

Et in fine, pag. II, 12 ad n. 9, sermo est de amotione, quando parochi 
pertingunt ad aetatem septuagesimi anni; dicatur « renuntiatio » potius- 
quam « amotio »; parochi qui ita amoventur ius habent ad congruam 
sustentationem; dicatur alio modo. Amotio colligit ideam poenae. 13 

Card. Godfrey: Placet iuxta modum: attentis observationibus 
Em.morum Cardd. Richaud, Ruffini et Cicognani. 


8 Cf. p, 577. 

9 Cf. p. 577. 

10 Cf. p. 578. 

11 Cf. p. 578. 

12 Cf. p. 580. 

13 Textus transcriptus est ex taeniola magnetica. 


38 



594 


SESSIO IV - ACTA 


Schema multa optima habet. 

In pagina nona , 14 De Parochorum stabilitate : Abrogatio de qua sub 
numero tertio pagina nona adiumentum erit Episcopo. 

Sub numero quarto autem, in sectione secunda, pagina decima 15 ubi 
de parochis consultoribus eiusdem nationis ac parochus amovendus, non- 
ne melius esset addere post vocem audiendis « ubi possibile », sit eius- 
dem nationis ac parochus amovendus? 

Non video necessitatem huius rei. Sit potius commendatio seligendi 
parochum eiusdem nationis: deberet sufficere. 

Card. Confalonieri: Placet iuxta modum: scilicet, perpensis quae 
a Patribus dicta sunt. 

Card. Richaud: Placet iuxta modum: secundum observationes a 
me factas 16 de amotione parochorum, auditis consultoribus forsan non 
expeditis, sed potius cum recursu ad Archiepiscopum, vel si agatur de 
uno Archiepiscopo ad alium Archiepiscopum antea designatum; et se- 
cundum animadversionem Card. Leger de vera natura officii parochi, et 
Card. Cicognani. 

Card. Konig: Placet iuxta modum . 17 

Card. Dopfner: Placet. 

Card. Meyer: Placet iuxta modum: attentis observationibus factis 
ab Em.mis Patribus. 

Card. Alfrink: Placet iuxta modum: iuxta ea quae sunt dicta a 
diversis Patribus. 

Card. Concha: Placet. Praesertim quatenus schema stabilitatem 
statuit. Item quatenus distinctionem abolet inter Parochos inamovibiles 
et amovibiles atque amotionis administrativae novam proceduram decer- 
nit. Non infitior quidem redactionem emendari posse. 

Card. Di Jorio: Placet iuxta modum: seu iuxta observationes 
Em.mi Card. Jullien. 

Card. Roberti: Placet iuxta modum: seu iuxta animadversiones 
factas ab Em.mis Richaud, Konig, Montini, Cicognani et Jullien. Verum, 


14 Cf. p. 579. 

15 Cf. p. 579. 

16 Cf. pp. 585-586. 
Cf. p. 586. 

pag. 10, 18 n. 4, § 1, loco « auditis » praeferam « consentientibus duobus 
parochis consultoribus ». 

Card. Jullien: Placet iuxta modum: iuxta folia adiuncta. 19 

Card.. Larraona: Placet iuxta modum: ita ut, admissa amovibilitate, 
omnia corrigantur quae sapienter notata fuerunt ab Em.mis Cardd. Ri- 
chaud, Jullien, Konig, Ferretto, Quiroga, Montini et Cicognani et ap- 
plicetur ratio procedendi pro parochis amovibilibus in Codice revi- 
denda. 

Card. Heard: Placet iuxta modum: i. e. voto Em.mi Jullien 
adhaereo. 

Card. Rea: Placet iuxta modum: ratione habita animadversionum 
eorum quae proposueurnt Em.mi Cardd. Richaud, Konig, Jullien et 
Ferretto. 

Reat. Gori: Placet iuxta modum: scilicet secundum animadversio- 
nes Em.morum Cardd. Jullien et Richaud. 

Reat. Cheikho: Placet iuxta modum: ad mentem Em.morum et 
Exc.morum Sodalium huius Comitatus Centralis. 

Exc. Felici: Placet iuxta modum: iuxta nempe ea quae adnotata 
sunt ab Em.mis Cardinalibus Ferretto et Jullien. 

Exc. 0’Connor: Placet iuxta animadversiones Eminentissimi Re- 
latoris. 

Exc. Silva Santiago: Placet iuxta modum: scilicet iuxta dicta 
ab Em.mis Cardinalibus Jullien, Richaud, Ferretto, RufEni, Cicognani 
et ab aliis Patribus Concilii. 

Exc. Antezana y Rojas: Placet iuxta modum: ad mentem Emi- 
nentissimorum Cardinalium RufEni, Jullien et aliorum Patrum. 

Exc. Campbell: Placet iuxta modum: iuxta observationes factas 
praesertim ab Eminentissimo Jullien. 

Exc. Cooray: Placet iuxta modum: nempe iuxta ea quae adnexa 
sunt 20 et iuxta ea quae ab Eminentis simis Patribus dicta sunt. 


18 Cf. p. 579. 

19 Cf. pp. 586-588. 

20 Cf. pp. 588-589. 

Exc. Lefebvre: Placet iuxta modum: attenta observatione facta 
ab Em.mo Cardinali Richaud. 

Exc. Hurley: Placet. 

Exc. Perrin: Placet iuxta modum: ratione habita de iis quae dicta 
sunt ab Eminentis simis Cardinalibus Konig et Jullien; ad paragraphum 
secundam numeri noni paginae undecimae 21 aliquid adderem: « Si paro- 
chus, propter nimiam aetatem suam a paroecia amotus erit, ius ha- 
bebit non solum ad congruam sustentationem, sed ad vitam sacerdota- 
lem gerendam ». 

Exc. Bazin: Placet iuxta modum: sc. iuxta observationes factas ab 
Em.mis Cardd. Richaud, Leger, et Exc.mo Cooray. 

Exc. Bernier: Placet iuxta modum propositum ab Em.mo Cardi- 
nali Jullien. 

Exc. Yago: Placet. 

Exc. Rakotomalala: Placet iuxta modum: i. e. ratione habita 
animadversionum Eminentissimi Card. Jullien et Excellentissimi Cooray. 

Exc. Bengsch: Placet. 

Exc. Jelmini: Placet. Hoc schema placet praesertim eo quod eius 
spiritus unitatem et caritatem fovet inter episcopos et suos sacerdotes 
quod est valde necessarium ac perutile. Adhaereo animadversionibus ab 
Eminentis simis Patribus factis. 

Exc. Suhr: Placet iuxta modum: perpensis observationibus a Pa- 
tribus factis. 

Rev. Gut: Placet iuxta modum: plurima in hoc schemate pulchre 
et prudenter dicta sunt. Sed, liceat mihi hoc dicere, non clare video 
cur Concilium Oecumenicum hac de re agere debeat. Faciliori via a 
Sancta Sede haec quaestio solvi posset. 

Rev. Browne: Placet iuxta modum: attenta disceptatione et brevi 
scripto quod adiungo. 

1) Introductio aliqualiter involuta est. 

2) Quae dicuntur de amotione parochorum pag. 6, 22 linn. 15-16 et 
linn. 25-30 indigerent examine prudente a parte Commissionis pro re- 


21 Cf. p. 580. 

22 Cf. pp. 577-578. 

visione Codicis I. Can. Item quae pag. 9, 23 linn. 14-29 et in pag. 10, 24 
linn. 1-3 dicuntur. 

3) In pag. II, 25 lin. 8 dicerem potius 75 annum. 

Rev. Sepinski: Placet schema et etiam propositio Commissionis 
de Episcopis et de Dioeceseon regimine p. 10 26 nota 12 facta. 


V 

DE PAROCHORUM OBLIGATIONIBUS 
QUOAD CURAM ANIMARUM 

(Tertia Congregatio: 22 febr. 1962) 

1) SCHEMA PROPOSITUM 

A COMMISSIONE DE DISCIPLINA CLERI ET POPULI CHRISTIANI 

Omnia quae in iure statuuntur de obligationibus parochorum finem re- 
vera intendunt ut parochi rite ac fructuose curam animarum exerceant, quod 
est proprium eorum officium. Plura tamen expresse praeterea determinen- 
tur oportet, quae directe et immediate attinent ad rectum et aptum exerci- 
tium curae animarum a parochis explendum, quo tutius ac facilius copio- 
siores atque opimi fructus percipiantur. 

Haec proinde proponuntur, quae sequuntur: 

I - Parochus summa cum diligentia munus suum « pastoris animarum » 
exsequatur, semper prae oculis habens quod paroecia est pars gregis Christi 
et fideles membra sunt Corporis Christi Mystici. Pastorali caritate flagrans, 
Dei gloriam, salutem animarum et Ecclesiae aedificationem summopere pro- 
sequatur, tanquam magister et sacerdos ac rector fidelium. 

II - Ut magister, parochus est Episcopi auditor in exsecutione mandati 
quo Christus Dominus Apostolis iniunxit: « Euntes ergo docete omnes gen- 
tes... docentes eos servare omnia quaecumque mandavi vobis » ( Matth 
XXVIII, 19). Proprio et gravissimo suo officio accuratissime fungatur, quo 
populo christiano verbum Dei nuntiare (can. 1344, § 1) eumque catechetica 
institutione excolere tenetur (can. 1329). 

1) Curet parochus, ut pueri a prima aetate per parentes in praecipuas 
fidei veritates et in vitam christianam inducantur, iique catechetica institu- 
tione in elementaria schola rite imbuantur. 


23 Cf. p, 579. 

24 Cf. p. 579. 

25 Cf. p. 580. 

26 Cf. p. 581. 

Peculiari studio pueros praeparet ad sacramenta poenitentiae, Euchari- 
stiae et confirmationis rite suscipienda (can. 1330), eosque qui primam com- 
munionem recenter receperint, uberius ac perfectius in doctrina catholica 
instituat (can. 1331): quae quidem institutio, ad normam in Episcoporum 
conferendis statuendam, per eorum adulescentiam protrahatur oportet. 

2) Diebus dominicis ceterisque per annum festis, secundum normas 
a iure communi et particulari statutas, intra Missas conciones habeantur, in 
quibus nuntietur evangelium salutis (cf. Eph. I, 13), et exponantur quae 
fideles credere et facere oportet (cann. 1344, 1345, 1347). 

3) Praeterea, parochus magna cum sollertia doctrinam catholicam, 
forma catechetica, secundum Ordinarii statuta fidelibus adultis tempore prae- 
sertim Quadragesimae et Adventus et, ubi mos est, diebus dominicis expli- 
cet, sermone ad eorum captum accommodato (can. 1332). 

4) Dum sponsos ad matrimonium contrahendum praeparat, sacramen- 
ta administrat, funus defunctorum persolvit, domibus benedicit, sacris pro- 
cessionibus praeest, aliave publica pia exercitia celebrat, parochus data oc- 
casione opportune utatur exponendi doctrinam, quae ad rem pertinet, ut 
fideles exinde uberiores fructus percipiant. 

III - In sacris concionibus habendis parochus nihil aliud intendat nisi 
praedicare verbum Dei, prouti in fontibus revelationis continetur et ab 
ecclesiastico magisterio proponitur. Itaque, praedicet integram doctrinam 
fidei; item, doctrinam moralem etiam ad graviores errores refellendos, qui 
communius in populo dilabuntur; pariter, doctrinam socialem Ecclesiae, quam 
Romani Pontifices exposuerunt. 

IV - Parochus utriusque Testamenti loca excerpta saepius explanabit et 
verba quaedam Sacrae Scripturae proponet, quae fideles in cordibus suis 
conferant (cf. Luc ., II, 51) ad cibum et lumen spirituale hauriendum ac 
vitam sancte ducendam. Peculiares coetus fidelium commendet ac foveat, 
in quibus — aliquo sacerdote praesente ac moderante — sua quisque pia 
et opportuna commentaria faciat de his quae ex Sacra Biblia leguntur; omnes 
autem fideles vehementer exhortetur, ut praesertim Novi Testamenti saepius 
lectionem faciant, cuius liber in qualibet familia christiana adesse deberet. 

V - Ad catecheticam institutionem tradendam parochus, si necessitas id 
poscat, operam adhibeat clericorum et sodalium Institutorum Saecularium 
in paroeciae territorio degentium; religiosi quoque, etiam exempti, cateche- 
ticam institutionem secundum normas ab Ordinario loci praefinitas populo 
tradere debent, praesertim in propriis ecclesiis, si ab Ordinario sint requisiti 
(cf. cann. 1333 et 1334). 

VI - In curanda puerorum institutione parochus, iuxta laudabilem et ubi 
recepta non est omnino inducendam consuetudinem, adhibeat etiam operam 
piorum laicorum, tum virorum tum mulierum, eorum praesertim qui alicui 
piae associationi — potissimum quidem Actionis Catholicae — nomen de- 
derint. 

VII - Pro locorum et rerum adiunctis, parochus diligentem curam adhi- 

beat ut pueri scholas catholicas celebrent, eorumque parentes moneat de 
gravi ipsorum obligatione non permittendi ut filii sui scholas acatholicas, 
neutras, mixtas — quae nempe etiam acatholicis patent — frequentent, 
nisi in casu necessitatis et cautelis adhibitis ab Ordinario loci statutis, ut per- 
versionis periculum vitetur (can. 1374). 

VIII - Ut sacerdos, spirituales hostias parochus offerre ne desinat, Deo 
Patri acceptabiles per Eius Filium Iesum Christum, Dominum nostrum. Sa- 
crosanctum Missae Sacrificium sit centrum vitae paroecialis et fidelium pa- 
bulum spirituale. Nulla habita ratione eorum originis et conditionis socialis, 
omnes fideles « actuosa participatione » Eucharistico Sacrificio intersint, et, 
verbo Dei enutriti, caritate fraterna intimius semper ac perfectius inter se in 
Domino uniantur. Secundum normas a Sancta Sede et ab Ordinario loci prae- 
stitutas, studeat parochus taliter divina officia ordinare et fideles instituere, 
ut Sacra Liturgia totam vim suam et efficaciam exerceat ad eorundem animos 
christiane efformandos. 

IX - Divina officia statis temporibus parochus sedulus rite peragat, et 
sacramenta fidelibus sollicite ac devote administret, quoties legitime petant 
(can. 467, § 1). 

X - Ut rector, parochus haud unquam immemor paroeciam partem esse 
Ecclesiae, cor suum et corda fidelium dilatet ad integram dioecesim univer- 
samque Ecclesiam actuosa charitate amplectendam. 

XI - Divini Pastoris praecepto obtemperans, parochus vere mitis sit et 
humilis corde, summaque cum humanitate erga omnes se habeat, quos Deus 
ipsi commendavit. Ceterum, officio et auctoritate sua fretus, scandala strenue 
compescere ne timeat, quae dentur in paroecia, et sectis hominibusque for- 
titer obsistat, qui fidei propagationem impedire conentur. 

XII - Quoniam pastor bonus oves suas cognoscere debet, parochus semel 
saltem in anno — per seipsum, si fieri potest, secus per suos vicarios coope- 
ratores — singulas paroeciae familias visitare ne omittat. De omnium fidelium 
necessitatibus paterne sollicitum se exhibeat, et variis, iuxta normas ab 
Ordinario statutas, utens adiumentis, uti statu animarum, rationariis, aliisque 
id genus, de eorum religiosae, familialis et socialis vitae conditionibus pru- 
denter inquirat, ac notitias ita obtentas discrete retineat. 

XIII - Parochus diligenter adlaboret, ut fideles — de christianorum di- 
gnitate et obligationibus plane edocti — crescant in gratia et cognitione Dei 
(cf. II Petr., III, 18), sobrie et iuste et pie vivant in hoc saeculo, expectantes 
beatam spem et adventum gloriae magni Dei Salvatoris nostri Iesu Christi 
(cf. Tit., II, 12-13). Studiose prospiciat ut, saltem decimo quoque anno, sa- 
cra, quae vocatur, missio, ad gregem sibi commissum habeatur (can. 1349, 
§ 1). Pium exercitiorum spiritualium usum fidelibus suadeat. Operam det, ut, 
qui ecclesiasticae vel religiosae vocationis indicia praebeant, peculiaribus 
curis a saeculi contagiis arceantur, et ad pietatem informentur, et ad vocatio- 
nem suam persequendam adiuventur. 

XIV - Pauperes et miseros atque aegrotos, maxime vero morti proximos, 

parochus peculiariter sibi commendatos habeat. Non solum ipse large libe- 
r aliter que opera misericordiae corporalis exerceat, sed etiam efficiat ut quo- 
tannis certa pecuniae summa ex bonis paroeciae destinetur ad indigentibus 
auxilium afferendum, et pias associationes foveat aut instituat ad caritatis 
opera exercenda; ita ut fideles communitatem constituant caritate coniunctam 
(cf. I Petr. II, 17), eorumque sit cor unum et anima una (cf. Act., IV, 32), 
ac alter alterius onera portet, sicque iidem adimpleant legem Christi (cf. Gal., 
VI, 2) et tanquam Eius discipuli evidenter agnoscantur (cf. loan., XIII, 35). 

XV - Parochus summo studio atque sollertia curare tenetur, ut, sic dicta, 
oratoria vel recreatoria habeantur, tum pro pueris tum pro puellis aliaque 
specialia pro his qui aetatis decimumquartum circiter annum iam attigerunt 
— quae etiam aptis mediis sint intructa ad eorum animos relaxandos — ut 
firmiter atque christiane efformentur. 

XVI - Adultorum quoque virorum ac mulierum coetus, praeprimis con- 
sociationes apostolatus laicorum et actionis catholicae, parochus commendet 
ac foveat vel erigendas curet, ut ad plenius perfectiusque vitam christianam 
agendam excitentur et sustineantur, dum praescriptis ac normis hierarchiae 
ecclesiasticae integre fideliterque obtemperant, prompti etiam atque parati 
eidem alacriter studioseque praesto esse. 

XVII - Maxime intentus ut vero spiritu christiano singulae familiae bene 
informentur, parochus sanctitatem matrimonii crebro fideles doceat, et ope- 
ram det ut propinquior quaedam coniunctio cum coniugibus fiat, ut eorum 
bono etiam spirituali aptius prospiciatur. 

XVIII - Si causa ferat, parochus uni vel pluribus vicariis cooperatoribus 
specialem curam committat exercendam pro operariis, pro agricolis, pro his 
qui studiis secundariis aut superioribus incumbunt, pro his qui peculiaribus 
officiis professionalibus funguntur, ut fructuosius eorundem bonum promo- 
veatur, quin tamen caritas et consensus atque unitas inter fideles ullum detri- 
mentum patiantur. 

XIX - Quotiescumque rerum adiuncta id requirere videntur, parochus 
Consilium cogat, praesidibus constans sodalitiorum paroecialium, eique prae- 
sit, ut, fraterne collata opera, utiliora incepta perpendant atque in effectum 
deducant, quae ad paroeciam spectant. 

XX - Paterna cum caritate parochus fideles excipiat, qui in paroeciam 
adveniunt cum animo ibidem perpetuo manendi, aut etiam solummodo ad 
tempus. Eos visitet, vel saltem ad eos litteras mittat ut certiores fiant de 
divinis officiis quae in ecclesia paroeciali celebrantur, necnon de operibus 
paroecialibus, quae dicuntur, ad spiritualia et temporalia auxilia fidelibus sub- 
ministranda. Parochus autem paroeciae a qua fideles discedunt, tempestive 
eosdem commendet rectori paroeciae ad quam illi se conferunt. 

XXI - Parochi sollicitam habeant curam pastoralem fidelium, qui, rustica- 
tionis vel sanitatis vel animi relaxandi causa, in eorum paroecia peregrinantur 
in hospitiis deversantes aut in campis vel sub dio considentes. Pariter, paro- 
chis maxime cordi sit diligens et efficax cura pastorali fidelium, qui in tabernis 

et hospitiis deserviunt, ad quae praefati peregrinantes et sic dicti tur istae, 
convenire solent. 

XXII - Fervido amore salutis animarum flagrans, parochus enixe satagat 
ut fideles, qui cum ho mi nibus materialismo vel atheismo inquinatis conver- 
santur, in vivacem inserantur paroeciae communitatem eorumque spiritualis 
formatio intima et firma efficiatur, adeo ut fortes sint in fide catholica ac 
veri testes Christi Iesu. Praeterea, ardentissimo zelo apostolico incensus 
magnopere contendat ut fideles, qui inter incredulos vitam agunt, doctrina 
christiana penitus imbuantur, ita ut fallacias mundi detegere valeant, per- 
versitatibus et persecutionibus resistant, fidem suam defendant, iis familia- 
riter utantur qui Ecclesiae Christi vere sunt addicti. 

XXIII - Parochus vigilet in societates, quae in territorio paroeciae consti- 
tuuntur, in scripta quae vulgantur, in spectacula quae dantur, et fideles ex- 
hortetur ut ab iis caveant, quae religionem catholicam aut bonos mores impe- 
tunt. Instituta foveat quorum sit sive catholica divulgare diaria aliaque 
scripta, sive fideles certiores facere de ratione habenda librorum et spectacu- 
lorum atque emissionum radiophonicarum, quatenus in ordine ad fidem et 
bonos mores considerantur. 

XXIV - Divini Pastoris exemplum secutus, qui venit salvare quod pe- 
rierat (cf. Matth., XVIII, 11), parochus oves errantes sollicite requirat, et 
etiam magna cum benignitate atque sollertia eos attingat, qui proprias fide- 
lium obligationes non servant, aut indifferentia religiosa laborant, aut in 
ipsum communismum vel atheismum prolapsi sunt. In quo, sane, ministerio 
exercendo, normis seu regulis et monitis atque consiliis obtemperet, quae a 
Centro Pastorali dioecesano vel nationali ad rem praestituuntur. 

Praeterea, parochus commendatos sibi in Domino habeat acatholicos in 
sua paroecia degentes (can. 1350, § 1). 

XXV - In omnibus denique negotiis, quae ad curam animarum exercendam 
attinent, parochus libenter ac fideliter praescriptis et consiliis obsequatur, 
quae in Directorio Pastorali praefiniuntur. Vehementer enim suadetur ut in 
singulis regionibus Directorium Pastorale habeatur, a Centro seu Centris 
Pastoralibus conficiendum et ab Episcopis in suis conferendis probandum, 
ut secundum varia rerum et locorum adiuncta sacerdotes opportune insti- 
tuantur ad ea omnia prudenter et fructuose agenda, quae necessaria sunt aut 
utilia in. exercitio sacri ministerii et curae animarum. 

XXVI - Parochus partes diligenter expleat, ei assignatas in apostolatus 
operibus supra-paroecialibus et vel etiam supradioecesanis, quae sive ab 
Apostolica Sede, sive ab Ordinario loci, sive ab Episcopis coadunatis in con- 
ferendis provincialibus vel regionalibus eriguntur, ut aptius et perfectius 
curae animarum exercendae opportune prospiciatur. 

Ad Vicarium Foraneum pertinet opera apostolatus in suo districtu pro- 
movere et coordinare secundum normas ab Episcopo statutas. 

XXVII - Cum bonum animarum plerumque exigat, ut ubi quamplures 
fideles diversi sermonis aut nationis in eodem territorio commorantur, pro 

iis paroeciae personales erigantur, parochi non solum non impediant ut id 
fiat, sed potius curent ut id efficiatur. 

Eadem autem de causa proponitur ut canoni CIC 216 haec addatur: 
« § 5. Ubi necessitas vel magna utilitas id exposcat, paroeciae pro fidelibus 
diversi sermonis vel nationis in eodem territorio degentibus auctoritate Or- 
dinarii loci erigi possunt, auditis Capitulo cathedrali et parochis consulto- 
ribus ». 

Textus definitive probatus in Sessione Generali habita diebus 2-7 octobris 1961. 


2) RELATIO EM. MI P. D. PETRI CARD. CIRIACI 
PRAESIDIS COMMISSIONIS 
DE DISCIPLINA CLERI ET POPULI CHRISTIANI 

Quaestiones propositae et definitae in schemate Decreti « De Paro- 
chorum obligationibus quoad curam animarum » ad tres classes refe- 
runtur: 

1) Institutio fidelium in doctrina christiana, scilicet de catechesi 
et de praedicatione; 

2) Administratio Sacramentorum et functiones religiosae in Ec- 
clesia et extra; 

3) Directio fidelium in vita privata et publica cbristiane exer- 
cenda. 

Videant mei venerandi Collegae, si formulae, consueta diligentia et 
intelligentia a mea Commissione confectae, sint et quomodo adproban- 
dae. Vestra opinio habebit nostram maiorem comprehensionem. Sed id 
quod ante omnia interest non sunt tam formulae quam spiritus, spiritus 
quo parochus duci debet. Spiritus debet esse paternus. Paternitas est 
principium quoddam fundamentale in catholica religione, incipiendo ab 
ipsa Trinitate, seu Pater et Filius et Spiritus Sanctus; incipiendo ab ora- 
tione, quam Christus Dominus nos docuit: « Pater Noster qui es in coe- 
lis ». Beatissimus Pater est Pater omnium fidelium in Ecclesia disperso- 
rum. Episcopi sunt Patres suorum dioecesanorum; Parochus est Pater 
suorum paroecianorum. Et, id quod videtur contradictorium, eo minores 
sunt subiecti, eo minores sunt fideles, eo intimior est paternitas. Igitur 
verus et intimus pater est parochus. 

Haec est fundamentalis igitur parochi obligatio: se ostendere in 
omnibus patrem suorum paroecianorum; obligatio, quae est eodem tem- 
pore praemium. Nam parochus habet praemium in sua paternitate. Pa- 
rochus sentit se esse patrem, parochus sentit se esse in familia et non 
habet illum sensum solitudinis quod est principale sacrificium vitae ec- 

clesiasticae. Parochus debet se monstrare patrem suorum paroeciano- 
rum in momentis quae magis se referent ad familiam: scilicet in ortu, 
in matrimonio et in morte, praesertim in morte, quando populus videt 
quid est vita hominis, scilicet porta mortis; tunc parochus debet esse 
angelus consolationis, tunc debet participare gaudio et doloribus fami- 
liae et tunc habebit influxum enormem, duraturum, in familiis ipsis. Et 
igitur quomodo prudens debet esse in illis quae, phrasi horribili, vocantur 
« iura stolae », ex poesi ad infimam partem. In hac re debet parochus con- 
siderare se magis patrem quam hominem fiscalem. 

Utcumque vitandum est ne parochus se consideret dominum. De- 
bemus fateri: in ecclesiasticis est tendentia ad iubendum, ad imperan- 
dum, ad dominandum in omnibus rebus et in illis quae ad nos non per- 
tinent. Parochus debet igitur evitare se monstrare dominum; revera 
Beatissimus Pater est servus servorum Dei. Relate ad hanc rem ego 
feci observationem uni ex praecedentibus Summis Pontificibus, qui 
hanc observationem meam benigne accepit et me extra portam non 
eiecit. Ego eram officialis Secretariae Status, Sub-Secretarius negotio- 
rum extraordinariorum et dixi Beatissimo Patri: Beatissime Pater, meum 
munus est difficilius quam illud Summi Pontificis. Summus Pontifex est 
servus servorum Dei, ego sum servus servorum Papae, quod est om- 
nino plane differens. Benigne accepit hanc rem. 

In paroecia non sunt omnes boni (nam servi Dei sunt omnes boni); 
in paroecia sunt etiam mali, sed etiam coram malis parochus debet se de- 
monstrare patrem, debet esse pastor, qui quaerit ovem quae perierat, 
quae dispersa fuerat et eam ducit ad ovilem. At si parochi habent obli- 
gationes, si nos recolimus obligationes parochorum, debemus etiam re- 
colere quid parochi repraesentant in Ecclesia. Parochi sunt illi qui fa- 
ciunt laborem fundamentalem in Ecclesia; nam sunt illi qui appropin- 
quant fideles. Fideles iudicant Ecclesiam ex parocho de hac re et inde 
nos habemus etiam officium eos bene tractandi, ad minus intra limites 
Encyclicae Muter et Magistra. Non solum, sed debemus gratum Eccle- 
siae animum eis ostendere debitamque laudem tribuere. Dixi ut aliqui 
intelligant . 1 


3) ANIMADVERSIONES SODALIUM 

Card. Siri: Observatio generalis. Plura dicuntur et quidem optima. 
Ea utique dicenda sunt. Tamen est aliquid in facto perpendendum: plu- 
rimi parochi, quia soli vel cum uno tantum Vicario Cooperatore et nimio 


1 Textus transcriptus est ex taeniola magnetica. 

populo, his quae dicuntur nullo modo sufficiunt et hoc sine culpa eorum. 
Quaestio ergo est, saltem in magnis paroeciis urbanis, ubi diversae cate- 
goriae saepe diversis et aptis instrumentis curandae essent, 

a) ut veri cooperatores laici formentur; 

b) ut intelligant Parochi non tantum acceptare, sed etiam requi- 
rere integrationem ab operibus quae sunt extra proprias paroecias, 
sive supra-paroecialia, sive dioecesana. Onus parochi non cessat ubi eius 
possibilitates seu vires desunt, sed eousque producitur quo etiam per 
alios aptiora instrumenta seu remedia suppeditantur. Et hoc in schemate 
esset dicendum, mea saltem humili sententia. Principium affirmari debet 
quo dicitur: cum quis domi sufficientia non habet, extra domum sciat es- 
se eadem requirenda. 

Q uaedam particularia : 

Pag. 4, 1 n. IV, lin. 38: demantur « ... sua quisque etc. ». Posset 
male intelligi. 

Pag. 6, 2 n. XII (c£. XX): ne sermo fiat de visitatione singulis annis a 
parocho facienda in privatis domibus, nisi forte agatur de benedictione 
paschali. Ea etenim in pluribus locis posset fieri sat periculosa. Singuli 
Episcopi decernant vel Gonferentiae. 

Card. Leger: Bene exponuntur in schemate diversae obligationes 
parochi secundum categorias classicas: magisterium, sacerdotium, iuris- 
dictionem. 

Tamen multa mihi videntur notanda. 

Antequam agatur de diversis obligationibus parochi, propono quod 
officium parochi explicite et cum aliquo vigore declaretur verum servi- 
tium sicuti sunt omnia officia ecclesiastica. 

Opinor quod catechesis facienda occasione sacramentorum admini- 
strationis, de qua in n. III paginae quartae, 3 anteponenda est, in sche- 
mate, explicationibus doctrinalibus de quibus agitur in n. III. Illa cate- 
chesis est enim maioris momenti, in se et quoad fideles, et schema insi- 
stere deberet super eius uberiores fructus pastorales. 

Sublineatur in paragrapho III quod concio intra missas est functio 
paroecialis maximi momenti quae exigit a parocho praeparationem valde 
seriosam. In eadem paragrapho non solum scopum negativum praedica- 
tionis memoretur {« ad errores refellendos ») sed etiam positivus influ- 
xus nempe incrementum vitae christianae. 


1 Cf. p. 598. 

2 Cf. p. 599. 

Cf. p. 598. 

Item particulariter invitentur parochi ad ipsum Evangelium praedi- 
candum in suis magnis veritatibus. 

In paragrapho IV, exigitur quod coetus biblici pro fidelibus mode- 
rentur a sacerdote; nonne melius esset dicere « a persona vere perita ». 
Saepe fit ut religiosi non clerici possint munus hoc adimplere. 

In paragrapho V, non claro patet quod fratres et sorores proponun- 
tur ad catecheticam institutionem tradendam. Nec intelligitur cur ha- 
beatur provisio « Si necessitas id poscat ». 

In paragrapho VI, appellatio « pii laici » non est praecisa etsi olim 
recepta. Melius dicatur « laici christiani et periti ». 

In ultima linea paragraphi VII formulae « ut perversionis periculum 
vitetur », praefero verba: « ut fidem perdendi vel minuendi periculum 
vitetur ». 

In paragrapho IX, propono formulam «... sacramenta fidelibus sol- 
licite ac devote ad normam iuris administret » et suppressionem verbo- 
rum « quoties legitime petant ». 

Quoad paragraphum XII, dicitur quod parochus familias paroeciae 
visitare debet « per seipsum, si fieri potest, secus per suos vicarios coope- 
ratores ». Melius diceretur « per seipsum, si fieri potest, secus adiuvan- 
tibus vicariis cooperatoribus ». Desideratur enim quod parochus saltem 
aliquam partem habeat in visitatione paroeciae. 

In paragrapho XXII, ubi agitur de relationibus paroecianorum cum 
non-catholicis (materialistae, atheistae, increduli, etc. ...), eadem atti- 
tudo debet primo praescribi fidelibus christianis ac pro ipso parocho 
erga eosdem non-catholicos: i. e. « benignitas et sollertia ad exemplar 
Divini Pastoris » sicut dicitur in paragrapho XXIV. Actitudo fidelium 
non debet esse mere defensiva (« fallacias detegere », « perversitatibus 
et persecutionibus resistere » « Fidem defendere ») sed etiam positiva. 
Primarie considerandum est quod catholici suam caritatem, fidem, et 
spem diffundendam habent. Est enim maximi momenti quod omnes 
catholici non tantummodo in diem melius percipiant quod salutem alio- 
rum exoptare debent, sed etiam conscii sint de eorum responsabilitate 
coram Deo et humanitate pro aliorum salute. In eodem spiritu, in para- 
grapho XXIII, parochus non solummodo paroecianos avertet a malo sed 
etiam incitat ad omne quod bonum est. 

Card. Konig: Pag. 4, 4 lin. 24 et sequentibus: In notione exposita 
sacrae concionis, mihi videtur, mentio explicita esset facienda ex una 
parte positionis centralis, quam sacra Scriptura in omni sacra concione 


4 Cf. p. 598. 



606 


SESSIO IV - ACTA 


— etiam non proprie homiletica — debet obtinere, et ex alia parte 
mentio facienda esset nexus intimi, qui inter sacram liturgiam et praedi- 
cationem verbi Dei obiective habetur. 

Pag. 5 , 5 lin. 7 ad lin. 20: Hoc loco desideratur, uti mihi saltem 
videtur, textus generalior et universalior. Videtur explicite commemo- 
randa esse etiam institutio catechetica in illis scholis, quas elementares 
vocant, (nelle scuole elementari) et scholis superioribus, etsi istae scho- 
lae dependent ab auctoritate civili. Nam in nostris et in aliis regionibus 
magno cum fructu fit institutio catechetica etiam in istis scholis dictis 
publicis. Ideo brevis sermo fieri hic debet, ut etiam in istis scholis (sub 
auctoritate civili) ordinata institutio religiosa pueris procuretur. 

Pag. 5, lin. 21 ad lin. 28: Dubitandum mihi videtur, utrum ea quae 
his lineis exponuntur omnibus locis satisfaciant. Etenim desiderantur 
normae positivae quae observandae sunt in illis innumeris casibus, in 
quibus frequentatio talium scholarum evitari omnino non potest. 

Pag. 5, lin. 33: Missae sacrificium, cum sit actus latreuticus versus 
Deum minus apte exhibetur ut « fidelium pabulum spirituale ». Id enim 
de Eucharistia sola, prouti est sacramentum, dicitur. 

Card. Bea: Cum Concilium etiam Fratribus separatis utile esse de- 
beat, ut Summus Pontifex identidem dixit, conveniens videtur ut eo- 
rum aliqualis cura etiam parochis commendetur. Proponitur igitur, ut 
post num. XXII (pag. 9) 6 hic num. XXII a) addatur: « Parochus eos 
quoque in sua paroecia commorantes qui in Christo baptizati sunt, sed 
a visibili Ecclesiae compage seiuncti sunt, curae Ecclesiae aliquomodo 
commissos esse sciat eosque boni Pastoris exemplum secutus, sincera 
caritate amplectatur, eorum necessitatibus sive spiritualibus sive mate- 
rialibus, prout casus fert, amanter subsidio veniat, curetque ne a suis 
parochianis offendantur, sed ut potius exemplo vitae vere catholicae 
aedificentur atque christiana caritate et piis precibus studiose iuventur. 
Simul vero curet, ne in suis fidelibus spiritus quidam indifferentismi vel 
falsi irenismi oriatur, quo fidei doctrina et vitae vere christianae praxis 
in eis detrimentum capiat ». 

Exc. Cooray: Amplificatio quaedam in hoc Decreto desiderari vi- 
detur praesertim in iis quae respiciunt administrationem Sacramentorum. 

Sicut enim Decretum fusius tractat de ceteris parochorum muniis 
quae in can. 467 § 1 recensentur, ita etiam optime faciet circa il- 


5 Cf. p. 598. 

6 Cf. p. 601. 

lud « administrare Sacramenta fidelibus » in eodem canone memora- 
tum. Immo, multo urgentius, quum nostris diebus tentatio haud absit 
pluris aestimandi varia « opera » etiam administrativa quam veram ani- 
marum curam, per administrationem nempe Sacramentorum quibus vita 
gratiae directe infunditur, alitur ac roboratur. 

Immo desiderari videtur ut ipse ordo quo obligationes Parochi pro- 
ponuntur in schemate (pag. 3, 7 lin. 16) vid. « tamquam magister, sa- 
cerdos ac rector fidelium » ita mutetur ut primo loco ponatur « sacerdos » 
deinde « magister ac rector ». Etenim Parochus est per prius Sacerdos, 
ac potiores partes tribuendae sunt iis quae, qua Sacerdos, fidelibus di- 
spensat, nempe Sacramenta et Mysteria Dei. 

Posito ergo (n. VIII, pag. 5, 8 lin. 30) officio Sacrum pro populo 
faciendi recensere iuvabit caetera quae, qua Sacerdos, ministrare debet, 
nempe: 

a) ministerium Orationis , praesertim per Divinum Officium. Ad 
rem sunt quae de Divino Officio Summus Pontifex Ioannes XXIII 
in recentissima Epistola ad Clerum nervose elucidat (cf. UOsservatore 
Romano , 24 ian. 1962, pag. 1); 

b) ministerium Sacramentorum'. Hoc loco quae ad Parochos re- 
spiciunt ac dispersa in canonibus de Sacramentis inveniuntur (v. g. 
can. 743, 848, 854 § 5, 938, 1020 etc. etc.) in unum utilissime colli- 
gentur. Nempe: 

i) circa Sacramentum Baptismi : Parochorum officium est curare 
ut Sacramentum Baptismi mature neonatis conferatur. Quapropter cu- 
ret pariter ut fideles, praesertim obstetrices, medici et chirurgi (ac etiam 
membra associationum piarum qui domos pauperum ac infirmorum visi- 
tant) rectum baptizandi modum pro casu necessitatis probe ediscant (cf. 
can. 743); 

ii) Circa Sacramentum Confirmationis : Parochi est curare ut 
pueri ad Sacramentum Confirmationis recipiendum mature (regulariter 
ante Primam Communionem i. e. circa septimum aetatis annum) et rite in- 
stituantur. Iuxta Decretum vero De Confirmatione (n. II, pag. 4, 9 lin. 25 
et sqq.) urgente mortis periculo, Parochi et Vicarii Cooperatores im- 
pigri sint ut per potestatem extraordinariam ipsis factam, Sacramentum 
Confirmationis etiam parvulis qui nondum annos discretionis attigerint 
conferant; 

m) circa Sacramentum Poenitentiae: Curet Parochus ut horis 


7 Cf. p. 597. 

8 Cf. p. 559. 

9 Cf. p. 97. 

ad commodum fidelium (iuxta loci circumstantias, laboris ac otii gre- 
gis) statutis — ac cum moderamine etiam extra has horas — praesto 
sint Sacerdotes ad Confessiones populi recipiendas. Prudenter vero ani- 
marum libertati providens, ipsis Parochus quoque magni faciat ministe- 
rium hoc pastorale per seipsum praebere; 

iv) circa Sacramentum S. Eucharistiae : Parochis speciatim com- 
mittitur cura Decreta S. Sedis applicandi tum de puerorum Communione, 
cum de frequenti, imo, quotidiana fidelium Communione (can. 854 § 5, 
859, 863). Speciali modo Parochis commendatur ut aegrotis Sacram 
Communionem frequenter deferant, at omnino tempore ad Paschale 
Praeceptum utili; 

v) circa Sacramentum Matrimonii : Quae in Decreto (pag. 4, 10 
lin. 17) quasi obiter dicuntur de praeparatione sponsorum ad matrimo- 
nium fusius hic poni possunt relate ad « Cursum Praenuptialem » pro- 
movendum in paroeciis et de regulis pastoralis prudentiae in institutione 
talis cursus servandis; 

vi) circa Sacramentum Ordinis: Sicut omnibus sacerdotibus, 
ita Parochis et quidem praesertim ac titulo speciali, cordi sit vocationes 
sacerdotales quaerere et colere, iique cum Spiritus Sancti opera suam 
coniungentes, adulescentes ita parent, ut in iis vocationis germen crescere 
possit (ex art. 464 Primae Synodi Romam). Item parochis vehementis- 
sime commendatur cura invigilandi super Seminaristas tempore vacatio- 
num: Ipsis verbis art. 472 Primae Synodi Romanae: « Grave Parocho- 
rum est officium, sacri ordinis alumnorum curam habere, per tempus 
quo hi forte domi degant »; 

vn ) circa Sacramentum Extremae Unctionis: Etsi Parochi prae- 
sto sunt quavis diei vel noctis hora, per seipsos vel per vicarios, ad aegro- 
tos Sacro Infirmorum Oleo ungendos properare, cura infirmorum ita 
assidua ac methodica ordinetur ut casus repentinae interpellationis sit 
potius exceptio quam regula. 

Rev. Sepinski: Ad pag. 4, linn. 28-29, dicatur: « item, doctrinam 
moralem etiam ad errores refellendos, qui ... ». 

Ad pag. 5, 11 lin. 2, dicatur: « ex sacris Bibliis ». 

Ad pag. 5, linn. 3-4, dicatur: « ut saepius lectionem faciant prae- 
sertim Novi Testamenti, cuius liber ... ». 

Ad pag. 5, n. V, linn. 9-13, citetur textus completus CIC can. 1334 
et dicatur: « Religiosi quoque, etiam exempti, catecheticam institutio- 


10 Cf. p. 598. 

11 Cf. p. 598. 

nem secundum normas ab Ordinario loci praefinitas populo tradere de- 
bent, praesertim in propriis ecclesiis, si ab Ordinario sint requisiti, sine 
tamen regularis disciplinae detrimento » (cf. cann. 1333 et 1334). 

Ad pag. 6, 12 lin. 6, dicatur: « eorundem ». 

Ad pag. 6, linn. 22-25, proponitur textus: « Quoniam pastor bonus 
oves suas cognoscere debet, parochus interdum — per seipsum, si fieri 
potest, secus per suos vicarios cooperatores — singulas paroeciae fami- 
lias visitare ne omittat ». 

Ad pag. 7, 13 lin. 32, corrigatur: « instructa ». 

Ad pag. 8, 14 lin. 2, corrigatur: « ecclesiasticae ». 

Ad pag. 8, lin. 9, corrigatur: « coniugibus ». 

Ad pag. 8, linn. 32-34, proponitur textus: « Parochus autem fide- 
les a paroecia discedentes tempestive commendet rectori paroeciae ad 
quam illi se conferunt ». 

Ad pag. 9, 15 lin. 29, post vocem « radiophonicarum » adiungatur vox 
« et televisificarum ». 

Ad pag. 10, 16 linn. 29-34, proponerem hanc redactionem: « Cum bo- 
num animarum plerumque exigat ut pro fidelibus diversi sermonis aut 
nationis in eodem territorio commorantibus paroeciae personales eri- 
gantur, parochi non solum non impediant quominus id fiat, sed potius 
curent ut id efficiatur ». 


4) SUFFRAGIA SODALIUM 

Card. Tis serant: Placet iuxta modum: ratione habita animadver- 
sionum praesertim Em. morum Leger et Bea. 

Card. Pizzardo: Placet iuxta modum: placeret maior insistentia 
circa necessitatem praeparandi sponsos ad matrimonium contrahendum. 

Card. Aloisi Ma sella: Placet iuxta modum: scilicet cum addita- 
mentis propositis ab Em.mis Card. Siri et Bea. 

Card. Ferretto: Placet iuxta modum: scilicet cum ameliorationi- 
bus propositis ab Em.mis, Exc.mis et Rev.mis Patribus. 


12 Cf. p. 599. 

13 Cf. p. 600. 

14 Cf. p. 600. 

15 Cf. p. 601. 

16 Cf. pp. 601-602. 

Card. Lienart: Placet iuxta modum: scilicet retentis iis quae nota- 
verunt Em.mi Cardd. Siri, Leger, Bea et Rev.mus Pater Generalis Fra- 
trum Minorum. 

Card. Tappouni: Placet iuxta modum: i. e. secundum adnotationes 
Em.mi Card. Siri, Em.mi Card. Bea et Em.mi Card. Leger. 

Card. Copello: Placet iuxta modum: iuxta dicta ab Em.mis Cardd. 
Siri et Leger. Ad V: Parochi instituant Congregationem Doctrinae Chri- 
stianae, sicut statutum est in CIC can. 711, § 2 et can. 1333, § 1. 

Card. Agagianian: Placet iuxta modum: habeatur ratio animad- 
versionum ab Em.mis, Exc.mis ac Rev.mis Patribus sapienter relatarum. 

Card. Spellman: Placet iuxta modum: attentis observationibus 
Cardinalium Siri, Bea et Leger. 

Card. Frings: Placet. 

Card. Ruffini: Placet iuxta modum: 

Pag. 3, 1 lin. 25: « Curet Parochus, ut pueri a prima aetate etc. » di- 
cerem: « curet Parochus ut baptismus infantibus quamprimum confe- 
ratur (neglegentia multa in hac re deploranda est!), deinde ut pueri a 
prima aetate etc. ». 

Pag. 4, 2 3 lin. 7: « intra Missas conciones habeantur » adderem inter 
uncos (non tamen durante celebratione Missae, sed Missam interrum- 
pendo). 

Pag. 4, lin. 13 et seq.: «... adultis ... et, ubi mos est, diebus domi- 
nicis explicet » dicerem: « adultis explicet diebus dominicis et praeser- 
tim temporibus Quadragesimae et Adventus ... ». 

Pag. 4, lin. 36 et seqq: « Peculiares coetus fidelium ... quae ex Sacris 
Bibliis leguntur ». Hanc adhortationem penitus omitterem, quia com- 
mentaria facere de his quae Sacra Scriptura narrantur difficile est et — ma- 
xime hodie — summe periculosum; praesentia alicuius sacerdotis mode- 
rantis, saepe non sufficit ad cavendos errores qui nunc a multis divul- 
gantur. 

Pag. 10/ lin. 4 et seq.: Parochus quidem acatholicos in sua Paroecia 
degentes sibi in domino commendatos habeat, eosdemque caritate mul- 
ta prosequatur, sed caveat ne cuidam panchristianismo viam sternat. 


1 Cf. p. 597. 

2 Cf. p. 598. 

3 Cf. p. 601. 

Card. Valeri: Placet iuxta modum: attentis scilicet observationi- 
bus quae a quibusdam Em.mis et Exc.mis Patribus, necnon a Rev.mo 
P. Sepinski, factae sunt. 

Card. Siri: Placet iuxta modum: iuxta folia adnexa 4 et ratione ha- 
bita eorum quae ab aliis dicta sunt. 

Card. McIntyre: Placet iuxta modum: commissio congratulationes 
meretur; et mentes quae a Cardinalibus dantur prae oculis habeantur. 

Card. Quiroga y Palacios: Placet iuxta modum, hoc est secun- 
dum adnotationes Card. Siri, praecipue relate ad paragraphum IV circa 
coetus fidelium pro studio Sacrae Scripturae. 

Card. Leger: Placet iuxta modum: secundum adnotationes adne- 
xas 5 et ab aliis Patribus factas. 

Card. Gracias: Placet iuxta modum. Quoad schema « De Paro- 
chorum Obligationibus quoad Curam Animarum », tantum tria habeo 
adnotanda: 

I. Quoad adaequatam instructionem illis qui se ad matrimonium 
contrahendum praeparant adhibendam (cf. II, n. 4), puto illam instru- 
ctionem systematicam, quae in Canada sive oretenus sive per litteras 
fit (et qua, forma adaptata, in India utimur), maxima cum cura conside- 
rari debere. Mihi enim ex experientia constat hoc systema multos opti- 
mosque fructus produxisse. 

II. Quoad instructionem Catechistarum (cf. V, pag. 5), 6 omnino ne- 
cessarium est ut illi, qui sese hoc in opere incumbere debent, optime 
ad hoc sint praeparati. Hoc fieri potest si, exempli gratia, aliqua syste- 
matica instructio religiosa per duos annos istis detur, sicut nunc in Archi- 
dioecesi Bombayensi fieri solet. 

III. Quoad visitationem paroeciae (cf. XII, pag. 6), 7 hoc omnino es- 
sentiale ad intimam cum fidelibus communicationem habendam puto. 
Ille modus paroeciam visitandi ut fit in Anglia optimos fructus producit. 
Tamen, multo ties, talis methodus paroeciam visitandi non est possibilis, 
quia sacerdotes paroeciales nimis directione tot tantarumque associa- 
tionum paroecialium onerantur. Unicam solutionem in hoc consistere 
mihi videtur, nempe in reductione numeri coadunationum talium as- 
sociationum, ita ut sacerdotes isti aliquas saltem horas vespertinas ha- 
bere possint liberas ad systematice suos paroecianos visitandos. 

4 Cf. pp. 603-604. 

5 Cf. pp. 604-605. 

6 Cf. p. 598. 

7 Cf. p. 599. 

Card. Cento: Placet iuxta modum: schema in melius redigendo, ra- 
tione habita animadversionum a praeopinantibus Patribus opportune 
prolatarum. 

Card. Cicognani: Placet iuxta modum: titulus generalis praefe- 
rendus videretur: « De munere parochorum ». 

Ad n. XII (pag. 6): 8 Non detur praeceptum visitandi familias, nisi 
agatur de visitatione pro benedictione domus tempore paschali, aut vi- 
sitatione alicuius infermi, aut motivi extraordinarii. Synodi aut Confe- 
rentiae Episcoporum id forsan moderantur. 

Catechetica instructio habeatur aliquomodo pro omnibus fidelibus 
paroeciae. Instituatur Confraternitas Doctrinae Christianae ad normam 
can. 711; ubi in actum deducta et bene directa a parocho mirabilia opera- 
tur, cum multorum cooperatio ad bonum commune paroeciae conspiret. 

Quoad acatholicos in paroecia (n. XXIV, pag. 10 9 ) optime locutus 
est Card. Bea et Em.mo adhaereo. 

Card. Godfrey: Placet. Una animadversio addatur de pueris in 
scholis acatholicis, potius pro informatione Commissionis Centralis: 

In pag. 5, 10 numero septimo de pueris nostris in scholis acatholicis: 
apud nos fervet opus, ecclesias et scholas aedificando, sed, proh dolor, 
multi pueri non possunt invenire locum in scholis Catholicis. Difficultas 
crescit ratione magni numeri immigrantium ex variis nationibus. Sed in 
casu necessitatis, adhibitis cautelis, non possumus aliter facere quam 
permittere ut pueri frequentent scholas acatholicas. 

Quandoque permittitur ut sacerdotes nostri intrent in scholas aca- 
tholicas ut instruant pueros catholicos. 

Expensae in aedificatione scholarum sunt permagnae, sed populus 
noster admirabili cum caritate respondet exhortationibus parochorum 
et sustinet onus humeris impositum. 

Quandoque scholae acatholicae nondum in usu, nobis venduntur vel 
traduntur propter redundantiam et carendam puerorum. 

Crescit numerus puerorum catholicorum. Spes est ut situatio paula- 
tim melior fiat, quod cum fiducia expectamus. 

Card. Confalonieri: Placet iuxta modum: id est perpendenda uti- 
liter sunt quae Venerabiles Patres dixerunt. 


8 Cf. p. 599. 

9 Cf. p. 601. 

10 Cf. pp. 598-599. 

Card. Richaud: Placet iuxta modum: ratione habita animadversio- 
num Cardinalis Leger et Cardinalis Bea. 

Card. Konig: Placet . 11 

Card. Dopfner: Placet iuxta modum: cum animadversionibus 
Cardd. Leger, Konig, Bea et Archiepiscopi Columbensis, sed ne mute- 
tur ordo distributionis et pars de munere proprie sacerdotali tantum 
paulum dilargetur! 

Card. Marella: 12 Placet. 

Card. Concha: 13 Placet iuxta modum: omnia in schemate optime di- 
cuntur. Mihi tamen videtur nimis ad particularia descendere, unde haud 
pauca applicari non poterunt. Ratio sine dubio habenda est eorum quae 
dicta sunt ab Em.mis Siri, Leger, Dopfner et aliis. 

Card. Ottaviani: Placet iuxta modum: ratio habeatur animadver- 
sionum ab Em.mis Patribus. Insistendum in reprobatione illius activi- 
smi qui est in damnum obligationum essentialium. 

Card. Roberti: Placet iuxta modum: verum aliquid amplius exop- 
tem — pro locorum necessitatibus: 

a) de instituendis — per annum vel per anni partes — cursibus 
catechisticis ad instar verae et propriae scholae; 

b) de fovendis scholis catholicis paroecialibus et interparoecia- 

libus; 

c) de curis habendis pro non catholicis theoreticis et practicis, 
sive baptizatis sive non baptizatis. 

Card. Jullien: Placet iuxta modum: praeter ea quae proposuerunt 
Em.mi Cardinales Leger, Bea et Ottaviani, quae sequuntur ideo animad- 
vertenda censerem: 

Primum : nisi in alio schemate hac de re agatur, haud sufficiunt quae 
in pagella quarta , 14 linea decima septima et sequentibus, veluti obiter di- 
cuntur de officio nupturientes ad matrimonium parandi. Iterum iterum- 
que ideo urgeatur oportet ut parochi, adhibita quidem opera cuiusdam 
prudentis sacerdotis, medici, patris matrisve familias, necnon iuriscon- 
sulti, ad matrimonii sacramentum rite recipiendum atque matrimonialis 
vitae officia obeunda mentes animosque sponsorum ornare satagant. 


11 Cf. pp. 605-606. 

12 Em.mus Card. Marella tertiae Congregationi non interfuit. 

13 Em.mus Card. Concha tertiae Congregationi non interfuit. 

14 Cf. p. 598. 

Secundo : apte addi poterit in linea quinta pagellae sextae/ 0 ubi de 
Sacra Liturgia, clausula haec: « composita iuxta praecepta et instructio- 
nes Apostolicae Sedis », ita ut privatorum arbitria arceantur. 

Tertio: in linea vigesima prima nonae pagellae, 16 sermo est de « socie- 
tatibus » super quas parochus vigilare tenetur: sed forte distinguatur 
oportet de cuiusnam generis societatibus agatur, ne quis eas quoque 
puta sabaudiat quae commercii causa instituantur! 

Quarto: locutio lineis vigesima sexta et sequentibus pagellae deci- 
mae 17 contenta forte compleri debet ita: « Ad Vicarium Foraneum necnon 
ad Adsistentes dioecesanos Actionis Catholicae pertinet opera aposto- 
latus in paroeciis promovere etc. ». 

Quinto: placeret si adderetur post numerum vigesimum sextum in 
pagella decima ulterior numerus de aposlolatu interparoeciali: nemi- 
nem sane latet conlatis viribus praesertim parvarum paroeciarum multa 
pastoralia munera faciliora fieri, si parochi inter se uniantur ad invicem 
sese adiuvandos. Quae igitur apostolatus ratio foveatur oportet ad fide- 
lium spiritale bonum. 

Card. Larraona: Placet iuxta modum: ita ut accurata habeatur 
ratio illorum quae exposuerunt Em.mi Cardd. Siri, Leger, Ruffini, Bea, 
Konig, Ottaviani et Exc.mus Archiepiscopus Columbensis et Rev.mi 
Patres. Addo etiam aliquas parvulas observationes. 

Iuridice revera aliquantulum deficiens est, sed forsan aliis comple- 
bitur expositio de parochis, praeterea quoad relationem inter huiusmodi 
quae hic dicuntur et Conferentias Episcopales (etenim in nn. 16, 26, 27 
de hoc agitur) et etiam opportune in mente habenda pro expolienda no- 
tione Conferendarum Episcopalium. 

Praeterea etiam forsan insistendum est in illis quae dicebat Em.mus 
Bea, id est non tantum commendatio, sed, nisi fallor, poterimus habere 
parochos officio illo participes quod ligatur intra limites dioeceseos Epi- 
scopus de conversione acatholicorum. Ergo non tantum commendatio, 
sed participatio huiusmodi officii. 

Card. Heard: Placet iuxta modum: i. e. puto magis insistendum 
super necessitate instructionis adaequatae sponsorum ante matrimonium. 


15 Cf. p. 599. 

16 Cf. p. 601. 

17 Cf. p. 601. 

Card. Bea: Placet iuxta modum: habitis ante oculos animadver- 
sionibus Em.morum Cardd. Siri et Leger et Rev.mi Min. Gen. O. Fr. 
Min. et quae ipse proposui. 18 

Beat. Gori: Placet iuxta modum, scilicet prae oculis habitis animad- 
versionibus Em.morum Cardd. Leger, Bea et Ottaviani. 

Beat. Cheikho: Placet iuxta modum: secundum observationes in 
hac sessione factas. 

Exc. Felici: Placet: prae oculis probe habeantur quae aptissime 
dixit Em.mus Card. Ottaviani. 

Exc. 0’Connor: Placet iuxta modum: id est iuxta animadversiones 
ab Eminentissimo Relatore propositas et iuxta observationem ab Em.mo 
Card. Ottaviani factam «de activismo »; forsitan utile esset inter Pa- 
rochorum obligationes quoad curam animarum, addere officium Christi- 
fideles illico informandi de nuntiis, adhortationibus et desideriis, in 
variis rerum circumstantiis, pro toto orbe a Summo Pontifice latis. 

Exc. Silva Santiago: Placet iuxta modum: id est cum observa- 
tionibus factis ab Em.mo Card. Siri praesertim quoad numerum XII 
pag. 6. 19 Etiam cum observationibus Em.morum Cardinalium Ruffini, 
Leger, Bea, Ottaviani, et a Rev.mo Patre Generali Ordinis Minorum. Sed 
si revera omnia vero quae in schemate continentur aptissima sunt 
ad officium paroeciale fructuosius adimplendum, expediret tamen, iuxta 
meam humillimam sententiam, commendare explicite: 1) Gravem obli- 
gationem parochorum in solida organisatione Actionis Catholicae proprie 
dictae, iuxta mentem Pii XI, Pii XII et Ioannis XXIII; 2) stabilire ut pa- 
rochi, ubi fieri potest, procurent ut sint scholae paroeciales saltem ele- 
mentares. 

Exc. Antezana y Rojas: Placet iuxta modum: scilicet secundum 
sententias Cardinalis Siri, et prae oculis habeatur quod dictum fuit a 
Cardinali Bea, atque ab aliis Cardinalibus et Patribus. 

Exc. Campbell: Placet iuxta modum, id est: iuxta observationes 
factas praesertim ab Eminentissimo Cardinali Bea. Velim addere quod 
quae dicta sunt in paragrapho XII maximi momenti sunt et studiose 
servantur in nostra regione cum optimo fructu. 


18 Cf. p. 606. 

19 Cf. p. 599. 

Exc. Cooray: Placet iuxta modum: i. e. iuxta ea quae dicta sunt 
ab Em.mis Cardinalibus Siri, Leger, Bea, Ottaviani, Jullien et aliis et 
iuxta a me adnexa. 20 

Exc. Lefebvre: Placet iuxta modum: attentis observationibus fa- 
ctis ab Eminentissimis Cardinalibus Leger et Jullien. 

Exc. Hurley: Placet iuxta modum: i. e. iuxta observationes Emi- 
nentissimorum Cardinalium Siri, Leger, Bea et Konig, speciali mentione 
ab hoc ultimo Em.mo facta, de necessitate reformandi modum de scho- 
lis loquendi in canone 1374. Saepe enim in missionum locis scholae 
catholicae omnes ratione apostolatus acatholicis patent ideoque ad ri- 
gorem saltem verborum mixtae dici possent. 

Exc. Perrin: Placet iuxta modum: ratione tamen habita animadver- 
sionum a Patribus factis praesertim a Cardinalibus Siri, Leger, Bea, 
Ottaviani et Jullien. In numero septimo paginae quintae 21 opto ut ver- 
bum « mixtas » tollatur. In mea dioecesi omnes catholicae scholae sunt 
mixtae quia etiam alumnis acatholicis patent et magnum adiumentum 
Ecclesiae afferunt. Adhaereo animadversionibus Cardinalis Bea de aca- 
tholicis. Sed opto ut quod optime dixit de christianis non catholicis, 
dicatur etiam de omnibus hominibus etiam non christianis (verbi gratia 
hebraeis, mahometanis etc.). 

Exc. Bazin: Placet iuxta modum: sc. secundum observationes fa- 
ctas ab Em.mis Patribus, praesertim a Cardd. Ottaviani, Leger et Bea. 
Sed id quod dicit Card. Bea de Christianis acatholicis, dici deberet simi- 
liter de infidelibus, quod est maximi momenti in missionibus. 

Exc. Bernier: Placet iuxta modum: habita scii, ratione eorum quae 
ab Em.mo Card. Bea proposita sunt de acatholicis attendendis. 

Exc. Yago: Placet iuxta modum: cum observationibus Em. morum 
Cardd. Bea et Ottaviani de activismo parochorum. 

Exc. Rakotomalala: Placet iuxta modum: i. e. iuxta observatio- 
nes a Patribus factas praesertim a Cardinale Ottaviani. 

Exc. Bengsch: Placet. 

Exc. Jelmini: Placet iuxta modum: scilicet iuxta opportunas ani- 
madversiones Eminentissimorum Cardinalium Siri, Leger, Konig, Bea 


30 Cf. pp. 606-608. 
21 Cf. pp. 598-599. 

et Rev.mi Ministri Generalis Ordinis Fratrum Minorum. Consentio etiam 
libenter his quae dixit Eminentissimus Card. Ferretto de congrua prae- 
paratione matrimonii et Em. mus Card. Ottaviani de excessu activismi. 

Exc. Suhr: Placet iuxta modum: iuxta observationes in hac ses- 
sione factas. 

Rev. Browne: Placet iuxta modum: attentis observationibus factis 
et his paucis quae adiungo in scriptis. 

1) Ad par. XI, pag. 6, 32 linea 19, adderem in phrasi « scandala stre- 
nue compescere ne timeat » verba prudenter tamen quoad modum . 

2) In par. XIII, pag. 7, 23 linea 4, verba decimo quoque anno forte 
nimis longum spatium indicat pro missione habenda. 

3) In par. XIX, pag. 8, 24 linea 20, videretur bonum esse includere 
vicarios cooperatores in Consilio paroeciali. 

Rev. Sepinski: Placet iuxta modum: i. e. ratione habita eorum 
quae a Patribus prudenter prolata sunt et quae in folio adiecto conti- 

. 25 

nentur. 


VI 

DE PRAECEPTIS ECCLESIASTICIS 

(Tertia Congregatio: 22 febr. 1962) 

1) SCHEMA PROPOSITUM 

A COMMISSIONE DE DISCIPLINA CLERI ET POPULI CHRISTIANI 

Ex his quae communiter praecepta ecclesiastica vocari solent, ea prae- 
cipue considerari debent quae spectant ad sanctificationem dierum festorum, 
ad confessionem annuam et Communionem paschalem, ad ieiunium et absti- 
nentiam. Verum equidem est quod quamplures fideles saepe saepius eius- 
modi praecepta non servant, sed sine dubio oportet omnino ut eadem sub- 
stantialiter in suo robore maneant, cum tanti momenti sint pro bono spirituali 
fidelium; aptis tamen et opportunis inductis mutationibus in modo quo ipsa 
praecepta enuntiantur et urgentur ne, propter mutata temporum et rerum 
adiuncta itemque ob novos populorum usus et mores, multae gr avesque sint 
occasiones fidelibus datae ut leges Ecclesiae neglegant et perfringant. Plurimi 


22 Cf. p. 599. 

23 Cf. p. 599. 

24 Cf. p. 600. 

25 Cf. pp.608-609. 

revera Episcopi aliique Praelati in suis votis antepraeparatoriis fervidissimum 
desiderium manifestarunt ut in Concilio Vaticano II tota de integro ordi- 
netur praefatarum legum materia; sed prorsus diversa sunt quae a singulis 
statuenda proponuntur, cum valde diversae sint propriae diversorum locorum 
conditiones. Hinc huius Commissionis Sodales, re attente et accurate per- 
pensa, expedire censuerunt, ut, salvis nonnullis praescriptionibus ubique ser- 
vandis, plura alia certa et definita decernantur in Conciliis particularibus vel 
in Episcoporum conferentiis regionalibus seu nationalibus. 

Haec igitur, quae sequuntur, statuenda proponuntur: 

I - De diebus festis de praecepto servandis : 

1. Festis de praecepto diebus Missae adsistendum est et abstinendum 
ab operibus vetitis. 

2. Dies festi sub praecepto in universa Ecclesia sunt tantum: omnes et 
singuli dies dominici, festa Nativitatis et Octava Nativitatis, Epiphaniae, 
Ascensionis et sanctissimi Corporis Christi, Immaculatae Conceptionis et 
Assumptionis Almae Genitricis Dei Mariae, sancti Ioseph eius sponsi, Bea- 
torum Petri et Pauli Apostolorum, Omnium denique Sanctorum (can. 1247, 
§ 1). 

a) In regionibus ubi omnes praefati dies festi observari possunt sine 
gravi incommodo, iidem sub praecepto immutati maneant. 

b) In regionibus ubi ex legitima consuetudine aut ex concordato inito 
ab Apostolica Sede cum respectiva Natione, peculiaria vigent praescripta de 
festis sub praecepto servandis, eadem in suo robore maneant. 

c ) In regionibus ubi peculiare ius particulare quoad dies festos de 
praecepto legitime non viget et ius commune observari non potest sine gravi 
incommodo, facultas sit Conciliis Particularibus vel Episcopis in conferentiis 
regionalibus seu nationalibus ut, salvis diebus dominicis et festo Nativitatis 
D. N. I. C., statuere valeant in quibusnam ex ceteris diebus festis non urgeat 
obligatio abstinendi ab operibus vetitis, aut obligatio adsistendi Missae, aut 
utraque obligatio, conservata eorundem dierum celebratione liturgica diebus 
assignatis in calendario, vel ea translata ad proximam dominicam liberam. 

3. Concilia Particularia aut Episcopi in conferentiis provincialibus vel 
regionalibus introducere possunt, consentiente Sancta Sede, peculiares quos- 
dam dies sub praecepto servandos, ubi specialia locorum adiuncta vel tradi- 
tiones id suadeant. 

II - De Missae adsistendi obligatione : 

4. Diebus festis de praecepto Missae adsistendi obligatione omnes fideles 
tenentur, qui septimum aetatis annum expleverunt et sufficienti rationis usu 
gaudent. 1 

5. Moneantur fideles obligationem adsistendi Missae horis postmeridia- 
nis adhuc urgere pro his, qui mane legitime sunt impediti, sed post meridiem 
Missae adsistere possunt. 

6. Fidelibus, qui die festo de praecepto Missae adsistere nequeunt, enixe 
suadetur ut alio hebdomadae die Missae adsistant. 

7. Legi de Missae Sacrificio adsistendo satisfacit qui Missae adest quo- 
cumque catholico ritu celebretur, sub dio aut in quacumque ecclesia vel 
oratorio, etiam privato, 

8. Ordinarii locorum, facultate ab ipso iure iisdem concessa, permittere 
possunt ut diebus festis de praecepto sacerdotes etiam ter Missam celebrent, 
si id expostulet bonum spirituale notabilis partis fidelium, vel alicuius com- 
munitatis, vel eorum qui in hospitali aliove instituto commorantur. 

9. Ipso iure facultas Ordinariis locorum conceditur permittendi ut, iustam 
ob causam, diebus festis de praecepto Missa quavis diei hora celebretur, 
etiam post meridiem, sed anteponendo, quantum fieri potest, horas matu- 
tinas. 

10. Certa quaedam pietatis exercitia in communi peragenda fidelibus 
ab Ordinario loci praescribi possunt, ubi Missa diebus festis de praecepto 
ob penuriam sacerdotum vel ob alia peculiaria adiuncta haberi nequit. 

11. Valde commendatur ut pro infirmis aliisve qui sine gravi incommodo 
ad locum accedere nequeunt ubi legi de adsistendo Sacro satisfieri potest, 
Missae celebratio per radiophoniam aut televisionem exhibeatur, monitis ta- 
men fidelibus quod legi de adsistendo Sacro non satisfaciunt qui Missae ad- 
stant radiophonice vel televisifice diffusae. 

12. Accurate edoceantur fideles de « participatione actuosa » Missae, 
quae praeprimis interne esse debet, nimirum pia animi attentione et cordis 
affectibus exercitata, sed eadem plenior evadit si externa accedat participatio, 
actibus scilicet externis manifestata, uti corporis positione, gestibus rituali- 
bus, maxime vero responsionibus, precationibus et cantu (S. Congr. Rit., 
Instructio , d. 3 sept. 1958, n. 22). Sacerdotes autem diligentem operam 
adhibeant ut, rite ac pie sancteque Missam celebrando, adstantes excitentur 
et adiuventur ad perfectiorem atque fructuosiorem actuosam suam participa- 
tionem reddendam. 

III - De abstinendi ab operibus vetitis obligatione : 

13. Opera vetita, a quibus fideles diebus festis de praecepto se absti- 
nere tenentur, ut debitum cultum Deo exhibeant et necessaria requiete fruan- 
tur et in vita familiari recreentur, haec sunt quae sequuntur: 

a) Labores seu munia quae ferialibus diebus in officinis, in fabricis, in 
agris exerceri solent, iis exceptis quae necessaria sunt ad publicam seu com- 
munem utilitatem; 3 

b) Actus forenses; 

c ) Publicus mercatus, nundinae aliaeque publicae emptiones et ven- 
ditiones, nisi aliud ferant legitimae consuetudines aut peculiaria indulta. 

14. Quoniam quies in diebus dominicis plerumque ubique terrarum 
praescribitur etiam lege civili, curent, non solum locorum Ordinarii et pa- 

rochi, sed etiam omnes sacerdotes et sodales piarum associationum, praepri- 
mis Actionis Catholicae, ut magistratus impellantur ad urgendam eiusdem 
legis observantiam. 

IV - De obligatione servandi abstinentiam et ieiunium : 

15. Abstinentiae lex vetat carne vesci, non autem iure ex carne, ovis, 
lacticiniis et quibuslibet condimentis etiam ex adipe animalium. 

16. Iis in regionibus ubi abstinentia a carne, ob proprios populorum usus 
et mores, nullam poenitentiae seu mortificationis rationem habet, possunt 
Episcopi in conferentiis nationalibus aliam abstinentiae speciem praescribere. 

17. Lex ieiunii praescribit ut nonnisi unica per diem comestio plena 
fiat, in aliis vero comestionibus — quae quotidie fieri solent — tantummodo 
quantitas ciborum sumatur aliquatenus minor quam consueta, servatis usibus 
et moribus probatis locorum. Nulla autem ciborum qualitas prohibetur, ideo- 
que caro comedi potest etiam in ientaculo et in coena. 3 

18. Lex solius abstinentiae singulis feriis sextis per annum servanda 
est, ad revocandam memoriam mortis Domini N. I. C. 

19. Lex abstinentiae simul et ieiunii servanda est feria IV Cinerum, 
singulis feriis VI Quadragesimae, pervigiliis Nativitatis Domini et Immacu- 
latae Conceptionis B .M. V. Obligatio abstinentiae et ieiunii a die 24, pervi- 
gilio Nativitatis Domini, ad diem 23 mensis decembris anticipari potest ad 
liberam singulorum fidelium voluntatem. 

20. Lex solius ieiunii servanda est reliquis omnibus Quadragesimae die- 
bus, ut fideles se praeparent ad mysterium Resurrectionis Domini N. I. C. 
rite celebrandum. 4 

21. Lex abstinentiae, vel ieiunii, vel abstinentiae simul et ieiunii cessat 
diebus dominicis aliisque festis de praecepto, sive ex iure ecclesiastico sive 
ex iure tantum civili, nec pervigilia anticipantur. 

22. His praescriptis nihil immutatur de constitutionibus ac regulis cuius- 
vis religionis vel instituti a legitima ecclesiastica auctoritate approbati; sed 
quaelibet contraria indulta et privilegia revocantur, sive generalia sive parti- 
cularia, iis non exceptis quae sint specialissima mentione digna. 

23. Abstinentiae lege tenentur omnes fideles qui septimum aetatis an- 
num expleverint et usu rationis gaudeant. Lege autem ieiunii adstringuntur 
omnes fideles ab expleto vicesimo primo aetatis anno ad inceptum sexage- 
simum. 

24. Ipso iure a lege abstinentiae excusantur omnes fideles qui itineris 
vel laboris causa comestionem facere debent extra domum suam; commen- 
datur tamen ut et ipsi, quantum fieri potest, abstinentiam servent. 

25. Ordinarii locorum totam etiam aliquam civitatem, immo et totam 
quoque dioecesim a lege communi de observantia festorum itemque de obser- 
vantia abstinentiae et ieiunii vel etiam utriusque dispensare possunt, si et 
quamdiu iusta et gravis causa id suadeat. 

26. Parochi pariter a praefatis legibus etiam totam paroeciam dispen- 
sare valent, si et quamdiu gravis ac iusta causa id requirat. Fideles autem 
accurate edoceantur quasnam ob causas legitime excusentur ab obligatione de 
observantia sive festorum sive ieiunii et abstinentiae; praeterea, expresse 
moneantur ut, si casus ferat, ad parochum recurrant ad necessarias vel oppor- 
tunas dispensationes a praedictis obligationibus impetrandas. 

27. Fidelibus enixe commendatur ut, tempore praesertim quadragesi- 
mae, accuratius vitam ad christianas virtutes componant; frequentius sacrae 
liturgiae, pietatis exercitiis et praedicationi verbi Dei adsistant; opera cari- 
tatis exerceant et eleemosynas largiantur, pro pauperibus et pro Ecclesiae 
necessitatibus. 

V - De confessione annua et de communione paschali : 

28. Singuli fideles, postquam ad annos discretionis, id est ad rationis 
usum, pervenerint, tenentur peccata sua saltem semel in anno fideliter con- 
fiteri. 

29. Item, singuli fideles — postquam ad rationis usum pervenerint — 
tenentur Eucharistiae sacramentum digne recipere saltem semel in anno, et 
quidem tempore praescripto ad praeceptum paschale adimplendum, scilicet 
a feria quarta Cinerum ad festum SS, Trinitatis; salvis peculiaribus induitis 
a Sancta Sede concessis, ut praeceptum paschale aliis quoque temporibus le- 
gitime adimpleri possit. 

30. Praeceptum communionis paschalis adhuc urget intra annum, si quis 
illud praescripto tempore, quavis de causa, non impleverit. 

31. In singulis paroeciis, confessariorum copia fidelibus praebeatur, ut 
ad sacramentum poenitentiae tempore paschali facilius accedere possint. 

32. Ipso iure facultas conceditur ut, tempore paschali, omnes confessa- 
rii possint poenitentes absolvere a peccatis in dioecesi reservatis, si quae sint, 
itemque a casibus a Sancta Sede Ordinario loci reservatis. 

33. Curent locorum Ordinarii ut sacerdotes, educatores iuventutis, so- 
dales piarum associationum et praeprimis actionis catholicae, per catechesim 
et exhortationes, verbis et scriptis, magnopere promovere satagant observan- 
tiam praeceptorum de annua confessione et de communione paschali. 

VI - De aliis praeceptis ecclesiasticis urgendis : 

34. Parochi ne omittant fideles expresse docere et opportune monere 
de obligatione, qua ex iure tam divino quam ecclesiastico tenentur, ut mu- 
nera seu dona ad fines Ecclesiae proprios necessaria conferant, secundum 
praescripta Ordinarii loci et legitimas consuetudines. 

35. Parochus curet ut sponsi, iis non exceptis qui matrimonium contra- 
hant cum dispensatione ab impedimento mixtae religionis vel disparitatis 
cultus, benedictionem sollemnem accipiant, quae dari eis potest quolibet 
anni tempore, sed solum in Missa, servata speciali rubrica. 

36. Fidelium defunctorum corpora sepelienda sunt, ad fidem ostenden- 
dam finalis corporum resurrectionis. Episcopi tamen in conferentiis regiona- 
libus seu nationalibus determinare possunt quandonam, pro locorum adiun- 
ctis, cadaverum crematio tolerari queat; quo in casu sacer ritus sepulturae 
ecclesiasticae domi tantum et in ecclesia persolvi potest, non vero usque ad 
cremationis locum. 

Textus definitive probatus in Sessione Generali habita diebus 2-1 octobris 1961. 

NOTAE 

1 Quaestione accurate disceptata: utrum legi de adsistendo Missae Sacrificio 
fideles satisfacere possint a vespere diei praecedentis, solummodo sex Sodales (seu 
Membra) Commissionis suffragium affirmativum, sexdecim autem suffragium nega- 
tivum, et quinque nullum suffragium tulerunt. 

2 Non omnibus Membris Commissionis, sed solummodo 15 ex 27, placuit in 
textu allato determinatio operum quae hucusque servilia vocari solebant; commu- 
nior Membrorum sententia fuit, quod in determinandis operibus vetitis non sola 
ratio haberi debeat de gravi labore quo eadem viribus physicis sint perficienda, neque 
lucrum consideretur ad quod faciendum eadem expleantur. 

3 Textus huius propositionis solummodo a 18 Membris probatus est. Duobus 
dumtaxat, vel tribus, placuit haec alia propositio: « lex ieiunii praescribit ut quanti- 
tas omnium simul ciborum, qui in ientaculo et in coena manducantur, quantitatem 
non adaequet comestionis plenae ». Pluribus Membris autem placuisset ut statueretur 
carnes in diebus ieiunii comedi posse solummodo in comestione plena, seu in pran- 
dio; sed eiusmodi praescriptum quampluribus fidelibus valde onerosum esset, quia 
saepius in familiis cibi simul et pro prandio et pro coena parari solent. 

4 Huius propositionis textus solummodo a 16 Membris probatus est, quibus- 
dam enim gravior videtur obligatio servandi ieiunium per integram Quadragesimam, 
quibusdam vero placeret ut tempore quadragesimae abstinentia a carne bis in hebdo- 
mada praecipiatur. 


2) RELATIO EM.MI P. D. PETRI CARD. CIRIACI 
PRAESIDIS COMMISSIONIS 
DE DISCIPLINA CLERI ET POPULI CHRISTIANI 

Praecepta Ecclesiastica, quae in relativo schemate considerantur, 
sunt: 

Primo, adsistentia Missae et abstinentia ab operibus vetitis. Haec 
praecepta sunt actualia, imprimis adsistentia Missae. Missa est centrum 
vitae christianae, est repetitio sacrificii crucis et hodie facilior reddita est 
haec adsistentia per Missam vespertinam, ita ut Ecclesia obviam sit fide- 
libus ut hoc fundamentali praecepto satisfaciant. Etiam abstinentia ab 
operibus vetitis est moderna et curiosum est quod ex omnibus partibus 

mundi perveniant ad S. Sedem petitiones ut dispensetur ab obligatione 
abstinendi ab operibus servilibus. Sed hodie doctrina haec est: ut opera- 
rius sit centrum sollicitudinum, ita ut augeatur stipendium minuaturque 
labor. Igitur si debet minui labor operarii, ad minus habeat quietem die 
dominico. Igitur abstinentia ab operibus vetitis est actualis, immo dico 
pertinet ad doctrinam socialem Ecclesiae. Noto quod in n. 11 est aliquid 
addendum. Recolendum est recens responsum S. Congregationis Concilii 
circa adimplementum praecepti ex parte eorum qui laborant in Ecclesia 
ad transmittendam Missam televisivo modo. Ipsi adimplent vel non adim- 
plent praeceptum? Responsum (quod tamen non fuit publicatum, nam 
fuit responsum quoddam privatum) fuit quod illi qui laborant in Ecclesia 
et prope Ecclesiam, non extra Ecclesiam, sed prope, et formant unum 
continuum cum illis qui sunt in ecclesia, qui habent intentionem satisfa- 
ciendi praeceptum et unionem moralem cum sacerdote celebranti ha- 
bent, adimplent praeceptum. 

Secundum punctum est abstinentia et ieiunium. Ille famosus iurista 
qui fuit Card. Gasparri ad hanc rem referebat aneddotum. Ipse fuit 
professor luris Canonici in famoso Instituto Catholico Parisiensi et prima 
vice quando fuit ieiunium, mane tantummodo dederunt ipsi cafeum sine 
alio. Tunc professor luris Canonici dixit Ius Canonicum permittere etiam 
aliud, non solum liquidum, sed aliquid solidum. Responderunt quod si 
Ius Canonicum ita dicebat, ipsi oboediebant et dederunt aliquid amplius, 
non solum professori luris Canonici, sed etiam aliis. Coena fuit aliquid 
terribile. Nescio quot ciba attulerunt et professori luris Canonici et 
etiam aliis. Tunc dixit professor Gasparri: « Sed hoc est contra Ius 
Canonicum, Ius Canonicum non permittit ut tot alimenta in coena ha- 
beantur ». Et illi, qui fuerunt tam solliciti luris Canonici mane, respon- 
derunt: « Huc Ius Canonicum non ingreditur, habemus consuetudinem ». 
Et ita fuit. Hoc principium de consuetudine est principium fundamen- 
tale hac in re. Non potest Ecclesia legislationem generalem ferre in hac 
re quae est manducatio et non manducatio, quae differt secundum di- 
versos populos, ex. gr. sunt populi, inter quos etiam germanici, qui mul- 
tum manducant, latini minus; igitur totum est relativum et etiam mihi 
non intelligitur, etiam est actuale hoc praeceptum, nam geographia non 
est mutata, sunt maria quae circumdant terram, sunt lacus, sunt flumina; 
exportant pisces et petunt dispensationem ab abstinentia. Quaenam est 
conclusio? Conclusio est ista: quod modus faciendi poenitentiam in Eccle- 
sia iam non est popularis, est vox moderna. Inde est quod n. 27 hoc 
statutum est; « Fidelibus enixe commendatur ut, tempore praesertim 
quadragesimae, accuratius vitam ad christianas virtutes componant; fre- 
quentius sacrae liturgiae, pietatis exercitiis et praedicationi verbi Dei 

adsistant » et hoc loco de quaresimalibus, qui aliquando sunt exercitia 
oratoria, e contra debent esse occasio ut fideles inflammentur in chri- 
stiana vita exercenda; opera caritatis exerceant et, dulcis in fundo, neces- 
sitatibus Ecclesiae provideant. Nos usi sumus vocare pecuniam « stercus 
diaboli », sed est exceptio quando pecunia datur ecclesiasticis. Quando 
pecunia datur ecclesiasticis non est stercus diaboli, sed medium a Provi- 
dentia datum ad opera bona exercenda. 

Tertium punctum est confessio annua et communio paschalis. Hic 
veniunt multae petitiones, ita ut amplietur tempus paschale et toto 
anno possit adimpleri praeceptum, quod evidenter mutat praeceptum 
faciendi confessionem et communionem saltem una vice et praeceptum 
paschale; tempus paschale est ad urgendam obligationem. Si igitur aufer- 
tur, et totus annus quaeritur ita ut adimpleatur praeceptum, iam non 
est vis urgendi. Igitur debet haberi limitatio vel in tempore, ita ut 
aliqui menses excipiantur, vel limitatio in spatio, ex. gr. in sanctuariis; 
in sanctuariis potest admitti quod toto anno adimpleatur praeceptum 
paschale, nam ibi est ad urgendam obligationem, est limitatio spatii, 
non in tota dioecesi, sed in illo sanctuario. 

Alia praecepta quae considerantur in schemate sunt contributio ne- 
cessitatibus Ecclesiae de qua locutus sum. 

Secundo, ad receptionem benedictionis nuptialis, est aliquid novi; 
nescio utrum collegae, et praesertim illi S. Officio pertinentes, hoc appro- 
bare velint. 

Tertio, fidelium defunctorum corpora sepelienda sunt, ad fidem osten- 
dendam finalis corporum resurrectionis. Iam phrasis haec esset corri- 
genda, nam statuitur tolerare cremationem; quando et quibusdam condi- 
tionibus, remittitur Episcopis, non uni vel alio Episcopo, sed quia hoc 
dependet ex variis regionibus (nescio in Iaponia...), hoc remittitur Episco- 
pis loci qui debent reunionem agere et videre utrum et quibusdam condi- 
tionibus crematio potest fieri. Sed crematio per se potest tolerari: igitur 
si dicitur: « Fidelium defunctorum corpora sepelienda sunt, ad fidem 
ostendendam finalis corporum resurrectionis » est res quasi dogmatica. 
Igitur ego dicerem: « ad clarius ostendendam finalem corporum resur- 
rectionem et in memoriam sepulturae Corporis Christi a cruce sublati ». 
Nam haec est ratio quam theologi adducunt contra cremationem. Non 
est ratio theologica; si esset ratio theologica non posset tolerari. 

Concludo : ex hisce non debet deduci partem poenitentialem Eccle- 
siae esse abolendam vel minuendam. Haec pars poenitentialis in Ecclesia 
est pars essentialis, partem facit sanctitatis. Semper Ecclesia habet par- 
tem poenitentialem, est lectio pro fidelibus. Fideles ex poenitentia vident 
quod est fundamentale in religione, scilicet quod vita praesens non est 

nisi praeparatio vitae futurae, et quod vita praesens non est nisi punctum 
coram infinito aeternitatis, unde habet elementum educationis. Deinde 
poenitentia refrenat passiones, deinde poenitentia dat vim ut vincantur 
inevitabiles difficultates vitae. Omnes sancti fuerunt poenitentes. Ordines 
Religiosi magis rigidi habent poenitentiam. Quis iudicat poenitentiam 
esse contra tempora moderna? Sunt praecise difficillima tempora moderna 
quae exigunt poenitentiam. Quinam est defectus principalis mundi? 
Plus minusve tot volunt unam rem: gaudere; materialismus vel theore- 
tivus vel practicus, ita ut non videatur nisi haec temporalis vita, sc. uti- 
litas temporalis et non aeterna. Igitur in hisce temporibus in quo gau- 
dium vitae est finis principalis multorum hominum, est repetendus invi- 
tus apprime factus a Virgine Fatimae: « Poenitentiam agite ». x 


3) ANIMADVERSIONES SODALIUM 

Card. Tappouni: Conditiones omnium hominum nostri temporis, 
tum in Oriente cum in Occidente, revera postulant, plus minusve, iisdem 
rationibus, ut aliqua introducatur reformatio vigentis disciplinae, in ma- 
teria sanctificationis dierum festorum, necnon ieiunii et abstinentiae, ut 
fidelium consulatur conscientiae. 

Omnes fere Praelati, suis in votis, necessariam reformationem hac 
in re iure autumant, eorumque desiderium certo considerari debet. 

Ceterum, praeferenda videtur reformatio vigentis legis in materia, 
innumeris pene dispensationibus in dies crescentibus, quibus ipsius legis 
existentia inutilis fere evadat. 

Altera ex parte, valde opportunum videtur ut Concilium Oecumeni- 
cum, saltem in hac materia, communes pro universa Ecclesia Catholica 
leges promat. 

Minimum uniformitatis propositum, in materia sanctificationis fe- 
storum et ieiunii et abstinentiae, praeter aspectum practicum obtentum, 
signum quoque magnum videtur Ecclesiae Universalis pulchritudinis in 
diversitate, rituum, nationum, sibi hodie tam frequenter occurrentium, 
itinerum causa, vel migrationum. 

Minimum uniformitatis erit: quinquaginta duae dominicae anni, 
necnon quinque dies festi: Festa Nativitatis D. N. Iesu Christi, Epipha- 
niae, Ascensionis, Assumptionis Almae Genitricis Dei Mariae, ac Bea- 
torum Petri et Pauli Apostolorum. 


1 Textus transcriptus est ex taeniola magnetica. 


40 

Pro diebus abstinentiae, minimum erit: quinquaginta duae feriae 
sextae anni. 

Pro abstinentia simul et ieiunio: prima die quadragesimae, feria 
sexta in Passione Domini, et duae vigiliae Nativitatis Domini, et As- 
sumptionis B. M. V. 

In universum: quinquaginta sex dies. 

Nostra humili sententia, in hodiernae vitae circumstantiis, plus exigi 
non posset. 

Hoc minimum uniformitatis, in universali Ecclesia, ita tamen im- 
poni deberet, ut ius relinqueretur legitimae auctoritati, alios statuendi 
dies pro suo quisque ritu vel territorio pro opportunitate. 

Ut videtur, nihil ita revera innovatur, excepta obligatione de prae- 
cepto, et cyclus liturgicus omnino respectatur: Imo hortantur fideles 
ut eum secundum proprium ritum celebrent. 

Card. Leger: De Diebus festis de praecepto : Antequam dicatur 
quid sit faciendum et a quo sit abstinendum diebus festis de praecepto, 
definiatur quid sit dies festus et ad quid institutus est. Secus dies festus 
accipitur a fidelibus et etiam a pastoribus ut institutio mere legalis. Et 
mens legalista valde perniciosa est pro vita christiana et etiam pro ipsa 
observatione legis. 

Bonum est quod in paragrapho 2, sub littera c ) praevisa est pro di- 
versis regionibus aliqua accommodatio legis generalis de diebus festis 
sub praecepto. 

De Missae adsistendi obligatione-, In paragrapho 5 valet obligatio 
adsistendi Missae horis postmeridianis pro omnibus qui, impediti vel 
non, mane non adsisterunt. Paragraphus modificetur in hoc sensu. 

In paragrapho 9 explicite notetur obligatio observandi legem eucha- 
ristici ieiunii. 

In paragrapho 12, loquatur etiam de participatione sacramentali, 
nempe de receptione Eucharistiae. 

De abstinendi ab operibus vetitis obligatione : Quoad paragraphum 
13, opportunum mihi videtur aliquam determinationem dare de operi- 
bus servilibus (quae in textu melius dicuntur «vetita»). 

De obligatione servandi abstinentiam et ieiunium: In paragrapho 15, 
mutatio legis abstinentiae mihi videtur opportuna. 

Ad par. 16: Hodie ubi est poenitentia nisi sit nihil ad manducan- 
dum? Quoad paragraphum 17 approbo mutationem legis ieiunii qua 
«nulla ciborum qualitas prohibetur». Tamen, ut habeatur vera poeni- 
tentia, propono quod quantitas sit notabiliter minor. 

In multis regionibus occidentalibus, ab ultimo bello mundiali, nu- 

merus dierum ieiunii valde minuitur. Et hoc in aliquibus regionibus ob 
penuriam ciborum et in aliis ob profundam modificationem mentalitatis 
christianae et modi vivendi populorum. 

Credo quod saltem pro illis regionibus difficile et inopportunum erit 
redire ad pristinam legislationem sicut proponitur in schemate. 

Et opinor quod melius est habere, ad mentem indultorum nunc vi- 
gentium, legislationem sic formulatam: 

— dies abstinentiae et ieiunii sunt: feria IV cinerum et feria VI 
Sanctae Hebdomadae; 

— dies solius abstinentiae sunt: singulae feriae sextae per annum. 

Praxis poenitentiae est optima pro vita christiana. Sed melius est 

habere legislationem reductam quae tamen observatur. Antequam nova 
legislatio fiat in ista materia, conscientia christiana debet reperire sensum 
poenitentiae: sensum socialem (particulariter sensum privationis prop- 
ter eos qui quasi nihil habent manducandum), et sensum personalem. Re- 
educatio fieri debet. Multae erunt excusationes ad legem in schemate 
propositam non observandam: in nostro mundo, variae enim et nume- 
rosae sunt situationes sanitatis et laboris quae postulant excusationem 
veram vel dubiam a lege. Verbi gratia, scimus, saltem pro nostra dioe- 
cesi, quot sunt petitiones dispensationum pro pervigilio Immaculatae 
Conceptionis et Nativitatis et etiam pro die vigesima tertia decembris. 
His in circumstantiis, timendum est quod lex duceret ad mentalitatem 
legalisticam potius quam ad praxim poenitentiae. 

Potius invitentur fideles, in sensu proposito in paragrapho 27, ad 
omnia et varia opera poenitentiae spontanee exercenda. 

De aliis praeceptis ecclesiasticis urgendis : Quoad paragraphum 35. 
Hic supponitur quod in futuro, contra praescriptum canonis 1102, ma- 
trimonium mixtum vel cum dispensatione disparitatis cultus celebretur 
cum Missa. Nisi habeatur obiectio quoad communicationem in sacris, hoc 
mihi videtur opportunum. Sed credo quod opportunum est quod illud 
problema de communicatione in sacris bene studio subiiciatur. 

Opportuna mihi apparet regula paragraphi 36. 

Card. Confalonieri: Veniam peto si, data occasione art. 2 in 
pag. 4 1 propositi, desiderium exprimam ut huic fidelium obligationi Mis- 
sae adsistendi conformetur obligatio Episcoporum et Parochorum appli- 
candi pro populo. Non intelligo (imo moerore afficior) cur in aliquo alio 
Schemate propositum sit ut Pastores solummodo diebus dominicis et 
Iesu Christi Natali applicent: cur non etiam in aliis paucissimis festis 


1 Cf. p. 618. 

de praecepto hic numeratis? Laetitia maxima Pastorum uti Patrum, fi- 
delium uti filiorum maxima aedificatio, si strictissimo vinculo et mutua 
caritate — augustissimi Sacrificii supereminenter propriis — mysticum 
corpus in Christo et cum Christo Domino simul sanctificetur. 

Card. Dopfner: I. Schema nostrum, quod aliquem ordinem prae- 
ceptorum ecclesiasticorum ponere conatur, complura habet incommoda, 
inter quas indico praesertim sequentia: 

1) Schema deficit in unitate interna. Diversae obligationes mere 
iuxtaponuntur; ita v. gr. praecepta confessionis et Communionis an- 
nuae, quae certe cum Missa, i. e. cum eius fructuosa participatione arcte 
cohaerent, solummodo post ieiunium et abstinentiam tractantur. 

2) Enumeratio et tractatio eorum, quae « communiter praecepta 
ecclesiastica vocari solent », et quidem quae « praecipue » consideratione 
sunt digna (cf. Prooemium, pag. 3, 2 lin. 1 sq.), est incompleta. Si inten- 
ditur, ut « tota de integro ordinetur praefatarum legum materia » (cf. 
Prooemium, pag. 3, lin. 18 sq.), adiungenda essent praecepta de libro- 
rum vetitione, de catholica prolis educatione, de vitando matrimonio 
mixto. 

3) Decretum maxima ex parte consistit in mera legum enuntia- 
tione; deficit fundamentum theologicum et pastorale, v. gr. obligatio de 
adsistendo Missae, quae est tam fundamentalis pro tota vita christiana, 
non potest inculcari nuda praecepti affirmatione. Dici quaedam deberent 
de Missa tamquam sacro populi Dei conventu, in quo Christus per sacer- 
dotem nobiscum celebrat S. Coenam, in qua sacrificium crucis reprae- 
sentatur et pane coelesti reficimur. Ita primum debent monstrari neces- 
sitas interna S. Missae pro vita christiana et invitari fideles ad frequen- 
tem, consciam, actuosam eius participatione et S. Communionis recep- 
tionem (quae est fastigium participationis Missae); deinceps tanquam 
minimum et indispensabile debitum statuatur lex de obligatione partici- 
pandi Missam diebus festis et communicandi tempore Paschali. 

Similiter dicendum est de obligatione abstinendi ab operibus vetitis 
diebus festis et de abstinentia et ieiunio. 

4) Normae positivae hic propositae quoad substantiam iam sunt 
in vigore vi legis actualis. Minime velim negare, quod in particularibus 
quibusdam bonae et utiles modificationes proponuntur, v. gr. n. 6 (invi- 
tatio ad Missam die feriali participandam, cum Dominica eius frequen- 
tatio sit impossibilis); n. 10 (pietatis exercitia, ubi Missa impossibilis); 


2 Cf. p. 617. 

n. 35 (benedictio nuptiarum solemnis nunc fere semper possibilis et 
commendata). 

Tamen haec non sufficiunt pro novo Decreto a Concilio Oecumenico 
statuendo! 

5) In quibusdam concretis normis determinandis (et quidem ma- 
ximi momenti, scilicet de praecisione operum vetitorum, obiecti ieiunii, 
extensionis ieiunii quadragesimalis) iam in ipsa Commissione maioritas 
votorum aegre tantum adimpleta est, ut patet ex nota in pag. 10 J sq. 

Sic mihi concludendum videtur, quod Schema praeiacens non sit pro- 
ponendum Concilio, vel elaboretur novum Schema, quod contineat ra- 
tiones generales tantum de diebus festis sanctificandis et de temporibus 
et diebus poenitentiae observandis. Primo dentur rationes biblicae, theo- 
logicae, pastorales; tunc demum enuntientur leges generales et normae 
particulares. 

II. Quoad singulas normas — in Concilio vel post Concilium pro- 
mulgandas — haec notare liceat: 

1) Pag. 3, 3 4 lin. 30 sq.: Verbum « adsistere Missae » easdem in- 
convenientias involvit quam vocabulum hucusque adhibitum « audire 
Missam »; nam praetextum praebet ac si Ecclesia fideles vellet obligare 
ad meram praesentiam externam. Eligatur formula magis apta, forsitan 
«participare Missam >>, quae diversos gradus participationis admittit; si 
revera necesse est, alibi declarari poterit, quid ad nudam legis impletio- 
nem requiratur, scilicet ut quis participet saltem adsistendo. 

2) Pag. 4, 5 6 lin. 23 sq.: Conveniens esset, si obligatio adsistendi 
Missae diebus festis, quibus fideles operari debent, iam de se cederet. 

3) Pag. 5, b lin. 18: Melius adhuc exprimatur, quod Missae domi- 
nicalis tempus ordinarium est antemeridies. 

4) Pag. 5, linn. 23-27: Melius determinentur illa pietatis exer- 
citia pro casu Missae dominicalis impeditae. Nam fideles non debent 
obligari ad quaelibet pietatis exercitia, sed ad talia, quae Liturgiae Mis- 
sae magis accedant vel partem eius repraesentent, scilicet ad quamdam 
«Liturgiam verbi». 

5) Pag. 1 7 sq.: Lex ieiunii et abstinentiae profundiorem adhuc 
deliberationem et discussionem exigit. Nam tot sunt fideles vel integrae 
nationes, qui propter circumstantias diversissimas ipso iure iam sunt 


3 Cf. p. 622. 

4 Cf. p. 618. 

5 Cf. p. 619. 

6 Cf. p. 619. 

7 Cf. p. 620. 

exempti vel ab auctoritate competenti dispensati a lege. Insuper lex 
illa diversis in regionibus, spectatis usibus et moribus ibi vigentibus, iam 
non imponit veram mortificationem! Praeterea, quot sunt anxietates 
conscientiae hominum imprimis rudiorum, v. gr. qui edunt in «can- 
tinis » officinarum, vel coquarum, quae v. gr. reliquias farciminum vel 
hillarum die Veneris consumere debent, ne istae pereant! Remanet etiam 
difficultas praeprimis a rudioribus aegre tolerata distinguendi inter dies 
solius abstinentiae, solius ieiunii, et abstinentiae simul cum ieiunio. 
Unde praesertim materia ieiunii et abstinentiae revidenda milii videtur. 
Ulteriora quaedam dicam infra in parte III annotationum mearum. 

6) Pag. 7, lin. 22 sq.: Ieiunium et abstinentia in vigilia Imma- 
culatae Conceptionis reapse a plurimis non observatur et gravia habet 
incommoda, cum ipsum festum in multis nationibus non sit lege civili 
sancitum. 

7) Pag. 9 8 {de confessione annua): Opinio communis et certa est, 
quod lex confitendi peccata semel in anno obliget tantum praesupposito 
peccato gravi revera commisso. Pia tamen Mater Ecclesia adhortatur 
peccatores, ut quam primum, sua peccata confiteantur, ne ipsi periclitentur 
quoad salutem aeternam. Unde legem statuit, ut saltem infra annum, 
i. e. practice propter legem Communionis Paschalis: tempore Paschali, 
recipiant sacramentum Poenitentiae. Forsitan hic rerum ordo logicus 
in Decreto novo clarius exprimi poterit. 

Insuper non convenit pro confessione annua statuere limitem aetatis 
7 annorum, quia multi periti scientiae psychologicae et paedagogicae 
et Theologiae moralis valde dubitant de capacitate pueri 7 annorum ad 
peccatum mortale patrandum. Cum difficile sit determinandum, quando- 
nam haec capacitas incipiat, nominatio alicuius aetatis determinatae omit- 
tatur! 

8) Pag. 9, lin. 30 - pag. 10, 9 lin. 4: Vehementer inculcantur a 
Schemate actiones ad promovendam observantiam (externam) praecep- 
torum annuae confessionis et Communionis Paschalis, quae tamen ex se 
solae sine fructu remanebunt, nisi prius ratio, voluntas et affectus homi- 
num in rationes internas horum praeceptorum directi fuerint. 

III. Si placuerit novum elaborare schema, forsitan vocari poterit 
« De sanctificatione dierum festorum et de observantia dierum et tempo- 
rum poenitentiae » (transmissis forsan praeceptis de libris vitandis, pro- 
lis educatione, matrimonio christiano, ecclesiastica sepultura ad alios lo- 
cos competentes). Praeter criteria iam supra recensita respici poterunt 


8 Cf. p. 621. 

9 Cf. p. 621. 

capita sequentia, quas hic propono solummodo ut consilium et specimen. 

1) De obligatione sanctificandi dies festos . Res ita fere componi 
poterit: 

a) Inde a tempore, quo Christus Dominus Apostolis suis dedit 
mandatum «Hoc facite in meam commemorationem» (Lc. 22, 19), Pa- 
stores convocant statutis diebus, praesertim Dominicis, fideles ad sacram 
synaxim seu congregationem, in qua celebrent mysterium S. Eucharistiae. 

b) S. Eucharistiae celebratio maximum habet momentum pro 
vita populi christiani, quia hic fideles in fraterna communitate uniti 
sunt, verbum Dei lectionibus et homiliis viva voce annuntiatum et decla- 
ratum audiunt, publice et communiter creaturae et laudem et adoratio- 
nem et gratiarum actionem Deo praestant, sacrificium redemptionis ce- 
lebrant, in sacra Coena cum Christo et ad invicem uniuntur. 

c ) Unde in celebratione S. Missae diebus Dominicis magna cum 
diligentia attendatur, ut fideles per suam consciam et actuosam partici- 
pationem revera in fide nutriantur, ad Dei maiestatem laudandam et ado- 
randam perducantur, et omnia dona spiritualia recipiant, quorum iis 
opus est ad vitam sancte ducendam per hebdomadam. 

d) Invitentur fideles participare Missam praesertim in paroe- 
cia propria. 

e) Cum haec sacra synaxis seu sacer conventus tanti momenti 
sit sive pro vita communitatis christianae sive pro singulo fideli, omnes 
catholici gravi tenentur obligatione, diebus festis Missam participare 
saltem adsistendo. 

/) Non cessat Ecclesia invitare christifideles ad S. Communionis 
receptionem, quoties Missam participent; cum tamen multi sint, qui egent 
externo quodam et efficaciori incitamento, ne receptionem Sacramentorum 
ad eorum salutem institutam nimis negligent, Sancta Mater Ecclesia sta- 
tuit grave praeceptum, quo tenentur omnes catholici supra aetatem 7 an- 
norum Eucharistiae sacramentum digne recipere saltem semel in anno, 
et quidem tempore Paschali, i. e. a feria IV Cinerum usque ad festum 
SS. Trinitatis (salvis induitis peculiaribus). 

2) De obligatione observandi dies et tempora poenitentiae. 

a) Inde a primordiis Ecclesiae ipsa magni aestimabat actus 
poenitentiae sive internae sive externae, memor verborum Domini: « Si 
quis vult post me venire, abneget semetipsum, et tollat crucem suam et 
sequatur me» (Mt. 16, 24) et exempli, quod nobis dedit Christus. 

b) Unde invitabat homines ad opera poenitentiae, praesertim 
ad ieiunium tempore Quadragesimae, quando ad solemnitatem nostrae 
redemptionis et regenerationis celebrandam praeparamur et vitam reno- 

vate conamur, et ab abstinendum a carne diebus VI 18 , quibus mortis Do- 
mini speciali modo recordamur. 

c) Praesertim temporum recentium in adiunctis Ecclesia fide- 
les exhortatur ad fovendum spiritum poenitentiae et mortificationis, quo 
interne sese a rebus huius saeculi separent et animum in Christum Domi- 
num erigant, qui centuplum reddit in hoc tempore et vitam aeternam in 
saeculo futuro iis, qui propter Evangelium omnia relinquunt (cf. Mc. 
10, 29 sq.). Consilium dat ut fideles manifestent hunc spiritum etiam ope- 
ribus externis, v. gr. restringendo usum mediorum luxus moderni, absti- 
nendo se per tempus a fumando, a spectaculis cinematographicis, a nimia 
cura cosmetica corporis, a sumptibus superfluis et similia, imprimis etiam 
abstinendo a carne et ieiunando. 

d) Ut tamen Christifideles efficacius ad talem spiritum abnega- 
tionis propter Christi amorem fovendum inducantur, legem statuit Ec- 
clesia abstinentiae et ieiunii. Abstinentiae lex vetat carne vesci diebus 
feriis VI is , lex ieiunii autem praescribit, ut quantitas ciborum minuatur 
diebus feriis Quadragesimae (val saltem: diebus ID, IV 18 et VI is Qua- 
dragesimae). 

e) Ubi hae leges propter proprios usus et mores populorum 
vel ob alia incommoda legi extrinseca difficilius observandae evadant, 
Conferendae Episcoporum habeant ius substituendi alia poenitentiae 
opera. 

Card. Alfrink: 10 Nomine Conferentiae Episcoporum nostrae regio- 
nis rogare liceat attentionem ad duo puncta sequentia: 

1. Ad n. II in pag. 4, 11 ubi agitur de Missae assistendi obligatione. 

Proponere vellent Episcopi ut fideles praecepto assistendi Missae 
Sacrificio in diebus dominicis non tantum satisfacere possint ipsa die 
Dominica, sed etiam Missis vespertinis in sabbato praecedenti. 

Ratio est mutatio vitae economicae et vitae socialis. 

Apud nos — sicut in diversis aliis regionibus — permulti homines 
per quinque tantum dies hebdomadae laborare debent, ita ut duo dies 
— sabbatum et dies dominica — liberae sint. 

Multi homines in die dominica iter facere volunt aut extra civi- 
tates aerem sanum quaerunt (in campagna), dum e contra die sabbati 
domi manent. 

Alii multi vespere diei sabbati visitationes faciunt vel visitatores 


10 Animadversiones Em.mi Card. Alfrink lectae sunt ab Exc.mo Secretario 
Generali. 

11 Cf. p. 618. 

recipiunt, quae visitationes saepius in horas seras protrahuntur, quia 
dies sequens est dies libera ideoque ad horam tardam dormire possunt. 
Hac de causa saepius die dominica horis matutinis non invenitur occasio 
assistendi Missae sacrificio, et remanet obligatio assistendi Missae ve- 
spertinae. Multis autem fidelibus esset magis commodum ut Missae 
sacrificium assistant non in vespere diei Dominicae sed in vespere diei 
sabbati. 

Revera dies Dominica in legislatione ecclesiastica electa est ob me- 
moriam Resurrectionis Domini, quae sabbato non occurrit. Sed mos est 
liturgicus ut vesperae antecedentes alicui festo ad ipsam festivitatem 
computentur. Ita vesperae diei sabbati quodammodo partem diei Domi- 
nicae effingunt. 

Et in Ecclesia Orientali fideles omnes praecepto dominicali satisfa- 
cere possunt etiam vespere diei sabbati, sicut videri potest in Decreto 
proposito a Commissione de Ecclesiis Orientalibus «De Ecclesiae Prae- 
ceptis » sub n. V. 

Ideoque Episcopi nostrae regionis rogare vellent ut possibilitas im- 
plendi praeceptum dominicale extendatur ad vesperem sabbati et ad ve- 
sperem praecedentem alicui diei festo. 

Et si non opportunum videtur ut hoc pro tota Ecclesia statuatur, 
rogant Episcopi ut diversis Conferendis Episcoporum haec libertas do- 
netur. 

2. Ad n. 35, pag. 10 12 sermo est de Missae sacrificio in occasione ma- 
trimonii mixti. 

Episcopi nostrae nationis, quae est specifice regio mixta quoad re- 
ligionem, praeferunt ut lex antiqua quae in matrimonio mixto Missae 
sacrificium excludit, servetur. 

Primo ex ratione practica — quia est clara distinctio inter matri- 
monium mixtum et matrimonium ex utraque parte catholicum. 

Deinde ex ratione theologica - — quia si sacrificium Missae celebratur 
ut quoddam complementum matrimonii celebrati, ratio non est tantum 
in hoc quod novi coniuges Dei benedictionem quaerant, sed etiam ut 
in hoc Novi Foederis Sacrificio solemniter sanciant eorum voluntatem 
et eorum promptum ut seipsos et eorum vitam matrimonialem et fami- 
liarem Novo Foederi integrent. Sicut novi coniuges in matrimonio con- 
cludendo inter se fidelitatem promittunt, sic in Sacrificio Novi Foederis 
celebrando (ut complementum sui matrimonii) novi coniuges ambo sese 
ut membra huius Foederis cum promissione fidelitatis declarant. Hoc 
autem fieri non potest in matrimonio mixto. 


12 Cf. p. 621. 



634 


SESSIO IV - ACTA 


Ne autem matrimonia mixta sine aliqua ceremonia religiosa cele- 
brentur, Episcopi neerlandici iuxta can. 1102 § 2 Codicis I. C. ritum 
specialem confecerunt quo sacerdotes cum permissu Ordinarii uti possunt. 

Forse autem Secretariatus ad fovendam unitatem Christianorum de 
ista materia nobis proponet postea suam opinionem. 

Card. Ottaviani: Primo quidem de Missa pro matrimoniis mixtis. 
Nolite mirari si hac vice Secretarius S. Officii liberalis videatur. Ego com- 
mendo propositionem factam, non loquor tamquam Secretarius, sed tam- 
quam aliquis qui habet experimentum rerum quae respiciunt matrimonia 
mixta; commendo igitur propositionem factam a Commissione de con- 
cedenda Missa sponsis, dummodo restringatur ad sponsos qui matrimo- 
nium ineunt cum dispensatione ab impedimento mixtae religionis. Igitur 
quodammodo accedimus etiam ad praxim severiorem quam vellent Epi- 
scopi Hollandiae. Ratio haec est: quia est magna differentia inter ma- 
trimonia mixtae religionis et matrimonia disparitatis cultus, nisi agatur 
de locis Missionum. Ratio est quia tandem aliquando is qui contrahit 
matrimonium cum dispensatione mixtae religionis, iam est christianus, et, 
praesertim si est orthodoxus, admittit etiam Eucharistiam, Sacrificium ac- 
cipit et elongare istos christianos a satisfactione celebrandi matrimonium 
cum celebratione Missae esset nimis durum, mihi videtur. Experientia 
nos docet, quot quaestiones oriuntur quando multi petunt ad S. Officium 
ut permittatur Missa, et reapse S. Officium quodammodo etiam aliquatenus 
iam elargivit praxim, v. gr. in Gallia, in Belgio concessit ut Missa celebra- 
retur quando agitur de cathecumenis, quando v. gr. matrimonium con- 
trahit aliquis catholicus cum aliqua persona, quae iam instructionem re- 
cipit ad amplectendam religionem catholicam. Sed alia etiam ratio me 
movet, quia in tempore in quo matrimonium tam fortiter discerpitur per 
divortium, quanto magis celebratur cum solemnitate religiosa matrimo- 
nium, eo magis inculcatur idea proprietatum eius, sanctitatis eius et quod 
sit res non mere civilis sed res vere religiosa, sacramentalis. Quando 
autem personae dederunt etiam cautiones, habent etiam ex hoc titulo 
quamdam rationem ut eis satisfiat, quia quodammodo se monstraverunt 
leales cum Ecclesia catholica, in parte acatholica, exhibendo cautiones de 
non faciendo periculo pro parte catholica, de educandis et baptizandis 
omnibus pueris in religione catholica. Igitur facienda est haec distinctio: 
si quis est christianus et vult Missam, cur ei denegare hanc, quae etiam 
contribuit ad sanctitatem matrimonii evehendam? Esset etiam quaedam, 
non dico concessio, sed demonstratio caritatis Ecclesiae erga acatholi- 
cos; in tempore in quo nos volumus eos allicere ad Ecclesiam Catholi- 
cam bonum est ut etiam haec satisfactio detur. Cur ego excludo, nisi 

agatur de locis Missionum, matrimonia disparitatis cultus? Posset di- 
ci: « exclusis matrimoniis quae contrahuntur cum mahometanis, cum 
hebraeis », sicut est distinctio quando agitur de facultatibus quae dantur 
a S. Officio pro dispensationibus ordinariis, datur facultas dispensandi 
a disparitate cultus, v. gr. in Statibus Foederatis Americae Septentrio- 
nalis, habent omnes ordinarii hanc facultatem, igitur et omnes ordinarii in 
Missionibus. Igitur cur excluditur praesertim cum mahometanis? Quia 
experientia docet quod haec matrimonia generatim malum exitum ha- 
bent tum quoad pericula fidei pro parte catholica, tum quia numquam 
adimplentur cautiones, etiam si dantur, quia etiam iuxta rationem ipsam 
consuetudinum localium musulmanorum, si esset quidam qui educaret 
filios suos in religione catholica, esset proditor patriae, currit periculum 
vitae etiam; illi qui sunt experti in rebus de musulmanis sciunt quam 
vera sint ista. Igitur, nunc non sum paratus ad exhibendam aliquam 
formulam, sed proponerem, ut acceptetur criterium Missae etiam pro 
matrimoniis quando contrahuntur cum dispensatione a mixta religione et, 
si agitur de locis Missionum, quando agitur cum ethnicis, sed invenien- 
da esset formula ad excludendam Missam, sine offensione, quando agitur 
de musulmanis, saltem dicendo quod pro hac deberet recurri ad S. Se- 
dem ne habeatur odiosa exclusio: quando agitur de matrimoniis contra- 
hendis cum musulmanis, cum hebraeis etiam, tum ad habendam Missam, 
recurrendum ad S. Sedem. Pro ceteris casibus ego commendarem illam 
propositionem. 

Dein quod attinet ad cremationem corporum: S. Officium petivit ut 
Concilium ageret de hac re, quia hodie omnes istae societates, quae cre- 
mationem provehunt, insistunt: Nos non habemus amplius illa criteria 
antiqua massonica, antireligiosa, in crematione fovenda, nos volumus tan- 
tummodo, iuxta progressum civilem, iuxta exigentias igienicas, iuxta 
etiam difficultates quae crescunt pro inveniendis locis ad inhumanda cor- 
pora, volumus tantummodo aliquid respicere quod habet aspectum quem- 
dam civilem non antireligiosum. Igitur esset consideranda quaestio. Bene 
dixit Em. mus Card. Ciriaci quia non est res connexa cum doctrina, est 
tantummodo quaedam correlatio cum fide de resurrectione corporum etc., 
sed corpora habebunt divina potestate resurrectionem tantum si sunt ossa, 
quantum si sunt cineres, et ipsae religiosae functiones possunt fieri sive 
cum corpore sive cum cineribus, tantummodo videndum est utrum expe- 
diat ob rationem pastoralem, et in hac re bene iudicabunt ii qui sunt in 
ministerio, Episcopi etc., qui cognoscunt consequentias quae possunt 
venire sub aspectu pastorali. Mihi videtur non posse insisti hodie in 
quaestionibus doctrinalibus, sed exspectat S. Officium quamdam normam, 



636 SESSIO IV - ACTA 

ut possit in hac re tutius procedere secundum sensum Ecclesiae, seu 
secundum sensum Episcoporum. 13 

Rev. Browne: 1 . Observationem quamdam complexivam facere vel- 
lem. respicientem paragr. IV, nn. 15-20 (pag. 7). 14 

Intentio mea esset duplex (sicut ceteroquin est quoque mens et in- 
tentio schematis), a) ut in hac materia legislatio valde simplex sit, ita ut 
a toto populo christiano facile capiatur et memoria teneatur; b) ut quoad 
fieri possit servetur in hac re traditio Ecclesiae. 

His praemissis dicerem nn. 15 et 16 posse stare ut sunt in textu 
schematis. 

Invenio n. 17 esse aliqualiter complicatum et textum sequentem pro- 
ponerem: « Lex ieiunii praescribit ut nonnisi unica per diem comestio 
plena fiat, sed non prohibet ne fiant aliquae aliae parvae comestiones 
iuxta mores regionum. Nulla autem ciborum qualitas ab ea prohibetur ». 

Quoad n. 18 ita eum redigerem: Lex abstinentiae (omissa voce so- 
lius) singulis feriis sextis per annum servanda est ad revocandam memo- 
riam Passionis D. N. I. C. necnon in die Cinerum. 

Quoad n. 19. Iste quoque numerus aliqualiter complicatus est. Pro- 
ponerem ut ita redigatur: « Lex ieiunii servanda est omnibus diebus fe- 
rialibus Quadragesimae et Adventus usque ad pervigiliam Nativitatis ut 
fideles se praeparent ad mysteria Nativitatis et Resurrectionis D. N. I. C. 
celebranda ». 

Reversio ad praescriptum de ieiunio Adventus est aliquid quodam- 
modo novum sed prae mente tenendum est: a) quod ipsum ieiunium ut 
nunc proponitur aliquid facillimum est; b) quod ita aliqua mensura con- 
servaretur natura sacra Temporis Adventus sicut et Quadragesimae; 
c) quod ieiunium Quatuor Temporum amplius non conservatur; d) quod 
in meo schemate ieiunium et abstinentia pervigiliarum ut sic non reti- 
neretur; e) quod ita tota haec legislatio afficiens universum populum 
catholicum ad aliquid valde simplex reduceretur, scilicet, abstinentia in 
omnibus feriis VF et in die Cinerum, ieiunium in omnibus diebus feria- 
libus Quadragesimae et Adventus. 

2. Ad n. 24 (pag. 8, 10 linn. 16-17) suggererem ut forte dicatur « Ipso 
iure ... qui itineris aut laboris causa comedunt extra domum suam » i. e. 
omittendo vocem debent. 


13 Textus transcriptus est ex taeniola magnetica. 

14 Cf. p. 620. 

15 Cf. p. 620. 

4) SUFFRAGIA SODALIUM 

Card. Tis serant: Placet iuxta modum: desideratur quod fideles sa- 
tisfacere possint praecepto de assistendo Missae sacrificio a vespere sab- 
bati, quia multi die dominica impediuntur, qui sabbato liberi sunt horis 
pomeridianis. Adhaereo observationibus Em. mi Leger de operibus ser- 
vilibus et de ieiunio. 

Card. Pizzardo: Placet iuxta modum: quoad Missae adsistendi obli- 
gationem adhaereo animadversionibus Em.mi Card. Decani. Timeo ne 
maior tolerantia cremationis sit gravissimum vulnus « Suffragiorum ». 

Card. Aloisi Masella: Placet iuxta modum: scilicet: a) pag. 6, 1 
num. 13, descriptio laborum a quibus abstinere debeant fideles diebus 
festis de praecepto clarius explicetur; b) pag. 10, 2 num. 35, in nuptiis 
initis cum dispensatione ab impedimento mixtae religionis vel dispari- 
tatis cultus Missa celebranda est tantum si Ordinarius licentiam conce- 
dat; c) pag. 10, n. 36, relate ad cremationem cadaverum adhaereo voto 
negativo Em.mi Card. Pizzardo; d) forsitan opportunum esset non ta- 
cere de obligatione quam fideles habent adiuvandi ecclesiam et cultum 
divinum oblationibus atque stipite sicut in antiqua traditione populus 
christianus generose praestitit. 

Card. Ferretto: Placet iuxta modum: seu iuxta animadversiones 
ab Eminentissimis Patribus propositas. Duo minimi momenti adnotare 
vellem: 

1. Ad nn. 18 et 20: ubi de rationibus ob quas observanda est sola 
abstinentia vel lex solius ieiunii. 

Nescio utrum conveniat has addere rationes, quamvis optimas et 
certo certius veras, quum dubium oriri possit ne populus christianus nil 
aliud facere valeat nisi istas poenitentias minimi momenti sive ad reco- 
lendam Passionem et Mortem D. N. I. C. sive ad sese parandum ad glo- 
riosam Eiusdem Resurrectionem. 

Dixi poenitentias « minimi momenti » prae oculis habens leges pro- 
positas in praesenti Decreto: certe idem asserere non auderem si cum omni 
veritate nobis dicere liceret « Concede nostrum conteri corpus per absti- 
nentiam » (Hymnus ad Vesperas, Tempore quadrag.) vel « Utamur ergo 
parcius verbis, cibis et potibus, somno, iocis, et arctius perstemus In cu- 
stodia » (Hymnus ad Matutinum tempore quadrag.). 


1 Cf. p. 619. 

2 Cf. p. 621. 

Ergo alio opportuniori modo rationes illae praenobiles dandae cen- 
serem. ’ 

2. Ad n. 36: ubi de crematione cadaverum. 

Forsan recolere iuvat quid veteres christiani sentierunt de usu cor- 
pora mortuorum vel cremandi vel inhumandi. 
d) Quoad cremationem. 

Morem cremandi corpora Romani, teste Plinio, a sic dictis « bar- 
baris », in longinquis regionibus bellantes, sumpserunt: « Ipsum cre- 
mare apud Romanos non fuit veteris instituti: terra condebantur... At 
postquam longinquis bellis obrutos erui cognovere, tunc institutum... » 
(Hist. 1. 7, c. 54). 

Priscis temporibus Christiani abhorruerunt cremationem, teste Mi- 
nucio Felice qui aiebat: « Et exsecrantur rogos et damnant ignium sepul- 
turas » (Octavius, IX), « Templa ut busta despiciunt » (ib. VIII). 
b) Quoad inhumationem. 

Primis Christi aevi saeculis Christianis sanctum fuit corpora mor- 
tuorum sepeliri per inhumationem iuxta formam qua Iesus Christus Do- 
minus Noster sepultus est. 

Inhumatione usi sunt Christiani persecutionum etiam tempore, dum 
in Romano Imperio usus corpora cremandi vel urendi invalescebat. 

Inhumatione Christiani usi sunt non sine magno immo maximo la- 
bore, uti Romana Coemeteria seu Catacombae facile ostendere valent. 

Labor « fossorum » scilicet eorum qui coemeteria effodierunt et 
loca apparaverunt ad recipienda corpora mortuorum, valde exsistimatus 
fuit; habitus fuit tanquam « labor per antonomasiam »: « II piii apprez- 
zato, nobile, santo dei lavori — ait Armellini ( Lezioni , pag. 45) — il 
labor per eccellenza nelle catacombe era quello che esercitava il fos- 
sore ». Iste labor privilegium — « quod multi cupiunt sed raro acci- 
piunt » (G. B. De Rossi, Inscr. I, 142, n. 319) — dabat fossoribus 
suum corpus sepeliendi prope corpora Sanctorum Martyrum uti in in- 
scriptione inventa in Coemet. Calixti: « Constituit suum loco sanctis 
propiore. Haec tibi sit Fossor merces condigna laboris » (G. B. De 
Rossi, R. S. C., III, 543). 

Nec praetereunda sunt SS. Patrum testimonia de cura corporum Chri- 
stianorum et sepulchrorum, necnon de pristinis moribus seu de sacris 
ritibus quibus corpora christianorum sepeliebantur, vel melius « depone- 
bantur » iuxta illud quod adhuc legitur in Coemeterio Calixti in cubiculo 
Severi Diaconi qui, tempore Marcellini Papae et iussu Illius (annis sci- 
licet inter 296 et 304), sibi suisque sepulchrum paravit: 

... memor quo membra dulcia somno 
per longum tempus Factori et Iudici servet. 

Salvo sapientiori iudicio, igitur, traditio christiana mihi humillime 
videtur integre et uni ver sim sancte servanda. 

Card. Lienart: Placet iuxta modum: id est exceptis articulis 19 mo 
et 20 mo . 

1) Ad 19 um . Valde opportuna est facultas fidelibus tributa ut obser- 
vationem legis abstinentiae et ieiunii pervigilia Nativitatis anticipare 
queant. Sed, quod facultas illa diei 23 ae , referatur non expedit, quia dies 
23 a potest esse (ut accidet praesenti anno) dies Dominica in qua neque 
abstinentia neque ieiunium fiunt et tunc facultas evanescit. Melius esset 
si obligatio abstinentiae et ieiunii traslata esset ad diem semper ferialem 
et traditioni Ecclesiae magis consentaneum, sicut esset dies sabbati qua- 
tuor Temporum Adventus. 

2) Ad 2 0 um . Exopto quod articulus illa deleatur retentis rationibus 
a pluribus Patribus allatis, 

Card. Tappouni: Placet iuxta modum: i. e. sicut scripsi in folio 
adnexo. 3 

Card. Copello: Placet iuxta modum: scilicet iuxta dicta ab Em.mis 
Patribus. Quoad IV-17: comedere carnes in ientaculo et in coena esset 
ieiunium pro divitibus, ideo non placet. 

V-29: tenentur Eucharistiae sacramentum digne recipere saltem se- 
mel in anno, praesertim in pascha te. 

Card. Agagianian: Placet iuxta modum: ad mentem Em.mi Cardi- 
nalis Ottaviani, circa Missam celebrandam in matrimoniis mixtae reli- 
gionis, circa cremationem cadaveris. In pag. 10, 4 n. 36, loco verborum 
« ad fidem ostendendam etc. » ponatur: « iuxta antiquissimum Eccle- 
siae morem ». 

Obbligatio assistendi S. Sacrificio diebus dominicis et festis antici- 
pari possit vespere sabbati vel diei praecedentis. 

Card. Spellman: Placet iuxta modum: numero IV, pag. 7, 5 leges 
novae de obligatione servandi abstinentiam et ieiunium, eam in formam 
simpliciorem redigentes et non amplius vetantes ius ex carne (n. 15) 
neque carnem in ientaculo et in coena diebus abstinentiae (n. 17, ex 
lin. 14) optime proponuntur. Idem dicendum est de quantitate ciborum 


3 Cf. pp. 625-626. 

4 Cf. p. 622. 

5 Cf. p. 620. 



640 


SESSIO IV - ACTA 


in comestionibus extra illam plenam diebus ieiunii (n. 17), et de reduc- 
tione dierum abstinentiae et ieiunii (n. 19). 

Ut locus controversiae amplius non detur, autem, numero 7, pag. 5 6 
addendum est quod legi de Missae Sacrificio adsistendo satisfacit etiam 
is qui Missae adest a sacerdote celebratae qui privilegio altaris portatilis 
vel induito in mari celebrando gaudet. 

Notandum est etiam ipso facto exemptionem vel excusationem a lege 
abstinentiae numero 24 pag. 8 7 iis concessam qui extra domum suam iti- 
neris vel laboris causa comestionem facere debent, valde fretam esse pe- 
riculis interpretationis indebitae de itineris natura necnon confusionis ne 
dicam admirationis multorum qui cotidie in civitatibus nostris laboris 
causa extra domum comestionem meridianam faciunt. Hi, revera, sine ullo 
vero incommodo facile possunt legem abstinentiae servare. 

Etiam nunc caute perpendum est utrum necne propositum nume- 
ri 35, pag. 10, viam aperiat ad attenuandam in fidelium mente severi- 
tatem prohibitionis Ecclesiae de matrimoniis mixtis. 

Propositum numeri 36, pag. 10, 8 sequelis infelicissimis locum dare 
potest. 

Card. Frings: Placet. 

Card. Ruffini: Placet iuxta modum: pag. 4, 9 II, 4. Facultatem 
satisfaciendi praecepto Missae audiendae diebus dominicis, vespere sab- 
bati nullatenus admitterem. Si haec ianua aperiretur festum Dominicum, 
ex vetustissima traditione tam sacrum, paullatim in desuetudinem ca- 
deret. 

Pag. 8 10 ad 26. Non concederem Parochis facultatem dispensandi 
etiam totam paroeciam, quia abusus facile orirentur et diversitas agendi 
haberetur in diversis paroeciis. Ceterum hodie facillimum est pro omnibus 
Parochis recurrere ad Episcopum, cui huiusmodi potestas reservanda esset. 

Pag. 10, n. 35. Benedictionem solemnem impertiri sponsis quorum 
pars sit acatholica, mihi absonum est. Nunquid etiam communistis et 
Ecclesiae persecutoribus benedicetur solemniter? 

Pag. 10, ad 36. Cremationem tolerare — excepto casu belli vel pe- 
stilentiae — scandalo hodie afficeret — ut opinor — fideles, quibus 
veneranda est humatio, secundum antiquissimam consuetudinem chri- 
stianam. 


6 Cf. p. 619. 

7 Cf. p. 620. 

8 Cf. p. 622. 

9 Cf. p. 618. 

10 Cf. p. 621. 



DISCEPTATIO - DE PRAECEPTIS ECCLESIASTICIS 


641 


Si aliquando — extraordinariis rationibus — toleranda esset, id pe- 
tatur a S. Sede; sed nihil dicatur in textu Concilii Oecumenici. 

Card. Valeri: Placet iuxta modum, attentis observationibus iam 
factis. 

Quoad Par. VI n. 35 notare vellem non paucos hebraeos, vel melius 
hebraeas, quae matrimonium cum catholica parte ineunt, saepe saepius 
adamussim fideles se monstrare cautionibus praestitis, etiam quando 
pars catholica indifferens in suis obligationibus est. Dantur etiam fre- 
quentes casus in quibus istae mulieres ad religionem catholicam conver- 
tuntur praesertim si adest proles. 

Card. Siri: Placet iuxta modum: scilicet ratione habita eorum quae 
prolata sunt prout merentur. Addo: in hac materia ratio utique habea- 
tur necessitatum hominum, ut ipsis facilius aperiatur porta salutis; ta- 
men caute est procedendum, quia « praeceptum diei festi » fundatur 
iure divino — quod ius Ecclesia servare omnimode debet — et prae- 
ceptum de abstinentia et ieiunio quodammodo fundatur in ipsa doctrina 
Evangelii. 

Card. McIntyre: Placet iuxta modum: pag. 4, n. 2: Conditiones 
praevalent in multis partibus — praesertim in partibus ubi catholici sunt 
commixti cum acatholicis — a quibus praesentantur impedimenta ad 
observandum praeceptum de obligatione audiendi Missam diebus de 
praeceptis in America stricto modo. Melius est ergo ut maneat obli- 
gatio sine deminutione, quia confessarii in tribunali poenitentiae exer- 
cent principia Theologiae Moralis, quae sunt ampla. 

Pag. 10, 11 ad notam: Non probata est sententia de satisfactione prae- 
cepti audiendi Missam a vespere diei praecedentis. 

Ad observationem Cardinalis Ottaviani de pag. 10 n. 5: Mihi videtur 
difficile concedere benedictionem sollemnem quando matrimonium ce- 
lebratur cum dispensatione disparitatis cultus, cum hoc matrimonium 
non sit Sacramentum et existat possibilitas dispensationis ad validitatem. 

Card. Quiroga y Palacios: Placet iuxta modum, hoc est: atten- 
tis observationibus Em.mi Card. Leger. Adhaereo propositioni Em.mi 
Card. Confalonieri circa applicationem Missae pro populo omnibus die- 
bus festis. Circa cremationem cadaverum adhaereo dictis ab Em.mis 
Card. Ottaviani et Tisserant. 


11 Cf. p. 622. 

Card. Leger: Placet iuxta modum: iuxta adnotationes adnexas. 12 Et 
exopto totis viribus ut votum Em .mi Card. Decani, de praecepto Missae 
a vesperis sabbati adimplendo, a Concilio accipiatur. 

Card. Gracias: Placet. 

Card. Cento: Placet iuxta modum: attentis quae protulerunt prae- 
opinantes Patres, maturius tamen studium dedicando aliquibus proble- 
matibus inspectis, e. g. cremationi cadaverum etc. 

Optime proposuit Eminentissimus Leger praeponere prooemia quae- 
dam super transcendentiam Sacrificii Eucharistici in vita christiana et 
super necessitatem mortificationis, « ad adimplendum in nobis quae 
desunt Passionum Christi ». 

Card. Cicognani: Placet iuxta modum: sanctus, sartus tectusque 
remaneat dies Domini; sanctificetur praesertim per intimam partecipa- 
tionem fidelium Missae et receptionem S. Eucharistiae; obligatio Missae 
non videtur extendenda ad vesperem diei praecedentis, etiam attento 
quod parochus die dominico dat sua monita et enunciat quae pertinent 
ad vitam paroeciae. 

Quoad matrimonia mixta: quaedam solemnitas religiosa necessaria 
est ad imprimendam in animo nupturientium naturam sacram et prae- 
stantiam nuptiarum: et proinde et ea matrimonia in ecclesia celebren- 
tur, cum Missa et benedictione, si tamen cautiones datae fuerint. 

Item dicatur de matrimoniis inter partem catholicam et partem non 
baptizatam (ethnicam, vel iudaicam; quoad Mahumetanos, recurratur 
ad S. Sedem). 

Quoad n. 26: Non videtur concedenda parocho facultas dispensandi 
totam paroeciam, cum facile ipse recurrere possit ad Episcopum. 

Circa n. 36, de crematione'. Non videtur opportunum statuere in 
Concilio Oecumenico quod crematio cadaverum tolerari possit pro loco- 
rum adiunctis, etc. Servandus videtur sensus traditionalis christianus, 
quatenus possibile est, de sepeliendis mortuorum cadaveribus; patent 
motiva: symbolum resurrectionis, preces liturgicae, cultus sepulcrorum 
apud populos, etc. Ubi lues et morbi contagiosi serpant, Ecclesia difficul- 
tatem non facessit, et pariter providet per instructiones peculiares pro 
hac vel illa regione (uti Japonia) ubi mos civicus et leges sociales militant 
pro crematione. De hac materia silendum potius. 

Card. Godfrey: Placet iuxta modum: id est ad mentem Em.mi 
Relatoris. 


12 Cf. pp. 626-627. 

In pagina septima, 13 numero decimo nono, quoad legem abstinentiae 
in pervigilio Nativitatis Domini, speciatim de verbis « ad liberam sin- 
gulorum fidelium voluntatem ». 

Ad evitandas difficultates v. g. in una et eadem familia relinquatur 
conferentiae Episcoporum ut eligant diem determinatum pro abstinentia 
et ieiunio in pervigilio Nativitatis Domini. 

In pagina quarta, 14 numero secundo, ubi agitur de diebus festis sub 
praecepto, desideranda esset uniformitas in universa Ecclesia. Quodsi in 
certis locis exceptiones quaeruntur, videatur ne substituatur festum, 
dempta una ex diebus praeceptis enumeratis in canone 1247. 

Si autem Sancta Sedes vellet exceptiones concedere, meo bumili iudi- 
cio posset eliminare Octavam Nativitatis Domini a numero festorum 
sub praecepto, salvo semper meliore iudicio. 

Magni momenti est numerus quintus in pagina quinta, 15 quia ita sol- 
vitur quaestio a moralistis disputata. 

Quod dicitur in eadem pagina numero septimo optimum est. Item 
quod conceditur in numero octavo de satisfactione obligationis assistendi 
Missae Sacrificio in quacumque ecclesia, etc. 

Caput Tertium, pagina sexta: 16 De abstinendi ab operibus vetitis 
obligatione. Noto quod schema non loquitur de operibus servilibus et 
melius est, quia male intelligitur vox « servilis » quando quaestio est 
de operibus. Enumeratio operum vetitorum clarior est cum explicatio- 
nibus additis in schemate « labores, actus forenses etc. ». 

Sub numero decimo septimo, pagina septima, 17 quantum mihi vide- 
tur lex ieiunii ita praescripta confusionem faciet fidelibus. Dicitur « quan- 
titas ciborum sumatur aliquatenus minor quam consueta ». Scrupulos 
gignet. 

Concessio edendi quamcumque qualitatem cibi nimis larga est. Quid 
de precibus tempore quadragesimali ubi loquitur de « maceratione cor- 
poris » et similibus? Quantum distat talis concessio a spiritu Liturgiae 
de quo Ecclesia nos instruit? 

Propono ergo quod ieiunium quadragesimale significare debet co- 
mestionem carnis in prandio et non in aliis refectionibus. 

Insistere debemus de qualitate cibi potiusquam de quantitate. Placet 


18 Cf. p. 620. 

14 Cf. p. 618. 

15 Cf. p. 618. 

16 Cf. p. 619. 

17 Cf. p. 620. 

quod dicitur in nota tertia paginae undecimae 18 et non videtur insupera- 
bilis obiectio proposita de cibo pro prandio et coena simul praeparato. 
Estne adeo difficile mutare talem methodum in diebus ieiunii? 

Card. Confalonieri: Placet iuxta modum. 19 

Card. Richaud: Placet iuxta modum: attentis observationibus Card. 
Leger de magna necessitate definiendi ac determinandi quid sit dies fe- 
stus et quae sint opera servilia et de reeducatione christianorum quoad 
sensum paenitentiae; et attentis etiam observationibus similibus Card. 
Dopfner de urgentia proponendi fundamentum theologicum istorum 
praeceptorum, ad vitandum merum legalismum, 

Card. Konig: Placet iuxta modum, quem exposuit Card. Tisserant. 

Pag. 3 20 et saepius in schemate invenitur locutio « Missae adsisten- 
dum » vel « Missae adsistere ». Nostris temporibus melius sonat, quod 
invenitur in schemate anteriore, ibi pag. 5 21 linn. 35-36 et sic legitur 
« omnes fideles actuosa participatione Eucharistico sacrificio intersint ». 

Pagina 10, 22 ad notam in fine, haec animadvertere liceat: In schemate 
de ecclesiis orientalibus, quod erit ultimum schema in hac sessione, le- 
gitur in pagina 4, 23 linn. 18-20: « Facultas datur fidelibus satisfaciendi 
obligationi Missae a vespere vigiliae usque ad finem diei festi ». Quod 
orientalibus conceditur, vix latinis negari potest. 

Card. Dopfner: Non placet, iuxta ea quae dixi. 24 Consentio cum 
n. 35 (Missa occasione matrimonii mixti) et n. 36 (de crematione ca- 
daverum). Permittatur Missa dominicalis secundum iudicium Ordinarii 
vespere sabbati. 

Card. Marella : 25 Placet. 

Card. Concha: 26 Placet iuxta modum: ad pag. 6, 27 num. 13, littera a). 
Cum fideles passim angantur conscientia circa liceitatem exercendi diebus 
festis quaedam opera, clarum forte dicendum licitum esse iis diebus: 


18 Cf. p. 622. 

19 Cf. pp. 627-628. 

20 Cf. p. 618. 

21 Cf. p. 599. 

22 Cf. p. 622. 

23 Cf. p. 863. 

24 Cf. pp. 628-632. 

25 Em .mus Card. Marella tertiae Congregationi non interfuit. 

26 Em. mus Card. Concha tertiae Congregationi non interfuit 

27 Cf. p. 619. 

texere, suere, acu pingere, hortum domesticum excolere sine magno 
labore. 

Ius carnis idem est ac caro, imo caro concentrata. 

Convenire non videtur ut Conferentiae seu Concilia Provincialia sta- 
tuant opera poenitentiae praeter abstinentiam. 

Pag. 7, 28 num. 18, addendum: « salvis induitis Sanctae Sedis ». Idem 
addendum numero 19 atque numero 20. 

Disciplina universalis abstinentiae et ieiunii de qua pag. 8, 29 nume- 
ro 22 extendi non posset Dicioni Columbianae pro qua indultum Sanctae 
Sedis viget. 

Ad num. 35. Difficultas oritur ex eo quod in tabulis taxarum pro 
aliquibus Dioecesibus Columbianae Dicionis a Sancta Sede probatis edi- 
citur nihil, pro matrimonio simpliciter celebrato, a fidelibus exquiren- 
dum esse atque simul animadvertitur modum illum simplicem ex se ex- 
cludere celebrationem matrimonii. 

Card. Ottaviani: Placet iuxta modum: 30 cum notis Em.mi Card. Le- 
ger. Praceptum Missae audiendae maneat pro die Dominico. 

Card. Roberti: Placet iuxta modum: seu iuxta animadversiones 
ab Em.mis ac Rev.mis Patribus factas; servatis autem, quantum possibile 
est, spiritu poenitentiae quoad ieiunium et abstinentiam et charactere 
diei festi quoad auditionem Missae; cremationem vero nonnisi excep- 
tione admitti velim. 

Card. Jullien: Placet iuxta modum: probatis iis quae animadver- 
terunt Em.mi Leger, Dopfner, Ottaviani. Insuper plura dixi in foliis 
adnexis. 

Titulus schematis huius melius inscribitur: « de quibusdam prae- 
ceptis ecclesiasticis »: ipsum enim haud est codex omnium praeceptorum 
ecclesiasticorum . 

Expoliatur insuper latina lingua: ita, exempli gratia, in linea decima 
tertia (quartae pagellae), 31 locutio « ex concordato inito cum respectiva 
Natione » reddatur aliter, puta, « ex conventionibus initis cum variis 
nationibus ». 

Pariter pag. 4, 3 2 in linea decima septima, sufficiat locutio « ius parti- 
culare » quin vox « peculiare » addatur. Denique, « ius commune » re- 


28 Cf. p. 620. 

29 Cf. p. 620. 

30 Cf. pp. 634-636. 

31 Cf. p. 618. 

32 Cf. p. 618. 

ctius dicatur per « ius generale » atque concilia « particularia » vocentur 
per iuridica verba « plenaria » vel « provincialia ». 

Quid vero magis substantiale addere liceat: 

1) Pag. 5, 33 n. 10: aliquid grave ac novum videretur induci praecep- 
tum, ubi Ordinario ius confertur pietatis exercitia praescribendi fidelibus 
si Missa diebus festis de praecepto celebrari nequeat. Ideo melius aliud 
verbum quis adhibeat, puta « suaderi ». 

2) Pag. 6, 34 lin. 20: pressius definiantur oportet verba ubi de operibus 
vetitis adhibita, nempe « officina » et « fabricae », ut clare pateat de 
quibusnam rebus agatur. 

3) Pagg. 9 et 10: 35 optime in numero trigesimo tertio adhortatio fit ut 
foveatur observantia praeceptorum de annua confessione et communione: 
sed data hac occasione oblivioni ne dentur graves exhortationes pro com- 
munione frequenti; quare hic addendum videretur praescriptum can. 863. 

4) Quae dicuntur pag. 10 in num. 35, de benedictione sollemni in 
matrimoniis mixtis, aptius forte proponantur et discutiantur ubi de istis 
directe agetur. 

Pariter haud congruit sermo de crematione cadaverum cum praeceptis 
ecclesiasticis: melius alibi, puta ubi de ritibus. 

Card. Larraona: Placet iuxta modum: hoc sensu: 1) quod plura 
schematis placent; 2) quod animadversiones Em.morum Tappouni, Le- 
ger, Dopfner, Confalonieri, Alfrink, Ottaviani, Ferretto, Masella, Piz- 
zardo, Ruflini, Godfrey et Rev.mi P. Magistri diversis respectibus opti- 
mae fuerunt et colligendae sunt; 3) quod plura adsunt certe non levia 
quae lecta non sunt et notabiliter modificant disciplinam quae in Voto 
recenseo. Hinc schema, ut censeo, retractandum necessario esset forsan 
cum Commissione Orientali ad unificandam disciplinam nunc possibilem. 

* * * 

1. Quoad Introductionem, aliqua certe mihi probanda viderentur, 
alia non ita absolute et clare certa, dicere auderem. Certum profiteor et 
utiliter dicendum censeo, non inde abstinere debemus a praeceptis com- 
munibus renovandis, quod plures ea non servent, ne occasionem peccan- 
di ipsis scilicet tribuere videamur. Damnum, et quidem grave, bono spi- 
rituali fidelium iniceremus. Haec: est consideratio positiva, quae prae- 
valere debet. Absque dubio ad damnum et occasionem damni vitanda, 


33 Cf. p. 619. 

34 Cf. p. 619. 

35 Cf. p. 621. 

dummodo sufficienter bono omnium provideamus, facilior reddenda est 
communium praeceptorum observantia. 

2. Quod in fine Introductionis, ut compromissum, proponitur, sci- 
licet: « Hinc huius Commissionis Sodales, re attente et accurate perpensa, 
expedire censuerunt, ut, salvis nonnullis praescriptionibus ubique ser- 
vandis, plura alia certa et definita decernantur in Conciliis particularibus 
vel in Episcoporum conferentiis regionalibus seu nationalibus ». Adno- 
tarem: 1° Disciplina, si ipsa absolute relinquatur Auctoritatibus territo- 
rialibus, experientia teste in peius vel ruit vel tendit saltem ut ruat. 
Hinc, clausula semper addatur: res tota tractetur, quin ullo modo pu- 
blici iuris fiat, et integra S. Sedis iudicio, confirmationi et approbationi 
subiiciatur. 

Nisi agatur de rebus minoris momenti, haec Conciliis melius subiiciun- 
tur et a Conferentiis substrabuntur. Sane Concilia accuratius praeparan- 
tur et maiore securitate atque gravioribus oblatis cautionibus procedunt. 

2° Transmittantur semper S. Sedi et acta completa et relatio circa 
discussionem ac vota. 

I. Ad textum et notas corr elatas. 

n. 1. Probamus. 

n. 2. Introductio et a ), prorsus nobis confirmanda viderentur. Nulla 
pretiosa ratione, demonstrari sane potest, omnes gentes ex illis regioni- 
bus normam petere debere, in quibus dechristianisatio eousque proces- 
sit, ut ad pauca sane festa, et quidem die dominica celebranda, redu- 
cuntur. 

b) Aliqua adderem, ut ex iis pateret, Ecclesiam non sine dolore 
illis consensisse, ex. gr. auferrem « de praecepto servandis »; innuerem 
possibilitatem mutationis, esto de communi consensu. 

c) Res Conciliis sive Provincialibus sive Plenariis ad normas iuris 
celebratis (cc. 281-282) reservetur semper. 

Ut ad Introductionem diximus (n. 2), melius praeparata, magis 
seria, minus fluxa et fluentia sunt et difficilius fictis maioritatibus occa- 
siones Concilia praebent, quam diversae multiplices Conferentiae. Etsi 
plures nunc satis ingenui hoc non videant, post aliquot annos vix non 
omnibus patebit. 

n. 3. Dum fiat consentiente Sancta Sede , cui Acta mittantur, nihil 
obiiciendum. 

II. De Missae adsistendi obligatione : 

n. 4. nota 1. Quaestioni: «utrum legi de adsistendo Missae Sacri- 
ficio fideles satisfacere possint a vespere diei praecedentis, solummodo 
sex Sodales (seu Membra) Commissionis suffragium affirmativum, sex- 
decim autem suffragium negativum, et quinque nullum suffragium tu- 

Ierunt ». Haec quaestio, facile et secure resolvitur, si duplex in ipsa 
adspectus distinguatur: a) In primis, adspectus theologicus , scilicet de 
Ecclesiae potestate ad extendendam diem dominicam vel diem festum 
ad praeceptum adimplendum. Haec quaestio authentice iam olim soluta 
est, ex expressis concessionibus factis pro aliquibus Ritibus Orientalibus. 

b) Quaestioni: An expediat vel minus hoc concedere, quod con- 
cedi valet, ita respondere, ut credo, potest ac debet-. Episcopis ac Ordi- 
nariis haec facultas concedenda vel agnoscenda certe est, pro casibus in 
quibus alio modo Missa vel audiri non posset ex impedimentis absolutis, 
vel in quibus ex non recta voluntate seu debilitate certe non audietur. 

In concreto Episcopi iudicare debent, an pro animarum bono et ad 
tutandam generalem diei festi sanctificationem hoc concedere, et qua 
ratione et quibus limitibus expediat necne. 

nn. 5-12. Approbatione mihi digni videntur. 

III. De abstinendi ab operibus vetitis obligatione. 

nn. 13-14. Nihil notatu dignum. 

IV. De obligatione servandi abstinentiam et ieiunium. 

nn. 25-26. Ius Ordinariorum ac parochorum ad illos etiam extendi 
debuisset, etiam expresse, qui Ordinariis seu parochis in iure pro per- 
sonis subditis aequiparantur. 

V. De confessione annua et de communione paschali. 

Omnia admitti possunt. 

VI. De aliis praeceptis ecclesiasticis urgendis. 

n. 36. Aliqua, quoad cremationem, difficultas, quae hic conceditur, 
mihi videretur. 

Card. Heard: Placet. 

Card. Bea: Placet iuxta modum: maxime habita ratione animadver- 
sionum Em.morum Cardd. Leger et Tappouni de inculcanda necessitate 
poenitentiae, Em .mi Card. Dopfner de legibus tantum generalibus, sed 
cum motivis theologicis, denique Card. Ottaviani de Missa in matri- 
moniis mixtis cum dispensatione mixtae religionis et de crematione (ca- 
sus extraordinarius). De matrimoniis mixtis Secretarius pro unitate prae- 
paravit votum quod traditum est Commissioni de disciplina Sacramen- 
torum. 

Beat. Gori: Placet iuxta modum: 1) Quoad tempus satisfaciendi 
obligationi assistendi Missae, necesse est easdem dispositiones sequi in 
locis ubi habentur fideles rituum differentium. Et concedatur haec fa- 
cultas a vespere vigiliae ad finem diei festi. 

2) Insuper prae oculis habeantur animadversiones propositae ab 
Em.mis Cardd. Leger, Dopfner, Tappouni. 

Beat. Cheikho: Placet iuxta modum: i. e. iuxta observationes ab 
Em.mis et Rev.mis Patribus factas. 

Exc. Felici: Placet iuxta modum: quaestionem cremationis cada- 
verum, censeo non esse in Concilio tractandam. Em.mi Cardd. Ferretto 
et RufEni optima hac de re dixerunt. Melius igitur est ut quaestio sub 
adspectu quoque doctrinali peritius investigetur: deinde Sancta Sedes 
det opportunas instructiones, iuxta investigationis conclusiones, et con- 
suetae prudentiae normas. 

Exc. 0’Connor: Placet iuxta modum: 1) Mea humili opinione 
vitae christiana e in nostra aetate profectus maiorem fidelium christia- 
nam institutionem exigit: quod ut obtineatur minuere melius videtur 
legis generalis praecepta, praesertim quoad abstinentiam et ieiunium, 
et omnino rarissime a lege dispensare. 

2) Circa dies festos servandos, non solum insistere oportet in obli- 
gatione abstinendi ab operibus servilibus, sed magis in sanctificatione 
positiva istorum dierum, qui dies, praeter participationem ad divinum 
Sacrificium, destinantur ad instructionem religiosam impertiendam, ad 
vitam familiarem muniendam: ad opera de apostolatu laicorum robo- 
randa, denique ad animos more christiano recreandos. 

Exc. Silva Santiago: Placet iuxta modum: scilicet iuxta proposita 
ad Em.mo Card. Leger quoad necessitatem insistendi circa naturam prae- 
cepti Missae. Etiam iuxta dicta ab Em.mo Card. Ottaviani quoad nu- 
merum 35 in pag. 10. 3 6 Quoad numerum 18, lex ... nunquam fuit in 
America Latina per privilegium Sanctae Sedis, et hac de causa, etsi re- 
center existit, tamen practice a paucis etiam catholicis adimpletur et ita 
aestimo ut hic numerus 18 habeat aliam redactionem, v. g. ut addatur: 
« ... iuxta mentem Sanctae Sedis pro unaquaque regione aut natione ». 

Exc. Antezana y Rojas: Placet iuxta modum: secundum animad- 
versiones Em.morum Cardd. Ottaviani, Leger et aliorum Patrum. Et 
liceat mihi dicere quod sequitur: In lege civili Boliviana prohibitum est 
introducere cadavera in templa, sed fideles petunt Missas exsequiales 
generatim corpore praesente in domibus; quare hac de causa videtur 
mihi bonum esse admittere Missas semel in unaquaque domo toties quo- 
ties, saltem pro benefactoribus Ecclesiae. 

Exc. Campbell: Placet iuxta modum, id est: placent quae dicta 
sunt a Cardinali Leger et Lienart praesertim quoad ad deletionem pa- 


36 Cf. p. 621. 

ragraphi vigesimae, pag. septima. 37 Placent quae dicta sunt a Cardinali 
Ruffini quoad paragraphum trigesimam quintam et Missam in die sab- 
bati. 

Exc. Cooray: Placet iuxta modum: i. e. iuxta sequentia: 

1) Pag. 4, 38 lin. 14, post verba « respectiva Natione » addantur ver- 
ba « vel induito Apostolico ». 

2) Pag. 5, 39 n. 10. Non clarum utrum assistentia dictis exercitiis de- 
beat esse sub gravi an non. 

3) Pag. 8, 40 n. 25. Dispensatio totius paroeciae Ordinariis relinquen- 
da, ad uniformitatem servandam. 

4) Pag. 9, 41 n. 29. Insistendum in Sacra Communione in periculo 
mortis. 

5) Praeceptum ieiunii non ampliandum saltem relate ad regiones 
tropicales, ubi ieiunium protractum est valde difficile. 

Exc. Lefebvre: Placet iuxta modum: i. e. quoad obligationem au- 
diendi Missam in die dominica maneat in sola die dominica: facultas 
assistendi Missae horis vespertinis affert iam magnam facilitatem. 

De ieiunio et de abstinentia sint leges determinatae a Conferentiis 
Episcoporum. 

Non detur parochis facultas dispensandi totam paroeciam. 

De matrimoniis mixtis: non detur benedictio solemnis, sed benedictio 
detur in ecclesia, non autem in sacristia. 

De crematione: nonnisi in casibus belli vel calamitatis admittatur. 

Exc. Hurley: Placet iuxta modum: i. e. relate ad legem ieiunii 
et abstinentiae iuxta vota Em. morum et Exc. morum Patrum qui maxi- 
mam legislationis generalis simplicitatem desiderant, praesertim propter 
diversitatem conditionum novarum populationum christianarum Afri- 
cae et Asiae. 

Exc. Perrin: Non placet. Novum schema praeparetur ad mentem 
Eminentissimi Dopfner; rationes doctrinales praeceptorum exponantur. 

Dies abstinentiae et ieiunii determinentur secundum propositionem 
Eminentissimorum Tappouni et Leger. 

Totaliter adhaereo animadversionibus Eminentissimi Ottaviani de 


37 Cf. p. 620. 

38 Cf. p. 618. 

39 Cf. p. 619. 

40 Cf. p. 620. 

41 Cf. p. 621. 

non celebranda Missa pro matrimoniis cum dispensatione disparitatis 
cultus cum agatur de Maliometanis. 

Exc. Bazin: Placet iuxta modum: secundum observationes factas, 
praesertim a Cardd. Leger, Dbpfner et Arch. Lefebvre. Vellem ut n. 10 
in pag. 5 42 clarificetur, quia multas difficultates invenimus in Missionibus. 

Exc. Bernier: Placet iuxta modum: habita scii, ratione eorum 
quae Em. mus Card. Leger de abstinentia et ieiunio exposuit. 

Exc. Yago: Placet. 

Exc. Rakotomalala: Placet iuxta modum: ad mentem Cardina- 
lium Ruffini, Siri, Cicognani et Ottaviani quoad obligationem Missae 
assistendi tantum die dominica, quoad legem ieiunii et abstinentiae et 
quoad cremationem. 

Exc. Bengsch: Non placet. 

Exc. Jelmini: Placet. Prae oculis tamen habeantur animadversio- 
nes Eminentissimorum Cardinalium Leger, Dbpfner, Alfrink, Ottaviani, 
speciatim de celebratione Missae in matrimoniis mixtis. Consentio cum 
Eminentissimo Card. Confalonieri circa applicationem pro populo Mis- 
sae diebus festivis. Relate ad cremationem cadaverum, nil innovetur 
nisi in specialibus casibus ab Ecclesia admissis. Quod attinet ad celebra- 
tionem Missae serotinae die sabbato ad praeceptum adimplendum con- 
sentio, necessitatis ratione hisce temporibus. 

Exc. Suhr: Placet iuxta modum: iuxta ea quae dixerunt Em.mi 
Cardinales Leger, Dbpfner et Ottaviani. Censeo cremationem cadave- 
rum admittendam esse. 

Rev. Brqwne: Placet iuxta modum, attentis observationibus a plu- 
ribus Patribus factis et scripto quodam meo pro simplici consideratione 
proposito. 43 

Rev. Sepxnski: Placet schema ob claritatem et indolem simplicem 
et practicam. Proponere velim aliquas animadversiones: 

II - De Missae adsistendi obligatione: 

Pag. 5, 44 n. 7, lin. 11: adiungatur « Immo in quocumque loco ubi 
Missa licite celebratur ». 


42 Cf. p. 619. 

43 Cf. p. 636. 

44 Cf. p. 619. 

IV - De obligatione servandi abstinentiam et ieiunium: 

Pag. 7, 40 n. 17, linn. 9-10: Lex ieiunii praescribit ut nonnisi unica 
per diem comestio plena fiat, in aliis vero comestionibus — quae se- 
mel mane et vespere fieri solent — ... (pro textu: « quae quotidie fieri 
solent »). 

Pag. 8, 46 n. 22, linn. 4-6: His praescriptis nihil de constitutionibus 
ac regulis cuiusvis Status perfectionis a legitima auctoritate ecclesiastica 
approbati; ... (Quaeri potest de induitis S. Sedis sodalibus Statuum Per- 
fectionis etiam applicabilibus, cum nempe Ordinarius loci dispenset no- 
mine Sanctae Sedis). 

Pag. 8, n. 24, lin. 17: proponerem post verba «extra domum 
suam » additionem: « dummodo non agatur in fraudem legis ». 

Pag. 8, n. 25, lin. 23: clarius dicatur: « de observantia abstinen- 
tiae vel ieiunii vel etiam utriusque dispensare possunt ». 

Pag. 8, n. 26: Parochi pariter, in particularibus casibus iustaque 
de causa, possunt singulos fideles sibi subiectos singulasque familias, 
etiam extra territorium, atque in territorio suo etiam peregrinos a lege 
communi de observantia festorum itemque de observantia abstinentiae 
vel ieiunii vel etiam utriusque dispensare; immo a praefatis legibus di- 
spensare valent, si et quamdiu gravis et iusta causa id requirat, totam 
paroeciam. Fideles autem accurate edoceantur ... 

V - De confessione annua et de communione paschali: 

Pag. 9, 47 n. 32: Ipso iure ... itemque censuris a Sancta Sede Ordi- 
nario loci reservatis. 


45 Cf. p. 620. 

46 Cf. p. 620. 

47 Cf. p. 621. 

VII 

DE STATIBUS PERFECTIONIS ADQUIRENDAE 

Pars prima 

DOCTRINA DE STATIBUS PERFECTIONIS ADQUIRENDAE 

Sectio secunda 

De aliquibus institutis status PERFECTIONIS IN PARTICULARI 
(Quarta Congregatio: 23 febr. 1962) 


1) SCHEMA PROPOSITUM 
A COMMISSIONE DE RELIGIOSIS 

1. [ Transitus a sectione prima ad secundam']. Licet praecedens constitu- 
tio omnia sane complectatur instituta Status perfectionis, Sacra Synodus tamen 
opportunum ducit aliquid in particulari addere tum de institutis laicalibus, 
praesertim Fratrum docentium, praesentibus in adiunctis speciali ratione 
commendandis, 1 tum de institutis saecularibus nuperrime iuridice ordinatis 
et ad statum perfectionis adquirendae adscriptis. 

Caput VII 

DE INSTITUTIS LAICALIBUS PRAESERTIM FRATRUM DOCENTIUM 

2. [De aestimatione vitae religiosae laicalis habenda]. Vita religiosa lai- 
calis, qualis a prioribus temporibus in Ecclesia exculta 2 atque hisce ultimis 
saeculis volventibus nova forma, tam pro viris quam pro mulieribus, variis 
apostolatus operibus mirum in modum aptata et nunc ubique vegetior efflo- 
rescens, ab omnibus habenda est tamquam evangelicae perfectionis adqui- 
rendae et Deo consecrationis status completus a Sancta Ecclesia recognitus; 
eam igitur Sacra Synodus amplissimis laudibus extollit omniumque aestima- 
tioni ac speciali Sacrorum Praesulum sollicitudini commendat. 

3. [De speciali fratrum docentium vocationis indole]. Inter vitae reli- 
giosae laicalis sectatores viros, qui « peculiari Dei vocatione sacerdotii di- 
gnitati iisque solaciis quae ex eo oriuntur, renuntiant », 3 placet specialiter 
recensere diversorum Institutorum Fratres docentes, qui, sicut de aliis qui- 
buscumque religiosis docentibus quoque dicendum est, ab Ecclesia eorum 
Constitutiones approbante utpote finem specialem prosequendum munus 4 
christiane erudiendi iuventutem receperunt; atque ideo veluti missionem 
obtinuerunt non tantum disciplinas profanas sensu catholico tradendi sed 
praesertim docendi doctrinam christianam, qua, in scholis cuiuscumque ordi- 
nis et gradus, iuvenis animum ad vitam christianam reapse instituunt. 

4. [De speciali religiosorum docentium vocationis merito]. Huius pecu- 

liaris vocationis Religiosi docentis meritum manifesto apparet consideranti 
« christianam educationem causam esse sane gravissimam, quod attinet non 
modo ad singulos ho min es, sed ad domesticam etiam civilemque consortio- 
nem ». s Itaque, « dilucidum est quam praestabilis sit, prae ceteris omnibus, 
christianae educationis opera, quippe quae eo potissimum spectet, ut summi 
boni, nempe Dei, possessionem adulescentibus educandis comparet, et huma- 
nae societati maxima, quoad in terris fieri potest, emolumenta ac commoda 
pariat ». 6 

5. [ Specialis missio docendi religionem in scholis ]. Quapropter, stante 
fine speciali Institutorum Fratrum docentium, licentia Ordinarii loci ipsis 
concessa scholam aperiendi secumfert facultatem docendi in eadem doctrinam 
christianam, firmo tamen iure Ordinarii loci vigilantiae ac visitationis, serva- 
tisque legitimis conditionibus in ipsa permissione forte appositis. 7 

6. [ Congrua praeparatio fratrum ad religionem docendam ]. Tam nobi- 
lis vero missio gravem inducit necessitatem ut religiosi docentes ad eam rite 
explendam profunde accurateque formentur. Immo, si de doctrina Religionis 
in scholis mediis et superioribus tradenda agatur, seria et proportionata re- 
quiritur in docente institutio generalis theologiae, sine qua tantum munus 
eo gradu tuto ac competenter exerceri vix potest. 8 Huic quidem apostolatui 
se totos dent, illum caeteris omnibus quae illos ab eo distrahi possint ante- 
ponentes. 

7. \V ocatio fratrum docentium fovenda et promovenda~\. Ut tam utilia 
Instituta maiora in dies incrementa capiant, 9 scriptores de rebus paedagogicis 
et asceticis, educatores, confessarii et moderatores spiritus christifidelibus 
ostendant hanc peculiarem Fratrum docentium vocationem secumferre, cum 
integra personae Deo consecratione, opus omnimode laudandum et fovendum, 
christianam nempe puerorum et iuvenum institutionem et educationem, quae 
ars artium et scientia scientiarum 10 merito dicitur quaeque nostris tempo- 
ribus adeo necessaria et urgens est; itemque adspirantes et religiosos eorum 
consilia requirentes sapienter illuminent atque in vocatione, quae dispositiones 
ingenii animique dotes haud communes certo postulat, pro sua prudentia 
confirment. 


Caput VIII 

DE INSTITUTIS SAECULARIBUS 

8. [Dc institutis saecularibus honorandis~\. In Sancta Dei Ecclesia, cuius 
mirabilis foecunditas singularibus temporum necessitatibus occurrentibus 
subveniendis numquam impar invenitur, exsorta sunt Instituta Saecularia, 
quae a Sede Apostolica iuridice recognita, christifidelibus in saeculo perma- 
nentibus perfectionis evangelicae prosequendae viam commonstrant atque 
modos apostolatus in saeculo et ex saeculo exercendi amplos et efficaces sup- 
peditant. 11 Igitur, Sacra Synodus facere non potest quin Divinae Bonitatis 
gratias referat, de novo hoc agmine, quod exercitium consilia evangelica pro- 
fitentium in saeculo adauxit. 12 

9. [Institutorum saecularium distinctio : A fidelium Associationibus ]. 
Haec Instituta saecularia, quorum sodales in saeculo dispersi absque votis 
publicis et sine vita communi canonica « tam generose sanctitatem sectan- 
tur », 13 veras societates, clericales vel laicales, ad modum corporis organici 
cum propriis internis moderatoribus in Ecclesia constituunt, quae dioecesa- 
nae, interdioecesanae vel universales, et quidem iuris sive dioecesani sive 
pontificii esse possunt. Et licet, quoad externam rationem vitae et modum 
apostolatum exercendi cum communibus fidelium associationibus sive laico- 
rum sive sacerdotum conveniant, ab iisdem tamen iuridice distinguuntur, 
quia veram et essentialiter completam, etsi in saeculo, consiliorum evangeli- 
corum professionem secumferunt, proptereaque inter status perfectionis ab 
Ecclesia recognitos iure meritoque adnumerantur. 14 

10. [Institutorum saecularium distinctio: A religionibus et societatibus ]. 
Ad institutorum saecularium naturam, ut iam supra innuitur, necessario per- 
tinet plena christianae perfectionis professio, tribus evangelicis consiliis so- 
lide fundata et quoad substantiam vere religiosa. Attamen, non solum in 
iisdem vota publica non admittuntur; sed indoles saecularis vel ut aiunt, « sae- 
cularitas » in qua eorum specifica existendi ratio consistit, fideliter quoque 
asservanda est et in omnibus elucere debet. 15 

Quapropter, haec Instituta nec religiones nec societates vitae communis 
sunt, neque iis in omnibus aequiparari possunt. Ideoque, proprium nomen, 
scilicet: « Instituta saecularia » de iure sortiuntur, a nulla societate vitae com- 
munis etiam sine votis a nullaque alia fidelium associatione in saeculo usur- 
pandum. 

11. [ Instituta saecularia proprio utuntur iure\. Pariter, instituta saecu- 
laria proprio quoque utuntur iure, peculiaribus suis conditionibus socialibus, 
vitae et operae in saeculo necnon saecularibus muneribus, officiis et operibus 
quae licite exercentur plane accommodato. Ea, igitur, pro aliis statibus perfe- 
ctionis specialiter praescripta, ipsis non applicantur nisi ob peculiarem ratio- 
nem a Sancta Sede aliter provisum fuerit. 16 

12. [ Forma genuina institutorum saecularium praeservanda ]. Ideoque, 
cavendum est ne propria institutorum saecularium indoles extraneis formis 
alteretur vel a sua genuina ratione et integritate iuridica certis modis vivendi 
vel apostolatum exercendi sibi alienis incaute acceptis recedat, non sine 
vero periculo confusionem inducendi inter varios status perfectionis. 

Hinc, in iis quae particulariter spectant ad praxim consiliorum evange- 
licorum, speciatim in materia paupertatis, et ad officia ac munera in saeculo 
suscipienda necnon ad externam formam vitae socialis sodalium, non iure 
pro aliis statibus perfectionis vigenti, sed propriis normis a Sancta Sede sibi 
impertitis reguntur. 

13. [De subiectione institutorum saecularium Ordinariis locorum ]. In- 
stituta saecularia ad normam iuris pro non exemptis Congregationibus et 
Societatibus vitae communis vigentis, subiecta sunt Ordinariis locorum 17 
quibus etsi de iure innotescunt, 18 potest tamen haud raro iuvare, immo ali- 

quando omnino necessarium esse ut sodalium nomina vel ipsa centra ceteris 
prorsus ignota maneant. 

14. [De sublectione sacerdotum incardinatorum Ordinariis locorum\. In 
iuridica autem ordinatione institutorum clericalium, quorum sodales incardi- 
nationem propriae dioecesi ex instituto retinent, id semper prae oculis haben- 
dum est, auctoritatem Ordinarii loci in hos clericos nullo sub respectu immi- 
nuendam sed potius novo vinculo firmandam esse. Quamobrem, in Constitu- 
tionibus apte definienda est materia obedientiae Superiori interno debitae, 
qui numquam quidquam praecipere vel consulere potest quod dependentiae 
ab Ordinario adversetur, cuius sententia in omnibus casibus conflictus prae- 
valere debet. 

15. [De subiectione sacerdotum non incardinatorum ]. Quando sacerdo- 
tes incardinationem dioecesanam ex instituto non retinent, statuendum est 
tempus quo illam de iure amittunt. 19 Interim, ad normam Constitutionum 
plane pendent a proprio Superiore interno, quin tamen ipse in officia ab Ordi- 
nario commissa directe intervenire valeat, salva semper eorumdem adimple- 
tionis vigilantia. 

16. [ De institutis saecularibus alicui religioni aggregandis ]. Ad relatio- 
nem quod attinet alicuius Instituti saecularis cum aliqua Religione, nihil im- 
pedit quominus, ex speciali Sanctae Sedi concessione, Institutum saeculare 
alicui Religioni aggregetur ut ab ipsa adiuvetur et etiam aliquomodo moraliter 
dirigatur. 20 Attamen, aliae strictioris formae, quae Instituti saecularis auto- 
nomiae detrahant, etiamsi ab ipsis Institutis desiderentur et invocentur, non- 
nisi difficulter, bono Instituti attente considerato, opportunisque adhibitis 
cautelis, concedi poterunt. 21 

2) RELATIO EM.MI P. D. VALERII CARD. VALERI 
PRAESIDIS COMMISSIONIS DE RELIGIOSIS 

Si licet, ante omnia quaedam dicere vellem de modo quo labor in 
nostra Commissione de Religiosis inde ab initio processit. 

In praeparatione schematum de Statibus perfectionis adquirendae, 
triplicem periodum distinguimus: primam qua quaestiones tractandae 
rite propositae et ordinatae fuerunt; alteram, qua singulae quaestiones 
ulteriori studio subiectae sunt; tertiam qua integrum schema de Statibus 
perfectionis definitive retractatur. 

I. Periodus aptae propositionis quaestionum 

Inde a mense iulii anni 1960, Secretariatus Commissionis de Reli- 
giosis, praeparatoriae Concilii Oecumenici Vaticani II, operam dedit 
laboribus Rev.morum Commissariorum (24) et Consultorum (29) paran- 
dis. Materiam satis amplam a Commissione antepraeparatoria particu- 
lari penes Sacram Congregationem de Religiosis constituta, solerter di- 
gestam collegit, ordinavit, atque una cum schematibus Pontificiae Com- 
missionis Antepraeparatoriae Centralis apte disposuit ut haec documenta 
studiosis commode inservire possent; quibus varios adiunxit textus sive 
suo marte exaratos sive ex aliis fontibus excerptos. 

Mense octobri exeunte et sequenti novembri ineunte, septem ses- 
siones Commissionis habitae sunt (dd. 21 octobris, 9, 11, 15, 16, 18 et 
22 novembris). In his, Commissio curavit quaestiones tractandas rite 
distinguere unam ab alia, quam aptissime accuratis terminis ponere et 
opportunis animadversionibus munire, quo via sterneretur ordinato et 
fructuoso studio. Eadem ratione regulas quasdam statuit in laboribus 
explendis observandas. 

Cum nostrae Commissionis membra maxima ex parte Romae com- 
morentur, eorum coetus ab altero Consultorum plane distinctus est 
atque Commissio statuit quod omnes quaestiones pro studio et voto 
ad Rev.mos Consultores primum mitterentur, ante earum discussionem 
in sessionibus plenariis. 

Quaestiones dispertitae sunt in tres categorias: ad primam perti- 
nebant quaestiones demandatae, scilicet, a Summo Pontifice selectae 
et Commissioni de Religiosis commissae, quae novem numerabantur; 
ad secundam categoriam referebantur sex quaestiones additiciae, quas 
nempe Commissio, pro facultate sibi concessa, prioribus adiungendas 
aestimavit; tandem tertia categoria constabat quinque quaestionibus con- 
nexis, quae licet aliarum Commissionum praeparatoriarum propriae, spe- 
cialem tamen connexionem praeseferebant cum institutis Status perfe- 
ctionis. 

Die 14 mensis novembris 1960, omnes Consultores qui pro sollemni 
Audientia Sanctissimi Domini Nostri Papae Romae inveniebantur, con- 
venerunt ut instructiones reciperent circa operam ab ipsis praestandam: 
quo conclusa est prima periodus activitatis praeparatoriae Commissionis. 

II. Periodus studii proprie dicti singularum quaestionum 

Ut supra dictum est, quaestiones praevio studio Rev.morum Con- 
sultorum subiectae sunt et ita quidem ut pro unaquaque tria saltem da- 
rentur vota scripta. Haec vota quae sexaginta et quattuor (64) nume- 
rantur, magna cum diligentia confecta sunt; quaedam eorum vero 
tractatus amplissima mole et magni scientifici valoris constituunt, qui- 
bus materia sub aspectu historico, theologico, iuridico, erudite et perite 
investigatur, exponitur et enucleatur. 

Vota Consultorum exemplaribus multiplicata, Rev.mis Commissariis 
communicabantur, tempestive, ante conventus quibus discutienda erant. 
Unaquaeque quaestio suum ponentem inter Commissarios selectum 
habuit, qui ex votis Consultorum suum proprium votum syntheticum 
exemplaribus pariter multiplicatum singulis Commissariis remittebatur, 
qui suas animadversiones ad Secretariatum ante diem discussionis scripto 

tradere debebant. Tandem edebatur folium officii quod integrum tex- 
tum in conventu examinandum cum animadversionibus Commissariorum 
ordinatim dispositis praebebat. 

Conventus plenarii Commissionis ad singulas quaestiones boc modo 
pertractandas, initium habuerunt die 1 februarii 1961 et sine interrup- 
tione continuarunt, duo in hebdomada, usque ad finem mensis iunii. 
Conventus hac periodo fuerunt triginta et quinque (35). 

III. Periodus retractationis definitivae integri schematis 

In secunda periodo a mense februarii ad mensem iunii 1961, singulae 
quaestiones separatim tractatae fuerunt sine praestituto ordine, prout 
labor Consultorum et Commissariorum procedere sinebat. 

In feriis aestivis, Secretariatus curavit omnes quaestiones iam tracta- 
tas inter se coordinare et redigere sub communi titulo: « De statibus 
perfectionis adquirendae », in unum organicum schema ad instar eius 
quod factum est in Concilio Tridentino pro Regularibus et Monialibus, 
in Sessione XXV. Integrum schema duplici parte constat: altera doctri- 
nali , scilicet de ipso Statu perfectionis, necnon de aliquibus Institutis in 
particulari et de vocatione religiosa; altera potius disciplinari de accom- 
modata renovatione vitae et operae in Institutis status perfectionis. 
Index capitulorum videri potest in prima pagina schematis de « Vita reli- 
giosa renovanda ». 

Schema prius retractatum fuit a Subcommissione speciali, sic dicta, 
redactionis , quae in opere suo explendo impendit triginta et unam 
sessiones. Deinde textus sic retractatus deliberationibus et definitivo 
iudicio Commissionis in sessionibus plenariis subiectus est, quae in hoc 
opere adhuc incumbit a die 10 ianuarii praesentis anni 1962, duas sessio- 
nes in hebdomada habens. 

Introductio: Ad schema generale de statibus perfectionis 

Pontificia Commissio de Religiosis praeparatoria Concilii Oecume- 
nici Vaticani II, ad instar eius quod in Sessione XXV Concilii Triden- 
tini pro « Regularibus et Monialibus » factum est, censuit quaestiones a 
se tractatas in unum schema organicum redigere, sub titulo: « De stati- 
bus perfectionis adquirendae ». 

Ratio huius tituli evidens est. Iure enim vigente, ad statum religio- 
sum canonicum (cf. can. 487) pertinent, non solum, ut tempore tri- 
dentino, Regulares et Moniales, sed Congregationes quoque a votis sim- 
plicibus utriusque sexus quae, praesertim ultimo saeculo decurrente, 
in bonum et ornamentum Ecclesiae tanto numero tantisque meritis suc- 

creverunt. Praeterea, ad statum religiosum proxime accedunt haud pau- 
cae societates quarum sodales, licet absque votis publicis, « vivendi ra- 
tionem religiosorum imitantur, in communi degentes sub regimine Su- 
periorum secundum probatas constitutiones » (can. 673 § 1). Tandem, 
Constitutio Apostolica Provida Mater Ecclesia die 2 februarii 1947 edi- 
ta, recognovit iuridice et ad statum perfectionis adquirendae adscripsit 
novam formam Institutorum saecularium, in quibus professio christia- 
nae perfectionis assequendae habetur « quoad substantiam vere religio- 
sa », licet in saeculo emissa et exercenda (cf. Motu proprio: Primo feli- 
citer, diei 12 mensis martii 1948). 

Hae tres professionis perfectionis christianae formae inter se valde 
dispares, commune tamen habent elementum fundamentale, scilicet, 
consilia evangelica paupertatis , castitatis et obedientiae gratia perfectio- 
nis christianae assequendae secundum proprias constitutiones suscepta. 
Quamobrem ad eundem complexum statum publicum in Ecclesia perti- 
nent et sub eadem denominatione status perfectionis adquirendae me- 
rito veniunt. 

Integrum schema de Statibus perfectionis adquirendae (ut videri 
potest in prima pagina schematis: De accommodata renovatione vitae 
religiosae ), in duas partes dividitur. Prima, quae est doctrinalis, disserit 
de natura et indole Status perfectionis in genere (Capitula I-VI), deinde, 
de aliquibus Institutis in particulari (Capitula VII-VIII) et clauditur 
capite IX de Vocatione religiosa. Altera pars est potius disciplinaris. In 
Prima Sectione tractat de Accommodata renovatione vitae religiosae 
(Capita XI-XV); deinde, de Institutione alumnorum religiosorum (Ca- 
pita XVI-XXIII), de admissione alumnorum ad Professionem et ad Ordi- 
nes (Capita XXIV-XXV), de quibusdam quaestionibus particularibus 
(Capita XXVI-XXVIII) et de apostolatu religiosorum sub moderamine 
Episcoporum (Capita XXIX-XXXIII). 

Desiderium Commissionis nostrae erat integrum schema de Stati- 
bus perfectionis praesentandi: quod certo multum iuvasset ad singu- 
larum partium tum inter se coordinationem tum propriam vim facilius 
assequendam. Ita, v. g. in praesentibus schematibus parum dicitur 
de relationibus Religiosorum ad Episcopos dum de iis copiose agitur 
sive in Prima Sectione Partis Primae, sive in ultima Sectione Partis Se- 
cundae. Sed tunc praesentatio schematis ulterius differri debuisset, dum 
e contra urgebat necessitas Rev.mae Commissioni Centrali materiam di- 
scutiendam suppeditandi. 



DISCEPTATIO - DE STATIBUS PERFECTIONIS ADQUIRENDAE 


661 


Pars I, sectio II: De aliquibus Institutis status perfectionis in particulari 

(Capita VII-VIII). 

Licet constitutio generalis de statibus perfectionis adquirendae, non- 
dum Rev.mae Commissioni Centrali praesentata, omnia complectatur 
instituta, attamen, visum est opportunum aliquid in particulari addere 
tum de Institutis laicalibus, praesertim Fratrum Docentium, tum de 
Institutis saecularibus (Cl. 1). 

Animadversio ad caput VII: De Institutis laicalibus praesertim Fra- 
trum Docentium. 

Ratio particularis loquendi de Institutis laicalibus praesertim Fra- 
trum Docentium est necessitas in nostris diebus vocationem religiosam 
quae sine sacerdotio est, speciatim Fratrum docentium, in aestimatione 
omnium extollendi. Quare ostenditur hanc vocationem, etsi sacerdotali 
dignitate iisque eidem adnexis solaciis carentem, omnia elementa consti- 
tutiva Status perfectionis in Ecclesia plene possidere, proptereaque ab 
omnibus esse honorandam et prout cuique competit fovendam (Cl. 2, 3). 
Inter alia munera institutorum Fratrum Docentium, excellit illud do- 
ctrinam religionis iuvenibus in suis scholis tradendi (Cl. 5). Sed haec 
nobilis missio, ab Ecclesia haec instituta docentia approbante recepta, 
eorum sodalibus gravem imponit obligationem ad eam rite explendam 
accurate sese disponendi; et quidem, si de doctrina Religionis agatur in 
scholis mediis et superioribus tradenda, seria et proportionata requiritur 
in docente institutio generalis theologica, sine qua tantum munus eo 
gradu tuto ac competenter vix exerceri potest (Cl. 6). 

Commissio examinavit etiam quaestionem nostris temporibus satis 
agitatam de accessione fratrum docentium ad sacerdotium. Hucusque, 
Sancta Sedes valde prudenter egit talem accessionem concedendo pau- 
cissimis Institutis eam petentibus. Speciali autem inquisitione apud 
varia Instituta Fratrum a Commissione facta, post rei accuratum stu- 
dium, hanc quaestionem non apparuit sufficienter maturam ut sine pe- 
riculo aliqua norma generalis a Concilio praeberetur. 

Animadversio ad Caput VIII: De Institutis saecularibus. 

De Institutis saecularibus etiam in particulari dicendum erat, propter 
rei novitatem in Ecclesia. Notum est, enim, Instituta saecularia licet 
iam a saeculo fere de facto existant, iuridice recognita ferunt tantum 
anno 1947 cum promulgatione Constitutionis Apostolicae: « Vrovida 
Mater Ecclesia ». 

Inde necessitas horum institutorum naturam breviter exponendi, 

quae ad Statum perfectionis adquirendae stricte pertinent, quatenus iis 
imponitur ut elementum essentiale et fundamentale vera professio chri- 
stianae perfectionis , evangelicis consiliis solide fundata et quoad sub- 
stantiam vere religiosa, ut in Motu proprio Pii XII Primo feliciter, diei 
12 martii 1948 declaratur (Cl. 8). 

Non minus necessarium erat sedulo ea distinguere ex una parte, 
ab omnibus fidelium Associationibus piis, quae ad statum perfectionis 
non pertinent, quia in eis non invenitur professio authentica consilio- 
rum evangelicorum; ex alia parte distinguuntur tum a religionibus: 
quae secumferunt vota publica, sollemnia vel simplicia, quibus Instituta 
saecularia carent; tum a societatibus vitae communis : quia istae habent 
vitam communem canonicam quae Institutis saecularibus non imponi- 
tur (cf. Cl. 9, 10). 

Propterea, quia cum aliis societatibus minime confunduntur, proprio 
iure et nomine utuntur (Cl. 11) et oportet ut eorum genuina forma ab 
omni alter atione praeservetur (Cl. 12). Dicuntur saecularia : non solum 
ex eo quod apostolatum in saeculo exercent: hoc enim commune est 
omnibus institutis sic dictis « vitae activae »; sed quia apostolatum exer- 
cent « ex saeculo », quatenus eorum sodales post cooptationem Insti- 
tuto, propriam conditionem socialem et professionem quam in saeculo 
habebant retinent cum omnibus eiusdem exigentiis professioni per- 
fectionis compatibilibus et ita apostolatum praecipue exercent et propriae 
sanctificationi consulunt. Consulte dicimus quod conservent conditionem 
socialem et professionem quam in saeculo habebant: quae non tantum 
est laicalis, sed etiam esse potest sacerdotalis ; et proinde haberi possunt 
Instituta saecularia etiam Sacerdotum qui in iure dicuntur saeculares, 
quatenus ab illis cleri regularis sunt distincti. Ideoque, instituta saecu- 
laria esse possunt, et reapse sunt, sive laicalia, sive clericalia. 

Proprium est, iam diximus, Instituti saecularis ut eius membra 
propriam quam habebant in saeculo retineant conditionem. Id valet 
non solum de laicis, sed etiam de Sacerdotibus qui incardinationem 
propriae dioecesi conservare valent, et quidem cum omnibus obligatio- 
nibus et plena proprio Ordinario subiectione per ordinem ad munia 
sacerdotalia et ad rationem vitae huiusmodi incardinationi inhaerentibus, 
servata tamen debita dependentia a proprio Superiore interno quoad 
res ad statum perfectionis spectantes. Id dilucidatur in Cl. 14 quae 
statuit quoad in « Constitutionibus apte definienda est materia obedien- 
tiae Superiori interno debitae, qui numquam quidquam praecipere vel 
consulere potest quod dependentiae ab Ordinario adversetur ». 

3) ANIMADVERSIONES SODALIUM 

Card. Ruffini: Quae hoc schemate et subsequentibus « de stati- 
bus perfectionis adquirendae » dicuntur optima sunt, quamquam ali- 
quantulum disiuncta, ut ipse Em. mus Relator agnovit. Ea enim non 
solum sapientiam et diligentiam, sed etiam pietatem vere religiosam 
commissionis schemata proponentis redolent. 

Nihilominus pauca animadvertenda aestimo. 

Pag. 8, 1 ad 8: Laudanda quidem sunt Instituta saecularia, utpote 
quae mire hodiernis, novis necessitatibus apta remedia afferunt; sed 
nimia cum facilitate hic illic oriuntur. Non raro Confessor vel Parochus 
ius sibi tribuit condendi Institutum saeculare cum votis, inscio Episcopo, 
immo secreto et secreto sodalibus imposito: exinde periculum — prae- 
ter alia — est ne plura habeantur Instituta inter se simillima. 

Quocirca aliqua frena afferenda esse puto. 

Pag. 9, 2 lin. 19: «... nec societates vitae communis »; opinor sub- 
intelligi vocabulum « canonicae ». Quamvis enim Instituta saecularia non 
sint societates vitae communis, in sensu canonico, reor eorum sodales 
posse simul vivere, et interdum id esse moraliter necessarium, maxime 
si sint mulieres. 

Adnotatio-. Capite VII pag. 6 et 7: 3 Nescio cur non tractetur quae- 
stio: num Instituta laicalia sacerdotes proprios habere possint. Pro 
comperto habeo plures eorum Sodales ad Sacerdotium adspirare. Aliquid 
de hac re dicendum esse autumo. 

Card. Leger: Opportunum est reservare in schemate capitulum spe- 
ciale pro vocatione fratrum docentium. Illi enim magnum desiderium 
habent audire a Concilio quem locum habent in Ecclesia. Haec notarem 
de fratribus docentibus: 

— Paragrapbus 3 parum dicit de speciali indole vocationis fratrum 
docentium. Mihi videtur inopportunum suggerere ut definitio vocatio- 
nis fratrum docentium in hoc constet quod illi sunt qui sacerdotio renun- 
tiant; quasi fratres haberent vocationem sacerdotalem quam sacrifi- 
carent. 

Nonne aliquod adderet ad descriptionem vocationis fratrum docen- 
tium dicere quod fratres docentes maxime destinantur ad institutionem 
christianam puerorum paupertate aut alio defectu laborantium, et ad 


1 Cf. p. 654. 

2 Cf. p, 655. 

3 Cf. pp. 653-654. 

educationem religiosam diligentius tradendam et profundius pervesti- 
gandam. Sic melius distingueretur vocatio fratrum ab illa catholicorum 
magistrorum laicorum. 

— In paragrapho 6 explicite invitentur religiosi, non modo ad theolo- 
giam studendam, sed etiam ad artem paedagogicam adaequate acqui- 
rendam. 

Quoad instituta saecularia, parum affert schema quod non sit 
notum. 

— Tamen mihi placet notare monitionem datam in paragrapho 12 
ut forma genuina Institutorum saecularium praeservetur. Vidimus enim 
instituta saecularia quae non bene distinguuntur a religiosibus (v. g. 
ducunt vitam communem). 

— Quaestio oritur ex lectione paragraphi 13. Utrum significatur 
quod nullum Institutum saeculare virorum aut mulierum sit exemptum 
vel assimiletur congregationibus exemptis? Hoc mihi videtur desidera- 
bile et explicite specificandum. Quomodo imaginare praesentiam domus 
Instituti in dioecesi Episcopo ignotae? 

Card. Gracias: Ad 12 m : (De institutione sodalium in solida vita 
interiore): 

Si quidem istorum Institutorum sodales qui iuxta suas Constitu- 
tiones in saeculo dispersi, totis viribus evangelicam perfectionem pro- 
sequendam desudare tenentur, quin habitu religioso et vita communi 
sustententur, nonnullis periculis et saeculi contagiis exponuntur, ea de 
causa ipsi speciales cautelae et tutelae adhibeantur oportet. 

Si v. gr. in casu « Sacerdotum-operariorum » qui dicuntur, quorum 
nonnulli stricto sensu religiosi erant, Sancta Sedes censuit strictiorem 
vigilantiam, opportunas necessariasque cautelas iniungere, nonne etiam 
relate ad ista Instituta Saecularia, maxime alumnorum spirituali atque 
morali institutione providendum esset? 

Ceteroquin in nostris Regionibus Instituta saecularia, mihi videtur, 
non conducerent profectui spirituali Ecclesiae. Et ratio est quia se- 
cundum nostras traditiones religiosas in India, non-christiani magni 
aestimant vitam religiosam traditionalem, i. e.: a) habitum religiosum; 
b) vitam communem; c) vota, sed habemus Congregationem stricte dictam 
religiosam: « Filiae Mariae », fundatae in Gallia, induunt habitum saecu- 
larem, recipiunt optimas vocationes. 

Card. Marella: Ad n. 14, pag. 10: 4 (De subiectione Sacerdotum 
incardinatorum Ordinariis locorum). 


4 Cf. p. 656. 

Si in articulo sermo est de Institutis saecularibus clericalibus, quae 
in praesens exsistunt, tunc opportunum quin immo necessarium esse 
videtur, ut bene et apte definiatur materia oboedientiae Superiori in- 
terno debitae, quin ullo modo debilitetur dependentia Sacerdotis saecu- 
laris a proprio Ordinario loci. 

Attamen si sermo est de novis erigendis Institutis saecularibus cleri- 
calibus in dioecesi pro clero dioecesano, tunc quaedam animadvertenda 
sunt. 

Huic amplissimo Coetui notum facio Commissionem Centralem man- 
datum dedisse tribus Commissionibus praeparatoriis, Commissioni sci- 
licet de Episcopis et de dioeceseon regimine, de disciplina Cleri et populi 
cbristiani et de Religiosis, ut in Subcommissione mixta pertractarent 
quaestionem de Institutis saecularibus clericorum dioecesanorum: an 
essent constituenda et quomodo? 

Tres Commissiones votum commune protulerunt, attentis principiis, 
sive theologicis sive iuridicis, quod his quae sequuntur verbis enun- 
ciatur: 

Votum. 

« Cum peculiaris sit Cleri dioecesani indoles, quippe qui integre apo- 
stolatus addictus sit ministerio, quod sub auctoritate Episcopi exercet; 
cumque hac de causa peculiaris quoque rationis sit eiusdem spiritualitas, 
specialis desideratur legislatio, qua normae penitus definiantur, natu- 
ram, constitutionem activitatemque ordinantes cuiuscumque generis 
consociationum, etiam earum in quibus Sacerdotes dioecesani consilia 
evangelica profiteri valeant, ita quidem, ut clare semper et ubique cau- 
tum sit et de bono spirituali ipsorum Sacerdotum, servata indole propria 
Cleri dioecesani, et integra eorumdem unione cum aliis sacerdotibus 
dioecesanis, et potissimum cum proprio Episcopo, cui plene, immo et 
promptius, subiecti manere debent ». 

Praeter istud votum, quod trium Commissionum commune fuit, 
Commissio de Episcopis, in Sessione Generali a die 5 ad 13 huius 
mensis habita, mentem suam clarius aperuit. Exc.mi Praesules censuerunt 
ne Instituta saecularia pro clero dioecesano amplius erigerentur, quia 
huiusmodi Instituta mutare videntur status Cleri dioecesani, inspecto 
iure condito in legibus constitutionalibus Institutorum saecularium (i. e. 
in Const. Ap. Provida Mater et in Motu Proprio Primo feliciter ). Etenim: 

1) In Institutis saecularibus clericalibus non adimpletur ratio 
saecularitatis , quae illis est essentialis, eo quod clerici apostolatum ex 
saeculo perficere non possunt, cum sint, — status clericalis natura in- 
specta — « extra negotia saecularia » positi; 

2) Instituta saecularia constituta sunt, non tantum ad christianam 

perfectionem acquirendam, sed etiam ad apostolatum exercendum in 
saeculo (sicut in art. 1 Legis peculiaris): iamvero apostolatus in sacer- 
dote dioecesano omnino pendere debet ab Episcopo, secus specialis cleri 
dioecesani natura mutatur; 

3) Instituta saecularia vinculum stabile , mutuum ac plenum exi- 
gunt, ita ut sodales se totos Instituto tradant, et Institutum de sodalibus 
curam gerat atque respondeat (art. III); attamen natura Cleri saecularis 
exigit ut inter Sacerdotem et Episcopum nullum aliud vinculum publi- 
cum exsistat praeter incardinationem; 

4) Instituta saecularia supponunt hierarchicam regiminis ordina- 
tionem (art. IX); Clerus vero saecularis nullam aliam hierarchicam regi- 
minis ordinationem, praeter ea quae ab Episcopo provenit, admittere 
potest. 

Hisce de causis exoptatur nova legislatio circa ius associationis pro 
Clero dioecesano. 

De huiusmodi nova legislatione consilia quaedam proposuerunt Pa- 
tres: 

1) Huiusmodi legislatio plane distincta sit oportet ab analoga le- 
gislatione pro Institutis saecularibus perfectionis, quae fidelibus laicis 
patent; 

2) Ut huiusmodi consociationibus pro Clero dioecesano propria 
et peculiaris reservetur denominatio seu titulus, ut distinguantur ab aliis 
Institutis; 

3) Ut omnes et singulae Consociationes pro Clero dioecesano 
sub auctoritate et competentia S Congregationis Concilii ponantur: 
cum enim huiusmodi consociationes sint pro Clero saeculari, et ad san- 
ctificationem eiusdem Cleri saecularis essentialiter ordinentur, congruum 
videtur ut earumdem suprema moderatio illi sacro Dicasterio deman- 
detur auod de disciplina ipsius Cleri saecularis universim invigilat; 

4) Ut consociationes pro Clero debeant esse dioer.esanae et sacer- 
dotes Episcopo tamquam Superiori suo subsint, etsi Eoisconus imme- 
diatam Consociationis directionem possit committere alii sacerdoti, ut mo- 
deratori vel oraeposito, et tamquam illius alter ego. Ita ut unica exsistat 
pro Clero dioecesano externa directio et orientatio, atque idem ductus 
pro sacerdotum modo sese gerendi eorumque activitate apostolica; 

5) Admitti possunt etiam consociationes interdioecesanae immo 
et confoederationes, dummodo autem semper cautum sit ut vinculum 
'iuridicae sacerdotum dependentiae unice erga proprium Episcopum con- 
sistat : et relationes cum Consociatione interdioecesana sint tantum- 
modo ordinis spiritualis, scilicet nullam conscientiae obligationem indu- 
centes, nullusque character iurisdictionis aut potestativus admittatur. 

Ipsi Exc.mi Patres suggestiones nonnullas edixerunt quoad vota 
privata vel promissiones vel iuramenta oboedientiae et paupertatis ; prae- 
sertim oboedientiae semper erga Episcopum fieri debet : quod clarius 
exprimetur in voto quam primum Commissioni Centrali tradendo. 

Pariter, in eodem voto, Exc.mi Patres proposuerunt ut Institutorum 
saecularium perfectionis, quae sunt iam canonice instituta, propria phy- 
sionomia, indoles ac iuridica forma, clarius et apertius definiatur; ut 
distinguatur conditio Institutorum saecularium, quae variis classibus 
coalescunt, scilicet sacerdotibus et laicis, itemque si agatur de Instituto 
cum membris mixtis, clarior distinctio fiat inter utriusque categoriae 
conditionem iuridicam. 

Card. Jullien: Maxima quidem laude digni sunt Reverendissimi 
Viri qui sodales Commissionis de Religiosis impensa opera adlaborarunt 
in parandis istis schematibus Decretorum, triginta tribus capitibus con- 
tentorum, quorum quaedam, ex iis quae sunt in media re, hodie propo- 
nuntur. 

Ex iis sane possumus coniicere praeclarum illud opus, procul dubio, 
haud parum utilitati futurum esse sive ad Concilium, sive ad instructio- 
nes dein forte super his quaestionibus edendas ab Apostolica Sede, sive 
ad Codicis luris Canonici canones complendos perficiendosque. 

Quod autem res spectat Concilio proponendas, bae haud poterunt 
quidem recte dignosci atque eligi, nisi ubi omnia schemata Commissionis 
studio subiecta fuerint: nam, attento fine Concilii, tota illa materia re- 
stringatur ovor t et ad ea quae magis vrovositum pastorale respiciunt. Iam 
igitur a limine, humiliter insto ut Concilium omnino illustret, exponat, 
doceat atque imperet quae sint rationes, iuxta Ecclesiae doctrinam, inter 
utrumaue clerum, regularem scilicet et saecularem qui dicitur. 

Valde nimirum optatur ut Concilium opus exstruat ventatis, char itatis, 
unitatis et pacis. Quod opus urget in Christi Ecclesia, nostris praesertim 
infensis temporibus, in quibus foris bella omne genus premunt et intus 
serpit liberi examinis periculum. 

Prae fidelium oculis vivida sub luce exhibeatur nobilissima ad vitam 
religiosam divina vocatio, quin tamen contentio vel odiosa comparatio, 
etsi tacite, cum praeclara ad Sacerdotium divina vocatione innuatur. Sit, 
exempli gratia, unum idemque schema quod de utraque vocatione in 
cbaritate Domini agat easque iterum iterumque illustret: quaecumque 
alia ratio etenim in Mvstici Corporis Christi veritatem offendit. 

Ne seipsos Religiosi supra ceteros exaltent, clerici vero saeculares 
a religioso statu amplectendo fideles ne detrahant. Itaque, in mutua 
aestimatione, et religiosi fovere poterunt vocationes pro clero saeculari; 

et sacerdotes saeculares poterunt ac debebunt vocationes fovere pro in- 
stitutis religiosis virorum ac mulierum. 

Sed insuper Concilium decreta peculiaria edat oportet de operibus 
apostolatus a Viris Foeminisque Religiosis sub congruenti Episcoporum 
regimine fovendis: quilibet quidem iuxta suiipsius ordinis regulas, ita ut, 
puta, Cartusiano alicui paroeciale onus non imponatur; omnes vero in 
aedificationem Corporis Christi. Urgeatur utique ut sancte serventur 
constitutiones familiarum religiosarum a singulis sodalibus; Episcopis 
attamen liceat super Religiosos ad extra adlaborantes unitatis regimen 
exercere. Ideoque, ex octo sectionibus, maximum momentum habeat 
ultima sectio quae agit de apostolatu religiosorum sub moderamine Epi- 
scoporum. Summi enim momenti sunt ad animarum bonum vires unitae 
religiosorum et cleri saecularis; dum dissensiones etiam inter paucos 
vocationes ex utraque parte minuent, operam plurimorum infirmabunt. 

Propter debiliorem humanam naturam, conflictus quidem adfuerunt 
atque aderunt: sed solvendi erunt ad normam iuris, prudentiae et cha- 
ritatis. Ceterum Legislator, historia duce, principia statuit ad recte defi- 
niendos casus qui contingere possunt: exempli gratia, pro stipe quaeri- 
tanda, pro domibus novis erigendis, pro ministerio pastorali in paroe- 
ciis religiosis concreditis, pro catechetica populi institutione a religiosis 
tradenda iudicio Ordinarii (cf. can. 1334), et cetera. Quae omnia sane 
Concilium expolire et pro locorum adiunctis addere poterit. 

Card. Larraona: Schema et schemata placent, et quoad substantiam 
et quoad formam, ad documentationem; non in vanum laboraverunt 
tot egregi viri; in hoc deficiunt quod superabundant. Ut credo et fateor, 
haec omnia, quae thesaurum constituunt, non possunt in Concilium trans- 
ire: plura pertinent ad Codicem; aliqua sunt nimis particularia et iuris- 
prudentiae amandanda sunt, etiam ut nihil ex his perdatur. 

His dictis, aliqua particularia propono et, si mihi licet, aliqua etiam 
innuam ad ea quae tam sapienter, tam prudenter et tam pie dicta fuerunt. 

In primis, quoad fratres huiusmodi docentes, notandum est revera 
nos non posse tantum loqui de fratribus, sed etiam de sororibus, immo 
et de religiosis foeminis, qua par ministerium complent. Consequenter, 
saltem in fine dicatur quod id, quod dicitur de fratribus docentibus, in- 
telligendum sit, congrua congruis referendo, etiam de illis mulieribus, 
quae in vita religiosa huiusmodi munus exercent. 

Quoad illa quae dicta fuerunt de renuntiatione sacerdotio, revera tex- 
tus est Pii XII, sed, nisi fallor, non difficulter est intelligendus. Revera 
quaestio de uniendo sacerdotio, in aliquibus fratribus, cum vocatione do- 
centis, generatim saecularis, iam tractata fuit agendo de schemate de 

Sacramentis. Absque dubio nulla violentia inferri debet vocationi, ita ut, 
quando vocatio conscia et certa fuit, et a fundatore buiusmodi renun- 
tiatio (idest renuntiatio hoc sensu quod non credatur vocationem haberi 
pro sacerdotio) fuit idea fundamentalis, non est violentia inferenda: 
nimium damnum. Postea difficillime res componentur inter illos qui sunt 
sacerdotes et illos qui non sunt tales. Dicebatur ibi quod alia quaestio 
erit de diaconatu, si huiusmodi diaconatus admissus fuerit. 

Quoad vocationem, quam sequitur missio, hic additur « veluti missio- 
nem »; revera Pius XII locutus est etiam de missione canonica; forsan 
aliquantulum exaggeratur verbum; sed nihil prohibet quominus dicatur 
esse missionem ecclesiasticam, pauco sensu latiore. 

Quoad missionem docendi in scholis, revera facultas fundandi domum 
ad normam can. 497 pro omnibus secumfert facultatem exercendi in dioe- 
cesi propriam missionem. Ergo haec missio non debet limitari (nisi limi- 
tetur in constitutionibus a S. Sede approbatis) ad doctrinam christianam, 
sed ad alia omnia extendenda est quae, iuxta istorum vocationem, ipsi 
accipiunt, e. g. sive in scholis elementaribus, sive in scholis mediis, sive 
etiam in universitatibus; idest quae, iuxta instituta approbata a S. Sede, 
haec vocatio secum ferat. Nihil prohibet quominus huiusmodi facultas 
limitetur ab episcopo in contractu admissionis, ut dicit optime textus. 

Quoad congruam praeparationem fratrum, revera non tantum illa ge- 
neralis instructio theologica satis fundata debet exigi, sed etiam peritia 
in aliis omnibus quae docere debent, et etiam in didactica; sed, nisi 
fallor, opportunum fuisset hic exigere cursum studiorum sic dictum « ge- 
neralem », quod est in votis iam S. Congregationis a pluribus annis, sed 
qui speciatim momentum habet pro huiusmodi categoria religionum. 
Et haec dicta sufficiant quoad huiusmodi fratres. Revera inconvenientia, 
de quibus non immerito dictum est, possunt et debent vitari, idest non 
sunt necessaria; dolenda certe sunt, sed possunt corrigi et corrigi debent 
et, nisi fallor, quod sciam, non sunt universalia, sed sunt particularia. 

Quoad instituta saecularia, primum aliquid adnoto de textu nobis 
hic exhibito; postea, si mihi licet, aliqua verba addam circa dimissiones, 
quas innuit Em. mus Card. Marella. 

Imprimis, in n. 8, hoc est in mente habendum, scilicet quod textus, 
in fontibus (idest in Constitutione Apostolica Provida Mater et specia- 
tim in Motu proprio Primo feliciter ) non dicit « ex saeculo », sed « veluti 
ex saeculo ». Proinde est quaedam analogia, quae non est nimis urgenda 
quia tunc falsa est, et tam pro institutis saecularibus quam pro sacerdoti- 
bus. Ergo: « veluti ex saeculo ». Huiusmodi laudes, quibus hic cumulan- 
tur instituta, revera, nisi fallor, meritae sunt, quia aliqua inconvenientia, 
quae lamentata fuerunt, praecipue fuerunt ratio cur Ecclesia, ergo Pius XII, 

motu proprio et voluntate propria hoc facere voluit. Ergo fuerunt ratio- 
nes ob quas facta fuit legislatio. Ex. gr. habeatur illa difficultas ex qua 
aliquis confessarius, qui eminet forsan in directione, colligit aliquos suos 
poenitentes vel suas poenitentes et incipit fundare aliquam associationem. 
Praecise contra hoc, ut non liceret, Motu Proprio factum fuit.. Ceterum, 
quoad fundationem, hoc in mente est habendum: revera iam ab initio 
rigor fuit acerrimus, et facili ratione, i. e. fuerunt fere 200 instituta, et 
forsan magis, quae petierunt approbationem; et in primis haec regula fuit 
imposita: nunquam agetur de approbatione alicuius religionis saecularis, 
quae prius, in forma humiliore canonica piae unionis, sodalitii, probatio- 
nem accuratam non dederit de optimo spiritu ascetico, de fine quem sibi 
proponit, et ceterum etiam de ordinatione, de organisatione, ita ut, quod 
prius nullo modo licebat, nunc est applicatum congregationibus: fiet pro- 
batio praevia, et quidem absque limite temporis; et tantum postea discu- 
titur an huiusmodi associatio, quae bonum sui specimen dedit, digna est 
quae elevetur ad hanc categoriam. Certe possunt esse errores, absque du- 
bio; sed legislatio sapiens est, et, nisi fallor, secura est. Ergo huiusmodi 
laudes sunt meritae; forsan etiam sunt abundantes; et ceterum, absque 
dubio, ut omnia demonstrant, est magna institutio quae potest Ecclesiae 
optimos fructus offerre, sive sanctitatis diffundendae, sive etiam circa pe- 
ricula, circa conspirationem non christianam sed paganam, et etiam quoad 
penetrationem in ministerio et etiam quoad facilitatem ordinate et in socie- 
tate exercendae perfectionis offerre illis qui, sive ex infirmitatibus, sive 
ex aliis multis, non possent; consequenter provida videretur. Ceterum ex- 
perientia Ecclesiae non est brevis: instituta saecularia iam a saec. xvi ha- 
bentur et, nova forma recentiore, iam fere a duobus saeculis; consequenter 
Ecclesia non fuit certe nimis propera in illis approbandis; et aderant omnia 
elementa, clara, non satis distincta, sed fundamentaliter satis probata. 

Quoad distinctionem a fidelium associationibus, revera hic nimis 
urgetur illa quaestio de votorum natura, et hic dicitur « absque votis pu- 
blicis »; revera in Constitutione Apostolica Provida Mater, et quidem 
consulto, art. 2, dictum fuerat quod non esset impossibile habere insti- 
tutum saeculare quoad formam, quod haberet etiam vota publica; sed, 
hoc relicto, nisi fallor, ibi dicenda essent omnia, et textus posset esse plus 
minusve sic: « ... atque est institutum ad normam Constitutionis Aposto- 
licae art. 2, absque consuetis votis religiosis publicis... »; haec formula 
est in Codice, ubi agitur de societatibus sine votis; proinde est clara di- 
stinctio, inaequivocabilis, huiusmodi institutorum ab institutis, sive reli- 
gionibus, sive associationibus speciatim. Consequenter non est nimis ur- 
genda. Ceterum alia ratio, quae est satis gravis: omnis doctrina, legislatio 
institutorum saecularium est revera in evolutione; ego credo h um iliter in 

Domino, et dico sincere, quod omnia illa ex quibus nimis solemniter haec 
probarentur essent periculosa, quia e. g. tangunt tantum huiusmodi ra- 
tionem fundamentalem. Ergo bonum quod vota sint privata, non publica. 
Iam doctrina actualis de voto publico est revera satis rigida. Votum pu- 
blicum illud est quod Ecclesia recipit, sed haec ratio publicitatis est sum- 
ma; adsunt aliae modestiores, quae sunt revera publicae, e. g. nemo non 
dicet matrimonium, etiam si inter personas privatas fiat, esse revera iuris 
publici; et Ecclesia tantum assistit. Hic habemus vota quae non sunt 
ignota; proinde vota non publica distinguit doctrina nunc (et est in evo- 
lutione) inter vota privata iuris fori interni, non nota Ecclesiae in foro 
externo (quae fiunt vel apud Deum vel cum confessario) et vota privata 
fori interni, quae Ecclesia noscit, quia revera ipsa definit, quia ipsa tri- 
buit effectus huiusmodi votis. Proinde pessime confunderentur cum votis 
fori interni simpliciter, quae sunt privata, sicut sunt privata illa apud 
confessarium. Consequenter facta fuit distinctio inter vota privata fori 
interni et vota privata fori externi; ea noscuntur ex parte Ecclesiae: fiunt 
coram auctoritate, quae illam repraesentat, non ut accipiat, sed ut assistat. 
Et revera habentur effectus plures; si insistimus in his votis quae dicun- 
tur « recognita » vel « socialia », aequiparando ea votis privatis, revera 
malum servitium facimus his sacerdotibus, quia e. g. instituta saecularia 
clericalia (et non ago nunc de illis quae sunt dioecesana, sed de illis quae 
sunt internationalia seu catholica) fundantur votis non publicis sensu reli- 
gioso, sed non possunt fundari votis privatis, nec essent tantum fori 
interni; e. g. quia hic dicitur (quod dicitur quidem necessarium est): haec 
vota praebent fundamentum adscriptioni, quae aequiparatur incardina- 
tioni, effectus habenti maxime publicos in iure canonico; consequenter, 
evidenter non est doctrina, si exaggeretur, sufficiens. Inde in casu dica- 
mus: « ... ex instituto, ex sua natura, ex sua indole, ad normam Consti- 
tutionis Apostolicae, art. III, absque consuetis votis religiosis publi- 
cis... ». Ita negative distinguimus; non insistamus quod non sunt pu- 
blica; possunt esse publica, et secundae categoriae; possunt esse publica, 
ita ut revera fundent institutum publicum, i. e. effectus publicos; alio- 
quin revera impossibile quod doctrina postea non debeat recipere inter- 
pretationes quas vita imponit; consequenter imprudentissime, pro meo 
iudicio, res amplius definiretur. 

Quoad n. 10, eadem observatio; dicitur: consueta religiosa vota pu- 
blica ex instituto ac regula non admittuntur. De huiusmodi repetitione, 
i. e. distinctione inter huiusmodi instituta et societates sine votis et vitam 
religiosam revera dicatur clarissime; et consequentia haec est: quod illis 
non applicetur legislatio religiosa nisi expresse dicatur; et quando ex- 
presse dicendum est? Quando agitur de ascetica sub aspectu theologico et 

etiam quando agitur de forma illa regiminis internationalis, quae hucusque 
non adest in clero dioecesano, illa ergo quasi necessario accommodando 
(i. e. non est discussio) ex illis quae experientia comprobavit pro institutis 
huiusmodi internationalibus , quae sunt religiones; consequenter nimis non 
est insistendum, quia non est necessarium. 

Quoad n. 11, certe, si est principium, hoc est: quod non utuntur 
iure religioso, nisi expresse approbetur; et, semel dictum, est clarum; 
adest veluti timor persecutionis, qui non est fundatus. 

Etiam hic dicitur de forma genuina institutorum canonica praeser- 
vanda; nisi fallor, non sunt verba necessaria, vel saltem potest dici levi- 
ter vel breviter. Revera non est exaggeranda saecularitas, et non unum 
typum debemus agnoscere, quia sunt plurimi typi, respondentes perso- 
nis qui constituunt huiusmodi instituta et etiam muneribus quae perse- 
quuntur. Consequenter sufficit quod non fiat modo religioso; sufficit 
quod revera in saeculo et veluti ex saeculo hoc ministerium exerceant. 
Ceterum huiusmodi accurata separatio non est possibilis: non habemus 
nunc, velut recte notabat Em.mus Card. Gracias: possunt haberi in mis- 
sionibus, et etiam extra missiones, vera instituta religiosa, ubi mulieres, 
exuto habito religioso, omnia vel fere omnia (vix non omnia) perficiunt 
(et quidem sunt religiosae) quae perficiunt mulieres saeculares: i. e. ex 
eo quod auferimus habitum religiosum, revera huiusmodi mulier penetra- 
tur ubique. Consequenter non est separatio, nec etiam in facto. Ergo non 
demus regulam, quae opprimat et huiusmodi religiosas, quae ita exercent 
ministerium sub habitu saeculari et fere omnia penetrant, ex illis insti- 
tutis vere saecularibus, quae profitentur qualitatem adaequatam condi- 
tioni, indoli, culturae, formae mentis, et ita porro. 

Quoad subiectionem institutorum saecularium, illa quae notata fue- 
runt sunt vera; revera non debemus concedere illis institutis nisi illam 
autonomiam quae necessaria est pro regimine exercendo, pro ministerio 
recte complendo et ita porro. Sed hoc dicitur iam expresse in Constitu- 
tione Apostolica Provida Mater; proinde nulla debet esse difficultas, 
saltem gravis. 

Quoad subiectionem sacerdotum non incardinatorum. Hic respondeo 
his quae dixit Em.mus et carissimus collega Card. Jullien. Revera huius- 
modi sacerdotes, quando agitur de institutis saecularibus typi interna- 
tionalis, habent non incardinationem, sed adscriptionem instituto; proin- 
de non sunt incardinati dioecesi, et non applicatur illis theoria generalis 
de huiusmodi clero, qui non est dioecesi incardinatus; proinde subiiciun- 
tur episcopo plus minusve veluti religiosi non exempti, i. e. non ut 
clerici, sed ut in dioecesi ministeria sacerdotalia et peculiaria exercen- 
tes. Ideo dixi prius quod si non admittimus aliquam publicitatem, non 

quidem ultimam, secundi gradus, revera aliquod obstaculum adest, saltem 
in doctrina, i. e. quod huiusmodi instituta, quae essent plus minusve pri- 
vata, revera haberent facultatem huiusmodi maxime publicam et pro- 
prios sacerdotes. 

Quoad subiectionem, haec quaestio non est difficilis; sed alia quaestio 
prius est tractanda, scilicet hic dicitur: « Quando sacerdotes incardinatio- 
nem dioecesanam ex instituto non retinent, statuendum est tempus quo 
illam de iure amittunt ». Non est completa formulatio doctrinae, quia im- 
primis potest loqui quando huiusmodi adscriptionem seu incardinationem 
adquirunt, non tantum quando amittunt; i. e. possunt huiusmodi membra 
ordinari in instituto, et tum adquirunt incardinationem seu adscriptio- 
nem, veluti provisoriam, quando votis incorporantur instituto; non est 
definitiva quia possunt non admitti ad vota perpetua vel definitiva; 
hoc est notandum, nec etiam adest in schemate, sed facile additur; et 
tunc, recepta tonsura, adscribuntur veluti clerici proprio instituto sicut 
religiosi. Sed quando fit definitiva? Imprimis quando emittuntur vincula 
perpetua; etiam amittunt illam quam habebant, sicut sacerdotes vel cle- 
rici extra dioecesim quando huiusmodi definitivam amittunt; hoc est in 
Codice, can. 585 et in can. 111 et sq. Consequenter nulla magna diffi- 
cultas, sed, ut dicebam, deficit allusio ad vota sic dicta definitiva, de qui- 
bus actum est expresse et clare in Constitutione Sedes Sapientiae ; i. e. 
adsunt instituta, quae habent vota tantum temporaria; et tunc, quando 
fit in illis adscriptio definitiva horum membrorum tamquam clericorum, 
et quando inde amittunt incardinationem quam habebant in dioecesi, 
quando vota non sunt definitiva, sunt temporaria, sed post sex annos, 
secundum regulam generalem, fiunt definitiva hoc sensu, quod, quando 
membra renovant vota, non possunt haec exigi ab instituto nisi per viam 
verae admissionis. Consequenter habetur illa sufficiens perpetuitas, inten- 
tionalis et etiam realis, de facto; i. e. huiusmodi perseverantia, per huius- 
modi periodum probationis dederunt iam sufficiens specimen suae constan- 
tiae. Proinde non amittunt. Est doctrina quae convenienter hic adderetur. 

Quoad n. 16, ego supprimerem, quia revera adest quaestio de qua 
tantum actum fuit in instructione addita Constitutioni Apost. Provida 
Mater. Ceterum esset veluti explicatio can. 500, § 3: «Nulla virorum 
religio sine speciali apostolico induito potest sibi subditas habere con- 
gregationes mulierum... », quod fuit applicatum etiam societatibus sine 
votis, et nisi speciali induito. Revera adest in Congregatione traditio satis 
magnanima circa concessionem et circa exercitium huiusmodi indulti. 
Consequenter non, nisi fallor, excessivum est quod auspicatur in Synodo. 

Et ita sufficiat quoad huiusmodi schema. 

Si licet, aliqua addam circa illa quae fuerunt proposita. Quoad pri- 

mam propositionem exhibitam ab Em.mo Card. Marella, revera possu- 
mus admittere: i. e. fiat de hoc legislatio propria, et nulla est difficultas, 
eo vel magis quod sumus in evolutione. Et plura possumus videre, quae 
initio sunt aliquantulum difficilia vel impossibilia, vel quae creent con- 
flictus, quae revera experientia probat quod non creant. Habemus in 
Gallia non minus quam 2500 sacerdotes, qui sunt perfecte dioecesani, 
ita ut noscantur a collegis in sacerdotio, de quibus fere, quod sciam, non 
tantum aliquis vel alius episcopus, sed episcopatus gallicus optimum 
profert iudicium. Et hoc est factum, non tantum unius diei, sed quod 
perdurat per plures annos, in aliquo instituto fere per saeculum. Conse- 
quenter, quando proferuntur iudicia generalia, cum aliquo timore profe- 
renda sunt, quia a facto ad posse valet illatio. Consequenter, nisi fallor, 
omnes quaerimus bonum Ecclesiae, absque dubio, et bonum sacerdotum 
et perfectam unionem cum episcopo; sed revera illa prae oculis habean- 
tur, quae sunt fundamentalia in huiusmodi institutis approbandis vel a 
longe, quae revera pluries non noscuntur, et sunt praecipue haec quae 
sequuntur. 

Illa subiectio episcopo qua navet clericus omnis, sive sit iunctus ali- 
cui societati sive non, non tantum non tangitur vel afficitur, sed semper 
roboratur, addito aliquo novo vinculo, quod non tantum illum roborat 
et fortificat et confirmat, e. g. sub voto vel sub iuramento, sed extendit, 
et extendit frequenter, ut dicitur, drastice, ita ut omnia munera sint 
ad nutum episcopi, ita ut quandoque subscribatur renuntiatio, cuius da- 
tam episcopus determinat, ita ut oboedientia canonica extendatur ad 
omnia, ita ut ii sint prorsus in manibus episcopi; hoc est basis seu fun- 
damentum approbationis, (ita ut timor ille, qui est timor iustus, de mi- 
nore subiectione, revera sit fundatus in limine), debet esse. Praeterea 
etiam quod huiusmodi possint aliquomodo minuere caritatem et unionem 
inter clerum, et res prorsus aperta, et omnes sciunt quod illi, qui huius- 
modi vinculum contrahunt, sunt in manibus episcopi; experientia nos 
docet: integer motus sic dictus ablatitius, qui non tantum in fere tribus 
vel quattuor maioribus regionibus Italiae adest, adfuit a saeculis, nullo 
modo huiusmodi divisionem nec umbram ipsius determinat. Etiam quod 
aliquomodo sint minus uniti dioecesi, ita ut proclivius huiusmodi asso- 
ciatio aliquod velamen faciat, nullo modo realitati respondet. 

Consequenter ego credo quod, si volumus res sub omnibus respecti- 
bus considerare, non possumus tractare ita celeriter, in una vel duobus 
sessionibus, sed est quaestio quae pertinet, veluti proprio pondere, ad 
mixtam commissionem in huiusmodi Centrali, sicut in mixta commissio- 
ne, in gradu praecedenti, tractata fuit; et, nisi fallor, ita possemus expe- 
dite transire, rem superare. Tractetur a commissione: adest commissio 

pro huiusmodi definitione; et omnes sentiat, ad hoc ut informetur. Sed, 
nisi fallor, omnia illa quae nimis concreta essent, periculosa essent, et 
possent impedire evolutionem rerum sub Spiritu Sancto. 5 

Card. Bea: Haec schemata optime elaborata sunt, sed fortasse sunt 
nimis diffusa. Multa in eis dicuntur quae omnibus qui de vita religio- 
sorum agunt, plane nota sunt nec opus habent, ut a Concilio expla- 
nentur. Comparatio cum Concilio Tridentino claudicat: illo tempore a 
Reformatoribus vita religiosa impugnabatur et respuebatur; hodie id 
non obtinet. Fortasse opportunius esset, simpliciter ea exponi quae 
hodie maioris momenti vel difficultatis sint, v. g. de praestantia vitae 
contemplativae, de virginitate et coelibatu, de Institutis saecularibus, 
de adaptatione ad vitam apostolicam, de caritate et fraterna collabora- 
tione singulorum Institutorum. 

Haec omnia breviter tantum essent attingenda, relinquendo parti- 
cularia constitutionibus singulorum Institutorum quae sub vigilantia 
Sanctae Sedis ad hodiernas condiciones adaptandae erunt, et Codici luris 
Canonici reformando. 

In capp. VII et VIII de duobus tantum Institutis agitur quae utique 
sunt magni momenti; sed non apparet cur de his Concilium adeo diffuse 
agere debeat, praesertim in quaestione de « Fratribus docentibus ». Ta- 
lia Instituta ex pluribus saeculis exsistunt (v. g. Fratres Scholarum Chri- 
stianarum, fund. 1680), neque hodie specialem difficultatem habere vi- 
dentur in Ecclesia vel in societate civili. Quae ad eorum formationem 
spectant, potius sunt administrationis ordinariae S. Congregationis de 
Religiosis, vel S. Congregationis de Seminariis, quando agitur de eorum 
formatione. Et sic de aliis. 

Videtur igitur omnia in his capitibus esse omittenda quae non prae- 
bent hodie difficultatem particularem quae postulet interventum supre- 
mae auctoritatis Concilii. 

Rev. Sepinski: Liceat mihi primum aliquas animadversiones in- 
dolis generalis facere. 

I. Opinor difficile fore ut omnia capita Constitutionis a Concilio qua 
tali definitive approbentur. Potest vero Concilium Constitutionem in 
omnibus partibus discussam tamquam votum Summo Pontifici propo- 
nere, qui omnia S. Congregationi competenti et Commissioni pro emen- 
dando Codice instituendae tradere potest. 


5 Textus transcriptus est ex taeniola magnetica. 

II. De institutis laicalibus praesertim Fratrum docentium: addatur 
in fine cap. VII paragraphus specialis, qua enunciatur praecedentes pa- 
ragraphos applicandas esse sororibus docentibus, congrua congruis con- 
ferendo. 

III. Instituta saecularia, secundum meum submissum iudicium et 
experientiam, respondent necessitati speciali societatis modernae et opti- 
mos fructus producunt; ideoque servari et adiuvari debent, ut adhuc 
maiores fructus ferre possint. 

Pro terris missionum in constitutione poterunt inseri speciales pa- 
ragraphi. 

Ad pag. 8, 6 linn. 8-9, scribatur: « exorta sunt Instituta Saecu- 
laria ». 

Ad pag. 8, linn. 14-15, corrigatur: « Divinae Bonitati gratias re- 
ferat ». 

Ad pag. 8, linn. 27-28, fiat recta interpunctio, quae necessaria est 
claritatis causa: « Et licet, quoad externam rationem vitae et modum 
apostolatum exercendi, cum communibus etc. ». 

Ad pag. 10, 7 linn. 22-24, fiat clarior redactio, ut sensus nitidus eva- 
dat. Proponerem: « subiecta sunt Ordinariis locorum, quibus de iure 
innotescunt; potest tamen haud raro iuvare » etc. 

Ad pag. 1 1, 8 lin. 9, melius definiatur hoc modo: « quod dependentiae 
ab Ordinario loci adversetur ». 

Ad pag. 11, linn. 17-18, iterum definiatur melius hoc modo: « quin 
tamen ipse in officia ab Ordinario loci commissa directe intervenire 
valeat », 

Ad pag. 11, linn. 23-24, corrigatur: « ex speciali Sanctae Sedis con- 
cessione ». 

Ad pag. 11, linn. 26-30, locutio finalis clarior reddatur; proponerem 
hanc redactionem: « Attamen, aliae strictiores formae, etc. ... nonnisi 
difficulter, bono Instituti attente considerato, concedi poterunt, oppor- 
tunis adhibitis cautelis ». 


4) SUFFRAGIA SODALIUM 

Card. Tis serant: Placet iuxta modum: ratione habita animadver- 
sionum Em. mi Bea et Rev.mi Patris Sepinski. 


6 Cf. p. 654. 

7 Cf. p. 655. 

8 Cf. p. 656. 

Card. Aloisi Masella: Placet iuxta modum: scilicet secundum ea 
quae exposita sunt ab Em.mo Card. Bea et a Rev.mo P. Generali O.F.M. 

Card. Ferretto: Placet iuxta modum: attente scilicet perpensis 
animadversionibus ab Em.mis PP. RufEni, Leger, Gracias, Marella, Jul- 
lien, Larraona, Bea et a Rev.mo Ministro Generali Fratrum Minorum 
expositis, iisdemque compositis cum iis, quae Em.mus Cardinalis Va- 
leri, Relator, clare huic amplissimo Coetui proponit. 

Card. Lienart: Placet iuxta modum: scilicet ratione habita de his 
quae exposuit Em.mus Card. Relator et animadverterunt Em.mi Patres 
sed etiam de observatione sequenti ab Em.mo Card. Jullien iam edita: 
Decretum in quo explicite tribuitur Institutis de quibus agitur, ius ad 
apostolatum in Ecclesia exercendum deberet simul aperte declarare quod 
sub isto respectu, ab Episcopo dioecesis dependent. Hoc non dicitur 
nisi de Institutis saecularibus sacerdotum incardinatorum, et merito! 
Sed omnes qui operi Ecclesiae cooperare intendunt, etsi dioecesi non 
incardinati, subiici debent Episcopo, ita ut normas ab eo statutas ad 
doctrinam christianam edocendam, ad Actionem Catholicam fovendam, 
ad apostolatum organisatum promovendum, fideliter observent. Pro 
bono pacis, exopto quod in decreto ius illud Episcopi memoretur. 

Card. Tappouni: Placet iuxta modum: i. e. observationes Em.mi 
Card. Jullien et Em.mi Card. Bea. 

Card. Copello: Placet iuxta modum: ratione habita de eis quae 
dixerunt Em.mi Marella, Larraona et Bea, 

Card. Spellman: Placet iuxta modum, cum concordia verborum 
Cardinalis Bea et Patris Sepinski. 

Cap. VII: Placet. Laudes congruentes eis dantur et vocationes Fra- 
trum Docentium apte foventur. 

Cap. VIII: Placet. Distinctio inter Instituta saecularia et veri no- 
minis religiones clare exponitur et subiectio institutorum saecularium 
Ordinariis locorum declaratur. 

Card. Frings: Placet. 

Card. Ruffini: Placet iuxta modum: 1 meum facio additamentum 
ab Em.mo Lienart factum, et magni facienda esse censeo « generatim » 
quae Em.mus Card. Leger dixit et Em.mus Card. Marella legit. 


1 Cf. p. 663. 

Card. Ciriaci: Placet iuxta modum: idest iuxta ea quae dicta sunt 
ab Em.mo Cardinali Marella. 

Card. Siri: Non placet in capite VII numerus 3, quia in eo tan- 
gitur quaestio (linn. 7-8) quae videtur mutabilis. 

Non placent in cap. VIII nn. 14-15 hoc sensu: nullus sacerdos Insti- 
tuti saecularis vere dependet ab Ordinario, nisi et quatenus eiusdem Sa- 
cerdotis Superior vere et totaliter ab eodem Ordinario dependeat. 

Coetera placent iuxta modum, scilicet iuxta dicta ab Em.mis Ma- 
rella, Bea, Jullien. 

Card. McIntyre: Placet iuxta modum: secundum observationes 
Eminentissimorum Cardinalium Marella et Bea. 

Card. Wyszynski: Placet iuxta modum: Instituta saecularia pro 
laicis, maximi momenti pro apostolatu christiano sunt; evidens est in 
regionibus speciatim subditis regiminibus politicis, qui atheismo militanti 
favent. Ipsae potestates civiles, inimicae S. Ecclesiae, optimum testi- 
monium dant Institutis saecularibus, fortiter oppugnando Sodales Insti- 
tutorum, fortius quam Sodales Religionum et Congregationum Religio- 
sarum. Ergo maxime fovenda sunt. 

Quod attinet ad Instituta saecularia clericalia, minoris momenti sunt 
pro apostolatu moderno, immo in se contradicunt characteri Instituti sae- 
cularis, cum sacerdos natura sua non sit saecularis, sed dioecesanus. 

Humili meo voto, non sunt amplius admittenda, nec approbanda. 

De coetero, omnia quae iam clare exposuit Em.mus Marella, mihi 
maxime placent. 

Loco Institutorum saecularium Clericorum, vita communis Cleri 
dioecesani, maxime fovenda et laudanda est ad normam C.I.C. 

Card. Quiroga y Palacios: Placet iuxta modum: secundum ob- 
servationes praecipue Cardd. Marella, Larraona et Rev.mi Magistri 
Generalis O.F.M. Clarior exhibeatur subiectio erga Ordinarios, de qua 
in n. 13 cap. VIII. 

Card. Leger: Placet iuxta modum: 2 attente perpensis quae ab 
Em.mis Patribus prolata sunt, a Cardinalibus Marella, Jullien, Bea. 

Card. Gracias: Placet iuxta modum. 3 

Card. Cento: Placet iuxta modum: attentis quae ab Eminentissi- 
mis Cardinalibus et a Patre Sepinski dicta sunt. Inter clerum saecula- 


2 Cf. pp. 663-664. 

3 Cf. p. 664. 

rem, ita vocatum, et regularem, atque inter ipsa Instituta religiosa Sa- 
crosanctum Concilium vincula fraternitatis magis ac magis suis decretis 
adstringere satagat. 

Instituta saecularia ad bonum singularum animarum nec non Ec- 
clesiae universalis maxime aptantur, conditionibus huius temporis in- 
spectis. Non nimis tamen multiplicentur. Etiam hac in re, « sine Epi- 
scopo nihil fiat », praesertim cum de sacerdotibus quaestio sit. Nunquam 
et nullimode relaxetur relatio dependentiae inter clerum et Dioecesis 
Pastorem. 

Card. Godfrey: Placet iuxta modum: habita ratione eorum quae 
dixerunt Em.mi Cardinales: Relator, Marella, Larraona, Frings et Siri. 
Accurate determinetur relatio sacerdotum Institutorum saecularium ad 
Ordinarium loci. 

Card. Confalonieri: Placet iuxta modum: 1) Sicut iam dictum est, 
prius erant tractanda themata generalia. 2) Quoad Instituta Saecularia 
schema tractetur in mixta Commissione. 3) Adhaereo his quae ab Em.mis 
Cardinalibus Marella et Siri prolata sunt. 

Card. Ricfiaud: Placet iuxta modum, i. e.: 1) attentis observa- 
tionibus Em.mi Card. Leger et velim ut in pag. 10 4 n. 13 clarius determi- 
netur quod saltem episcopis semper innotescere debent nomina mem- 
brorum pertinentium ad ista instituta; 

2) secundum animadversiones Card. Lienart et Card. Jullien; 

3) plane assentior ad reservationes Em.mi Card. Marella circa 
Instituta saecularia sacerdotum dioecesanorum, unde, in pag. 1 1 5 quoad 
n. 14, optarem ut definiatur quod horum Institutorum superiores non 
possint transferre subiectos suos in aliam dioecesim, neque in ipsa 
dioecesi intervenire ad suos socios assignandos tali functioni. 

Card. Konig: Placet iuxta modum: 1) In Concilio succincte quae 
hodie necessaria sunt proponantur quaeque in schemate optime dicuntur. 

2) Si laudes distribuuntur — et religiosi et religiosae atque Insti- 
tuta saecularia, omnes laudandi sunt — ita distribuantur ne invidia 
oriatur. 

3) Quoad sacerdotes saeculares in hac materia adhaereo dictis a 
Cardinali Marella. 


4 Cf. p. 655. 

5 Cf. p. 656. 

Card. Dopfner: Placet iuxta modum: cum animadversionibus Car- 
dinalis Bea, ut nempe res in Concilio brevissima forma et solummodo in 
quaestionibus hodie necessariis tractetur. Quae a Card. Marella exposita 
sunt, placent. 

Card. Marella: Placet iuxta modum: attentis scilicet ea quae in 
voto a me scripto et heic adnexo 6 continentur, et insuper iuxta animad- 
versionem Em.mi Cardinalis Gracias circa Instituta saecularia in terris 
Missionum. 

Card. Alfrink: Placet: cum additamentis Em.morum Marella et 
Lienart. Videat Summus Pontifex an haec omnia Concilio Oecumenico 
opportune proponat. 

Card. Concha: Placet iuxta modum: attentis quae dicta sunt ab 
Em.mo Cardinali Marella. Mihi etiam videtur excludenda omnino esse 
Instituta saecularia a Clero Dioecesano; id provocat gravia incommo- 
da. Adhaereo iis quae dicta sunt ab Em.mo Cardinali Bea de vitanda 
nimis particulari tractatione harum rerum. 

Card. Roberti: Placet iuxta modum: attentis animadversionibus 
propositis praesertim ab Em.mo Relatore et ab Em.mis Cardd. Marella, 
Siri, Confalonieri, Jullien et Bea. 

Card. Jullien: Placet iuxta modum: praeter ea quae dixi , 7 seu 
praemisso quod tota illa materia restringatur ad ea quae magis propo- 
situm pastorale respiciunt, ad mentem eorum quae animadverterunt 
Em.mi Patres Leger, Marella, Bea, Larraona et Rev.mus Pater Sepinski. 

Card. Larraona: Placet iuxta modum: sensu exposito in Voto 8 et 
collectis optimis animadversionibus factis. 

Card. Heard: Placet iuxta modum, attento praesertim voto Em.mi 
Bea. 

Card. Bea: Placet iuxta modum, secundum ea quae exposui 9 et quae 
proposuerunt alii Em.mi Cardinales, maxime Em.mus Card. Marella 
(de sacerdotibus saecularibus). 

Beat. Gori: Placet iuxta modum: ratione habita animadversionum 
factarum ab Em.mis Cardd. Ponente et Bea, et a Rev.mo P. Sepinski. 

Beat. Cheikho: Placet. 


6 Cf. pp. 664-667. 

7 Cf. pp. 667-668. 

8 Cf. pp. 668-675. 

9 Cf. p. 675. 

Exc. Felici: Placet iuxta modum: scilicet secundum votum Em. mi 
Cardinalis Bea et Rev.mi Patris Ministri Generalis Ordinis Fratrum Mi- 
norum. Quoad instituta sacerdotum dioecesanorum, adprobo votum Sub- 
commissionis mixtae propositum ab Em.mo Cardinali Marella. Sed de 
his melius suo loco. 

Exc. 0’Comnor: Placet iuxta modum: id est attentis animadver- 
sionibus Eminentissimi Relatoris et ratione habita eorum quae proposita 
sunt a Patribus, 

Exc. Silva Santiago: Placet iuxta modum: id est cum observatio- 
nibus factis ab Em.mo Card. Relatore et ab Em.mis Cardinalibus Ma- 
rella, Jullien, Larraona, Ruffini et Siri. Etiam iuxta exposita a Ministro 
Generali Ordinis Minorum. Quoad Instituta saecularia mihi videtur 
quod sunt plura quae in schemate magis resolvi debent. 

Exc. Antezana y Rojas: Placet iuxta modum: relatio a Commis- 
sione de Religiosis facta, mihi videtur, emendari debere secundum ani- 
madversiones Eminentissimorum Cardinalium, praesertim Larraona et 
Bea, et Rev.mi Ministri Generalis Minorum. 

Exc. Campbell: Placet iuxta modum: id est, secundum observatio- 
nes factas a Cardinalibus Leger et Bea. 

Exc. Cooray: Placet iuxta modum: i. e. perpensis omnibus quae a 
Patribus Commissionis dicta sunt speciatim ab Eminentissimis Cardina- 
libus Leger, Marella, Bea, et a Reverendissimo Patre Ministro Generali 
Ordinis Fratrum Minorum. 

Exc. Lefebvre: Placet iuxta modum: attentis observationibus Emi- 
nentissimorum Cardinalium Leger, Marella et Bea. 

Exc. Hurley: Placet iuxta modum: iuxta scilicet observationes 
Em.mi Card. Bea et Rev.mi Ministri Generalis O.F.M. Relate ad Insti- 
tuta saecularia valde periculosum mihi videtur permittere ut eorum so- 
dales tamquam deputati in coetus legislativos (parlamenta) status ingre- 
diantur. Impossibile enim est omnem notorietatem de hac re vitare. Con- 
sequentia est quod suspiciones, et quidem non sine fundamento, de cleri- 
calismo politico oriuntur, quibus spiritus anticlericalis nutritur. Vita 
politica est pro laicis, non pro fidelium categoriis quae quamdam eccle- 
siasticam qualitatem induere videntur. Si sodalis Actionis Catholicae qua 
talis vitam politicam ingredi non debet, multo minus sodalis Instituti 
saecularis. 

Exc. Perrin: Placet iuxta modum: id est ratione habita animad- 
versionum Em. morum Cardinalium Leger, Marella, Jullien, Bea, Lienart 
et Wyszynski et Rev.mi Ministri Generalis Fratrum Minorum. 

Exc. Razin: Placet iuxta modum: sc. iuxta observationes Patrum, 
praesertim Em.morum Cardd. Leger, Jullien, Bea et Exc.mi Hurley. 

Exc. Bernier: Placet iuxta modum: ab Em.mis Cardinalibus Lie- 
nart, Frings, Wyszynski, Graeias et Marella expositum. 

Exc. Yago: Placet iuxta modum: iuxta ea quae dixerunt Eminen- 
tissimi Cardinales Bea, Lienart et Marella. Instituta saecularia aggre- 
ganda non sunt alicui religioni nisi Ordinarius permittat. Nam Instituta 
saecularia sunt ad apostolatum et dependent ab Ordinario, Instituta re- 
ligiosa autem ad perfectionem membrorum suorum et dependent a Su- 
periore religioso. Ideo paragraphus 16 abrogetur. 

Exc. Rakotomalala: Placet iuxta modum: iuxta ea quae dixerunt 
Cardinales Marella et Jullien. 

Exc. Bengsch: Placet iuxta modum: id est secundum rationes 
quas proposuit Em.mus Cardinalis Bea. 

Exc. Jelmini: Schema placet sed non video esse ad Concilium per- 
tinens. 

Exc. Suhr: Placet iuxta modum: attentis animadversionibus Em. mi 
Card. Marella et Em .mi Card. Bea. Capita septimum et octavum non 
videntur pertinere ad partem de Doctrina. Caput octavum videtur remit- 
tendum rerum evolvendarum cursui et iurisprudentiae Ecclesiae. 

Rev. Browne: Placet iuxta modum: attentis expositis a Venerabi- 
libus Patribus, praesertim Em.mis Card. Larraona, Bea et Rev.mo P. Se- 
pinski. Attendenda quoque erunt ea quae a Commissione mixta ex- 
ponentur. 

Rev. Sepinski: Placet, 10 ratione habita animadversionum Em.morum 
Cardinalium Larraona, Bea, Relatoris et Jullien. 

Card. Valeri: Si Eminentia Vestra Rev.ma mihi permittit, ali- 
qua velim dicere de iis, quae iam discussa sunt. 

Ad observationes Em. mi Card. Ruffini de facilitate concedendi per- 
missionem condendi Instituta saecularia: evidenter sunt multae petitio- 
nes ad nostram Congregationem; continuo petunt, sed ut iam dicebam, 
Congregatio raro accedit. Em.mus Card. Ruffini dicebat quod adsunt in 
Ecclesia aliquae personae, generatim sacerdotes, qui ad minus conamina 


10 Cf. pp. 675-676. 

faciunt condendi istas Societates, Instituta, nescio Episcopo, sed eviden- 
ter a nostra Congregatione non cognoscuntur; et si cognoscuntur, certe 
prohibentur. Velim etiam addere quod de facto non semper vivunt in 
saeculo, sed generatim vivunt etiam simul; ex. gr. in Casa Generalitia ali- 
cuius Instituti saecularis (etiam « Opus Dei ») vivunt simul et plus 
minus omnia ista Instituta habent semper partem Instituti quae simul 
vivit. 

Quantum ad observationes Em. mi Card. Leger pro Fratribus docen- 
tibus: Verum est quod isti sunt sensibiles ad extremum et sentiunt 
istum complexum inferioritatis, quasi Ecclesia non aestimaret ea opera 
nobilissima quae faciunt. Et possem addere unum exemplum istorum 
dierum. Ss.mus Pater recenter commendavit orationibus cleri saeculari 
et religiosi Concilium Oecumenicum. Accepimus litteras dicentes: « Ab! 
S. Pater non fecit mentionem de Fratribus docentibus neque de mulieri- 
bus », sed sunt res quae subintelliguntur. Tamen id demonstrat quantum 
sensibiles sint et certe, pro nobis, semper insistimus in nominando etiam 
fratres docentes, quia realiter ea quae faciunt sunt pretiosissima in Ec- 
clesia. 

Quantum ad Em.mum Card. Gracias verum est quod primum In- 
stitutum saeculare in Ecclesia fuit ista Societas Filiarum Mariae. Ista 
Societas fundata est opera notissimi P. de la Clorivieres durante revolu- 
tione gallica et vixit et vivit usque adhuc ut florentissimum Institutum. 
Est prototypum Institutorum saecularium sed tamen a Benedicto XV 
obtinuit permissionem se dicendi Congregationem Religiosam. Sed de 
facto non adest differentia; est privilegium. 

Card. Gracias: Nunc est Congregatio religiosa. 

Card. Valeri: Yes. A Benedicto XV obtinuerunt istud privilegium, 
antea erat Societas quaedam. Quando Provida Mater apparuit putavimus 
esse institutum saeculare; obtinuerunt privilegium. Est congregatio re- 
ligiosa, sed vivunt tamquam Institutum saeculare; non adest dubium; 
non esset tamen dicendum. 

Quantum ad ea quae dixit Em. mus Card. Marella, ego possum nihil 
obiicere sed. miror, quia volente Beatissimo Patre, fuit instituta Commissio 
mixta ex tribus Congregationibus et ista Commissio adunavit se pluries et 
tandem aliquando emisit votum, postea Commissio de Episcopis fecit vo- 
tum suum quin aliae Congregationes scirent. Mihi videtur quod non est re- 
gulare. Adhaereo iis quae tam pulchre dicta sunt ab Em.mo Card. Jullien, 
etiam ab Em.mo Card. Bea, a Rev. P. Sepinski et a Card. Lienart . 11 


11 Textus transcriptus est ex taeniola magnetica. 

VIII 

DE STATIBUS PERFECTIONIS ADQUIRENDAE 
Pars prima 

DOCTRINA DE STATIBUS PERFECTIONIS ADQUIRENDAE 

Sectio tertia 

De vocatione religiosa 
(Quarta Congregatio: 23 febr. 1962) 

1) SCHEMA PROPOSITUM 
A COMMISSIONE DE RELIGIOSIS 

Caput IX 

DE VOCATIONE RELIGIOSA IN SE CONSIDERATA 
(Caput unicum) * 

17. [ Divina origo vocationis religiosae ]. Dominus Deus, cuius est forti- 
ter disponere omnia et suaviter 22 atque dividere singulis prout vult, 23 diver- 
simode hominibus suae gratiae dona dispensat ut ex diversis gradibus pul- 
chritudo et perfectio consurgat Ecclesiae, 24 dicente Apostolo: « unicuique... 
data est gratia secundum mensuram donationis Christi ». 2 ° Quos vero, arcano 
praedilectionis suae consilio, altiorem tutioremque sanctificationis viam in- 
gredi vult, eligit et vocat ad evangelica profitenda consilia, quorum auctor ipse 
Divinus Magister merito habetur. 

18. [Definitio descriptiva vocationis reiigiosae\. Quae quidem vocatio, 
adaequate sumpta, duplici veluti essentiali elemento constans, altero scilicet 
divino, altero autem ecclesiastico, 26 gratia est specialis et excellens qua Deus 
quos, arcana liberaque sua voluntate, ad statum evangelicae perfectionis 
eligit, ad illum amplectendum congruis donis ac dotibus disponit, movet et 
adiuvat; ac tandem in eumdem statum per ministerium suae Ecclesiae ad- 
mittit. 27 

19. [De idoneitate positiva ad statum perfectionis: in genere\. Iamvero, 
status perfectionis adquirendae natura sua peculiarem postulat idoneitatem 
positivam seu aptitudinem quae externe manifestari et ab Ecclesia compro- 
bari debet. Haec vero requiritur certa, positivis argumentis suffulta, secum- 
ferens omnes dotes et qualitates physicas, intellectuales, morales et psychicas, 
sive naturae sive gratiae, cum genuina pietate coniunctas, quibus candidatus 
ad perfectionem christianam, observantia consiliorum evangelicorum prose- 
quendam, et ad onera electi instituti sustinenda apte disponitur. 28 

20. [De requisita immunitate ab impedimentis et recta intentione~\. In- 

super, ut candidatus vocationem prosequi valeat, haud sufficit aptitudo adae- 
quate comprobata; sed attendi quoque debent impedimenta quibus admissio 
ad electum institutum interdicitur. Tandem, requiritur recta intentio qua 
ipse sincere moveatur ad hunc statum amplectendum eumque revera deside- 
ret et libere eligat ex supernaturalibus moti vis, ut scilicet soli Deo placeat 
animaeque saluti et sanctificationi consulat. 

21. [ Divina vocatio ex signis certis dignoscenda ]. Etsi divina vocatio in 
seipsa omni humano intellectui directe impervia sit, adsunt tamen in divinitus 
vocato signa certa et sufficientia quibus nisus, tum ipse a Deo vocatum esse 
merito se aestimari potest et debet, tum legitimus Superior illum tamquam 
divinitus vocatum tuto agnoscere atque in publicum Ecclesiae statum rite 
admittere valet. Haec tria supra numerata, scilicet: idoneitas positiva, im- 
munitas ab impedimentis et recta intentio, tamquam divinae vocationis signa 
necessaria et sufficientia proculdubio habenda sunt. 

In adulescentulis autem, qui primae Divini Magistri secretae invitationi 
annuunt, haec nondum solent esse perfecte evoluta nec de futuro omnem 
excludere incertitudinem. Attamen haud desint oportet quaedam saltem ge- 
nuina indicia quae spem afferant eos vitam professione consiliorum evangeli- 
corum Deo consecratam digne ac fideliter ducere posse. 

22. [De universali vocatione divina ad perfectionem ]. Cum benignissi- 
mus Dominus, absque personarum acceptione fideles ad perfectionem sequen- 
dam et exercendam invitaverit, 29 in religionem aliudve institutum status per- 
fectionis, clericale sive laicale, admitti potest quilibet catholicus qui signa 
certa et sufficientia vocationis praesefert, nullo legitimo detineatur impedi- 
mento rectaque intentione moveatur, et ad onera vitae amplectendae fe- 
renda sit idoneus. 30 

23. [ Nemo a vocatione sua prosequenda impediendus ]. Quare, nemini 
licet a statu perfectionis in aliquo instituto amplectendo vere idoneos aver- 
tere aut impedire, nisi urgeat adimpletio alicuius praecepti divini in casu 
praevalentis vel agatur de clerico in Sacris constituto cuius discessus in grave 
animarum detrimentum cedat quod aliter vitari minime possit. 31 

24. [ Nemo invitus ad statum perfectionis amplectendum cogendus~\. 
Quamvis haud sine gravi periculo sit vocationem certo sibi agnitam negli- 
gere, nemo tamen ad statum perfectionis suscipiendum quovis modo um- 
quam cogatur; sciantque omnes quod ad validam admissionem in novitiatum 
et professionem, plena ab omni coactione libertas lege ecclesiastica requi- 
ritur. 32 

25. [ Nemo non vocatus statum perfectionis suscipiat in eove remaneat\. 
Grave quoque esset si non vocati aut non rite dispositi, statum perfectionis 
temere amplecterentur in eoque, dum adhuc facultas sit discedendi, perma- 
nere statuerint. Propterea, bene intelligant candidati ipsis non expedire hunc 
nobilissimum statum amplecti nec malum esse ab illo recedere quando de 
prudentis viri consulto error circa propriam vocationem detegitur vel eorum 
ineptitudo comperitur. 33 

26. [Vocati obligatio perseverandi in statu rite suscepto ]. Etsi vocationi 
divinae sibi certo compertae non obsequi gravi spirituali detrimento animum 
exponat, sane, periculosior est infidelitas qua status perfectionis, quem quis 
vocatione divina certo probata amplexus est, leviter ideoque culpabiliter, 
deseritur. Etenim, personae Deo consecratio in quovis statu perfectionis de 
se perpetua est; ideoque, quando professio fit ad tempus, ad professionem 
perpetuam tempore suo emittendam tendit, vel saltem, si ita in instituto habe- 
tur, ad eam semper iterandam. Benignissimus Deus, hunc statum ingressos 
ita congruis copiosisque suae gratiae auxiliis prosequitur ut defectio a vera 
divina vocatione iuste damnetur. 34 

27. [ Deminutio vocationum religiosarum arcenda\. Valde dolendum est 
vocationes religiosas, sicut et sacerdotales, pluribus in locis in dies rariores 
fieri. Inter huiusmodi deminutionis causas proculdubio recenseri debent tum 
morum relaxatio in individuis, in familiis et in societate, tum hodiernae 
vitae affluentia commoda et oblectamenta quae iuvenum animum saepe debi- 
litant et ad saeculum haud levi pondere attrahunt in eoque retinent. 35 

Quapropter, seria conamina ab omnibus ad quos spectat adhibeantur, 
ut vocationibus religiosis novum detur incrementum exigentiis temporum 
nostrorum plane respondens. 


NOTAE 

* Caput X, sub hac Sectione Tertia in Indice generali Capitulorum positum, 
ad Partem Secundam totius Schematis transfertur ut in proprio loco indicabitur. 

22 Cf. Sap. VIII, 1. 

23 Cf. I Cor. XII, 11. 

24 Cf. D. Th., Summa Th ., I-II, q. 112 a. 4; q. 183, a. 2. 

25 Cf. Eph., IV, 7. 

26 Const. Apost. Sedes Sapientiae, d. 31 maii 1956, II: AAS, vol. XLVIII 
(1956), p. 357. 

27 Const. Apost. cit., ibid. 

28 Cf. Litt. Encycl. Ad catholici sacerdotii, d. 20 dee. 1935: AAS, vol. XXVIII 
(1936), p. 40. 

29 Cf. Const. Apost. Provida Mater Ecclesia, d. 2 febr. 1947: AAS, vol. 
XXXIX (1947), p. 117; Matth. V, 48; XIX, 12; Coi, IV, 12; lac. I, 4. 

30 Cf. can. 538. 

31 Cf. can. 542 § 2. 

32 Cf. can. 542, 1°; 572 § 1, 4°. 

33 Cf. Instruet. S. C. de Relig. d. 2 febr. 1961, n. 20. 

34 Cf. Instruet, citata, n. 28. 

35 Cf. Epist. S. Pii X Cum primum ad Magist. Gen. O. P., d. 4 aug. 1913: 
AAS, vol. V (1913), pp. 388-389. 

2) RELATIO EM. MI P. D. VALERII CARD. VALERI 
PRAESIDIS COMMISSIONIS DE RELIGIOSIS 

Ultimum caput primae partis, scilicet IX, de vocatione religiosa 
in se considerata tractat. Haec magnam habet affinitatem cum vocatione 
sacerdotali; sed etiam proprias suas habet notas; et licet cum sacer- 
dotio rite componi possit, ab eo tamen etiam pro sua natura praescindere 
valet ut iam supra dictum est (Cl. 17, 18). Ad Statum perfectionis 
amplectendum requiritur in adspirante idoneitas tum positiva (Cl. 19) 
tum negativa seu immunitas ab impedimentis (Cl. 20) necnon certa 
signa quibus vocatio divinitus indita agnoscitur (CL 21). Quibus habitis, 
quilibet catholicus in statum perfectionis admitti potest (Cl. 22). 

In propria autem vocatione prosequenda, in tuto ponenda est li- 
bertas candidati ita ut nemo a vocatione sua prosequenda sit impe- 
diendus (Cl. 23), nemo invitus ad statum perfectionis amplectendum 
cogendus (Cl. 24), nemo in eo statu ante definitivam cooptationem In- 
stituto, vi retinendus (Cl. 25). 

Attamen, non obstante tali libertate, vere divinitus vocati obliga- 
tionem habent perseverandi in statu perfectionis iam suscepto; nam, 
« personae Deo consecratio in quovis statu perfectionis de se perpetua 
est », etsi vota tantum temporaria emittantur, quibus expletis professus 
iuridice liber remanet (Cl. 26). 

Aliud caput quod in Indice generali decimum indicatur cum titulo: 
de vocationibus religiosis promovendis, transfertur ad Sectionem Ter- 
tiam Partis Secundae Schematis, quia potius est indole disciplinari, dum 
Prima Pars Schematis est doctrinalis. 


3) ANIMADVERSIONES SODALIUM 

Card. Ruffini: Pag. 4, 1 lin. 7 et 8, ordinem dotum et qualitatum 
sic mutarem: « physicas, psychicas, intellectuales et morales ». 

Pag. 4, lin. 22, « ... (et) sanctificationi consulat » adicerem: « et 
apostolatum, secundum naturam et finem Instituti Religiosi cui adspi- 
rat, exerceat ». 

Pag. 4, lin. 30: Nescio quid valeat hoc loco vocabulum « publicum ». 

Pag. 6, 2 lin. 6 et seq.: « ... dum adhuc facultas sit discedendi ». Non 


1 Cf. p. 684. 

2 Cf. p. 685. 

vocati aut non rite dispositi necesse est habeant semper facultatem di- 
scedendi. 

Pag. 6, lin. 18: «... leviter ideoque culpabiliter ». Deserere statum 
perfectionis, quem quis vocatione divina certo probata amplexus est, 
numquam a culpa vacat, saltem ratione scandali, nisi transitus fiat ad 
Institutum Religiosum strictioris observantiae. 

Card. Leger: Placet: duo tamen notarem. 

Nonne opportunum esset primo loqui de communi vocatione ad 
perfectionem, cuius initium est baptismum, et postea de particulari vo- 
catione religiosa, ita ut bene illustrentur differentiae et relationes inter 
unam et alteram existentes? 

In paragrapho 27 rapide recensentur causae deminutionis vocatio- 
num religiosarum. Credo quod, ad fructuosius examen situationis, enu- 
merandae sint aliae causae quorum aliquae penes ipsa instituta religiosa 
inveniuntur. Et hoc est cuiusdam momenti; quia Ecclesiae nocet non 
attendere ad omnes causas penuriae vocationum et perquirere respon- 
sabilitates deminutionis vocationum tam religiosarum quam sacerdota- 
lium in solis familiis, societate et ipsis individuis vocatis. 


4) SUFFRAGIA SODALIUM 

Card. Tis serant: Placet. 

Card. Aloisi Masella: Placet. 

Card. Lienart: Placet, ratione tamen habita de his quae dixerunt 
Em. mi Cardd. Ruffini et Leger. 

Card. Tappouni: Placet. 

Card. Copello: Placet. 

Card. Spellman: Placet, quoad omnia. 

Card. Frings: Non placet. Tota haec Constitutio videtur esse En- 
chiridion vitae religiosae optime instructum. Sed Concilium Oecumeni- 
cum secundum meam humilem opinionem singula tantum puncta vitae 
religiosae tractare potest, quae hodierno tempore sunt singularis mo- 
menti. In hoc sensu non placet ad proponendum in Concilio. 

Card. Ruffini: Placet iuxta modum. 1 


1 Cf. pp. 687-688. 

Card. Ciriaci: Placet. 

Card. Siri: Placet, numero 26, lin. 18, textus reformetur hoc sen- 
su: caveatur periculo ut inde deducatur aliqua facilitas abeundi a statu 
religioso, seu a consecratione sui Deo facta. 

Card. McIntyre: Placet. 

Card. Wyszynski: Placet iuxta modum: in educatione spirituali 
sodalium semper prae oculis habeatur intima relatio cum Universali Ec- 
clesia , tamquam Mystico Corpore Christi, ne in Religionibus faveatur 
spiritui exclusivismi, qui non raro format « Ecclesiam in ecclesia », s. d. 
« ghetto » religiosum. 

Card. Quiroga y Palacios: Placet. 

Card. Leger: Placet iuxta modum: i. e. iuxta ea quae a me scripta 
sunt. 2 

Card. Gracias: Placet iuxta modum. 

I. Quaestio sub numero 27 schematis agitata (pag. 6) 3 est omnino 
fundamentalis. Em. mus Cardinalis Relator sic loquitur: « Inter huius- 
modi diminutionis causas proculdubio recenseri debemus: a) tum morum 
relaxatio in individuis, in familiis et in societate; b) tum hodiernae vitae 
affluentia, commoda et oblectamenta ». 

II. Mihi videtur istas causas, a Relatore expositas, etiamsi sint ve- 
rae, non tamen sufficere ut diminutionem vocationum ad vitam religio- 
sam explanent. E. g. in America hae causae praevalent, tamen vocationes 
tum virorum tum mulierum ad vitam religiosam abundant. In India, 
quamvis et ipsa subsit talibus influentiis, numerus vocationum ad vitam 
religiosam de die in diem crescit. 

III. Liceat mihi aliam causam huius diminutionis adnumerare, nempe 
deficientia ex parte ordinum religiosorum, praesertim mulierum, sese 
adaptandi circumstantiis modernis in illorum modo vivendi, vestiendi, 
cogitandi etc. 

Quam ob rem, haec quaestio debet esse intensiori modo tractata. 

Card. Cento: Placet iuxta modum: ad multiplicandas vocationes 
religiosas valde interest ut Sacerdotes, licet rite exaltent magnitudinem 
sacramenti matrimonii, in debitam tamen lucem ponant maiorem excel- 
lentiam vitae religiosae. 


2 Cf. p. 688. 

3 Cf. p. 686. 


44 

In numero 23, redactio melior fiat, ne videatur perfectionem et san- 
ctitatem in saeculo attingi non posse. 

Card. Godfrey: Placet, habita ratione eorum praesertim quae di- 
xerunt Em.mi Card. Ruffini et Card. Leger. 

Card. Richaud: Placet iuxta modum: i. e. secundum quod dixe- 
runt Em.mus Card. Leger, Em.mus Card. Wyszynski, Em.mus Card. 
Gr acias. 

Card. Konig: Placet, quoad idoneitatem (in pag. 4) 4 adhaereo dictis 
Card. Ruffini. 

Card. Dopfner: Placet iuxta modum: ratione habita animadversio- 
num Card. Ruffini et Card. Leger; pauca solummodo advertere liceat: 

1) Ad pag. 4, lin. 21 sq.: «... animaeque saluti et sanctificationi 
consulat ». Videtur, quod hic motivum salutis individualis, quae certe 
non est negligenda, nimis characteristicum habetur pro discernenda vera 
vocatione religiosa. Theologice salus individualis subsumitur gloriae Dei 
et plenitudini Christi mystici. Studia autem empirica demonstrant, quod 
saltem his nostris temporibus vocationes valde distinctae excellunt per 
motivum sociale : « servire melius saluti animarum, vel: « esse mem- 
brum magis vivum et activum Corporis Christi mystici ». Utrumque ta- 
men motivum exprimi potest bene verbis ipsius S. Pauli Apostoli: « co- 
gitare quae Domini sunt » (cf. I Cor. 7, 32). Unde propono hanc mu- 
tationem faciendam in loco indicato: ... ut scilicet soli Deo placeat et 
« cogitet quae Domini sunt » (cf. I Cor. 7, 32). 

2) Ad pag. 6 sq., 5 n. 27: Diminutio vocationum religiosarum arcen- 
da. Considerationes videntur aliquomodo nimis generales, praesertim in 
conclusione (inde a pag. 7, 6 lin. 4). Propius ad argumentum forsitan ac- 
cedere posset consideratio de spiritualitate familiae, nam familiae vere 
christianae sunt quodammodo seminarium vocationum, et de vita secun- 
dum « regulam talentorum » (cf. Mt. 25, 14-23), quia homines viven- 
tes secundum hanc regulam, i. e. in omnibus quaerentes « Quid retri- 
buam Domino pro omnibus, quae retribuit mihi? » iam magis sunt pa- 
ratae ad respondendum vocationi divinae. 

Unde propono addendum in fine huius paragraphi: Imprimis coniu- 
ges sancti et familiae sanctae formari debent, quia familia est quodam- 
modo seminarium vocationum. Omnes autem christiani instanter mo- 


4 Cf. p. 684. 

5 Cf. p. 686. 

6 Cf. p. 686. 

nendi et instruendi sunt, ut vivant secundum « legem talentorum » 
(cf. Mt. 25, 14-23): nam qui in omnibus rebus quaerit « Quid retribuam 
Domino pro omnibus quae retribuit mihi? », habet cor paratum ad re- 
spondendum etiam vocationi religiosae, si Domino placuerit eum vocare. 

Card. Marella: Placet. 

Card. Alfrink: Placet, etsi pauca nova inveniuntur. Nn. 26 et 27 
magni videntur momenti in hoc tempore hodierno. Sed si in num. 27 
sermo est de « seriis conaminibus » ad vocationes augendas, hoc paulu- 
lum iuvabit, si conamina non describantur. 

Card. Concha: Placet. 

Card. Roberti: Placet, scilicet iuxta animadversiones factas; tan- 
tum ad complendam relationem, n. 24 notula 32, ubi quidam canones 
citantur, recolendus videtur canon 2352, qui comminatur excommuni- 
cationem 1. s. contra eos qui cogunt virum vel mulierem ad religionem 
ingrediendam vel ad emittendam religiosam professionem tam sollem- 
nem quam simplicem, tam perpetuam quam temporariam. 

Card. Jullien: Placet iuxta modum: placeret si unum et idem 
schema quod de utraque vocatione, religiosa scilicet et saeculari, ageret, 
in veritate, in mutua aestimatione. Nam religiosi fovere possunt voca- 
tiones pro clero saeculari, et sacerdotes saeculares possunt et debent vo- 
cationes fovere pro institutis religiosis virorum ac mulierum, et in specie 
pro mirabilibus illis fratribus et sororibus docentibus, quod quidam de- 
spiciunt sub falso praetextu actionis catholicae fovendae aut familiarum 
christianarum condendarum. 

Card. Heard: Placet. 

Card. Bea: Placet iuxta modum: i. e. dicenda ea quae hodie urgent 
et a Concilio decidenda sunt. Ratio habeatur eorum quae exposuit 
Em. mus Card. Gr acias. 

Beat. Gori: Placet. 

Beat. Cheikho: Placet. 

Exc. Felici: Placet. 

Exc. 0’Connor: Placet iuxta modum: mea humili opinione tam 
numerus vigesimus primus « De divina vocatione ex signis certis di- 
gnoscenda » quam numerus vigesimus sextus « De obligatione perseve- 
randi » cautiorem expositionem requirere mihi videntur. 

Exc. Silva Santiago: Placet iuxta modum: cum observationibus 
factis ab Em.mo Card. Ruffini quoad numeros 19 (pag. 4), 7 25 (pag. 6) 8 
et 26 (pag. 6). Quoad diminutionem vocationum religiosarum arcen- 
dam, mihi videntur habere plenam rationem ea exposita a Cardinalibus 
Jullien et Gracias. 

Exc. Antezana y Rojas : Placet iuxta modum: id est iuxta senten- 
tias prolatas a Cardinalibus Em.mis Roberti et ceteris. 

Exc. Campbell: Placet iuxta modum: habita ratione observatio- 
num a Cardinali Leger factarum. 

Exc. Cooray: Placet. Adhaereo ad Em. mi Card. Jullien dicta. Hoc 
tantum volo addere: defectus vocationum saepe saepius est ex incuria 
parochorum: nam est factum experientiae quod quaedam paroeciae dant 
multas vocationes, sed venit novus parochus et cessant vocationes. 

Exc. Lefebvre: Placet. 

Exc. Hurley: Placet iuxta modum: iuxta ea scilicet quae relate 
ad sectionem secundam (capita VII et VIII) iam dicta sunt ab Em.mo 
Card. Bea et a Rev.mo Ministro Generali O.F.M., iuxta etiam votum 
Card. Jullien. 

Exc. Perrin: Placet iuxta modum: ratione habita de his quae dixe- 
runt Eminentissimi Cardinales Ruffini, Leger, Dopfner et Jullien. 

Exc. Bazin: Placet. Omnino assentio quoque observationibus Emi- 
nentissimorum Cardd. Ruffini, Wyszynski et Gracias. 

Exc. Bernier: Placet iuxta modum: ab Em.mis Cardinalibus Ruf- 
fini, Wyszynski, Leger, Gracias et Dopfner expositum. 

Exc. Yago: Placet. 

Exc. Rakotomalala: Placet iuxta modum: ad mentem Cardina- 
lium Leger et Jullien. 

Exc. Bengsch: Placet iuxta modum: denuo consideranda sunt mo- 
tiva necnon causae diminutionis vocationum, praesertim autem accom- 
modatio. 

Exc. Jelmini: Placet, schema valde bonum est sed humillime 
assero non esse ad Concilium pertinens. 


7 Cf. p. 684. 

8 Cf. pp. 685-686. 

Exc. Suhr: Placet iuxta modum: iuxta quod dixit Em.mus Card. 
Gracias. 

Rev. Browne: Placet iuxta modum: attentis quoque observationi- 
bus Em.morum Cardd. Leger et Ruffini. 

Rev. Sepinski: Placet. In folio adiecto continentur aliquae ani- 
madversiones minoris momenti. 

Ad pag. 4, 9 linn. 27-28, correctius dicatur: « tum ipse a Deo voca- 
tum esse merito se aestimare potest et debet ». 

Ad pag. 5, 10 lin. 14: adhibeatur forma coniunctivi « praeseferat », 
sicut in reliquis membris locutionis. 

Ad pag. 6, 11 lin. 24: non fiat interpunctio, sed scribatur: « Benignis- 
simus Deus hunc statum ingressos etc. ». 


IX 

DE STATIBUS PERFECTIONIS ADQUIRENDAE 
Pars secunda 

DISCIPLINA DE RENOVATIONE VITAE ET OPERAE 
IN INSTITUTIS STATUS PERFECTIONIS ADQUIRENDAE 

Sectio prima 

De accommodata renovatione vitae religiosae 
(Quinta Congregatio: 24 febr. 1962) 


1) SCHEMA PROPOSITUM 
A COMMISSIONE DE RELIGIOSIS 

Caput XI 

DE IPSA VITA RELIGIOSA RENOVANDA 
IN GENERE 

1. [De excellentia institutorum status perfectionis adquirendae~\. Nemi- 
nem latere potest quanta excellentia praestent Instituta status perfectionis 
quorum sodales Divinum omnis sanctitatis Exemplar, Iesum Christum, ar- 
ctiore imitatione prosequentes, electissimam Mystici Corporis Christi por- 


9 Cf. p. 685. 

10 Cf. p. 685. 

11 Cf. p. 686. 

tionem constituunt, 1 atque non solum propriae animae sanctificationi et sa- 
luti consulunt, sed universae quoque Ecclesiae civilique societati, quibus 
tantam per saecula attulerunt et adhuc afferunt utilitatem. 2 

2. [De speciali praestantia institutorum vitae contemplativae monasti- 
cae ]. Speciali autem praerogativa omnino praestant Instituta vitae contem- 
plativae, in Ecclesia, cui « perpetuum decus exstant et coelestium scatebra 
gratiarum ». 3 

Etenim, licet omnes asseclae status perfectionis adquirendae, ad divinam 
internam contemplationem invitentur, 4 instituta tamen vitae contemplativae, 
quae scilicet ad contemplationi vacandum secundum peculiarem et tradi- 
tionalem formam monasticam integre ordinantur, 5 cum in Corpore Mystico 
Christi suas partes semper habeant atque ipsa rei natura ad uberrimos fru- 
ctus Ecclesiae afferendos aptissima sint, tamquam nostris non minus quam 
antiquis temporibus plane consentanea habenda sunt ideoque omnino fovenda. 6 

3. [De necessitate vitae religiosae renovandae in Institutis ]. Ut autem 
instituta status perfectionis sanctitate iugiter floreant atque crescentibus in 
dies Ecclesiae animarumque necessitatibus efficaciter occurrere valeant, ma- 
xime oportet ut in eis vita religiosa, spiritu unicuique proprio fideliter ser- 
vato, prudenti consilio fortique animo renovetur, 7 

4. [Conditio fundamentalis renovationis peragendae ]. Vitae autem re- 
ligiosae renovatio obtineri nequit, nisi concurrentibus omnibus instituti so- 
dalibus, imprimis Superioribus, quibus speciale incumbit officium illam verbo 
et exemplo constanter promovendi. 8 

Quae, ut recte et tuto procedat, omnes prae oculis habeant statum per- 
fectionis, quem Deo vocante amplexi sunt, ordinis esse supernaturalis; ideo- 
que, naturalibus auxiliis haud spretis, primatum supernaturalibus principiis, 
motivis et mediis, non solum in doctrina sed etiam in praxi tribuant, vitamque 
interiorem assidua oratione et virtutum exercitatione magis magisque augere 
contendant. 

5. [Duplex processus renovationis peragendae ]. Renovatio in institutis 
status perfectionis duplici sane processu efficitur: 

Restauratione pristinorum, ubi opus sit, ea scilicet resumendo quae vel 
ad genuinam rationem religiosae vitae necessaria sunt vel Instituto iam a 
primordiis fuerunt propria aut subsequentibus temporibus legitime inducta, 
quorum amissio detrimento evasisse compertum est; necnon, accommoda- 
tione , qua Institutum intra ambitum finis sui et iuxta spiritum proprium, ad 
progredientis temporis ac locorum exigentias, in sua vivendi et operandi 
ratione congruenter aptatur. 

6. [Restauratio: criterium fundamentale ]. Praeprimis, sodales status per- 
fectionis solliciti sint vitam et operam ad normam Regulae et Constitutionum 
quam fidelissime componere, et, si casus fuerit, sub ductu Superiorum in 
pristinum restaurare ea quae ad integritatem vitae religiosae pertinent et ad 
finem specialem instituti requiruntur. 9 

7. [Accommodatio: criterium fundamentale ]. In ipsa vita religiosa ac- 

commodanda, ii ad quos tam grave officium pertinet caute at viriliter proce- 
dant, semper intuentes propositum ac genuinum spiritum Fundatorum, prout 
ab Ecclesia approbatum, necnon venerabiles traditiones in proprio instituto 
receptas, quibus omnis sana accommodatio conveniat oportet. 10 

Generatim, nihil innovetur circa naturam, finem et spiritum, quae insti- 
tuti patrimonium constituunt sancte praeservandum et posteris fideliter trans- 
mittendum. 11 Quandoque tamen, expedire potest ut, probante Sancta Sede, 
alicuius instituti specialis finis qui in hodiernis rerum adiunctis nullam am- 
plius vel parvam habeat utilitatem in novum indoli et spiritui instituti con- 
sentaneum transmutetur vel alio compleatur. 12 

8. [ Accommodatio: criteria particularia utenda ]. Ea vero quae, cum 
de essentia vitae religiosae non sint, peculiari ratione pro temporum et lo- 
corum adiunctis praescripta vel inducta fuerunt, diligenti prudentique disqui- 
sitioni a Superioribus et Capitulis subiiciantur et si expediat, accommoden- 
tur. 13 Eodem modo agendum est circa alia forte de novo inducenda. 

Quidquid autem sic contingat innovari nullatenus indebitam inferat rela- 
xationem a primaeva observantia, quin potius ad ipsam roborandam, quate- 
nus temporibus nostris adhuc congruat, dirigatur. 

9. [ Accommodatio: technicae modernae assumendae~\. De his vero quae 
praebet humanus progressus instituta ne dubitent ea sibi assumere, prudenter 
tamen, quae ad Sodalium profectum vere conferre possunt, scilicet, ad eorum 
formationem seu institutionem religiosam, culturalem et apostolicam vel 
ad opera apostolatus exercenda aut etiam ad sanitatem praeservandam aliam- 
que veram utilitatem. In quorum tamen delectu et usu nihil admittatur quod 
evangelicam perfectionem aut propriam cuiusque instituti indolem minus 
deceat. Quare, si ista praecipue suppeditent vitae commoda quae ad spiritum 
mortificationis et paupertatis minuendum vel ad animas dissipandas potius 
tendant aut periculis vitam Deo consecratam infuscandi non vacent, generoso 
animo respuantur, ne de pulvere mundano religiosa corda sordescant. 14 


Caput XII 

DE IPSA VITA RELIGIOSA RENOVANDA 
IN PARTICULARI 

10. [ Renovatio quoad vitam interiorem. sodalium~\. Exoptata haec vitae 
religiosae renovatio, ab ipsa Sodalium vita interiore, pro cuiusque conditione, 
proculdubio exordiri debet. 

Qui vitam plene contemplativam profitentur, meminerint se, Divinae 
Maiestatis obsequio integre et publice mancipari. Ideoque, sollicite curent 
ut dum impensius divino cultui vacent, mortificatione sensuum spiritualique 
ascesi ad intimam cum Deo unionem mentis et voluntatis in solitudine con- 
tendant, 15 atque pro eadem Ecclesia ac humano genere piacula prompto 
animo offerant et gratias enixe postulent. 16 

Qui autem apostolatus operibus incumbunt, ne obliviscantur quod eorum 
impensa actuositas ex abundantia vitae interioris profluere debet, orationis- 
que spiritu fulciri ut et plenam in salute animarum quaerenda obtineat foe- 
cunditatem. Igitur tam subditi apostolatus operibus incumbentes quam Su- 
periores ea pro instituto acceptantes et suis sodalibus imponentes, maxime stu- 
deant ea cum exercitiis pietatis, quibus vita interior alitur, ad normam 
Constitutionum congruenter componere. 17 

11. [ Renovatio : quoad vitam liturgicam\. Cum Sacra Liturgia non solum 
externum exercitium rituum aut caeremoniarum sit, sed imprimis, necessarius 
et sacratissimus cultus Dei, in Ipsius summam laudem et gloriam atque 
christiani populi salutem impensus, ut elementum quodammodo principale 
in vita Ecclesiae habenda est. Quapropter, religiosi et religiosae Sacram 
Liturgiam pro cuiusque instituti indole colant atque ex hoc ditissimo fonte 
vitam suam spiritualem assidue nutriant. 

12. \_Renovatio: quoad virtutes morales cum caritate excolendas ]. Per- 
fectio christiana quae principaliter secundum caritatem attenditur, a com- 
plexu ceterarum virtutum disiungi nequit. 18 Hae enim, non solum sunt in- 
strumenta necessaria quibus anima in variis actibus occurrentibus ad Deum 
proximumque perfecte diligendum utitur; sed et ipsam animam spiritualiter 
coram Deo mirifice exornant illamque ita perficiunt ut vera sanctitas dari 
nequeat quae sit ab aliqua virtute deficiens. Quapropter, perniciose errant 
qui sub praetextu caritatem maxime aestimandi et supra omnia excolendi, 
alias virtutes vel aliquam earum despiciunt aut negligunt; hi enim, quanto- 
cumque perfectionis desiderio se reputent animatos, imperfecti certo semper 
remanebunt. Ideoque, qui ad perfectionem assequendam sincero animo se 
accingit, omnes virtutes, nulla excepta, exercendas et acquirendas amplecta- 
tur oportet, cum vero spiritu abnegationis, mortificationis et obedientiae, 
in vera caritate quae est vinculum perfectionis. 19 

13. [ Renovatio : quoad mortificationem et abnegationem\. Inter essen- 
tialia vitae religiosae connumerari debet christiana mortificatio quam non- 
nulli hodie silentio praetermittunt quasi rem parvi momenti, quaeque e contra 
magni aestimanda est assidueque exercenda. 20 Oportebit tamen discrete re- 
cognoscere receptum indicem poenitentiarum, et illis forte obsoletis aut non- 
nisi symbolice et perfunctorie peractis aut nocivis alias expeditiores substi- 
tuere, reapse comprobatas tamquam vitae spirituali promovendae aptas, sani- 
tati mentis et corporis contemperatas coaevorum captui perspicuas. 

Foveatur pariter saecularium desideriorum abnegatio in cotidiana con- 
suetudine vitae quae a mundo spiritualiter segregata, Deo integre consecra- 
tur et ad coelestia unice tendit. 21 

14. [ Renovatio : quoad obedientiam: notio genuina et necessitas ]. Re- 
ligiosa obedientia in ea consistit subiectione, qua sodalis, facto ad Deum holo- 
causto suae voluntatis, supernaturali fide et caritate motus, humile in omni- 
bus quae ad normam Regulae et Constitutionum legitime praecipiuntur, Su- 
periori praestat obsequium. 

Hic traditionalis et authenticus conceptus obedientiae religiosae in ipso 
Evangelio fundatus, contra hodiernas erratas opiniones circa hanc virtutem 
fideliter est retinendus. Quare, nullatenus admitti vel tolerari potest illa 
obedientiae ratio hisce temporibus a quibusdam excogitata, secundum quam, 
simplici submissione erga Superiorem praecipientem praetermissa, subdito 
liceret cum eo de agendis quasi disceptare donec uterque in idem placitum 
consentiat. 22 Patet subditum ita se gerendo non amplius a Superioribus regi, 
sed propriis tantum indulgere rationibus et voluntati: quod prorsus alienum 
est a genuina obedientiae notione, maximeque a ratione evangelici consilii, 
cuius professione propria voluntas Superiori libere subicitur ad Illius exem- 
plum imitandum qui, postquam Deo Patri dixerat: « ecce venio ut faciam 
voluntatem tuam », 23 « factus est obediens usque ad mortem, mortem autem 
crucis ». 24 

Quoniam vero nemo ad perfectionis christianae fastidium expeditius ve- 
lociusque perfecto obediente currit, ita unusauisque ad obediendum sit para- 
tus ut in Superiore ipsum Dominum praecipientem considerans, eius iussa 
et optata prompte et humili animo diligenter exsequi studeat. 25 

15. [ Renovatio : quoad obedientiam: officium superioris praecipientis ]. 
Superior autem subditos suos plurimi faciens, cum humilitate et vera dile- 
ctione, 28 firmiter et paterne 27 eos ducere curet, ita ut ipsi ad obediendum 
suaviter alliciantur, non quidem humanis rationibus moti, sed tamquam se 
Deo eiusciue voluntati tradere cupientes. 

16. [ Renovatio : quoad castitatem reliviosam~\. Perfecta ac perpetua ca- 
stitas, quam sodales cuiusvis instituti perfectionis voluntarie profitentur, ipsos 
Christi imitatores et ad perfectum amorem intimioremque cum Eo spiritua- 
lem conversationem assequendam expeditiores facit, immo, ad ceteros in re- 
gnum caelorum conducendos. 

Sed quia haec sublimis et angelica virtus arduum valde animae imponit 
onus atque nimis internis externisque obnoxia est nericulis, nemo de propriis 
viribus temere praesumat quin e contra ab omnibus ad eam tuendam quae- 
rantur imprimis supernaturalia auxilia, scilicet: humilis et constans ad Deum 
precatio, Poenitentiae et Eucharistiae Sacramentorum devotus usus incen- 
saque erga Dei Matrem Immaculatam pietas. His adiungantur oportet apta 
ascetica adiumenta quorum praecipua sunt: sedula assiduaque vigilantia 
cordis et sensuum, asperitas vitae et carnis mortificatio. 28 Nec praetermit- 
tenda sunt praecepta illius pudicitiae quae « castitatis prudentia » 29 merito 
dicta est, quaeque eos maxime decet qui se totos Christo consecratos esse 
gloriantur. 30 

17. L Renovatio : quoad paupertatem individualem\. Paupertas evange- 
lica, qua religiosus, ex supernaturali motivo Christi paupertatem imitandi, 
temporalium bonorum dominium penitus abdicat vel saltem eorum liberae 
dispositioni, usui et usuifructui renuntiat, eum in ipsis quae ad vitam neces- 
saria sunt, a Superioribus omnino dependentem reddit. Ad veram autem 
paupertatem religiosam assequendam haud sufficit haec a Superioribus de- 

pendentia; sed eidem sociandus est rerum temporalium usus reapse pauper, 
indoli propriae cuiusque instituti consentaneus. 

Ideoque, religiosus ad modum pauperum se gerere debet, rebus quibus 
reapse indiget moderate utendo et a superfluis commoditatibus etsi dono 
vel minore pretio oblatis pariterque ab expensis haud necessariis sedule absti- 
nendo. Sola hac ratione, a cupiditatibus mundanis plene liberatus et terrenis 
alienus factus, ad Deum sincere ac totali affectu fertur. 31 

18. [ Renovatio : quoad paupertatem collectivam']. Religiosa autem pau- 
pertas non in sola sodalium vita indi viduali servanda est; verumtamen, etiam 
in tota collectivitate relucere debet. 32 Certe, bona temporalia instituti, fide- 
liter ac prudenter ad normam iuris administranda sunt, tamquam Ecclesiae 
et pauperum patrimonium sacrum; sed id fiat oportet vero spiritu pauper- 
tatis congruentique moderamine, 33 ne ob nimiam bonorum communium 
affluentiam, talis spiritus in ipsis sodalibus periclitetur et testimonium pau- 
pertatis evangelicae, mundo dandum, minus perspicuum evadat vel penitus 
evanescat. 

Quare, amoveantur oportet in institutis luxus et immoderata bonorum 
accumulatio; atque in modo vivendi ratio habeatur conditionum loci et inco- 
larum. Domus religiosae exigentiis vitae et laboris communitatis sane respon- 
deant; in iis autem aedificandis et exornandis, curandum est ut, dum ad silen- 
tium tutandum et animae recollectionem conciliandam vere aptentur, indolem 
religiosae paupertatis externe quoque praeseferant atque omnis excessus qui 
populi admirationem iuste provocare possit caute vitetur. 

19. [ Renovatio : quoad paupertatem in modernis inventis servandam]. 
Item, in hodiernis inventis quae vere et serio utilia sunt, religiosi sive Supe- 
riores sive subditi, semper memores sint paupertatis evangelicae quam pro- 
fessi sunt, et rationem agendi saecularium, etsi honestam minus tamen statui 
pauperum congruentem, sedule devitent. 34 

20. [ Renovatio : congrua a mundo segregatio]. Insuper, ad illibatam 
vitam religiosam integre servandam, quicumque evangelicam perfectionem 
prosequitur, necesse est ut sese ab hoc mundo retrahat et secernat: re quidem 
secundum ea quae propria requirit a Deo indita vocatio: affectu autem, 
penitus. Ab hoc mundo, de quo Dominus et Magister noster discipulos prae- 
monebat suos dicens: « de mundo non estis »; 35 dilectissimus autem Aposto- 
lus: « mundus totus in maligno positus est »; 36 Doctor quoque Gentium: 
« mihi mundus crucifixus est, et ego mundo ». 37 

Ideoque, saecularia oblectamenta, inutile cum saecularibus commercium 
et in eorum domibus indebitas commorationes necnon egressus et itinera 
haud necessaria vel non semper utilia sedule devitent. 

21. [ Renovatio : etiam in parvis communitatibus]. Etiam in parvis com- 
munitatibus, renovatio vitae religiosae, et si opus fuerit, restauratio, est pro- 
movenda: etenim, ad regularem observantiam omnes tenentur. Propterea, 
in singulis institutis, normae habeantur quae clare et modo efficaci definiant 
regimen parvarum communitatum necnon, attentis circumstantiis particulari- 

bus, praesertim apostolatus exigentiis, disciplinam ab omnibus observandam. 

Illis quoque sodalibus qui iusta de causa, praesertim ob missionalem apo- 
stolatum, probantibus Superioribus, extra instituti proprii domos canonice 
erectas dispersim degunt, aptis normis provideri debet ad eorum vitam spiri- 
tualem, disciplinam et operam rite tuendam et fovendam. 

22. [ Renovatio : in locis missionum aliisque aequiparatis~\. Cum status 
perfectionis adquirendae ad integritatem Corporis Christi Mystici pertineat, 
in quibuscumque terrae regionibus, inde a prima Ecclesiae implantatione, 
prout adiuncta ferunt, diligenter promovendus ac fovendus est, non solum 
ad opera apostolatus exercenda, sed etiam ad vitam contemplativam exco- 
lendam. 38 

Ut autem vita religiosa in istis locis rite constituatur et ordinetur, necesse 
est indolis morumque incolarum necnon loci consuetudinum et conditionum 
rationem habere. Ideoque, illi ad quos res spectat mature perpendant an tale 
propositum ad effectum adduci possit fundationibus institutorum iam exi- 
stentium congruenter accommodatis, vel potius deveniendum sit ad nova 
instituta erigenda quae peculiaribus locorum adiunctis plane respondeant. 

23. [ Adhortatio pastoralis ad vitam religiosam renovandam\. Sacra ergo 
Synodus vehementer hortatur, ut omnes sodales institutorum status perfectio- 
nis maximam foveant aestimationem propriae vocationis necnon Regularum 
et Constitutionum, quae, post Ecclesiae approbationem, Dei voluntatem erga 
eos authentice exprimunt et securam perfectionis evangelicae viam ipsis 
ostendunt. 

Vota, igitur, aliasque obligationes proprii status fideliter exsolventes et 
fraterna caritate mutuoque exemplo sese coadiuvantes, renovato fervore ad 
sanctitatem strenue contendant, omnibus virtutibus praecellentes fructuo- 
sisque operibus abundantes; ita ut in Ecclesia Dei, christianae perfectionis 
exemplar magis magisque splendescere faciant et ad mundum spiritualiter 
renovandum ac regnum Dei latius propagandum et roborandum, pro sua 
cuiusque conditione, efficaciter cooperentur. 

31 Pius XII, Alloc. ad Carmelit. Discalc., d. 23 sept. 1951: AAS, vol. XLIII 
(1951), p. 737. 

32 Cf. Pius XII, Alloc. ad FF. Minores, d. 24 maii 1951: UOsservatore Ro- 
mano. 

33 Cf. S. Thomas, Summ. Theol. II a -II ae , q. 188, a. 7. 

34 Cf. Pius XII, Alloc. ad Soc. Iesu, d. 10 sept. 1957: AAS, vol. XLIX 
(1957), p. 808. 

35 loann. XV, 19. 

36 I loann. V, 19. 

37 Gal. VI, 14. Cf. Pius XII, Alloc. ad Mod. Gen. Romae, d. 11 febr. 1958: 
AAS, vol. L (1958), p. 156. 

38 Cf. Pius XII, Epist. ad Relig. Lusitaniae, d. 3 aprilis 1958: AAS, vol. L 
(1958), p. 315; Alloc. Conventui studiorum de Monachatu, d. 11 aprilis 1958: 
AAS, vol. L (1958), p. 285. 


2) RELATIO EM .MI P. D. VALERII CARD. VALERI 
PRAESIDIS COMMISSIONIS DE RELIGIOSIS 

Est lex empirica quae vix ullam patitur exceptionem, quod instituta 
humana ecclesiasticis inclusis, ad certa temporis intervalla, renovari 
debent ut in sua vita pleno vigore, secure et utiliter pergant. De huius- 
modi renovatione proximum Concilium Oecumenicum, ut in eo appa- 
rando iam manifestum est, universaliter absque dubio sollicitum erit. 
Ecclesia enim Christi usque ad consummationem saeculorum indefecti- 
biliter permansura, sibi debet iuvenilem retinere vigorem atque actuosam 
operam suam necnon media mutabilium temporum rationibus sapienter 
aptare. Eadem de causa, instituta status perfectionis, quin eorum excel- 
lentiae et meritis aliquid detrahatur, renovanda quoque sunt, ut « sancti- 
tate iugiter floreant atque crescentibus in dies Ecclesiae animarumque 
necessitatibus efficaciter occurrere valeant » (cf. Cl. 3). 

De cetero, huius renovationis necessitas a Summo Pontifice f. r. 
Pio XII repetitis vicibus inculcata fuit (cf. Acta Congressus de Statibus 
Perfectionis anno 1950: Vol. I, pp. 3-49); et ipsius primi Congressus 
de Statibus Perfectionis anni 1950 thema generalis erat illa « salu- 
taris plena renovatio statuum perfectionis quae hodiernis Ecclesiae, 
societatis, animarum necessitatibus responderet satisque faceret » (cf. Op. 
cit., pag. vm). Igitur, nil mirum quod Sanctissimus Dominus Noster 
Papa Ioannes XXIII, gloriose regnans, attentis Exc.morum Praesu- 
lum et Dicasteriorum Romanorum votis ad Commissionem Anteprae- 
paratoriam missis, Commissioni nostrae de Religiosis hanc quaestionem 
demandaverit tractandam primam: De vita religiosa renovanda (cf. Quae- 
stiones, pag. 13, I). 

Animadversio de Vita Religiosa. 

Imprimis advertendum est Vitam Religiosam, quae hic dicitur reno- 
vanda, esse intelligendam non stricto sensu solum de illa votis publicis 
obnoxia; sed latiore sensu de vita quae tribus formis Status perfectionis 
communis est, Religionibus nempe, Societatibus vitae communis sine 
votis publicis et Institutis saecularibus. Progressiva enim status perfe- 
ctionis evolutio nos cogit ad terminos ipsos congruenter accommodan- 
dos. Ideoque, renovatio Vitae Religiosae de se ad tres formas status per- 
fectionis spectat, nisi ex rei natura vel contextu sermonis aliter eruatur, 
et salvo quod instituta saecularia cum recentiora sint, minus indigent 
renovari quam forte in quibusdam adhuc perfici. 

Animadversio ad Renovationem perficiendam. 

Renovatio de qua hic sermo est generaliter describi potest tamquam 
processus quo personae vel res, in meliorem conditionem certa ratione 
adducuntur. Vox « renovatio » sic intellecta est generica sub se duas ha- 
bens species, quatenus hic processus in melius dupliciter fit: sive ad pri- 
stina redetmdo, per restaurationem eorum quae in instituto decursu 
annorum haud sine detrimento derelicta vel amissa fuerunt; sive ad nova 
adiuncta se aptando, per accommodationem hodiernis vitae et laboris 
exigentiis commensurandam (cf. Cl. 5). 

Vitae religiosae restauratio per reditum ad initia et fontes instituti, 
generaliter consulenda est et consulitur (Cl. 6). Attamen, in quibusdam 
casibus minus expedire potest, si prioris aetatis elementa, pro temporum 
mutatione, obsoleta reapse facta sunt et forte etiam nociva. Ideoque, in 
Clausula 5 scite advertitur restaurationem esse urgendam ubi de iis 
agitur resumendis « quorum amissio detrimento evasisse compertum 
est ». 

Accommodatio vero non est minus necessaria; sed valde prudenter 
est perficienda, ne ullo progressus praetextu, instituta potius damnum 
perniciose patiantur. Religiosa enim instituta, ex una parte, temporibus 
nostris aliena minime fieri debent, sed quantum fas est iisdem plane 
adhaerentia; ex altera parte, maxime refert ut qualia sunt secundum 
legem evangelicam et propriam cuiusque indolem, talia permaneant at- 
que spiritum Fundatorum ab Ecclesia probatum semper integrum ac vi- 
vum servent (cf. Cl. 7, 8, 9). 

Ex his dictis apparet tum restaurationem tum accommodationem 
propriis ab invicem distinctis uti criteriis; quod tamen non excludit eas 
in processu renovationis pari gressu saepe saepius progredi. 

Animadversiones ad Renovationem in particulari (Caput XII). 

Exoptatae renovationis primarium obiectum, sive de institutis vitae 
contemplativae agatur, sive de aliis apo stolatus externis operibus dedi- 
tis, merito ponitur vita sodalium interior (cf. Cl. 10). Instituta enim 
religiosa hodiernis conditionibus frustra aptarentur si id fiat detrimento 
interioris sodalium vitae, qua minuente vel crescente et ipsa instituta 
languescunt vel florescunt. 

Hac sodalium interiore vita in tuto posita, secure progreditur ad 
quasdam particulares renovationes quae magis expedire videntur, sci- 
licet: quoad vitam liturgicam intensius fovendam (cl. 11), virtutes mora- 
les fideliter excolendas (Cl. 12), mortificationem et abnegationem con- 
stanter sectandas (Cl. 13), quoad religiosam obedientiam (Cl. 14, 15), 
castitatem (Cl. 16), et paupertatem (CL 17, 18, 19) necnon quoad con- 
gruam religiosorum a mundo segregationem (Cl. 20). 

Haec multiformis renovatio vitae religiosae non tantum in domibus 
maioribus promovenda est; sed etiam in parvis communitatibus (Cl. 21) 
atque in locis Missionum aliisque aequiparatis (Cl. 22), ubi regularis ob- 
servantia peculiaribus et seriis obstaculis occurrit. 


3) ANIMADVERSIONES SODALIUM 

Card. Lienart: Valde mihi placet duplex intentio huius Decreti 
scilicet renovatio et accommodatio vitae religiosae, sed quoad media 
proposita animadversiones quasdam emittere vellem. 

1) Dubito num sit opportunum tractare (numero secundo, pagina 
octava x ) de speciali praestantia Institutorum vitae contemplativae mona- 
sticae. Quaestio enim controvertitur et Sanctus Thomas ipse aliter sentit 
quando scribit in H a -H ae : « Sic ergo summum gradum in religionibus 
tenent, quae ordinantur ad docendum et praedicandum. Quae et propin- 
quissimae sunt perfectioni Episcoporum... Secundum gradum tenent illae 
quae ordinantur ad contemplationem ». 

2) Quoad renovationem spiritus in Institutis commendatur (numero 
tertio, pagina octava) recursus ad spiritum unicuique Instituto proprium. 
Vereor ne, praesertim in multis parvis Congregationibus hoc intelligatur 
in sensu adhaesionis magis strictae ad usus suos peculiares, potiusquam 
in sensu verae renovationis spiritualis secundum spiritum magnorum 
Magistrorum vitae religiosae et doctrinae vivificantis Sanctae Ecclesiae. 


1 Cf. p. 694. 

3) Quoad renovationem virtutum moralium (numero duodecimo, 
pagina duodecima 2 3 ) merito reprobatur error qui perfectionem limitaret 
virtuti caritatis et despiceret alias virtutes. Sed oportuerit primum 
profiteri, secundum doctrinam Evangelii et Sancti Pauli, quod caritas 
prima est virtutum et quod sine illa alias virtutes nihil sunt, quae tamen 
ad perfectionem christianam cum illa attinent. 

4) Quoad accommodationem hic proponuntur criteria fundamen- 
talia, et in decreto sequenti iudicabuntur mutationes quae fieri possent 
ad vitam Institutorum necessitatibus huius temporis magis adaptandam, 
sine detrimento ipsius vitae religiosae. Sed cui incumbit opus huius 
accommodationis? Superioribus et Praesulibus respondetur in textu. Et 
quis illos adiuvare possit ad hoc opus periculosum feliciter complen- 
dum? Sola nominatur Sacra de Religiosis Congregatio. Nihil dicitur de 
Episcopis qui tamen munus habent vigilantiae super Congregationes illis 
commissas et qui, si omnium debitores sunt, de animabus a Deo electis et 
Deo consecratis praesertim solliciti esse debent. Ad Superiores adiu- 
vandos in opere renovationis et accommodationis Institutorum suorum, 
proximi sunt et multum facere possunt. 

Quapropter enixe peto ut in praesenti Decreto munus Episcopale 
erga Congregationes non omittatur et Episcopis commendetur ut for- 
mationi doctrinali, liturgicae et biblicae in Noviciatibus et Institutis 
sedulo vigilent, ut de apostolicis operibus in dioecesi vigentibus Con- 
gregationes instruent et ut conatus illarum, ad accommodationem prae- 
scriptam patrandam, inspirent et dirigant, ad mentem Sanctae Synodi 
et Sacrae de Religiosis Congregationis. 

Card. Frings: Ad n. 10: Si congregationes sororum vitae activae 
haec in n. 10 prolata exsequi volunt, necessarium erit, ut aliquas domus, 
ut v. g. hospitalia, relinquant, ne sorores nimio labore opprimantur. Epi- 
scopi quidem et vita catholica per hanc agendi rationem in magnam penu- 
riam redigentur, quia aliae sorores regulariter non inveniuntur, et si hae 
domus per sorores saeculares regi debent, multo plus pecuniae necessa- 
rium erit. In hoc dilemmate standum erit pro vita religiosa sororum ser- 
vanda. 

Card. Ruffini: Pag. 9, 3 lin. 2: « officium illam verbo et exemplo 
constanter proponendi » dicerem: « officium illam verbo et imprimis 
exemplo... ». 


2 Cf. p. 696. 

3 Cf. p. 694. 

Pagg. 12 et 13: 4 Virtutes omnes iure meritoque praecipiuntur, sed 
maxime inculcanda est caritas inter sodales eiusdem familiae religiosae 
exercenda, quia saepe saepius Religiosi utriusque sexus dum caritatem 
habent erga externos, ab ea deficiunt in domibus suis erga confratres 
vel sorores. 

Pag. 13, 5 lin. 27 et seq.: « ... in omnibus quae ad normam Regulae 
et constitutionum legitime praecipiuntur... ». Haec verba, in oboedientia 
Superiori exhibenda, ansam praebere possunt, haud raro, dubitationibus 
et disceptationibus, num scilicet Superior in boc vel illo casu legitime 
praeceperit ad normam Regulae et Constitutionum. Id enim supponi 
debet, nisi contrarium sit evidens. 

Pag. 16, 6 lin. 23 et seq.: «... atque in modo vivendi ratio habeatur 
conditionum loci et personarum ». Verba ista coniuncta laborant am- 
biguitate, nam vera sunt si conditiones, de quibus est sermo, sint tenues 
et pauperes, non autem si commodis multis et divitiis splendeant. 

Card. Leger: Peropportunum est schema praesentare de renovanda 
vita religiosa, quia Religiosi unam ex electissimis portionibus Ecclesiae 
constituunt. Et incrementum vitae christianae in Institutionibus status 
perfectionis est incrementum totius Ecclesiae. 

Tamen meum placet non dabo, etiam iuxta modum, nisi magna cum 
haesitatione. Credo quod in textu proposito, praesertim agitur de revoca- 
tione aliquarum notionum et de admonitione contra periculosas novita- 
tes, potiusquam de vera renovatione. Notabo quod raro refertur ad Evan- 
gelium ut criterium renovationis, quod criteria proposita pro renova- 
tione saepissime sunt negativa et quod timor et timiditas in multis para- 
graphis manifestantur quando Ecclesia potius necessitatem habet sanctae 
audaciae. Sequentes particulares observationes faciam: 

In paragrapho prima, quae loquitur de excellentia institutorum sta- 
tus perfectionis adquirendae, aliqua enumeratio datur de eorum finibus, 
quamvis non sit scopus ipsius paragraphi. Forsan ibi non est locus talis 
enumerationis, sed si habetur, credo quod debet esse completa. Et tunc 
dicendum est quod sodales illorum institutorum prosequuntur gloriam 
Dei; insuper dicendum est quod non solummodo utilitatem afferunt Ec- 
clesiae et societati civili sed etiam in servitium sunt Ecclesiae et homi- 
num. Est semper eadem idea, iam a me prolixe enuntiata, de servitio 
in Ecclesia. 


4 Cf. pp. 696-697. 

5 Cf. p. 696. 

6 Cf. p, 698. 

Secunda paragraphus, tractat de speciali praestantia Institutorum 
vitae contemplativae monasticae. Utrum non haberetur locus in schemate 
determinare orientationes diversas quas habere debent vocationes con- 
templativae et vocationes mixtae? Credo quod haec determinatio multum 
adiuvaret ad restaurationem et accommodationem, quae est propria ma- 
teria schematis, specificandam. 

In paragrapho 5, propono quod ubi loquitur de genuina ratione 
vitae religiosae, mentio fiat de spiritu evangelico ut prima norma restau- 
rationis. 

In paragraphis 7 et 8, dantur aliqua criteria accommodationis, nem- 
pe « propositum ac genuinum spiritum Fundatorum » et « venerabiles 
traditiones » et « primaeva observantia non relaxanda sed roboranda ». 
Addi opportune possunt verae exigentiae quas nova tempora postulant 
ut religiones, praesertim quae vitam sic dictam activam ducunt, habeant 
maiorem et meliorem influxum apostolicum et caritativum. 

Quoad paragraphum 12: Instanter dicendum est quod vera caritas 
est res essentialis; quod omnes virtutes, sicut et vota, ad amorem Dei 
et proximi versantur et non ad propriam personam religiosi. 

In paragrapho 14, aliquid dicatur de functione sociali oboedientiae, 
i. e. quod superior est vere caput societatis religiosae et habet responsa- 
bilitatem boni communis, ita ut, si agitur de bono communi exteriori, 
episcopus habeat responsabilitatem interveniendi et exemptio non am- 
plius vigeat. 

In paragrapho 15 addi deberet, quoad exercitium auctoritatis, quod 
superiores attendere debent ad talenta et personalitatem subditorum. 
Talenta sunt thesaurus a Deo datus ad suam gloriam et ad utilitatem 
hominum; et gravissimum esset ea contemnere. 

In paragrapho 17, aliquid dicatur de functione sociali paupertatis, 
ad aequilibrium in rebus oeconomicis obtinendum. 

Quoad paragraphum 18: In Religionibus quae multa bona mobilia 
et immobilia possident notetur periculum quod administratio religionis 
meliorem vim Superiorum et eorum Capitulorum absorbeat et a sollici- 
tudine vitam religiosam et apostolatum animandi disturbet. 

Etiam invitentur omnes communitates religiosae ad examen serio- 
sum faciendum de paupertate collectiva. Multis in regionibus situatio. 
in hac materia est proprie scandalosa. 

Quoad paragraphum 20: Diversae sunt conditiones religionum: 
sunt enim qui nullam relationem habent cum mundo exteriore; sunt e 
contrario qui apostolatum vel opera caritativa, vel institutionem puero- 
rum et iuvenum exercent. Si v. g. attendimus ad casum religionum qui 
educationem iuventutis prosequuntur, necesse est quod bene noscant 

atmospheram in qua vivunt iuvenes, ideas etiam non rectas et mentali- 
tatem eorum mundi, eventus et transformationes mundi socialis et poli- 
tici. Quia hic est mundus in quo vivunt et vivent et super quem debebunt 
habere influxum christianum. Valde periculosum est, speciatim nostris 
temporibus, quod educatores religiosi iuvenes non intelligant et ab eis 
non intelligantur et dent aliquam educationem superficialem. Et iuvenes 
ius habent ad formationem quae solutionem afferat eorum actualibus 
problematibus. 

Credo ergo quod notandum est in schemate et segregationem reli- 
giosorum a mundo et eorum integrationem in mundo, ita ut « utantur 
hoc mundo tamquam non utentes » (I Cor. VII, 31). Haec est figura ma- 
gis completa renovationis exspectatae. Bene scimus difficultatem et pe- 
riculum rei, sed ut membra Ecclesiae Christi habemus certitudinem quod 
Christus nobiscum est et quod media dat opus perficiendi quod nobis 
commisit; 

Card. Dopfner: Schema omnino placet. Si eodem spiritu quo im- 
butum est, in effectum deducetur, certe magnam secum feret benedictio- 
nem pro religiosis et pro tota Ecclesia. Particularia quaedam adnotare 
velim: 

1) Ad nn. 7 et 8, pag. 9 sq.: 7 Inter criteria fundamentalia pro ac- 
commodatione, et quidem forsitan primo loco exarari posset conceptus, 
qui habetur in Sacra Scriptura vere fundamentalis: Kairos, i. e. hora 
salutis a Deo praeparata; vel « signa temporum », in quantum nobis 
vocem Dei manifestant (cf. e. gr. Mt. 16, 4: « signa autem temporum non 
potestis scire »; cf. etiam Lc. 12, 56). 

Insuper in hoc contextu possent etiam afferri, quae a Pio XII dicta 
sunt ad delegatos Institutorum religiosorum in fine Jubilaei Maximi 1950 
(AAS, Vol. XLIII [1951], pag. 33 sqq.) de « studio religiosorum Insti- 
tutorum mutatis temporibus sese accommodandi et pulchro foedere simul 
nova et vetera iungendi ». 

Posset etiam innui, quod ipsa fidelitas erga fundatores exigit con- 
tinuam vigilantiam cognoscendi « signa temporum », quia fundatores 
tali spiritu ducti instituta sua in vitam vocaverunt. 

2) Ad n. 6 vel n. 8, pag. 9 sq.: Possetne addi monitio, ne nimiae 
constitutiones et praescriptiones condantur, quia multitudine regularum 
et constitutionum saepe spiritus magis suffocatur quam fulcitur. 

3) Ad n. 14, pag. 14 8 versus finem vel in fine: Postquam dictum 


7 Cf. pp. 694-695. 

8 Cf. p. 697. 

est, quanti momenti sit humilis oboedientia, placeret verbum de discre- 
tione spirituum: oboedientia in statu perfectionis, adhuc minus quam 
alias, nil habeat merae executionis mechanicae vel infantilismi in forma 
oboediendi. 

4) Ad n. 16, pag. 15, 9 lin. 15: (« sacramentorum usus »): Expressio 
usus, quae sacramenta ut mera media vel ut « rem » considerat, forsitan 
mutari poterit in « receptio sacramentorum » vel aliter. Sic consideran- 
tur sacramenta magis ut « dona » Dei vel ut actio salvifica Christi. 

5) Ad nn. 17 et 18, pag. 15 10 sq.: Quae de paupertate non solum 
singulorum sed etiam institutorum dicuntur, specialem merentur adver- 
tentiam et laudem. 

6) Ad n. 18, pag. 16, 11 lin. 12: Forsitan verbum « collectivitate » alio 
substitui poterit, e. gr. « communitate » vel clarius « in toto instituto 
et in omnibus communitatibus eius ». 

7) Ad n. 23, pag. 19, 12 lin. 5: Quoad expressionem « regnum Dei 
roborandum » forsitan advertere licet, quod in ultimis annis plures exe- 
getae catholici in scriptis suis monuerunt, talem expressionem minus 
correspondere modo loquendi Sacrae Scripturae, ubi « regnum Dei » 
praeprimis significat dominationem amoris Dei humiliter ab hominibus 
accipiendam. 

Ergo loco « regnum Dei latius propagandum et roborandum » for- 
san dicatur: « vitam Ecclesiae roborandam et dilatandam ». 

Exc. Hurley: Ad par. 12, pag. 12: 13 Schema decreti in genere opti- 
mum est; sed cum Eminentissimis Cardinalibus Lienart et Dopfner fateri 
debeo modum de caritate loquendi non mihi placere. Necessarium qui- 
dem est in valorem virtutum moralium insistere et aequilibrium inter 
has virtutes et caritatem statuere. Hoc autem aequilibrium mihi non vi- 
detur servari in hac paragrapho 12, ubi, ni fallor, ad hoc solum de 
caritate fit mentio ut haeresis falsae caritatis impugnetur. Vellem ibi 
videre tractationem magis positivam, quae locum caritatis in ipsa vita 
religiosa in lucem ponat, et momentum eius pro augmento caritatis in 
toto Corpore Christi Mystico extollat. 

Rev. Browne: Generaliter inspectum hoc Schema excellens est. 
Noto tantum ea quae sequuntur: 


9 Cf. p. 697. 

10 Cf. pp. 697-698. 

11 Cf. p. 698. 

12 Cf. p. 699. 

13 Cf. p. 696. 

a) In Cap, XI, n. 2, pag. 8, 14 linn. 1-5, quaestio de praestantia varia- 
rum formarum vitae religiosae videtur resolvi, saltem implicite, in sensu 
qui non esset consentaneus cum doctrina S. Thomae. Dicitur enim « spe- 
ciali autem praerogativa omnino praestant Instituta vitae contemplati- 
vae in Ecclesia ». Reliqua quoque pars huius numeri componitur in har- 
monia cum priore. Haec quaestio magni momenti est in theologia morali 
speculativa. Ut notum est, Angelicus Doctor eam solvit in 2 a -2 ao , qu. 188, 
a. 6 ubi dicet inter alia (in c. a.) « Sic ergo dicendum est quod opus 
vitae activae est duplex. Unum quidem quod ex plenitudine contempla- 
tionis derivatur sicut doctrina (sacra scilicet) et praedicatio... Et hoc 
praefertur simplici contemplationi. Sicut enim maius est illuminare 
quam lucere solum ita maius est contemplata aliis tradere quam solum 
contemplari. Aliud autem est opus vitae activae quod totaliter consi- 
stit in occupatione exteriori, sicut eleemosynas dare, hospites recipere 
et alia huiusmodi. Quae sunt minora operibus contemplationis nisi forte 
in casu necessitatis ut ex supra dictis patet (q. 182, a. 1). Sic ergo 
summum gradum in religionibus tenent quae ordinantur ad docendum 
(sacra scii.) et praedicandum. Quae et propinquissimae sunt perfectioni 
episcoporum... Secundum autem gradum tenent illae quae ordinantur 
ad contemplationem. Tertius est earum quae occupantur circa exteriores 
actiones ». 

Unde suggererem ut verba supra indicata mutentur sic « Speciali 
autem honore et aestimatione habentur Instituta vitae contemplativae 
in Ecclesia » vel alia phrasi analoga. Item ut reliqua pars huius paragraphl 
aptetur modo consentaneo huic praecedenti considerationi. 

b) In Cap. XII, n. 14, pag. 14, 15 lin. 17: suggererem ut dicatur 
« Quoniam... fastigium expeditius velociusque religioso perfecte obe- 
diente currit ». 

c) Ibid. n. 15, lin. 27: dicerem « ... non meris humanis rationibus 
moti ». 

d) Ibid. n. 16, pag. 15, 16 lin. 19: loco verborum « Nec praetermit- 
tenda sunt etc. » dicerem « Magni quoque habenda sunt praecepta illius 
pudicitiae etc. ». 

Rev. Sepinski: Placet schema et quoad ideas et quoad doctrinam; 
quoad formam vero desideratur in aliquibus locis maior elegantia latina 
et curetur magis interpunctio, quae, sicut iacet, interdum sensum ob- 
scurum reddit. 


14 Cf. p. 694. 

15 Cf. p. 697. 

16 Cf. p. 697. 

Ad pag. 8, 17 linn. 6-16: locutio 11 lineis constans nimis longa est, 
ideoque intellectui minus pervia. 

Ad pag. 10, 18 lin. 16: pro « utenda » dicatur « adhibenda ». 

Ad pag. 10, lin. 21: interpunctio sic fiat: « et, si expediat, accom- 
modentur ». 

Ad pag. 10, lin. 24: dicatur melius: « Quidquid autem sic contin- 
git innovari ». - 

Ad pag. 13, 19 lin. 9: interpunctio: « christiana mortificatio, quam »> 

Ad pag. 13, lin. 20: interpunctio: « in cotidiana consuetudine vitae, 
quae, a mundo spiritualiter segregata, Deo integre » etc. 

Ad pag. 13, lin. 21: loco « coelestia » melius dicatur « caelestia », 
sicut fit pag. 15, lin. 7. 

Ad pag. 14, lin. 11: ad evitandam obscuritatem dicatur: « cuius pro- 
fessione religiosus propriam voluntatem Superiori libere subicit ad Il- 
lius exemplum imitandum qui... » etc. 

Ad pag. 14, 20 lin. 18: iterum ad maiorem claritatem dicatur: « unus- 
quisque ad obediendum ita sit paratus, ut, in Superiore ipsum Domi- 
num... considerans, eius iussa » etc. 

Ad pag. 15, 21 linn. 8-13: proponerem sequentem scribendi rationem: 
« Sed quia haec sublimis et angelica virtus arduum valde animae imponit 
onus atque permultis internis externisque obnoxia est periculis, nemo 
de propriis viribus temere praesumat, quin e contra unusquisque ad eam 
tuendam quaerat imprimis supernaturalia auxilia, quae sunt: humilis 
et constans... » etc. 

Ad pag. 17, 23 linn. 8-18: proponerem quod ista paragrapbus reco- 
gnoscatur et noviter clariusque redigatur evitando in fine locutionis stylum 
ellipticum. 

Ad pag. 17, lin. 19: proponerem maioris claritatis causa hanc locu- 
tionem: « Ideoque, sedule devitent saecularia oblectamenta » etc. 

N. B.: Mihi liceat facere animadversionem indolis generalis: schema 
adhuc maiorem efficacitatem perfectior emque claritatem obtineret, si 
ab experto latinista recognosceretur, et melius interpunctio curaretur. 


17 Cf. p. 694. 

18 C£. p. 695. 

19 Cf. p. 696. 

20 Cf. p. 697. 

21 Cf. p. 697. 

22 Cf. p. 698. 

4) SUFFRAGIA SODALIUM 

Card. Tis serant: Placet iuxta modum: ratione habita animadver- 
sionum praesertim Em.morum Lienart et Frings, necnon Rev.mi Ma- 
gistri Generalis Praedicatorum. 

Card. Pizzardo: Placet iuxta modum: habita ratione observatio- 
num Em.morum DD. Cardinalium et Rev.mi Patris Generalis Ord. Prae- 
dicatorum. 

Card. Aloisi Masella: Placet iuxta modum: scilicet iuxta ea quae 
exposita fuerunt ab Em.mo Card. Lienart et a Magistro Generali O. P. 

Card. Ferretto: Placet iuxta modum: habita scilicet ratione ani- 
madversionum in disceptatione sapienter a venerabilibus Patribus pro- 
latarum. 

Card. Lienart: Placet iuxta modum: id est ratione habita de his 
quae exposui 1 2 et de animadversionibus Em.morum Cardd. et Patrum, 
praesertim de his quae dicta sunt ab Em.mo Card. Leger. 

Card. Tappouni: Placet iuxta modum: i. e. attentis observationibus 
Em.mi Card. Lienart et Em.mi Card. Leger. 

Card. Copello: Placet iuxta modum, ratione habita ad ea quae 
dixerunt Cardd. Lienart, Leger et Magister Ordinis Praedicatorum. 

Card. Agagianian: Valde placet schema, votum tamen promo ut 
in definitiva redactione schematis ratio habeatur animadversionum tam 
opportune ac sapienter a venerabilibus Patribus prolatarum. 

Card. Spellman: Hortamenta et criteria ad vitam religiosam tam 
in genere quam, in particulari renovandam atque hodiernis rerum adiun- 
ctis accommodandam revera apta sunt ut religiosi in Ecclesia Dei ehri- 
stianae perfectionis exemplar magis magisque praeclarum mundo prae se 
ferant. 

Placet igitur iuxta modum, scilicet consideratis observationibus Car- 
dinalium Lienart, Ruffini, Leger, Dopfner et Patris Generalis O. P. 
Browne. 

Card. Frings: Placet . 3 


1 Cf. pp, 703-704. 

2 Cf. p. 704. 



712 


SESSIO IV - ACTA 


Card. Ruffini: Placet iuxta modum . 3 Consentio cum Em.mis Lie- 
nart, Frings, Rev.mo Magistro Gen. O. P. de iis quae animadverterunt; 
magni insuper facienda esse puto quae ab Em.mo Card. Leger dicta sunt. 

Card. Siri: Placet iuxta modum: sc. ratione habita adnotationum 
quae factae sunt. 

Card. McIntyre: Placet iuxta modum: in concordia ego sum cum 
Cardinali Frings et Cardinali Leger, specialiter cum commentariis Card. 
Leger de actionibus et activitatibus religiosorum in materiis pecuniae 
et debitorum. Haec commendant attentionem specialem. 

Card. Wyszynski: Placet iuxta modum: maxime videtur mihi ne- 
cessaria, ad bonum commune Ecclesiae, coarctare exemptionem Religio- 
num et Congregationum, ne oriatur ghetto in Ecclesia dioecesana: pro 
nunc temporis saepissime exsistit « Ecclesia religiosorum » in Ecclesia 
Universali, inter quas magnum chaos existit. 

Munus Episcoporum erga Religiones et Congregationes maxime est 
dilatandum, praesertim quando dicitur de concordantia collaborationis in 
servitio pastorali. Visitatio omnium Domorum Religiosorum potius Epi- 
scopo dioecesano est committenda quam Congregationi de Religiosis, vel 
membris eiusdem societatis, quod semper in vanum cadit. 

Praeparatio Sodalium religiosorum ad opera pastoralia non est suf- 
ficiens, cum non cognoscant theologiam pastoralem et leges liturgicas. 

Quoad paupertatem fovendam, experientia probatur, in nostris re- 
gionibus subiectis guberniis atheistis, clerus saecularis melius se defen- 
dit contra tentationes inimicorum Ecclesiae, cum sit pauper, quam 
Congregationes Religiosorum, quae, falsa spe ducti, saepius componunt 
res cum Gubernio, ne pereat substantia materialis Congregationum. 

Consentio omnibus quae Em.mi Cardinales Frings, Leger et Dopfner 
exposuerunt. 

Card. Quiroga y Palacios: Placet iuxta modum: attentis obser- 
vationibus praesertim Em. morum Cardd. Lienart, Frings, Leger et Ma- 
gistri Generalis Ordinis Praedicatorum. 

Card. Leger: Placet iuxta modum : 4 sed magnum momentum habent 
adnotationes Em.morum Patrum Lienart, Frings, Dopfner, Wyszynski 
et Rev.mi Magistri Praedicatorum. 


3 Cf. pp. 704-705. 

4 Cf. pp. 705-707. 

Card. Gracias: Placet. In pag. 10,° sub numero 8, ubi criteria circa 
« accommodationem » data sunt, omnino perspicue notari debet nihil 
posse fieri usquedum illae congregationes antiquiores in istam rem ini- 
tium faciunt. Sed valde dolendum est istas congregationes antiquiores 
nimis tardas esse ad hanc initiationem faciendam; semper litteram Re- 
gulae pro spiritu confundentes, seipsas numquam interrogantes quomodo 
fundator vel fundatrix congregationis egisset si ille vel illa congregatio- 
nem hodie instituisset. 

Card. Cento: Placet iuxta modum: nempe attendendo, ut certe fa- 
ciet Commissio De Religiosis, ad observationes Eminentissimorum Car- 
dinalium ac Reverendissimorum Patrum. 

Mihi liceat sequens votum exprimere: Infelicibus experientiis edo- 
cti, satagant totis viribus Superiores Maiores ut sui religiosi nullimode 
se dedicent ad operationes aut incepta ordinis oeconomici, ne scandala 
sequantur heu! tam fatalia pro populo christiano. 

Card. Cicogmani: Placet, cum hisce animadversionibus: Quaedam 
vigilantia Episcopi loci valde utilis et necessaria videtur, praesertim no- 
stris temporibus: super novis aedificiis extruendis (et Sorores de hoc 
Episcopum consulant); et super collectis pecuniae publice faciendis, ad 
abusus praecavendos. 

Card. Godfrey: Placet iuxta modum: scilicet habita ratione de iis 
quae exposuerunt Em. mi Card. Lienart, Leger, Frings et Magister Ge- 
neralis Ordinis Praedicatorum. 

Unum dicerem: 

In pag. 10, 5 6 n. 9, agitur de usu inventorum modernorum technico- 
rum. Res est magni momenti. Radiophonicae diffusiones sine dubio opti- 
ma continent sed mixta malis. 

Si introducuntur Radiophonium et Televisio in domibus religiosis, 
magna vigilantia a parte Superiorum requiritur. 

Religiosi in opera educationis occupati multa possunt audire et vi- 
dere ad eorum et alumnorum profectum; sed sunt res diffusae per Tele- 
visionem et Radiophonium quae certe offendunt et scandalum afferunt. 

Superior debet omnia regulare et instrumentum claudere. Quod si 
non facit, non solum corda iuvenum et ipsius Superioris sordescent, sed 
eius praesentia occasio erit scandali iuvenibus eius curae a parentibus 
commissis. 


5 Cf. p. 695. 

6 Cf. p. 695. 

Card. Confalonieri: Placet iuxta modum: scilicet ratione habita 
animadversionum praesertim ab Em.mo Cardinali Lienart expositarum. 

Card. Richaud: Placet iuxta modum: attentis observationibus Emi- 
nentissimorum Cardd. Lienart, Frings, Leger. 

Card. Konig: Placet, attendatur ad emendationes sapienter in di- 
sceptatione factas (imprimis etiam a Card. Wyszyhski). 

Card. Dopfner: Placet iuxta modum: i. e. ratione habita animad- 
versionum Card. Lienart, Card. Leger, Patris Generalis Ordinis Prae- 
dicatorum et eorum quae dixi . 7 

Card. Marella: Placet iuxta modum: attentis animadversionibus 
sapienter prolatis ab Em.mis Patribus, ab Exc.mo Hurley ac a Rev.mo Ma- 
gistro Gen. O. P. 

Card. Alfrink: Placet iuxta modum: secundum ea quae Em.mi Pa- 
tres exposuerunt, specialiter Em.mi Lienart, Frings, Leger et Dopfner. 

Card. Concha: Placet iuxta modum: forte loco « renovationis » 
vitae religiosae et aliarum similium vocum, aliae mitiores expressiones 
adhiberi debent, ne acatholicis ansa praebeatur insimulandi instituta 
perfectionis acquirendae quasi ea a pristino fervore omnino deciderint. 
Ratio habenda eorum quae dicta sunt ab Em.mo Cardinali Lienart circa 
vitam contemplativam. 

Card. Roberti: Placet iuxta modum: scilicet ratione habita ani- 
madversionum quae ab Em.mis ac Rev.mis Patribus illatae sunt. 

Card. Jullien: Placet iuxta modum: id est dilata et expectentur 
cuncta de religiosis proponenda, praesertim de relationibus inter Epi- 
scopos et religiosos, ita ut tum videatur utrum et quatenus praesens 
schema cum sapienter hodie animadversis subiiciatur Concilio, an locum 
det instructioni Sanctae Sedis. 

Card. Larraona: Placet iuxta modum: prae oculis habitis ac con- 
cordatis observationibus a Patribus factis, quibus aliqua modeste addo 
in votulo adiuncto. 


7 Cf. pp. 707-708. 

* * * 

Haec praecipue, generatim prius, ad singulos postea numeros, no- 
tanda veniunt. 

I - a) Generatim haec Sectio, optimum circa renovationem accom- 
modatam tractatum constituunt, sed tractatum denique, non legislatio- 
nem multoque minus conciliarem. 

h) Sane, plura non sunt legislativa sed doctrinalia, quae in legisla- 
tione supponenda sunt, ita ut quin nullo modo doctrinam offendant, so- 
lide et clare ipsa fundentur, etsi nec necessario nec utiliter exprimant. 

c) Inter illa vero, quae ad legislationem pertinere possent, certe non 
ad conciliarem, hic et nunc pertinent quia adhuc matura non sunt et quia 
insuper nimis minuta videntur quae difficulter ubique et perpetuo appli- 
cari valeant. 

d) Ex his aliqua sed magis sobrie ad Codicem transire possent. , 

e) Sunt denique plura, quae nec Concilio nec Codici pertinent, sed 
ad Normas, rem illi, vel iurisprudentiae seu bonae gubernationis criteriis 
amandari deberent. 

/) Haec quae, ut modeste censemus, plus minus de integro Schemate 
merito dici possunt ac debent, speciatim de hac Sectione Prima partis Se- 
cundae, dicenda necessario sunt. 

Optima sane cogitatio esset integrum Schema ad hanc praecipue Sectio- 
nem perstringere, et ad pauca quae potior a reducere. 

II - Ad singulos numeros'. 

N. 1. Post verba civilique Societati, lin. 9, utiliter addi possent: 
« omnibus apostolatus et charitatis exercendae formis adhibitis ». 

N. 2. In titulo seu praescriptione lin. 2, loco « vitae contempla- 
tivae monasticae » diceretur melius «vitae contemplativae canonicae » 
et pariter in linn. 10, 11. - 

Est terminologia const. Sponsae Christi, quae rei veritati respondet. 
Sane, vera et authentica atque recognita vita contemplativa, canonice 
habetur quidem et prae primis in Monachis et Monialibus. At non tan- 
tum, illis reservatur, sed patet Regularibus viris et mulieribus, quae Mo- 
nachae, Moniales origine non erant nec dicebantur (i. e. mulieres quae 
vitam monasticam pari ratione ac viri Monachi profitebantur) sed erant 
mulieres regulares (Secundi scilicet Ordinis), quae per longum tempus a 
« Consecratione Virginum » — quarum tamen directe erant heredes — 
excludebantur. 

Adde, quod vita contemplativa canonica , et vivendi ratio eidem con- 
formata, quoad omnia fere invenitur et merito atque utiliter agnoscenda 

esset, in aliquibus Congregationibus hominum ac mulierum quae illam 
solide ac rigide profitentur. 

Immo, vitae contemplativae canonicae participatio salva vera authen- 
tica saecularitate, quae si recte intelligatur, ad normam documentorum, 
scilicet quae ipsam definiverunt, plures gradus complecti potest, etiam 
in Institutis saecularibus, et solide valeret admitti et de facto admissa 
fuit. 

N. 3. lin. 23 post servato addi deberet «ad Sanctorum Conditorum 
normam atque exemplum ». 

N. 5. lin. 20 post verba « confectum est », optime allegaretur Const. 
Sponsae Christi, quae hunc casum expresse, agendo etiam de Monialibus 
(ex. gr. Visitationis), tangit et normam probat. 

N. 11. lin. 20, post verba « assidue nutriant », quae vitam spiri- 
tualem tangunt, optime adderetur: « subsidia quoque, et argumenta ex 
Sacra Liturgia ad ministeria illustranda atque fovenda fideliter depro- 
mant ». 

Nn. 17, 18. Renovatio, quoad paupertatem individualem et collecti- 
vam alia plura tangere utiliter potuisset, ex. gr. 

a) principium seu criterium, in iurisprudentia S. Congregationis 
receptum, quod ius commune est minimum generatim, quod in diversis 
paupertatis classibus imponi debet; 

b) non est absque serio examine maior rigor in paupertate indi- 
viduali et collectiva, simplici vel sollemni, qui libere acceptetur, dene- 
gandus; 

c ) cum paupertas simplex Congregationum et etiam Ordinum in 
aliquibus locis sub influxu adiunctorum, tumultuarie nata fuerit, et 
practicis difficultatibus scateat, hodie quando iam sub respectu civili 
difficultates revera evanuerunt, merito integra ipsius doctrina examini 
et recognitioni subiicienda esset. Salvis iuribus particularibus regidiori- 
bus, admitti posset, ut clarior, facilior, efficacior paupertas sollemnis 
communis. Admissa tamen facultate illa iterum in casu egressus vindi- 
candi, ad modum dotis, quae revera clarum habeant characterem perso- 
nalem. 

Card. Heard: Placet iuxta modum: i. e. attentis emendationibus 
propositis ab Eminentissimis et a Patribus, 

Card. Bea: Placet iuxta modum: ratione habita animadversionum 
Em. morum Patrum, praesertim Cardd. Lienart, Frings et Leger. 

Beat. Gori: Placet iuxta modum: nempe attentis animadversionibus 
propositis ab Em.mis Cardd. Lienart, Leger, Frings, 

Beat. Cheikho: Placet iuxta modum: ad mentem Em. morum et 
Rev.morum Patrum. 

Exc. Felici: Placet iuxta modum: secundum placita praesertim 
Em. morum Cardinalium Lienart, Leger et Wyszynski, de spiritu cari- 
tatis et paupertatis magis fovendo. 

Exc. 0’Connor: Placet iuxta modum, ab Em.mo Relatore propo- 
situm: humiliter tamen censeo numerum decimum nonum « De reno- 
vatione quoad paupertatem in modernis inventis servandam » tuto 
omitti posse, perspecta optima rei expositione sub numero nono, ne 
quis existimet in Ecclesia hodierna inventa, quae etiam ad apostolatum 
et culturam inservire possunt ac debent, tamquam « luxum » considerari. 

Exc. Silva Santiago: Placet iuxta modum: id est cum observatio- 
nibus factis ab Em.mis Cardinalibus Lienart, Frings, Ruffini, Leger, 
Dopfner, a Rev.mo Magistro O. P. et a Rev.mo Ministro Ordinis Fra- 
trum Minorum. Sed mihi placeret quod in Capite XII (pag. 11) 8 ubi 
agitur « De ipsa vita religiosa renovanda in particulari, aliqua mentio 
et commendatio esset de Institutis theologicis pro religiosis mulieribus, 
quae nunc existunt in nonnullis nationibus cum vero profectu. 

Exc. Antezana y Rojas: Placet iuxta modum: habita scilicet ra- 
tione ad ea quae dicta sunt a Patribus: Em.mo Leger, Magistro Generali 
Praedicatorum et Generali Fratrum Minorum. 

Exc. Campbell: Placet iuxta modum: habita ratione de his quae 
exposuerunt Em.mi Cardinales Lienart et Leger cum Rev.mo Patre Ge- 
nerali Ordinis Praedicatorum. 

Exc. Cooray : Placet iuxta modum: i. e. iuxta ea omnia quae tam 
sapienter ab omnibus venerabilibus Patribus dicta sunt. Insuper addo 
sequentia: 

1) De obligatione fundamentali, nempe semper tendendi ad perfe- 
ctionem christianam, oportet ut aliquid magis expresse dicatur. 

2) Adn. 15, p. 15: 9 sublineanda est obligatio Superiorum praecipien- 
di intra limites constitutionum; etiam observatio spiritus iuris canonici 
de limitatione temporis circa officia Superiorum. 

3) Pag. 12, 10 lin. 14: post verba « cultus Dei » inserenda verba se- 
quentia: « a Corpore Christi Mystico exercitatus ». 


8 Cf. p. 695. 

9 Cf. p. 697. 

10 Cf. p. 696. 

Exc. Lefebvre: Placet iuxta modum: iuxta observationes factas 
ab Eminentissimis Cardinalibus Lienart, Frings, Leger et a Superioribus 
Generalibus Ordinum Praedicatorum et Fratrum Minorum. 

Exc. Hurley: Placet iuxta modum: attentis animadversionibus prae- 
sertim Cardinalis Lienart et Magistri Generalis Ord. Praedicatorum et 
secundum proprium scriptum adnexum . 11 

Exc. Perrin: Placet iuxta modum: ratione habita animadversio- 
num quae ab omnibus Patribus factae sunt, praesertim ab Em.mis Lie- 
nart, Leger, et a Rev.mo Magistro Generali Praedicatorum. 

Exc. Bazin: Placet iuxta modum: secundum observationes singu- 
lorum Patrum, specialiter Card. Lienart, Leger, Frings, Patrum Browne 
et Sepinski. 

II y a beaucoup de critiques contre les Ordres Religieux, surtout 
du fait qu’ils ne s’adaptent pas aux conditions et besoins presents. 

Exc. Bernier: Placet iuxta modum: ab Em.mis Cardinalibus Lie- 
nart, Frings, Wyszynski, Leger et Cicognani expositum, necnon et a 
Rev.mo Magistro Generali Praedicatorum. 

Exc. Yago: Placet iuxta modum: attentis observationibus Em. morum 
Cardd. Lienart et Frings. 

Exc. Rakotomalala: Placet iuxta modum: attentis animadversio- 
nibus factis praesertim a Cardinalibus Lienart, Leger et Wyszynski. 

Exc. Bengsch: Placet iuxta modum: scii, quem explanaverunt Car- 
dinales Leger, Wyszynski et Dopfner. 

Exc. Jelmini: Placet iuxta modum: schema valde placet. Consen- 
tio cum his quae dicta sunt ab Em.mis Cardinalibus Lienart, Frings, 
Leger ac Cento. Mihi liceat tamen haec humillime adnotare: Ex de- 
fectu, et quidem peradmodum gravi, disciplinae ac praecipue Christia- 
nae formationis in familiis, puto esse tempus probationis et novitia- 
tus religiosarum et speciatim monialium augendum ne, uti saepe acci- 
dit, non perpauca difficilia contra veram pacem in domibus religiosis 
eveniant. 

Exc. Suhr: Placet iuxta modum: secundum ea quae exposuerunt 
Em.mi et Rev.mi Patres. Videtur restituendus usus loquendi de « statu 
perfectionis » singulari potius quam plurali numero. 


11 Cf. p. 708. 

Rev. Browne : Placet iuxta modum: attentis observationibus Vene- 
rabilium Patrum, maxime Em. mi Cardinalis Lienart et attente examina- 
tis variis considerationibus ab Em.mo Cardinali Leger et a Rev.mo P. Mi- 
nistro Generali Minorum adductis. Quasdas observationes adiungo. 12 

Rev. Sepinski; Placet. Ratio habeatur animadversionum prudenter 
factarum, praesertim Em. morum Cardinalium Godfrey et Dopfner et eo- 
rum quae in folio adiecto continentur. 13 

Rev. Janssens: Placet iuxta modum: i. e. praesertim secundum 
ea quae animadverterunt Em. mus Card. Lienart et Rev. mus Magister 
Generalis O. P. 


X 

DE STATIBUS PERFECTIONIS ADQUIRENDAE 
Pars secunda 

DISCIPLINA DE RENOVATIONE VITAE ET OPERAE 
IN INSTITUTIS STATUS PERFECTIONIS ADQUIRENDAE 

Sectio prima 

De accommodata renovatione vitae religiosae 
(Quinta Congregatio: 24 febr. 1962) 


1) SCHEMA PROPOSITUM 
A COMMISSIONE DE RELIGIOSIS 

Caput XIII 

DE CONSTITUTIONIBUS, « DIRECTORIIS », « CONSUETUDINARIIS » 
ALIISQUE CODICIBUS CONGRUENTER TEMPORIBUS NOSTRIS APTANDIS 

24. [ Necessitas aptandi codices vitae religosae ]. Cum sodales statuum 
perfectionis Evangelica consilia profiteantur et apostolatum exerceant secun- 
dum proprias cuiusque instituti leges, ut vitae religiosae piaeque actuositatis 
renovatio, a Sacra Synodo exoptata, pleniorem obtineat effectum, oportet 
omnino institutorum Constitutiones, « Directoria », « Consuetudinaria >>, ut 
aiunt, aliosque id genus codices quibus hae leges continentur, explicantur 
et applicantur, « hominum et temporum ingenio et necessitatibus » 39 con- 
gruenter aptari. 


12 Cf. pp. 708-709. 

13 Cf. pp. 709-710. 

Huius quidem aptationis necessitas eo magis urget quod non solum ab 
externa evolutione temporum et rerum imponatur; sed intimius profluit etiam 
ex obligatione spiritum Fundatoris et instituti iugiter conservandi vivum et 
vivificantem, ideoque hodiernis vitae asceticae et apostolatus conditionibus 
plane adhaerentem; cui certo graviter obstaret mera materialis fidelitas lit- 
terae antiquae, si revolventibus annis forte obsoleta facta esset. 40 

25. \Criterium ad aptationem recte faciendam ]. In Constitutionibus 
aliisque codicibus aptandis, nihil circa instituti naturam, finem et spiritum 
est innovandum vel demendum, salvo casu in quo finis specialis instituti, ut 
supra statutum est, transmutandus vel complendus sit. 

Aequa ratione etiam curandum est ne Constitutiones, praesertim illae 
quae nulli Regulae adnectuntur, tamquam rigidus et nimis aridus codex appa- 
reant. Quapropter, brevia spiritualis et religiosae vitae documenta, maxime 
quae spiritum proprium instituti apte proponunt, firmant et applicant, utilia 
reputanda sunt et digna quae commendentur. 

26. [ Quaedam capita vitae religiosae aptanda\. Inter alia quae, in Con- 
stitutionibus, « Directoriis », « Consuetudinariis » aliisque codicibus insti- 
tuti aptatione indigere possent, specialiter recensentur: 

1) quae inefficacia evaserunt vel amplius observari nequeunt, eo quod 
mira vel insolita nimis apparent aut quemdam sterilem archaismum praese- 
f erunt; 

2) quae classes sodalium spectant; 

3) quae ad regimen instituti pertinent quoad Superiores, consilia et 
capitula ut gubernatio recte ordinetur; 

4) quae referuntur ad poenitentias ita obsoletas ut regularis obser- 
vantia careat debita sanctione; 

5) quae rationabili curae sanitatis forte adversantur, cauto tamen ne 
detrimentum patiantur praxis et spiritus mortificationis, quae in omni in- 
stituto perfectionis pro cuiusque indole semper vigere debent; 

6) quae speciatim circa horaria et exercitia in communi peragenda ho- 
dierni apostolatus exigentiis et receptis moribus sint accommodanda; 

7) quae modernae technicae inventa spectant, attentis iis quae supra 
hac de re statuta sunt. 

27. [Aptatio obligatoria: munus Superiorum~\. In singulis institutis sta- 
tus perfectionis, speciale erit officium Superiorum procurare ut Constitutio- 
nes, « Directoria », « Consuetudinaria » aliique codices, attento examini et 
serio studio, maxime quidem suorum consiliorum et capituli generalis, con- 
venienti et efficaci modo subiiciantur. Re accurate considerata et mature 
perpensa, si quid in iisdem appareat esse mutandum vel de novo inducend um , 
prudenti consilio fortique animo omnes ad quos pertinet id perficiant, salva 
legitima approbatione expostulanda, si de mutando textu agatur ab Ecclesia 
approbato. 

Cum ergo praedictum examen et studium obligatoria sint, quicumque in 

iis perficiendis partem habent, de ratione et opportunitate textus examinatos 
modificandi pro sua prudentia et conscientia libere iudicare debent. 

28. \_Aptatio obligatoria: circa textus venerabiles\. Aptationi Consti- 
tutionum aliorumque codicum instituti obstare nequit quod textus emen- 
dandus ab ipso Fundatore sit exaratus, vel venerabili traditione commenda- 
tus. Ii enim codices, suapte natura indolem legislativam imprimis habent, ideo- 
que eorum valor ab efficacia pendet quam ipsi pro temporum adiunctis ad 
vitam et operam instituti moderandam reapse retinent. 

Sicut Legiferi Patres leges tulerunt, pro sua prudentia, temporibus suis 
accommodatas; ita nunc, ut eorum sacra hereditas semper vivens et foecunda 
permaneant, secundum novas exigentias et conditiones a suis filiis prudenter 
retractari oportet. 


Caput XIV 

DE INSTITUTIS STATUUM PERFECTIONIS UNIENDIS, 
SUPPRIMENDIS VEL DE NOVO CONDENDIS 

29. [ Necessitas arctioris unionis inter instituta ]. Hodierna rerum adiun- 
cta, quae ad regnum Dei promovendum ac dilatandum, arctiorem in variis 
apostolatus campis animorum et virium exigunt unionem, instituta status 
perfectionis impellunt ad intimiorem caritatem strictioremque inter se uni- 
tatem, cum in proprium tum in fidelium emolumentum enixe quaerendam. 

Itaque Sacra Synodus, exempla institutorum quae foederibus fraternis 
iam sociari coeperunt plene comprobans, caetera hortatur, ut pro eorum 
gradu affinitatis et rei opportunitate, arctiores inter se uniones sub ductu 
Sanctae Sedis promoveant, fine et spiritu cuique propriis fideliter servatis. 

30. [ De unione institutorum commendanda ]. Imprimis Sacra Synodus 
valde commendat ut familiae religiosae quae similes fere habent Constitutio- 
nes et usus eodemque spiritu animantur, praesertim si adhuc parvo exstent 
numero, ad quamdam unitatem reducantur, quatenus iudicio Sanctae Sedis 
expedire videatur. 

31. [ Unio institutorum eiusdem generis operum ]. Instituta vero indole 
etiam diversa sed iisdem aut similibus operibus externis dedita opportune 
consociari possunt, saltem intra regionis vel nationis limites, quo mutuum 
adiutorium idque valde proficuum, sibi praestare valeant, praesertim in soda- 
libus ad opera explenda rite instituendis ipsisque operibus maiori cum faci- 
litate et fructu exercendis. 

32. [ Foederatio et confoederatio monasteriorum sui iuris ]. Monasteriis 
sui iuris, enixe commendatur ut in foederationes et confoederationes coale- 
scere summopere studeant, non solum ad spiritum primaevum Ordinis con- 
servandum, verum etiam ad fraternum sibi mutuo praestandum adiutorium, 
« tam in regularis observantiae conservatione, defensione, incremento rebus- 
que oeconomicis, quam in omnibus aliis ». 41 

Hae confoederationes et foederationes regantur oportet statutis a Sede 
Apostolica approbatis, quae essentiali et necessariae autonomiae singulorum 
monasteriorum haud derogent; caveatur praeterea ne « quomodolibet clau- 
surae vigor enervetur vel recollectioni vitaeque monasticae severiori disci- 
plinae damnum inferatur ». 42 

33. \T)e Superiorum Maiorum « conjerentiis »]. Omnia vero instituta, 
etiamsi nullam peculiarem inter se affinitatem praeseferant, per sic dictas 
conferentias seu consilia Superiorum Maiorum utiliter sociantur. Etenim, ex 
amplissima iam habita experientia perspectum est quantum hae conferentiae 
proficere possint ad pleniorem assecutionem finis singulorum institutorum, 
ad efficaciorem conspirationem fovendam cum aliis in bonum Ecclesiae ope- 
rantibus, ad aequiorem distributionem operariorum evangelicorum in deter- 
minato territorio necnon ad communia religiosorum negotia tractanda. 

34. [ Normae pro « conjerentiis »: constitutio et subiectio\. « Conferen- 
tiae » Superiorum Maiorum quae per regiones vel nationes vel etiam inter na- 
tiones constituuntur, sunt personae morales ecclesiasticae atque statutis regan- 
tur approbatis a Sancta Sede, a qua directe dependent. 

Sacros Praesules qua par est reverentia prosequantur atque, consultatio- 
nibus cum Ipsis initis, studeant in commune bonum Ecclesiae et animarum 
concorditer adlaborare. 

35. [ Normae pro « conjerentiis »; potestas in negotiis gerendis~\. « Con- 
ferentiae » Superiorum Maiorum negotia et quaestiones secundum propria 
statuta pertractant. 

Nullam tamen potestatem habent institutis imponendi deductiones et 
decisiones ad quas devenerint. Harum enim executio prudentiae singulorum 
Superiorum, propriis quidem Constitutionibus servatis, perficienda relinqui- 
tur, exceptis illis provisionibus quae ad vitam ipsius « conferentiae » directe 
referuntur. 

36. \_De institutis languescentibus ]. Instituta languescentia, quae, iudi- 
cio Sanctae Sedis, nullam amplius praebeant fundatam spem incrementi, alii 
instituto vegetiori, quod fine et spiritu haud multum differat uniantur, ne 
detrimentum pati pergant animae Deo sacratae. Quod si plane constet huius- 
modi unionem, quacumque de causa, impossibilem esse vel non expedire, 
talia instituta prohibeantur ne in posterum novitios recipiant. 

Idem servetur pro monasteriis sui iuris, quorum deterior conditio nec 
per foederationem nec per aliam viam sublevari possit. 

In omnibus istis casibus, illi ad quos spectat, magna cum prudentia et 
caritate se gerant, et perfecta aequitate semper servata, solliciti sint de sorte 
sodalium qui renuunt alii instituto sociari vel in aliud transire. 

37. [De novis institutis numero temperandis ]. Indubium est Spiritum 
Sanctum nova et multiformia instituta status perfectionis quae Ecclesiae sub- 
sidio sint et ornamento semper et opportune excitare. Nihilominus, in novis 
institutis promovendis et erigendis, moderate et prudenter semper proce- 
dendum est. Ideoque, instituti condendi necessitas vel saltem magna utilitas 

necnon incrementi possibilitas, ab omnibus ad quos spectat serio ponderandae 
sunt, ne incaute oriantur instituta inutilia aut sufficienti vigore destituta. 43 

38. [De institutis iuris dioecesani ad gradum iuris pontificii evehendis\. 
Cum instituta status perfectionis in sua iuridica ordinatione substantiali a 
Sancta Sede praeformentur communique iure pontificio fundamentaliter re- 
gantur, connaturale omnino est ut instituta iuris dioecesani, sufficientem ma- 
turitatem et propagationem semel adepta, ad gradum instituti iuris pontificii, 
servatis servandis evehantur. 

Quapropter tempestive providendum est ut religiones, societates vitae 
communis sine votis necnon instituta saecularia iuris dioecesani, cum primum 
conditiones ad pontificiam approbationem consequendam praescriptas obti- 
nuerint, eam sollicita cura implorent. 

Caput XV 

DE HABITU RELIGIOSO 

39. [De honore habitui religioso debito~\. Habitus religiosus sive viro- 
rum, sive mulierum, cum ad personae consecrationem, separationem a mundo 
et vitae sanctitatem significandam ordinetur, ut quid sacrum fideliter et digne 
est deferendus atque ab omnibus in honore habendus. 44 

40. [Qualitates habitus religiosi\. Sit igitur simplex ac modestus, pauper 
simul et decens, sanitatis postulatis consentaneus et temporum locorumque 
adiunctis necnon ministeris necessitatibus accommodatus. 

41. [Emendatio obligatoria habitus religiosi in aliquo deficientis ]. Hae 
autem normae non ad sola Instituta condenda spectant, sed etiam ad Instituta 
iam existentia; quorum habitus, si opus sit, ita, approbante Sancta Sede, 
immutandus est ut cum iisdem normis plene congruat. 

42. [Obligatio deferendi habitum eius que substitutio ]. Firma manente 
generali obligatione religiosorum proprium habitum suae religionis, tum in- 
tra tum extra domum deferendi, 45 si Superioribus opportunum visum fuerit, 
religiosi clerici extra domum vestimentum induere possunt ad instar vesti- 
menti Cleri saecularis regionis; religiosi vero laici, habitum pro locorum 
adiunctis convenientem. 


NOTAE 

39 Pius XII, Alloc. ad Congr. Stat. Perf., d. 8 dec. 1950: AAS, vol. XLIII 
(1951), p. 34. 

40 Cf. Pius XII, Epist. Laetanti admodum, d. 17 nov. 1950: AAS, vol. XLIII 
(1951), p. 25. 

41 Instr. S. Congr. de Relig. Inter praeclara ad Const. Apost. Sponsa Christi 
in praxim deducendam, d. 23 nov. 1950: AAS, vol. XLIII (1951), p. 41. Cf. etiam 
Const. Apost. Sponsa Christi, art. VII, § 7, 2°, ibid., p. 19. 

42 Const. Apost. Sponsa Christi, ibid., p. 13. 



724 


SESSIO IV - ACTA 


43 Cf. Const. Apost. Provida Mater Ecclesia, d. 2 febr. 1947: A AS, vol. 
XXXIX (1947), p. 119. 

44 Cf. S. Th., ir-ir, q. 185, a. 8; q. 187, a. 6. 

45 Cf. can. 596. 

2) RELATIO EM.MI P. D. VALERII CARD. VALERI 
PRAESIDIS COMMISSIONIS DE RELIGIOSIS 

Animadversio ad Caput XIII: De Constitutionibus aptandis. 

Haud sufficiet vitam religiosam in animis renovari; oportet etiam 
codices, qui huius vitae leges continent, explicant et applicant, tempo- 
ribus nostris melius aptari: inde Caput XII: De Constitutionibus, « Di- 
rectoriis », « Consuetudinariis », aliisque codicibus congruenter tempo- 
ribus nostris aptandis. 

Ad Constitutiones aptandas, speciale criterium opportune datur ne 
istae tamquam rigidus et nimis aridus codex appareant mere iuridicus. 
Ideoque, in iis, cum praescriptis stricte iuridicis, admitti possunt « bre- 
via spiritualia et religiosae vitae documenta, maxime quae spiritum pro- 
prium instituti proponunt, firmant et applicant » (Cl. 25). 

Quaenam capita praecipue indigent aptatione, breviter enumerantur 
in Clausula 26; et indicitur hanc aptationem magna cum fortitudine 
animi esse perficiendam (Cl. 27), etiam si agatur de textu ab ipso Fun- 
datore exarato vel venerabili traditione commendato (Cl. 28). 

Animadversio ad Caput XIV : De institutis perfectionis uniendis, sup- 
primendis vel de novo condendis. 

Haud parvi momenti est Caput sequens XIV: « De institutis status 
perfectionis uniendis, supprimendis vel de novo condendis ». 

Maioris unionis inter religiosa instituta utilitas, quae ad aliquam 
moralem necessitatem quandoque assurgere potest, ab omnibus facili- 
ter agnoscitur. Formae autem unionis, pro magna diversitate casuum, 
variatur inde a fusione iuridica qua plura instituta in unum coalescunt 
usque ad foederationem vel meram associationem externam quae insti- 
tuta omnino intacta relinquunt, tantum inducentes inter ea salutarem 
cooperationem (cf. Cl. 29, 30). 

Propter rei novitatem, specialem merentur mentionem sic dictae 
« Conferentiae Superiorum Maiorum », quae cito post Congressum de 
Statibus perfectionis anni 1950 ortae (cf. CPR, 1961, pag. 215), nunc in 
diversis nationibus numerantur saltem quadraginta et tres (43), praeter 
plures alias associationes ad fines magis particulares prosequendos con- 
stitutas (cf. Annuario Pont. 1962: pp. 916-926) (Cl. 33, 34, 35). 

Commissio nostra peculiariter sollicita fuit de institutis vel mona- 
steriis quae in praecariis conditionibus versantur atque sine fundata spe 
incrementi misere languescunt ac paulatim intereunt (Cl. 36). Quin in 
re tam gravi aliquid nimis rigide decernere voluerit, aestimavit melius 
singulos casus pro cuiusque merito perpendendos esse et iuxta criteria 
hic posita resolvendos, semper « magna cum prudentia et caritate atque 
in omnibus perfecta servata aequitate » (Cl. 36). 

Non minus ardua est quaestio de incremento novorum institutorum 
temperando. Complures, enim, de eorum nimia multiplicatione que- 
runtur, dum necessitates Ecclesiae subveniendas ubique crescunt et maio- 
rem operariorum numerum postulant. Sane, gaudere debemus de tot 
animarum ad sanctitatem vitae et plenam apostolatui dedicationem no- 
bili et generosa aspiratione, quae in bonum et decus Ecclesiae procul- 
dubio a Spiritu Sancto excitatur. Nihilominus, in novis institutis promo- 
vendis, magna prudentia est utenda et antequam condantur oportet ut 
eorumdem necessitas vel saltem vera utilitas necnon incrementi possibi- 
litas ab omnibus ad quos spectat sedulo ponderentur, ne deinde Eccle- 
sia oneretur institutis inutilibus aut sufficienti vigore destitutis (Cl. 37). 

Tandem Commissio urgere censuit ut varia instituta iuris dioecesani, 
sufficientem maturitatem et propagationem semel adepta ad gradum iuris 
pontificii evehantur et sic ad perfectam formam quae sibi competit perve- 
niant (Cl. 38). 

Animadversio ad Caput XV: De habitu religioso. 

Ultimum caput huius Sectionis, De habitu religioso, nullam videtur 
specialem praeseferre difficultatem. Opportunum autem fuit in mentem 
omnium revocare dignitatem habitus religiosi qui « ad personae conse- 
crationem, separationem a mundo et vitae sanctitatem significandam 
ordinatur » (Cl. 39): propterea, est fideliter et digne deferendus et ab 
omnibus honorandus. 

Obligatio autem habitum proprium religionis deferendi, pro diversis 
locorum adiunctis, temperanda est; non quidem arbitrio subditorum, 
sed prout Superioribus competentibus expedire visum fuerit (Cl. 42). 


3) ANIMADVERSIONES SODALIUM 

Card. Siri: Num. 31. Practice videtur difficilis actuationis unio In- 
stitutorum eiusdem generis operum. Nescio quomodo talis unio fiat: vel 
dicatur vel, melius, textus omittatur. Praeterea opera facile respiciunt 
fideles, qui sunt subiecti episcoporum et tamen de his nulla fit mentio. 

Num. 38. Sollicitantur Instituta ut festinent petere pontificiam ad- 
probationem. Haec festinatio videtur inconveniens. Etenim: cum In- 
stituta sunt parva, subiectorum selectionem pro superioratu sufficientem 
nondum fecerunt, melius est ut habeant Superiorem -proximum , qui est 
Episcopus. Cum approbatione pontificia nimis festinanter data, parva 
Instituta amittunt Superiorem qui prope est, qui directe videt, inter- 
venit, sustinet et corrigit et acquirunt Superiorem qui saepe longe abest 
et eadem difficilius facit. 

Totum hoc caput non videtur in Concilio pertractandum, quia quae- 
dam uniones, certe utiles, tamen inconvenientia secumf erunt praesertim in 
Institutis foeminarum: ut faciles egressus, itinera frequentia et quamdam 
ad comita habitudinem. 

Card. Leger: Mihi multum placet spiritus secundum quem reda- 
ctum est capitulum de constitutionibus adaptandis. Hoc tamen notarem: 

Quoad paragraphum 27, ubi agitur de officio adaptandi Constitutio- 
nes et Directoria, propono quod omnes religiosi alicuius Instituti, et 
etiam iuvenes, audiantur et, talibus in conditionibus, ut libere sese ex- 
priment. Hoc non esset abdicatio potestatis; e contrario munus habent 
superiores cognoscendi mentem suorum subditorum. Aliter periculum 
est quod quaedam adaptationes a multis annis tardent. 

Credo etiam quod ad pleniorem adaptationem faciendam, instituta 
religiosa invitanda sunt ad consulendos, extra proprium Institutum, alios, 
etiam quosdam laicos, qui bonum Instituti volunt. Saepe enim, fit ut 
Instituta non bene cognoscant dioecesim, structuras apostolicas et mun- 
dum in quo esse debent sicut « sal terrae ». Et habitualiter fructuosum 
est audire considerationes diversas a suis propriis. 

Quoad Conferentias Superiorum Maiorum (n. 33 et sq.), recordan- 
dum est quod Episcopi iure divino sunt constituti ut iurisdictionem ha- 
beant in Ecclesia et quod ipsi soli, sub Romano Pontifice, habent fideles 
regendos ad salutem. Recordari debent religiosi quod non tenentur ad 
solam reverentiam erga Sacros Praesules, sed quod, quoad apostolatum 
exercendum, subiiciuntur iurisdictioni Episcoporum et instituti sunt ad 
eos iuvandos. Periculum, adesse potest in parrallelismo structurarum, 
speciatim in regionibus ubi novae Ecclesiae locales fundantur. Ibi enim 
Conferendae Superiorum Maiorum possent potestate frui quae superaret 
illam Episcoporum. 

In paragrapho 42, datur Superioribus Religionum potestas decidendi 
si, extra domum , religiosi possunt vestimentum induere ad instar vesti- 
menti Cleri saecularis regionis. Credo quod hoc est ius quod pertinet ad 
Ordinarium loci. Haec est enim materia in qua consulitur ordo publicus 



DISCEPTATIO - DE STATIBUS PERFECTIONIS ADQUIRENDAE 


727 


in dioecesi. Quando enim episcopus iudicat quod, propter ordinem pu- 
blicum, clerici saeculares debent, extra domum, vestem particularem in- 
duere, difficile accipi potest quod, sine miratione populi, religiosi pos- 
sent aliter vestire. 

Loquendo de renovatione, propono quod aliquid dicatur de nomi- 
nibus quae dantur membris Institutorum Religiosorum. Opinor quod 
servanda sunt nomina in familiis recepta et cognomina quae, occasione 
sanctissimi baptismi, ut filii et filiae Dei acceperunt et quae numquam 
amiserunt. Non raro fit quod dantur nomina, e pluribus verbis compo- 
sita, de quibus pauci possunt recordari. Sunt Instituta ubi tot membra 
sunt quod vix sufficit calendarium sanctorum et dantur nomina insolita. 
Sunt alia in quibus, per provinciam, dantur nomina incipientia ab eadem 
littera alphabeti. Hoc mihi videtur proprie ridiculum et inutiliter dam- 
nosum est Ecclesiae. 

Card. Gracias: Quamvis concordem cum Relatore quoad schema 
suum, nonnullas observationes circa quod dicitur sub numeris 33 et 34 
(pp. 9 et 10) 1 facere volo. 

I. Ex inceptione istarum Conferentiarum, constat multum bonum 
in re culturali et spirituali (tum quoad viros, tum quoad mulieres) ortum 
fuisse. Antiquitus, unaquaeque congregatio omnino separata ab aliis 
remanebat, et in aliquo mundo sibi proprio vivebat; nunc per istas 
Conferentias illae possunt « mutare ideas », aliasque quaestiones discu- 
tere, ut, v. g., relate ad educationem, actionem socialem, vitam religiosam 
propriam, etc. 

II. Quando istae congregationes omnino separatae remanebant, duo 
valde pigri effectus producebantur: a ) in aliquibus congregationibus 
ortum est quod anglice vocatur « superiority complex »; et istae putabant 
se nihil ab aliis discere posse; b) in aliis congregationibus, ortum est 
quod anglice dicitur « inferiority complex ». Ambos istos « complexes » 
non esse bonos, omnes admittunt. 

III. Multo recenter, secundum desiderium S. C. de Religiosis, duae 
Conferentiae pro Religiosis in India constitutae sunt: una pro viris, 
altera pro mulieribus. Usque nunc nihil in actu redegerunt. 

IV. Sed in Archidioecesi Bombayensi, aliquot abhinc annis, constitu- 
tum est aliquod Institutum pro mulieribus religiosis — « Opus Mariae 
Associatio » — , cuius Statuta a S. C. de Religiosis approbata sunt, et opti- 
me etiam nunc agit. Regulariter, durante anno, religiosae 28 Congregatio- 
num in Archidioecesi Bombayensi laborantium, conveniunt et res tum cul- 


1 Cf. p. 722. 

turales, tum sociales inter se discutiunt. Victum in communi habent, et 
tempore libero una aliam obviam facit et intimo colloquio incumbunt. 
Antea, etiam quando erat aliqua coadunatio ab Archiepiscopo facta, 
unaquaeque congregatio remanebat separata ab aliis. Erant enim sicut 
ille anglicus in Oxford, qui stans iuxta flumen Isis vidensque aliquem 
hominem in flumine submergentem, nihil faciebat. Quando iste interro- 
gatus est cur illum submergentem non adiuvaret, iste respondit: « Quia 
illi homini non sum introductus ». Tale quid simile in modo agendi inter 
religiosos unius Congregationis et religiosos alius Congregationis. 

Haec consideratio, itaque, circa vitam religiosam debet ab omnibus 
commendari. 

[ Conf erentiae Religiosorum eruntne] in auxilium Episcoporum? Pos- 
sunt esse aut vinculum unionis (link) aut os contentionis (wedge). 

Card. Confalonieri: Pag. 10, 2 lin. 6, post adverbium « concordi- 
ter » addatur saltem « et submisse ». Nam concordia est potius inter 
aequales, submissio vero disciplinam subordinationis tutatur. Conceptus 
dyarchiae omnino reiciendus est: non enim confert fundamentali consti- 
tutioni Ecclesiae (cf. differentiam inter titulum [ubi subiectio] et tex- 
tum [ubi tantum concorditer]). 

Card. Richaud: 1) Generatim optarem, si res non pertinet ad aliud 
schema, quod Constitutiones alicuius Instituti supponerent tempus no- 
vitiatus melius adaptatum ad temperamenta hodierna: scilicet ut pro- 
fessio religiosa perpetua non possit evenire nisi post decem annos, et 
etiam ut, ante istam professionem definitivam et post temporariam, amo- 
tio religiosorum ac religiosarum sit facilior pro quibusdam morbis tan- 
tummodo detectis post novitiatum, nempe tuberculosa, neurasthenia, 
debilitas mentalis, etc. ... quae sunt evolutiva et non possunt inveniri 
ac recognosci in brevi tempore novitiatus. 

2) Gratias multas reverenter ago ad Eminentissimum Relatorem 
pro verbis benigne prolatis de Conferentiis Superiorum maiorum sane 
feliciter in Gallia habitis. Attamen puto quod forsan periculosum est 
quod istae Conferentiae dicantur « personae morales » et habeant dele- 
gatos qui veniant agere in Congregationibus supra auctoritatem Episco- 
porum. Pro directione hierarchica sufficiunt Sacra Congregatio de Reli- 
giosis et Episcopi. 

3) Quoad n. 38 in pag. II, 2 3 bonum et utile est, mihi videtur, per- 
manere aliquot Instituta Dioecesana, tam pro dioecesibus quam pro reli- 


2 Cf. p. 722. 

3 Cf. p. 723. 

giosis ipsis. Sunt enim parva Instituta quae praebent auxilium maxime 
adaptatum et plene obsequens in manu episcopi pro sua pastorali cura. 
Aliunde evenit quod quaedam temperamenta modesta et quaedam animae 
humiles sed satis capaces, non possent sustinere regimen et adiunctionem 
in magnis numerosis Institutis. Nam de Institutis est eadem ratio quam 
pro negotiis de quibus, in Encyclica Mater et Magistra, Summus Pontifex 
exoptat ut quoque minora negotia operariorum vel familiarum serventur. 
In hoc casu, centralisatio quaedam exaggerata etiam vitanda est. 

Rev. Sepinski: Ad pag. 7 4 in fine numeri 27, ubi agitur de apta- 
tione obligatoria, proponerem hanc adiunctionem: « evitando accommo- 
dationes saecularia sapientes ». 

Ad pag. 7, lin. 26: loco « retractari », quod est vox ambigua, pro- 
ponerem « recognosci » vel « emendari ». 

Porro post n. 28, ubi agitur de aptatione obligatoria circa textus 
venerabiles, proponerem aliquam adiunctionem, quia mens Commissio- 
nis praeparatoriae certo certius non est reverentiam erga sanctos Fun- 
datores imminuere. Sed quia principium generice enuntiatur, universalem 
vim haberet. Ideoque post talem Concilii declarationem textus Regulae 
Institutorum, praesertim antiquorum, non amplius intangibilis esset. 

Quae difficultas superari potest addendo in fine numeri 28 sequen- 
tem locutionem: « Hic dictis nullatenus intendit haec Sacra Synodus re- 
verentiam, per saecula sancitam, erga verba antiquarum Regularum im- 
minuere ». 

Ad pag. 9, 5 lin. 22, corrigatur: « conferentiae ». 

Ad pag. 12, 6 lin. 10, corrigatur: « ministerii ». 

Ad pag. 12, linn. 21-22: restringerem facultatem permittendi reli- 
giosis extra domum vestimentum ad instar vestimenti Cleri saecularis 
regionis induere, his verbis: « si Supremo Moderatori, et in casibus 
particularibus aliis quoque Superioribus, opportunum visum fuerit ». 


4) SUFFRAGIA SODALIUM 

Card. Tis serant: Placet iuxta modum: adhaereo propositioni Emi- 
nentissimi Leger: audiantur iuvenes de aptatione procuranda. 

Card. Pizzardo: Placet, cum animadversionibus ab Em.mis Cardi- 
nalibus et a Ministro Generali O.F.M. propositis. 


4 Cf. p. 720. 

5 Cf. p. 722. 

6 Cf. p. 723. 

Card. Aloisi Ma sella: Placet iuxta modum: scilicet secundum 
votum Em. mi Card. Siri. 

Card. Ferretto: Placet iuxta modum: bene perpensis scilicet ani- 
madversionibus prudentissime illatis ab Eminentissimis Patribus Cardi- 
nalibus et a Rev.mo Patre Sepinski. 

Card. Lienart: Placet iuxta modum: scilicet ratione habita de his 
quae exposuit Em.mus Card. Relator et de his quae dixerunt Em.mi Pa- 
tres. Sed ut notavit Em.mus Card. Richaud non placet articulus 38 de 
evectione Institutorum ad gradum iuris pontificii. Haec evectio systema- 
tizata non debet esse, ne centralizatio, varietati Ecclesiae in omnibus 
partibus mundi diffusae, detrimentum afferat. 

Card. Tappouni: Placet iuxta modum: i. e. secundum animad- 
versiones Em.mi Card. Siri. 

Card. Copello: Placet iuxta modum: scilicet concordentur quae 
praeclare dixerunt Em.mi Patres. 

Card. Agagianian: Schema valde placet. In pag. 10, 1 lin. 6, adda- 
tur «et submisse». In pag. 11: 2 Deleatur ultima pericope a lin. 17 
usque in finem. 

Card. Spellman: Placet iuxta modum: praesertim ea quae dicta 
sunt a Cardinalibus Leger et Gr acias. Non placet § 38. 

Card. Frings: Placet iuxta modum: addendum videtur aliquid de 
difficultatibus, quae oriuntur ex praeceptis clausurae pro iis monialibus, 
qui simul exercent opera caritatis vel doctrinae et quae revera vivere 
non possunt nisi ab exceptionibus a regula. Quapropter forsitan ipsae 
regulae de clausura, etiam quae traduntur in Constitutione Apostolica 
Sponsa Christi , commutandae sunt. 

Cum Summi Pontifices inde ab anno 1950 multum institerint pro 
accommodatione vitae religiosae, sed inquantum videri potest, pauca 
adhuc consecuti sint, videntur necessariae quaedam sanctiones, ut for- 
mae religiositatis archaisticae reformentur, societates nimis parvae et sine 
vocationibus uniantur cum aliis magis florentibus et ita numerus quasi 
infinitus societatum religiosarum minuatur, habitus religiosi indigentiis 
hygenis et vitae modernae accommodentur. 

Card. Ruffini: Placet iuxta modum: pag. 6, 3 linn. 1-3: « ... ne Con- 
stitutiones, praesertim illae quae nulli Regulae adnectuntur ... », dice- 


1 Cf. p. 722. 

2 Cf. p. 723. 

3 Cf. p. 720. 



DISCEPTATIO - DE STATIBUS PERFECTIONIS ADQUIRENDAE 


731 


rem potius: « ... ne Constitutiones quibus nulla Regula adnectitur ... ». 

Pag. 6, 4 lin. 23 ad 5: « Quae rationabili curae sanitatis forte ad- 
versantur ... », adicerem: « et consulant », quia satis frequenter, ma- 
xime in Monasteriis antiquis desunt quae rationabili cura sanitatis exi- 
gerentur. 

Pag. 11, 5 lin. 16 et seqq.: Nulla apparet necessitas sollicitandi ponti- 
ficiam approbationem, eo vel magis quod interdum utiliorem praestare 
possunt operam saltem nonnullae Congregationes Religiosae si maneant 
iuris dioecesani. 

Card. Siri: Placet iuxta modum: scilicet iuxta ea quae dixi 6 et ra- 
tione habita animadversionum a Patribus factarum. 

Card. McIntyre: Placet iuxta modum: 1) Quando Institutum ha- 
bet domum principalem in una dioecesi, et Provincia in altera dioecesi, 
et haec etiam in altera natione, tunc mihi videtur quod ab his circum- 
stantiis requiritur aliqua « autonomia » pro Provincia — id est — suf- 
fragia et electio superiorum in Provincia a sodalibus Provinciae et non 
a Superiore in altera natione. 

Et amplius: periculum existit quando dispositio proprietatis est se- 
cundum auctoritatem Superioris in altera natione et etiam cum Supe- 
rior sit subiectus intimidationis officialis nationis. 

2) Mihi indicatur esse necessitas explanationis et indicatur aucto- 
ritas a Congregatione re societati quae nuncupatur « Formatio inter So- 
rores ». Haec institutio videtur officialis, sed non est officialis per docu- 
mentum. Episcopi et Ordinarii non habent iurisdictionem et neque infor- 
mationem huiusmodi ut officialis. 

Card. Wyszynski: Placet iuxta modum: pauca addam: 1) Con- 
ferendae Superiorum Maiorum Religionum et Congregationum, tam vi- 
rorum quam mulierum, in Polonia nunc vigentes, maximi valoris sunt, 
specialiter ad defensionem vitae religiosae, ad collaborationem inter cle- 
rum dioecesanum et religiosum in labore pastorali, ad diminutionem 
distantiae varias inter Congregationes. 

2) Nomina Religiosis imposita in Religione non agnoscuntur a Gu- 
bernio in regionibus nostris. 

3) Habitus membrorum religiosorum, praesertim mulierum, ad mode- 
ratiorem formam reducere quam primum oportet. Hoc suadent humiles 
conditiones vitae quotidianae, exigentiae apostolatus inter laicos, et alia. 


4 Cf. p. 720. 

5 Cf. p. 723. 

6 Cf. pp. 725-726. 

Card. Quiroga y Palacios: Placet iuxta modum: hoc est: in 
Cap. XIV videtur quod debeant deleri verba pag. 9, 7 linn. 24 et sequen- 
tibus: « ad efficaciorem etc. » usque ad « territorio » ita ut legatur: « ad 
pleniorem assecutionem finis singulorum institutorum necnon ad com- 
munia religiosorum negotia tractanda ». 

In pag. 10 8 linn. 6 et sequentibus dicatur potius: « Sacros Praesules 
qua par est reverentia prosequantur atque ipsos strenue adiuvent in 
commune bonum Ecclesiae et animarum procurando ». 

In pag. 12, 9 n. 42, adhaereo dictis ab Em.mo Card. Leger circa in- 
terventum Ordinarii loci in adhibendo habitu cleri saecularis. 

Card. Leger: Placet iuxta modum: 10 bene perpensis his quae dicta 
sunt ab Em.mis Siri, Gracias et Richaud. 

Card. Gracias: Placet. 11 

Card. Cento: Placet iuxta modum: attentis quae expressa sunt ab 
Eminentissimis Cardinalibus et a Patre Sepinski. Censeo modum ponen- 
dum in creandis novis Institutis, speciatim Religiosarum. Gratitudinem 
meretur S. C. de Religiosis promovendo Conferentias Superiorum nec 
non foederationes vel confoederationes sororum ac monialium. 

Card. Cicognani: Placet cum hisce animadversionibus: Quoad col- 
lationes seu conferentias generales inter Moderatores Institutorum et Or- 
dinum relisiosorum totius regionis, quae a nonnullis annis in usum vene- 
runt in quibusdam locis, commendandae videntur si tamen non crebro 
celebrentur, et semper audito Ordinario loci et cum eius consensu, cauto 
ut unusquisque spiritum sui Ordinis reverenter et firmiter tueatur. Res 
tractandae antea parentur. In voto Rev.mi Magistri Gen. O. P. quod 
spectat ad instituta vitae monasticae contemplativae. 

Bonum videretur ut qui in missionibus longinque a loco nativo adla- 
borant, identidem, e. gr. decimo quoque anno, redeant ad domum gene- 
ralitiam aut provincialem aut aliam sui Ordinis in patria. 

In voto Rev.mi Ministri Generalis Franciscalium relate ad num. 28 
(pag. 7 12 ). 

Circa habitum religiosum (num. 42): res practica vult esse et favens 


7 Cf. p, 722. 

8 Cf. p. 722. 

9 Cf. p. 723. 

10 Cf. pp. 726-727. 

11 Cf. pp. 727-728. 

12 Cf. p. 721. 

uniformitati praesertim pro clericis extra domum; consulantur tamen 
Episcopi locorum. 

Card. Godfrey: Placet iuxta modum: id est attentis observationibus 
Em.morum Cardinalium Relatoris, Leger et Reverendissimorum Patrum. 

In schemate multa optime dicuntur sed liceat mihi aliquam obser- 
vationem facere. 

In capite decimo quinto, numero quadragesimo primo: Certe die- 
bus hodiernis immutatio habitus etiam Institutorum existentium debet 
fieri, spectatis conditionibus actualibus speciatim in publicis viis ubi 
permagnus numerus vehiculorum velociter currentium pericula causat. 

Cogito de Sororibus transeuntibus per vias, quarum oculi et aures 
impediti sunt ab illa parte habitus quae a latere caput tegit. 

In praesenti notatur quod tales immutationes in aliquibus Insti- 
tutis iam factae sunt, ita ut habitus sororis sit aliquatenus similis illi 
quo utuntur illae quae aegris ministrant in clinicis et nosocomiis. Et 
bonum est. Distinctio diversorum Institutorum servari potest in variis 
modis etiam si habitus simplicior fiat. Haec simplicitas valde desideratur 
nostris temporibus. 

Card. Confalonieri: Placet iuxta modum . 13 

Card. Richaud: Placet iuxta modum: i. e. secundum ea quae dixi 
in disceptatione et scripsi in foliis adnexis. 14 

Card. Konig: Placet. 

Card. Dopfner: Placet iuxta modum: cum animadversionibus de 
nn. 33 et 34 (conferentiis superiorum maiorum). Ipse hoc proponere 
velim: 

Pag. 10, 15 lin. 2: expungatur phrasis: « ... a qua directe dependent »; 
quia sapit characterem iuridicum, quem non habent. 

Pag. 10, lin. 4: mentio fiat conferentiarum episcoporum ibi exi- 
stentium. 

Card. Marella: Placet, praesertim mihi placuerunt verba Em.mi 
Relatoris circa experientiam in Gallia feliciter habitam in condendis Con- 
ferentiis Superiorum Maiorum, quae revera, testis sum, magnum fructum 
brevi tempore obtulerunt, quia optime ordinatae sunt regulis opportunis 
a S. C. de Religiosis adprobatis. 


13 Cf. p. 728. 

14 Cf. pp. 728-729. 

15 Cf. p. 722. 

Card. Alfrink: Placet iuxta modum: in num. 34 positio iuridica 
harum Conferentiarum videtur non sufficienter clare descripta. Quomodo 
possunt esse « a S. Sede dependentes » i. e. sine ulla interferentia Ordi- 
nariorum, si agitur de Congregationibus non exemptis vel de Congrega- 
tionibus dioecesanis et si agunt de apostolatu exercendo inter fideles 
Ordinario concreditos? 

Num. 38, videtur valde aptus ad dandum Congregationibus dioece- 
sanis id quod Em. mus Gracias vocavit « inferiority complex ». 

Card. Concha: Placet, attentis observationibus factis a Patribus. 

Card. Roberti; Placet iuxta modum: scilicet ratione habita animad- 
versionum quae propositae sunt. 

Card. Jullien: Placet iuxta modum: id est, iuxta ea quae animad- 
verterunt Em.mi Gracias, Leger, Richaud, quaeque Em.mus Relator 
dixit de conferentiis inter Superiores Maiores cum Ordinariorum loco- 
rum prudenti interventu. 

Card. Larraona: Placet iuxta modum, hoc sensu: doctrina absque 
dubio optima generatim est et accurate elaborata, sed censerem schema 
plura continere quae nec Concilii imo neque Codicis propria videren- 
tur, sed Instructionibus Normisve reservanda. Breve addo votum. 

•k k k 

1. Prorsus illa hic repetenda essent, quae in Voto ad capita XI-XII 
sub I (generatim) diximus. Sane, fere omnia quae in his capitibus dili- 
genter et solide recensentur, a legislatione conciliari aberrant, neque Co- 
diciali legislationi respondent. Stricte, ad iUrisprudentiam vel etiam ad bo- 
ni rectique atque prudentis regiminis Instructiones, Normas, Regulasque, 
pertinere dicenda sunt. 

2. In particulari n. 24, a lin. 12 et sequentibus, optima sane norma 
neque inepte subnotata. Hucusque imponebatur novis fundationibus et 
Congregationibus mulierum ac Monialibus. Modestiori ratione poterat hoc 
commendari atque quodammodo extendi, at non in Concilio sed deindp, 
ut Concilii conclusio et fructus. 

3. n. 25. Evidenter haec ad Instructionem pertinerent post Conci- 
lium a S. C. edendam. Hucusque, talia Normis amandabantur, et quidem 
recte. 

4. nn. 26, 27. Ad applicationem ad summum spiritus Concilii perti- 
nere haec possent. 

5. n. 28. Haec non fuerunt applicata quadruplici Regulae S. Augusti- 
ni, S. Basilii, S. Benedicti, S. Francisci sed neque aliis minoribus Regulis: 
habentur sane ut documenta, ascetica praecipue, quae tangi nequeunt. 

Etiam quoad alios Fundatores, ex. gr. quoad S. Franciscum Salesium, qua- 
dam moderatione applicata fuerunt, ita ut textu conservato, illa adderentur 
quae ipsum complebant vel etiam corrigebant. 

Pariter, haec non fuerunt applicata illis Constitutionibus, quattuor vel 
quinque Ordinum quae non egent S. Sedis approbatione, cum legitima 
gaudeant potestate apud se Constitutiones conficiendi. 

Principium rectum certe est atque aequum, sed applicationem tangit 
quae, ut sapienter et prudenter fiat distinctiones et modos requirit. Ita 
etiam de iis loquendum esset, ut nullo modo opus Fundatorum leviter par- 
vipendi videatur quod sensum religiosum absque ullo profectu excutit, sal- 
vo meliore iudicio. 

In cap. XIV, nn. 29-38, aliqua quidem sunt quae optime in Concilio 
colliguntur atque firmantur, ut ex. gr. nn. 32, 33, 34, 35. 

Alia ex adverso, significari quodammodo possent, quin ullo modo ur- 
gerentur (nn. 29-31). Haec ad regimen pertinent et satis libera S. Sedis 
prudentiae relinquenda prorsus sunt. Ceterum, experientia legislativa do- 
cuit semper, et iugiter, haec inutilia fuisse, esse et futura esse. Spiritui 
Sancto violentia non infertur. 

n. 37. Cauto est ac prudenter redactus, proinde non nocet. 

n. 36. Melius supprimeretur, quia ad gubernationem pertinet. Sufficit 
innuisse. 

n. 38. Dignus est ut qui conservetur, etsi melius in Codice retracta- 
retur, et doctrina recognosceretur circa naturam et condicionem (condo- 
minium satis curiosum et infelix) Instituti sic dicti pluridioecesani. 

Circa cap. XV aliqua expoliri possent, quoad condiciones generales 
habitus religiosi, insistendo iurisprudentiae ab anno 1950 sapienter ema- 
natae. 

Ad nimis singularia descendere, parum utile et periculosum evadere 
posset. 

n. 42. Quoad aliqua, si quid opinari licet, nimium protrahitur. 

Haec innuere sufficiat cum hac in re omnia crisi subiecta appareant. 

Card. FIeard: Placet iuxta modum: i. e. attentis observationibus 
ab Em.mis et a Patribus propositis. 

Card. Bea: Placet iuxta modum: ratione habita eorum quae dicta 
sunt ab Em.mis PP. et a P. Min. Gen. O.F.M. et salvis iis quae heri dixi 
de particularibus rebus non in Concilio tractandis. 

Beat. Gori: Placet iuxta modum: nempe attentis observationibus 
fastis ab Em.mis Cardd. Siri, Gracias et a Ministro Generali O.F.M. 

Beat. Cheikho: Placet: optatur, si fieri potest, ut in ipsis Consti- 
tutionibus, aliquid dicatur de ritu conservando a singulis religiosis orien- 

talibus. Haec conservatio ritus valde utilis erit pro apostolatu inter 
fideles exercendo. Adhaereo animadversionibus a Rev.mo Magistro Fra- 
trum Minorum factis. 

Exc. Felici: Placet. 

Exc. 0’Connor: Placet iuxta modum: recta vitae religiosae insti- 
tutio postulare videtur ut aptatio Constitutionum vel « Directoriorum » 
imprimis sequatur — iuxta can. 499 § 1 — sensum Ecclesiae atque 
Sanctae Sedis hortamenta et, subordinate, spiritum Fundatoris de quo in 
num. 24. 

Exc. Silva Santiago: Placet iuxta modum: nempe cum observa- 
tionibus Em.morum Cardinalium Ruffini, Leger, Gracias et Confalo- 
nieri. 

Exc. Antezana y Rojas: Placet iuxta modum: id est, attendatur ad 
ea quae dixerunt Em, mi Cardinales Siri, Leger et Minister Generalis Fra- 
trum Minorum. 

Exc. Campbell: Placet iuxta modum: ratione habita de his quae 
exposuerunt praesertim Em.mus Cardinalis Leger et Em.mus Cardinalis 
Godfrey. 

Exc. Cooray: Placet iuxta modum: attentis omnibus quae a Patri- 
bus dicta sunt. 

Exc. Lefebvre: Placet iuxta modum: secundum quod dixerunt Emi- 
nentissimi Cardinales Confalonieri et Richaud. 

Ad conferentias quod attinet, mihi videtur inopportunum eis con- 
ferre statum iuridicum, ut dixit Em.mus Card. Lienart. 

In quantum hae conferentiae fiunt sub influxu episcoporum relate 
ad apostolatum et sub influxu Superiorum Maiorum in ordine ad vitam 
religiosam, multum auxilium afferunt. Sed cavendum est ne status iuri- 
dicus auferat spontaneam concordiam inter religiosos et episcopos. 

Exc. Hurley: Placet iuxta modum: iuxta ea praesertim quae dicta 
sunt de necessitate clarioris definitionis relationum Conferendarum Su- 
periorum Maiorum cum Episcopis relate ad apostolatum. 

Exc. Perrin: Placet iuxta modum: id est iuxta animadversiones a 
Patribus factas praesertim ab Eminentissimis Cardinalibus Siri, Leger, 
Richaud, Alfrink et Bea, et a Reverendissimo Magistro Generali Ordinis 
Fratrum Minorum. 

Exc. Bazin: Placet iuxta modum: iuxta observationes Em.morum 
Cardd. Siri, Leger, Gracias, Richaud et Patris Sepinski. 

Une chose cause de Padmiration et meme du scandale, a savoir qu’il 
y a des Religieuses qui, selon leurs constitutions, ne doivent pas voyager 
seules. Si une Religieuse, malade, doit retourner en Europe, elle sera 
accompagne par 2 Sceurs, afin que sa compagne soit accompagnee elle- 
meme par le voyage de retour. Ces voyages se font en avion. Que devient 
le voeux et la pratique de la pauvrete? 

Exc. Bernier: Placet iuxta modum: habita scii, ratione eorum quae 
ab Em.mis Cardinalibus Lienart, Richaud et Dopfner exposita sunt, at- 
que ab Em.mo Card. Leger de Congregatione super negotia Episcoporum 
et Regularium restituenda. 

Exc. Yago: Placet iuxta modum: cum observationibus Em.morum 
Cardd. Siri et Richaud de institutis dioecesanis non evehendis ad gra- 
dum iuris pontificii. 

Exc. Rakotomalala: Placet iuxta modum: cum observationibus 
ab Eminentissimis Patribus factis. 

Exc. Bengsch: Placet. 

Exc. Jelmini: Placet iuxta modum: scilicet iuxta quae valde op- 
portune dixit Eminentis simus Cardinalis Relator et iuxta emendationes 
Eminentissimorum Cardinalium Siri, Leger, Richaud et Rev.mi Patris 
Generalis Ordinis Fratrum Minorum. 

Exc. Suhr: Placet iuxta modum: iuxta observationes ab Em.mo 
Cardinali Siri factas. 

Numerus 38 non placet. 

Rev. Browne: Placet iuxta modum: examinatis variis observatio- 
nibus a Venerabilibus Patribus factis et attenta observatione Rev.mi 
Patris Ministri Generalis Minorum quoad n. 28. 

Rev. Sepinski: Placet: cf. folium adiectum. 16 Adhaereo voto a Bea- 
tissimo Patriarcha Chaldaeorum facto circa ritum conservandum a reli- 
giosis. 

Rev. Janssens: Placet iuxta modum: secundum ea quae advertit 
Rev.mus Minister Generalis O.F.M. 


16 Cf. p. 729. 

XI 

DE VOCATIONIBUS ECCLESIASTICIS FOVENDIS 

(Quinta Congregatio: 24 febr. 1962) 

1) SCHEMA PROPOSITUM 
A COMMISSIONE DE STUDIIS ET SEMINARIIS 

1. [ Urgens vocationum necessitas ]. x Sancta Mater Ecclesia gravissimum 
agnoscit sibi commissum munus, Christi Regnum in universo terrarum orbe 
propagandi ac solidandi. Quae Mystici Corporis aedificatio cum ex ipsius 
Christi voluntate, a sacerdotum ministerio praecipue pendeat, 2 eorum autem 
numerus magis in dies tanto muneri impar evadat, omni studio sacerdotales 
vocationes fovere vehementer exoptat Ecclesia, illud Domini Nostri Iesu 
Christi discipulis dictum memorans: « Messis quidem multa, operarii autem 
pauci. Rogate ergo Dominum messis, ut mittat operarios in messem suam » 
{Mt. 9, 37-38). 

2. [ Invitatio ad ipsos vocatos directa ]. Quare haec Sancta Synodus, sicut 
gravissime monet ne quis sine vocatione ad sacerdotium accedere audeat se- 
cundum illud « nec quisquam sumit sibi honorem, sed qui vocatur a Deo » 
( Hebr . 5, 4), ita materna sollicitudine quotquot supernum illud donum acce- 
perunt, ardenter hortatur ut vocem Dei libere ac magno animo sequantur, 
sibi persuasum habentes, se hoc modo, gloriae Dei dilatandae eminenter in- 
servire et ad totius Ecclesiae bonum magnopere conferre. 3 

3. [ Totius Ecclesiae impensa cooperatio ]. Universi autem Ecclesiae Pa- 
stores ac fideles, sicut omne datum optimum desursum esse (cf. lac. 1, 17) 
religiose agnoscunt, ita ab ipsorum quoque adiutrice opera pendere plane 
meminerint ut Pater luminum plurimas gregi suo suscitet sacerdotales voca- 
tiones easque perseverantiae cumulet corona. 4 

Primum igitur Episcopis 5 summopere cordi sit, sacerdotalis vocationis 
excellentiam fidelibus ante oculos ponere, omnes ut in vocationibus excitan- 
dis, tuendis, provehendis sociam navent operam commonere ac quos ipsi 
ad sortem Domini vocari iudicaverint, Patrum more, nullis parcentes sacrifi- 
ciis, adiuvare, 

Omnes pariter Sacerdotes, cuicumque ministerio addicti, praesertim vero 
parochi, zelum apostolicum in vocationibus fovendis comprobare praediligant, 
imprimis dantes operam ut bonae spei pueros peculiaribus curis ad pietatem et 
castitatem informent atque, quos indoles ac voluntas ecclesiasticis ministe- 
riis perpetuo inservituros praesagiant, a saeculi contagiis arceant. 6 Potissimum 
autem vita humili, paupere, laeto animo peracta, necnon mutua sacerdotali 
caritate adolescentium animos ad pastoris animarum munus amplectendum 
suaviter attrahentes, praecipui sint vocationum fautores. 7 

Familiae christianae vero intime sentiant quantum in ipsas quoque recidat 
utrum vocationes in Ecclesia suscitentur an impediantur; immo vocationem sa- 
cerdotalem eximiam ipsi familiae concessam gratiam aestimantes, atque hilari 
animo nobiliorem partem Deo ex Ipsius donis ac datis offerre satagentes, eam 
assiduis orationibus et virili filiorum educatione fovere studeant, eorum autem 
libertate religiose servata. 8 

Magistri et omnes ad quos spectant quocumque modo institutio et educatio 
puerorum ac iuvenum, eos sic erudiant ut vocationem divinam percipere necnon 
sequi possint. Imprimis autem iis qui scholis catholicis praesunt, plane persua- 
sum sit, fructum educationis in propria schola impertitae non ultima ratione ex 
vocationibus sacerdotalibus quas ipsi maturescere adiuverint, iudicandum esse. 9 

4. [ Praecipua huius cooperationis subsidia~\. Gravissimum igitur quod 
omnia Ecclesiae membra in fovendis vocationibus urget officium, his potis- 
simum rationibus et subsidiis explendum esse Sancta Synodus commendat: 10 

Oratio instans 11 fiat ad vocationes sacerdotales a Deo obtinendas; quare 
in paroeciis, religiosis domibus aliisque christianorum coetibus precationes 
ab Episcopo statis diebus instituantur, praesertim in Quatuor Temporibus et 
in Novendiali supplicatione ante Festum Pentecostes ut omnes fideles, potis- 
simum vero ipsi pueri necnon infirmi, in hoc precandi studio unanimes sint. 
Item commendetur « Dies pro Vocationibus » in omnibus paroeciis haben- 
da, in qua tam orationes speciales quam sermones et coetus particulares ha- 
beantur. 

In praedicationibus , in catechesi, in periodicis commentariis religiosis 
aperte declarentur necessitas, natura et criteria authenticae vocationis. Cele- 
bretur actio Divinae Providentiae quae homines ad Christi sacerdotium par- 
ticipandum eligit, eisque congruas tribuit dotes, simulque Ecclesiae com- 
mittit ut de vocationis signis iudicet, candidatos qui tantum munus recta 
intentione ac libere petierint, admittat eosque Sancti Spiritus sigillo in 
aeternum consecret. 12 Aperiatur vocationis sacerdotalis singularis praestantia, 
ita ut adolescentes Christo vocanti ardentius respondeant atque errores vi- 
tentur eorum qui laicorum apostolatum sacerdotum ministerio aequare con- 
tendunt vel matrimonii christiani dignitatem supra caelibatum sacerdotalem 
efferre audent. 13 

Actio Catholica, tertii Ordines saeculares, confraternitates, piae uniones 
pueros et iuvenes ad eucharisticam devotionem et apostolatum incitent, atque, 
Spiritus Sancti actioni suam praebentes sociam ac veluti adiutricem operam, 
adolescentes ita forment ut in iis Vocationis germen crescere possit. Potissi- 
mum curandum est ut pueri et iuvenes, qui sponte libenterque sacerdotibus 
in sacrificio Missae inserviunt, ad hoc munus obeundum accurate seligantur 
et rite excolantur. Item valde commendanda sunt exercitia spiritualia, quibus 
tum pueri tum adolescentes cum de statu vitae eligendo deliberant, Iesu 
Christi cognitione et amore imbuuntur atque ad generosum sui ipsius donum 
efficaciter moventur. 14 

Ut ex veneranda Ecclesiae traditione pueri positiva vocationis divinae 

signa praebentes iam ab adolescenti aetate ad sacerdotalis vitae virtutes com- 
parandas institui possint, Seminaria minora , universis dioecesis paroeciis ac 
coetibus cooperantibus, omni ope iuvanda sunt. 15 Iis autem qui tardiore 
aetate Boni Pastoris vocem audiunt eamque sequi cupiunt, Episcopi peculiari 
cura provideant. 16 

5. [ Monitum finale ]. Quae vero subsidia aliaque huiusmodi eo plenio- 
rem assequentur efficaciam, quo perfectior inter parochos, parentes, magi- 
stros, Associationes, Episcopo patre et duce, instituetur operae consortio , 17 

Quem in finem in singulis dioecesibus ac regionibus instituatur vel augea- 
tur Opus Vocationum Sacerdotalium cuius promotores in particulares sacer- 
dotum penuriae causas accurate inquirere non praetermittant quo aptius ino- 
piae mederi et efficaciora ad vocationes fovendas media necnon necessaria 
subsidia parare queant; quae opera dioecesana ut opportunum accipiat auxi- 
lium et incitamentum, Pontificio operi Vocationum Sacerdotalium adgre- 
gentur. 18 

Denique Sancta Synodus ardenter exoptat ut haec actuosa in fovendis 
vocationibus omnium membrorum conspiratio, propriae dioecesis, patriae, 
communitatis religiosae fines dilatato corde transgrediens, ad universalis Ec- 
clesiae necessitates respiciat, illis regionibus generose subveniens, ubi Domini 
vinea instantius advocat operarios. 19 

Textus schematis definitive approbatus est in Sessione Generali Commissionis 
de Studiis et Seminariis habita diebus 2-10 octobris 1961; 34 Membra tulerunt 
suffragium « 'Placet », 3 Membra « Placet iuxta modum ». 


NOTAE 

1 Inter praecipuas aerumnas quibus Ecclesia hodie fere ubique affligitur eminet 
lacrimabilis vocationum exigua copia. 

Pius XII, Menti Nostrae: « Ut probe nostis, post diuturnas ac varias recentis 
belli vicissitudines, sacerdotum numerus cum in catholicorum regionibus, tum in 
missionalibus terris, impar plerumque increscentibus necessitatibus est » (AAS, 42 
[1950], p. 682). 

Ioannes XXIII: « II problema delle vocazioni ecclesiastiche e religiose e quo- 
tidiana sollecitudine dei Papa...; e sospiro della Sua preghiera, aspirazione ardente 
della Sua anima » (ex Allocutione ad I Congressum Internationalem de Vocationibus 
ad Status Perfectionis, 16 dec. 1961: UOsservatore Romano , 17 dic. 1961). 

— De America Latina in specie: « Haec utriusque cleri exiguitas, quae pro 
magnitudine apostolicorum munerum nunc Ecclesiae commissorum auctior et gravior 
animadvertitur, quam exactis temporibus contingebat, impedimento aut saltem mo> 
rae est quominus dilectissimae Nobis Americae Latinae nationes, quemadmodum 
haud paucis aliis in rebus felicia assequuntur incrementa, ita in religione sanctissima 
excolenda aeque proficiant » (ex Epist. Pii XII Ad Ecclesiam Christi , 29 i unii 1955: 
AAS, 47 [1955], p. 541; 

et Ioannes XXIII, Allocutio die 15 novembris 1958 habita coram Consilio 
Episcopali Americae Latinae (AAS, 50 [1958], p. 1001). 

Causae huius vocationum sacerdotalium regressus multae sunt ut immoderata 
huius aetatis ad terrenas delectationes propensio (materialismus et hedonismus), va- 
ria ex parte familiarum obstacula, conditionum socialium mutationes (ut « rure di- 
scessio »), scholae acatholicae, praeiudicia contra Seminariorum utilitatem, interdum 
etiam quorundam sacerdotum malum exemplum. 

Maxima autem vocationum deficientium causa manet, huius problematis neglecta 
cura ex parte totius societatis christianae et aliquando etiam ipsorum quibus res 
summopere cordi esse deberet. Qui rerum status tam gravis apparet ut Sancta Oecu- 
menica Synodus decreto speciali solemniter vocationes sacerdotales fovendas promo- 
veat ita ut omnes sacerdotes et fideles in toto orbe catholico clarius cognoscant pro- 
prium officium in solvendo problemate a quo cetera omnia in Ecclesia Dei pendere 
compertum est, atque instantissimis monitis ab ipsa S. Sede his ultimis annis editis 
alacriore respondeant generositate. 

Cf. imprimis: Pius XII, Motu proprio Cum Nobis (4 nov. 1941) «de Ponti- 
ficio Opere Vocationum Sacerdotalium apud S. Congregationem Seminariis et Stu- 
diorum Universitatibus praepositam constituendo »: AAS, 33 (1941), p. 479; cum 
adnexis Statutis et Normis, ab eadem S. Congregatione promulgatis die 8 Septem- 
bris 1943. 

Motu proprio Cum supremae (11 februarii 1955) «de Pontificio Opere prima- 
rio religiosarum vocationum »: AAS, 47 (1955) p. 266; cum adnexis Statutis et 
Normis, a S. Congregatione de Religiosis promulgatis (ibid., pp. 298-301). Intensa 
opera S. Sedis apparet etiam ex Congressibus Regionalibus vel Internationalibus 
iam celebratis vel indictis. 

2 Mystici Corporis aedificatio ex ipsius Christi voluntate a sacerdotum mini- 
sterio quam maxime pendere, ex verbis patet quibus Dominus Apostolos eorumque 
successores et cooperatores constituit Evangelii praecones, novi populi electi duces 
et mysteriorum Dei dispensatores; idem confirmatur ex Patrum ac Sanctorum effatis 
atque ex iteratis Summorum Pontificum documentis. 

Cf. in primis: 

S. Pius X, Exhortatio ad Clerum Haerent animo , 4 aug. 1908: S. Pii X Acta 
IV, pp. 242-244; 

Pius XI, Litt. Encycl. Ad catholici Sacerdotii , 20 dee. 1935: AAS, 28 (1936), 
pp. 37-52; 

Pius XII, Adhortatio Apost. Menti Nostrae, 23 sept. 1950: AAS, 42 (1950), 
pp. 657-702; 

Io annes XXIII, Litt. Encycl. Sacerdotii Nostri primordia, 1 aug. 1959: AAS, 
51 (1959), pp. 545-579; 

Allocutiones in tribus Synodi Romanae Sessionibus, habitae diebus 25, 26, 27 
ian. 1960: AAS, 52 (1960), pp. 201-211; 221-230; 240-251; 

Allocutio ad Sacrorum Alumnos, habita die 28 ian. 1960: AAS, 52 (1960), 
pp. 262-270. 

3 Schema decreti non intrat in disputationes quae de obligatione sequendi voca- 
tionem sacerdotalem certo cognitam et de eius gravitate agitantur; sed sicut Ius 
Ecclesiae severe vetat ne quis ad amplectendum sacerdotium ullo modo- cogatur 
(cf. CIC, can. 971 et 2352), sancte cavet ne quis a Deo non vocatus ad sacerdotium 
accedat; imprimis autem incensa sollicitudine monet ut ipsi vocati « libere ac ma- 
gno animo » Dei vocem sequantur. 

Ioannes XXIII, Litt. Encycl. Sacerdotii Nostri primordia , 1 aug. 1959: AAS, 
51 (1959), p. 577: 

« Facere autem non possumus quin peculiari modo paternum animum ad iuve- 
nes convertamus Nostrum, quos incensiore caritate complectimur et in quorum 
opera spem futuri aevi collocat Ecclesia. Messis quidem multa, sed operarii pauci. 
Quot in regionibus Evangelicae veritatis praecones laboribus confecti eos summo 
desiderio exspectant, qui in suas partes sufficiantur... Fore utique omnino confidi- 
mus, ut aetatis nostrae iuvenes, haud minus quam anteactis temporibus, Divini Ma- 
gistri invitationi, ad necessariam hanc causam provehendam quod attinet, generose 
respondeant ». 

4 Summi momenti est ut omnia Ecclesiae Membra evigilentur ad adimplendam 
propriam in excitandis, tuendis, provehendis vocationibus operam. Reapse enim 
vocatio sacerdotalis, etsi tota sit Dei donum, sicut universa humani generis salus ho- 
minum ministerio est. ex divina dispositione adimplenda. Etenim « Servator noster, 
prout ipse per se non adspectabili modo Ecclesiam regit, a mystici vult sui Corporis 
membris adiuvari in exsequendo Redemptionis opere... ubi de eiusmodi thesauro 
(sc. Redemptionis) distribuendo agitur, id efficiendae sanctitatis opus non modo cum 
intaminata sua Sponsa communicat, sed ex eius etiam opera vult quodammodo oriri. 
Tremendum sane mysterium, ac satis nunquam meditatum » (Pius XII, Litt. Encycl. 
Mystici Corporis , 29 iunii 1943). 

5 Ardens Synodi hortatio imprimis ad Episcopos dirigitur qui sicut sunt sacer- 
dotum Patres, sic et eorum ministerio maxime indigent ad pascendum Domini gre- 
gem. «... Hac de re Nos sacrorum praesertim Antistites paterno admonemus animo 
ut gravissimam huiusmodi causam agant ac provehant... » (Pius XII, Exhortatio 
Apost. Menti Nostrae , 23 sept. 1950). 

6 Monitio ad Sacerdotes quae iam in Codice luris Canonici (cf. can. 1353) con- 
tinetur, a Pio XII instantius repetitur in Exhort. Apost. Menti Nostrae: « ...nihil 
antiquius, nihil optatius habeant, quam sibi aliquem deligere omnique ope iuvare 
successorem, quem illis perspexerint dotibus ornatum ad tantum opus necessariis »: 
AAS, 42 (1950), p. 683, et in Allocutione Parochis et Praedicatoribus Romanis 
temporis Quadragesimae, die 6 februarii 1951: «II clero parrocchiale e spesso 
sovraccarico di lavoro, esaurito dal ministero ordinario, dalle esigenze delPammini- 
strazione, dalle organizzazioni cattoliche. Sarebbe pero miglior cosa ridurre alquanto 
alcune attivita piu appariscenti, ma meno necessarie, per darsi piu intensamente 
alia formazione della gioventu » ( Discorsi e Radiomessaggi, XII, p. 443); et cf. Se- 
minarium, Nova Series, 1961, p. 188. 

Schema decreti igitur inculcat ut sacerdotes consulant non solum vocationibus 
quaerendis sed etiam animis melius ad vocationem disponendis, adolescentes in 
pietate et castitate firmantes. 

7 Experientia millenaria constat in iuvenum animis vocationi divinae viam 
saepissime parari exemplis vitae vere sacerdotalis. 

Ioannes XXIII, Ex Allocutione die 22 novembris 1959 habita quamplurimis sa- 
crorum Alumnis ex quibusdam Italicis Seminariis: AAS, 51 (1959), p. 907: 

« A questo proposito amiamo confidarvi, cari figliuoli, il ricordo che conserviamo 
vivo e sacro nel cuore... 1’immagine, quella dei primo sacerdote che incontrammo 
nella vita, ... a canto al quale si apri e si svolse come fiore delicato la Nostra adole- 
scenza: a tal punto di penetrazione spirituale da farCi ritenere che quella sua fosse 
la forma migliore e piu elevata di vivere sulla terra... ». 

In schemate urgetur fraterna inter sacerdotes caritas quippe quae quam maxime 
moveat ad vocationem sequendam; quae cum desit, ceteri nisus frustrantur. 

8 Cum temporibus anteactis Ecclesia saepius graviter debuerit monere paren- 
tes, ne pueros vel adolescentes ad sacerdotium ineundum cogerent aut ullo modo 
vanis blanditiis ad tantum munus allicerent, hodie in plurimis regionibus potius 
timendum est ne parentes filiorum vocationem minime foveant, immo eos omni 
opera a via Domini deterrere conentur. 

Ex plurimis Pii XII hac de re allocutionibus cf. imprimis: La « Parte di Dio » 
nella Famiglia cristiana. Istruzione agli sposi novelli , 25 martii 1942: Discor si e Ra- 
diomessaggi, IV, p. 12 ss. 

9 « £ un fatto incontestabile che la frequenza delle vocazioni sacerdotali e, 
non Tunica, ma una delle piu sicure norme per misurare il valore di una scuola 
cattolica e di ogni altra istituzione educativa, la sua fecondita, non solo nel mini- 
stero ecclesiastico, ma altresl in tutto il campo di azione anche dei laici » (Pius XII, 
Allocutio: Ai Superiori , alunni ed ex-alunni dei « Marcantonio Colonna », habita 
die 22 maii 1951: Discorsi e Radiomessaggi , XIII, p. 116). 

10 In schemate enumerantur minime omnia, sed ea saltem vocationum foven- 
darum subsidia quae praecipua videntur. 

11 Cum vocatio sacerdotalis sit essentialiter supernaturalis, media supernatu- 
ralia (oratio et sacrificium) ante omnia adhibenda sunt. 

Pius XI, Litt. Encycl. Ad catholici sacerdotii, 20 dec. 1935: AAS, 28 (1936), 
p. 45; 

Pius XII, Adhortatio Apost. Menti Nostrae: AAS, 42 (1950), p. 683. 

12 Praedicatio et Lectiones catechismi in scholis elementaribus et mediis opti- 
mam dant occasionem loquendi de vocatione sacerdotali. Perdurante variarum sen- 
tentiarum de re differentia, Schema decreti devitat omnem apparentiam alicuius 
definitionis in notione vocationis enuntianda, omnia tamen eius elementa essentia- 
lia profert. 

13 Ut in familiis christianis et in ipsis iuvenibus removeantur obstacula vocationi 
sacerdotali opposita, permagni momenti est quod saepe positive ipsa summa sacer- 
dotii catholici praestantia coram fidelibus aperiatur. 

« Iamvero, Episcopos ceterumque clerum... paterno adhortari animo cupimus 
ut..., cum populo verba faciunt, quam saepissime de dignitate, de pulchritudine, de 
necessitate ac de promeritis loquantur sacerdotalis muneris » (Ioannes XXIII, Litt. 
Encycl. Princeps Pastorum , die 28 novembris 1959: AAS, 51 [1959], p. 839). 

Idem Summus Pontifex in Allocutione, die 21 apr. 1961 habita, ad Moderato- 
res Operum Dioecesanorum Italiae pro Vocationibus Sacerdotalibus: « Spetta par- 
ticolarmente al sacerdote... far balenare agli occhi dei suoi fedeli, specialmente 
degli adolescenti e dei giovani, la sublime bellezza dello stato sacerdotale, superiore 
ad ogni altra pur nobile ed ardua missione ». 

De errore eorum qui extollunt dignitatem matrimonii christiani super virgini- 
tatem Deo consecratam et super coelibatum ecclesiasticum cf. Pius XII, Litt. Encycl. 
Sacra Virginitas , die 25 martii 1954: AAS, 46 (1954), p. 174 ss. 

14 Schema decreti invitat omnes fidelium associationes ut vocationibus foven- 
dis operam navent, tria praesertim in adolescentium animis colere satagentes: devo- 
tionem eucharisticam in servitio ad altare libenti animo suscepto, desiderium apo- 
stolatus, exercitia spiritualia; tunc enim solet Dominus loqui, cum ii quos elegit in 
recessu meditationi et orationi vacant. 

15 Contra quasdam impugnationes Ecclesia hodie quoque utilitatem Semina- 
riorum etiam minorum defendit. Adiuvanda ergo sunt, ut meliore in dies modo 
proprio munere fungi possint. 

16 « Peculiari cura provideant »: vigilantibus verbis decretum utitur, hunc in 
finem: 

a) ut commendetur Episcopis cura particularis, qua foveantur huiusmodi vo- 
cationes quae saepe optimos Ecclesiae sacerdotes praebebunt; 

De huiusmodi tardius vocatis, imprimis si iam in variis apostolatus formis atque 
inceptis adiutricem praestiterint suam navitatem, Pius XII fel. rec. edixit: « Hi si- 
quidem, etsi sero sacerdotium ingrediuntur, cum tamen iam graves eluctati fuerint 
difficultates, et in agitatione vitae animum firmaverint suum, cumque iam in ope- 
ribus elaboraverint, quae cum sacerdotali munere arcte coniunguntur, maioribus 
non raro enitent solidioribusque virtutibus » (Exhortatio Apost. Menti Nostrae , 
die 23 sept. 1950: AAS, 42 [1950], p. 684). 

b) ut suggeratur in his casibus requiri vel maiorem vigilantiam in aestiman- 
dis signis authenticae vocationis (cf. Constit. I ae Synodi Romanae, art. 468, § 2); 

c ) ut aptiore modo, secundum diversorum locorum adiuncta, ab episcopis 
solvatur quaestio, utrum et quousque huiusmodi candidati in particularibus Institu- 
tis ad Sacerdotium praeparari debeant. 

Qua in re diversae sunt sententiae quae ad partem saltem in particularibus di- 
versarum regionum conditionibus fundari videntur. Cum plures Episcopi huius- 
modi tardius vocatos, quod curriculum studiorum classicum forse supplendum atti- 
net, in particularibus Institutis praeparandos esse censeant, in curriculo philosophico 
et theologico illos una cum ceteris Sacerdotii candidatis in Seminario maiore con- 
formari volunt, ne duplex quasi categoria sacerdotum in dioecesi oriatur. Alii autem 
Praesules non dubitant pro illis vocationibus tardioribus particularia quoque Se- 
minaria Philosophica et Theologica condere. In schemate decreti talis expressio 
adhibetur qua Episcopis (vel Episcoporum coetibus) relinquitur facultas providendi 
hac in re modo quem pro ipsorum adiunctis aptiorem iudicaverint. 

Dr. Alfons Bohi, Die Psychologische und Paedagomche Problematik der 
Spatherufenen, in: Le probleme sacerdotale en Europe , Wien 1959, pp. 257-64; 

P. Lackner O.S.F.S., Die Heranbildung der Spatberufe im Deutschen Sprach- 
raum, ibid. p. 265. - Ibidem videas etiam elenchum huiusmodi pro vocationibus 
tardioribus Institutorum existentium in Gallia, Germania, Belgio, Hollandia, Brit- 
tannia, Austria. 

17 Hodierna scientia pastoralis iure meritoque insistit in coordinatione omnium 
coetuum et virium « Episcopo patre et duce ». 

18 Sicut Mm notatum est (cf. notam 1), ipsa S. Sedes providit erectioni Pon- 
tificii Operis Vocationum, a quo summopere iuvari possunt opera dioecesana. 
Opus enim centrale efficaciora vocationum fovendarum subsidia « undique colli- 
gere eademque rite collecta ac selecta, omnibus opportune proponere » potest 
(cf. S. Congreg. de Seminariis et Studiorum Universitatibus, de Primo Congressu 
Internationali pro Vocationibus Ecclesiasticis. Prot. N. 1259/61/4). Commendatur 
ut exarentur census seu « statistiche » de praecipuis causis quae vocationibus fa- 
vent aut obsunt. 

Plurima practica consilia inveniuntur e. gr. apud G. R. Poage C. P., Secrets 
of Successful Recruiting, Westminster (Maryland) 1961 (cum copiosa bibliographia). 

19 Cf. Ioannes XXIII, Allocutio die 21 aprilis 1961 habita coram participan- 

tibus in Primo Congressu Italico pro Vocationibus Sacerdotalibus: « SI, e naturale 
e giusto cbe Noi ci occupiamo e preoccupiamo della formazione e dei numero ade- 
guato dei futuri sacerdoti per le diocesi d’Italia e d’Europa. Ma gli occhi ansiosi 
vanno a cercare tutte le nazioni dei mondo e particolarmente quelle dell’America 
Latina, dove la vastita dei territori, Pincremento rapido della popolazione... hanno 
contribuito, con altre cause, a rendere difficile la soluzione dei grave problema delle 
vocazioni... ». 

Ecclesia hodie vivens in mundo qui unitatem quaerit, proprium munus uni- 
versale fortius et generosius exercere debet. Finibus dioeceseon et nationum cari- 
tatis lege superatis, animo vere catholico providendum est iis potissimum regio- 
nibus quae vocationum sacerdotalium penuria maxime affliguntur. Reapse iam plures 
Episcopi (vel episcoporum coetus) provident formandis pro aliis terris sacrorum 
alumnis, sive particularibus in hunc finem erectis Institutis, sive illarum regionum 
alumnis in propria Seminaria admissis, sive subsidiis generose colla tis quibus in maio- 
ris necessitatis terris Seminaria erigi et sustentari valeant. 

In hoc schemate huius adiutorii necessitas breviter perstringitur; plura propo- 
sita sunt in schemate « De distributione Cleri » a Pont. Commissione de disciplina 
cleri et populi christiani proposito. 

Cf. etiam Seminarium, Nova Series 1961, p. 195. 


2) RELATIO EM.MI P. D. IOSEPH CARD. PIZZARDO 

PRAESIDIS COMMISSIONIS DE STUDIIS ET SEMINARIIS 

Huius schematis discussionem coram Vobis, Em. mi et Excellentis- 
simi Domini, inaugurans, tria succincte exponam: 

I. schematis opportunitatem 

II. laboris praeparatorii syntheticam descriptionem 

III. ipsius schematis brevissimam illustrationem. 

Ad I: Schematis opportunitas. 

Omnibus Vobis abunde compertum est Ecclesiae progressum vel re- 
gressum quam maxime a sacerdotibus dependere. Itemque ex eis quae 
in libris et periodicis passim publici iuris fiunt, inter omnes constat, 
in plurimis regionibus ex defectu vocationum sacerdotalium animarum 
salutem gravissimum in periculum vocari. Non est proinde necessarium 
ut quaedam exempla afferam. 

Huius conditionis lacrimabilis multiplices causae ad bas praecipue 
categorias reduci possunt: 

1) Materialismus et rationalismus mundi hodierni, fidei vi etiam 
inter multos catholicos imminuta; 

2) defectus congruae educationis et curae familiaris; 

3) negligentia ex parte quoque ipsorum quibus huius problema- 
tis solutio maxime curae esse deberet. 

Exinde non est mirum quod recentissimi Summi Pontifices ad vo- 
cationes fovendas totum Orbem Catholicum instanter monuerunt et 
quod plures Episcopi in votis Concilio parando missis particularem ipsius 
Sanctae Synodi interventum in re tam gravi postulaverunt. Quibus votis 
annuens Commissio Centralis Commissioni de Studiis et Seminariis 
quaestionem « de Vocationibus Ecclesiasticis » examinandam concre- 
didit. 

Ad II: Laboris praeparatorii synthetica descriptio. 

Iam mense octobris anni millesimi nongentesimi sexagesimi omnibus 
Commissionis sodalibus missum est Quaestionarium quo eorum sen- 
tentiae de tribus quaestionibus exquirebantur: 

1) Natura vocationum ecclesiasticarum; 

2) obligatio sequendi vocationem; 

3) subsidia et rationes, quibus in hodiernis adiunctis vocationes 
ecclesiasticae foveri possunt. 

Responsionum obtentarum studium particulare commissum est Re- 
latori et Correlatori, adiutis ab aliquibus Membris et Consultoribus in 
re peritis. Schema decreti quinquies vel sexies retractatum discussum est 
in II sessione plenaria, mense februarii et martii 1961, coram Sanctis- 
simo Domino Nostro Ioanne Papa XXIII, ac iterum in III sessione ple- 
naria mense maii, et definitive approbatum est in Conventu IV plenario 
mensis octobris, nemine contradicente. 

Ex tribus punctis in initio examinatis, re bene considerata, duo 
priora non ex professo tractata sunt. Schema Decreti igitur noluit duas 
quaestiones controversas quae saltem in aliquibus regionibus agitantur 
decernere: 

1. De habitudine elementi divini et elementi ecclesialis in notione 
vocationis sacerdotalis determinanda. Sententiae de hac re in decreto 
parando manifestatae minime erant concordes. Omnibus perpensis Com- 
missio ab ea determinatione abstinuit qua species alicuius quasi defini- 
tionis ingeri potuisset. Per consequens vocationis elementa essentialia 
quidem proferuntur, sed modo descriptivo et paraenetico, ubi praedicatio 
de sacerdotii excellentia commendatur. De cetero patebat, rem potius ad 
Commissionem Theologicam deferendam fuisse, si re vera definitio do- 
ctrinalis danda erat. 

2. Etiam secunda quaestio de obligatione sequendi vocationem di- 
vinam certe cognitam, attente considerata est a Commissione, sed fere 
unanimis sententia fuit, Patribus non proponendum esse ut hanc quae- 

stionem hucusque libere disputatam dirimant; Concilium potius et liber- 
tatem a qualibet coactione vel indebita interpositione externa inculcet 
et ipsos vocatos ardenter hortetur, ut generose divinam vocationem se- 
quantur, quae tam excelsum constituit donum pro Ecclesia et pro omni- 
bus hominibus. 

Ad III: Ipsius schematis brevissima illustratio. 

Cum schema instructum sit notis probativis et explicativis, tempori 
parcens, solummodo ea perstringo quae particulari accentu digna vi- 
dentur: 

Ad hoc potissimum totum schema tendit, ut totius Ecclesiae Cor- 
pus, a cellula familiari ad communitatem paroecialem et dioecesanam, a 
singulis fidelibus ad associationes et scholas, a remoto pago ad totum 
orbem persentiat proprium in vocationibus excitandis, fovendis, custo- 
diendis officium idque alacriore in dies operositate adimpleat. 

Praecipue sacerdotum et ipsorum Episcoporum cooperatio expeti- 
tur, quippe qua omnia fere alia nituntur, sine qua cetera frustrantur. 
Inculcatur uberior positiva de sacerdotio praedicatio: potius quam 
lacrimabilem hominum et conditionum statum lugere, ipsum donum 
divinum sic luminose est celebrandum, ut ipsi vocati ad vocem Dei se- 
quendam animentur et omnia Ecclesiae Membra ad tam sublime opus 
omni nisu iuvandum incitentur. 

3) ANIMADVERSIONES SODALIUM 

Card. Ruffini: Pag. 5, 1 ad 2. Non intellego cur nihil dicatur de 
natura et criteriis authenticae vocationis sacerdotalis, quae, secundum 
exhortationem pag. 7, 2 linn. 14-16 expressam, declaranda essent in prae- 
dicationibus, in cathechesi , in periodicis commentariis. Quaestio de na- 
tura vocationis iam — nisi fallor — dirempta est pluribus abhinc annis 
a S. Sede. Vocatio Sacerdotalis radicaliter (sit venia verbo!) est a Deo, 
qui dat qualitates naturales et supernaturales necessarias, sed ultimo et 
definite ab Episcopo. Si hoc alterum elementum non requireretur, qui- 
cumque qualitates habet sufficientes ius sibi vindicare posset ascendendi 
ad Sacerdotium, et Episcopus deberet ei manus imponere etiam si inoppor- 
tunum id aestimaret. 

Deinde quaero: cur signa vocationis, saltem praecipua et essentialia, 
non recensentur? 


1 Cf. p. 738. 

2 Cf. p. 739. 

Pag. 1 3 linn. 35-38: de parvo clero ( piccolo clero) pauciora dicuntur 
quam — ut opinor — oporteret, et nihil prorsus de pueris cantoribus , 
cum prima et altera consociationes — experientia teste — consideranda 
sint vera prae seminaria, ex quibus pleraeque vocationum sacerdotalium, 
copiosae quidem, hodie effluunt. 

Exc. 0 ’Connor: Animadversiones ad quaestiones de Studiis et Semi- 
nariis. Schemata decretorum nobis proposita, documentum praebent la- 
boris studiose, methodice et competenter expleti a Commissione de Stu- 
diis et Seminariis. 

Quamvis quattuor diversa argumenta proponantur, communia ta- 
men elementa exhibentur, inter quae eminet, mea humili opinione, 
quaestio circa tempus utile et necessarium ad studia ecclesiastica persol- 
venda, praesertim in Universitatibus. 

Haec quaestio non mediocris est momenti, sive in Sacrorum alum- 
nis formandis, sive in rebus quae spectant ad vocationes ecclesiasticas 
fovendas, eo quod saepe iuvenes nostri temporis ad sacerdotium adspi- 
rantes eorumque parentes, expavescunt nimiam et diutinam studiorum 
ecclesiasticorum moram. 

Eadem quaestio insuper directe tangit rationem studiorum in uni- 
versitatibus ecclesiasticis atque in Seminariis, cum ipsa ratio quodam- 
modo a spatio temporis pendeat. 

Ideoque liceat mihi reverenter hac de re mentem pandere: 

Omnino consentio cum Commissione de Studiis et Seminariis: 

1) numerum disciplinarum nimis succrevisse et conseauenter dif- 
ficilius auadrare cum tempore studiorum a Constitutione « Deus Scien- 
tiarum Dominus » statuto; 

2) formationem vero magistrorum in Universitate vel etiam in 
Seminario accuratiorem et diuturniorem applicationem requirere quam 
quae hodie ad gradus academicos consequendos exigitur. 

Sed alia quoque adiuncta considerare liceat: 

Si tempus a Constitutione Apostolica Deus Scientiarum Dominus 
statutum pro studiis ecclesiasticis explendis, diutius protraheretur, prae- 
sertim ad licentiam in Sacra Theologia, in Iure Canonico et in Philoso- 
phia consequendam, in praesenti penuria cleri, fere ubique gentium de- 
ploranda, Episcopi haud facile possent congruum numerum levitarum 
seligere qui ad gradus academicos consequendos destinentur, etsi in 
dies necessitas urgeat sacerdotum qui polleant academicis gradibus. 

Praeterea iuxta schema propositum, sacerdotes, post plenum stu- 


3 Cf. p. 739. 

diorum curriculum in universitate peractorum (per duos saltem annos 
philosophiae scholasticae et quattuor saltem S. Theologiae), gradum 
academicum consequerentur longe inferiorem (sicut est baccalaureatus) 
quam viri qui studia in scientiis profanis explent. Ideo hac studiorum 
ratione difficilius erit obtinere aequipollentiam iuridicam graduum eccle- 
siasticorum apud singulas Civitates vel etiam apud Studiorum Instituta 
(« accrediting agencies »). 

Ad tam gravem quaestionem solvendam, via practica et acceptabilis 
patere videtur, si haec duo prae oculis habeantur: 

I. Gradus academici pro viris ecclesiasticis non unice flectuntur ad 
magistros pro Universitatibus parandos sed etiam, maiori copia, ad varia 
munera ecclesiastica et pastoralia obeunda. Crescit enim in dies multi- 
tudo laicorum qui lauream consecuti sunt in profanis disciplinis: ii omnes 
ab animarum pastoribus culturam universitariam ecclesiasticam petunt. 

II. Solidior ac profundior formatio non solum obtinetur per diutur- 
niorem studiorum seriem, sed potius: 

1) excolendo methodos quae sint aptiores et magis consentaneae 
ad formam mentis hodiernae iuventutis excolendam; 

2) per accuratiorem candidatorum selectionem; 

3) per perfectionem disciplinarum compaginationem. 

His praemissis: 

A) Tempus intercedens inter licentiam et lauream protrahatur ita 
ut thesis doctoralis praeparatio severam disciplinam studiorum imponat. 

B ) Ii, qui magisterio in universitatibus destinantur, accuratiorem 
formationem suscipiant post expletum curriculum quod hodie ad licen- 
tiam vel etiam ad lauream requiritur. Post lauream igitur altiores gradus 
academicos capessant sicut in multis civilibus Universitatibus mos est. 

C) Insuper optandum est ut, mentem Doctoris Angelici fideliter 
sequendo, ratio studiorum magis foveat unitatem sacrae theologiae, ap- 
tando fundamentales disciplinas sicuti sunt theologia dogmatica et mo- 
ralis, ad hodiernarum sacrarum scientiarum statum, potius quam his 
disciplinis iuxtaponat aliquas novas materias, nomen theologiae usur- 
pantes, sicut theologiam patristicam, spiritualem, kerigmaticam, etc., 
quae saepe coram alumnis sententias inter se non conformes proponunt 
et consequenter eorum rectam formationem protrahunt. 

Rev. Sepinski: Placet valde schema. Mihi liceat primum aliquas 
observationes particulares deinde animadversionem indolis generalis pro- 
ferre. 

Ad pag. 6, 4 lin. 6: clarius dicatur quid voces « Patrum more » ex- 
primant. 

Ad pag. 6: bonum esset, si mentio specialis fieret confessariorum, 
qui in cooperatione pro vocationibus inveniendis et dirigendis magni 
sunt momenti; mentio fieri posset in linea 9 post « parochos » vel in li- 
nea 29 post « magistros ». 

Ad pag. 6, linn. 22-24: si vox « eximiam » in mente conscriptorum 
schematis se ad vocem « gratiam » refert, proponerem hanc clariorem 
redactionem: « immo vocationem sacerdotalem gratiam eximiam ipsi fa- 
miliae concessam aestimantes ». 

N. B.\ Melius curetur in aliquibus locis interpunctio. 

Nunc mihi liceat pauca verba indolis generalis adiungere « de voca- 
tionibus ecclesiasticis fovendis »: 

In pluribus regionibus accidit factum, quod vocationes ad statum 
sacerdotalem quasi exclusive habentur e classibus socialibus inferioribus. 

Repercussiones huius facti, in illis regionibus, in universam sacerdo- 
talem conditionem in dies sentiuntur, et per consequens sublimis digni- 
tas sacerdotalis in circulis mediae classis interdum consideratur veluti 
vocatio classibus inferioribus propria, ad quam nempe aliae classes ut- 
pote socialiter superiores non vocantur. 

Ita explicatur cur saepius parentes et magistri filiorum et discipulo- 
rum vocationes non foveant; immo filios et discipulos a vocatione deter- 
rere non haesitent. Loquor de parentibus et magistris catholicis. 

Verum, prout historia docet, stabilitas ac progressus societatis hu- 
manae pendet non tam a classibus superioribus nec a classibus inferio- 
ribus quam a classibus mediis, e quibus colliguntur maxima ex parte 
vocationes ad omnis generis munera seu officia explenda sive civilia 
sive ecclesiastica. 

Ideo — omnia, quae in decreto schematis et in notis decreto ad- 
nexis sunt exposita, optima et verissima sunt; sed, ut mihi videtur, ner- 
vum problematis melius tangi deberet. Oportet nempe omnes fideles 
omnium socialium classium, praesertim in regionibus vere catholicis, 
edoceri de sublimi natura vocationis sacerdotalis, quae nulli sociali classi 
est propria, sed omni classi aperta. 

Quot bona evenissent individuis, familiis, classibus, societati, ipsi 
universae Ecclesiae, si doctrina et aestimatio circa dignitatem sacerdo- 
talem, prae omnibus aliis vocationibus sublimiorem, mentibus fidelium 
cuiusvis socialis classis alte defixae essent. 


4 Cf. p. 738. 

4) SUFFRAGIA SODALIUM 

Card. Tis serant: Placet. 

Card. Aloisi Masella: Placet. 

Card. Ferretto: Placet, immo magis placeret si quae habentur 
de « vocatione » sapienter componerentur, congrua congruis referendo, 
cum his quae habentur in schemate de « vocatione religiosa ». 

Card. Lienart: Placet. 

Card. Tappouni: Placet. 

Card. Copello: Placet, sed attendatur ad ea quae dixerunt Em.mus 
Ruffini, Exc.mus 0’Connor et P. Generalis Fratrum Minorum. 

Card. Spellman: Placet. 

Card. Frings: Placet. 

Card. Ruffini: Placet iuxta modum. 1 

Card. Valeri: Placet. 

Card. Siri: Placet. 

Card. McIntyre: Placet. 

Card. Wyszynski: Placet. Vocationes sacerdotales maxime foventur 
in paroeciis bene formatis, in circulis iuvenum Missae Sacrificio inser- 
vientium. 

Card. Quirqga y Palacios: Placet. 

Card. Leger: Placet iuxta modum: praecipue ab Em.mo Card. Ruf- 
fini relatum et a Rev.mo Patre Magistro Fratrum Minorum dictum. 

Haec sequentia mihi videntur notanda: 

Desideratur quod in textu schematis exprimatur maiore cum vigore 
et eloquentia, praestantia et necessitas sacerdotii catholici. Humanitas 
audire debet, in verbis suis praeoccupationibus et desideriis accommo- 
datis, quod sacerdotium institutum est a Christo ad homines liberandos 
et ad iustitiam et caritatem instaurandam. 

Ubi pars sacerdotis ad vocationes fovendas definitur (pagina sexta 2 ), 
invitetur sacerdos ad puerorum pietatem et castitatem efformandam et 


1 Cf. pp. 747-748. 

2 Cf. pp. 738-739. 



752 


SESSIO IV - ACTA 


ad pueros arcendos a saeculi contagiis. Hoc valde opportunum est. 
Tamen dici etiam debet quod sensus servitii, generositas, zelus pro gloria 
Dei et salute hominum in eis fovenda sunt. 

Pagina 7, 3 linea 10 commendetur Dies pro Vocationibus non solum- 
modo in paroeciis, sed etiam in scholis et aliis institutionibus Ecclesiae. 

Card. Gracias: Placet. 

Card. Cento: Placet iuxta modum: attentis quae a Patribus dicta 
sunt. Propono ut in pag. 6, post lin. 19, haec verba addantur: « Omnibus 
denique cuiusque ordinis ministris Christi valde commendatur ut vel 
in suo testamento, vel, melius adhuc, vita durante, “ bursas ” ita dictas, 
pro suo posse, fundent, ad alendos pauperes iuvenes qui in Seminaria 
ingredi cupiunt, eloquenter sic manifestando se rite agnovisse excelsam 
gratiam suae vocationis ». 

Card. Godfrey: Placet. Liceat observationem facere. Explicatio 
naturae vocationis data est a Sancto Pio Decimo quando egit de libro 
Canonici Lahitton. Tria requiruntur: 

1) Intentio recta. 

2) Physicae et morales qualitates. 

3) Vocatio ab Ecclesia. 

Liber Canonici Lahitton est approbatus contra opinionem quae te- 
nuit esse necessarium « instinctum » Spiritus Sancti (gallice: « attrait »). 

Card. Confalonieri: Placet. 

Card. Richaud: Placet iuxta modum: i. e. plane assentio ad obser- 
vationem Em.mi Card. Ruffini de necessitate quod Concilium det defini- 
tionem vocationis. 

Card. Konig: Placet. 1) Ne videatur praevalere « nota pessimisti- 
ca » in schemate, verbum addatur quod nihilominus sunt etiam regiones 
in Ecclesia universali ubi non paucae sunt vocationes (v. g. Hibernia, Po- 
lonia, certae regiones Neerlandiae, Americae Sept., multae etiam sunt 
vocationes in India et Iaponia). 

2) Collaboratio supranationalis, sub alta directione S. Sedis, com- 
mendetur inter nationes penuria vocationum laborantes et alias ubi 
vocationes non desunt ut fiat distributio vocationum. Tale negotium iam 
initium habuit inter episcopos neerlandicos et aliquas dioeceses Germa- 
niae et Austriae. 


3 Cf. p. 739. 

3) Ad pag. 8, 4 linn. 7-10, addatur: vocationes tardivae hodiernis 
temporibus semper maiore attentione dignae sunt et non pauci sunt 
optimi sacerdotes qui hac via tardiore aetate perveniunt ad munus sa- 
cerdotale. 

Card. Dopfner: Placet iuxta modum: Forsan loco huius constitu- 
tionis de vocatione ecclesiastica et constitutionis de vocatione religiosa 
una constitutio conficiatur de vocatione in genere, in qua, principiis 
theologiae moralis ac spiritualis bene evolutis, sermo fiat harmonica com- 
positione de vocatione christiana ex baptismo oriunda, de vocatione reli- 
giosa et ecclesiastica. Sic omitti possent repetitiones et profundior esset 
tota consideratio. Certe elementa huius constitutionis praeiacentis pos- 
sunt in forma pressius redacta ad prooemii instar totam quaestionem in- 
troducere. 

N. 6, lin. 15: post « contagiis arceant » adiungatur: « et ad vitam 
christianam in mundo forment »; quia aspectus positivus haud minoris, 
sed potius maioris momenti est. 

N. 6, lin. 17: post «sacerdotali caritate» adiungatur: «et stu- 
diosa collaboratione », quia magni aestimatur a iuvenibus et inter sa- 
cerdotes desideratur id quod anglici dicunt « team-work ». 

Card. Marella: Placet, addita practica propositione ab Em.mo 
Card. Cento optime prolata. 

Card. Alfrink: Placet, cum adnotationibus factis a sodalibus huius 
Commissionis Centralis. 

Card. Concha: Placet. 

Card. Roberti: Placet: verum, ut succurratur cleri defectui, sum- 
mopere interest custodire et apte educare pueros et iuvenes qui signa 
praebeant ecclesiasticae vocationis; ideo quaestio intime connectitur cum 
quaestione de scholis catholicis. 

Card. Jullien: Placet iuxta modum, sicut heri dixi: placeret si de 
vocationibus pro religiosorum ordinibus et pro clero saeculari unum pro- 
poneretur schema, ita ut quaevis umbra dissensionis inter utrumque 
clerum penitus dissipetur; et revera, sive qua confessarii sive qua mode- 
ratores spiritus religiosi multo possunt pro vocationibus fovendis sa- 
cerdotalibus; et similiter sacerdotes saeculares multo possunt ac debent 
agere pro vocationibus religiosorum et religiosarum fovendis. 


4 Cf. p. 740. 

41 

Ad pag. 6, 5 lin. 16: loco « vita paupere » dicatur « modesta » iuxta 
ipsum Concilium Tridentinum (ss. XXV); nam paupertas avertit parentes 
a filiis Ecclesiae tradendis et Episcopi invigilare tenentur ne sacerdotes 
egeant. 

Card. Larraona: Placet. Optimum schema: additis illis quae Car- 
dinales Cento, Dopfner, Konig, Jullien dixerunt compleri potest. 

Card. Heard: Placet. 

Card. Bea: Placet, additis iis quae dixit Rev.mus Min. Generalis 
et iis quae nunc addidit Em. mus Card. Dopfner. 

Beat. Gori: Placet. 

Beat. Cheikho: Placet. 

Exc. Felici: Placet. 

Exc. 0’Connor: Placet iuxta modum, 6 ab Em.mo Relatore propo- 
situm; etsi Decretum solummodo quaestionem consideret de vocationibus 
ecclesiasticis fovendis apud iuvenes ante ingressum in Seminarium, at- 
tamen procul dubio magni momenti quaestio de vocationibus fovendis, 
curandis et sequendis in Seminario tractabitur alio in loco verbi gratia 
in schemate constitutionis « De Sacrorum alumnis formandis ». 

Exc. Silva Santiago: Placet iuxta modum: scilicet cum observa- 
tionibus factis ab Em.mis Cardinalibus. 

Mihi etiam videtur addendum esse in pag. 6, 7 lin. 20, quod patres- 
familias christiani certi esse debent quod ad ulteriorem eorum filiorum 
praeparationem in Sacerdotium, deficiens status rei oeconomicae fami- 
liaris minime est impedimentum, praesertim quia Divina Providentia 
semper adiuvat efficaciter confidentes in eam et, alia ex parte, Ipsamet 
Ecclesia huiusmodi defectum sanandi curat. 

In pag. 7, 8 lin. 29 considerari etiam deberent formae practicae colla- 
borationis Actionis Catholicae in Vocationibus Ecclesiasticis fovendis, 
allatae hoc in Documento, nempe: « Instrucciones sobre la colaboracion 
de la Accion Catolica a la Obra de las Vocaciones Eclesiasticas » a Sacra 
Congregatione De Seminariis et Studiorum Universitatibus die 1 octobris 
anno 1960 prolato. 


5 Cf. p. 738. 

6 Cf. pp. 748-749. 

7 Cf. p. 739. 

8 Cf. p. 739. 

Exc. Antezana y Rojas: Placet iuxta modum: iuxta animadver- 
siones a Card. Ruffini, a Card. Cento, a Ministro Generali Fratrum Mi- 
norum, et ab aliis Patribus allatas. 

Exc. Campbell: Placet iuxta modum: insistendum est quod fa- 
milia vere catholica est magni momenti. Ubi invenitur praesertim bona 
mater, habebitur etiam bonus candidatus pro seminario. Accepto in 
toto quod dictum est a Cardinali Roberti. 

Exc. Cooray: Placet. Hoc tamen volo addere: videtur aliquid de- 
creto addendum esse de modo roborandi vocationes iam patefactas. Nam 
nonnumquam optimae vocationes ex negligentia vel debilitantur vel 
perduntur. 

Exc. Lefebvre: Placet. Unum verbum dicam: in ipso schemate di- 
citur vocationes sacerdotales in primo loco quaerere et adiuvare est epi- 
scoporum. Igitur multiplicando episcopos, multiplicabuntur vocationes. 
In multis nationibus numerus episcoporum manet idem ac in saeculo 
xvm, dum numerus incolarum crevit enormiter. Unde episcopi fiunt ad- 
ministratores magis quam pastores. 

Exc. Hurley: Placet, sed cum aliis considerationibus componatur 
in uno schemate de vocatione christiana, in quo fiat sermo de variis in 
Ecclesia vocationibus particularibus: laica, religiosa et sacerdotali. 

Exc. Perrin: Placet. 

Exc. Bazin: Placet. Assentio quoque iis observationibus ab Em.mis 
Cardd. Ruffini et Konig factis. 

Exc. Bernier: Placet. 

Exc. Yago: Placet. 

Exc. Rakotomalala: Placet. 

Exc. Bengsch: Placet. 

Exc. Jelmini: Placet. 

Exc. Suhr: Placet. 

Rev. Browne: Placet iuxta modum: propendo ad mentem Em.mi 
Card. Ruffini, ut hic expositam, ita quoque attentis his qua ab Em.mo 
Card. Cento et a Rev.mo P. Ministro Generali O.F.M. exposita sunt. 

Rev. Sepinski: Placet, cf. folium adiectum . 9 


9 Cf. pp. 749-750. 

Rev. Janssens: Placet iuxta modum, ab Em.mo Cardinali Dopfner 
descriptum: fiat unicum decretum de omnibus vocationibus quibus Ec- 
clesia indiget, tam sacerdotalibus quam religiosorum utriusque sexus. 


XII 

DE SACRORUM ALUMNIS FORMANDIS 

(Sexta Congregatio: 26 febr. 1962) 

1) SCHEMA PROPOSITUM 
A COMMISSIONE DE STUDIIS ET SEMINARIIS 

Caput IV 

De studiorum ratione in Seminariis 
I - Normae generales 1 

1. Cum scientia, praesertim sacra, Sacerdotes excellere debeant, prout 
per Malachiam Prophetam Spiritus Sanctus praemonet « Labia Sacerdotis cu- 
stodient scientiam » {Mal. 2, 7), sacrorum alumnorum in studiis institutio 
omni ope curanda est secundum venerabiles Ecclesiae traditiones atque ite- 
ratas Romanorum Pontificum adhortationes; eaque temporum necessitatibus 
est accommodanda ut futuri Sacerdotes ad divinum sibi commissum munus 
sancte ac fructuose exercendum rite praeparentur. 

2. Quae in studiis institutio, saltem quoad curriculum philosophicum 
et theologicum, in scholis fieri debet ab Auctoritate Ecclesiastica erectis vel 
approbatis; ideoque aptae ad id constituantur sedes, bibliothecis ceterisque 
subsidiis bene instructae quae pro studiorum natura et gradu requiruntur. 

3. Magistri adsint, numero sufficientes, optimo vitae exemplo praestan- 
tes, paedagogicis dotibus ornati atque debita scienda praediti, congruentibus 
titulis academicis etiam comprobata; gravissimum docendi munus religiose 
adimpleant atque aequa fruentes remuneratione alienis officiis sint liberi. In 
disciplinis praesertim sacris tradendis meminerint se non proprio, sed Eccle- 
siae nomine docere, cuius normas tum quoad doctrinam tum quoad metho- 
dum fidelissime sequi debent. 

4. Adsit quoque congruus alumnorum numerus; quo deficiente, alumni 
in sedes communes cum aliis sacrorum alumnis coniungantur ut solidae alum- 
norum institutioni, quae in hac re suprema lex est habenda, efficacius consuli 
possit. 2 

5. Cum in tanta gentium regionumque diversitate nonnisi generales de 
studiis leges ab hac Sancta Synodo tradi possint, in singulis nationibus Ratio 
Studiorum habeatur, ab Episcoporum coetu redacta et a Sancta Sede appro- 

bata, qua hae leges generales evolvuntur et particularibus locorum tempo- 
rumque adiunctis accommodantur. Pariter in Religionibus, Societatibus Insti- 
tutisque Saecularibus Ratio Studiorum pro propriis sodalibus habeatur a 
Superioribus Maioribus redacta et a Sancta Sede approbata. 3 

II - De studiorum mediorum curriculo 4 

6. Antequam sacrorum alumni studia proprie ecclesiastica aggrediantur, 
studiorum mediorum curriculum rite absolvant, cuius finis est non solum 
hominem efformare, completa atque harmonica omnium facultatum educa- 
tione, ita ut iudicii maturitatem, sanum gustum atque dicendi scribendique 
artem acquirant, sed ipsum christianum ac sacrorum alumnum instituere; 
quare tota educatio Divinae Revelationis lumine penitus perfundatur oportet, 
cuius etiam studium in religionis schola assidue promoveatur. 

7. Simul vero cum educatione, instructio impartienda est eorum quae 
hominem cultum scire decet; quare, cum magis in dies oporteat ut sacrorum 
alumni iis nihil saltem cedant qui e laicis iuvenibus paris sint disciplinae 
auditores, studiorum mediorum curriculum ita ordinetur ut alumni congruam 
sermonis patrii, litterarum scientiarumque cognitionem sibi comparent, com- 
muniter eo titulo sancitam qui ad Universitatem in propria natione ingre- 
diendam requiritur. 5 

8. Peculiari autem diligentia addiscant quae futuris Sacerdotibus neces- 
saria sunt, imprimis linguae latinae cognitionem qua traditionis et Magisterii 
documenta, ceterosque libros quorum cotidianus usus erit in philosophico et 
theologico curriculo et in tota vita sacerdotali, facile intelligere atque usur- 
pare possint. 6 

III - De curriculo philosophico 7 

9. Studiis mediis rite absolutis biennium philosophicum peragendum est, 
cuius finis est iuvenum formationem complere, ad veritates de rerum natura 
hominisque vita rationis lumine perscrutandas instituere atque ad superiora 
studia theologica immediate praeparare. Quae praeparatio religionis studio 
ac potissimum ea Sacrae Scripturae lectione, qua alumni vivam Christi Sacer- 
dotis imaginem sibi infigere incipiunt, complenda est. 

10. Philosophia scholastica, quoad omnes suas partes, secundum S. Tho- 
mae Aquinatis principia et methodum ita tradatur ut eius completam cohae- 
rentemque synthesim acquirant, omnium praecipuorum argumentorum solido 
atque accurato studio, omissis quaestionibus tum obsoletis, quae vix ullum 
momentum retinent, tum subtilioribus, quae ad altiora Facultatis Philosophi- 
cae studia remittenda sunt. 

11. Introducantur alumni ad cognoscenda et crisi subicienda systemata 
philosophica praesertim moderna, quae in propria natione maiorem influxum 
exercent, ita ut quae ibi bona probantur, teneant, recentioris aetatis autem 
errores, qui homines ab Ecclesia avertunt et a philosophica ratione repetun- 
tur, apte refellere valeant. 

12. Solide etiam instituantur in disciplinis cum philosophia connexis 
quae Sacerdoti conveniunt, quales sunt scientiae paedagogicae, psychologicae; 
imprimis vero scientiae sociales quarum studium in curriculo philosophico 
inchoandum et deinceps prosequendum est ita ut de iis quaestionibus, quae 
modernam societatem exagitant, doctrinam socialem Ecclesiae bene cogno- 
scant, eam rite proponere valeant, simul vero ab iis quae ad Sacerdotem non 
pertinent, abstinere sciant. 8 

IV - De curriculo theologico 9 

13. Post biennium philosophicum quadriennium theologicum integre 
peragendum est, cuius finis est intima Divina Revelationis cognitione alum- 
nos ita praeparare ut et scientia et vita fidei alte imbuantur et ad munus 
sacerdotale sancte obeundum rite disponantur. 

14. Quare theologia sacra secundum S. Thomae principia solide tra- 
datur in omnibus suis partibus, apta pro diversa materia methodo adhibita, 
omissis obsoletis ac subtilioribus quaestionibus, ita ut alumni doctrinam 
catholicam, ex divinae revelationis fontibus accurate haustam, profunde pene- 
trent, propriae spiritualis vitae reddant alimentum 10 eamque in catechesibus 
et sacris concionibus, in confessionibus et in animarum directione, in scriptis, 
in scholis et in aliis ministeriis, apud nostrae aetatis homines, tum rudiores, 
tum cultiores, apte exponere, demonstrare atque tueri valeant. 

15. Sacrae Scripturae studio secundum normas ab hac Sancta Svnodo 
traditas peculiari diligentia instituantur. Proinde momentum Sacri Textus 
theologicum, spirituale, liturgicum ac pastorale futuris Sacerdotibus prae- 
primis aperiatur. Alumnis insuper opportunitas detur sacras linguas hebrai- 
cam et graeco-biblicam addiscendi quibus textus primigenios biblicos intelli- 
gere et explicare possint. 11 

16. Praeterquam in theologia fundamentali, dogmatica et morali, in iure 
canonico, in historia ecclesiastica et in patrologia, sedulo instituantur alumni 
in theologia spirituali qua in propria sanctificatione et in animarum directione 
efficaciter iuventur; atque in sacra liturgia sub aspectu theologico, spirituali, 
iuridico et pastorali investigata, nec non in cantu ecclesiastico: ut Opus Dei 
digne peragere, de sacris cultus mysteriis ipsi profunde vivere et actuosam 
populi participationem promovere valeant. 12 

17. Manuducantur alumni ad plenius cognoscendas eas communitates 
quae christiano nomine decorantur, sed ab Apostolica Sede sunt seiunctae, 
ita ut fidei firmitate et integritate sancte servata, secundum Ecclesiae monita 
fratres separatos iuvare possint ad assequendam unitatem a Domino Nostro 
expostulatam. 13 Introducantur etiam ad cognoscendos modernos errores ad 
religionem spectantes atque alias religiones in singulis regionibus divulgatas, 
ut facilius veritatis lumen errantibus demonstrare sciant. 14 

18. Diligentissime praeterea instruantur in theologia pastorali atque affi- 
nibus disciplinis, ut apostolatus artem, temporibus et locis accommodatam, 
addiscant, nec tantum theoretice, sed etiam practice. Quare, prudenti Episco- 

porum iudicio, iam durante studiorum curriculo, moderate quidem ne vitae 
spirituali vel disciplinae vel studiis noceat, simul vero methodice, sub magi- 
strorum peritorum ductu, in praxim pastoralem initientur. Cuius institutionis 
pastoralis singulare momentum persentiens, Sancta Synodus particularibus 
normis ei providit. 15 

19. Ne theologicae disciplinae separatae appareant, sed harmonice in 
finem conspirent, in tradenda imprimis theologia dogmatica et morali, severa 
proprii obiecti investigatione speculativa religiose servata, themata theolo- 
giae biblicae, necnon momentum spirituale, liturgicum, pastorale proprii ar- 
gumenti maxima cura in lucem ponantur ita ut ex patefacta intima conne- 
xione quae viget inter dogmaticam, moralem, Scripturam, ius, traditionem 
patristicam, vitam liturgicam, spiritualem ac pastoralem Ecclesiae, ipsi alum- 
norum institutioni optatissimum imprimatur unitatis sigillum. 16 

20. [ Monitum finale']. Alumni durante studiorum ecclesiasticorum cur- 
riculo in iis quoque solide instituendi sunt quae rebus pervestigandis excolen- 
disque progrediens parit aetas, devitanda est autem nimietas disciplinarum 
et praelectionum ne invenum mentes quasi obruantur neque eis satis tempo- 
ris deficiat ad audita proprio nisu peragranda et assimilanda. Magistri potius 
sapienter adaptata docendi methodo, institutis quoque colloquiis aptisque 
exercitationibus ac praecipue proprio ipsorum exemplo alumnos ad laboris 
intellectualis artem atque amorem ita conforment ut sacerdotio quoque ini- 
tiati sacrarum disciplinarum studium fovere pergant. 


NOTAE 

(Normae generales) 

1 Praesens Decretum est pars Constitutionis « De sacrorum alumnis forman- 
dis », quae sequentia comprehendit Capita: 

I. De Seminariorum ordinatione generali 

II. De institutione spirituali 

III. De disciplina in Seminariis 

IV. De studiorum ratione in Seminariis 

V. De institutione pastorali. 

Scopus huius Decreti est primarias statuere normas, quae regere debent candi- 
datorum ad Sacerdotium in studiis institutionem ita ut ■ haec institutio secundum 
traditionalia Ecclesiae principia confirmetur, simul vero ad temporum necessitates, 
quantum opus est, accommodetur. ■ . 

2 Quae in nn. 1-4 de fine studiorum, de scholis, magistris et alumnis proponun- 
tur, declaratione non indigent; quaedam, fortasse superflua apparere possunt, at uti- 
liter servanda videntur ut Decretum magis completum et organicum sit. 

Particularis momenti sunt quae in n. 4 praescribuntur de congruo alumnorum 
numero, cum abunde constet quanta damna alumnorum institutio saepissime patiatur 
in studiorum sedibus sufficienti numero egentibus. 

3 In n. 5 aliquid novi statuitur de Ratione Studiorum redigenda in singulis 

nationibus; pro Religiosis hoc iam statutum erat in Constitutione Apostolica « Se- 
des Sapientiae » (30 maii 1956) et adnexis Statutis Generalibus (art. 19). 

Quod necessarium videtur, nam tanta est varietas nationum ut totalis unifor- 
mitas in Ratione Studiorum neque possibilis neque optabilis appareat. Quare Con- 
cilium ea tantum statuere debet pro universa Ecclesia quae omnibus revera prosunt, 
id est leges generales et stabiles, generalia principia et criteria duratura dare quae 
ab omnibus servari debent, at necessario accommodanda erunt diversis adiunctis 
locorum et temporum. 

Haec vero accommodatio non singulorum arbitrio relinquenda est, at secundum 
normas communes facienda, pro clero saeculari ab Episcoporum coetibus in singulis 
nationibus et a Moderatoribus Maioribus pro clero regulari. Etenim pro clero sae- 
culari uniformitas in natione omnino optanda videtur, nisi adiuncta vere diversa 
in regionibus eiusdem nationis adsint, quarum curam habebit Episcoporum coetus 
in Studiorum Ratione redigenda. Simili modo quaedam uniformitas requiritur in 
Studiorum Ratione sodalium eiusdem Instituti religiosi, quae tamen, ut patet, ac- 
commodanda erit etiam adiunctis diversarum regionum, et in multis assimilanda 
Rationi Studiorum cleri saecularis propter intrinsecam catholici sacerdotii unitatem 
{Sedes Sapientiae, Statuta Gen. 10, 2). 

Singulae Rationes Studiorum a Sancta Sede recognoscendae et approbandae 
erunt ut in ipsa varietate necessaria unitas servetur; ac, labente tempore, novis ex- 
surgentibus necessitatibus adaptandae erunt. 

(De studiorum mediorum curriculo) 

4 Quoad studia media finis obtinendus indicatur, emi est bumanistica formatio 
ataue tum generalis culturae adeptio, quam habere solent laici culti propriae natio- 
nis, tum illius praeparationis acauisitio, quae ad studia ecclesiastica est necessaria. 

Problema vero adest de modo componendi traditionalem institutionem ecclesia- 
sticam cum modernae culturae necessitatibus, ciuod in omnibus nationibus, etsi 
diverso gradu, sentitur. Nam in renonibus occidentalibus formatio classica graeco- 
latina, cmae olim communis erat clericis et laicis, in scholis civilibus paulatim locum 
cessit formationi scientificae et technicae, ita ut in scholis mediis multarum nationum 
studium linguae graecae iam abolitum sit, studium vero linguae latinae vel dereli- 
ctum vel valde diminutum sit, ac magis in dies excolantur linguae modernae, scientiae 
aliaeque disciplinae, quae hodiernis vitae necessitatibus melius respondere aesti- 
mantur. At in Seminariis et formatio classica servari et cultura moderna satis com- 
municari debent, ne futuri Sacerdotes in quodam statu inferioritatis coram laicis 
inveniantur. In regionibus orientalibus formatio classica non est graeco-latina, cum 
proprios classicos propriamque culturam habeant, qua etiam futuri Sacerdotes carere 
nequeunt ut efficacius ministerium sacerdotale exercere valeant; nec religio chri- 
stiana ita connexa est cum determinata cultura ut quis nequeat vere christianus vel 
Sacerdos fieri, nisi occidentalis quoad culturam factus sit; at simul candidati ad sa- 
cerdotium ea discere debent quae ad sacerdotium requiruntur, et imprimis latinae 
linguae cognitionem habere, ea saltem mensura, quae omnibus Sacerdotibus neces- 
saria est. 

In hoc Constitutionis capite considerantur et seminaria minora et eae regiones 
ubi plures candidati Seminaria ingrediuntur postquam studiorum mediorum curricu- 
lum. integre vel saltem maiorem partem, iam absolverunt. 

5 Pius XII, Adhortatio Apost. Menti Nostrae (23 sept. 1950): « ... cupimus 

cumprimis ne litterarum doctrinarumque studiis ii qui futuri sint sacerdotes iis nihil 
saltem cedant qui e laicis iuvenibus paris sint disciplinae auditores » (AAS, 42 
[1950], p. 687). 

Affirmatur necessitas culturae generalis non inferioris laicis cultis, ut saepius 
et iure Auctoritas Ecclesiastica recentiore tempore commendavit. Adduntur verba 
« communiter eo titulo sancitam qui ... », cum hoc multum iuvet tum ad severita- 
tem studiorum fovendam, tum ad libertatem vocationis tuendam, tum ad studia 
universitaria facilius aggredienda. 

Dicitur tamen « communiter », non absolute, quia Ecclesia non potest absolute 
subordinare progressum in studiis ecclesiasticis alicui titulo civili; ac praeterea 
exceptiones necessariae erunt tum individuales (optimi candidati ad sacerdotium 
qui tamen ob peculiarem causam, v. g. vocationis tardioris, titulum officialem con- 
senui non possunt), tum nationales (quia v. g. leges hostiles Ecclesiae alicubi nimis 
difficilem vel .impossibilem reddere possunt tituli civilis acquisitionem, ut recentio- 
ribus temporibus in aliquibus nationibus accidit). 

6 Obligatio imponitur institutionem mediam complendi iis omnibus quae sacro- 
rum alumnis necessaria sunt, at a laicis alumnis omittuntur. Haec vero studia fieri 
possunt vel simul cum aliis disciplinis in studiorum mediorum curriculo, vel post 
illa studia, ut in aliouibus nationibus fit (v. g. India, laponia, etc.), prout in Ratione 
Studiorum nationali determinabitur. 

Agitur imprimis de linguae latinae studio, et mensura indicatur quae omnibus 
Sacerdotibus necessaria est. Mensura quae in praesenti Decreto proponitur videtur 
Episcoporum consensum obtinere posse. Plus peti debebit a Sacerdotibus aliquarum 
regionum vel ab iis qui ad superiora studia ecclesiastica destinantur. Dato autem 
huius argumenti momento, de lingua latina in studiis ecclesiasticis rite excolenda 
explicitius in proprio schemate a Commissione de Studiis et Seminariis praeparato 
agitur. 

(De curriculo philosophico) 

7 In curriculo philosophico solida institutio scholastica inculcatur, at simul 
quaedam commendantur: — ut veteres quaestiones iam obsoletae vel subtiliores 
omittantur, — ut magis foveatur modernae philosophiae studium, quantum requi- 
ritur ad mentis indolem melius cognoscendam eorum apud quos sacerdotale mini- 
sterium exercere debebunt, — ut aridum philosophiae studium iis apte compleatur 
quae ad clerici intellectualem institutionem iuvant, praesertim religionis studio et 
S. Scripturae lectione. A non paucis enim hodie animadvertitur, biennio philoso- 
phico. sicut generaliter hodie absolvitur, alumnorum animos non sufficienter ad sa- 
cerdotii metam dirigi et praeparari, eo quidem tempore, quo Seminarium maius in- 
gressi, promptiore animo ad id anhelant. Conferentur ea quae in capite II 0 « De 
Institutione spirituali » commendantur de particulari formationis spiritualis pe- 
riodo. 

In n. 10 solidum studium philosophiae scholasticae praescribitur, at illarum 
quaestionum omissio postulatur quae obsoletae vel subtiliores sunt ideoque non aptae 
ad finem cursus philosophici seminaristici assequendum. 

8 Studium urgetur aliarum scientiarum quibus Sacerdos indiget, praesertim 
scientiarum socialium, nec tantum Ethicae seu illius partis philosophiae scholasti- 
cae quae principia socialia continet, et omnino necessaria, at insufficiens est; nam 
Sacerdos, ad munus pastorale nostro tempore exercendum, cognitione quoque posi- 

tiva factorum socialium indiget ut fideles sibi commissos secure dirigere valeat, de 
moralitate actionum socialium tuto iudicare sciat, simul vero abstineat ab iis quae 
ad Sacerdotem non pertinent. Obici potest doctrinam socialem Ecclesiae potius ad 
theologiam quam ad philosophiam pertinere, at eius studium in curriculo philoso- 
phico inchoandum videtur, quia doctrina socialis Ecclesiae, prout in documentis 
ecclesiasticis proponitur, plurima elementa philosophica continet. At in Rationibus 
Studiorum pro singulis nationibus melius determinetur quando et quomodo haec 
studia a sacrorum alumnis fieri debeant. 

Ipsa S. Congregatio de Seminariis et Universitatibus Studiorum, exempli gra- 
tia, pro omnibus Italiae Seminariis recentissime praecepit ut cursus sociologiae 
obligatorius haberetur in ultimo formationis philosophicae anno, indicatis quoque 
quaestionibus principalioribus ibidem tractandis (cf. Litteras circulares eiusdem 
S. Dicasterii Le conditioni di vita , d. d. 25 maii 1961 ad Exc.mos Ordinarios Ita- 
liae). Praeprimis autem memorandae sunt Litterae Encyclicae Mater et Magistra 
(d. 15 maii 1961) Ioannis Pp. XXIII. 

(De curriculo theologico) 

9 Etiam in curriculo theologico inculcatur institutio solida, completa et orga- 
nica, at simul quaedam commendantur: — ut veteres quaestiones obsoletae et 
subtiliores hic quoque omittantur, — ut magis foveatur contactus theologiae cum 
vita unde theologiae studium alumnorum vitam spiritualem nutriat et ad ministe- 
rium pastorale vere praeparet, — ut harmonica conspiratio omnium theologicarum 
disciplinarum sedulo curetur ad divinam revelationem organice cognoscendam eam- 
que fidelibus apte communicandam. 

10 Saepius aliquod discidium inter scientiam theologicam et vitam spiritualem 
a multis deploratur, qui institutionem theologicam alumnorum pietatem parum 
nutrire, ipsa vero pietatis exercitia in Seminariis haud raro profunditate theologica 
carere notant. Verum est praelectionem necessario differre a praedicatione et aulam 
scholasticam non esse ecclesiam. Sed ipsa theologia est ea scientia quae magis quam 
omnes aliae omnino exigit ut et magistri et auditores propriam ipsorum vitam in 
veritatum consideratarum luce iudicent atque efforment. 

11 In studio Sacrae Scripturae insistitur, cuius necessitas magis in dies sentitur, 
tum propter eius instrinsecum valorem tum propter utilitatem apostolicam. Quin 
etiam, inspecto huius argumenti particulari momento, pro recta ac profunda alum- 
norum in Sacris Litteris institutione, speciale decretum a Commissione de Studiis et 
Seminariis exaratum est, in quantum ad ipsius competentiam spectaverit, i. e. de 
ratione docendi Sacram Scripturam. 

Commendatur linguarum hebraicae et graeco-biblicae studium, non omnibus 
imponitur, cum pluribus inutile pondus esset, immo fere impossibile in illis regio- 
nibus ubi alumni tot linguas classicas et modernas iam discere debent. 

12 Praecipuae curriculi theologici disciplinae brevitatis causa tantum enume- 
rantur; quibus speciali emphasi adduntur Theologia spiritualis et Sacra Liturgia, 
necnon cantus ecclesiasticus, propter earum pastorale momentum, ob desiderium a 
pluribus Episcopis manifestatum et praecipue ob recentia S. Sedis documenta. 

Cf. imprimis Pius XII, Litt. Encvcl. Mediator Dei, d. 20 nov. 1947: AAS, 
39 (1947), p. 591 s. 

Allocutio ad Sacrorum Antistites habita die 2 nov. 1954: AAS, 46 (1954), 
p. 666 ss. 

Litt. Encycl. Musicae Sacrae, d. 25 dee. 1955: AAS, 48 (1956), pp. 17, 23 s. 

S. Congregatio de Seminariis et Studiorum Universitatibus, Epistola circ. De 
institutione clericorum deque Oficii divini recitatione, d. 2 febr. 1945. 

S. Congregatio Rituum, Instructio de Musica Sacra et Sacra Liturgia, d. 3 sept. 
1958: AAS, 50 (1958), p. 659 s. 

Sacra Liturgia tradenda est integra, non solum sub aspectu caeremoniali-iuri- 
dico vel historico, uti hucusque haud raro factum est, sed sub aspectu vere theologico, 
ascetico-mystico, scripturistico et pastorali. Exinde futuri sacerdotes ita formandi 
sunt ut de sacris cultus mysteriis profunde viventes, secundum magnorum Patrum 
exemplar populum sibi commissum in intimam cultus imprimis sacrificalis participa- 
tionem introducere valeant. De ipsa vita liturgica alumnorum nutrienda in Decreto 
De institutione spirituali in Seminariis recognoscenda sermo est (i. e. in capite II 0 
Constitutionis « De Sacrorum Alumnis formandis »). 

Insuper votum propositum est ut Sacra Liturgia in Facultatibus theologicis et 
in Seminariis disciplina theologica principalis declararetur. Opportunum autem non 
videbatur hac de re in Decreto conciliari loqui, cum huiusmodi determinationes ad 
competentem Sacram Congregationem spectent et ad particulares Rationes Studiorum 
sub eius ductu ab Episcoporum coetibus exarandas, Ex eadem ratione Decretum 
non respicit desiderium a pluribus scientiae liturgicae cultoribus manifestatum, 
scilicet ut lectionum de Sacra Liturgia tractantium augeatur numerus. Praeterea huic 
et aliis huiusmodi propositionibus non tam introductione novorum cursuum vel 
numero lectionum aucto satisfaciendum esse videtur, sed perfectiore totius institu- 
tionis theologicae conspiratione quae in n. 19 praesentis Decreti exoptatur. 

13 Commendatur ut in alumnorum theologica institutione ratio habeatur mo- 
menti quod hac nostra aetate convenit relationibus cum « Fratribus separatis ». 
Quae quantopere curae sint Summo Pontifici feliciter regnanti apparet iam ex institu- 
tione peculiaris Coetus seu Secretariatus ad Christianorum unitatem fovendam 
(cf. Motu proprio Superno Dei nutu, d. 5 iunii 1960: AAS, 52 [1960], p. 436). 

In Universitatibus et Facultatibus ecclesiasticis opportunum, immo quasi ne- 
cessarium erit inserendi in ratione studiorum particulares lectiones quibus auditores 
in historiam et theologiam christianorum separatorum introducuntur. In Seminariis 
autem, ne numerus disciplinarum plus aequo augeatur, certo curandum est, ut 
in singulis tractatibus theologicis iusta ratio habeatur « dimensionis oecumenicae ». 

« Secundum Ecclesiae monita »: Quae institutio particularia Ecclesiae hac de 
re monita apprime respicere debet, imprimis quod « motionem oecumenicam » at- 
tinet, nam: 

a) « Conatus ... ad reconciliandos cum Ecclesia Catholica dissidentes chri- 
stianos hucusque suscepti, quamvis optimis inspirentur intentionibus, non semper 
rectis innituntur principiis... et peculiaribus non carent periculis » (Instructio Supr. 
Congregationis S. Officii Ecclesia Catholica, d. 20 dec. 1949: AAS, 42 [1950], 
p. 142). Nec desunt qui « imprudenti aestuantes irenismo... veluti obices ad frater- 
nam unitatem restaurandam ea putare videntur, quae ipsis legibus ac principiis a 
Christo datis innituntur... » (Pius XII, Litterae Encycl. Humani genens, d. 12 aug. 
1950: AAS, 42 [1950], p. 565); 

b) agitur de clericis et iunioribus religiosis, qui facilius a novitiatibus alli- 
ciuntur et proinde ab expertis magistris manuducantur oportet; 

c) adhuc multi christiani separati longe sunt a vero spiritu oecumenico. 

(Cf. Animadversiones Secretariatus ad Christianorum Unitatem fovendam , die 1 iu- 
nii 1961 missas ad Commissionem de Studiis et Seminariis). 

14 In altera parte n. 17 studium aliarum religionum commendatur, quod in 
pluribus regionibus nimis negligitur, at ad munus sacerdotale necessarium est. 

15 Peculiaris commendatio fit pro theologia pastorali et disciplinis adnexis, se- 
cundum votum commune Episcoporum et recentiora repetita monita Sanctae Sedis. 
Data huius argumenti singulari gravitate, de formatione pastorali agitur quoque in 
particulari capite huius Constitutionis. Ut autem visioni syntheticae totius Rationis 
Studiorum consulatur, interea quaedam pauca etiam in hoc capite dicenda videntur. 

Enuntiata igitur necessitate particularis in disciplinis pastoralibus institutionis 
simul cum theoretico studio etiam inculcatur exercitium practicum durante studio- 
rum curriculo inchoandum. Cum vero fructus huiusmodi exercitationum iam du- 
rante studiorum theologicorum curriculo institutarum a multis adiunctis pendeat 
quae non ubiaue eadem inveniri possunt, tota res prudenti Episcoporum iudicio 
committitur. Quorum igitur erit eas ita moderate et methodice curare ut nec alum- 
norum vitae spirituali nec studiis nec disciplinae noceant, immo eos ad pietatem 
et studium stimulent, zelum apostolicum foveant ataue ad futurum apostolatus 
aptius disponant. (Conferantur etiam monita expressa in Litteris circularibus S. Con- 
gregationis de Seminariis et Studiorum. Universitatibus, datis die 27 sept. 1960, 
trecentum ab obitu S. Vincentii de Paoli exactis annis, pars II, n. 6). 

Haec institutio pastoralis, curriculo theologico absoluto, specialibus tirociniis 
complenda erit, sicut disponitur in Decreto de institutione pastorali. 

16 Quaestio de unitate quae inter diversas disciplinas theologicas vigere debet 
et auae a magistris semper prae oculis habenda est in disciplinis sacris sive investi- 
gandis sive tradendis, hodie gravissima est quia de facto unitas illa non parum 
deficit cum magno institutionis alumnorum detrimento. 

Unde paucos annos abhinc communes erant et magna ex parte adhuc hodie 
sunt auerimoni.ae duae recensentur in Schemate Decreti De Studiis Academicis , 
Cao. II « De Studiorum Ecclesiasticorum Universitatibus », nota 17. Non desunt 
hodie laudabiles conatus qui istis defectibus mederi quaerunt, sed quaestio mi- 
nime soluta considerari potest. Non pauci censent optatam in scientia et institu- 
tione theologica unitatem obtineri posse si omnes disciplinae sacrae quasi imme- 
diate et, ut ita dicatur, « pragmatistica » quadam ratione ad ministerium pastorale 
dirigantur. In huiusmodi conatibus autem 

1) quidam neglegunt aspectum speculativum theologiae dogmaticae et mo- 
ralis et, ouaestiones quas nimia levitate « inutiles » declarant devitantes, falsam 
spem nutriunt se hoc modo aspectum biblicum, patristicum, liturgicum, ascetico- 
mysticum et pastoralem efficacius illustrare posse; 

2) aliis vero periculum instat neglegendi in exegesi et in liturgia aspectum 
philologicum, criticum et historicum; 

3) alii autem traditis Theologiae dogmaticae thesibus quasi quaedam scholia 
ad pietatem et ad animarum ministerium spectantia addere satagunt; 

4) alii denique contendunt ut in ipsa studiorum ratione plurimi cursus spe- 
ciales et imprimis novae disciplinae de re practica pastorali addantur. 

His conatibus autem non sufficiens ratio habetur eorum quae ab ipso obiecto 
scientifico singularum disciplinarum intrinsece exiguntur; illa enim optata unitas 
inveniri debet in eo puncto in quo disciplinae supradictae ex intrinsecis exigentiis 
proprii cuiusque obiecti scientifice considerati conveniunt. 

In textu Decreti innuitur hoc punctum esse historiam salutis in vita Ecclesiae 
semper in actu ut praecipue magnis thematibus biblicis apparet. Nam omnes disci- 
plinae theologicae ex intrinseca exigentia proprii obiecti formalis debent explicare 
historiam salutis quae est semper in actu (quod idem est ac dicere, explicare Deum 
— et alias res in ordine ad Deum — prout se manifestat in historia salutis). Sin- 
gulae autem disciplinae hoc faciunt proprio cuiusque modo. Nam theologia dogma- 
tica et moralis hoc praestant ex integro et sub omnibus aspectibus, sed synthetice; 
exegesis prout historia salutis continetur in Scriptura; patrologia prout historia illa 
apparet in testimonio Patrum; scientia liturgica prout continetur in cultu Ecclesiae; 
theologia spiritualis, prout efficitur et manifestatur in vita ascetico-mystica fidelium 
ad perfectionem christianam tendentium; theologia pastoralis prout a pastore ani- 
marum gregi suo communicari debet. Sufficit ergo ut singulae disciplinae, ex intrin- 
secis exigentiis proprii cuiusque obiecti, historiam salutis (manifestatam maxime in 
magnis thematibus theologiae biblicae) suo quoque modo, in debitam lucem ponant, 
ut eo ipso, sine indebita disciplinarum vel methodorum confusione, earum unitas 
theoretice et practice eluceat. 


2) RELATIO EM. MI P. D. IOSEPH CARD. PIZZARDO 
PRAESIDIS COMMISSIONIS DE STUDIIS ET SEMINARIIS 

Discussionem huius schematis introducens, breviter Vobis, Em.mi 
et Exc.mi Domini, referam 

I. De indole huius schematis 

II. De labore praeparatorio a Commissione peracto 

III. De quaestionibus quae in schemate videntur maioris mo- 
menti. 

Ad I: De huius schematis indole. 

Commissioni de Studiis et Seminariis a Pontificia Commissione Cen- 
trali concreditum est munus recognoscendi Rationem Studiorum Semi- 
nariorum cuiusvis gradus et ordinis. De Universitatibus et Facultatibus 
separatim agere omnino necessarium videbatur. De studiis autem in Se- 
minariis peragendis opportune tractandum erat una cum aliis aspectibus 
ipsius formationis sacerdotalis. Inde explicatur, cur hoc argumentum 
insertum sit in schemate Constitutionis « De Sacrorum alumnis for- 
mandis » ut caput quartum. 

Velitis igitur prae oculis habere hanc arctissimam connexionem cum 
aliis partibus eiusdem Constitutionis. Verbi gratia, de Seminariorum su- 
perioribus et magistris plura habebuntur in illius Constitutionis primo 
capite, quod inscribitur « De ordinatione generali Seminariorum »; de 
nexu inter theologicam instructionem et conformationem spiritualem 
agetur explicite in capite « De Institutione spirituali »; in parte vero 

quae de disciplina tractabit, etiam premitur quantopere seria studia pro- 
moveantur recta servata disciplina; in capite quinto denique totius con- 
formationis theologicae indoles vel halitus pastoralis expostulatur. 

Ad II: De labore praeparatorio a Commissione peracto. 

Mense novembris anni millesimi nongentesimi sexagesimi omnibus 
Membris et Consultoribus missa est positio « de Studiis »; singulis ali- 
quod argumentum partiale committebatur, peculiari attentione exami- 
nandum, prout uniuscuiusque Sodalis peritia et experientia suadebant. 
Quaestiones autem Membris submissae ex Episcoporum et Congregatio- 
num Romanarum votis depromptae erant. Responsionibus variis at- 
tente ponderatis, Relator principalis, Rev.mus P. Paulus Dezza S. I. pro- 
posuit primum schema quod discussum est in variis sessionibus coetus 
particularis. Deinde ipse textus funditus consideratus et multipliciter 
emendatus est a tota Commissione, in secundo et tertio Conventu gene- 
rali. In quarto denique Conventu mense octobris 1961 celebrato, sche- 
ma unanimiter a Commissione approbatum est. 

Ad III: De quaestionibus maioris momenti. 

Perspecta veritate quod sacerdos sit « homo Dei » pro hominibus 
sui temporis constitutus, eius in studiis institutio respondere debet et 
traditis Ecclesiae principiis et temporum ac locorum necessitatibus. 

In praeparando autem schemate, Commissio hoc criterium sequen- 
dum esse censuit: 

A Concilio non ipsa Ratio Studiorum elaboranda est; nam tanta 
est varietas nationum et conditionum ut totalis uniformitas in Ratione 
Studiorum neque possibilis neque optabilis videatur. A Concilio propo- 
nantur potius eae tantum normae generales quibus essentialia in universa 
Ecclesia servanda in tuto collocentur. Simul autem Episcoporum coeti- 
bus committatur ut has leges generales diversis adiunctis opportune 
adaptent in Ratione Studiorum pro Seminariis singularum nationum vel 
regionum. 

Ratio huius dispositionis patet: in studiis enim uniformitas in na- 
tione omnino optanda videtur et de facto in multis Episcoporum votis 
expostulatur; accuratior autem determinatio statutorum, institutionis 
spiritualis et formationis pastoralis a singulis Episcopis facienda est. 

In normis generalibus quaedam iam nota adduntur, quae autem 
utilia videntur ut Concilii decretum circa Seminariorum studia, etsi breve 
et syntheticum, completum tamen et organicum sit. 

* * * 

Quaedam animadversiones de singulis schematis partibus: 

a) In curriculo studiorum mediorum duae quaestiones a Com- 
missione attento examine perpendebantur: 

duratio huius curriculi atque 
eius structura. 

De duratione autem non videbatur agendum: ea variat in diversis 
nationibus; si vero curriculum primarium et secundarium simul sumitur, 
duratio parum differt, ita ut mensura media communis sit circiter duo- 
decim annorum. 

Difficilior omnino erat quaestio de structura curriculi studiorum me- 
diorum. Schema Vobis propositum, est totum in eo ut duplex necessitas 
concilietur, nempe: 

— Sacrorum alumni illam culturam generalem consequi debent, 
quam habere solent laici culti propriae nationis; 

— simul vero ea praeparatione ditandi sunt quae ad studia pro- 
prie ecclesiastica peragenda omnino necessaria est. 

Hoc aequilibrium enixe commendatum est ab Exhortatione Aposto- 
lica Menti Nostrae Pii XII, a multis Episcopis in votis Concilio missis 
expostulatur, a Commissionibus de Missionibus et de Apostolatu Lai- 
corum suadetur, ab exigentiis hodierni apostolatus omnino imponitur. 

b) De curriculo studiorum proprie ecclesiasticorum. 

— Primo: In generali disponitur ut omnis institutio in hoc cur- 
riculo sit publica, a Superioribus Ecclesiae Auctoritatibus sancienda, 
curanda, vigilanda; congruam expostulans alumnorum, magistrorum, au- 
xiliorum copiam. 

— Secundo: De curriculo philosophico inculcatur momentum 
eius formationis philosophicae qua solide doceantur essentialia; secun- 
dum vota Episcoporum introductio in huius aetatis quaestiones et erro- 
res magis curetur; in quaestionibus socialibus institutio diligentius ini- 
tietur; una cum hac formatione rationali intensa Sacrae Scripturae lectio 
promoveatur, ut alumni etiam in biennio philosophico animentur habitu 
spirituali a verbo Dei emanante. 

— Tertio: In curriculo theologico eae disciplinae distinctae enun- 
tiantur, quae hodie particularem curam exigunt et quorum uberior cultus 
ab Episcopis exoptatur. Inculcatur insuper quantum ipsa in S. Theolo- 
gia institutio ad alumnorum spiritualem vitam nutriendam conferre de- 
beat atque quanti momenti sit harmonica omnium disciplinarum con- 
spiratio. 

3) ANIMADVERSIONES SODALIUM 

Card. Frings: Placet iuxta modum. Modus est, ne nimis urgean- 
tur doctrina, principia, methodus Angelici Doctoris, quae quater et qui- 
dem exclusive in his schematibus commendantur. Certe S. Thomas est 
primus et praeclarissimus ac maxime aequilibratus omnium doctorum. 
Sed non est unicus. 

Methodus eius non omnibus indigentiis temporis nostri sufficit. Ter- 
centis quasi annis post S. Thomam Melchior Cano O. P. celeberrimum 
scripsit librum « De locis theologicis », qui certe quoad methodologiam 
scientiarum theologicarum magnum indicat progressum. Et usque adhuc 
omnes professores dogmaticae plus minusve secundum hanc methodolo- 
giam procedunt. In scientiis positivis theologicis, ut v. g. in scientia bi- 
blica, in historia ecclesiastica, in scientiis socialibus novae sunt inventae 
methodi. 

Insuper declarandum videtur, quae sunt principia S. Thomae, quia 
haec locutio in sensu stricto vel etiam latiore comprehendi potest. 

Quoad doctrinam S. Thomae dicendum videtur nondum existere edi- 
tionem criticam operum Doctoris Angelici, sicut nunc praeparantur edi- 
tiones criticae Duns Scoti et S. Alberti Magni. Quare dubitari potest de 
aliquibus doctrinis, quae adscribuntur Doctori Angelico, an sint eius pro- 
priae an sint eius discipulorum. Quoad doctrinam de Immaculata Con- 
ceptione B. M. V. S. Thomas certe erravit. Non videtur, cur tehologi 
aliorum ordinum sacram theologiam non secundum magnos doctores 
suorum ordinum, quamvis duce S. Thoma, explicare possint, v. g. Fran- 
ciscani secundum doctrinam S. Bonaventurae et etiam Duns Scoti critice 
editi, ac Iesuitae secundum doctrinam S. Roberti Bellarmini et Fran- 
cisci Suarez, vel professores cleri saecularis rei dogmaticae faventes 
secundum doctrinam Matthiae Iosephi Scheeben olim professoris in se- 
minario Coloniensi. 

Inveniatur formula, quae tales possibilitates non excludat. 

Card. Ruffini: Pag. 3, 1 lin. 22: «... alienis officiis sint liberi ». Op- 
timum quidem si fieri potest! Ne nos pauperes Episcopi aliis anxietati- 
bus, praeter eas quibus iam opprimimur, gravemur, addatur: « quatenus 
fieri potest ». Etenim, sacerdotibus deficientibus in cura animarum, saepe 
impossibile est professores Seminarii a quocumque alio munere liberare. 


1 Cf. p. 756. 

Pag. 4, 2 lin. 9 seq.: «... Pariter in Religionibus, Societatibus, Insti- 
tutisque saecularibus ... ». Puto dicendum esse: « Pariter in Ordinibus 
et Congregationibus Religiosis, Institutisque saecularibus ... ». 

Cum hic Religiosorum mentio fiat, liceat mihi fateri numquam me 
intellexisse, sicut nec nunc perspicio cur institutio doctrinalis Religio- 
sorum, respectu Sacerdotii, et quidem saepissime in cura animarum exer- 
cendi, regenda sit peculiari Ratione Studiorum a Superioribus maiori- 
bus redacta. 

Sicut sacerdotium unum est, ita una deberet esse Ratio Studiorum 
a S. C. de Seminariis et Studiorum Universitatibus definienda, servata 
— clarum est — institutione integrativa pro Religiosis de iis quae 
ipsorum sunt propria. 

Pag. 5, 3 lin. 18 et seq.: « ... secundum S. Thomae Aquinatis principia 
et methodum ». Melius dicitur in can, 1366 § 2 Codicis I. C.: «... ad 
Angelici doctoris rationem, doctrinam et principia ». Id autem sancte 
servetur; nam S. Thomas princeps in Philosophia (et in Theologia) ha- 
bendus est etiam quia ut talis a fere 80 Summis Pontificibus commen- 
datus est. Quod quidem non impedit quominus ratio habeatur etiam 
aliorum doctorum, sed divi Thomae doctrina saepe cum fide et con- 
stante Ecclesiae praedicatione coniungitur. 

Eadem pag. 5, 4 linn. 21 et 22: « Omissis quaestionibus tum obsoletis, 
quae vix ullum momentum retinent, tum subtilioribus... ». Transeant, 
ex una parte, quaestiones subtiliores quae recte omitti possunt, sed 
quaestiones obsoletae quaenam sunt? Si S. Congregatio de Seminariis 
et Studiorum Universitatibus sibi reservat munus has quaestiones recen- 
sendi nihil habeo dicendum; sed si id cuicumque Professori definiendum 
deferatur, tunc valde dubitarem an sit bonum, quia nescitur quo, cum 
huiusmodi libertate, perveniatur. 

Pag. 6, 5 lin. 1 et seq.: Cum agatur de studio scientiarum socialium 
inchoando, clarius aptiusque dicatur: « esse doctrinae socialis, profecto 
maximi momenti, tradenda elementa philosophica, nempe quae ad phi- 
losophiam pertinent ». 

Pag. 6, linn. 16 et 17: « omissis obsoletis ... ». Id delendum esse 
quia ob id quod supra dixi respectu philosophiae. 

Pag. 6, lin. 26 et seq.: « ... secundum normas a Sancta Synodo 
traditas ». Suntne traditae vel tradendae? 


2 Cf. p. 757. 

3 Cf. p. 757. 

4 Cf. p. 757. 

5 Cf. p. 758. 


49 

Pag. 7, 6 ad n. 17: Distinguantur Orientales Orthodoxi, qui dicuntur, 
a Protestantibus. Pro Orientalibus dicerem a singulis professoribus, dog- 
maticae, S. Liturgiae, Historiae Ecclesiasticae..., enucleanda esse quae 
in disciplina, quam docent, Orientales respiciunt. 

Pag. 7, lin. 29: «... in praxim pastoralem initientur ». Quam praxim 
quodammodo definirem dicendo: quod (praesertim) debeant cathechi- 
smum pueris tradere. 

Card. Godfrey: Quoad normas generales et studiorum mediorum 
curriculum videtur mihi schema satis dicere. 

Magni momenti est quod dicitur de necessitate ut iuvenes laici 
scientia non superent alumnos ad sacerdotium adspirantes et quod opor- 
tet ut alumni communiter habeant titulum qui requiritur ad ingredien- 
dam Universitatem. Tamen titulus, ni fallor, diversus erit iuxta varie- 
tatem nationum. 

Cognitio linguae Latinae saepe deficiens est in eis qui vocationem 
habent tardivam. Nimis facile, uti puto, admittuntur alumni tardivi 
ad Seminaria ad cursus breviores faciendos. Infelix esset si alumnus ad 
sacerdotium perveniret cum inadaequata cognitione linguae Latinae ita 
ut lectio Breviarii et Missalis fieret quasi mechanica. 

Equidem rogo ut tota quaestio de vocationibus tardivis accurate 
examini subiiciatur et plenus cursus philosophiae et theologiae deberet 
compleri etiam in seminariis vel Collegiis specialibus. 

Hac in re experientia per multos annos me docuit multum. 

Licet sperare quod insistendum erit ut omnis alumnus faciat totum 
quadriennium theologicum. In numero duodecimo pagina sexta, 7 ubi de 
scientiis socialibus et de quaestionibus quae modernam societatem exa- 
gitent, optimum est quod schema dicit, sed alumni moneantur quod 
in praedicatione ne attrahantur nimis ab his rebus ad detrimentum do- 
ctrinae dogmaticae. 

Quotidiana lectio diariorum, uti patet, facile inclinabit mentem sa- 
cerdotis ad res quae exagitant modernam societatem. 

Ad paginam sextam numero decimo quinto: Vetus testamentum ne 
negligatur sed unitas duorum Testamentorum clare explicetur evitando 
opiniones nimis liberales iuxta recens monitum opportunum S. Officii. 

Lingua Graeca, proh dolor, non est in magno honore nec lingua 
Latina in scholis mediis est honorata sicut in annis praeteritis. 


6 Cf. p. 758. 

7 Cf. p. 758. 

Card. Confalonieri: 1) Optima dicuntur in schemate, concinne, 
clare, temperate exarato. 

2) Quaedam de alumnorum praeparatione in re liturgica: experien- 
tia docet non paucos seminaristas seu clericos male altari inservire, et 
ita, ut ipsi, etsi liturgiae student, videantur nihil potius intelligere de 
eius momento practico sive quoad cultus splendorem sive quoad aedifi- 
cationem fidelium. Etsi enim boni et pii, tamen (parcite mihi qui solo 
ductus amore loquor) anserum potius more procedunt et agunt, quasi si, 
caeci et torpidi, rerum intelligentiam et praevidentiam non habeant. Ergo 
quaedam verba in schemate addantur ut in Seminariis, simul cum insti- 
tutione scientifica, exercitationes practicae liturgico-coeremoniales sedulo 
a peritis huius rei amantissimis viris fiant. 

3) Circa competentiam Studiorum, Sancta Sedes videat an sit insti- 
tuendum Dicasterium proprium, distinctum, a se stans, quod rei scien- 
tificae et culturae praesideat pro omnibus: id est, pro Seminariis Dioece- 
sanis, pro scolasticatibus Religiosorum, sive in Occidentali sive in Orien- 
tali Ecclesia sive etiam in locis « Propagandae Fidei » subiectis, et in- 
simul pro Universitatibus Catholicis et Ecclesiasticis Facultatibus, et 
Conlegiis. 

Card. Richaud: Ad illud schema enixe praeparatum, velim reve- 
renter primum duas observationes generales afferre: 

1) Optima animadversio quae habetur, pag. 4, 8 in n. 5, valet etiam 
quoad numerum annorum curriculi philosophici vel theologici. Nam evi- 
denter non sunt aequales conditiones scientiae, maturitatis, culturaeque 
pro iuvenibus apud omnes nationes. Educatio, etiam ecclesiastica, non 
potest esse nimis stricta in concreta applicatione pro omnibus tempori- 
bus ac regionibus. 

2) Paululum miror quod in tali schemate nihil de necessitate libri 
manualis dicitur. Etenim, secundum aliquod verbum Patris Lagrange, 
nunc defuncti sed exegetae famosi Praedicatorum: « Nulla scientia fit 
nisi incipiendo a quodam libro manuali ». 

Aliunde, aliquas notas particulares propono: 

In pag. 5, 9 n. 9: addendum, mihi videtur in fine paragraphi, lin. 16: 
... et etiam studio ecclesiasticae historiae, qua mentes alumnorum iam, 
durante cursu philosophico, ad sensum Ecclesiae efformantur, « com- 
plenda est ». 


8 Cf. p. 756. 

9 Cf. p. 757. 

In pag. 6, 10 quoad lin. 1, sic renuntio: scientia socialis non potest 
dici tantummodo « inter disciplinas connexas » philosophiae, ut insi- 
nuat lin. 33 in pag. 5, sed pertinet ad Ethicam, quae est pars essen- 
tialis philosophiae. Ut saepe docuit Pius XII, haec doctrina socialis chri- 
stiana, non in parva parte, assumit praecepta legis naturalis quae pro 
omnibus, etiam non christianis, vigent. Ergo studium ethicae socialis 
non remittatur unice ad theologiam moralem, postea tractandam. 

In pag. 6, quoad n. 14, humili meo sensu, puto quod doctrina S. Tho- 
mae praebet, etiam pro mentibus modernis, synthesim fundamentalem 
et rectam, sed debet nunc proponi cum augmentis aliorum theologorum 
qui postea venerunt in linea eorumdem principiorum et in connexione 
cum adiumentis scientiarum modernarum. 

In pag. 7, 11 linn, 5 et 6, addendum est ad verba « in theologia spiri- 
tuali » hoc complementum: « sub aspectu practico et etiam historico ». 
Nam satis multi alumni et sacerdotes nunc ignorant veteres auctores spi- 
rituales qui semper sunt actuales et aliquando denotant psychologiam 
validam magisque profundam, quia metaphysicam, unde perennem. Et 
generatim puto quod omnes disciplinae theologicae debent exponi non 
solum scientifice, sed cum relatione aliqua spirituali et praesertim pasto- 
rali, sicut enuntiat optime n. 19. Quoad methodum docendi, addo quod 
necesse est, sicut opinor, ad eiformationem mentium apud alumnos, ser- 
vare scholasticam methodum. Speciatim in hodiernis diebus, convenit 
ut sacerdotes cogitent, cum logica ac praecisa methodo, circa theorias 
saepe confusas et aequivocas, si aliunde oportet sane quod sacerdotes, 
in explanatione ad fideles, semper clare et modo totaliter adaptato se 
ferant. 

Card. Dopfner: Schema praeiacens placet ob aequilibratam synthe- 
sim et ponderationem rerum tractandarum. Quoad tria argumenta ani- 
madversiones complementarias addere mihi liceat. 

1) Ad nn. 10 et 14: Schema nostrum fortiter vindicat momentum, 
quod habent et principia et methodus Sancti Thomae Aquinatis, sive in 
philosophia scholastica sive in sacra theologia tractanda. Haec quidem 
recte fiunt; nam uti recentiora studia de Doctore Angelico edita demon- 
straverunt, ipse etiam in quaestionibus ultimis humanis homini moderno 
quoque valde est propinquus. Redactores schematis tamen minime inten- 
disse his paragraphis auctoritatem minuere aliorum doctorum et systema- 
tum ab Ecclesia saeculis decurrentibus receptorum, accurate legenti perspi- 


10 Cf. p. 758. 
Cf. p. 758. 


ii 



DISCEPTATIO - DE SACRORUM ALUMNIS FORMANDIS 


773 


cuum est. Immo, agnoscitur etiam et retinendum declaratur, quid v. gr. 
vel in systematibus philosophiae modernae (quae — ut compertum 
est — non semper et in omnibus cum recta fide componi potest) boni 
inveniatur. Ne tamen ullo modo suspicio oriri possit, ac si Doctori Ange- 
lico ampla laude retributa parum perpenderetur momentum aliorum 
auctoritatum catholicarum, additiones commendo faciendas quasdam: 

a) In fine n. 10 dicatur exempli gratia: « Compleatur tamen haec 
institutio in philosophia scholastica secundum principia et methodum 
Sancti Thomae facienda iis elementis principalioribus, quae ab aliis phi- 
losophis christianis allata sunt ». 

b) In initio n. 14 locutio est non solum de principiis S. Thomae, 
sed etiam de methodo theologica qua tali. Textus forsitan aliquomodo 
mutari poterit, ita ut simul et methodus theologica ut sic clarius delimi- 
tetur et innotescat quomodo intret in eam auctoritas humana sive San- 
cti Thomae sive aliorum magnorum doctorum Ecclesiae. Tanquam spe- 
cimen emendationis faciendae propono numerum 14 ita incohandum: 
« Quare theologia sacra solide tradatur in omnibus suis partibus, apta 
pro diversa materia methodo adhibita, generatim tamen procedente a 
Fontium Revelationis exacta cognitione, explicatione et datorum eorun- 
dam prima synthesi; perficienda per systematicam inquisitionem secun- 
dum Sancti Thomae principia instituendam, minime tamen neglectis 
doctrinis aliorum doctorum et scholarum in Ecclesia receptorum; omis- 
sis tamen ... ». 

2) Quoad n. 15, pag. 6, 12 lin. 30 sq.: Ut claram et praecisam cognitio- 
nem Fontium Revelationis quis habere possit, indispensabiliter requiritur 
certa quaedam cognitio linguae hebraicae et graeco-biblicae; nam alias 
quomodo poterit aliquis accurate explicare sensum verbalem integrum 
Veteris et Novi Testamenti necnon Patrum Graecorum et primaevorum 
documentorum vitae Ecclesiae? Unde in n. citato loco «Alumnis... 
opportunitas detur ... addiscendi » dicatur potius « Alumni insuper in- 
troducantur — in quantum fieri potest — in sacras linguas hebraicam 
et graeco-biblicam, quibus ...» vel simile quid. 

3) Quoad n. 9, pag. 5, 13 linn. 13-16: In curriculo philosophiae ve- 
rum adest periculum, ne alumni hoc studii sat aridi tempore ipsi aridi 
fiant. Huic periculo diminuendo remedium aptum certe innuitur, sed 
parvis emendationibus clarius evolvatur. 

Proin hanc fere mutationem proponere liceat: « Quae praeparatio 
religionis studio ac potissimum continua et perite inspirata S. Scriptu- 


12 Cf. p. 758. 
Cf. p. 757. 

rae lectione, qua alumni vivam Christi redemptionis et totius operis sa- 
crificii notionem sibi infigant, complenda est ». 

Card. Larraona: Schema optimum mihi sane videtur, fere omni- 
bus numeris absolutum. Tantum aliqua nimium momentosa in se et 
quoad observationes numerosa noto. 

Quoad n. 5, unificatio formationis ecclesiasticae certe est optanda et 
procuranda; quoad unificationem competentiarum alia quaestio est, ma- 
gis difficilis. Adhaereo illis quae dixit Em. mus Confalonieri. Revera haec 
S. Sedi proponi possunt, sed uni ipsi ordinatio competentiarum pertinet 
et Codici relinquenda est. 

Quoad n. 8, haec, nisi fallor, nunc corrigenda sunt, melius complenda 
illis quae dixit Const. Veterum Sapientia n. 7, ita ut iam non tantum agatur 
de intelligentia linguae latinae, sed etiam de explicationibus in ipsa lin- 
gua quoad materias praecipuas theologicas et philosophicas dandis et 
etiam quoad facilitatem ipsa lingua utendi et oraliter et scripto. 

Quoad n. 10, multa audivi; de hoc agetur separatim in schemati- 
bus, sed tamen, forsan, iam nunc posset indicari illud quod ita bene et ac- 
curate dixerunt Em. mi Patres Frings et Dopfner; id est quod nullo modo 
aliquid abductum sit principatui indiscusso et indiscutibili S. Thomae, re- 
vera forsan hic etiam agatur de admittendis illis magistris qui aliquo modo 
complere possint illa quae Angelicus docuit. In Const. Sedes Sapientiae, 
n. 14, art. 44 § 2, art. 45 § 4, dicitur, postquam enuntiatus fuit prin- 
cipatus S. Thomae: « non omissis tamen aliis magistris ab Ecclesia adpro- 
batis ». Forsan hic et n. 14 haec formula vel alia similis possit oppor- 
tune addit, etiam si alio in loco res melius explicetur. 14 

Exc. EfuRLEY: Schema huius capitis, generaliter loquendo, multa 
laudanda continet; ex eo enim apparet veros conatus factos esse aptio- 
res inveniendi modos quibus studia in seminariis nostri temporis exi- 
gentiis sint accommodanda. Attamen defectibus non caret — defectibus 
qui fortasse minus apparuissent si, ex una parte, multa praeclare dicta 
quae in notis inveniuntur in ipso schemate posita essent; et, ex altera 
parte, simul cum isto, schemata etiam aliorum capitulorum praesto fuis- 
sent. Uti nunc stat, meo modesto sensu, duobus gravibus defectibus 
laborat: primo quidem, non assignat finem generalem studiorum in se- 
minariis; secundo vero (quod a primo dependet) minime detegit funda- 
mentalem vigentis systematis defectum ut ei remedium applicet. Liceat 
mihi de utroque argumento quaedam afferre: 


14 Textus transcriptus est ex taeniola magnetica. 

I. Vinis generalis non assignatur. 

In schemate, finis unicuique sectioni curriculi — studiis mediis, phi- 
losophiae et theologiae — utique assignatur; finis tamen generalis, totum 
curriculum complectens, non determinatur, et descriptio finis ipsius theo- 
logiae curriculi fit tantum terminis valde generalibus, istis scilicet: « finis 
est intima Divinae Revelationis cognitione alumnos ita praeparare ut 
et scientia et vita fidei alte imbuantur et ad munus sacerdotale sancte 
obeundum rite disponantur ». Necessarium tamen est accuratissime in- 
dicare ea muneris sacerdotalis elementa ad quae alumni praeparandi 
sunt; et quidem non tantum cum de ipso theologiae curriculo agitur, 
sed iam ab initio totius tractationis de studiorum ratione in seminariis: 
sic enim clarissime finis perspicitur antequam de mediis sermo fiat. Quod 
si mihi contingeret talia elementa enumerare, ad ista tria ea reducerem: 
1) fidem praedicare (Catechesis); 2) sacramenta administrare (Liturgia); 
3) fideles regere. Quae sane sacerdotale munus veluti constituunt. Unde 
dolendum mihi videtur capitula IV et V Decreti, nempe « De Studiorum 
Ratione in Seminariis » et « De Institutione Pastorali » non per modum 
unius tractari. Cur pastoralis aspectus ab aspectu studiorum separatur? 
et tamen finis omnium seminariorum studiorum est sacerdotes pasto- 
rales formare. Quod minime significat formationem ad merum « pragma- 
tismum » reduci; e contra, fit profunde intellectualis, emotionalis, spiri- 
tualis et socialis, ad pastoralem finem ordinata, quemadmodum Christus 
Apostolis formationem pastoralem tradidit. 

Proinde hoc affirmare non dubito: finis principalis omnis formatio- 
nis sacerdotalis (illa solum excepta quae in monasteriis contemplativis 
datur) pastoralis omnino esse debet. Quoad illos qui muneribus particu- 
laribus obeundis destinantur — puta in seminariis, Curiis et his simili- 
bus — specialem formationem accipere non debent nisi hac pastorali 
formatione iam accepta. 

II. Fundamentalis defectus non detegitur. 

Ut ergo dictum est, finis cursus seminaristici in schemate non indi- 
catur. Ex hoc sequitur quod fundamentalem vigentis svstematis defectum 
detegere non potest. lamvero, attentis expositis, huiusmodi defectus in 
hoc consistit quod in praesenti systemate non invenitur vigorosa orien- 
tatio pastoralis quae totum curriculum pervadat. 

Etenim formatio quae traditur nimis abstracta est, et caret sufficienti 
relatione ad vitam pastoralem quam sacerdotes agere debent. 

Consulto dixi « quae totum cursum pervadat »; non enim defectui 
remedium affertur per meram additionem unius aliusve cursus (acade- 
mici aut practici) theologiae pastoralis, sed necesse est ut totum cur- 
riculum pastoralem orientationem accipiat. 

Si autem rationem consideramus cur studiorum curriculum pastorali 
orientatione caret, in eo eam esse videmus quod generatim methodo 
scholastica totaliter impregnatur. Huic enim methodo validus impulsus 
datur iam per biennium studiorum philosophiae scholasticae; quo elapso, 
theologia eadem philosophica forma docetur. Iamvero methodus scho- 
lastica ex se sola apta non est ad formationem pastoralem, nam ad homi- 
nis rationem tantum, eamque sat bene excultam, dirigitur; dum orien- 
tatio pastoralis ad totum hominem alloquitur — ad totum, dico, non 
solum ad eius rationem sed et ad imaginationem, voluntatem, passiones 
et appetitus; ad totum, etiam, omnibus concretis vitae circumstantiis, 
familialis atque socialis, penitus insertum. 

Absit tamen omnino, ut methodi scholasticae valorem quasi despi- 
cere videar; e contra, superari non potest in claris cogitationibus effor- 
mandis, in accurata ratiocinatione docenda, et ideo nunquam delinquenda 
est. Attamen, pari gressu cum ea, et alia requiritur methodus, aeque prae- 
stans, imo praestantior, quae importat orientationem omnino pastora- 
lem. Huius methodi pastoralis methodus scholastica ancilla esse debet, 
quemadmodum theologiae philosophia. Finis autem huius methodi (quae, 
aptiori designatione deficiente, « kerygmatica » vocari solet) est forma- 
tio virorum qui fidem non solum contemplari et analvsi intellectuali 
subiicere queant sed et communicare. Fides autem triplici modo com- 
municatur: catechesi scilicet, liturgia, et vitae christianae influxu; unde 
methodus kerygmatica ad ista tria attendere debet: 

1) Theologiae studendum est intuitu catecheseos ad personam 
humanam totalem dirigendae, ad personam scilicet sensu, imaginatione, 
emotione, ratione et voluntate praeditam; ad personam in concretis vitae 
adiunctis insertam. Ideoque maxime attendendum est ad praesentantio- 
nem fidei scripturalem, magis catechesi adaptatam quam elaboratio scho- 
lastica — quae tamen minime negligenda est. Praeterea valde insisten- 
dum est in methodis practicis et modernis veritatem communicandi, 
tum verbo, tum scripto. 

2) Liturgia, eiusque munus efformandi communitatem christia- 
nam fidei, cultus et caritatis, semper amplissime ac profundissime tra- 
ctanda est in institutione futuri sacerdotis pastorali. 

3) Personalis formatio seminaristae profundius in ipsam eius 
theologicam et liturgicam formationem inserenda est; ita ut, studiis 
tandem peractis, pastorale ministerium nullatenus obstaculum, sed potius 
adiumentum ad sanctificationem constituat. 

Denique, quod ad philosophiam spectat, et ipsa adiuvare debet, non 
impedire, formationem pastoralem theologicam; unde ne magistra fiat 
theologiae, sed ancilla remaneat; ac sacrorum alumno semper adiumento 

sit ut plenissime illum cognoscat mundum cui postea evangelium salutis, 
e theologia desumptum, alte proclamare debebit. 

Card. Ferretto: Nescio utrum pag. 7, 15 linn. 1 et 2, loco verborum 
« in historia ecclesiastica » dici latius queat « in disciplinis historicis 
ecclesiasticis » ut facilius aditus pateat, praesertim iuvenibus qui Romae 
sacris instituuntur, ad studium monumentorum antiquorum, quae util- 
lima sunt ad melius cognoscendam et demonstrandam authenticam tra- 
ditionem veterum christianorum, etiam in rebus liturgicis, sicut San- 
ctus Philippus Nerius suis temporibus, contra innovatores firmiter va- 
lere bene intellexit et rerum historicarum peritissimus vir, Cardinalis 
Baronius in suis Annalibus Ecclesiasticis optime nos omnes docuit. 

Rev. Gut: Schema huius Capitis mihi placet, immo valde placet 
(non tantum quia Secretarius Commissionis proponentis est meus Rector 
cum quo in pace vivere desidero), sed quia schema, mea saltem humili 
sententia, est organicum, firmum in necessariis, sed etiam diversarum 
conditionum aequam rationem habens, eo quod Episcoporum Coetibus 
multa committuntur determinanda. 

Ea quae venerabili Ecclesiae traditione sancita sunt in schemate con- 
firmantur; simul autem debito accentu proferuntur ea quae hodie parti- 
cularem curam exigunt in alumnorum conformatione doctrinali. 

Notanda est utilitas Notarum quibus schema instructum est. Immo 
aliquando quaedam ex notis possent transferri in ipsum textum decreti. 
Sed admitto tunc difficulter servari posse aequilibrium schematis, quia 
de facili tot singulorum desideriis concinnus modus loquendi destrue- 
retur. 

Pro mea parte qui olim Sacram Scripturam in Facultate Theologica 
professus sum, quadam curiositate scire vellem cuius indolis debeat esse 
illa lectio Sacrae Scripturae quae durante biennio philosophico alumnis 
tam fortiter commendatur. 16 

Rev. Browne: Humiliter suggererem ut in pag. 5, 17 linn. 8 et 9 
(i. e. paragr. III, n. 9), dicatur: « Studiis mediis rite absolutis biennium 
{saltem) philosophicum peragendum est ... ». Ad partem positis ratio- 
nibus quae, attentis ipsis solis studiis philosophicis, possent suadere 
triennium loco biennii, habentur quaedam aliae considerationes quae 
huic favent. Sicut enim studia philosophica alumnum praeparant ad in- 


15 Cf. p. 758. 

16 Textus lectus est ab Exc.mo Secretario Generali. 

17 Cf. p. 757. 

tellectum partium magis abstractarum sacrae theologiae, ita etiam dan- 
tur alia studia praeparatoria quae ipsum aptum reddunt ad illa studia 
biblica quae in cursu theologico locum habent. Haec studia praeparatoria 
sunt lingua hebraica et graeco-biblica, elementa historiae sacrae biblicae, 
elementa disciplinae quae vocatur Introductio specialis in ipsos libros 
sacros, historia versionum Sacrae Scripturae et similia. Ita quoque ipsum 
programma cursus theologici quadam mensura alleviaretur et providere- 
tur ut educatio philosophica alumnorum « Divinae Revelationis lumine 
penitus perfundatur » ut dicitur supra in paragr. II, n. 6 (pag. 4, 18 
linn. 21-23). Addi quoque posset ratio desumpta ex consideratione qua- 
dam generali paedagogica, scilicet, quod non omnes alumni facile unice 
se applicant studiis pure abstractis, sicut fere necessario est casus quan- 
do cursus philosophicus continetur intra limites solius biennii. 

Rev. Sepinski: In genere : placet schema prout proponitur et 
placent etiam notae, optime exaratae, quibus schema elucidatur. 

In specie : Non placent quae dicuntur pag. 5, 19 n. 10, linn. 17-19: 
« Philosophia scholastica, quoad omnes suas partes, secundum S. Thomae 
Aquinatis principia et methodum ita tradatur etc. ». Neque placent quae 
dicuntur pag. 6, 20 n. 14, linn. 14-15: « Quare theologia sacra secundum 
S. Thomae principia solide tradatur in omnibus partibus ». 

Ratio exceptionis est quod nimis absolute nimisque exclusive appa- 
rent normae de quibus supra, nam videntur parvi pendere, immo prorsus 
ignorare, merita aliorum Doctorum et Magistrorum, qui sanctitate et 
doctrina catholicam Ecclesiam illustrarunt, veluti S. Bedam Venerabi- 
lem, S. Bernardum Abbatem, S. Bonaventuram, S. Albertum Magnum, 
loannem Duns Scotum, Doctorem Immaculatae Conceptionis et pri- 
matus absoluti Verbi Incarnati, Franciscum Suaresium, S. Laurentium 
a Brundusio, S. Alfonsum M. de Ligorio et plures alios. Praeterea eae- 
dem normae contradicere videntur iis quae asseruntur in ipso schemate, 
pag. 9, 21 n. 3, linn. 11-15: « Concilium ea tantum statuere debet pro 
universa Ecclesia quae omnibus revera prosunt, id est leges generales 
et stabiles, generalia principia et criteria duratura dare, quae ab omni- 
bus servari debent ». 

Meo quidem submisso iudicio nec prudens nec aequum esset Con- 
cilium a studentibus et a scientiae cultoribus exigere ut mentis acumen 


18 Cf. p. 757. 

19 Cf. p. 757. 

20 Cf. p. 758. 

21 Cf. p. 760. 

atque pervestigationes suas perstringerent erga unum tantum Doctorem, 
etsi sanctitate et doctrina praefulgentem ac maxima reverentia et vene- 
ratione dignum. 

En vero motiva quibus innititur haec mea opinio: 

1) Contactus quos frequentissimos habui, dum Provincias per uni- 
versas orbis partes visitarem, cum viris doctis, cum ecclesiasticis tum 
laicis, me docuerunt professores libenter uti doctoribus et magistris ab 
Ecclesia probatis in variis quaestionibus exponendis et elucidandis, sem- 
per quidem magni facientes Doctorem Angelicum S. Thomam, catholi- 
carum Scholarum caelestem patronum. 

2) Non abs re erit nonnulla quaesita, hanc materiam quod attinet, 
nobis ponere, scilicet: 

a) Quomodo accipient huiusmodi normas Orientales catholici? 
Ipsi enim quamquam mentem occidentalem non habent circa philoso- 
phiam et theologiam, fidei depositum sartum inviolatumque servarunt. 

b) Quaenam erit mentis dispositio Orientalium qui orthodoxiae 
adhaerent? Novimus enim quod in Conciliis unionis una ex causis cur 
nisus unionem restaurandi, aut vani fuerunt aut effectum firmum non 
habuerunt, in eo quaerenda est quod ipsi non valuerunt sese menti phi- 
losophicae ac theologicae occidentalium accommodare. 

c ) Si oculos convertimus ad Protestantes et ad populos Africae 
et Asiae, penes quos insudant Missionarii, non erit forte harum nor- 
marum introductio obstaculum pro reditu ad unitatem vel pro conver- 
sione ad fidem? 

3) Insuper considerandum etiam est quod plures Ordines et Con- 
gregationes religiosae, etsi S. Thomam venerantur tamquam summum 
Doctorem et scholarum catholicarum patronum, habent proprias saecula- 
res traditiones, Ecclesiae magisterio conformes, quas aegre relinquerent. 
Quod attinet ad Ordinem Fratrum Minorum, Constitutiones generales 
a Summo Pontifice Pio XII anno 1953 approbatae in forma specifica, 
haec habent: « In doctrinis philosophicis et theologicis lectores scholae 
franciscanae ex animo inhaerere studeant; ceteros scholasticos, Angelicum 
praesertim Doctorem S. Thomam, catholicarum scholarum caelestem 
patronum, magni faciant » (Art. 238, par. 6). 

His dictis, ut unicuique suum tribuatur, textum schematis propositi 
pag. 5, 22 n. 10, linn. 17-19 ita emendarem: 

A) I propositio. « Philosophia scholastica, quoad omnes suas partes, 
secundum principia solida Auctorum scholasticorum, duce S. Thoma, 


22 Cf. p. 757. 

ita tradatur, ut alumni eius completam et cohaerentem synthesim acqui- 
rant, etc. ». 

Vel, si magis placet: 

B) II propositio , quae plane cohaeret cum iis quae habentur in Sta- 
tutis Generalibus Constitutioni Apostolicae Sedes Sapientiae adnexis, 
art. 44, par. 2, n. 2: « Philosophia scholastica, quoad omnes partes, tra- 
datur et explanetur secundum S. Thomae Aquinatis doctrinam et prin- 
cipia, non omissis tamen aliis Magistris ab Ecclesia probatis ». 

Quod attinet ad sacram theologiam, textum de quo in schemate 
ita emendandum esse censerem: 

I propositio : « Quare theologia sacra secundum principia solida 
auctorum scholasticorum, duce S. Thoma, tradatur; habita etiam ratione 
theologiae positivae, uti aiunt. Adhibeatur pro diversa materia methodus 
apta, omissis obsoletis etc. ». 

II propositio : « Quare theologia sacra secundum S. Thomae prin- 
cipia solide tradatur in omnibus suis partibus, non omissis tamen illis 
Magistris ab Ecclesia probatis (cf. St. Gen. « Sedes Sapientiae », art. 44, 
par. 2, n. 2), habita etiam ratione theologiae positivae, uti aiunt. Adhi- 
beatur apta pro diversa materia methodus, omissis obsoletis etc. 

Eaedem observationes valent, congrua congruis referendo, de cap. II 
schematis « De studiorum ecclesiasticorum universitatibus » pag. 5, 23 n. 6, 
linn. 16-19. 

Ad p. 5, lin. 7 loco « atque usurpare » praeferrem « eisque perfrui ». 

Ad p. 6, 24 linn. 19-20 proponerem claritatis causa: « profunde pene- 
trent, eam propriae spiritualis... alimentum, eamque... ». 

Ad p. 7, 25 lin. 10 corrigatur: « plenius ». 

Ad p. 8, 2 ° linn. 10-11 proponerem claritatis causa hanc interpunctio- 
nem: « parit aetas; devitanda est autem... praelectionum, ne iuvenum 
mentes... etc. ». 

Ad p. 15, 27 lin. 8 corrigatur « congregationis ». 

Ad p. 15, lin. 17 proponerem interpunctionem: « hodie gravissima 
est, quia ». 

Ad p. 15, lin. 27 proponerem interpunctionem: « obtineri posse, si 
omnes etc. ». 


23 Cf. p. 757. 

24 Cf. p. 758. 

25 Cf. p, 758. 

26 Cf. p. 759. 

27 Cf. p. 764. 

Rev t Tinello: Ratio studiorum in Seminariis accuratissime est 
praeparata, sed cum agatur de scientia quae tandem aliquando requi- 
ritur ad Sacerdotium consequendum, opportunum videretur quod Con- 
cilium Oecumenicum unum tantum decretum de hac re ederet, sive pro 
sacerdotibus qui saeculares dicuntur, vel melius « dioecesani », sive 
pro Religiosis, quatenus sacerdotio ornatis. 

Unum in Ecclesia est Sacerdotium, quod a Christo Domino partici- 
patur; unica ergo sit sacerdotum doctrinalis et spiritualis praeparatio. 

Altera unitatis ratio: toto orbe quaedam nunc temporis diffusa est 
cogitandi ratio, quam vulgari sermone « cultura standardizzata » vocare 
possumus, quae, dolendum quidem, radicitus opponitur catholicae sen- 
tiendi rationi. Ipsi etiam novarum nationum moderatores, quae recens 
in Africa et Asia sunt ortae, plerumque Studiorum Universitates Occi- 
dentis vel Orientis celebraverunt, in quibus philosophicis principiis im- 
buti sunt, quae rectum rationis naturaeque ordinem evertunt. Hinc ne- 
cessitas apparet in unum corpus redigendi ea doctrinae capita, quae 
communis structura mentis sacerdotum fiant, praesertim quod attinet 
ad philosophiam Thomisticam, quae aptius classico-christianam dici 
potest, quae ubique terrarum valide praeambula fidei constituit. 

Quapropter expresse dicatur hoc schema respicere etiam formatio- 
nem doctrinalem philosophicam et theologicam sive Religiosorum in 
ordine ad sacerdotium, sive Clericorum Ecclesiae Orientalis et eorum qui 
Sacrae Congregationi de Propaganda Fide sunt obnoxii. Ratio tamen ha- 
beatur genii ac necessitatum cuiusvis Nationis. Ad hunc finem assequen- 
dum, optabile est ut de hac re Commissiones, quarum interest, in hoc 
decreto de studiorum ratione consentiant. 

Nunc autem: ad n. 4, pag. 3, 28 lin. 27: Circa causam, quae suadet ut 
alumni mittantur in « sedes communes », scii. « congruus alumnorum nu- 
merus, quo dejiciente » necessariae fiunt sedes communes, dicendum: 

Causa, sane valida, respiciens exiguum numerum alumnorum, nec 
unica est, nec potior! In numero enim qui praecedit, seu in III, optime 
de magistris sermo est, de eorum numero, vitae exemplo, paedagogicis 
dotibus, titulis academicis, aequa remuneratione, et de eorum ab alienis 
officiis vacatione. 

Nescio an in parvis, vel quandoque in magnis dioecesibus, quae ma- 
xima laborant cleri penuria, Sacerdotes exstent (ad minus quindecim, 
pro regimine et magisterio philosophico et theologico necessarii!) iisdem 
dotibus ornati, praesertim ad titulos academicos quod attinet. Hae quo- 
que causae enumerentur oportet. 


28 Cf. p. 756. 

Dicatur ergo hic congruentius: « quibus condicionibus deficientibus, 
de quibus fit mentio in n. III, alumni in sedes communes (nonne melius 
latine dicitur « in sedibus communibus ? ») cum aliis sacrorum alumnis 
coniungantur etc. ... ». 

At satis non intelligitur quae sint istae « sedes communes »; qui 
sint « alii sacrorum alumni », cum quibus priores alumni sint coniungen- 
di; quomodo bae sedes, quae « communes » appellantur, regi debeant; 
quo denique iure et auctoritate Episcopi sint participes regimini isto- 
rum Seminariorum « communium ». 

In boc n. 4, signanter videtur omissam fuisse denominationem Se- 
minariorum, quae interdioecesana dicuntur vel regionalia, de quibus in 
Codice expressa fit mentio (cf. can. 1354, § 3). Forte obici potest: et in 
alio schemate de Seminariis istis sermo fiet. Bene quidem!, sed etiam in 
hac sede de iis agere oportebat, cum de formatione intellectuali agatur, 
quae est coessentialis cum formatione spirituali et morali Clericorum. 

Ne verbum quidem praeterea de Seminariis quae a nationibus cogno- 
minantur, quaeque vel Romae exstant vel in aliis terris, quae profecto 
praeclarassimas partes ubique pro Ecclesiae bono agunt. 

Hac ideo super re duo mihi exponenda videntur: 

I. Non desunt locorum Ordinarii — perpauci profecto! — qui Se- 
minariis interdioecesanis et regionalibus adversentur, utpote qui se pu- 
tent removeri a munere et officio ecclesiasticam educationem suis clericis 
tradendi in suo cuiusque Seminario. Ita quidem ut iidem Episcopi vellent 
potius ut iuvenes, qui ad sacerdotium vocantur, in sua dioecesi manerent, 
etsi « solidae alumnorum institutioni, quae in bac re suprema lex est ha- 
benda, efficacius consuli non possit », ut optime in schemate dicitur. 

Adest e contra omnium fere Episcoporum consensus, qui clericos 
in provincialia vel regionalia Seminaria perlibenter instituendos mittunt. 
Experientia praeterea quinquaginta annorum, qua videmus perplurimos 
iuvenes ex Seminariis regionalibus sacerdotes factos esse scientia, animi 
pietate, rerum pastoralium peritia praestantes, praeclare ostendit quam 
necessaria sint in Ecclesia Seminaria provincialia et regionalia, in casi- 
bus scilicet et circumstantiis ab Apostolica Sede probatis. 

II. Seminaria interdioecesana et regionalia nihil praeterea novi prae 
se ferunt. Nam Cone. Trid. (Sess. XXIII, c. 18), etsi non disertis verbis, 
de eorundem quadam necessitate loquitur, his nempe verbis: « Si vero 
in aliqua provincia ecclesiastica tanta paupertate laborent ut collegia in 
aliquibus erigi non possint, Synodus provincialis vel metropolitana cum 
duobus antiquioribus suffraganeis, in Ecclesia metropolitana vel in alia 
provincia ecclesiastica commodiori, unum aut plura collegia, prout op- 
portunum iudicabit, ex fructibus duarum aut plurium Ecclesiarum, in 

quibus singulis collegium commode institui non potest, erigenda cura- 
bit, ubi pueri illarum Ecclesiarum educentur ». 

Meminisse quoque iuvabit Constitutionis Apostolicae « Susceptum 
inde » (25 martii 1914), cuius vi huiusmodi Seminariorum natura ex- 
plicatur. Quam sequitur ipse Codex luris Canonici, qui in can. 1345, § 3 
expresse loquitur de Seminariis interdioecesanis vel regionalibus « aucto- 
ritate apostolica » constitutis. 

Mentio quoque est facienda documentorum, quae Romani Pontifices 
frequentissima, hac super re, protulerunt, et quae in volumine reperiun- 
tur, cui titulus: E’ ordinamento dei Seminari da S. Pio X a Pio XII, cura 
edito Sacrae Congregationis de Seminariis et Studiorum Universitatibus 
(a. 1958). 

Quae cum ita sint, submisse petimus: 

I. Ut in hoc articulo IV non praetermittantur sollemnissima quae 
diximus documenta; 

II. Ut, iis spectatis, quae hac super re Cone. Trid. statuit, dilu- 
cide mentio fiat in Concilio Oecumenico Vaticano II, de Seminariis in- 
terdioecesanis, regionalibus et nationalibus « auctoritate apostolica » 
conditis; ut declaretur quam eadem Seminaria, pro aliquibus Nationibus 
vel Regionibus, cum necessitatibus congruant huius nostrae aetatis; ut 
denique de iisdem ita tradantur certae normae, iure communi innixae, 
ut quam maxime consiliis et propositis respondeant quibus exsequendis 
condita sunt. 

Rev. Camagni: Ad cap. IV, n. 3, lin. .24: verba « se non proprio, 
sed Ecclesiae nomine docere » minus propria mihi videntur. 

Magister enim, ac praesertim sacrae Theologiae doctor, cui Ecclesiae 
sanctum fidei depositum religiose tradendum atque docendum commi- 
sit, est instrumentum vivens suique ingenii dotibus est praeditus. Nunc 
autem, depulso quovis superbiae motu in nobilissimo exercendo munere 
(quasdam docendi rationes significo, in quibus tantum « to ego » excel- 
lit nihilque utilitatis menti et cordi discipulorum obvenit), nullum est 
dubium quin magister, ut instrumentum vivens, hisce ingenii dotibus 
uti debet modo efficaci atque, ut ita dicam, activo et dynamico in veri- 
tatibus catholicae fidei explicandis. 

1) Patet, ut ex historia colligitur, fidei propositiones plerumque 
fxam formulationem esse consecutas propter necessitates vel adiuncta 
propria alicuius aetatis; sed minime eas plenitudinem et sensum dogma- 
tum exhaurire. Est quidem tum Ecclesiae docentis tum theologi catho- 
lici eas ulteriore studio atque multa cogitatione investigare « in eodem 



784 


SESSIO IV - ACTA 


sensu et in eadem sententia », quo aptius nostrae aetatis problematis 
respondeant et planius intellegantur. 

2) Patet insuper ad Concilium Oecumenicum Vaticanum II oculos 
et mentes et spes dirigi non solum « fratrum separatorum » sed etiam 
doctorum laicorum, qui litteris, artibus, scientiarum, earumque inventis 
operam navant. Qua re, ut ab his etiam viris ad Ecclesiam et ad fidem 
via aperiatur, necesse est ut catholicae veritates modo accommodato 
ipsorum necessitatibus atque cum ipsorum mentis habitu congruenti 
tradantur. Hoc esse officium puto nostrorum theologorum atque philo- 
sophorum. Minime loquor (est sedulo advertendum — Modernistarum 
error docet!) de novis doctrinis inducendis quae a tradita Ecclesiae do- 
ctrina abhorreant; neque loquor de catholica doctrina accommodanda 
placitis huius aetatis. Illud tantum dico: eos magistros esse adiuvandos 
qui, firmiter haerentes in catholica doctrina, hanc illustrare conentur 
omnibus atque uberrime ita ut etiam rationes appareant quae nostris 
temporibus respondeant. Attenta enim huius temporis « psychologia », 
potior videtur explicatio, quae, praeter defensionem catholicae doctrinae, 
praeter negationes et condemnationes errorum, intendat ad positivam , 
ut dicitur, et ampliorem affirmationem ita ut ii quoque qui ratione tantum 
naturali utuntur, intellegant plenam et universalem et veram humanorum 
problematum solutionem offerri ab Ecclesia Christi, quae Revelationis 
lumine f ruitur. 

Hoc modo, dum errores damnantur, mentes honestorum facilius tra- 
huntur ad fidem, cum in sancto Ecclesiae magisterio quandam perspi- 
ciam invitationem, sinceram sane atque ex corde manantem, ad conside- 
randas catholicas veritates. Ecclesia enim non solum est magistra, sed 
etiam mater, quae non adversatur intellectui humano, sed eum educat, 
excitat, erigit. Haec autem uberior explicatio, semper et plane consenta- 
nea tum fontibus Revelationis tum Summorum Pontificum magisterio, 
ut mihi videtur, est praecipuum officium eorum, qui nobilissimo magi- 
strorum munere, sive in Seminariis sive in Studiorum Universitatibus, 
funguntur. 

His de causis, verba supra relata sic esse immutanda humillime cen- 
seo: « se Ecclesiae doctrinam docere, neque tantum proprio, sed prae- 
sertim Ecclesiae nomine agere ». 


4) SUFFRAGIA SODALIUM 

Card. Tis serant: Placet iuxta modum: adhaereo animadversionibus 
Em.morum Frings et Ddpfner necnon Rev.mi Ministri Generalis Fratrum 
Minorum; probo quae dixit Exc.mus Archiepiscopus Durbanianus. 

Card. Aloisi Masella: Placet iuxta modum: scilicet secundum 
ea quae exposita sunt ab Em.mis Cardd. Ruffini et Confalonieri. 

Card. Ferretto: Placet: unum addo in folio adnexo. 1 

Card. Lienart: Hoc schema omnino mihi placet. Aliquid tamen pro- 
ponere vellem, non ad mutandum sed ad perficiendum quod dicitur de har- 
monia creanda in mentibus alumnorum, inter diversas studiorum disci- 
plinas separatim traditas (numero undevigesimo, pag. 7 2 et nota explica- 
tiva decima sexta). Historia salutis et mirabilia Dei quae in ea conti- 
nentur, merito proponuntur ut centrum huius harmoniae. Sed quia hi- 
storia salutis est diuturna et mirabilia Dei sunt multa, centrum illud dif- 
fusum aliquo modo remanet. Eminet tamen in historia salutis et inter 
mirabilia Dei, mysterium Paschale, mortis et resurrectionis Domini No- 
stri Iesu Christi Salvatoris. Hoc mysterium verum est centrum, quo 
omnia alia se referant et a quo omnia derivant. Culmen est Dogmatis, 
fundamentum Moralis supernaturalis christianae, centrum anni et cycli 
Liturgiae, fons apostolatus Pastoralis et perfectionis sacerdotalis. Ideo 
mihi videtur quod si, ad mysterium illud praecipuum, Magistri in diver- 
sis disciplinis expositiones suas ordinarent, synthesim omnium aliarum 
veritatum et harmoniam vitalem et opulentem, in mentibus alumnorum 
suorum feliciter crearent. 

Card. Tappouni: Placet iuxta modum: i. e. ubi agitur, in pag. 4, 3 
art. 2, de studiorum mediorum curriculo, mihi videtur, quod valde 
peropportunum est, ut specialis mentio fiat de necessitate colendi ac- 
curate linguam proprii ritus liturgicam. 

Card. Copello: Placet iuxta modum: ratione habita ad ea quae 
exposuerunt Em.mi Patres, praesertim Ruffini et Richaud. 

Ad n. 17. Praeparentur alumni ad refellendas difficultates quae in 
regionibus Americae protestantes spargunt non sine exitu inter sim- 
plices fideles. 

Card. Agagianian: Placet iuxta modum. Placet schema, placent ad- 
notationes additae. Ratio tamen habeatur animadversionum a Venera- 
bilibus Patribus sapienter prolatarum. Assentio, speciatim, iis quae op- 
portunae dilucidationis causa dicta sunt a Rev.mo Patre Magistro Ge- 
nerali Ordinis Praedicatorum circa ea quae doctrinam et principia 
S. Thomae spectant. 


1 Cf. p. 777. 

2 Cf. p. 759. 

3 Cf. p. 756. 

Card. Spellman: Placet iuxta modum: scilicet consideratis dictis 
Cardinalis Ruffini, Cardinalis Godfrey, Cardinalis Richaud et Archiepi- 
scopi Hurley. 

Card. Frings: Placet iuxta modum. 4 

Card. Ruffini: Placet iuxta modum. 5 

Card. Valeri: Placet iuxta modum: ad pag. 6, 6 n. 14, legatur: 

« Quae theologia sacra secundum S. Thomae principia tradatur in omni- 
bus suis partibus, non omissis tamen aliis Magistris ab Ecclesia probatis ». 

Eadem observatio ad cap. II schematis: De studiorum eccl. universi- 
tatibus , pag. 4, 7 n. 3, linn. 11-18. 

Card. Siri: Placet iuxta modum: scilicet: Observationes generales. 
Schema permulta bona et egregia refert. Tamen videtur esse brevius redi- 
gendum, plura relinquendo mediis ordinariis, quibus competens Dica- 
sterium Romanae Curiae habitualiter utitur iuxta mutabilium circum- 
stantiarum exigentias. Hae sunt rationes: 

1) Schema oblitum est necessaria esse facienda ut bene fiant. Dolen- 
dum plane est, propter nimias notiones eruditas acquirendas, vere fun- 
damentalia — quibus mentalis theologica aptatur constructio — esse 
apud plures plane desueta. Saepe saepius pluris facta est critica discepta- 
tio, quam vera et orthodoxa mentis et animi educatio. Coeteroquin plu- 
rimis intentus minor est ad singula sensus. 

Permulta sunt utilia equidem ad cognoscendum, tamen de his mo- 
derate agatur aliter ac in Constitutione Conciliari, ita ut possint con- 
venienter et prudenter aptari secundum diversarum temporum et cir- 
cumstantiarum instantiam. 

2) Plura quae dicuntur sunt mutationi obnoxia. Concilium agere 
debet etiam in rebus mere disciplinaribus ita ut, quae statuuntur, possit 
etiam per saecula perdurare. 

Observationes particulares'. 

Titulo II, n. 7, pag. 4, 8 linn. 32-34. Dispositio quae hic statuitur est 
simpliciter demenda. En rationes: 

1) Hoc non potest ubique fieri et non sunt sapientes dispositiones, 
quae in ipso limine legis iam agnoscuntur pluries non applicabiles. De 
hoc fieri potest exhortatio, non lex. 


4 Cf. p. 768. 

5 Cf. pp. 768-770. 

6 Cf. p, 758. 

7 Cf. p. 756. 

8 Cf. p. 757. 

2) Quod statuitur potest totam institutionem ecclesiasticam ser- 
vam reddere institutionis laicalis et quandoque atheae. Quod est ma- 
xime inconveniens. Casus erunt plurimi in quibus melius erit libertatem 
eligere. Sed, si habetur hic lex, in ipso limine legis iam scimus perplura 
facienda esse vel per infinita indulta, vel — quod valde accidit — in 
despectu ipsius legis. 

Titulo III, n. 10, pag. 5, 9 linn. 17-19 (cf. n. 14). Textus apparet talis 
ut possit quaedam inconvenientia secumferre. Posset male intelligi, seu 
quasi tota possibilis speculatio finierit cum Scholasticis et Sancto Thoma. 
Certe hucusque nullus est supra Sanctum Thomam et nunquam de rebus 
philosophicis actum est logice, constanter et sana mentali methodo ac in 
aevo Scholasticorum. Tamen impediendae sunt malae interpretationes 
alicuius boni textus. 

Proponitur ut textus ita corrigatur: «... Philosophia iuxta commu- 
nem humani generis sensum et ad mentem Documentorum Ecclesiastici 
Magisterii, quae iam prolata sunt, sive circa principia sive circa metho- 
dum ita tradatur etc. ». 

Card. McIntyre: Placet iuxta modum: schema Constitutionis mihi 
optimum videtur, sed commentarium meum est: 

Pagina octava. 10 Normae generales. Disciplina philosophiae et Theo- 
logiae in praeparatione sacerdotium fundata est in veritate, in revela- 
tione, in vera ratione, in traditione, et in his fundamentis perseveran- 
dum est. Vigilantia contra invasiones semper observanda est. Obiectum 
horum studiorum non est invenire media novae terminologiae et for- 
mas expressionis quae sint singulares, et manifestationes artium quae sunt 
— a la grotesque — . Influxus in methodis modernis est periculosus, quia 
in multis instantiis principia Theologiae dogmaticae et stabilitas doctri- 
nae exposita sunt ad « misrepraesentationem » [erroneam praesenta- 
tionem]. Nostrum ideale est Christus in praeteritis, in praesentibus et 
in futuris, et secundum mentem Christi, non in extravagantibus. 

Card. Wyszynski: Placet iuxta modum: pauca solum addere audeo: 

1) Omnia, quae dicta sunt de fundamento studiorum philosophico 
in Seminariis, ab Em.mo Card. Frings — magni momenti sunt — ut 
securius vitetur determinismus quidam doctrinalis: Verbum Dei cur- 
rit et clarificetur — per saecula — ad Patrem futuri saeculi. Dux omnium 
studiorum est Magister vitae, Iesus Christus D. N., et Ipsum tenere 
primum locum oportet in Seminariis studiorum. 


9 Cf. p. 757. 

10 Cf. p. 759. 

2) Tempus studiorum nimis prolongatum est, nempe completis stu- 
diis mediis, ad 6 annos, cum dies mali sint. 

3) Studia exegetica et dogmatica liberentur ab exaggerato pondere 
s. d. historicismi et immoderati exegetismi, quae studia historica et exe- 
getica multum prosunt in studiis specialibus, sed parum prosunt in Se- 
minariis Clericorum. Doctrina de Corpore Christi Mystico debet esse 
fundamentum studiorum non solummodo in theologia dogmatica, sed 
etiam morali, in studiis pastoralibus, sociologicis et liturgicis, quam viam 
nobis aperuit p. m. Pius PP. XII, sectando S. Ioannem Cbrysostomum 
et S. Augustinum. 

4) Studia theologiae pastoralis, cathecheticae, sociologiae christia- 
nae, s. d. sociologiae religionis, psychologiae pastoralis, separatim tra- 
ctanda sunt, cum magnam evolutionem iam decursu temporum acce- 
perint et maxime hodie commendanda sint. 

Card. Quiroga y Palacios: Placet iuxta modum: attendantur ob- 
servationes Em. morum Cardd. Dopfner et Larraona de praeeminentia 
Sancti Thomae in studiis philosophicis et theologicis, sed habita ratione 
— et hoc dicatur in schemate — aliorum doctorum et magistrorum ab 
Ecclesia approbatorum. 

In n. 7, pag. 4, 11 etsi rationes quae indicantur in nota explicativa 5 
sint verae optimae ad defendenda verba lin. 32, hoc est « communiter 
eo titulo sancitam qui ad Universitatem in propria natione ingrediendum 
requiratur », melius tamen videtur ut deleantur, ut Episcopi pleniorem 
libertatem habeant ad agendum in hac materia secundum circumstantias 
suae dioeceseos. Attendantur dicta a Card. Confalonieri et ab aliis 
Em.mis Patribus de convenientia unius tantum regulationis studiorum 
pro omnibus, tam saecularibus quam religiosis. 

Card. Leger: Placet iuxta modum: ratio tamen habeatur animad- 
versionum factarum ab Em.mis Frings, Ruffini, Godfrey, Richaud, Dopf- 
ner, Exc.mo Hurley et Rev.mo Camagni. 

Schema de studiorum ratione in Seminariis mihi videtur optimum, 
speciatim: 

In paragrapho 4, ubi proponit quod numerus alumnorum sit 
congruus; 

In paragrapho 6, ubi definit quid sit educatio christiana in stu- 
diis mediis; 


11 Cf. p. 737. 

In paragrapho 18, ubi proponit quod Seminaristae habeant ve- 
ram initiationem pastoralem. 

Tamen haec sequentia mihi videntur notanda. 

Quoad titulum capitis II «De studiorum mediorum curriculo », 
opinor quod verba « studia media » non in eodem sensu intelligantur 
in omnibus regionibus. Inveniatur aliud vocabulum, vel dentur synonimi. 

Quoad paragraphum 10. Elucidetur expressio « secundum S. Tho- 
mae Aquinatis principia et methodum ». Dicere « secundum principia et 
ad mentem S. Thomae Aquinatis » nonne esset formulatio magis accom- 
modata hodiernis tentaminibus in re psychologica et in philosophia na- 
turae? 

In paragrapho 19, lin. 35, verbo « religiose », conveniret substi- 
tuere verbum « accurate ». 

In notula 4, pag. 10, 12 dicitur quod in Seminariis cultura moderna 
communicari debet « ne futuri sacerdotes in quodam statu inferioritatis 
coram laicis inveniantur ». Credo quod positive adsit alia ratio, nem- 
pe: « ob valorem ipsum illius culturae modernae ». 

N. B.: Situatio gravissima existit actualiter in multis seminariis et 
est una aptitudo plus minusve declarata, quae invenitur inter profes- 
sores theologiae et professores Sacrae Scripturae. 

Satis frequenter unus professor negat quod alius nuper affirmavit. 
Unde professores theologiae et S. Scripturae debent laborare in concordia 
scientifica. 

Card. Gracias : Placet. 

Card. Cento: Placet iuxta modum: attentis quae a Patribus iam di- 
cta sunt, quae reor componi posse in superiori harmonia. Meo humili 
sensu, sententiam completando Em. mi Card. Ferretto, opportunum esset 
explicite statuere quod valde utile immo prorsus necessarium est iuve- 
nes ad sacerdotium aspirantes, et quidem utriusque cleri, durante qua- 
driennio theologico, aliquem cursum sequi de Arte Sacra, ita ut thesau- 
ros Ecclesiae rite custodire et defendere, necnon domus Dei decorem 
diligere et curare sciant ac valeant. 

Card. Godfrey: Placet iuxta modum: scilicet attentis observatio- 
nibus Em.mi Relatoris et Em.morum Cardinalium Frings, Confalonieri, 
Richaud, Dopfner, Ferretto, Excellentissimi Hurley et Rev.morum Ti- 
nello et Camagni. Quidquid dicatur et iuste de variis Doctoribus et Ma- 
gistris: Ecclesia est semper « Mater et Magistra », quae nullum dubium 


12 


Cf. p. 760. 

nobis relinquit de securitate viae indicatae ab Angelico: certe non exclu- 
duntur alii doctores et alii sancti magistri. Alia in folio adnexo . 13 

Card. Confalonieri: Placet iuxta modum: id est iuxta animad- 
versiones quas ipse feci et adnexo folio scripto trado. 14 

Card. Richaud: Placet iuxta modum: i. e. secundum ea quae dixi 
et secundum ea quae scripsi in nota adnexa 10 et secundum observa- 
tiones Em.mi Card. Wyszynski de duratione aliquando nimis perducta 
in se min ariis dioecesanis et Rev.mi Magistri Generalis Praedicatorum 
de valore doctrinae S. Thomae. 

Card. Dopfner: Placet iuxta modum: ratione habita eorum quae 
dicta sunt a Card. Frings et a Rev.mo Min. Gen. O.F.M. de n. 10 et 
n. 14, et eorum, quae dicta sunt a Rev.mo Mag. Gen. O. P. de n. 9 
(« saltem biennium »). Conferantur etiam ea quae adnexa sunt. 16 

Card. Marella: Placet iuxta modum: habita scilicet ratione ani- 
madversionum ab Em.mis ac Rev.mis Patribus in hoc amplo Consessu 
factarum. Omnes, ex una parte plura, inter alia, mihi videntur sapien- 
ter ac utiliter dixisse, sed forsan non erit tam facile omnia simul in unum 
componere. Attamen hoc erit arduum negotium Subcommissionis de 
Emendamentis. 

Card. Alfrink: Placet iuxta modum: secundum ea quae dicta sunt 
ab Em.mis Frings et Dopfner, et a Rev.mo Patre Generali Fratrum 
Minorum et supposito quod Episcopis et professoribus prudentibus do- 
netur libertas ut ea quae in hoc schemate egregie dicuntur, in praxim 
ducant sapienter, in quo casu diversa desideria Patrum iam implentur. 

Card. Concha: Placet iuxta modum: optima sane et lucida in hoc 
schemate dicuntur. Attamen mihi videtur schema ad nimis particularia 
descendere. Postremo experientia docet philosophiam minime posse in 
duobus tantum annis convenienter absolvi. Attendantur quae dicta sunt 
a Patribus. 

Card. Ottaviani: Placet. Cum animadversione Card. Richaud de 
libro manuali textus. 


13 Cf. p. 770. 

14 Cf. p. 771. 

15 Cf. pp. 771-772. 

16 Cf. pp. 772-774. 

Card. Di Jorio: Placet iuxta modum: attentis observationibus ab 
Em.mo Card. Ruffini propositis: praeterea praecipue attendatur ratio 
practica seu pastoralis studiorum. 

Card. Roberti: Placet iuxta modum: scilicet attentis iis quae di- 
xerunt praesertim Em.mi Frings, Ruffini, Godfrey, Richaud, Dopfner, 
Confalonieri et Exc.mus Hurley, iisque, quoad fieri potest, apte compositis. 

Card. Jullien: Placet iuxta modum: id est: uno verbo placet valde 
imprimis quia alumnis imponitur philosophia scholastica qua nempe recte 
efiormatur homo totus, ideoque pastor animarum; praecipue: 1) Super 
fundamento solido, inexpugnabili metaphisicae , quae omnino necessaria 
est non modo pro morali, pro iure sed pro quavis scientia; 2) Super fun- 
damento psychologiae sane complendae cum legitimis progressibus psy- 
chologiae modernae. Quae philosophia scholastica aptissima est nostris 
temporibus in quibus penes nonnullos dominantur subiectivismus et sen- 
timentalismus, sit venia verbis; 3) Placent quae animadverterunt Em.mi 
Ruffini, Richaud praesertim de necessitate librorum s. d. manualium; 
4) Praeterea duo attamen addenda censerem: 

Primo : in pag. 5, 17 num. 8, ad explanandam rationem propter quam 
oportet ut alumni linguam latinam addiscant, non affertur nisi argu- 
mentum historicum et canonicum, nempe ut alumni cognoscant docu- 
menta traditionis et Magisterii, necnon philosophiae et theologiae. 

Optarem, vero, ut brevissime praemittatur linguam latinam habere 
vim quam maxime paedagogicam, uti experientia vetustissima constat 
atque nuperrime Constitutio Veterum sapientia egregie notat (cf. p. 9: 
Neque vero ... ». 

Quare in pagella citata, lin. 3, verba ita complenda censerem: «... im- 
primis linguae latinae cognitionem tum qua praecipue mentis animique 
facultates perficiantur atque summa ratione sive recte cogitandi sive 
congrue loquendi ars addiscatur, tum qua traditionis et cetera ». 

Secundo : In hac studiorum ratione nihil expressis verbis dicitur de 
necessitate addiscendae artis praedicandi verbi divini. 

Sane, sub num. 18 in lin. 2 9, 18 post verba: « simul vero ... in praxim 
pastoralem initientur », id addi poterit: « de ratione verbi divini prae- 
dicandi, tradendi pueris aliisve catechismum, audiendi confessiones, visi- 
tandi infirmos, assistendi moribundos » (cf. can. 1365 § 3). Nisi de hac 
re agatur expresse in V schemate de Institutione pastorali. 


17 Cf. p. 757. 

18 Cf. p. 759. 

Card. Larraona: Placet, iuxta ea quae proposui, 19 prae oculis ha- 
bitis et concordatis iis quae a Patribus et Consultoribus solide dicta 
fuerunt. 

Card. Heard: Schema placet. Optime dicitur evitandam nimieta- 
tem disciplinarum et praelectionum; sed timeo ne periculum iam adsit ne 
cursus propositus hoc defectu aliquantulum laboret. 

Card. Bea: Placet iuxta modum: maxime ratione habita eorum quae 
proposuerunt Em.mi Cardd. Frings, Dopfner et Rev.mus P. Min. Gen. 
O. F. Min. de S. Thoma, et eorum quae ipse in folio addito exposui. 

Pluries in schematibus de Studiis, ut in cap. II, nn. 3-4 et cap. IV, 
n. 10, de philosophia; in cap. II, n. 6 et cap. IV, n. 14, de theologia, de 
formatione professorum, inculcatur sequenda esse principia et methodum 
S. Thomae, et hoc summo iure fit. Nemo enim negabit S. Thomam esse 
vere, ut Pius XI s. m. dixit, « studiorum ducem ». Tamen, ad evitanda 
dubia et ad mutuam caritatem et fraternam collaborationem inter sodales 
diversarum « scholarum » fovendam et promovendam, opportunum, ne 
dicam necessarium videtur ut paucis verbis indicetur, quo sensu illae 
normae intellegendae sint, quae iisdem fere verbis in Cod. Iur. Can. 
(can. 1366 § 2) habentur. Adsunt enim plures declarationes Summorum 
Pontificum post editionem Codicis datae, quibus accuratius determina- 
tur quo sensu illae normae observandae sint. Ita iam Pius XI p. m. in 
Litt. Enc. Studiorum ducem statuit: « At ne quid eo amplius alii ab aliis 
exigant quam quod ab omnibus exigit omnium magistra et mater Ec- 
clesia: neque enim in iis rebus de quibus in scholis catholicis inter me- 
lioris notae auctores in contrarias partes disputari solet, quisquam pro- 
hibendus est eam sequi sententiam quae sibi verisimilior videtur » 
(AAS 15 [ 1923 ] pp. 309. 323). Item Pius XII s. m. in audientia PP. Ca- 
pitularibus O. P. die 26 sept. 1946 concessa statuit: « Hac autem in re 
(i. e. sequenda doctrina S. Thomae) nunc minoris videntur esse quae- 
stiones in quibus sub magisterii ecclesiastici ductu auspicioque semper 
libera fuit opinandi et disputandi potestas, quantaecumque eaedem in 
philosophicis et theologicis indagationibus ducendae sunt » (Disc. e 
Radiomessaggi VIII, 1946-47, pag. 244 s.). Idem Summus Pontifex in 
audientia die 17 octobris 1943 concessa Universitati Gregorianae, post- 
quam Sanctum Thomam summis laudibus extulit, haec addit: « In his 
quae modo attigimus (scii, in quibus sequendus est Doctor Angelicus) 
enumerentur, exempli gratia, quae spectant ad naturam cognitionis no- 
strae ... ad principia metaphysica in veritate solidata eaque absoluta ... 


19 Cf. p. 774. 

ad Deum personalem, infinitum, Creatorem omnium rerum, ad hominis 
naturam ...» sed statim adiungit: « His rebus haud dubio mentis reti- 
nendis assensu apponenda non sunt ea quae, ad verum in natura “ posi- 
tum ” quod attinet, apud Sancti Thomae magnos commentatores et op- 
timae notae discipulos adhuc in controversia sint. Neque de his loqua- 
mur de quibus disputatur an ad doctrinam Angelici Doctoris pertineant 
vel quomodo interpretanda sint; itemque utpote caduca silentio premi- 
mus ea quae reapse consectaria sunt veterum hominum cognitionis et 
mancae et ieiunae ... ». 

His dictis explicite asserit « talem esse sensum illius legis » quae 
in Codice luris Canonici habetur de sequenda doctrina S. Thomae ( Disc . 
e Radiomessaggi XV, 1943-44, p. 408 s.). 

Videtur igitur, ut omne dubium de sensu legis illius tollatur, etiam 
expositioni doctrinae a Concilio faciendae addenda esse apto loco clau- 
sula: « secundum interpretationem et normas a Summis Pontificibus ex- 
positas ». 

Sic, ut Pius XII desiderat, omnes scient « pulchro consociare foedere 
fidelitatem quam Summo Doctori servant, cum magni aestimanda liber- 
tate quae doctrinarum investigationi debetur ». Simul autem — ita pos- 
sumus addere — unio et fraterna collaboratio omnium, quae hodie adeo 
necessaria est, in tuto collocabitur. 

•kkk 

Aliquae animadversiones particulares: 

Pag. 4, 20 n. 6, lin. 21: loco « instituere » fortasse melius « excolere ». 

Pag. 5, 21 n. 8: Fortasse notandum non adeo linguam latinam classicam 
addiscendam esse, sed potius linguam latinam ecclesiasticam , lectis etiam 
auctoribus christianis (S. Leo, S. Hieron., S. Augustinus, Minucius Fe- 
lix et sim.). Curandum esset etiam ut grammatica huius ecclesiasticae 
latinitatis componeretur qua scholae uti possent. 

Pag. 3, 22 n. 3, lin. 21 sq. : in hac re, quae multum neglegitur, fortius 
insistendum videtur. 

Pag. 6, 23 n. 13, pag. 12, Nota 11: Mentio facienda est de Istructione 
Pont. Comm. Biblicae « De Scriptura Sacra in Clericorum. Seminariis 
et Religiosorum Collegiis » d. d. 13 maii 1950, iussu et approbatione 
Pii XII editae (A AS 42 [1950], pp. 495-505). 


20 Cf. p. 757. 

21 Cf. p. 757. 

22 Cf. p. 756. 
Cf. p. 758. 

Pag. 8, 24 n. 19, lin. 3: Sacra Scriptura primo loco ponenda est. Est 
enim fons et norma omnis studii theologici; item de « traditione pa- 
tris tic a ». 

Beat. Gori: Placet iuxta modum: scilicet, attentis observationibus 
Eminentissimorum Frings et Dopfner necnon Rev.mi Ministri Genera- 
lis O.F.M.; Em. mi Card. Ruffini quoad quaestiones obsoletas; Em.mi 
Richaud de textu et Em.mi Godfrey de vocationibus tardivis. 

Beat. Cheikho: Placet iuxta modum: i. e. a) adhaereo iis quae 
Rev.mus Minister Generalis Ordinis Fratrum Minorum dixit. 

b) Deinde rogo ut hoc schema non insistat in plurimis linguis di- 
scendis. Alumni enim non possunt in seminario solidam formationem 
scientificam habere simul cum studio multarum linguarum. In semina- 
riis orientalibus, alumni debent discere linguam liturgicam et linguam 
vernaculam, et pro eorum formatione aliam linguam Europeam, sive 
gallicam, sive anglicam, sive italicam. Deinde schema commendat studium 
aliarum trium linguarum: latinae nempe, hebraicae et graeco-biblicae. 
Quare, studium linguarum in seminariis orientalibus relinquatur iudicio 
episcoporum Regionis. 

Exc. Felici: Placet. 

Exc. 0’Connor: Placet iuxta modum: sub numero tertio non satis 
mihi videtur evolvi quaestio de methodo instauranda et de compagina- 
tione sacrarum disciplinarum perficienda, de quibus in meis animadver- 
sionibus ultima sessione sabbato elapso expositis. 25 

Exc. Silva Santiago: Placet iuxta modum: id est schema omnino 
mihi placet in genere praesertim si considerantur optimae notae huius- 
modi schematis. Sed mihi videtur quod ea quae dicta fuerunt ab Em.mis 
Cardd. Ruffini, Confalonieri, Richaud, Ottaviani et ab aliis Patribus et 
Consultoribus magni momenti sunt in ultima et definitiva redactione 
schematis pro Concilio et proinde diligentissime considerentur. Sed 
liceat etiam mihi dicere me magnum quidem timorem habere utrum sit 
possibile integrum curriculum theologicum, uti in schemate proponitur 
peragere in quadriennio tantummodo. Hac de causa hodie in nonnullis 
nationibus curriculum theologicum quinquennio peragitur. 

Exc. Antezana y Rojas: Placet iuxta modum: quod dictum est 
a Cardinalibus Ruffini, Confalonieri, Larraona et Ottaviani prae oculis 


24 Cf. p. 759. 

25 Cf. pp. 748-749. 



DISCEPTATIO ~ DE SACRORUM ALUMNIS FORMANDIS 


795 


haberi debet. Ratio communis Studiorum atque liber disciplinae pro 
omnibus Seminariis videntur mibi a Sancta Sede tradenda. 

Exc. Campbell: Placet iuxta modum: id est ratione habita obser- 
vationum factarum praesertim ab Em.mis RufEni, Godfrey, Exc.mo Hur- 
ley et Magistro Generali Ordinis Praedicatorum. Sto pro Sancto Thoma, 
non autem in sensu exclusivo. 

Exc. Cooray: Placet iuxta modum: i. e. iuxta ea quae dicta sunt 
ab Em.mis Cardd. RufEni (de S. Thoma), Confalonieri, Richaud (de 
usu manualium), Dopfner et Ottaviani, ab Exc.mo Hurley et a Rev.mo 
P. Browne. 

Exc. Lefebvre: Placet iuxta modum: i. e. iuxta ea quae dixerunt 
Eminentissimi Cardinales RufEni, Godfrey, Richaud, Larraona et Pater 
Generalis Ordinis Praedicatorum; et experientia constat quod in nostris 
regionibus Africae intelligentiae seminaristarum plane concordant do- 
ctrina et methodus S. Thomae. Quod de monialibus libris dicitur ab 
Em.mo Card. Richaud videtur omnino necessarium ut episcopus possit 
exercere suam vigilantiam. ' , 

Exc. Hurley: Placet iuxta modum: iuxta praesertim observatio- 
nes Em.morum Cardinalium Dopfner et Lienart, Rev.mi Generalis Ma- 
gistri Ord. Praedicatorum et secundum proprias observationes scripto 
adnexo traditas . 26 

Exc. Perrin: Placet iuxta modum: iuxta animadversiones Eminen- 
tissimorum Frings, Richaud, Dopfner, Lienart, Wyszynski et Leger. 
Adhaereo modificationibus a Reverendissimo Sepinski Magistro Gene- 
rali Ordinis Fratrum Minorum propositis et ad mentem observationum 
Excellentissimi Hurley de spiritu pastorali alumnis imbuendis, quia sa- 
cerdos semper pastor debet esse. Inter scientias sociales optarem ut 
doceatur Doctrina Sanctae Sedis de Institutionibus supernationalibus et 
de Societate internationali. 

Exc. Bazin: Placet iuxta modum: i. e. secundum observationes 
Em.morum Patrum Frings, RufEni, Godfrey, Richaud, Wyszynski (de 
Mystico Corpore Xti), et Exc.mi Archiepiscopi Hurley. Schema est opti- 
mum, sed in Missionibus, ut adimpleantur expectationes horum decreto- 
rum, Episcopales Conferentiae non paucas difficultates invenient in prae- 
paratione Rationis Studiorum. Quapropter suggererem ut specialis Com- 
missio eligatur a S. C. de Propaganda, quae colligat omnes utiles in- 


26 


Cf. pp. 774-777. 

formationes circa problemata nostra in hac materia, et postea pro singulis 
regionibus Missionum, directivas idoneas daret ad praeparandam Studio- 
rum Rationem. 

Exc. Bernier: Placet iuxta modum: ab Em.mo Cardinali Ottaviani 
et a Rev.mo Magistro Generali Ordinis Praedicatorum expositum. 

Exc. Yago: Placet iuxta modum: habita ratione animadversionum 
Em. morum Cardd. Wyszynski et Dopfner et iuxta ea quae dixit Excel- 
lentissimus Hurley de toto curriculo studiorum ad formationem pasto- 
ralem dirigendo. 

Exc. Rakotomalala: Placet iuxta modum: ad mentem praesertim 
Excellentissimi Hurley. 

Exc. Bengsch: Placet iuxta modum: prout dixerunt Em.mi Cardd. 
Frings et Dopfner et Archiep. Hurley. 

Exc. Jelmini: Placet iuxta modum: scilicet schema placet, mihi 
liceat tamen quasdam scriptas adiungere animadversiones, quae oretenus 
nimium longum esset dicere. Adhaereo his sapienter ab Eminentissimis 
Patribus Frings, Ruffini, Dopfner, Richaud et praecipue Confalonieri, 
necnon a Rev.mo Patre Magistro Praedicatorum prolatis. 

Ad n. 1 : praesertim sacra. Vox praesertim, meo iudicio, expungenda 
est. Hic enim nodus huius negotii latet, in quo clara et vere principalis 
ratio institutionis ecclesiasticae bene enucleanda est. Nego enim de qui- 
buscumque rebus scientiam in clericis requiri eosque decere, sed censeo 
eam tantum atque praecise earum rerum, quae ad religionem et mores 
pertinent, quae in summam et syntheticam ordinationem hominis ad 
Deum directe conferuntur, quaeque sub ratione formali scientiae eccle- 
siasticae concipi possunt. Nam etiam in hac parte debet unusquisque 
hominum, ut monet Apostolus (I Cor. 7, 20) in sua vocatione manere, 
neque ideo perfectionem atque excellentiam appetere, quae eum extra 
ordinem traicit. 

Ut enim acutissime docuit S. Thomas (IF-IF 6 , quest. 167, art. 1), 
aliter est iudicandum de cognitione veritatis, quae simpliciter bona est, 
aliter vero de appetitu et studio cognoscendae veritatis, in quibus recti- 
tudo vel perversitas contingit. Bonae sunt igitur cognitiones, sed non 
omnibus promiscue. Nam humani intellectus finitudo, rerum scibilium 
succrescens specificatio, officiorum moralium divisio et singularitas id effi- 
ciunt, ut singuli homines non omnimodam scientiam, sed eam tantum 
appetere et adipisci debeant, quae ad officium cuiusque proprium perti- 
neat. Clerici ergo procul dubio in sua scientia omnino excellere debent, 
at non utique in extraneis, quibus si operam navabunt, hoc sine depreca- 

bili imminutione et contemptu scientiae pro statu ecclesiastico funda- 
mentalis evenire non poterit. Quod ille doctissimus vir verumque lumen 
catholicae veritatis verbis luculentis disseruit: « Si sono ancbe troppo 
vantati i servizi resi dagli ecclesiastici alie scienze esatte, servizi che essi 
non possono rendere, se non togliendo al loro ministero una parte di 
quelle cure che tutte gli hanno consacrate » (Alessandro Manzoni, Osi* 
servazioni alia Morale cattolica, parte seconda, cap. 1). 

Unde mos increbrescens extollendi laudibus peritiam clericorum in 
scientiis et artibus ab officio clericali penitus alienis, theoretice frivolus 
et practice vitiosus est, cum per eum novum genus clericorum existat, qui 
maximi sunt in scibili alieno, minimi vero ac pusiones in proprio, adeo- 
que scientiam laicalem affectant, ut non primario et substantialiter, sed 
per accidens et figuraliter personam clerici, quoad scientiam clericalem, 
gerere existimentur. 

Restituenda igitur est in schemate ingenua ratio scientiae ecclesia- 
sticae et institutionis clericalis, quarum orbis res spiritales et morales 
tantum volvit. In mentibus autem figendum, primatum clericorum ce- 
lebrari in luminibus circa moralia, hunc primatum a nobis vulgo expo- 
stulari, in eo denique positum esse iustum iudicium, quod de nobis mun- 
dus ipse, nedum Deus, iudicabit. Accedamus igitur ad cognitionem 
omnium rerum, sed ea ratione, ut tantam adhibeamus, quanta indiget 
infirmitas et imperfectio nostra ut ad Deum ambulemus et quanta potest 
infirmitati et imperfectioni proximi subvenire, cui caritas postulat ut 
subveniamus. 

Hoc axiomate apparet me hunc totum sermonem de institutione 
clericorum in universum habuisse. Nam si qui sunt clerici praeceptores 
in scholis, eos etiam in omnimodis scientiis, propter iam dictam cari- 
tatem, perfecte versatos esse oportebit. 

Ad n. 3: alienis officiis sint liberi. Lex nimis stricta. Tria enim sunt 
consideranda: 

I) non omne officium aliud a magisterio magisterii impeditivum 
esse ideoque a magisterio removendum esse; 

II) ex aliis officiis, dummodo non sint impeditiva prorsus, ali- 
monium quoddam atque materiam educi, quae ad ipsum munus docendi 
et ad veritatis inquirendae exercitium non parum conferunt, dum pe- 
riculum vitiosae abstractionis a viro studioso distinent. Nolim enim obli- 
viscamur librum agendae vitae omnium librorum esse principium et 
fontem; 

III) stat contra tam strictam legem mos atque conditio praeclarae 
Ecclesiae Gallicanae, ubi doctissimi in scientiis ecclesiasticis viri, iidem 

plerumque pastorali curae sunt addicti, nullo utrinque in invicem detri- 
mento. 

Ad n. 7 : Communiter eo titulo sancitam qui ad Universitatem in 
propria natione ingrediendam requiritur. Omnino non placet propter 
plura. 

Primo: cum Sancta Ecclesia tam multa saecula hostili impugna- 
tioni ex civilibus potestatibus exsurgenti fortiter obstiterit, ut pecu- 
liarem rationem instruendi et efformandi clericos in tuto collocaret, 
cumque adrogantiam laicalis principatus in studia seminariorum sese im- 
miscentis nunquam non reiecerit, non probo nos eam formam doctri- 
nae, quae in publicis scholis traditur, quamque tam diu contendimus 
non satis esse aptam instituendis clericis, nunc demum confiteri ad 
amussim convenire cum optimo genere disciplinae, tanquam nihil am- 
plius intersit inter optimam scientiam clerici et perfectam sapientiam 
mundanam: imo non modo confiteri aequalitatem, sed profanam potio- 
rem habere et tanquam modulum et paradigma nostrae institutionis 
extollere. 

Secundo: si satis intellexi, alumni nostrarum scholarum (puta 
seminariorum minorum) post absolutum curriculum medium studio- 
rum convalidationem ac. titulum adparatae scientiae a laicali potestate 
petent. Unde totus ordo noster in re didactica et doctrinali non modo 
coordinatus, sed subordinatus potestati laicali evadet, tamquam sy- 
stema nostrum per se non subsistat. Ergo praeclara illa argumenta liber- 
tatis nostrae in docendo infirmata sunt per vetustatem, vimque et aucto- 
ritatem muneri nostro magisteriali ut aliunde mendicemus oportet. Con- 
cedo discipulos nostros, sua ipsorum sponte, huiusmodi sanctionem 
expostulare et adquirere posse privatim, nego autem seminaria nostra, 
prout talia, sub iugum laicalis potestatis sese submittere posse. 

Tertio: quod dicitur pag. 10 27 in explicationibus huius commatis 
miram et parum opportunam involvit interpretationem totius negotii. 
Innuit enim hanc convalidationem et ratificationem studiorum nostro- 
rum a civili potestate petitam valde conferre ad eorundem severitatem. 
Igitur in rebus nostris nullum sufficiens reperiri potest fundamentum 
et incentivum severitatis, nisi formula ac norma civilis scholae innitamur 
eiusque quasi stimulis ad alacritatem incitemur. Potest quidem ac debet 
medium curriculum studiorum ad generalem temperiem doctrinae cui- 
que nationi propriam accommodari, sed non propterea est arcessenda 
convalidatio a civili potestate tamquam communis conditio ad proceden- 


27 Cf. p; 760. 

dum in studiis clericalibus. Nam institutio ecclesiastica sua vi pollet ori- 
ginali et efficaci, et Ecclesia Sancta omnibus opportunitatibus utitur, 
nulli vero famulatur tamquam serva (c£. can. 1364). 

Adde quod eo minus probabilis est talis positio in schemate, quo 
magis nostris temporibus pro absoluta libertate scholastica (quae tam- 
quam corollarium libertatem opinionis, quam dicunt, consequitur) ca- 
tholici omnium nationum in aciem descendunt. 

Ad n. 8: Puto etiam linguam gr aecam adnumerandam disciplinis 
necessario addiscendis. Qua si careant clerici, quomodo praecipuam 
operam in Sacram Scripturam navabunt, iuxta praescripta in nn. 9 et 15, 
cum ne Novum quidem Testamentum secundum graecam veritatem le- 
gere atque intellegere scient? 

Exc. Suhr: Placet iuxta modum: ratio habeatur eorum quae dixe- 
runt Em.mus Card. Frings et Exc.mus Hurley. 

Rev. Browne: Placet iuxta modum: quoad substantiam schema 
valde placet, sed attentis dictis praecipue Em.mi Card. Ruffini et Em.mi 
Card. Agagianian et adiuncta observatione hac scripta, praeter ea quae 
voce dicebam. 28 

Rev. Sepinski: Placet iuxta modum: 29 ratione habita animadversio- 
num Em.morum Cardinalium Decani, Frings, Dopfner, Larraona et Bea. 
Adhaereo iis quae dixerunt de manuali Em.mi Cardd. Richaud et Jullien 
et quae Em.mus Cardinalis Ruffini dixit de « quaestionibus obsoletis ». 

Rev. Janssens: Placet iuxta modum, propositum ab Em.mo Cardi- 
nali Frings et a Rev.mo Ministro Generali O.F.M. 

N. 9, pag. 5, 30 lin. 8, dicatur: « saltem biennium » prout proponit 
Rev. mus Magister Generalis O. P. 


28 Cf. pp. 777-778. 

29 Cf. pp. 778-780. 
Cf. p, 757. 

XIII 

DE STUDIIS ACADEMICIS AB UNIVERSITATIBUS 
TUM CATHOLICIS TUM ECCLESIASTICIS PROVEHENDIS 

(Sexta Congregatio: 26 febr. 1962) 

1) SCHEMA PROPOSITUM 
A COMMISSIONE DE STUDIIS ET SEMINARIIS 

PROOEMIUM 

Ecclesia Catholica Magistra Veritatis suum esse munus semper duxit 
divinarum humanarumque rerum disciplinas totis viribus provehere atque 
iuvare, quippe quae veritatis solemne argumentum sint, humanam vitam 
et operositatem foveant, christianae societatis decus exstent. Ideo haec Sancta 
et Oecumenica Synodus, plane sibi persuasum habens altiorum studiorum 
sedes esse hodie promovendas quam maxime, quaedam decernenda esse sta- 
tuit quibus tum Universitates Catholicae tum Studiorum Ecclesiasticorum 
Athenaea aptius pleniusque nobile suum consequantur propositum. 


Caput 1 

DE UNIVERSITATIBUS CATHOLICIS 

1. Sanctae Ecclesiae quae, a studiorum Universitatum exordio, libera- 
lissima earum fuit fautrix atque patrona, summopere cordi sunt Catholicae 
Universitates quae, ab Ipsa erectae vel rite approbatae, velut publicam, stabi- 
lem atque universalem praesentiam efficiunt mentis christianae in omnibus 
scientiae partibus atque tum superiore alumnorum institutione spiritu chri- 
stiano informata tum penitiore doctrinarum pervestigatione, scientiarum ac 
litterarum diffusionem et progressum in fidei catholicae lumine sub omni 
coelo promovent. 

2. Quare haec Sancta Synodus enixe commendat ut Catholicae Univer- 
sitates imprimis professoribus polleant scientia ac christiano iudicio eximiis 
et quam validissime adiuventur necessariis et opportunis subsidiis, unde biblio- 
thecis, investigationis institutis ceterisque scientificis instrumentis apte sint 
instructae; ipsae vero, proprii officii memores, tum singularum disciplinarum 
studio sedulo incumbant, tum constanti ac generoso nisu contendant ad 
uberem scientiarum cooperationem atque ad illam rerum universarum rectam 



DISCEPTATIO - DE UNIVERSITATIBUS CATHOLICIS 801 

interpretationem quae Catholicae Universitatis maxime propria est, cum 
christianae revelationis tantum lumine plene haberi possit. 

3. Ideo in omni Catholica Universitate adsit Facultas Theologica, vel 
saltem Theologicum Institutum, quae ipsius Universitatis veluti anima sint, 
ad illorum problematum investigationem promovendam quibus profanae 
scientiae cum sacris continenter coniungantur ita ut fidei cum ratione admi- 
rabilis consensio clarius eluceat et ipsae profanae scientiae veritatis revelatae 
luce perfundantur. 

4. Tantae rei pondus persentiens, Sancta Synodus vehementer exoptat 
ut in omnibus orbis partibus quaedam Catholicae Universitates habeantur, 
quae grave sibi commissum munus exsequantur atque Ecclesiasticae Aucto- 
ritati in hodierno apostolatu doctrinale auxilium praestent. Ad quem finem 
facilius obtinendum catholicarum virium consociatio omni ope foveatur ab 
Episcoporum coetibus sub illius Sacri Dicasterii moderamine cui Catholica- 
rum Universitatum cura commissa est et quod virorum vere peritorum con- 
silio adiuvabitur, qui ex variis nationibus diversisque disciplinis eligi debent. 

5. Sedulo pariter curandum est ut catholici studentes, eorum etiam pa- 
rentibus monitis, officium sentiant frequentandi Catholicas Universitates, ubi 
dantur, ideoque earum aditus alumnis congruis dotibus praeditis facile pateat, 
iis imprimis qui maioris sunt spei etsi tenuioris fortunae. Spiritu vere catho- 
lico ac fraterno adiutorio recipiantur qui alienis ex nationibus adveniunt, 
ex iis potissimum quae maiore auxilio indigent, ita ut litteris scientiisque 
alte instituti ac simul religione moribusque integre formati, in patriam re- 
versi propriis rite fungantur muneribus ad maius tum Ecclesiae tum Socie- 
tatis civilis bonum. 

6. Cum vero Catholicae Universitates ob maiores in dies ipsarum neces- 
sitates non ubique erigi possint, Sancta Synodus animarum Pastores monet 
ut congruum procurent auxilium iis qui civiles Universitates frequentant, ac 
valde suadet ut in magnis saltem universitariis urbibus centra universitaria 
instituantur, quae Catholicarum Universitatum defectum quodammodo sup- 
plentia, non tantum spirituale auxilium praestent ac hospitiis pro studentibus 
institutis morale praesidium offerant, sed etiam disciplinarum studium pro- 
moveant in harmonica scientiae et fidei conspiratione, theologica quoque fa- 
cultate vel cathedra in ipsa Universitate civili erecta, ubi opportune fieri 
possit. 

7. Summopere quoque Sancta Synodus commendat ut scientiae viri ca- 
tholici etiam extra Catholicas Universitates veritatis cognitioni servire ad 
commune bonum specialiter studeant, tum pervestigatione scientifica et do- 
cendi munere in civilibus Universitatibus, tum constanti scientifico com- 
mercio cum omnibus scientiae viris, tum denique iuvenes praeclarioris inge- 
nii sive catholicarum sive civilium Universitatum, qui ad docendum et inve- 
stigandum aptiores sunt, peculiari cura excolendo ac promovendo, ita ut 
quam plurimis hominibus veritatis fructus praebere valeant eosque ad lucem 
quoque Evangelii intuendam perducere conentur. 

Textus schematis definitive approbatus est in Sessione Generali Commissionis 
de Studiis et Seminariis habita diebus 11-16 decembris 1961 ; 33 Membra (i. e. 
omnes praesentes) tulerunt suffragium « Placet ». 


NOTAE 

Ad 1. Nihil in hoc Decreto dicitur de Ecclesiae iure Catholicas Universitates 
erigendi et de iis quae cum hoc iure con nectuntur, quia haec supponuntur ex gene- 
raliore Decreto « De Scholis Catholicis », ubi illa iura. vindicantur pro omnibus scho- 
lis catholicis, inter quas etiam Universitates numerantur. 

Ad 2. Quae de momento et fine Catholicarum Universitatum hic dicuntur, la- 
tius exponuntur in exordio Constitutionis Apostolicae Pii XI Deus Scientiarum Do- 
minus (24 maii 1931) necnon in scriptis et sermonibus Pii XII; conferri possunt, 
exempli gratia: Litterae ad XXII Congressum «Pax Romana» (12 aug. 1952), 
Oratio ad Senatum Academicum et Alumnos Universitatis Romanae (15 iun. 1952), 
Oratio ad Professores et Alumnos Catholicorum Institutorum Galliae (21 sept. 
1950). 

Ad 3. In antiquis Universitatibus Catholicis semper habebatur Facultas Theolo- 
gica, quae omnium Facultatum princeps erat; in recentioribus Universitatibus Ca- 
tholicis hoc non semper accidit. Et revera, etsi optandum est ut in magnis Catholicis 
Universitatibus habeatur Facultas Theologica, hoc nequit omnibus imponi; imponi 
vero potest ut aliquod Institutum vel Centrum Theologicum constituatur quod 
defectum theologicae facultatis quodammodo suppleat. Eius structura non deter- 
minatur cum diversis necessitatibus iuxta placita competentis auctoritatis ecclesia- 
sticae accommodari debeat; eius vero munus erit curare ut religionis schola in Uni- 
versitate secundum diversa locorum adiuncta apte habeatur, ut illorum problema- 
tum investigatio peculiariter promoveatur quae scientias naturales, philosophiam 
et religionem attingunt (v. g. mundi evolutio, vitae initia, humani generis origo, 
vitae socialis problemata etc.) atque ut tota alumnorum institutio harmonica ratione 
cum christiana doctrina componatur. 

Ad 4. Catholicae Universitates nimis multiplicari nequeunt propter difficultatem 
tum aptos Professores tum scientifica subsidia inveniendi, atque vitandum est ne 
quoad valorem scientificum civilibus Universitatibus inferiores sint, quod in dede- 
cus Ecclesiae et alumnorum damnum cederet; ideoque earum qualitas potius quam 
numerus curari debet, cum melius sit paucas florentes habere quam multas languen- 
tes. Quare vires coniungendae sunt ut in omnibus mundi partibus quaedam, etsi 
paucae, Catholicae Universitates habeantur, quae studiorum et scientiarum splen- 
dore vere eniteant atque catholicum influxum exercere efficaciter valeant. 

Ad 5. Catholicarum Universitatum praestantia in tuto posita, earum frequen- 
tatio fovenda est; cum vero haud raro difficultates oeconomicae adsint, necessitas 
urgetur auxilia quaerendi quibus earum aditus facile pateat. Peculiaris praeterea 
mentio fit studentium novarum nationum, praesertim Asiae et Africae, quorum 
educatio summi momenti est cum ex iis multum pendeat futura illarum nationum 
sors atque ipsius Ecclesiae in eis incrementum. 

Ad 6. Ob impossibilitatem Catholicas Universitates multiplicandi, valde urgen- 
da videtur opportunitas centra catholica constituendi in magnis urbibus apud Uni- 
versitates Statales, sicut iam fit in pluribus regionibus, etiam Asiae et Africae; 

multo minores sunt difficultates tum quoad personas tum quoad subsidia oecono- 
mica, et magni fructus obtineri possunt. 

Ad 7. Commendatur nisus penetrandi in Statales Universitates, tum theologicam 
facultatem vel cathedram erigendo, ubi fieri potest prout in n. 6 dictum est, tum 
aptos Professores comparando qui vere docti et catholici sint; pariter peculiaris cura 
commendatur iuvenum qui, ingenio et virtute praestantes, certam spem dant fore ut 
optimi Professores evadant Universitatum Catholicarum vel Statalium. Coetus epi- 
scoporum in aliquibus regionibus huiusmodi incepta iam efficaci cura promovent; 
sed apta cum Universitatibus Catholicis et Apostolatu Laicorum inita operae con- 
sortione vel uberiores fructus obtineri poterunt. De diversis modis promovendi col- 
laborationem Universitatum utiliter conferantur quae proponuntur a S. Congr. de 
Seminariis et Studiorum Universitatibus in votis Concilio parando exaratis (cf. Acta 
et Documenta ..., III, pp. 369-370). 


2) RELATIO EM.MI P. D. IOSEPH CARD. PIZZARDO 
PRAESIDIS COMMISSIONIS DE STUDIIS ET SEMINARIIS 

Paucis mihi liceat discussionem huius schematis introducere: 

Primo: De momento argumenti. 

Universitas est centrum altioris veritatis investigationis et schola 
in qua alumni superioribus studiis operam dant. Nunc vero, ut Pius XII 
aiebat: « Moderatio futurae societatis posita est praecipue in mente et 
in corde eorum qui hodie in Universitatibus student » (Oratio ad Sena- 
tum academicum et ad studentes Universitatis Romae, die 15 iunii 1952 ). 
Quare permagni interest ut iuvenes recte et christiane instituantur in 
catholicis Universitatibus; tum in regionibus ubi civiles Universitates 
spiritu areligioso imbuuntur, tum in nationibus ubi civiles Universitates, 
etsi catholicae religioni faventes, haud raro tutam institutionem christia- 
nam dare nequeunt. 

Universitas est praeterea inquisitionis centrum in quo ideae elabo- 
rantur quae paulatim in societatem prodeunt ac vulgantur eamque re- 
gunt. Magnum inde momentum apparet centra catholica habendi in 
quibus ideae, christianae revelationis lumine, elaborentur; quod prae- 
stare possunt Universitates Catholicae sive singillatim consideratae sive 
inter se consociatae. 

Secundo: De statu actuali Universitatum Catholicarum. 

Praeter Universitates Ecclesiasticas (ad normam Constitutionis Apo- 
stolicae Deus Scientiarum Dominus ) hodie numerari possunt circiter 
octoginta quae dicuntur Universitates Catholicae: circiter decem in Eu- 
ropa, quadraginta in America Septentrionali, viginti in America latina, 



804 


SESSIO IV - ACTA 


decem in Asia, una in Africa. Cetera ducentum circiter Instituta vel 
sunt Facultates independentes vel Collegia Universitaria independentia 
vel alicui Universitati aggregata, vel tandem sunt Instituta studiorum 
superiorum, sed indolis non stricte universitariae. 

Diversitas magna est non tantum quoad eorum naturam, sed etiam 
quoad scientificum valorem. Etenim si Universitates Catholicae dantur 
hoc nomine vere dignae atque Civilibus Universitatibus nullo modo in- 
feriores, aliae dantur in quibus Universitatis requisita, plus minusve de- 
ficiunt. 

Tandem notanda est diversitas quoad geographicam distributionem; 
etenim in quibusdam nationibus nimis multiplicantur, alibi vero nimis 
rarae sunt, sicut in continente africano, in quo praeter unam Catholicam 
Universitatem, duo vel tria collegia universitaria recenter inchoata in- 
veniuntur. 

Tertio: Quaenam sunt facienda. 

a) Curandum est ut in omnibus mundi partibus quaedam dentur 
Universitates Catholicae vere praecellentes; ad hoc assidua virium ca- 
tholicarum coordinatio exigitur, qua tum Catholicae Universitates exsi- 
stentes promoveantur, tum loci aptiores eligantur ac subsidia parentur 
pro huiusmodi Universitatibus constituendis; cavendo tamen sedulo ne 
aucto numero earum vis et praestantia enervetur; 

b) Gravissimum problema considerandum est iuvenum studen- 
tium ex regionibus Asiae, Africae, Americae Meridionalis ad Europae 
vel Americae Septentrionalis Universitates venientium, attentis omne 
genus insidiis ab Ecclesiae inimicis his iuvenibus paratis; 

c) Providendum erat quaestioni de Facultate Theologica. Facul- 
tas Theologica olim prima ac veluti corona ceterarum Facultatum erat; 
recentioribus vero saeculis eius momentum in Universitatibus valde im- 
minutum est, immo in multis Statalibus Universitatibus exclusa est et in 
ipsis Catholicis Universitatibus sufficientem influxum non exercet. Quod 
sane dolendum est, cum omnes facultates problemata habeant directe 
vel indirecte connexa cum theologia. 

Quae cum ita sint, votum manifestatum est ut in omnibus Catholi- 
cis Universitatibus facultas theologica constituatur quae ad pristinum 
locum ac dignitatem restituatur. Attamen difficile videtur, immo forsan 
impossibile Facultates theologicas ita multiplicare; quare optandum est 
ut in praecipuis Catholicis Universitatibus facultas theologica erigatur, 
in coeteris vero aliquod « Institutum vel Centrum Theologicum » cuius 
munus in nota tertia schematis circumscribitur. . 

d) In magni§ urbibus universitariis ubi desunt Catholicae Uni- 

versi tat es, Centra Catholica erigantur, quibus non tantum adsistentia 
spiritualis praebeatur, sed intellectuale quoque studium promoveatur 
quaestionum quae relationem inter scientiam et Fidem habent, ita ut 
Universitatis Catholicae munus aliquatenus suppleant. 

Quarto: Laboris praeparatorii brevis delineatio. 

Studium particulare harum quaestionum commissum est coetui pe- 
culiari, cuius praeses fuit Exc.mus D. Aemilius Blanchet, Rector Insti- 
tuti Catholici Parisiensis. Eum adiuvabant Ill.mus D. Mac Donald, Rector 
Universitatis Catholicae Washingtonensis, Ill.mus D. Ioseph Albareda- 
Herrera, Rector Universitatis Catholicae Pamplonensis in Hispania, 
Rev.mus D. Hubertus Jedin, Historiographus Concilii Tridentini et Pro- 
fessor in Universitate Bonnensi, Rev.mus P. Hilarius a Mediolano, Pro- 
fessor in Universitate Urbis. Relator vero fuit Rev.mus P. Paulus Dezza 
S. I. et Correlator Ill.mus D. Franciscus Vito, Rector Universitatis Ca- 
tholicae Mediolanensis. 

Postquam a coetu particulari singulae quaestiones examinatae erant, 
schema consideratum et discussum est in tertio et quarto Conventu ge- 
nerali, et denuo expolitum in quinto Conventu mense decembris anni 
elapsi unanimi consensu a Commissione approbatum est. 

Conclusio. 

Saepius hac in aula dictum est, Decreta conciliaria non debere de- 
scendere nimis ad particularia. E contra praesens schema potest Urbis 
videri forsitan nimis generale et nimis suasivum, non sufficienter prae- 
ceptivum. Ita vel magis, si hoc schema comparatur cum capite altero 
quod agit de Universitatibus ecclesiasticis, ubi plura valde concreta cum 
vigore praecipiuntur. 

Sed haec differentia stili a Commissione consulto electa est. Uni- 
versitates ecclesiasticae enim unice Ecclesiae subsunt earumque tituli 
nomine Sanctae Sedis tantum conferuntur. In Universitatibus catholicis 
autem saepissime legislationis civilis singularum nationum ratio est ha- 
benda. Per consequens tenor Decreti adaptationem ad conditiones valde 
diversas permittere debet. 

3) ANIMADVERSIONES SODALIUM 

Card. Ottaviani: Pag. 5, 1 n. 6, in fine legitur: « Theologica quoque 
facultate vel cathedra in ipsa universitate civili erecta, ubi opportune 
fieri possit ». 

Haec verba ego puto esse delenda. Ratio haec est: quando facultates 
theologicae eriguntur in sinu universitatum civilium, earum professores 
gener atim nominantur a gubernio. Iam vero licet aliquae cautiones con- 
corditer ab utraque potestate, civili videlicet et ecclesiastica, statuantur 
(cf. art. 3 Concordati cum Bavaria), tamen tale de facto criterium lai- 
corum est ut in selectione professorum eorum tendentia non conveniat 
cum criteriis Ecclesiae. Experientia docet ne Concordata quidem suffi- 
cientia fuisse ad tuenda hac in re iura Ecclesiae. Difficultas autem crescit 
si agitur de amovendo a munere professore, qui officio par non est, prae- 
sertim ob inadaequatam vel non genuinam doctrinam: id practice quasi 
impossibile evadit ob reactiones quae praevidentur. 

Opportunius autem addenda esset, in n. 7, paragraphus qua hortantur 
ordinarii ut, praesertim in magnis civitatibus, cathedra erigatur apud 
aliquod ens ecclesiasticum pro studiis theologicis in laicorum magis 
cultorum institutionem. 

Card. Bea: Unum liceat mihi animadvertere: utile esset certe si in 
diversis regionibus aliqua facultas theologica esset quae non inservit 
proprie alicui dioecesi particulari sed instituta est pro investigatione 
et pro propagatione doctrinae catholicae in genere, quia quando agitur 
de aliqua facultate theologica quae simul inservit etiam theologis qui 
student in dioecesi pro futuro sacerdotio saepe nimis ratio debet haberi, in 
illis facultatibus, ipsius rationis pastoralis, moralis, practicae cum stu- 
dium theologicum scientificum postulet aliquod centrum et propterea, 
ni fallor, si potest alicubi, iuxta universitatem catholicam, haberi facultas 
theologica quae est independens ab omni dioecesi et inservit simpliciter 
studio, investigationi et propagationi, publicationibus rei theologicae, 
esset magnum momentum pro Ecclesia. 2 

Exc. Silva Santiago: Placet iuxta modum: nempe cum aliquibus 
adnotationibus seu observationibus quoad Caput I, cuius titulus in ge- 
nere sic se habet: De Universitatibus Catholicis. 


1 Cf. p. 801. 

2 Textus transcriptus est ex taeniola magnetica. 

Re quidem vera, mens iuxta quam hoc caput confectum est, clare 
apparet in pagina sexta 3 schematis, ubi in notis septem Commissio ex- 
plicat qua de causa textus schematis definitive approbatus praesertim 
de momento et fine Catholicarum Universitatum brevissime exponitur, 
dum latius exprimitur v. gr. in exordio Constitutionis Apostolicae 
Pii Papae XI Deus Scientiarum Dominus (24 maii 1931) necnon in 
aliis praeclarissimis scriptis et sermonibus Pii Papae XII, quae citantur 
in notis huiusmodi schematis. 

Nihil habeo dicendum contra talem schematis processum. Attamen, 
meo quidem iudicio, propter experientiam acquisitam ut Rector Uni- 
versitatis Catholicae Chilensis (prima Universitas Catholica in America 
Latina, abhinc septuaginta quattuor annis), et propter personalem co- 
gnitionem plurium Universitatum non solum in America Latina sed etiam 
in Septemtrionali atque in Europa, et propter praesentiam in nonnullis 
Congressibus Universitatum tum Catholicarum tum Civilium, emenda- 
tiones aliquas, seu melius additiones sequentes propono. 

Pag. 3, 4 Cap. I, n. 1. Post ultimam numeri partem ubi legitur: 
«... tum penitiore doctrinarum pervestigatione, scientiarum ac littera- 
rum diffusionem et progressum in fidei catholicae lumine sub omni coelo 
promovent », sequens addatur prima suggestio: 

1) Propterea, ratione habita de aliorum valorum hierarchia, in 
omnibus Universitatibus debita tribuatur aestimatio studiis atque inve- 
stigationibus scientifico-technicis, quae magni momenti hodiernis tempo- 
ribus sunt habenda, quatenus validum praestare possunt auxilium ma- 
teriali populorum prosperitati, praesertim in regionibus parum evolutis 
atque opem ferunt ad maiorem societatis humanae culturam et pro- 
gressum. 

Et haec secunda suggestio: 

2) Quatenus ex hodierni temporis experientia constat, populorum 
vitalis explicatio, quidquid sit de eorum culturali et scientifico-technico 
acervo, dimensiones ostendit « supranationales et mundiales » ( Mater 
et Magistra); quod, procul dubio, vitam hodiernam Universitatum affi- 
cit. Quapropter apud magistros atque alumnos Universitatum studium 
fovere oportet « internationalium » problematum. Atque Universitas 
ipsamet magno « internationali » spiritu informetur atque explicetur, 
praesertim, in iis Facultatibus ad quas praedictus spiritus specialiter 
spectat. 

Ad quem laudabilem finem obtinendum, mutua cooperatio foveatur 


3 Cf. p. 802 s. 

4 Cf. p. 800 . 



808 


SESSIO IV - ACTA 


inter Catholicas Universitates, per Associationes sive regionales sive 
« mundiales », sicut aliquae ad praesens exstantes (e. gr. Foederatio Uni- 
versitatum Catholicarum et ODUCAL in America Latina). 

Seminarii quoque atque Studiorum Centra instituantur pro « spe- 
cializatione » et perfectione, « post-graduatis » destinata, ubi et magi- 
stri atque alumni determinatae regionis aut continentis congruens cur- 
riculum peragere queant. 

Pag. 4, 5 n. 3. Optime mihi videtur et omnino necessarium quod sta- 
biliatur hoc in numero, quod Facultas Theologica vel saltem Theologi- 
cum Institutum ipsius Universitatis velut anima sit ad illorum proble- 
matum investigationem promovendam quibus profanae scientiae cum 
sacris continenter coniungantur. 

Sed in hodiernis Universitatibus Catholicis, meo quidem iudicio, in 
omnibus vel fere in omnibus non solum exstat problema in harmonica 
alumnorum formatione intellectuali cum christiana doctrina, ut optime 
notatur in pagina sexta 6 nota tertia, et in quo Facultas Theologica vel 
Theologicum Institutum obiectivum habet suum specificum. Est aliud 
quidem et gravissimum problema. 

Non pauci enim alumni Universitatem ingrediuntur absque ulla 
religiosa institutione, quia de familiis procedunt quibus spiritus reli- 
giosus et pietatis omnino deest, aut de collegiis vel lyceis laicis ubi 
non raro aut non existit schola Religionis, aut, si existit, talis disciplina 
est omnino deficiens. Ergo Universitas Catholica curare debet ut etiam 
pro his alumnis institutio fiat quae scientias naturales, philosophiam 
et Religionem attingat. 

Non solum Facultas Theologica et Theologicum Institutum, sed 
etiam ipsamet Universitas Catholica adamussim adimplere tenentur ca- 
nonis 1373 dispositionem scilicet: « Iuventus quae medias aut supe- 
riores scholas frequentat pleniore religionis doctrina excolatur, et loco- 
rum Ordinarii curent ut id fiat per sacerdotes zelo et doctrina prae- 
stantes ». 

His dictis propono: 

I) N. 3, in pag. 4, remaneat uti est quia revera respondet ad implen- 
dum officium cuiuslibet Catholicae Universitatis. 

II) Addatur: 1) Numerus tertius « A »: Immo magnopere oportet 
ut in singulis Catholicis Universitatibus erigatur Institutum seu Centrum 
cui speciatim competat et specifice id omne quod ad Culturam Catho- 
licam et Moralem Professionalem respicit, et cuius sit pro futuro defi- 


5 Cf. p, 801. 

6 Cf. p. 802. 

nire, in ordinem redigere, vigilare, atque religiosam institutionem pro 
omnibus Facultatibus, Institutis et Scholis Universitariis, sacerdotibus 
auspicibus non solum in Religione sed etiam in humanis scientiis ido- 
neis et peritis, et universitario spiritu praeditis. Tanquam finem pro- 
prium atque specificum praedicta Instituta solida vincula coniungere 
omni ope conabuntur cum Facultate Theologica atque Theologico In- 
stituto, ad hunc finem ut agendi ratio concorditer moderetur, sicut 
in numero tertio huius schematis statuitur (Resolutio Organizationis 
« ODUCAL », Limae, Actuum Collectio, pagina sexagesima tertia, 
nn. 1 et 4). 

Tandem, alios duos numeros proponere opportune duco: tertius 
« B » et tertius « C ». 

2) Numerus tertius « B »: Attentis praesentium temporum difficulta- 
tibus propter relationes quae exstant inter Humanismum et Scientiam, et 
quatenus necessitas urget propugnandi et latius propendendi culturae spi- 
ritualis fundamenta, erigere oportet in Catholicis Universitatibus Moder- 
nas Vacuitates Philosophicas pro laicis. Quarum specificus finis erit intel- 
lectualibus et laureatis debitam institutionem in philosophicis disciplinis 
operam dare (quae raro in educatione media obtinetur), atque etiam bene- 
ficum et salutarem influxum in caeteras Facultates exercere. Item, at- 
tentis hodiernae educationis adiunctis, foveantur Instituta seu Scholae 
Paedagogicae seu Magisterii, ut etiam laici in collegiis, lyceis et gymna- 
siis idoneum et christianum magisterium exercere valeant. 

3) Numerus tertius « C »: Quatenus gravia oeconomico-socialia pro- 
blemata hodiernam societatem exagitant, praecipue in regionibus insuf- 
ficienter evolutis quoad socialem progressum et bonum commune, et 
votis annuendo S. S. Ioannis XXIII feliciter regnantis in suis Litteris 
Encyclicis Mater et Magistra expressis, Universitatum alumnis vera et 
solida institutio socialis christiana tradatur, atque alacriter stimulentur 
ut enixe studio de re oeconomico-sociali intense vacare conentur. 

Quantum fieri potest, ad praedictum finem rite obtinendum, in 
singulis' Universitatibus Vacuitas seu Institutum erigatur « Sociologiae 
Applicatae », idest, practicae, quae, per specialia curricula, authenticos 
et christianos sociologos efformet, atque in omnes Universitatum Facul- 
tates, Instituta et Scholas beneficum influxum exerceat (Resolutio Orga- 
nizationis « ODUCAL », Limae, 1959, Actuum Collectio, pagina sexa- 
gesima tertia, 2). 

4) SUFFRAGIA SODALIUM 

Card. Tis serant: Placet. 

Card. Aloisi Masella: Placet. 

Card. Ferretto: Placet. Sed habita potissimum ratione eorum 
quae Em.mus Cardinalis Ottaviani prudentissime exposuit. 

Card. Lienart: Placet. 

Card. Tappouni: Placet. 

Card. Copello: Placet iuxta modum: ratione habita eorum quae 
dixerunt Em. mi Patres. 

Card. Spellman: Placet. 

Card. Frings: Placet. Quamvis Universitates Catholicae secundum 
doctrinam catholicam sint optima instrumenta ad veritatem undequaque 
investigandam et pro iuventute bene informanda, tamen urgenda vide- 
tur phrasis initii puncti 6 posita, secundum quam non ubique Univer- 
sitates Catholicae fundari possunt. Nam secundum hodiernum statum 
scientiarum immensas exigunt expensas tum pro erigendis et installan- 
dis aedificiis tum pro annua sustentatione; et universitas cum profes- 
soribus mediocribus vel male doctis et sine necessariis mediis videtur 
peius esse quam nulla Universitas Catholica. Ita caute procedendum est 
in fundandis Universitatibus Catholicis. Et optime ponuntur in punctis 
6 et 7 consilia pro iis regionibus, ubi Universitates Catholicae nondum 
existunt vel nondum erigi possunt. 

Card. Ruffini: Placet iuxta modum: quando agebatur de praepa- 
randa Constitutione Apostolica Deus scientiarum Dominus unum, ma- 
ximi momenti, ob peculiaria adiuncta, decerni non potuit, nimirum: 
quid veniat nomine « Universitatis Catholicae ». 

Nunc opportunum est — ut mihi videtur — describere conditiones 
essentiales ut centrum quoddam studiorum academicorum Universitas 
Catholica appellari possit. Scio esse Universitatem, quae etsi plures 
habeat professores protestantes, catholica vocatur? Num talis abusus 
tplerari potest? Quid igitur requiritur ad professores, ad disciplinas, 
ad regimen quod attinet? 

Pag. 5, 1 ad 6. Adhaereo omnino iis quae Em.mus Cardinalis Otta- 
viani dixit de facultatibus studiorum Ecclesiasticorum in Universitatibus 


1 Cf. p. 801. 

civilibus instituendis. Ad orthodoxiam talium facultatum tuendam, opor- 
tet ut eae ab Auctoritate Ecclesiae directe dependeant. 

Card. Valeri: Placet. 

Card. Siri: Placet iuxta modum: ratione habita observationum quae 
a Patribus prolatae sunt. 

Card. McIntyre: Placet iuxta modum: in concordia cum Rev.mo 
ac Em.mo Relatore et secundum alios Em.mos Commentatores et specia- 
liter Em.mum Ottaviani. 

Card. Wyszynski: Placet iuxta modum: 1) Erigantur Facultates 
Philosophiae et Theologiae pro laicis cum singulari programmate, adapta- 
to exigentiis laicorum. 

2) Admissio laureae in theologia pro laicis, etiam pro mulieribus, 
multum desideratur. 

3) Membra Facultatum Theologicarum in Universitatibus Status, 
dependentibus a civili potestate, saepissime favent circumstantiis et do- 
ctrinis politicis, « ad usum Delphini », et putant potius se esse officiales 
Status quam membra Ecclesiae docentis. Quod praxi probatur in regio- 
nibus nostris. Inde maximae difficultates oriuntur. 

Card. Quiroga y Palacios: Placet. Attendantur tamen observa- 
tiones Em.mi Ottaviani et Exc.mi Archiepiscopi de Concepcion. 

Card. Leger: Placet. Optima datur notio Universitatis catholicae 
et muneris in ea habiti a facultate theologiae. Item optime exponitur 
influxus ad commune bonum quem habere debent scientiae viri catho- 
lici extra catholicas Universitates. 

Card. Gracias: Placet. 

Card. Cento: Placet, attentis quae Eminentissimi Octaviani, Ruf- 
fini et Wyszynski dixerunt. Debite considerentur quae Excellentissimus 
Silva Santiago exposuit. 

Card. Godfrey: Placet, iuxta id quod dixit Em.mus Relator. At- 
tamen unam observationem facere velim relate ad ea quae dixit Em.mus 
Card. Ottaviani. Explicationem dedi in folio adnexo. 

Cap. I, pag. 5, 2 n. 6: Auxilium praebendum iis qui in civiles Universi- 
tates frequentant est res quae saepe venit in discussionem in conferendis 
Episcoporum apud nos, et non sine fructu quia pro Universitatibus no- 
minantur ab Episcopis cappellani pro variis Universitatibus et Catholici 


2 Cf. p. 801. 

congregantur in ecclesiis et oratoriis specialibus ubi studentes commu- 
niter divino Sacrificio assistunt, sacramenta recipiunt et conciones au- 
diunt. 

Domum specialem habent studentes immigrantes, v. g. ab Africa 
et Asia, cum cappellanis specialibus. Hospitia etiam sunt ubi vita Catho- 
lica fovetur et activitates sociales promoventur. 

Pro Anglis Universitatem Londinensem frequentantibus est Ecclesia 
specialis in dioecesi Westmonasteriensi ubi studentes habent omnia pro 
vita Catholica necessaria. 

In aliquibus Universitatibus sacerdotes admittuntur ad cursus ad 
praelectiones habendas de philosophia et theologia. Hi cursus frequen- 
tantur tum a Catholicis quam ab acatholicis. 

Nil fit sine Episcopo. Nulla coactio ex parte Universitatis in re do- 
ctrinali. 

Card. Confalonieri: Placet, habita tamen ratione de his quae ab 
Exc.mo Domino Archiepiscopo Silva dicta sunt; insuper (quoad n. 3, 
in pag. 4 3 ) provideri debet, ut, pro nostrae aetatis necessitatibus, ma- 
gistri in Facultate Theologica vel Theologico Instituto, quam maxime 
periti et apti seligantur. 

Card. Richaud: Placet. 

Card. Dopfner: Placet. Quoad pag. 5, 4 linn. 18-20, timores Em.mi 
Card. Ottaviani certissime momentum suum habent, sed experientia 
ultimis temporibus in Germania omnino positiva est. Pro aestimatione 
Ecclesiae in Universitatibus et in campo scientiae et culturae magni ha- 
bendae sunt tales facultates. Illa mentione in hac constitutione Conci- 
liari certe impressio opportuna nascitur. Ceteroquin clausula « ubi op- 
portune fieri possit » provisum est, ne erectio talium Facultatum per- 
mittatur in casibus, in quibus omitti deberet. 

Card. Marella: Placet iuxta modum: attenta animadversione Emi- 
nentissimi Card. Ottaviani de non commendandis novis erectionibus 
Facultatum Theologicarum in Universitatibus Status ad vitanda pericula 
de quibus a laudato Em.mo sermo factus est. Placet omnino animadver- 
sio Card. Godfrey, quia in Anglia, ut ille dixit, agitur de cursibus 
theologicis pro omnibus, quod valorem missionarium habet, non de 
facultate erecta. 


3 Cf. p. 801. 

4 Cf. p. 801. 

Carcl. Alfrink: Placet. 1) In num. 6, pag. 5, 5 linn. 18-20 sermo est, 
nisi fallor, de cathedra philosophiae aut theologiae catholicae, erecta per 
Episcopos (« Pastores »; v. lin. 9), cuius professor est nominatus ab 
Ecclesia. Sicut apud nos, ubi in Universitatibus Statalibus Episcopi ere- 
xerunt cathedras philosophiae et theologiae catholicae, cuius professores 
plena cum libertate ab Episcopatu nominantur (et utique honorantur). 

2) Notae quae in fine huic et aliis schematibus adduntur, mihi vi- 
dentur valde utiles et magni momenti. Exoptarem ut illae notae in offi- 
ciali publicatione decreti non amittantur. In hoc casu tamen, in nota 7 
ubi agitur de « penetrando » in Statales Universitates, vox « penetrare » 
forse melius mutatur, quia haec vox multis acatholicis non placebit. 

Card. Concha: Placet. 

Card. Ottaviani: Placet cum adnexis animadversionibus. 6 

Card. Di Jorio: Placet, iis attentis tamen quae ab Em.mo Card. 
Ottaviani dicta sunt. 

Card. Roberti: Placet iuxta modum: adhaereo animadversionibus 
Em. mi Card. Ottaviani de magna prudentia in casu adhibenda. Locus 
autem differt a loco. In Italia erant facultates theologicae apud Univer- 
sitates civiles, postea suppressae sunt et Ecclesia gavisa est. Illud velim 
addere votum ut ad erigendas et sustentandas catholicas Universitates 
cunctae Ecclesiae colligantur vires, quia maiorem influxum exercet una 
Universitas optima quam plures mediocres. 

Card. Jullien: Placet. 

Card. Larraona: Placet, ita ut concordentur illa quae ita graviter di- 
xit Em. mus Ottaviani, quae plene vigent pro Universitatibus catholicis 
sed a Statu dependentibus, et quae optime exposuit pro aliis Exc.mus Ar- 
chiepiscopus Silva, Rector Universitatis Sancti Iacobi de Chile et alii 
Em.mi Patres confirmaverunt pro Anglia, Germania, Hollandia. 

Card. Heard: Placet iuxta modum: i. e. iuxta votum Em.mi Ot- 
taviani. 

Card. Rea: Placet. 7 Ad cap. I: De Universitatibus catholicis : 

Pag, 4, 8 n. 3, et Nota 3, pag. 6: 9 Fortius insistendum videtur in 
necessitate Facultatis theologicae in Univ. Cath. 


5 Cf. p. 801. 

6 Cf. p, 806. 

7 Cf. p. 806. 

8 Cf. p. 801. 

9 Cf. p. 802. 

N. 4: Consilium virorum peritorum apud S. Congr. de Semina' 
riis et Univ. videtur maxime necessarium et quam primum instituendum, 
neque ulla res maioris momenti decidenda quin illud Consilium inter- 
rogetur. 

Beat. Cheikho: Placet. 

Exc. Felici: Placet, una cum animadversione Em. mi Card. Ot- 
taviani. 

Exc. O’ Conno r: Placet iuxta modum: necessarium mihi videtur ut 
magis ampliusque exponantur ea quae sub numero sexto perutiliter 
commendantur, eo quod reapse longe maior pars iuventae catholicae 
saeculares Universitates frequentat et in dies eget accuratiore institu- 
tione religiosa et materno Ecclesiae praesidio. 

Exc. Silva Santiago: Placet, cum observationibus Em. morum 
Cardd. Ottaviani et Confalonieri necnon cum iis quae ego ipsemet hu- 
militer exposui. 10 

Exc. Antezana y Rojas: Placet iuxta modum: attendatur Emi- 
nentissimorum Ottaviani, Bea, et Rectoris Magnifici Universitatis de 
Santiago de Chile dictis. 

Exc. Campbell: Placet iuxta modum, id est: habita ratione de 
his quae Em. mus Cardinalis Ottaviani exposuit. Quae Em. mus Cardi- 
nalis Godfrey dixit de Anglia vera etiam de Scotia sunt. 

Exc. Cooray: Placet. Attentis tamen iis quae ab Em.mo Card. Ot- 
taviani dicta sunt. 

Exc. Lefebvre: Placet. 

Exc. Hurley: Placet, et quidem quantum ad facultates theologi- 
cas in universitatibus civilibus ubi libertas academica a gubernio integre 
servatur, nulla videtur esse difficultas tales facultates condendi per 
modum cooperationis inter Hierarchiam et Senatum universitatis, iuri- 
bus omnibus Ecclesiae in tuto positis. 

Exc. Perrin: Placet. 

Exc. Bazin: Placet. 

Exc. Bernier: Placet iuxta modum, ab Em.mis Cardinalibus Otta- 
viani, Wyszynski et Roberti expositum. 


10 


Cf. pp. 806-809. 

Exc. Yago: Placet. 

Exc. Rakotomalala: Placet. 

Exc. Bengsch: Placet. 

Exc. Jelmini: Placet. Addam tamen si mihi licet: Quare dum 
Communismus tam abunde adiuvat iuvenes diversarum nationum, et 
praecipue Africae regionum, qui Russiae Universitates petunt ad adim- 
plendum curriculum studiorum, Catholici tam pauca generatim faciunt 
sacrificia ad adiuvandos pauperes iuvenes nostros tum in seminariis tum 
in universitatibus? 

In nostra Helvetica natione quotannis Episcopatus, ex collectis pa- 
roeciarum factis prima dominica adventus, donat Universitati Fribur- 
gensi in Helvetia plus quam 500.000 francs (idest 750.000.000 libella- 
rum italicarum). Nonne (veniam peto) ipsa Sancta Sedes ex « religionis 
operibus » (opere di religione) posset aliquid facere et similiter omnes 
dioeceses ex Sanctae Sedis impulso? Puto etiam in hoc magni momenti 
negotio dicere posse: « Fas est ab hoste doceri ». 

Exc. Suhr: Placet. 

Rev. Browne: Placet iuxta modum: habita iusta ratione exposito- 
rum ab Em.mo Card. Ottaviani, ab Em.mo Card. Wyszynski et ab Exc.mo 
Archiepiscopo de Concepcion. 

Rev. Sepinski: Placent schema necnon notae optime confectae. 

Ad pag. 3, 11 n. 2, linn. 24-26, proponerem textum: « Quare modera- 
tores Catholicarum Universitatum, hac Sancta Synodo enixe exhortante, 
curent ut eaedem imprimis professoribus polleant... ». 

Ad pag. 4, 12 n. 5, linn. 6-8, proponerem: « officium sentiant frequen- 
tandi, ubi exstant, Catholicas Universitates ». 

Ad pag. 5, 13 , n. 7, linn. 21-23, proponerem: « Viris catholicis vere 
peritis summopere suademus ut etiam extra Catholicas Universitates ve- 
ritatem omni sub aspectu perscrutandam in bonum commune sedulo 
promoveant, tum pervestigatione scientifica... ». 

Ad pag. 5, n. 7, lin. 27, corrigatur: « scientiae ». 

Rev. Janssens: Placet. 


11 Cf. p. 800. 

12 Cf. p. 801. 

13 Cf. p. 801. 

Card. Wyszynski: Ad votum Em.mi Card. Ottaviani (ad informa- 
tionem). In Varsavia existit Academia Theologiae Catholicae, et alia in- 
terconfessionalis, erecta a gubernio Communista, et canonice non appro- 
bata per SS. Congregationem Studiorum. Accepi facultatem a SS.mo D.no 
Pio XII, tolerandi istam Academiam. Omnes Professores missionem ca- 
nonicam quoque anno renovandam, a me recipiunt. 


XIV 

DE STUDIIS ACADEMICIS 
AB UNIVERSITATIBUS TUM CATHOLICIS 
TUM ECCLESIASTICIS PROVEHENDIS 

(Septima Congregatio: 27 febr. 1962) 


1) SCHEMA PROPOSITUM 
A COMMISSIONE DE STUDIIS ET SEMINARIIS 

Caput II 

DE STUDIORUM ECCLESIASTICORUM UNIVERSITATIBUS 

1. [ Introductio ]. Cum nostris praecipue temporibus altiora studia ad 
singulorum hominum et societatis vitam vera fide imbuendam aut ab ipsa 
alienandam quam maxime valeant, haec Sancta Oecumenica Synodus se- 
quentia disponit ut in Studiorum Ecclesiasticorum Facultatibus disciplinae 
sacrae vel cum sacris connexae impensius excolantur ac provehantur atque 
auditores in iis, secundum doctrinam catholicam, altius instituantur atque 
in fontium cognitionem, in usum investigationis scientificae, in magisterium 
rite exercendum introducantur; 1 simulque vehementer exoptat, ut eccle- 
siastici Antistites quos ex clericis scientiarum investigationi aptiores cogno- 
verint, Studiorum Ecclesiasticorum Facultatibus formandos committant, eo 
temporis spatio quod hodiernis scientificae et apostolicae institutionis neces- 
sitatibus exigitur. 2 

I - De Studiis Philosophicis 

2. Sollertissimam de studiis academicis curam quam praeprimis in di- 
vinae doctrinae incrementum Ecclesia impendit, Philosophiae quoque exhi- 
bitam vult; quippe cuius gravissimum munus sit veritates humanae rationi 
pervias per supremas causas patefacere, fundamenta fidei in tuto collocare, 
altiori scientificae fidei penetrationi eiusque defensioni ut instrumentum in- 
servire, nova systemata diiudicare atque, cum opus sit, refellere; ea demum 
quae in eis sana agnita sunt philosophiae christianae compaginare. 3 

3. In Universitatibus Ecclesiasticis duplex instituatur biennium studio- 

rum ad gradus academicos in Philosophia assequendos: alterum Philosophiae 
scholasticae, alterum specialisationis. 4 

Biennium Philosophiae scholasticae ad normam praecedentis decreti « De 
studiorum ratione in Seminariis » (III, 9-12) ab omnibus clericis peragen- 
dum, sic in Facultatibus ecclesiasticis perficiatur ut Alumni non modo ad 
studia theologica sed etiam ad altiora studia philosophica excolenda apte 
instruantur. Auditores igitur accuratissime in fundamenta syntheseos Docto- 
ris Angelici introducantur quae ad philosophiam spectant; ita ut ad hanc 
plene cohaerenterque propria ratione recensendam atque ut progressus scien- 
tificus postulat ulterius evolvendam apti evadant. Hoc studiorum curriculo 
rite absoluto gradus Baccalaureatus conferatur. 5 

Alterum biennium, ad Licentiam docendi conferendam, studiis speciali- 
sationis impendatur peculiari ratione habita philosophiae et scientiae recen- 
tioris aetatis; in quo biennio ordinando Universitates congrua f ruantur liber- 
tate sub suprema Sanctae Sedis auctoritate. 6 

4. Praeterea, Universitates et Facultates, quae magistrorum subsidiorum- 
que copiam congruam habent, altiora studia ad Lauream in Philosophia con- 
ferendam instituant per congruum temporis spatium usque ad dissertationis 
scriptae defensionem protrahenda. Haec autem magisteria eo respicere debent, 
ut ope investigationis et reflexionis stricte philosophicae altior synthesis 
culturae modernae ab erroribus expurgatae sub luce veritatis christianae pro- 
moveatur. 7 


II - De Studiis Theologicis 

5. In Universitatibus et Facultatibus ecclesiasticis duplex sit studiorum 
S. Theologiae ordo ad gradus academicos assequendos: alter in quo inte- 
grum corpus doctrinae theologicae tradatur, alter in quo pars seu sectio eius- 
dem particularis sic excolatur ut sacrorum Alumni assidue et apte parentur 
ad magisterium exercendum et disciplinas sacras provehendas. 8 

6. Prius studiorum curriculum, ad Baccalaureatum, per annos quatuor 
protrahendum sic in Facultatibus ecclesiasticis instituatur ut non solum ea 
comprehendat quae ad normam decreti « De studiorum ratione in Seminariis » 
(IV, 13-19) ad munus sacerdotale sancte obeundum praeparant, sed etiam 
auditores ad altiora studia specialisationis in disciplinis sacris prosequenda 
idoneos reddat. 9 

Ad hunc finem assequendum S. Theologia ad scientificam exactam metho- 
dum, tam positivam quam speculativam, accuratissime tradatur, ita ut integra 
huius disciplinae synthesis ad principia et doctrinam S. Thomae Aquinatis in 
omnibus suis partibus organice perspecta habeatur, 10 

7. Sacrorum Alumni Baccalaureatu in S. Theologia insigniti ad altiores 
gradus academicos acquirendos alteri studiorum ordini per tres saltem annos 
incumbant. 11 

Duobus primis annis ad Licentiam in S. Theologia contendentes ita stu- 
dio particularis sectionis se dedant, ut non solum doctrinam traditam omnino 

perspectam habeant et in hac scientiae parte vere periti reddantur, verum 
etiam ope exercitationum ad praecipuos eius fontes cognoscendos compositi, 
scientificam investigandi methodum ipsi propriam plene addiscant, atque ad 
magisteria in Seminariis Maioribus et quaedam ministeria praecipua rite 
obeunda solide praeparentur. 12 

Studia ad Lauream per congruum tempus protrahenda in Universitatibus 
et iis Facultatibus quae magistrorum congruentem copiam habent, instituan- 
tur; quae studia ita ordinentur, ut candidati ad propriam disciplinam effica- 
citer provehendam vere apti fiant et ad docendum in Universitatibus rite 
excolantur. 13 

8. Rationes studiorum in utroque curriculo observandae a singulis Uni- 
versitatibus et Facultatibus, Sancta Sede ducente et approbante, confician- 
tur ad peculiares locorum conditiones accommodatae. 

III - De praecipuis Specialisationis Studiis 

9. Praeter studia philosophica et studia theologica de re dogmatica, mo- 
rali, spirituali, alia habeantur specialisationis studia quae sive in particulari- 
bus Facultatis Philosophicae et Theologicae sectionibus sive in propriis Fa- 
cultatibus vel Institutis promoveantur. 14 

In ipsis singularem locum obtinent Divinorum librorum studia quae se- 
cundum iterata Sanctae Sedis monita et huius Sanctae Synodi decreta Patres 
particulari cura prosequenda esse iubent. 15 

Praeterea hae praecipue disciplinae excolantur: patrologia, scientiae histo- 
riae religiosae, scientiae de re liturgica, de re pastorali; ius canonicum et 
civile, scientiae de rebus orientalibus christianis, scientiae missiologicae, scien- 
tiae confessionum acatholicarum et religionum achristianarum; archaeologia 
christiana, musica sacra, ars sacra; scientiae sociales, paedagogicae, scientiae 
ethnologicae et anthropologicae, litterae humaniores christianae, scientiae de 
mediis communicationis socialis et aliae id genus. 16 

10. Cum ex natura hominum et rerum nulla disciplina aliis neglectis vel 
posthabitis omni ex parte perfecte excoli possit, in quavis Facultate studio- 
rum ecclesiasticorum unitas omnium scientiarum sacrarum ita efficiatur opor- 
tet, ut singulae disciplinae minime aliae ab aliis disiunctae, sed potius in 
corpus organice compaginatae alumnorum mentibus elucescant. 17 

Pariter in unaquaque Universitate ecclesiastica singulae Facultates et In- 
stituta interne inter se cohaerere debent, mutua opera sibi vicissim omnia 
assidue praestantes, quae ad organicum divinae et humanae scientiae corpus 
in dies perfectius exstruendum necessaria et utilia esse videntur. 18 

Denique ut Universitates et Facultates ecclesiasticae omnes aptiore quo 
possint modo mutua inter se conspirent operae coniunctione Sancta Synodus 
vehementer commendat. Viribus enim opportune consociatis ad gravissima 
quaeque perficienda scientiae munera reddentur promptiores et veritati Christi 
ab Ecclesia hodie summopere inter omnes gentes dilatandae atque tutandae 
validissimum praebebunt auxilium. 19 

IV - De Methodo 

11. Cum scientiarum progressus necnon unitas in Universitatibus et 
Facultatibus ecclesiasticis efficacius excolenda congruentem potissimum re- 
quirant methodum, eadem Sacrosancta Synodus enixe hortatur ut omnes 
magistri cum in tradendis tum in pervestigandis et tractandis disciplinis pro- 
priae methodi rationem quam accuratissime habeant. 20 Apprime igitur ser- 
vata, praesertim in disciplinis philosophicis et theologicis methodo scholastica 
hucusque tam salubriter adhibita, iusta quoque ratio habeatur methodorum 
quas verus scientiae progressus invexit quibusque disciplinae ecclesiasticae 
iuxta propriam naturam apte et tuto promoveri possunt et debent. 21 

12. Auditores in laborem scientificum proprium sub ductu professorum 
gradatim introducantur. 22 In priore curriculo principia methodologica pro- 
priae disciplinae addiscant, eaque aptis exercitationibus applicare incipiant. 23 

In curriculo specialisationis autem in quo disciplinae magis monogra- 
phice proponuntur ad aliorum commentationes recte expendendas et prae- 
primis ad selecta scientiae argumenta indaganda et in arte proprias investi- 
gationes ac conclusiones scriptis proponendi solide instituantur. 24 Qui sin- 
gulorum labor scientificus in curriculo ad lauream priorem locum obtinere 
debet. 

V - De Professoribus 

13. Professorum in Universitatibus et Facultatibus ecclesiasticis varii ha- 
beantur ordines. Ut quis in professorum collegium legitime cooptetur, re- 
quiritur non solum ut vera peritia certis documentis comprobata praefulgeat, 
verum etiam ut unicuique ordini congruam exhibuerit maturitatem scientifi- 
cam. 25 Numerus autem professorum talis sit oportet ut singularum scientia- 
rum disciplinis atque auditorum numero sive pro lectionibus sive pro exer- 
citationibus fructuose instituendis plane respondeat. 26 

14. Professores veri alumnorum magistri sint, competenti auctoritate 
scientifica ad scientiae amorem eos attrahant, assidua ac vigilante cura ipso- 
rum prima in labore scientifico incepta prosequantur; ad sacrificia quae verus 
scientiae cultus expostulat, forti et hilari animo perferenda suo inflamment 
exemplo eosque alta scientia imbutos viros vere doctos et humiles efficere 
satagant. 27 

VI - De novis Universitatibus condendis et de Aff Hiatione 

15. Ut scientia ecclesiastica universim evehatur placuit Patribus decer- 
nere, ut sub ductu Sanctae Sedis novae Universitates et Facultates ecclesia- 
sticae condantur, ubi locorum, temporum ac rerum rationes hoc expostulant, 
dummodo professores, bibliothecae, aedificia, subsidia praesto sint ea perfe- 
ctione et mensura, quae in tam gravi negotio nostris potissimum temporibus 
requiruntur. 28 

16. Seminaria maiora dioecesana et religiosorum particulari institutionis 

perfectione praecellentia, Universitatibus et Facultatibus affiliari possunt ita, 
ut sub earum vigilantia et ductu melioris ingenii iuvenes eam consequantur 
institutionem scientificam, quae priori Facultatis philosophicae et theologi- 
cae curriculo respondeat et in fine curriculi, debitis examinibus superatis, 
Baccalaureatus gradu ornari queant. 29 

VII - De Institutis Investigationis Scientificae 

17. Patres Concilii insuper enixe exoptant, ut in Universitatibus et Fa- 
cultatibus Instituta erigantur quae primarie investigationi scientificae promo- 
vendae inserviant. 30 Hisce Institutis praesto sint viri iam vere periti in unum 
congregati, opportuna subsidia, aptae cooperationis rationes ita ut non solum 
altior veritatis cognitio obtineri, sed etiam fructus pretiosissimi in utilitatem 
ipsius operae scientificae atque apostolatus practici percipi possint. 31 Huius- 
modi autem Instituta laudabili aliorum coetuum studio iam erecta apte Facul- 
tatibus consocientur. 32 

Textus schematis de-finitive approbatus est in Sessione Generali Commissionis 
de Studiis et Seminariis habita diebus 2-10 octobris 1961; 34 Membra tulerunt 
su fragium « Placet », 3 Membra « Placet iuxta modum ». 


NOTAE 

(Ad Introductionem) 

1 Ipsi fines institutionis universitariae ecclesiasticae quasi verbotenus desumpti 
sunt ex Constitutione Apostolica Deus scientiarum Dominus (cf. Tit. I, Normae ge- 
nerales, art. 2). Haec Constitutio, etsi in prooemio integram de studiorum Universi- 
tatibus quaestionem consideravit, nihilominus in corpore praeprimis meliori insti- 
tutioni universitariae Cleri consulere voluit, ut Sacerdotes optime exculti praesto 
essent muneri docendi sacras disciplinas in Seminariis et Universitatibus, easque 
scriptis provehendi, prout nostra aetate apud altiora instituta scientifica fit in ceteris 
scientiis. 

Constitutionem Apostolicam plurimum contulisse ad hunc finem obtinendum, 
nullum dubium est. At post annos triginta ab eius promulgatione elapsos, experi- 
mentis satis cognitum est maiore nisu opus esse ut studia S. Theologiae et Philo- 
sophiae christianae in hodiernis Universitatibus et Facultatibus ecclesiasticis non 
modo aeque floreant ac in aureis periodis suae saecularis historiae; sed etiam ut, 
ratione habita progressus scientiarum ultimis saeculis obtenti, instrumentum ap- 
prime aptum evadant, quo Ecclesia in alta cultura promovenda eum influxum hodie 
quoque exerceat quem iure sibi vindicat et de facto in aliis culturae epocis habuit. 

2 Iuxta praescripta Constitutionis Apostolicae Deus scientiarum Dominus 
(cf. Tit. III, § 2, art. 31), studiorum curriculum in Vacuitate Philosophica absolvitur 
annis quatuor, quorum tres priores requiruntur ad Licentiam obtinendam, quartus 
ad Lauream. In Vacuitate vero Theologica , absolvitur annis quinque, quorum quat- 
tuor priores necessarii sunt ad Licentiam, quintus ad Lauream. Ut studia ecclesia- 
stica scilicet melius et plenius suum facerent quodcumque in hodierna ratione scien- 

tiae et methodi authenticum humani spiritus progressum constituit, praefata Consti- 
tutio protraxit curriculum studiorum in utraque Facultate per unum annum, et simul 
plura praescripsit quibus accuratiori institutioni scientificae auditorum consuleretur 
(cf. in Tit. III et IV, art. 33, 34, 46 circa disciplinas auxiliares et speciales , circa 
exercitationes, examina, dissertationem). At haec omnia, ut usus comprobavit, exple- 
ri nequeunt illo temporis spatio quod hucusque conceditur quin auditorum mentes 
valde onerentur et alii aspectus eorum institutionis (spiritualis, pastoralis) detri- 
mentum facile subeant. Haec attente perpendens Commissio de studiis conclusit 
omnino necessarium esse ut curriculum studiorum in Facultatibus Philosophica et 
Theologica protrahatur quantum opus est ut fines a Constitutione Apostolica intenti 
obtineantur absque defectibus notatis in Votis et Monitis tam Episcoporum quam 
Congregationum Romanarum. 

(Ad Studia Philosophica) 

3 Leo XIII, Litt. EncjH. De philosophia christiana (4 aug. 1879); S. Pius X, 
Litt. Encycl. Communium rerum (21 aprilis 1909); Pius XII, Litt. Encycl. Humani 
generis (15 aug. 1950). 

4 Cardo novae rationis studiorum quae in Facultatibus Philosophica et Theo- 
logica proponitur in hoc consistit quod in utraque plenius distinguatur curriculum 
academicum institutionale a curriculo specialisationis. Ad studia ecclesiastica et theo- 
logica congrue applicatur criterium fundamentale et generale nunc vigens in ratione 
studiorum cuiusvis Facultatis recte ordinatae sub aspectu paedagogico. In omni enim 
moderna Facultate duplici muneri est incumbendum: 

1) prius doctrina anteactis temporibus detecta atque acquisita tradenda est 
quam aptissima ratione paedagogica; idque fit in curriculo academico institutionali ; 

2) deinde necesse est ulterius illud corpus doctrinae excolere investigatio- 
nibus quae scientiam augeant lumine novarum veritatum, quae nondum agnitae 
sunt, vel nondum in conspectu synthetico perspectae fuerunt: ad huiusmodi opus 
instituuntur auditores in curriculis specialisationis. Commissioni de studiis per- 
suasum est omnino requiri ut deinceps studia ecclesiastica philosophica et theologica 
ordinentur sub luce huius principii. 

5 In hodierna crisi doctrinarum, bonum' Ecclesiae postulat omnino ut haec 
institutio philosophica fundamentalis in tuto ponatur; quod fieri nequit nisi: 

1) Sacrorum Alumni debitam assecuti sint maturitatem in studiis praeuni- 
versitariis (in Italia, v. g. plene peracto non modo Gymnasio sed etiam Lycaeo); 

2) adsit copia sufficiens Professorum qui congrua Laurea instructi ita sint in 
re philosophica periti, ut auditores possint in hoc biennio introducere in ipsa fun- 
damenta syntheseos Doctoris Angelici; e quorum veritate possint iidem etiam 
nova aggredi problemata prout progressus scientificus postulat. 

Si hae conditiones non adimplentur, etiam post Concilium, in fundamentis ipsis 
scientiae ecclesiasticae illa perdurabit crisis quam cum tam intima sollicitudine de- 
nuntiat Ecclesiae Magisterium (cf. Litt. Encycl. Humani generis). 

Haec ergo videntur postulanda: 

l um , ut in Seminariis minoribus studia media absolvantur omnino complete 
usque ad titulum quo patet ingressus in Universitates; 

2 um , ut tantum hoc obtento, fiat integrum biennium Philosophiae scholasti- 
cae usque ad Baccalaureatum in hac disciplina; 

3 um , ut hic Baccalaureatus in Philosophia requiratur ad inchoanda studia in 
Facultate Theologica. 

6 Huius alterius biennii est Sacrorum Alumnos altius instituere in speciali quo- 
dam ambitu disciplinarum philosophicarum, ita ut in eodem propriam et, quantum 
fieri potest, perfectam competentiam adquirant. Haec specialisatio rationem suam 
sortitur e peculiari campo in quo candidatus thesim doctoralem perficere intendit 
et operam suam deinde exercere optat: v. gr. logica et semantica, philosophia naturae 
et philosophia scientiarum, metaphysica cum diversis eius hodiernis sectionibus, 
ethica et ius naturale cum sociologia et politica, historia philosophiae etc. 

Ad assequendam Licentiam, praeter examen peculiare de praecipua disciplina 
sectionis quam frequentat, opus est ut candidatus experimentum etiam scriptum 
praebeat suae scientiae. Haec dissertatio, etsi non eiusdem molis ac momenti ac 
dissertatio ad Lauream, tamen condiciones scripti vere scientifici explere debet. Ita 
Licentiae gradus non modo ut propaedeuticus intelligitur relate ad tertium institu- 
tionis gradum, seu Lauream, sed valore sibi proprio donatur. Talis gradus sufficiens 
erit pro munere docendi in Seminariis. 

Huiusmodi autem praescriptiones magis particulares non nominantur in Decreto 
conciliari: videntur enim reservandae peculiari Constitutioni Apostolicae et con- 
gruis Ordinationibus quibus Decretum Conciliare applicabitur a competente S. Con- 
gregatione. 

7 Studia ad Lauream iuxta Decretum altiora et magis ardua evadunt et proinde 
talem requirunt magistrorum et subsidiorum copiam quae non ubique facile repe- 
riri possunt. Proinde in Decreto distinctio insinuatur duplicis categoriae Facultatum 
ecclesiasticarum. Quod non videtur inconveniens: etenim Facultas Licentiam tan- 
tum conferens proprio fine atque decore minime carebit, cum ipse gradus Prolytatus 
in hac nova ratione studiorum maior evadat et omnino sufficiens ad plura munera 
peculiaria obeunda (cf. etiam notam 13). 

Pro Laurea assequenda praecipuum est ut dissertatio conscribatur quae vere ad 
scientiae profectum conducat; in qua redigenda tempus congruum impendi debet, 
quod nequit determinatius praescribi sed relinquatur oportet peculiaribus usibus 
Universitatum. 

(De Studiis Theologicis) 

8 Decretum post quadriennium theologicum traditionale praescribit triennium 
specialisationis pro sacrorum Alumnis qui ad Lauream contendunt. 

Rationes sunt sequentes: 

1) Ex experientia satis constat in praesenti ordinatione quinque annorum 
exigentiis actualibus apte et plene non posse satisfieri. Ubi enim cum rigore debito 
normae Constitutionis Apostolicae Deus scientiarum Dominus applicantur, forma- 
tio Alumnorum magno numero disciplinarum tum fundamentalium tum specialisa- 
tionis oneratorum, nequit satis compleri sub aspectu etiam pastorali, prout hodier- 
nae exigentiae postulant. Si e contra necessitates institutionis pastoralis congrue 
respiciuntur, scientia ad gradus academicos requisita non satis obtineri potest et 
tituli conceduntur qui nequaquam in honorem redundant Facultatum ecclesiasti- 
carum. 

2) Etiam abstractione facta a necessitate formationis pastoralis institutio 
theologica fundamentalis non potest simul peragi cum seriis studiis specialisationis, 
quae pro scientiae profectu et pro futuris Theologiae magistris sunt omnino neces- 

saria; quae vero, si perfunctorie tantum fiunt, potius nocent quam prosunt. Eis serio 
peragendis duratio unius anni nequit ullo modo sufficere (cf. notam 4 et rationem 
sequentem). 

3) Futuris theologiae dogmaticae et moralis professoribus ea prorsus prae- 
paratio particularis concedenda est quae in aliarum disciplinarum sacrarum magistris 
hodie iure requiritur. 

Iam iuxta praescriptum Constitutionis Apostolicae Deus scientiarum Dominus 
(Tit. II, art. 25) sacrorum Alumni ut possint contendere ad Licentiam et Lauream 
in Re Biblica, in Iure Canonico, in Rebus Orientalibus Christianis, in Archaeologia 
sacra, praevie quadriennium theologicum perficere debent et muniti sint oportet 
titulo Licentiae in S. Theologia, vel saltem diplomate studiorum quo constet illos 
hoc quadriennium complevisse ad normam can. 1365 CIC. Ratio huius praescriptio- 
nis patet. Scopus enim studiorum in illis Facultatibus et Institutis, et basim omnino 
solidam scientiae theologicae praeviae et congruum tempus studiorum, quae uni pe- 
culiari disciplinae tribuantur requirit. Nam nonnisi hac via recte providetur forma- 
tioni Magistrorum in huiusmodi disciplinis, et quidem iuxta graves huius temporis 
necessitates. 

Ad instar huius normae Constitutionis Apostolicae Deus scientiarum Dominus 
etiam aliae disciplinae quae in peculiaribus Facultatibus et Institutis nunc excolun- 
tur (v. gr. Historia Ecclesiastica, Liturgia, Missiologia, Scientiae sociales) requirunt 
ut sacrorum Alumni praevie quadriennium theologicum expleverint. 

Atqui, si pro praeparatione canonistae, missiologi, sociologi, vel in re archaeolo- 
gica periti, triennium studiorum specialisationis requiritur, aequum est ut idem 
praeparationis tempus pro munere non minus arduo explendo concedatur magistris 
Theologiae dogmaticae et moralis. Nam studia strictiori sensu theologica adeo 
ample evoluta sunt in praecipuis suis sectionibus (v. gr. Theologiae dogmaticae spe- 
culativae, Theologiae moralis, Theologiae spiritualis), ut nonnisi a « specialistis » 
plene possideri valeant. 

Existimat proinde Commissio de Studiis, communi consensu, Sanctam Synodum 
rem maximi momenti in bonum studentium et ipsius scientiae theologicae esse factu- 
ram, si durationem curriculi academici studiorum theologicorum protraxerit ita ut 
studia specialisationis (in Theologia dogmatica, spirituali et morali) eandem exten- 
sionem habeant ac in aliis disciplinis sacris. 

9 Quamvis inter curriculum theologicum perficiendum in Seminariis et curricu- 
lum quadriennale universitarium quod hic proponitur, non iam adsit quoad indolem 
et numerum disciplinarum, tanta differentia quanta hucusque habebatur inter cur- 
riculum « academicum » et curriculum « seminaristicum », nihilominus censuit Com- 
missio de Studiis quadriennium theologicum institutionale in Facultatibus minime 
esse superfluum, sed proprio gaudere momento. 

Etsi enim Theologia hodierna non potest debito modo excoli et provehi nisi 
aptis studiis specialisationis , tamen considerandum quoque est periculum serium ne 
Theologia recentior illo excessu vitietur qui vitiat culturam hodiernam Universitatum 
laicarum; ibi enim tendentia specialisationis sic viget ut disciplinae scientificae omnes 
in sectiones, et sectiones in partes semper minores continuo dividantur. Cum vero 
in cultura universitaria hodierna desit quodvis principium intrinsecae unitatis, eve- 
nit ut hoc processu habeantur fragmenta scientiae, non scientia. 

Ut tale periculum in S. Theologia efficaciter vitetur, opus est ut non .modo 
studiis specialisationis momentum maius in posterum tribuatur, sed etiam studiis 

quae ut obiectum habent ipsam synthesim S. Theologiae, sive tradendam iuxta 
suum patrimonium saeculare, sive ulterius excolendam iuxta novas investigationes. 
Talis vero ingens labor efficacius et plenius perfici potest solum in ipsis Faculta- 
tibus ecclesiasticis si non tantum triennio studiorum specialisationis reservatur, sed 
fit iam durante ipso quadriennio (ut explicatur in ampliore huius Decreti Commen- 
tario a Commissione praeparato). 

10 Ratio studiorum curriculi theologici quadriennalis debet in primis ea omnia 
comprehendere quae ad munus sacerdotale sancte obeundum praeparant (cf. Decre- 
tum De studiorum ratione in Seminariis, IV, 13-19); praeterea vero debet auditori- 
bus conferre sub aspectu scientifico illam institutionem quae ipsos ad altiora studia 
specialisationis prosequenda idoneos reddat; quod praestandum est tum apta me- 
thodo docendi tum exercitationibus. Ut huius curriculi scopus in Facultatibus in- 
tegre obtineatur, duo potissimum requiruntur: 

1) Alumni sint debite selecti non solum quoad ingenium, sed etiam quoad 
praeparationem , sive in studiis mediis complete peractis, sive in biennio Philosophiae 
scholasticae pariter integre facto post studia media plene absoluta. 

2) Collegium Professorum non modo sufficiens sed apprime paratum ad tra- 
ctatus theologicos tradendos in ordine ad illam synthesim scientiae sacrae, quae ut 
meta proponitur huius curriculi. 

Ad obtinendum Baccalaureatum examen peculiare subeundum erit, prout nunc 
praescribitur in Constitutione Apostolica Deus scientiarum Dominus pro Licentia 
(Tit. IV, art. 44). 

11 Alter studiorum ordo ad formationem scientificam specialem instituitur qua 
discipuli in aliquo disciplinarum theologicarum complexu seu sectione altius insti- 
tuantur, ita ut in illa peculiarem competentiam sibi adquirant. Determinatio specia- 
lisationis pendet ab ambitu in quo auditor suam operam sive in munere docendi 
sive in aliis officiis ecclesiasticis exercere debebit. 

Ratio studiorum huius curriculi ulterius determinanda erit a competente S. Sedis 
Dicasterio. Sequentia interea adumbrari posse videntur: 

a) Quoad disciplinas. Singulae Facultates in propriis statutis determinent 
complexus disciplinarum affinitatem habentium cum disciplina praecipua a qua tota 
sectio suam indolem consequitur. Tres disciplinae praecipuae suggerendae videntur 
quae constituere possunt centrum diversarum sectionum: Theologia dogmatica. 
Theologia moralis, Theologia spiritualis. De cetero in ordinando biennio studiorum 
specialisationis Universitates ecclesiasticae debita fruantur libertate sive quoad nu- 
merum sive quoad indolem sectionum. 

b) Quoad rationem docendi. Cursus tradantur non modo expositionis synthe- 
ticae, sed potissimum analyseos criticae tum fontium tum operum, ita ut discipuli 
recte et exacte de doctrinarum valore diiudicare discant, innata eorum aptitudo ad 
nova opera adstruenda educetur, in normis technicis productionis scientificae bene 
instruantur. 

c) Quoad exercitationes. Ipsis magnum momentum tribuatur et fiant sub 
ductu professorum quibus tempus et subsidia praesto sint ad laborem personalem 
uniuscuiusque Alumni dirigendum. 

d) Quoad examina. Curriculum absolvendum erit examine peculiari de uni- 
versa disciplina praecipua sectionis et commentatione scripta circa aliquod thema 
scientificum. 

12 Quoad relationem inter Seminaria et Universitates ecclesiasticas, duo notan- 
da occurrunt: 

Alumni qui studia S. Theologiae perfecerunt in Seminariis affiliatis (cf. Decreti 
n. 16 et Commentarii notam 29), Baccalaureatu in eis obtento, poterunt immediate 
aggredi alterum cyclum studiorum ad Licentiam et Lauream in Universitatibus. 

Alumni vero qui his studiis operam dederint in Seminariis non affiliatis, ut 
possint inchoare studia specialisationis ad Licentiam et Lauream, debebunt per unum 
annum studiis vacare quae Facultas necessaria existimaverit ut compleatur eorum 
formatio scientifica in eo gradu institutionis, qui requiritur ad Baccalaureatum : hoc 
vero donabuntur post examen de universa S. Theologia in Facultate. 

13 Pro studiis ad Lauream decretum non praescribit definitum quoddam tem- 
pus, quia post annum scholaritatis labor redactionis theseos doctoralis fere semper 
diuturnius protrahi debet. Id praecipue interest in hac nova conceptione Laureae 
in S. Theologia, ut nempe dissertatio doctoralis vere sit talis quae ad scientiae pro- 
fectum conducat, et quae publici iuris fieri possit sub responsabilitate scientifica 
Facultatis. 

Valore scientifico et academico Laureae in S. Theologia fortiter aucto, in De- 
creto suadetur distinctio duplicis categoriae Facultatum ecclesiasticarum quarum 
aliae praeter quadriennium academicum ad Baccalaureatum instituant biennium 
studiorum specialisationis ad Licentiam, absque postremo et altiore curriculo ad 
Lauream; aliae vero « magistrorum congruentem copiam habentes », omnia magi- 
steria theologica in triplici gradu Baccalaureatus, Licentiae et Doctoratus instituant. 
Nam, ut in suis Propositis et Monitis S. Congregatio de Seminariis et Studiorum 
Universitatibus notat, « studia ad Lauream, si serio fiant, postulant magnum nu- 
merum Professorum huic muneri deditorum, selectissimam bibliothecam, magna 
subsidia pecuniaria. Ex alia parte Universitatum vita nequit esse vere scientifica, 
nisi aptum numerum (non nimis restrictum) Alumnorum vere selectorum pos- 
sideant » ( Acta et Documenta, Ser. I, vol. III, p. 396). Patet autem Facultates 
omnibus hisce subsidiis instructas non esse tam numerosas. Ius proinde et officium 
erit S. Congregationis de Seminariis et Studiorum Universitatibus decernere quibus- 
nam Facultatibus potestas sit conferendi omnes gradus academicos et quibusnam 
Facultatibus tantum Baccalaureatum et Licentiam. 

Existentia talium Facultatum, ut iam notatum est (cf. notam 7), plene iustifi- 
catur ex eo quod valor scientificus Licentiae, biennio specialisationis introducto, 
non parum evehitur; proinde Institutio academica quae ipsam confert redditur sibi 
sufficiens in determinato ambitu. 

(De praecipuis Specialisationis Studiis) 

14 Attenta distinctione supra exposita inter duplicem ordinem et gradum stu- 
diorum (cf. Decreti nn. 3 et 5 et Declarationum notas 4 et 8), praeter studia specia- 
lisationis philosophica et theologica in sensu strictiore alia expresse nominantur 
hunc in finem ut praecipuae scientiae sacrae vel cum sacris connexae, recentiores 
quoque, apud ecclesiasticos viros maius consequantur incrementum. 

Decretum consulto abstinet a dirimenda vexata quaestione de distinctione inter 
Vacuitates et Instituta, utrum scilicet classicae tantum Facultates ut tales retinendae 
ceteraeque disciplinae in forma Institutorum Superiorum sint ordinandae, an for- 
matio novarum Facultatum etiam in Studiorum ecclesiasticorum Universitatibus fo- 

venda sit, eo fere modo quo fit in plurimis Athenaeis civilibus. Proinde in Decreto 
terminologia geminata usurpatur « Facultates vel Instituta ». 

15 Particularem mentionem Studiorum S. Scripturae membra Commissionis 
exoptarunt propter necessitatem hodiernam dogmaticam, apologeticam, catechisti- 
cam, liturgicam, oecumenicam scientiae biblicae. Hac speciali mentione autem nihil 
determinatur de ordinatione et de Sedibus horum studiorum. 

16 In Decreto plura specialisationis studia adiciuntur eis quae iam enumerata 
sunt in Constitutione Apost. Deus scientiarum Dominus. Quae adduntur nova, re- 
spondent progressui quem ipsae disciplinae ecclesiasticae hac nostra aetate fecerunt, 
necnon necessitatibus invectis a scientia agnostica et acatholica. Quae nova studia 
etiam in votis ab Episcopis Orbis catholici Concilio parando missis passim exop- 
tantur. 

17 Ne studiis specialisationis auctis ipsa vita scientifica in Universitatibus damna 
patiatur (cf. etiam supra notam 9), mutua operae consortio quam maxime urgenda 
est et inter omnes alicuius Facultatis disciplinas, et inter omnes Facultates vel Insti- 
tuta eiusdem Universitatis, et inter Universitates ecclesiasticas in toto orbe existentes. 

A multis viris doctis ecclesiasticis atque in plurium Episcoporum votis deplo- 
ratur non solum nimia autonomia, sed vera quoque disiunctio quinimmo quasi oppo- 
sitio quae non semel existit inter disciplinas eiusdem Facultatis. 

Theologia dogmatica e. gr. accusatur quod sit fere unice speculativa aut apolo- 
getica, non satis biblica nec sufficienter fovens vitam spiritualem, liturgicam, praedi- 
cationem. Theologia autem moralis dicitur esse potius negativa, non satis dogmatica 
nec biblica, nimis separata a theologia ascetica-mystica et a vita liturgica. Exegesi ex- 
probratur quod sit fere unice philologica, critica, historico-archaeologica, non satis 
theologiam dogmaticam respiciens neque vitam spiritualem, liturgicam et pastoralem 
fovens. Theologiae ascetico-mysticae obicitur quod sit praevalenter psychologica, 
non sufficienter dogmatica, biblica, patristica et liturgica. Disciplinae denique eccle- 
siologicae et iuris publici, quae aliquando (proh dolor) quasi convertuntur, passim 
etiam ad invicem sese ignorant (cf. etiam notam 16 ad schema Decreti De Studiorum 
ratione iyi Seminariis'). 

18 Inculcatur operae consortio inter diversas Facultates eiusdem Universitatis, 
quippe cum disciplinarum disgregatio frequenter foveatur Facultatum disgregatione. 
Specialisationis necessitate fortiter vindicata, numquam obliviscendum est scientiam 
sacram initio unam fuisse eiusque scientificam institutionem quoque unam habitam 
esse, quae cum « sacra pagina » convertebatur. A multis viris doctis, extra Eccle- 
siam quoque, in Universitatibus reformandis antiqua « Studii Generalis » idea, i. e. 
universitas studiorum, sensu unionis et mutuae operae consortionis a parte omnium 
disciplinarum et Facultatum vehementer exoptatur. Eo magis in Universitatibus ec- 
clesiasticis mutua inter omnes scientias ecclesiasticas opera restauretur oportet. 

Ita novae scientiae numquam abstrahere debent a viva cum aliis operae coniun- 
ctione; exemplo sit sociologia christiana, quae eodem tempore a philosophia, a theo- 
logia, a iure, a scientiis politicis et oeconomicis pendet; vel paedagogia christiana 
quae a philosophia, theologia, psychologia, medicina aliisque disciplinis plurima 
mutuetur oportet. 

19 Cooperatio denique omnium Universitatum commendatur, quia hac aetate 
non solum vivum commercium scientificum totius orbis christiani restaurari debet, 
verum etiam scientiae munera hodie efficaciter absolvi nequeunt absque multarum 
virium consortione. Modi quibus huiusmodi consociatio in praxim deduci possunt, 

duce S. Congregatione de Seminariis et Studiorum Universitatibus determinari et 
excoli poterunt. 

(De Methodo) 

20 Multae querimoniae quae etiam ab episcopis in votis Concilio parando datis 
circa defectus institutionis scientificae proferuntur, quaestionem methodi tangunt. 
Quodsi e. gr. theologia moralis haud raro dicitur esse nimis hamartologica, nimis 
casuistica et parum systematica-doctrinalis. nimis iuridica, id magna ex parte ex 
neglecta methodo theologiae morali propria venit. Permixtio enim didactica et scien- 
tifica inter theologiam moralem et ius canonicum, quae in Seminariis passim viget 
et ex libris manualibus clare innotescit, methodos quoque confundit cum gravi detri- 
mento utriusque scientiae. Si enim iuridica methodus obiecto morali applicatur et 
methodus moralis legibus interpretandis, utraque scientia in discrimen vocatur 
sicut ex mente non paucorum fidelium probatur, in quibus moralis apparet « legali- 
sata », lex vero « moralisata », quoad utriusque interpretationem et applicationem. 
Quae mens saepe ne a sacerdotibus quidem aliena est, ex institutione in scholis theo- 
logicis recepta. Aliud notum exemplum defectus methodi offerebatur haud raro ab 
Ecclesiologia. 

21 Constitutio Apostolica Deus scientiarum Dominus (art. 29) cum adnexis 
« Ordinationibus » (art. 18) valde urgebat methodum positivam una cum specu- 
lativa. Decretum consulto abstrahit a variis acceptionibus notionis methodi (exposi- 
tionis et inquisitionis; analyticae et syntheticae; systematicae et monographicae; 
speculativae et positivae; historicae, iuridicae, philologicae etc.); huiusmodi determi- 
nationes, decreto conciliari minus consonae, relinquendae sunt rationibus studiorum. 
Expressa autem mentio facta est methodi scholasticae, sensu tamen pleno acceptae, 
quatenus scilicet non solum modum procedendi speculativum dicit, sed etiam inte- 
gram magnorum scholasticorum habitudinem scientificam, quae partes positivas non 
excludit. Generali deinde modo commendatur etiam usus earum methodorum quae 
vero progressui scientifico inservire probantur. 

22 Exercitatio seu introductio alumnorum in proprium laborem scientificum 
iam a Constitutione Apost. Deus scientiarum Dominus postulabatur. Quia autem 
exercitationes exigunt magistros vere peritos, alumnorum numero sufficientes nec 
non usum frequentem, proprias aulas et suppellectilem, bibliothecas particulares etc., 
dictae praescriptiones nec semper nec ubique sufficienter in praxim deductae sunt, 
summo cum detrimento dissertationum ad Lauream confectarum. 

23 Ut per gradus procedatur, necesse est ut non solum prima et fundamentalia 
exercitia non negligantur, verum inde fere ab initio gradualis introductio habeatur 
in laborem quoque scientificum.. Hunc in finem variae formae et gradus exercitatio- 
num distinguantur oportet, quod hucusque in praxi saepe negligebatur. 

24 Progrediente curriculo momentum praelectionum decrescit et momentum 
investigationis scientificae personalis augetur. Attendendum est praecipue ad inve- 
stigationem veri adhuc incogniti vel non satis cogniti proprio labore faciendam circa 
selecta argumenta apte restricta; cuius investigationis fructus iuxta regulas artis 
proponendi scripto redigendi sunt, ita ut alumnorum capacitas scientifica et quoad 
substantiam et quoad formam excolatur. Haec exercitatio in curriculo ad Lauream 
primum omnino locum occupare debet. 

(De Professoribus) 

25 De ordinibus professorum nihil in specie determinatur, quia singulis Uni- 
versitatibus remittitur, quot et quid statuere velint, dummodo gradus fundamen- 
tales observentur, de quibus iam in Const. Apost. Deus scientiarum Dominus 
(art. 19). 

26 De professorum numero expresse loquitur Decretum, quia tum quoad insti- 
tutionem cum praecipue quoad exercitationes optatus exitus omnino frustratur, 
nisi singuli alumni cura et ductu particulari propriorum professorum fruuntur, quod 
a congruo tantum magistrorum numero, sive relate ad disciplinas sive ad alumnorum 
copiam computando, praeberi valet. 

27 Ex universa totius scientificae institutionis historia demonstratur integram 
discipulorum conformationem non solum a magistrorum auctoritate scientifica emi- 
nenti dependere, sed vel magis ab exemplo deditionis et virtutum ab eis dando 
atque praecipue a vivo inter magistros et discipulos commercio. Etiam in Universi- 
tatibus Status plurimi hodie exigunt, ut institutionis academicae sedes non tantum 
rebus altius investigandis et auditorum institutioni inservire debeant, sed etiam 
alumnis educandis. Magis autem quam in aliis disciplinis hic finis moralis una cum 
fine scientifico intendi debet in sacrarum scientiarum studiis, propter munus apo- 
stolicum quo viri docti ecclesiastici semper et ubique fungi debent, etiam in doctri- 
narum cultu. 

(De novis Universitatibus condendis et de Affiliatione) 

28 In votis Concilio parando exaratis non desunt qui non solum a novis con- 
dendis Universitatibus dissuadeant, sed etiam iam existentes ad minorem numerum 
reducere velint (cf. v. gr. ipsum votum S. Congregationis de Seminariis et Studiorum 
Universitatibus, Acta et Documenta, series I, vol. III, p. 396). Alii valde cupiunt 
ut Universitatum vel Facultatum numerus augeatur (cf. v. gr. ibid. vol. II/2, p. 746). 
Praesens Decretum hoc numero 15 et in sequenti (de « Affiliatione ») has adversas 
sententias ad concordiam revocare quaerit. 

Schema Decreti tanta insistentia exigens professores, bibliothecas, aedificia ce- 
teraque subsidia hodiernis necessitatibus perfecte respondentia, reapse cavet ne no- 
vae Universitates vel Facultates facile erigantur, imprimis ubi tempora nondum sunt 
matura aut rerum rationes nondum sufficiunt ad finem consequendum. Altera ex 
parte subsidiorum omnium mensura quae exigi debet, non ubique terrarum prorsus 
eadem esse potest. Ideoque Sanctae Sedis erit de necessitate vel opportunitate huius- 
modi erectionum iudicare iuxta principia generalia in huius schematis textu enun- 
tiata. 

29 Ut multorum episcoporum desideriis provideatur, schema Decreti disponit ut 
meliora Instituta scientiae ecclesiasticae Universitatibus et Facultatibus affiliari pos- 
sint. Huiusmodi Instituta possunt esse Seminaria regionalia vel maiorum dioece- 
seon atque Religiosorum institutionis clericalis sedes generales, internationales vel 
interprovinciales. 

Quae affiliatio locum habet quoad studia philosophica et theologica eum in finem 
ut studiorum qualitas extra Facultates quoque elevari, maior candidatorum nume- 
rus ad studia specialisationis alterius curriculi congrue praeparari et aliquis gradus 
academicus (Baccalaureatus) obtineri possit ab iis quorum interest. Qui fines ut re- 
vera obtineantur, Universitates et Facultates « affiliantes » quoad studiorum ratio- 



DISCEPTATIO - DE UNIVERSITATIBUS CATHOLICIS 


829 


nem, magistrorum qualitatem, examina et gradum Baccalaureatus conferendum sedulo 
exercere debent vigilantiam et ductum, secundum particulares conventiones a Sancta 
Sede probandas. S. Congregationis de Seminariis et Studiorum Universitatibus quo- 
que erit normis sive generalibus sive specialibus in singulis casibus determinare, 
quibusnam criteriis regatur electio alumnorum qui Baccalaureatum acquirere possunt. 


(De Institutis Investigationis scientificae) 

30 Instituta investigationis scientificae quae directe non inserviunt alumnorum 
institutioni, summi pretii operam praebent v. gr. in edendis critice textibus, ut sunt 
Textus Sacri, scripta SS. Patrum, documenta traditionis ecclesiasticae, canones et 
acta Conciliorum, acta Summorum Pontificum. Authenticitas enim et integritas 
textuum fundamentum constituunt omnis ulterioris elaborationis scientificae. 

31 Investigatio scientifica hac aetate desideratur quoque in campo actionis, in 
quo non amplius mere empirice procedi potest, sed eventuum causae, personarum 
indoles, rerum socialium conditiones scientifice indagari debent ita ut conclusiones 
certae statui et methodi efficaciores actionis elaborari valeant. Huiusmodi Instituta 
investigationis igitur etiam apostolatus practici operas magis securas et efficaces 
reddere possunt. Non pauci Praesules hanc utilitatem persentientes, in votis Con- 
cilio parando missis huiusmodi Instituta centralia, nationalia vel regionalia, dioece- 
sana quoque exoptant (cf. e. gr. Acta et "Documenta , vol. II/l, pp. 178, 186; 
II/ 2, pp. 220 s, 249, 326 s., 472, 512, 529; II/7, p. 438 etc.). 

32 Nostra aetate in ambitu Status multa investigationis scientificae Instituta 
eriguntur extra Universitates. Schema Decreti exoptat ut huiusmodi Instituta vel 
Academiae in ambitu Ecclesiae erecta cum Universitatibus vel Facultatibus sive 
interne coniungantur sive saltem consocientur. Defectus Institutorum investigatio- 
nis scientificae hucusque in Ecclesia passim vigens demonstrat, quam difficulter 
huiusmodi Instituta independentia erigantur et conserventur. E contra sedes Uni- 
versitatum et Facultatum meliorem praebent opportunitatem congregandi viros 
stabili modo investigationi deditos. 

Insuper ex consociatione virium et rationum plurium Facultatum et Universita- 
tum ecclesiasticarum praeclara Instituta investigationis scientificae condi possent 
et fructus uberrimi pro scientia et operis apostolicis maturescere valerent. 


2) RELATIO EM.MI P. D. IOSEPH CARD. PIZZARDO 
PRAESIDIS COMMISSIONIS DE STUDIIS ET SEMINARIIS 


Antequam Vos, Em.mi et Excellentissimi Domini, de schemate Uni- 
versitates ecclesiasticas respiciente, vestra vota proferatis, amabilissima 
vestra patientia confortatus, tria coram Vobis perstringam: 

I. Schematis Momentum 

II. De labore praeparatorio notae quaedam 

III. Brevis illustratio ipsius schematis. 

Ad primum: Schematis Momentum. 

Iam Pius XI felicis recordationis in clarissima Constitutione Aposto- 
lica Deus Scientiarum Dominus omnibus viribus id contendendum esse 
edixit ut « sacrae disciplinae, sicut olim in publicis studiorum Universi- 
tatibus primas ferebant, ita nunc quoque potiores locum teneant ». 

Quae ab illa Constitutione praescripta sunt, non parum contule- 
runt ad studia academica in Facultatibus ecclesiasticis altius evehenda. 
At post triginta annos ab eius promulgatione elapsos compertum est, 
maiore nisu opus esse in ordinandis studiis ecclesiasticis. 

Tempus pro Licentia et Laurea in Philosophia et Theologia provisum 
reapse non sufficit: ut alumni in his disciplinis profundam et completam 
institutionem acquirant; simul ad determinatam sectionem scientifica 
ratione explorandam componantur, immo ut etiam ad futurum munus 
pastorale in hodierna societate explendum apte praeparentur. 

Considerato insuper incremento scientiarum cum sacris disciplinis 
quomodolibet coniunctarum non sufficienter formari possunt illi Magi- 
stri qui Theologiam Dogmaticam et Moralem in Seminariis et in ipsis 
Facultatibus profiteantur et iisdem disciplinis ulterius provehendis vero 
sint pares. 

Ad secundum: Laboris praeparatorii synthetica descriptio. 

Ratio studiorum in Universitatibus ecclesiasticis recognoscenda iam 
anno 1960 commissa est particulari coetui. In ipso Rev.mus P. Munoz- 
Vega, Rector Universitatis Gregor ianae et Rev.mus D. Stickler, Rector 
Athenaei Salesiani, susceperunt munus Relatoris et Correlatoris, stre- 
nue adiuti ab illustribus Professoribus ex Universitate Lateranensi et 
Urbaniana, ex Athenaeo Angelico et Anselmiano nec non ab Exc.mo Epi- 
scopo Monasteriensi, praematura morte propriae Dioecesi et huic Com- 
missioni erepto. 

Re accurate perpensa et multis conventibus particularibus disceptata 
Commissio conclusit necessarium esse: 

1) ut et in Facultatibus theologica et philosophica curriculum 
academicum institutionale clare distinguatur a curriculo specialisationis ; 

2) ut studiis specialisationis diuturnius tempus concedatur. 

Schema decreti, in pluribus conventibus ita examinatum et expoli- 
tum est, ut sexta eius editio approbata sit unanimi Commissionis voto 
in IV Conventu Generali, mense octobris 1961 celebrato. 

Ad tertium: Brevissima illustratio ipsius schematis. 

In redigendo schemate Commissio voluit: 

a) evitare determinationes nimis particulares; de facto enim Com- 
missio non exaravit aliquam Rationem Studiorum et abstinuit a multis 
determinationibus, quae ab ipsis Universitatibus et a competenti Sacro 
Dicas terio ordinanda erunt. Aliqua buiusmodi in Schematis Commen- 
tario innuuntur; 

b) dare eas normas vero fundamentales, quae ubique observari 
possunt et debent, ut disciplinarum sacrarum cultus secundum huius 
aetatis necessitates promoveatur. 


* * * 

Necessarium non videtur singula percurrere, cum praecipuae ratio- 
nes in brevibus notis Schemati adiectis illustrentur. Non autem erit inop- 
portunum quasdam obiectiones tangere: 

1) Hoc schema applicari non potest Facultatibus theologicis in Uni- 
versitatibus Status erectis. 

Responderi potest : in numero octavo huius decreti provideri con- 
gruam adaptationem, sicut idem provisum fuerat in Constitutione Apo- 
stolica Deus Scientiarum Dominus. 

2) Maior difficultas ab ipsa Commissione attentissime considerata 
ita exprimi potest: Iterum protrahuntur studia ecclesiastica, quae iam 
sunt tam extensa; parcite episcopis! parcite ipsis iuvenibus alumnis! 

Cui difficultati certo non spernendae ita respondendum esse censeo: 

a) non protrahuntur ullo modo studia praescripta sacerdotibus 
curae animarum destinatis; 

b) neque protrahuntur studia specialisationis quibus — omni- 
bus episcopis pacifice consentientibus — iam nunc praeparantur futuri 
canonistae, magistri Sacrae Scripturae, Historiae sacrae, Archaeologiae 
christianae, Musicae sacrae, Liturgiae et Theologiae Pastoralis etc. Om- 
nes enim isti, curriculo fundamentali absoluto, saltem per duos vel tres 
annos studiis specialisationis incumbere debent ad Licentiam vel ad 
Lauream in his disciplinis obtinendam; 

c) in Facultate theologica protrahuntur e contra studia specia- 
lisationis unice pro futuris magistris Theologiae dogmaticae et Theolo- 
giae moralis et Theologiae spiritualis; pro iis scilicet cathedris quorum 
Professores summopere influunt in sacrorum alumnos pro tota vita con- 
formandos. 

Ipsi in hodiernis adiunctis tot quaestionibus difficillimis respondere 

debent! Cogitate tantummodo de problematibus invectis a scientiis mo- 
dernis naturalibus et philosophicis! Cogitate de necessitate urgente 
maiorem restaurandi contactum inter Theologiam dogmaticam et Sacram 
Scripturam! Nec obliviscamur necessitatem maioris contactus cum Theo- 
logia Communitatum ab Ecclesia Catholica separatarum. 

Quot urgentes quaestiones cultoribus et magistris Theologiae moralis 
ponuntur hodie a conditionibus demographicis, sociologicis et politicis 
in plano familiae, relationum oeconomicarum, nationum et consortionis 
internationalis ! Quot Episcopi in propriis votis insistunt ut magistri 
Theologiae moralis formentur in maiore contactu cum Theologia dog- 
matica, Sacra Scriptura et Theologia spirituali-liturgica! 

•k k k 

Licentia in Sacra Theologia non est tantum testimonium cursus uni- 
versitarii feliciter superati; non est simplex diploma capacitatis profes- 
sionalis; sed ille gradus academicus quo auditores habilitantur ad docen- 
dum in ipsis scholis superioribus, in Seminariis maioribus cleri dioece- 
sani et correspondentibus Institutis statum perfectionis acquirendae. 

In legislatione autem hodierna Licentia, in fine ipsius curriculi fun- 
damentalis acquirenda, habet aliquod aequivocum; permultis enim est 
morum subsidium vel transitus ad alios omnino fines obtinendos; qui 
vere de facto ad docendum aspirant, ad hoc munus tam momentosum 
explendum tus quidem, vix autem adaequatam praeparationem acquirunt. 
Ecclesia indiget non viris ecclesiasticis qui titulis ornantur, sed gradus 
ab ipsa collati indicare debent veram praeparationem ad gravissimum 
munus docendi et ad ipsam scientiam ecclesiasticam promovendam. Nec 
inopportuna est facienda comparatio inter gradus in societate civili et 
in Ecclesia collatos. Valor titulorum civilium a natione ad nationem 
differt. Proinde tituli Ecclesiae, ex requisitis, altissimum valorem habeant 
oportet. Exinde sicut moneta fortis cum omni alia minoris pretii apte 
et facile commutari poterit. Quod principium iam in pluribus Universi- 
tatibus agnitum est, ubi ea iam praescripta sunt quae in praesenti Decreto 
ad omnes Facultates ecclesiasticas extendentur; exemplo sit Facultas 
Theologica in Universitate Lovaniensi. Et constat plures praecipue etiam 
ex Statibus Confoederatis Americae ibi gradus acquirere, non obstante 
longiore tempore requisito. 

3) ANIMADVERSIONES SODALIUM 

Card. LienarT: Schema huius Decreti, cum schemate de studiorum 
ratione in Seminariis, non satis concordare, imo in rebus maximi mo- 
menti adversari mihi videtur. 

1) Quoad alumnos. In utrisque agitur de iuvenibus ad sacerdotium 
parandis. In utrisque idem biennium philosophiae et quadriennium 
theologiae iis imponitur ante omnem specialisationem. 

Sed in praesenti decreto Episcopis commendatur ut seligant, imme- 
diate post studia classica, iuvenes ad studia superiora magis aptos et illos 
Facultatibus Philosophiae et Theologiae reservent. Grave tamen esset, 
si haec selectio caput amputaret Seminariorum. Notandum est merito in 
Decreto de Seminariis, quod numerus alumnorum exiguus esse non de- 
beret et quod in casu melius esset Seminaria adunari. Sed qualitas non 
minus importat quam numerus ad studia fovenda et ideo cavendum est 
ne iuvenes aptiores omnes segregentur in Universitatibus, et in Semina- 
riis non remaneant nisi minus apti. 

2) Quoad formationem sacerdotalem. Quidquid propositum est et 
optimum recognitum est, ad educationem ecclesiasticam perficiendam in 
Seminariis, in praesenti decreto praeteritur. De studiis superioribus ag- 
grediendis, ad manifestandam Ecclesiae praestantiam in scientiarum cam- 
po, unice tractatur. Nihil dicitur de praeparatione practica ad aposto- 
latum verbi et Sacramentorum quem tamen sacerdotis est, neque de 
tempore reservato ad harmoniam diversarum disciplinarum complendam. 
Vereor ergo ne formatio melioris partis Cleri in Universitatibus inferior 
sit formationi sacerdotali in Seminariis. Quod Deus avertat! Ideo exopto 
ut etiam in Universitatibus omnia disponentur ad mentem decreti de 
ratione Studiorum in Seminariis. 

3) Bonum est quod specialisatio recte distincta sit a quadriennio. 

Dualitas tamen subsistit inter Seminaria et Facultates Canonicas, 

quae eumdem studiorum cursum sequuntur. Ad hanc solvendam oporte- 
ret ut Facultates Canonicae praeparationem ad baccalaureatum Semina- 
riis relinquant et praeparationem ad gradus superiores Licentiae et Do- 
ctoratus sibi reservent, sicut fit in Facultatibus non Canonicis. Sed scio 
quod, in diversis nationibus, Facultates locum tenent Seminariorum 
unde haec accommodatio impossibilis redditur, propterea tantum exopto 
quod hoc permittatur ubi possibilitas existit. 

Card. Ruffini: In hoc schemate mire elucent studium et amor 
scientiarum ecclesiasticarum, sed aliqua quae proponuntur a Commis- 
sione angustias in me iniciunt. 

I. De tempore insumendo in studiis academicis ut quis lauream in 
Philosophia adipisci possit. 

Pag. 4. 1 Post quadriennium a curriculo studiorum mediorum (seu 
classicorum) expleto obtineri potest licentia, quae sufficeret ad docen- 
dum in Seminariis; sed Universitates vel Facultates lauream in philoso- 
phia conferre non possent nisi candidatus altiora studia per congruum 
temporis spatium perfecerit. Quod congruum temporis spatium nullo 
limite circumscribitur! Nimium id mihi videtur. 

II. Causa gravior fit quando tractatur de Studiis Theologicis. 

Pag. 5. 2 Quadriennio in Facultate Thologica vel in Seminarii scho- 
la quae sit cum Facultate coniuncta per « affiliationem » (de cuius oppor- 
tunitate multum dubito) expleto « Sacrorum alumni Baccalaureatu in 
S. Theologia insigniti — ut legitur, pag. 5, sub n. 7 — ad altiores gra- 
dus academicos acquirendos alteri studiorum ordini per tres saltem 
annos incumbant ». Ideo, ut in Italia maneam, cursu elementario expleto, 
alumnus quicumque deberet incumbere per 8 annos in studia media clas- 
sica, deinde per 2 (saltem) annos in studium philosophiae scholasticae, 
per 4 annos in studium totius Theologiae « ad scientificum exactae me- 
thodum » et tandem — ut lauream consequi valeat — per 3 saltem 
annos in studium quod « specializatio » appellatur. In summa essent ne- 
cessarii - — post curriculum elementarium — saltem 17 anni ut quis 
doctor fiat in S. Theologia. Aestimo in nulla Universitate huius mundi 
tot requiri annos ad lauream obtinendam! Et tamen fortasse non suffi- 
cerent pro idoneitate ad docendum in Universitate, qui est finis a Com- 
missione praestitutus laureae adipiscendae. 

Insuper studia Seminariorum cum, ex se, ad nullum gradum aca- 
demicum praepararent, nisi schola sit coniuncta cum aliqua Universitate 
vel Facultate, quodam dedecore afficerentur dum in mundo homines qui 
officio alicuius momenti funguntur titulo academico ornati sunt, in 
Ecclesia sui ministri — paucissimis exceptis — , tantum studia minoris 
valoris perficerent. Id credo maxime considerandum esse. 

Pag. 5, lin. 24 et seq. Ibi fit sermo de particularibus sectionibus quae 
verbo « specializationis » comprehenduntur. Si bene intellego, in studiis 
theologicis altioris gradus possent haberi sectiones variae, e. gr. dogma- 
tica, biblica, moralis, iuridico-canonica, liturgica, historica ..., et — si 
ita est — haberetur Facultas Theologica multiplex cum iure conferendi 
licentiam et — servatis servandis — lauream in diversis disciplinis, et 
inde confusio crearetur respectu Facultatum et Institutorum quibus hu- 


1 Cf. pp. 816-817. 

2 Cf. pp. 817-818. 

cusque reservatum est ius conferendi gradus academicos in illis disci- 
plinis. 

Pag. 9, 3 ad n. 16: ibi celebratur dignitas Baccalaureatus, sed quaero: 
quid re valeret, ad quid inserviret, nisi ad ingrediendam aliquam Facul- 
tatem theologicam? Cur ius hunc gradum conferendi non extenditur ad 
scholam theologicam omnium seminariorum, rite probatorum? 

Pag. 5, 4 linn. 20-23. Si quis Baccalaureatu insignitus non sit, sed qua- 
driennium Theologicum in Seminario expleverit, quid facere debet ut 
Facultati Theologicae adscribi possit? 

Pag. 8, 5 ad V, De Professoribus , linn. 9-12. Praeter qualitates, seu 
dotes, mentis, rectae quidem seu vere catholicae, recensendas esse — ut 
opinor — qualitates voluntatis et cordis, quae non sunt minus necessariae. 

Dicerem quod Professores debeant pietate et virtutibus sacerdota- 
libus excellere, quia exemplo docere debent alumnos discendas esse scien- 
tias sacras non solum studio sed etiam oratione et vitae sanctitate quibus 
mediis divina illustratio, interdum absolute necessaria obtineri solet. 

Sufficit interdum professor unus liberalis — sit venia verbo — libe- 
ralis in moribus, plus quam in doctrina, ut dextruat optimam educatio- 
nem a Superioribus, nempe a Rectore et a Patre Spirituali, diligentissime 
impertitam. 

Card. Dopfner: Schema propositum optime elaboratum certe stu- 
dia Ecclesiastica efficaciter adiuvabit et promovebit, ubi primum in pra- 
xim deductum erit. Uti patet cuivis legenti, largum fecit usum analysium 
et consiliorum, quae a viris competentibus hac in re iam saepius sugge- 
rebantur in conferentiis et ephemeridibus. Ad studia Ecclesiastica quod 
attinet, inde ab ultimis decenniis acrius vexabamur quaestionibus prae- 
sertim tribus: 

1) Quomodo aequilibrium inveniendum inter tot novas scientias (et 
philosophicas et theologicas) auxiliares relate ad se invicem et relate ad 
scientias principales traditionales ipsasque ulterius evolutas? 

2) Quomodo curriculum studiorum aptius ordinandum, ut et ii, 
qui curae animarum operam daturi essent, et ii, qui munere investigandi 
et docendi functuri essent, exigentiis horum temporum plene correspon- 
dere valeant? 

3) Quomodo materiae studiorum disponendae, ne alumni, ingenti 
earum mole oppressi, et in ipsa scientifica formatione damna patiantur, 


3 Cf. pp. 819-820. 

4 Cf. p. 817. 

5 Cf. p. 819. 

cum res superficialiter tantum vel pro solis examinibus addiscant, et in 
formatione religioso-spirituali et sacerdotali detrimenta habeant, cum 
vita spiritualis, oratio mentalis, participatio in sacra Liturgia subordi- 
natum locum tantum tenerent? 

His difficultatibus Schema nostrum in quantum fieri potest occurrit. 

1) Imprimis laudanda est aequa ponderatio uniuscuiusque scien- 
tiae sive principalis sive auxiliaris. Exempli gratia: agnoscitur momentum 
philosophiae christianae (pag. 3, 6 lin. 18 sqq.), imprimis in principiis 
Doctoris Angelici fundatae (pag. 4, 7 lin. 11 sqq.); simul tamen non fit 
oblivio elementorum bonorum, quae philosophiae christianae compa- 
ginari queant ex aliis systematibus (pag. 3, lin. 26 sqq.); inter disciplinas 
fundamentales theologicas nominatur etiam theologia spiritualis, hucus- 
que aliquoties — ut mihi videtur — parum perpensa (pag. 6, 8 lin. 13 sqq.); 
enumeratur series disciplinarum, quae hodie in Facultatibus studiorum 
Ecclesiasticarum sine detrimento negligi non possunt (pag. 6, lin. 17 sqq.); 
agnoscitur locus singularis, quem obtinent Divinorum librorum studia 
(pag. 6, lin. 13 sqq); memoratur progressus methodorum, quin valor 
methodi scholasticae ullo modo minuatur (pag. 7, 9 lin. 22); specialisatio- 
nis necessitate fortiter vindicata exaltatur interna unitas disciplinarum 
(notae 17 et 18); evolutio methodi in certis quibusdam casibus aliquo- 
modo unilateralis et deficientis revocatur ad sana sua principia (cf. no- 
tam 20, ubi exemplum affertur sequelarum infelicium, ad quas hic vel 
illic duxit confusio quaedam inter theologiam moralem et ius canonicum). 

2) Maximam meretur laudem divisio inter curriculum institutio- 
nale et curriculum specialisationis. Sic in tuto ponitur et profunda ac suf- 
ficiens instructio omnium alumnorum in sacris disciplinis et efformatio 
virorum vere peritorum in aliqua disciplina speciali, qui non solum opti- 
mi docentes respectivae disciplinae sed etiam competentes consultores 
Episcoporum in quaestionibus illam attingentibus exstabunt. Certe talis 
progressus emi debuit notabili quodam pretio, et hoc consistit in pro- 
lungatione curriculi studiorum. Tamen hoc pretium solvendum mihi 
esse videtur, et quidem propter rationes sequentes: 

a) In curriculo ordinario, quod ad suscipiendos sacros ordines 
et curam pastoralem exercendam sufficit, nihil immutatur, vel ipsum so- 
lummodo a laboribus pro hoc munere non requisitis deoneratur. 

b ) Studia specialisationis non protrahuntur ultra spatium requi- 


6 Cf. p. 816. 

7 Cf. p. 817. 

8 Cf. p. 818. 

9 Cf. p. 819. 

situm iam ad lauream obtinendam v. gr, in re Biblica. Omnino tamen 
est aequum, ut disciplinae theologiae dogmaticae et moralis, eodem modo 
fundamentales quam scientia Biblica, eadem ratione tractentur. 

c) Difficultates quae ex parte Facultatum Theologicarum in Univer- 
sitatibus Statalibus erectarum fortasse orientur, facilius componi pote- 
runt. Nam saepius tempora ad gradus academicos requirendos praescripta 
in Universitatibus Statalibus spatia hic praevisa iam adaequant. In Fa- 
cultate Theologica Monacensi v. gr. ad gradum Doctoratus requiruntur 
post curriculum institutionale absolutum duo anni studii specialis et 
elaboratio dissertationis maioris momenti scientifici, quae ipsa genera- 
tim requirit annum ulteriorem; pro adipiscenda venia legendi elaboratio 
alterius dissertationis (uti aiunt) habilitationis exigitur, ad quam denuo 
spatium 1 vel 2 annorum necesse est. Ergo docere in Universitate vel 
Facultate nequit, qui non habeat persoluta studia theologica saltem 8 an- 
norum. Unde differentia non est tam magna, vel potius verbalis, cum 
ibi ex una parte quidem non requiratur Licentia, ex altera tamen addatur 
sic dicta habilitatio post Doctoratum. Qua de causa accommodatio ab 
ipso nostro schemate praevisa (cf. pag. 6, 10 lin. 5 sq.) possibilis erit, 
quin res radicitus invertantur. 

Monendum tamen est, ne postea in praxi curriculum institutionale 
et curriculum specialis ationis nimis ab invicem separentur. Semper in- 
sistendum erit in duplici eorum quodam nexu: 

a) Ipsi professores in curriculo institutionali docentes, quod ma- 
gis ad haereditatem scientificam saeculorum tradendam spectat, ne in 
suo studio scientifico languescant, semper simul cum docendo etiam in- 
vestigationibus quaestionum novarum operam dent. Optandum erit, 
ut iidem, qui docent in uno, doceant in altero curriculo quoque. 

b) Iam in ipso curriculo institutionali studentes in statum quae- 
stionis problematum actualium introduci debent, quamvis ulteriores in- 
vestigationes reservandae sint curriculo specialisationis. Ita praecavebi- 
tur, ne curriculum institutionale aliquomodo sterile evadat. Forsitan hic 
duplex nexus inter ambo curricula in ipso corpore Decreti apto loco 
edici poterit. 

His omnibus perpensis schema quoad substantiam admittendum esse 
mihi videtur simpliciter. 

Quoad particularia pauca mihi liceat adhuc addere: 

1) Ad n. 1: Exoptandum esse videtur, quod etiam laici idonei in 
Studiorum Ecclesiasticorum Facultatibus scientiarum investigationi ope- 
ram dare possint, cum existimatio et influxus Ecclesiae in vita civili et 


10 Cf. p. 818. 

culturali nationum magna ex parte pendeat a copia hominum bene for- 
matorum non solum in scientiis profanis spiritu fidei imbutis, sed simul 
etiam in ipsis scientiis sacris. Quae valent imprimis pro iis, qui quod- 
cumque munus docendi exercent. Unde in fine paragraphi addi poterit: 
« Curent insuper ecclesiastici Antistites, ut etiam laici idonei inviten- 
tur, admittantur et adiuventur ad studia Ecclesiastica peragenda, qui 
altiores professiones, imprimis magisteria quaelibet, formatione religio- 
sa superiore imbuti exerceant ». 

2) Ad n. 3, pag. 4, 11 lin. 11 sq., et praesertim n. 6, pag. 5, 12 lin. 16 
sqq.: Magna emphasis ponitur in momento, quod habent principia et do- 
ctrina S. Thomae Aquinatis sive pro philosophia sive pro theologia; et 
quidem recte hoc fit. Certe tamen hoc intelligendum est assertive, non 
tamen exclusive. Dicendum autem videtur hic quoque, quod dixi iam in 
disceptatione de schemate « De studiorum ratione in Seminariis »: Ad 
evitandam omnem speciem, licet apparentem, ac si verbis schematis detra- 
hatur de auctoritate aliorum doctorum Ecclesiae et doctrinis aliarum scho- 
larum, quas Ecclesia semper in honore habuit, propono, si placet, addita- 
mentum in pag. 3, 13 lin. 19: «... perspecta habeatur, minime tamen ne- 
glectis doctrinis aliorum doctorum ecclesiasticorum et scholarum rectam 
fidem profitentium ». 

3) Ad n. 9, pag. 6: 14 In enumeratione scientiarum speciali modo ex- 
colendarum utiliter adnumerabitur psychologia moralis, quae omnino 
requiritur pro exigentiis huius temporis, praesertim ad refellendam fal- 
sam psychotherapiam, quae apud multos « paganos modernos » quasi 
locum curae animarum occupavit. 

Card. Bea: In iis quae hic dicuntur de studiis ecclesiasticis, sive in 
Seminariis sive in Universitatibus, oportet, ni fallor, aliquam clausulam 
addere de Orientalibus et de Missionibus. Normae enim quae hic dantur, 
interim ad eos non plene applicari possunt. 

Quantum ad Orientales — non loquor nunc de Unitis, sed de Ortho- 
doxis — , si ad Ecclesiam redibunt, ad haec exsequenda non sunt prae- 
parati et per multa tempora non erunt praeparati. Ipsi enim interim 
vix habent formationem theologicam, exceptis paucis Institutis aliqua- 
tenus melius constitutis, ut Seminarium Patriarchatus Constantinopo- 
litani in Chalcis et Facultate theologica exsistente in Universitate Athe- 


11 Cf. p. 817. 

12 Cf. p, 817. 

13 Cf. p. 817. 

14 Cf. p. 818. 

niensi, in qua tamen theologia docetur a laicis. Clerus plerumque vix 
habet formationem theologicam. Praeterea Orientalium est alia menta - 
litas theologica quam Occidentalium. Cum ante exortam doctrinam scho- 
lasticam ab Ecclesia latina separati sint, nec S. Thomam nec alios magnos 
doctores scholasticos noverunt. Si habent aliquam theologiam specula- 
tivam, est potius sub influxu platonico quam aristotelico. Ipsi non sunt 
« intellectuales », sed potius « affectivi ». Si ergo normae hic positae 
simpliciter praescribuntur, nulla eorum habita ratione, sero timendum 
est ne hoc sit impedimentum pro eorum reditu ad Ecclesiam et ab adver- 
sariis unionis valde urgeatur contra talem reditum. 

Quantum ad Missiones, certe in aliquibus regionibus hodie multae 
ex nostris normis exsecutioni mandari nondum poterunt. Insuper etiam 
in aliquibus Missionibus mentalitas valde differt ab Occidentali (ut v. g. 
in Iaponia, Sina, India). Quaerendum igitur erit quomodo, quae hic 
statuta sunt, ad eos applicari possit et quomodo paulatim ad modum 
nostrum ratiocinandi formari possit. 

Videtur igitur addenda esse clausula hac fere ratione: « Quomodo 
ea quae hic statuuntur vel commendantur, ad Orientales et ad certas re- 
giones missionum applicari possit, decidendum erit re tractata cum S. Con- 
gregatione de Ecclesia Orientali et cum S. Congregatione de Propaganda 
Fide et consultatis Episcopis illarum regionum ». 

Rev. Gut: 15 Schema placet, non obstantibus difficultatibus qui- 
busdam. 

Tempus curriculi academici extenditur unice pro licentia in S. Theo- 
logia acquirenda; pro illo igitur gradu, cum quo coniunctum est ius do- 
cendi Theologiam Dogmaticam et Moralem in Seminariis Maioribus. 

Cur autem ipsis futuris magistris Theologiae Dogmaticae et Theolo- 
giae Moralis non deberet concedi, immo imponi illa specialis praepara- 
tio, quae nemine contradicente conceditur et imponitur futuris Cano- 
nistis, exegetis, professoribus Historiae ecclesiasticae, Theologiae Orien- 
talis, Pastoralis, etc. 

Approbo etiam consequentem distinctionem accuratiorem inter cur- 
riculum institutionale (commune pro omnibus) et curriculum speciali- 
sationis: 

a) momentum positivum accuratae specialisationis et pro ipsis di- 
sciplinis sacris provehendis et pro magisterio in eis exercendo hodie ab 
omnibus admittitur; 


15 Animadversiones Rev. P. Gut lectae sunt ab Exc.mo Secretario Generali. 

b) ipsi Episcopi in votis pro Concilio missis saepius urgent huius- 
modi formationem, ut in gravissimo munere ipsis concredito frui possint 
consilio virorum ecclesiasticorum vere competentium; 

c ) ipsum schema evitat pericula coniuncta cum praematura spe- 
cialisatione: exigitur enim 

— et congrua, completa institutio fundamentalis 

— et accurata specialisatio magistris et cultoribus disciplinarum 
sacrarum omnino necessaria. 

Rev. Browne: 1) In paragrapho I, n. 4, pag. 4, 16 linn. 30-34, adesse 
videtur quaedam claudicatio in conceptu rationis altiorum studiorum in 
philosophia. Philosophia enim nec est synthesis culturae nec, proprie 
loquendo, ad talem synthesim ordinatur. Philosophia in variis suis par- 
tibus quasi-subiectivis habet propria obiecta formalia quibus singulae 
in suis rationibus constituuntur. Neque si omnes suae partes simul su- 
mantur constituunt synthesim humanae culturae. Nec videri potest quo- 
modo loqui possimus de synthesi ceterarum partium culturae humanae. 
Habent enim nimiam inter se varietatem. Vera tamen philosophia potest 
et debet influere in omnia elementa humanae culturae, ea ad veritatem 
et bonitatem propriam dirigendo. Forte mens Commissionis fuit hoc 
vel aliquid ipsi analogum exprimere. Haec ultima pars numeri 4 esset re- 
videnda. 

2) Schema in paragrapho II, n. 7, pag. 5, 17 linn. 24-33, nimis pro- 
pendere videtur ad conceptum quod perfectus theologus per specializa- 
tionem formetur. Sine dubio requiruntur theologi specialistae v. g. exe- 
getae, patrologi, historici doctrinarum etc., sed illud quod est maximi 
momenti est quod perfecte formentur theologi ita dicti communes, seu 
propriissime theologi vocati, scilicet, illi qui eruditi in Sacra Scriptura, in 
documentis Traditionis, et quammaxime in documentis Magisterii Ec- 
clesiae, sana metaphysica freti Sacram Doctrinam Theologicam synthesi 
sapientiali et scientifica possident. Studia altiora ad formationem istorum 
theologorum deberent dirigi ad profundiorem cognitionem singulorum 
istorum elementorum necnon ad profundiorem cognitionem cohaeren- 
tiae partium ipsius syntheseos. Studium particulare alicuius partis Sa- 
crae Doctrinae sine dubio utile est, etiam pro ipso theologo communi 
sed per se non sufficeret ad eius perfectam efformationem. 


16 Cf. p. 817. 

17 Cf. pp. 817 - 818 . 

Rev. Sepinski: Ad pag. 3, 18 linn. 5-6, proponerem: « ut in Stu- 
diorum Ecclesiasticorum Universitatibus et Facultatibus disciplinae sa- 
crae, etc. ». 

Ad pag. 4, 19 n. 3, linn. 11-16, secundum prolata pro schemate « De 
studiorum ratione in Seminariis » proponerem hanc locutionem: « Quae 
igitur ad philosophiam spectant, auditores accuratissime in fundamenta 
syntheseos Doctoris Angelici, non omissis tamen aliis Magistris ab Ec- 
clesia probatis, introducantur, ita ut ad hanc plene cohaerenterque pro- 
pria ratione recensendam atque, sicut progressus scientificus postulat, 
ulterius evolvendam apti evadant. Hoc studium ... ». 

Ad pag. 5, 20 n. 6, linn. 16-19, proponerem hanc locutionem: « ... ita 
ut integra huius disciplinae synthesis ad principia et doctrinam S. Tho- 
mae Aquinatis, non omissis tamen aliis Magistris ab Ecclesia probatis, 
in omnibus suis partibus organice perspecta habeatur ». 

Ad pag. 10, 21 not. 1, lin. 13, loco « epocis » proponerem « aeta- 
tibus ». 

Ad pag. II, 22 not. 5, linn. 27-31, proponerem hunc textum: « ut audi- 
tores possint in hoc biennio introducere in ipsa fundamenta syntheseos 
Doctoris Angelici, non omissis tamen aliis Magistris ab Ecclesia probatis; 
e quorum veritate possint iidem etiam nova aggredi problemata, prout 
progressus scientificus postulat ». 

Ad pag. 18, 23 , linn. 5-6, corrigatur: « ascetico-mystica ». 

Ad pag. 19, 24 lin. 3, corrigatur: « systematico-doctrinalis ». 

Ad pag. 21, 25 lin. 4, corrigatur: « has adversas sententias ». 

Rev. Janssens : 26 Ex una parte, multum placet exigi conditiones se- 
veriores ad consequendam Lauream in Theologia. Constitutio T)eus scien- 
tiarum Dominus rationem habere debuit extremae facilitatis qua tunc 
temporis concedebatur Laurea; tempora matura sunt ut maiora, pro di- 
gnitate Laureae, exigi possint. 

Non bene tamen apparet quare, post biennium scholaritatis pro Li- 


18 Cf. p. 816. 

19 Cf. p. 817. 

20 Cf. p. 817. 

21 Cf. p. 820. 

22 Cf. p. 821. 

23 Cf. p. 826. 

24 Cf. p. 827. 

25 Cf. p. 828. 

26 Animadversiones Rev. P. Janssens lectae sunt ab Exc.mo Secretario Ge- 
nerali. 

centia, ulterior exigatur scholaritas ad Lauream, cum agatur de homi- 
nibus mente maturis, qui iam 8 annos expenderunt in studiis superiori- 
bus. Sufficiat directio professoris periti, sine obligatione scholaritatis. 

Ex altera tamen parte, minus placet signari regressum, non progres- 
sum, tum in studiis philosophicis quadriennio praemittendis, tum in va- 
lore ipsius quadriennii. 

Studia philosophica enim offerebantur in Facultatibus per triennium 
omnibus peragendum. Quod non caret utilitate, hoc praesertim tempore 
cum, teste constitutione Humani generis, radix non paucorum errorum 
est in deficiente formatione philosophica. 

Nec incommodo caret potius deprimi aliquantulum valorem quadrien- 
nii academici, quod iam non excedet valorem boni Seminarii; inde fa- 
cile concedetur affiliatio Seminariorum. Nonne hinc fiet ut Episcopi con- 
cludant iam non esse cur iuvenes mittant ad cursus theologiae acade- 
micos, nisi post absolutum quadriennium? Minuetur proin numerus 
sacerdotum qui maiore peritia theologica emineant. 

Humillime crediderim potius expedire: 1) servare hodiernum trien- 
nium philosophiae ad Licentiam; 2) Pariter hodiernum quadriennium 
theologiae item ad Licentiam; 3) exigere ad Lauream sive in Philosophia 
sive in Theologia ulterius studium saltem trium annorum post adeptam 
Licentiam. 

Crediderim quoque ad progressum studiorum expedire ut saltem 
Universitatibus pleni exercitii etiam ecclesiasticis, concedatur maior au- 
tonomia et maior possibilitas « initiativae » quam quae hodie eis com- 
petit. Nonne talis autonomia fuit fons, saeculis elapsis, maioris excellen- 
tiae scientificae? Quae autonomia minime excludit paternam vigilan- 
tiam Sanctae Sedis in centra studiorum ecclesiasticorum superiorum. 

Rev. Tinello: Quaestiones de Seminariis et de Studiorum Universi- 
tatibus mihi familiares sunt iam inde a iuventute, cum scilicet munus 
Officialis obirem apud Dicasterium iisdem Seminariis et Studiorum Uni- 
versitatibus praepositum. 

In primis adhaereo substantialiter iis quae Eminentissimus Cardina- 
lis Ruffini de hoc schemate adnotavit; eo vel magis quod — ut omnes 
norunt — idem Em.mus fuit, inter viros omne genus scientiarum peri- 
tissimos, principalis operis socius Summi Pontificis Pii XI in exaranda 
Constitutione Heus scientiarum Dominus. 

Iis etiam adhaereo quae dixit Em.mus Card. Dbpfner circa distin- 
ctionem inter quadriennalem cursum institutionalem seu seminaristi- 
cum et quadriennale cursum academicum, qui requiritur ad licentiam 
et lauream consequendam; quam distinctionem idem Cardinalis reprobat, 
sicut et ego. 

Decretum, quod inscribitur « De Studiorum ecclesiasticorum Univer- 
sitatibus » a viris, sive scientia sive scholae rebus peritis simis exara- 
tum est. 

Qui praeclari viri profecto agnoscunt quod sit momentum et pondus 
Constitutionis Apostolicae Deus scientiarum Dominus ad cleri altiora 
studia quod pertinet; quae tamen Constitutio ab iisdem viris quasi ini- 
tium habetur et fundamentum, ut magis magisque amplificetur ratio 
studiorum superioris ordinis, sive ad tempus quod attinet ad lauream 
consequendam (septem enim ad minus requiruntur anni in theologia, 
quinque autem ad minus quoque in philosophia), sive ad augendam 
specialisationem, quae dicitur. 

Meum sane non est iudicium hic proferre de reformationibus, quae 
propositae sunt. Quaedam tamen mihi liceat de hoc schemate generatim 
dicere. 

Persuasum omnino mihi est maxime quidem oportere ut in Ecclesia 
magni existimentur superioris ordinis studia quae in ecclesiasticis athe- 
naeis discuntur, dummodo id non eveniat, ut parvi scilicet pendantur 
studiorum curricula quae « institutionalia » vel « seminaristica » vocan- 
tur. Hoc autem accideret si discrimen quoddam poneretur inter cur- 
riculum quadriennale theologicum studiorum, quod praerequiritur ante 
studia academica, et idem curriculum in scholis theologicis Seminario- 
rum. Hoc quidem discrimen propositum fuit! (cf. n. 6, pag. 5, 27 huius De- 
creti, et notas decimam et duodecimam, paginis 14 et 16 28 ). Oportet ideo 
ut curricula quoque « seminaristica », non autem « elementaria », ca- 
racterem vere scientificum habeant, atque integram apud omnes aucto- 
ritatem et dignitatem. In illis enim curriculis ii sacerdotes erudiuntur 
qui, etsi nulla laurea donentur, quotidie tamen munus obeunt, sane gra- 
vissimum, catholicae doctrinae tradendae eiusdemque defendendae ab 
Ecclesiae hostium insidiis atque incursibus. 

Quod discrimen eo minus est ponendum quia a clericis, qui theolo- 
gicas scholas in Seminariis adeunt, eadem omnino requiruntur studiorum 
curricula ac si ad civilia adirent athenaea; quin immo et maiora reaui- 
runtur, cum post curriculum humanisticum, per biennium adhuc in phi- 
losophiae disciplinas incumbere debeant. Ita auidem ut concludere li- 
ceat, quadriennium theologicum quod « seminaristicum » annellatur 
eandem divnitatem induere atque quadriennium quod ad Baccalaureatum 
in Facultatibus theologicis conseauendum requiritur. 

Aliud habetur discrimen si distinctio fiat inter Facultates maioris 


27 Cf. p. 817. 

28 Cf. pp. 824-825. 

ordinis, quae lauream conferre possunt, et Facultates minoris ordinis, 
quibus ius et potestas est licentiam tantum conferre (cf. n. 7, pag. 5 29 ). 
Nescio utrum reapse dari possint Facultates quae pacifice huiusmodi di- 
scrimen acciperent. 

Sinatis nunc mibi quaedam adicere de opportunitate ut Concilium 
Oecumenicum agat circa reformationem rationis studiorum academico- 
rnm. Agitur non de generali tractatione, sed de vera, peculiari refor- 
matione! Reformatio enim huiusmodi ad Concilium Oecumenicum non 
videtur pertinere, atque his de causis: 

1) Commissio, quae hoc schema proposuit, aestimat Constitutionem 
Apostolicam Deus scientiarum Dominus esse reformandam, etsi triginta 
tantum exacti sint anni ab eius promulgatione. Etenim quaevis ratio 
studiorum — ut apud omnes constat — temporum cursus necessario 
sequitur, ac proinde temporum vicissitudini rerumque variationibus sub- 
iacet. Quod manifeste etiam patet ex cuiuslibet Nationis legibus res scho- 
lasticas respicientibus, sive de scholis agatur medii qui dicitur ordinis, 
sive de Studiorum Universitatibus. Quod quandoque in ipsa Ecclesia 
factum esse historia docet. Neque mirum! 

Nihil ergo prohibet quominus, triginta post annos vel etiam antea, 
novae reformationes in studiis academicis ecclesiasticis proponantur, no- 
vis temporum necessitatibus aptandae. Estne ideo opportunum ratam 
sollemnissima Concilii Oecumenici auctoritate habere reformationem, 
quae nunc proponitur? Nonne offici videtur reverentiae decretis Conci- 
lii Oecumenici debitae, si post breve tempus — rerum nempe adiunctis 
instantibus — eadem decreta denuo mutari debeant eaque novis tempo- 
rum condicionibus aptari? 

2) Adicias quod Commissio studiorum in secreto omnino egit. In 
re ideo tanti ponderis tantique momenti, quod sciam, hoc super schemate 
non sunt rogatae sententiam Studiorum Universitates et Facultates, qua- 
rum causa agebatur. Haud dubium est quin hae studiorum Universitates 
et Facultates maximum auxilium de hac re dare potuissent egregiamque 
operam. 

Quae cum ita sint, videtur — salvo meliori iudicio — totam rem 
tradendam esse competenti Sacrae Congregationi, quae Summo Ponti- 
fici eam deferat, sicut factum est ad Constitutionem Deus scientiarum 
Dominus auod attinet, nisi Summus Pontifex, pro sua sapientia, iudica- 
verit satisfaciendum esse petitioni eorum, qui expostulant condendum 
Dicasterium « de educatione catholica et studiorum Universitatibus », 
quo in casu, tota res huic novo Dicasterio deferenda erit. 


29 Cf. p. 817. 

4) SUFFRAGIA SODALIUM 

Card. Tis serant: Placet iuxta modum: desideratur aliquid de 
nexu inter cursum institutionalem et alterum pro specialibus studiis, dif- 
ficilis est electio alumnorum qui ad universitates mittendi sunt ante ini- 
tium studii theologiae. Admittantur laici ad studium theologiae in uni- 
versitatibus. Adhaereo declarationi Em.mi Bea, necnon verbis Rev.morum 
Patrum Browne, Sepinski, Janssens. 

Card. Aloisi Masella: Placet iuxta modum: id est studia eccle- 
siasticarum universitatum nimis protracta videntur ita ut rariores erunt 
qui laurea doctorali insigniti sint. Adhaereo iis quae dicta fuerunt ab 
Em.mo Card. Ruffini et a Rev.mo Superiori Generali Societatis Iesu. 

Card. Ferretto: Placet iuxta modum: dummodo attenta habeatur 
ratio animadversionum quae a praeclarissimis Patribus, potissimum 
autem a Cardinalibus Lienart et Ruffini, in disceptatione tam sapienter 
prolatae sunt. 

Card. Lienart: Placet iuxta modum: id est ratione habita de iis 
quae exposui (in nota adnexa) 1 et de iis quae animadverterunt Em.mi 
Cardd. Ruffini, Dopfner et praesertim Em.mus Card. Bea de Orientalibus 
et de regionibus Missionum. 

Card. Tappouni: Placet iuxta modum: i. e. secundum animadver- 
siones Em.mi Card. Bea. 

Card. Copello: Placet iuxta modum: attentis quae dixerunt Emi- 
nentissimi Lienart, Ruffini, Dopfner et Bea. 

Card. Agagianian: Placet iuxta modum: placet schema, placent 
adnotationes, ratio tamen habeatur eorum quae opportune ac sapienter 
dicta sunt a venerabilibus Patribus. Res tamen non deferatur ad Con- 
cilium Oecumenicum. Submisse tamen liceat proponere hanc modifica- 
tionem ad n. 3 in cursu philosophico: baccalaureatus absoluto secundo 
anno, licentia absoluto tertio anno, Doctoratus post absolutum cursum 
theologicum. 

Ad n. 6: baccalaureatus absoluto tertio anno, licentia absoluto 
quinto anno, Doctoratus prout in schemate. 

Card. Spellman: Placet iuxta modum: scilicet secundum observa- 
tiones Cardinalis Agagianian et praesertim secundum omnia quae dicebat 
Cardinalis Mclntyre. 


1 Cf. p. 833. 

Card. Frings: Placet iuxta modum: schema abbreviandum est ad 
puncta principalia; cetera remittantur in ordinem studiorum. Secundum 
consuetudines nostras in seminariis professor vix esse potest, qui non 
sit laureatus. Forsitan in n. 7 (pag. 5, 2 lin. 31 s.) delenda sunt verba 
« magisteria in Seminariis Maioribus et ». 

Card. Ruffini: Placet iuxta modum: 3 magni facienda esse reor quae 
tam sapienter ab Em.mis Cardinalibus Lienart, Frings, a Rev.mo Magistro 
Generali O. P. et a Rev.mo Tinello, Cancellariae Ap. Regente, dicta 
sunt. 

Card. Valeri: Placet iuxta modum: scilicet attentis praesertim ob- 
servationibus quae ab Em.mis Cardd. Ruffini, Dopfner et Agagianian 
factae sunt. 

Card. Ciriaci: Placet. 

Card. Siri: Placet iuxta modum, scilicet: ratione habita observa- 
tionum a Patribus et a Rev.mo Consultore Tinello factarum et attento 
praesertim voto Em.morum Cardd. Bea et Ruffini. Non video tamen, quia 
agitur de re mutabili, iuxta exigentias diversorum temporum, opportu- 
nitatem ut de re hoc modo agatur in Concilio. 

Card. McIntyre: Placet iuxta modum: valde placet et in concor- 
dia cum schemate et observationibus Eminentissimorum et Excellentis- 
simorum, sed: Curriculum in Universitatibus Ecclesiasticis vel Semina- 
riis in Statibus Foederatis includat omnes praeparationes quae recom- 
mendantur in schemate et necessitas non praevaleat, etiam in novis con- 
ditionibus et divisionibus subiectorum in tempore currenti. 

Unus alius annus esset superfluus pro servitio in cura animarum et 
etiam detrimentum in promotione vocationum. 

Studentes in nostris seminariis difficultatem non habent quando Ro- 
mam petunt pro specialibus et particularibus studiis et etiam pro cura 
animarum sunt praeparati. 

Card. Wyszynski: Placet iuxta modum: sedulo distinguendum est, 
pro futuro, inter studia in Seminariis Clericorum, ad curam pastoralem 
praeparantia; quae 5-6 annos durare debent, studiis mediis (superioribus) 
superatis; et studia s. d. specialisationis, pro futuris professoribus in 
Seminariis et Facultatibus, pro quibus 2-3 anni sufficiunt, ad lauream 
adipiscendam, excepto Instituto Biblico. 


2 Cf. p. 818. 

3 Cf. pp. 833-835. 

Quod attinet gradum scientifcum s. d. « Doctoris ac Magistri » 
unus annus sufficit. Evitare in posterum oportet multiplicationem lau- 
rearum, quod saepe fit, sub influxu motivorum minoris momenti, et atti- 
net s. d. « studentes professionales ad vitam ». 

In Facultatibus Theologiae curandum erit in posterum ne Alumni 
bis idem facere cogantur, in Seminariis scilicet et in Facultate Theologiae, 
uti saepe saepius hodie fit. 

Card. Quiroga y Palacios: Placet iuxta modum: ratione habita 
eorum quae dixerunt praecipue Em. mus Ruffini et Em. mus Dopfner 
quoad relationes inter cursum institutionalem et cursum specialisationis 
in hoc quod refertur ad professores. 

Card. Leger: Placet iuxta modum: i. e. iuxta animadversiones Emi- 
nentissimorum Lienart, Ruffini et Dopfner. Ego proponerem: Baccalau- 
reatum pro omnibus, Licentiam post duos annos, Doctoratum post expe- 
rientiam. 

Attentio specialis habeatur ad declarationem Rev.mi Tinello. 

Opportune proponitur quod, post quadriennium theologicum, exi- 
gitur triennium studiorum specialisationis ad lauream obtinendam in 
Theologia. Tamen si haec modificatio ut scopum habet non solum ipsius 
scientiae theologicae commodum sed etiam necessitates institutionis pa- 
storalis in Seminario, opportunum est quod exigentiae pro baccalaureatu 
non nimis augeantur. 

Card. Gracias: Placet. 

Card. Cento: Placet schema hoc, suis cum notis. Non dubito tamen 
Commissionem de Studiis et Seminariis magni facturam esse ea quae ab 
Eminentissimis ac Rev.mis Patribus hac in sessione exposita sunt. 

Particulari laude dignum mihi videtur propositum in numero 4 pro- 
latum, Sacrum nempe Dicasterium competens adiuvaturum iri a viris 
vere peritis, qui ex variis nationibus, diversisque disciplinis eligi debent. 

Card. Cicognani: Placet iuxta modum, i. e. iuxta ea quae dicta 
sunt a Card. Lienart, Ruffini, Dopfner, a Magistro Generali O. P., et ea 
quae enuntiavit Card. Bea de Orthodoxis et de Missionibus. 

Prae oculis habeantur animadversiones quae sequuntur: 

Inquiri potest an expediat introducere praeceptum biennii vel trien- 
nii sic dictae « specialisationis », inter quaestiones pertractandas in Con- 
cilio Oecumenico; puto non expedire , nam: 

A) Quod proponitur adhuc indiget experimento; 

B ) Circa « rationem studiorum » sedulo attendenda est diversi- 
tas locorum, scholarum, nationum et populorum; periculo obnoxium 

et erroribus expositum videtur hanc « rationem studiorum » unica forma 
redigere; praeterea quaedam « authonomia » agnoscenda est secundum 
ea quae innuit Praepositus Generalis S. I.; 

C) Natura Seminariorum, delineata in Concilio Tridentino, defor- 
mari videtur, uti Card. Lienart bene dixit, et Card. Ruffini confirmavit; 

D) Constitutio Deus scientiarum Dominus adhuc bonos fructus 
affert, quippe quae plurimum contulit postremis 30 annis; ipsa, limiti- 
bus servatis, enucleanda et aptanda est. Ad summum illa « specialisatio » 
indicative, et ut libere eligenda, proponi potest peculiari documento 
S. Congregationi Seminariorum. 

Quae dicuntur de hac « specialisatione » non eodem modo se habent 
erga differentes disciplinas, cum aliae per breve tempus et aliae toto per- 
durante cursu colantur; ex. gr. Theologia Dogmatica cum Patristica com- 
parari non potest, cum ista per breve spatium et illa per integrum studio- 
rum curriculum excolatur. Ita sentit maxima pars Episcoporum. 

Insuper nimium expectatur a iuvenibus, cum opera scientifica a viris 
peritis prodeant, et nimis multum exquiritur ab Episcopis et Superio- 
ribus Religiosis qui meliores huic causae adiudicare deberent; ergo si 
huiusmodi « specialisatio » aliquomodo promoveatur, nimis in ea instan- 
dum non est. 

Card. Godfrey: Placet iuxta modum: id est ad mentem Eminen- 
tissimi Relatoris, attentis observationibus Em.morum Cardd. Dopfner, 
Siri, Ruffini, Bea et Agagianian. Alia addo in folio adnexo quae dixi in 
sessione. 

Mirum non est quod post triginta annos a promulgatione Constitu- 
tionis Deus Scientiarum Dominus circumstantiae hodierni temporis red- 
dunt necessarias mutationes. Evidens erat Superioribus Collegiorum 
quod in spatio temporis determinato a praefata Constitutione alumnus 
nimis oneratus erat et non raro accidebat quod annus ulterior, etiamsi non 
praescriptus in praefata Constitutione, requirebatur ad finem conse- 
quendum. 

Schema mihi videtur optime confectum et eius plena approbatio a 
tanta maioritate suffragiorum signum est schematis excellentiae. Prae- 
video difficultates si haec materia habeat locum in Concilio. 

Sine dubio ii qui docent in seminariis et Universitatibus debent esse 
professores optimi valoris. Ideo curricula indicata in schemate sapienter 
proponuntur. 

Liceat autem repetere, quod dicebam die hesterna, quoad verba in pa- 
gina undecima 4 versus finem paginae « usque ad titulum quo patet in- 


4 Cf. pp. 821-822. 

gressus in Universitates »; non esset idem titulum in unaquaque natione; 
ac proinde forsitan melius esset relinquere quaestionem de titulo Con- 
ferendae Episcoporum. 

Card. Confalonieri: Placet iuxta modum: scilicet ut ratio habea- 
tur animadversionum a Venerabilibus Patribus factarum. Insuper ma- 
gis studendum videtur ut, per Institutum affiliationis et fortasse etiam 
adgregationis, Seminaria maiora debito honore prosequantur; quia, etsi 
directe haec ordinata sint ad Ecclesiae Pastores efformandos, tamen in 
sacra scientia alumni, etsi institutionali methodo, revera opportune ef- 
formantur. 

Cavendum est insuper ut, per aliqua minora Instituta, ultimis tempo- 
ribus laudabiliter utique inducta, titulis eorum membra aliqua ratione 
decorentur, quibus e contra Sacerdotes et Sacri Pastores, profundius et 
longius in Seminariis disciplinis philosophicis et theologicis instructi, 
privantur, cum dedecore ipsorum sacri muneris. 

Recolo quae iam heri dixi de Studiorum proprio Dicasterio insti- 
tuendo. 

Card. Richaud: Placet iuxta modum: i. e. attentis observationibus 
Em. morum Cardd. Lienart, Frings, RufHni, Leger, Cicognani, quibus 
plene assentio et etiam Rev.mi Magistri Praedicatorum; et aliunde in 
pag. 4 5 velim addendum esse ad lin. 5 post verbum « biennium » istas 
voces: « vel triennium »; et in eadem pagina, in lin. 19 addendum 
esset post verbum « conferendam » istas voces: « quod opportunius post 
theologiae curriculum peragi potest ». 

Card. Dopfner; Placet iuxta modum: 1) respiciatur clausula a 
Card. Bea proposita pro Orientalibus et Missionibus. 

2) Intime coniungatur curriculum seminaristicum (et institutionale) 
cum cursu specialisationis. 

3) Ratio habeatur adnotationis Min. Gen. O.F.M. (de S. Thoma!). 

4) Cf. in folio adnexo scripta. 5 6 

Card. Marella: Placet iuxta modum: habita ratione animadver- 
sionum Em. morum Patrum Lienart, Ruffini, Dopfner, Bea, Agagianian 
et Rev.mi Magistri Generalis O. P. de promovenda scilicet in omnibus 
alumnis, antequam ad varias specialisationes incumbant, optima quaque 
generali formatione theologica et praesertim de cohaerentia inter diver- 
sas theologicas disciplinas instauranda. 


5 Cf. p. 817. 

6 Cf. pp. 835-838. 

Card. Alfrink: Placet iuxta modum: decretum convenit cum si- 
tuatione nostrae regionis (Hollandia, Belgium). Desideratur autem: 

1) Ut in pag. 16, 7 annus inter cursum inferiorem in Seminario per- 
actum et cursum superiorem non sit semper obligatorius, dummodo 
cursus inferior in Seminario cum laude sit peractus, etiamsi cursus se- 
minaristicus nulli Universitati est afEliatus. 

2) Ut in n. 5, pag. 4, existentia duplicis studiorum Theologiae or- 
dinis non pro unaquaque Universitate sit obligatoria, ita ut, casu dato, 
existentia solius cursus superioris sufficiat ut in Universitate Lovaniensi 
et in Universitate Neomagensi. 

Card. Concha: Placet iuxta modum: attentis omnibus quae sapien- 
ter ab Em.mis ac Rev.mis Patribus dicta sunt. 

Card. Di Jorio: Placet: attentis tamen iis quae ab Em.mo Card. Bea 
pro Orientalibus dicta sunt. 

Card. Roberti: Placet iuxta modum: sc. attentis animadversioni- 
bus prolatis ab Em.mis Patribus praesertim a Cardinalibus Lienart, Ruf- 
fini, Dopfner, Bea et a Rev.mo Magistro Generali Ordinis Praedicatorum. 

A Concilio autem Oecumenico nonnisi principia omnino generalia 
tradantur. 

Card. Jullien: Placet iuxta modum: iuxta animadversa ab Em.mo 
Cicognani. 

Card. Larraona: Placet iuxta modum: ita ut accuratissime ratio 
habeatur illorum quae graviter ac solide dicta fuerunt ab Em.mis Lie- 
nart, Ruffini, Siri et, sub alio respectu, ab Em.mis Agagianian, Dopfner, 
Bea, Frings, Cicognani, Confalonieri et a Rev.mis Patribus Browne, 
Sepinski et Janssens et etiam a Rev.mo Tinello. Generatim haec saltem 
essent praecipue notanda: 1) facultas agnita seminariis maioribus cursus 
academici saltem pro baccalaureatu habendo; 2) admissio licentiae 
vel laureae non specialisatae post quinquennium; 3) ea quae dicuntur 
laureae specialisatae seu magisterio reservarem. Ceterum tantum sum- 
mae lineae Concilio essent ad summum praesentandae: est res nimis 
technica et mutabilis. Votum addo. 

k k k 

Antequam aliquas breves animadversiones ad singulos numeros atque 
ad coniunctas notulas simul exhibeam, liceat mihi haec praemittere: 
Schema supponere videretur quandam unificationem competentiae in 
S. C. de Seminariis circa studia clericalia Religiosorum, Clericorum de- 


7 Cf. p. 825. 

pendentium a S. C. de Propaganda Fide, etc. Cum haec revera stricte 
ad Concilium non pertineant, et caeterum gravia videantur ac iuri adhuc 
vigenti, immo recenter apostolica sanctione confirmato, pertineant, iu- 
stum et aequum videretur integram hanc quaestionem ad Curiae refor- 
mationem transferre, ipsamque funditus pertractare, omnibus singulis- 
que pro officio auditis qui recognitum sive ius dixeris sive saltem quorum 
valde interesset in tam gravi negotio. 

Communi utilitati cederet, ut in Domino sincere crederem, si etiam 
quaestio de unione communis Dicasterii, quod de integro ministerio in- 
structionis et educationis pro omnibus fidelibus aliisque qui scholas 
frequentant omne genus quae ab Ecclesia atque a suis filiis filiabusque 
apertae iam sunt vel aperiri possunt, et in dies afferuntur cum S. Con- 
gregatione quae de militiae clericalis instructione et educatione curam 
gerit. Haec ita gravia reputanda merito sunt, ut supponi non possint sed 
profunde libratoque animo, ut hodie quaestio proponitur retractari et 
ad trutinam revocare deberet. 

His praemissis, tantum de singulis numeris, simulque de iis coniun- 
ctis notulis ut diximus, summis labiis aliqua delibanda duximus. 

1 ) Generatim caput integrum, scilicet 2 um «De studiis academicis ab 
Universitatibus tum Catholicis tum ecclesiasticis provehendis », ab illis 
abstrahendo quae supra praemisimus atque ab aliis magis peculiaribus 
infra notandis, sane laude dignum videtur. Satis rara diligentia atque 
accurata technicae artis observatione, necnon, et vix non semper, aperta 
et amabili mentis amplitudine redactum censemus. 

2) n. I et not. 1-2. 

Laude digna etiam sunt, argumenta quae in Introductione exponun- 
tur de speciali praecipue ratione Universitatum Ecclesiae, quae aliis 
omnibus, esto optimis praevalet semper: apostolatus doctrinalis, et qui- 
dem superior seu academicus. Quod in notula 1 ad n. 1 dicitur plenius 
verum est quam iudicetur. Ab his exponendis abstineo quia, ut spero, 
haec postea plene declarari poterunt. 

n. 3 et not. 4-6. 

a) Plene assentimur distinctioni inter Cursum Academicum Gene- 
ralem si tamen ipse recte intelligatur ut dicemus statim, et Cursum aca- 
demicum specializatum sed vere et solide talem, scilicet qui sit verus 
cursus academicus et non tantum, quamdam utilitatem, esto veram, sed 
extrinsecam seu mere practicam scientiae theologicae afferre valeat quin 
ipsam intime et intrinsece afficiat atque perficiat. 

b ) Nullo modo Cursum generalem , qui vere fundamentalis debet 
esse, institutionalem nuncuparem. Haec vox in traditione scholastica 
(romana, romano hellenica, byzantina, canonica, civili, etiam hodierna) 

significat cursum elementarem. Dicerem potius: cursum fundamentalem 
vel generalem (et si usus positive faveret non tamen favet, constitutio- 
nalem loco institutionalis). 

c ) Hic cursus esse debet cursus academicus in suo ordine comple- 
tus. Hinc, excludi prorsus debet cursus seminaristicus , qui non est aca- 
demicus, sed etiamsi completus in suo ordine plus minus sit, semper 
institutionalis vel fere esse solet (de quo iterum agimus). Etiam differre 
debet a cursu academico unico actuali, qui vix umquam, nec in civili- 
bus nec in ecclesiasticis Universitatibus completus est, etsi talis affir- 
metur, sed ex adverso prorsus inaequalis. Deberet esse cursus com- 
pletus, logicus (non exegeticus), solidae et completae synthesis doctri- 
nalis, academice expositae. 

d) Hic solidus, academicus, completus ac logicus Cursus fundamen- 
talis deberet esse doctoratus autonomus 1) In primis, Theologiae purae, 
hoc sensu, quod actualis Licentia academica, addito uno solido anno 
academico, in eodem genere ita compleretur ut necessario tota theologia 
systematica exponeretur. Proinde, quinquennium huic Cursui, et sub 
hoc respectu tribueretur. 

2) Deinde in sexto anno per explicationem illarum praecipue quae- 
stionum quae in hodierna theologia disputantur (aggiornamento), et per 
specializationem fundamentalem, quae manuducat, scientifice et practice, 
non solum ad vindicationem et scientificam expositionem specializatio- 
num vere theologicarum, sed etiam ad primam in ipsis initiationem (fon- 
tes, methodi laboris, subsidia), in illa speciatim ad quam iuvenis adspi- 
rare forsan velit (Cursus Specialis). 

e) Hic Doctoratus, vere et profunde academicus, in suo genere com- 
pletus perfecte quadretur {inquadratus , sit venia verbo caeterum latino) 
in integra Theologia hodierna et ad eam praeparans, posset praebere so- 
lidum fundamentum, et ad Theologiam puram prosequendam (prima 
specializatio) et ad singulas alias specializationes admissas. 

/) Facultatem concedere deberet docendi in omnibus scholis, etiam 
academicis non exclusis nec Cursibus fundamentalibus specializationis 
imo forsan nec Cursibus circa quaestiones theologicas quibus specializa- 
tiones occasionem seu causam facile praebere possunt. 

Ex adverso hic Doctoratus evidenter facultatem non tribueret do- 
cendi in Cursibus proprie dictis specializationis. 

Ad huius modi Doctoratum certo sufficerent sex anni in Facultate 
Theologica et quinque in Philosophica. 

Satis difficile est, ut ad hanc « laetam metam » perveniamus et quod 
post ipsam, iam obtentam et non prius, studia specialia aggrediantur. 
Pro sex annis aliqua exempla forsan allegari possunt. Septem annos 

exigere fere somniare est, et centum invenirentur ad fraudandam legem, 
sicut ad fraudandum quadriennium Codicis, vel quinquennium Const. 
Sedes Sapientiae inventa sunt. Melius sane est si hi centum vel mille 
praetextus quaeri non deberent. 

g) Ex adverso, Doctoratus specializationis , salvis aliquibus sane pau- 
cis, regulis communibus quae ipsius dignitatem, gravitatem, utilitatem 
securas redderent, si quid mihi opinari liceret, ipsis Facultatibus seu 
Institutis legitime recognitis libenter relinquerentur sive quod ad tem- 
pus et rationem Scholaritatis (seu frequentiae), sive quod ad disciplinas 
et exercitia, sive quod ad potestatem tempus reducendi in casibus par- 
ticularibus (ex. gr. ob libros editos, ob inventiones factas, etc.). Docto- 
ratus specialis alio nomine insigniri potest, si lubet, ex. gr. Magisterium. 

h) Gradus specializationis, qui Laureae specializatae respondeant 
requiruntur ad docendum in Facultatibus seu Institutis specializatis et 
forsan etiam in cursu speciali relativo qui in Doctoratu generali exi- 
gitur. 

Ad haec perveniri potest, admittendo etiam regulas quae in notulis 
4 et 5 et etiam 6 continentur. 

n. 4 et not. 7. 

Non adest difficultas, dummodo de Magisterio in Philosophia intel- 
ligatur. 

n. 5 et not. 16. 

Quae in textu dicuntur, libenter generatim admittimus. Tamen in 
ipso textu aliqua apparere, huc illuc viderentur, quae in hoc quodam- 
modo inclinant, ut Doctoratum fundamentalem in quandam convertant 
levem seminaristicam institutionem (infarinatura) indignam sane aca- 
demici Doctoratus Theologici, qui Theologiam specializatam ad vanas 
sine radice et fundamento specializationes reduceret. 

Quod in pag. 13-14 not. 8 dicitur posset iustum esse, dummodo: 
r, exigatur integer Doctoratus fundamentalis (non quadriennium tan- 
tum), cui certe quinque anni Scholastici dedicandi sunt, quibus sextus ad- 
ditur ad quaestiones graviores actuales evolvendas, ad fundandas spe- 
cializationes, ad ipsarum panorama exponendum et vindicandum, ad tech- 
nicam, methodologiam, fontes, initiationes et inter ipsas specializationes 
contactus provocandos. 

2°, in quantum requiratur, etiam pro Theologia fundamentali, spe- 
cializatio sensu dicto (1° i. f.) etiam Theologiae purae, quae potest et 
quidem optime ut specialitas fundamentalis coli. Inde, sub omni adspectu 
Theologia specialiter coli merito debeat, etiam sub aspectu puro qui 
omnibus aliis profunditatem et unitatem conferre posset. Doctores qui 

hanc colant specialitatem optime possunt sub hoc respectu, examini spe- 
cialitatum adsistere. 

n. 6 et not. 9. 

Plura ex iis quae in textu et not. 9 dicuntur, bona sunt et accipi 
possent; alia ex adverso, clara non apparent et satis periculosa evadere 
facile possunt pro Theologia profunditate et gravitate. Sane, ipsa ad 
nihilum Lauream Theologiae redigunt ipsiusque dignitatem offendere 
viderentur. 

Sane, sermo redit de quadriennio Theologico institutionali, et ad 
litteram dicitur: « Quamvis inter curriculum theologicum perficiendum 
in Seminariis et curriculum quadriennale universitarium quod hic pro- 
ponitur, non iam adsit quoad indolem et numerum disciplinarum tanta 
differentia quanta hucusque habebatur inter curriculum « academicum » 
et curriculum « seminaristicum », nihilominus censuit Commissio de 
Studiis quadriennium theologicum institutionale in Facultatibus minime 
esse superfluum, sed proprio gaudere momento ». 

Si haec verba, ut sonant, accipiantur, quadriennium theologicum aca- 
demicum eandem habet rationem seu indolem atque cursus seminaristi- 
cus, id est integre cursus esset institutionalis elementaris, qui et in ra- 
tione docendi et etiam in numero disciplinarum atque in ipsarum am- 
plitudine prorsus insufficientes essent ad solidam formationem theologi- 
cam et ad completam instructionem in ipsa generatim, exclusis materiis 
specializationis. 

Si volumus solidi ac sinceri revera esse, hoc significat humiliare typi- 
cum ac gloriosum Cursum academicum ipsum ad amussim elementaris 
Cursus seminaristici reducendo. Haec declassificatio (sit venia verbo) sa- 
tis videretur completa. Tangit enim et methodos doctrinae tradendae, 
ipsius ambitum seu amplitudinem formamque adlaborandi. Si cursui 
academico characteres applicemus cursus elementaris traditionalis, vix 
ponderatione opus est, ut statim appareat, quam fit deterior cursus qui 
proponitur ut Doctoratus fundamentalis. 

n. 6 et not. 9-10. 

Hic, criterium proponitur, quod si generatim et in abstracto suma- 
tur, novum est dicendum. Hucusque Cursus Seminaristicus, ut talis, in 
hoc totus erat, ut Sacerdoti doctrinam traderet, quae ipsi necessaria erat 
seu conveniens, non ut Doctor in Theologia evaderet sed ut ministeria 
sacerdotalia exercere digne posset. His, Cursus Academicus illa addebat 
quae fundamentum adaequatum constituebant ad diversos gradus aca- 
demicos quae in Seminariis, ut supponebatur ex se tradi non solebant. 
Facultates addebant, quoad methodum , fontes , amplitudinem et profun- 
ditatem, exercitia et ita porro, veram rationem dabant, formamque uni- 

versitariam. Legislatio integra, ex. gr. Const. Deus scientiarum, et tota 
ipsius severa applicatio, dum pluribus Seminariis dignitas universitaria 
et facultas gradus academicos vel incipienter concedendi ablata radi- 
citus est, dum requisita plura rigide imposita fuerunt, etc. Ut videtur 
haec omnis in oblivionem data sunt, et nunc antiqua facilitas renascitur 
vel saltem renasci nititur. « Multa renascentur quae iam cecidere... ». 
Quia omnes, hunc in finem unanimes esse debemus haec addenda cen- 
serem: 

1° Libenter fateor, et intimo satisfactionis sensu agnosco, plura Se- 
minaria et Collegia religiosa, ita proprie studia, quae iure tantum semi- 
naristica essent, de facto vere academica sunt. Immo, duo subnotari sin- 
cere possem: primum, quod non raro nec uno tantum respectu, in Se- 
minariis et Collegiis internis, non semper ita numerosi ut Facultates, vera 
academica ratio ita cum fuco et calamistris attingi atque assimilari, ut 
illa formatio universitaria quae inde obtinetur illi officiali certe non 
cedat, sed et praeferri valeret; secundum, quod S. C. de Religiosis, cum 
quinque annos Theologiae religiosis omnibus imposuit et studia ordi- 
navit, in hoc tendebat ut cursus, etsi omnibus adhibitis cautelis et cau- 
tionibus, sive per aggregationes seu affiliationes sive aliis modis, acade- 
micus, non ex benignitate ac privilegio sed ex iustitia esto sociali seu 
ex aequitate, iure meritoque declarari posset ac deberet. 

2° Quod Sacra Congregatio de Religiosis, ut suo satisfaceret offi- 
cio (c. 251 § 1) et S. Pii X expresso pareret praecepto, denique, trans- 
actis non paucis annis, freta auxilio divino aggressa fuit et nulli parcens 
neque conatui neque labori per duodecim solidos annos subsidiis omne 
genus adhibitis, perficere sategit, non pro se et religiosis tantum molie- 
batur sed pluribus rationibus bono aliorum communi consulere ex corde 
intendebat. Sane, dum accuratam studiorum, educationis ac formationis 
rationem omnibus numeris absolutam — quae scilicet fidelem formam 
academicam seu universitariam in studiis redderet vel ad ipsam vicinis- 
sime accederet; atque in aliis educationis seu formationis disciplinis 
gradum supremum attingere niteretur — (hanc) conspiratione in mente 
et in corde habebat ut non tantum alumnis de Propaganda Fide, Clericis 
Orientalibus, atque Clericis etiam omnibus quae optima nobis sincere, 
videbantur ex corde ominaremur sed etiam, volenti animo, ut ad praxim 
reducerentur, nostram collaborationem semel iterumque offerremus. 

3° Ut possibilis, utilis, facilis atque practica, simulque clara red- 
datur distinctio inter Cursum Academicum in Seminariis ad effectum 
de quo supra (n. 2) et Cursum Seminaristicum cum omnium et singulo- 
rum alumnorum profectu et sine alicuius damno, haec prae oculis ha- 
beri possunt: 

a) In disciplinis stricte et fundamentaliter theologicis, salvis ca- 
sibus satis raris vocationum sane tardiorum — vel typi culturae (ut 
dicunt) prorsus a nostra diversae — , seu formae mentis ab abstracta 
non nimis agilis etc.; cursus deberet esse communis, ut omnibus modis 
scientiae ecclesiasticae soliditati consuleretur. A valore ac ad e mico, si 
casus ferat, pro aliqua ex his disciplinis exclusio fieri posset sive ex clas- 
sifcatione in examinibus vix sufficenti ostenta, sive ac expressa renun- 
tiatione candidati. 

b) Differentia relate ad disciplinas characteris theologici, inter 
Cursum Academicum et Cursum Seminaristicum in eo esset quod illis 
qui gradu seminaristico culturae Theologiae contenti essent vel esse de- 
berent, non imponerentur disciplinae (seu scholae) quae quaestiones gra- 
viores seu speciales respiciunt ex gr. in Theologia Dogmatica, Sacra 
Scriptura, linguis biblicis aliisque id genus. Hae mutantur, pro illorum 
ingenio, habilitati, propensione, etc. cum disciplinis typi practici et 
applicationes (non theologiae specializatae) ut missionologia, pastoralis, 
catechistica, sociologia, moralis pastoralis, asceticae practicae. 

4° In eo totis viribus insistere et niti debemus, non ut recognosca- 
mus cursum seminaristicum, ipsumque academicum quoquo modo red- 
damus, etiam addito, veluti reparationis (seu piae fictionis) examine 
(quod cursum, ut erat, relinquit), sed ex adverso: 

1) uniendo cursum seminaristicum in materiis gravioribus Cur- 
sui academico ut in his, pro capacitate alumnorum, omnium profundior 
fiat formatio; 

2) pro illis vero qui ad gradus adspirant, cursum omnibus in ma- 
teriis gravioribus communem ceteris aliis disciplinis complendo quae 
praeterea ad gradus academicos prorsus necessariae sunt. 

5° Cursui academico ita authentice per quattuor annos (n. 4°) 
peracto, et legitimis examinibus comprobato, certo certius primus gra- 
dus academicus concedi potest. Examina correlata a Professoribus Semi- 
narii in Theologia Generali Doctoribus, cum repraesentanti delegato 
Facultatis regionis seu illius cui Seminarium adscriptum qui examinibus 
praesidens fieri absque difficultate posset. Inde, aditus ad Licentiam et 
Lauream patebit. 

nn. 7, 8 et not. 11-13. 

Plura, sane iusta, pulchraque quae sine observationibus aut reserva- 
tionibus accipi valent; non possum tamen quin aliqua obiiciam non- 
nullis ex assertis quae mihi satis viderentur gravia. Ad sequentia reduci 
valent: 

1° Ut iam innui, manifesta mihi videretur exaggeratio septem soli- 

dos annos pro Doctoratu fundamentali in Theologia et in praeparatione 
ad specializationes. 

a) Certe sex sufficiunt, scilicet: 

1) Quattuor pro Baccalaureatu, semper typi vere et authentice 
academici, ut supra ad n. 6 diximus. 

2) Quintus annus pro Licentia exigendus est et complecti 
debet graviores in Theologia quaestiones quae Cursu completo quadrien- 
nali adiunguntur. 

3) Sextus annus dicari debet hodiernis quaestionibus magis 
discussis (aggiornamento), atque Theologiae et Methodologiae speciali- 
zationis. 

b) Pro sex annis, aliqua forsan exempla adsunt (ex. gr. apud Cla- 
retianos); pro septem sine subterfugiis, et agendo de Doctoratu funda- 
mentali (non de anteriori Doctoratu unico ), sine specializationibus pro 
quibus aliqui anni addendi sunt, exempla desunt. 

2° Si sinceri, prorsus et authentici, esse velimus et non somniatores 
tantum, sed ad vitam descendimus, studium cursus per septem annos abs- 
que ulla adhuc specializatione ad quam hodie vix non omnes adspirant, 
est quaedam, nescirem an pulchra conspiratio necne, quae tamen ex vitae 
necessitatibus ad nihilum redigetur. Incipient statim hermeneuticae et 
alchimiae artes ad annos praescriptos reducendos seu conglobandos, 
aequis adlatis, et undique admotis rationibus. Forsan meminisse non pla- 
cet, iuvet tamen, quod semel iterumque factum fuit. 

y Admittentes Specializationes,, quas dicunt, ipsisque tempus ab 
Specialistis sine remissione exactum concedere volentes, naturale et hu- 
manum erit hoc novum tempus petituros, probabiliter in damnum Docto- 
ratus Generalis, et timendum sane est Legislationem abstractam reman- 
suram in perpetuo bello hinc inde agitatam. 

Aliqui non iam septem sed octo vel novem annos pro Doctoratu fun- 
damentali requirent; alii ex adverso ipsum reducere conabuntur. 

4° Illa quae supra proposuimus sive pro Baccalaureatu, sive pro Li- 
centia, sive pro Doctoratu fundamentaliter sufficientia et possibilia vide- 
rentur. 

nn. 9 seq. et not. 

Ex illis quae ad hos numeros collegeramus, ne longiores videamur 
quam par est, tantum ea exposuimus quae ad Instituta specializationis 
pertinent. 

5° Relate ad Instituta seu Facultates Specializationis, quando Insti- 
tuta seu Facultates, plenam inspirant fiduciam, optimum foret illa tan- 
tum criteria et normas ipsis imponere, quae dignitatem et soliditatem 
theologicam generatim et specificam certam securamque reddunt. Ceterum, 

semper cum Institutum fiduciam plenam meretur, et solidum nomen et 
laudem consecutum est, crederem ipsi satis largam libertatem conce- 
dendam esse ut res pro sua prudentia et experientia componere et ordi- 
nare posset, ex. gr. a) pro varietate et typicitate, intra aliquod genus, 
propriae ipsius specializationes; 

b) pro tempore ad titulos in peculiari sua specializatione largien- 
dos, in quantum tempus, generatim definitum, excedet; 

c) pro facultate reducendi, maius tempus ab Instituto pro suis 
concedendis titulis generatim requisitum ob aequas sibi bene visas ratio- 
nes, ex. gr. ob publicationes maximi valoris seu meriti a candidato editas, 
ob inventiones ab ipso in re factas, ob magisterium exceptionale et alia 
huiusmodi; 

d) etiam pro concedendo in specializatione Laurea honoris causa, 
dummodo alia adsint. 

6° S. Sedes, ut credimus, optime hanc libertatem in propria specia- 
litate concederet, ita ut Instituta specialia consolidarentur, salvis semper 
omnibus quae essentialia sunt, ut Instituta sicura et bene fundata in- 
veniantur. 

Haec libertas sine periculo extendi posset: sive quoad methodum 
laboris, sive quoad directionem, sive quoad criteria servata servanda, sive 
quoad alia huiusmodi. Haec libertas merito conservaretur, dum Instituta 
generali fiducia frui pergerent. 

Card. Heard: Placet iuxta modum: i. e. iuxta votum Rev.mi Prae- 
positi S. I., Em.mi Bea et Em.mi Agagianian. 

Card. Bea: Placet iuxta modum: attentis iis quae dixerunt praeser- 
tim Em.mi Cardd. Lienart, Dopfner, Rufiini, Agagianian et iis quae ipse 
exposui. 8 Censeo humiliter a Concilio tantum dandam esse expositionem 
principiorum generalium, reliqua relinquenda esse S. Sedi. 

Beat. Gorx: Placet iuxta modum: id est attentis observationibus 
Em.morum Cardd. Lienart, Dopfner, Bea, Agagianian et Ruffini. Haec 
non videtur materia submittenda Concilio. 

Beat. Cheikho: Placet iuxta modum: secundum ea quae Em.mi Car- 
dinales Bea, Cicognani, Agagianian et Rev.mus Praepositus Generalis 
Societatis Iesu dixerunt. Mihi videtur, haec quaestio non debet tractari 
in Concilio. 


Cf. pp. 838-839. 

Exc. Felici: Placet iuxta modum: iis praesertim attentis quae dicta 
sunt de non deferendo schemate Patribus Concilii, cum haec materia 
potius videatur alicuius Constitutionis et Instructionis apostolicae, quae 
ad diem perficiat et compleat praeclaram illam Constitutionem Pii XI 
immortalis memoriae Deus scientiarum Dominus. Concilium, quod est 
pro universa Ecclesia, statuat tantum principia, quibus huiusmodi per- 
fectio et complementum fiat. 

Exc. 0’Connor: Placet iuxta modum: in meis animadversionibus 
sabbato elapso expositum . 9 

Exc. Silva Santiago: Placet iuxta modum: nempe cum optimo 
commentario Em. mi Cardinalis Ponentis et Em. mi Ruffini. Et etiam cum 
observationibus Em.mi Card. Lienart et praesertim Em.mi Card. Dopfner 
quoad substantiam et quoad particularia schematis, et Em.mi Card. Bea 
quoad prudentem applicationem schematis pro aliquibus regionibus non 
occidentalibus, et Rev.mi Patris Generalis O. P. quoad specificam na- 
turam philosophiae proprie dictae, quia in hac materia magna confusio 
adest non raro inter ipsos professores catholicos philosophiae. Quoad 
opinionem Em.mi Card. Siri et Exc.mi Consultoris in sensu quod ad 
minus pars schematis non tractetur in Concilio, utinam diligenter et 
prudenter examinetur a Commissione de Studiis et Seminariis. 

Mihi videtur opportunum esse haec verba inserere in paginam quin- 
tam 10 linea quarta decima et sequentibus: « Ad hunc finem assequendum 
S. Theologia ad scientificam exacta methodum, tam positivam quam spe- 
culativam, accuratissime tradatur, ita ut kerygma biblicum sufficienter 
propositum necnon Patrum doctrina quantum fieri potest explicata, in- 
tegra huius disciplinae synthesis ad principia et doctrinam S. Thomae 
Aquinatis in omnibus suis partibus organice perspecta habeatur ». Ut 
evitetur aequivocum cuiusdam possibilis identificationis inter doctrinam 
Doctoris Angelici et methodum exclusive speculativam. 

Verbo tamen « kerygma » utimur nam, praeter eius originem bibli- 
cam, apte rigidam specialisationem monographicam excludit in usu theo- 
logico Sacrae Scripturae. 

Etiam iungenda videtur haec verba in pagina septima , 11 linea vige- 
sima secunda et sequentibus: « Apprime igitur servata, praesertim in 
disciplinis philosophicis et theologicis methodo quo magni magistri scho- 


9 Cf. pp. 748-749. 

10 Cf. p. 817. 

11 Cf. p. 819. 

lastici saeculorum decursu tam salubriter usi sunt, iusta quoque ratio 
habeatur methodorum quas verus scientiae progressus invexit quibusque 
disciplinae ecclesiasticae iuxta propriam naturam apte et tuto promo- 
veri possunt et debent ». 

Sic enim vitatur: 

a) possibilis cooptatio corruptelarum decadentiae cum robore 
huius methodi a magistris scholasticis traditae; 

b) denominatio nimis generica, quae ansam praebere potest ad 
dubiam interpretationem totis viribus dispergendam. 

Exc. Antezana y Rojas: Placet iuxta modum: sicut dictum est a 
Cardinalibus Lienart, Ruffini, a Magistro Generali Praedicatorum et a ce- 
teris Patribus. Liceat etiam mihi addere et repetere: oportet haec facere 
et illa non omittere ad maiorem gloriam Dei, id est, post tantum laborem, 
post tanta immodica sacrificia, S. Mater Ecclesia vult, ut video, ut 
prae oculis habeatur haec omnia esse solummodo media, sed unum tantum 
est necessarium, quod est scopus omnium sollicitudinum, id est: Maria 
optimam partem elegit. 

Exc. Cooray: Placet iuxta modum: i. e. perpensis omnibus quae a 
venerabilibus Patribus dicta sunt, speciatim ab Em.mis Cardd. Lienart, 
Ruffini et Agagianian. Hoc autem velim addere nempe 1) dentur pro 
cursu philosophico ordinario anni tres; 2) haec tamen particularia relin- 
quantur Congregationibus competentibus; in Concilio autem Oecume- 
nico agatur tantum de principiis generalibus. 

Exc. Lefebvre: Placet iuxta modum: secundum ea quae dixerunt 
Eminentissimi Cardinales Ruffini et Cicognani, et Em.mus Cardinalis Lie- 
nart de aequiparandis studiis in Seminariis et in Universitatibus, ita ut 
post biennium philosophicum et quadriennium theologicum examine in 
Universitate expleto alumnus possit acquirere baccalaureatum; et se- 
cundum ea quae dixit Em.mus Cardinalis Agagianian de obtentu laureae 
in philosophia et theologia. 

Exc. Hurley: Placet iuxta modum: i. e. principia tantum Concilio 
referantur. Ad mentem Em. mi Cardinalis Lienart curetur ut formatio 
academica nullo modo formationi pastorali adversetur, sed curriculum 
institutionale ita ordinetur ut solidum fundamentum pastorale praebeat 
specialisationi subsequenti, ad hoc ut magistri ita efformati revera capa- 
ces sint alumnos in seminariis et facultatibus ecclesiasticis ad vitam pa- 
storalem sacerdotalem ducendi. Finis enim ultimus omnium studiorum 
in Ecclesia est eminenter pastoralis: salus populi Dei. 

Exc. Perrin; Placet iuxta modum: secundum animadversiones Emi- 
nentissimorum Cardinalium Lienart, Ruffini, Dopfner, Bea, Cicognani 
et Rev.mi P. Janssens. 

Adhaereo praesertim iis quae dixit Cardinalis Dopfner de distin- 
ctione et cohaerentia inter cursum ordinarium et cursum specialem, et 
iis quae dixit Cardinalis Eminentissimus Bea de adaptandis studiis in 
regionibus Orientalibus et Missionariis a Sacris Congregationibus Ro- 
manis cum concilio Episcoporum istarum regionum. Concilium Oecu- 
menicum tantum tractet de regulis et principiis generalibus. 

Exc. Bazin: Placet iuxta modum: i. e. secundum observationes 
Em.morum Cardd. Lienart, Ruffini, et praesertim Bea, Agagianian et 
Cicognani. 

Exc. Bernier: Placet iuxta modum: eo scii, sensu quod tota haec 
materia relinquatur potius competentiae S. Congregationis de Studiis 
et Universitatibus, Concilio Oecumenico solummodo principia et nor- 
mas generales tradendo. 

Exc. Yago: Placet iuxta modum: attentis observationibus ab Emi- 
nentissimis Cardinalibus Aganianian et Bea factis. Adhaereo his om- 
nibus quae dixit Em. mus Card. Lienart. 

Exc. Rakotomalala: Placet iuxta modum: habita ratione obser- 
vationum a Patribus factarum, praecipue a Cardinali Agagianian. 

Exc. Jelmini: Placet. Dicatur tamen ad pag. 4, 12 lin. 14 non propria 
ratione recensendam sed proprio nisu. 

Ad pag. 6, 13 n. 10, linn. 32-33: « sed potius in corpus organice com- 
paginatae ». Res perdifficilis facile suadetur cum nondum talis organica 
synthesis praesto sit, neque principia eius in schemate innuantur. 

Exc. Suhr: Placet iuxta modum: Em.mi et Rev.mi Patres optimas 
observationes exposuerunt. Sed secundum me quaestio haec non debet 
tractari in Concilio. 

Rev. Browne: Placet iuxta modum: attentis variis observationibus 
a Venerabilibus Patribus factis, maxime ab Em.mis Cardd. Lienart, Ruf- 
fini, Cicognani et Frings et eis quas adiungo. 14 Clare tamen retineatur 
praescriptum respiciens doctrinam Sancti Thomae ut Ducis Studiorum et 


12 Cf. p. 817. 

13 Cf. p, 818. 

14 Cf. p. 840. 

Communis Doctoris totius Ecclesiae. Ad Concilium solum generalia re- 
ferantur. 

Rev. Sepinski: Placet iuxta modum: i. e. ratione habita praesertim 
eorum quae exposuit Em.mus Card. Bea de orientalibus et de terris mis- 
sionum. Forsitan melius erit quod schema qua tale in Concilio non tra- 
ctetur, sicut exposuerunt Rev.mus Tinello et alii Patres. Adiungo folium 
ea quae exposui continens. 10 


XV 

DE ECCLESIAE PRAECEPTIS 

(Septima Congregatio: 27 febr. 1962) 

1) SCHEMA PROPOSITUM 
A COMMISSIONE DE ECCLESIIS ORIENTALIBUS 

I 

DE DIEBUS FESTIS 

Inter praecepta populo Israel data, celebratio festorum dierum et cultus 
Deo tribuendus eminent. « Tribus vicibus per singulos annos mihi festa cele- 
brabitis » ( Exod . 23, 14); « septem diebus Domino Deo tuo festa celebrabis, 
in loco quem elegit Dominus » ( Deut . 16, 15). Dominus vero Iesus Christus, 
qui non venit ut solveret legem, sed adimpleret ( Matth . 5, 17), quique divino 
exemplo suo omnibus ut exsolvant quae Dei sunt, et ut omnia secundum le- 
gem Domini fiant demonstrare sategit {Lue, 2, 39; 2, 41-42), necessitatem 
cultus Deo debiti amplissime confirmavit. Quo exemplo et doctrina Ecclesia 
dies Dominicos festosque instituit et semper pro locorum temporumque cir- 
cumstantiis celebravit. 

Celebris est solemnitas et dierum festorum observantia penes ritus orien- 
tales. Huius pietatis monumenta et documenta extant numerosa ac varietatibus 
conspicua. 

Nostrorum temporum conditio postulat ut nova festorum quidem dierum 
celebratio aptiorem redigatur in formam, ut novis necessitatibus magis apte- 
tur et melius provideatur circa ea quae quodammodo sunt communia. 

Propterea Sancta Oecumenica Synodus undequaque orbis terrarum adu- 
nata, re mature considerata, de festorum dierum aptiori norma providere 
cupiens, quae in usum Orientalium omnium Ecclesiarum constituere statuit, 
sequentia proponit: 


15 


Cf. p. 841. 

I. Dies festi de praecepto, in omnibus Ecclesiis Orientalibus servandi 
sunt: omnes et singuli dies Dominici, festa Nativitatis D. N. Iesu Christi, Epi- 
phaniae, Ascensionis, Dormitionis Almae Genitricis Dei Mariae, ac Beatorum 
Petri et Pauli Apostolorum, salvo iure legitimae Auctoritatis alios dies festos 
stabiliendi pro suo quisque ritu. 

(Sess. plenariae VII et X, diebus 24-2-1961 et 27-2-1961: maioritate suffra- 
giorum). 

II. Alii dies festi, ubi iure particulari vel ex praescripto probatae Synodi 
vel probatae consuetudinis vigent, etiamsi de praecepto non obligant, tamen 
exhortantur christifideles ut eos secundum cyclum liturgicum proprii ritus 
celebrent, sub vigilantia loci Ordinarii. 

(Sess. plenaria VII, die 24-2-1961: maioritate suffragiorum). 

III. Diebus festis de praecepto interveniendum est divinis officiis et absti- 
nendum ab operibus servilibus. 

(Sess. plenaria VII, die 24-2-1961: unanimiter; quoad determinationem « ope- 
ris servilis » remittitur ad Comm. de disciplina cleri et populi christiani). 

IV. Obligationi interveniendi divinis officiis satisfaciendum est assistendo 
divinae Liturgiae aut, ubi legitima consuetudo viget, celebrationi Divinae 
Laudis. 

(Sess. plenaria X, die 27-2-1961: maioritate suffragiorum) . 

V. Facultas datur fidelibus satisfaciendi obligationi de qua supra inde 
a vespere vigiliae usque ad finem diei festi. 

(Sess. plenariae VII et X, diebus 24-2-1961 et 27-2-1961: maioritate suffra- 
giorum). 

VI. Suadendum est fidelibus diebus festis impeditis, ut intra hebdoma- 
dam obligationi assistendi divinae Liturgiae suppleant. 

(Sess. plenaria VII, die 24-2-1961: maioritate suffragiorum). 

VII. Facultas etiam datur satisfaciendi praecepto assistendi divinae Li- 
turgiae in oratoriis privatis et ubicumque legitime et licite celebretur. 

(Sess. plenaria VII, die 24-2-1961: unanimiter). 

II 

DE ABSTINENTIA ET IEIUNIO 

Semper in Ecclesia inter media et subsidia, quae vitae christianae consu- 
lunt, eminent maximoque in pretio habenda sunt ieiunium et abstinentia. In 
Vetere Testamento et in populi israelitici historia plurima adsunt exempla 
( Exod . 28, 18; ludie. 20, 26; I Reg. 7, 6; II Paralip. 20, 5; I Esdr. 8, 21-23; 
lerem. 36, 9; Dan. 10, 5). Ex Evangeliis vero edocemur, Dominum N. I. 
Christum ieiuniorum necessitatem et filiis Legis Novae suoque exemplo 

inculcasse. Ecclesia vero Christi per apostolos discipulosque ad omnes gen- 
tes propagata, doctrinae exemplique sui Divini Conditoris nunquam oblita 
est. 

Ex scriptis Sanctorum Patrum abunde patet, inde a temporibus apostolo- 
rum fixa devenisse quaedam anni ecclesiastici tempora, quibus praesertim 
vigiliae maiorum celebrantur festorum ieiuniis et abstinentiis. Orationibus 
et ieiuniis recolebatur Domini Iesu Christi Passio eiusque gloriosa resurrectio. 
Immo, generalis quidam invaluit usus, ut quacumque feria sexta, memoriae 
mortis et passionis Domini N. I. Christi dicata, saltem abstinentia quaedam 
ab omnibus observaretur. In orientalium regionibus Christifideles in hoc 
eminuere, iam ab illis desertorum Aegypti caenobiorumque Asiae incolis. 

Saeculis quidem vertentibus, dum ref riguit plurium christianorum fervor, 
attamen opportunitas et necessitas visa est alicuius mitigationis huiusmodi 
observantiae. Sarta tectaque manere debet de ieiuniis abstinentiisque doctrina; 
sed quaedam sunt statuenda et ad hoc indicanda. 

Sancta Oecumenica Synodus observantiam ieiuniorum abstinentiarum- 
que omnibus Christi fidelibus iterum iterumque commendat. Ad refraenandas 
carnis illecebras, ad iram Dei de commissis mitigandam, sacrum ieiunium non 
minus necessarium esse quam vulneribus medicina pro comperto habetur. 
Ut tamen iustis novisque hominum conditionibus provideatur, pro rituum 
populorumque diversitate, in quantum possibile fas est, Sacra Oecumenica 
Synodus haec pro omnibus Ecclesiis Orientalibus constituere statuit: 

I. Abstinentiae lex vetat carne, ovis et lacticiniis vesci, salvo iure parti- 
culari quod vetet esum piscium vel permittat usum ovorum et lacticiniorum. 

(Sess. plenaria IV, die 21-2-1961: maioritate suffragiorum). 

II. Ieiunii lex vero observanda est secundum usum proprii ritus. 

(Sess. plenaria IV, die 21-2-1961: maioritate suffragiorum). 

III. Lex solius abstinentiae in omnibus Ecclesiis Orientalibus servanda 
est singulis feriis sextis, iis exceptis quas indicant leges liturgicae. 

(Sess. plenaria IX, die 27-2-1961: unanimiter, uno dempto). 

IV. Lex abstinentiae et ieiunii servanda est: 1) prima die Magnae Qua- 
dragesimae et Feria Sexta Hebdomadae Sanctae; 2) etiam aliis diebus Magnae 
Quadragesimae secundum ius particulare uniuscuiusque ritus. 

(Sess. plenaria XIX, die 24-4-1961: maioritate suffragiorum). 

V. Alii dies abstinentiae, ieiunii vel ieiunii et abstinentiae unicuique ritui 
proprii, determinantur probatae Synodi praescripto vel legitima consue- 
tudine. 

(Sess. plenaria XIX, die 24-4-1961: unanimiter). 

VI. Diebus Dominicis et festis de praecepto lex abstinentiae vel absti- 
nentiae et ieiunii cessat. 

(Sess. plenaria IX, die 27-2-1961: maioritate suffragiorum). 

VII. In familiis mixti ritus facultas datur ut omnes unius eiusdemque ri- 
tus praecepta in ieiuniis et abstinentiis servent. 

(Sess. plenaria IX, die 27-2-1961: unanimiter). 

VIII. Extra regiones proprii ritus singuli fideles facultate gaudent legem 
ieiunii et abstinentiae servare modo in loco vigente. 

(Sess. plenaria IX, die 27-2-1961: maioritate suffragiorum). 

IX. Abstinentiae lege tenentur omnes qui septimum aetatis annum exple- 
verint; lege vero ieiunii adstringuntur omnes ab expleto aetatis vigesimo 
anno ad inceptum sexagesimum. 

(Sess. plenaria IX, die 27-2-1961: unanimiter). 


III 

DE COMMUNIONE PASCHALI 

Mirabile Sanctissimae Eucharistiae Sacramentum pro salute hominum 
haberi debet tamquam christianae vitae centrum; fornax est ardentissimae 
caritatis et arbor vitae. Salvator noster, ait Concilium Tridentinum (Sess. XIII, 
cap. 2), discessurus ex hoc mundo ad Patrem, Sacramentum instituit, in quo 
divitias divini sui erga homines amoris veluti effudit, memoriam faciens mi- 
rabilium suorum; et in illius sumptione colere nos sui memoriam praecepit, 
suamque annuntiare mortem, donec ipse ad iudicandum mundum veniat. 
Sumi autem voluit Dominus Sacramentum hoc, tanquam spiritualem ani- 
marum cibum, quo alantur et confortentur, viventes vita illius, quia dixit: 
« Qui manducat me et ipse vivit propter me » ( Ioan . 6, 58), et « nisi man- 
ducaveritis carnem Filii hominis et biberitis eius sanguinem non habebitis 
vitam in vobis » (Ioan. 6, 54). Manducaverunt proinde cibum hunc et potum 
caelestem biberunt Iesu Christi apostoli eorumque discipuli; itemque Christi 
fideles « uno ore et corde » laudantes Dominum; manducavit martyrum can- 
didatus exercitus, manducavit virginum agmen, confessorum manducarunt 
veritatis exurentia labia, manducarunt doctorum sapientissimi coetus, cibum 
hunc angelicum pro quotidiano etiam usu commendantes. Prostant homiliae 
orationesque Cypriani, Origenis, Ambrosii, Augustini, Basilii illius Caesa- 
riensis, qui Caesario commendabat: « Singulis etiam diebus communicare ac 
participem esse sancti corporis et sanguinis Christi, bonum est et perutile, cum 
ipse perspicue dicat: Qui comedit meam carnem et bibit meum sanguinem, 
habet vitam aeternam » ( Enchir . Vatr., n. 916). S. Ioannes Chrysostomus, cui 
nomen inditum fuit « Doctoris Eucharistici », alte conquestus est de christia- 
nis Antiochiae, qui semel vel bis tantum in anno hoc caelesti reficiebantur 
pane ( Hom . ad Haebr. XVII, PG 63, c. 131). Ut ter saltem in anno fideles 
reciperent Panem Caelestem hortabantur Patres Aghatenses (506) et Turo- 
nenses (813), ad minus in Pascha Eucharistiae sacramentum suscipiendum 
omnemque fidelem, postquam ad annos discretionis pervenerit, iubere non 

omiserunt Lateranenses Patres (1215), alioquin vivos ab ingressu ecclesiam 
prohibendo et mortuos a christiana sepultura arcendo (DB, Ench. 437), quam 
obligationem Tridentinum confirmavit Concilium (Sess. XIII, cap. 2 et n. 9). 

Quae si occidentalem disciplinam magis spectant, bene scitur quod Orien- 
tales semper spectatissima dederunt exempla attamen multa cum varietate 
usque ad nostra tempora. Cum vero nostra aetate populi magis inter se com- 
municent, ad vitam christianam rite ordinandam, quasdam normas communes 
statuendas opportunum visum est. Quapropter haec Sancta Oecumenica Sy- 
nodus omnibus Christifidelibus ferventissime commendat, ut saepe et etiam 
quotidie ad sacrum convivium accedant, praesertim vero ut laudabilem con- 
suetudinem sacram Communionem maximis quisque anni festis diebus su- 
mendi observare nitantur. Firma obligatione sumendi semel saltem in anno 
SS. Eucharistiam, haec statuere censuit: 

I. Omnis fidelis, postquam ad annos discretionis, idest rationis usum, 
pervenerit, debet semel in anno, saltem in Paschate, Eucharistiae Sacramen- 
tum recipere, nisi forte de consilio proprii sacerdotis, ob aliquam rationabi- 
lem causam, ad tempus ab eius perceptione duxerit abstinendum. 

(Sess. plenaria IX, die 27-2-1961: maioritate suffragiorum). 

II. Praeceptum paschalis Communionis impleatur a Feria V Magnae 
Hebdomadae ad Dominicam post Pascha; sed locorum Hierarchae possunt, 
si ita adiuncta exigant, hoc tempus etiam pro omnibus suis fidelibus antici- 
pare, non tamen ante initium Quadragesimae, et prorogare, non tamen ultra 
Dominicam post festum Pentecostes. Solummodo ex rationibus valde gravi- 
bus iisdem locorum Hierarchis liceat ut, animarum saluti consulentes, rem 
ad aliam et aptiorem normam constituant. 

(Sess. plenariae IX et X, die 27-2-1961: maioritate suffragiorum). 

III. Obligatio praecepti Communionis sumendae, quae impuberes gravat, 
in eos quoque ac praecipue recidit, qui ipsorum curam habere debent, idest 
in parentes, tutores, confessarios, institutores et parochum. 

(Sess. plenaria X, die 27-2-1961: unanimiter). 

IV. Praecepto Communionis recipiendae non fit satis per sacrilegam Com- 
munionem. 

(Sess. plenaria X, die 27-2-1961: unanimiter). 

V. Curent locorum Hierarchae ut morem antiquissimum ac laudabilem 
Sacram Communionem maximis anni festis recipiendi, Christifideles sancte 
servent. 

(Sess. plenaria X, die 27-2-1961: unanimiter). 

VI. Excitentur fideles ut frequenter, etiam quotidie, divina Eucharistia 
reficiantur ad normas in decretis Apostolicae Sedis traditas, utque celebrationi 

divinae Liturgiae adstantes non solum spirituali affectu, sed sacramentali etiam 
divinae Eucharistiae receptione, rite dispositi, communicent. 

(Sess. plenaria X, die 27-2-1961: unanimiter). 

VII. In periculo mortis, quavis ex causa procedat, fideles Sacrae Commu- 
nionis recipiendae praecepto tenentur. 

(Sess. plenaria X, die 27-2-1961: unanimiter, duobus demptis). 

VIII. Praeceptum paschalis Communionis pergit urgere, si quis illud 
praescripto tempore, quavis de causa, non impleverit. 

(Sess. plenaria X, die 27-2-1961: unanimiter, duobus demptis). 

IX. Suadendum ut suo quisque ritu et in sua quisque paroecia fideles 
praecepto Communionis paschalis satisfaciant et morem de quo supra (V) 
servent. 

(Sess. plenaria X, die 27-2-1961: unanimiter). 

IV 

DE DECIMIS SEU CONTRIBUTIS 

Ecclesia Christi, etiamsi iam una ex parte cum Christo in caelis consum- 
matur, tamquam « Ierusalem nova » (Apoc. 3, 12), « quae sursum est libera » 
( Gal . 4, 26), ex altera tamen parte ut societas electorum in terra degens, « in 
templum sanctum in Domino » {E ph. 2, 21) construi debet, et ut corpus « in 
mensuram aetatis plenitudinis Christi » (E ph. 4, 13) crescere. Oportet proinde 
ut secundum structuras societatis humanae sit disposita, cum ordine rerum 
temporalium connectatur rebusque creatis ad maiorem Dei gloriam et homi- 
num aeternam salutem procurandam utatur. A necessitate hac vitae terrenae 
nunquam abstrahere potest nec iuri ad bona terrena sibi a Domino dato 
sponte renuntiare vel quadam humana auctoritate ab eorum usu impediri 
valet. 

Cui iuri et necessitati respondet fidelium obligatio ut Ecclesiae necessi- 
tatibus ex abundantia opum pro posse et sponte contribuant. Nunquam re- 
vera, teste historia, liberalis haec contributio defecit, sed potius superabun- 
davit, prout ad oculos demonstrat splendor, arte et antiquitate, sacrarum 
aedium, diversarum tum charitatis tum educationis operum per orbem terra- 
rum diffusio, fideique christianae in plagis longinquis propagatio. 

Novis tamen nunc exsurgentibus Ecclesiae necessitatibus, quae totum 
orbem terrarum respiciunt, Sancta haec Oecumenica Synodus pro orientalium 
etiam plagarum christifidelibus sollemniter sequentia statuit: 

I. Ecclesiae ius est, a civili potestate minime dependens, exigendi a fide- 
libus quae ad cultum divinum, ad honestam clericorum aliorumque ministro- 
rum sustentationem et ad reliquos fines sibi proprios sint necessaria. 

(Ex Motu Proprio Postquam Apostolicis, can. 233, et CIC, can. 1496; sess. 
plenaria X, die 27-2-1961: unanimiter). 

II. Exhortentur fideles ut obligationem subveniendi necessitatibus Eccle- 
siae secundum leges et propria statuta legitimasque consuetudines in una- 
quaque regione vigentes observent. 

(Sess. plenaria X, die 27-2-1961: maioritate suffragiorum). 

V 

DE SOLLEMNITATIBUS NUPTIARUM 

Sacramentorum dignae administrationi et receptioni Ecclesia semper om- 
nem adhibuit et adhibet vigilantiam eorundem characteri et circumstantiis 
accommodatam. Nil mirum si etiam nuptiarum christianarum celebrationem, 
quae hominum socialem tangit naturam, aptis circumsaepsit praeceptis, ne 
earum sacer character detrimentum capiat vel tempora sacra anni ecclesiastici 
aliquomodo perturbentur usibus alioquin probatis gentium vel nimia externa 
pompa et sollemnitate, ad quas homines nostri temporis procliviores mon- 
strantur. 

Proinde, iterum sacro charactere matrimoniorum christifidelium incul- 
cato, quo ipsa primordia familiarum christianarum coram Deo et hominibus 
consecrantur et roborantur subsidiis gratiae, Sancta haec Oecumenica Syno- 
dus omnes christifideles monet ne huius Sacramenti receptionem nimia mun- 
dana pompa distrahere sinant, sed eam potius temporibus sacris anni eccle- 
siastici accommodent, quo maiorem fructum obtinere et gratiam uberiorem 
sacramentalem percipere valeant. Qua de causa sequentia pro fidelibus orien- 
talibus statuit: 

I. Matrimonium quolibet anni tempore contrahi potest, firmo praescripto 
sub II. 

II. Tempore sacro ante Nativitatem Domini et Magnae Quadragesimae, 
nec non aliis temporibus iure particulari statutis, vetatur ipsa nuptiarum 
celebratio. 

III. Hierarchae tamen locorum possunt, ex iusta causa, vetito tempore 
permittere sive ipsam nuptiarum celebrationem sive sollemnem earundem 
benedictionem, monitis sponsis ut a pompae apparatu abstineant. 

(Ex Motu Proprio Crebrae allatae, can. 97, §§ 1-3, emendata § 2. Sess. plenaria 
X, die 27-2-1961: maioritate suffragiorum). 


2) RELATIO EM. MI P. D. HAMLETI IOANNIS CARD. CICOGNANI 
PRAESIDIS COMMISSIONIS DE ECCLESIIS ORIENTALIBUS 

De praeceptis Ecclesiae recolendum est, legitimas consuetudines, 
quae apud latinos multum valuerunt ad normas de iis statuendas, apud 
Orientales multo maiorem vim obtinuisse. 

Numquam in praeteritis Conciliis Oecumenicis quaestio de Ecclesiae 
praeceptis simul sumptis proposita fuit. Est materia maxime implexa, 
cum in hac re plurimae habeantur diversitates, quae a rituum et locorum 
varietate oriuntur. 

Commissio de Ecclesiis Orientalibus maximam curam atque indu- 
striam adhibuit, ut Oriens Catholicus hoc testimonium suae disciplinae 
dare posset et hanc contributionem Concilio Oecumenico Vaticano se- 
cundo. 

Et nunc ad singula praecepta transeamus. 

I. De diebus festis. 

Disciplina Orientalium de diebus festis valde differt a disciplina la- 
tinorum, sive quoad numerum dierum festorum de praecepto, sive quoad 
rationem horum festorum celebrandorum et huiusmodi obligationis im- 
plendae. 

Ad numerum festorum quod attinet, varii ritus non eandem nor- 
mam sequuntur; imo deest uniformitas etiam inter christifideles eiusdem 
ritus, qui tamen non ad eandem nationem pertinent. 

Quod autem spectat ad modum implendi hoc praeceptum, fideles 
obligationi satisfaciunt non solum si divinae Liturgiae intersunt, verum 
etiam si assistunt cuidam parti Officii Choralis seu celebrationi Divinae 
Laudis, inde a vespere vigiliae usque ad finem diei festi. 

In voto frit Episcoporum Orientalium ut, quatenus possibile, quae- 
dam norma uniformis attingeretur, praesertim pro regionibus ubi fideles 
varii ritus simul vivunt. 

In schemate apparando, Commissio hac ratione se habuit, ut leges 
statuerentur tantum pro Ecclesiis Orientalibus, debita ratione habita 
earum legitimarum consuetudinum; ut consuleretur necessitatibus et 
difficultatibus fidelium ritus Orientalis; ut denique definiretur numerus 
dierum festorum de praecepto pro omnibus ritibus, salvo iure Synodorum 
seu legitimae Auctoritatis peculiaria stabiliendi propria cuiusque ritus. 

II. De abstinentia et ieiunio. 

Legislatio orientalis de ieiunio et abstinentia originem duxit ex du- 
plici fonte: scilicet a iure consuetudinario et a disciplina Monachorum; 
quam disciplinam christifideles pro viribus imitari conati sunt. 

Cum autem in disciplinam monachorum, decursu temporis, variae 
immutationes inductae sint, consentaneum" erat, ut etiam christifideles ad 
hanc agendi monachorum rationem sese accommodaverint. Hinc orta 
est illa disciplinae diversitas, quae hodie habetur in hac re apud Orien- 
tales. 

Quidquid est de theoria, in praxi omnes dies abstinentiae non sunt 
necessarie etiam dies ieiunii, seu observantia saepe differt a theoria. 

Quoad vim huius obligationis, haec gravis est pro monachis, non 
autem pro christifidelibus; vel saltem christifideles non eodem modo 
hac obligatione tenentur. Scilicet christifideles secundum Orientalium 
mentem, imitari debent monachos pro posse; et modum et mensuram 
unusquisque sequitur pro suae conscientiae dictamine. 

* * * 

In hoc schemate conficiendo, ratio habita est tum codificationis 
Orientalis, quae super hoc subiecto nondum publici iuris facta est, tum 
votorum quae Episcopi Orientales in Antepraeparatoria fecerunt. 

Valde arduum fuit in tanta rerum varietate statuere quandam disci- 
plinam minimam uniformem; multa proinde capita Synodis definienda 
relicta sunt. 

In hoc schemate clare distinguuntur lex ieiunii et lex abstinentiae; 
item distinctio fit inter ea quae stricte obligant fideles et ea quae ad 
fovendam pietatem suadentur. 

Lex abstinentiae denique valde similis est praescriptis Codicis luris 
Canonici, cum modum latinorum hodie Orientales practice sequuntur, 
qui modus magis respondet temporum adiunctis et hodiernae vitae con- 
dicionibus. 

III. De Communione Paschali. 

Noluit Commissio de Ecclesiis Orientalibus excipere vota non- 
nullorum, qui proposuerunt, ut praeceptum Communionis Paschalis ver- 
teretur in praeceptum Communionis annualis. 

Valde opportunum visum est servare antiquissimam consuetudinem, 
vi cuius tempus quadragesimae animi praeparantur ad maxima Redem- 
ptionis mysteria digne celebranda. 

Quo autem huius praecepti adimpletio facilior evaderet, opportu- 
num visum est Episcopis facultatem tribuere, pro locorum atque fidelium 
necessitatibus, tempus proprie paschale extendendi, sive illud antici- 
pando, non autem ante initium Quadragesimae, sive illud prorogando, 
non autem ultra Dominicam post Pentecostem. 

Ubi vero rerum personarumque condiciones vel graves difficultates 
aliud suadeant, tunc commendatur ut singulis fidelibus prospiciatur de 
consilio proprii sacerdotis; integris vero communitatibus vel regionibus 
prospicere debent locorum Hierarchae, tamen « ex rationibus valde gra- 
vibus » et unice « ad consulendum saluti animarum ». 

IV. De decimis et contributis. 

Normae huius praecepti continentur in canone 233 et 239 « Motu 
Proprio », quod inscribitur 'Postquam Apostolicis Litteris, promulgatum 
a Summo Pontifice Pio XII, d. 9 februarii 1952, et est pars novae codi- 
ficationis orientalis « de Religiosis, de bonis Ecclesiae », etc. 

Commissio utile duxit rursus proclamare etiam pro Oriente, ius 
Ecclesiae a potestate civile minime dependens, ea exigendi a fidelibus, 
quae ad fines suos proprios sint necessaria. 

Voluit hoc modo affirmare et urgere hanc fidelium obligationem, 
ne eorum inopia, in qua forte versari possunt, conducat ad ipsius obli- 
gationis extinctionem. 

Non amplius adhibentur verba « decimae et primitiae », in eodem 
« Motu Proprio » usurpata, utpote quae hodiernis temporibus minus 
respondeant. 

Modus satisfaciendi huic obligationi, uti patet, differt pro diversitate 
loci, adiunctorum, legum, statutorum et consuetudinum. Quamobrem 
ad Auctoritates Ecclesiasticas variorum rituum vel Nationum relinquitur 
normas peculiares de hac re constituere. 

V. De solemnitatibus nuptiarum. 

Commissioni visum est nihil innovandum esse hac de re, et satis esse 
ea quae praescribuntur Canone 97, par. 1-3, in « Motu Proprio », quod 
inscribitur « Crebrae allatae » (d. 22 Februarii 1949), partiali tantum 
modificatione inducta in 2 am paragraphum eiusdem can. 97, ad tutandam 
et servandam, etiam tempore vetito, benedictio nuptialis, quae in ritibus 
Orientalium omnino requiritur in celebratione matrimonii. Semper re- 
vera, et instanter, a fidelibus exquiritur, ita ut ipsi recurrere praesto sint 
etiam ad sacerdotem dissidentem, si benedictionem nuptialem a proprio 
sacerdote habere nequeant; matrimonium sine benedictione in Oriente 
funesti ominis reputatur. 

De Praeceptis Ecclesiae tractavit Pont. Commissio de disciplina. 
Possuntne simul componi? 

Desiderat Pont. Commissio de Ecclesiis Orientalibus ut haec quae 
ab ea hucusque proposita sunt et quae dein proponentur, in unicam 
tractationem redigantur seu simul colligantur in Actis Concilii Oecu- 
menici sub unico titulo « De Ecclesiis Orientalibus ». 

3) ANIMADVERSIONES SODALIUM 

Baet. Cheikho: Schema placet: Liceat mihi paucas observationes 
exponere: 

a) In pag. 3, 1 2 § 1, nihil dicitur de Octava Nativitatis Domini. Hoc 
festum de praecepto celebratur in omnibus ecclesiis catholicis orienta- 
libus. 

b) In pag. 4, 3 in eadem § 1, loquitur de festo Dormitionis Almae 
Genitricis Dei Mariae. Hoc festum, ab antiquo, in plurimis ecclesiis orien- 
talibus, appellatur festum Assumptionis. Quapropter melius videtur di- 
cere in paragrapho memorata: « Assumptionis aut Dormitionis Almae 
Genitricis Dei Mariae ». 

c ) In eadem § 1, nulla mentio fit de festo Immaculatae Conceptio- 
nis, atque in tota Ecclesia Orientali, in quantum scio, cultu speciali cele- 
bratur hoc festum apud catholicos orientales. 

d) In pag. 4, in § 3, datur fidelibus occasio sese privandi a pretio- 
sissimis bonis Sacri Sacrificii Missae. Quare loco formulae « Interve- 
niendum est divinis officiis », melius est, mihi videtur, ut dicatur « In- 
terveniendum est divinae Liturgiae vel divino Sacrificio Missae ». Si haec 
mutatio admittitur, § 4, eadem pag, 4, potest omitti. 

e ) In pag. 9, 3 in lin. 27, optatur ut nomen Sancti Ephremi citetur, 
quia multa scripsit de sacrosancto sacramento Eucharistiae et de sacra 
Communione. 

/) In pag. 10, 4 § 2, rogo ut dicatur « Praeceptum Communionis Pa- 
schalis impleatur a Die Dominica Palmarum, quia hoc habetur in usu, 
et hoc sequuntur fideles orientales. 

4) SUFFRAGIA SODALIUM 

Card. Tis serant: Placet. 

Card. Pizzardo: Placet. 

Card. Aloisi Ma sella: Placet iuxta modum: scilicet secundum 
ea quae dicta sunt a Beat.mo Patriarcha Paulo II Cheikho. 


1 Cf. p. 863. 

2 Cf. p. 863. 

3 Cf. p. 865. 

4 Cf. p. 866. 

Card. Ferretto: Placet, nescio tamen utrum ad uniformitatem, 
quantum fieri poterit, in catholica Ecclesia fovendam, magis valeret si 
Concilium Oecumenicum daret tantum normas generaliores, peculiari- 
bus legibus Sanctae Sedi iudicio remissis. 

Card. LienarT: Placet iuxta modum: ratione habita de iis quae 
dixit Em. mus Card. Ferretto. 

Card. Tappouni: Placet iuxta modum: quoad modum sanctificandi 
dies festos, dicitur in schemate commissionis de Ecclesiis Orientalibus, 
pagina quarta , 1 numero quarto: « Obligationi interveniendi divinis of- 
ficiis satisfaciendum est assistendo divinae Liturgiae, aut ubi legitima 
consuetudo viget, celebrationi Divinae Laudis »; sed cum haec praxis 
generatim non vigeat, valde opportunum videtur ut addatur immediate 
id quod schema Codificationis Orientalis iam paraverat id est: « Curent 
animarum Pastores ut difficultatibus remotis, fideles instructionibus et 
exhortationibus inducantur ad assistendum celebrationi Divinae Li- 
turgiae ». 

Pro abstinentia, iam vidimus schema « De praeceptis » Commis- 
sionis de disciplina cleri et populi aliquam concedere largitatem, permit- 
tendo ius ex carne. 

Schema commissionis de Ecclesiis Orientalibus e contra, aliquam se- 
veritatem exhibere; prohibet enim usum etiam ovorum et lacticinorum 
quod hodie fere ubique dispensatur. 

Ita nostro humili iudicio, saltem hac in materia, ut iam dicebamus 
occasione disceptationis primi schematis, valde opportunum est ut mi- 
nimum uniformitatis in Ecclesia Universali stabiliatur, quae vetet so- 
lum « carnem », vel « carnem et ius ex carne »; salvo semper iure 
legitimae auctoritatis pro quisque suo ritu vel territorio plus exigere. 

Card. Copello: Placet. 

Card. Agagianian: Placet iuxta modum: tota res remittatur ad 
Codicem luris Canonici Orientalis. 

Card. Frings: Placet iuxta modum: nobis occidentalibus difficile est 
diiudicare, quid bonum sit quoad praecepta Ecclesiae pro Ecclesia Orien- 
tali. Sed optandum mihi videtur, ut maior uniformitas intendatur inter 
Ecclesiam Orientalem et Occidentalem et inter varios ritus. Phrasis 
« Ad refraenandas carnis illecebras ... pro comperto habetur » in prooemio 
ad II deleatur. Si Ecclesiae Orientali conceditur sanctificationem festo- 


1 Cf. p, 863. 

rnm fieri posse vesperis sabbati, hoc privilegium extendatur etiam ad 
Ecclesiam occidentalem. 

Card. Ruffini: Placet iuxta modum: mihi placeret si Ecclesiae 
praecepta tum in Oriente cum in Occidente observarentur eodem modo 
saltem quantum fieri potest. Plura in schemate decreti proponuntur quae 
a statutis Ecclesiae latinae differunt; sed puto ea concordari posse. 

Conferantur v. g. quae dicuntur: 

Pag. 4 2 ad V, VI; pag. 7 3 ad I: cur haec non mutantur secundum 
praescripta Ecclesiae latinae? Fortasse non erit difficile. 

Pag. 11 4 ad IV: cur id non praescribitur etiam pro Ecclesia latina? 

Pag. 6, 5 lin. 18, lego: orationibus et ieiuniis recoli etiam Domini Iesu 
Christi gloriosam resurrectionem. Estne verum? 

Ceterum: Adhaereo iis quae dixerunt Em.mi Cardd. Ferretto, Cico- 
gnani et Beat. mus Patriarcha Chaldaeorum. 

Card. Valeri: Placet iuxta modum: attendatur ad ea quae a Bea- 
tissimo Patriarcha Chaldaeorum dicta sunt. Item ad ea quae ab Em.mo 
Card. Tappouni Patriarcha Syrorum indicata sunt. 

Card. Ciriaci: Placet. 

Card. Siri: Placet iuxta modum: scilicet in voto Em.mi Relatoris 
attentis quae dixerunt Em.mi Ferretto, Tappouni et Patriarcha Chal- 
daeorum; pag. 4, n. III, mutetur vox « servilibus » iuxta quod factum 
est in correspondenti schemate pro Latinis; pag. 4, n. IV, admittit satis- 
factionem praecepti per solam assistentiam Divinae Laudis. De hac re 
non videtur mihi prudens ut agatur in Concilio. 

Card. Wyszynski: Placet iuxta modum: maxime desideratur con- 
cordantia festorum Ecclesiae latinae et orientalis, praesertim in regioni- 
bus ubi inveniuntur varii ritus. Biritualismus in hisce regionibus mul- 
tum valet ad pacem servandam et augendam. 

Card. Quiroga y Palacios: Placet iuxta modum: attentis dictis 
ab Em.mo Relatore, ab Em.mo Tappouni et a Beat.mo Patriarcha Chal- 
daeorum. Forsan melius de ista materia tractaretur in Codice pro Eccle- 
sia Orientali. 


2 Cf. p. 863. 

3 Cf. p. 864. 

4 Cf. p. 866. 

5 Cf. p. 864. 

Card. Leger: Placet iuxta modum: i. e. cum animadversionibus 
Patrum et credo quod omnia deferri oportet ad Commissionem de Co- 
dice Orientali a Summo Pontifice formandam; in Concilio dissertationes 
ne fiant. 

Card. Gracias: Placet. 

Card. Cento: Placet iuxta modum: attentis quae exposuerunt Emi- 
nentissimus Tappouni et Beat. mus Patriarcha Chaldaeorum, cum voto, 
in quantum possibile sit, unificationis legum, hac in re, inter Catholicos 
Latinos et Orientales. 

Card. Cicognani: Cum animadversionibus Em.mi Cardinalis Tap- 
pouni et Beat.mi Domini Pauli II Cheikho, Patriarchae Chaldaeorum, 
et iuxta ea quae scripsi in adnexa relatione. In pagina undecima, 6 linea 
decimasecunda, verba: « et parochum » collocanda sunt post illa « in 
parentes », ita ut legatur modo sequenti: « idest in parentes et paro- 
chum, in tutores, confessarios, institutores ». 

Card. Godfrey: Placet iuxta modum: ad mentem Em.mi Card. Ci- 
cognani, attentis observationibus Beatissimi Patriarchae Chaldaeorum. 

Card. Confalonieri: Placet, ita ut considerentur proposita a Bea- 
tissimo Patriarcha Chaldaeorum et ab Em.mo Cardinali Tappouni. Ver- 
bum « servilibus » (pag. 4, 7 n. 3) modificetur. 

Card. Richaud: Placet iuxta modum, secundum animadversiones 
Em.mi Card. Tappouni et Beat.mi Patriarchae Chaldaeorum. 

Card. Marella: Placet, ad mentem Em.mi Relatoris et attentis 
animadversionibus factis ab Em.mo Card. Tappouni et a Beatissimo Pa- 
triarcha Chaldaeorum. 

Card. Alfrinic: Placet, secundum ea quae duo Beat.mi Patriarchae 
[Cheikho, Tappouni] dixerunt. 

Card. Concha: Placet. Attendantur dicta ab Em.mo Card. Tappouni 
et a Beat.mo Patriarcha Chaldaeorum. 

Card. Di Jorio: Placet, iuxta tamen observationes Beat.mi Pa- 
triarchae Chaldaeorum. 

Card. Roberti: Placet iuxta modum: scilicet iuxta animadversio- 
nes Em.mi Relatoris necnon Em.mi Tappouni ac Beat.mi Patriarchae 
Chaldaeorum. 


6 Cf. p. 866. 

7 Cf. p. 863. 

Card. Jullien: Placet iuxta modum: id est iuxta ea quae dixit 
Em.mus Ferretto, de principiis nempe generalibus solummodo tradendis, 
sive attenta praesertim diversitate disciplinae in variis ritibus, sive ne 
Ecclesiae Orientales videantur extra Concilium Oecumenicum positae. 

Card. Larraona: Placet iuxta modum: habitis ob oculos observatio- 
nibus Em.morum Ferretto, Tappouni, Agagianian, Ruffini, Siri, Cicogna- 
ni et Beatissimi Patriarchae Chaldaeorum, cum voto quod unificetur in 
lineis generalibus disciplina et alia relinquantur Codici. 

Card. Heard: Placet. 

Card. Bea: Placet iuxta modum: i. e. secundum animadversiones 
Beat. Patr. Chaldaeorum et Em.morum Cardd. Tappouni et Agagianian. 
Res reservetur Codici luris Orientalis. 

Beat. Gori: Placet iuxta modum: id est secundum ea quae dicta 
sunt ab Em.mis Cardd. Tappouni, Agagianian et a Beat.mo Patriarcha 
Chaldaeorum. Opportunum est ut facultas de qua in Art. I, pag. 4 8 n. V 
omnibus fidelibus cuiuscumque ritus detur. 

Beat. Cheikho: Placet iuxta modum. 9 

Exc. 0’Connor: Placet iuxta modum: forsitan in commune Eccle- 
siae commodum verti posset si Commissiones de Ecclesiis Orientali- 
bus et de Disciplina Cleri et Populi Christiani in unam sententiam con- 
veniant circa facultatem fidelibus concedendam, de qua sub numero V, 
cap. I, si scilicet a vespere vigiliae diei festi sacro adsistere possint ad 
praeceptum adimplendum. 

Exc. Silva Samtiago: Placet iuxta modum: scilicet iuxta exposita 
ab Em.mo Card. Relatore et cum aliis observationibus factis a Beat.mo 
Patriarcha Orientali Chaldaeorum et ab Em.mis Cardinalibus Ferretto, 
Jullien et Larraona. 

Exc. Antezana y Rojas: Placet iuxta modum: scilicet, attentis di- 
ctis a Beat.mo Patriarcha Chaldaeorum, et ab aliis Patribus. 

Exc. Cooray: Placet iuxta modum: ad mentem Em.mi Relatoris, at- 
tentis tamen dictis ab Em.mo Card. Tappouni et a Beatissimo Patriarcha 
Chaldaeorum. 

Exc. Lefebvre: Placet, attentis observationibus factis a Patribus. 


Cf. p. 863. 
Cf. p. 872. 


8 

Exc. Hurley: Placet iuxta modum: i. e. iuxta observationes Bea- 
tissimi Patriarchae Babylonensis Chaldaeorum et Em. mi Patriarchae An- 
tiocheni Syrorum. 

Exc. Perrin: Placet iuxta modum: ad mentem Eminentissimi Car- 
dinalis Ferretto, de principiis generalibus tantum tradendis, et de rebus 
communibus omnibus ritibus. 

Exc. Bazin: Placet, iuxta emendationes a Patriarcha Chaldaeorum 
factas. Assentio observationibus Em.morum Cardd. Ferretto, Agagia- 
nian et Wyszynski. 

Exc. Bernier: Placet iuxta modum, ab Em.mo Cardinali Relatore 
expositum. 

Exc. Yago: Placet, attentis animadversionibus Patriarchae Chal- 
daeorum. 

Exc. Rakotomalala: Placet iuxta modum: ad mentem Eminentis- 
simi Tappouni et Beatissimi Patriarchae Chaldaeorum. 

Exc. Jelmini: Placet. 

Rev. Browne: Placet iuxta modum: attentis iis quae dicta sunt 
a Beatissimo Patriarcha Chaldaeorum, ab Em.mo Cardinali Tappouni et 
ab Em.mo Card. Agagianian, et notato quod nullum fit verbum de obliga- 
tione accedendi statis temporibus ad Sacramentum Poenitentiae. 

Rev. Sepinski: Placet iuxta modum: sc. ratione habita eorum quae 
exposuerunt Em.mi Card. Relator, Tappouni, Agagianian et Beat.mus 
Patr. Chaldaeorum. In Concilio tractentur tantum normae generales; 
adiungo aliquas animadversiones minoris momenti: 

Ad pag. 4, 10 lin. 4, corrigatur: « pro suo quaeque ritu ». 

Ad pag. 4, lin. 5-10, proponerem hanc locutionem: « Alii dies festi, 
ubi iure particulari vel ex praescripto probatae Synodi vel probatae con- 
suetudinis vigent, etiamsi de praecepto non obligant, tamen laudabiliter 
celebrentur; quapropter commendatur christifidelibus ut eos secundum 
cyclum liturgicum proprii ritus agant, sub vigilantia loci Ordinarii ». 

Ad pag. 9, 11 lin. 15, corrigatur: « vivet ». 

Ad pag. 10, 12 lin. 3, corrigatur: « Hebr. ». 

Ad pag. 10, lin. 5, corrigatur: « Agathenses ». 

Ad pag. 1 1 , 13 linn. 20-21, corrigatur: « quotidie ». 


10 Cf. p. 863. 

11 Cf. p. 865. 

12 Cf. p. 865. 

13 Cf. p. 866. 

QUI QUARTAE SESSIONI NON INTERFUERUNT 


I 

Em. mi P. D. CLEMENTIS Card. MICARA 
Episcopi Veliterni 


De Dioeceseon partitione. 

Placet iuxta modum. Principium generale, n. 2, enunciatum, fa- 
cile consensum cumulat. 

lam Concilium Sardicense, can. 6, monuerat: « Licentia danda non 
est ordinandi Episcopum aut in vico aliquo aut in modica civitate, cui 
sufficit unus presbyter, quia non est necesse ibi episcopum fieri, ne vile- 
scat nomen episcopi et auctoritas » (Bruns, I, 93). 

Et sanctus Pontifex Leo Magnus: « Illud sane inter omnia volumus 
statuta canonum servari ut non in quibuslibet locis nec in quibuscumque 
castellis et ubi ante non fuerunt episcopi consecrarentur. Cum ubi mino- 
res sunt plebes minoresque conventus presbyterorum cura sufficiat. Epi- 
scopalia autem gubernacula nonnisi maioribus populis et frequentioribus 
civitatibus oporteat praesidere » (Epist. 12, n. 10, PL 54, 654). 

At, cum agitur de re in praxim deducenda, attendantur oportet diffi- 
cultates gravissimae, quas superare conamina nonnulla minime valuerunt. 
Recolere sufficiat numerum italicarum dioeceseon, contra Concordati La- 
teranensis optata, non imminutum sed auctum esse. 

Fortasse iuvabit firmiter decernere ut Commissio Episcoporum, de 
qua in n. 12, pag. 7, 1 post Concilium, intra definitum tempus, suas subi- 
ciat Sanctae Sedi propositiones. 

Attamen, in mutationibus, aliquando necessariis, invocandis vel pro- 
ponendis, ne negligantur omnino — quaesumus — historiae traditiones 
et memoriae venerandae, quas Ecclesia reverenter et amanter custodit, 
non solum ad ornamentum et decus sed etiam ad sui ipsius munimen 
atque ad animarum solacium et salutem. 


1 Cf. pp. 497-498. 

Rigidius ergo videtur deliberatum in n. 4, pag. 6, 2 de sorte Abba- 
tiarum « nullius ». 

Multae sane Abbatiae vel Praelaturae « nullius », recentius condi- 
tae, praesertim in Brasilia et in America Meridionali, possunt, uti statui- 
tur, vel supprimi vel in dioeceses converti. Sed nonnullae antiquiores 
Abbatiae a saeculis sunt veluti centrum vitae religiosae, tamquam con- 
spicuae Ecclesiae catbedrales, unde distrahere circa extantes fideles neque 
fieri potest neque expedit. 

Pariter, relate ad n. 5, pag. 6, vetustarum memoriarum debitus cul- 
tus, praeter alia argumenta, caute procedendum esse suadet si quando 
quaestio proponatur utrum Dioeceses Suburbicariae supprimendae an 
(in textu, minus recte, vel ) conservandae sint. 

De Episcoporum coetu seu conferentia. 

Placet iuxta modum. Prooemium historicum fortasse aliquantulum 
breviari praestabit. 

Diversa indoles iuridica (minus recte sonare videtur, latine, vox 
« character »: I, 2) huiusmodi Conferentiae et Concilii sive Provincialis 
sive Nationalis bene tamquam fundamentum enunciatur. 

Ad IV, 1, fortasse opportune adderetur inter Episcopos diversarum 
nationum, quae eadem lingua vel cultura cohaerent, non solum relationes 
fovendas esse sed etiam coetus quodammodo instituendos, ut in America 
Latina fauste evenit et apud nonnullas Africae novas nationes fieri iu- 
vabit. 

De rationibus inter Episcopos et Curiae Romanae congregationes. 

Placet iuxta modum. Principia probantur eorumque in praxim de- 
ductio. 

Sedulo tamen cavendum est ne verbalis formulatio aliquando minus 
obsequens videatur erga Romanam Curiam. 

Ad VI, n. 4, pag. 12, 3 de Episcopis designandis a coetibus diver- 
sarum nationum pro munere Consultorum apud Romanas Congrega- 
tiones, res bene perpendatur oportet cum rationes videantur adesse sive 
pro sive contra. 

De rationibus inter Episcopos et parochos. 

Placet iuxta modum. Fortasse opportunius ageretur de rationibus 
inter episcopos et suos sacerdotes, non solum parochos, cum ea quae 


2 Cf. p. 497. 

3 Cf. p. 545. 

in schemate praesentis decreti exhibentur recollegi possint, congrua con- 
gruis referendo, sub titulo « de parocho eiusque officiis ». 

Probamus propositam immutationem vigentis nunc canonicae disci- 
plinae circa parochorum stabilitatem, quam rectius animarum curae, ad 
normam supremae in Ecclesia legis, aptandam esse decet omnino. 

Verum quidem est Episcopi potestatem multum (videretur nimis) 
augeri, cum ipsi concedatur tamquam causas parochi amotionis agnoscere 
posse, praeter illas quae in can. 2147, par. 2, demonstrative recensentur, 
aliam similem , quae ipsius parochi ministerium, etiam citra suam culpam, 
noxium aut saltem inefficax reddit (II, 3, pag. 9). 4 Eiusdem tamen sat 
amplae potestatis exercitium per subsequentem normam temperatur 
(n. 4, pag. 10). 5 

Ad II, 5, pag. 10, videtur parocho longius temporis intervallum, 
quindecim saltem dierum, indulgendum esse pro impugnanda renuncia- 
tionis invitatione. 

Minus placet sententia Commissionis de Episcopis (nota 12, pag. 10) 
pro abrogando can. 2146 C.I.C. circa facultatem amoti parochi recur- 
rendi ad Sanctam Sedem. Aucta enim Episcopi potestate in iudicando 
de parochi idoneitate, non expedit parochi simul imminuere contradi- 
cendi facultatem. Ceterum, periculum damni vacantis paroeciae, ex mora 
per interpositionem recursus, vel avertitur vel sufficienter attenuatur 
per deputationem oeconomi parochi. 

De parochorum obligationibus quoad curam animarum. 

Placet iuxta modum. Optime quidem quae per praxim, fere ubique 
receptam, comprobata sunt, heic statuuntur. 

Ad XII, pag. 6: 6 annua saltem singularum paroeciae familiarum visi- 
tatio commendatur; sed fortasse non inopportune monitum adderetur ut 
visitatio huiusmodi fiat servata semper sacerdotali gravitate et dignitate. 

Ad XXVII, pagg. 10-11: 7 Paroeciae pro fidelibus diversi sermonis vel 
nationis in eodem territorio fovere possunt immodicum nationalismum. 
Plerumque sufficit ut in eadem paroecia sacerdos aliquis curam gerat 
fidelium alterius nationis. Ideoque paroeciae nationales minus oppor- 
tunae videntur, cohaerenter etiam ad principium alibi acceptum — ser- 
vata proportione — in schemate « de dioeceseon partitione » (n. 13, 


4 Cf. p. 379. 

5 Cf. p. 579. 

6 Cf. p. 599. 

7 Cf. pp. 601-602. 

par, 1, pag. 8), 8 ubi statuitur: « Dioeceses personales, ratione idiomatis 
vel nationalitatis, erigendae non sunt ». 

De praeceptis ecclesiasticis. 

Placet iuxta modum. Potiora Ecclesiae praecepta, quae recensentur, 
in suo robore permaneant oportet, cum summopere conferant ad fidem 
et pietatem servandam atque alendam. 

Mutata tamen temporum et rerum adiuncta opportune emendationes 
suaserunt, circa quas haec animadvertere placet: 

Ad 1, pag. 3: 9 Probatur quidem suppressio termini « servilis » ad 
indicanda opera diebus festis vetita, Traditionalis enim distinctio inter 
opera servilia, liberalia et mixta respondet civilibus et oeconomicis socie- 
tatis conditionibus, nunc temporis fere obsoletis, et minus congruere vi- 
detur laboris, utcumque peracti, dignitati. 

Lex divina et ecclesiastica positive intendit in Deum et animam 
officia inculcare, diebus potissimum Domino dicatis persolvenda, labores 
et opera vetando quae magis videntur a cura spiritualium rerum mentem 
avertere. Hinc criterium sumendum discriminationis operum quae diebus 
festis fieri sinantur vel vetentur. Non facile est rem uno verbo definire. 

Textus propositus — « opera vetita » — hanc vitat difficultatem 
sed alias inducit incertitudines cum necessario definire debeat quae 
sint opera vetita. 

Formula n. 13, sub a), nimis ampla videtur, multos complectens la- 
bores, quos licere, saltem individuis si non opificum consociationibus, 
communis sententia tenet; talis praeterea enunciatio, nedum minuat, 
plurimum auget casus de quibus a moralistis disceptandum erit. 

Notamus denique, relate ad c) — ibidem — , publicos mercatus in 
pagis et ruralibus locis quam plurimis solum diebus festis fieri posse. 

Ad 4, pag. 4: 10 De facultate Missam audiendi in pervigilio diei 
festi, plerique Commissionis Sodales — quibus assentimur — negativam 
sententiam ediderunt (cf. nota 1, pag. 10). 11 At succrescens ubique diebus 
festis evadentium ex urbibus turma gravissimum constituit negotium pa- 
storalis sollicitudinis, cui solummodo ex parte Missae vespertinae con- 
cessio consulit. 

Ad 27, pag. 9: 12 Inter christianas virtutes, tempore praesertim Qua- 


8 Cf. p. 498. 

9 Cf. p. 618. 

10 Cf. p. 618. 

11 Cf. p. 622. 

12 Cf. p. 621. 

dragesimae exercendas, peculiarem meret mentionem poenitentia, mor- 
tificatio, abstinentia vel magis moderatus usus rerum quae voluptatis 
aut recreationis causa tam avide appetuntur: quod opportunius sua- 
debitur cum ieiunii et abstinentiae praeceptum tam tenue evaserit. 

Ad 35, pag. 10: De solemni benedictione in matrimoniis mixtis (cir- 
ca quam essentialis inducitur innovatio), nonnihil haesitamus, saltem 
circa matrimonia contracta cum dispensatione ab impedimento dispari- 
tatis cultus, quorum nonnulla fieri etiam potest ut aliquando per privi- 
legium « petrinum » solvantur. 

De aliquibus institutis status perfectionis in particulari (De Religiosis: 

Pars I, Sect. II, Capp. VII, VIII). 

Placet iuxta modum. Ad n. 13, pag. 10, 13 fortasse expedit ut minus 
emineat nota de qua in linn. 23-26. Potest temperantius idem dici, ita 
v. g.: « Ordinariis locorum, quibus proinde de iure semper innotescere 
debent, etsi quandoque sodalium nomina vel ipsa centra sint ceteris 
ignota ». 

Statutum 14, pagg. 10-11, 14 videtur novo examini subiiciendum esse, 
attento Decreto quod Em.mi Patres Supremae Sacrae Congregationis 
Sancti Officii die 19 aprilis 1961 ediderunt et Summus Pontifex die 21 
eiusdem mensis ratum habuit et adprobavit. 

De vocatione religiosa (De Religiosis: Pars I, Sect. II, Cap. IX). 

Placet. 

De ipsa vita religiosa renovanda in genere et in particulari (De Religio- 
sis: Pars II, Sect. I, Capp. XI, XII). 

Placet iuxta modum. Ad n. 13, pag. 13: 10 Temperetur oportet, utpote 
minus congruens textui conciliari, nota illa aliquantulum polemica, in 
linn. 9-10: «...christiana mortificatio quam nonnulli hodie silentio 
praetermittunt ... ». Sufficeret v. g.: «... christiana mortificatio, num- 
quam silentio praetermittenda quasi res parvi momenti, sed magni aesti- 
manda assidueque exercenda ». 

Eadem de causa, in n. 14, pag. 14, 16 linn. 2-3, deleri posse censeam, 
sine sensus detrimento, verba «... hisce temporibus a quibusdam exco- 
gitata ». 


13 Cf. pp. 655-656. 

14 Cf. p. 656. 

15 Cf. p. 696. 

16 Cf. p. 697. 

Denique, in eodem n. 14, pag. 14, minus necessaria et solum ad ex- 
plicationem redundantius adiecta videntur verba in linn. 7-15: « Patet 
subditum etc. ». 

Adhuc, ad n. 14, pag. 14: Ad notionem obedientiae uberius decla- 
randam, illud quoque memoretur oportet quod v. g. S. Ignatius de Loyola, 
praeclarus, uti constat, obedientiae praeco et sectator, monuit in prae- 
stantissima « Epistula de virtute obedientiae », hisce vel similibus ver- 
bis post lineam 15, pag. 14, adiectis: « Neque tamen idcirco vetatur 
si quid forte occurrat a Superioris sententia diversum idque ei, consulto 
suppliciter Domino, exponendum videatur, quominus id modeste ad 
Superiorem referre possit, sed illa cautione adhibita ut animo sit, et 
ante et post relationem, aequissimo ad approbandum quidquid Supe- 
riori placuerit ». 

De accommodata renovatione vitae religiosae (De Religiosis: Pars II, 
Sect. I, Capp. XIII, XIV, XV). 

Placet iuxta modum. Ad n. 26, 2), pag. 6, 17 divisio religiosorum vel 
potius religiosarum in classes peropportune inter potiora capita recen- 
sentur, quae reformatione indigeant. Aliter sentiendum esse videtur de 
distinctione apud religiones clericales in sacerdotio fundata, iis semper 
reprobatis quae charitati et sodalium inter se unioni officere possunt. 

Ad n. 37, pagg. 10-11: 18 opportunum fortasse erit addere in fine, 
monitis etiam et praeceptis consideratis, quae in n. 31, pag. 8, 19 sta- 
tuuntur: « Bene praesertim attendendum est num in alia dioecesi vel 
natione iam institutum existat eiusdem fere generis ita ut illius operam 
requirere potius quam novum idemque simile institutum condere ex- 
pediat ». 

De vocationibus ecclesiasticis fovendis. 

Placet iuxta modum. Necessitatem ecclesiasticas vocationes fovendi 
debemus quidem instantissime urgere, semper tamen monentes ne ob 
sollicitudinem augendi numerum minus attendatur qualitas. Quod non 
raro contingere experientia docet. 

Cavendum est etiam a periculo falsae vocationis adulescentium qui 
parentum vel aliorum minis aut blanditiis ad tantum munus male co- 
guntur. 

Videtur ergo expedire ut Decretum Concilii haec monendo recolat. 


17 Cf. p. 720. 

18 Cf. pp. 722-723. 

19 Cf. p. 721. 

Verbis utens S. Thomae Aquinatis, Pius XI, in Encyclica Ad catho- 
lici sacerdotii, monuit: « Deus numquam ita deserit Ecclesiam suam, quin 
inveniantur idonei sufficientes (sacerdotes) ad necessitatem plebis, si 
digni promoverentur et indigni expellerentur ( Summ . Theol. Supplem., 
q. 36, a. 4) ». Ceteroquin praeclarissimus idem Doctor, verba Concilii 
Oecumenici Lateranensis IV ex verbis propemodum reddens, peroppor- 
tune monet: « Si non possent tot Ministri inveniri, quot modo sunt, me- 
lius esset habere paucos Ministros bonos quam multos malos » (AAS, 
XXVIII, 1936, pag. 44). 

De studiorum ratione in Seminariis. 

Placet iuxta modum. Recte dicitur pro tanta gentium regionumque 
diversitate nonnisi generales de studiis leges tradi posse (n. 5, pag. 4). 20 
Sed fortasse quae in schemate Decreti continentur possunt ulterius bre- 
viari, potioribus tantum normis, ubicumque valituris, enunciatis; ad ce- 
tera Sacrae Congregationes et Episcoporum Coetus pro locorum et tem- 
porum adiunctis providebunt. 

In proponenda forma institutionis iuvenum qui sacerdotio ubique 
terrarum initiantur, bene attendendum est, hodie praesertim, ne mens 
et cultura occidentalis imposita videatur tamquam unica et necessaria ad 
fidem christianam tradendam et intelligendam. Ecclesia enim, ut monet 
Summus Pontifex in Encyclica Princeps Pastorum : « non unam tantum 
animorum culturam, despectis aliis, quasi propriam amplectitur, ne illam 
quidem quam Europa ceterique Occidentis populi pepererunt, etsi cum 
ea, historia teste, arctissime coniungitur » (cf. etiam quae sequuntur in 
eadem Encyclica). Quamvis schema Decreti non possit argui quod hanc 
normam neglexerit, fortasse magis explicite eam declarare oportebit. 

Aliud etiam non levis momenti notandum esse videtur. 

Iure meritoque exigitur (in n. 6, pag. 4) 21 ut studia proprie ecclesia- 
stica ineantur post absolutum curriculum studiorum medium. Hoc vero 
curriculum complectitur etiam institutionem de philosophia vel potius de 
historia philosophiae, summatim traditam, cum simul urgeant et onerent 
iuvenem graves aliae disciplinae, necessariae pro comparando titulo ad- 
missionis ad Universitatem (de quo in n. 7 Decreti). Sed huiusmodi phi- 
losophica institutio, plus quam propaedeutica ad veritates naturales et 
supernaturales dubia potius insinuans, eam aetatem attingit qua sacrorum 
alumnis gravissimum incumbit onus de tota vita decidendi, scilicet de 
vocatione ecclesiastica. 


20 Cf. pp. 756-757. 

21 Cf. p. 757. 

Difficultas haec indigitatur, non facile solvenda sed attente consi- 
deranda. 

Ad n. 7, pag. 4, bene sacrorum alumnis commendatur ut post stu- 
dia media eum titulum statalem acquirant qui ad Universitatem in pro- 
pria natione ingrediendam requiratur. Hoc enim multum confert ad li- 
bertatem in deliberando de vocatione. Contingere enim potest ut ali- 
quis, considerans vias sibi in saeculo praeclusas ob carentiam legalis 
tituli academici, ad munus sacerdotale accedat, etsi persentiat se non 
esse divinitus vocatum. 

Idem valet pro alumnis Ordinum et Congregationum religiosarum. 

Ad pag. 5, 22 n. 10, linn. 17-19: Textus propositus ita mihi immutan- 
dus videtur: « Philosophia scholastica, quoad omnes partes, tradatur 
et explanetur secundum S. Thomae Aquinatis doctrinam et principia 
(C.I.C. 589, par. 1) non omissis tamen aliis Magistris ab Ecclesia pro- 
batis » (cf. Statuta Gen. Constitutioni Apostolicae Sedes sapientiae ad- 
nexa, art. 44, par. 2, n. 2). 

Eaedem observationes valent, congrua congruis referendo, de cap. II 
schematis « De studiorum ecclesiasticorum universitatibus » pag. 4, 23 n. 3, 
linn. 11-13 et pag. 11, 24 nota 5, n. 2, linn. 26-29. 

Ad pag. 6, 25 n. 14, linn. 14-15. Textus uti iacet in schemate (pag. 6, 
n. 14, linn. 14-15) immutandus mihi videtur prout sequitur: « Quare 
theologia sacra secundum S. Thomae principia solide tradatur in omni- 
bus suis partibus, non omissis tamen aliis Magistris ab Ecclesia probatis 
(cf. Stat. Gen. Constitutioni Apostolicae Sedes Sapientiae adnexa, art. 44, 
pag. 2, n. 2), habita etiam ratione theologiae positivae, uti aiunt. Adhi- 
beatur apta pro diversa materia methodo, omissis obsoletis etc. ». 

Eaedem observationes valent, congrua congruis referendo, de cap. II 
schematis « De studiorum ecclesiasticorum universitatibus » pag. 5, 2 6 
n. 6, linn. 16-19. 

De Universitatibus catholicis. 

Placet iuxta modum. Quae in nota 4, pag. 6, opportune dicuntur, 
expedit fortasse ut in textu quoque, aliis et brevioribus verbis, inse- 
rantur, scilicet Universitates catholicas studiorum et scientiarum prae- 


22 Cf. p. 757. 

23 Cf. p. 817. 

24 Cf. p. 821. 

25 Cf. p. 758. 

26 Cf. p. 817. 

stantia atque catholici nominis dignitate et propagatione enitescere de- 
bere ideoque pluris earum qualitatem quam numerum valere, « cum 
melius sit — bene animadvertitur in citata nota — paucas florentes 
habere Universitates quam multas languentes ». Ubi Universitates ca- 
tholicae, qua par est dignitate condi vel servari non possunt, suppleant, 
si quando opportuna videantur, Centra universitaria, de quibus in n. 6. 

Ad 5, pag. 4, magis explicita et instans adhortatio adicienda esse 
videtur ut aditus ad Universitates catholicas, per specialia opera et sub- 
sidia, facilius pateat non solum iis qui alienis ex alienis nationibus adve- 
niunt, maxime ex Africa et Asia, ad mentem Encyclicae Princeps Pasto- 
rum, sed iuvenibus etiam in sua quisque regione degentibus. Nam insti- 
tutio in Universitate catholica aptissimum medium est parandi optimos 
laicos qui, potioribus aliquando muneribus in societate perfungentes, rei 
christianae validissimum allaturi sint incrementum. 

De studiorum ecclesiasticorum Universitatibus. 

Placet iuxta modum. In nota 6, pag. 12, 2 7 de gradibus academicis, 
bene animadvertitur: « praescriptiones magis particulares non nominan- 
tur in Decreto conciliari: videntur enim reservandae peculiari Constitu- 
tioni Apostolicae et congruis Ordinationibus quibus Decretum conciliare 
applicabitur a competente Sacra Congregatione ». 

Criterium hoc fortasse circa alia etiam valeret in schemate Decreti 
inserta. 

De Ecclesiae praeceptis. 

Placet iuxta modum. Animadvertimus propositiones multas non una- 
nimitatem sed maioritatem tantum suffragiorum nactas esse. Fortasse 
— ni fallimur — haesitationis causa nonnumquam timor fuit ne quo- 
rumdam praeceptorum promulgatio videri posset tamquam conatus ap- 
tandi in quibusdam ad Occidentalium formam Orientalium disciplinam: 
quod menti Ecclesiae — uti pro certo constat — non respondet. 

Propterea, leges unanimiter probatae Concilii sanctione firmentur; 
cetera remittantur ad locorum Hierarchias, ad Synodus vel ad legitimas 
consuetudines Ecclesiae Orientalis. 


37 Cf. p. 822. 

II 

Em. mi P. D. IO ANNIS Card. D’ALTON 
Archiepiscopi Armachani 

De Dioeceseon partitione. 

Placet. 

De episcoporum coetu seu conferentia. 

Placet iuxta modum. 1) Velim ut Conferentiis Episcoporum conce- 
datur potestas dandi interpretationes authenticas decretorum Concilio- 
rum Plenariorum. 

2) Meo iudicio normae in Conferentiis Episcoporum latae multam 
vim et utilitatem amittent si confirmatio a singulis Episcopis in propriis 
dioecesibus expectari debet ut efficaciam iuridicam in singulis dioecesi- 
bus habeant. Velim, ergo, salvo meliori iudicio, ut loco: « Unusquisque 
Episcopus pro sua prudentia et discretione normas in Coetu Episco- 
porum latas, vi iuridica in propria dioecesi fulcire potest » potius dice- 
retur: « Normae in Coetu Episcoporum latae praesumuntur fulcitae cum 
vi iuridica ab unoquoque Episcopo pro sua dioecesi nisi contrarium 
constet ». 

De rationibus inter Episcopos et SS. C. R. Congregationes. 

Placet iuxta modum. Quoad III, num. 2, non omnino concedo quod 
facultas stabiliter Episcopis concedi debet in omnibus casibus in quibus 
gratia a Sancta Sede semper conceditur vel in quibus solum fundamen- 
tum iudicii de merito petitionis est commendatio Episcopi. Etenim non- 
nunquam ipsum factum quod recursus debet fieri ad Sanctam Sedem 
utilissimum est ad inculcandum momentum gratiae et ad avertendum 
periculum ne petitiones multiplicentur. Velim, ergo, ut verbum « gene- 
raliter » inseratur ante verbum « concedatur » linea 5, pagina 8. 1 

De rationibus inter Episcopos et Parochos. 

Placet iuxta modum. 1) Quoad Sectionem II, num. 7, placet additio 
a Commissione de Episcopis et de Dioeceseon Regimine, nota 12, propo- 
sita, sed velim ut addatur: « Tamen parochus amotus ius habet recur- 
sum faciendi intra mensem ad Sanctam Sedem ad instandum ut alio, 
vel meliore, modo ipsi post amotionem provideatur, sive translatione 
ad aliam paroeciam sive aliter ». 


1 Cf. p. 543. 

2) Litterae capitaneae (« Illum » et « Eo ») pro Episcopo, linn. 28 
et 32, pag. 7, 2 non placent. 

3) Meo iudicio verba « vel persona moralis » in definitione paro- 
chi, lin. 31, pag. 6, 3 melius omitterentur cum totum hoc pulcherrimum 
caput tractet primario de parocho qui est persona physica. Satis consu- 
litur notioni parochi qui est persona moralis alio modo et alio loco. Sat 
manifestum est ex contextu hic non agi de definitione iuridica. 

De Parochorum obligationibus quoad curam animarum. 

Placet iuxta modum. 1) Velim ut, ad normam canonis 1336, religiosi 
exempti tenerentur normis ab Ordinario loci latis quoad conciones intra 
Missas et non tantum quoad instructionem catecheticam ut in V. In- 
commoda oriri possunt si in ecclesiis paroecialibus conciones habentur 
intra Missas et non in ecclesiis regularium. Velim, ergo, ut numero II 
addatur: « Religiosi quoque, etiam exempti, normis ab Ordinario loci 
hac in re latis tenentur, ad normam canonis 1336 C.I.C. ». 

2) Agendo de frequentatione scholarum acatholicarum velim ut, 
sicut in canone 1374, clare dicatur Ordinarium loci esse indicem neces- 
sitatis in casu. Velim, ergo, ut numero VII, lin. 26 dicatur: «... fre- 
quentent, nisi in casu necessitatis, de qua iudicat Ordinarius loci , et cau- 
telis adhibitis ab eodem Ordinario statutis ... etc. ». 

3) Numero XXII velim ut inserantur verba « sed prudenter » ut sic: 
« ... parochus enixe, sed prudenter , satagat ut fideles, qui cum homini- 
bus materialismo vel atheismo inquinatis conversantur, in vivacem inse- 
rantur paroeciae communitatem ... » ne lupus in ovile ab ipso parocho 
introducatur. 

4) Agendo de parocho ut sacerdote velim ut inserantur haec vel 
similia verba: « Studeat parochus ut in divinis officiis peragendis ea 
eluceat dignitas et decor, tam in verbis pronuntiandis quam in actioni- 
bus peragendis, qua fideles adiuvantur ad sensum et saporem Sacrae 
Liturgiae percipiendum ». 

De Praeceptis ecclesiasticis. 

Placet iuxta modum. 1) Quoad opera diebus dominicis et festis 
vetita forsitan bonum esset addere sub paragrapho a): « Tamen non 
prohibetur quin, recreationis causa, tales labores per duas vel tres horas 
domi exerceantur, v. g. in horto domestico, dummodo nullum exinde 
lucrum directe percipiatur ». 


2 Cf. p. 578. 

3 Cf. p. 578. 

2) Nova forma legis ieiunii non placet. Etenim norma data — quod 
in comestionibus, quarum numerus non limitatur, « quantitas ciborum 
sumatur aliquatenus minor quam consueta » — legem ieiunii omnino nu- 
gatoriam facit. Omnino requiritur, meo iudicio, norma magis stricta 
et praecisa, v. g. «... in duabus comestionibus quantitas ciborum sit 
infra limites a Conferentiis Episcoporum pro variis nationibus et regio- 
nibus determinatas, servatis usibus vel moribus probatis locorum ». Apud 
nos in Hibernia consuetudo, ab Episcopis declarata, ita rigorem anti- 
quae legis mitigavit ut lex ieiunii (permittens duas comestiones infra 
quantitatem determinatam) generaliter observetur. 

3) Apud nos causa magis frequens petitionum dispensationum a 
lege ieiunii vel abstinentiae est occasio alicuius celebrationis, ut v. g. 
anniversaria. Hic generatim agitur de dispensando aliquod coetum qui 
non est « familia » sensu canonis 1245. Ergo velim ut explicite decla- 
retur Ordinarium et parochum posse « singulos -fideles , vel coetus fide- 
lium vel etiam totam dioecesim (paroeciam) » dispensare. 

De aliquibus institutis status perfectionis in particulari. 

Placet. 

De vocatione religiosa. 

Placet. 

De statibus perfectionis adquirendae. Pars II, Sect. I, Capp. XI, XII. 

Placet. 1) Multum placet expositio genuinae notionis oboedientiae 
religiosae. 

2) Forsitan bonum esset si, pag. 16, 4 lin. 30, loco « externo » dice- 
retur « tam interne quam externe » ut sic: « Domus religiosae ... indo- 
lem religiosae paupertatis tam interne quam externe praesef erant ... ». 

De statibus perfectionis adquirendae. Pars II, Sect. I, Capp. XIII-XV. 

Placet iuxta modum. Ut unitas apostolatus melius servetur et ut Con- 
ferendae Superiorum debitum fructum producant, velim ut paragrapho 
34 quaedam verba inserantur: « Sacros Praesules qua par est reverentia 
prosequantur, eorum menti in iis quae pertinent ad bonum Ecclesiae 
et apostolatus fideliter obtemperent ... ». 

De V ocationibus Ecclesiasticis fovendis. 

Placet iuxta modum. Velim ut aliqua descriptio, saltem generalis, 
vocationis ecclesiasticae, daretur, ad instar pulcherrimae descriptionis 


4 Cf. p. 698. 

vocationis religiosae quae continetur in Schemate « De Vocatione Reli- 
giosa » par. 18-19. 

De Sacrorum Alumnis formandis. 

Placet iuxta modum. Velim ut isti Tractatus theologiae dogmaticae 
quae ad vitam hominis se referunt, ut v. g. Tractatus De Gratia, De Sa- 
cramentis, De Virtutibus, De Novissimis, in aliquo cursu continuo expo- 
nerentur, veluti « theologia vitae christianae » qui cursus esset velut 
complementum theologiae moralis stricte dictae. 

De Universitatibus catholicis. 

Placet. 

De studiorum ecclesiasticorum Universitatibus. 

Placet. Quamvis optime statuitur ut secundus ordo studiorum, 
post Baccalaureatum peragendus, consistat in studio sectionis particu- 
laris, velim tamen ut in examini pro Licentia examen « de universa 
theologia » retineretur quia praeparatio pro hac examine optime condu- 
cit ad conspectum generalem unitatis totius theologiae adquirendum. 

De Ecclesiae praeceptis. 

Placet. 


III 

Em. mi P. D. IOSEPH Card. GARIBI Y RIVERA 

Archiepiscopi Guadalajarensis 

De Dioeceseon partitione. 

Placet. 

De Episcoporum coetu seu conferentia. 

Placet. 

De ratione inter Episcopos et SS. Curiae Romanae Congregationes. 

Cap. III, n. 8, pag. 9, 1 lin. 22, placet ad modum, scilicet excepta 
irregularitate expressa in can. 984, n. 4. 


1 Cf. p. 544. 

Cap. IV, n. 5, pag. 10, 2 lin. 30 et pag. II, 3 linn. 1 et 2, non 
placet. 

Cetera omnia placent. 

De ratione inter Episcopos et Parochos. 

Placet. In cap. II « De Parochorum stabilitate », n. 7, pag. 10, 
lin. 29, additio proposita a Commissione De Episcopis et de Dioeceseon 
regimine placet. 

De parochorum obligationibus quoad curam animarum. 

Placet. 

De Praeceptis Ecclesiasticis . 

Caput I. Placet. 

Caput II. Usque ad n. 4, placet. 

Caput II, n. 5. Placet iuxta modum: id est, pag. 5, 4 lin. 3, loco: 
« qui mane legitime sunt impediti » dicat: « qui mane non audierunt ». 

Ratio: non videtur requiri aliquod legitimum impedimentum ut 
Missa mane non audiatur: non videtur inconveniens in eo quod aliquis 
fidelis pro commoditate auditionem Missae ad vesperam relinquat. 

Caput II, n. 6. Placet iuxta modum: pag. 5, n. 6, 5 lin. 6, addere haec 
verba: « enixe suadetur quamquam non teneantur ». 

Cetera usque n. 19, Placent. 

N. 20. Placet iuxta modum. Scilicet Feriis IV et VI Quadragesimae. 
Reliqua placent. 

De aliquibus Institutis status perfectionis in particulari. 

Capita VII et VIII. Placet. 

De vocatione religiosa. 

Caput IX. Placet. 

De accommodata renovatione vitae religiosae. 

Capita XI et XII. Placet. 

Capita XIII, XIV et XV. Placet. 

De vocationibus ecclesiasticis fovendis. 

Placet. 


2 Cf. p. 545. 

3 C£. p. 545. 

4 Cf. p. 618. 

5 Cf. p. 619. 

De studiorum ratione in Seminariis. 

Nn. 1 et 2. Placent. 

N. 3. Placet iuxta modum: scilicet in linn. 21 et 22 « aequa fruentes 
remuneratione alienis officiis sint liberi » addendum videtur « in quan- 
tum fieri potest ». Saepe dioeceses competenti numero sacerdotum ca- 
rent etiamque penuria laborant. 

Reliqua placent. 

De Universitatibus Catholicis. 

Placet. 

De Studiorum ecclesiasticorum Universitatibus. 

Non audeo opinionem emittere de hac re. Experientiam non habeo. 

De Ecclesiae Praeceptis. 

I, usque ad n. 5: Placet. 

N. 6: Placet iuxta modum, scilicet suadendum est « de consilio » 
non « de mandato ». 

N. 7 et II, III, IV, V: Placent. 


IV 

Em.mi P. D. PAULI Card. MARELLA 

De parochorum obligationibus quoad curam animarum. 
Placet. 

De praeceptis ecclesiasticis. 

Placet. 


V 

Em.mi P. D. PETRI TATSUO Card. DOI 
Archiepiscopi Tokiensis 

De Dioeceseon partitione. 

Placet. 

De Episcoporum coetu seu conferentia. 

Placet. 

De rationibus inter Episcopos et SS. Curiae Romanae Congregationes . 

Placet. 

De rationibus inter Episcopos et parochos. 

Placet. 

De parochorum obligationibus quoad curam animarum. 

Placet. 

De praeceptis ecclesiasticis. 

Placet. 

De aliquibus Institutis status perfectionis in particulari. 

Cap. VII, VIII: Placet. 

De vocatione religiosa. 

Cap. IX: Placet. 

De ipsa vita religiosa renovanda in genere et in particulari. 

Cap. XI, XII: Placet. 

De Constitutionibus , de Institutis, de habitu religioso. 

Cap. XIII, XIV, XV: Placet. 

De vocationibus ecclesiasticis fovendis. 

Placet. 

De sacrorum alumnis formandis. 

Cap. IV: Placet. 

De studiis academicis ab Universitatibus tum catholicis tum ecclesiasticis 
provehendis. 

Cap. I: Placet. 

Cap. II: Placet. 

De Ecclesiae praeceptis. 

Placet. 

VI 

B.mi p. d. stephani i sidarouss 

Patriarchae Alexandrini Copiorum 

... Apres examen detaille des divers schemas, je suis heureux d’y 
souscrire, sauf pour le dernier point « Les questions des Eglises Orien- 
tales ». 

Propositum de Ecclesiae Praeceptis. 

I, De diebus festis: probatus. 

II, De abstinentia et ieiunio: ad IX, 11 je suggere « vigesimo primo 
ad inceptum sexagesimum » comme au schema de S. Em. le Card. Ciriaci 
« De praeceptis ecclesiasticis », n. 23, lignes 13 et 14. 

III, IV et V: approuves. 

ii ii it 

1) De Statibus Perfectionis ... Pars Prima, Doctrina de Statibus 
Perfectionis, Sectio Secunda, De aliquibus Institutis ... Capita VII, VIII; 

2) De Statibus Perfectionis ... Pars Prima, Doctrina ... Sectio Ter- 
tia, De Vocatione Religiosa, Caput IX (unicum), 

expriment parfaitement mon sentiment sur les Etats de Perfection et 
la Vocation Religieuse, je ne trouve rien a retoucher. 


VII 

B.mi P. D. MAXIMI IV SAIGH 
Patriarchae Antiocheni Melchitarum 

De Dioeceseon partitione. 

J’approuve en general ce Schema presente par la Commission « de 
Episcopis et dioeceseon regimine ». Je me permets cependant de faire 
les observations suivantes: 

1) Art. 1 (pag. 6). 1 Cet article entend definir ce qu’est un diocese. 
Tres heureusement, il souligne que le diocese est une Eglise, au sens 
particulier du mot, confiee a un Eveque, qui est un successeur des Apo- 
tres, pour la regir, ajoute-t-il, « sub Romani Pontificis auctoritate ». 


1 Cf. p. 496. 

Nous pensons qu’il faut completer cette definition en disant: « sub Ro- 
mani Pontificis auctoritate aliorumque qui, iure ecclesiastico, potestate 
supra-episcopali gaudent », comme sont les Patriarches, les Archeveques, 
les Metropolites, etc. ... En effet, il n’est pas exact de presenter le Pape 
comme ayant seul un pouvoir supra-episcopal dans TEglise. D’autre 
hierarques jouissent egalement de ce pouvoir, mais seulement de droit 
ecclesiastique. 

2) Art. 6, § 1 (pag. 6). Ce paragraphe voudrait confier a une Com- 
mission episcopale dans chaque pays le soin de proposer au Saint-Siege 
de nouvelles delimitations des dioceses. On sait que les changements 
des limites des dioceses ne sont pas reserves en droit oriental au Saint- 
Siege directement. Aussi faut-il amender comme suit le texte du Schema: 
« Sanctae Sedi vel alii auctoritati competenti ad normam iuris proponat ». 

3) Art. 8, § 2 (pag. 7). 2 La meme observation vaut pour ce paragraphe 
ou il s’agit de l’union « egalement principale » de deux dioceses. Comme 
cette aflaire, en droit oriental, n’est pas reserve au Saint-Siege directe- 
ment, il faut amender le texte du Schema comme suit: « nisi Sedes Apo- 
stolica vel alia competens auctoritas ad normam iuris, aliter decreverit ». 

4) Art. 12 (pag. 7). Cet Article envisage de creer dans chaque pays 
une Commission d’Eveques chargee de proposer au Saint-Siege toutes 
les mutations necessaires dans les limites des dioceses, restant saufs les 
droits de 1’Eglise orientale. Nous pensons que, meme pour 1’Eglise la- 
tine, la constitution d’une telle Commission est inopportune. Nous 
proposons que ce travail soit de la competence de la conference episco- 
pale nationale elle-meme. Inutile de creer de nouveaux organismes... 

5) Art. 13, § 2 (pag. 8). 3 Ce paragraphe envisage la possibilite de 
creer des dioceses personnels pour les fideles d’un rite different. Mais 
les termes qu’il emploie nous paraissent inadequats parce que trop 
faibles ou elastiques: « erigi poterunt ». Ce paragraphe doit etre harmo- 
nise avec un article deja presente par la Commission des Eglises Orien- 
tales oii l’on dit que toutes les fois que le nombre des fideles d’un autre 
rite est suffisant et que le bien des ames l’exige, il faut pourvoir au 
maintien et au developpement des rites orientaux par la creation de dio- 
ceses personnels. L’Eglise latine s’est partagee le monde entier, de telle 
sorte qu’il n’y a pas un seul coin de terre qui ne soit pas soumis a une 
juridiction latine. Meme la ou il n’y avait qu’une seule juridiction catho- 
lique orientale, on a cree en faveur des latins une juridiction latine, 
doublant ainsi la hierarchie catholique locale. Par contre, meme pour 


2 Cf. p. 497. 

3 Cf. p. 498. 

des dizaines de milliers de catholiques orientaux, la hierarchie latine 
de certains pays refuse encore de laisser creer par le Saint-Siege un 
diocese personnel de rite oriental, sous pretexte qu’elle veut rester seule 
et libre de ses mouvements sur son territoire. L’histoire moderne des 
Eglises orientales catholiques offre encore de nombreux exemples de 
telles mesures discriminatoires qui frappent injustement les catholiques 
de rite oriental, surtout aux Indes et en Amerique. Nous pensons que 
le Concile doit, en employant des termes plus categoriques, inviter a 
la creation de ces dioceses personnels de rite oriental, toutes les fois que 
le nombre des fideles le permet et que le bien des ames 1’ exige, de ma- 
niere que la longue opposition de certains Eveques territoriaux leur 
paraisse enfin prejudiciable au bien de 1’Eglise. Dans les pays d’emigra- 
tion, nos freres orthodoxes, possedant leur hierarchie, s’organisent et 
se developpent. Nous au contraire, parce que catholiques, nous nous 
voyons prives de hierarchie, ce qui, non seulement nous met en etat 
dfinferiorite par rapport aux Orthodoxes, mais nous empeche d’assurer 
le Service spirituel de nos fideles et la surveillance efficace de nos pretres. 
De la un vrai desarroi dans nos paroisses de la diaspora; et comme con- 
sequence, perte de nos enfants dans beaucoup de localites. 

De Episcoporum coetu seu conferentia. 

JPapprouve le Schema dans son ensemble. L/idee d’encourager les 
conferences episcopales sur le plan national rejoint une des preoccupa- 
tions de 1’Eglise orientale catholique: celle de restaurer dans le catholi- 
cisme 1’idee et 1’exercice de la collegialite episcopale. L’Eglise n’est pas 
formee dfindividus relies directement a la tete, ni meme d’Eveques direc- 
tement et exclusivement soumis au Pape. L’Eglise est un corps organique, 
constitue non de cellules individuelles et d’une tete, mais d’organes, 
diversement constitues, diversement groupes, diversement fonctionna- 
lises. Les Eveques ne sont pas responsables de leur seul diocese; colle- 
gialement, iis sont responsables aussi de 1’Eglise de leur pays et meme 
de 1’Eglise universelle. 

Je crois devoir faire cependant les observations suivantes sur le 
texte du Schema qui nous est presente: 

1) Page 6, 4 n. 3. En Orient, il faut prevoir des conferences ou sy- 
nodes episcopaux sur un double plan: d’abord des synodes d’une Eglise 
ou rite determine, ensuite des synodes de tout 1’episcopat catholique 
independamment du rite. Les premiers, a savoir les synodes rituels, de- 
passent generalement les fronderes d’une nation. Les seconds peuvent 


4 Cf. p. 520. 

utilement etre restreints a une nation determinee. II serait egalement 
bon de prevoir pour 1’Orient des synodes patriarcaux inter-rituels. 

2) Page 7, 5 6 III, n. 1. Les decisions de ces conferences episcopales, 
est-il dit, n’ont pas de valeur juridique. En realite, je ne vois pas pour- 
quoi ces conferences, qui reunissent tout 1’episcopat d’un pays, ne 
pourraient pas prendre des decisions ayant force obligatoire, du moment 
qu’elles ne vont pas contre le droit commun de 1’Eglise. Avec la tenue 
annuelle ou frequente de ces conferences, les synodes ou conciles ple- 
niers seront plutot rares. Pourquoi alors ne pas accorder a ces confe- 
rences la valeur juridique qu’ont les decisions des conciles pleniers, 
d’autant plus que, constitutionnellement, rien ne differende les conferen- 
ces episcopales des conciles pleniers? 

3) Page 8, b III, n. 3. II est dit que si, dans ces conferences episco- 
pales, une question exige une solution juridique, il faut s’en rapporter 
au Saint-Siege et s’en tenir a sa deeision. II me semble que la reunion 
pleniere des eveques de toute une nation possede bel et bien un pou- 
voir legislatif. Il serait souhaitable de reconnaitre aux synodes d’eve- 
ques, meme dans l’Eglise latine, un vrai pouvoir dans 1’Eglise, sans que 
leurs decisions ne puissent avoir force obligatoire que par le recours au 
Saint-Siege. Ce qu’un eveque peut faire dans son diocese, ou il jouit 
de pouvoir legislatif, comme le reconnait le n. 4 de ce paragraphe, tous 
les eveques d’un pays le peuvent collegialement pour 1’ensemble de leurs 
dioceses. La confirmation papale n’est necessaire que de droit ecclesias- 
tique recent. Dans l’antiquite ecclesiastique, meme en Occident, des sy- 
nodes provinciaux ou regionaux se sont tenus et ont pris des decisions 
ayant force de loi pour la province ou la region, sans qu’on ait cru 
necessaire une confirmation du Pontife Romain. Il serait bon de faire un 
peu marcbe-arriere et de reconnaitre aux eveques, pris individuellement 
ou collegialement, les pouvoir s que leur reconnait la tradition authen- 
tique de 1’Eglise. Cela contribue a la decentralisation qui est necessaire 
dans 1’Eglise. 

4) Page 8, 7 IV, n. 2. Le Schema n’envisage que des conferences 
episcopales a 1’echelon national. Aujourd’hui les congres internationaux 
se multiplient. Pourquoi 1’Eglise catholique serait-elle la derniere a pro- 
fiter de 1’avantage de ces reunions internationales? Des congres ou con- 
ferences d’eveques, sur le plan regional ou Continental, seraient utiles. 


5 Cf. p. 521. 

6 Cf. p. 521. 

7 Cf. p. 521. 


57 



898 


SESSIO IV - ACTA 


De rationibus inter Episcopos et SS. Curiae Romanae Congregationes. 

Ce Schema pourrait etre intitule: « De la decentralisation dans 
l’Eglise ». II marque le desir de reconnaitre de plus amples pouvoirs aux 
eveques, en meme temps que de restreindre les competences, trop lar- 
ges a notre avis, des dicasteres de la Curie Romaine. 

I. Ce qui nous parait etre le moins heureux dans ce Schema, c’est 
son preambule. Des doctrines y sont insinuees qui nous paraissent pour 
le moins contestables. 

1) Ainsi, apres avoir affirme, dans le premier alinea, que 1’epis- 
scopat provient immediatement du Christ, le preambule continue: « Iu- 
risdictio particularis, quam singuli Episcopi vi officii pastoralis in suas 
dioeceses exercent, a Romano Pontifice, tanquam ex causa proxima, est 
derivanda ». Cette theorie, qui fait du Pontife Romain la source imme- 
diate du pouvoir pastoral des eveques sur leurs dioceses, n’est d’abord 
nullement un dogme. Elie n’est meme pas une consequence necessaire 
d’un dogme, car la primaute romaine nfinclut pas necessairement, que le 
Pape soit la source de tout pouvoir episcopal dans un diocese deter- 
mine. Etant de droit divin successeurs des Apotres, les Eveques regoi- 
vent leur pouvoir sur un diocese determine de par Pautorite qui a pre- 
side a leur election ou a leur nomination. En Occident, depuis de nom- 
breux siecles — mais pas depuis toujours — aucun eveque n’est designe 
que par 1’intervention definitive du Pontife Romain. Aussi la theorie 
dont se prevaut le preambule a pu trouver dans cet usage canonique 
contingent un certain fondement. Mais en Orient, il est reconnu unani- 
mement que les eveques n’etaient ni nommes ni confirmes par les Papes. 
Cela etait reconnu non seulement par les Orientaux, mais par les Papes 
eux-memes qui, dans 1’antiquite chretienne classique, avant les grandes 
separations, n’ont jamais avance que la designation des eveques ou leur 
investiture dependait seulement d’eux, ni explicitement ni implicite- 
ment. Sur quoi donc peut se baser la theorie dont fait etat le preambule? 

Cette theorie, il est vrai, est dite aujourd’hui « doctrine commune ». 
Nous la qualifierions plutot de « theorie courante ». Mais, a notre avis, 
non seulement elle n’est pas definie; mais elle est tres contestable, pour 
ne pas dire plus. Il ne convient donc pas de 1’insinuer, comme une 
doctrine pacifiquement admise par tous, car elle est lourde de conse- 
quences pour un dialogue entre Orient et Occident. Elle fait partie, pen- 
sons-nous, de ce lot, toujours croissant, de theories mises en vogue 
par certains theologiens et canonistes modernes pour exalter a tout prix 
le pouvoir papal au detriment de celui des eveques. 

D’ailleurs, le preambule ne trouve d’autre document pour appuyer 

cette theorie qu’une reference a Wernz-Vidal. Nous croyons que cela 
ne suffit pas, et qu’on ne trouverait pas dans la tradition authentique 
des Peres de quoi appuyer une theorie aussi. excessive. Mieux vaut donc 
rester dans la ligne traditionnelle du dogme defini par le premier con- 
cile du Vatican: le Pontife Romain a un pouvoir direct sur chacun des 
pasteurs et des fideles. Mais de cela il ne decoule pas logiquement qu’il 
est la source derniere et exclusive de tout pouvoir dans PEglise. 

2) Ensuite, le preambule affirme (page 5, 8 lignes 8-10) que le Pon- 
tife Romain, de par le droit de sa primaute, « iuris dictionem episcopa- 
lem plus minusve amplificare vel restringere potest ». Affirmee ainsi 
sans nuance aucune, cette proposition n’est pas exacte. II est vrai qu’en 
vue du bien commun, les Synodes, les Patriarches et les Papes peuvent, 
jusqu’a un certain point, limiter 1’exercice du pouvoir des eveques, pour 
mieux coordonner leur activite pastorale. II est vrai aussi que le Pape 
peut se reserver autant de « causes majeures » que P exige Pinteret com- 
mun de PEglise. Mais il est faut dfinsinuer, comme le fait le preambule, 
que les limites du pouvoir episcopal dependent inconditionnellement de 
la volonte du Pape qui peut les elargir ou les restreindre arbitrairement, 
ce qui ferait des eveques de simples fondes de pouvoir du Pape, n’ayant 
d’autres attributions que celles que le Pape veut bien leur donner. 
De telles insinuations sont tres graves. 

3) Puis, dans son 4° alinea (page 5, 9 lignes 13-21), le preambule 
donne les raisons pour lesquelles les Papes se sont reserve des « causes 
majeures ». Il faut dire que Pextension excessive de ces « causes majeu- 
res » a ete la principale raison de Pexcessive centralisation romaine, 
dont se plaint aujourd’hui presqu’unanimement le monde catholique. 
Avant de reserver au Pape une « cause majeure », il faut s’assurer que 
cette reservation est exigee par le bien superieur de la Sainte Eglise, et 
non pas par le desir humain de « centraliser ». Tout pouvoir a une ten- 
dance naturelle a accaparer le plus d’ attributions possible, aux depens des 
autres pouvoirs. A un courant de centralisation qui, pour certaines rai- 
sons historiques contingentes, a domine les organismes romains pendant 
des siecles doit faire suite maintenant un courant de decentralisation, 
pour le plus grand bien de PEglise catholique et des organismes ro- 
mains eux-memes. 

4) Enfin, le preambule, faisant suite aux vceux presque unani- 
mes des Prelats et des Universite catholiques, propose que de plus amples 
facultes soient concedees aux Eveques. A ce sujet, nous nous permettons 


8 Cf. pp. 541-542. 

9 Cf. p. 542. 

de faire remarquer qu’il ne faut pas concevoir le pouvoir des Eveques 
comme Fensemble des facultes qui leur sont concedees par le Pape. Un 
eveque, dans son diocese, devrait avoir tous les pouvoirs necessaires a 
son ministere apostolique, sauf reservation de certains cas aux synodes, 
a son Patriarche ou Metropolite ou au Pontife Romain. II ne s’agit pas 
de donner aux Eveques des pouvoirs que, par eux-memes, iis n’auraient 
pas; il s’agit plutot d’enumerer les cas que 1’on croit, pour le bien com- 
mun, reserver a 1’autorite supra-episcopale. Plutot donc que de dresser 
une liste de facultes , quinquennales ou autres, il s’agit plus exactement 
de mettre a jour, en la restreignant considerablement, une liste de reser- 
ves qui soient vraiment des « causes majeures ». Il ne s’agit pas de donner 
davantage aux Eveques; il s’agit de leur oter moins. Ce changement de 
perspective est de la plus grande importance. 

II. Passant maintenant au detail des mesures prises pour decentra- 
liser FEglise, nous faisons les remarques suivantes: 

1) Page 7, 10 ligne 32 et page 8, 11 ligne 1. Le Schema propose que Fon 
reserve aux Nonces et Delegues Apostoliques certaines « facultes » plus 
importantes. Il nous semble que ceci n’est pas opportun, car cela contri- 
buerait encore davantage a faire considerer ces representants du Saint- 
Siege comme des super-eveques. Or ceci fausse la vraie notion de Fepis- 
copat. Ou bien la « faculte » dont il s’agit peut etre laissee a PEveque, 
ou bien, s’il s’agit d’une chose tres grave engageant le bien general de 
FEglise, FEveque devra recourir a Fautorite supreme. Mais il ne faut 
pas faire des representants du Saint-Siege des sortes de vices-rois, com- 
mandant a des « prefets » (eveques) teleguides par les organismes cen- 
traux. Il ne nous semble pas que ce soit la la conception authentique de 

2) Page 10, 12 lignes 24-25. De nouveau nous proposons que soit 
supprime le « secret du Saint-OfEce », qui pourrait preter le flanc a des 
abus, comme nous proposons la reforme du Saint-OfEce lui-meme, qui 
doit etre reorganise de maniere a eviter les nombreuses plaintes que, 
justement, de partout on porte contre lui, meme si on n’ose pas toujours 
les dire, a cause du elimat de crainte servile que le Saint-OfEce a cree dans 
FEglise. 

3) Page 12. 13 Apres le paragraphe 4, il faut ajouter, parmi les re- 
formes proposees, Vinternationalisation de la Curie Romaine. Le gou- 
vernement Central de FEglise et la representation exterieure du Saint- 


10 Cf. p. 543. 

11 Cf. p. 543. 

12 Cf. p. 545. 

13 Cf. p. 545. 

Siege sont de fait reservees aujourd’hui, a raison de 75% au moins, aux 
Italiens qui sont tentes de considerer un peu le Saint-Siege comme un 
patrimoine de famille, une source de revenus et une occasion de faire 
carriere. Une internationalisation de la Curie elargirait les horizons du 
gouvernement Central, permettrait un croix plus large dans le person- 
nel, amenerait un renouveau salutaire dans les conceptions et ferait 
apparaitre FEglise comme vraiment et effecti vernent catholique. II y a 
encore dans la Curie Romaine trop de chauvinisme national. Nous 
n’avons rien contre les Italiens, dont nous estimons au contraire les 
belles qualites humaines, mais nous devons affirmer qu’ils ne sont pas 
toute FEglise catholique et qu’ils ne doivent donc pas en avoir le mono- 
pole. Ce sont les choses que tout le monde pense au fond de son cceur 
et dont on parle en petits comites, mais que malheureusement peu de 
chefs ecclesiastiques osent exprimer ouvertement, pour eviter des ennuis 
et des inconvenients qui pourraient leur arriver. Pour nous, nous de- 
vons a notre conscience, a Dieu et a FEglise d’etre tres francs, sur ce 
point comme sur tous les autres, meme au risque de deplaire aux per- 
sonnes qui nous sont le plus cheres. Les remarques que nous venons de 
faire sur ce Schema sont de nature tres grave. Si certains theologiens 
tiennent a faire passer au sujet de la Papaute des idees qui ne correspon- 
dent pas adequatement au dogme et que Fon fait campagne pour les faire 
passer, nous courons grand risque de voir le resultat de ce Concile 
echouer lamentablement au point de vue de FUnion des Chretiens. Bien 
plus, nous aurions cree definitivement un obstacle insurmontable a 
FUnion entre FEglise Orientale et FEglise Occidentale. II y a la de quoi 
faire trembler toute ame qui aime Notre-Seigneur et veut realiser son 
divin desir d’unite. 

De praeceptis ecclesiasticis. 

Au sujet de ce Schema, je ferais seulement deux petites remarques: 

1) II faut dire de quelque maniere, des le debut, que ce Schema ne 
concerne que FEglise latine. Aussi bien un Schema semblable est-il prevu 
pour les Eglises orientales. 

2) Page 4, 14 ligne 1. « Dies festi sub praecepto in universa Ecclesia 
sunt ... ». Au lieu de « universa », il faut mettre « latina ». Dans le 
Code, plus d’une fois on confond ainsi « Ecclesia universa » avec « Eccle- 
sia latina ». Sans vouloir y decouvrir Findice d’une mentalite, qui ne 
voit dans FEglise catholique que la seule branche latine, il vaut mieux 
en tout cas eviter la confusion des termes. 


14 Cf. p. 618. 

VIII 

B.mi p. d. pauli meouchi 

Patriarchae Antiocheni Maronitarum 

De statibus perfectionis adquirendae : Cap. XIII, XIV et XV. 

Le Schema de Statibus perfectionis adquirendae , pars secunda, sectio 
prima, n. 30, parle de la necessite d’une union plus etroite entre les insti- 
tuts religieux et d’une fusion totale de ceux dont les recrues se font rares, 
et qui ont, par ailleurs, le meme but et le meme ideal. 

Je ne peux qu’applaudir a une telle affirmation et a un tel desir. Je 
souhaite, en edet que soient unifiees les trois Congregations maronites 
qui vivent au Liban sur un meme territoire, avec le meme but, la meme 
liturgie, les memes constitutions et le meme champ d’apostolat. Et cela 
pour les raisons suivantes: 

a) Le monde, pour vivre, cherche a s’unifier de plus en plus. Nos 
divisions en plusieurs congregations qui ont eu des raisons historiques 
connues, n’ont plus de raison d’etre. 

b) L’effectif peu nombreux des recrues des trois Congregations 
devrait favoriser cette unite. Le travail apostolique ne pourrait qu’en 
profiter. 

c) L’evolution sociale de ces Congregations serait alors plus fa- 
cile, soit pour Ladministration des biens, soit pour la creation d’ceuvres 
plus en conformite avec les besoins de Pheure. Et si cela se faisait, Punite 
attirerait nombre de vocations. 

d) La course aux fonctions a Pinterieur des Congregations pour- 
rait diminuer, et Pon serait a meme de trouver dans le nombre de meil- 
leurs superieurs qui rendraient a la Communaute, au pays et a la religion 
plus de Services. 

•k * it 

Au n. 34 du meme Schema, il est parle des Instituts qui dependent 
directement du Saint Siege. Ne faudrait-il pas revenir, pour ce qui con- 
cerne les maronites, a ce que les Congregations religieuses qui depen- 
daient du Patriarche avant la si longue et presqu’inefficace visite aposto- 
lique, en dependent de nouveau. Et cela pour plusieurs raisons: 

a) dans Pesprit qui guide le Concile du Vatican II, il y aurait 
alors decentralisation; 

b ) le Patriarche pourrait suivre de pres leur evolution et leurs 
problemes et leur donner les conseils circonstancies requis. On eviterait de 
la sorte Pexistence d’un etat dans Petat; 

c ) on redonnerait ainsi au Patriarche Pautorite que PHistoire a 
consacree, d’autant que les religieux ont toujours ete les soldats du siege 
patriarcal; 

d) ces Congregations suivies de pres pourraient rendre davantage. 

* * * 

De praeceptis ecclesiasticis. 

Dans le Schema De praeceptis ecclesiasticis, il est souvent parle des 
Conferences regionales des Eveques, qui auront a statuer en matiere de 
fetes chomees et autres, sans qu’on ajoute ici, comme on le fait ailleurs: 
salvis iuribus Ecclesiae Orientalis. 

J’aurais voulu que Pune des Commissions qui a touche a 1’etude du 
role du Patriarche, en vienne a preciser ce role sur le plan juridique: par 
rapport a ses Eveques, par rapport aux fideles des differents Dioceses 
de son territoire, par rapport aux interventions directes ou indirectes 
qu’il pourrait avoir a faire dans ces differents dioceses. 

Le role du Patriarche se reduit-il a une simple representation, a une 
preseance ou bien a un role effectif et bien determine sur le plan juri- 
dique? 

k k * 

La question de la crematio dont le meme Schema parle au n. 36 et 
dont Petude a ete desiree par les pretres des Dioceses d’Autriche, pose 
a la mentalite orientale plus d’un probleme: 

a) la miratio populi christiani, tout d’abord; 

b) ensuite: jusqu’a present on luttait contre les peuples paiens 
qui pratiquaient cette crematio et on les condamnait. II y aurait a operer 
maintenant une conversio mentis difficile pour des peuples chez qui le 
sentiment d’une part et le culte des morts d’autre part, jouent un gran 
role. 

Pour ces raisons, je ne serai pas d’avis que la crematio soit introduite 
chez nous. 

k k k 

Quant a la benediction nuptiale donnee intra Missam (cf . meme 
Schema, n. 35) Phabitude n’en existe pas chez nous. De plus nos ceremo- 
nies religieuses, dans Pensemble, sont trop longues. Tei est Pavis des cures 
et des fideles qui me Pont signale a plusieurs reprises, soit aux Etats-Unis 
ou j’etais pendant des annes cure de paroisse, soit au Liban ou Pon ne 
cesse de me demander de les abreger. La benediction nuptiale ne peut etre 
donnee intra missam, que si on eu soin, au prealable, de la resumer. 

* -k * 

De Ecclesiae praeceptis. 

Dans le Schema De Ecclesiae praeceptis, au n. I, pp. 3 et 4, il est 
parle des fetes d’obligation a observer dans toute 1’Eglise Orientale. 

Je prefere, et cela plus en conformite avec les traditions de notre 
Eglise, que l’on s’en tienne a la fete de lTmmaculee Conception en rem- 
placement de la fete de la Dormition. Cette derniere prend son fondement 
dans St Jean Damascene. Mais la fete de lTmmacule Conception est plus 
pariante ou cceur oriental et deja traditionnelle. 

IX 

Exc.mi P. D. IOSEPH UJCIC 
Archiepiscopi Beogradensis 

De statibus perfectionis adquirendae : cap. VII, VIII. 

Ubi de aestimatione vitae religiosae laicalis agitur, schema dicit 
pag. 6, 1 2 lin. 2): Eam Synodus « amplissimis laudibus extollit » etc. 
Haec elocutio superlativa mihi minus necessaria videtur. 

Etenim: non solent Concilia loqui in superlativis; membra illius 
institutionis possent periculum subire considerandi se maiores vel me- 
liores prae ceteris institutionibus, quod vitae spirituali minus prodesset. 

Puto: sufficeret, si diceretur: Synodus eam libenti animo salutat om- 
niumque aestimationi etc. sicut in schemate. 

Maiore sobrietate est exaratus titulus caput VIII, n. 8 (pag. 8, 3 lin. 5) 
de institutis saecularibus ««honorandis ». 

Quando Ecclesia aliquod institutum « honorandum » esse proclamat, 
iam multum dixit quin necessarium sit ad superlativa recurrere. 

X 

Exc.mi P. D. PETRI THOMAE McKEEFRY 
Archiepiscopi V ellingtonensis 

De Dioeceseon regimine. 

Placet et in voto Eminentissimi Relatoris. 


1 Cf. p. 653. 

2 Cf. p. 654. 

De Episcoporum coetu seu conferentia. 

Placet et in voto Eminentissimi Relatoris. 

De rationibus inter Episcopos et SS. Curiae Romanae Congregationes. 
Placet et in voto Eminentissimi Relatoris. 

De rationibus inter Episcopos et Parochos. 

Placet et in voto Eminentissimi Relatoris. 

De parochorum obligationibus quoad curam animarum. 

Placet et in voto Eminentissimi Relatoris. 

De praeceptis ecclesiasticis. 

Ad puncta 35, 36, pag. 10: 1 non placet. De caeteris in voto Eminen- 
tissimi Relatoris. 

De statibus perfectionis adquirendae. 

Cap. VII, VIII: Placet. 

Cap. IX: Placet. 

Cap. XI, XII: Placet. 

Cap. XIII, XIV, XV: Placet et in voto Eminentissimi Relatoris. 

De V ocationibus ecclesiasticis fovendis. 

Placet et in voto Eminentissimi Relatoris. 

De sacrorum alumnis formandis. 

Placet et in voto Eminentissimi Relatoris. 

De studiis academicis ab Universitatibus tum catholicis tum ecclesiasti- 
cis provehendis. 

Cap. I: Placet et in voto Eminentissimi Relatoris. 

Cap. II: Placet et in voto Eminentissimi Relatoris. 

De Ecclesiae praeceptis. 

Placet et in voto Eminentissimi Relatoris. 


1 Cf. pp. 621-622. 

XI 

Exc.mi P. D. CAROLI IOSEPH ALTER 
Archiepiscopi Cincinnatensis 

De Dioeceseon partitione . 

Nn. 1-2: Placent. 

Ad n. 3 § 1: Post « decernatur » adiungatur: « a Sancta Sede ». 

Nn. 4-11: Placent. 

Ad n. 12: Placet iuxta modum. Videtur quod in nationibus quoad 
geographicam extensionem satis magnis, sicuti e. g. in U.S.A. Septen- 
trionali, saltem tres vel quatuor commissiones distinctae constitui opor- 
teat, quae, una cum Delegato Apostolico coniunctae, iudicium suum 
Sedi Apostolicae pateant. Est enim fere impossibile quod una tantum 
commissio episcopalis, ex tribus vel quatuor membris constituta, cogno- 
scere possit circumstantias et adiuncta peculiaria uniuscuiusque regionis. 
N. 13: Placet. 

De Episcoporum coetu seu conferentia. 

Omnia supradicta mihi placent. 

De rationibus inter episcopos et SS. Curiae Romanae Congregationes. 

I II: Placent. 

III, 1-5: Placent. 

N. 6: Recitatio oportet esse totalis, non tantum tertia pars. 

Nn. 7-14: Placent. 

IV: Placet. 

V, nn. 1-2: Placent. 

N. 3: Placet: videtur melius esse ut summa determinetur non abso- 
luta sed relativa, i. e. per percentum redituum vel paroeciae vel dioecesis. 
Nn. 4-5: Placent. 

VI: Placet. 

De rationibus inter Episcopos et parochos. 

Pag. 6, 1 linn. 18-20: Bene. 

Pag. 6, linn. 24-30: Admodum desiderabile. 

I: Placet. 


1 Cf. p. 577. 

II, nn. 1-3: Placent. 

N. 4, § 1: Placet iuxta modum: i. e. Ordinario solo iudicante 
in casu an sit causa sufficiens. 

Nn. 5-7 (cum nota 12): Placent. 

N. 8: Placet iuxta modum: i. e. nisi parochus ipse voluntarie trans- 
lationem accipiat in ordine promotionis. 

N. 9 § 2: Vide II, n. 3, § 1. Non videtur esse necessarium. 

N. 10: Placet. 

De parochorum obligationibus quoad curam animarum. 

I II: Placent. 

Ad II, 1), pag. 4, 2 linn. 2-3: Tantum in genere, propter differentiam 
magnam inter dioeceses. Ad 3), pag. 4, linn. 12-15: Intra missas pa- 
roeciales horis designatis celebrandis. 

III-XIV: Placent. 

XV: Videtur melius esse si haec recreatoria uti interparoeciales fun- 
dentur, praesertim in regionibus metropolitis, ad maiora commoda prae- 
benda. 

XVI-XX: Omnia placent. 

XXI-XXIII: Omnia placent, in quantum humana fragilitas sinet. 
XXIV-XXVI: Omnia placent. 

Ad XXVII: Oportet quidem quod hae paroeciae personales tantum 
ad tempus utile erigantur, et non fiant permanentes. 

De praeceptis ecclesiasticis. 

Nn. 1-6: Placent. 

N. 7: Placet: servatis tamen iuribus paroeciae propriae ad sustenta- 
tionem et ad participationem fidelium vitae paroeciali. 

N. 8: Maxime placet. 

Nn. 9-10: Placent. 

N. 11: Estne periculum aliquod confusionis mentis inter consilium 
dandum et obligationem ipsam? 

Nn. 12-13: Placent. 

N. 14. Est periculum quoddam in regionibus mixtae religionis ut 
rixae et contentiones oriantur, nisi maxima cum prudentia procedatur. 
N. 15: Placet. 

N. 16: Dummodo universali lege ipsa teneantur. 

Nn. 17-23: Placent. 


2 Cf. p. 598. 

N. 24: Placet iuxta modum. Remittiturne conferentiis Episcopo- 
rum regionalibus? 

N. 25: Placet iuxta modum: per modum actus tantum? 

N. 26: Non placet. Permitti oportet quidem in singulis casibus; sed 
totam paroeciam dispensare reservari oportet ordinario, nisi recursus sit 
valde difficilis. 

Nn. 27-28: Placent. 

N. 29: Placet iuxta modum, i. e. si pueri, iudicante parocho, suffi- 
cienter sint instructi, memorato monito S. Pii X. 

Nn. 30-36: Placent. 

De statibus perfectionis adquirendae, Pars I, Sectio II, Capita VII, VIII. 

Omnia placent. In scholis huiusmodi « Fratribus docentibus » ab 
Ordinario concessis vocationes etiam sacerdotales dioecesanae faveantur, 
ne attentio alumnorum exclusive dirigatur in Instituta « Fratrum docen- 
tium », sicut saepe iam experientia docet praxim apud nonnullas scholas 
supradictas existere. 

De statibus perfectionis adquirendae, Pars I, Sectio III, Caput IX. 

Omnia placent. Numerus absolutus vocationum tum religiosorum 
et religiosarum tum sacerdotalium apud fideles in his Statibus Foederatis 
Septentrionalis Americae crescit in dies; necessitas tamen scholarum ca- 
tholicarum multo magis crescit propter peculiares conditiones hic vi- 
gentes; etiamque propter necessitatem novarum paroeciarum fundan- 
darum in locis suburbanis. 

De statibus perfectionis adquirendae, Pars II, Sectio I, Capita XI et XII. 
Omnia placent tamquam criteria procedendi. 

De statibus perfectionis adquirendae, Pars II, Sectio I, Capita XIII, XIV 
et XV. 

Omnia placent. Ad n. 42, linn. 21-24: Praesertim secundum con- 
suetudinem loci. 

De vocationibus ecclesiasticis fovendis. 

Omnia placent. 

De sacrorum alumnis formandis, Caput IV. 

Omnia placent. 

De studiis academicis ab Universitatibus tum catholicis tum ecclesiasticis 
provehendis, Caput I. 

Omnia placent. 

De studiis academicis ab Universitatibus tum catholicis tum ecclesiasticis 
provehendis, Caput II. 

Placent. Valde optandum est ut criteria quae necessaria sunt ad se- 
minaria recognoscenda tamquam pontificia, a Sacra Congregatione clare 
et in specie determinentur. Secus vanum et inutile esse videtur petitio- 
nem Sacrae Congregationis Seminariorum submittere pro recognitione 
Pontificis, tamquam dignam huius honoris obtinendam. 

De Ecclesiae praeceptis. 

Omnia placent. Ad II (De abstinentia et ieiunio): Oportet ut sit 
concordans praxis inter ritum latinum et orientalem ritum saltem in 
regionibus extra territorium orientale. 


XII 

Exc.mi P. D. LAURENTII LEONIS GRANER 
Archiepiscopi Dacchensis 

De Dioeceseon partitione. 

Placet. 

De Episcoporum coetu seu conferentia. 

Placet. 

De rationibus inter Episcopos et SS. Curiae Romanae Congregationes. 
Placet. 

De rationibus inter Episcopos et parochos. 

Placet. 

De parochorum obligationibus quoad curam animarum. 

Placet. 

De praeceptis ecclesiasticis. 

Placet. 



910 


SESSIO IV - ACTA 


De statibus perfectionis adquirendae. 

Capita VII, VIII: Placet. 

Caput IX: Placet. 

Capita XI, XII, XIII, XIV, XV: Placet. 

De vocationibus ecclesiasticis fovendis. 

Placet. 

De sacrorum alumnis formandis. 

Caput IV: Placet. 

De studiis academicis ab Universitatibus tum catholicis tum ecclesiasti- 
cis provehendis. 

Caput I: Placet. 

Caput II. Placet. 

De Ecclesiae praeceptis. 

Placet. 


XIII 

Exc.mi p. d. alberti soegijapranata 

Archiepiscopi Semarangensis 
De Dioeceseon partitione. 

a) Dioeceses sint nec nimis magnae et ampliae nec nimis parvae et 
restrictae ratione territorii et incolarum numeri, variis locorum et per- 
sonarum aliarumque rerum circumstantiis mature consideratis, animarum 
bono potissimum spectato. 

b) Dioeceses nimis parvae igitur sunt uniendae et componendae in 
novam maiorem Dioecesim. Dioeceses nimis magnae autem dividendae 
sunt circumstantiis omnibus diligenter consideratis. 

c) Abbatiae nullius et Praelaturae nullius sunt radicaliter suppri- 
mendae. 

De Episcoporum coetu seu conferentia. 

a) In unaquaque natione constituatur Episcoporum Coetus seu Con- 
ferentia, pastoralem characterem habens, quae peculiaribus statutis a 
Sancta Sede probatis regitur. 

b) A Coetu Episcoporum constituatur Consilium permanens, ex ali- 

quibus Praesulibus constans, quod ipsam Conferendam repraesentet in 
omnibus causis et negotiis eidem concreditis et saltem semel per annum 
convenire debet. Praepositus Consilii permanentis una cum duobus mem- 
bris propinquis regimen quotidianum huius Consilii efforment ut in casu 
necessitatis cum periculo vel magno damno in mora, inconsultis aliis mem- 
bris, agere possit in nomine totius Concilii permanentis. 

c) Decisiones a Coetu seu Conferentia Episcoporum prolatae, iuridice 
non obligant seu mor aliter. Tamen maxima reverentia accipiendae sunt 
ac religiose servandae, salvis autem characteribus localibus specialibus, ita 
ut appareat unitas in pluritate et pluritas in unitate. 

De rationibus inter Episcopos et Parochos. 

a) Episcopum inter et parochum ratio habeatur patrem inter et filium 
adultum sibi conscium de officiis suis et de responsabilitate sua in munere 
suo fungendo. 

b) Episcopus et parochi unius dioeceseos sunt membra unius Corporis 
Christi mystici, diversis tamen muneribus temporalibus fungentes, in eun- 
dem autem scopum tendentes, nempe unanimiter strenue laborando ad 
salutem, ad crescentiam atque ad florendam eiusdem Corporis in regione 
definita. Illa collaboratio debet esse sincera, simplex et benevola, equidem 
fructuosa si est fundata in mutua intima cognitione, in mutua aestima- 
tione et in mutua caritate fraterna, quae alitur per continuam negatio- 
nem sui. 

c\ In serviendo Dioecesi suprema lex Episcopo est salus animarum 
et ovium et agnorum. Quam ob rem sublata immobilitate parochorum 
Episcopo sit libertas, consultis semper consulendis et bonum animarum 
et bonum commune Ecclesiae semper intuendo, disponendi de parochis 
suis quoad opera et loca. 

De rationibus inter Episcopos et 5A. Ctiriae Romanae Congregationes. 

Exspecto sequentes propositiones approbatum iri. 

a) Relationes ad Sacram Sedem mittendae, minuantur, simplificen- 
tur, unificentur, coordinentur. 

b) Antequam promulgentur acta vel decreta SS. Congregationum in 
diariis vel ephemeridibus, Ordinariis locorum, quantum fieri potest, nota 
fiant. 

c ) Episcopi diversarum nationum, designati a Conferentia Episcopali 
Nationali, nominentur Consultores SS. Romanae Curiae Congregationum 
a quibus convocentur statutis temporibus ad communia damna avertenda. 

d) Adnitantur SS. Curiae Romanae Congregationes ut Episcopos va- 
lide adiuvant in regimine dioeceseos, eis mentem Apostolicae Sedis pan- 

dendo, eorum quaesitis plene respondendo, rationes tradendo quibus ali- 
quando eorum petitionibus satisfieri nequit, et omnino intermissis quon- 
dam usitatis formulis. 

e) Episcopi, vero, consilia ipsasque decisiones SS. Congregationum 
reverenter accipiant, scientes eadem fulciri rationibus boni communis, am- 
pliori rerum totius Ecclesiae usu, ipsius Romani Pontificis approbatione 
quoad graviores, necnon, aliquando, necessario tutamine iurium alterius 
personae. 

De praeceptis Ecclesiasticis. 

a) De abstinendi ab operibus vetitis obligatione. 

Ut mihi videtur melius constituenda est pro diversis locis a Confe- 
rentia Episcopali Nationali, approbante Sancta Sede, scopo semper huius 
legis Ecclesiasticae prae oculis habito, scilicet: debitus cultus Deo exhi- 
bendus; necessaria requies corporis et animae percipienda; recreatio ho- 
nesta vitae familiari et sociali tribuenda. 

b) De obligatione servandi abstinentiam', pro diversis nationibus 
et regionum adiunctis praescribenda est a Conferentia Episcopali Natio- 
nali, approbante Sancta Sede, intuendo, ut revera spiritus mortificationis, 
abnegationis, contritionis et paenitentiae interne et externe alatur. 

c) Lex abstinentiae, vel ieiunii, vel abstinentiae simul et ieiunii cessat 
diebus dominicis aliisque festis de praecepto, sive ex iure ecclesiastico sive 
ex iure tantum civili. Sunt apud nos festa de praecepto ex iure tantum 
civili pure nationali quae celebrantur per communem vacationem ab om- 
nibus laboribus pro ministris, et opificibus sive publicis sive particularibus 
et per quandam festivitatem publicam et particularem. 

Sunt etiam festa nationalia de praecepto ex iure tantum civili quae 
originem habent in religione non christiana vel in antiquiore paganismo, 
quae tamen adhibentur et celebrantur ab omnibus incolis diversarum reli- 
gionum. Dantur quoque festa pure religiosa, exempli gratia Islamitica 
quae publice celebrantur a Gubernio ut festa de praecepto ex iure tantum 
civili in favorem populi Islamitici, tamen non celebrantur ab omnibus 
incolis, sed tantum a Mohammedanis. Ultimo in casu puto legem absti- 
nentiae et ieiunii cessare non oportere. 

d) De benedictione sollemni pro matrimonio celebrando cum dispen- 
satione ab impedimento mixtae religionis vel disparitatis cultus. 

Quae propositio clare manifestat spiritum tolerantiae et benignitatis 
erga non catholicos, qui in usu et conversatione cotidiana magnam sym- 
pathiam excitat pro catholicismo. Timeo tamen ne illa benedictio sollem- 
nis catholicos quodam modo stimulet ad contrahendum matrimonium cum 
dispensatione ab impedimento disparitatis cultus vel mixtae religionis, 

quod aeque sollemniter celebratur coram Ecclesia ac matrimonium sine 
quadam dispensatione. Docente experientia in nostris regionibus tale 
matrimonium felicem familiam raro efformat propter infidelitatem partis 
acatholicae, propter indifferentiam religiosam sensim sine sensu ortam 
et propter carentiam unitatis educationis liberorum. 

Quam ob rem dispensatio ab impedimento matrimonii supradicto, est 
ut mihi videtur quoddam minus malum eligendum. Est tamen et manet 
quoddam malum. Igitur non tam sollemniter celebrandum. 

De Parochorum obligatione quoad curam animarum. 

Omnes propositiones huius schematis grato animo et reverenter acci- 
pere voto ut normas directivas ad exercendum curam intensivam anima- 
rum. Plura tamen opera paroecialia concedenda sunt laicis, qui una cum 
Clericis paroecialibus responsabiles sunt pro bono communi paroeciae. 
Realisatio harum normarum directivarum diversa est pro diversis regio- 
nibus et nationibus. 

De studiis academicis ab Universitatibus tum catholicis tum ecclesiasticis 
provehendis. 

a) Propositiones omnes de studiis etc. a Commissione compositas 
laudo et magni facio atque valde aptas esse puto ad attingendam mensu- 
ram scientificam statutae notae. 

b) Concreta programmata sint brevia et clara et a Congregatione de 
studiis et Seminariis composita. Quae ratione locorum et diversarum na- 
tionum postulanda sunt, Conferentiae Episcopali nationali committantur. 

c) Exigentiae, a Commissione postulatae, ad obtinendum gradum 
academicum, mihi altiores esse videntur quam conditiones, quae a plu- 
ribus Guberniis civilibus proponuntur. In facultate theologica, a Guber- 
nio civili recognita, illae exigentiae ne minuantur quo facilius favorem 
agnitionis Gubernii civilis obtineatur. 

XIV 

Exc.mi p. d. leonis isidori scharmach 

Episcopi tit. Mostenensis, Vic. Ap. Rabaulensis 

De Dioeceseon partitione. 

Placet. 

De Episcoporum coetu seu conferentia. 

Placet. 


58 

De rationibus inter Episcopos et SS. Curiae Romanae Congregationes. 
Placet. 

De rationibus inter Episcopos et parochos. 

Placet. 

De parochorum obligationibus quoad curam animarum. 

Placet. 

De praeceptis ecclesiasticis . 

Placet. 

De statibus perfectionis adquirendae. 

Pars I, Sectio II, Capita VII, VIII: Placet. 

Pars I, Sectio III, Caput IX: Placet. 

Pars II, Sectio I, Capita XI et XII: Placet. 

Pars II, Sectio I, Capita XIII, XIV et XV: Placet. 

De vocationibus ecclesiasticis fovendis. 

Placet. 

De sacrorum alumnis formandis. 

Caput IV: Placet. 

De studiis academicis ab Universitatibus tum catholicis tum ecclesiasti 
cis provehendis. 

Caput I: Placet. 

Caput II: Placet. 

De Ecclesiae praeceptis. 

Placet. 



5 - ANIMADVERSIONES CONSILIARIORUM 


I 

Exc.mi P. D. ANGELI DELLACQUA 
Archiepiscopi tit. Chalcedonensis 


De Dioeceseon partitione. 

1. Quaestio de Dioeceseon partitione, prout heic solvenda proponi- 
tur, etsi cogitatione praestantissima maximeque sollicitanda apparet, re 
tamen vera plurimas atque implexas difficultates secum ferre videtur. 

2. Profecto in eadem perpendenda Sacrae Synodi Patres praeter- 
mittere non poterunt rationem et multigena adiuncta quibus particu- 
lares ecclesiae ortae sunt ac postmodum, pro alterna temporum rerum- 
que vicissitudine, gradatim succreverunt aut immutatae sunt. Qua in re 
id prae ceteris notatu dignum reperitur, quod singulae ecclesiae aut 
provinciae ecclesiasticae, in praebendo populo Dei salutis media eiusque 
mores regendo, aliam ab aliis suae vitae condicionem prae se ferunt, adeo 
ut ipsum animarum bonum procurandum nonnumquam postulet, etiam- 
si eaedem ecclesiae aut provinciae sint parvae vel magnae, a qualibet ipsa- 
rum suppressione vel divisione abstineri. 

3. Videlicet ad Dioeceseon partitionem decernendam, praeter ea- 
rumdem parvitatem aut magnitudinem, aliae eaeque gravis admodum 
ponderis causae considerandae sunt. 

4. Periculum itaque inesse potest ne partitionis efficiendae praecep- 
tum, una subnixum ratione amplitudinis ecclesiarum, optatos non conse- 
quatur exitus, neve fidei pietatisque incrementum apud christifideles, 
potius quam foveri, praepediatur. 

5. Forte satius esset ac Patrum prudentiae magis consentaneum, si 
principium dumtaxat seu generalis norma urgeretur constituens pecu- 
liares ecclesias esse ad bonum animarum ordinatas, proptereaque eas 
ad idem bonum aptius expeditiusque adipiscendum, singulis in casibus, 
distribui pro viribus oportere. 

6. Ceterum adaucta viarum munitio et vehiculorum hodierna cele- 
ritas eo quoque confert, ut sacrorum Antistites facilius crebriusque cum 



916 


SESSIO IV - ACTA 


sibi credito dominico grege communicare eumque per salutis tramitem 
ducere queant. 

7. Liceat demum quaerere num usui sit peculiarem constitui in 
unaquaque natione Episcoporum Commissionem, « quae, auditis Episco- 
pis quorum interest, videat an et quaenam immutationes circa Dioeceses 
sint inducendae easque Sedis Apostolicae iudicio subiiciat » (pag. 7 s., 1 
n. 12). Nonne congruentius hoc munere fungeretur Episcoporum Coetus 
seu Conferentia de qua in alio Decreti schemate expresse cavetur? 

De Episcoporum coetu seu conferentia. 

1. Agitur heic de constituendis in Codice iuris canonici nationalibus 
Episcoporum Coetibus seu Conferendis certisque legibus circumscri- 
bendis, « ita ut qui hucusque praeter leges canonicas habiti sunt Con- 
ventus, in posterum ex sacrorum canonum praescripto celebrari possint » 
pag. 6, 2 init.). 

2. Ratio autem qua iuris disciplina definiri exposcitur huiusmodi 
sacrorum Praesulum Collationes, ex praecipuo oritur momento singula- 
rique auctoritate — id in schemate sedulo praemonetur — quae nostris 
diebus eaedem Collationes habent ad populi christiani mores dirigendos 
et religionis bonum promovendum quod attinet. 

3. Abnegandum profecto non est crebriores Episcoporum Conven- 
tus recentiore aetate in diversis nationibus celebratas locum quodam 
modo tenuisse Conciliorum, quae, sive plenaria sive provincialia, ad 
Codicis iuris canonici praescriptionem convocari debent (cann. 281-292). 

EIoc quippe ex ipsa materia elucet quam Patres pro temporum ac lo- 
corum necessitate in Collationibus hactenus expendere studuerunt. Elu- 
cet praesertim ex disciplina quae iam inducta est per Episcoporum Con- 
ferendas in singulis provinciis ecclesiasticis vel regionibus conciliaribus 
ad normam can. 292 habendas (cf. F. X. Wernz-P. Vidal, lus canonicum, 
Romae 1928, t. II, n. 542). 

4. Quae si in memoriam reducantur, decere confitendum est ut 
normae de nationalium Conventuum disciplina horum rationes caveant 
apteque disponant sive cum memoratis Conciliis sive cum regionalibus 
aut provincialibus Collationibus. 

5. Aliqua praeterea in Decreti schemate desiderantur ad Coetuum 
nationalium Episcoporum institutionem perficiendam. Ex. gr., haud 
praestituitur tempus quo iidem habendi sunt, licet quotannis generatim 


1 Cf. pp. 497-498. 

2 Cf. pp. 519-520. 

cogi consueverint. Item silentio praetermittuntur Romani Pontificis Le- 
gati, qui de huiusmodi Coetibus Apostolicae Sedi referre tenentur. Nec 
tandem edicitur an in Conferendis statuta Sanctae Sedi recognoscenda 
vel approbanda transmitti debeant, prouti res postulare videtur saltem 
quod ad graviora negotia spectat. 

6. Cum autem Collationes Episcoporum, de quibus sermo est, sta- 
biles seu permanentes sint, quibus finis inest praecipuus ac praestabilia 
munera sunt explenda, rationem eas habere personae moralis in Ecclesia 
opportunum esse existimatur, quem ad modum de cetero sancitur in 
schemate de statibus perfectionis acquirendae quoad Conferendas Su- 
periorum religiosorum Maiorum (c. XIV, n. 34). 

7. Super decisionum autem vi, quae ab Episcoporum Coetibus pro- 
feruntur, praecipitur eas non iuridica, sed morali dumtaxat obligatione 
christifideles afficere (pag. 7, 3 III, n. 1); atque in rebus pro quarum 
solutione oporteat normas iuridicas ferre, adeundam esse Sanctam Sedem 
eiusque iudicio standum (pag. 8, 4 III, n. 3). 

Nonne praestat certis saltem in casibus, cum videlicet de ipsa Coe- 
tuum exsistentia atque agendi ratione deque praecipui ponderis quae- 
stionibus sermo est, istiusmodi decisiones seu deliberata iuridica quoque 
obligandi vi communiri? 

De rationibus inter Episcopos et Ss. Romanae Curiae Congregationes. 

1. Quod Episcopis, utpote peculiarium ecclesiarum ordinariis et im- 
mediatis pastoribus, copia impertienda sit populos sibi commissos effi- 
caciter regendi, pro mutatis hodierni temporis et rerum condicionibus 
auctisque necessitatibus, perspicuum omnino est. Non possent namque 
iidem sua munera rite obire, nisi congruis iuribus ac potestatibus frue- 
rentur. 

2. Verum quoniam generales Ecclesiae leges bonum gregis Christi 
commune spectant, consequitur sane ut earundem relaxationes seu di- 
spensationes concedi in casibus peculiaribus seu in privatorum utilitatem 
nequeant, si detrimentum commune bonum quoquo modo exinde acci- 
piat. Id praesertim, ut in promptu est, contingere poterit cum de rebus 
potioris momenti seu de causis maioribus agitur. 

3. Ne itaque stabiles, quae exoptantur facultatum concessiones uni- 
tati catholici populi disciplinae aliquatenus officiat, normae seu rationes 
praescribantur opus esse videtur quae, in Romana Curia admissae et 


3 Cf. p. 521. 

4 Cf. p. 521. 

experientia probatae, a sacris Praesulibus ante oculos habeantur quoties 
datis facultatibus usuri sint. 

4. Eidem vero disciplinae unitati fovendae absque dubio proderit, 
si de largitarum potestatum usu, saltem ad causas maiores quod attinet, 
Apostolicae Sedi relationem stato tempore sacri Pastores mittant. 

5. At quaestio simul est in praesens de iudiciorum ecclesiasticorum 
systemate, cuius revisionem fieri edicitur adeo ut, celerius definitis matri- 
monialibus causis, sententiae citius edantur et patefiant Ordinariis (p. 11,” 
V, n. 4). 

6. Neminem sane fugit Ecclesiam, quippe quam veritatis ac iustitiae 
vindicem, iudicia maxima diligentia navitateque institui ac peragi con- 
tinenter studuisse, ut sua cuilibet personae tribuerentur iura et prava 
compescerentur facinora. Hinc mira regularum moles eius auctoritate 
successivo tempore lata est, quibus hodierna iudiciorum ratio innixa, 
ad cognoscendas legitime controversias easque decidendas cumulate 
confert. 

7. Quam quidem iudiciorum rationem adhuc perfici et, quoad neces- 
sitas vel utilitas animarum postulaverit, immutari posse manifestum est. 

8. Verum si quid modo desideratur, ut causae nullitatis matrimo- 
niorum expeditius, prout oportet, dirimantur, id in tribunalium gradibus 
ordinandis atque in virorum iurisprudentia peritorum deficienti copia 
reperiri debet. 

Quapropter opus esse censetur ut ad causas matrimoniales exami- 
nandas tribunalia, ubi desint, constituantur in singulis provinciis eccle- 
siasticis seu regionibus conciliaribus; simulque in catholicis athenaeis 
vel Facultatibus iuris canonici congruens ex qualibet provincia vel re- 
gione clericorum manus praxi iudiciali perdiscendae ex praescripto ope- 
ram praestet. 

9. Huiusmodi item tribunalibus provinciae seu regionis Episcopi 
instructiones committant conficiendas in causis super matrimoniis ratis 
et non consummatis, adeo ut, addito ipsorum voto, quamprimum per 
Apostolicam Sedem negotium de petita dispensatione absolvi queat. 

De rationibus inter Episcopos et parochos. 

1. Tametsi praesens Decreti schema, ut ex eius titulo liquet, de ra- 
tionibus inter Episcopos et parochos directo pertractet, notionem pa- 
rochi in can. 451, par. I Codicis iuris canonici traditam quadamtenus 
immutans, nihilominus statuit: « Parochus est sacerdos vel persona mo- 


5 Cf. p. 545. 

ralis cui, tamquam pastori proprio, officium curae animarum in paroecia 
sub Ordinarii loci auctoritate exercendae, est collatum » (pag. 6, 6 I, 
n. 1, par. 1). 

In hac igitur notione Generali Synodo servanda defertur tralaticia 
parochi species quae persona moralis audit. 

2. Verum si quis rem penitus consideret, suspensus quidem et ali- 
quali haesitatione affectus tenetur. Namque animarum salus, quae su- 
prema est in Ecclesia lex (pag. 9, 7 II, n. 1), Episcopo adeo competit in 
sua Dioecesi, ut ipse ius habeat et officium eandem Dioecesim guber- 
nandi, quin cum aliquo, nisi sit Romanus Pontifex, rationem sui mune- 
ris rite obeundi conferre debeat. 

3. Hoc autem aliquo modo accidere poterit vel ex eo quod anima- 
rum cura personae morali sit unita et adnexa, cui privilegium insit vica- 
rium eligendi aut praesentandi ut, confirmatus vel institutus, eam exer- 
ceat curam. Omnibus equidem in comperto est tum libertatem parochos 
constituendi, Episcopi seu loci Ordinarii propriam, externae cuidam 
condicioni necessario subiici ac propterea nonnihil circumscribi et coar- 
tari. Pariter intellegi facile poterunt difficultates et incommoda quae 
semel atque iterum, nedum Episcopo, sed ipsi animarum saluti exinde 
afferuntur. 

4. Quamobrem optandum omnino est, ut Patres ad Oecumenicum 
Concilium conventuri iubeant populi christiani curam personis morali- 
bus sensu superius expresso adnexam non amplius admitti. 

5. Amotionis parochorum quaestionem ad hodiernas christifidelium 
necessitates accommodans, Commissio suggerit ut in casu quo Episco- 
pus definitive reiciat rationes a parocho sese opponente forte allatas, 
haec addatur praescriptio: « et paroecia vacans, abrogato recursu de 
quo in can. 2146 C.I.C., potest stabiliter de novo pastore ab Episcopo 
provideri » (pp. 10, ll, 8 n. 7, nota 12). 

6. Verumtamen quo pacto salus animarum exigit parochum certis 
de causis a sua paroecia dimoveri, ita naturalis aequitas exposcit ut 
amoto parocho integrum semper maneat ius recurrendi, non quidem in 
suspensivo veluti in praesenti disciplina cavetur, sed dumtaxat in devo- 
lutivo ad iudicem Episcopo superiorem, hoc est ad Apostolicam Sedem. 


6 Cf. p. 578. 

7 Cf. p. 579. 

8 Cf. p. 581. 

De praeceptis ecclesiasticis. 

1. Huius Decreti schema, legem perferens abstinentiae simul et 
ieiunii, id quoque statuit: « Obligatio abstinentiae et ieiunii a die 24, 
pervigilio Nativitatis Domini, ad diem 23 mensis decembris anticipari 
potest ad liberam singulorum fidelium voluntatem » (pag. 7, 9 IV, n. 19). 

2. Liquido patet quo eiusmodi praescriptum spectet, nempe ut ex- 
peditos, pro recepto locorum usu, christifideles efficiat ad memoratam 
legem religiose servandam. At si obligatio anticipanda privato singula- 
rum personarum arbitrio relinquatur, vis legis in periculo versari potest, 
quatenus optio seligendi unam vel alteram diem christifidelium animo 
opinionem sensim sine sensu inserire potest non quidem obligationis 
tempus, verum ipsam praecepti obligationem a libera eorundem potestate 
pendere. 

3. Quocirca suadendum est, ut Vaticani Concilii Patres negotium 
de anticipanda vel minus dicta obligatione nationalibus seu regionalibus 
Episcoporum Conferentiis, pro diversa nationum seu regionum consue- 
tudine, ad deliberandum remittant. 

4. De parochorum vero potestate quoad ieiunii vel abstinentiae aut 
utriusque leges idem Decreti schema cavet: « Parochi pariter a praefatis 
legibus etiam totam paroeciam dispensare valent, si et quamdiu gravis 
ac iusta causa id requirat » (pag. 8, 10 IV, n. 26). 

Ut unitas disciplinae in dioecesi servetur simulque huius rectoris 
auctoritati prospiciatur, opus esset relatae normae clausulam adici: « de- 
que Ordinarii loci consensu ». 

5. Exposcendum praeterea est eandem dispensandi in singulis ca- 
sibus potestatem fieri pro foro interno confessoribus, cum — ut expe- 
rientia comprobatum est — saepenumero ab ipsis petatur huiusmodi 
dispensatio nec facile parochus adiri quandoque possit. 

6. Denique ad compensandam quadamtenus praeceptorum ieiunii 
et abstinentiae mitigationem Sacrae Oecumenicae Synodi auctoritate san- 
ciendam, maximo sane erit usui populo christiano si eadem auctoritate 
certa quaedam fidei pietatisque opera, quae hodierna aetate late in 
Ecclesia vigent, expresse impenseque commendentur fidelibus, veluti 
sunt, praeter commemorata in schemate (pag. 9, 11 IV, n. 27), piae ad tem- 
pla vel loca sacra peregrinationes, diaetae in asceteriis ad animum virtu- 
tibus conformandum, sacri secessus per statos anni dies aeternis medi- 


9 Cf. p. 620. 

10 Cf. p. 621. 

11 Cf. p. 621. 

tandis rebus, tum in singulis dioecesibus vel paroeciis cum in aliis bapti- 
zatorum — imprimisque adulescentium — coetibus, ineundi, aliaque 
huiusmodi. 

De statibus perfectionis adquirendae. 

De aliquibus Institutis status perfectionis in particulari. 

1. Adumbratur in capite VIII praesentis schematis ius de Institutis 
saecularibus, quae « primo elapsi saeculi dimidio condi ceperunt » atque 
«nostro hoc saeculo ... multiplicata silenter sunt, pluresque, satis inter 
se diversas, formas sive autonomas, sive diversimode Religionibus Socie- 
tatibusve unitas induerunt » (Const. Ap. Provida Mater Ecclesia , d. 2 fe- 
bruarii 1947, AAS, vol. XXXIX [1947], pag. 118 s.). 

2. Ut tantae gravitatis negotium accommodate cumulateque hoc 
iure expediatur, magno erit emolumento quaedam peculiaria attento 
penitus animo considerari. 

3. Omnes quippe norunt quanta sollicitudine Ecclesia postulet, ut 
qui evangelica consilia per vota obedientiae, castitatis et paupertatis pu- 
blica profiteri cupiunt, apte per no vitiatum informentur « studio regulae 
et constitutionum, piis meditationibus assiduaque prece, iis perdiscendis 
quae ad vota et ad virtutes pertinent, exercitationibus opportunis ad vi- 
tiorum semina radicitus extirpanda, ad compescendos animi motus, ad 
virtutes acquirendas » (can. 565, par. I). Haec namque necessaria pror- 
sus sunt, veluti experientia evincitur, ad frugifere consilia servanda et 
exoptatam perfectionem persequendam. 

4. Praeter quae praesidia, ad perfectionem evangelicam in religio- 
sis Institutis aspirantes aliis f ruuntur praecipuis auxiliis, prout haben- 
tur vitae communis saeptum atque iugis Moderatorum vigilantia et prae- 
sens quasi tutela. 

5. Haec omnia apud Institutorum saecularium sodales, varia quidem 
ratione et mensura, maiora adhuc desiderari videntur. 

Quod si perpendatur istos sodales, utpote plerumque solos et coti- 
dianis occupationibus distentos, esse nonnumquam praeter modum pra- 
vis saeculi afflatibus et voluptatum blandimentis obnoxios, plane con- 
stat ipsos potissimum, prae iis qui in religionibus degunt, praesidiis 
indigere ad seriam atque efficacem — uti oportet — virtutibus christia- 
nis assequendis operam dandam. 

6. Ideoque peropportunum esset si Sanctae Synodi Patres, inter 
alia de acquirenda in saeculo perfectione normas, hanc praecipuam con- 
derent de idonea sodalium institutione deque congruis praesidiis quibus 

ipsi sedulo connixi ad evangelicam perfectionem contendere revera va- 
leant. 

7. Secundum apparata schematis praecepta, Instituta saecularia Or- 
dinariis locorum, quibus subiecta erunt, « de iure innotescunt, potest 
tamen haud raro iuvare, immo aliquando omnino necessarium esse ut 
sodalium nomina vel ipsa centra ceteris prorsus ignota maneant » 
(pag. 10, 13 n. 13). 

8. Ut vere dicatur, praescriptum hoc de secreto tegendis sodalium 
nominibus ipsisque Institutorum saecularium centris nostra quidem 
aetate haud satis intellegitur. Quin de gravibus incommodis loquamur, 
quae inde exoriri nonnumquam possunt, regula ista praecepto Domini 
adversatur quod sonat: « Sic luceat lux vestra coram hominibus: ut vi- 
deant opera vestra bona, et glorificent patrem vestrum, qui in caelis 
est » (Mt. V, 16). 

9. Praeter itaque gravia vel extraordinaria rerum adiuncta, quae 
in aliquibus locis habentur, ex. gr. ob catholicorum insectationes alias- 
que eiusmodi causas, ipsum christianorum commune bonum exigit ut, 
quem ad modum religiosa Instituta, ita haec saecularia palam elaborent 
malis seu scandalis, quae tam late patent et pervulgantur, depellendis. 

10. Duae insuper recensentur saecularium Institutorum clericalium 
classes, eorum videlicet quorum sodales incardinationem propriae dioe- 
cesi retinent et eorum quorum sodales eandem non retinent (pag. 10 s., 13 
n. 14 s.). In priorum sodales Ordinarii loci auctoritas nullo sub respectu 
imminuenda, sed potius novo vinculo firmanda est; posteriorum vero 
sodales « ad normam Constitutionum plane pendent a proprio Superiore 
interno, quin tamen ipse in officia ab Ordinario loci commissa directe 
intervenire valeat, salva semper eorundem adimpletionis vigilantia » 
(pag. 11, 14 n. 15). 

11. Differentia hinc evidens fit eaque non parvi ponderis inter 
ascriptionem qua Instituto coniunguntur sacerdotes incardinationem 
non retinentes et ascriptionem qua copulantur sacerdotes qui incardina- 
tionem retinent. Nonne differentia eiusmodi graviter officit uni eidemque 
formae seu rationi servandae muneribusque in Ecclesia rite explendis, 
quae saecularium Institutorum peculiaria sunt seu propria? Quaenam 
erit vis unius ascriptionis prae altera? Quaenam erit iuridica condicio 
priorum sacerdotum prae ceteris? 


12 


Cf. p. 655. 

13 Cf. p. 656. 

14 Cf. p. 656. 

12. Nullum autem est dubium, quin fidei pietatisque incrementum 
in dioecesibus fovendum cotidie magis reposcat sacros administros, sive 
hi retineant sive non retineant incardinationem, eorum Episcopis omnino 
obnoxios. 

13. Quoniam denique universa cleri saecularis populique christiani 
disciplina ad tramitem can. 250 Codicis iuris canonici a Congregatione 
Concilii est moderanda, aequum esset sacerdotes ex saecularibus Insti- 
tutis, qua eorundem Institutorum sodales, Congregationi de religiosis, 
qua vero dioecesano ministerio operam navantes, Congregationi Concilii 
subiici, pariter ac religionum sodales qui, in missionum territoriis com- 
morantes, Congregationi de Propaganda Fide vel Congregationi religio- 
sorum negotiis praepositae subduntur (can. 252, par. 5). 


II 

Rev.mi P. PAULI PHILIPPE O. P. 

Secretarii S. Congregationis de Religiosis 

De studiis academicis ab Universitatibus tum catholicis tum ecclesiasticis 

provehendis. 

I. De studiis philosophicis. 

Pag. 4, 1 n. 3. Ut experientia comprobavi, non favet bonae forma- 
tioni theologicae clericorum, quod studia philosophica usque ad licen- 
tiam vel lauream complent, antequam studia tehologica absolverint. 
Quapropter videtur addendum esse in calce n. 3: 

Studentes autem clerici biennium philosophicum ad Licentiam do- 
cendi conferendam ne aggrediantur, antequam quadriennium theologicum 
absolverint. 

II. De studiis theologicis. 

Pag. 5, 2 n. 6. Forsan affirmandum esset formationem theologicam 
alumnorum eo spectare, ut intellectus fidei in eis augeatur et firmetur, 
ne ingentibus hodiernis problematibus obruantur neve erroribus multi- 
plicibus decipiantur. 

Item, dicendum esset, quod oportet ut alumni, non solum synthesini 
obiectivam S, Theologiae possideant, sed ut habitum mentis vere theo- 
logicum acquirant. 


1 Cf. pp. 816-817. 

3 Cf. p. 817. 



924 


SESSIO IV - ACTA 


Igitur in n. 6 , lin. 12 haec addenda propono: «... sed etiam ut in 
auditoribus intellectum fidei augeat et firmet , atque ipsos ad altiora stu- 
dia specialisationis... », et in fine: « ... perspecta habeatur, atque alumni 
habitum mentis vere theologicum acquirant ». 

De sacrorum alumnorum formandis. 

III. De curriculo philosophico. 

Pag. 5, n. 10. Opportunum videtur addere: Institutio alumnorum 
philosophica eo intendat ut bene perspiciant intimam connexionem inter 
philosophiae perennis principia et veritates a Deo revelatas. 

